
Ræktunarfélag Nordurlands. 


(Den nordlandske Kulturforening). 
Ved Landbrugskandidat L. Frederiksen. 


t snart gammelt Løfte forpligter mig til at give »Atlanten«s 

Læsere nogle Oplysninger om ovennævnte Forening. Da 
jeg i Fjor rejste paa Island med Stipendium fra Foreningen 
»De danske Atlanterhavsøer«, opholdt jeg mig kun i forholdsvis 
kort Tid paa Nordlandet; dette i Forbindelse med mit ringe 
Kendskab til Sproget medførte, at mit Kendskab til Ræktunar- 
félag Nordurlands ikke blev saa indgaaende, som jeg kunde 
ønske, især naar det gælder om at skrive en Artikel om For- 
eningen. For at supplere min Viden om Foreningen har jeg 
henvendt mig til en ung Islænder, Påll Zofoniasson, som har 
været Assistent hos Foreningens bekendte Sekretær og Forsøgs- 
leder, Sigurdur Sigurdsson. Fra Påll Zofoniasson har jeg mod- 
taget saa gode og fyldige Oplysninger, at jeg mener at burde 
benytte disse som Artiklens Skelet, som altsaa i sin Helhed 
mere skyldes Påll Zofoniasson end mig. 


Fra Skagafjorden i det nordlige Island gaar der en lille 
Dal i sydøstlig Retning. Denne Dal — HJ;jaltedalen — eller 
rettere en Gaard i Dalens østlige Side — Hålar — er bekendt 
fra Islands Historie. "Her boede den ene af Islands Biskopper, 
her var Islands første Bogtrykkeri, her fandtes Latinskolen, og 
lige siden den Tid indtil den Dag i Dag har der fra Hålar ud- 
gaaet Kundskab og aandelig Paavirkning til store Dele af Island. 

Det er imidlertid ikke Opgaven her at omtale Hålars Ind- 
flydelse i tidligere Tid. Latinskolen er forlængst nedlagt og i 

1884+ blev der paa Hålar oprettet en Landbrugsskole. Indtil 
Vinteren 1902—03 var der paa Hålar, som paa de øvrige is- 
landske Landbrugsskoler, Undervisning baade i Teori og Praksis. 
Siden 1902 har Skolen kun haft teoretiske Kursus, som strække 
sig over to Vintre. ( 

I Dagene 14.—28. Marts 1903 afholdtes paa Hålar Land- 
brugsskole det første Kursus for bosiddende Landmænd paa" 


Island. Under dette Kursus, som havde 30 Deltagere, førtes 


der Diskussioner, en af disse, ført paa et Forslag af Skolens 
Bestyrer, Sig. Sigurdsson, affødte den 26. Marts Oprettelsen af 
Ræktunarfélag Nordurlands. Foreningen begyndte med 46 Med- 
lemmer, som lovede tilsammen at yde 500 Kr. 

Der blev nedsat et Udvalg paa 5 Medlemmer, som skulde 
gøre Foreningens Tilblivelse bekendt i videre Kredse og sørge 
for Tilgang af Medlemmer. Henvendelsen, som Udvalget sendte 
ud over hele Nordlandet og videre om paa Island, blev særde- 
les vel modtaget og viste, at der fandtes stor Interesse for 
Sagen, saa stor, at Foreningen i Løbet af kort Tid kom til 
at tælle over 500 Medlemmer. 

Den 11. Juni 1903 holdt Foreningen en konstituerende Ge- 
neralforsamling i Akureyri, hvor Love og Regnskabsform vedtoges. 
Foreningen modtog fra Byen Akureyri Tilbud om 25 Dag- 
sletter (14,46 Td. Land) til Anlæg af sin Hovedforsøgsstation, 
dog paa de Betingelser, at hele Arealet skulde opdyrkes inden 
5 Aars Forløb. Hvis Foreningen ophæves, har Byen Forkøbs- 
ret til Arealet. 

Foreningens Formaal at fremme Landbruget, specielt Jord- 
dyrkningen, paa det nordlige Island, søges opnaaet ved: 


1) at oprette en Hovedforsøgsstation, paa hvilken der skal 
udføres Forsøg vedrørende Agerbrug, Havebrug og Skov- 
brug. 

2) at oprette mindre Forsøgsstationer over hele Nordlandet, 
først een i hvert Syssel, senere flere, saaledes at der for 
hvert Herred kan tages Hensyn til de mere lokale Inter- 
esser, ligesom ogsaa Befolkningen over hele. Nordlandet 
ved disse smaa Stationer vil faa rigeligere Lejlighed til at 
gøre sig bekendt med Forsøgsvirksomheden. Desuden 
kunne de Bønder, som maatte ønske det, faa anlagt Gød- 
nings- og -Rodfrugtforsøg paa deres Marker, 


% 

3) at ordne Indkøb af godt Sædefrø, gode Markredskaber og 
— kunstige Gødninger til Medlemmerne, saaledes at disse 
Ting kunne «faas billigst og bedst mulig. 

4) gratis at besvare alle Forespørgsler vedrørende Landbruget, 
som mundtlig eller skriftlig rettes til Foreningen, samt ved 
at lade afholde Foredrag og udsende kyndige Mænd (Kon- 
sulenter) til Vejledning for de Bønder, som maatte ønske 
det. é 

5) at ordne praktisk Uddannelse i Plantekultur (Jorddyrkning) 
for dem, som maatte ønske en saadan. 


Som det fremgaar af ovenstaaende, er Foreningens Formaal 
baade stort og omfattende, og det er i de forløbne godt 3 Aar 
siden Foreningens Oprettelse lykkedes at virkeliggøre forbavsende 
meget af det i Formaalet anførte. 

Som foran nævnt skænkede Akureyri By 25 Dagsletter til 
Hovedforsøgsstationen; dette Areal ligger umiddelbart Øst for 
Byen og er allerede nu pløjet og kultiveret. De mindre Stationer 
ude omkring paa Landet er ikke alle færdige endnu. To af 
dem vare dog allerede færdige til at kunne faa begyndt i 1904, 
og rimeligvis ville de øvrige alle kunne faa begyndt i 1907. 
De ere velpløjede og indhegnede, og man venter kun paa, at 
Jorden skal blive tilstrækkelig formuldet. Det kolde Klima 
og den dermed følgende sene Formuldning er Aarsagen til, 
at Forsøgene paa nogle af Stationerne ikke kunne begyndes 
straks. 

Foruden paa Hovedforsøgsstationen vil der i 1907 blive ud- 
ført Forsøg i: 


1) bingeyjarsyslu — Husavikur —. Her paabegyndtes For- 
søgene i 1904, og der haves et Areal paa 600 [] Favne 
til Raadighed. 

" 2) Hwunavatnssyslu — paa Gaarden Æsustødum. Ligesom ved 
Husavikur ere Forsøgene her paabegyndte i 1904. Desuden 
er der i Hånavatnssyslu ogsaa ved Bloånduds et Forsøgsareal 
paa 7 Dagsletter, som ere indhegnede og pløjede, og ie 
Smaaforsøg ere her paabegyndte i 1906. 

3) Skagafjardarsyslu — paa MLS i Hjaltedal — er der og- 
saa indhegnet et Åreal paa 7 Dagsletter, hvorpaa Forsøg 
.paabegyndes i 1907. Endelig findes der i Skagafirdi ved 
Saudårkroékur et Forsøgsareal paa 5 Dagsletter. 

I 1907 vil der altsaa komme 6 Stationer i Virksomhed, 
nemlig: 


1 i Eyjafjardarsyslu (Hovedstationen) 
1 i pingeyjarsyslu 

2 i Hunavatnssyslu og 

2 i Skagafjardarsyslu. 


Foruden Oprettelsen af disse 6 Stationer har Ræktunarfélag 
Nordurlands en væsentlig Del af Æren for Dannelsen af 2 selv- 
stændige Foreninger, med det Formaal at benytte Varmen fra 
de hede Kilder til Opvarmning af Jord bestemt for Kartoffel- 
dyrkning. 

Under min Rejse paa Island havde jeg LE nghsd til at se 
et af de Anlæg, hvor Vandet fra en hed Kilde er anvendt til 
Jordens Opvarmning. 

Den varme Kilde laa paa en Bakkeskrænt. Fra Kilden 
blev Vandet ledet ud til begge Sider i Kanaler, som løb vinkel- 
ret paa Jordsmonnets Hældning. Vinkelret ned fra disse Kanaler 
førte der Grøfter, som altsaa gik parallelt med Faldet. Grøfterne 
vare igen forbundne med Stikledninger. Saavel Kanaler som 
Grøfter og Stikledninger vare opfyldte med ca. 1 Fod Smaasten 
i Bunden, og derefter atter tildækkede, Hele Bakkeskrænten 
blev paa den Maade gennemvævet af et kvadratisk Lednings- 
system. Stikledningerne, som førte vinkelret til Grøfterne, paral- 
lelt med Kanalerne og vinkelret paa Hældningsretningen — 
kunne altsaa ikke gennemstrømmes af det varme Vand, men 
kun af Dampene fra dette. For at faa Dampcirkulationen saa 
livlig som muligt, mente Sig. Sigurdsson, at der paa hver Stik- 
ledning burde anbringes en Ventil, hvorigennem Dampen kunde 
strømme op. Desuden mentes, at man ved at aabne Ventilerne 
om Aftenen, i den Tid Nattefrost kan ventes, vilde kunne for- 
hindre en eventuel Nattefrosts skadelige Indvirkning paa Kar- 
toffelplanterne, idet Dampene saa ville danne et beskyttende 
Lag over Kartoffelstykket. 

Paa det her omtalte Jordstykke kunde man tydeligt se 
Varmens gavnlige Virkning paa Kartoflerne. Planterne i Nær- 
heden af Grøfterne, som fik mest Varme, stode langt bedre end 
de fjærntstaaende. Imidlertid er der nok senere indført For- 
bedringer ved Ledningsnettet, saa Jorden bliver mere ensartet 
opvarmet over det hele. 


5 


Der kan ved en saadan — selv ikke stor — varm Kilde 
opvarmes temmelig store Arealer. Stykket, jeg saa, var paa 


, 


(Efter Årsrit Rækt. Nordurlands). 


Hovedforsøgsstationen ved Akureyri. 


8 Dagsletter, og det var langt fra nogen stor Kilde, hvis Vand 
anvendtes, og dog afgav Vandet kun en ringe Del af sin Varme 

ved at passere Ledningsnettet, nemlig kun ca. 13 C. — fra 749 
i Kilden og ned til 61? ved Udløbet fra Stykket. 

Denne Form for kunstig Opvarmning af Jorden er iøvrigt 
ikke noget Nyt paa Island; der anføres saaledes, at der paa 
denne Maade har været dyrket Kartofler i 1850—60. Imidlertid 
er Sagen først greben rationelt an ved de to Foreningers Op- 
rettelse, som allerede nu have et temmelig stort Areal kunstig 
opvarmet, og saa vidt det kan skønnes, er det et meget rentabelt 
Foretagende. 

Foruden ved Oprettelse af Forsøgsstationer har Ræktunar- 
félag Nordurlands udøvet en ret omfattende konsultatorisk Virk- 
somhed. Foreningens Kontor har i 1905 besvaret ca. 300 skrift- 
lige og 500 mundtlige Forespørgsler., Foreningens Konsulenter 
have desuden besøgt ca. 250 forskellige Gaarde for at give Op- 
lysninger om et eller andet vedrørende Landbruget, saa i alt 
bliver det noget over 1000 Spørgsmaal, som i Aarets Løb ere 
rettede til Foreningen. 

Dernæst har Foreningen ladet afholde Kursus i Pløjning 
paa Hovedforsøgsstationen, ligesom der ogsaa har været afholdt 
godt besøgte Kursus for Vejledning i Havebrug. Desuden findes 
der en hel Del unge Islændere (mest Elever fra Hålar), som ere 
praktiske Eiever paa Forsøgsstationen en SGUMUGE og maa del- 
tage i de forefaldende Arbejder. 

Hvad selve Forsøgene angaar, saa tør man selvfølgelig ikke 
tillægge saa faa Aars Resultater nogen stor Betydning. Dog ser 
det ud til, at man allerede nu med Sikkerhed kan sige, at der 
med Fordel kan dyrkes langt flere Kulturplanter paa det nord- 
lige Island, end hidtil antaget, ligesom Forsøgene synes at tyde 
påa, at Rentabiliteten af Jordbruget paa Nordlandet endnu kan 
forøges meget. 

De udsaaede Græsser have givet et over Forventning godt 
Resultat. Havre og 2rd. Byg voksede godt til, men ere ikke 
blevne fuldstændig modne”). Af Kartofler har man prøvet 27 
Varieteter, af hvilke de bedste have givet om ved 20,000 Pund 
pr. Dagslet, hvilket er over 150 Td. pr. Td. Land. De bedste 
Varieteter ere i 1906 prøvede forskellige Steder paa Nordlandet, 
men Resultaterne af dette Forsøg foreligge endnu ikke. 


") Nogle Varieteter af 6rd. Byg ere i andet og tredie Forsøgsaar blevne 
fuldmodne, ligesom det ogsaa er lykkedes at avle moden Vinterrug. 

Af de prøvede Turnipsvarieteter viste White Globe, Braate 
næpa, Pommerian white Globe, Early improved, Graystone og 
Dales hybrid sig at «være de bedste, Disse 6 Varieteter ere 
prøvede paa forskellige Steder og have givet et særdeles godt 
Udbytte, højst 45,100 Pund pr. Dagslet og i Gennemsnit ca. 
24,000 Pund pr. Dagslet eller ca. 250 Td. pr. Td. Land. 

Der er ogsaa udført en Del Gødningsforsøg. De synes 
gennemgaaende at vise, at Mangelen paa Fosforsyre er større 
end Kalimangelen, Kvælstof giver -alle Steder Udslag, og Kalktil- 
førsel har især paa Mosejord vist sig gavnlig. 

Desuden er der udført, Forsøg med Havevækster, og det 
viser sig, at et langt større Antal af Haveplanter end hidtil an- 
taget kan vokse paa Nord-Island. 

Forsøgene, som ere udførte med forskellige Træsorter, vise 
at Gran, Fyr og Birk og maaske flere kunne trives og vokse 
paa det nordlige Island. Naar tidligere Forsøg med Træplant- 
ning paa Nordlandet undertiden ere mislykkedes, kan dette 
maaske skyldes, at Planterne have været indførte fra sydligere 
Egne. Nu derimod indfører man Plantefrøet fra nordligere 
Egne (nordlige Norge og Sverige) og opelsker Planterne i Plante- 
skoler paa Island. Planter fremavlede paa denne Maade vise 
sig langt bedre end de indførte. I en Planteskole ved Forsøgs- 
stationen paa Akureyri saa jeg paa min Rejse saadanne Planter, 
som stode meget kraftigt. 

Ved Siden af Forsøgsvirksomheden besørger Foreningen for 
sine Medlemmer Indkøb af Frø, Gødninger og Redskaber. I 
Forbindelse med Hovedforsøgsstationen findes en permanent 
Redskabsudstilling. 

Foreningen modtager i aarligt Tilskud gennem Bunadarfélag 
Islands (fra Staten) 10,000 Kr.; der udgives en Aarsberetning 
om Virksomheden. Foreningen har nu over 1000 Medlemmer, 
saa godt som alle bosiddende paa Nordlandet. 

De allerede opnaaede Resultater, den hvert Aar større og 
større Virksomhed, de efter islandske Forhold særdeles mange 
Medlemmer og hele den Interesse, som nu findes for Jorddyrk- 
ningen paa Nordlandet, vise, at Ræktunarfélag Nordurlands har 
sin store Betydning, en Betydning, hvis Omfang det vel næppe 
er muligt at danne sig et klart Billede af paa nærværende Tids- 
punkt. 

Foreningens korte Historie er næsten som et Æventyr, saa 

rivende har Udviklingen været, .og saa stort og omfattende er 
Virkefeltet allerede nu, at selv de dristigste blandt Deltagerne i 
Kursuset paa Hålar.i Vinteren 1903 næppe have turdet drømme 
om, at det vilde gaa saadan. 

Naar Foreningen har haft en saa mægtig Vækst skyldes det 
naturligvis først og fremmest hele Befolkningen paa Nordlandet 
og dernæst, at Tiden for Oprettelsen er valgt, netop medens 
Interessen og Trangen vare til Stede. 

Blandt de enkelte Mænd, som særlig have haft Interesse og 
gjort et stort Arbejde for Foreningen, skulle først og fremmest 
nævnes dens første Formand, nu afdøde Amtmand, Pål Briem, 
og dens nuværende Formand, Adjunkt Stef. Stefansson. Men 
den Mand, som har gjort det største Arbejde baade for at vække 
Interessen og for Ledelsen af Foreningens Virksomhed, er utvivl- 
somt dens energiske Sekretær, Skolebestyrer Sig. Sigurdsson. 

Sluttelig kan jeg ikke undlade at udtale mit bedste Ønske 
for Ræktunarfélag Nordurlands, og det er da: at dets Fremtid 
maa blive dets Fortid værdig. 


Breve fra. Grønlændere, 
samlede og oversatte af Knud Rasmussen. 


Sidste Aar sendte jeg til en Række dygtige Grønlændere 
Landet over Breve, hvori jeg bad dem udtale sig om Tilstanden 
1 Grønland nu, og hvad de mente, der burde gøres. Jeg rettede 
endvidere det Spørgsmaal til dem, om de antoge, at deres Lands- 
mænd vare blevne saa modne, at de, om de fik den nødven- 
dige Uddannelse, vilde kunne paatage sig ledende Stillinger i 
deres Land. 

Alle de Mænd, til hvem jeg henvendte mig, svarede mig i 
indgaaende og udførlige Breve. 

I en Tid, hvor alle de grønlandske Forhold tages op til 
livlig Drøftelse, mener jeg, at disse Udtalelser af Grønlændere 
selv, bør læses af alle, der interessere sig for Spørgsmaalet. 


p. t. Umanak, d. 1. Sept. 1906. 
KÆR: 

Erhvervsforholdene i de grønlandske Fjorde med særligt 
Henblik paa Fangerne i Godthaabsfjorden. 


Jeg vil skrive til dig om vore Fangstforhold og Livsvilkaar, 
fordi jeg vil have, at du skal kende og forstaa Tilstandene her- 
oppe, og med dig dine Landsmænd i Danmark. I skulle høre, 
at Grønlændernes Erhverv ikke al Tid er saa let og fornøjeligt, 
som det maaske kunde se ud til. 

De Forhold, hvorunder vi leve, ere meget forskellige, fordi 
alt heroppe er afhængigt af Havdyrenes Træk; snart er her godt 
med Bytte, snart have vi ondt om Fangst. 

Om Sommeren er Livet let og fuldt af Glæde heroppe. 
Fangsten foregaar vel som sædvanlig fra Kajak, men Forholdene 
frembyde saa faa Vanskeligheder, at man kun har Glæde og 
" ofte ogsaa legemlig Gavn af sine Ture. 

Men om Vinteren bliver alt helt anderledes. Da maa man 
slide og ofte lide for sin daglige Føde. Da maa man sidde i 
sin Kajak ude i den stærke Kulde paa Havet, medens Isen 
stadig lægger sig om ens Ansigt og Pels, naar Bølgerne skyller 
over en; ofte ror man sig træt og tør dog ikke ligge stille og 
hvile af Hensyn til Kulden. Ofte komme vi ind i Tyndis, der 
sættes i Drift; ofte falder ondt Vejr over os, saa at vi maa an- 
strenge os af yderste Evne for at blive Herre over Vind og Sø, 

Og dog er det ikke al Tid, at vi kunne tage noget Hensyn 
til, om vi fryse, da Vinterfangsten paa Sæl, paa trækkende Hvid- 
eller Narhvaler jo kræver, at vi skulle ligge stille for at passe 
dem op. Vi have vel varmt Tøj paa, Fugleskind under Kajak- 
pelsen og Vandskindsvanter, der ere snørede i Haandleddet, — 
men det kolde Vand, der stadig slaar over os, faar os dog ofte 
til at ryste af Kulde. 

Vinterfiskeriet er ogsaa meget forskelligt fra Sommerfiskeriet; 
den Fisk, vi tage om Vinteren med Snøre fra Kajak, Rødfisken, 
maa vi søge paa dybe Steder, og vi maa derfor tage hjemmefra, 
medens det endnu er mørkt, og ere ikke hjemme igen, før 
Mørket atter falder paa. Dertil kommer, at Dybvandsfiskeriet i 
sig selv kan være meget anstrengende, naar der er Søgang, da 
vi stadig maa ro med Kajakaaren for ikke at drive bort fra det 
Sted, hvor Fisken opholder sig. 

Selv Rævefangsten i Fælder om Vinteren er forbunden med 

meget Besvær. Rævene holde sjældent til i Nærheden af Men- 
nesker, og Fælderne maa derfor bygges langt fra Bopladserne; 
ofte er Afstanden til Fælden saa stor, at vi maa overnatte ude. 
Fældens Pasning kræver ogsaa meget Arbejde; saasnart det har 
snet eller føget, maa den renses. Mange Fangere have paa deres 
Rævefangster været udsatte for Livsfare, naar Dagen ikke for- 
slog, og de i Mørket paa Havet bleve overfaldne af Storm. Her 
ro vi jo i Kajak hele Aaret rundt; og det er kun i det aller- 
inderste af Fjordene, at Isen lægger sig. Man maa ligeledes 
erindre, at vi, naar vi om Vinteren overfaldes af en Storm ved 
Højvandstide, ingen Steder kunne lægge til, fordi Isfoden hindrer 
al Udstigning af Kajaken. 

Endnu en Ting fra Rævefangsterne maa jeg omtale for dig. 
Naar man har roet en lang Tur og kommer til det Sted, hvor 
man lægger til Land for at gaa ind til Fælden, er man i Reglen 
svedt, og Kajakpelsen er vaad udvendig og fugtig indvendig. 
Kommer man saa fra Fjældturen ned til sin Kajak og skal have 
sin Pels paa — den kan man selvfølgelig ikke beholde, paa i 
Fjældet — er den ganske sammenfrossen, og det er ikke be- 
hageligt at presse den over sig. 

Men hvad gør man ikke for de dejlige 6 Kroner, man kan 
faa for en Blaaræv? Og vi, som leve paa et Sted, hvor der 
ikke findes Bjørn, blive jo særlig: gennem vor Rævefangst i 
Stand til at skaffe os de Kontanter, som vi anvende til Klæder 
og andre Nyttegenstande. | 

Jeg maatte fylde meget Papir, hvis jeg nærmere skulde gaa 
ind paa vore forskellige Erhvervsgrene; jeg skal derfor nøjes 
med kun at give et Par af de vigtigste en mere indgaaende 
Skildring. 

Sælfangsten. Af alle Fangstdyr have vi Grønlændere mest 
Nytte af Sælen. Den giver os mere end noget andet Dyr: Skind 
til vore Kajaker og Konebaade, Kajakpelse, Støvleskind, Vante- 
skind, varme Klæder til Mænd og Kvinder, Kød til Føde, Spæk 
baade til Lamper og til Salgsvare. Derfor lægge vi al vor Kraft 
ind paa denne Fangst baade Sommer og Vinter; desværre er 
der jo om Vinteren ingen Storsæl i Fjordene. Sortsiden er ogsaa 
langt sjældnere i Fjordene end paa de aabne Kyster, især naar 
det i længere Tid har været klart og fint Vejr, Ligeledes søge 
de ikke ind i Fjordene, naar Storisen kun lægger sig i rum Sø, 
uden at lægge sig ind til Land; da ere Fangstforholdene ugunstige, 

Om Foraaret i April Maaned kommer Klapmydsen ogsaa 
herind i Fjordene, dog ikke i større Flokke, som ude paa de 
aabne Kyster. Trækket kommer ogsaa ind i Fjordene i August 
Maaned, da heller ikke i større Flokke; i det hele taget er Klap- 
mydsen ikke nogen Fjordsæl. I Slutningen af Maj komme 
Sortsiderne; i Juni er der flest af dem. Naar de først begynde 
at komme i denne Maaned, plejer der at være flest af dem; der 
er nemlig Aar, hvor de ere meget sjældne at faa fat paa; men 
under de gode Træk have Fangerne megen Nytte af dem, da de 
give de béædste Skind til Konebaad og Kajak. Naar der er 
mange af dem, jager man dem bedst i Søgang med Harpun; 
da kommer man dem nærmest. Men naar de kun optræde i 
smaa Flokke, ere de vanskelige at komme paa Harpunshold. 
Disse Sortsider forsvinde aldrig ganske fra Fjordene i Sommer- 
tiden, Vi skelne mellem tre Størrelser: Atarssuit, de største og 
de ældste, agdlagtut, Mellemstørrelsen, og atarqat, de mindste. 
Det hænder, at de største Sortsider forsvinde i Sommertiden, 
men de to andre Størrelser, Blaasiderne og de yngste Sortsider, 
tage derimod til hen paa Efteraaret, navnlig de sidstnævnte. 
. I Oktober Maaned er Trækket bedst, og i denne Tid vise de 
gamle Sortsider sig ogsaa; men det er dog sjældnere. Paa denne 
Aarstid ere de al Tid fedest. 

Om Efteraaret, hvor Fangstforholdene ellers ere gode, ind- 
træffer der dog for Fjordboerne her ofte særlige Forhold, som 
umuliggøre Fangsten og drive Sælerne ud til den aabne Kyst. 
Naar Tyndisen lægger sig inde i det inderste af Fjordene, og 
med Paalandsvind rives løs og i Følge med store Isfjælde driver 
ud paa vore Fangstpladser, umuliggør den al Fart med Kajak 
og driver Sælerne ud til Kysten. Hen mod Slutningen af Ok- 
tober plejer Tyndisen at lægge sig, naar det falder ind med 
Kulde. Naar det om Efteraaret i længere Tid har regnet, og 
Havets Overflade saaledes er blandet med Ferskvand, plejer 
Tyndisen hurtigt at lægge sig. Om Foraaret og om Vinteren 
forekomme følgende Sæler hyppigst i Fjordene: Almindelig 
Fjordsæl og den spraglede Sæl. De pleje at holde til ved Is- 
fjældene ved Kangersuneq, hvor de føde deres Unger. I Som- 
mertiden, naar Isfjældene drive længere ud, ere de lettere at fange. 

Og de større Sælarter: Den gamle Fjordsæl (Nagtigdlak) og 
de gamle, spraglede Sæler (Qasigiarssuit) have Skind, der ere 
gode til Kajaker. | 

Hænder det, at Isen lægger sig ved vor Boplads, have vi 
god Fangst paa Sæler, der krybe op paa Isen, og andre, der 
holde sig til Vaagerne. Ligger Isen ved Kangersuneq i April og 
Maj, vokser Antallet af de Sæler, der lægge sig paa Isen for at 
sole sig, og der er da som Regel god Fangst derinde. 

Nu har jeg i store Træk fortalt dig om Sælernes Forekomst 
her i Fjordene, Vi jage Sælen paa følgende Maade: Med Bøsse 
eller med Harpun. Hvis den ligger højt i Overfladen, ret op- 
rejst og seende sig omkring, saa bruge vi Bøssen; men naar 
den ligger roligt flydende, anvende vi Harpunen; "vi maa da 
passe paa, at den ikke mærker noget til, at vi ro ind paa den; 
aner den Uraad, flygter den langt bort og er umulig at fange. 
Det er sjældent, at en Sæl ikke flygter bort, naar den ser en 
Kajak; det hænder kun med Unger. Hvor der er klart Vand, 
behøver en gammel Sæl ikke en Gang at se en Kajak for at 
flygte bort. Blæser det, og findes der Sæler paa Vindsiden, 
flygte de bort. Der er af disse Grunde mange Regler at iagt- 
tage ved Sælfangsten, og denne bliver i høj Grad afhængig af 
personlig Dygtighed. Naar der lægger sig Isfjælde paa vore 
Fangstpladser, blive Sælerne ligesom dummere, mindre klart- 
seende og mere tunghøre. Sælerne, der lægge sig oven paa Isen 
om Vinteren, nærme vi os til med Skydesejl, og denne Fangst 
er langt lettere end Kajakfangsten. Men da vi her ikke have 
Trækdyr, som i Nordgrønland, er det ikke saa let at fragte 
Fangst langvejsfra hjem. Savnet af Trækdyr føles ogsaa, naar 
man skal fragte sin Kajak ud til det aabne Vand, der ofte kan 
ligge langt borte. ål 

Om Vinteren, naar det er isfrit og ikke alt for koldt, drives 
der ogsaa Fangst paa Hvid- og Narhvaler; det er dog særlig hen 
paa Foraaret, at denne Fangst drives; de forsvinde i Slutningen 
af Maj. Her i Distriktet jages de næsten udelukkende med 
Harpun fra Kajak; Bøssen bruges sjældent. Disse Fangstdyr 
komme i store Flokke herind i Fjordene, hvor de holde til, 
særligt om Foraaret; det er dog udelukkende Hvidhvaler. De 
ere langt mere sky og agtsomme end Sæler, derfor vanskeligere 
at fange; de ligge heller ikke og drage Aande stille paa Over- 
fladen, men al Tid i Fart; selv nede fra Havet se de skarpt og 
høre godt; naar de ane Uraad, faa de alle deres Kammerater 
med sig paa Flugt. Naar en flygter, flygte alle de andre ogsaa, 
selv om de ere langt borte. Kun den, der til Bunds kender den 

Maade, man i saadanne Tilfælde bør ro til dem paa, og har 
den fulde Øvelse i pludselig at sætte Fart paa Kajaken, kan faa 
Chancer for Kast efter flygtende Hvidhvaler; under saadanne 
Omstændigheder hænder det ikke sjældent, at Fangeremmen 
springer, eller ogsaa slider Hvidhvalen i Farten sit Saar op, saa 
at Harpunodden falder ud. I stærk Søgang kan Fangeblæren 
ogsaa blive helt borte for Manden, saa at han maa opgive at 
forfølge sit Bytte. 

Men heldig Fangst af Hvidhvaler kommer en hel Boplads 
til Gode gennem den store Mængde af Mattak, Kød og Spæk. 

Her har jeg nu fortalt dig lidt om vor Fangst af Sødyr. 
Det er dejligt at jage til Søs, dejligt at faa Fangstiveren vakt i 
sig, dejligt at bringe Bytte hjem, dejligt at skaffe Mad, Klæder 
og Penge. Og i den gode Fangsttid er der ingen, der tænker 
paa Farer og Anstrengelser. 

Lad mig slutte med at gentage det, jeg ofte har sagt dig: 
Det er ikke nok at være en dygtig Fanger, man maa ogsaa 
have Held; det hænder ikke sjældent, at de bedste Dag efter 
Dag komme tomhændede hjem, medens Middelmaadigheder 
fange Sæl paa Sæl. 

Selv de bedste behøve Held. 

Fiskeriet. Fiskeriet er en Erhvervsgren, som spiller en 
stor Rolle for Grønlænderne. Her er fuldt af Fisk, og de slippe 
aldrig op. Her hos os er Rødfisken (Sulugpavak) den vigtigste 
Fisk. Ved vor Boplads fanges kun sjældent Helleflynder; Helle- 
fisken fiske vi aldrig. Maaske holder den til paa dybere Steder 
end vore Fiskepladser. Havtorsk er her ikke saa mange af 
som tidligere; men Fjordtorsk findes i Mængde, baade paa dybt 
og grundt Vand. 

Men, som jeg sagde dig, Rødfisken er for os den vigtigste. 
I Tider, hvor Sæler ere sjældne, giver den et udmærket Nærings- 
middel; og da den er meget fed, faa vi ogsaa udmærket Lampe- 
tran af den. Det er særlig Tiden fra December til April, at den 
fanges; bedst, naar der lægger sig fast Is. I Vintre, hvor der 
findes mange Fugle, særlig Edderfugle og Alke, fiskes der dog 
sjældent saa meget. 

Et Pund Fiskesnøre plejer at passe til den Dybde, der er 
nødvendig til Rødfisken; til hver Snøre bruge vi to Kroge med 
en Vægt paa ca. fire Pund. Paa denne Maade kunne vi ofte 
faa to Fisk paa en Gang. Naar der fiskes paa Is, pleje vi at 

fiske saa mange, som vi kunne bære paa vor Ryg i en Pose; 
fisker man fra Kajak, kan man fragte dem ved at trække et 
Bindegarn ind gennem Fiskens Gæller og saaledes fastgøre dem 
"til Kajaken, saavidt muligt ovenpaa, da de saa ikke er saa 
tunge at ro, men man maa da i Søgang være meget forsigtig, 
da den store Overvægt gør Kajaken meget usikker. Man maa 
tage sig nøje i Agt for under saadanne Forhold ikke at miste 
Grebet om sin Aare. Alt bliver jo glat af Is om Vinteren. 

Hen mod Foraaret plejer Rødfisken at tage til i Mængde; 
men saa snart Sælerne begynde at vise sig, høre vi op med at 
fange dem. 

Andre Fisk, særlig Torsk, der leve påa grundt Vand, fiskes 
dog hele Sommeren igennem, særlig af unge Fyre, der endnu 
ikke have faaet den fulde Øvelse i at fange. 

Du ser saaledes, at Fiskeriet giver os meget; dog mest, naar 
vi ikke have andet. Men den, som vil være en dygtig Fisker, 
maa ikke være nogen Stymper i Kajak. Al Fangt paa Havet 
fordrer Mænd med Øvelse. 

Renjagter. Det største Dyr, vi jage her i Grønlands Op- 
land, er Renen; de største Flokke ses helt oppe ved Indlands- 
isen. De komme dog ogsaa ned til Fastlandets Kyster, særlig om 
Efteraaret. 

Renjagterne drives ivrigst paa den Tid, da Pelsen er 
bedst, fra Midten af Juli til Midten eller Slutningen af Septem- 
ber. Men Folk, som ikke ere Sælfangere, gaa dog ogsaa paa 
Renjagter om Foraaret, straks naar Sneen smelter; det er særligt 
for at skaffe sig Kød til Salgsvare. Først naar den rigtige 
Jagttid falder ind, rejse Konebaads- og Baadsejere ind i Fjordene 
for samtidig at jage Sæl og Ren; her fra Qornoq og Sardlok 
særlig indtil Kangersuneq. 

De forskellige Rendistrikter her i Fjorden ere følgende: 

Nunatarssuaq og Sønden derfor Akugdlerssuaq, det østre 
Opland af det inderste af Godthaabsfjorden, der kaldes Kanger- 
suneq, og som løber lige op i Indlandsisen, der kalver ud i 
Løbet; man kan derfor ikke komme til Akugdlerssuaq ad Sø- 
vejen, da her er stoppende fyldt med Isfjælde; her kan under- 
tiden være saa opfyldt med Is, at man ikke en Gang kan komme 
til Nunatarssuaq. I de sidste Aar har her for Resten været 
ualmindelig lidt Is, saaledes at man stadig kunde komme der, 
Skal man paa Renjagt ved Akugdlerssuaq, lægger man sin Kone- 

Raad op paa Nunatarssuaq's nordre Næs; man plejer saa derfra 
” at beregne tre Dages Vandring til FAR SAE NEIREE Er man først 
kommen frem, bliver man der som Regel flere Dage paa Ren- 
jagter. Her ere mange Rensdyr i dette Distrikt, og de Jægere, 
som komme her, fælde mange Dyr. Det er derfor al Tid en 
meget anstrengende Hjemtur, der forestaar; 200 Pund regnes 
for en anstændig Mandsbyrde, og da Vejen ikke gaar over lutter 
Sletter, men sine Steder over vanskelig tilgængelige Fjælde og 
Elve, man skal vade over, saa er det kun de bedste, der drive 
Jagt i disse Egne. Vejen fører over en temmelig stor Bræ- 
strækning, hvor man skal være meget forsigtig; her er fuldt op 
af Sprækker, som ikke al Tid ere synlige, og det hænder, at 
Jægere med deres tunge Byrde paa Ryggen falde igennem og 
kun reddes ved deres Kammeraters Snarraadighed. 

Nunatarssuaq er opfyldt af høje Fjælde med meget frodige 
Mellemrum, hvor der findes store Søer; det er alt sammen et 
godt Rendistrikt, hvor man al Tid er sikker paa at træffe 
mange Dyr. 

Norden herfor ligger Ivisartoq. Ogsaa her ere mange Rener, 
dog ikke saa mange som i de før omtalte Distrikter. Men det 
er jo i Reglen kun først paa Sommeren, at vi søge op til disse 
Egne, og i denne Tid kunne selv de bedste Jagtegne være uden 
synderligt Bytte; det er først ud paa Efteraaret, at Renerne rig- 
tigt søge ned til Kysterne, men paa den Tid kunne vi sjældent 
opholde os i de her omtalte Distrikter, da Tyndisen lægger os 
Hindringer i Vejen. 

Nordøsten herfor ved Ujaragssuit søge Jægerne ogsaa op 
med Konebaade og lægge sig i Teltlejre for i længere Tid at 
drive Jagt i Oplandet. I nordlig Retning er her meget .Land, 
helt op til Randfjældene om den store Sø bag I[lulialik; i østlig 
Retning er der dog ikke langt til Bræen, og bemærke maa jeg 
ogsaa, at meget store Søer optage megen Plads. Naar man 
flere i Følge gaar paa Renjagt fra Ujaragssuit, plejer man at 
medtage en 2—3 Kajaker, som man skiftes til at bære. Disse 
Kajaker sammenbinder man og bruger som Flaader over store 
Elve, man ellers ikke vilde kunne komme over. Det er et langt 

- Stykke, Kajakerne skulle bæres; først naar man er kommen paa 
dem anden Side af de store Randbjærge, træffer man Søer, man 
kån, lægge Vejen over; man efterlader ikke Kajakerne, før man 
er naaet til Tarssartoq. Den første Elv, der volder Vanskelighed 

er Tikeraq-Elven. Den naar man op til efter en halv Dags 
Marsch fra Ujaragssuit. Den næste Elv er Qavdlunaitsat-Elven 
(de gamle Nordboeres Elv); medens man ofte kan vade over 
den før omtalte Elv, er det aldrig Tilfældet med denne. 

Den tredje Elv er Ikartoriaq Kangigdleq (det østre Over- 
gangssted); denne kan man heller aldrig vade over. Oplandet 
mellem disse to sidste Elve kaldes Nordboernes Land; det er 
et Lavland uden Fjælde, ikke ret langt fra Indlandsisen. Dog 
ser man ikke her noget Steds Tegn paa tidligere Bebyggelse. 

Østen herfor ligger det, vi pleje at kalde for Qangatarsup 
nuna (den store Fjældhules Land); her har tidligere været en 
Fjældhule, hvor Renjægere plejede at overnatte; men denne 
Fjældhule er nu oversvømmet af Søen. Landet her er ikke ret 
stort og gaar lige op i Indlandsisen, men her er godt med 
Rener. 

Først paa den anden Side af Fjældhulens Land kommer 
man, efter at have sat over endnu en Elv, til Tarssartoq; her 
og ved Qaqugdluitsoq (Stedet, hvor der ikke findes Stormfugle), 
der ligger Norden for, driver man Renjagter. Paa disse Land- 
strækninger, der ere en Slags Nunataker,, findes megen Ren. 
Paa Grund af Søerne og Elvene kan man kun komme til dem, 
naar man nordøst for Ujaragssuit gaar ud paa Bræen og lægger 
Vejen over Kilungat. 

Et Hold af Jægere, der med Ujaragssuit som Udgangspunkt 
driver Jagt op til Landet ved Qaqugdluitsoq, plejer at fælde ca. 
80 Rener. Selvfølgelig kunne de kun fragte en mindre Del af 
Kødet. Dyrene jages ogsaa særligt for Skindets og Senernes 
Skyld. De føre naturligvis ogsaa saa meget Kød med, som de 
kunne overkomme; og med Jægerne følge i Reglen Kvinder, som 
flække Kødet til Tørring, saa at det saaledes bliver lettere at 
fragte i større Mængde. Man slæber med sig saa meget, man 
kan overkomme, og det er ikke saa lidt. 

Det er derfor ikke sandt, som nogle paastaa, at Renerne 
blot nedskydes for Skindenes Skyld, medens man lader Kødet 
ligge. Heller ikke kan jeg give dem Ret, som paastaa, at Dyrene 
ofte planløst nedskydes. Men Kød gaar der selvfølgelig til Spilde; 
det er de lange Vejstrækningers Skyld. 

Og endnu en Ting maa jeg bemærke: Der er bleven sagt, 
at det meget Kød, der efterlades i Jagtdistrikterne, forjager, 
naar det ligger og raadner hen, Vildtbestanden; men ingen, som 

har nogen som helst Erfaring, vil kunne paastaa dette, thi han 
maatte da vide, at Kødresterne i Løbet af et Par Dage blive 
opspiste af -Ræve og Ravne, saaledes at kun Knoglerne blive 
tilbage. 

Der beregnes fire Dage til Turen fra Ujaragssuit til Qaqugd- 
luitsoq. Det er særlig Elvene, der ere Skyld i, at det tager saa 
lang Tid. Det er en Tur, som ikke kræver saa lidt Anspæn- 
delse, thi der skal en god Nakke og en god Ryg til at bære 
Kajak og tungt Jagtbytte samtidig. 

Men den, som i Grønland vil være en god Erhverver, maa 
til det yderste anspænde sine Kræfter; og det er vel ogsaa 
Grunden til, at vi Grønlændere blive udslidte, før vi blive gamle. 

Da vi i Sommer rejste sammen med de to Lapper, Ravna 
og Isak, vare vi jo altid forbavsede over deres store Udholden- 
hed; og det var ikke mange af deres jævnaldrende i Grønland, 
der vilde kunne følge dem. Det ligger vel i, at Lapperne ere 
. mere forsigtige med deres Legeme end vi. Husker du, hvad 
Ravna sagde til Nathan, da han kom fra en lang Fjældtur med 
en hel Ren paa Nakken: »Hvis du ofte overanstrænger dig saa- 
ledes, vil du snart dø.«< Og Byrden var dog langtfra for tung 
til Nathan. 

Fra Ujaragssuit kan man ogsaa gaa paa Renjagt i nordlig 
Retning til Qaumasoq-Søen (Søen med det klare Vand); Søen 
har faaet sit Navn, fordi de øvrige Søer der i Distriktet ere 
lerede. Landet her staar i Forbindelse med Taserssuaq's Op- 
land. Paa denne Tur. behøver man ikke at medføre Kajaker, 
da man kan vade over Elvene. Man plejer med Bytte at være 
to Dage om Hjemturen. Her er godt med Ren, men som jeg 
før bemærkede, der er al Tid flest i Nærheden af Bræerne. 

Landet om Ilulialik-Bugten er ogsaa et godt Udgangspunkt 
for Renjagten; her jage særlig Folk, som ikke have Konehbaad, 
men kun Kajak. Man lægger Kajaken ved" Eqaluit i Bunden 
af Bugten og kan saa herfra gaa baade i østlig og nordlig Ret- 
ning; i nordlig Retning særlig op til Landet ved den før om- 
talte Qaumasoq-Sø, eller ogsaa helt op til Kilingat. 

Man kan kun komme ind i Ilulialik ved Højvande, da der 
er saa grundt, at Vandet ved Ebbe kun naar et lille Stykke 
forbi Ivnajuagtoq-Fjældet. 

Oplandet om Taserssuaq bag llulialik er udmærket egnet 
til Renjagt. Man fører Konebaaden over to Overbæringssteder 

helt op til den store Sø, og fra Lejrpladsen der kan man da 
foretage Dagsudflugter i forskellige Retninger. Jagterne her byde 
paa den store Fordel, at man kan faa alt Kødet. flækket til 
Tørring og medbragt. Jeg selv har tilbragt tre Somre her ved 
Søen. | 

Den eneste længere Udflugt, der foretages fra en Konebaads- 
lejr her, er Turen op til Kilungait, norden for Qaqugdluitsoq; 
man er to Dage om Rejsen derop. Oplandet her er ikke videre 
stort men frodigt, og her findes mange Rensdyr. Vejen derop 
bliver vanskeligere og vanskeligere, og man kan nu kun komme 
dertil ad Brævejen. En stor Elv, der kommer Syd fra Egnen 
om Ujaragssuit's Højfjældssøer, har boret sig ind under Bræen 
og udhulet den saaledes, at den er styrtet sammen paa det 
Sted, hvor man tidligere havde en Overgang. Bræranden er nu 
fuld af store Sprækker og er meget vanskelig at befare. Den 
omtalte store Elv, der har boret sig ind under Bræen, vælder 

udefter mod Kysten og Steder ved Søens Bred, hvor der før 
har været Bopladser, ere nu dækkede og ganske unærmelige. 

Folk berette, at der i gamle Dage skulde have været svøm- 
mende Isbjærge paa Søen; det er der ikke mere, fordi Elven, 
som flyder ud i Søen, roder Sandet saa voldsomt op, at der 
bliver grundt i Nærheden af Bræen. Isstykkerne falde bare af, 
blive liggende og skyde hverandre udefter. 

Den store Søs ([lulialik-Søen) nordøstre Vig hedder Sarqaq. 
Vi anslaa Søens Længde til ca. seks Mil. Sarqaq har et stort, 
men sine Steder temmelig stenet, Opland; men der er dog Rens- 
dyr overalt. 

Paa en Jagttur er jeg en Gang naaet helt op til Qeqertau- 
saq; det er Sarqaq-Oplandets nordøstre Fløj, der gaar lige ud i 
Indlandsisen. Her vare ikke mange Dyr, da Folk fra Sukker- 
toppens Distrikt nylig havde jaget her. Det hænder ikke saa 
sjældent, at Folk fra Sukkertoppen mødes her med Jægere fra 
Godthaabsfjorden, 

Nordvesten for Sarqaq gaar en anden Vig, som kaldes 
Qamarnit; ogsaa Oplandet her er stort, om end stenet; men 
der er Rensdyr over det hele. Skønt jeg ikke er ret gammel, 
jeg er 27 Aar, kan jeg dog bemærke, hvorledes Renerne i de 
Aar, jeg har jaget, ere tiltagne i Tal. 

Hele denne Søs venstre Side er ogsaa et godt Rendistrikt. 


Naar man derfor har faaet sin Konebaad op i Søen, behøver 
man ikke at være bange for, at man ikke skal faa den fyldt 
med Kød, Sener og Skind. Nedturen fra Søen og til Havet er 
ikke ganske ufarlig, da man visse Strækninger maa rutsche 
ned ad Elven i Baaden; da gælder det om at have to dygtige 
Styrmænd. Men Resultatet af en Konebaadstur derop er dog 
al Tid et godt Tillæg til Vinterforraadet og mange gode Skind. 

Endnu et sidste Rendistrikt skal jeg omtale, og det er 
Qugssuk-Bugtens Opland. Herfra jages i østlig Retning over 
Narsarssuaq-Sletten, helt op til den før omtalte Taserssuaq; paa 
Sletten her samle Renerne sig, navnlig hen paa Efteraaret, i 
store Flokke. Paa Qugssuk's Vestside jages der helt ned til 
Landet over for Kolonien Godthaab, og i nordlig Retning op til 
Niaqungunaq-Fjorden, sønden for Atangmik. 

Som du ser, er det ikke faa Distrikter, der yde Qornoq- 
boerne gunstige Vilkaar for Renjagter. Heriblandt er endda ikke 
medregnet Distrikterne om Ameralik, hvor særlig Godthaaberne 
og Umanaqsboerne jage. Dog ere de her nævnte Strækninger 
af saa stor Udstrækning, at vi ikke hver Sommer naa at komme 
alle Steder ind, hvor der er Jagtlejlighed. 

Renerne spille en stor Rolle for os; mest Skindene og Senerne. 
Skindene anvende vi dels til Klæder, dels til Brikseunderlag; 
nogle anvende dem ogsaa som Salgsvare til Kystboer, der ikke 
faa Tid til at jage Ren, og da det ikke er saa sjældent, at Fjord- 
boer, som ere fremragende Renjægere, kunne have noget van- 
skeligt ved at skaffe Skind til deres Kajakker, er det ikke ual- 
mindeligt, at Renskind gives i Bytte for Kajakskind. 

Vinterforraad før og nu. Jeg har allerede i det fore- 
gaaende paavist, hvor uensartet Fangstdyrenes Forekomst er, 
og at en Boplads Velstand eller Mangler i høj Grad er afhængig 
af' Sødyrstrækket; og med daarlig Fangst er det jo ikke blot 
Maden og Klæderne, det gaar ud over, det er ogsaa Redskaberne, 
der lide derunder. Kajakskind og Konebaadsskind slides og 
ødelægges maaske ogsaa uden at kunne erstattes trods Flid og 
Slid, saalænge de større Sæler ikke vise sig. 

Saa afhængige ere vi af Forhold, vi ikke selv ere Herre 
over, og rent galt vilde det vel ogsaa gaa os, hvis vi i samme 
Grad som vore Forfædre skulde være henviste til Sælfangst 
alene; thi Sælerne tage af. 

Renerne derimod ere i betydeligt Tiltagende, men dem have 

vi om Vinteren ingen Glæde af, da vi ere Øboere og fra vort 
Land ikke altid om Vinteren have Adgang til Fastlandet. 

Men Fisk og Fugle, som vi i Vintertiden stole mest paa, 
have vi heldigvis nok af; og her ved Qornoq, hvor vi ere 84 
Mennesker, har enhver, der blot er flittig og driftig, aldrig nogen 
Grund til at lide Nød. 

I vore Dage hengemmes sjældent noget særligt Forraad for 
Vinteren her hos os. Det hører i al Fald til Sjældenhederne, 
at særlig dygtige i Foraarstiden, naar det falder ind med et godt 
Sortsidetræk, hengemme tørret Kød og Tarme for Vinteren. Dette 
kan ske i Huse, hvor der findes flere dygtige Erhververe, men 
selv disse kunne dog aldrig faa det til at strække til Vinteren 
.Tundt. Fangsten gaar i vore Dage fra Haanden og i Munden. 

Derimod fanges der i Foraarstiden overalt Angmagssetter 
ind til Vinterforraad; dem have vi gerne Vinteren rundt, da de 
øses op i store Mængder og hentørres, I Juni Maaned udvælge 
Konebaadsejere sig gerne en god Fangstplads, hvor der samtidig 
findes Angmagssetter. 

Hvis man Sommeren igennem tog i større Mængde andre 
af de hos os forekommende Fisk, kunde man vel ogsaa samle 
sig et Vinterforraad af disse, men det sker ikke, fordi Fangerne 
have deres Opmærksomhed henvendt udelukkende paa Sæler og 
Rener. Her i Nærheden åf vor Boplads findes ingen særlig gode 
Lakseelve. 

Hvis vi Grønlændere vare lige saa smaatærende som I 
Danske, vilde vi maaske ikke have saa vanskeligt ved at samle 
Forraad; men da vi stadig skulle anspænde alle vore Kræfter, 
maa vi spise megen kraftig Mad. Vi sætte som Følge deraf 
ogsaa mest Pris paa det Bytte, som giver os den kraftigste Mad: 
Sælen; Spækket er os det nødvendigste Næringsmiddel om Vin- 
teren; ikke Spæk alene, naturligvis, men som Blanding til anden 
Mad. Man undgaar derfor saavidt muligt at sælge Spækket af 
sin Vinterfangst. 

Som jeg sagde dig før, var Angmagssetterne det eneste, vi 
samlede som Vinterforraad, og dog kan jeg sige, at vi aldrig 
lide Nød her paa Stedet; noget kunne vi al Tid skaffe os, naar 
det er godt Fangstvejr; bliver det saa daarligt Vejr, have vi al 
Tid saa meget fra de foregaaende Dage, at vi klare os. Naar 
man her siger, at man har det sløjt, mener man sjældent der- 
med, at man lider Nød, men kun, at man mangler kraftig Føde. 


1377 RRS 
Jeg kan endvidere sige, at vi Fjordboere ikke bryde os saa 
meget om Butikkens Mad, men nærmest betragte den som Nød- 
proviant; skulle vi nøjes med den, holde vi ikke meget ud. 

Der er mange, som ere tilbøjelige til at mene, at Grunden 
til, at vi ingen Vinterforraad samle, er Dovenskab. Det er ikke 
Tilfældet. Man har bl. a. anført, at vore Forfædre al Tid kunde 
overkomme at samle store Forraad; men man glemmer, at 
Fangstforholdene den Gang vare helt anderledes. Den Gang 
var der saa mange Sortsider under Foraarstrækket, at de kunde 
- hentørre Kød til om Vinteren, og Fangsten Sommer og Efteraaret 
igennem var saa god, at de aldrig behøvede at røre ved De- 
poterne. Hvis Forholdene vare de samme nu, saa er jeg sik- 
ker paa, at vi i vore Dage med vore forbedrede Redskaber 
kunde lægge langt større Depoter end de gamle; navnlig naar 
vi hertil kunde føje vor Fangst af Fisk og Fugle. 

Jeg har hørt min Fader, som er 66 Aar, sige: »De Slægt- 
led, der gik forud for os, havde ganske vist store Vinterforraad, 
men de kunde dog have det nok saa sløjt som den nuvæ- 
rende Generation, der slet ingen Vinterforraad hengemmer; de 
forstode jo heller ikke den Gang at drage den fulde Nytte 
af Fangst fra Kajak paa Fugle og Fisk. Nu ser man aldrig 
nogen, saadan som i gamle Dage, magre hen af Sult.« 

Jeg mener derfor, at man ikke med Rette vil kunne paa- 
staa, at vi Grønlændere ere gaaede tilbage i Driftigbed; saalænge 
vi af Evne anstrenge os og uden Vanskeligheder klare os ud af 
Vintrene, kan man dog ikke bebrejde os noget. 

Man har endvidere villet paastaa, at mange af os Grøn- 
lændere ruinere os ved Kaffe. Ganske vist, jeg skal ikke be- 
nægte, at vi, naar vi have gjort en eller anden Fangst, bruge 
en Del af vore Penge til Kaffe. Det er nu en Gang en gammel 
Handelsvare, som vi have vænnet os til, og som vi sætte stor 
Pris paa, og jeg vil paastaa, at de Penge ere vel anvendte; thi 
vi have baade Nydelse og Nytte af Kaffe. Naar man har drukket 
sin Kop Kaffe om Morgenen, kan man ro en hel Dag i Kajak 
uden at blive tørstig eller sulten, og naar man har gjort en lang 
Dagsrejse og kommer hjem, træt og forkommen, saa kan en 
Kop god, varm Kaffe gøre usigelig godt. Men det er jo des- 
værre ikke al Tid, at man har Raad til det. Naar en Fanger 
i flere Dage har været uheldig med sin Fangst, saa har han 

heller ikke Raad til at købe sig sin Kaffe, og det mærkes paa 
hans Humør og paa hans Udholdenhed. | 

Jeg har hørt Folk fortælle, at der findes Danske, der tro, 
at vi i Trangstider hellere købe Kaffe til os selv end Mad til 
vore Børn. Det er en skammelig Løgn. Og det er en Skændsel 
for vore Landsmænd Forstanderne, at de nogen Sinde have kun- 
net gaa med til at give Kaffen Skylden for Nødstilstandene. 
Det maa være Folk, i alt Fald, som ikke begribe, hvad det er 
at strabadsere Dag efter Dag, der kunne bebrejde os vor Glæde 
over og vor Trang til Kaffe. 

Kan virkelig nogen undre sig over, at vi ikke lægge Penge 
op, naar vi skulle nøjes med det mindst mulige for vore Pro- 
dukter og give det mest mulige for de Varer, vi maa købe i 
Butikken? Det forekommer os under Tiden, som om de høje 
Herrer derhjemme vilde lade øs synke i Knæ under en Byrde, 
der er for tung. 

I Anledning af Undersøgelsesexpeditionen 1905. 

Da vi i Sommer hørte, at der muligvis skulde indføres Tam- 
rener i vort Land, bleve vi glade over dette Vidnesbyrd om 
Interesse for vort Ve og Vel heroppe. Vi mente og haabede, 
at denne nye Erhvervsgren paa mange Maader vilde kunne lette 
den haarde Vinter for os. Vi antoge ikke, at det vilde være os 
umuligt at lære Lapperne Kunsten af; og Glæden var særlig 
stor blandt os Fjordboer, fordi vi indsaa, at vi bl. a. vilde kunne 
have stor Nytte af Renen som Trækdyr. | 

Jeg har allerede hørt forskellige Indvendinger, der af Danske 
ere gjorte mod denne Tankes Virkeliggørelse, og da Betænkelig- 
hederne særlig gælde os Grønlændere, skal jeg nærmere gaa ind 
paa et Par enkelte af dem. 
| Der er bleven sagt, at vi Grønlændere maaske ville miste 
Lysten til Fangst og Jagt, naar vi faa indført tamme Dyr. Jeg 
er ganske uenig med dem, der ere af denne Anskuelse. 

Jeg maa antage, at der findes Danske, som sætte os i et 
falskt Lys over for deres Landsmænd, og som svække al Tillid 
til os. Det er hændt, at Danske, som have været her i Landet, 
særlig Kolonibestyrere, som heroppe al Tid optræde som store 
Herrer over for os — have talt meget nedsættende om os og 
ikke levnet os Ære, naar de kom til Danmark. Den Slags 
Mennesker have sikkert skadet os meget. 

Hvorledes skulde man ellers kunne tro, at vi, hvis vi fik 

Tamrener, straks vilde slaa dem alle ned, fordi vi leve af at 
dræbe Dyr? 

Eller: Hvorledes skulde man ellers tro, at Folk heroppe, 
som ikke kom til at eje Tamrener, vilde jage tamme Flokke, 
skyde dem eller stjæle dem? 

Vi ere ikke glade over, at den Slags Beskyldninger rettes 
mod alle Grønlændere., 

Naar I Danske have hørt, at en Grønlænder har begaaet 
en Misgerning, tro I da saa virkelig, at alle Grønlændere ere 
Skurke? Vi heroppe høre om mange mærkelige Forbrydelser, 
der begaas af Danske. Og vi rette dog ingen nedsættende Be- 
skyldninger mod det danske Folk som Helhed; og det synes 
jeg er det, som I gøre overfor os. Og vi synes, at det er uret- 
færdigt, at I ville bedømme os Grønlændere ud fra de daarlige 
iblandt os. Hvorfor skulde vi nu f. Ex, forgribe os paa andres 
Rener? Jeg kan fortælle, at der heroppe mange Gange gives os 
Lejlighed til at stjæle Ræve fra Fælder; jeg har aldrig nogen 
Sinde hørt, at sligt er sket. Og hvorfor skulde vi dog ikke 
overføre vore gode Egenskaber paa Tamrenflokkene, om vi skulde 
faa saadanne herop? Paa Jagter ved jeg, at vi aldrig behøve 
at være bange for at komme til at forveksle en tam Ren med 
en vild. Ole Ravna har vist mig, at man, før man er paa 
Skudshold, vil kunne afgøre paa Ejendomsmærket i Ørene, om 
det er en tam eller vild Ren, man har for sig. Jeg tror, at vi 
kunde faa megen Nytte af Tamrenerne, Før Flokkene vokse 
til; saa at vi kunde faa større Nyite af deres Kød og Skind 
gennem Slagtning, saa vilde de som Trækdyr kunne være os 
til stor Nytte ved vor Fangst; om Vinteren, naar Isen lægger 
sig i det Indre af Fjordene, vilde man kunne køre paa Sælfangst 
med dem og saaledes bliye i Stand til at naa langt fjernere 
Fangstpladser; endvidere vilde de kunne være til megen Hjælp 
under Tilsynet med Rævefælderne. 

Endnu en Ting maa jeg omtale i Forbindelse med Tam- 
renerne, og det er den, at der gennem dem vilde aabnes en ud- 
mærket Udvej for alle Kajaksvimle. Saaledes som Forholdene 
heroppe nu ere, maa man enten være en god Kajakroer eller 
ogsaa en Pjalt. En Mand kan være den dygtigste Ernærer, 
men overfaldes han af Kajaksvimmelheden, som ingen Læge 
kan helbrede, maa han nedsynke i Fattigdom. For den Slags 
Mennesker vil Indførsel af Tamrener aabne nye Udveje. 


Es RER 

Det er mit Haab, at Planen maa blive realiseret. Jeg hørte 
jo selv i Sommer Lapperne sige, at vort Land egnede sig der- 
til; -vore Rener vare større og federe end Tamrenerne, og da 
vi, som du husker, en Dag skød en meget gammel Ren, som 
var ganske tandløs, blev Ole Ravna meget forbavset, da han 
saa, at den endogsaa havde Fedtdannelser paa Ryggen, og han 
erklærede, at en saadan gammel, tandløs Ren vilde være sultet 
ihjel i Lapland — saa gode Betingelser var der altsaa for Tam- 
renshold her i Grønland. 

Det vilde sikkert heller ikke være forbunden med nogen 
Vanskelighed at øge sine Flokke ved at indfange Kalve efter 
Vildrener; naar man skyder Moderen, vilde det være meget let 
at fange Kalven. Jeg tror ikke, at Tamrensflokkene vilde for- 
jage Vildrenerne. 

Endelig vil jeg anføre, at jeg vilde anse det for rigtigt, at 
man valgte gode Fangere til at være Foregangsmænd med Tam- 
renerne; de ere vante til at færdes vidt omkring, og de vilde 
have lettest ved at lære det nye. Vi Grønlændere have nu slet 
ikke saa svært ved at lære noget nyt, blot man vil vise os en 
Smule til Rette. Saa vil jeg endelig til Slut udtale et Ønske 
om, at Tamrener maa blive indførte i Grønland. Vi Grønlæn- 
dere have ikke mange Hjælpemidler i vor Kamp for Føden, og 
vi erfare kun alt for ofte, hvor vanskeligt det kan være, naar 
man udelukkende skal holde sig til Jagt paa Vildt. Derfor er 
Tanken om at hjælpe os med Tamrener bleven hilst med Glæde 
heroppe, og jeg er overbevist om, at Tankens Virkeliggørelse 
vilde blive os til megen Nytte. 

Lidt om Forstanderskaberne. Vi grønlandske Fangere 
have som Talsmænd for alle vore indre Anliggender vore For- 
standere. Men da disse Forstanderes Ord er ganske uden Myn- 
dighed, og da de næsten aldrig kunne faa sat deres Meninger 
igennem over for de Danske, der sidde som Ledere af For- 
standerskabet, mærke vi ikke meget til vore Talsmænd. 

Der findes vel nok mange Forstandere, der baade ere gode 
Tænkere og gode Talere, og det hænder vel, at de virkelig frem- 
komme med gode Forslag, der kunde blive til deres Lands- 
mænds Gavn; men stemme disse Forslag ikke overens med de 
Danskes Mening, vil det al Tid være disse muligt at sætte deres 
Vilje igennem: ja, Landets Inspektør kan endog ganske udelukke 
fremkommende Forslags videre Behandling, og saaledes falde 

alle de Reformer, som Forstanderne fremkomme med, ganske 
til Jorden. 

Saa afmægtige ere de grønlandske Forstandere. 

Man skulde tro, at det var en Selvfølge, at kun Landsmænd 
kunde raade Landsmænd i indre Anliggender, thi vi forstaa vel 
alle til Bunds netop kun de Steder og Skikke, der ere vore egne. 
En fremmed, der kun kan handle efter Formodninger og Rygter, 
vil aldrig kunne se, hvad der er galt eller rigtigt i det, der for 
ham dog al Tid maa vedblive at være noget fremmed. Men 
her i Grønland ere Forholdene netop saaledes, at det er de 
fremmede, der træffe Afgørelserne i alle vigtigere Ting, der an- 
gaa vore indre Anliggender, medens de Mennesker, som leve 
iblandt os, og som forstaa os, fordi de ere vore Landsmænd, 
ikke faa deres Vilje sat igennem. Naar derfor forskellige For- 
standerskabsbestemmelser bekendtgøres for os Fangere, og naar 
disse Bestemmelser ere rettede mod os, saa er der i Reglen stor 
Harme iblandt Fangerne, fordi Meddelelserne vare byggede over 
urigtige Forudsætninger. Men hvor skulde ogsaa de Danske, 
som ikke leve vort Liv, og som bygge deres Slutninger paa For- 
modninger og Rygter, kunne bedømme Ting retfærdigt, som de 
ikke ere inde i? 

Derfor er det en Nødvendighed, at der gives de grønlandske 
Forstandere større Magt og Myndighed; saa vilde mange virke- 
lige Fejl blive rettede heroppe, og de grønlandske Fangere vilde 
faa en retfærdigere Behandling; og samtidig vilde den Misfor- 
nøjelse, der nu hersker, lægge sig. Da vilde vi faa en Sikker- 
hed for, at Forstanderskabsforhandlingerne uden Forvanskninger 
vilde blive tilstillede Ministeren, og da først vilde man faa et 
Indtryk af Forholdene heroppe, som var i Overensstemmelse 
med Sandheden. 

Nogle Betragtninger over Grønlændernes Fremtid. 
Det er med en vis Ængstelse, at jeg, som selv kun er en grøn- 
landsk Sælfanger, giver mig ind paa Drøftelsen af Grønlænder- 
nes Fremtid. Dog, jeg skal efter Evne fremsætte mine Tanker. 

Det mærkes heroppe, at der nu arbejdedes paa at bringe 
Grønlænderne højere Oplysning. Denne Sommer kom der saa- 
ledes til vort Land en Lov, der var sendt os af Kongen selv 
og Rigsdagen, en Lov, der tydeligt gav til Kende, at man i 
Danmark har Interesse for vort Vel; og det ere vi alle meget 
glade for. 

Forud for dette ere Grønlænderne dog ogsaa gaaede frem 
i Kundskab og Udvikling; men trods denne Udvikling ere de 
dog aldrig komne ud af Stedet. Jeg mener hermed, at man 
gav os mere og mere Oplysning, flere og flere Kundskaber, men 
det, som skulde være Kundskabernes Frugt: bedre Livsvilkaar, 
bedre Stillinger, — gav man os aldrig. Derfor maatte vi stadig 
staa stille, paa Trods af vor Udvikling. 

Man kan se paa de mere opvakte grønlandske Børn, hvor- 
ledes de i den Tid, da de faa Undervisning, gaa frem og ud- 
vikle sig; men naar Undervisningen er sluttet i Skolen, giver 
man dem ingen Chancer, og de maa da falde tilbage til det 
oprindelige grønlandske Liv, hvor de ikke behøve alt det, de 
have lært. Disse unge Grønlændere ere at ligne med Lys, der 
tændes, blot for at man kan slukke dem igen. Man fører dem 
til et vist Punkt, og netop naar den Alder indtræffer, hvor deres 
Muligheder skulde staa deres Prøve, slaar man Haanden af 
dem. Hvis man en Gang tog en Grønlænder for sig og blev 
ved med at undervise og udvikle ham, saalænge han havde 
Modtagelighed, saa skulde det snart vise sig, hvad der kunde 
komme ud af en Grønlænder. Den Dag i Dag kunne Grønlæn- 
derne komme i de underordnede Stillinger som Udliggere under 
Kolonibestyreren., Men da det jo ikke al Tid er de bedst be- 
gavede, der ville lade sig nøje med disse daarligt lønnede, under- 
ordnede Stillinger, faa de Danske ofte et fejlagtigt Indtryk af 
Grønlændernes Evner, De gennemgaa en mindre Uddannelse, 
før de blive Udliggere, og selv om de vise de bedste Anlæg for 
videre Udvikling, kunne de dog, naar de først ere blevne Ud- 
liggere, aldrig nogensinde forfremmes til bedre Stillinger. Der 
kan sidde grønlandske Udliggere, som ere bedre begavede og 
dygtigere end mangen dansk Kolonibestyrer, men Kolonibestyrer 
kunne de aldrig blive, og det, fordi alle højere Stillinger ere 
lukkede for dem, blot fordi de ere Grønlændere. 

Jeg skal her ikke glemme at omtale, at Missionen giver os 
Adgang til de højeste Stillinger som Overkateketer og som 
Præster; det er Hverv, som man mener, at vi kunne magte, 
blot vi faa tilstrækkelig Uddannelse. Men derZer i Grønland 
ikke Brug for mange i disse Stillinger, og naar man oplærer os 
til at blive Præster, hvorfor skulde man saa ikke ogsaa kunne 
aabne andre indflydelsesrigere Stillinger for os; hvorfor skulde 
vi saa ikke ogsaa kunne blive Kolonibestyrere? Naar der aab- 

nedes os saadanne Muligheder, vilde vi ogsaa se et Maal bag 
vort Arbejde for Erhvervelsen af Kundskaber, og jeg tror ogsaa, 
Forholdene for almindelige Grønlændere derigennem paa mange . 
Maader vilde bedres, saasnart vore Landsmænd ogsaa kunde 
blive Kolonibestyrere; vi vilde da ikke al Tid være henviste t 

at blive kommanderede af de Danske og behandlede efter deres 
Forgodtbefindende. 

Dette skriver jeg, fordi de grønlandske Fangere blive be- 
handlede med alt for stor Ligegyldighed af de danske Koloni- 
bestyrere. Grønlændere, der bo ved Udstederne, faa saaledes 
aldrig Adgang til de bedre Stoffer af Tøj, der opsendes til Landet; 
og det hænder ogsaa, at de smukkeste Tøjer opkøbes af de 
Danske, før de endnu ere komne i Handelen. Mon sligt sker 
med deres overordnedes Vidende? 

Endvidere stille de sig ganske ligegyldige over for det Fak- 
tum, at Udstedsbutikkerne faa udsolgt, og hvis man i saa Til- 
fælde sagde til os, at vi saa kunde gaa til Kolonibutikken, 
kunde vi vel med lige saa stor Ret svare, at vi vel havde vor 
Butik, fordi der skulde være Varer i den. 

Hele denne Sommer igennem har Butikken her ved Qornoq 
næsten ingen Varer haft; her manglede bl. a. Anoraktøj, Sukker 
og Træ til Husbygning og Kajak. Den 6. Juli ankom For- 
syningen til Godthaab, og trods gentagne Opfordringer til Koloni- 
bestyreren have vi endnu ikke den Dag i Dag — det er den 13. 
August — faaet tilsendt Varer. Kolonibestyreren synes at være 
fuldstændig ligeglad. Under saadanne Forhold kunde man ve 
nok ønske sig Kolonibestyrere, der toge sig lidt mere af Grøn- 
lændernes Interesser. 

Du har nu. faaet mine Tanker, vedrørende forskellige Ting; 
jeg vil slutte med at sige, at naar den Dag kommer, da vore 
Kolonier bestyres af Landsmænd, der ikke som de Danske ere 
hensynsløse over for os, da ville bedre Tider oprinde for den 
grønlandske Fanger. 


Dette er skrevet af 
Adam Nielsen, 


Fanger ved Qornoq. 
d. 13. August 1905. 


IL. 
p. T. Frederikshaab, den 10.—9.—1905. 
Kære Knud Rasmussen. 

Endelig skal jeg da til at svare paa dit Brev af d. 30.—3. 
—05; og jeg skal efter Evne gaa ind paa de Spørgsmaal, du 
har rettet til mig. 

Du spørger til en Begyndelse, om jeg tror, at det gaar til- 
bage for Grønlænderne i Velstand. 

Ja, jeg mener at have iagttaget, at Folk heroppe blive 
fattigere og fattigere; siden 1889 har jeg næsten hvert Aar rejst 
Strækningen fra Holstensborg til Nanortalik: og paa disse Rejser, 
som ganske vist kun ere foretagne i Sommertiden, har jeg ikke 
kunnet undgaa at lægge Mærke til, at det gik tilbage for Folk. 
Hvorledes de have det om Vinteren, ved jeg altsaa ikke. 

Tilbagegangen gælder særlig Holstensborg Distrikt, som 
aldrig naas af Storisen, og hvor Sælerne blive sjældnere og 
sjældnere. Mændene her ere meget driftige og dygtige Kajak- 
roere; men da der næsten ikke viser sig Sæler, de' kunne jage, 
maa de kaste sig over Fiskeri af Laks og Haj. 

Forsaavidt mener jeg altsua, at Sælernes Aftagende er med- 
virkende i den almindelige Fattigdom her i Grønland. 

Dette er en Kendsgerning, som fylder mig med Bekymring 
for vor Fremtid, og man bør sikkert nu overveje, hvad der bør 
gøres. Jeg har derfor med Glæde set, at der fra en dansk 
Mands Side er fremkommet Forslag om at indføre Tamrener i 
vort Land. Jeg haaber, at det vil kunne forbedre mange Grøn- 
lænderes Kaar. 

De sydligstboende Grønlændere synes ikke at være i saa 
stærk materiel Tilbagegang; Storisen, som aarligt lægger sig ind 
paa Kysten her, følges af mange Sæler., 

Der kan dog selv i disse Distrikter herske Nød, og jeg skal 
fremføre for dig de Grunde, som jeg antager ere de vægtigste: 
Uforsynlighed med Vinterforraad, Mangel paa Økonomi 
og Uordentlighed i Husførelsen, en altfor stor Lyst til 
danske Varer (særlig Kaffe og Tobak), en altfor ringe Lyst 
til at hjælpe Famiiie og Bopladsfæller, Fangernes 
Spredning i smaa Huse, Dovenskab og Mangel paa Orden 
i Uddannelse i Kajakfangst. 

I ældre Tider, da Grønlænderne vare samlede i større Huse, . 
og Fangere, der vare i Slægt med hinanden, i højere Grad hjalp 

hinanden, var der ikke nær saa megen Elendighed, navnlig 
naar Husherren var en husholderisk Mand. 

Det er jo som før bemærket en Kendsgerning, at Sælerne 
ere i Aftagende; men hvad kan vel være Grunden? De i Grøn- 
land hyppigst forekommende Sæler, Sortsiden og Klapmydsen, 
jages aldrig paa deres Ynglesteder; Ungerne komme først til os, 
naar de have forladt deres Moder; men hvide Mænds Sælfanger- 
skibe slagte aarligt Mængder af Sælunger paa Isflager, og her 
koder vek Grunden stiklatsSælernetere 1 Aftagende: Hvis 
disse Skibe ophørte med deres Rovdrift, vilde Sælerne sikkert 
komme i store Træk til vore Kyster, ganske som i gamle Dage. 

Endnu findes der i Grønland dygtige og driftige Fangere, 
om end deres Tal nu ikke er saa stort som den Gang, de vare 
Hedninger og gennem stadig Kappestrid holdt hverandre oppe. 

Jeg maa udtale som min Mening, at mange Grønlændere 
mere og mere tilegne sig den danske Civilisation; men jeg maa 
dog fastslaa som min Overbevisning, at Sælfangsten endnu 
kan være et Hovederhverv. 

Dog mener jeg, at der særlig ved de større Kolonier burde 
aabnes større Muligheder for de unge, og at der burde gives 
unge Mænd, der vare vel begavede, Adgang til Erhverv, der 
ikke vare afhængige af Sælfangst. Det vil jo al Tid være let 
i Skolerne at afgøre, hvilke Børn der have særlige Anlæg, og 
hvis man gav disse Lærere, der selv, dels gennem Kund- 
skaber og dels ved Flid, kort sagt i enhver Henseende kunne 
staa som Eksempel for de unge, saa vilde disse sikkert kunne 
drive det. til, noget. Der er. ingen "Tvivl om,. at. de vilde 
kunne modtage en Undervisning, der er langt grundigere end 
den, de faa nu; og det vilde være af Betydning for Ungdommen, 
om man, naar de havde fuldendt deres Uddannelse, gav dem 
Adgang til ansvarsfulde Stillinger, der krævede Landsmænds 
Tillid. Jeg gentager, at man nøje skulde overholde kun at 
vælge de bedst begavede. 

I vore Dage er der jo mange Grønlændere, der leve af 
Fiskeri, og det er ikke ualmindeligt, at de professionelle Fiskere, 
— navnlig saadanne, der bo i Distrikter, hvor der findes Helle- 
fisk og Rødfisk, — klare sig bedre end mangen Sælfanger. De 
her omtalte Fiskearter yde, foruden at være gode Nærings- 
midler, ved deres Fedme udmærket Tran til Lamperne. Men 
der kommer en Dag, da Fiskerens Kajakskind ere opslidte, og 


RER TA EN 


an han da ikke skaffe sig nye Skind, er han jo ogsaa ude af 
Stand til at drive sit Fiskeri. Dette er en af Grundene til, at 
man, saaledes som Forholdene nu ere, i første Række maa 
holde' paa Sælfangsten, fordi den betinger de øvrige Erhverv. 

I Grønland kan man ikke undgaa at lægge Mærke til, at 
en Mængde unge Mennesker, som vilde have udmærkede Anlæg 
for Fangst, nu ganske undlader at opøve sig i Kajakroning; jeg 
tænker her paa dem, der lade sig bruge som lejede Arbejdere 
ved Kolonierne eller som Besætninger for rejsende, særlig Em- 
bedsmænd, langs Kysten. Disse faa ikke Lejlighed til at holde 
deres Øvelse i Kajakroning vedlige, deres Redskaber forfalde, 
deres Kajakskind ødelægges — om de overhovedet have nogen 
Kajak —; og naar saa Vinteren kommer, staa de brødløse ude 
af Stand til at klare sig selv, deres dygtige Landsmænd til 
Byrde. 

Hvis der til Kystfarten heroppe indførtes Motorbaade i 
Stedet for de nu almindelig brugte Robaade med Besætninger 
paa indtil 10 Mand, saa vilde mange Mennesker, som nu gaa 
som løse Eksistenser, se sig tvungne til at søge et sikrere Er- 
hverv. Den Løn, de nu faa som lejede i Handelens Tjeneste, 
eller som Roere for Embedsmændene (85 Øre å 1 Krone om 
Dagen paa egen Kost!), er saa ussel, at de ikke kunne ernære 
nogen Familie med den. 

Jeg skal til Slut sige et Par Ord om Renerne heroppe. 
Jægerne begynde nu at tale om, at Vildrenerne ere i Tiltagende; 
ogsaa jeg er af denne Mening. Det er en Sag, der er af største 
Vigtighed for Grønland, og man maa haabe, at vore Landsmænd 
maa kunne optræde i fuld Enighed i dette Spørgsmaal. Og 
man maa da her først og fremmest være "enig om aldrig at 
fælde Dyr, uden at man ogsaa er i Stand til at faa den fulde 
Gavn af det nedlagte Vildt. Der var jo en Tid for ikke saa 
mange Aar tilbage, da her ogsaa var fuldt op af- Rener; men 
den Gang jagede man ganske hensynsløst Dyrene og fældede 
dem blot for at flaa Skindene af dem. Man opnaaede saa 
ogsaa den Gang tilsidst at faa Dyrebestanden omtrent udryddet. 
Dette skulde nødigt gentages. 

I denne Forbindelse vil jeg hævde, at det vilde blive i høj 
Grad opdragende for Grønlænderne at faa Tamrener. Thi naar 
de saa, hvorledes en Flok gennem fornuftig Pasning kunde er- 
nære Familier, og naar de fik Øjnene op for, hvorledes Dyre- 

bestanden formerede sig og voksede i Tal, blot man nøjes med 
aarligt at fælde et begrændset, passende Antal Dyr, da vilde de 
ogsaa indse, hvor ødelæggende det er for Vildrenbestanden, naar 
man nedskyder dem hensynsløst, uden endog at tage Hensyn 
til, hvad man har Brug for, 

Hvis man i Lighed med, hvad der er sket i Alaska, ind- 
førte Tamrener heroppe, maatte der vel ogsaa findes Grønlæn- 
dere, der vilde vise sig egnede til at passe dem, Og det vilde 
» navnlig blive af stor Betydning for alle dem, der som kajak- 
svimle ikke egne sig til Erhverv paa Havet; men til en Begyn- 
delse burde man sikkert være kræsen i Valget af dem, der 
skulde anvendes som Renhyrder. 

Der findes sikkert i vort Land Strækninger i de sydlige 
Distrikter, hvor der vilde ydes Tamrener gode Levevilkaar; Di- 
strikter, hvor der den Dag i Dag ikke findes Vildrener, fordi Bræer 
og andre Hindringer have umuliggjort en Indvandring. Der 
findes i det sydlige Sydgrønland mange frodige Stræk- 
ninger, hvor Tamrener sikkert vilde kunne trives. 

Jeg har nu meddelt dig de Tanker, jeg har tænkt i Anled- 
ning af de Spørgsmaal, du har stillet. Grønlands Fremtid ligger 
ogsaa mig meget paa Sinde, og da Udviklingen heroppe nu en 
Gang har medført, at man ikke længere vil kunne føre Grøn- 
lænderne tilbage til deres oprindelige Tilstand, maa nye Veje 
brydes for at sikre os vor Fremtid. 

John Møller, 
Bogtrykker i Godthaab. 


III. 


En grønlandsk Jagtlov. Udtalelser af Renjægeren Abia 
i Godthaabsfjorden. Af Knud Rasmussen. 


Man har længe i Grønland følt Savnet af en Jagtlov, særlig 
naar man vilde have gennemført forskellige Fredningsbestem- 
melser; jeg tænker her f. Eks. paa Edderfuglen, som man gen- 
nem hensynsløse Efterstræbelser er godt paa Veje til at udrydde. 

Renjagterne i Sydgrønland have nu atter gjort Spørgs- 
maalet om en Jagtlov brændende, og det vilde sikkert paa 
mange Maader være af Betydning, om dette Spørgsmaal i en 
nær Fremtid blev taget op af de grønlandske Forstanderskaber. 
Jeg ska] i Anledning af John Møllers Bemærkninger om Rov- 

drift paa Rener fremkomme med nogle Udtalelser af Renjægeren 
Abia, som sidste Aar blev straffet med Tabet af sin Repartition 
for Rovdrift paa Rener. 

Abia havde været paa en meget besværlig Renjagt paa Nuna- 
tarssuaq inde i Bunden af Godthaabsfjorden; han var taget 
derind i Kajak, fordi han ikke var Konebaadsejer. Omtalte Jagt- 
distrikt naas, som nævnt i det foregaaende, kun af de aller- 
driftigste, som ingen Strabadser sky. Abia var taget paa denne 
besværlige Jagt for særlig at skaffe sig Skind og Senetraad. 
Jagten forløb meget heldigt, og Abia skød en halv Snes Rener., 
Han var saa langt fra sit Hjem, at der ikke kunde være Tale 
om at fragte noget Kød hjem; dette maatte altsaa gaa til Spilde, 
ja, han levede jo af det, saa længe han var derinde. Han 
kunde heller ikke fragte alle Skindene, men maaite nøjes med 
at udskære det bedste af dem, Partiet om Ryggen. Men al 
Talgen og alle Senerne fik han med sig. 

Sagen rygtedes, og Forstanderskabet tog den under sin Be- 
handling. Abia dømtes til at miste sin Repartition, en Straf, 
som "blandt Mænd anses for meget vanærende. Abia føler sig 
forurettet gennem denne Dom, og erklærer, at der ikke er nogen 
Hjemmel for en saadan Afgørelse, Han tror, at det hele er 
dikteret af Misundelse, og mange Grønlændere og flere For- 
standere have givet ham Ret i hans Protest. »Landet er vort, 
og Byttet er Jægerens!« sige de alle. »Ingen har Ret til at for- 
byde os at skyde.« 

Jeg fremfører dette, fordi Sagen viser, i hvor høj Grad en 
Jagtlov savnes; og al den Misfornøjelse, Abia's Sag har med- 
ført, kunde have været undgaaet, om blot Jægerne havde haft 
een Gang for alle fastslaaede Bestemmelser at rette sig efter. 

Til Slutning skal jeg blot anføre Abia's Forsvar, som er af 
Interesse i denne Forbindelse. 

»Jeg kan ikke anerkende Forstanderskabets Afgørelse, som 
jeg antager for at være formuleret af Mænd, der ikke have Be- 
greb om Renjagter. Jeg ernærer mig dels som Renjæger, dels 
som Rævefanger, dels som Fisker. Rævene skaffe mig Kon- 
tanter, Fiskeriet skaffer mig Ernæring om Vinteren, Renjagterne 
skaffe mig dels varme Pelsskind og Underlagsskind, dels Sene- 
traad. 

Jeg ejer ingen Konebaad, men maa foretage alle mine 
Rejser i Kajak. Hvis jeg skulde overholde Forstanderskabets 

Bestemmelser, maatte jeg visse Tider af Aaret, naar der hverken 
er Rævefangst eller Fiskeri, være ude af Stand til at ernære 
mig selv og min Familie. Jeg regner med, at jeg aarlig fælder 
c. 50 Rener; jeg skaffer mig saaledes mange Skind og Mængder 
af Senetraad; jeg er saaledes i Stand til ikke blot at holde mig 
selv med disse Ting, men ogsaa forsyne Bopladsfæller og Folk, 
der bo paa helt andre Pladser. Hvert Foraar modtager jeg saa 
mange Bestillinger paa Skind og Senetraad, at det vilde være 
mig umuligt at overkomme alt. 

Jeg opsøger al Tid de fjerneste Distrikter og de mest util- 
gængelige Steder, fordi Vildtbestanden her er rigest. Som jeg 
før bemærkede, har jeg ingen Konebaad og kan kun rejse i 
Kajak. Min Boplads er saa sælfattig, at det er mig umuligt at 
skaffe tilstrækkeligt Skind til Konebaaden. Skulde jeg nu følge 
Forstanderskabets Bestemmelser, saa skulde jeg altsaa foretage 
en lang og besværlig Rejse, blot for at fælde en eller to Rener, 
mere Kød vil jeg ikke kunne fragte paa min Kajak, og saa 
skulde jeg Vinteren igennem ikke blot selv lide under Mangelen 
af Skind og Senetraad, men jeg vilde heller ikke være i Stand 
til at hjælpe mange, som jeg nu gør. Saaledes som jeg nu jager, 
faar jeg mange Skind, da disse ikke er saa vanskelige at fragte, 
Mængder af Senetraad og megen Talg, noget, som er en ud- 
mærket Salgsvare, — kan saa virkelig nogen komme og forbyde 
mig, ja straffe mig for, at jeg lader det Kød ligge, som ikke 
spiller nogen større Rolle for mig paa den Aarstid? Jeg fodrer 
. jo Rævene med det, og dem skal jeg jo leve af om Vinteren. 

Det forekommer mig derfor, at man har siraffet mig, fordi 
jeg var en dygtig og driftig Jæger, der nedlagde meget Vildt. 
Men naar dette skal være Lov i et Land, da er der ikke meget, 
der sporer ens Ærgerrighed til at lægge sine Kræfter ind i vor 
Kamp for det daglige Brød; da er det beskæmmende at være 
Jæger.« 

Denne Sag viser tilfulde, i hvor høj Grad der trænges til 
faste Vedtægter paa Jagtomraadet. 


IV. 
Lichtenfels den 28. August 1905. 


Jeg vil svare dig saaledes paa dit Brev: Ja vel' mener jeg, 
at det gaar tilbage for Grønlænderne i Velstand; og jeg tror, at 

Grunden hertil er Dovenskab, Mangel paa Lyst til om Somme- 
ren at samle Forraad til Vinteren, og det, skønt der er Over- 
flod paa de Ting, de kunne indsamle; og de dovne blive saa- 
ledes Skyld i, at de flittige gennem stadigt Udlaan til disse ogsaa 
selv komme i Nød. 

Sælerne synes at være i Aftagende i Grønland; Trækket af 
Søortsider kommer ikke saaledes som tidligere ind i Fjordene, 
og jeg tror, at det er Skydevaabnene, der ere Skyld deri. 

Nu i vore Dage ville Fangerne kun jage Sæler mellem Øerne 
og ved Fjordenes Mundinger; og da de kun anvende Bøssen, 
fange de kun i stille Vejr og gaa ikke mere som tidligere ud i 
det aabne Hav. I gamle Dage gik Sælfangerne selv om Vinte- 
ren langt til Søs i Kajak, og de fangede al Tid jævnt godt; der 
er ingen Tvivl om, at der den Dag i Dag ude til Søs er godt 
med Sæler, naar der inde under Land kun er faa af dem. 

Det vilde være af Betydning for Grønlænderne, om der 
kunde skaffes dem Adgang til indflydelsesrige Stillinger her i 
Landet, men en grundig Uddannelse maatte nødvendigvis gaa 
forud: man maatte dog reformere langsomt og sikkert. 

Det vilde vel nok være godt, om man kunde indføre Tam- 
rener til Grønland, men det kunde dog ogsaa give Anledning til, 
at færre og færre Fangere lagde sig efter Fangsten paa Stor- 
sæler og Hvidhvaler, og at de egentlige Fangeres Tal saaledes 
forringedes; dette vilde ikke være heldigt. 

Andreas Hansen, 
grønlandsk Præst. 


V. 
(I Uddrag). 
Sukkertoppen d. 15.—6.—1905. 


Ogsaa jeg har mange Gange tænkt over Grønlændernes 
Fremtid; og paa dit Spørgsmaal, om jeg tror, at det gaar til- 
bage for Grønlænderne, skal jeg svare dig ud fra mine Erfa- 
ringer. 

Saa langt jeg kan huske tilbage, forekommer det mig, at 
Forholdene have været ens. Enkelte Aar er der Nød og Fattig- 
dom, andre derimod tilfredsstillende Livsvilkaar; og det ligger 
i, at Sødyrtrækket er saa forskelligt; somme Tider komme 
Fangstdyrene i talrige Flokke, somme Tider i smaa, og dette er 
saa igen Skyld i, at det gaar op og ned for Menneskene. Jeg 

synes derfor ikke, at man med fuld Ret kan sige, at det gaar 
tilbage. 

I de gode Aar er der al Tid godt med Vinterforraad, i de 
mindre gode have de driftigste Forraad, der vilde kunne føre 
dem godt igennem Trangstiderne, hvis de ikke maatte hjælpe 
saa mange af dem, der ikke i Tide have sikret sig Forraad; og 
saaledes gaar det til, at selv de, der have større Depoter, faa 
disse opspist, før den gode Tid kommer, saaledes at ogsaa de 
maa lide Nød. Endnu findes der rundt omkring paa Boplads- 
erne dygtige Fangere, der have den fulde Øvelse og Færdighed 
i Kajakfangst, men flere og flere falde fra ved Kolonierne; det 
vilde derfor navnlig faa Betydning for disse, om man f. Eks. ved 
Indførsel af Tamrener skabte nye Erhvervsgrene. Saaledes som 
Forholdene nu ere, er det en væsentlig Grund til vor Fattig- 
dom, at vi faa saa forholdsvis lave Priser for vore Produkter, 
medens vi skulle give saa meget for Butikkens Varer. 

Tak, fordi I tænke paa os i Danmark. Ofte bliver jeg trist 
til Mode, naar jeg tænker paa Forholdene her; gid ogsaa Ting, 
som ikke vedkom vort materielle Vel alene, maatte blive tagne 
op til Drøftelse. Sørgeligst af alt det, der hænder heroppe, synes 
jeg er det, at mange uskyldige ofte maa undgælde, naar en eller 
anden af vore Landsmænd har begaaet noget urigtigt; thi det 
er Skik og Brug heroppe, at de Danske, naar de ikke kunne finde 
den Person, som paa en eller anden Maade har forset sig, straffe 
en hel Boplads. Dette at blive regnet med blandt Forbrydere 
synes mig at være det pinligste af alt. 

Johannes Rosing, 
Bødker ved Sukkertoppen. 


(I Tilknytning til den sidste Bemærkning i Rosings Brev skal 
jeg her anføre, at jeg selv ofte paa mine Rejser i Grønland har 
hørt Grønlænderne udtrykke deres store Harme over, at Inspek- 
tørerne truede hele Bopladser for at ramme en enkelt. 

Fangerne ved Umanak i Godthaabsfjorden fortalte mig saa- 
ledes, at det var bleven dem meddelt, at der vilde blive forment 
dem alle Adgang til at købe Ammunition i Handelens Butik, 
hvis det gentog sig, at en iblandt dem gjorde sig skyldig i Rov- 
drift paa Rener, d. v. s. paa en Jagt skød saa mange Dyr, at 
han ikke kunde transportere alt Kødet hjem. Endvidere skal 
jeg meddele, at der i Sommeren 1904 herskede stor Ophidselse 

ved Udstedet Diskofjorden af samme Aarsag. Der var begaaet 
i Vinterens Løb forskellige Tyverier i Stedets Butik. Da Inspek- 
tøren kom til Stede for at optage Forhør, lykkedes det ham ikke 
at faa, fat paa Tyven. Ved sin Afrejse havde han saa erklæret, 
at Butikken for Fremtiden skulde fratages Bopladsen, hvis ikke 
Tyven meldte sig frivilligt eller blev angivet ved Landsmænd. 


En gammel Fanger kom i den Anledning hen til mig og . 


sagde: 

»Jeg har i al den Tid, jeg har levet, bestræbt mig paa Flid 
og Redelighed, og jeg har al Tid vist de Danske den Asgtelse, 
som jeg var dem skyldig. Ved et Tilfælde kom jeg i sin Tid til 
at leve sammen med Danske og lærte da en Del af deres Sprog, 
og jeg har siden sat en Ære i, naar vi her paa Diskofjorden 
fik Besøg af Danske, da at benytte mig af de Ord, jeg kunde. 
Men ved det, der nu er sket, har jeg faaet et saadant Had til 
de Danske, at jeg aldrig mere vil tage et dansk Ord i min 
Mund. 

Du kan tænke dig, der raabes: Slæde! her paa Kongens 
Fødselsdag, og da vi saa, at det var vor Inspektør, fyldtes vi 
med Glæde, da vi troede, at han havde valgt netop denne Høj- 
tidsdag, fordi han havde noget glædeligt at meddele os. Da han 
saa kom og talte til os, var det blot for at udskælde os alle 
for Tyve og for at true os alle med Butikkens Lukning. Jeg 
ved ellers ikke, hvorledes han vil have, at vi skulle klare os, 
naar han vil tage vor Butik fra os, samtidig med, at det under 
Straf er forbudt os at tiltuske os Varer fra de skotske Hval- 
fangere, naar de anløbe os. Der skal aldrig mere komme et 
dansk Ord paa min Tunge.«) É 

Jeg har meddelt disse Udtalelser her, fordi de ganske ure- 
serveret give Grønlændernes Opfaitelse. Og saaledes synes de 
mig at have deres Betydning. Om Beretningerne ere farvede 
eller ikke, kan jeg paa den anden Side ikke afgøre, da jeg ikke 
har hørt Modparten udtale sig. 


VI 


Sarfanguak ved Holstensborg d. 22.—6.—1906. 

Tak for dit Brev, jeg skal svare dig paa dine Spørgsmaal. 

Efter dit Ønske komme mine Udtalelser særlig til at dreje 
sig om Tilstanden her ved Sarfanguak. 

Grønlænderne her blive fattigere og fattigere, som Følge af 
Sælernes Aftagende; hvis vi ikke fik Hjælp fra de Danske, vilde 
Nøden sikkert være større. Fangerne her overholde vel endnu 
den gamle Skik at tage paa Fangstrejser om Foraaret, Somme- 
ren og Efteraaret for at samle Vinterforraad, men Hovedparten 
af-det,'de fange ind, er al Tid Fisk. I tidligere Tider kom de 
hjem med store Mængder af Sælkød, der var tørret for Vinteren, 
men det hænder aldrig mere. Det ser ofte galt ud for alle dem, 
der ikke have en eller anden Stilling, hvorved de have nogen 
Indtægt; naar Fiskeriet og Hajfangsten slaar fejl, staa de ganske 
blottede for Vinteren. Tilbagegangen skyldes ikke her i Di- 
striktet Mangel paa Færdighed, her ere dygtige Fangere baade 
i Kajak og paa Is; og saa snart Fangstforholdene ere gode, 
fanges her udmærket. 

Grunden til Sælernes Aftagende her, navnlig Sortsiden, mene 
alle ældre erfarne skyldes Fangstskibes Jagter. I min første Barn- 
dom kom der om Sommeren og i August og September Maa- 
ned store Træk af unge Sortsider, hvis Flokke stadig øgedes 
ud paa Efteraaret; og Fangerne fik mange Skind til Kajaker og 
Konebaad. Nu er det umuligt ved Sommertid at se en eneste 
ung Sortside, og her er al Tid stor Mangel paa Skind. Fang- 
erne blive færre og færre, fordi de unge ikke kunne faa deres 
Kajaker betrukne; og dette er igen Aarsag til, at de ikke blive 
ordentligt opøvede og ikke gennem Fangst blive i Stand til at 
skaffe sig ordentlige Redskaber. Naar disse saa endelig en Gang 
som halvgamle Mennesker faa sig en Kajak, ere de ude over 
den Alder, hvor de gennem Øvelse kunne faa den fuldkomne 
Færdighed i Kajak, og blive tvungne til at leve Resten af deres 
Liv som Fiskere. Her ved Sarfanguak og de to tilhørende Bo- 
pladser ere tilsammen 230 Mennesker, af disse kunne kun ca. 
20 regnes for Fangere, og det er udelukkende, fordi den store 
Sælmangel ikke sætter dem i Stand til at skaffe sig Kajakskind. 

Grønlænderne her tale ofte om, om det ikke skulde være 
muligt at sende en Opfordring til de Mennesker, som jage Sort- 
siden heroppe med Fangstskibe, om at ophøre dermed. Disse 
Fangstmænd bo dog i et Land, der paa Grund af sin Frugtbar- 
hed giver Anledning til andre Erhverv; her paa Grønland ere 
vi udelukkende henviste til Sælfangsten. 

Mange af os Grønlændere ere ikke saa dumme endda, men 
ikke desto mindre kan ingen af os opnaa ledende Stillinger i 

vort Land. Mange af os blive Udstedsbestyrere uden andre 
Kundskaber end dem, vi have faaet i Børneskolen; kunde det 
ikke tænkes, at vi f. Ex. kunde bestride Kolonibestyrerstillinger, 
naar” vi blot fik tilstrækkelig Uddannelse? G. Holms Plan om 
at indføre Tamrener til Grønland har overalt vundet stor Tjil- 
slutning, gid den kunde blive virkeliggjort, nu da vi mindre og 
mindre kunnefklare/os som Sælfangere. 

Hvis Danske kom op til os, vilde de snart faa at se, hvor 
megen Fattigdom der var heroppe; og hvor vilde de dog ikke 
fortvivle, om de skulde gøre vor Fremtid til deres. Ofte tænker 
jeg med stor Bekymring paa, hvorledes det skal gaa, hvis Fan- 
gerne her tilsidst blive nødte til ganske at opgive Sælfangsten; 
thi saaledes: som Forholdene nu ere, kunne vi, skønt "her er 
Fisk nok, ikke klare os ved Fiskeri alene. 

Det, jeg her har fremsat, er Tanker, som jeg har drøftet 
med alle mine Landsmænd. 

David Olsen, 
Udstedsbestyrer ved Sarfanguak. 


MER 
Jakobshavn d. 12. Juli 1905. 


Vi hilse alle dem, der alvorligt tænke paa Reformer, der 
kunde blive os og vort Land til Gavn! 

Mon det gaar tilbage for Grønlænderne? Dette Spørgsmaal 
kan besvares baade bekræftende og benægtende. 

Før Evropæernes Ankomst til Grønland have vi ganske vist 
ikke hørt Tale om Nød, men der har sikkert ogsaa den Gang 
været daarlige Aar, Aar hvor Folk led Nød, og hvor enkelte 
døde af Sult; og den Gang var der dog langt bedre Fangstfor- 
hold, flere Sæler, flere Hvidhvaler, Hvaler og Rensdyr; men 
heller ikke den Gang har Trækket af Fangstdyr vel været ens- 
artet. Det var først hen mod Slutningen af det 19. Aarhundrede 
at man mere og mere begyndte at tale om Fangstdyrenes Af- 
tagende, og samtidig syntes Fangstdyrene at blive mere sky, 
vanskeligere at komme paa Hold. De, som vare Fangere i Aa- 
rene 1870—80, kunne fortælle os, hvorledes de den Gang havde 
Overflod paa Sortsider, der gik lige ind til Land; men siden 
efter have vi mærket en stadig Aftagen. 

Vi tro, at de Fangstmænd, der i store Dampskibe besejle 
vore Farvande, ere Skyld i, at Sælerne trække andre Steder 
hen; de flygte for den Støj, Maskinen laver i Vandet, og for 

den Lugt, dels Røgen, dels Maskinen udbreder; og da Verden 
jo er stor, flygte de vel til Steder, hvor Isen aldrig bryder op, 
og hvortil disse Skibe ikke naa. 

Det er vore Fangstdyrs Aftagen, der fylder os med størst 
Bekymring, thi uden Sæler ville vi ikke kunne klare os her i 
Grønland. 

Der findes dog Grønlændere, der ikke have det saa smaat, 
fordi de med fast Løn ere knyttede til de Danske heroppe. Men 
de af os, der kun ere Fangere eller Fiskere, døje ofte ondt i de 
daarlige Tider. Dertil kommer, at den Betaling, vi faa for vore 
Varer, staar i daarligt Forhold til de Anstrengelser, der ofte i 
den kolde Vinter ere forbundne med at nedlægge Byttet. Vort 
anstrengende Erhverv er Skyld i, at mange gaa legemligt til 
Grunde. Ofte maa vi sidde en hel Dag igennem i stærk Kulde 
ude paa Isen, og ofte faa vi, naar vi efter en saadan mislykket 
Fangstdag komme hjem, ikke nogen ordentlig Føde. Den Slags 
Ting taaler man kun, saalænge man er ung. Fik vi vore Varer 
bedre betalt, vilde der vel være en Mulighed for, at enkelte af 
os kunde lægge noget op til Alderdommen. Lige siden 1721, 
da Hans Egede kom til vort Land, have de Danske hjulpet os 
og ført os frem, og uden dem vilde vi sikkert ikke kunne klare 
os den Dag i Dag. Nu synes det jo, som om Interessen for os 
Grønlændere blev vakt hos de Danske; vi kunne blive Præster 
heroppe nu; kunde det ikke tænkes, at vi ogsaa nu med de 
Danskes Hjælp kunde opnaa Stillinger som Kolonibestyrere? Vi 
vide jo nok, at det ikke er nogen let Sag at føre Regnskab med 
de mange Varer, der sendes herop, men der findes jo blandt 
vore Landsmænd dem, der ere godt begavede; mon de ikke 
kunde lære det, naar de fik den tilstrækkelige Uddannelse? 

Det vilde være godt at faa Tamrener her til Grønland. Vi 
have navnlig god Brug for deres varme Skind, og vi ere de 
Mænd taknemlige, der have fattet disse Planer. Gid de Menne- 
sker, som interessere sig for vort Vel, kunde arbejde for, at vi 
kunde faa Priserne op paa Spæk, Lever og Skind; de Priser, vi 
nu faa, staa ikke i Forhold til det Arbejde, vi have med at 
skaffe det. 

Vi slutte med at udtale vor Glæde over, at der hjemme i 
Danmark er Mænd, der arbejde paa at forbedre vore” Kaar. 


Gabriel Huch, Thomas Magnussen, 
Kateket. Fanger. 

VIII 
Godhavn d. 20. Juni 1905. 


(Indholdet af dette Brev er i Overensstemmelse med de 
andre; Sælernes Aftagen i Grønland og de dermed følgende van- 
skelige Forhold. Af nyt indeholder Brevet kun følgende:) 

Jeg antager, at Grunden til Sælernes Aftagende er Skyde- 
vaabnets Indførelse; naar en Bøsse affyres, er der to Ting, Sæ- 
lerne flygte for: Knaldet og Lugten af den Røg, der følger efter. 
Jeg har hørt omtale, at der skulde findes røgfrit Krudt og Krudt, 
som ikke exploderede med Knald; hvis noget saadant kunde 
indføres i vore Butikker, vilde det sikkert være af Betydning 
for os. 

Mathias Broberg, 


Fanger. 


e 


Vort Land og vore Livsvilkaar. 


Som Børn have vi faaet Tanken om vort Land ind i vore 
Forestillinger, og derfor er det for os det kæreste af alt. Hvad 
gør det saa, at alt Landet dækkes af Sne, naar den store Vinter 
kommer; hvad gør det saa, at det kan være haardt at bjærge 
sig Føden i Storm og Uvejr? Vi længes dog efter det, som man 
kan længes efter en Ven, selv om vi i Kulden maa fryse i daar- 
lige Klæder, og selv om vi maa lide under Savnet af Føde med 
Spæk. : 

Vor Glæde er størst, naar Solen begynder at varme og 
smelte Sneen om Foraaret, saa Jorden atter kommer til Syne; 
da er det dejligt at komme ud en Morgen og høre Sangfuglene 
kvidre og Maagerne skrige; og naar man staar derude og lytter, 
kan det hænde, at man hører Hvidhvaler snøfte, naar de drage 
Aande; da fyldes man med Glæde over, at man skal ud i sin 
Kajak; og maaske hører man, inden man kommer ud, Raabet: 
>»En Kajak har sat sig fast i en Hvidhval!« Saa komme alle Mand 
ud af deres Huse og styrte ned til deres Kajaker, og de ro om 
Kap udefter, medens der skriges og raabes: »Se! Fangstblæren 
kom op lige i Nærheden af Kajaken!« Og da kappes man o 
at blive den, som først giver Dyret nyt Saar. | 

Aa, det er dejligt at komme hjem til en Boplads, bug- 
serende en Hvidhval og lyttende til Fangeres Fortællinger. 

Hen mod Midten af Maj pleje vi at drage til nye Fangst- 

pladser, og det bliver vanskeligt at fortælle om al den Glæde, 
man har med at gennemgaa Minder fra tidligere Ophold. 

Om Vinteren er Jorden tavs som en sovende, men om For- 
aaret, naar den vaagner, og naar Blomsterne vælde frem, da 
bliver Livet fuldt af Nyheder og af Glæder. 

Men det var jo om vore Livsvilkaar og Fangstforhold, at 
jeg skulde fortælle dig. 

Nu da jeg er en Mand, der begynder at blive gammel, ere 
mine Erfaringer paa Sælfangstens Omraade ikke faa. 

Det hænder ikke saa sjældent, at de unge komme og spørge 
os, om Sælerne ere i Aftagende, og dertil maa vi gamle svare: 
Jo; — Fiskene derimod holde sig stadig ved det gamle. 

Da jeg var Barn i de Tider, da Bøssen endnu ikke brugtes 
fra Kajaken, var jeg ofte Vidne til Fangstmaaden, men hørte 
ogsaa ofte Fangerne fortælle derom. Den Gang brugte man kun 
Bøssen om Efteraaret, naar man stod ud af Kajaken paa Isstyk- 
ker eller om Vinteren i Vaager.… Naar Fangere i de Tider kom 
hjem, talte de ofte om Sælernes Mængde og opildnede hinanden 
til Fangst. Nu derimod, naar Fangerne komme hjem, tales der 
kun om Manglen af Fangstdyr, og deres Tale virker al Tid ned- 
trykkende. Udsigterne for dem, der komme efter os, blive 
mørkere og mørkere. 

Den Gang, Bøssen ikke brugtes fra Kajaken, anvendtes føl- 
gende Redskaber: Fangeblære, Fangelinie, Harpun. Med disse 
Vaaben søgte de al Tid at liste sig ind paa Fangstdyrene: de 
forskellige Slags Sæler, Hvidhvaler, Narhvaler, Delfiner og Hval- 
rosser. Den Gang anvendtes der ogsaa Blærepil til mindre 
Sælarter, navnlig naar disse vare i Fart og vare vanskelige at 
komme paa nært Hold. Blærepilen anvendtes mest om Somme- 
ren, naar de store Sortsider opholdt sig ude i rum Sø. Blære- 
pilsfangsten var næsten al Tid forbunden med Kappestrid, 
mange Kajaker forfulgte samtidig et enkelt Bytte; Fangstmaaden 
var derfor ikke heldig, da Jagten under Tiden kunde staa længe 
paa og kun give den allerbedste, med det længste og sikreste 
Kast, Chancer. Senere, da man begyndte at anvende Bøssen fra 
Kajak, var det forbavsende, saa mange Sæler der kunde fanges 
i Løbet af kort Tid, og her var Chancer, selv for dem, der ikke 
vare saa gode i deres Kast. Bøssen havde den Fordel, at den 
ramte sikrere og bedre end Kastevaabnet, derfor synes alle 
Mænd godt om dette Vaaben, 

Nu er der dem, der mene, at Skydevaabnenes Indførelse er 
Skyld i Sælernes Aftagen; jeg tror ikke, at det alene har Skylden. 
Her i Grønland antager jeg, at der aarligt nedlægges omkring 
100,000 Sæler, medens evropæiske og amerikanske Fangstskibe 
antagelig nedlægge omkring 500,000; disse, tror jeg, have en stor 
Del af Skylden i Sælernes Aftagen. Vi finde ofte i de Sortsider, 
vi fange, store Hagl paa et Kvints Størrelse; disse Hagl maa 
stamme fra Fangstskibene, og heri have vi et Bevis for, at det 
er samme Vildt, vi jage. Hvis disse Skibe kunde holde sig ude- 
lukkende til Hvalerne, vilde det sikkert have stor Betydning for 
os. Omkring 1870 begyndte jeg at følge med Fangerne, og den 
Gang kunde Sortsiderne i Juni Maaned komme i saa store Træk, 
i saa vældige Mængder, at man hørte dem paa Havet som Susen 
af Vind. Nu i vore Dage er det meget sjældent, at man træffer 
dem i større Flokke, og de ere nu langt vanskeligere at komme 
paa Hold end den Gang. Man ser dem nu sjælden ligge stille 
paa Havfladen og flyde, de ere næsten al Tid spejdende og i Fart. 

Mange Danske tro maaske, at vi nu ikke længere forstaa 
at benytte Harpunen. Nej, slet ikke! Endnu den Dag i Dag 
bruge vi Harpunen, naar vi kunne komme bag paa en Sæl, 
men det er meget sjældent, at vi nu om Stunder kunne komme 
Sælerne saa nær. I tidligere Tider, naar Hvidhvalerne kom i 
Oktober Maaned, plejede der at følge store Mængder af Sortsider 
efter, og der var da i disse Tider glimrende Fangstvilkaar, og 
man kunde i Løbet af kort Tid samle meget Vinterforraad; nu 
komme Sortsiderne aldrig mere efter Hvidhvalerne; det kan være, 
at Sværdfisken, som nu bliver hyppigere og hyppigere, ogsaa har 
Skyld i dette. 

Det er saaledes i vor Tid ikke al Tid saa let at komme ud 
over de trange Tider, og det hænder da, at man jager flere 
Dage i Træk fra Morgen til Aften, uden at faa noget. Vore 
unge Mænd, der ikke staa tilbage for deres Forfædre i Dygtig- 
hed, gaa en vanskelig Tid i Møde, hvis de da ikke ganske ville 
vende sig fra Sælerne og kaste sig over Fiskeriet. 

Gid danske Mænd maa læse dette! 

Karl Olrik, 
Fanger og Kateket ved Rodebay. 

Dette Brev tiltrædes af 

Aron og Jes Kristiansen, 
Fangere ved Jakobshavn. 

Rapport til Indenrigsministeriet 
over 


Renbejte-Undersøgelses-Ekspeditionens Rejse 
i Grønland, Sommeren 1905. 


kspeditionen, der bestod af Fjældlappen Ole Nielsen Ravna, 

Gaardbruger Isak Klemetsen, begge fra Karasjok, og under- 
tegnede Knud Rasmussen, afgik fra København med S/S »Hans 
Egede« den 1. Juni og ankom til Kolonien Godthaab i Syd- 
grønland den 15. Juni om Eftermiddagen. 

Vi opholdt os ved Kolonien i tre Dage, hindrede i Udflugten 
af en stærk Sydvestkuling med Snetykning. Først den 19. bed- 
redes Vejret, og i smukt Solskin og stille Vejr afrejste vi Kl. 4 
Eftermiddag til Ameralikfjorden. Kl. 3 Morgen den 20. ankom vi 
til Qasigianguit-Bugten,”) hvor vi sloge Telt. Undervejs havde vi 
været i Land paa Nordkysten af Ameralik i Nærheden af Mun- 
dingen. Her undersøgtes Vegetations-Forholdene, og overalt 
fandtes Renmos; ligesaa paa den øvrige Kyststrækning ind til 
Qasigianguit. Samme Dag gik vi til Fjælds fra Kl. 2—7 Efter- 
middag. 

Bunden af Qasigianguit-Bugten er gennemskaaret af en Dal- 
kløft, der løber en halv Mils Vej ind i Landet i østlig Retning 
og derpaa deler sig i to, hvoraf den ene gaar helt ned til Eqaluit- 
Bugten ved Ameraliks Munding, den anden i nordlig Retning ud 
til Ameralik ved Itivdleq-Bugten. Overalt langs med Kløftens 
Skraaninger helt op paa Fjældtoppene og ned i Dalen, der gennem- 
skæres af en Elv, fandtes Renmosvækst, der vilde være vel egnet 
til Vinter-Bejte. Her fandtes, ligesom i Lapland, fire Arter Mos 
af bedste Slags, saftigt og jevntvoksende. I Elvlejet og ved Bugt- 
fjældenes Fod var der kraftige og tætte Krat af El, Pil og Birkeris. 

Den 21. vare vi en 6 Timers Fjældtur i sydvestlig Retning 
og fik et Overblik over Højlandet, dels mod Fjordens Munding 
dels mod Sydvest i Retning af Buksefjorden. I alle Retninger 
saa vi kun gode Bejtemarker, og Lapperne kunde efter disse 


+) De her ,nævnte Navne findes for største Delen paa de i »Medde- 
lelser om Grønland« udgivne Kort, særlig paa Tavle X i Hefte VIII, 

Undersøgelser anbefale Stedet som vel egnet til et Stationsanlæg 
for 300 Dyr. 

Havnen, der er tredelt, er god; den yder et godt Læ for 
Vejr og Vind; de mest fremherskende Vinde ere Fjordvinde, ud 
eller ind ad Løbet, baade Norden og Sydvest falder som »iser- 
sarneq«: »indad Vind« i Hovedløbet. 

Byggepladsen paa Bugtens nordostlige Næs er god, dog 
findes ingen ordentlige Murtørv i Nærheden, men de maa hentes 
1/, Mil herfra i Baad ved Itivdleq-Bugten, hvor nogle gamle Telt- 
tomte yde udmærket Murtørv. 

Brændsel til Vinteren har man i Krattene, navnlig af El og 
Pil. Grenene naa indtil Arms Tykkelse. Vinterbrændet maa 
altid hugges i Sommermaanederne og vindtørres. Desuden findes 
overalt gode Lyngtørv, der ville være et godt Tillæg til Brændet. 

Begge Lapperne mene, at Renholderne her ved Qasigianguit 
bør have faste Vinterhuse. Bejtet er saa jevnt og godt, at Dyrene 
om Vinteren ikke behøve at fjernes længere fra Stationen, end 
at man daglig kan tilse dem paa Ski; Nattevagt er unødvendig, 
da her ikke findes Ulv. 

De Fjældkløfter og Dalskraaninger, vi undersøgte første Dag, 
ville være vel egnede til Vinterbejtet, der selvfølgelig altid bør 
søges i de frodigste Strækninger. Sommerbejtet findes i Høj- 
fjældet, baade i østlig, vestlig og sydlig Retning. | 

Sneforholdene synes ogsaa at være gunstige; der falder i 
hele Ameraliks Distrikt kun meget lidt Sne, jo mindre, desto 
længere man kommer ind i Fjorden. Her ved Qasigianguit 
falder der mere Sne end de øvrige Steder i Ameralik — efter 
Grønlændernes Sigende; dyb Sne kommer dog aldrig til at blive 
liggende paa Fjældskraaningerne, og da den ikke lægger sig som 
haard Skarresne, vil den ikke have nogen skadelig Indflydelse 
paa Vinterbejtet. 

Lapperne opgive mig, at sparsommelige Familier i Lapland, 
bestaaende af Mand, Kone og 6—7 Børn, godt kunne leve af 
100 Rener. Man regner ca. 300 Dyr til en velstillet Familie. 

Disse Talangivelser lade sig dog ikke direkte overføre paa 
Grønland, hvor Forholdene maa blive noget anderledes. Lap- 
perne skulle have alt ud af Renhjorden, medens man i Grøn- 
land kan drive et betydeligt Bierhverv., Her ved Qasigianguit 
er et godt Fiskeri, Foraar og Efteraar god Sælfangst, Vinteren 
igennem mange Ryper, Harer og Vildren. Hvert F oraar stryger 

Angmagsætten ind i Bugten, og man kan da øse op saa mange, 
man overhovedet ønsker at tørre til Vinteren, 
Jeg mener derfor, at den Familie, der her ejer 100 Ren, 
vilde være særdeles velstillet, saafremt den delte sig i nogle, der 
passede Hjordene, og andre, der dreve Fiskeri og Jagt. I en 
Flok paa 100 ig 
BED dløves oinnemndnren skr asken base ede dat la me obodkknanikdalind ane SEE AE om de nes 
ikke flere end 
3—4 Rentyre, 
og da gennem- 
snitlig en Ko 
føder en Kalv 
hvert Foraar, 
vilde det aar- 
lig ikke være 
saa faa Dyr, 
der slagtedes, 
uden at Flok- 
ken mindske- 
des. 
BMA Tun 
Opbrud Kl. 4 
Morgen, un- 
dersøge Mur- 
tørvene ved 
Itivdleq. Me- 
dens Baaden 
fortsætter ind 
til Eqaluit 
langs med Ky- 
sten, landsæt- 
tes Isak Kle- 
| melsen, Grøn- Krat fra Qasigianguit. 
" lænderen Ja- 

cob og jeg i Bunden af Itivdleq Kl. 10. Vi gaa ca. 1500 Fod 
… tilvejrs og faa et Overblik over Landet. Derpaa følge vi en 
Sænkning, der fører ned over en stor Dal, der er gennemskaaren 
" af flere Søer; Dalen strækker sig helt ned til Randfjældene ved 
— Eqaluit. 

Overalt var her godt Mos, Buske og Krat, der ofte var 

vanskelige at trænge igennem. Ved Søerne og Elvlejet" meget 
frodigt Græs. Kl. 12 Nat naaede vi frem til Teltene. 

23. Juni. Undersøge Landet ved selve Eqaluit-Bugten. God 
Havn; Skibe maa dog vogte sig for at komme for nær ind til 
Bugtbunden ved Elvene, hvor Vandet er grundt. 

Mange Høj- 
fjældsøer have 
deres Afløb i 
Elve, der gen- 
nemvandende 
Skraaninger- 
ne løbe ud i 
Bugten. I Nær- 
heden af disse 
Elve findes 
tætte Krat af 
El, Pil og Bir- 
keris,. som 
ville give godt 
Vinterbrænd- 
sel. Lyngtørv 
findes ogsaa. 

Byggeplads 
findes et lille 
Stykke == nor- 
den for Bugt- 
elven ved de 
gamle Nord- 

botomter. 
Murtørv fin- 
des ogsaa her. 

24. Juni. 

Å Renmos fra Ameralik-Fjorden. ' Opbrud Kl. 4 

(For at angive Maalet er en Blyant stukket ned i Jorden). 

Morgen. Gaar 

sammen med 
begge Lapperne og tre Grønlændere til Fjælds, medfører et let, 
lille Telt og Proviant for tre Dage. 

Kl. 2 Eftermiddag slaa vi Telt ca. 2000 Fod over Havet, 
omtrent oppe ved den store Sø, Taserssuaq, som har sit Afløb, 
dels til Ameralik, dels til Buksefjorden, 

Medens Lapperne undersøge Vegetationsforholdene i Nær- 
heden af vor Lejrplads, gaar jeg sammen med Grønlænderen 
Jacob i sydvestlig Retning ned til den store Søs Bredder. Er 
tilbage i Teltet ved Midnat. 

Overalt hvor vi kom, forefandtes et jevnt og saftigt Lag Mos. 

Landet var opfyldt af en Mængde Fjældsøer med større og 
mindre Dalstrøg imellem. Lapperne konstatere med Forbavselse, 
at Mosset strækker sig helt op til Fjældtoppene, dette er ikke 
Tilfældet i Lapland; denne Omstændighed tyder paa, at der 
her i Fjorden kun falder meget lidt Sne, og at den altid ligger 
blød. Dette stemmer ogsaa ganske overens med Grønlændernes 
Udsagn. 

25. Juni. Opbrud Kl. 10. Lapperne gaa sammen med Grøn- 
lænderen Joel ned til Taserssuaq for at undersøge Skraaningerne, 
der føre ned til Søen. 

Jacob og jeg gaa østover til Høpletterne ved »Qordlortup 
qava«, nordvest for Taserssuaqs østre Bred. Vi faa Udsigt over 
hele Sydøstsiden af Ameralik. Landet er fuldstændig snebart, 
gennemskaaret af Fjældsøer med Elve. Jevntvoksende, saftigt 
Mos overalt, Vi se talrige Renspor og mange nye og aargamle 
Horn. Denne Omstændighed viser, at Vildrenerne holde til her 
om Vinteren, da det er paa denne Aarstid, at Renerne miste 
deres Horn. 

Her er altsaa godt Vinterbejte, 

Kl. 6 Eftermiddag samles vi atter ved Teltet; Lapperne 
have fundet Mos helt op til 3000 Fods Højde. Brændselsfor- 
holdene gode. Kl. 8 Aften bryde vi op og ere nede ved Baaden 
Kl. 3 Morgen. 

26. Juni. Landet her ved Eqaluit er nu saa grundigt under- 
søgt, at vi godt kunde have fortsat ind efter i Dag; men da en 
stiv Fjordvind med stærke Kastevinde hindrede os i at komme 
videre, bestemte jeg mig til at undersøge Landet i sydlig Ret- 
ning i en Strækning, paralleltløbende med den, Isak Klemeisen 
og jeg havde gennemvandret fra Itivdleq og hertil. Det var 
særlig Elvlejerne og Søernes Bredder, vi nu havde vor Opmærk- 
somhed henvendt paa. Her var saa godt Græs, at Klemetsen, 
der er Gaardbruger i Karasjok, anbefalede baade Køer, Faar og 
Heste (islandske). 

Vore Undersøgelser her resulterede i, at Lapperne anbefale 
et Stationsanlæg for lavt regnet 500 Ren. Her er i enhver Ret- 


Jævnt Moslag fra Ameralik-Fjorden, 
(det lyse er Renmos). 


ning glimrende Betingelser, Stationen skulde have faste Vinter- 
huse, som før omtalt, ved Nordboruinerne. Fra Slutningen af 
November til Begyndelsen af April skulde Hjorden strejfe om 
her i Nærheden, dagligt tilset af en Skiløber. 

I Begyndelsen af April drives Hjorden op mod Højfjældene 
ved Taserssuaqs Bredder. I Maj Maaned fødes Kalvene, og man 
maa da sørge for ikke at være for højt oppe i Fjældene, men 
holde sig i Slugter og Fjælddale, for de smaa Kalves Skyld, der 
let gaa til Grunde, hvis de overfaldes af Snestorm paa udsatte 
Strækninger. 

Efterhaanden som Sommeren skrider frem, søger Hjorden 
af sig selv op i Fjældene, hvor Varmen er mindre trykkende 
og Myggene ikke saa talrige. Ravna indprenter, at Køerne kun 
maa malkes i August og September Maaned, Kalvene og Køerne 
lide ellers for meget derved. Kalvene vokse ikke, hvis man for 
tidligt tager Mælken fra dem, og Køerne selv blive magre og 
meget udpinte. 

Endvidere skal jeg af Ravnas Udtalelser anføre, at man 


HERA y 1 TONER 


aldrig for tidligt, — aldrig før »Springtiden«x — maa føre Re- 
nerne til Vinterbejtet, der ellers kan blive ganske ødelagt. I 
Brunsttiden, hvor Flokkene holde sig tæt samlede, ødelægges 
meget Mos, hvis man ikke passer nøje paa. Naar Jorden be- 
gynder at fryse, bliver Mosset meget sprødt, og Renerne, der da 
løbe meget om, sparke Jorden op med Benene og opføre vilde 
Kampe, maa nøje tilses. 

I denne Tid, — fortælle Lapperne, — vejre Vildrenerne 
Tamrenflokkene op paa lang Afstand og forsøge at blande sig 
med dem, men Tamrenerne slutte sig ikke til dem; de vilde 
Tyre kan i Kampiver blive saa tamme, at man kan gaa hen og 
tage dem. Dog kan dette være meget farligt; men et let Jagt- 
bytte afgive de da i alt Fald. 

To Mand med tamme Hunde ere tilstrækkelige til at passe 
en Flok paa 500 Rener. De renejende Familier kunne saaledes 
dele sig i nogle, der fulgte med Renerne, og andre, der bleve 
ved Vinterstationen, dels for at hugge Brænde og skære Tørv, 
dels for at jage og fiske. 

Det skal bemærkes, at Vilkaarene for Fiskeri her ere sær- 
deles gunstige. Her findes uudtømmelige Mængder af Angmas- 
sætter hvert Foraar, hen paa Sommeren mange Stortorsk og 
Rødspætter, og endelig om Vinteren store Mængder af Rødfisk; 
og denne sidste er en for Grønland overordentlig værdifuld Fisk, 
da den foruden at være et godt Næringsmiddel, ogsaa ved sin 
Fedme afgiver fortrinlig Lampetran. Endelig findes her Laks, 
der giver Bugten Navn. 

Om Vinteren er der fuldt af Ryper og Harer i Fjældene, 
endvidere Blaaræve og Vildrener. Naar en Station oprettes, ville 
disse sidste vel nok trække længere ind i Landet, dog ikke 
længere, end at man med stor Fordel vil kunne jage dem. 

Da vi forlod Eqaluit, sagde Ole Ravna: »Ja, dette var godt 
Land og her ville Mennesker leve lykkeligt og blive rige. Men 
Tamrenflokken er som Græsmark, den kan passes, saa den bliver 
federe Aar for Aar, men den kan ogsaa »skamferes«. Det er 
ikke let at passe Tamren, mange Lapper lære det aldrig, thi 
mange gamle Lapper faa aldrig lært 'Tamrenens Vaner at kende. 
Og deres Rener ere sky og magre, selv om Bejtet er rigt. 

Det er stor Kunst at passe Ren, tam skal den være og have 
Tamrens Natur, men den maa ikke mærke, at det er Mennesket, 
der tvinger den til at leve paa en bestemt Maade. Det er Kun- 

sten, det. Kunde Grønlænderne lære at passe Ren, saa var dette 
Land bedre end Lapland.« 

27. Juni. Opbrud Kl. 10. Gaar i østlig Retning ind ad 
Bræen til, bag om den store Tumeralik-Sø. Vegetationen tager 
jevnt af ind mod Bræen, dog ere Fjældene gode nok til Sommer- 
bejte. Store [ 

Strækninger i; u 7 ER ORÅR 
langs Tumera- i 
liks  Bredder 
meget frodige 
med kraftigt 
Mos. 

Tilbage ved 
Teltet Kl. 12 
Nat. 

Fjordbunden 
her ved Qingua 
er paa begge 
Sider Løbet 
meget frodig; 

saftigt Mos 
helt op paa 
Toppen af de 

jevntskraa- 
nende Fjælde. 
Buskvækster 
og Krat ved de 

talrige Elv- 

lejer. Gode 
Byggepladser, 

dog ingen 
Skibshavn ved Jævnt skraanende mosklædte Fjælde ved Qingua. 
selve Stedet, » 
da Vandet er for grundt. 1/, Fjerdingvej fra Pladsen — bruge- 
ligt Anlægssted for Skib til Losning. Vegetationen OYELALE her- 
inde tyder paa meget lidt Snefald. 

Mange Vildren, Harer, Ryper og Blaaræve. — 

Ingen Fisk ved selve Stedet; Havbunden for leret, hele det 
Indre af Fjorden ligger tør ved Ebbe. 

29. Juni. Opbrud Kl. 3 Morgen. Ravna følger med Baaden 

for at undersøge Kysten ind til Itivdleq. Klemetsen og jeg gaa 
ind til den store Slette, der gennemskaaren af Søer strækker 
sig helt ned til Kapisilik paa den anden Side Fastlandet, ud 
mod Godthaabsfjorden. Vegetationen ved Søerne her som ved 
Tumeralik: fint Mos, jevntskraanende Fjælde: med Mosdække til 
Toppen; disse i Forbindelse med Sletten ville være udmærkede 
til Vinterbejte, Højfjældsstrækningerne til begge Sider godt Som- 
merbejte. 

Ved Kapisilik findes god Byggeplads og en udmærket Havn, 
der er let at besejle. I Elven mange Laks; et af de faa Steder 
i Grønland, hvor der fanges Skællaks, »Kapisilik«, deraf Bugtens 
Navn, Endvidere findes her mange Stortorsk og Angmassætter. 
Et Hovedanlæg ved Kapisilik med »Udsted« ved Qingua anbe- 
fales. Stationen skal tilsammen have 600 Ren med Vinterbejte 
i Dalene og de store Søer. Her vil desuden med Fordel kunne 
holdes Geder, Faar, nogle Køer og et Par islandske Heste til 
Transportbrug. 

Vi ankomme til Itivdleq Kl. 6 Eftermiddag samtidig med Baa- 
den. Ravna, der har undersøgt Kystforholdene, konstaterer, at der 
hele Itivdleq-Bugten igennem findes fint Bejte og godt Brændsel. 

30. Juni. Undersøger Landet ved Itivdleq, Bejte- og Brænd- 
selsforhold som i det øvrige Ameralik. Havn og Byggeplads 
findes vel ved selve Stedet, men man bør sikkert foretrække at 
anlægge Stationen ved den lille Itivneq Bugt ud til Godthaabs- 
fjorden, der er lettere besejlelig og vil yde en fortræffelig Skibs- 
havn.” Byggeforholdene ere ogsaa her gunstigere. 

I selve den lille Bugt findes mange Stortorsk, Rødfisk i 
Nærheden, og Angmassætter hvert Foraar. Ogsaa her vil kunne 
holdes Geder, Faar og et Par Heste. — Lapperne anbefale An- 
læget af en Station med 300 Ren. 

1. Juli. Vort Gods føres fra Itivdleq over Overbæringsstedet 
til Itivneq Bugten. Besætningen fra Godthaab hjemsendes. Ny 
Besætning ankommer fra Umanak, hvortil vi naa 2. Juli. 

Vore Undersøgelser i Ameralik-Fjorden ere saaledes afslut- 
tede med det Resultat, at Lapperne anbefale Anlæg af 4 Vinter- 
stationer med tilsammen 1700 Rener, Tallene ere satte meget lavt. 
Ravna vilde paatage sig at leve her med 4000 Rener, men han 
har ikke turdet opgive Tallet for Grønlændernes Vedkommende 
større, fordi der vil gaa mange Aar, før de faa en saadan Øvelse 
i at passe Tamren, at de ville faa alt ud af Bejtet. 

NO Aar 


Hvis det grønlandske Fiskeri skulde komme i Opsving, saa- 
ledes at en stor Del af Befolkningen kom til at ernære sig heraf, 
under andre og bedre Vilkaar end nu, kan jeg ikke undlade at 


pege paa, hvor stor Betydning det vilde have at holde Tamren 


her ved Ameralik, der saaledes vilde blive en sikker Kødkilde 
for mange Pladser. Her skydes ganske vist mange Vildren i 
samme Distrikt, men over Halvdelen af Kødet gaar tabt paa 
Grund af vanskelige Transport-Forhold. 


Parti fra den store Sø bag Ilulialik, 


4. Juli. Med Konebaad fra Qornoq ind i Fjordarmen, Ilu- 
lialik, Nordvest for Ujaragssuit. 

5. Juli, Medens Konebaaden føres ind over Overbærings- 
stederne til den store Sø, der strækker sig helt ind bag Atang- 
miks Opland, undersøges Vegetationsforholdene. Byggegrunden 
god, godt Brændsel og Mos, men den grundede Fjord ubesejle- 
lig, Man kan lægge til Land ude ved Mundingen og losse der. 

6. Juli. Op gennem den store Sø. — Paa et Fjæld her 
skyde vi en Rentyr, som Lapperne undersøge med stor Inter- 
esse. Den grønlandske Ren er ikke saa lidt større end Lap- 

landsren d. v. s. den er bredere og tykkere med kortere Ben. 
De falde i Forbavselse over dens Fedme. I Begyndelsen af Juli 
have Laplandsrenerne endnu slet ingen Talgdannelser; denne 
havde over Rygstykkerne bred Talg paa 2—2!/, Tommes Tyk- 
kelse. Saa fed bliver Laplandsrenen først i November. Dette 
som et Bevis paa de rige Mosmarker. 

7. Juli. Op i Højfjældet for at faa en Udsigt over Landet. 
Vi ere nu saa langt inde, at vi kunne se Fjældene ved Sukker- 


Nårsarssuk, den store Slette, der fører ned til Qugssuk. 


toppen og faa et Indtryk af Landets Karakter helt herop til bag 
om Atangmiks og Napasoqs Distrikter. 

Ole Ravna mener, at der i det Land, vi kunne se herfra, 
altsaa Godthaabs Nordland, Oplandene bag Qornoq, Atangmik 
og Napasoq og Marraks søndre og østre, kan anbefales Stations- 
anlæg for 1800 Rener. Større Tal tør han ikke sætte for Ny- 
begyndere; han selv vilde sammen med sine Sønner paatage sig 
at leve med 5000 Rener, 

Vi skyde ved Samskud en gammel Rentyr, som giver Lap- 
perne Lejlighed til interessante Iagttagelser. Renen var omtrent 


tandløs, Hornets tre Hovedstammer næsten sammengroede ved 
Roden. Ravna anslaar den til mindst 30 Aar og erklærer, at 
hvis en saa gammel, tandløs Ren havde levet i Lapland, vilde 
den være sultet ihjel. Nu var den derimod ikke mager, havde 
endda Antydning af Talgdannelser paa Ryggen. De undersøge 
dens Hove og blive meget forbavsede over, at dens Fodflader 
ikke engang ere slidte. Dette som Bevis for de udstrakte Mos- 
marker; den har ikke traadt meget paa Klipper og Sten, men 
mest paa blød Jord. 

8. Juli. Landsættes ved Middagstid sammen med de to 
Lapper og to Grønlændere, Abia, Rensjæger fra Umanak, og 
Adam, Fanger fra Qornoq paa den modsatte Søbred, lidt sønden 
for den saakaldte Atangmik-Vej. Konebaaden returneres med 
Ordre til at vente paa os ved Qugssuk-Bugten i Qugssuk. 
Undersøger »Narsarssuk«, den store Slette, der fører fra Søen 
ned til Kugssuk. I Lapland træffer man meget sjældent paa 
saa udstrakte Sletter med saa saftigt Mos over det hele. 

Da Ole Ravna faar Udsigt over Sletten, udbryder han: »Her 
er færdigt Land for Tamren, bedre Bejte findes ikke paa denne 
Jord. Jeg har været i alle Lande, baade i Lapland, Norge og 
store Finland, og store Finland siger man er det bedste Land 
i hele Verden. Nej, ikke bedre end Grønland, siger nu gamle 
Fjældmand. Og saa findes her slet ikke Renens værste Fjender: 
»Ulven og Rentyven«. Intet kan skamfere Flokken her. Det 
er lykkeligt det Grønland, bare Tamrenen mangler. Om danske 
Staten vilde give mig Tilladelse, skulde "dette blive mit Land.« 

Slaar Lejr ved Aqajarua Kl. 2 Nat. 

9. Juli. Lapperne, der i høj Grad havde en drøj Tur, — 
vi maatte vade over nogle stride, brede Elve, — giver jeg i Dag 
fri. Ikke desto mindre erklære de, at de ville undersøge Lan- 
det ved Pinguarssuk paa Slettens Vestside. Telt og Proviant 
bæres over til Slettens Sydside — af Abia, medens jeg sammen 
med Adam gaar til Ivisat-Fjældet. Herfra Oversigt over Sletten 
i hele dens Udstrækning. Den er gennemvandet af talrige Vand- 
løb, der dels komme fra de nordlige Randfjælde, dels fra de 
sydlige; langs med disse Vandløb frodigt Krat af El og Pil. 
Fra Ivisat faa vi endvidere Udsigt over Landet med de store 
Søer, der strække sig fra Atangmiks Sydland til Godthaabs Nord- 
land. Ogsaa dette Land er vel egnet til Tamren. God Skibshavn, 
let besejlelig ved Kugssuk, hvor Hovedstaiionen burde anlægges. 

Paa Hjemvejen skyde vi en Ko og dens Kalv. Lapperne 
ere forbavsede over, at Koen slet ikke er mager trods Aarstiden. 
Ja, her er fint Land og fint Bejte, sige de. 

10. Juli. Opbrud Kl. 4, gaa i sydvestlig Retning. over til 
Quagssuk over den brede Landtunge. Landet stærkt kuperet, 
afvekslende Fjælde og Dale. Besværlig Vandring, godt Mos. 

Ere ved Teltlejren Kl. 2 Nat og fortsætte Rejsen Kl. 4 til 
Qornoq, hvortil vi komme Kl. 10 Formiddag og modtage og 
"ekspedere Danmårkspost. Grønlænderne her i Distriktet have 
været meget interesserede i vore Undersøgelser. Foruden den 
rent direkte Nytte, de ville have af Tamrenen, mene de ogsaa, 
at Kørerenen i høj Grad vil lette dem Landjagten og afhjælpe 
for Sydgrønlands Vedkommende Savnet af Trækdyr. 

12. Juli. I Godthaab Kl. 8 Aften. 

14.—22. Juli. Paa Baadrejse fra Godthaab til Strømfjor- 
dens Munding, Norden for Kangamiut. — Om Landet, vi gen- 
nemrejste, skal jeg her bemærke, at det ved Sukkertoppens 
Isortoq som Sydgrænse ganske skifter Karakter. Indlandsisen 
gaar nær ud til Kysten, Fjældene blive vilde og mange Steder 
ganske ubestigelige og uden videre Mosvegetation. Her kan, — 
efter Lappernes enstemmige Erklæring — ikke holdes Tamren. 

99 —96. Juli. Med Baaden inde i søndre Strømfjord indtil 
Sadlorssuaq, en seks syv Mil fra Fjordbunden. Hele Fjordens 
Mundingsparti bestaar af meget høje Bjerge uden Vegetation, 
der kan komme Rennomader til Gode. Paa Sydsiden af Fjorden 
strækker Bræen sig lige ned til Randfjældene. Bjergene løbe 
stejlt ud til Fjorden med store Stenrauser lige ud i Løbet. Læng- 
ere inde i Fjorden blive Fjældene vel lavere, men ikke frodigere. 

26. Juli—2. August. Baaden sendes udenom til Sarfenguaq 
ved Holstensborg, medens Lapperne, to Grønlændere og jeg efter- 
lades for at undersøge det Indre af Strømfjordslandet, og derfra 
gaa ned til Sarqardlet. Da Landet her er opfyldt .af store Søer, 
medtoge vi to Kajakker, hvori vi fragtede vor Proviant. Det 
var kun kortere Strækninger, Kajakkerne maatte bæres, vi roede 
næsten hele Strækningen frem til Sarqardlet. Alt Land i Strøm- 
fjordsdistriktet og om Søerne, der føre over til det Indre af 
Holstensborgsfjorden, er ens: ringe Vegetation, ingen Renmos, 
meget stenet Jordbund. Landet paa Fjordens Sydside om muligt 
endnu mere goldt og stenet. Grønlændere, der have været paa 
Sommerjagter i Strømfjorddistriktets Sydside, i Nærheden af 

Bunden og helt op til Landet, der grænser op til Evigheds- 
fjorden, paastaa, at de kunne gaa hele Dage igennem uden at 
træde paa andet end Sten. 

Vildrenerne synes hovedsagelig her at leve af Lav, der 
vokser paa Klipperne, og af Græs. Paa de Steder, hvor der 
findes bedre Jord, ere store Partier ligesom afsvedne; dette 
stammer fra haard Skarresne. Lapperne paastaa, at de blot ved 
at se paa Jorden kunne afgøre, hvorledes Sneen maa falde, thi 


Fra Søndre-Strømfjords Opland. 
Billedet viser, hvorledes Vegetationen er kvalt af Islag. 


den haarde Sne kvæler Vegetationen. — Det synes, som om her 
har været bedre Bejte tidligere, navnlig mere Mos, men haarde 
Vintre med Islag have ødelagt det, mene Lapperne. Mængden 
af affaldne Renshorn overalt vidner om, at her tidligere har 
været ganske overfyldt af Ren. Lapperne tro ikke, at Renerne 
kunne være udryddede ved Jagt, men derimod ved uheldige 
Sneaar. Her leve dog endnu store Mængder af Vildren. I Strøm- 
fjorden jage hver Sommer ca. 10 Konehbaadslag, der tilsammen 
nedlægge henved 600 Ren, og der paastaas, at Flokkene er i 

stadig Tiltagende. Vildrenerne kunne nemlig nøjes med langt 
daarligere Mosmarker end Tamrenerne, der skulle holdes inden- 
for snævert afstukne Grænser. Æder Vildrenen Mosset op i et 
Distrikt, kan den løbe over i et andet. Det kan Tamrenen ikke. 
Og vore Undersøgelser have resulteret i, at Lapperne ikke her 
kunne anbefale Indførsel af Tamren. 

2.—4. August. Gennem Maligiaq-Bugten ro vi i Konebaad 
op ad Lakseelven til den store Sø ved Pingo-Fjældet. Pingo er 
5000 Fod højt og giver en storslaaet Udsigt over Landet, — 


Foden af Pingo, sandet Jordbund uden Mos. 


helt nede fra. Evighedsfjorden og over Nordre og Søndre Strøm- 
fjord op til Egedesmindes Distriks søndre Bjergland. Overalt 
paa denne Strækning ser man ogsaa ind over Indlandsisen. 
Naturen er her til Dels den samme som i søndre Strømfjords 
indre Opland: stenet, uden Mos. Dog findes græsrige Sletter af 
stor Udstrækning, — sikkert vel egnede til Kvægavl — saafremt 
den haarde Vinter ikke stiller for store Vanskeligheder. Her i 
Distriktet blæser det nemlig til Stadighed Østenvinde Efteraaret 
igennem med stor Voldsomhed. Vintersneen er haard. 

Heller ikke i disse Egne kan Hold af Tamren anbefales. 

5. August. Holstensborg. 

7.—12. August. Baadrejse til Egedesminde. Hele Kyst- 
strækningen meget mosfattig. Ved nordre Strømfjord foretages 
fra Taseralik en længere Vandring ind i Landet. Fra de høje 
Fjælde inde i Landet faa vi god Udsigt; daarligt Brændsel og 
meget sparsomt Mos. Egner sig ikke for Tamren. 

Vi lægge Rejsen bag om Qegertarssuatsiaq, gaa til Fjælds 


og faa en Udsigt over den søndre Del af Katernaq — de store 
Lersletter bag Ikamiut. Her findes Græs, men ikke tilstrække- 
ligt Mos. 


16. August kommer »Hans Egede« og Ekspeditionen rejser 
samme Dag til Kristianshaab. 

17.—23. August undersøges Landet i Koloniens Nærhed. 
Ved Konebaad tage vi ind til Qingua i Laksebugten og foretage 
derfra lange Fjældvandringer helt op til Landet ved Tasiussaq 
bag Claushavn. Landet her er frodigere end i Holstensborgs og 
Egedesmindes Distrikter. Her er en Del: godt, fedt Mos, men 
dog for spredt til, at Tamren kan leve her. 

Ekspeditionen følger derpaa med »Hans Egede« til Umanak 
og opholder sig der fra 25. August—1. September, 

. Vi foretage en Baadrejse ind i Umanak-Fjorden, men finde 
ingen Steder paa den bræsprængte Nugsuaks-Halvø nogen 
Plads, der egner sig for Tamrener. 

Med »Hans Egedé« fulgte en Skrivelse fra Direktoratet for 
den kgl. grønlandske Handel, der henstillede til Ekspeditionen 
at overvintre, hvis vi ansaa det for at være af Betydning for 
vore Undersøgelser. Men saaledes som Forholdene nu stillede 
sig: Godthaabs Distrikt erklæret godt baade Sommer og Vinter 
— alt Norden herfor uden Betingelser for Hold af Tamren, be- 
sluttede vi os til at afslutte Undersøgelserne og tage hjem med 
»Hans Egede«. 

I Distrikterne sønden for Frederikshaab anser jeg Renhold 
for umuligt, da her er altfor ringe Opland. 

Knud Rasmussen. 

Færøsk kovgivning. 


Ved Sorenskriver Chr. Helms. 


»Jeg er i det Hele taget ikke meget 
»for paa Grund af Bedreviden her i 
»Rigsdagen at gaa ind paa Forandringer 
»i Lovforslag, som have været overvej- 
»ede og ere vedtagne i Lagtinget, der er 
»Færøernes egen lokale Repræsentation 
»og maa formodes at kende de lokale 
»Forhold og deres Krav bedst. 


Justitsminister Nellemann i Lands- 
tinget 18. December 1880. 

nhver, der har haft med de specielt færøske Love at gøre, 
yen hurtigt have gjort den Erfaring, at det ikke er første 
Klasses Lovarbejde, 

Som afskrækkende Eksempel kunde man maaske nævne den 
færøske Landbolovgivning. Der findes indenfor dennes Ram- 
mer en Del større Love, saasom Tvillingerne af 4. Marts 1857, 
Udskiftningsloven og Udstykningsloven, Havgeloven af 1866, 
Grandestævneloven af 1891, Trøloven af 1894 osv. og desuden 
en stor Mængde andre Love, Resolutioner og Ministerialskrivel- 
ser. Af disse Love er Udstykningsloven, der er sat op som en 
stor Reformlov, saa at sige et fuldstændig dødt Bogstav. Af 
… Lovens 20 Paragraffer ere de første 16, der tilsigte at skabe og 

bevare samlede Ejendomme af en passende Størrelse, aldrig 
anvendte. Paragrafferne 17—19 kunne ikke overholdes, og alene 
S 20 har nogen Betydniug. Den ophæver nemlig nogle ældre 
Regler. Medens denne Lov altsaa har den uomtvistelige Fordel 
at være ubetinget dødfødt (men den gælder stadig), er dens Tvil- 
ling, Udskiftningsloven, en langt mere tvivlsom Skabning. Man 
ved nemlig ikke rigtigt, om den gælder eller er ophævet, eller 
om noget af den gælder, medens andet er ophævet, eller hvad 
det er, der gælder, og hvad der er ophævet, og det er jo lidt 
generende, naar man skal bruge den. I færøsk Lovsamling — 
udgivet af Amtmand Bærentsen og fhv. Sorenskriver Bang — 
" findes følgende Note til Loven, der viser, hvilken Kval den har 
voldt Udgiverne: 

»Denne Lov er forandret, til Dels bortfaldet ved Lov (Nr. 
254) af 1. April 1891 om Oprettelse af Landvæsenskommissioner 
»og Lov (Nr. 56) af s. D. om Grandestævne. 

»Dette fremgaar dels af Lovenes eget Indhold, dels af de til 
»Forslagene om de to sidstnævnte Love hørende Bemærkninger. 
»Da imidlertid udtrykkelig Udtalelse mangler om, hvilke Be- 
»stemmelser i Udskiftningsloven der ere ophævede, da den paa 
»nogle Punkter endnu bestaar, (saaledes & 4 sidste Punktum og 
»— ifølge Trølov (Nr. 56) af 13. April 1894 & 9—8 6), ligesom 
»denne Lov forudsætter, at andre af Udskiftningslovens Bestem- 
»melser endnu gælde, samt da det er tvivlsomt, hvilke disse ere, 
»er Loven her optaget i sin Helhed. 

Denne Lov er altsaa — mildest talt — en noget tvivlsom 
Størrelse. 

Af disse Par Eksempler — der kunde anføres langt flere — 
vil man se, at der aabenbart maa være noget galt fat med det 
færøske Lovgivningsmaskineri. »Men hvem har da Ansvaret for 
dette?« vil man spørge. Og saa maa Svaret blive: »Ja! Det er 
netop Sagen. Der er ingen, der helt har Ansvaret for de fær- 
øske Love.« Der er for mange Fædre til Barnet, for mange 
Kokke til Maden. 

En færøsk Lov bliver oftest saaledes til: 

En Mand paa Færøerne — han være sig Amtmand, Rigs- 
dagsmand, Lagtingsmand, Sysselmand, Odelsmand eller en an- 
den Mand — mærker en Dag, at der er noget galt fat et eller 
andet Sted, at Maskineriet ikke arbejder rigtig tilfredsstillende. 
Saa sætter han sig ned og skriver — til Amtet, til Lagtinget 
(eller til »Atlanten«) — om hvad han nu mener om Tingene. Saa 
kommer Sagen op i Lagtinget, man taler om den, sender den i 
Udvalg, skriver Betænkning om den, laver Politik paa den, skæn- 
des om den, laver Forlig om den, jager den igennem i et Par 
Aftenmøder, vedtager den og sender den til København. Man 
er i Lagtinget maaske ikke blind for Forslagets Mangler (eller 
maaske er man blind for dem), men trøster sig med, at det jo 
kan blive forbedret af Minister og Rigsdag. 

Saa tager en Åssistent i Ministeriet fat, (han har aldrig set 
Færøerne) derefter en Kontorchef, (han har heller ikke været 
paa Færøerne) saa en Departementschef og en Minister (der 
heller ikke kender Færøerne), saa Landstinget, saa Folketinget, 
undertiden ere de færøske Repræsentanter tilstede og under- 
tiden ere de det ikke, for det er ogsaa hændt, og saa kommer 
der endelig en Lov ud, der har mest Udsigt til at blive en 
Skifting, fordi Lagtinget har savnet Tid og Overblik og ikke haft 

noget endeligt Ansvar og Regering og Rigsdag ikke den fornødne 
Sagkundskab. 

Dette er de normale Fødselsveer for en færøsk Lov, og de 
varsle ikke godt for Barnets Levedygtighed. 

Skavanken er tydelig nok, og Grundene dertil ere sagtens 
følgende: 

Lagtinget har i sine korte Samlinger ikke Tid til at be- 
handle alle Sagerne lige omhyggeligt. Tingmændene have vel for 
en stor Del næppe heller de specielle Forudsætninger og Kund- 
skaber, der nutildags kræves af en Lovgiver, men selv om de 
vare fuldt rustede til et virkelig grundigt Lovgivningsarbejde, saa 
savne de dog den Spore, der ligger i at have det afgørende Ord 
eller maaske snarere, de sløves let i Arbejdet ved Bevidstheden 
om, at Rigsdagen kommer efter dem, og at Rigsdagens Beslut- 
ning maaske vil bevirke, at alt Lagtingets Arbejde er spildt. 

Paa den anden Side staa Regering og Rigsdag. De have vel 
de almindelige Betingelser for at kunne lovgive, men de 
savne ganske den specielle Sågkundskab, som kræves til at 
give gode Love om de ejendommelige færøske Forhold. 

Følgelig bliver de færøske Sagers Behandling i Rigsdagen 
ofte en ren Formssag, en Ekspedition og ikke en Behandling. 
De 98 af 100 Rigsdagsmænd ane ofte ikke, hvad der gaar for 
sig, Nr. 99, der maaske engang har været færøsk Embedsmand, 
kender nærmest Forholdene, som de vare i hans Tid, og Nr. 100, 
den færøske Repræsentant, refererer kort Sagen, som den fore- 
ligger fra Lagtingets Haand, og derefter gaar Sagen ubemærket 
gennem. 3 Behandlinger i hvert Ting og vedtages ubeset. 

At det alt for ofte gaar saaledes, ses let af Rigsdagstidende. 

Saa læse vi Dagen efter i Bladene i Slutningen af et de- 
tailleret Rigsdagsreferat af de danske Sagers Behandling: »Der- 
efter ekspederedes 4 færøske Sager.« »Ekspederedes,« det er netop 
Ordet, der i Reglen karakteriserer Rigsdagens Behandling af Fær- 
øernes Lovgivning. 

En sjælden Gang fylder en færøsk Sag et Par Spalter i Rigs- 
dagstidende, og saa kan det hænde, at det mest er Morsomheder, 
der tage Pladsen op. Tænk paa Loven om Storkjovens Fred- 
ning. Denne Fugl fik i sin Tid en glimrende Succes i den 
danske Rigsdag og den københavnske Presse. Man vil endnu 
erindre den nuværende færøske Ministers livlige Beregninger om 
Fuglens sandsynlige Oversvømmelse af Øerne som Følge af 

denne Lov, og hans senere loyale Indrømmelse af Profetiens 


Fejlagtighed, den han dog — saa vidt erindres — betegnede 


som sin eneste politiske Fejl. Man maa være enig med Mini- 


steren i, at en Rigsdagsdebat om Storkjovens Fredning i Vir- 


keligheden kun egner sig til en munter Spøg. Der er jo for 


Alvor ingen Mening i, at den Slags Ting skal afgøres af Folke- 
ting, Landsting, Ministerium og Kongemagt. 

Endnu sjældnere er det, at en færøsk Sag tager mange 
Sider op i Rigsdagstidende, og sker dette, saa kan man være 
vis paa, at saa er det helt galt fat. Tænk saaledes paa Rigs- 
dagsforhandlingerne for 4—5 Aar siden om Thorshavns Kom- 
munallov. Thorshavn havde da en Kommunallov fra Tidernes. 
Morgen, og Lagtinget foreslog saa i 1901 en Ordning i Smag 
med den danske Købstad-Kommunallov. Imidlertid blev dette 
Forslag af Ministeriet demokratiseret noget, og disse Ændringer 
— de gik vistnok i Retning af selvvalgt Formand, Ophævelse 
af Censur, Forholdstalsvalg osv. — accepteredes med Glæde af 
Lagtinget, og saa gik det helt galt i Rigsdagen. Der maatte 
ikke i en lille ubemærket færøsk Lov brydes Bane, skabes Præ- 
cedens. Brændende Spørgsmaal i dansk Politik maatte ikke 
præjudiceres ved Bestemmelser i en færøsk Lov osv. Alt dette 
kan jo lyde meget pænt, men de gode jyske, fynske og sjæl- 
landske Lovgivere, burde have betænkt, at der ved en færøsk 
Afgørelse netop aldeles ikke med Rette kan skabes Præcedens 
for Sagens Ordning i Danmark, saa vidt som de sociale Forhold 
i Thorshavn ere ganske og aldeles forskellige fra Forholdene i 
Aarhus, Odense og Helsingør. Færingerne kunne ikke være tjent 
med, at et sundt og naturligt Fremskridt hindres, fordi et saa- 
dant Fremskridt paa Grund af Livsforholdenes Forskel- 
ligheder ikke eller endnu ikke menes at passe i det øvrige 
Danmark. Paa saadanne Punkter kan man ikke fortænke Fæ- 
ringerne i, at de kræve Respekt for de lokale Ejendommeligheder. 

Overalt, hvor det drejer sig om Ordning af rent lokale fær- 
øske Forhold, synes det i Virkeligheden at være noget forfejlet 
at lade Rigsdagen have det afgørende Ord, og der kan næppe 
være nogen synderlig Betænkelighed ved i ret vidt Omfang at 
overlade saadanne Lokalsagers Afgørelse til Regeringen og Lag- 
ting, altsaa med Overspringelse af Rigsdagen. Man er jo alt 
faktisk inde paa denne Vej, naar det ofte i almindelige danske 
Love, der ikke i Detaillerne passe paa færøske Forhold, hedder: 


. 


»Regeringen bemyndiges til ved kgl. Anordning at sætte 
»Loven i Kraft paa Færøerne med de Lempelser, som ifølge 
»disse Øers særegne Forhold maatte findes hensigtsmæssige.« 

Paa denne Maade ere af større Love Konkursloven, Skifte- 
loven, Søloven, Tvangsauktionsloven, forskellige sociale Love o. 
fl. a. med betydelige Lempelser gjorte anvendelige paa Færøerne, 
efter at Sagerne først have været behandlede i Lagtinget. 

Der kan i Princippet næppe være megen Betænkelighed for 
den almindelige danske Lovgivningsmagt ved at overlade visse 
Lokalafgørelser, der ikke faa Betydning for det øvrige Kongerige, 
til Regering og Lagting. Hvad vilde der f. Eks. være tabt for 
Riget, om der paa denne Maade var givet Love om Ordning 
af Havgevæsenet, 9: givet Regler for Benyttelsen af den uop- 
dyrkede færøske Udmark til Græsning for Køer, Faar og Heste, 
til Gaasehold og Tørveskær osv., eller om Spørgsmaalene om 
Grandestævners, Grindefangstens og Skydsvæsenets hensigtsmæs- 
sigste Ordning var overladt til Regering og Lagting? 

Hvad skulde der være til Hinder for, at selv store og ind- 
gribende Lovarbejder, som f. Eks. en Reform af den færøske Land- 
bolovgivning, lagdes i Hænderne paa Regering og Lagting? 

Vanskelighederne vilde naturligvis ligge i at trække Græn- 
sen mellem Lokalanliggender og Fællessager. Alle kunde man 
ikke gøre tilfredse, men der maatte dog formentlig kunne findes 
en Formel, hvorefter den almindelige danske Lovgivningsmagt 
"= kunde overdrage sin Myndighed indenfor visse Grænser til Re- 
gering og Lagting. 

Sikkert burde da visse Forhold omordnes. Der burde vist- 
nok tilføres Lagtinget noget mere Lovkundskab, og Ministeriet 
noget mere Sagkundskab, f. Eks. en Konsulent i færøske Sager. 
Ogsaa burde Lagtingets Arbejdsmaade forandres. 

Der er næppe Tvivl om, at den specielt færøske Lovgivning 
ved en Ordning, der paa visse Omraader gjorde Lagtinget — i 
fornyet Skikkelse — til en lovgivende Forsamling, vilde vinde 
meget i Kvalitet. 

Rigsinteresserne overfor Lokalinteresserne kunde sikkert til- 
strækkelig varetages af Regeringen. Selvfølgelig maatte Rigsdagens 
Medvirkning kræves, hvor der stilledes Krav til Statskassen. 

Det er ikke Hensigten med disse Linier — der blot refe- 
rere en heroppe meget almindelig Anskuelse — at gaa i De- 
tailler eller at forsøge paa at drage Grænsen mellem det Lov- 

givningsomraade, der passende kunde være færøsk, og det, der 
for Statens egen Skyld (ikke mindst for Færøernes Skyld) bør 
være fælles. Hensigten er blot at pege paa nogle af de nuvæ- 
rende Mangler og henstille til Overvejelse, om Tiden til deres 
Afhjælpning ikke skulde være inde. 

De færøske Forhold trænge tilvisse til at revideres, og det 
for Resten ikke alene paa Lovgivningsomraadet. 


Et Par Ord om Trædyrkning paa Island. 


Ved Professor C. V. Prytz. 


Landbrugskandidat L. Frederiksens interessante Meddelelse”) 
I om »Ræktunarfélag Nordurlands« omtales ogsaa Forsøg med 
Trædyrkning og det formentlige Fremskridt deri, som er sket 
ved at man »indfører Plantefrøet fra nordligere Egne«, medens 
man ved »tidligere Forsøg .... indførte Planterne fra sydligere 
Egne« (se Side 7). 

Paa Grundlag af de omfattende Erfaringer, som »Islands 
Skovsag« nu i 7 Aar har indsamlet, kan jeg oplyse, at oven- 
nævnte Udtalelse er rigtig, for saa vidt man læser den rigtigt. 
Fremskridtet er nemlig sket derved, at man i Stedet for Plan- 
ter indfører Frø, og derved at medens de tidligere Forsøg næ- 
sten alle udførtes af usagkyndig Enkeltmand, tager man nu Sag- 
kundskaben til Hjælp. Derimod har Frøets Hjemstavn inden 
for de Grændser, som Skovsagens Erfaringer omfatte, ikke nogen 
Indflydelse paa Planternes Trivsel. 

Da jeg tidt har mødt den Opfattelse, at norske Planter 
skulde egne sig bedre til Brug paa Island, end Planter fra 
andre Lande, vil jeg tilføje, at ogsaa paa dette Punkt har Skov- 
sagen talrige Erfaringer, som ere offentliggjorte i Forstkandidat 
Flensborgs Aarsberetninger,”£) Disse Erfaringer vise, baade for 
Løvtræer og Naaletræer, at der ikke er nogen Forskel mellem 
norske og danske Planter; deres Trivsel afhænger alene af For- 
holdene paa Island og af den Maade, paa hvilken Planterne 
behandles. 


-) Atlanten, 4de Aargang Nr. 37, Januar 1907, S. 1—8. 
+) Se Tidsskrift for Skovvæsen, Bd. XIII.—XVIII. 

De sidste Aars Arbejde i Dansk Vestindien. 
Et Foredrag af Ingeniørkaptajn H. U. Ramsing. 


Mine Damer og Herrer! 


Vort Selskabs højtærede Bestyrelse har ment, at det vilde 
have Interesse, at der blev givet en samlet Oversigt over de 
sidste Aars Arbejde i Dansk Vestindien, og jeg har lovet, saa 
godt jeg formaar det, at paatage mig dette Hverv. 

Det var, da Salgsforhandlingerne lykkeligvis brast, jo klart 
for alle, at det vestindiske Lovgivningsmaskineri forlængst var 
gaaet i Staa, og at der kun kunde ventes Fremgang for Vest- 
indien gennem Reformer, der skabte et sundere finansielt Grund- 
lag for den vestindiske Administration, og at selve denne Admi- 
nistration i mangt og meget maatte moderniseres. Jeg skal ikke 
nu fordybe mig i den vestindiske Kommissions Arbejde. Vi vide 
jo alle, at den i saa mange Maader skilte sig fortræffeligt fra sit 
ansvarsfulde Hverv og i sin Betænkning tilvejebragte det Grund- 
lag, hvorpaa alle de senere Reformer hvile. 

Kun paa det i national Henseende vigtigste Punkt fulgte 
man desværre ikke Kommissionens Indstilling, nemlig angaaende 
Øernes Forhold til Moderlandet. Medens Kommissionen havde 
tænkt sig, at Øernes Lovgivning under et meget frit kommunalt 
Selvstyre blev henlagt til Rigsdagen, i hvilken Øerne skulde re- 
præsenteres, foretrak man at vige for Stemningen i Kolonial- 
raadene og at fastholde den gældende Koloniallov, dog med 
en Udvidelse af Vælgerkorpset og med den Begrænsning af Valg- 
barhedsbetingelserne, at der efter 10 Aars Forløb kun kan væl- 
ges Folk med dansk Indfødsret til Medlemmer i Raadene. 

Det er vel forklarligt, at Regeringen paa dette Punkt bøjede 
af for den Opposition, der rejste sig paa Øerne, men det er et 
stort Spørgsmaal, om man i Længden tjener Øernes Tarv ved 
denne Ordning: Den giver under alle Omstændigheder ikke 
Moderlandets Rigsdag den stadige Lejlighed til at beskæftige sig 
med og vinde Forstaaelse af Øernes Tarv, som Kommissionens 
- Forslag bød. 

Naar Øerne i det Hele taget vare komne til at staa Moder- 
landet saa fjærnt,. maa Aarsagen for en stor Del søges deri, at 
man i sin Tid samtidig med Udstedelsen af Kolonialloven af 

1863 foretog det ejendommelige Skridt at stille Vareomsætningen 
med Moderlandet paa lige Fod med Udlandets. Det var vel i 
første Linie Hensynet til, at man vilde hæve Øernes Toldind- 
tægter, der var det afgørende i denne Sag, selv om ogsaa andre 
hjemlig politiske Momenter, bl. a. Hensynet til de Vanskeligheder, 
som Koloniernes Henførelse under Rigsraadet kunde berede, 
spillede ind. Man saa helt bort fra, at naar de danske Varer 
mistede deres Beskyttelse, vilde Øernes Omsætning i det væsent- 
lige kastes over paa Nordamerika, og Sukkereksporten vilde 
snart følge samme Vej. De Kapitaler, som paa den Maade ere 
blevne unddragne Moderlandets Omsætning, turde maaske ret 
beset repræsentere et endnu større Tab for Landet end det saa 
meget omtalte vestindiske Budgetunderskud. Og netop Hensynet 
til Dækningen af dette Underskud har nu atter forhindret, at 
Toldforholdene ere blevne regulerede i Moderlandets Faveur, og 
forhindret, at Dansk Vestindiens Import stilles lige med de an- 
dre Atlanterhavsøers. 

Blandt de Love, der ere gennemførte, maa man særlig hilse 
Gendarmeriloven med Glæde. Den skaber et mere effektivt 
og samtidig et langt mindre bekosteligt Sikkerhedskorps end den 
hidtidige Hærstyrke. Gendarmtjenesten vil lægge Beslag paa 
Mandskabets Tid og Kræfter, og det vil ikke være udsat for den 
saa sløvende og ødelæggende Lediggang, der har været saa mange 
vestindiske Soldaters Ulykke. Mandskabet bliver bedre lønnet 
end i den hidtidige Hærstyrke, men om det alene vil skabe en 
bedre Tilgang er vel tvivlsomt. Det, der har været den almin- 
delige Fejl hos de hidtidige vestindiske Soldater, er ikke Drukken- 
skaben, men langt snarere den Mangel paa Stadighed eller Ufred- 
sommelighed, der har ført de paagældende ud af regelmæssigt Er- 
hverv her hjemme; saa har Drukkenskaben udviklet sig efterhaan- 
den under Opholdet derude som en sørgelig Følge af Lediggangen; 
og selv om Tilgangen nu bliver bedre, fordi Lønnen bliver højere, 
kommer der sikkert ogsaa nu mange af den Slags ustadige og 
ufredsommelige Folk; de kunne jo godt være'skikkelige i al- 
mindelig borgerlig Forstand, og det bliver vist svært at undgaa 
dem ved Hvervningen., Det maa da være Administrationens Sag 
at udnytte de Betingelser for at skabe et godt Korps, som Loven 
giver, idet Tilgangen bør reduceres saa meget som muligt ved 
at man genhverver de Gendarmer, som gøre Fyldest i deres 
Plads, saaledes at man faar, ikke et Korps af Folk, der ere 

hvervede paa kort Aaremaal, men et Korps af Bestillingsmænd, 
der kende Befolkningen og leve sig ind i Forholdene. Dette er 
ogsaa den rette Vej til at faa et godt Samarbejde mellem Be- 
folkningen derude og Korpset, og det er Vejen til en Gang i 
Tiden at kunne indskrænke dets Styrke yderligere. 

For Embedsstandens Vedkommende bestaa Reformerne 
i Reduktion af Embedernes Antal og af enkelte af de højere 
Gager, medens de underordnedesEmbedsmænds Lønning gen- 
nemgaaende er bleven forøget. Samtidig har Staten overtaget 
Udgiften til Gouvernementet, til den Dansk-lutherske Kirke, til 
Gendarmeriet og til Skoleinspektøren, hvilken Udgift dækkes af 
Koloniallotteriets Afgift til det Offentlige. 

Den Omstændighed, at Skoleinspektøren bliver Statsem- 
bedsmand, vil utvivlsomt bidrage til at fremme de nationale 
Krav til Skolevæsenet, og det vil forhaabentlig ikke i Fremtiden 
kunne tænkes, saaledes som det fornylig hændte i St, Thomas, 
at der oprettes en Realskole, Øens eneste, uden Undervisning i 
Dansk, kun med et løst Tilsagn om, at hvis man fandt en 
Lærer dertil, vilde man maaske optage dette Sprog blandt Sko- 
lens Fag. 

Blandt de betydelige Reformer måaa endnu nævnes Opret- 
telsen af en særlig Havnebestyrelse og Havnekasse i St. 
" Thomas. Ganske vist lykkedes det ikke at faa den doteret 
med saa store Indtægter som ønskeligt, men der er dog gjort et 
godt Skridt henimod at skaffe Midler til en tidssvarende Udvik- 
ling af Havnen, hvis Forhold iøvrigt ved privat Initiativ ere 
undersøgte af en saa fremragende Autoritet som Havnebygmester 
Møller. 

Foruden med disse Lovforslag have Kolonialraadene navn- 
lig beskæftiget sig med Forslag til Forøgelse af Kolonialkassernes 
Indtægter ved Ændringer i Beskatningen og med Forslag om 
Oprettelse af en lokal Milits. Det er en Selvfølge, at disse nye 
Byrder ikke modtages med særlig Velvillie, og Stemningen i 
Raadene har undertiden været noget bitter. Det er anerkendt 
fra alle Sider, at Øernes Erhvervsliv og hele økonomiske Status 
trænger til Forbedring og ikke nu er synderlig egnet til at bære 
forøgede Byrder. Det vilde sikkert have lettet Overgangen meget, 
om Moderlandet, der har sin store Del af Ansvaret for den øko- 

nomiske Misére, ogsaa havde baaret sin Del af Tabet med Re- 
" signation og ikke saa haardnakket havde fastholdt Kravet om 

Balancen paa Budgettet. Set fra Øernes Standpunkt har det 
aarlige Underskud, som Staten dækkede, kun været en haardt 
tiltrængt Indtægtskilde., Nu falder den ikke alene bort, men 
samtidig stilles der Krav om en forøget Beskatning. Dette Krav 
vilde lettere kunne imødekommes om nogle Aar, naar Virknin- 
gen af det private Initiativs Arbejde viser sig, og naar det over- 
hovedet kan gennemføres nu, skyldes det ganske utvivlsomt den 
Omstændighed, at de nye Foretagender herhjemme fra aarlig 
sætte ikke ubetydelige Beløb i Cirkulation. 

Et nyt og godt Grundlag for Erhvervslivet er skabt ved det 
nye Møntsystem, der indførte Guldmøntfoden, og ved den nye 
vestindiske Nationalbank, som bragte Øerne sunde Penge- 
forhold og en fuldt moderne Bankvirksomhed. Den har ogsaa 
vundet Befolkningens Tillid i høj Grad og er nu etableret i 
alle tre Byer. 

— Den væsentligste nye Indtægtskilde for det Offenilige er 
skabt i det vestindiske Lotteri, eller som det efter Omdannelsen 
blev kaldt, Kolonial-Lotteriet. Det vil, naar alle Lodsedlerne 
ere afsatte, og det saaledes betaler Maksimum af Afgift kunne 
dække Statsudgifterne og give et klækkeligt Tilskud til Kolonial- 
kassérne og til St, Thomas Havnekasse. Efter den seneste Ord- 
ning af Lotteriet har man den Fordel, at et meget betydeligt 
Antal Lodsedler afsættes i Udlandet. For Øernes Vedkommende 
er det sikkert til Gavn, at flere slet funderede eksotiske Lotte- 
riers Virksomhed er bleven forbudt, og da det Seddeltal,.der nu 
afsættes paa vore egne Øer, er ret begrænset, er Befolkningens 
Deltagelse i Lotterispil snarest mindre end hidtil. 

Brandforsikringsselskabet Danmark har udstrakt sin Virk- 
somhed til Øerne og har derved bevirket en betydelig Nedsæt- 
telse af Præmierne ogsaa i de andre Selskaber, og det er derved 
bl. a. bleven overkommeligt ogsaa at forsikre Sukkermarkerne 
og de indhøstede Produkter mod Brandskade. 

Blandt de store Foretagender, som udelukkende skyldes det 
private Initiativ, indtager jo det Vestindiske Kompagnis Arvtager 
Østasiatisk Kompagni en fremragende Plads. Den dygtige 
og energiske Ledelse af dette Selskab har forstaaet at bane Vej 
for Selskabet med megen diplomatisk Behændighed. Vi have jo 


herhjemme i altfor lang Tid negligeret vore oversøiske Handels- 


forbindelser, og det er ingen let Sag nu at indhente det for- 
sømte, efter at saa mægtige og kapitalstærke fremmede Selskaber 

have udnyttet vore Chancer. I Vestindien arbejder som bekendt 
Hamburg—-Amerika Linien endogsaa med St. Thomas som 
Hovedstation. Saa meget desto mere paaskønnelsesværdigt er 
det, at Ledelsen af Østasiatisk Kompagni har evnet at faa et 
Samarbejde i god Forstaaelse med dette mægtige Selskab, og 
det forekommer mig meget utaknemligt, naar Selskabet er blevet 
angrebet netop paa dette Punkt, endogsaa fornylig i en Artikel 
i »Atlanten«, Selskabets store Tjeneste at have knyttet regel- 
mæssig direkte Forbindelse imellem Danmark og Vestindien, 
bliver ikke mindre, selv om en Overenskomst med Hamburg— 
Amerikalinien har medført, at man af Regnskabshensyn har taget 
en tysk Proviantforvalter ombord. Og jeg gad set den, som virke- 
lig havde et Ansvar i den Sag, der med koldt Blod vilde risi- 
kere Selskabets Aktiekapital i en opslidende Fragtkrig for at 
undgaa Proviantforvalteren og undgaa, at Skibene i St. Thomas 
Havn ekspederedes ved Hamburgernes Værft. Hvad det sidste 
angaar, skyldes dette vel navnlig den Omstændighed, at Over- 
enskomsten kun omfatter Rederivirksomheden, men at hele Øst- 
asiatisk Kompagnis Handelsvirksomhed, deriblandt Kulværftet i 
St. Thomas, intet har at gøre med Hamhburg—Amerikalinien. 
Ej heller har denne Linie noget at gøre med Øen Wate Island, 
som Selskabet har købt med fremtidige Udviklingsmuligheder for 
Øje. Tout comprendre c'est tout pardonner, og jeg haaber da, at 
de ivrige Kritikere af Selskabets Overenskomst med Hamhbur- 
gerne fremtidig ville bære over med, at Skibene lægge til ved 
disses Plads. Forøvrigt er nu Samarbejdet hævet ved fælles 
Overenskomst, og Selskaberne ere blevne enige om at arbejde 
uafhængigt af hinanden. 

Set fra Øernes Standpunkt er det navnlig af Betydning, at 
Østasiatisk Kompagni har paabegyndt en Handelsvirksomhed i 
Vestindien, hvorved der kan blive en Mulighed for at forøge St. 
"Thomas Betydning som et Knudepunkt i den vestindiske Tra- 
fik, Det er i og for sig af ringe Værd for Øerne, at Selskabets 
faa Skibe anløbe Havnen, men kan denne blive et Udgangs- 
punkt for adskillige interkoloniale Linier, og derigennem en 
Omskibningshavn for europæiske og vestindiske Produkter, vil 
der være meget vundet. Østasiatisk Kompagnis nye Kulværft 
har allerede nu gjort adskillig Gavn, og i de sidste Aar har 
Havnen været besøgt af adskillige Dampere i Langfart, som have 


forsynét sig med Kul, og som hidtil påa Grund af de høje Pri- 
ser, der forlangtes, som Regel gik St. Thomas forbi. Set fra 
Moderlandets Standpunkt er det derimod selve den direkte Route 
fra Danmark til Vestindien, som særlig har Betydning. Den 
giver nyé Afsætningsmulighedér for danske Produkter, ikke alene 
påa vore smaa Øers stærkt begrændsede Marked, men i hele 
det vestindiske Opland og det bliver gørligt at importere vest- 
indiske Varer dirékte, i Stedet for som hidtil ved Omskibning i 
England eller Hamburg. . 

Disse Muligheder blive ogsaa efterhaanden oparbejdede, dels 
af selve Østasiatisk Kompagni, dels af Dansk Eksport Han- 
dels Selskab, som gennem en Agent paa St. Thomas med 
stor Energi arbejder paa at indarbejde danske Varer, foreløbig 
især paa vore Øer og paa de smaa Antiller, Bl. a. synes der 
at være gode Afsætningsmuligheder for Cement, Smør, Øl m. fl. 
Artikler. Til Fremme af den vestindiske Frugteksport blev det 
vestindiske Frugtkompagni stiftet. Dette Kompagni har haft 
en lidt stormfuld Tilværelse, som såa mange af de Foretagender, 
der skulle bryde helt nye Baner, og det har ikke kunnet und- 
gaas, at der er lidt Skuffelser og foretaget flere mislykkede For- 
søg. Et af disse var Fremstillingen af Bananmel og af tørrede 
Bananer. Varen var i og for sig salgbar, men Fabrikationsom- 
kostningerne vare for høje, og da den Bananvarietet, som bedst 
egnede sig til Tørring, ikke kunde spises raa, var det ikke mu- 
ligt at finde Afsætning for de smaa Plantager, som efterhaanden 
havde dannet sig. Der blev fra udenforstaaende privat Side 
ydet vedkommende Smaafolk Hjælp til at paabegynde Bomulds- 
dyrkning, men Bananplantningerne kunde foreløbig ikke udnyt- 
tes. I den seneste Tid synes det dog, som om Tørringsproces- 
sen kan ske noget billigere, og da ville Banandyrkerne forhaa- 
bentlig igen faa Udbytte af deres Plantninger. For Tiden hår 
Frugtkompagniet særlig lagt sig efter Indkøb af Honning og 
Tilberedning af Syltetøj og andre Konserves, f. Eks. ægte Skild- 
padde under Ledelse af en dansk Fagmand, og det synes, at 
denne Virksomhed har en Fremtid. Hvad Eksporten af frisk 
Frugt angaar, ere Forholdene ret vanskelige. Øerne kunne 
ikke producere tilstrækkeligt til at bære en -regelmæssig Eks- 
port, og denne Eksport maa tillige være hyppig for at der 
ikke skal gaa for megen moden Frugt til Spilde imellem Afskib- 
ningerne. Selv om Øernes Produktion kunde forøges betydeligt, 

vilde der dog gaa flere Aar, som bragte Tab enten for Produ- 
centerne indtil Forbindelsen blev hyppig nok, eller for Damp- 
skibsselskabet, indtil Produktionen blev stor nok, og det vil der- 
for altid være vanskeligt at etablere en Frugtforretning baseret 
alene paa vore Øer. Men det vil mulig lykkes at faa organi- 
seret en vestindisk Frugtforretning, der søger sit Opland ogsaa 
udenfor de danske Øer, og da vil Frugtdyrkningen paa disse 
kunne udvides efterhaanden og uden større Risiko. 

Det private Initiativs andet store Foretagende er Plantage- 
selskabet Dansk Vestindien, Dette Selskab har jo saa ofte 
været omtalt i »Atlanten«, at jeg i Aften kan indskrænke mig 
til en kortfattet Omtale af dets Virksømhed, der i Vestindien 
ledes af den energiske Administrator Schmiegelow. 

Selskabet har prøvet forskellige Kulturer. Det har en Suk- 
kerplantage og har for saa vidt Føling med Øernes gamle 
Hovedindustri. Det har Æren for at have genindført Bomulds- 
dyrkningen, der ligeledes hørte til de ældste Kulturer i det 
vestindiske Landbrug, men i Tidens Løb var helt forsvundet. 
Efter de første heldige Forsøg i 1903, som anstilledes dels paa 
Plantageselskabets egen Ejendom Blessing, dels med Frø fra 
Plantageselskabet paa Plantagerne Castle Coakley og Løvenlund, 
er der i 1904 anlagt en stor moderne Bomuldsfabrik paa 
Longford. Endvidere er der paabegyndt Dyrkning af Sisal- 
ågaver, og i Løbet af faa Aar vil den vestindiske Landmand 
her kunne finde et nyt Produkt, vel egnet for Øernes daarligste 
og mest stenede Jorder og modstandsdygtigt i de hyppige Tørke- 
perioder. 

For Resten har Selskabet anlagt mindre Plantninger med 
Kakao, Lemoner, Appelsiner, Ananas og Bananer, men 
det er endnu før tidligt at skønne, hvilken økonomisk Betydning 
disse Produkter ville faa for Øerne. 

Selskabet har ogsaa paabegyndt Udplantning af Nyttetræer, 
f. Eks. Kautschuk, Mahogni og Galba samt Baytræer. Paa St. Jan 
har Selskabet et lille Bayromdestilleri. Der er indført Racedyr 
for at fremme Husdyrbruget, og der er paabegyndt Mejeridrift, 
omend hidtil kun i ringe Udstrækning. 

Hvad derimod Tobaksdyrkningen angaar, da have Sel- 
skabets gentagne Forsøg givet det Resultat, at den bedst ren- 
table Tobakskultur, Dyrkning af Sumatra Tobak til Dæksblad, 

vil være vanskelig med den forhaandenværende lidet samvittig- 
hedsfulde Arbejdskraft, og hvad er endnu mere afgørende: i 
tørre Aar er der kun altfor megen Udsigt til at dette Produkt 
helt vil slaa fejl; derfor tilraader Selskabet, at man holder sig 
til andre, mindre ømtaalelige Kulturer. 

Af andre Foretagender til Ophjælpning af Øernes Landbrug 
bør nævnes Godsejer Lachmanns store, moderne Sukkerfabrik 
paa Bethlehem paa St. Croix, der rettest kan betegnes som et 
Millionforetagende, altsaa en ganske usædvanlig Indsats i Øer- 
nes økonomiske Liv fra Enkeltmands Side. Endvidere bør næv- 
nes Rekonstruktionen af St. Croix Sukkerfabrik ved Chri- 
stianssted, begge disse Anlæg i Forbindelse med lette Jernbaner 
til Sukkerrørtransport, og endelig Direktør Hagemanns Sukker- 
fabrik paa La Grange ved Frederiksted. Paa Direktør Hage- 
manns Plantage vil der efter Forlydende ogsaa blive anlagt en 
Bomuldsfabrik, og desuden er der paabegyndt en Frugtdyrkning 
med tilhøreude kostbare Vandingsanlæg; det drejer sig ogsaa her 
om Ånlæg, der binde en meget betydelig Kapital. 

Andre Selskaber og Foretagender følge Plantageselskabets 
Eksempel, nemlig Dansk-vestindisk Plantageselskab med 
Ejendommene Castle Coakley, Pearl og Cassavagarden paa 
St. Croix, der dyrker Sukker, Bomuld og Sisal, St. Thomas 
Plantageselskab med Ejendommen Løvenlund, hvor der 
navnlig dyrkes Bomuld og Bananer, og Kammerherre Grevenkop- 
Castenskiolds Ejendomme omkring Bourdeaux paa St. Jan, hvor 
Bomuld og Bayblade (til Bayrom) ere Hovedprodukterne. Paa 
St. Croix synes det forøvrigt, at adskillige Plantageejere ville 
slaa ind paa Bomuldskulturen. 

Alle disse Virksomheder beskæftige saavel danske som ind- 
fødte Forvaltere, men det bør dog særlig fremhæves, at Øernes 
Landbrug har faaet gode Impulser gennem de nyindvandrede 
danske Forvalteres Dygtighed og Interesse for deres Gerning. 

Plantageselskabet fik for længere Tid siden en Koncession 
paa et Baneanlæg imellem de to Byer paa St. Croix. Forskel- 
lige Forhold traadte dog hindrende i Vejen for Koncessionens 
Udnyttelse, men Selskabet har tilvejebragt et godt Grundlag for 
en kommende Genoptagelse af denne Plan, idet Linien er op- 
maalt og projekteret og Overslag over Udgifterne tilvejebragt. 

Et Selskab, repræsenteret ved Bygningsinspektør Hey paa 
St. Thomas, har for nylig faaet Koncession paa Telefonanlæg 

paa denne Ø. Et lignende Selskab er vistnok under Dannelse 
paa St. Croix. £ 

Docent Bøggild har fornylig med offentlig Understøttelse 
undersøgt Øernes geologiske Forhold og har bl. a. fundet 
Kaolin og Marmor og Kridt, der mulig kunde anvendes i en Ce- 
mentfabrikation. 

Dr. phil. Mortensen har ligeledes med offentlig Understøttelse 
undersøgt Fiskeriforholdene. Der findes talrige fortrinlige 


Fiskearter omkring Øerne, egnede til Saltning og Røgning og 


desuden ægte Anchiovis i saadan Mængde, at en Præserverings- 
anstalt maatte kunne blive et lønnende Foretagende. Doktoren 
arbejder med megen Iver for at faa oprettet en offentlig Fiskeri- 
station, som kunde yde Fiskerbefolkningen Hjælp og Uddan- 
nelse. 

Foruden alle disse Virksomheder, der mere eller mindre 
direkte . tage Sigte paa Øernes økonomiske Udvikling, er der 
ogsaa sat betydelige Kræfter ind paa at bedre de Vilkaar, hvor- 
under Befolkningen lever sit daglige Liv, og forrest blandt disse 
Foretagender staar »Kronprinsesse Louises Komité for 
Syge- og Børnepleje i Vestindien,« som blev stiftet paa 
vor nuværende Dronning Louises eget Initiativ. 

Ved Hjælp af de Midler, som Dronningen personlig 1 For- 
bindelse med en snævrere Kreds af Damer har tilvejebragt, er 
der udsendt Søstre af det røde Kors, som have organiseret Syge- 


plejen paa alle tre Kommunehospitaler. Komitéen for Syge- og 


Børnepleje har yderligere tilskudt Beløb, som gør det muligt at 
faa uddannet indfødte Elever i Sygepleje paa Hospitalerne. Men 
Komitéens Hovedopgave har været Organisationen af Børne- 
plejen under Ledelse af Diakonisser. Foreløbig er der oprettet 
en Station i Frederiksted, hvor der findes dels Plejestuer for 
slet ernærede Smaabørn og dels et Dagasyl, hvori der har været 
indtil 50 Børn daglig. Desuden foretage Diakonisserne talrige 
Husbesøg i By og Land og give Mødrene Undervisning og For- 
maning, Haandsrækning eller Pleje, eftersom det gøres nødven- 
digt. Stationen i Frederiksted vil i den nærmeste Tid blive ud- 
videt,. og der skal ogsaa snart oprettes en lignende Station i 
Christiansted, Derefter vil Turen, forhaabentlig snart, komme 
til St. Thomas. Virksomheden er utvivlsomt til stor Gavn for 
de Indfødte; den drives absolut uden konfessionelle Hensyn, 
hvad der jo ogsaa er nødvendigt i en af saa mange Kirkesam- 

fund sammensat Befolkning, og de Lag i Befolkningen, som den 
henvender sig til, omfatte den mied største Sympati. Desværre 
synes det ikke, som om Plantageejerne rigtig have Øjet aabent 
for denne gode Sag, men det kommer vel med Tiden. 

Oddfellow Ordnens Indsamling til et Spedalskheds- 
hospital vil jo være alle bekendt. Det er glædeligt, at denne 
Orden, der har udført et saa godt Arbejde paa Island, vil ud- 
folde en lignende Virksomhed i Vestindien, og det vil næppe 
vare længe, inden Hospitalet bliver paabegyndt. 

Udvalget for Den vestindiske Kirkesag søger at tilveje- 
bringe den længe savnede Forbindelse mellem Moderlandets 
Menighedsliv og de smaa fattige Menigheder derude og giver 
dem baade den moralske og pekuniære Støtte, de trænge til, og. 
lejlighedsvis ogsaa Støtte i Menighedsarbejdet af Udsendinge 
hjemme fra. Det er navnlig Vakancerne, der ere saa ødelæg- 
gende for de vestindiske Menigheder, og det maa derfor være 
en af Udvalgets Hovedopgaver at faa skaffet Løn tilveje til en 
eller to Kapellaner, og det har under en Vakance paa St. Tho- 
mas sørget for, at Embedet blev midlertidig besat med dets 
nuværende Indehaver. Men desuden er der store Opgaver at 
løse i selve Menighedsarbejdet, og for Tiden er der flere Damer 
herfra, som søge at bidrage til at organisere dette. Den vestin- 
diske Kirkesag fortjener den varmeste Støtte herhjemme fra, 
ikke alene af rent kirkelige Hensyn, men ogsaa fordi den danske 
Menighed derude bør staa som en Danskhedens Forpost og som 
en Spreder af dansk Tankegang og Kultur. 

Sluttelig vil jeg kortelig nævne de Forsøg, der ere gjorte 
paa at uddanne unge Vestindianere herhjemme, Grosserer Hol- 
ger Petersen har saaledes bekostet flere unge vestindiske Haand- 
værkeres Uddannelse her i Landet, og Dansk Kunstflidsfor- 
ening har i de sidste 3 Aar hvert Aar givet 2 unge Piger frit 
Ophold og Undervisning paa et 4 Maaneders Sommerkursus i 
Vævning, Kunstbroderi og andre finere Haandarbejder og ved 
Østasiatiske Kompagnis Velvillie tillige fri Rejse ud og hjem. 
Endvidere har Det kgl. Vaisenhus optaget enkelte vestindiske 
Børn og har gjort Tilsagn om ogsaa i Fremtiden hvert Aar at 
forbeholde en Plads for en lille Vestindianer. 

Det vil af denne hurtige Oversigt vistnok være klart, at der 
arbejdes energisk fra mange Sider for at indhente, hvad vi i saa 
mange Aar have forsømt overfor Øernes Befolkning, og der er 

Fremgang derude paa mange Punkter, selv om der ogsaa endnu 
er langt frem, inden man har naaet de forskellige Virksomheders 
Maal. Jeg kunde ønske, at den rige Virksomhed, som private 
udfolde, maa faa den Støtte fra Statens Side, som den fortjener, 
og at man, naar Grundlaget for den nye Tid er lagt ad Lovgiv- 
ningens Vej, ogsaa maa se de vestindiske Foretagender saavel 
som de enkelie vestindiske Medborgere faa samme Adgang til 
Hjælp og Understøttelse paa Statens Budget, som det er Skik at 
yde her i selve Moderlandet. 


Sildefiskerierne ved Eyjafjord 1904—1906. 


Ved Dr. phil. Jon Stefansson. 


e norske Beretninger om Sildefiskerierne under Island har 

hidtil været unøjagtige og ufuldkomne. De har taget hele 
Island under et og de har kun taget Hensyn til norske Skibe. 
Man har lagt Hovedvægten paa Udførselen, men om Skibenes 
Antal, Størrelse, Besætning og Nationalitet har man kun faaet 
faa Oplysninger. Byfogden paa Akureyri har nu bødet herpaa 
ved nedenstaaende paalidelige Statistik, som vidner om stærk 
Fremgang påa dette Omraade. 


Skibenes Antal var: 
a. Dampskibe: 
1904: 15, alle norske. 
1905: 31, d. e. 23 norske, 3 engelske, 4 tyske, 1 islandsk. 
1906: 66, d. e. 46 norske, 5 engelske, 10 tyske, 3 islandske, 2 
svenske. 


b. Motorskibe: 

1904: Ingen. 

1905: 3, alle norske. 

1906: 20, d. e. 5 islandske, 12 norske, 3 svenske. 
c. Sejlskibe: 

1904: 87, d. e. 66 norske, 20 islandske, 1 dansk. 

1905: 105, d. e. 85 norske, 20 islandske. 

1906: 94, d. e. 64 norske, 30 islandske.” 

Udførsel af Sild i de sidste 4 Aar var: 
1903: 34,000 Tønder. 
1904: 65,000 se 
1905: -105,000 — 
1906: 189,000 — 


Landskassens Indtægter heraf var omtrentlig: 
1903585/-500". Kr. 
1904: 14,500 — 
1905: 22,000 — 
1906: 41,500 — 

I disse Tal er Udførselsskibenes Afgifter indbefattede; de 
beløb sig i 1906 til næsten 4000 Kr. 


Besætningen paa denne Fiskerflaade var omtrentlig: 
1904: 1050, hvoraf 200 Islændere. 
1905: 1480, "—" "250 — 
LODGE 2122 -—— 1338 — 
Besætningernes Nationalitet regnes efter Skibene saaledes at 
Islændere paa et udenlandsk Skib regnes for Udlændinge og 
omvendt Udlændinge paa et islandsk Skib for Islændere. 


Følgende Statistik fra 1906 viser paa en overskuelig 
Maade Fiskerflaadens nuværende Status: 


Dampskibe: Antal Tonnage Besætning 
Islandske 3 203 52 
Norske 46 3326 TA 
Engelske 5 291 89 
Svenske 2 388 DOK 
Tyske 10 613 175 
Ialt 66 4821 1087 
Motorskibe: 
Islandske 5 83 32 
Norske 12 202 105 
Svenske 3 82 29 
Ialt 20 367 162 
Sejlskibe: 
Islandske 30 983 254 
Norske 64 2975 619 
Ialt 94 3958 87345. 


Flaaden udgør da 180 Skibe 9146 2122 

Hermed regnes ikke Transportskibe og heller ikke de Ud- 
lændinge og Islændere, som beskæftige sig med Fangstens Til- 
virkning. Værdien af den udførte Sild i Udlandet har været 
henved 4 Millioner Kroner. Fangsttiden er ikke mere end 8 til 
10 Uger. 

Islændernes Deltagelse i Sildefiskerierne kunde være langt 
større, naar de vilde vise mere Sammenhold og Forretningsaand. 
Pengemangel staa ikke i Vejen. Mange Nordmænd, som nu ere 
hovedrige, var for faa Aar siden fattige Mennesker. 


Bidrag til et Spedalskhedsasyl i Vestindien. 


omiteen for Opførelsen af et Spedalskhedsasyl i Vestindien 

har ved Forretningsudvalgets Kasserer, Kaptajn, Bogholder 
ved den kgl. Civilliste S. F. 0... Ravn anmodet Redaktionen om 
at ville offentliggøre nedenstaaende Liste over Bidragydere, da 
den største Del af det indsamlede Beløb er indsendt fra Med- 
lemmer af Foreningen »De danske Atlanterhavsøer«. 


Apotheker Gjørup, Herning 10.00 Fabrikant E. Hoff, Randers 5.00 
Godsforvalter Aae, Horsens 10.00 Skoleinspektør A. Bondesen, 
Comtesse Th. Moltke og Fru Prinsessegade 44, Kbhvn. 2.00 
E. Bay, Østersøgade 88... 30.00 Grosserer Johs. Holm, RKo- 
Frøken Baagøe, Svendborg. 30.00 senborggade 1, Kbhvn.... 100.00 


Grosserer Louis Wolf, St. Generalkonsul Chr.Hecksher, 

Kkonsenssaderommeeke SEE 0: 0Q Bredgade 32, Kbhvn... 50.00 ” 
Dr. H. Topsøe, Vesterbro- Maskinfabrikant = Jonsson, 

Baden MO EEN BAN 20.00 Husumgade 1, Kbhvn. ... 5.00 
Fru"A" Bulow, Grenaa .:..: 2.00. Professor, Arkitekt L. Fen- 
Jægermesterinde N.Stenbach ger, Frederikshaldsgade 21, 

Aalykkegaard, Odense.... 10.00 Konen KAAS AE 10.00 
JRKAbriciusy" Slagelse 2.00  S. Ballin, Nørrebrogade 34, 

En Vestindianer i Randers. 2.00 KDE DS SA OSS LATE 15.00 
Justitsraad Faber, Horsens. 20.00  Etatsraadinde Blom,f.Funch, 
Herredsfoged C.B.V. Hansen, Kronprinsesseg. 30, Kbhvn. 20.00 

MESTER VI ERE REE ESF ED MEN 25.00  P. Jørgensen & Co., Korsør 10.00 
H. C. Hovmand, Rødby... 10.00. Wm. Eickhoff, Kbhvn. ..…. 10.00 
Apotheker O. E. Hauberg, N. Tønder, Valdemarsgade 


HERE SKU FEED MD 0.00 SEN KR STAN 2 DUNN SAKSE TYTN BSLENS Cs 2.00 


C. R. Unmack, Vibensgaard, 
JXD Hun SE ES MER DE 
F. Hansen, Nøjsomhedsvej 
RER KG OY ERNA døe Aa BT SEERNE" 
Sparekassen for Randers By 
OSKO mes ne KK SSSER 
Wilh. A. Schmidt, Østerbro- 
Sadler Koh ye eres eee 


CprÆBaasøtKbhynss. ÆRE 
Alfred Jensen, Birkefuld- 
læst SA SOTØ FEE MERE 
Højesteretssagfører Fr. Zahle 
og Frue,Raadhusplads14A, 
KH by nes Sl SAGERNER 


Fru EstherCarstensen,Freds- 
holmætHelsin gører 
Distriktslæge Vilh. Albrecht- 
sen, Frederiksværk 


Agent A.C. Hovmand, Rødby 
Lærer F. Barndorff, Lange- 
landsvej 43, Kbhvn. F.,... 


I. Greve Moltke, Bredgade 
AH RE RED HEV EL PE ARNESEN RAD 
Købmand  SEdv. Hansen, 
Grenada. NR BAK ag lg 
S. Chr. Wærum, Aarhus ... 
Vor Frue Præstegaard,Svend- 


Vinhandler J. Jensen (Konsul 
J. Jensens Eftf.), Viborg.. 
J. Weimann, Odense 
Hovmester C. A. Bonde, Told- 
bodrej 28k bbyn ts 
Overretssagfører N.G.Mygind 
KD VIS SES La SENDE REG 
Havnebygmester Møller, Ka- 
stelsyej 19 FKbhyn ØS 
Oberst Wørishøffer, Gentofte 
H. Winge, Lembchesvej, Hel- 
lerup 
GottfredEichhoff, Valdemars- 
Fabriksejer Emil Schlegel, 
BLE Sin FØDEN ST NAG 
Rektor Bache, Herlufsholm. 
C. Hansen, Stiftsfysikus, Fre- 
derikshersFAll en 7 

20.00 


10.00 


100.00 


5.00 
350.00 


10.00 


Herredsfoged C. N. Greger- 
sen, Madvigs Allé 4...... 
Aaboulevard 38, 2.Sal, Kbhvn. 
L. Nissen, Bulowsvej 22, 
Khiva: 2. FrnEen 
Godslæge Nøkkentved, Tra- 
nekær. Lanselandsurmmee 

Udstilling af islandske Heste. 


ve Foreningen af jydske Landboforeningers Ungskue i Her- 
ning i Dagene 12.—14. Juli, vil der efter Opfordring af 
Foreningen »De danske Atlanterhavsøer« blive oprettet en Afde- 
ling for islandske Heste. 

De udstillede Heste ville blive bedømte som »Brugsheste i 
Landbruget«, og Bedømmelsen vil blive dels en Eksteriørbe- 
dømmelse, dels en Prøve for Plov og Vogn. Et Dommerhold, 
bestaaende af 3 Husmænd, er valgt til at foretage Bedømmelsen 
og lede Prøverne. 

Udstillerne maa selv møde med Vogn og Seletøj, medens 
Dommerne sørge for Plove. 

Der vil blive uddelt Præmier til et Beløb af mindst 300 
Kroner samt en Ærespræmie fra Foreningen »De danske Atlan- 
terhavsøer« som Tillægspræmie. 

Paa Skuet vil der blive afholdt et Foredrag om den is- 
landske Hest af Forstander Nielsen, Klodskov, Kærehave. 

Indmeldelsesfristen slutter 1. Juni. 

Færøernes Stilling i det danske Rige. 


m dette Spørgsmaal udtalte Folketingsmand Effersøe under 

Finanslovens 1. Behandling i Folketinget følgende, som vi 
her gengive efter »Rigsdagstidende« : 

»Jeg finder det rigtigt straks, da jeg første Gang har Ordet 
her i Tinget, at udtale mig om en Sag, som jeg og mine Væl- 
gere paa Færøerne tillægge den største Betydning. Det er Spørgs- 
maalet om Færøernes Stilling i det danske Rige — dette Spørgs- 
maal vedrører jo til en vis Grad Finansloven. I Sammenhæng 
dermed vil jeg tillade mig at udtale mig om det danske Sprogs 
og det danske Aandslivs Stilling paa Færøerne. Der er særlig 
Grund hertil efter de senere Tiders Begivenheder paa Færøerne, 
de Begivenheder, der staa i Forbindelse med Folketingsvalget 
deroppe og have bestemt dettes Udfald. Ved dette Valg og ved 
de øvrige i Aar foretagne politiske Valg paa Færøerne stode 2 
Partier skarpt overfor hinanden. Det ene Parti, som ikke har 
givet sig noget Navn, men betegnes ved forskellige Navne der- 
hjemme, vil jeg tillade mig at kalde Separatisterne. Dette Parti 
har følgende Maal: Færøernes Lagting skal omdannes til en 
Rigsdag, der i Forening med vedkommende Ministerium — Kon- 
gens Navn har man glemt at nævne — har Lovgivningsmyndig- 
hed og Raadighed over Færøernes Finanser, deri indbefattet 
samtlige nuværende Statsindtægter paa Færøerne og et forventet 
aarligt Statstilskud. Saa har der været Tale om noget som Be- 
varelse af de særlige færøske Landsrettigheder og noget, som 
man kalder den færøske Skattebevillingsret. Det skal jeg ikke 
tale om; hvad der foreligger derom, er ret taaget, ærligt talt, jeg 
forstaar det ikke rigtigt. Derimod med Hensyn til Sproget siges 
der, at i Folkeskolen paa Færøerne skal Undervisningssproget 
være færøsk, Saa snart Lærerne opnaa den fornødne Kyndig- 
hed, skal det ligeledes i Lærerskolen og Mellemskolen være fær- 
øsk. Alle Skolebørn skulle først lære at læse og skrive nogen- 
lunde fejlfrit i det færøske Sprog, førend de begynde at lære 
Dansk. Det var altsaa Programmet for Separatisterne. Det 
andet Parti vil jeg tillade mig at kalde Rigspartiet. I Lagtinget 
har det et Navn, som det har givet sig: »Sambandsmenn«. Det 
er et færøsk Navn. Dette Partis Program er: En frisindet Ud- 
vikling med særligt Henblik paa Bevarelsen af de nuværende 

statsretlige Forhold, saaledes som disse ere bestemte ved Grund- 
loven og ved Lagtingsloven, i Tilslutning til de øvrige Dele af 
Kongeriget i retlig og statsborgerlig Henseende og Bevarelsen af 
det danske Sprog og af dansk Aandsliv paa Færøerne i sammes 
berettigede Stilling med fuld Agtelse for vore — d. v. s. Færin- 
gernes — Traditioner og for det færøske Sprog. Jeg skal sige, 
at jeg ikke tvivler om, at Modpartiet tilsigter baade Færøernes 
Lykke og tilsigter et godt Forhold til Rigets øvrige Borgere, 
men jeg ser anderledes end de paa, hvad deres Virken vil føre 
til. Jeg føler mig forvisset om, at deres Virken, om den fort- 
sættes og faar Magt, vil føre til Adskillelse og til Ulykke for os. 

Rigspartiet sejrede ved alle de i Aar paa Færøerne foretagne 
Valg: ved Folketingsvalget, ved Lagtingsvalgene og ved Lands- 
tingsvalget. Ved alle disse Valg vare de Spørgsmaal, jeg næv- 
nede, de afgørende, dem, der bestemte, hvad Udfaldet skulde 
blive. Jeg skal omtale Folketingsvalget kort, idet Situationen 
der var klarest. Der stod 2 Mænd lige overfor hinanden, hver 
repræsenterende sit af de nævnte Standpunkter, og de stode lige 
overfor de almindelige Vælgere. Begge hørte til samme Parti i 
dansk Politik. Separatisternes Kandidat havde paa en værdig 
Maade repræsenteret Kredsen i Folketinget i de sidste 5 Aar og 
var i det hele taget velset i dette Ting. Rigspartiets Kandidat 
var derimod helt ukendt som Politiker. Desuagtet fik han et 
aldeles overvældende Flertal af Stemmer, idet han fik 163 Stem- 
mer flere, end begge Kandidaterne fik ved sidste Valg, fik over- 
hovedet langt flere Stemmer, end der nogen Sinde er afgivet ved 
Valg paa Færøerne i det hele taget. Hans Flertal vilde sikker- 
lig have været langt større, dersom ikke et stort Tal eller større 
Tal af de færøske Vælgere havde været fraværende med Fisker- 
skibene, hvilke Vælgere jeg er overbevist om vilde have støttet 
Rigspartiets Kandidat, hvis de kunde være komne til Stede, 
Grunden til den store Deltagelse i Valget og til Valgets Udfald 
var, at Separatisterne kortere Tid før Valget havde rejst deres 
Krav med Hensyn til Øens Stilling i Riget og det færøske Sprog. 
Man havde vel tidligere hørt en Del om disse Sager, men Væl- 
gerne paa Færøerne havde ikke tidligere haft fuld Forstaaelse 
af, hvad det gjaldt, men ved Valget her blev disse Spørgsmaal 
brændende. Færøernes Stilling i det danske Rige er bestemt 
ved Grundloven og ved Lagtingsloven. Efter Grundloven har 
Færøerne 2 Repræsentanter i den danske Rigsdag, og denne Lov 

blev givet for Øerne og gælder i fuldt Omfang for disse. Fær- 
øerne ere en Landsdel i det danske Rige ligesom de øvrige Am- 
ter. Ligesom disse have Færøerne deres særlige sognekommu- 
nale og særlige amtskommunale Sager, som styres af Sogne- 
kommunernes Forstanderskab og Lagtinget i Egenskab af Amts- 
raad. Foruden at være et Amtsraad har Lagtinget en særlig 
Stilling, som jeg her skal nævne. Lagtinget har at afgive Be- 
tænkning over de Øerne vedkommende Lovudkast, der af Rege- 
ringen forelægges det. Dets Betænkning skal endvidere indhen- 
tes over andre Genstande, som kunne anses for at være af ind- 
gribende Betydning for Landets Velfærd eller for hvis Bedøm- 
melse den Indsigt og Erfaring, Lagtinget maa forudsættes at 
besidde, anses for at være af Vigtighed. Lagtinget er berettiget 
til at fremlægge Forslag til nye Love og andre offentlige For- 
anstaltninger. Lagtinget er berettiget til at indgive Besværinger 
med Hensyn til Lovenes Overholdelse, Desuden vælger Lag- 
tinget Øernes Landstingsmand. Gennem sin Repræsentation i 
Rigsdagen og Lagtinget have Færøerne haft Lejlighed til at gøre 
sig gældende. 

Det danske Sprog er og har længe været vort Undervis- 
nings-, Kirke- og Retssprog. Ved Siden heraf har det færøske 
Sprog al den Frihed, som Befolkningen ønsker og anser for 
hensigtsmæssig. I Skolerne tale baade Børn og Lærere meget 
færøsk. I Lærerskolen i Thorshavn er det blevet et Fag. Til 
Kirken har det faaet en vis Adgang. Enhver har Lov til for 
Retten at tale færøsk, og der er truffet visse Foranstaltninger 
til, at den, der udtaler sig paa færøsk, ikke skal blive misfor- 
staaet af Dommerne, som ikke fuldstændig forstaa dette Sprog; 
i Reglen forstaa de mere eller mindre. deraf. I Lagtinget tales 
der af Medlemmerne, undtagen Formanden, udelukkende færøsk. 
Der har det færøske Sprog fuld Frihed. Overhovedet er der 
og har der aldrig nogen Sinde været Tale om nogen Tvang lige 
overfor det færøske Sprog. 

Færøernes Stilling i det danske Rige og det danske Sprogs 
Stilling paa Færøerne ere ganske i Overensstemmelse med den 
historiske Udvikling paa Færøerne, ligesom Øernes Stilling er 
hensigtsmæssig og værdig. Dette skal jeg i Korthed paavise. 

I Oldtiden, efter at Færøerne i det %Yde Aarhundrede vare 
blevne befolkede med Nordmænd, udgjorde de en Fristat. Det 
var Separatismens Tid, uagtet: den Tid netop var ved sin Af- 

slutning i Norge og her i Danmark. I denne Tid havde Fær- 
øerne deres eget Ting, hvor de afgjorde deres Anliggender. Men 
det var den Gang i Virkeligheden ikke Folket, der afgjorde disse 
Anliggender, idet der paa Øerne herskede Høvdingedømme. 
Denne Selvstændighed varede ikke længere end til 1035, da 
bleve Øerne underlagte Norge. Dette viser, at Selvstændighed, 
2: Separatisme, ikke kan trives paa disse Øer. Det norske Riges 
Konger bleve Landets Lovgivere og dets Styrere. Norsk Lov 
gjaldt fuldt ud paa Færøerne. I 1380 bleve Færøerne sammen 
med Norge forenede med Danmark. I 1709 henlagdes de under 
Sjællands Stift, og da Norge i 1814 skiltes fra Danmark, bleve 
Færøerne ved dette sidste Rige. Det viser, synes jeg, at man 
den Gang anerkendte, at Færøerne vare et dansk Omraade. 
Grundloven af 1849 gjaldt og gælder, som jeg før bemærkede, 
uden nogen Begrænsning for Færøerne. Ligesom Færøerne i 
Oldtiden havde haft deres eget Ting, saaledes har der ogsaa 
senere været et saadant Ting paa disse Øer, Laugretten eller 
Lagtinget. Naar dette er oprettet, ved man ikke noget bestemt 
om, men man træffer ofte paa det i Historien. Det var i alt 
væsentligt en Domstol, men ved Siden deraf havde Øernes Be- 
boere en Lejlighed til gennem denne Forsamling at fremsætte 
deres Ønsker og Klager for Øernes øverste Myndighed. I saa 
Henseende havde det Betydning som et Organ for Befolkningen. 
Men det havde aldrig nogensinde Lovgivningsmyndighed; over- 
hovedet havde det en meget ringere Betydning og Myndighed 
end det nuværende Lagting. Det bestod derhos ikke af folke- 
valgte Mænd. I Tidernes Løb svandt dette Lagtings Betydning, 
og da det ved Slutningen af det 18de og Begyndelsen af det 
19de Aarhundrede næsten ikke fungerede mere, faldt det sim- 
pelthen sammen derved, at man i 1816 ophævede Embedet som 
Lagmand, Embedet som Formand i Lagtinget. Dette synes jeg 
imidlertid var uret gjort. Uagtet Lagtinget var en svag Institu- 
tion, var det dog et Organ for Øernes Befolkning. Men imid- 
lertid, da Frihedstiden oprandt i 1849, opstod Ønsket om en 
særlig Repræsentation for Færøerne, og i 1852 oprettedes det 
nuværende Lagting med 18 — senere 20 — folkevalgte og 2 
kongevalgte Medlemmer. Jeg maa særlig fremhæve, at dette 
Lagting er blevet oprettet overensstemmende med Folkets Ønske 
og er blevet godkendt af Færingerne. 

Oprindelig havde Færingerne hovedsagelig Forbindelse med 

Island, Shetland og Norge; man hører dog af og til, at de fær- 
dedes denne Vej nedad, kom ned til Øresund og videre. Men 
dette Forhold forandredes dog med Tiden. Forbindelsen over- 
førtes til Danmark, navnlig til København. Dansk Indflydelse 
gjorde sig gældende gennem Handelen, gennem danske Præster 
og Embedsmænd. Sammenslutningen mellem dansk Sprog og 
færøsk begyndte ved Reformationens Indførelse i den første 
Halvdel af det 16de Aarhundrede. Da blev Dansk Undervis- 
nings-, Kirke- og Retssprog paa Færøerne. Sprogets Stilling paa 
disse Øer er siden bleven befæstet, saa det nu har en virkelig 
Hjemret der. Der er skrevet i ældre Tid om dette Sprog. Jeg 
skal nævne, at Præsten Lucas Debes, der har skrevet en Bog i 
1673, siger, at Færingerne »kunde fast alle gamle Kæmpeviser 
af den gamle danske Kæmpebog,« og at de »flittig læse danske 
Postiller og andre aandelige Skrifter,« kunde de danske Salmer 
udenad osv. Det var i 1673. Præsten Jørgen Landt siger i sin 
Bog, som er udgivet i Aaret 1800, at Færingerne næsten alle 
meget vel forstaa Dansk, og at mange tale det ret godt; at Ind- 
byggerne have megen Læselyst, »hvilket giver Præsten en herlig 
Anledning til ved Udlaan af gode Almuebøger at udbrede almen- 
nyttig Kundskab.« Han siger, at en større Del lægger sig efter 
at skrive, selvfølgelig Dansk, idet man i den Tid absolut ikke 
skrev færøsk. De danske Folkeviser have været kendte og 
skattede højt paa Færøerne i Aarhundreder, og de bruges den 
Dag i Dag meget. De have været brugte der, i alt Fald til 
Tider, meget mere, end de have været brugte her nede i Konge- 
riget. I de sidste 30—40 Aar er der overalt paa Færøerne fri- 
villig oprettet Folkeskoler, hvori Dansk er Undervisningssprog. 
Danske Bøger og danske Tidender og Tidsskrifter ere meget 
udbredte. Der findes flere Bogsamlinger, hvori der hovedsage- 
lig er danske Bøger. Med Hensyn til Tidender og Tidsskrifter 
skal jeg oplyse, at i Finansaaret 1900—01 kom der til de fær- 
øske Postekspeditioner 1830 Nummere i 42,150 Eksemplarer af 
Tidender og Tidsskrifter, Allerede 5 Aar efter, i 1904—06, vare 
disse Tal stegne til henholdsvis 5146 og 91,230. Statistikken 
gaar ikke længere tilbage, i alt Fald ikke synderligt, men jeg 
ved, at Stigningen i de senere Aar har været meget betydelig. 
Af foranførte Tidsskrifter er saa at sige alt dansk, og der er 
forholdsvis faa Dagblade. Ved Siden heraf har det færøske Sprog 
ogsaa haft Fremgang i de senere Aar, og der er uddannet et 

særligt færøsk Skriftsprog. Dette har haft sin Betydning til at 
løfte os. 

Det er af Separatisterne ofte blevet stærkt fremhævet, at 
den ved Grundloven og Lagtingsloven bestemte Ordning af de 
statsretlige Forhold paa Færøerne og af den sproglige Ordning 
deroppe har været og er til Skade for vor Udvikling. Det for- 
holder sig imidlertid absolut ikke saa. Folk fra den gamle Tid, 
fra Tiden før Lagtinget blev oprettet, leve endnu, og desuden 
tale Tallene. I 1855, kort efter Lagtingets Oprettelse, var Folke- 
tallet paa Færøerne 8,137, nu er det 16,349. Det er altsaa mere 
end fordoblet i de ca. 50 Aar. Med Aaret 1855 begynder en 
aarlig Tilvækst i Folketallet af ca. 1 pCt., nu for Tiden er den 
aarlige Tilvækst ca. 1!/, pCt. Det er en Del højere end her nede 
i Kongeriget. Tilvæksten i det sidste Femaar var paa Færøerne 
71,3 pCt., hernede i Kongeriget 5,7 pCt. Jeg skal oplyse, at Ind- 
vandring og Udvandring paa Færøerne have ikke haft nogen Be- 
tydning, som er værd at tale om. Derimod har i samme Tid 
Død ved Ulykkestilfælde spillet en meget stor Rolle, langt større 
end her nede i Kongeriget. 

Naar Folketallet paa disse Øer er steget saa meget, maa 
man dog formode, at det slet ikke er saa ilde at være der, og 
at den Befolkning, som har boet der, maa have haft det ret 
godt. I 1855 vare Færingerne yderst fattige, og hvad der var 
endnu værre, var det, at den, der ikke ejede Jordegods, det vil 
sige den besiddelsesløse, kunde den Gang vanskelig klare sig 
uden Hjælp fra andre; han var som Regel henvist til at søge 
andres Hjælp. Ofte maatte han befatte sig med at tigge; Tryg- 
leriet var meget udbredt i den Tid. Færingerne havde den 
Gang ingen Skibe, ingen Handelsforretninger; de havde slet intet 
Skibsfiskeri, de havde alene deres Jord og aabne Baade og saa 
godt som ingen Forbindelse med Omverdenen. Hvorledes 
er det nu? Ja, nu ser det ganske anderledes ud. Der kan 
nævnes meget, men det vilde føre for vidt at omtale det i En- 
. kelthederne. Jeg skal kun nævne, at der nu findes 3 Damp- 
skibe og omtrent 120 store Fiskekuttere. De Herrer ville kunne 
se nogle af disse Skibe her i København for Tiden, og De ville 
ogsaa kunne se deres Besætninger; de Folk se ikke ud til at 
have det daarligt. Nu findes der desuden flere mindre Skibe. 
Færingerne have Part i Hvalfangerstationer, de have Værfter 
med Skibsbeddinger, de have nogle Fabrikker, Sparekasser, Bank, 

nogle Mejerier. De have desuden faaet en Mængde Skoler der- 
oppe. Hvad der særlig kendetegner den ny Tid i Forhold til 
den gamle, er, foruden den rivende Fremgang, Formuernes og 
Indtægternes relative jævne Fordeling, samt at det er let for 
enhver, som vil, i Almindelighed at skabe sig en god Stilling og 
stifte Bo. Formuen deroppe, Kapitalen, om man saa vil kalde 
det, er bleven brugt til at skaffe Fremgang. Den anvendes i 
Forretninger, der giver den menige Mand Indtægt. Alt dette er 
netop Følgen af den nuværende fri og gode Ordning. Men 
skønt vi saaledes ere naaede langt frem, ja meget langt frem, 
siden vi fik Grundloven og Lagtinget blev oprettet, erkende vi, 
at vi maa anspænde vore Kræfter for at naa ligesaa vidt i Kul- 
tur og Dygtighed som vore Landsmænd hernede. Og det bliver 
ogsaa nødvendigt for os at anspænde vore Kræfter, naar man 
tager Hensyn til, hvorledes Folketallet paa Færøerne stadig sti- 
ger. Det er nødvendigt for os at fortsætte vor Udvikling. Men 
jeg mener, at den Udvikling maa vi opnaa ved Sammenhold 
med Riget og ikke ved at skille os ud. At være os selv nok 
som i Oldtiden, gaar ikke an længer. Det betyder kun Tilbage- 
gang. Det, at vi have hørt sammen med det danske Rige, har 
i det hele været til meget stor Fordel for os. Foruden hvad 
jeg har nævnt, skal jeg omtale, at vi ved at høre til det danske 
Rige ere blevne delagtige i den Støtte, som Staten yder de smaa 
i Samfundet. Vi faa Tilskud til Alderdomsunderstøttelsen, vi 
have faaet ordnet Forsikring mod Ulykkestilfælde, vi have faaet 
Tilskud til Sygekasserne, til dem, der lide af Tuberkulose. Sær- 
lig skal jeg fremhæve som overordentligt gavnligt, at vi faa Til- 
skud til Forsikring mod Ulykkestilfælde paa Søen. Tidligere 
var det saa, at naar Forsørgeren omkom paa Søen, var det ikke 
alene Tab af den kære, men det var tillige Tab af Forsørgeren, 
der betød for mange stor Ulykke, for saa vidt ikke privat Hjælp 
saa ofte traadte til. Som Regel var det økonomisk set et meget 
stort Tab. Nu er man saaledes stillet, at Staten med Hensyn 
til det pekuniære yder os den Støtte, som der er Trang til, den 
har sikret de efterlevende. Jeg kunde blive ved at regne op 
mangt og meget paa denne Maade, hvor Staten hjælper os til 
at løfte de Byrder, som vi aldeles ikke vilde være i Stand til at 
løfte selv. 

Separatisterne have peget paa den store Forskel, som der 
er mellem Forholdene paa Færøerne og her i Kongeriget, og 

Forskellen mellem den færøske Befolkning og den hernede, og 
de fremhæve ogsaa den store Afstand, der er mellem Færøerne 
og Kongeriget. Forskellen er imidlertid ikke saa meget stor, og 
der er ogsaa taget Hensyn til denne Forskel ved den særlige 
Repræsentation, som vi have der i Lagtinget. Forskellen i Hen- 
seende til Beboerne er heller ikke saa meget stor, vi ere jo alle 
Nordboere. Og Afstanden mellem Færøerne og Kongeriget er 
ved Udviklingen af Kommunikationsvæsenet i de senere Aar 
bleven betydelig forkortet — og nu senest ved, at vi have faaet 
Telegrafforbindelse deroppe, og ved at de enkelte Pladser paa 
Øerne allerede til Dels og snart fuldstændig ville blive satte i 
Forbindelse med Telegrafstationen ved Hjælp af Telefonen. 
Kundskaben til Færøerne er i Stigning, og hvis danske Mænd 
ville rejse ofte derop, ville de opnaa Kendskab til Færøerne, og 
man kan ogsaa paa anden Maade opnaa Kendskab til Forhol- 
dene deroppe, og vi Færinger ville kunne skaffe os Oplysning 
om, hvorledes Forholdene ere hernede, ved at søge meget ud, 
ligesom Fædrene have gjort. Det Besøg, som Kongen, Ministre 
og Rigsdagsmænd ventelig til næste Aar ville aflægge paa Fær- 
øerne, vil sikkert bidrage sit til at fæstne Forbindelsen mellem 
Landsdelene og bringe os nærmere sammen. Ligesom vor Stil- 
ling er historisk, naturlig og hensigtsmæssig, saaledes er den 
ogsaa ganske værdig. Separatisterne sige, det er uværdigt for 
os ikke at være selvstændige, ikke at have vort eget Sprog. 
Denne Opfattelse kan jeg aldeles ikke slutte mig til. Jeg fin- 
der det at være en Ære for os Færinger at høre til det 
danske Folk, og jeg finder, at vi som danske Borgere 
ere lige saa selvstændige som andre danske Borgere. 
Det er ligeledes en Ære for: os at være delagtige i det 
danske Sprog. Jeg føler mig forvisset om, at Færingerne 
ere for faa til at være selvstændige og have deres eget 
Kultursprog. Hvis det skulde hænde, hvad jeg ikke venter, 
at Separatisterne en Gang skulde realisere deres Drømme om 
Selvstændighed, frygter jeg for, at de lykkelige Forhold, vi nu 
have og have haft paa Færøerne, ville tage en Ende. Det er 
efter min Mening saa, at Færøerne nødvendig maa slutte sig til 
en Kulturstat. Hvis Færingerne skulde staa alene, vilde de være 
ude af Stand til at værge sig mod fremmed Indflydelse. Sker 
det, at Separatismen faar Overhaand der, er jeg bange for, at 
endnu en af Nordens Forposter, endnu en Landsdel, hvor nor- 

disk Sprog og hvor dansk Sprog have haft hjemme gennem Åar- 
hundreder, vil gaa tabt. Dette maa vi sørge for at forebygge i 
Tide. Færingerne ere kun faa i Tal og Landet ubetydeligt, men 
jeg føler mig forvisset om, at alle danske Mænd ville føle Sorg, 
dersom dette Land, Færøerne, gik tabt for Danmark. Separa- 
tisterne pleje at sammenligne Færøerne med Island, og de pleje 
at fremhæve, at Færingerne have samme Ret til Selvstyre som 
Islænderne, at færøsk Sprog har samme Ret paa Færøerne som 
islandsk paa Island. Jeg mener, det er ingenlunde saa. Island 
har for det første en langt større Befolkning end Færøerne. Der 
findes omtrent 80,000 Indbyggere mod omtrent 16,000 paa Fær- 
øerne. Islands Historie og statsretlige Stilling gennem Tiderne 
har været en ganske anden end Færøernes. Island har derhos 
et gammelt Kultur- og Skriftsprog. Jeg finder det fuldstændigt 
rigtigt, at man imødekommer Islændernes Ønske om Selvstæn- 
dighed, men paa den anden Side maa det ogsaa tillades os Fær- 
inger at bibeholde den Stilling, vi have faaet ved Grundloven 
og Lagtingsloven i Tilslutning til Danmark, og som Færingerne 
nu sidst ved Folketingsvalget have fuldkommen godkendt. Det 
er vel blevet sagt derhjemme, og ofte sagt, at den danske Rege- 
ring og Rigsdag ikke ville dette, og at vi ved ikke at ville gaa 
ind paa Selvstændigheden skulde spilde den Velvillie, vi nyde 
hos Regeringen. Der er sagt, at Lagtinget skulde blive ophævet 
og meget mere andet. Jeg nærer ikke Tvivl om, at dette maa 
hvile paa en Misforstaaelse, men de færøske Vælgere vilde føle 
sig beroligede, om de fik fuldstændig Klarhed med Hensyn her- 
til. Vi Færinger føle os fuldstændig som Danske og ønske at 
bevare dansk Sprog paa Øerne for vore Efterkommere. Jeg vil 
ikke være med til at sætte noget Hegn op mellem Færøerne og 
de Danske hernede i Riget, og jeg mener, at en god Forstaaelse 
mellem os meget vel kan fremmes paa det nuværende Grundlag. 
Det er Separatisterne, det er Tilbagegangspartiet, som vil have 
indført Oldtidens forældede separatistiske Ordning. Det Parti, 
jeg tilhører, Rigspartiet, er i Virkeligheden Fremskridtspartiet, 
det er det Parti, som vil delagtiggøre os i Verdenskulturen gen- 
nem en Tilslutning til Danmark og dansk Aandsliv. De Sær- 
egenheder, som findes paa Færøerne, vil ingen som helst hindre 
i at komme til Orde, og de ville meget vel kunne komme til 
Orde gennem vor særlige Repræsentation, Lagtinget. Det fær- 
øske Sprog tvivler jeg ikke om, at man vil give Frihed: man 

vil give det den Frihed, som Færingerne og Færøernes Lagting 
ønske, at det skal have. Men jeg ved, at Lagtinget ikke vil, at 
denne Frihed skal gaa saa vidt, at vi skulle fortrænge det danske 
Sprog, fra dets berettigede Standpunkt i Øernes Kulturliv. 

Jeg vil slutte med at udtale, hvad der vel ikke er nyt, men 
hvad der er min inderste Overbevisning: Færøernes Udvikling 
kan kun fremmes ved en stærk og bestemt Fastholdelse af Øer- 
nes inderlige Tilslutning til Danmark i statsborgerlig, retlig og 
kulturel Henseende, men med Ågtelse over for det færøske Sprog 
og Færingernes Traditioner,« 


Fra Island. 


Ved mag. scient. Helgi Jonsson. 


I. Landmandsskolerne. 


Aaret 1905 gjorde Altinget en meget stor Forandring paa 

Landbrugsskolevæsenet i Island, idet der udgaves en Lov, 
hvori der bestemtes, at Landbrugsskolerne paa Hoålar og Hvan- 
neyri skulde forandres til Landmandsskoler. 

Hvad der menes med Landmandsskoler forstaas bedst ved 
at gennemgaa det, som Skolerne skal yde. Loven bestemmer, 
at der skal være to saadanne Skoler i Island, paa de førnævnte 
Steder. Undervisningen skal overvejende være teoretisk og der 
skal navnlig undervises i saadanne Landbrugsfag, som yde 
Landmændene den nødvendige Forberedelse til deres Livsstil- 
ling. I Forbindelse med Skolerne skal der ogsaa være Gaard- 
drift af passende Omfang paa Landkassens Bekostning. Under- 
visningen skal gives i Form af Forelæsninger. Foruden Land- 
brugsfagene skal der undervises i Islands Historie, især i Land- 
brugets og Handelens Historie, og Islandsk. Desuden skal der 
undervises i Regning, Tegning, Sang, Gymnastik og islandsk Bryd- 
ning (glimur). Eleverne skulle endvidere lære at benytte sig af 
statistiske Tabeller over Landets økonomiske Tilstand o. s. v. 
Ifølge Loven ser det saadan ud som at der ogsaa skal være nogen 
praktisk Undervisning, forsaavidt den er forenelig med Gaard- 
driften. 

Opholdet paa Skolen er toaarigt, og foruden de faste Elever, 

tillades der endvidere andre Landmænd baade at høre paa Fore- 
læsninger for kortere Tid og deltage i Diskussionsmøder, hvor 
Sager vedrørende Landbruget diskuteres. Hvad Elevantallet an- 
gaar, bestemmes der i Loven, at hver af de to Skoler skal kunne 
modtage indtil 40. 

Landmandskolen bestyres af en Skoleforstander, der oppe- 
bærer 1500 Kr. i Gage om Aaret; hvis han ogsaa forestaar 
Gaardens Drift, faar han endvidere 300 Kr. aarlig. Foruden 
Forstanderen er der kun 1 Lærer ved Skolen, som faar 1200 
Kr. i Gage aarlig. 

I Modsætning til Landsbrugsskolerne, der for det meste ko- 
stedes af Amterne, holdes Landmandsskolerne udelukkende af 
Landkassen. 

Tiden faar vise, om den nye Skoleform vil blive mere frugt- 
bringende end det gamle med Hensyn til Landmændenes For- 
beredelse til deres vigtige Livsstilling. Den theoretiske Under- 
visning synes at være mindre omfattende efter den nye Lov, 
skøndt den tilføjer Undervisning i Fædrelandets Historie. Der- 
imod er det klart, at Eleverne faa bedre Tid til boglige Studier 
ved Landmandskolerne, idet den praktiske Undervisning bliver 
minimal. 

Om Landbrugsskolerne i Island findes der Oplysninger i 
Atlanten Nr. 20 (1905) pag. 180 ff. 


II. Det kemiske Laboratorium. 

Paa Initiativ af Lægeskolens Lærere, afdøde Adjunkt Bjørn 
Jensson, Docent Gudmundus Magnisson og Apotheker Lund, op- 
fordrede Altinget (1902) Regeringen til at gøre de nødvendige 
Forberedelser til Stiftelsen af et kemisk Laboratorium i Reykja- 
vik og forelægge en Lov desangaaende for det næste Alting. 
Regeringen tog sig af Sagen og optog paa den næste Finans- 
lov den nødvendige Sum til Laboratoriets Drift og Stiftelse. Da 
det saa kom til Stykket paa Altinget, gik Forslaget om Labo- 
ratoriet igennem i nederste Afdeling men forandredes i øverste 
saaledes, at der ikke den Gang bevilgedes noget til Laborato- 
riet; derimod bevilgedes der den Mand, som var udset til at 
styre Laboratoriet, en mindre Sum til videre Uddannelse. 

Paa Altinget 1905 blev Laboratoriet endelig vedtaget, og 
der bevilgedes 5500 Kr. til dets Stiftelse og 3—4 Tusind Kr. 
aarlig til Driften, hvoraf Bestyrerens Løn udgør 2000 Kr. 

Laboratoriet er paa første Sal i Landbrugsselskabets nye 
Hus, og skøndt Apparaterne kom hertil allerede i Februar Maa- 
ned 1906, var Laboratoriet ikke i Stand før ind i Begyndelsen 
af September, da de nødvendige Forarbejder som Tillavning af 
Skabe og Borde, Vandledning, det lille Benzin-Gasværk o. s. v. 
tog lang Tid. 

Laboratoriet har 4 Værelser, hvoraf det ene udelukkende 
er indrettet til Undervisning af Lægeskolens Elever, der her 


Interiør af Laboratoriet i Reykjavik. 


A. Thorsteinson, Reykjavik, fot. 


gennemgaa Øvelser af omtrent samme Omfang som i Køben- 
havn. Øvelserne begyndte den 1. Februar for 8 Deltagere. 

De andre 3 Værelser ere til Laboratoriets eget Brug, og er 
det ene af dem Bestyrerens Kontor. 

Bestyreren, Hr. Asgeir Torfuson, er en ung og dygtig Mand, 
der har faaet sin Uddannelse i Danmark, Han har haft meget 
at bestille i Vinterens Løb ved at undersøge Foderstoffer, Jord- 
bundsprøver, Vandprøver; dertil kommer endvidere Varekontrol 
af forskellig Slags og hygiejniske Undersøgelser. 

Vandet ledes fra en nærliggende Brønd ind i Huset og 

pumpes ved Haandkraft op til en stor Beholder i Kvist-Etagen, 
hvorfra det ledes ned til de andre Etager. Benzingas anvendes 
til Belysnings- og Opvarmningslamper. 


III. Landbrugsselskabets nye Hus. 

I Aaret 1906 lod Landbrugsselskabet opføre et nyt Hus af 
Tømmer. Huset vender omtrent fra Syd til Nord med Hoved- 
indgang i Sydenden. Af Bygningen, som Figuren viser, tilhører 
kun den sydlige Del Selskabet (de 4 sydligste Vinduer i hver 


Landbrugsselskabets Hus i Reykjavik. 
A. Thorsteinson, Reykjavik, fot. 


Etage paa Østsiden), den nordlige og større Del af Huset er Haand- 
værker- Foreningens Skole, Grænsen mellem de to Huse ses tyde- 
lig paa Taget, hvor Brandmuren kommer til Syne. Hele Huset 
er klædt udvendig med Bølgeblik. Den Del af Huset, som til- 
hører Landbrugsselskabet, har kostet ca. 20,000 Kr. og er 19 
X 16 Al. stort. Der er 4 Værelser i Stuen, Selskabets Kon- 
tor, Bestyrelsens Værelse, en Mødesal, der ogsaa anvendes til 
Undervisning, og Arkivet (det 4. Værelse). Paa 1. Sal er der 
ogsaa 4 Værelser, som er bortlejede til det kemiske Laboratorium. 
I Kvist-Etagen er der endnu ikke indrettet Værelser. 

Huset vender den sydlige Gavl ud imod den lille Indsø, 
der adskiller den vestlige og den østlige Del af Byen, og Øst- 
siden (af Huset) vender mod Bækken, der løber fra den lille Sø 
til Havet. 

Til Belysning anvendes Benzingas, der leveres fra Labora- 
toriet, 


Vandingsanlæg paa Island. 
Ved Ingeniørassistent, cand. polyt. Karl Thalbitzer. 


er har i de sidste Aar paa Island været talt og skrevet meget 
D om et større paatænkt Vandingsanlæg paa Sydlandet. 

Man har tænkt sig at kunne vande et Areal, ca. 3—4 [] 
Mil stort, der ligger 60—80 Kilometer fra Reykjavik mellem 
Floderne Ølfusaa, Tjorsaa og Atlanterhavet, med Vand fra en 
af disse Floder. 

I Sommeren 1906 udførte jeg en Del Maalinger og 
Nivellementer i den omtalte Egn af Landet, og har paa 
Grundlag af disse udarbejdet et Projekt, der gaar ud paa, ved at 
tage Hvitaa op at vande et Areal af Landskabet Fløi paa ca. 
170 [] Kilometer, (ca. 30.000 Td. Land.) 

Det omtalte Areal bestaar af flade Myrstrækninger, der, som 
de nu henligge, kun give et Minimum af Græsudbytte., De 
mangle saa godt som fuldstændig Afledning for Nedbørsvandet 
og ere saa flade, at de efter en Regnvejrsperiode paa nogle Dage 
næsten er ufarbare, hvorimod de efter en tør Periode paa 3—4 
Uger ere aldeles tørre overalt undtagen i Lavningerne. 

Det udarbejdede Projekt tager først Sigte paa at afhjælpe de 
uheldige Afvandingsforhold, hvilket er en absolut Betingelse 
for yderligere Bearbejdning af Jorden og er det første, 
der maa gøres, og dernæst at etablere en Vanding med frisk 
Vand fra Hvitaa, hvilket Vand er rigt paa Kali og Fosforsyre. Da 
Jordbunden her, som overalt paa Island, hvor Menneskene ikke 
have grebet ind, er meget stærkt tuet, og da Faldet ligger mellem 
1:500 og 1:800, kan man ikke etablere Overrislingsvanding. 
Der er derfor foreslsaet en Opstuvningsvanding, hvortil Arealerne 

egne sig udmærket, og hvorved man vil kunne opnaa at fordele 
Vandet over det Hele. 

Det udarbejdede Projekt, der ikke omfatter Detailanlæg, vil 
efter det opstillede Overslag kunne gennemføres for ca. €00.000 
Kroner, et Beløb, der efter danske Forhold er ringe, naar man 
husker, at Arealet, der skal nyde godt af Foretagendet, er ca. 
30.000 Td. Land stort. 

Det Spørgsmaal, der særlig paatrænger sig her, naar man 
har set, at en Vanding kan etableres for en ikke altfor ufor- 
holdsmæssig stor Sum, er, om et saadant Anlæg vil kunne 
forrente sig i en overskuelig Fremtid, da Befolkningen 
paa de omhandlede Arealer er saa spredt, at man ikke forelø- 
big kan vente, at der kan drages fuld Nytte af Anlæget. 

Kan man imidlertid opnaa, at der ved Anlægets Gennemfø- 
relse er skabt bedre Livskaar for Mennesker, og kan man sikre 
sig ved Lov eller paa anden Maade, at Nybyggere, der tilflytte 
Egnen, kunne blive delagtige i disse bedre Livskaar, d. v. s. 
at Folk kunne faa Jord, der hører ind under Vandingsanlæget, 
ja saa er der ikke Tvivl om, at Anlæget vil kunne gennemføres 
med Fordel for den paagældende Egn. 

For at komme til Klarhed over om et saa kostbart og stort 
Anlæg ventelig med Fordel kan udføres paa Island, og om hvor- 
ledes Vandingen bør foregaa, bør man dog først paa forskjellige 
Steder langs Jøkelen, hvor Terrainforholdene egne sig dertil, 
søge at gennemføre Vandingsanlæg i mindre Stil, for paa denne 
. Maade at vinde Erfaring for, hvor stort et Udbytte man kan 
forvente ved Gennemførelse af det store Anlæg. At man kan 
opnaa meget ved en fornuftig gennemført Vanding, ved man 
allerede nu med Sikkerhed, men hvor store Fordele man kan 
opnaa, og hvorledes Vandingen bør gennemføres (hvor lang Van- 
dingstid, — hvor stor Afvanding der vil være bedst etc.), er man 
endnu ikke klar over, da man ikke har tilstrækkelige Erfaringer 
paa dette Omraade. 

Samtidig med at saadanne smaa Forsøg udføres, kan man 
saa søge udarbejdet en fornuftig Løsning paa Spørgsmaalet: 
Hvorledes sikrer man sig, at de vundne Fordele ved det større 
Anlæg udnyttes fuldt? Gennemførelsen af det større Anlæg er 
nemlig betinget af Vedtagelsen af et særligt Lovforslag i Altinget, 
og Udarbejdelsen af et saadant Lovforslag maa udføres med 
største Omhyggelighed, tagende Sigte paa Afhjælpningen af alle 

de Vanskeligheder, der kunne opstaa her, hvor saa mange Jord- 
ejeres Interesse berøres. 

Hvis største Delen af de i Projektets Gennemførelse inter- 
esserede ønske det gennemført, maa man jo kunne tvinge de 
øvrige med, og det er nødvendigt, at Gaardejerne afstaa store Dele 
af deres udstrakte Ejendomme, som de selv aldeles ikke ville 
kunne overkomme at tildanne til Vandets Modtagelse og Afled- 
ning, til Nybyggere, eller bedre til »Landet« til en forud fast- 
sat Pris, saa dette paa den Maade bliver Herre over store Årea- 
ler, som det bagefter kan afhænde til Nybyggere paa gode Vil- 
kaar. Desuden maa Lovforslaget udarbejdes saaledes, at fremti- 
dige større Anlæg, der maa kunne blive ønskelige, kunne gen- 
nemføres paa Basis af dette. 

Til Slut kun dette: 

I et Land, hvor Græsvæksten og Høhøsten betinger hele 
Landbostandens Velfærd, og hvor Befolkningen bor saa spredt 
og Arbejdskraften er saa dyr, vil Opgaven være den”) — med 
den mindste Bekostning og det mindst mulige Arbejde. 
at producere saa meget og saa godt Græs som muligt 
— og for at naa dette maa man benytte sig af de Midler, man 
har nærmest ved Haanden, nemlig Vandet i Elvene, der er meget 
rigt paa Næringsstoffer. 

Et større Anlæg, som det omtalte paa Fløi, vil formentlig 
forøge Befolkningens Tæthed, og dermed skabe en større År- 
bejdskraft, saa en grundigere Bearbejdning og en bedre Udnyt- 
telse af Jorden maaske senere vil kunne finde Sted. Anlæget 
vil derved maaske med Tiden undergaa store Forandringer som 
rent Vandingsanlæg, men det har saa dog selv været Midlet til 
at opnaa noget bedre, nemlig at faa Jorden under Kultur, og 
et godt Middel, hvis Anvendese ikke vil koste mere, end der 
vil kunne overkommes, og som straks vil give noget Udbytte. 


Viborg i Maj 1907. 


”) Jævnfør Inspektør P. Feilberg: Om Islands Fremskridt i 20 Aar. 


— 115 — 


Et Organ for islandske Interessers Fremme 


i Norden. 
VedfAanpoleker td Ernst 


aar jeg her i Medlemsbladet tager Ordet for efter over 10 

Aars Forløb paany at slaa til Lyd for et Foretagende, hvis 
Realisation efter min Overbevisning vilde have en ikke ringe 
Betydning for et udviklende Samarbejde mellem Island og Dan- 
mark, er det til Atlantens Læsere og derigjennem Foreningen »De 
danske Atlanterhavsøer«, til hvem jeg i første Række henvender 
mig, i Haab om en velvillig Forstaaelse af Sagen og dens Be- 
tydning. 

I Maj 1896 fremkom jeg paa Seydisfjord med Forslag om 
at stifte et Blad paa Island, der skulde udgives paa Dansk og 
være et Organ for islandske Interessers Fremme i Norden. For- 
slaget blev velvilligt omtalt i den islandske Presse, et nedsat 
Udvalg fik den Opgave at undersøge Betingelserne for et saadant 
Organs Levedygtighed, og Udvalget sikrede sig en fagkyndig 
Vejledning i en kendt islandsk Akademiker, der havde en lang 
journalistisk Løbebane bag sig, og hvem Ledelsen af det pro- 
jekterede Blad var tiltænkt, ligesom en Række fremragende Mænd 
paa Island lovede at lade sig knytte til Bladet som dets Med- 
arbejdere. Da det jo imidlertid var indlysende, at Bladet skulde 
have sin Hovedstøtte i Danmark, blev der rettet en Henvendelse 
til en bekjendt Forlagsboghandler hernede med Anmodning om 
at overtage Hovedkommissionen af Bladet og gennem en Sub- 
skriptionsindbydelse at skaffe Bladet et tilstrækkeligt Antal Abon- 
nenter; men efter en Del. Forhandlinger blev Sagen foreløbig 
henlagt. I de forløbne ti Aar er der imidlertid her i Danmark 
tilvejebragt en saa stor Interesse for Island og islandske For- 
" hold, at der næppe er Tvivl om, at et Blad fra Island udgivet 
paa Dansk vil finde Indpas ikke alene i Danmark, men ogsaa 
i Nabolandene Norge og Sverrig., I det Program, der i 1896 blev 
udsendt til Forlagsboghandleren, skulde Bladet have til Formaal: 
1. At holde Læserne å jour med "Begivenheder paa Øen, hen- 

tede fra det daglige, politiske og kommercielle Liv. 
2. At bringe Meddelelser om Fiskerierne, Landbruget samt Is- 
lands øvrige Næringsveje, deres Udbytte og Chancer. 

3. At være Islands Søfartstidende og meteorologiske Iagttager. 

4. Gjennem Fagartikler at sprede Kendskab ud om Landets 
naturlige Hjælpekilder og Udnyttelsen af disse. 

5. At være en Vejleder for Turister ved Naturskildringer og 
lignende, samt 

6. At gjøre Læserne bekendt med den nyere og nyeste island- 
ske Litteratur. 

Bladet skulde udgaa en Gang om Ugen og ligeledes have 
en Annonceafdeling. 

Det islandske Sprog, der saa at sige udelukkende kun tales 
og forstaas af Islænderne, har hidindtil bevirket, at vi her nede 
i Danmark ikke kunne følge med Forholdene paa Island, hvis 
naturlige og rige Hjælpekilder langtfra ere saa kendte, som de 
burde være; jeg erindrer, at Professor, Dr. phil. Thorvaldur 
Thoroddsen en Gang udtalte til mig, at Island kunde med Lethed 
underholde en 10 Gange saa stor Befolkning. Ligeledes er der 
her i Danmark, selv hos den dannede Klasse, et meget ringe 
Kendskab til den nyere og nyeste islandske Litteratur, der 
faktisk er bedre kendt i Udlandet end herhjemme. De enorme 
Fremskridt, Island har gjort i de sidste 10 Aar, have som be- 
kendt vakt stor Interesse for islandske Forhold hernede i Dan- 
mark; der arbejdes paa et saa nært Samarbejde som muligt med 
Island, og dertil kan et Organ, der udelukkende handler om 
islandske Forhold, og som kan læses og forstaas af Menigmand 
i Danmark, være det bedste Mellemled. 

Jeg ved, at der den Dag i Dag er Interesse for et saadant 
Blad paa Island, og heller ikke vil det falde vanskeligt deroppe 
at finde en habil Mand, der kan løse Opgaven paa en tilfreds- 
stillende Maade; men Tanken maa i første Række kunne paa- 
regne Sympathi og Støtte i Danmark. 

Og her vilde jeg ønske, at Foreningen »De danske Atlanter- 
havsøer« gjennem Medlemmerne vilde interessere sig for dette 
Foretagende, saa at Aaret 1907, der jo bliver et Mærkeaar i de 
islandske Annaler i Anledning af vor Konges og Rigsdags Besøg 
deroppe, ogsaa maatte kunne regne med en heldig Realisation 
af denne Bestræbelse paa yderligere at fæstne og udvikle et 
frugtbart Samarbejde mellem: Danmark og Island. 

Bøvlingbjærg Apothek i Maj 1907. 


— 117 — 


Om Fiskerierne paa vore vestindiske Øer, 
VedeDrænbiss Foss Mortensen: 


den lille Artikel »En Biologisk Station i Dansk Vestindien«, 
| som jeg i Forening med Hr. Dr. Børgesen for nogle Aar 
siden publicerede her i Tidskriftet (I. Nr. 6, 1904), blev det frem- 
sat som temmelig utvivlsomt, at Fiskerierne i Dansk Vestindien 
vilde kunne ophjælpes betydeligt, og der paapegedes flere Om- 
raader, hvorpaa der ventelig kunde baseres ny og værdifulde 
Fiskerier, f. Ex. kunstig Skildpaddeavl, Svampefiskeri o. s. v. 
Paa Grundlag af den i nævnte Artikel og i en anden lille Ar- 
tikel,. »Vestindiens Betydning for Dansk Naturforskning« (Det 
ny Aarhundrede I. 7, 1904), givne Redegørelse indgave vi et For- 
slag til Regeringen om at oprette en Biologisk Station paa St, 
Croix, som kunde tage fat paa alle de mange betydningsfulde, 
videnskabelige og praktiske Opgaver, som vi havde paapeget. 
Skønt Forslaget blev særdeles godt anbefalet fra forskellige 
Sider, førte det ikke til noget Resultat; men det gav Anledning 
til, at jeg kom til at rejse ud til Vestindien for paa Stedet at 
undersøge Forholdene. Undersøgelserne, der udførtes i Tiden 
fra midt i December 1905 til Begyndelsen af April 1906, gave et 
noget andet Resultat, end jeg paa Forhaand havde ventet det; 
min Formodning om, at der kunde blive et Svampefiskeri af 
Betydning, eller om at Mangrove-Østersen kunde gøres til 
Genstand for kunstig Avl, bekræftedes ikke — til Gengæld var 
det en glædelig Overraskelse at se, at der ved nogle simple 
Forholdsregler sikkert kan hidføres en betydelig For- 
bedring af Fiskeriforholdene, og at der utvivlsomt er 
Muligheder for en videre Udvikling af Fiskerierne, som 
maa blive af ret stor Betydning for Øerne. Jeg skal her 
give en Redegørelse for mine Undersøgelser over Fiskerifor- 
holdene ved vore Øer; en kort Skildring af Naturforholdene 
paa vore Øer og i Farvandene der omkring vil blive given i 
»Geografisk Tidsskrift«. 


Det første Indtryk af Fiskerigdommen i de vestindiske Far- 
vande faar man paa Fisketorvet, og det er unægtelig et noget 
broget Indtryk. Medens alie vore hjemlige økonomisk vigtige 
Fisk ere ensfarvet graalige, højst med nogle røde Pletter som 

Rødspætter, eller sølvblanke som Sild og Lax, saa ere Fiskene 
i Vestindien for en stor Del af en straalende Farvepragt og kunne 
i saa Henseende kappes med de smukkeste af Tropernes Natur- 
frembringelser. Foran de sorte Fiskerkoner ligger udbredt 
smukke røde »Snappere«, klodsede Papegøjefisk, helt blaa eller 
med den mest skrigende Blanding af blaa, gule og røde Farver 
i rent smagløs Sammenstilling, høje sammentrykte Skælfinne- 
fisk, med stærkt gult Hoved og Hale og kulsort Krop, og et 
Utal af forskellige større og mindre, brogede Fiskearter, et Billede 
saa grelt, at vort hjemlige Fisketorv maatte blegne ved en Sam- 
menligning, skønt det jo ellers saavist ikke mangler Kolorit. 

Der kendes fra Farvandene omkring vore Øer henved 300 
forskellige Fiskearter, og en meget stor Del af disse har økono- 
misk Betydning som Fødeemne. Nogle af de vigtigste skulle her 
kort omtales. 

Kingfish (Cybium cavalla Cuv.), der hører til Makrelfiskene, 
er en fortrinlig Fisk, der kan naa en Størrelse af ca. 50 Pd.; 
den skal kunne springe flere Alen op af Vandet og anses for 
en af de prægtigste Sportsfiske. Den fanges kun med Snøre 
(»>Towing line«). Et Par andre økonomisk vigtige Makrelfiske 
forekomme ved vore Øer, nemlig Boniter og »Spanish 
Mackerel«; Boniterne tages ofte i store Stimer med Landdrag- 
ningsvaad. 

Nær beslægtede med Makrelfiskene ere en hel Del Arter af 
»Carang« (Caranx), alle udmærkede ved at have en skarp Køl 
paa Siderne af Halen. Disse Fisk (»Greenback«, »Jack«, - 


Caranx. 

»Hardnose« o. s. v.) komme i store Stimer ind til Kysten for 
at fraadse i de Stimer af Smaafisk (»Fry«), der trække langs 
Kysten. De fanges med Landdragningsvaad. Kødet er udmærket 
velsmagende; de naa ikke saa betydelig en Størrelse som King- 
fisken, ere i Almindelighed af Størrelse som vore Makrel. Der- 
imod naar deres nære Slægtning Amberfisken, (Seriola falcata 
Cuv.) en betydelig Størrelse, 20—30 Pd. eller mere, Den er for 
Tiden i Miskredit ved vore Øer, fordi der fornylig skal være 
forefaldet et Forgiftningstilfælde efter Nydelsen af dens Kød, 
som iøvrigt skal være udmærket. 

Barracuda (Sphyræna barracuda Walb.) er en stor, over- 
ordentlig graadig Rovfisk, der i Udseende noget ligner Gedden; 

Barracuda 


den naar en Størrelse af 20—30 Pd. Dens Kød er meget vel- 
smagende, men er undertiden giftigt, særlig de meget store Eksem- 
plarer. Den fanges mest paa »Towing line«. 

Af »Snapper«, »Grouper« og »Hind« (Havaborrer af 
Slægterne Epinephelus og Neomænis o. a.) forekommer en Del 
forskellige Arter, der saa godt som alle ere af fortrinlig Kvalitet 
og tildels naa en meget betydelig Størrelse, 20—50 Pd. eller 
mere. De tages paa Krog og i Ruser (Fishpots). Til Hav- 
aborrerne maa ogsaa henregnes »Yellow Tail« (Ocyurus chrys- 
urus (Bloch), smukt tegnet, med gul Hale, som Navnet antyder, 
en af de bedste Fiske ved vore Øer; den naar ikke nogen meget 
betydelig Størrelse, ca. 2 Fods Længde, og vel næppe meget 
over 5—6 Pd.; den fanges mest paa Krog og er en udmærket 
Sportsfisk. Nær beslægtede med Havaborrerne ere endvidere 
»Margatefish« (Hæmulon album Cuv.), og »Porgy«, udmærkede 
" Fisk, der naa en Størrelse af henved en halv Snes Pd. eller 
maaske mere. 

»Hogfish« (Lachnolaimus maximus Walb.), af Læbefiskenes 
Familie, er en stor, meget smukt farvet Fisk med et ejendomme- 
ligt spidst Hoved, der minder noget om et Svinehoved, hvoraf 


Yellow Tail. 


Navnet; det er en af de bedste Fisk i Vestindien. Den tages 
kun i »pots«; den naar en betydelig Størrelse, ca. 20 Pd. 

De forskellige Arter af »Angelfish« (Slægterne Pomacanthus 
og Holacanthus af Skælfinnefiskenes Gruppe) udmærke sig oftest 
ved meget smuk Tegning; det er høje, sammentrykte Fisk, med 
Ryg- og Gatfinne løbende ud i en lang Spids. De fanges i 
»pots«, men -naa ingen betydelig Størrelse, næppe over 5—6 
Pd.; Kødet er fortrinligt, minder ikke lidt om Pighvar. 

»Doktorfisk« (Teuthis) udmærker sig ved at have en 
meget skarp fremadrettet Torn paa hver Side af Halen, hvormed 
den kan give ret slemme Saar, Der er to (rimeligvis 3) Arter, 
en blaa, der kaldes »Hun-Doctor«, og en brun »Han-Doctor«. 
De naa ingen betydelig Størrelse, men ere af en god Kvalitet; 
fanges kun i »pots«. »Old wife« (Balistes vetula Linn.) er en 
høj, sammentrykt, meget smuk Fisk, med blaa Striber paa Ho- 
vedet og med en meget kraftig Pig i forreste Rygfinne; bageste 
Rygfinne og Halefinnen løbe ud i lange Traade. Den bider ret 
ivrigt paa Krog, men tages ogsaa i Fishpots. Den naar ikke 
nogen betydelig Størrelse, men er af særdeles god Kvalitet. 

Af. Papegøjefisk (Scarus 0. a.) forekomme forskellige 
Arter, de fleste meget stærkt, om end ikke særlig smukt tegnede. 
(De gaa her under Navnet »Bluefish«, hvad enten de ere blaa, 
røde eller hvide). De tages i pots og tildels paa Krog; de naa 
ingen betydelig Størrelse, og Kvaliteten er ikke særlig god. Der- 
imod regnes de forskellige Arter af Multer (Mullets) for nogle 
af de bedste vestindiske Fisk, især den paa St, Croix meget 

»Old wife", ” 


ansete »Caramo« (Mugil curema Cuv.); de holde især til i La- 
gunerne (det angives, at de søge derind for at yngle); Fiskerne 
sætte da et Risgærde tværs over Udløbet, og ind i det stikkes 


PHECARLSEN 


Fisker med ,Fry"-Net. 


Ruserne, der ses paa Billedet, er den Slagg, der bruges til Fangst af ,Caramo"; de er her 
stillede op til Tørring ved Mangrove-Buskene. Krauses Lagune, St, Croix, 

nogle Ruser af lignende Form som vore Aalekurve. Naar Fiskene 
trække ud af Lagunerne, fanges de i Ruserne. Størrelsen er ikke 
betydelig, overstiger næppe 4—5 Pd. 

En Hornfisk findes ved vore Øer, som ligner den hos os 
forekommende meget, men naar en betydeligere Størrelse, 4—5 
Fod; den ses ofte farende i lange Spring hen over Vandfladen. Den 
tages baade paa Krog og i Vaad. Nær beslægtet med Hornfisken 
er den ejendommelige »Balahu« /Hemiramphus), som udmærker 
sig ved kun at have Underkæben næbformet forlænget (det samme 
er Tilfældet hos de unge Hornfisk, der saaledes gennemløber et 
Hemiramphus-Stadium). Der er to Arter, begge af ringe Størrelse 
ca. 1 Fod lange, men de skulle være særdeles velsmagende; de 
benyttes ogsaa en Del til Agn, De gaa i Flokke nær Overfladen 
og fanges i en egen Slags Vaad (Balahu-Seine). Nær beslægtede med 
Hornfisk og Balahu ere Flyvefiskene. De optræde til Tider 
i betydeligt Antal ved St. Croix, men gøres ikke til Genstand for 
Fiskeri (medens de andre Steder i Vestindien, f. Ex. Barbados, 
spille en -meget stor Rolle i Fiskerierne); ved St. Thomas og 
St. Jan optræde de sjældnere (jeg har selv aldrig iagttaget dem 
der) — formodentlig holde de ikke af at komme ind paa det 
forholdsvis lave Vand omkring disse Øer. 

Egentlige Torskefisk findes slet. ikke ved vore Øer; af 
Flynderfisk findes forskellige, tildels meget ejendommelige 
Årter, men ingen der har nogensomhelst økonomisk Betydning. 
Derimod spille Sildefiskene en meget fremtrædende Rolle 
blandt Vestindiens Fiske, omend deres direkte økonomiske Be- 
tydning foreløbig i alt Fald ikke er særlig stor. Det er væsen- 
lig forskellige Arter af Sardin-agtige Fisk og Ansjos. De komme 
i Stimer til Kysten; særlig Ansjoserne (»Fry«) komme i saa uhyre 
Stimer, at Vandet bogstavelig kan være tykt af dem; ved denne 
massevise Optræden faa de indirekte stor Betydning for Fiske- 


Ansjos; en halv Gang forstørret. 

rierne, idet Stimer af Carang, Yellow Tail o. a. følge efter dem 
ind til Kysten, hvor de kunne fanges i Landdragningsvaad. Direkte 
Anvendelse af Ansjoserne finder kun i ringe Grad Sted, idet 
Negrene bruge at bage dem ind i en Slags Pandekager; derimod 
anvendes. de meget til Agn og fanges dertil i Spandevis i »Fry«- 
Net, en Slags ejendommelige Kastenet. Mere Anvendelse finde 
Sardinerne, idet de baade bruges til Agn og spises let saltede 
(>corned«). Nævnes bør det ogsaa, at det næsten udelukkende 
er Sardinerne og Ansjoserne, som de talrige Pelikaner leve af, 
De spille i det hele taget en overordentlig stor Rolle i disse 
Farvandes hele Økonomi — og de vilde uden Tvivl ogsaa kunne 
komme til at faa en stor økonomisk Betydning for Befolkningen, 
som det senere hen vil blive nærmere omtalt. 

Til Sildefiskene hører endnu en ved vore Øer ret talrig fore- 
kommende stor Fisk, der her gaar under Navnet »Bass«, men 
hvis rette Navn er Tarpon (Megalops atlanticus Cuv.). Den naar 
en Størrelse af henved 400 Pd., og er en af de herligste Sports- 
fiske. Den er ret forsigtig med at bide; men lykkes det ende- 
lig at faa den til at tage Krogen, saa fordrer det den største 
Dygtighed at faa den fanget. Saa snart den mærker, at den 
holdes fast, springer den Gang efter Gang op af Vandet og det 
er da meget vanskeligt at forhindre, at den slaar sig af Krogen. 
Enhver, der har set en saadan Kamp mellem Sportsfiskeren og 
den mægtige Fisk med de store, smukke, sølvglinsende Skæl, vil 
forstaa, hvilken betagende og intensiv Nydelse den Sport kan give. 
Iøvrigt er Tarpon'en ikke anset som Fødeemne, dens Kød er 
nemlig fuldt af Ben, hvilket ellers saagodtsom alle de ovenfor 
omtalte økonomisk vigtigere Fiskearter er behageligt fri for. 

En hel Del Aale-Fisk lever ved vore Øer, deriblandt en 
der meget ligner vor almindelige Aal; men den er ikke videre 
talrig og har ingen nævneværdig økonomisk Betydning. Langt 
talrigere er Murænerne (»Conger-Eel«), store, oftest stærkt 
brogede Aaleformer, som holde til mellem Koralblokkene og i 
Smuthuller mellem Sten. De have store Tænder og ere meget 
bidske og derfor meget frygtede — men de ere kun lidt ansete 
som Fødeemne, da deres Kød er fuldt af Ben. 

Foruden alle disse mere eller mindre økonomisk vigtige 
Fisk forekommer der ved vore Øer talrige andre Fiskearter, ofte 
af meget ejendommelige Former: Kutlinger, Naalefisk, Pindsvine- 
fisk, Kuffertfisk (som ogsaa spises), den giftige »Lionfish« (Scor- 

pæna, en Ulkefisk), Tudsefisk osv. osv. — og ikke at forglemme 
Menneskeæder-Hajer og Djævle-Rokker! 

Saagodt som alle Danske, der ere eller have været i Vestindien, 
ville være enige om, at i Kvalitet staa de vestindiske Fisk adskil- 
ligt under vore hjemlige Fiskearter; der er ikke én, der kan 
maale sig med en god Torsk eller Rødspætte, hedder det altid. 
Jeg maa derimod hævde, at de vestindiske Fisk gennem- 
gaaende ere af fortrinlig Kvalitet, — Den, der kun kender 
Fisken, som man faar den serveret til Middag, har nu ganske 
vist Ret i, at det gennemgaaende ikke er første Klasses Fisk. 
Men har man faaet Fisken frisk fanget og tilberedt, før den har 
ligget død i timevis, vil man faa et andet Syn derpaa og ind- 
rømme, at den er i sin Art ganske fortræffelig, selv om man 
maaske ikke direkte kan sammenligne den med vore Rødspætter 
og Torsk. At den Fisk, man faar i Byerne, i Reglen ikke er 
særlig god, er let forklarligt. Fiskepladserne ere som oftest langt 
borte, f. Ex. helt ud for Østenden af St. Croix eller ude paa 
Skrænten ned mod det dybe Vand imellem St. Thomas og St. 
Croix. Fiskerbaadene ere smaa, aabne, eller Halvdæksbaade, 
uden Motor og uden Dam. Er der nu strygende Medbør hjem 
fra Fiskepladsen, saa naa de vel hjem i Løbet af én eller et 
Par Timer; men bliver det stille, hvilket jo ikke saa sjælden 
hænder i disse Farvande, eller skal der krydses hjem, varer det 
ofte mange Timer, inden de kunne komme hjem med Fansgsten. 
Men naar Fisken har ligget død nogle Timer i den Varme, saa 
er Kvaliteten saavist ikke længere første Klasses;:men det er ikke 
Fiskens Skyld. 

Flere af de vestindiske Fisk skulle have den ubehagelige Egen- 
skab at være giftige. Der er især en Slags Sardin, » Yellow bill«, 
»poisonous sprat«, som skal være meget farlig; bare man faar 
en Bid af dens Kød i Munden, dør man, før man faar den 
sunket — saaledes fortæller i alt Fald West i sin Beskrivelse 
af St. Croix, og det samme har jeg hørt derude. Men nu viser 
det sig, at Fiskerne paa Smaaøerne mellem St. Thomas og St. 
Jan spise denne Fisk uden at tage Skade deraf (ogsaa paa 
Portorico spises den); paa St. Thomas spises den af Chacha'erne 
— undtagen i Maj Maaned, saa skal den være giftig! Det er 
da aabenbart, at Fisken ikke er saa livsfarlig endda at spise. 
Ogsaa om mange andre Fisk gaar det Rygte, at de ere giftige; 
især skulle de store Barracuda'er være farlige. At der undertiden 

virkelig forekommer Forgiftningstilfælde efter Nydelsen af Fisk, 
er sikkert; der var saaledes forefaldet et ret alvorligt Tilfælde i 
Frederiksted et Par Maaneder, før jeg kom dertil. Som Grunden 
til, at Fiskene blive giftige, hører man allevegne angivet, at de 
have opholdt sig paa Kobberbanker! At dette er meningsløst, be- 
høver ikke nærmere at paavises — bl. a. holde de to Fisk, der 
anses for mest giftige, »Yellow Bill« og Barracuda'en, sig slet ikke 
til Bankerne — Grunden er formodentlig at søge i Bakterier, 
der ere komne paa Fisken efter dens Død, — Ganske ejendomme- 
ligt er det, at Blodet af Boniterne er meget giftigt for Hunde 
og Katte, det er næsten den visse Død for dem at slikke deraf. 
Om det ogsaa er giftigt for Mennesket, ved jeg ikke, men Kødet 
er ialt Fald baade sundt og velsmagende. 

En Del andre Havdyr er Genstand for et mere eller mindre 
vigtigt Fiskeri, nemlig Skildpadder, Languster, Rejer, Østers, 
Snegle, Muslinger og Søpindsvin. Af disse ere Skildpadderne 
” naturligvis langt de vigtigste; de ville nedenfor blive nærmere om- 
talte. Languster'en, den vestindiske Hummer (/Palinurus) ser 
ret forskellig ud fra vor Hummer, idet den ingen Klosakse har. 
Dens Kød er langtfra saa godt som den rigtige Hummers; allige- 
vel er det en ret god og anset Vare, som der maaske nok kunde 
gøres noget mere ud af. Langusterne skulle være ret talrige i 
Farvandene rundt om Øerne, og fanges ofte i Fishpot'erne, men 
ofte dræbes de og lægges som Madding i dem. Om den kunde 
holdes levende. til Forhandling, vilde dens Værdi formodentlig 
nok tiltage ret betydeligt. Rejefangsten er ganske ubetydelig; 
i nogle af de store »Ponds« paa St. Croix fanges til Tider endel 
udmærkede Rejer, noget større end vore Rejer (af Slægten Penæus), 
som sælges i Christiansted; ogsaa i Bækkene leve forskellige 
Slags Rejer, hvoraf den ene naar en mægtig Størrelse, næsten 
som en stor Hummer, Men deres Antal er for ringe til, at de 
kunne faa nogen nævneværdig økonomisk Betydning. Her kan 
ogsaa mindes om Landkrabberne, der udgøre en ret yndet 
Spise; men da de leve paa Land, kunne de jo kun uegentlig regnes 
ind under Fiskeriet. Østersen spiller ligeledes en ubetydelig 
Rolle; den lever i Mangroven, paa Luftrødder og Grene, der 
hænge ned i Vandet, men jeg har kun set den allerinderst i 
Mangrovesumpene, hvor Vandet er urent og stinkende. For den, 
der har set den vokse her, lyder det forbavsende, at den skal 
være en baade sund «og velsmagende Spise. I større Mængde 

Rejefiskere; Great Pond, St. Croix. 


forekommer den ikke, og den findes ikke i alle Mangrovesumpene 
(ret talrig er den f. Ex. i Coral Bay's Mangrove). — Søpind- 
svinene, der paa Barhados ere Genstand for et meget betydeligt 
Fiskeri, ere her næsten uden Betydning; de synes heller ikke at 
findes her i saa stort Antal, at de vilde kunne faa nævneværdig 
Betydning; (det er en stor hvid Art, Tripneustes esculentus, der 
spises; de aflange sorte Søpindsvin (Echinometra), der forekomme 
i stort Antal allevegne ved Kysterne, undtagen paa Sandbund, 
”spises ikke, saalidt som de store sorte Søpindsvin (Diadema) 
med de lange skøre Pigge, der ses i store Bunker allevegne mel- 
lem Korallerne). Af ikke ringe økonomisk Betydning ere derimod 
Sneglene, nemlig den store »Kongshell« (Strombus gigas). 
Den lever paa Sandbund paa mindre Dybder, 4—6 Favne, og tages 
ved Dykning. Gennem Vandkikkert undersøge Dykkerne Bunden 
— Vandet er saa klart, at man gennem Kikkerten meget tydelig 
kan se Dyr og Planter paa Bunden paa indtil over en halv Snes 
Favnes Dybde —, og hvor der ses Kongshell, dykker han ned 
og kan ofte komme op med saa mange, han kan have i begge 
Hænder. Negrene dykker fortrinligt, og det er et højst ejendomme- 
ligt Syn gennem Vandkikkerten at følge det sorte Legemes lange, 
bløde Bevægelser hen over den hvide Sandbund. -— For at faa 

Dynge af Kongshell ved Christianssted. 
Udenfor Jollen ses en ,,Crawl" af Kongshell. 


Dyret ud af Skallen hugges et Hul i en af de øvre Vindinger 
paa Sneglehuset, derigennem stikkes en Kniv ind, som overskærer 
Skalmusklen. Dyret glider da modstandsløst ud af Huset. Der- 
paa skæres alle Indvoldene bort, saa kun den store Fod er til- 
"bage; den gnides saa ind med Sand og skrabes for at faa Slimen 
af Huden, eller hele Huden tages af. Kødet er meget sejgt og 
maa enten bankes eller koges med Frugten af Carica papaya (en 
stor, melonagtig Frugt, der skal indeholde Pepsin); det kan da 
blive meget mørt og er ret velsmagende. Det er væsentlig Negrene, 
der spise den. — I Sneglen findes undertiden smukke, røde 
Perler, der ere ret ansete som Smykker og derfor temmelig værdi- 
fulde. Ogsaa Snegleskallen har nogen Værdi; den bruges til 
Pynt i Haver, ligesom herhjemme — den hjembringes, som  be- 
kendt, ofte af Søfolk — og til at lægges paåa Veje som Skærver. 
I Christiansted Havn er der udfor Fisketorvet et Par store Ring- 
volde af Kongshell ude i Vandet; det er Indhegninger (»Crawls«), 
hvori Sneglene holdes gaaende levende, til de skulle bruges. 
Ogsaa en anden Snegl, »Welk« (af Slægten Turbo) spiller 
nogen økonomisk Rolle som Fødemiddel, dog er den vel nok 
saa vigtig som Agn. Det er en mindre Snegl, der sidder paa 

Klipperne lige i Vandskorpen, ofte i store Masser sammen. Skal- 
len er sort og hvidbroget, men, naar det ydre Lag tages bort, 
smukt perlemorsglinsende. — Endelig er der nogle Muslinge- 
Arter (»cockels«), der spises, nemlig en mindre Årt, der lever 
nedboret i Dyndet i Lagunerne, og en anden, noget større Art, 
som sidder dybt nedgravet i Sandet paa lavt Vand, særlig paa 
Sydsiden af St. Croix. Nogen større økonomisk Betydning have 
de dog ikke, saavidt mig bekendt. 

Fiskemethoderne ere naturligvis ret forskellige fra dem, 
der bruges herhjemme. Det Redskab, der bruges mest, er en 
Slags store, flade Ruser, der kaldes »pots«. De flettes af forskel- 
lige Slags Træ, ofte af Palme-Bladstilke, eller af galvaniseret 
Jærntraadnet. De sættes helst paa de aabne Pletter mellem Ko- 
rallerne, undertiden med Madding i — død Fisk, Hummer eller 
Alger: »Mass«, »Doctormos« — men oftest sættes de ud uden 
Madding. Ikke desmindre kar saadan en »Pot« være stuvende 
fuld af Fiske, naar den tages op næste Dag. Det synes da lige- 
.frem at være af Nysgerrighed, at Fisken gaar deri. Hvis man 
satte et saadant Apparat ud i vore Farvande, vilde man næppe 
faa en Fisk deri; men herude er det et fortrinligt Redskab. 


Fishpots. (Loango). 


- 

Det skal forøvrigt være af stor Betydning, af hvad Slags Træ de 
flettes, idet Fiskene synes at foretrække enkelte Slags Træ; for- 
modentlig maa det være Lugten af Træet, der her spiller en 
Rolle. 

Landdragningsvaad (seine) benyttes ikke saa lidt. For- 
skellige smaa Fiskearter, der tilsammen gaa under Navnet »Fry« 
(— deriblandt Ansjoserne —) pleje, som nævnt, at holde sig i Mængde 
tæt ved Kysten, og komme ofte i saa uhyre Masser, at Vandet 
bogstavelig er sort af dem; saa komme Stimer af større Fisk, 
Yellow Tail, Boniter, men især de forskellige Arter af Carang, 
ind for at fraadse i »Fryen«. Saa snart der ses »Fry« ved Ky- 
sten, sættes Vagt ud for at passe paa, naar en Fiskestime nær- 
mer sig. Imidlertid holder det øvrige Mandskab Baad og Vaad 
parat, og saasnart Stimen er inde under Kysten, sættes Vaaddet 
hurtigst muligt uden om den. Er Bunden nu jævn Sandbund, 
gaar det ganske let med at trække Vaaddet ind og fange hele 
Stimen, men hvor Bunden er ujævn og fuld af Stene og Koraller, 
er det overordentlig besværligt at faa det trukket ind. Fiskerne 
dykke da ned og løfte Nettet forsigtigt over Stenene og Koral- 
lerne, en for en. Hajerne frygte de ikke for, men derimod for 
Korallerne; de brænde nemlig ligesom Vandmændene, og især 
angribes Øjnene deraf, saa de i Dagevis derefter kunne være røde 
og betændte. Det tager under saadanne Forhold mange Timer 
at faa Vaaddet ind, og stadig maa der anvendes den største For- 
sigtighed, at ikke Nettet skal rives itu paa Korallerne. Saasnart 
Fiskene mærke, at de ere indespærrede, blive de ved at svømme 
rundt inde i Midten; men kommer der Hul paa Nettet, og blot 
én Fisk finder det, saa forsvinder hele Stimen derigennem i et 
Øjeblik, og al Anstrengelse er spildt. Men lykkes det endelig 
at faa Vaaddet ind, saa kan det ogsaa give et storartet Ud- 
bytte af adskillige Hundrede store, udmærkede Fisk, hvis Salgs- 
værdi kan naa godt opad de Hundrede Dollars. 

Man kender selvfølgelig intet til Brugen af Trawl eller 
Snurrevaad; Forsøg, der ere anstillede af Englænderne (ved Ja- 
maica) og af Amerikanerne (ved Porto Rico), have vist, at der 
næppe er nogen Udsigt til med Held at kunne. anvende disse 
Redskaber i de tropiske Farvande, dels paa Grund af Korallerne, 
som sønderrive Redskaberne, dels fordi der ingen økonomisk 
vigtige Flynderfisk er. Forøvrigt ville de store Strækninger Nord 
for St. Thomas og de øvrige Jomfru-Øer, hvor Bunden er dyn- 

det, forsaavidt nok egne sig til Trawlfiskeri; men her som an- 
detsteds i Vestindien vil et saadant Fiskeri næppe kunne lønne 
sig. Dog vilde det jo altid have sin Interesse at forsøge, hvad 
Udbytte det vilde give. 

Et ganske ejendommeligt Vaadfiskeri finder Sted i Lagunerne. 
Der lever her en Mængde Mullets; det er fortrinlige Fisk, men de 
ere meget vanskelige at fange, fordi de springe ganske udmærket. 
Fiskerne bære sig da ad paa følgende Maade. Hvor de have 
set, at der gaar en Flok Mullets, sætte de hurtigt Vaaddet uden 
om, saaledes at det danner en lukket Kreds omkring Stedet, 
og Fiskene ere indespærrede. Men Nettet hales ikke ind, saa 
vilde alle Fiskene springe over; Fiskerne gaa ind i det »ind- 
hegnede« Stykke (der er næsten allevegne lavt Vand i Lagunerne) 
og slaar i Vandet med Aarerne og Hænderne for at skræmme 
Fiskene, saa de løbe lige i Garnet. De allerfleste springer dog 
over, i favnelange Spring; jeg har ligget i Baaden udenfor Gar- 
net og set dem springe højt over Baaden — engang imellem er 
det ogsaa hændet, at en Fisk er faldet ned i Baaden. I Reglen 
er det kun enkelte Mullets, der blive hængende i Garnet; der- 
imod kan en Del andre ikke springende Fisk, Barracuda, Snap- 
pere o. I. fanges paa den Maade. — I det hele taget er det paa- 
faldende, hvor udmærket mange af de vestindiske Fisk springe. 
De smaa »Fry« inde ved Kysterne springe over Vandet, saa snart 
der er "Rovfisk efter dem; det kan være som en hvid Sky over 
Vandet. Kingfisken skal kunne springe mange Alen i Vejret, og 
den store Hornfisk sætter i lange Spring henover Vandet, som om 
den slog Smut med sig selv — og ikke at forglemme den Fisk, 
der har drevet det videst i denne Retning, nemlig Flyvefisken. 

Et andet ejendommeligt Vaadfiskeri anvendes til Fangsten 
af Balahu. Denne Fisk gaar, ligesom Hornfisken, kun i Over-= 
fladen af Vandet, og den færdes oftest i Stimer. Vaaddet sættes 
forsigtig uden om Stimen, med lange Liner af en Slags let Tov, 
der flyder paa Vandet. Nettet er højst et Par Favne dybt og 
er godt besat med Kork eller lignende, saa Overliget holdes 
flydende i Vandskorpen; Vaaddet naar ikke Bunden — især da 
dette Fiskeri ofte foregaar ude over flere Hundrede Favnes 
Dybde. Naar Linerne hales ind, pjaskes der dygtigt i Vandet, 
for at skræmme Fiskene; Vaaddet trækkes saaledes sammen og 
hales ind "i Baaden og kan give meget rigeligt Udbytte. Morsomt 
er det at se Fiskene skyde Linerne op i Overfladen af Vandet. 

En Del Fiskeri drives med Kastenet (»Sprat«-Net, »Fry«-Net), 
et stort rundt Net, besat med Blykugler i Randen og med Snore 
fra Randen ind til Midten, hvor de samles til Kastelinen. Fiskeren 
gaar med Nettet over Armen, og hvor han ser en Stime Fisk, 
kaster han det ud derover. Nettet spredes, idet det kastes, og 
synker tilbunds over Fiskene; idet der hales i Linen, samler 
Nettet sig saa, idet Kuglerne følge Bunden og hindre Fiskene 
i at undslippe. Selvfølgelig kan det kun bruges paa lavt Vand, 
og det er da væsenlig kun Sardiner (»Sprat«) og »Fry«, der fanges 
dermed; hvor Stimen er rigtig tæt, kan der fanges i spandevis 
i et eneste Kast. 

Et ikke ubetydeligt Krogfiskeri drives ogsaa. — De mindre 
Fartøjer have under Sejladsen næsten altid en Krog med Madding, 
helst en »Sprat«, i en lang Line (»towing line«) slæbende i Over- 
fladen. Paa den Maade fange de ofte Barracuda'er, Kingfish o. 
a., som naturligvis give en kærkommen Afveksling i Sømændenes 
ellers overmaade ensformige Kost. Betydelig større Rolle spiller 
den hvide Fiskerbefolkning paaSt.Thomas, Cha-cha'ernes, Fiskeri 
med »Towing line«. Med deres smaa, smalle Kanoer, hvori der 
kun er Plads til 3 Mand, én for og agter og én i Midten af 
Baaden, sejle de dristig langt ud paa det aabne Hav, Nord om 
St. Thomas, paa Kingfish-Fangst. Det skulde synes at være 
livsfarligt at gaa tilsøs i saadanne Baade; men Chacha'erne sige, 
at de ere meget sikrere end de større Baade — de ligefrem flyve 
over Bølgerne med dem. Det er vel ogsaa rigtigt nok; men allige- 
vel maa man beundre deres Mod og Dygtighed. Forøvrigt maa 
jeg ogsaa udtale min Beundring for Negerfiskernes Dygtighed som 
Sømænd. Deres Baade ere ganske vist mere rummelige end Cha- 
cha'ernes Kanoer, men de ere dog meget smaa til at gaa langt ud 
paa det aabne Ocean med. Jeg indrømmer gerne, at jeg ikke fandt, 
det var nogen videre behagelige Situation at ligge med en Neger- 
fisker i en lille, skrøbelig, ikke ganske tæt Rojolle ude paa det Ca- 
raibiske Hav, et Par Mil udenfor Sandy Point, St. Croix” Sydvest- 
spids, hvor den ret stærke Strøm nødvendiggjorde stadig Roning, 
for at vi ikke skulde drive til Søs. Tilmed kom der af og til stærke 
Regnbyger med frisk Kuling i Følge. Herude var nemlig en ud- 
mærket Plads for Bankfiskeri. 

»Bankfiskeriet« er Krogfiskeri paa dybt Vand; det drives 
væsentlig paa St. Croix. Det dybe Vand gaar her tæt ind til Kysten, 
undtagen ved Østenden, hvor en stor Banke med kun 10—15 Fy. 

Dybde strækker sig langt ud og ender med et Rev (»Long Bank«)med 
kun 6—8 Fv. Dybde. Langs Sydkysten og Vestkysten gaar Dybden 
fra Stranden jævnt ud til ca. 25 Fv., synker saa aldeles pludse- 
ligt til ca. 150—200 Fv. Dybde, saaledes at der her er en næsten 
lodret Klippevæg paa adskillige Hundrede Fods Højde. (Ved Hams 
Bluff, St. Croix” Nordvestpynt, gaar Dybet helt ind til Kysten). 
Paa denne stejle Skrænt findes et overordentlig rigt Dyreliv, og 
en Mængde udmærkede Fisk holder til her. »Pots« kan naturlig- 
vis ikke sættes paa Skrænten ( —- derimod kunde det, at dømme 
efter et Forsøg jeg gjorde, vistnok lønne sig at sætte dem lige 
udenfor Skrænten —) saa man maa tage dem med Krog. Indtil 
en halv Snes Kroge med Sardiner eller anden Madding paa sættes 
paa en Tværstang paa Enden af Linen og sænkes ned paa Bunden. 
For hver Gang der mærkes Bid, giver Fiskeren et hurtigt Ryk 
paa Linen, og er det et godt Sted, vil han hurtig kunne hale 
Linen op med en Fisk paa hver Krog — eller maaske Fisken 
kommer op før Krogen. Nogle af disse »Bankfisk« have nemlig 
den Ejendommelighed, at saasnart de komme et Stykke fra Bun- 
den, udvides Luften i deres Svømmeblære stærkt paa Grund af 
det forringede Tryk; Fiskens Vægtfylde bliver derved ringere, 
saaledes at den nødvendigvis maa skyde op til Overfladen, hvor 
den da flyder hjælpeløs om med Svømmeblæren staaende langt 
ud af Munden, Øjnene helt ude af deres Huler og Skællene rettede 
stift ud til Siden. Dette gælder især en af de almindeligste Bank- 
fisk, en Slags Snapper, der kaldes »Silk«. Som Regel sker det 
kun med Fisk, der komme op fra dybt Vand, men med »Silks« 
er det Tilfældet, selv om de kun komme op fra en Snes Favnes 
Dybde. — Næsten alle de Fisk, der tages paa dybt Vand, ere 
smukt røde, og en større Fangst af »Bankfisk« er derfor et ganske 
prægtigt Syn. Der er dog enkelte Undtagelser, saaledes en stor 
»Grouper«, der er graabrun med mørkere Pletter. — Undertiden 
kan dette Bankfiskeri give et udmærket Udbytte, til andre Tider 
faar man næsten ikke en Fisk, skønt de bide godt nok. Hajerne 
snappe nemlig Fiskene af Krogene. Fiskerne opdage hurtigt, 
om der er Hajer tilstede — man mærker blot noget vældig tungt 
paa Linen, naar de snappe Fisken bort — og i saa Fald op- 
gives Fiskeriet straks paa det Sted. 

Ligesaa vigtigt som Bankfiskeriet er Krogfiskeriet fra 
Klipperne, som især drives paa St. Jan og Smaaøerne mellem 
St. Thomas og St. Jan. Jeg skal give en Skildring af en saadan 

Fiskefangst. — Forsynede med en god Kasse »Fry«, friskfanget 
eller allerede halvraadden, begive vi os henad Aften ud til Klippe- 
partierne paa Vestenden af den lille Ø, Loango, eller til Østenden 
af Congo Cay, hvor der er flere Favne dybt lige ind til den lod- 
rette Klippevæg. Medetøjerne ere ikke fine, men stærke; Stængerne 
ere tykke Bambusstænger, oversmurte med Fiskeskæl, og til Snører 
bruges temmelig tyk Messingtraad, som nok kan løfte en anselig 
Fisk direkte ud af Vandet, for man har ikke Tid at mede fint, 
sportsmæssigt, og først lade Fisken løbe sig træt, saa man kan 
hale den ind med en tynd Snøre. Strax vi komme derud, se 
vi ikke en Fisk. Et Par Haandfulde »Fry« kastes i Vandet, 
og øjeblikkelig komme Flokke af pragtfulde Fisk frem fra deres 
Skjulesteder i Huller i Klippevæggen, mellem Koraller osv., for 
at snappe den udkastede »Fry«x — smukke gule Skælfinnefisk 
med sorte Tværbaand, blaa »Doktorfisk«, brune »Shoemakers«, 
brogede Papegøjefisk, »Old wife« med sin smukke, blaastribede 
Ansigtsdekoration. Stadig kastes »Fry« ud, for at Fiskene skal 
holde sig til, og samtidig smides Krogen ud med en Ansjos paa, 
saaledes at den flyder mellem den udkastede »Fry«, og snart 
har man en »Old wife« eller en prægtig Papegøjefisk paa Krogen. 
Men vi have ikke Tid at beundre de fangede Fisk, der kommer 
nemlig flere og flere Fisk til for at snappe den udkastede »Fry«. 
Store Snappere og »Yellow Tail« gaa dybere nede og passe 
påa, hvad der skulde synke til Bunds, og her kommer en mægtig 
stor, tyk, mørkplettet »Jewfish«, utvivlsomt paa adskillige Hun- 
drede Punds Vægt; dog den er for klog til at tage Krogen og 
glider langsomt og værdigt bort igen. Men nu kommer en Flok 
store Amberfisk, hver paa mindst en 20—30 Pd., farende i Over- 
fladen; de snappe med største Graadighed den udkastede »Fry«, 
og straks er der en paa Krogen, og trods dens Sprællen er den 
i en Fart halet op paa Klippen. De andre i Flokken lade sig 
ikke forstyrre deraf, men fare ivrigt om efter »Fry«en. Men 
nu er der to Slags store Fisk! — en Snes meget større Fisk, 
mindst paa mellem 50 og 100 Pd., svømme om mellem Amber- 
fiskene for ogsaa at faa deres Del med af Byttet; én af dem har 
en stor Sugefisk paa Ryggen. De vende sig tidt paa Siden, saa 
man ser deres prægtige Beklædning af store, sølvglinsende Skæl 
lyne i Solen. Det er Tarpon'en, eller »Bass«, som den her kaldes. 
Men man undgaar helst at faa den til at bide, dels fordi den 
anses for lidet værdifuld, dels fordi den er vanskelig at fange 

og let vil kunne knække Snøren; det er langt mere lønnende 
at fiske de mindre, men mere værdifulde Fisk. Der kastes stadig 
>»Fry« ud, og nu kommer en Flok hvide Fisk, der holder sig 
dybere nede, farende i en rasende Fart; det er Carang, og nu 
bliver der Liv i Fiskeriet. Saa hurtig som man kan faa Krogen 
ned, har man en stor Carang paa; i en Fart er den oppe, en 
ny Ansjos paa Krogen, en ny Carang fanget, og saaledes bliver 
det ved, saalænge Flokken holder sig der. Saa kommer en Række 
store Boniter farende som i Geled i Overfladen, ind imellem Am- 
berfiskene og Tarpon'erne og snapper med Lynets Hast Fry'en 
lige for Næsen af dem; i et Øjeblik er ogsaa en halv Snes Stykker 
af dem fangede, saa kommer en anden stor Art Carang med lange, 
gule Finner, lige saa ivrig og hurtig i sine Bevægelser, og plud- 
selig dukker en stor Haj op midt i hele Sværmen, snapper Krogen, 
knækker Snøren og løber med et langt Stykke Messingtraad hæn- 
gende ud af Munden, uden at det synes at genere den videre. 
— Hurtigst muligt maa en ny Snøre gøres klar; langt ude ses. 
nemlig en Krusning paa den blanke Vandflade. Det er en Stime 
Fry, der kommer, og dermed vil sikkert følge en Stime større 
Fisk. Pelikanerne have allerede samlet sig over Stimen rundt 
om fra de nærliggende Kyster og styrte sig nu ned over den, 
saa talrige som Maagerne ved Sortedamssøen en Vinterdag. Stimen 
kommer lige hen til Stedet, hvor vi staa, og Pelikanerne følge 
efter uden at lade sig forstyrre af os; og nu se vi en Flok 
større Fisk farende efter Stimen — det er »Yellow Tail«. Nu 
er Stimen inde ved Fiskepladsen; Vandet er kulsort af »Fry«, 
og inden Stimen har passeret, have vi fanget en Snes prægtige 
store Yellow Tails. Men nu er ogsaa al Fryen opbrugt, Solen 
er ved al gaa ned, og vi vende hjem fra denne Fisketur, der 
synes os et Eventyr. For Fiskerne her er det noget dagligdags, 
om end de langt fra altid kunne bringe et saa rigt Udbytte hjem. 

Man vil sikkert af disse Skildringer have faaet det Indtryk, 
at Fiskerigdommen i Farvandet ved vore Øer er meget stor. 
Det er den utvivlsomt ogsaa; men alligevel klages der allevegne 
over, at Fiskeriet er stærkt aftaget, og det sikkert med Rette. 
Forsyningen af fersk Fisk er langt fra tilstrækkelig, og da Fisk 
er en ganske nødvendig Bestanddel af Vestindianernes Kost — 
»no fish, no dinner« hedder det —, saa indføres der betydelige 
Mængder af saltet og tørret Fisk fra Udlandet, mest af tarvelig 
Kvalitet; selv røgede Sild indføres, og at de just heller ikke 

ere af første Kvalitet, naar de have naaet Vestindien, er ret for- 
staaeligt. 

En Hovedaarsag til Fiskeriernes Aftagen er Rov- 
drift. Fiskerne tage alt, hvad de fange, stort og smaat. Der 
falbydes paa Fisketorvet aldeles latterligt smaa Exemplarer af 
Fisk, der ellers naa en betydelig Størrelse: Angelfish paa et 
Par Tommers Længde, medens en normal stor Angelfish er 
som en pæn stor Pighvar; »Yellow Tail« paa 2—3 Tommers 
Længde, medens en anstændig »Yellow Tail« er fodlang eller 
mere; Carang paa Størrelse som Hundestejler o. s. v. Det er 
en Selvfølge, at en saadan meningsløs Rovdrift maa ødelægge 
Fiskebestanden. 

Hvad. kan der da gøres for at ophjælpe Fiske- 
rierne ved vore vestindiske Øer? Det første, der maa gøres, 
er ubetinget en Forhindring af den omtalte Rovdrift. 
Der maa fastsættes Minimalstørrelser for alle vigtigere 
Fiskearter, saa det er forbudt at ilandbringe og forhandle 
Fisk, der er under denne Størrelse. Jeg har derom givet detail- 
leret Forslag til Guvernementet, og maaske ere disse Bestemmelser 
allerede traadte i Kraft. Da den væsentligste Del af Fiskerierne 
er Ruse- og Vaadfiskeri, kan det heldigvis i Praksis lade sig 
gøre at hævde saadanne Bestemmelser; Fisken er nemlig som 
Regel fuldt levedygtig og uskadt, naar den fanges, og kan let 
sættes levende ud igen. Og Fisken dør gennemgaaående ikke 
saa hurtig, naar den er ude af Vandet, at der ikke skulde blive 
Tid til at sætte den ud igen i levedygtig Tilstand. — At indføre 
Bestemmelser om Maskestørrelsen i Redskaberne vilde 
sikkert være højst upraktisk, bl. a. fordi det aldeles ikke 
kan undgaas, at man fanger en Mængde forskellige Slags Fisk 
i samme Redskab. Skulde Maskerne i en Fishpot gøres saa 
store, at de mindre Angelfish kunde gaa igennem, vilde det være 
umuligt at fange Snappere, Papegøjefisk o. Il. i de Redskaber — 
de vilde alle gaa igennem Maskerne, undtagen maaske enkelte 
Kæmpe-Eksemplarer af disse Fisk. Regler for Maskestørrelsen 
vilde kun skade Fiskerne, men aldeles ikke yde Fiskene nogen 
Beskyttelse; det. kan kun opnaas ved Bestemmelser om Minimal- 
størrelse. Om der muligvis kunde være Tale om Fredning til 
visse Tider, tør jeg ikke sige efter et saa kort Ophold paa Stedet; 
det kan først afgøres, efter at der er vundet et nøjere Kendskab 
til de enkelte Fiskearters Biologi. Ligeledes gælder det, at det 

først ved nøjere Kendskab til disse Fiskearters Vækstforhold og 
Biologi vil være muligt at angive den rationelle Minimalstørrelse 
for hver Årt; indtil videre kan man kun have et vist Skøn om, 
hvad der maa være en fornuftig Minimalstørrelse. Det er f. Ex. 
vel muligt, at den Minimalstørrelse, der er foreslaaet for Carang, 
6" fra Snudespidsen til Spidsen af de midterste Halefinnestraaler, 
vil vise sig at være noget for lille. Men saalænge der ikke fore- 
ligger videnskabelig Sikkerhed for, at Maalene skulle sættes højere 
op, maa man nøjes med saa lave Maal, at ikke Fiskernes In- 
teresser gaas for nær. 

En Forbedring af Fiskeredskaberne vil næppe føre 
til store Resultater. Direkte at overføre vore hjemlige Fiske- 
methoder til Vestindien vilde ikke kunne lade sig gøre, da Na- 
turforholdene her ere saa vidt forskellige fra vore Farvandes 
Naturforhold. Korallerne og Manglen af rigtige Bundfisk umu- 
liggøre Anvendelsen af Snurrevaad og Trawl, og Hajer og Barra- 
cuda'er umuliggøre Anvendelsen af Nedgarn og Drivgarn, eller 
gøre det ialt Fald meget tvivlsomt, om disse Redskaber kunne 
anvendes med Fordel. De Fisk, der blive fangne i Garnene, 
blive nemlig meget hurtig fortærede af de nævnte Rovfisk. 
Muligvis vil der kunne anvendes Ruser, og det turde være værd 
at forsøge med Anvendelsen af Bundgarn;' selv om Bundfor- 
holdene de fleste Steder ville lægge uovervindelige Hindringer i 
Vejen for dette Redskabs Anvendelse, saa vil det nogle Steder, 
f. Ex. paa Sydkysten af St. Croix udmærket kunne bruges. Men 
i det hele taget vil man vist vanskelig kunne finde et bedre 
Redskab til at fiske med i disse Farvande end de vestindiske 
»pots«. 

Nye Fiskepladser vil man vel nok kunne finde, men sik- 
kert kun længere borte fra Øerne, og da Fiskerfartøjerne ere 
smaa og daarlig egnede til rigtigt søgaaende Fiskeri, gør man 
nok bedst i foreløbig ikke at regne med nye Fiskepladser som en 
Mulighed for Fiskeriets Forbedring. Derimod er der et andet 
Punkt, hvor man kunde tage fat og med temmelig stor Let- 
hed skabe en betydelig Forbedring af Fiskeriforholdene, Som 
ovenfor omtalt er det en meget stor Ulempe, at Fisken ofte har 
ligget død i timevis, før den naar at komme i Handelen, hvor- 
ved Kvaliteten forringes i høj Grad. Om man kunde skaffe 
Fisken levende til Forhandling, vilde meget være vun- 
det — og det kan lade sig gøre, om man hjælper Fi- 

skerne til bedre Fartøjer, med Motor og Dam, saaledes 
som ,Fiskerne herhjemme have det. Man kunde da faa bragt 
Fisken levende ind til Byerne, hvor den da kunde holdes 
i Hyttefade, saa Beboerne altid kunde faa frisk og udmærket 
Fisk. Man vil maåske indvende herimod, at det nok kan 
lade sig gøre saaledes at holde Fisken levende her i 
vort kølige Klima, men ikke i Tropernes Hede. Det kan det 
nu heldigvis alligevel; det bruges med stort Held paa Cuba og 
Florida, kan altsaa ogsaa bruges paa vore Øer (— det er for 
en stor Del de samme Fiskearter, der er Genstand for Fiskeri 
paa disse Steder —). De vestindiske Fisk dø gennemgaaende 
ikke hurtigere end vore Fisk, naar de komme op af Vandet, 
og den Omstændighed, at langt den største Del af Fiskeriet 
foregaar med »pots«, hvori Fisken ingen Skade tager, er et i 
høj Grad gunstigt Forhold, som vilde gøre Indførelsen af Dam 
i Baadene til et stort Fremskridt. 

Ogsaa paa en anden Maade vilde man kunne opnaa en 
betydelig Forbedring af Fiskens Kvalitet, nemlig ved rigelig An- 
vendelse af Is, navnlig efter Kapt. Sølling”s Methode (den bestaar 
.1, at hver Fisk indpakkes særskilt i Pergamentpapir og derpaa 
dækkes med Is, saa Isen og Smeltevandet ikke kommer i direkte 
Berøring med Fisken). Fiskerne skulde i saa Fald have til- 
strækkelig Is med i deres Baade, saa de kunde nedlægge Fisken, 
straks naar den var fanget (den skulde da slagtes straks). Methoden 
er sikkert god nok i og for sig, den vilde blot her i Vestindien 
blive saa dyr, at Fiskernes. hele Fortjeneste vilde gaa med til 
Købet af Is. Enhver, der har set lidt nærmere paa de vest- 
indiske Fiskerier, vil være klar over, at al Tanke om at faa 
Fiskerne til at anvende Is i større Udstrækning til Forbedring af 
Fiskens Kvalitet maa afvises. Den eneste Mulighed for en saa- 
dan Forbedring er den at faa Fiskerbaadene forsynede med 
Dam og Motor. 

Det vilde imidlertid sikkert blive ganske uden Virkning, 
om man straks hjalp Fiskerne til at faa Dam i deres Baade, 
Rimeligvis vilde de ikke turde gaa ud med saadanne Baade — 
med Hul i Bunden! og selv om de vel efterhaanden fik Mod til 
at sejle med dem, vilde de næppe begynde paa en saadan ny 
Methode, der ganske strider mod, hvad de har været vante til 
fra "Barn. af.» En. saadan Forandring i Fiskeriet vil kun 
kunne gennemføres, naar der bliver oprettet en Fiskeri- 


— 138 — 


station i Vestindien, hvor Fiskerne kunne lære og blive 
vænnede til det ny. Stationen maa blive en Slags Fisker- 
skole — foruden de mange andre Opgaver, der ville foreligge 
for den. 

Som ovenfor omtalt indføres der betydelige Mængder af 
saltet, tørret og røget Fisk til Vestindien, og det, for en stor Del 
i alt Fald, ikke af første Klasses Kvalitet. Det vilde ube- 
tinget væfe en stor Fordel, om Øerne selv kunde 
producere saadan præserveret Fisk, og det maa jeg 
anse for meget sandsynligt, at de kunne. Der kan ikke 
være Tvivl om, at adskillige af de vestindiske Fiskearter vilde 
egne sig udmærket til at saltes og røges og blive en anderledes 
god Vare end den indførte præserverede Fisk. Saaledes skal 
f. Eks. Barracuda'en være ganske fortrinlig som røget, og det 
samme gælder Caramo'en — og jeg kan ikke tvivle om, at Fisk 
som Kingfisk, Hogfisk, Amberfisk og flere andre vilde blive lige 
saa udmærkede. Men navnlig maa jeg fremhæve Ansjoserne, 
der findes i uendelige Masser ved vore Øer. " Kunde det lykkes 
at finde en Methode til at præserveré dem, vilde det sikkert 
kunne blive en stor Indtægtskilde for Øerne. Det hår nemlig 
vist sig, at det ikke kan lade sig gøre at indføre præserverede 
Ansjoser, de kan ikke holde sig i Troperne, som det fremgaar 
af mange Forsøg. Naar den Opgave kan løses: at præservere 
de vestindiske Ansjoser, saaledes at de kunne holde sig i længere 
Tid, vil der blive et betydeligt Marked for dette Produkt i hele 
Vestindien — der synes her ligefrem at være Mulighed 
for en Stor-Industri. Men det kan naturligvis ikke ventes 
eller forlanges, at Fiskerne skulle kunne gøre de nødvendige 
Forsøg paa at finde de rigtige Metoder, og selv om adskillige 
af de danske Beboere interessere sig for den Sag, bliver der 
dog næppe noget af den, før en biologisk Station kan tage sig 
af Sagen og finde Vejen. (Det vil ogsaa være nødvendigt, før 
Sagen gribes an praktisk, at man har faaet nærmere Kendskab 
til Ansjosernes Optræden ved Øerne til de forskellige Aars- 
tider; naturligvis kan jeg ikke gøre nærmere Rede derfor efter 
et knapt 4 Maaneders Ophold). 

Men der vil være flere Muligheder endnu for en Forbedring 
af Fiskerierne. Vel har jeg opgivet Tanken om Svampe- og 
Perlefiskeri, og heller ikke tror jeg, at Mangrove-Østersen kan 
blive Genstand for lønnende Østersavl. Men det er meget 

muligt, at man kunde indføre en anden Østersart, der kunde 
blive Genstand for Dyrkning, i alt Fald vilde man sikkert kunne 
indføre den ostindiske Klippe-Østers; den overklæder Klip- 
perne i Vandlinien med en tyk Bræmme, hvor Dyrene sidde 
saa tæt, at de blive ganske uregelmæssige. Den udgør et ud- 
mærket Fødeemne, og der kan næppe være Tvivl om, at den 
kunde trives her — og den vilde i alt Fald ikke optage Pladsen 
for andre økonomisk vigtige Dyr. Det vilde sikkert ogsaa være 
et Forsøg værd, om man kunde indføre Ædelkorallen, og 
maaske kunde der findes andre økonomisk vigtige Dyr, som det 
var værd at forsøge at indføre. (Guldkorallen, som jeg 
tidligere har omtalt som en Mulighed for et lønnende Fiskeri, 
findes ved vore Øer — jeg har selv taget et stort, smukt Eks- 
emplar ved Vestenden af St. Croix —; men Vanskelighederne 
ved at fiske den paa de store Dybder, hvor den hører hjemme, 
ere saa betydelige, at der ikke vil være Udsigt til at kunne gøre 
noget ud af et saadant Fiskeri). 

Muligvis kunde Tarpon-Fiskeriet ogsaa blive af Betyd- 
ning for Øerne. Det er højt anset som et af de herligste Sports- 
Fiskerier, og dyrkes særlig ivrigt af Amerikanerne. Et Tarpon- 
Fiskeri som det, Smaaøerne mellem St. Thomas og St. Jan 
(særlig Congo Cay og Thatch Cay) vilde kunne præstere, turde 
være ret ualmindeligt. Blev den Sag greben fornuftig an, vilde 
det næppe være vanskeligt at drage rige, amerikanske Sports- 
fiskere hertil. 

Langt det betydningsfuldeste vilde det dog blive, om man 
kunde drive kunstig Skildpadde-Avl; det er en Opgave, som 
i allerhøjeste Grad fortjener at blive tagen op til nærmere 
Undersøgelse. — Der findes i Vestindien 4 Arter Havskildpadder, 
alle de Arter, der i det hele taget kendes. De to af dem, 
Kuffertskildpadden(»Trunk«-Turtle) og »Loggerhead«-Skildpadden, 
ere uden videre økonomisk Betydning. Desto vigtigere ere de to 
andre Arter, den grønne Skildpadde, »Green Turtle« (den egenlige 
spiselige Skildpadde), og Caretten, »Hawksbill«, den, hvoraf man 
faar Skildpaddeskal (den spises ogsaa, men dens Hornplader er 
langt det vigtigste). Alle klage over, at de ere aftagne meget 
stærkt i Antal, og det er ganske naturligt. Dels er det saa, at 
alle Skildpadder, der fanges, tages, selv om de ere nok saa smaa; 
aldrig kunde det falde en Fisker ind at slippe en lille Skild- 
padde ud igen. Ganske vist er saadan en lille Skildpadde maaske 

kun en halv Dollar værd, medens den, om den fik Lov at blive 
fuldvoksen, vilde være sine 25 Dollars værd. Men med nogen 
Grund ræsonnerer Fiskeren som saa, at beholder han den ikke, 
saa vil sikkert en anden fange den, før den er bleven meget 
større, og saa maatte han jo være gal, om han ikke beholdt 
den. — Men meget værre er det, at de ikke faa Lov at yngle 
i Fred. Saa at sige hver eneste Skildpadde, der gaar op for at 
lægge Æg, bliver omhyggelig passet op. Den faar Lov at lægge 
sine Æg, i alt Fald en Del af dem, men saa bliver den først 
selv fanget og saa alle Æggene gravede op og spiste — og skulde 
et enkelt Æg blive overset, skal Mongusen nok besørge det. 
Det er indlysende, at paa den Maade maa Skildpadde-Bestanden 
tage af. Man har da ogsaa almindelig anerkendt, at der maa 
gøres noget for at frede dem, og der har været ført internationale 
Forhandlinger mellem de interesserede Lande. Forhandlingerne 
førte dog ikke til noget, vel til Dels fordi de foreslaaede Fred- 
ningstider voldte Vanskeligheder. Blandt andet angives Yngle- 
tiden meget forskelligt, saa det vilde blive meget vanskeligt at 
fastsætte en fornuftig Fredningstid. Efter min Mening vilde 
den eneste rationelle Fredning være helt at forbyde at 
tage Skildpaddeæg og at fange Skildpadder paa Land. 
Til Gengæld kunde man rolig lade dem fiske Skild- 
padder i Søen hele Aaret igennem, især da det mest er 
Hannerne, der fanges i Garnene. Det vilde ogsaa have den 
Fordel, at Forbudet ikke kom til at gaa særlig «ud "over 
Fiskerne; det er nemlig ikke Fiskerne alene, der gaa paa Jagt 
efter Skildpaddeæg og Skildpadder paa Land, men ogsaa — og 


vel nok saa meget — Landboerne, for hvem det ikke betyder 
andet end en fornøjelig Sport og en lille Extra-Fortjeneste eller 
en Lækkerbidsken. — Men endvidere vilde det sikkert være 


overmaade gavnligt at indføre Minimalbestemmelser for 
Skildpadder, saa det blev forbudt at dræbe eller ilandbringe 
Skildpadder under denne Størrelse (ca. 20—25 & vilde formentlig 
være en passende Størrelse). Det vilde imidlertid være 'ganske 
meningsløst at indføre saadanne Bestemmelser for vore Øer, 
naar ikke de samme Bestemmelser gjaldt for Naboøerne, Portorico 
og de engelske Jomfruøer (Fortola etc.). Men det vilde ud- 
mærket kunne lade sig gøre at indføre disse Bestem- 
melser for hele Øgruppen Portorico—Jomfruøerne, og 
da det kun er 3 Lande, der ere interesserede her, turde det vel 

ikke blive umuligt at faa dem til at blive enige om at indføre 
disse Fredningsbestemmelser. 

Af endnu større Vigtighed vilde det dog, som sagt, 
utvivlsomt blive, om man kunde drive kunstig Avl af 
Skildpadder, og det synes paa Forhaand ret sandsynligt. 
Japaneserne drive kunstig Avl af Flodskildpadder, og der er 
meget, der tyder paa, at man ogsaa kunde gøre det med Hav- 
skildpadderne. I alt Fald vilde man kunne opdrætte Ungerne, 
indtil de havde naaet en saadan Størrelse, at de vare ude over 
den mest kritiske Tid. Ungerne efterstræbes nemlig stærkt af 
alle mulige Rovfiske, og kun et ringe Procentantal faar Lov at 
vokse op; det vilde en saadan Opdrætningsanstalt hjælpe ud 
over. Sandsynligvis vilde man let kunne indrette en af'de lange, 
smalle Smaabugter i Coral-Bay paa St. Jan dertil. At Skild- 
paddeungerne vokse ret hurtigt, selv i Fangenskab, er sikkert. 
Jeg kan anføre et Par Tal, som jeg skylder Hr. Konsul Schack 
INSEE homasik Dens 29:…April 1905 sattes inet lille Bassin isto 
»Hawksbill«-Unger, og endvidere 26. Juni en noget større Unge, 
som havde været holdt gaaende i Strandkanten; de maaltes, da 
de blev sat i Bassinet, og blev saa igen maalte den 18. Decbr. 
1905. Maalene var som følger: 

Nr, 1-maalte den 29. April 4" i Længde, 2//," "i. Bredde; 
18. Decbr. maalte den 9" i Længde, 6" i Bredde)): 

NekoSmaalter den 291 April '31/, "1 ængde, 7211; ik bredde; 
18. Decbr. maalte den 8” i Længde, 6” i Bredde; 

Nr. 3 maalte den 26. Juni 5!/," i Længde, 47/," i Bredde; 
ISK Decbr: :maaltevden 915 Længde; 167,7 i'Bredde: 

Det er altsaa en meget betydelig Vækst, der er foregaaet i 
Løbet af 6—8 Maaneder, og det under alt andet end gunstige 
Forhold; det synes ganske berettiget deraf at slutte, at de under 
mere naturlige Forhold ville vokse adskilligt hurtigere, saa den Tid, 
de skulde holdes under Beskyttelse, ikke vilde blive særlig lang. 
Noget bestemtere kan naturligvis ikke siges, før man har studeret 
deres Vækstforhold nøjere. Enkelte Kendsgerninger kunde synes 
at tyde paa, at Skildpadderne, vende tilbage til det Sted, hvor 
de ere fødte, for at yngle. Hvis det forholder sig rigtigt, vil det 
naturligvis betyde overordentlig meget for Udviklingen af kunstig 
Skildpaddeavl. Men her tiltrænges nøjere Undersøgelser over 


") Maalet er engelske Tommer. 

Skildpaddernes hele Biologi i allerhøjeste Grad. Saa længe det 
nødvendige Kendskab derom mangler, maa Bestræbelserne for at 
ophjælpe dette Fiskeri blive noget usikre og famlende. Dog kan 
der selvfølgelig ikke være mindste Tvivl om, åt den ovenfor 
foreslaaede Fredning, saa vel som Fastsættelsen af en Minimal- 
størrelse for Skildpadder, kun kan være gavnlige. 

Jeg har allerede ovenfor udtalt min Beundring for baade 
Negrenes og Chacha'ernes, den hvide Fiskerbefolknings Sømands- 
dygtighed; at de ogsaa gennemgaaende ere dygtige Fiskere, mener 
jeg ligeledes at turde sige. De kende nøje Fiskenes Vaner og 
kende de gode Fiskepladser. Men det kniber aabenbart- med 
Energien, i alt Fald for de Sortes Vedkommende. Selv om man 
utvivlsomt let kan lære dem de forbedrede Fiskemetoder, saa 
vil det næppe lykkes at lære dem at blive mere energiske; 
Racekarakteren er der en uovervindelig Hindring, og det tropiske 
Klima virker som bekendt ikke stimulerende paa Energien. — 
Det Spørgsmaal ligger da nær (jeg har ogsaa tidligere fremdraget 
det) "on. man maaske'burdesfaasunge, sdanskekbiskere 
til.at tage derover og drive'Fiskeri: der: Ud fra"de7Er 
faringer, som de to unge Danske, Brødrene Andersen paa den 
lille Ø Loango have gjort (de ere ikke oprindelig Fiskere), synes 
det ret sandsynligt, at der her virkelig kunde blive noget at gøre 
for danske Fiskere. Men dette maa rigtignok tages med meget 
Forbehold. Om nogen rejste derover for straks at nedsætte sig 
som Fisker der, vilde Resultatet paa Forhaand være temmelig 
givet: Ukendskabet til de tropiske Fiskearter, til de der brugelige 
Fiskemethoder, til Naturforholdene og til den Fiskerbefolkning, 
hvormed der skulde konkurreres osv., vilde meget hurtig krone 
Forsøget med et afgjort Nederlag; Kapital og Kræfter vilde være 
spildte, og Mod og Energi brudt. I Fald der skal kunne 
gøres noget i denne Retning, vil det være en Nødven- 
dighed, at de danske Fiskere, der eventuelt ville gaa 
derud, faa Lejlighed til først at lære Forholdene at 
kende. En Fiskeristation paa St. Thomas vilde kunne give 
dem den nødvendige Kundskab om Fiskene, Farvandene osv. 
— Naar de her havde haft Lejlighed til at sætte sig ordentlig 
ind i alt Fiskeriet vedrørende, vilde de kunne optage Konkur- 
rencen med de indfødte Fiskere med al Udsigt til et godt Resultat. 

At det imidlertid kun vil være nogle faa Fiskere, der her 
kunde skaffe sig et ordeniligt Udkomme, er givet ved Øernes 

ringe Udstrækning. St. Croix vil her næppe kunne komme i 
Betragtning, paa Grund af den ringe Udstrækning af det lave 
Vand omkring Øen (det skulde da være, om der med Tiden 
skulde kunne udvikles et Dybhavsfiskeri af nogen Betydning). 
Det er Farvandet omkring St. Thomas og St. Jan, der maa blive 
Stedet for en mulig videre Udvikling af Fiskerierne, og da her 
i Forvejen er en ret stor Fiskerbefolkning, er det givet, at der 
i alt Fald ikke er Plads til en større Invasion af danske Fiskere. 
Alle de i det foregaaende paapegede Opgaver: Op- 
dragelsen af Fiskerne — baade de indfødte og eventuelt 
indvandrede danske —, Omordningen af hele Fiskeriet 
paa den Basis, at Fisken bringes levende til Forhand- 
ling, Forsøg paa at finde Metoder til at præservere 
Øernes egne, fortrinlige Fisk, fremfor:alt Ansjoserne, 
Skildpaddeavl, Forsøg paaatindføre økonomisk vigtige 
Dyrearter, endelig de mange videnskabelige Opgaver, 
som dels ere uopløseligt forbundne med Fiskerierne, dels frem- 
byde sig paa Grund af de ualmindelig gunstige Naturforhold i 
disse Farvande, synes mig at nødvendiggøre Oprettelsen 
af en Biologisk Station paa St. Thomas. Det er lutter 
Opgaver, som det vilde være haabløst at overlade til Beboerne 
selv — men de ere for betydningsfulde til, at man kan lade dem 
ligge. At en saadan Station foruden den direkte praktiske Be- 
tydning ogsaa indirekte vilde faa Betydning ved at give Anled- 
ning til, at mange Videnskabsmænd kom dertil for at studere 
" de mange biologiske Problemer, som Naturforholdene her frem- 
byde, vilde jo heller ikke være til nogen Skade. Det vilde 
ikke være nogen ringe Ære for St. Thomas at være et af 
Centrerne for Udforskningen af det tropiske Havs Biologi. 


Rydning af Buskland i Vestindien. 
Ved H. Bøllemose. 


NE man har haft at gøre med Rydningen og Opdyrkningen 
af nyt Land paa vore vestindiske Øer, er man snart klar 
over, at hvad der især er kostbart, er at borthugge Buskene og. 

dræbe de mange Stubbe. Uvilkaarlig spørger man sig selv, om 
det ikke er muligt at finde en billigere Maade at udføre dette 
Arbejde paa, og uden at ville paastaa at have løst Opgaven, det 
kan naturligvis kun gøres ved praktiske Forsøg, vil jeg tillade 
mig at henlede Opmærksomheden paa en Maade, der anvendes 
meget i de forenede Stater. 

Herved mener jeg Anvendelsen af Geder til at rydde Landet. 
Det er en bekendt Sag, at Geder ville æde og derved ødelægge 
alle Slags Planter, der komme indenfor deres Rækkevidde; det 
er denne Egenskab, man har taget i Brug, idet man indhegner 
et Stykke Buskland og sætter det nødvendige Antal Geder der- 
paa. Idet de tvinges til at tage deres Føde paa det samme 
Stykke Land alle Tider, og ikke ere i Stand til at løbe over 
store Arealer, saaledes som det nu er Tilfældet med Gederne i 
Vestindien, ville de efterhaanden ødelægge alle Buske og Træer, 
maaske med Undtagelse af de aller største, idet de gnave Barken af 
de Træer, hvis Krone de ikke kunne naa. At Gederne i de for- 
enede Stater ere i Stand til at udføre det her paastaaede Arbejde, 
kan man ikke tvivle om, naar man læser det af det amerikanske 
Landbrugsministerium udgivne Skrift, saakaldt » Farmers Bulletin« 
Nr. 137 »The Angora Goat«, til hvilket jeg henviser, navnlig ved 
at se de i nævnte Skrift anførte Billeder kan man ikke nægte, 
at Gederne ere i Stand til at rydde Landet, med mindre man 
vil erklære Skriftet for upaalideligt. 

En Meddeler fra Staten Jowa skriver, »at i Løbet af 2 Aar 
vil 100 Angorageder rydde 40 Acre Buskland, saa at det bliver 
som en Græsplæne.« Han tilføjer, at han har 500 Acre Græs- 
land ryddet paa denne Maade. 

Naturligvis kan man ikke paastaa, at Geder ville udføre det 
samme Arbejde i Vestindien som i de forenede Stater; men jeg 
synes i alle Tilfælde, det vilde være et Forsøg værd, tilmed da 
det kan udføres overordentlig billigt. Buskland har man jo 
nok af, man kunde jo f. Eks. indhegne 10 Acre og sætte 35 
Geder derpaa, Gederne ere jo ikke dyre i Vestindien, og man 
behøvede kun at købe et mindre Antal til at begynde med. Saa 
skulde der naturligvis ogsaa sørges for godt og rigeligt Drikke- 
vand og et simpelt Skur for Ly i Regnvejr vilde ogsaa være 
heldigt. Naar saadanne Forsøg vare knyttede til en Plantage, som 
er i Drift, vilde Udgifterne til Pasning blive meget smaa, saa at 
hele Forsøget kunde gøres for nogle faa hundrede Dollar. Selv 

om Forsøget mislykkedes, vilde Gederne alle Tider bevare deres 
Værdi, og Hegnet kunde anbringes saaledes, at det ogsaa kunde 
bruges paa anden Maade. Naturligvis er det umuligt paa For- 
haand at sige noget om, hvad Resultatet vil blive, navnlig over 
for de mange tørrede Træer og Planter, der findes i Vestindien, 
Her som alle Vegne savne vi haardt en eller snarere to Forsøgs- 
stationer paa vore Øer. 

Foruden til at udføre hele Rydningsarbejdet anvendes i de 
forenede Stater Husdyrene, og det ikke alene Geder men ogsaa 
Faar, Køer og Heste, som Hjælpere ved Rydningsarbejdet, idet 
de bruges til at græsse paa Landet, hvor Bevoksningen er ned- 
hugget, ved at afbide alle Spirerne dræbe de efterhaanden 
Stubbene. Angaaende denne Methode, »Rydning ved Græsning« 
(Clearing by pasturning), henvises til de forenede Staters »Far- 
mers Bulletin« Nr. 150 »Clearing new land«. 

Med Hensyn til denne Sag skal jeg anføre min egen Er- 
faring og sige, at jeg i Løbet af et halvt Aar har været i Stand 
til at dræbe Akasiestuhbe ved stadig at brække de unge Skud 
; af. Det er naturligvis et Arbejde, som det ikke kan betale sig 
at lade udføre af Mennesker, det vilde være billigere at brænde 
Stubbene eller tage dem op, alt efter deres Størrelse; men kan 
man faa Arbejdet udført af Dyrene, der tilmed kan ernæres 
derved, bliver Sagen en anden. 

Desuden ved jeg af egen Erfaring, at Æsler, naar Græsningen 
er daarlig, ville æde ikke alene Skuddene men ogsaa Barken af 
- groende Hegnspæle, og saaledes dræbe dem; men, som der staar 
i »Farmers Bulletin«, »Clearing new land«, den Mængde Skud 
og unge Buske, som et Dyr vil æde, afhænger af, om det har 
Adgang til anden Føde. For at de kunne gøre nogen Nytte ved 
at dræbe Stubbene, maa de naturligvis udelukkes fra Adgang til 
Græs, og Geder vilde vel være den bedste Slags Husdyr at an- 
vende, idet denne Slags Føde stemmer med deres Natur, medens 
andre Husdyr skulle sultes til at tage dem og saaledes ville blive 
satte tilbage i deres Udvikling. 

Ny Medlemmer. 


A. Bestandige Medlemmer. 
(Bidrag een Gang for alle 200 Kr.). 


Navn 


Adresse 


Indmeldt ved 


Reventlow, C. E., Hofjæger- 


mester, Lensgreve 


Brahetrolleborg | Propr. Henry Smidt. 


B. Aarsmedlemmer. 


Navn Adresse | Indmeldt ved 
Andersen, L., Kgl. Fuldmægtig St. Thomas Gouv. Sekr. Helweg-Larsen 
Andersen, O. Videy, Island Sekretariatet 
Blad, Edv., Direktør Valby | Overretss. Helweg-Larsen 
Carstensen, Frue København H. Bøllemose 
Christensen, Redaktør Ringsted Propr. H. Madsen 
Christensen, J., Købmand Aarhus Overretss. Høegh Guldberg 
Dam, Johan, Kontorist Thorshavn Kolonibest. Joensen 
Degn, Anton do. do. 
Dujrhuus, Chr., Handelsbetjent do. do. 
Drechsel, Borgmester Aarhus Overretss. Høegh Guldberg 
Døvstummeinstitut, Det kgl. Fredericia Kapt: V. Petersen 
Døvstummeskole, Den kgl. do. do… 
Døvstummeskole, Den kgl. Nyborg do. 
Eeg, Peder, Sagfører Aarhus Overretss. Høegh Guldberg 
Ellbrecht, G., Mejerikonsulent FEDE DEER Sel reta raten 

cand. polyt. 

Falck, A. T., Overtoldinspektør Aarhus Overretss. Høegh Guldberg 
Federspiel, L., Etatsraad do. do. 
Frederiksen, Carl, Fabrikant Fredericia Kapt. V. Petersen 
Gudme, Olaf, Skolebestyrer Aarhus Overretss. Høegh Guldberg 
Hald, Th., Direktør do. do. 
Hansen, M. A., Sognepræst Thorshavn Kolonibest. Joensen 
Harder, P., cand. polyt. København Dr. phil. Steenstrup 
NEDE Uaslenåen,Sognes Onsild Apoth. H. Hansen 
Hey, K. B. S., cand. polyt. Odense Sekr. Helweg-Larsen 
Hoff, Johannes, Reservelæge Hjørring Overretss. Høegh Guldberg 
Huus, Valdemar, Købmand Næstved Borgmester Hånschell 
Højgaard, Hans, Skibsfører Thorshavn Kolonibest. Joensen 
Johansen, Anders, Stiftsfysikus Aarhus Overretss. Høegh Guldberg 
Jøénasson, Jonas, Præp. hon. Akureyri Adj. Stef. Stefansson 
Jørgensen, J., Købmand Aarhus Overretss. Høegh Guldberg 
Klein, Holger, Grosserer København Prof. Westermann 

Kongebesøget paa Færøerne. 


a Hans Majestæt Kongen i Fjor, efterat Telegrafforbin- 
DH) delsen mellem Thorshavn og København var kommen i 
Stand, i sit Svar paa det først afsendte Telegram havde bebudet 
et Besøg paa Færøerne det næste Aar, blev dette Budskab overalt 
paa Færøerne modtaget med stor og uskrømtet Glæde. Hele 
Vinteren var det forestaaende Kongebesøg, og hvad der i den 
Anledning skulde foretages, det almindelige Samtaleemne, og da 
i Foraaret Tiden og Planen for Kongens og Rigsdagsmændenes 
Besøg var. fastslaaet, blev der paa de Steder, Besøget særlig 
gjaldt, truffet Foranstaltninger til at gøre alt saa festligt som 
muligt til en smuk og værdig Modtagelse af de sjældne Gæster. 

Efter godt halvtredje Døgns Sejlads naaede Skibene »Birma« 
og »Atlanta«, ledsagede af Krydseren »Gejser«, Sydenden af 
Suderø, hvor Krydseren »Hekla« med Amtmand Bærentsen om 
Bord, stødte til dem Kl. 7 Onsdag Morgen den 24. Juli. For 
ikke at komme til Trangisvaag inden den fastsatte Tid, be- 
sluttedes det at anløbe Vaagsfjord, den sydligste Fjord paa 
Suderø, hvor Eskadren, skønt uventet, blev modtaget af talrige 
flagsmykkede Baade, hvorfra løde kraftige Hurraraab, og ankrede 
ud for Bygden Vaag. Kongen, Prins Harald og flere aflagde 
Besøg i den nærliggende Bygd Lobra, hvor det traf sig saa hel- 
digt, at de fik en nylig skudt, stor Hval at se, som var bleven 
— bragt ind til den derværende Hvalstation. 

Efter den lagte Rejseplan skulde Besøget først gælde Tran- 
gisvaag paa Suderø, dernæst Thorshavn paa Strømø og 
- sidst Klaksvig paa Bordø. Disse Bygder havde derfor klædt 
sig i Festdragt, alle Huse vare nylig tjærede eller malede og 
smykkede med Flag, Blomster og grønne Guirlander, ved Land- 
gangsbroen var opført smukke Æreporté, hvorfra der strakte 
sig Flagalléer, 

Ved Firetiden ankom Skibene til Trangisvaag, og Kongen 
med Følge og Rigsdagsmændene gik i Land, hvor henved et 
Par Tusend Mennesker vare forsamlede, som med begejstrede 
Hurraraab besvarede et af Kommunalforstanderskabets Formand, 
Købmand P. Mortensen udbragt »Leve Kongen!« Den nylig op- 
førte smukke og anselige Kirke, Skolen, Sygehuset og flere pri- 
vate Huse bleve besøgte af Kongen. 

Til Taflet om Bord i »Birma« vare Øens fire Lagtings- 
mænd, Sysselmand og Folketingsmand Effersøe o. fl. indbudte. 
Hans Majestæt udtalte sin Glæde over at være paa Fær- 
øerne, takkede for den hjertelige Modtagelse og bad de 
tilstedeværende færøske Gæster bringe Befolkningen 
sin Tak. 

Mange af de fremmede benyttede Eftermiddagen til Udflugter 
til den smukke Dal Kvanhave, og til de ved Bygden liggende 
Fjælde, hvorfra der er en pragtfuld, vid Udsigt. 

Efter Taflet var Kongen atter i Land og deltog med Liv og 
Lyst i den færøske Dans, og da Kongen senere gik om Bord, 
ledsagedes han af en jublende Skare til Landgangsbroen. 

I det skønneste Vejr afsejlede Eskadren Torsdag Morgen 
den 25. til Thorshavn Vest for de to høje, smukke Øer, Lille 
Dimon og Store Dimon, og da den nærmede sig Thorshavn, 
roede en hel Flaade af flagsmykkede Baade den i Møde. 

Rigsdagsmændene kom” først i Land og bleve budte vel- 
kommen af Amtmand Bærentsen. 

Kl. 2. forkyndte Salut fra Krydserne »Hekla« og »Gejser«, 
at Kongen gik i Land, og imidlertid havde en vældig Skare af 
festklædte Kvinder og Mænd samlet sig ved Landingsstedet, 
mange vare stegne op paa Husenes Tage. Ved Landstigningen 


Kongebroen, hvor Landstigningen fandi Sted. 

bød Amtmanden paa Lagtingets Vegne Kongen velkommen og 
udbragte et »Kongen leve!«, som besvaredes med stormende 
Hurraraab. Ved Æreporten, opført længere henne paa Land- 
gangsbroen, holdt Borgerrepræsentationens Formand, Apotheker, 
Vicekonsul Finsen, en kort velformet Tale, der sluttede med et 
Leve for Hans Majestæt, hvorpaa Mængden paany brød ud i 
'begejstrede Hurraraab. | 

Kongen begav sig derpaa til Niels Finsens Mindesmærke tæt 
ved Amtmandsboligen og fastskruede den sidste Skrue i den 
paa dette anbragte Mindetavle. Efter et Besøg hos Amtmanden 
gik Kongen til Kongemindet, en Obelisk, som er rejst til 
Minde om Kong Kristian den Niendes Besøg i Juli 1874, 
til den gamle Skanse, opført af Mogens Hejnesen i det sekstende 
Aarhundrede, til Tingenæs og Apotheket der, til Kirken, Real- 
skolen, og endelig til Sygehuset, hvor Kongen henvendte ven- 
lige Ord til Patienterne. Efter et Besøg hos Fysikus Jastrau 
gik saa Kongen om Bord. 

Aldrig tidligere havde en saa stor Mængde Mennesker været 
samlet i Thorshavn som i Kongebesøgets Dage, og det saas 
navnlig, da ved Sekstiden en uoverskuelig Folkeskare var tilstede 
ved Lagtingshuset og i de tilstødende Gader. Efter at en smuk 
Sang, en Velkomsthilsen og Tak til Kongen, var afsungen paa 
en gammel Kæmpevisemelodi, takkede Hans Majestæt, der stod 
paa en Estrade, opført ved den nylig udvidede Lagtingsbyg- 
ning, for den smukke Hilsen og den hjertelige Modtagelse og 
udtalte derefter med høj og klar Røst, saa at alle i den store 
Forsamling kunde høre det, følgende: 


»Folkegavn og Folkelykke skal være mit Løsen, dertil ven- 
ter jeg Støtte fra Folkets Repræsentanter her som hjemme. Jeg 
har længe ønsket at besøge Færøerne og er nu ved Opfyldelsen 
af dette Ønske dobbelt lykkelig ved fra det Øjeblik, da jeg be- 
traadte Færøernes Jordbund, at have set Befolkningen komme 
mig i Møde med Hjertelighed og Venlighed. I Dag er det tre 
og tredive Aar, siden min elskede Fader besøgte Færøerne. Han 
bevarede til sin høje Alderdom Mindet om denne Dag som en 
af de lykkeligste i sit Liv. Det vil det ogsaa være for mig. 
Jeg beder Dem med mig raabe et Leve for Færøerne!« 

Folkemødet ved Lagtingshuset. 


Denne Kongens Tale besvaredes af rungende begejstrede 
Hurraraab, der gentoges efter et udbragt »Kongen leve!«  Der- 
efter blev der afsungen en Sang for Kongen. Det var i Sand- 
hed et stemningsfuldt og i høj Grad vellykket Møde mellem 
Konge og Folk, som sikkert aldrig vil glemmes af dem, der 
overværede det. | . 

I Kommuneskolens Gaard var der i Forbindelse med Skole- 
bygningen opført en prægtig, smukt prydet Hal, hvor en Fest- 
middag afholdtes. Derhen begav Kongen med Følge og Rigs- 
dagsmændene sig, desuden Lagtingsmændene, Øernes Embeds- 
mænd, Kommunalforstandere og mange andre i alt omtrent to 
Hundrede. Under Maaltidet, hvorved der her herskede en liv- 
livlig og udmærket Stemning, tolkede Amtmand Bærentsen i 
hjertelige og varmt følte Ord det færøske Folks Følelser for 
Kongen og hans Hus og sammenfattede dets Ønsker i Fædre- 
landssangens Ord: Gud skærme Kongen og hans hele Slægt 

Kongen takkede og udtalte: 


>»Vi have nu kun et Formaal: Vort Fædrelands Frihed og 
Fremskridt, Vi vil værne om de velvillige, fredsvenlige Følelser 
i hvert dansk Hjerte. Maatte det blive til Velsignelse ogsaa for 


Færøerne, vi i.Dag have besøgt, hvor Venskabsbaand ere sluttede, 

som vanskelig kunne briste. Jeg gentager, hvad jeg før udtalte ved: 
Folkemødet, at det er mig en inderlig Glæde at besøge Fær- 
øerne og lære Befolkningen at kende, og min Glæde forøges ved 
enhver ny Berøring med Folket. Jeg vil stedse bevare et lyk- 
keligt Minde om disse Dages Ophold, og det er mit Haab, at 
ogsaa Færingerne maa bevare et godt Minde om Mødet med 
deres Konge, — ja gid det altid maa gaa saaledes i vort kære 
Fædreland, at Kongen og Folket maa have gode og lykkelige 
Minder .fra deres Møde. 

Naar jeg i Dag som Lagtingets Gæst bringer dette min Hil- 
sen og Tak, vil jeg udtale det Ønske, at Lagtinget som Færin- 
gernes hjemlige Repræsentation, altid vil gøre sit til at udvikle 
alle de Fremtidsmuligheder af godt og herligt, baade aandeligt 
og materielt, som findes her. Riget bygges paa de enkelte Hjem 
og de enkelte Landsdele; jo stærkere disse derfor udvikles, jo 
mere enhver af Landsdelene blomstrer, des bedre gaar det 
ogsaa med Riget. Og have end til Tider Betingelserne for Ud- 
viklingen her ikke været gunstige, saa er det nu, Gud ske Lov, 
anderledes, og navnlig tør vi tro, at den telegrafiske Forbindelse, 
ved hvis Indvielse i Fjor ved denne Tid jeg modtog saa kær- 
komne Hilsener, vil bidrage mægtigt til en lykkelig Udvikling 
for Færøerne. Med det Ønske, at vi alle maa faa Lykke til at 
arbejde videre herpaa, beder jeg dem alle med mig istemme et 


nifoldigt Hurra for Færøerne og for Lagtinget. De leve!« 


Derefter blev følgende Sang, som gjorde megen Lykke, af- 
sungen: 


Over Nordhavs mørke Vand Færøs Klipper vise sig, 
Gaar et Kongetog. Stande Ø ved Ø, 
Danske Mænd om Borde Og fra Klippen spejdes 
I Toppen Dannebrog. Med Iver over Sø. 


Kongén gaar til Fremmerstavn, 
Kongens Tog, Kongens Færd SE SENSE ane 
Kongens Mænd og Maal ER g 


Fører med sig Glædens Guld Skuer Mænd og Kvinder 
Og ikke Stridens Staal. Og Børn paa -Færø Strand. 


SATSE 


Snart er Mødets høje Stund, Færinger som Jyder, 
Sindene er spændt, Et ægte Folketing 
Alle se mod Kongen, 


Hvert Blik mod ham er vendt. Hil Dig da, Kong Frederik! 


Som et Samlingstegn 
Kongen staar paa Færø Strand, Skal Du staa i Danmark, 


Byder fri Mand Haand. Og fri Mænd danne Hegn. 
Fri og frels Mands Haandslag Kongens Tog, Kongens Færd, 
Er varmt af Blodets Baand. Kongens Mænd og Maal, 


Fører med sig Glædens Guld 
Kongen er blandt danske Mænd, Og ikke Stridens Staal. 


Om ham slaa de Ring, — n. 


Som Medlem af Lagtinget og paa dettes Vegne havde Provst 
Petersen Ordet og udtalte Færingernes Tak til Rigsdagen for den 
forløbne Tid og deres Tillid til den i de kommende Dage; hvor- 
paa Folketingets Formand Anders Thomsen takkede. Folketings- 
mand Effersøe talte for Regeringen og bragte paa Lagtingets Vegne 
de to af Regeringens tilstedeværende Medlemmer, Konseilspræsi- 
dent J. C. Christensen og Landbrugsminister Ole Hansen en varm 
Tak, fordi de gæstede Færøerne. 

Konseilspræsidenten takkede og udtalte: »Der er to Ting, 
man lægger Mærke til ved Ankomsten til Færøerne. Det er 
noget fast og noget vigende. Øerne ere det faste, og Havet det 
vigende, det der vekslende skifter. I Statslivet er det paa 
samme Maade, der er noget fast og noget vigende. Kongedømmet 
er det faste, og for Folket gjælder det, som det saa smukt staar 
udtrykt i Fædrelandssangen: Slutter Kreds og staar fast, alle 
danske Mænd. Ministerierne og Repræsentanterne for de enkelte 
Kredse ere de stadig vigende og skiftende. Som den ene vigende 
Part beder jeg Forsamlingen med mig udbringe en Skaal for 
de to Repræsentanter for Færøerne. De leve!« 

Efter de officielle Taler rejste Kongsbonde Johannes Paturs- 
son sig, og efter med kraftig Røst i malende poetiske Udtryk at 
have fremhævet de enkelte danske Landsdeles Ejendommelig- 
heder, sluttede han saaledes:.»Naar vi Fjældets Sønner og Døtre 
sige til Danerne, der bo paa Sletten: Der er ingen af os, end 
ikke en eneste, der ønsker at skilles fra jer, men vort Ønske 
er et godt Samliv under den fælles Krone, da tror jeg, at Deres 
Majestæt, Deres kongelige Højhed, Regering og Rigsdag og hele 
det danske Folk sætte Pris paa et saadant Haandslag. 


Ng 


FO 

Vore Forfædre have paa Tinge i Thorshavns By svoret 
mange Konger Huldskab og Troskab. Vi, deres Efterkommere, 
give i Dag Deres Majestæt Kong Frederik den Ottende vort 
Haandslag om Huldskab og Troskab. 

Hil og Sæl Danevælde! 

Ved Nitiden gik hele Selskabet over i Lagtingshuset, hvor 
en hel Del Damer vare mødte, for at drikke Kaffe. Imidlertid 
ryddedes Spisesalen for at benyttes til færøsk Dans, som ogsaa 
dansedes i Afholdsforeningen og Good Templarlogen, medens 
der i Theatersalen var almindelig Dans. Alle fire Steder gik 
det overmaade livligt og fornøjeligt til, og baade Kongen og 
mange af hans Følge og af Rigsdagsmændene toge ivrig Del i 
Dansen. Da Kongen og de øvrige Gæster gik om Bord, vare 
mange Haver oplyste med kulørte Lamper og Husene illuminerede. 

Fredag den 26de foretoges i smukt og varmt Vejr en Tur 
til Øen Nols&, ca. tre Fjerdingvej fra Thorshavn. Krydseren 
»Hekla« førte Kongen og Gæsterne over Fjorden, ledsaget af et 
Utal af flagsmykkede Baade, der førte Gæsterne i Land fra 
»Hekla« til Landingsstedet, hvor der var opført en Æreport. 
Kommunalforstanderskabets Formand Fyrassistent Jacobsen mod- 
tog Kongen med en Velkomsttale. Man besaa den store Kløft, 
som tæt ved Bygden er dannet af Havet, og fra et Fjæld blev 
en Mand hejset ned for at vise en af Maaderne, hvorpaa Fugle- 
fangst foregaar. Efter denne vellykkede Udflugt var der ved 
Tilbagekomsten til Thorshavn i Festhallen anrettet en Frokost, 


ved hvilken Amtmand Bærentsen udbragte et »Leve Danmark«. 


Efter at en smuk Sang var afsungen, takkede Hans Majestæt i 
varme Ord for sin og alle Gæsternes hjertelige Modtagelse og 
udtalte sin Forvisning om, at den særlig glædelige Om- 
stændighed, at han var ledsaget afsaa mange Rigsdags- 
mænd vilde fremkalde fortsat Interesse for Færøerne. 
Færøerne leve! 

Provst Petersen takkede Kongen og Rigsdagen som Lovgiv- 
ningsmagtens Indehavere for alt, hvad der gjordes for Færøerne. 
Landstingets Viceformand, Generalauditør Steffensen talte paa 
Rigsdagens Vegne i Tilslutning til Kongen for Færøerne og særlig 
for Thorshavn. Under Frokosten sang Thorshåvns Sangfor- 
ening flere Sange. 

Til Kongens Taffel om Bord i »Birma« var der indbudt 40 

færøske Gæster, deriblandt Øernes Embedsmænd, Lagtingsmæn- 
dene, Thorshavns Borgerrepræsentation og flere andre. 

Om Bord i ,Atlanta« havde Rigsdagsmændene indbudt en 
hel Mængde, navnlig Damer, til Te. 

En Mængde Færinger strømmede om Eftermiddagen ud til 
begge Skibene, hvor de bleve gæstfrit modtagne. Paa Skibenes 
Dæk gik baade færøsk og almindelig Dans lystigt, og Kongen 
tog af og til livlig Del deri. 

Efter Taflet var Kongen atter i Land for at se paa Illumi- 
nationen, Dansen og det muntre Folkeliv, som rørte sig overalt. 
Paa »Atlanta« afbrændtes et Fyrværkeri. 

Lørdag den 27de foregik under Salut fra Skansen og Krigs- 
skibene Afrejsen fra Thorshavn. En uendelig Mængde Baade, 
opfyldte af vinkende og hurraraabende Mennesker vrimlede om- 
kring Skibene; det var en bevæget Afsked, det var tydeligt, at 
alle vare rørte. Kongen saas længe vinkende til Afsked. 

Det sidste Besøg gjaldt Klaksvig paa Bordø blandt Norder- 
øerne. Bygden var flagsmykket og paa den forlængede Land- 
gangsbro var oprejst en Æreport. Ved Landgangen bød Syssel- 
mand Olsen Kongen velkommen, Kongen takkede for den Varme, 
som slog ham i Møde fra Befolkningens Side, og udtalte, 
at intet Hjerte bankede varmere for Færøerne end hans. 

Efter en Spadseretur omkring i Bygden, hvor Sygehus, 
Kirke og Skole besøgtes, tog Kongen om Bord i »Birma«, hvor 
flere fra Klaksvig vare indbudte til at deltage i Frokosttaflet. 

Kl. 4 om Eftermiddagen lettede Skibene under Hurraraab 
og dermed var det færøske Kongebesøg til Ende. 

I Thorshavn lod Kommunalbestyrelsen uddele tre Tusend 
smagfulde Fajancebægere med Kongens Navnechiffer og Aarstal 
til Minde om Kongebesøget. Et særlig smukt udstyret Bæger 
blev overrakt Kongen. Dog behøves sikkert ikke noget syn- 
ligt Tegn om dette Besøgs minderige Dage; thi Kongens milde, 
ligefremme Væsen, den Venlighed, hvormed han kom alle i 
Møde, dé mange hjertelige Ord, som han henvendte til mange, 
baade unge og gamle, den Livlighed, hvormed han tog Del i 
Folkefesterne, vandt ham alle Færingers Hjerter. 

Færingerne ere glade og taknemmelige over, at deres Konge 
vilde besøge dem, og de ville ogsaa i venlig Erindring mindes 
Rigsdagsmændenes kærkomne Besøg. Der er vist heller ingen 
Tvivl om, at baade Kongen og Rigsdagsmændene ogsaa ville 

mindes disse glade, stemningsfulde færøske Festdage, som sikkert 
have givet dem et andet Syn paa Øerne og deres Befolkning, 
end de tidligere havde. De have lært Færøernes smukke, 
storslaaede Natur at kende, de have erfaret, at Færingerne 
ere et livligt, oplyst og kongetro Folk, de have set, at der 
paa disse: Øer er Fremskridt og Muligheder for yderligere 
Fremgang. Ved dette Besøg ere Færøerne og det øvrige Dan- 
mark komne hinanden nærmere, og de gensidige Bekendt- 
skaber, som ere blevne stiftede, ville sikkert give sig Ud- 
slag i frugtbart Samarbejde ikke alene paa Lovgivningens men 
ogsaa paa andre Omraader. 

— Efter Hjemkomsten fra Rejsen til Færøerne og Island den 
2lde August afsendte Hans Majestæt følgende Telegram til 
Amtmanden paa Færøerne: 

»I taknemlig Erindring om de smukke Dage paa Færøerne 
sender jeg nu ved min Hjemkomst alle Færinger min Hilsen og 
fornyede Tak.« 


Det tropiske Klimas Indflydelse paa 


Menneskene. 
Ved Pastor N. Dalhoff. 


nhver nærmere Berøring med Forholdene i de varme Lande, 
ID som f. Eks. gennem Missionærer i Indien eller danske 
Funktionærer paa vore vestindiske Øer, bringer os ogsaa nød- 
vendigvis til at staa overfor den Kendsgerning, at Varmen øver 
en Indflydelse paa Legemets Helbred saavel som paa Sindets 
Ligevægt, der maa tages med i enhver Beregning eller Bedøm- 
melse, Man formaar ikke der at gøre det samme Arbejde som 
hjemme eller bevare sin Appetit, sit gode Humør, sin Virkelyst 
og Tænkeevne som hjemme. De samme Ting gøre et andet 
Indtryk, enten det nu bliver svagere eller stærkere; der er ikke 
den samme Modstandskraft overfor fysiske eller moralske An- 
greb; den Modstand eller Modgang, som man hjemme kunde 
tage med betydelig Ro, faar en umotiveret stærk, enten ned- 
trykkende eller ophidsende Virkning paa Sindet. Man har hver 
især mere Nerver og mindre Viljekraft. Og det indbyrdes For- 
hold kommer til at lide under en gensidig Misforstaaelse og Mis- 

tænksomhed, der ikke vilde gøre sig gældende i nær den samme 
Grad hjemme. Det er aabenbart Klimaet, der gør sin Virkning. 

Virkningen kommer ikke lige straks, men den udebliver 
næppe ret længe. En dansk Dame, der kom i Besøg i et af de 
første Huse paa St. Thomas, kunde ikke begribe, at de andre 
med glad Forundring fulgte hendes livlige Indhug paa den gode 
Mad, medens de sad og stak til den. En Maaned efter gjorde 
hun det samme. Saa maa de stærke Krydderier til, og de stærke 
Drikke friste. Men giver man efter for den Fristelse, er man 
snart færdig. I det Klima taaler man intet. 

En Bog, dér er givet mig i Hænde af en dansk Embeds- 
mand, hjemvendt fra Vestindien, og som er skrevet af en maånge- 
aarig Beboer og Iagttager af meget lignende vestindiske Lokali- 
teter, »Black Jamaica« af W. P. Livingstone, stadfæster disse 
Erfaringer, ja vil endog have dem gjort til Udgangspunkt for 
alle Planer til Reform og Fremskridt i Vestindien. Forfatteren 
kalder sin Bog »a study in evolution«, og der er vel ogsaa noget 
rigelig massivt i hans Udviklingslære, naar han opstiller »den 
Formodning, at da Mennesket, saaledes som vi kende det, kom 
til Syne paa Jorden, var det som en Tropebeboer og en Neger;« 
ligesom det vel heller ikke er saa helt givet, at hine gamle 
Tiders Historie just gik saaledes til, at »det oprindelige Hjem 
blev brudt og Familien skiltes; en Del blev i den samme Stribe 
af Jordkuglen, den anden trængte frem og fandt sig selv i en 
koldere Egn;« »den første blev i sin oprindelige Tilstand, den 
anden udviklede sig gradvis i de mange højere Former, som 
nu ere til; thi Menneskets sociale Fremskridt afhænger af Tempe- 
raturen.« Men han kan have adskillig Ret i, at »Civilisationens 
Fremskridt har fundet Sted indenfor Grænserne af det tempe- 
rerede Jordbælte, idet Vilkaarene åer og de Forhold, de føre 
med sig, ere de mest gunstige for Udfoldelsen af de Egenskaber, 
der ere gemte i hans Natur.« »Paa den anden Side er det 
karakteristiske ved Æquator-Beltet Overflødighed, men ikke 
Fremgang; det er den rige Kilde til Liv, men ikke dets Op- 
fostrer og Former,« 

Disse Tanker give Forf. Nøglen til hele Negerspørgsmaalet, 
baade i Afrika og Amerika. Varmen kræver egenlig stærk Næ- 
ring, da den tager meget paa Muskelvævet, men den svækker 
tillige Vilje og Initiativ, saa at Negrene i Almindelighed ere under- 
ernærede. Af begge Aarsager forklares deres formentlige Doven- 

skab. De kunne jo ogsaa i den varme Luft nøjes med det aller- 
ringeste af Klæder og Ly. Ja, de kunne ligge ude paa Torv og 
Gade i Bunker, Men dette og Hytterne med kun ét Rum ned- 
bryde Sædeligheden. 

Virkelige Fremskridt maa komme ogsaa til dem fra de 
køligere Egne, fra den hvide Race. Men denne er lige saa fuldt, 
om ikke endnu mere, underkastet Klimaets Indflydelse, naar 
den kommer ned under Troperne. 

Forf. giver en historisk Skildring af Negrenes Stilling paa 
Jamaica før og navnlig efter Frigørelsen i 1838 — en ydmygende 
Beretning, især da vi næsten hele Tiden maa sekundere med et: 
ligesaa hos os! — Trældom, Nedværdigeise, Race-Foragt, Under- 
trykkelse ved uretfærdig Behandling og Demoralisation ved slet 
Eksempel. Naar de »Kulørte« nu ere omtrent en Fjerdedel imod 
de ægte Sorte og mere end 8 Gange saa talrige som de Hvide, 
giver dette jo disse sidste det allersletteste moralske Vidnesbyrd. 
Men ogsaa efter Frigivelsen hvilken uretfærdig Styrelse har dette 
lille herskende Mindretal ikke øvet i den blindeste Egoisme, 
uden Hensyn til den talrige Befolkning, som de nu ved Lov- 
givning og Ledelse skulde opdrage til sin nye frie Stand. Nej, 
lige saa lidt som de kunde tænke sig nogen anden Brug af 
Jorden end til Sukkerdyrkning, kunde de tænke sig noget andet 
for Negrene end det fra Slaveritiden forhadte Arbejde i Rør- 
plantagerne. Pisken maatte ikke længer bruges, men Tungen 
kunde slaa lige saa rammende Slag paa disse, i Grunden barn- 

ulige, for Venlighed og Ringeagt lige følsomme Mennesker. 

Forf. finder dog ogsaa for de Hvides Synder noget af den 
samme Undskyldning —- Klimaet. Han ser dets Indflydelse 
selv paa de eneste Hvide, hvem han mener, at Negrene skylde 
noget ublandet godt: Missionærerne. Overalt fremhæver han de 
forskellige evangeliske Kirkesamfunds uegennyttige, fordomsfrie 
Handlemaade overfor Negrene; de have bragt dem saa godt som 
al den virkelige Kultur, de ere komne i Besiddelse af, De have 
ogsaa haft næsten al Skoleundervisning, al Filantropi, al Vej- 
ledning til Selvhjælp og Fremgang i deres Haand, baade til at 
begynde og holde vedlige; fra Regeringens Side er der omtrent 
intet sket, og de styrende Klasser have haft nok i deres eget. 
Men ogsaa Præster og Evangelister lide under Varmen, der 
sløver Begejstringen og hemmer Initiativet, ja forvansker selve 
den moralske Maalestok ved det Tilvantes Magt, saa de maa 

hjem og have den justeret om. Kun idelige og lange Ferie- 
ophold i det kølige Hjemland kunne paany bringe Fordøjelse, 
Nerver, Tænke- og Viljekraft, Hjerte og Samvittighed i det rette 
Lag. Og kun stadig nye Tilførsler af gode Elementer hjemme 
fra kunne sætte Fart i Fremgangen mod højere Maal af Sædelighed 
og Dygtighed, Velstand og Lykke for den sorte Befolkning, paa 
hvilken ogsaa Landets Fremtid hviler, saa sandt det ligger i en 
Verdensegn, hvor den mørke Hud dog passer bedst. 

Forf. har, under saadanne Betingelser, gode Tanker om 
Negrenes Fremtid. Saa lidt godt, der hidtil er blevet gjort for 
dem, maa man ikke undres over, at de ikke ere komne videre. 
De kunne ikke undvære deres hvide Broders Hjælp. Men med 
det. lidt, de hidtil have faaet, er det dog ingenlunde ringe Frem- 
skridt, de have gjort. Særlig kendeligt er det — ogsaa en Stad- 
fæstelse af Theorien — i de højtliggende Dele af den bjergrige 
Ø, med Toppe paa indtil 7000 Fod: der er mangfoldige Negre, 
som dyrke deres selvejede Husmandslodder dygtigt og med Ud- 
bytte. Enkelte Negre ere ogsaa naaede frem til ansete Stillinger 
i Stat og Kommune saavel som i Kirke og Menighed; adskillige 
ere Underofficerer og Musikere, Togførere, Politibetjente og andre 
Bestillingsmænd; mange faa udmærket Vidnesbyrd som Haand- 
værkere og Arbejdere, naar de, vel at mærke, faa ordentlig Løn 
og blive godt behandlede. Gennemgaaende er der ogsaa Frem- 
skridt i Renlighed: daglig Vadsk og ugenligt Bad, hvorved ogsaa 
den formenilige »Racelugt« forsvinder, som i Virkeligheden 
skyldes »store Svedkirtler i Forbindelse med Mangel paa Ren- 
lighed;« ligesom den Grimhed, der tillægges alle gamle Neger- 
inder, snarere er Følgen af baade legemlig og moralsk Urenhed. 
Negrenes frygtelige Overtro er ogsaa svundet meget, især siden 
adskillige »Obeahmænd« ved Domstolene ere blevne overbeviste 
om deres bedrageriske Kunster og efter, offenlig Dom straffede 
med Pisk. Der er ogsaa en mærkelig Tiltagen i Udbredelsen 
af Bøger og Blade og i Benyttelsen af Bogsamlinger og Læse- 
stuer, ligesom Sparekassernes Indskud er vokset stærkt. 

Alligevel er der jo langt tilbage. En stor Del af Befolk- 


ningen kan endnu hverken læse eller skrive; Tanken om Skole- 


tvang er hidtil blevet afvist navnlig af Hensyn til Bekostningen. 
Det er heller ikke let at trække forøgede Paalæg ud af Befolk- 
ningen, siden den almindelige Arbejdsløn ikke er steget i de 
sidste 60 Aar. Offentlig og privat Fattigdom er derfor en stor 

Hindring for de fleste Fremskridt. Ogsaa i Sædelighed. Ganske 
som paa vore vestindiske Øer fødes Flertallet af Børnene uden- 
for Ægteskab — en skæbnesvanger Aarsag, dels til den store 
Børnedødelighed, henved Halvdelen af alle fødte inden 5 Aars 
Alderen, dels til de overlevende Børns Forsømthed i alle Hen- 
seender. Ordenligt Giftermaal er det sjældnere Tilfælde, delvis 
fordi efter de hvides Eksempel Brylluppet skal gøres til en 
kostbar Fest; mange opsætte det derfor, selv om Manden og 
Kvinden leve tro og hæderligt sammen, saa længe, at Døtrene 
gerne kunne blive Brudepiger for deres egen Moder. I mange Til- 
fælde ønske dog hverken Mand eller Kvinde at binde sig; de 
have ikke engang Fælleseje, men ligesom hver af dem tjener 
deres egne Penge, ville de ogsaa give dem ud hver for sig. Selv- 
følgelig er det dog ogsaa her overvejende Kvinder og Børn, dette 
løse Forhold kommer til at gaa ud over. Mandens Egoisme 
har formet baade Lov og Sæd — eller rettere Usæd. 

Og her kommer atter en Hoveddel af Skylden paa de 
Hvide. Under det gamle System, da de fleste Plantage- og 
Slaveejere boede borte fra deres Ejendom, var Styrelsen over- 
ladt til Forvaltere, som ikke maatte gifte sig, men forudsattes 
at holde Frille. Disse Tilbøjeligheder ere ikke gaaede bort med 
Slaveriet. Og det frygteligste er, at Racefordommen er trængt 
saaledes ind i Negrene selv, at det bliver deres Ærgerrighed at 
faa, om ikke for dem selv saa for deres Efterkommere, saa lys 
en Hud som muligt. De høre jo den sorte Farve blive be- 
tegnet som et Forbandelsens Mærke, et Tegn paa ikke at være 
rigtigt Menneske.' Og da nu Kønsmodenheden i Troperne synes 
at komme tidligere end hos os, længe før Forstandens Udvikling, 
bliver den unge Pige ofte Moder, inden hun har noget virkeligt 
Begreb om, hvad det vil sige. 

Forfatteren drister sig til at foreslaa, hvad der vel ogsaa 
her hjemme haves for Øje af alle alvorlige Mænd og Kvinder, 
at et Barn skal have Ret iil at kende baade sin Moder og sin 
Fader, og at dets Forældre skulle være pligtige til virkelig at 
sørge for dets Ernæring og Opdragelse. De Inåvendinger, der 
rejses herimod, skyldes dog kun Mænd, hvis Moral og Retfær- 
dighedssans er fordærvet — lad os atter sige, af Klimaet. 

Mr. Livingstone har meget lidt Tillid til de hvide Plantere 
som Lovgivere. Deres Vanstyre gav Anledning til det »Oprør«, 
som ogsaa Jamaica har set, i 1865, Negrene vare tillige blevne 


— 160 — ==: 


skræmmede af et Rygte om, at man vilde give deres Ø ind 
under de nordamerikanske Fristater. Nej, de ere bedst tilfredse 
med at staa under et mildt Enevælde fra Europa af, saaledes 
som det blev indført ved hin Lejlighed, men siden modificeret 
med en raadgivende Forsamling, valgt efter en forholdsvis lav 
Census, saa ogsaa Negrene kunne faa deres Repræsentanter derind. 

Det er let at sige, hvad der endnu behøves. Skoletvang, 
praktisk Undervisning i Agerbrug og Industri, Sundhedsfor- 
anstaltninger, moralsk Løftelse. Men frem for alt, og atter og 
atter hævder Forfatteren, at alt dette maa komme fra den 
højere staaende Race i det køligere Klima. Han har forholdsvis 
ringe Tanker om Kreolerne og Blandingsfarverne, der raabe paa 
»Jamaica for Jamaica«, men ere lidet skikkede til at styre sig 
selv hverken personligt eller i Samling. Nej, Moderlandet, Moder- 
regeringen, Moderkirken — derfra skulle de friske Strømninger 
og Kræfter komme, som skulle løfte Negrene til en højere Kultur, 
hvortil ogsaa de have gode Anlæg, naar blot Tilskyndelser og 
Vejledning maa komme stadigt til dem fra deres mere frem- 
skredne hvide Broder, der har den Lykke gennem mangfoldige 
Slægtled at have haft hjemme i et køligere, for al Udvikling 
heldigere Klima. 


Som allerede antydet har Mr. Livingstones Bog en meget 
nærliggende Overføring paa Forholdene paa de dansk-vestindiske 
Øer, der synes i høj Grad at ligne Jamaicas. Der er kun den 
Forskel ved den praktiske Anvendelse af hans Raad, at Jamaica, 
skønt en Snes Gange saa folkerig som vore vestindiske Øer, kun 
er en ubetydelig Brøk af alle det britiske Riges Kolonier, medens 
vore udgøre vort hele Kolonieje. Saa meget lettere og bedre 
maatte vi da kunne overkomme vor lille Del af den store 
Verdensopgave, som den hvide Race har overfor de andre 
Racer, og særlig overfor Negrene. Men ved Læsningen af »Black 
Jamaica« og Sammenligning med tilsvarende Skildringer fra 
St. Thomas og St. Jan, faar man Indtrykket af, at det i det 
hele næppe staar bedre til i det store Britannien end i det lille 
Danmarks vestindiske Kolonier. Og naar man ser nogle af For- 
fatterens vigtigste og snarest udførbare Raad gælde Ansættelsen 
af uddannede Sygeplejersker og Oprettelsen af créches (»Krybber«, 
opkaldte efter Jesu Krybbe), eller som vi vilde sige: Vuggestuer 
og Asyler, saa ere jo begge disse Forholdsregler tagne af den 

under Dronning Louises Forsæde virkende Komité, hvortil ogsaa 
Diakonissestiftelsen har den Glæde at kunne medvirke. 

Da Danmark nylig havde Besøg af engelske Journalister, 
var jeg ked af, at de slet ikke kom til at se noget af vor Filan- 
tropi, navnlig overfor Børn. I Omsorg for de vanføre, aands- 
svage og døvstumme ere vi langt forud for England og have en 
gennemført Organisation, som næppe noget andet Land kan 
vise Magen til; og delvis gælder dette ogsaa Arbejdet for de 
forsømte Børn. Det ligger jo netop i vort Lands Lidenhed, at 
vi lettere have kunnet komme igennem disse Opgaver. Hvad om 
vi da ogsaa kunde blive Foregangsfolket med Hensyn til Op- 
rejsning og Opfostring af den sorte Race, saa langt som vort 
Omraade strækker sig. Hvad der er naaet herhjemme hos os 
med Hensyn til de vanskeligt stillede Børn, er sket ved per- 
sonlig Hengivelse af dygtige og offervillige Mænd og Kvinder 
med privat og offenlig Støtte. Det samme vil behøves overfor 
vor vestindiske Opgave, baade den specielt filantropiske og den 
sociale. At der er Vanskeligheder, ogsaa klimatiske at over- 
vinde, skulde ikke afskrække en Nation, som jeg ofte af frem- 
mede har hørt blive kaldt »det lille tapre danske Folk«, og som 
påa Grundlag af en religiøs og folkelig Vækkelse har kunnet vise 
Verden paa flere Omraader, hvad enig Sammenslutning om en 
fælles Opgave kan udrette. 


Fabriksselskabet paa Akureyri. 


Ved Professor, Dr. phil. Finnar Jønsson. 


der fortjener at omtales. 

Det paagældende Selskab er et Aktieselskab, der i 9 Aar 
har drevet et Uldspinderi lidt Nord for Byen Akureyri ved en 
Elv Glerå. Dette Uldspinderi er hidtil gaaet særdeles vel. Nu 
er man i Færd med at udvide Driften og forandre Fabrikken 
"til en fuldstændig Klædefabrik. Der opføres en Fabriksbygning 
udelukkende af Sten og Jærn; Hovedbygningen er 35 X 13,95 
Meter (indvendigt Maal), Stue og første Sal, en Sidebygning (kun 
Stue) 8 X 13,,, Meter, Denne Bygning er udelukkende bestemt 
til Maskinerne, hvorimod den ældre (Uldspinderiets) Bygning vil 


i: tillader mig herved at gøre opmærksom paa et Foretagende, 

blive benyttet til Kontor og Opbevaring. Hele Fabrikken vil 
komme til at staa i 120—130 Tusind Kroner, det gamle Uld- 
spinderi iberegnet. Fabrikken ejer et betydeligt Stykke Land 
og har gratis Ret til at benytte Vandkraften i Glerå, ved Hjælp 
af hvilken Fabrikken bliver dreven ved en Turbine paa 50 
Hestes Kraft. 

Hver Aktie er paa 100 Kr., men der mangler endnu ca. 
20—30 Tusind Kroner. Landskassen har laant Selskabet 50.000 
mod 4 %, Renter uden Afbetaling de første 5 Aar, hvorefter 
Laanet skal tilbagebetales i Løbet af 15 Aar. De, som kende. 
bedst til hele denne Sag, mene at Fabrikken sikkert vil kunne 
give en 6—12 /, og desuden lægge noget hen i en Reservefond. 
Dette er tildels bygget paa Erfaring ved det tidligere Uldspinderi. 
Meningen er at fabrikere gode Uldtøjer (Vadmel af alle Arter) 
til Salg, samt modtage Bøndernes Uld til Forarbejdelse mod et 
bestemt Vederlag. 

Selskabets Bestyrelse bestaar i Øjeblikket af Adjunkt, Al- 
tingsmand Sftefån Stefånsson (Formand), Bankbestyrer Fridrik 
Kristjånsson samt Tømmermester Sigtryggur Jønsson — alle sam- 
men dygtige og energiske Mænd.  Driftsbestyrer er Adalsteinn 
Haldårsson, en solid og intelligent Mand, der ogsaa leder Byg- 
ningens Opførelse. Han har forestaaet Uldspinderiet siden dets 
Oprettelse. 

Endnu skal bemærkes, at naar Fabrikken staar færdig, er 
det Meningen, at man vil erhverve faglærte Mænd i Udlandet 
til at forestaa Klædefabrikationen. 

Af de (30. April 1907) vedtagne Loves Bestemmelser skal 
anføres, at enhver Aktionær, der ejer indtil 10 Aktier, har een 
Stemme, enhver Ejer af 100 Aktier har 19 Stemmer, enhver, der 
ejer over 100, 20 Stemmer; flere Stemmer kan ingen have. Skriftlig 
Fuldmagt fra fraværende Aktionærer gælder, dog saaledes, at 
ingen kan afgive mere end 20 Stemmer ialt, baade for sig selv 
og andre, — Generalforsamlingen skal afholdes i Marts eller 
April hvert Aar paa Akureyri; den skal bekendtgøres i det 
mindste én Maaned før. 

Skulde der ikke blandt »Atlanten«s Læsere findes " nogle, 
der kunde have Lyst til at tage Aktier i dette Foretagende? — 
Angaaende Oplysninger derom kan man bedst henvende sig til 
Hr. Adalsteinn Haldårsson, Akureyri. 


ES tan 


Kongens Reise til Island. 


m Morgenen den 30 Juli 1907 ankrede Kongeflaaden paa 

Reykjaviks ØRhed i det yndigste Sommervejr. Kongen gik 
i Land Kl. 9 Formiddag og landede ved Stenbryggen, som i den 
Anledning var rigt smykket. Da Kongen steg i Land paa Broen, 
bød Islands Minister Hafstein velkommen under Kanonernes 
Torden fra Krigsskibene paa ØRheden. Hvidklædte Smaapiger 
strøede Blomster paa Kongens Vej og ved en Æreport ved Sten- 
broens øvre Ende bød Byfoged Danielsson Majestæten velkommen. 
Af Musikkorpset »Glade Gutter« blev der dernæst afsunget en 
Velkomstsang til Kongen. Fra Stenbroen gik Kongen ved Mini- 
sterens Side til Latinskolen ad rigt flagsmykkede Gader efterfulgt 
af Folkemængden. Ved Latinskolen, Kongens Bolig her i Byen, 
var der rejst en Æreport. 

Rigsdagsmændene kom i Land Kl. 10 og modtoges af Al- 
tingsmændene paa Stenbroen. Derfra gik Vejen til Hotellerne 
»Reykjavik« og »Island«. 

Kl. 2 modtoges Kongen i Altingshuset. Ved den Lejlighed 
blev et »Kongsdrapa« afsunget, som var forfattet af den unge 
Digter og Redaktør Th. Gislason, men Melodierne vare af den be- 
kendte Komponist Sveinbjårnsson. 

Minister Hafstein bød velkommen og udtalte følgende: »Vi 
ere glade og stolte over, at Drs. Majestæt ikke skyer Besværlig- 
hederne ved den lange Rejse for at hilse paa Deres fjærne Land, 
saa uligt de Lande, hvis glimrende Hovedstæder Drs. Maj. i 
Sommer har besøgt under Befolkningens Jubel og under Ud- 
foldelse af den største Pragt. Her findes ingen Paladser, ingen 
Rigdommens Herlighed, men Hjærterne banke Deres Majestæt 
imøde lige saa varmt her som noget andet Sted i eller udenfor 
Deres Rige. Kærlighed og Troskab findes ligesaa vel som andet- 
steds her i Landet med den underlige Blanding af Frost og 
Flammer, sollyse Nætter og solløse Dage, knejsende Fjelde og 
dybe Kløfter, fremilende Vandfald og størknende Lavastrømme 
— Modsætningernes Land, som vi haabe, Solen nu vil bestraale 
og forgylde for Drs. Majestæt«. Ministeren mindedes derpaa i 
varme Ord Kong Christians Besøg den 30. Juli 1874 og Kong 
Frederiks Kongetanke straks efter Tronbestigelsen »om at løfte 
vort Land og højne dets Stilling ved at hædre Altinget som 

aldrig før, Til et varigt Mindesmærke om Drs. Majestæts konge- 
lige Syn paa Islands Sag er Grundstenen formentlig lagt idag 
ved Udstedelsen af Resolutionen og Kommissoriet over en dansk- 
islandsk Kommission. Maatte dette blive til Velsignelse for 
Island og Riget og til Ære og Glæde for Kongen.« 

Ministeren rettede derefter en særlig Henvendelse til de til- 
stedeværende danske Ministre og Rigsdagsmænd og takkede for 
Modtagelsen i Danmark ifjor, gennem hvilken der gik Ønsket 
om gensidig Forstaaelse, hvilket er gensidig Retfærdighed. Maatte 
denne Rejse blive en stor og glædelig Begivenhed i Islands Saga, 
lykkebringende og velsignelsesrig for Landet og dets Fremtid. 
Held og Lykke skærme de kommende Dages Samvær! 

Hans Majestæt Kongen takkede for den smukke Velkomst- 
tale og udtalte, hvor dybt rørt han fra Landstigningsøjeblikket 
havde følt sig over Befolkningens hjærtevarme Modtagelse. Denne 
Dag vilde aldrig gaa Kongen af Minde, den havde overtruffet 
alle hans Forventninger. Med inderlig Taknemlighed havde 
Kongen hørt Ministeren berøre hans elskede Faders Besøg paa 
Island og ÅAltingets Besøg i Danmark. Maatte dette Besøg danne 
en Fredens Bro mellem det elskede Island og Danmark. Jeg 
gentager min hjerteligste Tak. 

Efter at Minister Hafstein havde udbragt et »Kongen leve«, 
der besvaredes med stærke Hurraraab, og Geheimeetatsraad 
Bramsen et Leve for Altinget, sluttede Højtideligheden med at 
Kongen traadte frem paa Altanen og talte til Mængden udenfor. 
Om Aftenen inviterede Islands Minister og Alting til et Gilde i 
Børneskolen, hvor Kongen og mange Andre holdt Taler. Der 
sang man et »Drapa« af den gamle bekendte Digter M. Jo- 
chumsson til Melodier af den unge Komponist $. Einarsson. 

Formanden for Altinget, Docent Erikur Briem mindedes i 
hjertelige Ord Besøget i Danmark i Fjor, særlig Besøget paa 
Fredensborg og Amalienborg og sluttede med at udbringe et 
»Kongen leve« ! 


Hs. Maj. Kongen 
takkede, idet han udtalte følgende: 
Med stor Forventning har jeg set hen til denne Dag, da jeg 
her oppe paa Islands Grund skulde mødes med mine kjære 
Gæster fra sidste Sommer, Det har stedse været Dronningen 

og mig en Glæde at mindes de skønne Dage ifjor, og jeg bringer 
Dem alle paany en Tak derfor, og en Hilsen fra mit hele Hus, 
som alle i Tanken følge os her idag. 

Men min Forventning grunder sig paa endnu ældre Minder. 
Min højtelskede Fader har saa ofte fortalt os om sin Rejse hertil 
i 1874 og om den overordentlig hjærtelige og gæstfri Modtagelse, 
han da mødte hos sit kjære islandske Folk, at De vil kunne 
forstaa, at jeg, som saa, hvorledes han trofast bevarede Mindet 
herom lige til det sidste, derefter har faaet en Længsel efter selv at 
se det berømte Sagaland og færdes personlig hos mit islandske 
Folk, hvis Liv og Fremtid altid vil ligge Kongen stærkt paa Sinde. 

Det er min kongelige Vilje, at Islænderne skulle have al 
den Frihed til at udvikle deres folkelige Ejendommeligheder og 
udnytte Landets Muligheder, som kan bestaa med Rigets Enhed. 
Jeg har arvet Riget som en Enhed, og som saadan skal det 
bevares fra Slægt til Slægt, men jeg har ogsaa den Arv fra min 
Fader, at Islænderne skulle være et frit Folk, som sammen med 
sin Konge skriver de Love, hvorunder de skulle leve, og paa 
denne Arv er det min Vilje at bygge videre. Derfor har jeg 
idag nedsat en Kommission af nogle af Rigets gode Mænd, for 
at de kunne forhandle om Islands forfatningsmæssige Stilling i 
— Riget og finde den Form, hvorunder Islands Frihed og Fremtid 
bygges og bevares, medens Rigets Enhed fastholdes og sikres. 

Det er min Bøn til Gud den almægtige, at han vil lægge 
sin Velsignelse i, hvad der saaledes sættes i Værk, og at han 
vil give Rigets Mænd Visdommens Aand, saa de maa finde de 
Veje, hvorpaa mine Folk kan vandre: Haand i Haand, sam- 
drægtige i Arbejdet baade i Medgangs Tider og i Modgangs Tider, 
om Gud vil, at vi skulle opleve ogsaa saadanne, — I Samdræg- 
tighedens Aand kunne vi da ogsaa altid samles glade til Fest. 

Med disse Følelser af Glæde og Taknemmelighed over, hvad 
jeg har oplevet her idag, og i Haab om en god Fremtid for 
Island og for Islænderne løfter jeg mit Glas og beder Dem om 
sammen med mig at istemme: Island leve! 

Den næste Dag, den 31. Juli, kørte Kongen til Langarnes 
og Klipp for at bese Spedalskheds- og Sindssygehospitalerne. 
Om Aftenen var Kongen hos Ministeren, medens Altingsmændene 
beværtede deres Kolleger fra Rigsdagen paa Hotel »Reykjavik«. 
— Den 1. August afrejste Kongen, Rigsdagsmændene og Al- 
tingsmændene til pingvellir, nogle til Hest og nogle i Vogne. 
Rejsen gik godt i det smukke Vejr, Kongen red i forreste 
Række ved Siden af Islands Minister, Allerforrest red to Politi- 
betjente og Sysselmand Tulinius, Det øvrige Følge red bag efter 
Kongen i smaa Grupper. Da man nærmede sig Pingvellir, 
hvortil Vejen gaar gennem den verdensberømte Almannagjå, 
som var rigt smykket med Flag, og ved hvis Indgang en Ære- 
port var bleven rejst, hvorpaa der stod: »Velkommen til det 
hellige Tingsted,« forandredes Rækkefølgen saaledes at Kongen 
med sin Flok blev bagest. De andre Ledsagere stillede sig op 
i »Gjå«en som en levende Mur langs Vejen (og raabte Hurra, 
da Kongen kom forbi. Paa Ppingvellir var der bleven opført to 
Huse, det ene til Kongen og det andet til Rigsdagens Repræsen- 
tanter, det sidste var ogsaa bestemt til Spisesal. Altingsmændene 
og det øvrige Følge laa 1 Telte. 

Den næste Dag, den 2. August, spadserede man op til Vand- 
faldet og Professor Olsen forklarede de historiske Mærker, der 
ses allevegne, fortalte om den islandske Republik, om det gamle 
Alting, om de store Kampe, som der har fundet Sted o. s. v. 
Naar man staar paa dette Sted og faar Forklaring paa alle de 
minderige Steder, der gemmer Islands helligste Minder og for- 
tæller dets Historie i de gode og onde Dage, holder man i sin 
Haand Nøglen til rigtig Forstaaelse af Islændernes Selvstændig- 
hedskamp, Frihedstrang og Frihedskamp. 

Kl. 1 gik man til Lovbjærget (ved Snorrabud), hvor der 
holdtes mange Taler og flere Sange bleve sungne. 


Kongens Tale lød saaledes: 


Dybt greben ved at staa paa dette Sted, der er rigt paa 
Minder, ikke blot gamle Minder om Tusindaarsfesten, som min 
Fader i Dag for 33 Aar siden havde den Lykke at overvære 
paa dette Sted, udtaler jeg Haabet om ved dette Besøg hos den 
kjære islandske, Befolkning at have sluttet et Forbund, som 
aldrig kan brydes. Jeg giver Dem nu Løfte om at frede om 


— 167 — 


Deres. Forfatning og om alt, hvad der er Dem kært. Leve 
Island, som jeg haaber ved Samarbejdet mellem islandske og 
danske Mænd skal gaa en velsignet Fremtid i Møde. Gud vel- 


signe Island! 


Ved Middagen senere paa Dagen var der ogsaa mange Taler. 
Landsekretær Klemens Jonsson talte for Kongen. Hs. Maj. Kongen 
udbragte Islands Skaal og udtalte, at det var hans Maal at føre 
den islandske og danske Nation til Frihed og Fremskridt og han 
haabede, at det Udvalg, han havde nedsataf islandske og danske 
Tingmænd, vilde træffe den rigtige Basis for et varigt Venskab 
imellem de to Nationer. 

Ved 3-Tiden fandt der Brydning (Glimur) Sted. Der var 8 
Deltagere. Første Præmie vandtes af Hr. Hallgrimur Benediktsson. 
Om Aftenen fik man sig en Svingom paa Danseestraden og Kl. 10 
var der Fyrværkeri. 

Den 3. August rejste man til den verdensberømte Geysir. 
Den 4. opholdt man sig ved Geysir og tog til Gullfoss og til- 
bage igen. Geysir udsendte sine Vandstraaler to Gange i Da- 
gens Løb. Veéd Geysir findes der en Sten hvorpaa Kristian den 
9.s Navn er indhugget til Minde om Kongens Besøg 1874. Nu 
er der to Kongestene ved Geysir, idet Frederik den 8.s Navn 
blev indhugget paa en anden Sten. 

Den 5. August rejste man fra Geysir til pjorsårbruå i det 
yndigste Sommervejr. Man tog over to nye Broer, den ene 
over Tungufljéåt, den anden over Hvitå. Over Storå Laxå 
tog man til Hest og der i Nærheden besaa Kongen. en Bonde- 
gaard af den gamle Type. Den 6. August var der Dyrskue ved 
Pjorsårbri. Konsulent G. Gudmundsson havde her haft et stort 
Arbejde for at Gæsterne kunde faa et svagt Begreb om det 
islandske Landbrug. Der fremstilledes Heste, Køer, Faar og 
Smør, Landbrugsministeren holdt en Tale, hvori han frem- 
hævede Nødvendigheden af indbyrdes Samarbejde mellem Bøn- 
derne. 

Den 7. August var Rejsens sidste Dag. Man kom til Rey- 
kjavik om Aftenen og næste Dags Aften inviterede Bystyret til 
et Bal i Børneskolen, hvortil der mødte omtrent 400 Mennesker. 
Den 9. August holdtes der en Frokost paa Landets Bekostning. 
Ved denne var der mange Taler. 


LETS NEERR 


Kongen rejste fra Reykjavik den 10. August, og næste Dags 
Eftermiddag ved Totiden ankom Eskadren til 

Isafjord paa Islånds nordvestlige Halvø. 

Over et halvt Hundrede flagsmykkede Dampskibe, Hval- 
fangere og Motorbaade sejlede Kongeskibet imøde, og fra alle 
disse Skibe hilstes Kongen med Hurraraab. 

Ved Landstigningen modtoges Kongen af Byfoged Torfason, 
Byraadet. og en meget stor Menneskemængde. I Procession be- 
gav man sig til et Festtelt, som var rejst i Dagens Anledning. 
Festlighederne indlededes med Afsyngelsen af en smuk Sang til 
Kongen af Gudmund Gudmundsson. 

Byfoged Torfason: talte for Kongen, hvorefter Hs. Maj. 
Kongen takkede og udbragte et Leve for Isafjord. Læge Thor- 
steinson talte for den danske Rigsdag, og Folketingets Formand 

A. Thomsen takkede og udbragte et Leve for Island. 
; Til Kongetaflet om Bord paa »Birma« var indbudt Byens 
Honoratiores og 12 Rigsdagsmænd. 

Mandag Morgen besaa Kongen Købmand A. . Asgeirssons 
Klipfisketilberedningsanstalt, hvorefter »Birma« og de øvrige 
Skibe Kl. 11 afsejlede fra Isafjord i stille Solskinsvejr, Det var 
en meget interessant Sejlads forbi Kap Nord ud i det nordlige 
Ishav. Kl. 3 passeredes Kap Nord, et Fjæld, der i 1600 Fods 
lodret Højde rager frem i Havet. Mægtige Fuglesværme op- 
skræmmedes ved et Kanonskud fra Skibet og kredsede rundt i 
et ubeskriveligt Virvar. 

Ved Midnatstid naaedes Ankerpladsen ved Hrisey, hvor- 
fra Eskadren næste Dag afsejlede til Akureyri. 


Kongen paa Akureyri (Øfjord). 
Ved Professor, Dr. phil. Finnur Jønsson. 


1 anke d. 13. August gled Birma med Følge ind i Hav- 
nen forbi Oddårepynten Kl. 10 om Morgenen. Vejret havde 
været mindre godt, regnfuldt og taaget, de foregaaende Dage; saa 
at man var lidt ængstelig for Tirsdagen. < Men Vejret blev sær- 
deles godt, kun manglede der Solskin. Øfjorden med Dalen er 

H. Einarsson, Akureyri, fot. 


Landgangsbroen. 


en af Landets prægtigste Bygder. Det inderste af Fjorden er 
ligesom et indelukket stort Bassin — en fortrinlig Havn —, 
hvorudi Elven strømmer; denne danner et bredt, prægtigt Delta, 
som Rigsdagsmændenes Blik frydede sig ved. Til begge Sider 
er der Fjælde; paa Østsiden er Fjældet tæt ved Fjorden, dets 
Sider se venlige og hyggelige ud. Byen ligger paa Vestsiden 
med prægtig Udsigt ogsaa til Dalmundingen og de omgivende 
Fjælde i Sydøst. 

Rigsdagsmændene gik fra Borde lidt før 11, Kongen med 
Følge Kl. 11 præcis — under Kanonsalut. Landgangsbroen var 
prydet med en Æreport, bestaaende af to Taarne med en Spids- 
bue imellem; den saa nydelig ud; forrest paa Broen vare Børn 
opstillede i to Rækker, alle festklædte og med Flag i Haanden; 
efter Hurraraabene ved Kongens Ilandstigning afsang de en Sang. 
Derfra gik Vejen til den nye, store og smukke Good-Templar- 
bygning. Mange af Byens Folk og tilrejsende havde faaet Ind- 


H. Einarsson, Akureyri, fot. 
Efter Festen i Good-Templarbygningen. 


bydelse til Festen, Efter at alle vare samlede, holdt Byfoged G. 
Gudmundsson en smuk Velkomsttale til Kongen, som denne be- 
svarede, Tiltrods for at man befandt sig i et Afholdshjem, lod 
man — takket være Byraadets Forsynlighed — Champagnen 
skumme. Efter at Rigsdagsmændene vare hilste med en Tale, 
underholdt Kongen sig med flere af de tilstedeværende. Efter 
godt og vel en Times 'Tid, der forløb under muntre Samtaler, 
steg man til Hest. Programmet lød paa, at man skulde ride 
ind til Præstegaarden Hrafnagil — omtr. en Times Ridt fra 
Byen —, hvor der skulde spises og et 2—3 Timers Ophold 
gøres. Undervejs blev der gjort et lille Hvil og Forfriskninger 
indtoges i Form af Øl og Sodavand. Kongen og Minister Haf- 
stein red i Spidsen af det egentlige Tog — et ret imponerende 
Tog —, men foran Kongen red 36 Bønder, alle paa ensfarvede 
graa Heste, med det islandske Falkebanner i Spidsen. I 
Tunet paa Hrafnagil var der rejst et stort Telt, hvor Kongen 
og Rigsdagsmændene og alle de indbudte spiste Frokost. Atter 
holdtes der Taler baade i Teltet og ude paa en Talerstol, der 
var rejst lige derved. En stor Mængde af Folk fra Egnen var 

mødt, baade unge og gamle, Mænd og Kvinder. Flere havde 
vanskeligt ved at forstaa de danske Taler, men pludselig fangedes 
Øret af en i det hele ret korrekt holdt Tale paa islandsk, af 
Landstingsmand, Oberstløjtnant Rambusch; da vare alle med. Efter 
at Signalet til Opbrud var givet, satte Toget sig igen i Bevægelse 
og man red samme Vej tilbage — alle i glad Stemning, ikke 
mindst Byraadet, fordi alt var gaaet. saa godt; det eneste, der 
generede, var de forfærdelige Støvskyer, som ophvirvledes, og 
som bevirkede, at de fleste ved Tilbagekomsten saa ud som 
Fyrbødere i Funktion. 

Hermed var Festen ude; om Eftermiddagen inviterede Kon- 
gen og Rigsdagsmændene nogle af Byens Honoratiores og til- 
rejsende ud til Middag — i Løbet af Natten stak Skibene i Søen. 

Hele denne smukke og fornøjelige Modtagelsesfest var Byen 
til den største Hæder. 


Torsdag den 15. August ankom Kongeeskadren til Seydis- 
fjord efter at have passeret Polarkredsen 2 Gange, for Nord- 
gaaende udfor Ravdarhuk og efter en Times Sejlads igen for 
Sydgaaende. Ved Tretiden naaede Eskadren ind gennem den 
to Mile lange Fjord til Seydisfjord, Østislands største Handels- 
plads. 

Byfoged Johannesson gik om Bord paa »Birma« og bød Hs. 
Maj. Kongen velkommen. 

Ved Tretiden gik Kongen i Land, hilst med Hurraraab af 
den store Menneskemasse. Ledsaget af Seydisfjords Byraad be- 
gave Kongen og Rigsdagsmændene sig til Kommuneskolen, hvor 
den officielle Modtagelse fandt Sted, og hvor hvidklædte Damer 
og Børn med Flag i Haanden hilste Kongen. Der blev afsunget 
en Sang af Steingrim Thorgrensen. 

Byfoged Johannesson talte for Kongen, der havde glædet 
Islands yngste By, som indebærer saa store Fremtidsmuligheder, 
med sit Besøg, i hvilken Anledning Omegnens Beboere trods 
Terrænvanskelighederne vare strømmede sammen i Byen. 

Hs. Maj Kongen udtalte sin inderlige Glæde over at se 
Seydisfjord, hvorfra han ved Telegrafforbindelsens Aabning i 
Fjor havde modtaget de første hjærtelige Hilsener. Kongen 
sluttede med et Leve for Seydisfjord. 


”" 


Byfoged Johannesson udbragte et Leve for Rigsdagen, for 
hvilket Folketingets Formand A. Thomsen takkede. 

Man foretog derefter en Spadseretur langs Fossen, og i et 
Telt indtoges en Forfriskning. Her holdt Hs. Maj. Kongen 
følgende Afskedstale: . 

Jeg nævnede før, at Seydisfjord var den første islandske 
By, med hvilken jeg i Fjor udvekslede telegrafisk Hilsen. Sey- 
disfjord er nu den sidste By paa Island, som jeg kan bringe 
min personlige Hilsen. Det er derfor med særlig vemodige og 
sorgblandede Følelser, jeg nu siger Seydisfjord Farvel; thi det 
er jo tillige et Farvel til Island. 

Jeg kom herop med glad Forventning om at lære Islands 
Natur og dets Folk at kende; jeg drager herfra med Sindet op- 
fyldt af Beundring for Islands. storslaaede Skønhed og med 
Hjærtet opfyldt af Taknemlighed for al den Hengivenhed og 
Kærlighed, der er strømmet mig imøde fra Befolkningens Side 
overalt, hvor jeg har færdedes blandt den. 

Modtag da til Afsked Eders Konges inderlige dybtfølte Tak! 
Vær forvisset om, at Mindet om disse skønne Dage stedse vil 
blive bevaret af mig og min Slægt, og vær ligeledes forvisset 
om, at Islands Vel altid vil ligge Eders Konge dybt og alvorligt 
paa Hjærte. Jeg hjembringer den fortrøstningsfulde Overbevis- 
ning, at dette Rigsdagens og mit Besøg nok skal vise sig i mere 
end én Retning at bære Frugt til Gavn og Lykke for Island. 
Endnu en Gang Tak og Levvel! Island leve! (Hurraraab). 


Minister Hafstein udbragte derpaa et med nifoldige Hurra- 
raab besvaret Leve for Kongen, og Landstingets 2. Viceformand 
Generalauditør H. C. Steffensen rettede til Afsked en Tak til Al- 
tinget. 

Ved Sekstiden gik Kongen atter om Bord i »Birma«. Til 
Taflet her var indbudt talrige Borgere fra Seydisfjord. Ogsaa 
om Bord paa »Atlanta« var der stor Afskedsmiddag. 

Om Aftenen ved Titiden afsejlede Eskadren fra Seydisfjord 
og satte Kurs efter Norge. 

Islandsbesøget var endt. 

Onsdagen den 21. August vendte Hs. Maj. Kongen med 
Følge tilbage til København. Ved Modtagelsen paa Toldboden 
var Foreningen »De danske Atlanterhavsøer« repræsenteret ved 
Præsidenten, Kammerherre Sehested, Vicepræsidenten, Professor 
T. Westermann, samt endvidere Kommandør G. Holm, fhv. Over- 
lærer L. Bergh og Foreningens Sekretær. 


Portotaksterne mellem Danmark og de 
danske HAtlanterhavsøer, 


Foreningen »De danske Atlanterhavsøer« har gentagne Gange 
drøftet Spørgsmaalet om en Nedsættelse af Portotaksterne mellem 
Danmark og de danske Atlanterhavsøer. I Efteraaret 1904 indgik 
man med et Andragende til Generaldirektoratet for Postvæsenet 
om, at dette vilde tage Spørgsmaalet om en Forandring af Porto- 
taksterne mellem Danmark og Island samt Dansk Vestindien 
under Overvejelse.. Generaldirektoratet stillede sig velvillig til 
Sagen, og der er nu mellem Indenrigsministeriet og henholdsvis 
Ministeriet for Island og Finansministeriet afsluttet Overens- 
- komster vedrørende Postudvekslingen mellem Danmark og hen- 
holdsvis Island og Dansk Vestindien. Af disse Overenskomster, 
som nedenfor ere gengivne, vil det fremgaa, at Portoen for de 
forskellige Arter Postforsendelser i den gensidige Udveksling er 
bleven ret betydeligt nedsat. 


Bekendtgørelse angaaende det gensidige Forhold mellem 
det danske og det islandske Postvæsen. 


Undertegnede Ministerier ere blevne enige om i Stedet for de i Fælles- 
bekendtgørelse af 26de September 1872 samt senere Fællesbekendtgørelser 
om det gensidige Forhold mellem det almindelige danske og det særlige 
islandske. Postvæsen indeholdte Bestemmelser om, hvilke Arter Post- 
forsendelser der gensidig direkte kunne udveksles mellem de to Post- 
omraader, og paa hvilke Betingelser, at fastsætte følgende nye Bestem- 
melser, der skulle træde i Kraft den i1ste Januar 1908. 

81. Til Forsendelse som Postsager mellem det danske og det is- 
landske Postomraade skal modtages: 

1) løse Breve, 2) Pengebreve, 3) Pakker, 4) Møntforsendelser, 5) Post- 
anvisninger, 6) Postopkrævningsforsendelser. 

8 2. Til »løse Breve« henregnes: Breve, Brevkort, Tryksager, Vare- 
prøver og Mønstre; disse Forsendelser kunne anbefales. Medens Breve, 
Vareprøver og Mønstre samt ufrigjorte Tryksager ikke maa veje over 
250 Gram for hver Forsendelse, er Vægtmaksimum for helt eller delvis 
frigjorte Tryksager 2 Kg. 

Portoen for almindelige, forud frigjorte Brevforsendelser udgør: 


fortBreve"af Vægt indtil-20- Gram AE ERNE SHA ANER 10 Øre, 
- — over — Indtleiess Grams PÅUEE) 
- — over 125 Gram indtil 250 — 30 —, 
MR BFEVKOT TLS IR DR ca AL NA ES ORE SEER ESSENSEN SEERE SEERE SEES 5 —, 
£Æ Brevkort-med=-betaltES va ÆRE SEE ER SUSAN SEERE, 10 Øre, 
-… Tryksager, 
-… Vareprøver, Pr:390 Ga ERR ERR SOREN ER FN d —, 
-… Mønstre 


dog med en Minimumsporto af 10 Øre for Vareprøver og Mønstre. 
Ufrigjorte Breve og Brevkort udtakseres i en Porto lig det dobbelte af 
den foranstaaende, for forud frigjorte Forsendelser fastsatte Porto. 
Ufrigjorte Tryksager, Vareprøver og Mønstre takseres som Breve. Util- 
strækkeligt frankerede Brevforsendelser udtakseres i en Porto lig det 
dobbelte af den manglende Franko. 

Anbefalingsgebyret udgør 15 Øre. Anbefalede Forsendelser skulle 
være forud frigjorte. 

8 3. Pengebreve kunne have angiven Værdi til et ubegrænset Beløb. 
Portoen for Pengebreve sammensættes af Portoen for et almindeligt 
Brev af samme Vægt og af en Forsikringspræmie, der udgør 20 Øre pr. 
250 Kr. Pengebreve skulle være forud frigjorte, 

S 4. Pakker kunne forsendes med og uden angiven Værdi; Værdi- 
angivelsens Størrelse er ubegrænset. 

Pakker til og fra de paa Postdampskibenes Anlægspladser paa Island 
værende Posthuse kunne veje indtil 5 Kg., men Pakker, der skulle be- 
fordres videre med de islandske Landpostbude til og fra andre Post- 
huse paa Island, indtil 2//, Kg., og maa ikke være over 46 Centimeter 
lange og ikke over 23 Centimeter høje eller brede. Paa sidstnævnte 
Pakkers Adressebreve skal staa »landvejs«. 

Portoen for Pakker til og fra de paa Postdampskibenes Anlægs- 
pladser paa Island værende Posthuse udgør 20 Øre pr. Pakke med 
Tillæg af 5 Øre for hvert !/, Kg. af Pakkens Vægt. For Pakker, der 
skulle befordres med de islandske Landpostbude til og fra andre Post- 
huse paa Island, erlægges foruden den ovenfor anførte Porto en særlig 
islandsk Landporto, der beregnes med 30 Øre pr. ”/, Kg. eller Del deraf 
af Pakkens Vægt i Tidsrummet fra den 15. April til den 14. Oktober, 
men 25 Øre for hvert 125 Gram eller Del deraf af Pakkens Vægt i Tids- 
rummet fra den 15. Oktober til den 14. April. For Pakker med angiven 
Værdi opkræves foruden den foranstaaende Vægtporto en Forsikrings- 
præmie, der udgør 20 Øre pr. 250 Kg. 

Pakkerne kunne, naar bortses fra den særlige islandske Landporto, 
der altid opkræves af det islandske Postvæsen, afgaa enten helt frigjorte, 
helt ufrigjorte eller delvis frigjorte. 

8 5. Møntforsendelser kunne veje indtil 8 Kg. pr. Forsendelse. Por- 
toen beregnes paa samme Maade som for Pakker med angiven Værdi. 
Møntforsendelser kunne afgaa enten helt frigjorte, helt ufrigjorte eller 
delvis frigjorte. 

8 6. Postanvisninger kunne forsendes mellem de to Postomraader 
indtil et Beløb af 720 Kr. for hver enkelt Anvisning. Samtlige Post- 
kontorer og Postekspeditioner paa begge Postomraader deltage i denne 
Udveksling. 

Portoen andrager: 


forb el SD ANAIS ST KR SENER AES DERE RT Ms 15 Øre 
- NOV REVSEEEIn (TT BEKOON Eee nen 30 — 
2 == RR KODES ESS DO DE LATE ADS 


og derefter 15 Øre yderligere for over 100 Kr. mere eller Del deraf. 

Postanvisninger skulle altid være forud frigjorte. 

Telegrampostanvisninger kunne forsendes mellem de to Postom- 
raader ligesom andre Postanvisninger og udveksles mellem de samme 
Posthuse, som deltage i Udvekslingen af andre Postanvisninger. 

Foruden Portoen, som er den samme som for almindelige Post- 
anvisninger, maa Afsenderen forud betale Telegrammets Takst.' Udveks- 
lingen foregaar iøvrigt efter de i den internationale Forbindelse gæl- 
dende Regler. 

&S 7. Postopkrævning kan tages paa saavel almindelige som anbe- 
falede Brevforsendelser, paa Pengebreve samt paa Pakker indtil samme 
Maksimumsbeløb som for Postanvisninger. Samtlige Postkontorer og 
Postekspeditioner paa de respektive Postomraader deltage i den gen- 
sidige Udveksling af Postopkrævningsforsendelser. 

Opkrævningsgebyret udgør samme Beløb som Portoen for Post- 
anvisninger af tilsvarende Størrelse. Udvekslingen af Postopkrævnings- 
forsendelser foregaar iøvrigt i Overensstemmelse med de i den inter- 
nationale Forbindelse gældende Regler. 

Postopkrævningsforsendelser skulle være forud frigjorte. 

8 8. For Modtagelsesbeviser erlægges et Gebyr af 10 Øre pr. Bevis. 

8 9. Portoen og Gebyrerne for alle Arter af danske og islandske 
Postforsendelser, der besørges mellem de tvende Postomraader, tilfalde 
uden særlig Afregning det Postvæsen, paa hvis Omraade Portoen er 
bleven opkrævet. 

& 10. Erstatning for bortkomne eller beskadigede Postforsendelser 
i den gensidige Udveksling ydes i Overensstemmelse med de paa det 
erstatningspligtige Postomraade gældende interne Regler. 

Det afsendende Postvæsens Erstatningsansvar ophører, naar For- 
sendelserne ere afleverede til Bestemmelseslandets Postvæsen, og dette 
har modtaget dem uden Indsigelse. 


Hvilket herved bekendtgøres til Efterretning for alle vedkommende. 
Indenrigsministeriet og Islands Ministerium. 


16. September 1907 


Kjøbenhavn og Reykjavik, den ————5 
Sigurd Berg. H. Hafstein. 

Bestemmelser angaaende Postudvekslingen mellem 
Kongeriget Danmark og de dansk-vestindiske Øer. 


Undertegnede Ministerier ere blevne enige om, i Stedet for de nu 
gældende Bestemmelser vedrørende Postforholdet mellem Kongeriget 
Danmark og de dansk-vestindiske Øer fra den iste Oktober d. Å. at 
indføre følgende ny Ordning af den gensidige Postudveksling: 

De til enhver Tid gældende, af Kongeriget og Dansk-Vestindien til- 
traadte internationale Postkonventioner og Postoverenskomster med til- 
hørende Ekspeditionsreglementer skulle være gældende i den gensidige 
Udveksling med følgende Undtagelser: 


Portoen for almindelige Brevforsendelser andrager: 


For almindelige frigjorte Breve fra Kongeriget ...... 10 Øre pr. 20 Gram. 
— — — —  — Dansk-Vestindien 25 Bit — 
— — ufrigjorte —  — Kongeriget ...... 25 — — 
— — — —  — Dansk-Vestindien 40 Øre — 
— — frigjorte Brevkort fra Kongeriget .. 5 — — 
Får — — — — D.-Vestindien 10 Bit — 
— — ufrigjorte — — — Kongeriget... 15 — — 
— — — — — D.-Vestindien 15 Øre — 
— Brevkort med betalt Svar fra Kongeriget ...….. 10 — — 
— — —… — —  — D.- Vestindien ... 20 Bit — 
kv Bld fra Kongeriget..…... … 5 Øre pr. 50 Gram. 


— Forretningspapirer — Dansk-Vestindien.. 5 Bit — 
Ovennævnte Portotakster komme ogsaa til Anvendelse paa anbefalede 
Brevforsendelser, Værdibreve samt Postindkasseringsforsendelser, for 
saa vidt angaar den Del af Betalingen for disse, som udgøres af den 
almindelige Brevporto. 
I anbefalede Breve er det tilladt at indlægge gangbare Møntstykker. 
Betalingen for Begæringer om Brevforsendelsers Tilbagelevering 
eller Forandring i deres Adressering sammensættes af Portoen for et 
Enkeltbrev og af det fastsatte Anbefalingsgebyr. 
Portoen for Pakkeforsendelser, der forsendes direkte mellem Konge- 
riget og Dansk-Vestindien i forseglede Postsække, andrager: 
for Pakker af Vægt indtil 1 Kg.: i Danmark 45 Øre, i Dansk-Vestindien 
60 Bit; heraf oppebærer Danmark 15 Øre og Dansk-Vestindien 20 
Øre, medens Restbeløbet tilfalder Afsendelseslandet som Søbefor- 
dringsgodtgørelse; 
jor Pakker af. Vægt .over 1"Kg.; "men sikke over 2), Kg: Pin Danmark 
65 Øre, i Dansk-Vestindien 85 Bit; heraf oppebærer Danmark. 20 
Øre og Dansk-Vestindien 20 Øre, medens Restbeløbet tilfalder Afsen- 
delseslandet som Søbefordringsgodtgørelse; 
for Pakker af Vægt over 2", Kg., men ikke over 5 Kg.: i Danmark 
120 Øre, i Dansk-Vestindien 160 Bit; heraf oppebærer Danmark 30 
Øre og Dansk-Vestindien 40 Øre, medens Restbeløbet tilfalder Af- 
sendelseslandet som Søbefordringsgodtgørelse; 

for Pakker af Vægt over 5 Kg., men ikke over 50 Kg.: i Danmark 15 
Øre for hvert. ”/, Kg. og i Dansk-Vestindien 20 Bit for hvert ”/, Kg.; 
heraf oppebærer Danmark og Dansk-Vestindien hver 5 Øre, medens 
Restbeløbet tilfalder Afsendelseslandet som Søbefordringsgodtgørelse. 


Ere Pakkerne voluminøse, forhøjes ovennævnte Portotakster med 

50 pCt., dog saaledes, at eventuelle Brøker afrundes opad til nærmeste 
hele Tal. 
Pakkerne kunne belastes med Postopkrævning indtil et Beløb af 
720 Kr. =< 1,000. Frcs.; for saadanne Pakker opkræves foruden oven- 
nævnte Takster det i Forbindelsen med Udlandet gældende Opkræv- 
ningsgebyr. 

Paa Pakkerne kan. der angives Værdi indtil et Beløb af 7,200 Kr. = 
10,000 Frcs.; Værdigebyret andrager pr. 216 Kr. =< 300 Frcs. i Danmark 
15 Øre og i Dansk-Vestindien 20 Bit, hvoraf 3%/, Øre tilfalder Dansk- 
Vestindien og Restbeløbet Danmark, der overtager Ansvaret for Søbe- 
fordringen i begge Retninger. 

Pakker uden angiven Værdi behøve ikke at være forseglede, og 
Adressebreve til Værdipakker behøve ikke at være forsynede med ÅAf- 
iryk' af det Segl, .der er benyttet til Forsendelsens Lukke. 

Kjøbenhavn, den 18. Juli 1907. 


Indenrigsministeriet: Finansministeriet: 
Enevold Sørensen. Vilh. Lassen. 
C. L. Lage. B. Ellermann. 


Den vestindiske Kirkesag. 


dvalget for den vestindiske Kirkesag har paabegyndt Ud- 

'givelsen af et Blad, hvis Titel er »Den vestindiske Kirke- 
sag«, og som redigeres af cand. theol. P, Helweg-Larsen. 

Det er Tanken aarligt at udsende 4 Hefter, der ville komme 
itvangfri Følge, og som ville blive tilstillede enhver, der i aarligt 
Bidrag betaler mindst 1 Krone. Desuden kan Bladet bestilles 
hos Postvæsenet, hvor det koster 1 Krone aarligt. 

Hovedvægten vil blive lagt paa Breve fra Dansk Vestindien, 
saa Bladet derigennem kan komme til at virke som et Budskab 
mellem Befolkningen og Kirken derude og Menigheden herhjemme. 

Bestyrelsesvalget i Foreningen ,,De danske 
Atlanterhavsøer". 


ed det forestaaende Valg, hvortil Stemmesedler senere ville 

blive udsendte, skulle følgende Medlemmer af Bestyrelsen paa 
Omvalg i Åar: 

I Sektionen for Island, der for Tiden bestaar af 15 Med- 
lemmer, Sysselmand, cand. jur. P, Widalin Bjarnason, Havne- 
kaptajn C. F. Drechsel, Kommandør 4. P. Hovgaard, Professor, 
Dr. phil. Th. Thoroddsen og Tømmermester O. W. Olsen. 

I Sektionen for Færøerne, der tæller 9 Medlemmer, 
Kommandør R. Hammer, Professor L. Schrøder og Havnebyg- 
mester H. C. V. Møller. 

I Sektionen for Grønland, der tæller 7 Medlemmer, Dr. 
phil. K. I. V. Steenstrup og cand. mag. W. Thalbitzer. 

I Sektionen for Dansk Vestindien, der bestaar af 9 
Medlemmer, Bibliotekar, Dr. phil. F. Børgesen, Grosserer Moses 
Melchior og Grosserer Holger Petersen, 

Samtlige heranførte Medlemmer afgaa efter Tur og kunne 
genvælges. 

Som Revisor afgaar Grosserer I. A. Lefolii, der ikke ønsker 
Genvalg. 


Fabriksselskabet paa Akureyri. 


Atlantens Septemberhefte henleder Professor Finnur Jonsson 

Opmærksomheden paa et Aktieselskab, som i 9% Aar har 
drevet et Uldspinderi lidt Nord for Byen Akureyri, og som nu 
skal udvides og forandres til fuldstændig Klædefabrik.  Profes- 
soren henstiller til Atlantens Læsere at tegne Aktier i dette Fore- 
tagende. Hver Aktie er paa 100 Kroner, 

Paa Foranledning af en Henstilling fra et Medlem af For- 
eningen, der allerede har tegnet sig for en Del Aktier, har man 
ordnet det saaledes, at Tegning af Aktier fremtidig kan ske ved 
Henvendelse til Foreningen »De danske Atlanterhavsøer«s Kon- 
tor, Vestre Boulevard 34, København B. 


SØE RER 


Sociale og hygiejniske Forhold i Grønland. 


Ved Gustav Meldorf, tidl. Læge i Julianehaabs Lægedistrikt. 


aar jeg i de efterfølgende Linier skal komme ind paa Om- 
N talen af nogle sociale og hygiejniske Forhold i Grønland, 
saa maa jeg hertil allerførst bemærke, at nærværende Skildring 
udelukkende støtter sig til Iagttagelser fra Julianehaabs Læge- 
distrikt i den sydligste Del af Grønland, hvor jeg i 6 Aar (1897— 
1903) har virket som Læge. For de nordligere Lægedistrikters 
Vedkommende (fra Narssalik Isfjord og Nord efter) har jeg ikke 
selv haft Lejlighed til at undersøge Forholdene; imidlertid synes 
det af de forskellige Rejsebeskrivelser o. lgn., der foreligge fra 
disse Egne, med tilstrækkelig Tydelighed at fremgaa, at hvad 
Renlighed, Hygiejne, Økonomi og Ign. angaar, da har den ene 
Egn ikke stort at lade den anden høre, Med de Modifikationer, 
de forskellige klimatiske Forhold nødvendigvis medføre i Leve- 
vis, Fangstmaade 0. s. v., ere Forholdene i de forskellige Egne 
af Landet saa temmelig analoge langs hele Vestkysten, og i 
Østgrønland staar det — efter alt at dømme — blot endnu 
værre til med Hygiejne o. lgn. end paa Vestkysten, hvor dog 
den europæiske Civilisation jo nu i mellem et og to Aarhun- 
dreder har kunnet paavirke den eskimoiske Befolkning, og hvor 
denne jo i endog ret betydelig Grad efterhaanden er bleven 
— blandet med det indvandrede danske Element. 

Grønlænderne ere et elskværdigt, godmodigt, fattigt, haard- 
ført og nøjsomt Folk, der lever i et Land, hvor Kampen for 
Tilværelsen er meget haard, haardere end paa de fleste andre 
Steder i Verden. Den s ore, vilde, øde og kolde Polarnatur maa 
af Mennesket fravristes — ofte under stor Møje og med Livs- 
fare — hvad dette behøver til sit Livsophold, 

Næsten alt spiseligt skal tages fra Havet. Jagten paa Land- 
vildtet (Ræve, Harer, Ryper og i de nordligere Egne Rensdyret) 
giver i Forhold hertil et temmelig ringe Udbytte. Da Sæl- 
hundefangsten ved Siden af Fiskeriet — som bekendt — er 
Hovednæringskilden, har det selvfølgelig den allerstørste Betyd- 
ning for Befolkningen, at der blandt den mandlige Del heraf 
stadig findes dygtige Fangere og Jægere. — Om Antallet af 
dygtige Sælhundefangere skulde være gaaet tilbage i Tiden efter 

Landets Kolonisation, er vel meget vanskeligt eller umuligt at sige 
med Sikkerhed; men vist er det, at der baade ved Kolonierne 
og ved Udsteder og Bopladser for Tiden findes et forholdsvis 
stort Proletariat af Grønlændere, bestaaende dels af saadanne 
Mænd, der vel ro ud i deres Kajakker — saa godt som daglig, 
naar Vejret tillader det — men ere meget maadelige Kajakmænd 
og Fangere, og dels af saadanne, der slet ikke eller næsten slet 
ikke ro i Kajak, særlig de kajaksvimle. 

Kajaksvimmelhedens Udbredelse og Betydning for det grøn- 
landske Samfund har jeg omtalt i en lille Afhandling, betitlet: 
»Om Kajaksvimmelheden i Grønland og dens Forhold til Brugen. 
af Nydelsesmidler« (Bibliotek for Læger, 1900). 

Til at fremme daarlige økonomiske Forhold iblandt Grøn- 
lænderne bidrager foruden det forholdsvis store Antal af mer 
eller mindre daarlige Fangere, kajaksvimle o. s. v. ogsaa meget, 
at de fleste Familier føre en økonomisk slet Husholdning. Grøn- 
lænderne leve i Øjeblikket og tænke forholdsvis lidt paa den 
Dag i Morgen. Naar de komme til Penge paa en eller anden 
Maade (ved Salg af Sælhundespæk, Skind o. lign.), gives Pengene 
som oftest ud lige med det samme; de saa at sige brænde Ejer- 
manden i Hænderne, og de udgives saa ofte til liden eller ingen 
Nytte. Vinterforraadene af Spæk, tørret Kød og Fisk indsamles 
ogsaa — selv i gode Fangstaar — meget ofte i utilstrækkelig 
Mængde. Det er saa fristende at sælge Varerne i Butiken og 
saa bruge de derved indkomne Penge til Kaffe, Tobak o. s. v. 
og saa forøvrigt stole paa, at Fremtiden alligevel vil bringe Mad 
nok til de sultne Munde. At det i Vintertiden paa Grund af 
Storm og Uvejr ikke sjældent i ugevis kan være umuligt at 
komme ud i Kajak og fange eller fiske noget, tænke de — trods 
alle i tidligere Vintre indhøstede sørgelige Erfaringer i Retning 
af at maatte spise gamle Baadeskind o. Ign. for derved at stille 
den værste Sult — som oftest ikke paa, saa længe de have noget. 

Til Klædedragten benyttes Sælhundeskind, dette for Eski- 
moerne saa karakteristiske Beklædningsmiddel, nu ikke særlig 
meget, men viger mere og mere Pladsen for europæiske Købe- 
tøjer. Skindbenklæder benyttes vel endnu altid af Kvinderne, 
men de fleste Mænd, der have Raad til det, foretrække udenfor 
den strængeste Vinterkulde europæiske Klædes-Benklæder for 
Skindbukserne. Linnedet kan undertiden helt mangle; meget 
hyppigt er det pjaltet og laset, Farven brunlig og jordslaaet, 

undertiden næsten hensmuldrende som paa Mumier, saa at det 
gaar i Stykker, saa snart man rører ved det, stift af Snavs og 
Fedt, ikke vasket i aarevis og klæbende fast til Patientens Krop 
og Lægens Hænder, naar denne skal undersøge Patienten. Ved 
Angmagsivik i Bunden af Lichtenaufjorden hændte det, at et 
Par Enker med Børn ikke kunde komme udenfor deres Hus i 
Vintertiden af Mangel paa Klæder til at tage paa; de sad helt 
nøgne inde i Huset, indtil deres Tilstand rygtedes, og Forstander- 
skabet kunde træde hjælpende til. En stor Del af Børnene gaa 
for Lud og koldt Vand; en Mængde er lasede og pjaltede, saa 
at man selv om Vinteren ser det bare Skind kigge frem igennem 
Pjalterne.  Kamikerne (Støvlerne) og Skind- eller Klædesbukserne 
kunne ofte knap hænge sammen om Benene paa dem. 

Paa Grund af at Husene oftest ligge i forskellig Højde ovenfor 
hinanden ved Foden af en Fjældskraaning, løber Regn- og Sne- 
vandet, navnlig ved Tøbrud om Foraaret eller efter stærke Regn- 
skyl, nedad denne Skraaning ind i Husene og derfra til de 
nedenfor liggende Huse. Regn- eller Snevandet giver i Forening 
med de umiddelbart udenfor Husene beliggende, gennem mange 
Aar opdyngede, Affaldsmøddinger, Blod, Fedt og Affald fra Sæl- 
hundeflænsningen m. m, udenfor Hytterne i den varme Aarstid 
Anledning til, at der opstaar stillestaaende og stinkende Sumpe 
af raaddent, fluorescerende Vand og Snavs i Terrainets Sænk- 
ninger, hvori Foden synker dybt ned, og som forpeste Luften i 
lang Afstand omkring Husene. Det tynde Jordlag, der dækker 
" den underliggende Klippegrund, er gennemtrængt af organiske 
Stoffer, hvoriblandt vel ogsaa Sygdomsspirer, der eventuelt kunne 
blive skæbnesvangre for den almindelige Sundhedstilstand. Ikke 
sjældent løber den lille Elv eller Vandløbet, hvorfra Drikke- 
vandet tages, lige ned imellem eller tæt forbi Husene, saa at 
der er rig Lejlighed til, at dette Drikkevand kan blive forurenet 
og inficeret af den Blanding af Regn- eller Snevand og Dag- og 
Natrenovation, der siver ned fra Skraaningerne med Husene paa 
den ene eller begge Sider imod Dalstrøget, hvori Elven løber, 

Overalt bag og imellem Husene — saavel ved Kolonierne 
som paa alle de andre beboede Steder — træder man i Snavs, 
Fækalier (af Mennesker og Hunde), Blod, Fedt, raaddent Kød- 
og Fiskeaffald; ikke sjældent ses tillige hele Fisk, der faa Lov 
til at ligge og raadne, samt Kadavere af flaaede Hunde, og over 
alt dette kredse Fluerne om Sommeren i store Sværme. Op- 

spyttet fra de brystsyge Patienter inde i Husene og de syges 
Ekskrementer bringes blot lige udenfor Huset og faa her Lov 
til i Sommertiden at ligge og tørre ind og derefter føres om- 
kring af Vinden. En Plads i Julianehaabs Distrikt kaldes af 
Grønlænderne selv Ekskrementhoben; denne Betegnelse kunde 
godt passe for alle grønlandske Bopladser. 

Husene ere som oftest smaa, overbefolkede, fugtige og 
snavsede indvendig; de have kun et enkelt Rum, hvis Luft- 
mængde er i høj Grad utilstrækkelig til de mange Beboere, der 
skulle aande derinde. I mange af Husene ere Jord-, Sten- og 
Græstørvmurene enten slet ikke eller kun delvis beklædte med 
Brædder indvendig, og Taget (Loftet) bestaar ofte ligeledes kun 
af Græstørv, Lyng og Jord, hvilende paa nogle Lægter eller 
Bjælker fra Væg til Væg, saa at Græsstraa og Lyngris hænger 
frit ned i Rummet imellem Loftsbjælkerne. Gulvet er ikke 
sjældent ligeledes kun Jord og Sten, og selve Briksen bestaar i 
enkelte Hytter kun af en Jordforhøjning med en Brolægning af 
store, paa den opadvendende Side mer eller mindre flade Kampe- 
sten. Alt er sværtet af Tranos fra Lamperne og af Lyngrøg 
fra de utætte Kakkelovne — hvor saadanne findes — samt 
overtrukket med et tykt, klæbrigt, fedtet Lag Snavs. Snavs og 
Skind i Forening med den under Briksen eller midt paa Gulvet 
staaende Urinballie (med ofte flere Uger gammelt Indhold) op- 
fylde Luften i Hyttens eneste lille Rum, der tillige fordærves 
ved, at saa mange Mennesker og Hunde respirere derinde, med 
en mere ejendommelig end for europæiske Næser behagelig 
Duft. Dette lille Rum er baade Køkken, Spisekammer, Spise- 
stue, Dagligstue, Soveværelse m. m. for de mange. Mennesker 
og maa tillige tjene som Sygeværelse. Ogsaa Madens Udskil- 
lelse foregaar tildels derinde, særlig naturligvis for Børnenes 
og de syges Vedkommende, Smaabørnene holdes frem hen over 
Gulvet o. s. v. , 

Husets Vinduer ere naglede fast med Søm, og al Ventilation 
maa foregaa igennem den ofte lange overdækkede Husgang, der 
ligesom selve Huset er opført af Sten og Græstørv, og ud til 
hvilken Husets lille, lave Dør vender. I Almindelighed ere 
Husene dog mere eller mindre utætte. Ned ad Jord- og Sten- 
væggenes Indside eller fra Loftet løber ofte Vandet i stride 
Strømme igennem Utætheder i Taget eller Væggene, naar det 
regner, og de Sælhundeskind, der undertiden ere slaaede op for 

at lune og tage lidt af i denne Retning, har jeg set beklædte 
med et tykt Lag hvidlig, filtet Skimmel., Selv i de Huse, hvor 
Vægge, Gulv og Loft mere eller mindre ere beklædte med 
Brædder, er der ofte raadnet og slidt større og mindre Huller 
i Gulvets Bræddebelægning, hvorigennem det under Gulvet 
staaende Regn- og Snevand — særlig i Snesmeltningstiden 
Foraar og Efteraar — kommer tilsyne og skvulper op over de 
Rester, der endnu ere tilbage af Gulvbrædderne, naar man 
træder paa disse. Der er naturligvis alle mulige Grader og 
Overgangsformer i Husenes Indretning og Godhed — lige fra 
Rum, der mere ligne Dyrehuler end menneskelige Boliger og 
til ganske enkelte Huse, der nærme sig til europæisk Indret- 
ning og Renlighed, — Men Hovedmassen er Mellemformer og 
derunder, og med Hensyn til Renligheden staar det næsten i 
dem alle sørgeligt til, saa at den foranstaaende Beskrivelse af 
Renlighedstilstanden derinde paa faa Undtagelser nær gælder 
for dem alle, selv de forholdsvis godt indrettede. 

Og i saadanne Hytter, hvis Gulv, Vægge, Loft, ja endog 
Briksen ikke sjældent kun bestaar af Jord og Stene, ligge bryst- 
syge Patienter og hoste og spytte op, ofte kun med et Par 
Sælhundeskind under sig og med en gammel, snavset og fedtet, 
fjerfattig Dyne over sig. (Underdyne benyttes, naar man har 
Raad til det). Sengklæderne indeholde i Almindelighed kun 
meget lidt Fyld, eftersom alt, hvad der kan undværes af Fjer 
(og hyppigst mere til), er solgt i Butikken. De kunne være saa 
— fedtede og snavsede, at Betrækkets oprindelige Farve næppe 
mere kan bestemmes. Undertiden fungerer en eller anden 
gammel Blikdaase eller et Stykke Papir som Spyttekrus. Da 
Patienternes Stilling paa Briksen er saaledes, at kun Nakken 
vender imod Stuens frie Rum, kunne de ikke komme til at spytte 
frit ud over Randen af Briksen saaledes som fra en almindelig 
Seng. Ekspektoratet (Opspyttet) tages da ud af Munden med 
Fingrene, og Patienten lader derefter Hovedmængden deraf 
dumpe ned i Spyttekruset eller paa Gulvet bag sit Hoved, eller 
han afsætter det under eller paa Forkanten af Briksen. Hvad 
der herefter endnu hænger fast til Fingrene aftørres i Patientens 
Klæder eller i Sengklæderne, Disse blive saaledes ved Spyttets 
Indhold af Tuberkelbaciller i Forbindelse med den Masse Lus 
og Fnatmidder, der meget hyppigt findes i dem, Substratet for 
et rigt organisk Liv. Ofte glider ens Fod paa Gulvets Stene 

eller Brædder ved, at man er kommen til at træde i saadant 
Opspyt, naar man nærmer sig Briksen, hvor den syge ligger og 
ekspektorerer. De brystsyge Patienter, der gaa oppe, udvise 
naturligvis ikke større Forsigtighed ved Anbringelsen af deres 
Opspyt end de sengeliggende. At det under saadanne Omstæn- 
digheder næsten vilde være et Mirakel, om ikke alle Husets 
øvrige Beboere maatte blive tuberkuløse, naar én er det, er ind- 
lysende, og det viser sig ogsaa, at Tuberkulosen (særlig Lunge- 
tuberkulosen, men ogsaa Knogletuberkulose o. Ign.) er i en 
sørgelig Grad udbredt blandt Befolkningen. (En Afhandling om 
Tuberkulosens Udbredelse i Grønland findes i »Meddelelser om 
Grønland«, XXVI. Hæfte). 

Ogsaa epidemiske Sygdomme have endnu lige saa fuldt som 
i tidligere Tid de bedste Chancer for at udbrede sig med rivende 
Fart iblandt Grønlænderne. 

De i det foregaaende skildrede Forhold vil sikkert være til- 
strækkelige til at give en Forestilling om, i hvor sørgelig en 
Grad det endnu staar til med Renlighed og Hygiejne blandt 
Grønlænderne. Urenlighed og Infektionsstof faa Lov til uhindret 
at ophobe og brede sig, og de allersimpleste Foranstaltninger i 
prophylaktisk Henseende' overfor de Sygdomme, der hærge Be- 
folkningen, undlades, saa at f. Eks. Tuberkulosen endnu den 
Dag i Dag finder de allergunstigste Betingelser til at fortsætte 
sin ødelæggende Virksomhed blandt Befolkningen. " 

Selvfølgelig bidrage Grønlændernes Fattigdom, det ublide 
Klima og den Omstændighed, at det er et Jagtfolk, hvorom der 
er Tale, meget til, at de hygiejniske Forhold ere saa slette, men 
selv om man nok saa meget vil undskylde Grønlænderne her- 
med, saa blive dog de faktiske Forhold ikke bedre af den Grund 
og f. Eks. Faren for Tuberkulosens Opsving herved ikke mindre. 

Og der er desværre næppe megen Udsigt til, at der fore- 
løbig vil indtræde nogen større Forandring til det bedre i disse 
Forhold. Der er i Grønland intet Sundhedspoliti, ingen Kontrol 
med fordærvede Næringsmidler, ingen Bygningskommission, ingen 
Tuberkuloselove eller Nationalforening til Tuberkulosens Be- 
kæmpelse. 

Og kun 5 Læger skulle virke indenfor et Praksisomraade af 
mere end 200 Miles Udstrækning (alene Julianehaabs Distrikt 
er ca. 70 Mile langt), hvor Bopladserne ligge saa spredt og med 
forholdsvis faa Indbyggere samlede sammen paa hver Plads, 

saa at det vil være saa godt som umuligt for hver af disse 
Læger at komme til at øve nogen personlig Indflydelse i Ret- 
ning af at fremme Sundhedstilstanden paa hvert Sted i hans 
store Distrikt. Det lykkes endog sjældent for Lægen at berejse 
hele sit Distrikt blot en enkelt Gang om Aaret; thi ofte er han 
i den bedste Rejsetid om Sommeren bundet til Kolonien ved 
Patienter her eller paa Sygehuset, og ofte lægge Storm og Is- 
forhold Hindringer i Vejen herfor. Og selv om det saa lykkes 
ham, hvad skal han saa kunne udrette ved et Ophold af nogle 
Timer indtil et Par Dages Varighed paa det vildfremmede Sted, 
hvor Sproget tilmed som Regel vil lægge Hindringer i Vejen for 
hans Virksomhed. Og hele Vinteren, naar Kulde og Is i Syd- 
Grønland spærre for Samfærdselen imellem Kolonien og Di- 
striktets øvrige beboede Pladser, falder Lægens Virksomhed kun 
indenfor selve Kolonien og højst tillige den allernærmeste Omegn, 
ligesom det ogsaa under saadanne Omstændigheder som oftest 
er umuligt at transportere syge fra Bopladserne til Lægen ved 
Kolonien. Derved kan det om Vinteren f. Eks. ske, at Kvinder, 
der ikke kunne føde ved Naturen, maa dø uforløste uden at 
kunne faa Lægehjælp. 

Lægens Besøg ved Udsteder og Bopladser én Gang aarlig i 
Sommertiden vil altsaa — fraset Vaccinationen — kun kunne 
faa meget ringe Betydning for Sundhedstilstanden og de i Aarets 
Løb paa de enkelte Steder forefaldende Sygdomstilfælde. For 
de akute, sporadiske Sygdommes Vedkommende da er det jo 
"aldeles tilfældigt, om der netop ved Lægens Ankomst findes 
saadanne blandt Stedets Befolkning, om f. Eks, en Brandbyld er 
brudt frem paa et saa belejligt Tidspunkt, at Lægen netop kan 
bibringe den Korssnittet, medens han opholder sig paa Stedet. 
Den kan lige saa godt vente nogle Dage længere med at bryde 
frem, og saa er Lægen imidlertid rejst. Og overfor de kroniske 
Sygdomme, der have varet i længere Tid, ofte i flere Aar, som 
Lungetuberkulose, Led- og Knogletuberkulose med gamle, stadig 
flydende Fistler, Benbrud, der ere helede i en daarlig Stilling, 
0. S. V. 0, 5S. V., vil der selvfølgelig heller ikke kunne udrettes 
ret meget ved et saa kortvarigt Ophold paa Stedet, hvor Patien- 
terne findes. Og forholdsvis faa af de Patienter, som man paa 
Rejserne foreslaar at følge med til Kolonien for at lade sig ind- 
lægge til Behandling paa Sygehuset, ville indlade sig herpaa og 
af den Grund drage langt bort fra Hjemsted, Slægt og Venner. 

Helt raades Bod paa dette uheldige Forhold kan der ikke — 
dertil ligge Bopladserne alt for spredt —, men noget vilde det 
dog hjælpe, om Landet var lidt bedre forsynet med Læger. I Syd- 
Grønland, hvor Epidemier synes at indtræffe hyppigere end i Nord- 
Grønland, og hvor Befolkningens Antal i de sidste 40—50 Aar 
er aftaget, burde der — især siden Lægepladsen i Arsuk er 
bleven nedlagt — imellem Godthaabs og Julianehaabs indskydes 
endnu et Lægedistrikt med Bolig for Lægen f. Eks. i Frederiks- 
haab. Dettes sydligste Praksisomraade blev saa naturligst Arsuk, 
medens den nordligste Plads i Julianehaabs Lægedistrikt blev 
Kagssimiut og Nunarssuit, hvor ogsaa Missionariatet og Han- 
delsdistriktet ender. Om der ogsaa Syd for Kolonien Juliane- 
haab var. endnu et Lægedistrikt med Bolig i Nanortalik eller 
Frederiksdal, vilde det være til Gavn for de sydlige, forholdsvis 
tætbefolkede Pladsers Vedkommende. 

At der i de seneste Åar er bleven oprettet Lægeposter ved 
Kolonierne Umanak og Holstensborg, og at der paatænkes op- 
rettet endnu flere i den nordligere Del af Landet, er naturligvis 
et betydeligt Skridt fremad, men ogsaa Syd for Kolonien Godt- 
haab trænges der haardt til flere Læger. 

En Fysikus for Grønland med fast Bolig i Danmark, og 
som hvert Aar berejste Grønland (Angmagsalik og muligvis 
Kap York-Egnen indbefattet), særlig de Dele af Landet, hvor 
hans Nærværelse i Øjeblikket var mest nødvendig — saaledes 
naar epidemiske eller veneriske Sygdomme viste sig overførte 
til den indfødte Befolkning paa en eller anden Plads — vilde 
ogsaa kunne bidrage meget til Forbedring af de hygiejniske 
Forhold. 


Valg af Revisor, 


Til Revisor i Foreningen »De danske Atlanterhavsøer« til- 
lader man sig at foreslaa Fuldmægtig Warburg, København, i 
Stedet for Grosserer J. A. Lefolii, der ikke ønsker at modtage 
Genvalg. 
| Flere Medlemmer. 


… Rettelse. I »Atlanten« Hefte 46 er paa S. 171 anført, at der ved 
Festen i Seydisfjord blev afsunget en Sang af Steingrim Thorgrensen. 
Sangen var forfattet af den bekendte islandske Digter Steingrim Thor- 
steinsson. 

Foreningens Generalforsamling for 1907. 


Foreningen »De danske Atlanterhavsøer« afholder Mandag 
den 16. December Kl. 8 Aften i Wivels Lokaler (1. Sal), Køben- 
havn, sin aarlige Generalforsamling, paa hvilken der aflægges 
Beretning om Udfaldet af Valgene til Bestyrelsesmedlemmer og 
Revisor samt om Foreningens Virksomhed i det forløbne Aar. 
Det reviderede Regnskab og Budgettet for næste Aar fremlægges 
til Godkendelse. 

Efter Generalforsamlingen Foredrag med Lysbilleder af Jour- 
nalist Holger Rosenberg om »Islandsfærden 1907«. 

Efter Foredraget ville Medlemmerne faa Lejlighed til at 
" samles ved en Kop The. 


Den islandske Hest. 


En Lov, som vil sikre os gode islandske Heste. 
Ved Landbrugskandidat L. Frederiksen. 


nhver, som rejser paa Island, maa nødvendigvis komme til 

ID at beundre den islandske Hest, og benytter man i længere 

Tid de samme Rideheste, bliver Beundringen over deres Nøj- 
… somhed, Udholdenhed og Klogskab Dag for Dag større og større; 
ofte ender det med, at man kommer til at holde saa meget af 
sine Heste, at man bliver helt tung om Hjærtet, naar Afskeden 
med dem staar for Døren. 

Næsten alle, der have rejst paa Island, have kun Lovord om 
Hesten i dette Land, men ofte er disse Lovords Rigtighed bleven 
draget i Tvivl af dem herhjemme, som kun have sét de indførte 
islandske Heste. Forskellen mellem de gode Heste paa Island 
og de fleste af de her til Landet indførte islandske Heste, er 
da ogsaa saa stor, at Beskrivelsen af de førstnævnte umuligt 
kan passe paa de sidste, og det er derfor ganske naturligt, at 
Folk, som danne sig et Billede af den islandske Hest paa Grund- 
lag af dem, der findes her i Landet, i Almindelighed mene, at 
de rosende Udtalelser om den udmærkede Hest paa Island bære 
en god Del af Overdrivelse i sig. 

En af Grundene til dette »Misforhold« mellem de islandske 
Heste i Danmark og Hesten paa Island er sikkert den, at den 
islandske Hest er meget sén i sin Udvikling, Vi ere her hjemme 
tilbøjelige til at mene, at en Hest — selv en islandsk — er 
fuldt udviklet, naar den er 3 å 4 Aar gammel. Det gælder imid- 
lertid slet ikke for de islandske Heste, de skulle være mindst 5 
å 6 Aar gamle, inden de ere fuldt udviklede og kunne benyttes 
til strængt Arbejde. 

De Heste, som opkøbes paa Island til Udførsel, ere sædvan- 
lig kun 2 å 3 Aar gamle — altsaa nærmest kun halvt udviklede. 
Disse unge halvvoksne Heste kommer der en hel Del af her 
ned til Danmark, og de benyttes som Regel straks efter Ankom- 
sten til forholdsvis strængt Arbejde, hvilket selvfølgelig sammen 
med det fremmede Foder og Klima maa virke hæmmende paa 
Hestens Udvikling. Saadanne Heste, som udføres fra Island i 
ung Alder, have som Regel aldrig været i Hus, de have aldrig haft 
Tøjr eller Grime paa; og de lide ofte en Del af den lange Sø- 
rejse herned. Derfor intet Under, at en saadan Ladning af 
Heste ikke taaler Sammenligning med de fuldt udviklede, gode 
Heste, som man stifter Bekendskab med under Rejser paa Island. 

Desværre har Forholdet indtil det sidste Aars Tid været 
saadan, at der her ned til Danmark saa godt som kun kom alt 
for unge og under Sørejsen stærkt forhutlede islandske Plagge, 
og saadanne Individer have naturligvis ikke formaaet at skabe den 
islandske Hest saa godt et Renomé, som den virkelig fortjener. 

De mange daarlige islandske Heste, som vi fik herned, have 
medført, at der fra forskellige Sider er bleven udfoldet Bestræ- 
belser for at faa virkelig gode Heste herned til Danmark. Saa 
vidt mig bekendt, blev det første Forsøg herpaa udført paa For- 
anledning af Foreningen »De danske Atlanterhavsøer«, idet denne 
Forening foranledigede et Samarbejde mellem Bunadarfélag Is- 
lands (Det islandske Landbrugsselskab) og de samvirkende sjæl- 
landske Landboforeninger. Følgen heraf blev, at der paa Jubi- 
læumsskuet i København 1905 udstilledes ca. 20 gode islandske 
Heste, som derefter solgtes ved Auktion. Senere har der paa 
en Del andre Skuer været udstillet islandske Heste, og ved For- 
eningen af jydske Landboforeningers Ungskue i Herning i Sommer 
var der efter Opfordring af Foreningen »De danske Atlanter- 
havsøer« oprettet en særlig Afdeling for islandske Heste (se 
»Atlanten« Nr. 41, Pag. 98). | 

Udstillingerne have særlig taget Sigte paa at gøre Folk 
bekendt med de gode islandske Heste. Men naar Folk have 
faaet Øje for den gode islandske Hests værdifulde Egenskaber, 
følger ganske naturligt herefter Spørgsmaalet om, hvorledes man 
skal faa fat i de virkelig gode Heste. Imidlertid kom dette 
Spørgsmaal ikke til længe at staa ubesvaret hen, thi for et Aars 
Tid siden dannedes en Forening til Anskaffelse af gode islandske 
Heste. Denne Forening, for hvilken Dyrlæge Svend Larsen er 
Formand, har sat sig som Opgave, at skaffe de Folk, som 
maatte ønske det, virkelig gode og ikke for unge islandske Heste 
til rimelige Priser (150 Kr, pr. Stk.) Foreningen har i Sommer 
skaffet mange Heste her til Landet, og efter Sigende skulle disse, 
hvad Godhed angaar, langt overstige de »almindelige« islandske 
Heste, som hidtil have været i Handelen herhjemme. 

Alle disse Bestræbelser have maaske en ikke ringe Andel i, 
at der nu — i Følge Notitser i Dagbladene — er Tale om, at 
de islandske Heste skulle benyttes i den danske Hær, som Ride- 
heste for Officerer under Kantonnementsøvelserne. Noget saa- 
dant vilde sikkert ikke være kommen paa Tale, dersom der 
endnu ikke var kommet andet end unge, delvis forhutlede is- 
landske Heste herned. 

Det ovenfor omtalte er Bestræbelser fra dansk Side for at 
faa den gode islandske Hest gjort bekendt og udbredt her hjemme. 
Islænderne selv have nu imidlertid slaaet Sømmet paa Ho- 
vedet. Dog ikke i den Forstand, at de ville til at udstille deres 
+ Heste hernede i Danmark, men derved, at de kun ville sende 
gode Heste herned. Fra en Islænder har jeg modtaget Brev, 
hvori han meddeler, at der paa Altinget i Sommer er vedtaget 
en Lov om Udførsel af Heste. 

I denne Lov bestemmes, at der fra Island ikke maa udføres 
andre end fejlfri Heste i godt Huld; det forbydes at udføre Heste 
under 4 og over 10 Aar (3aarige Heste kan dog udføres, naar 
de ere store og smukke), og enhver Hest, bestemt til Udførsel, 
skal i det mindste være delvis tæmmet, saaledes at den. lader 
sig trække i Grime. 

Alle Skibe, som føre Heste fra Island, skulle være hensigts- 
mæssigt indrettede dertil. Paa Dæk maa kun anbringes Heste 
fra Midten af Juni til sidst: i August Maaned. Hestene skulle 
have god Plads til at røre sig, og der skal ved Halm eller anden 
Strøelse være sørget for, at Gulvet ikke bliver glat; der skal 

sørges for rigelig Tilgang af Luft og Lys. Skibets Kaptajn skal 
paavise, at han har rigeligt med Mandskab til at passe Hestene, 
ligesom der ogsaa skal være rigeligt med Foder og Vand om 
Bord. Der maa saaledes ikke være mindre end 10 Pd. Hø pr. 
Dag til hver Hest i den Tid, Skibet bruger til Sejlladsen mellem 
Island og Bestemmelseslandet. 
I de Havne, hvor Hestene lastes, ansættes der af Ministeriet 
en Tilsynsmand med Udførslen, Denne Tilsynsmand har Ret til 
at tilbageholde Heste, som efter hans Skøn ikke ere tjenlige til 
Udførsel. Tilsynsmanden skal tillige efterse, at Skibet har rigelig 
Plads og er forsvarlig indrettet for Transport af Heste. Over- 
trædelse af Lovens Forbud straffes med Bøder fra 10—1000 Kr. 

Iøvrigt er det overladt til det islandske Ministerium at tage 
Bestemmelser vedrørende de nærmere Detailler med Hensyn til 
Reglement for Tilsynsmændene. 

Undtagelser fra Loven — som ventelig træder i Kraft 1. 
Januar 1909 — kunne af Ministeriet kun gives efter Samraad med 
Det islandske Landbrugsselskab (Bunadarfélag Islands). 

Som det sés, er det temmelig strænge Bestemmelser, der i 
ovennævnte Lov ere trufne med Hensyn til Udførslen af islandske 
Heste, og forhaabentlig ville de have et godt Resultat til Følge, 
saaledes at vi i Fremtiden kun fåa virkelig gode Heste herned, 
og slippe fri for de Karikaturer af islandske Plagge, som vi have 
haft en Del af før. 

At den gode islandske Hest vil vise sig, i Forhold til sin 
Størrelse, særlig fordelagtig, er der ingen Tvivl om; i Nøjsomhed 
og Udholdenhed overgaar. den utvivlsomt alle andre europæiske 
Hesteracer. Og sikkert vil Island saa komme til at levere et 
meget stort Antal af de Heste til Smaabrugere, som der stadig 
bliver større og større Efterspørgsel om her hjemme. 


Dampskibsforbindelsen med Færøerne. 
Ved Sorenskriver Chr. Helms. 


& 


Thorshavn, Oktober 1907. 
disse Dage, da vi i Bladenes Rigsdagsreferater læse om det 
I store Overskud, Staten har af Post- og Jærnbanevæsenet, 
kunne vi ikke lade være med at sende et Suk efter, at en ringe 

Del af dette Overskud kunde finde Vej herop og afhjælpe de 
værste Mangler ved vor Forbindelse med Hovedlandet. 

Vel maa vi indrømme, at Dampskibsforbindelsen mellem 
København og Færøerne i de senere Aar er bleven mægtig for- 
bedret, men der staar dog endnu meget tilbage, inden Forbin- 
delsen kan siges at være saa hyppig og regelmæssig som ønske- 
ligt var. 

Ser man paa Fartplanen over Dampskibene, finder man, at 
der aarlig gaar c. 50 Skibe herop fra København og ligesaa- 
mange ned igen. Saa skulde man jo tro, at vi heroppe havde 
Skib og Post omtrent hver Uge og vare vel hjulpne. Men saa 
godt er det desværre ikke. 

Sagen er, at der er 3 Selskaber, der besørge Farten, og 
disse synes at have en for os kedelig Tilbøjelighed til at lade 
deres Skibe gaa omtrent samtidig fra København, saa at vi ofte 
have 3—4 Skibe paa en Gang og saa i flere Uger intet Skib se. 
Naa! Selskaberne have jo andet at tænke paa, end om deres 
Fartplaner passe os her. Dels skulde de jo gærne hugge lidt 
Fragt fra hverandre, og dels have de Hensyn at tage til Skot- 
land, til Norge og til Island. Færøerne ere jo for alle Skibene 
undtagen ét — vort eget »Tjaldurx — en Mellemstation, der 
kun er af sekundær Betydning. Men ærgerligt er det ofte at se 
Skibene komme og gaa klumpevis og saa savne Post og Varer 
i Uger. 

I 1907 gik efter Fartplanen saaledes i Februar 2 Skibe op 
"i 2 paa hinanden følgende Dage, i Marts 3 Skibe op i 3 paa 
hinanden følgende Dage, i April 3 Skibe op i Løbet af 5 Dage, 
i Maj 2 Skibe op med kun en Dags Mellemrum og senere d. 
31. Maj 2 Skibe og næste Dag igen et Skib, altsaa 3 Skibe i 2 
Dage o. s. v. 

Denne Uregelmæssighed er især for Postforbindelsen saare 
uheldig. Til Sammenligning tjener, at man paa Shetland i en 
Aarrække har haft saa at sige dagligt Postskib fra Skotland. 
| Ærgerligt er det ogsaa at se, at flere af det forenede Damp- 
skibsselskabs Skibe paa Vejen til og fra Island løbe os forbi. 
De kunde dog vel uden synderlig Udgift og Tidsspilde løbe 
herind og bringe og hente vor Post. Vejen falder jo lige her 

forbi. 

En anden Mangel ved vor Dampskibsforbindelse — som tid- 
ligere er fremhævet i »Atlanten« — er den, at Skibene ere saa 

længe undervejs. De gaa alle over Norge eller Leith, og det 
gør, at Rejsen varer en Uge i Stedet for 3 Døgn, som en direkte 
Rejse vilde tage. Vi vilde føle os ganske anderledes nær ved 
Hovedlandet, hvis vi paa 3 Dage kunde komme 'til København, 
og Betydningen af denne Nærhedsfølelse kan sikkert ikke over- 
vurderes. Det er ikke mindst med forbedrede Samkvemsmidler, 
at vi skulle drage vore oversøiske Rigsdele til os. Nu ligge 
Færøerne i de fleste danskes Bevidsthed saa usigeligt fjærnt; 
der ligger jo en Uges Dampskibsrejse imellem. En direkte 
Dampskibsrute vilde bringe Øerne langt, langt nærmere, og en 
saadan maatte kunne etableres ved Hjælp af en klækkelig Stats- 
subvention, taget af Statens Overskud af Postvæsen, Jærnbane- 
væsen m. V. 

Forøvrigt aabnes der i den nærmeste Fremtid en Mulighed 
for en hurtig Postrute til Færøerne og Island, nemlig den Mulig- 
hed, Bergenbanen frembyder, Allerede i den kommende Vinter 
bliver der — om end ad Omveje — Jærnbaneforbindelse mellem 
Christiania og Bergen, og om et Par Aar bliver vel den egent- 
lige Bergenbane fuldendt. 

Saa kan man paa et Døgn naa med Bane fra København 
til Bergen, og herfra kan en Damper med ti Mils Fart løbe til 
Thorshavn paa 1!/, Døgn. Det vil sige, at vi Tirsdag Morgen 
kunne have Post, som er gaaet fra København Lørdag Aften, me- 
dens vor Post nu altid er en Uge gammel. 

En saadan kombineret Jærnbane- og Dampskibsrute vil dog 
aldrig tilnærmelsesvis blive af den Betydning, som en direkte 
Dampskibsrute. Kun den sidste vil blive af større Betydning 
for Gods- og Passagertrafik. 

Der gaar i disse Dage her Rygter om, at vi skulle have en 
ny »Tjaldur«, d. v. s. et nyt særligt Færøskib i fast Rute. Mon 
det ikke vilde være rigtigt at lade dette Skib prøve den direkte 
Fart? | 

Endnu et maa jeg have Lov til at nævne. Den Fiskeri- 
havn, som nu skal indrettes i Lemvig, ligger ikke mere end 
godt 2 Døgns Dampskibssejlads fra Færøerne eller ikke længere 
borte end Grimsby, som nu er Udgangspunktet for Størstedelen 
af de engelske Skibe, der fisker i vore Farvande. Mon ikke 
Lemvig skulde kunne blive et Udgangspunkt for et dansk Nord- 
havsfiskeri? Blot de danske Fiskere for Alvor vilde opdage, at 
der ikke er saa langt herop. Endnu synes man jo i Danmark 

at tro, at Afstanden til Færøerne og Island er saa stor, og Farten 
derop saa farefuld, at det er velfortjent, naar vi i »Dansk Fi- 
skeritidende« og »Politiken« se Portrætter af de dristige Fi- 
skere, der vove Farten herop. Det burde jo være den selvfølge- 
ligste Sag, at danske Fiskere drive Fiskeri under Island og Fær- 
øerne, hvor Englændere, Franskmænd, Hollændere, Nordmænd 
og Tyskere færdes hjemmevant, men endnu betragtes det jo i 
Danmark som en Begivenhed, naar en vestjydsk Fisker finder 
Vejen herop. 

Vi savne paa Havfiskeriets Omraade en Samvirken mellem 
Island, Færøerne og det øvrige Danmark, og paa dette Punkt har 
vel den store danske Fiskeriforening nogen Skyld, idet den ikke 
blot ikke med Kraft har taget Nordhavsfiskeriet op som den 
vigtige Rigsopgave det er, men tilmed i Statuterne for sin Fi- 
skeriassurance har udelukket Fartøjer, der drive Fiskeri ved Fær-. 


øerne og Island. 


for Havfiskeriet som Rigssag. 


Vor Lovgivning synes heller ikke at have Øje 
I den islandske Forfatningslov er 


jo Fiskeriet nævnt som et særligt islandsk Anliggende. 


Nye Medlemmer. 


Navn | Adresse Iudmeldt ved 
Aggerholm, Bankdirektør | Holstebro Skovrider Dalgas 
Andersen, D., Folketingsm. Styvelgaard Birkedommer Svejstrup 
Årnby, W., Brygger | Odense Forstcand. Dreyer 
Barnekow, A. C,, Premierløjt. København Kapt. V. Petersen 
Bramsen, Gehejmeetatsraad Vedbæk Folketingsm. Rørdam 
Budtz, Byfoged Odense Forstcand. Dreyer 
la Cour, Landstingsm., Propr. Trinderup Birkedommer Svejstrup 
Dreyer, M. C. H., Redaktør Odense Forstcand. Dreyer 
Dæhnfeldt, Chr., Frøhandler do. do. 
Eising, Landstingm. Jelling Folketingsm. Rørdam 
Fester, Chr., Sagfører Næstved Borgmester Hånschell 
Goos, Geheimeetatsraad København Folketingsm.. Rørdam 
Hansen, J.: L., Sagfører Kolding Birkedommer Svejstrup 
Hansen, Meta, Cand. polit. København Sekretariatet 
Hedeman, A., Oberstløjtnant Odense Forstcand. Drejer 
»Heimdal«s Generalagentur København Kapt. V. Petersen 
Hermansen, Oswald, Fabrikant Næstved Borgmester Hånschell 
Jensen, J. L., Sognepræst Dalbyneder Overlærer Bergh 
Jensen Sønderup, Folketingsm. Sønderup Birkedommer Svejstrup 
Kirkegaard, Folketingsm. Agger do. 
Knudsen, H. A., fhv. Godsejer Fredericia Kapt. V. Petersen 


EESTI dl 


Navn Adresse 
Kolderup-Rosenvinge, Docent, kr benh re 
DrEDBIE 
Kryger. G., Fabrikant Odense 
Lambaa, Johs., Skibsfører Thorshavn 
Larsen, Chr., Fyrassistent Nolsø, Thorshavn 
Larsen, M., Grosserer København 
Larsen, Thomas, Folketingsm. Vraa 
Lauritsen, J., Overlærer Thorshavn 
Laursen, N. Johan, Præst. Aarhus 
Leschly, M., Generalløjtnant do. 
Madsen, Victor, Statsgeolog, Kobber Bea 
Dr. phil. 
Malling, Propr. Haugaard 
Moestrup, Folketingsm. Mellerup 
Mohr, Jens. Skibsfører Thorshavn 
Mortensen, Th., Dr. phil. København 
Møller, Oscar, Direktør Aarhus 
Nagel, Postmester do. 
Niclasen, R., Købmand Midvaag 
Nielsen, Aksel, Postexp Aarhus 
Nordby, Landstingsmand Helgenæs 
Nygaard, J. N. Disko, Grønland 
Nørhave, Folketingsm. Vust 
Oelendorff, F.,Købmand, Konsul Aarhus 
Ostermann, H., Førstepræst Jacobshavn 
Pagh, Landstingsm. Bogense 
Petersen, Emil, Folketingsm. Dame, Møen 
Petersen, Julius, Købmand Aarhus 
Petersen, Jørgen, Landstings- NISESE 
mand 
Poulsen, Carl, Sagfører Fuglebjerg 
Poulsen, Knud, Læge Korsør 
Pries, Skovrider Louisenlund 
Rasmussen, Emil, Lærer Maglebylille 
Rasmussen, N., Landstingsm. København 
Rosenberg, Læge Faaborg 
Rubner Petersen, Skoledirektør Christianssted 
Ræder, Hofjægermester København 
Schaffalitzky de Muckadell å 
Hofjægermest., Lensgreve. BzobygsAre 
Schultz, Landstingsm. Fredericia 
Smidt, Henry, Propr. Nybøllegaard 
Sorø Skoles Bibliotek Sorø 
Sporon Fiedler, Jægermester Nordskov 
Steffensen, S., Fuldmægtig København 
Stilling, J. M., Direktør Aarhus 
italis A., Kaptajn, Fiskeri- BEG OR 
onsulent 
Thomsen, Hospitalsforstander Aarhus 
Tolderlund, Landstingsm. Næstved 
Vilcken, Bankdirektør Aarhus 
Wistoft, J. N. C., Direktør. do. 
Wærum, S. Chr, Købmand do. 
Zahle, Folketingsm. København 
Ziska, A. J., Handelsbetjent Thorshavn 
Ørtenblad, Frithiof Akureyri 


Indmeldt ved 


Dr. phil. Steenstrup 


Forstcand. Dreyer 
Kolonibest. Joensen 
do. 

Kapt. V. Petersen 
Birkedommer Svejstrup 
Landfoged Engelstoft 
Overretss. Høegh Guldberg 
do. 


Prof. Westermann 


Landinspekt. Hvenegaard 
Folketingsm. Rørdam 
Kolonibest. Joensen 

Sekretariatet 
Overretss. Høegh Guldberg 
do. 
Kolonibest. Joensen 
Overretss. Høegh Guldberg 
Grosserer Holger Petersen 
Mag. sc. Porsild 

Birkedommer Svejstrup 

Overretss. Høegh Guldberg 

Provst Schultz Lorentzen 
Folketingsm. Rørdam 

do. 

Overretss, Høegh Guldberg 


Forstcand. Dreyer 


Overlærer L. Bergh 
do. 

Overretss. Høegh Guldberg 
Pastor P. Vibæk 
Folketingsm. Rørdam 
Landinspekt. Hvenegaard 
Gouv. Sekr. Helweg-Larsen 
Prof. Westermann 


Propr. H. Smidt 


Folketingsm. Rørdam 
Landinspekt. Hvenegaard 
Kapt. V. Petersen 
Propr. H. Smidt 
Sekretariatet 
Overretss. Høegh Guldberg 


Generalkonsul Faber 


Overretss. Høegh Guldberg 
Folketingsm. Rørdam 
Overretss. Høegh Guldberg 
do. 
do. 
Folketingsm. Rørdam 

Kolonibest. Joensen 
Gross. Thor E. Tulinius 

Foreningens Generalforsamling 1907. 


andagen den 16. December 1907 afholdt Foreningen sin 
M aarlige Generalforsamling i Wivels Lokale i København. 

Præsidenten, Kammerherre Sehested, aabnede Generalfor- 
samlingen med at byde Forsamlingen Velkommen. 

Højesteretssagfører Liebe valgtes til Dirigent. Han med- 
delte, at Generalforsamlingen var lovlig indvarslet gennem Be- 
kendtgørelser i »Berlingske Tidende« og »Atlanten«, og gav 
derpaa Ordet til Foreningens Sekretær, som aflagde Beretning 
om Udfaldet af de foretagne Valg. 

Til Sektionen for Island genvalgtes Sysselmand, cand. 
juris. P. Vidalin Bjarnason med 213 Stemmer, Havnekaptajn 
C. F. Drechsel med 211 Stemmer, Kommandør A. P. Hovgaard 
med 211 Stemmer, Tømmermester O. W, Olsen med 207 Stem- 
mer og Professor, Dr. phil. Th. Thoroddsen med 213 Stemmer 

Til Sektionen for Færøerne vare genvalgte Kommandør 
R. Hammer med 213 Stemmer, Professor L. Schrøder med 213 
Stemmer og Havnebygmester H. C. V. Møller med 211 Stemmer. 

Til Sektionen for Grønland vare genvalgte Dr. phil. 
K. I. V. Steenstrup med 212 Stemmer og cand. mag. W. Thalbitzer 
med 211 Stemmer. 

Til den vestindiske Sektion genvalgtes Bibliotekar, Dr, 
phil. F. Børgesen med 210 Stemmer, Grosserer Moses Melchior 
med 211 Stemmer og Landstingsmand, Grosserer Holger Petersen 
med 213 Stemmer. 

11 Stemmer vare spredte og 1 Stemmeseddel var ugyldig. 

Til Revisor valgtes i Stedet for Grosserer I. A. Lefolti, der 
ikke ønskede at modtage Genvalg, Fuldmægtig Warburg. 


Bestyrelsens Sammensætning efter de foretagne Valg er da saaledes: 


Sektionen for Island: 


" Sysselmand, Cand. jur. P. Vidalin Bjarnason, Saudårkråkur, Island. 
Kaptajn Daniel Bruun, R., p. p., Annasvej 16, Hellerup. 

Havnekaptajn C. F. Drechsel, K., Dbmd., p. p., Nyhavn 43, K. 

Docent, Dr. phil. Valtyr Gudmundsson, R., Amagerbrogade 151, S. 
Kommandør A. P. Hovgaard, K., Dbmd., F. M., p. p., Kastelsvej 21, Ø. 
Professor, Dr. phil. Finnur Jonsson, R., Nyvej 4, V. (Næstformand), 
Grosserer J. A. Lefolii, St. Annæ Plads 16, K. 

Højesteretssagfører C, J. O, Liebe, R., Dbmd., Bredgade 30, K, 

Statskonsulent Chr. Løfting, Lykkesholms Alle 3 A, V. 2 

Tømmermester O. W. Olsen, Taarbæk, Klampenborg. 

BrofessoriG SV PryreRs Hellerup: 

Direktør for meteor. Inst. C. Ryder, R,, p. p., Strandboulevard 62, Ø. 

Kammerherre K. Sehested, R. Dbmd., p. p., Addithus, Brædstrup (Fo r- 
mand,.Foreningens Præsident). 

Professor, Dr. phil. Th. Thoroddsen, R., Svanemosegaardsvej 2, V. 


Sektionen for Færøerne: 


Fhv. Overlærer L. Bergh, R., Bernstorfsvej 9, V. (Formand). 

Amtmand Chr. Bærentsen, R., Thorshavn. 

Sysselmand, Folketingsmand O. Effersøe, Trangisvaag. 

Kommandør R. Hammer, R., Dbmd., p. p., Cort Adelersg. 1 K, Sash 
formand). 

Stadslæge, Etatsraad E. M. Hoff, R., Dbmd., Sølvgade 84, K. 

Dr. phil. J. Jakobsen, Grundtvigsvej 5, V. 

Departementschef Jerichau-Christensen, R., Kvæsthusgade 7, K. 

Havnebygmester H. C. V. Møller, R., Dbmd., p. p., Østerbrogade 62, Ø. 

Professor L. Schrøder, R., Askov, Vejen. 


Sektionen for Grønland: 
Kommandør G. F. Holm, K., Dbmd., p. p., Livjægergade 30, Ø. 
Læge Th. 'N., Krabbe, Dr:'Elisabetst Alle 788: 
Direktør, Folketingsmand N.T. Neergaard, Dronningens Tværgade 4, K. 
Korpslæge, Folketingsmand Rørdam, R., St. Pauls Plads 1, K. (Næstfor- 
mand). 
Dr phil. K. J. V. Steenstrup, R., Forchhammers Vej 15 V. (Formand). 
Cand. mag. W. Thalbitzer, Allégade 23, F. 
Viceadmiral C. F. Wandel, K., Dbmd., p. p., Bredgade 23, K. 


Sektionen for Dansk Vestindien: 


Etatsraad H. N. Andersen, K.,"Dbmd., p. p., Stockholmsgade 57, Ø. 

Bibliotekar, Dr. phil. F. Børgesen, Østbanegade 7, Ø. 

Administrator F, Lassen-Landorph, Frydendalsvej 25, V. 

Lic. theol. Lawaetz, Baunebjerggaard, Humlebæk. 

Grosserer Moses Melchior, Højbroplads 21, K. 

Grosserer, Landstingsmand Holger Petersen, K., Dbmd., Gotherg. 160, 
K. (Næstformand). 

Kaptajn i Ingeniørkorpset H. U. Ramsing, R., Ribegade 8, Ø. 

Dr. phil. Rothe, R., Dbmd., St. Jakobs Plads 4, Ø. 

Professor T. Westermann, R., p. p., Amalievej 4, V. (Formand, For- 
eningens Vicepræsident). 


Præsidenten, Kammerherre Sehested, aflagde Beretning 
om Foreningens Virksomhed i det forløbne Aar.  Taleren 
nævnede Foreningens Formaal, der gaar ud paa at fremme Ud- 
viklingen af de til Danmark knyttede fjernere Rigsdele, navnlig 

i økonomisk Henseende, samt at styrke Solidaritetsfølelsen mellem 
Rigets Beboere. 

Disse Formaal søges naaet ved at tilvejebringe Oplysninger 
af økonomisk Betydning for de paagældende Rigsdele, ved at 
sprede Kunåskab om disse Rigsdeles økonomiske o. a. Forhold 
blandt Rigets Befolkning og derved søge at vække dennes Inter- 
esse for Sagen. Endvidere ved at yde gratis og velvillig Vej- 
ledning til alle, der henvende sig til Foreningen om Oplysninger 
vedrørende de nævnte Rigsdele eller til Bedste for disses Be- 
boere, samt ved at virke for Gennemførelse af Forbedringer i 
de bestaaende Forhold ved Paavirkning af den offentlige Me- 
ning, eventuelt ved Henvendelse til Regering og Rigsdag. 

Angaaende Medlemsbladet da var dette som hidtil ud- 
kommet med et Hefte om Maaneden. Af Bogen »De danske 
Atlanterhavsøer« var de to første Afsnit omhandlende Island og 
Færøerne færdige og Afsnittet om Grønland var paabegyndt. 
Præsidenten ønskede at rette en Tak til den Række af ud- 
mærkede Forfattere, der i Aarets Løb havde stillet deres ind- 
gaaende Sagkundskab og øvede Pen til Raadighed for Redak- 
tionen. 

Blandt de Sager, Foreningen havde beskæftiget sig med, 
kunde nævnes Nedsættelsen af Portotaksterne mellem 
Danmark og Island og mellem Danmark og de dansk 
vestindiske Øer, om hvilken der i »Atlanten«s Oktoberhefte 
var givet Medlemmerne udførlig Meddelelse under Henvisning 
til, at Foreningen i 1904 var indgaaet med Andragende derom 
til Generaldirektoratet for Postvæsenet. 

Ved Generalforsamlingen i Fjor blev det henstillet til For- 
eningen at lade afholde en Del Foredrag i nogle af de større 
Provindsbyer. Man havde straks efterkommet denne Opfordring 
og der var sidste Vinter afholdt 4 Foredrag med Lysbilleder i 
Aarhus, nemlig af Overlærer L. Bergh om Færøerne, af Professor 
Finnur Jønsson om Island, af cand. mag. W. Thalbitzer om Grøn- 
land og af Ingeniørkaptajn H. U. Ramsing om Dansk Vestindien. 

I Vinter fortsættes med lignende Foredrag i Odense. Over- 
lærer L. Bergh havde talt om Færøernes Natur og Folk, Dr. 
phil. Th. Mortensen om Dansk Vestindien og senere vil Journa- 
list, cand. juris. Svend Poulsen tale om Island og cand. mag. 
W. Thalbitzer om Grønland. 

Foruden det Foredrag, som i Fjor holdtes ved Foreningens 

Generalforsamling af Ingeniørkaptajn H. U. Ramsing om de 
sidste Aars Arbejde i Dansk Vestindien, var der her i Køben- 
havn holdt et Foredrag om Færøerne af Overlærer L. Bergh. 

For at skaffe Foreningen en Del nye Medlemmer havde 
mani gennem nogle af Repræsentanterne udsendt en Del Cirku- 
lærer og Resultatet heraf havde været ganske tilfredsstillende, 
saa man tænkte at fortsætte dermed. 

Foreningen havde arbejdet en Del for at skaffe den 
islandske Hest Indpas her, og man havde faaet oprettet en 
Afdeling for islandske Heste paa Foreningen af jydske Landbo- 
foreningers Ungskue i Herning sidste Sommer. Et Udvalg, bestaa- 
ende af Professor G. Sand, Landbohøjskolen, Dyrlæge Svend 
Larsen og Foreningens Sekretær havde udarbejdet Regler for 
Hestenes Fremstilling. Foreningen havde udsat en Ærespræmie 
for Arbejdsydelse, men da der ikke af Foreningen af jydske 
Landboforeninger var forberedt nogen Årbejdsprøve, uddeltes 
Ærespræmien ikke. Foreningen havde udvirket, at der ved Skuet 
i Herning blev afholdt et Foredrag om den islandske Hest. I 
den kommende Sommer vil det jydske Ungskue blive afholdt i 
Aalborg, og her vil der antagelig blive god Tilslutning med 
islandske Heste. 

Der var paa Island bleven vedtaget en Lov, der regu- 
lerer Udførslen af islandske Heste (se »Atlanten« Hefte 48, 
pag. 187). 

Endvidere kunde nævnes, at Foreningen havde ladet ud- 
arbejde et Kort over Dansk Vestindien. Kortet vil blive 
benyttet til Bogen »De danske Atlanterhavsøer«s Afsnit om 
Dansk Vestindien, men foruden det dertil nødvendige Antal var 
der trykt 500 farvelagte Eksemplarer, der gennem Universitets- 
boghandler G. E. C. Gads Forlag sælges i Boghandelen for 25 
Øre pr. Blad. 

Ingeniørkaptajn Ramsing havde skaffet Materialet til Kortet 
tilveje og ført Tilsyn med Tegnearbejdet, der var udført af Guide 
J. M. Thomsen. Præsidenten ønskede at bringe Hr. Ramsing en 
Tak for hans værdifulde Bistand. 

Fra en privat Mand havde Foreningen modtaget 500 Kroner 
til Anlæg af Gødningsforsøgi Dansk Vestindien. Forsøgene 
ville nu blive udførte af Plantageselskabet Dansk Vestindien. 

Paa Budgettet for indeværende Aar havde Foreningen op- 
ført et Tilskud paa 200 Kr. til Iværksættelse af rationel Biavl i 

Dansk Vestindien samt 100 Kroner som Støtte til Pastor Ny- 
gaards Skole i Christianssted paa St. Croix. 

Som en af det forløbne Aars Begivenheder maatte nævnes 
Kongens og Rigsdagens Rejse til Island og Færøerne, en Rejse, 
der sikkert maatte bidrage til at fremme Foreningens Formaal. 
Foreningen havde, efter Anmodning fra Landstingets daværende 
Formand, Konferentsraad H. N. Hansen, leveret 40 Eksemplarer 
af Bogen »De danske Atlanterhavsøer«s Afsnit om Island og 
Færøerne til Brug for de i Turen deltagende Rigsdagsmænd. 
Rejsen er udførlig omtalt i »Atlanten«, Hefte 45 og 46. 

Paa Island arbejdedes der for Tiden stærkt paa at starte 
forskellige Andelsforetagender. Der var saaledes oprettet et Andels- 
faareslagteri og i den allerseneste Tid et Fiskeriselskab efter 
Andelsprincippet. 

Paa Foranledning af Professor Westermann og Inspektør 
Feilberg var det islandske Landbrugsselskab traadt i Forbindelse 
med Hedeselskabet, der havde projekteret et stort Afvandings- 
anlæg paa Island, (se »Atlanten« Hefte 42 Pag. 112). 

Af Komiteen for Landsudstillingen i Aarhus 1909 var Taleren 
blevet anmodet om at indtræde i det Udvalg, der skal ordne 
Udstillingen vedrørende Færøerne, Grønland og Dansk Vest- 
indien. Island fik selv sin Afdeling paa Udstillingen. 

Endelig gav Præsidenten nogle Oplysninger om Repræsen- 
tanternes og Medlemmernes Antal. Af Repræsentanter havde 
Foreningen nu 74, hvoraf 55 i det egentlige Danmark, 8 paa 
Island, 1 paa Færøerne, 2 i Dansk Vestindien og 8 i Udlandet. 
Foreningen havde i Aarets Løb mistet 2 af sine Repræsentanter, 
nemlig Overretssagfører Høegh Guldberg, Aarhus, og fhv. Koloni- 
bestyrer J. C. Joensen, Thorshavn. Begge havde arbejdet ihær- 
digt for Foreningen og skaffet den mange Medlemmer. 

Medlemsantallet for det egentlige Danmark udgjorde 18 be- 
standige og 1023 Aarsmedlemmer, for Island 61, Færøerne 79 og 
Grønland 28 Aarsmedlemmer, Dansk Vestindien 1 bestandigt 
Medlem og 58 Aarsmedlemmer og Udlandet 2 bestandige Med- 
lemmer og 54 Aarsmedlemmer eller ialt 21 bestandige Medlem- 
mer og 1303 Aarsmedléemmer,. Det samlede Medlemsantal ud- 
gjorde saaledes for Tiden 1324. 

Af Foreningens Bestyrelsesmedlemmer var Grosserer A/eæ. 
Warburg i Aarets Løb udtraadt af den islandske Sektion. 

I den derpaa følgende Diskussion ankede Direktør Elmquist, 

Aarhus, over den Maade, hvorpaa de derværende Foredrag havde 
været arrangerede og over, at der var bleven opkrævet Entre. 

Grosserer Moses Melchior gav paa Præsidentens Opfordring 
nogle Meddelelser om Orkanassurance i Dansk Vestindien, men 
herom vil der i et senere Hefte af Medlemsbladet fremkomme 
en udførlig Meddelelse. 

Havnekaptajn, Kommandør Drechsel gav en Del Oplysninger 
om det nyoprettede Andelsfiskeriselskab. Det af Foreningens 
islandske Sektion nedsatte Fiskeriudvalg, som Taleren var For- 
mand for, havde udarbejdet et Forslag til Love for et Fiskeri- 
selskab efter Andelsprincippet samt uddelt en lille Pjece om 
Fiskeriet ved Island og Færøerne til islandske og færøske Fiskere. 
Foreningen havde ikke større Pengemidler at disponere over, og 
man maatte derfor indskrænke sig til at give Vejledning. Da 
Altinget i 1906 var paa Besøg her i Danmark, havde Fiskeri- 
udvalget et Møde med en Del af de Altingsmænd, der særlig 
vare interesserede i Fiskeriet, bl. a. Skibsrheder Fvygenring, der 
nu er Medlem af Bestyrelsen for det nyoprettede Andelsfiskeri- 
selskab. Taleren sluttede med at udtale, at Islænderne raadede 
over Lokalkendskab og let Adgang til Fiskeriet, medens Dan- 
skerne maaske havde lettere ved at skaffe Penge; der var derfor 
Mulighed for et Samarbejde. paa dette Omraade. 

De internationale Havundersøgelser og Dr. Johs. Schmidts 
Undersøgelser vilde sikkert faa den største Betydning for Fiske- 
riet deroppe. 

Ingeniørkaptajn H. U. Ramsing omtalte de smukke Resultater 
paa Bomuldsdyrkningens Omraade, som Plantageselskabet Dansk 
Vestindien havde naaet det sidste Aar. Herom vil der lige- 
ledes fremkomme udførlig Meddelelse i et senere Hefte af Med- 
lemsbladet. 

Magister N. Hartz ønskede, at den grønlandske Sektion tog 
mere aktiv fat. Foreningen burde lade optage en Del levende 
Billeder paa vore danske Atlanterhavsøer, og se at faa dem 
frem paa Biografteatrene. Et kraftigt Arbejde fra Foreningens 
Side, saa kom Medlemmerne nok af sig selv. 

Pastor Hoffmeyer ønskede »Atlantens« grundlæggende Puhbli- 
kationer udsendte i korte Uddrag til Dagbladene samt »Atlantens» 
Klichéer stillede til fri Afbenyttelse for Blade og Tidsskrifter. 

Præsidenten takkede for de faldne Udtalelser og lovede, 
at disse skulde blive tagne under Overvejelse. 

Herefter fremlagde Sekretær Windfeld det S. 201 aftrykte 
reviderede Regnskab for 1906—07, der godkendtes uden Omtale. 
Ligeledes forelagdes og godkendtes Budgettet for 1907—08. 

Dirigenten hævede derpaa Generalforsamlingen, hvorefter 
Journalist Holger Rosenberg holdt Foredrag, ledsaget af fortrin- 


lige Lysbilleder, om »Islandsfærden 1907«. 


Efter Foredraget samledes en Del af Medlemmerne ved et 


fælles Thebord i de tilstødende Lokaler. 


Regnskab 
over 
Foreningens Indtægter og Udgifter 
fra 1. Oktober 1906—30. September 1907. 


7121,08 


Indtægti: 
Kassebeholdningfden  PÆOKIDr 1900 Re eee 0,00 
kldragsira7AarszMedlemmerl XX SAN Sr ad MER Sr pg 6671,12 
ktdrapsfrarershest” Medlem sst AN SME ANG, 200,00 
TERE LEGENE EN BSRE St 0 ESERER SOSKK HESS RNEEER KEND SNEEE "151,01 
Indkommen ved Salg af »Atlanten« . .................. 98,95 
Udgift: 

Medlemsbladet: 

asktrykning os Klicheer MS SET AES . 2756,05 

bDÆæHono0rarsforrArti klerk rene eee 605,00 

es ærtrykt aff >Atlantends 218 2/0. SØDERE 189,58 

dt Ekspedition af Atlanten... 1.7 369,77 

CNE DIV ETS CERES ASSER EEN ASER BEM "DT 0 SE lle 95,50 4015,90 
HE UE Ler EnSe an NE Sr eN ENDE HDR PE NE 1200,00 
Heer t ORE EESTI er NE SI LENS ENDE, NSA SEN GER 400,56 
KER ELE BEEN NERE SE TT ed DS SONS NESS ES MT høg 279,20 
Sr Lr APN DAT aA ØRET SALE FODER SSSR BEEN BSK NARRER Se 327,83 
Forskelligt: 

a. Tegning af Kort over Dansk Vestindien 155,00 

b. 3000 Eksemplarer af Lovene .........…. 47,50 

(SR DiIverses Udlæg SOE 23. T br DK es I So EA ERNE 111,41 

413,91 

Indbetalt til Grundfonden: 

a. Bidrag fra et best. Medlem...........…. 200,00 

b. Afdrag paa Skyld til Grundfonden ..... 383,68 583,68 
Kassebeholdning den 30, Septembers 1007 SEE FNs 0,00 

Status. 
1. Oktbr. 1907. 
Aktiver: 
Grundfonden: i; Sparekasse..." 2) SR FASE RAE SSR ES 3418,87 
Laan til Foreningens' Kasse . ERE 1181,13 41600,00 
Passiver: 
Skyld stil-Grundfonden! ; 5, 4 NASYE, LEN ÆG FRR SENER SES SSR FEE NSSSE 1181,135 
Formue fe RER EE SS E JE fr SSAEEEER 3418,87 


København, i Oktober 1907. 
Ib Windfeld. 


Ovenstaaende Regnskabsextrakt er fundet overensstemmende med 
de førte Bøger og de til disse hørende Bilag. Formuen fandtes til 
Stede paa Sparekassebøgerne Nr. 7948 og 7999 i Dansk Arbejderbank. 

København, den 12. Novbr. 1907. 


J. A. Lefolii. Carl H. Melchior. 


Budget 


for 
Foreningen ,,De danske Atlanterhavsøer" 
for Aaret 1. Oktober 1907—30. September 1908. 


Indtægter. 
Kassebeholdning den 1. Oktober 1907...........…. Kr. 0,00 
Medlemsbidråg ure re sts YE R d rale E ASTA GEL TRE Sl — 6700,00 
&Renter af /Grundfonden SENSE SKAN EK NSARK RE SES — 150,00 
5 ME 6850,00 
Udgifter. 
Medlemsbladet ye: 5. 3 DEN ET Ser ES ET SELDE SSR ERR SSEAR Kr: 4000,00 
Sekretæren se Løn! FEER SAS STARR FE DSN ERR — 1200,00 
BOrTOSTEERE ET ES EEG. SKE, KASSEL ERA SØE ESAAERE DRS BIS Gel — 400,00 
MODEDESIGNER AERSRR ENE v HV SES TEL MEGSANNER — 300,00 
KoOnTOT Ud STER AE. FE NERE MORS MORER EEN NENS SESSE — 400,00 
BEES KELLE BEDA EN 0 > 1-00, vr," LO GDEHA VEPSERDER SE SNEDE BYEN RASER — 150,00 
BravihsDansk: Vestindien FAR RER 11 ME SER DEN SEE SER BENENE — 200,00 
Pastor Nygaards Skole i Christianssted.....….. SPADE — 100,00 
AfdraspåasSkyld/til'Grundfonden ss KE RENSE — 100,00 
STEEN 6850,00 


Forventet Kassebeholdning den 30. September 1908..,,....… Kr, 0,00 

Bomuldshøsten i Dansk Vestindien i 1907. 
Ved Ingeniørkaptain H, U. Ramsing. 


landt de Forsøg paa nye Kulturer, som Plantageselskabet 

Dansk Vestindien optog straks efter sin Dannelse i Efter- 
aaret 1902, var Bomuldsdyrkningen et af de vigtigste, 

Det med Bomuld besaaede Areal var allerede i 1905—06 
443 Agre; 1906—07 naaede man til 713 Agre. Paa Grund af 
Tørke under den første Opvækst vare 5—6 Agre paa Petronella 
mislykkede, og nogle faa Agre langs Stranden - paa Longford 
havde lidt noget af Havgus; dette sidste vil næppe gentage sig, 
idet der er et Læbælte af Kokospalmer under Opvækst. Det 
øvrige Areal stod godt i det fugtige Vejr, som herskede henimod 
Høsten og under denne. 

Høsten generedes i Begyndelsen meget af den for Aarstiden 
usædvanlige Regn og hertil kom yderligere, at Markarbejderne 
dels vare utilstrækkelige i Antal, dels vare temmelig uøvede i 
Bomuldsplantning, idet mange af de i Løbet af de foregaaende 
Aar oplærte Plukkere vare blevne engagerede paa Plantager 
udenfor Selskabet. Den sidste Del af Høsten, den saakaldte 
»anden Plukning« mislykkedes paa Grund af en haardnakket 
Tørke, der var ligesaa usædvanlig for denne Aarstid, som Regnen 
havde været for Høstens Begyndelse. 

Disse forskellige sammenstødende Uheld bevirkede, at mindst 
"12—14/, af Bomulden gik til Spilde paa Markerne. Desuagtet 
opnaaede Plantageselskabet, takket være de usædvanlig høje 
Priser, et meget smukt pekuniært Resultat. 

Høstens Totalresultat for Selskabets Ejendomme var føl- 
gende: 

Renset Bomuld 


Indhøstet Raabomuld Renset Bomuld ud- 


Plåntagens Navn 


(2: Bomuld + Frø) | (2: Bomuld — Frø) gør ”f, af Raabomuld 
Pd. dansk Vægt Pd. dansk Vægt 

LEE VE EN ODER SEEREN: 13500 3140 23,83 0/9 
Castle Nugent ....... 70000 20138 28,8 — 
BESES ON OK. 98000 26512 DE NER 
EA 5 RÅ SPARRE SER SEE ASER 139888 37358 26,7 — 
Berronela ADS E ds 102550 29916 22 
NESAS: nere 22642 5895 26,0 — 
FN Er 2 FODRE 3 HUSER 1950 423 SÅ lø hr nd 
Bomuldsfabrikken ... 479 

1 3 å ea 448530 123861 27,6 — 


— 131004 Ibs. eng. Vægt 
(netto) — 3851/|, Balle, 

Der opnaaedes en Pris af 17—23 Pence (= 128—173 Øre) 
pr. engelsk Pd. for første Klasses Bomuld og 103/,—15 Pence 
(= 81—113 Øre) pr. engelsk Pd. for anden Klasses Bomuld; 
Gennemsnitprisen var 19,86 Pence (= 149 Øre) pr. engelsk Pd. 

Den samlede Salgspris var £ 10843 3 d, hvoraf der efter 
Fradrag af Omkostninger, Fragt, Assurance etc., fremkommer et 
rent Nettoprovenu paa £ 10273 5 sh 10 d (= ca. 184000 Kr.). 

Desuden er der paa Plantageselskabets Fabrik oparbejdet 
for Fremmede et Kvantum Raabowmuld, som har givet 39423 Pd. 
renset Bomuld, der er afskibet i 120/, Baller, og som opnaaede 
en Pris af 17—21 Pence (= 128—158 Øre) pr. engelsk Pd. for 
første Klasses Bomuld og 10%/,—16 Pence (= 81—120 Øre) pr. 
engelsk Pd. for anden Klasses Bomuld; Gennemsnitsprisen var 
19,5 Pence (== 146 Øre) pr. engelsk Pd. Den samlede Salgspris 
var £ 3377 17 sh 9 d, hvortil svarede et Nettoprovenu paa É£ 
3187 6 sh 6 d (= "ca: 56000' Kr)). 

Den Bomuldsvarietet, der ved Plantageselskabets Initiativ 
er indført i Dansk Vestindien, er den saakaldte »Sea Island 
Bomuld«, en særlig langtraadet Varietet, der indtil for faa 
Aar siden kun var dyrket med Held i Syd Carolina, Georgia og 
Florida, navnlig paa de smaa Øer langs Kysten, de saakaldte 
Sea islands, hvorefter Varieteten har faaet sit Navn. 

Af Sir Daniel Morris, den energiske og dygtige Leder af det 
engelsk-vestindiske Imperial Department of Agriculture var 
denne Bomuldsvarietet omtrent samtidig med Plantageselskabets 
Stiftelse indført til de engelske Kolonier, hvor den ligeledes i faa 
Aar har vundet en betydelig Udbredelse. Gennem den danske 
Konsul paa Barbados Valdemar Hånschells Mellemkomst lyk- 


kedes det Plantageselskabet at sikre sig en særlig god og udsøgt 


Udsæd, og ved Konsul Hånschells stadige Interesse og Ind- 
flydelse har Plantageselskabet ogsaa senere paa forskellig Vis 
fundet Støtte og Raad hos Sir Daniel Morris. og det engelske 
Departements Embedsmænd til megen Nytte for Bomuldsdyrk- 
ningens Fremme paa vore Øer. 

Sea Island Bomuld betales altid med en Pris, der er 2—3 
Gange saa høj men den almindelige amerikanske Vare, den saa- 
kaldte »Upland Bomuld«, men man kan ikke vente, at de høje 
Priser, som herskede i 1907, fremdeles ville kunne opnaas. 
Endnu i indeværende Aar synes Priserne dog at.ville holde sig 
ret højt. 


RE PE REDET VS 


rendigait Add sst i nederen hiken ale nike se hbn nel en lnnneele sener al da eleene Rus 


REE TAN EN 

I Slutningen af 1907 skrev et af de mest ansete Mægler- 
firmaer i Bomuldsbranchen Wolstenholme & Holland angaaende 
Høsten 1906—07 og Udsigterne for 1907—08: 

»Den amerikanske Bomuldshøst var sidste Aar 59000 Baller 
imod 125000 i den foregaaende Saison; derfra stamme de usæd- 
vanlig høje Priser, der ere opnaaede. Den nu voksende Høst 
(2: Høsten 1907—08) ventes at blive 90000—100000 Baller, 
Georgia og Sea Island Bomuld svarende til Gennemsnittet af St. 
Croix Bomuld tilbydes til 16 d, Omkostninger og Fragt iberegnet, 
og vi tænke, al 15 d—16 d vil være en rimelig Pris at imødese, 
forudsat at Handelen forbliver som den er. Den vestindiske 
Høst vil sandsynligvis snarest give 6000 Baller, og vi se ingen 
Grund til, at Bomuldsdyrkningen ikke skulde kunne udvides 
indtil 20000—30000 Baller uden Fare for, at Prisen gaar under 
12 d pr. lb.« 

Selv om Prisen skulde gaa saa lavt som til det sidstnævnte 
Beløb 12 d pr. Ilb.,, vil Bomuldsdyrkningen give et rimeligt Ud- 
bytte, bedre end Sukkeret under dets nuværende Prisforhold. 

Bomulden. er en Plante, der egner sig godt for vore Øers 
klimatiske Forhold. Har den nysaaede Bomuld kun faaet nogle 
Smaabyger kort efter Saaningen, saaledes at de unge Planter faa 
Tid til at sætte god Rod, taaler den megen Tørke, næsten mere 
end Sukkeret. 

Bomuldsdyrkningen er da ogsaa bleven optaget af adskil- 
lige af Plantageejerne paa St. Croix og af enkelte paa St. 
Thomas og St. Jan. Under indeværende Høst vil der paa St. 
Croix blive taget 2 Bomulds-Renserier i Brug foruden Plantage- 
selskabets Fabrik paa Longford. 

Plantageselskabets Bomuldsareal for den nu voksende Høst 
er lidt over 900 Agre, og i alt findes der nu paa St. Croix ca, 


8000 Agre beplantede med Bomuld. Efter en meget tør Saa- 


ningstid, der hæmmede Bomuldens Vækst i Spiringsperioden, har 
den gode Regn i December forbedret Udsigterne saa betydeligt, 
at Høsten i Kvantitet menes at ville overgaa den forrige i 1907. 

Et ubedrageligt Kendetegn paa, at Bomuldsdyrkningen har 
faaet fast Fod paa St. Croix, er at man ved Reguleringen af 
Skatterne har forhøjet Afgifterne af Bomuldsarealet, saaledes at 
det er stillet paa lige Fod med Sukkeret. Der skal fremtidig 
betales en Afgift af 70 cts. pr. Ager i Bomuldsdyrkning foruden 
en Eksporttold svarende til 5'/, af Bomuldens Værdi paa St. 

Croix (Maximumsværdien er ansat til 25 cts. pr. Pd.) samt 3%, 
af Frøets Værdi, anslaaet til 60 cis. pr. Ton. 

Indførelsen af Bomuldsdyrkningen er det første betydelige 
Resultat af Plantageselskabets Virksomhed for åt fremme Øernes 
Landbrug.  Forhaabentlig vil man inden ret længe høre om 
andre ligesaa glædelige Resultater af dets Arbejde. 


Nogle Taveplanter egnede til Dyrkning i 


dansk Vestindien. 
Ved Dr. phil. F. Børgesen. 


aa Grund af de stadig tilbagevendende Tørkeperioder, der 
P i høj Grad have virket hæmmende. og ødelæggende paa 
Landbruget i det hele taget og ikke mindst paa adskillige af de 
Kulturplanter, man forsøgsvis har plantet paa Øerne i de senere 
Aar, trænger det Spørgsmaal sig frem, om man ikke langt mere 
end hidtil gjort burde lægge sig efter Kultur af Taveplanter, 
hvoraf jo mange i særlig Grad ere i Stand til uden Skade at 
taale Tørke i længere Tid. 

De fleste af dem ere nemlig hvad Botanikerne kalde Sukku- 
lenter, Saftplanter, hvorved forstaas Planter med tykke, kødfulde 
Blade eller Stængler, der ere i høj Grad vandrige og som netop 
paa Grund af denne Vandoplagring have et fortrinligt Middel 
til at komme over tørre Perioder, idet de samtidig ved Hjælp 
af tyk Overhud, Voksovertræk paa Bladene og andre Beskyttel- 
sesmidler ere vel egnede til at modstaa stærk Hede og Insola- 
tion og den dermed følgende Fordampning. Saftplanterne ere 
da ogsaa xerofile, tørhedselskende, og netop derfor knyttede til 
tørre Egne, og da vi nu paa vore Øer i hvert Tilfælde i visse 
Dele af dem finde adskillige Saftplanter vildtvoksende, f. Eks. 
Kaktus, Agaver, Bromelier etc., tyder dette netop paa, at disse 
Dele af Øerne have et forholdsvis tørt Klima og derfor ere 
egnede for disse Planter. Taveplanter dyrkes jo som vel kendt 

allerede i mange tørre Egne i Vestindien og Mellemamerika og 
ere jo som f. Eks. for Bahamaøerne og den tørre Yukatan- 
halvø blevne en meget vigtig Eksportartikel, der andrager store 
Beløb aarlig.) 

Den vigtigste og netop den, der særlig er Genstand for 
Kultur paa de ovennævnte Steder er Sisalhampen, Agave rigida 
med flere Varieteter: var. elongata, der særlig dyrkes i Yucatan 
og har graagrønne Blade fremkaldt af et hvidligt Voksovertræk 
paa disse (White Henequen), og var. sisalana paa Bahamaøerne 
med friskgrønne Blade (Green Henequen). Arten har sit 
Hjem i Yucatan og Mellemamerika, men forekommer ogsaa flere 
Steder i Vestindien. Den findes ikke vildtvoksende paa vore 
Øer, men er allerede for Aar tilbage indført der og synes at 
trives vel. Den har saaledes været dyrket af Havebrugskandidat 
O. Hansen paa den nedlagte bot. Forsøgsstation og er nu plan- 
tet paa dansk vestindisk Plantageselskabs Ejendom »Castle 
Coakley« paa tørre muldfattige Kalkjorder, ligesom ogsaa Plan- 
tageselskabet »Dansk Vestindien« har begyndt Plantningen af den 
paa den temmelig tørre og solhede Plantage »Frenchmans Bay« 
paa St. Thomas. 

Sisalplantens Kultur volder ikke større Vanskeligheder. Den 
ynder en kalkrig Jord, men lykkes ogsaa godt paa tarvelig sandet 
eller stenet Bund. Der skal. dog gøre sig nogen Forskel gæl- 
dende med Hensyn til de forskellige Varieteter, idet var. sisalana 
forlanger noget bedre Jord end var. elongata og derfor ofte dyr- 
== kes paa Jorder, der have været anvendte til Sukker. Forme- 
ringen af Sisalagaven foregaar dels ved Rodskud, som Planten 
fra det 3die Aar frembringer i rigelig Mængde, dels ogsaa ved 
Bulbiller (Yngleknopper), der i stor Mængde fremkomme i Blom- 
sterstanden. Plantningen sker i gravede Huller i den fugtige 
Aarstid, og Marken fordrer derefter praktisk talt ikke andet 
Tilsyn end Rensning for Ukrudt 1 å 2 Gange om Aaret. Skæ- 
ringen af Bladene tager sin Begyndelse fra det 3die Aar, naar 
Bladene have naaet en Længde af ca. 1,, M. Af hver Plante 
tages de ældste Blade og der skæres tre Gange om Aaret; i 


") I Følge Wiesner, J., Die Rohstoffe des Pflanzenreiches, 2det Oplag, 
Leipzig 1903 androg de sidste Aars samlede Udbytte af Sisalhamp 
alene ca. 425,000 Baller Taver (å ca. 200 Kg.), der for den aller største 
Del gaa til Nordamerika, idet kun 15,000 Baller brugtes i Europa. 

Gennemsnit faas ca. 15 Blade aarlig af hver Plante, og man 
kan fortsætte hermed i adskillige Aar, indtil Planten naar til 
Blomstring, hvorefter den dør; dette sker hos den vildtvoksende 
Plante i det 7de—12te Aar, men hos den kultiverede Plante 
tager det rimeligvis længere Tid paa Grund af den Svækkelse, 
der tilføres Planten ved Bladenes Afskæring. Efter Blomstringen 
maa den paany plantes, hvad der let gøres ved "de samtidig 
talrig frembrydende Sideskud. 

Indvinding af Taver af denne Plante paabegyndes nu i den 
nærmeste Tid paa St. Croix, idet Planterne paa Castle Coakley 
ere tjenlige til Skæring; til Rensning af Taverne er en Fabrik 
paa Longford under Opførelse. Man maa med Interesse imødese 
Resultatet af denne Kultur. 

”ourcroya gigantea er en anden vigtig Taveplante, der leverer 
den bekendte Mauritiushamp. Planten hører hjemme i Central- 
amerika, men er efterhaanden indført mange Steder i den gamle 
Verden, siden 1750 til Øen Mauritius, hvor den særlig er bleven 
Genstand for Kultur. Den dyrkes ganske paa samme Maade 
som Agave rigida. Den har 2—3 M. lange Blade, altsaa en Del 
længere end Sisalhampens, og leverer en fin glat og glindsende 
Tave, der i Følge Wiesner (1. c. p. 385) fuldstændig ligner 
Sisalhampens. Fourcroya gigantea skal efter Eggers forekomme 
forvildet omkring Christianssted. Den har forøvrigt ogsaa været 
dyrket af Havebrugskandidat Hansen paa Grange. 

Ogsaa den paa Øerne almindelig vildtvoksende Agave Morrisii, 
hvis indtil 20 Fod høje guldgule Blomsterstand ses som en mæg- 
tig Fakkel at rage op over det tørre Krat, har rigeligt med Taver 
i sine 1—2 Meter lange Blade. Taverne ere dog i Følge Eggers>) 
(jeg formoder, at det navnlig er denne Art, han sigter til) sam-. 
menlignet med Fourcroya's mere eller mindre tørre, haarde og 
matte og besidde heller ikke den samme Styrke som Fourcroyd's. 

Derimod udtaler Eggers sig i høj Grad rosende om en anden 
paa Øerne vildtvoksende til Ananasfamilien " hørende Plante, 
nemlig Bromelia Pinguin. Planten, der paa de engelske Øer og 
ogsaa i dansk Vestindien almindelig kaldes Pinguin, ligner en 
mægtig Ananas med 1!/,—2 Meter - lange Blade med langs 
Randen kraftige, krumme og skarpe, tilbagebøjede Pigge. Den 


") H. v. Eggers, Westindische Pflanzenfasern (Naturwissenschaftliche 
Wochenschrift. V Bd. Nr. 32, 1890. Berlin). 

findes almindeligt paa St. Thomas og St. Jan, men ogsaa i 
mange Egne af St. Croix. Den forekommer ikke blot paa tørre 
Steder, men ogsåa paa endnu fugtige Strækninger ved Mangrove- 
sumpe, hvor den altsaa vokser paa saltholdig Bund. - Den er 
ofte plantet, idet den benyttes som Indhegning, hvortil den for- 
trinlig egner sig paa Grund af sine kraftige Pigge. Den har 
talrige Udløbere og formeres let ved disse. Skæringen af Bladene 
kan paabegyndes fra det 3die Aar og den har efter Eggers Mening 
en stor Fremtid for sig som Taveplante, idet Mængden af Taverne 
i Bladet beløber sig til 4 pCt. af Bladvægten, og disse skulle 
være hvide, stærke og glatte. Fuldt saa rosende omtales den 
dog ikke af Wiesner; det fremhæves her om Taverne af denne 
og nærstaaende Arter, at Planter, der vokse paa klippefuld og 
solrig Plads, give en grov, stiv og haard Tave, medens de 
Planter, der vokse paa god, humusrig Jord og i Skygge, give 
en fin, glindsende og elastisk Tave. Det fremhæves samtidig, 
at man ved Indvindingen af Taverne kun maa bruge friske 
og grønne Blade, derimod ikke gamle og gule. En Prøve af 
Bromelia Pinguin's Taver, opbevaret i Botanisk. Musæum, stam- 
mende fra Eggers Forsøg paa St. Thomas, er temmelig grov og 
mørkfarvet. Hvordan dette nu end forholder sig, synes Bromelia 
Pinguin kun forholdsvis lidet brugt som Taveplante. Jeg skal 
endnu i denne Sammenhæng fremhæve, at i Følge den sidst 
modtagne »Annual Report« fra Landbrugsdepartementet paa 
Jamaica er der til dette fra et Papir-Firma i Boston sket Hen- 


—… vendelse om Levering af en Prøve Taver af Pinguin for at for- 


søge disses Værdi til Papirmasse og det hedder herom i Beret- 
ningen: »if pinguin fibre is suitable for paper stock, large tracts 
of land now covered with pinguin and of no value, may prove 
a source of income to the owners.« 

Ogsaa om en anden fra Vestafrika til Vestindien indført, 
men nu paa alle Antillerne almindelig forvildet Plante, nemlig 
den til Liliefamilien hørende Sansevieria guineensis udtaler Eggers 
sig meget rosende. Planten har en rødlig Rodstok og ved De- 


ling af denne formeres Planten let, idet selv ganske smaa Stykker 


vokse. Den forianger en noget; skyggefuld og humusrig Bund 
for at trives frodig. Taverne, Buestræng Hamp, som de kaldes, 
ere i Følge Eggers fine og glindsende og Bladene indeholde 
21/[, —3 pCt. af disse; Prisen for Taverne angives af Eggers i 
London at være 1 Mk. 20 Pf, pr. Kilo. Planten er almindelig 

forvildet særlig paa St. Croix. I Botanisk Musæums Samling 
findes en Prøve Taver af denne Plante, stammende fra den 
botaniske Forsøgsstation. Denne Prøve ser særdeles godt ud, 
idet Taverne ere lyse, glindsende og bøjelige. Ikke desto mindre 
skal Sansevieria's Taver i Følge Wiesner's »Rohstoffe« ikke kunne 
maale sig med Sisalhampens, idet de blandt andet ere kortere, 
og de kunne kun sammenstilles med de ringere Sorter. I Følge 
Sadebeck, »Kulturgewåchse der deutschen Kolonien und ihre 
Erzeugnisse« har man i tropisk Vestafrika forsøgt Kulturer af 
S. guineensis, men trods al mulig Omsorg var Resultatet ikke 
tilfredsstillende. Med en anden Art $. longiflora, der kultiveres 
i Sydcarolina, men ogsaa stammer fra Afrika, har man gjort 
Forsøg i Agerbrugsdepartementet i Washington og kom her til 
det Resultat, at omhyggelig fremstillede Taver (Buestræng Hamp) 
af denne Art i enhver Henseende skulde være Sisalhampen 
overlegen. 

Hvordan dette nu end forholder sig, er det dog sikkert 
Sisalhampen og maaske ogsaa Fourcroya gigantea, man særlig 
hør lægge sig efter paa vore Øer. At kultivere Bromelia Pinguin 
eller Sansevieria er vist næppe tilraadeligt uden i hvert Tilfælde 
først at være sikker paa at kunne faaTaverne afhændet. Der- 
imod maa det vist nok af de vildtvoksende, ofte store Bevoks- 
ninger, navnlig af Bromelia Pinguin kunne betale sig at indvinde 
Taver, da disse for vedkommende Ejere af Jorden jo næsten 
maa kunne faas gratis. 


Den islandske Hest. 
Ved G. Sand, 


Professor ved den kgl. Veterinær- og Landbohøjskole. 


»Man skal ikke skue 
Hunden paa Haarene.« 


ra forskellige Sider er jeg bleven opfordret til at skrive lidt 
E om islandske Heste og da det forekommer mig, at dette 
Emne har særlig Interesse for »Atlantens« Læsere, beder jeg om 
Plads for efterfølgende Linier. 

Som bekendt var det væsentlig norske Udvandrere, som i 
Slutningen af det 9. og i Begyndelsen af det 10. Aarhundrede 
slog sig ned paa Island og tog Landet i Besiddelse. Anledningen 
til Udvandringen var Misfornøjelse med den Tingenes Tilstand, 
som udviklede sig i Norge efter at Harald Haarfager ved Slaget 
i Hafrsfjord havde tilkæmpet sig Enekongens Magt. 

Med Familie og Trælle og hvad de havde af rørigt Gods 
forlod da de mest utilfredse af de ætstolte Høvdinger og selv- 
raadige, retkære Bønder den gamle Odelsjord og »tog Land« paa 
den fjerne Ø, hvor de uhindrede af Kongebud kunde leve Livet 
under de gamle, tilvante Former og øve det Selvstyre, de ikke 
vilde opgive. De nordiske Folk i hine Tider var Bondesamfund, 
der væsentlig levede af Kvægavl og ved Siden deraf drev et 
primitivt Landbrug; Husdyrene — og ikke mindst Hestene — 
var derfor »Landnamsmændene« (Nybyggerne) paa Island ganske 
uundværlige. Sagaerne fortæller da ogsaa om, hvorledes de førte 
baade Kvæg, Faar og Heste med sig. I noget stort Tal skete 
det vel ikke. For mange af Udvandrernes Vedkommende var 
Afrejsen at betragte som »den fredløses« Flugt og de aabne 
Baades ringe Lasteevne satte jo ogsaa forholdsvis snævre Grænser 
for, hvad der kunde tages med. Det varede imidlertid ikke 
længe, før Kolonisterne ved nye Indførsler og ved stadigt Tillæg 
havde øget ikke blot Kvæg- og Faareflokkene, men ogsaa Heste- 
bestanden i den Grad, at den næppe er væsenilig større nu, 
Sagaerne melder i ethvert Tilfælde om Bønder, som kunde drive 
100—150 Heste hjem fra Græsgangen, og de store, rige Høvdinger 
ejede sikkert endnu mange flere, Med Frænderne i Vesterleden 
(Vesterlandene: Skotland, de skotske Øer og Irland) havde 
»Landnamsmændene« aabenbart livlig Forbindelse; derfra skriver 
sig den Indførsel til Island af Heste af den »keltiske« Type, 
"som har haft en ikke ringe Indflydelse paa de islandske Heste 
og som bl. a. er Skyld i, at disse jevnligt mangler Hornvorter 
(Kastanier) paa Bagbenene. 

Naar man ser bort fra den Kultus, som Hesten var Genstand 
for i Sagatiden, da den betragtedes som et helligt Dyr i Pagt 
med Guderne, var Holdet og Brugen af Hesten dengang næsten 
ganske som i vore Dage. Nu som fordum ligger Gaardene spredt 
og ensomt i Dalene. De lange Afstande mellem Bopladserne, 
de besværlige Rejser over Fjeldene med deres stride Jøkelelve, 
gennem Lavamarker og Stenørkener og over side Mosestræk- 

ninger gør Hesten til et ganske uundværligt Ride- og Pakdyr 
for Nutidens Islændere som for det gamle Sagafolk. Af Veje, 


der lader sig befare med Vogne, har Island endnu foreløbig kun 


nogle enkelte, udgaaende fra Reykjavik. Al Personbefordring og 
Varetransport sker derfor fremdeles paa Hesteryggen. Paa denne 
gør Barnet sin første Rejse til Daaben i Kirken og af Heste 
bæres den Døde til sit sidste Hvilested, Paa Kløvsadlen bæres 
Høet hjem fra Udmarker til Tunet, og paa Kløvsadlen bringer 
Islænderen sine Landbrugsprodukter til Købmanden. I lange 
Karavaner (med 10—15 eller endnu flere Heste bundne efter 
hverandre) kommer Bønderne ridende med deres Uld, Faare- 
kroppe, Smør eller tørret Fisk til Handelspladserne og derfra 
slæber de smaa, taalmodige Heste igen tilbage med tiltuskede 
Varer af alle Slags lige til Bræddebundter og Tømmerstokke saa 
store og svære, at den bageste Ende maa slæbe paa Jorden. En 
Hestebyrde regnes endnu som i gamle Dage til 200—240 Pund. 
Saaledes belæssede eller med en voksen Mand i Sadlen slider 
den islandske Hest sig støt og utrættelig frem i Dagsmarscher 
paa 8—10 Mil, ofte Uger igennem og i Egne, som efter vore 
Begreber skulde synes ganske- ufremkommelige, 

Under disse Forhold skulde man tro, at Hestene paa Island 
bliver holdt højt i Ære og at der ydedes dem den bedst mulige 
Røgt og Pleje; men det er desværre ikke Tilfældet. Paa sin Vis 
sætter Islænderen nok megen Pris paa Hesten, men han tager 
mod dens Tjenester som noget selvfølgeligt, man ikke behøver 
at takke for, og han behandler den ikke med nogen særlig 
Omhu. Ridehesten holdes ganske vist paa Stald og fodres om 
Vinteren med Hø, undertiden ogsaa med lidt Kraftfoder. Noget 
særligt Udvalg af Avlsdyrene eller omhyggeligt Opdræt af Ung- 
hestene endsige da egentlig Tilridning er der derimod i Almin- 
delighed ikke Tale om. Det forlanges af en Ridehest, at den 
skal kunne løbe hurtigt og villigt og bære let; til Ridebrug 
vælges derfor kun »Pasgængere«, som tillige galopperer let og 
som er — hvad Islænderne kalder — »fyrige«. En med Om- 
tanke gennemført Opøvelse til de betydelige Kraftudfoldelser, 
man kræver af Ridehesten, bliver denne imidlertid ikke Genstand 
for; Følgen deraf er, at den ofte overanstrænges. Og Unghesten 
og Pakhesten faar udenfor Arbejdstiden Lov til ganske at skøtte 
sig selv, de maa søge Føden, hvor de kan finde den. De fleste Ste- 
der gaar de ude hele Vinteren og kun under særlig ugunstige Vejr- 

forhold faar de lidt Hø for at de ikke ligefrem skal sulte ibjel, 
navnlig da naar Sneen efler forudgaaende Tøvejr fryser sammen 
til en haard Isskorpe, som gør det umuligt for Dyrene at skrabe 
sig ned til det visne Græs. I Kystegnene søger de til Stranden 
for der at opholde Livet ved den opskyllede, vejrede Tang; 
selv Fiskeaffald gaar de ikke af Vejen for og Tørfisk er en ren 
Lækkerbidsken for dem. De er i det hele taget ikke Kostforagtere. 
Naar man ser de Transporter, som kommer herned om Foraaret 
eller Forsommeren, faar man ogsaa nok Indtryk af, at Dyrene 
maa have døjet meget baade af Sult og Kulde. Laadne som 
Bjørne og magre som Skeletter er de fleste af dem og deres 
elendige Tilstand vilde være endnu mere iøjnefaldende, dersom 
ikke den tætte Pels dækkede over deres rent ud sagt uhyggelige 
Magerhed. At de forkomne Stakler ikke gør noget imponerende 
Indtryk, er ret naturligt. Uanselige er de af Vækst (Gennem- 
snitshøjden kan sættes til 8 Kv), jævnligt ildestillede af Ben 
(snæverlstillede, kalveknæede og kohasede) og meget livlige ser 
de jo ikke ud. De Erfaringer, de hidindtil har høstet i Livet, 
har da heller ikke været særlig lystelige; der er saavist ingen 
Grund til at bebrejde dem, at de staar med ludende Hoved, 
taalmodigt hengivende sig i Skæbnen. 

Men har Sulten og Kulden i Forening trykket dem i Væk- 
sten, saa har Livet i det frie ogsaa gjort dem haardføre og nøj- 
somme, og Fjældrejserne med de tunge Byrder har øvet deres 
Muskler og hærdet deres Sener og Led saaledes, at faa andre 
Hesteracer kan maale sig med den lille islandske i Retning af 
Udholdenhed, rapt og sikkert Fodskifte. De stadigt tilbageven- 
dende og lange Sulteperioder medfører naturligvis, at Dyrene 
bliver sent udviklede; deres Vækst er egentligt ikke afsluttet før 
i det 7. Aar, men til Gengæld "bliver de ogsaa gennemgaaende 
meget ældre end vore Heste. Flertallet af dem holder sig fuldt 
ud arbejdsdygtige til de er 25—26 Aar gamle og mange naar 
30- eller endog 40-Aars-Alderen, ja, man har Eksempler paa, at 
de er blevne over et halvt hundrede Aar. Deres sene Udvikling 
forklarer ogsaa den tilsyneladende saa mærkelige Kendsgerning, 
at ikke blot de ganske unge Heste, men ogsaa saadanne, som 
kommer herned i 5—6 Aars Alderen, kan udvikle sig ikke ube- 
tydeligt i Størrelse, Dybde og Bredde. 

Som det fremgaar af det foranstaaende, har Islænderne Brug 
for mange Heste, men Bestanden er saa stor, at Kravet let 

kan tilfredsstilles. Naar Hestestyrken sammenlignes med Ind- 
byggerantallet, kan intet Land komme paa Siden af Island. 
Ogsaa her i Landet har vi mange Heste, Danmark hører endog 
til de Lande, der er rigest paa Heste. I Øjeblikket har vi ca. 
200 Heste for hvert tusinde Mennesker, men Island har i For- 
hold til samme Antal Indbyggere ca. 500 Heste (ca. 42,000 i det 
hele). Derfor kan Islænderne ogsaa aarligt udføre ikke saa faa 
Heste. I de senere Aar har Udførslen beløbet sig til 3—5000 
Stkr. Længe var Engelskmændene saa at sige de eneste Aftagere 
af Overskudet, som benyttedes til Arbejde i de store Kulgruber. 
Skønt vi her i Landet siden Begyndelsen af 70erne har haft 
megen Brug for Smaaheste og i stigende Grad har indført de 
velbekendte smaa »Russere«, fik vi her indtil for faa Aar siden 
dog kun ganske enkelte islandske Heste, som nærmest blev 
benyttede til Ride- og Køreheste for Damer og Børn. Sidst i 
9%Qerne begyndte imidlertid Dyrlæge Svend Larsen i København 
at indføre islandske Heste hertil; i Begyndelsen knapt 100 Stkr. 
aarligt, men senere flere og flere og i det Par Aar, da Rus- 
land paa Grund af Krigen med Japan havde indstillet sin 
Heste-Eksport, var Indførslen af »Islændere« steget til ca. 1000 
Stkr. aarligt. Denne stærke Stigning af Importen skyldes for- 
øvrigt ikke udelukkende Vanskelighederne ved at faa billige 
Smaaheste andet Steds fra. De islandske Heste er efterhaanden 
blevet efterspurgt for deres egen Skyld. Det er nemlig lidt efter 
lidt gaaet op for Brugeren, at disse Heste ikke blot er billige i 
Indkøb, men ogsaa billigere at holde og langt mere ydedygtige 
og holdbare i Brug, end man paa Forhaand kunde vente. De 
er ikke blot søgt til lettere Arbejdskørsel i Byerne, men har 
ogsaa efterhaanden faaet Indpas i de mindre Landbrug. I Virke- 
ligheden er det ganske forbavsende, hvad saadan et Par Smaa- 
fyre kan udrette, naar de har været her i Landet i nogen Tid, 
er bleven kærnefodrede og har vænnet sig til Livet i de ny Om- 
givelser. Jeg kunde nævne ikke et, men mange Eksempler paa, 
at et Par »Islændere« er i Stand til at udføre det samme 
Arbejde som en almindelig stor Hest og paa det halve 
Foder. Det er slet ikke ualmindeligt, at to islandske Heste til 
Stadighed trækker Læs paa 3—4000 Pd. (naturligvis paa jævn og 
fast Vej); jeg kender endogsaa to islandske Heste — ganske vist af 
de største og sværeste, jeg har set — som daglig, gennem længere 

Tid har gaaet Enspænder for Læs paa indtil 3000 Pd. uden at 
blive overanstrængt. Og — som sagt — disse Smaaheste er ogsaa 
udmærket skikkede til alt lettere Landbrugsarbejde. Jeg har 
liggende for mig et Brev fra en jydsk Dyrlæge, som har haft 
god Lejlighed til at iagttage islandske Heste i Husmandsbrug 
og hvis Dom man derfor kan stole paa. Vedkommende skriver 
bl. a., at med et Par gode »Islændere«, der har været her en 
Tid, drives i hans Egn med Lethed 10 Tdr. Land og undertiden 
betydeligt mere (af Jord, hvoraf der gaar 10—12 Tdr. pr. Td. 
Hartkorn). Han nævner en Mand, som endogsaa driver 25 Tdr. 
Land (sit eget og en Nabos Landbrug) med et saadant Spand 
og han angiver som almindelig Regel, at: »det Landbrug, som 
een Mand kan passe uden fremmed Hjælp, kan drives med Let- 
hed med et Par »Islændere«. Det første Aar, de er her, æder 
de omtrent ligesaa meget som en middelstor »Russer«, men efter 
den Tid (naar de er udvoksede) kan der holdes 3 »Islændere« 
paa det Foder, 2 »Russere« fortærer. De trives bedst paa Græs, 
men holder sig godt paa et dagligt Foder af 3 Pd., Havre til 
hver Hest og Halm efter Behag. Enkelte Steder fodres de ude- 
lukkende med Halm, Hø og Roer, men dette er næppe økono- 
misk. Dyrlægen fremhæver yderligere Hestens store Medgørlig- 
hed. »De finder sig i alt, gaar udmærket sammen med en Ko, 
kan bruges af gamle Folk, Børn og Kvinder.« — — De er ikke 
bange for noget af nogen Art og staar roligt for Vogn saa længe 
det skal være. »Alt i alt«, siger han, »er det en nøjsom, stærk, 
villig og udholdende lille Hest, som egner sig fortrinligt for det 
mindre Landbrug og let kan gøre »Russeren« Rangen stridig.« 

En mere uforbeholden Ros kan ikke ydes »Islænderen« og 
navnlig er Dyrlægens sidste Bemærkning — Sammenligningen 
med den lille russiske Bondehest — værd at lægge Mærke til. 
Mine egne Erfaringer gaar nemlig i ganske samme Retning og 
kunde jeg ved denne lille Artikel bidrage til at vække Interesse 
for den islandske Hest saaledes, at den lidt efter lidt i videst 
muligt Omfang kom til at afløse »Russeren«, vilde derved være 
naaet to — efter mit Skøn — væsentlige Goder: 

Vi støttede en national Sag ved at tilføre Island de Penge, 
som nu gaar i russiske Lommer, 

Vi gavnede os selv ved at øge den billige Arbejdskraft sam- 
tidigt med at vi vilde være i Stand til betydeligt at indskrænke 

den uhyggelige Snive, som atter og atter føres hertil med de 
russiske Heste. 
Og det vilde sikkert glæde mange flere end mig. 


Som bekendt har den islandske Hest i de senere Aar fun- 
det en ret betydelig Anvendelse her i Landet, ikke blot til lettere 
Kørsel men ogsaa som Årbejdshest i det mindre Landbrug — 
Husmandsbruget. Erfaringen har efterhaanden lært os, at denne 
lille Hest, med sine fortrinlige Egenskaber, hvilke paa en saa 
smuk Maade ere skildrede i foranstaaende Artikel af Prof. 
Sand, særlig maatte være egnet for Husmandsbruget, hvor det 
jo i saa høj Grad kommer an paa at anvende billig Træk- 
kraft. Det er imidlertid langt fra, at enhver islandsk Hest 
egner sig for dette Brug. 0Der findes paa Island Heste af 
meget forskellige Typer. og naturligvis af meget forskellig Kvali- 
tet. Da der her blev et Marked for islandske Heste, sendtes 
en Mængde Dyr af saa ringe Kvalitet, at Husmændene absolut 
ikke kunde være tjente med at anvende dem, og der var dermed 
stor Fare for, at det Renomé, som den islandske Hest var ifærd 
med at erhverve sig her, skulde ødelægges. For at bøde paa 
disse uheldige Forhold dannedes i Slutningen af 1906 »Foreningen 
til Anskaffelse af Husmandsheste fra Island« med det Formaal, 
at fremskaffe de Heste, som i Type og Kvalitet svarede til Be- 
grebet »Husmandsheste«, hvormed menes en stor, dyb, bred, 
stærkbenet islandsk Hest. Opgaven var endvidere at skaffe disse 
Heste til en rimelig Pris (150 Kr. pr. Stk.) og paa saadanne Be- 
tingelser, at den Risiko, Husmanden paatog sig ved at gøre For- 
søg med »Islændere«, reduceredes til det mindst mulige, idet For- 
eningen efter ca. Z/, Aars Prøvetid vilde modtage Hestene, hvis 
de ikke passede for Husmandsbruget, og tilbagebetale hele Købe- 
summen. | 

Denne Forenings Fremkomst vakte en ikke ringe Opmærk- 
somhed, og der indløb fra Husmænd Bestillinger paa Heste fra 
alle Landets Egne. Der udsendtes i Aug. Maaned 1907 en 300 
Heste til Husmænd, da Foreningen første Aar kun vilde udsende 
et begrænset Antal. 

For at faa et Begreb om Brugbarheden af de Heste, For- 
eningen udsendte, tilstilledes i December Maaned s. A. Modta- 
tagerne af Hestene Forespørgelser desangaaende. 


p=, fro 

Der indløb en Mængde Svar, der bedre end noget andet 
"beviser, at den islandske Hest passer for den danske Husmand. 
At aftrykke alle de indkomne Besvarelser, vil føre alt for vidt. 
Her skal kun anføres et Par enkelte Udtalelser, nemlig af For- 
stander Nielsen Klodskov, Kærehave Husmandsskole, der har 
haft en Del Forsøg og Arbejdsprøver med islandske Heste, og 
endvidere af Husmand Carl Jensen, der er Medlem af de sam- 
virkende sjællandske Husmandsforeningers Husdyrudvalg. 


Hr. Dyrlæge Svend Larsen, Kbhvn. 

Tak for Deres ærede Forespørgsel i Brev af 21. Decbr. 1907 og Tak 
for de fire islandske »Husmandsheste«, som De i Henhold til min for- 
udgaaende Bestilling udtog og sendte til mig sidste Efteraar. 

Hestene overgik baade i Størrelse, Bygning og Foderstand mine 
Forventninger. Da jeg fik dem, havde vi godt Græs paa Marken og 
dejiigt Efteraarsvejr; de levede derfor ude alene ved Græs til midt i 


- November, og de blev saa tykke og fede, inden de kom paa Stald, at. 


det var en Fornøjelse. Jeg brugte dem samtidig af og til for Vogn og 
lette Markredskaber, og de var som sædvanlig villige til at gaa i Tøjet. 
Nu er de saa tilkørte, at de ikke er bange for noget som helst. To af 
dem var, som De maaske husker, meget velparrede, og af Temperament 
er de begge livlige, saa med dem er man baade smukt og godt kørende. 
Det glæder mig ogsaa, at de vistnok er med Føl... Som De vist erindrer, 
havde jeg sidste Aar to Følhopper af dem, jeg fik hos Dem forrige 
Aar, og efter dem har jeg to store og smukke Føl, der har gaaet ude, 
lige til Sneen begravede alt Græs paa Marken. Da jeg har Hingst, er 
vistnok ogsaa de to Hopper igen med Føl. Heraf vil De se, at jeg har 
Haab om, at mine 8 Islændere i Sommer kan blive til et Stutteri paa 
et helt Dusin. 

Paa Kærehave er alle meget glade for Islænderne; men vi har dem 
dog ikke blot for Fornøjelsen; de maa tjene deres Føde, og da her er 
megen Kørsel, er det især paa Landevejen; men de bliver ogsaa brugt 
ved alt forefaldende Arbejde i Marken og Haven. Naar Jorden er be- 
"kvem, trækker de godt Plov, Harve og Tromle; de trækker Radrenser, 
Gødning og Roer; men da jeg foruden »Islænderne« har fire store Heste 
og kun ca. 50 Tdr. Land, kan jeg skaane dem for det haardeste Mark- 
arbejde, til Gengæld skaaner de saa de store for de mange Kørselture 
paa Vejen. Før jeg fik »Islændere«, var de store Heste ofte saa overan- 
strængt i Benene af at gaa paa Vejen, at de haltede. »Islænderne« mær- 
kes det aldrig paa, og de kan trække en ret stor Vogn med 6 Personer. 

»Husmandsheste« kalder De »Islænderne«, og det vil ikke sige, at 


.det er Udskud, der kun kan bruges af Husmænd. Kongen, Ministrene 


og Rigsdagsmændene blev sidste Sommer befordret af dem paa Island, 
og selv om det vel var en naturlig Følge af, at der ikke fandtes andre 
Heste paa Island, saa er det jo en bekendt Sag, at de synes saa godt 


… om dem, at flere af dem har »Islændere« til Brug her hjemme, og der 

er Forslag fremme om at anvende dem i Hæren. Navnet kunde derfor 
synes at være misvisende, men jeg kan dog godt forstaa, at Foreningen 
har valgt det; thi det vil faa langt større Betydning, dersom »Islænderne« 
kan blive Husmandshesten i Danmark. Det Spørgsmaal maa selvfølge- 
lig de virkelige Husmænd afgøre; men efter den Erfaring, jeg har fra de 
Aar, jeg har benyttet »Islændere« her i Kærehave, tror jeg, at det vil gaa 
Husmændene, som det er gaaet mange af os andre; de bliver overrasket 
ved at lære den islandske Hest at kende. De Hovedegenskaber, For- 
eningen tillægger »Husmandshesten«: Styrke, Nøjsomhed og God- 
modighed, har den i fuldeste Maal foruden mange andre, og dertil 
kommer, at den er billig i Indkøb. Med Højagtelse 

Deres forbundne 

Nielsen Klodskov. 


Den islandske Hest som Husmandshest! 

Naar jeg her udtaler min Mening om den islandske Hest som Hus- 
mandshest, da er det, fordi jeg ønsker denne Hest langt mere Udbredelse 
her i Landet, end den hidtil har haft, og da særlig som Husmandshest; 
jeg har nu i længere Tid brugt islandske Heste og kan saaledes tale af 
praktisk Erfaring, og det er min Overbevisning, at vi ingen bedre Heste- 
race har til Husmandsbrug; den er nøjsom, haardfør og stærk 

Der er mange, som mener, at den ikke egner sig til Markbrug, men 
jeg kan hertil sige, at de netop er flinke og gode Markheste, maaske 
der kan findes saa stærk Jord, at de ikke kan magte den, men naar der 
haves passende Redskaber, ere de i det hele gode Markheste. 

Saa er der andre, der mener, at de er for langsomme til Køreheste, 
hertil vil jeg svare, passer slet ikke; for at nævne et Eksempel, har jeg 
kørt ca. 7 Mil paa 5 Timer og det med 1 Hest paa 8 Kvarters Højde 
for Gig, hvorpaa vi var 2 Personer, og Hesten var lige saa livlig til Slut, 
som da Turen begyndte. 

Mit Ønske er derfor, at denne Hesterace maa vinde stærk Fremgang 
indenfor de danske Husmandshjem ikke i hundredevis men i tusinde- 
vis, vi gavner derved os selv; idet vi spare mange Penge og faar en 
Hest, vi lære at holde af, og vi gavner tillige vort eget Land Island. 

Derfor naar vi skal købe Heste, lad os da bruge følgende Motto: 
Styrke, Nøjsomhed, Godmodighed, det passer paa den islandske Hest. 


Kolmosehus, Søndersted pr. Regstrup., d. 28. Januar 1908. 


Carl Jensen. 

Assurance-Forhold og andre Emner paa 
vore vestindiske Øer. 


Ved Grosserer Moses Melchior. 
Marts 1908. 


en patriotiske Stemning, der rejste sig imod Salget af vore 

dansk-vestindiske Øer, da et Lovforslag herom forelaa paa 
Rigsdagen i Aaret 1902, bragte Sejren hjem, om end uden direkte 
Majoritet, idet Forslaget d. 22. Oktober 1902 forkastedes i Lands- 
tinget med 32 Stemmer mod 32 Stemmer. Formanden og Ras- 
mussen, Vanddamgaard, stemte ikke, og Øerne bleve os bevarede. 

Siden den Tid er der fra mange Sider rettet Bestræbelser 
paa at knytte vore vestindiske Øer nærmere til Moderlandet og 
paåa i det Hele at forbedre deres økonomiske Stilling. 

Forrest i Rækken bør her nævnes Aktieselskabet Dansk 
Vestindien, der startede med en Kapital af ca. 1,350,000 Kr. 
og hvis Formand, Grosserer Holger Petersen, har grundet og ledet 


=… dette Foretagende med personlig Opofrelse af Tid og med usvæk- 


ket Interesse saaledes, at han har indlagt sig uvisnelig For- 


"tjeneste, selv om han baade herhjemme og i Vestindien er bleven 


støttet af dygtige Kræfter. Dette Selskab har bidraget mest til 
Øernes Opkomst, navnlig ved blandt Andet i en større Maale- 
stok paa dets Plantager at have indført Bomuldsdyrkning, der 
har afgivet et højst tilfredsstillende Resultat og tillige bidraget 


EStil, at en stor Del selvstændige Plantageejere have fulgt Eksemplet. 
Navnlig igennem Dyrkning af Bomuld tør man haabe, at vore 


vestindiske Øer gaa en mere betryggende Fremtid imøde, end 


” der for faa Aar tilbage var Udsigt til, ligesom selve Plantage- 
” selskabets Aktier, der kun tegnedes i patriotisk Øjemed, nu for- 


haabentlig om faa Aar ville kunne yde dets Indehavere et nogen- 


= lunde tilfredsstillende Udbytte. 


Dernæst kan jeg ikke undlade her at nævne Østasiatisk 


"Kompagni, der aabnede en direkte Dampskibsforbindelse herfra 


til vore vestindiske Øer, hvortil dets Formand, Etatsraad H.N. 

Andersen, har den store Fortjeneste at have taget Initiativet. 
Ligeledes har Staten paa forskellige Maader truffet Foran- 

staltninger til Øernes Bedste, hvorpaa jeg dog her ikke nærmere 


skal komme ind, men skal kun nævne, at Etatsraad, Direktør 


Tvermoes, paa Ministeriets Anmodning, rejste ud til Vestindien, 


SE) NYT NAS 


for at undersøge Assuranceforholdene der og medens det tidligere 
hovedsagelig kun var fremmede Selskaber, der tegnede Assurance, 
blev Resultatet af nævnte Rejse, at Assuranceselskabet »Danmark« 
nu har en Del Forsikringer fra vore vestindiske Øer. 
»Danmark«s Forsikringer i Vestindien den 1. Januar 1908: 


Forsikringssum Antal Policer 
SERÅSKOTX t liner AREALET Er 1.746.120 209 
ok bhomas: ve SAN 1.272.744 1148 
lalt Kr. 3.018.864 320 


Foreløbige Regler for Tarifering af Forsikringer paa 
de dansk-vestindiske Øer. 


Huse af Sten. Bygning, Indbo og ikke brandfarlige Varer 2'/, %, aarlig. 
Huse, dels afSten og dels af Træ, med haardt Tag. 
a) adskilt fra Nabo ved Brandmur eller en Afstand af 
mindst 5 Ålen. 
Bygningsoggindbo NE SEERE RESENS EET ERE PAR) » 


b) adskilt fra Nabo ved en Afstand under 5 Alen og 
uden Adskillelse ved Brandmur. 
Bygning ogIndbo(Varerforsikres kun efter Indstilling) 3 » » 
Huse, udelukkende af Træ og med haardt Tag. 
Bygning og Indbo (Varer tages som Regel ikke). ..3%,… » » 


Stenhusemed'Apothek'os Indhold. Lee 3 » » 
Stenhuse med Bageri. 

Bygning, Indbo, Bageri-Inventarium og Varer....3 » » 
Stenhuse med Snedkeri 

Bygning, Indbo, Snedker-Inventarium og Varer, ..5 » » 
Træhuse med Bageri eller Snedkeri modtages 

ikke. 
Sukk.errørip aaMar ken NESS Es SEER SSR NES RRSA 1 » » 


Der maa ikke tegnes Forsikringer paa 2 ved Siden af hinanden 
liggende Træhuse, medmindre de ere meget godt indrettede: Beboelses- 
huse for højst 2 Familier, og de derhos ikke ere udsatte for Brandfare 
fra Nabobygninger af Træ. 

I Negerkvartererne maa der kun tegnes Forsikringer i Stenhuse, 
der beboes af gode Familier. Magas og Tras forsikres ikke. 


Naar en Forsikring overstiger 15000 frcs., bør der som Regel stilles 
den Betingelse, at der i Bygningen skal være en altid med Vand fyldt 
Haandsprøjte, i hvilken Henseende der anbefales de saakaldte Gejser- 
sprøjter. I Hoved- og Forvalterbygninger paa Plantager maa der altid 
forlanges 1 Haandsprøjte. 

Præmie for Kogehuse vil blive fastsat efter nærmere Forhandling. 

De offentlige Bygninger kunne tages til følgende Præmier: 


Paa St. Thomas: 
Gouvernementshuset, naar der anskaffes 2 Haandsprøjter: 


FSV ANY SAS RIE SER SE DS SEES SNE RAS EN SR SAT FEER ENA Na >) 2 SE ar arlTg: 

LM VR ASAA ES Jag er SÅ sen ARS SANRaEE BØF NER: Yee SENARSES HER SEERE SES MERE » 
Det kommunale Sygehus. 1 Sprøjte. Bygning og Inven- 

EEN Saa 13 PE Ser SP NA RSS fe SANS FORA EEN ES SKÆG VEDR SRESIA EE TERRA » 
Det militære Sygehus. 1 Sprøjte. Bygning og Inventarium 2, » » 
Epidemihospitalet. 2 » » » » PAN NES: » 
Fattighuset 2 » » » » Ey » » 
Sekretariatsbygningen 1 » i: 

Bygning og Indbo henholdsvis .......... BROS URE » 
Skolerne i Dronningens- og Krystal-Gade .......... PA NNED » 
Den lutherske Kirkes Præstebolig: 

Bygning og Indbo henholdsvis .......... ÅR O SEA EEEED » 

Paa St. Jan: 
Landfogedboligen. 1 Sprøjte. 
Bygning og Indbo henholdsvis .......... For 2 aars 


Paa St. Croix: 
Gouvernementsbygningen. 3 Haandsprøjter, 
a) naar de af Etatsraad Tvermoes antydede Bygnings- 


arbejdertudiøres res ene ERE "3 R5: 2 OP LANE darlTs: 

bienasrsdelnkket indføres eger SEERE Pa ST As 10 » » 
kæespilalet: 3-Haandsprøjter LS ESS BES SD: AO BRA IERR> » 
Holdbodbygningen HH SPrØøjtern ss SE BE EDR SA STAN VASE SEGS » 
Hernmili ærede OT IEEE SUDAN ES SEE SETE nen PFOZT 2 BED » 
HER ISL SIS Kon senssa de RRS ANS ETERN] 2 SEDAN 
mRresthus"og Sygeanstalt 2-Sprøjter si NISSEN P» » » 
Retshuset og Fængslet paa Kongshill. 1 Sprøjte ..... PRS GREDE » 
HE GESES KOGES BAS 4 ESSEN ES AA DE ART es TER SE ES ISEN 2 USAS » 
3 REAR RET SOE NEDEN VEMB ESS 15 » » 


I Frederiksstad: 
Politikontoret, Officersboligen og Kasernen hver 1 Sprøjte 
: 200 22 retaarkg: 
Tre ON DEDE MR SP SEENDE RE SENE RER ERRERE VE SE SEN ESESNE PA 5) » 


BE EET 2 SPØ ER Er Se REN ETS POS ADS FREDE > 
kulentlige Bygninger paa Øerne 23 SEER SLID Atat darlig: 


Der er imidlertid endnu en stedse truende Fare, for hvilken 
vore dansk-vestindiske Øer ere udsatte, nemlig den store Ødelæg- 
gelse, som Orkaner, der nu og da hjemsøge Øerne, kunne afsted- 
komme. For at afværge en saadan Fare fandt man det ønske- 
ligt at forsøge paa, om man ikke gennem herværende Assurance- 
selskaber til en moderat Præmie kunde dække en saadan Risiko. 

I den Anledning skete der Henvendelse til Etatsraad Tvermoes, 
der dog først ønskede at indhente nærmere Oplysning om, hvilke 
Tab Orkanerne tidligere havde bragt vore vestindiske Øer. 

Vi antage, at det muligvis kunde interessere »Atlanten«s Læ- 
sere at se Resultatet af disse Undersøgelser og aftrykke med 
Etatsraad Tvermoes's Tilladelse hans Svar paa vor Henvendelse. 


I Anledning af Opfordringen til at undersøge Muligheden 
for at skaffe de dansk-vestindiske Øer en Forsikring imod Tab 
ved Orkaner har jeg paa forskellig Maade søgt at skaffe mig 
Oplysning om, hvad Tabet ved Orkaner har været paa vore Øer. 
Det er kun lykkedes mig at faa Oplysninger fra Kolonialkon- 
toret, og disse ere noget mangelfulde, idet der kun foreligger en 
virkelig Oversigt over Tabet ved Orkanen den 7. og 8. August 1899; 
hele Tabet faldt den Gang paa St. Croix og udgjorde ca. 350,000 
Dollars, og heraf faldt de 18,000 Dollars paa offentlige Bygninger. 
Før 1899 har Konlonialkontoret kun Oplysninger om, hvad Ska- 
der Orkaner og Jordskælv have gjort paa offentlige Bygninger. 


De paa de dansk-vestindiske Øer forefaldne Orkaner, hvorom der 
foreligger Indberetning. 


Den opgivne 


Tidspunkt. Nærmere Omstændigheder. ERA JES, SST RAT SE 
3 Paars eroin 
"|. —Y, 1772 | »Forfærdelig Orkan«. 1.911.651Rdr.56 Sk 
140 1780 | »Stormvejr« med Oversvømmelse, der 


bl. a. anrettede stor Skade paa Fortet 
i Frederiksted. 


ig ? : . "paa St. Croix 
ls EL ISD »Hæftig Orkan«, ligesaa hæftig som 9 240.159Rdr.84Sk. 


', den-i 1772. (v. C.) 


25/, 1791 | »Storm fra Nordvest«, der forandrede 
sig lil en Orkan, der:en kort Tid var 
ligesaa voldsom som Orkanen i 1785. | 
Nogen Skade i Byerne paa St. Croix, | 
større Skade paa Landet sammesteds. 


”/, 1792 »Temmelig stærk Orkan«, »desuagtet 
havde danske Eylænder ved Forsynets 
besynderlige Beskjermelse ikke lidt 
nogen stor Skade.« | 


Tidspunkt. 


13/. 1793 


13/ 1798 


ARD OB SS, 


Nærmere Omstændigheder. 


»Den mest ødelæggende Orkan, som 


dette Eyland (St. Thomas) nogensinde | 
har undergaaet.« »Paa St. Thomas og | 
| St. Jan har Orkanen gjort en forfær- 


delig Ødelæggelse.« 


Jordskælv paa St. Croix uden at an- 
rette nogen Skade. 


Den opgivne 
Skades Størrelse. 


251, 1804 | 


Paa St. Thomas anrettede den hæf- 
tige Storm, der ængstede Landets æld- 


ste Indvaanere i Forventning om en | 
"| Orkan, 
' Skibene i Havnen. 


meget betydelig Skåde paa 


Paa St. Croix har den meget stærke 
Storm ikke gjort nogen betydelig Skade 


"i Byerne eller i Havnen, derimod har 


Høsten især paa Nordsiden lidt en Del. 


851.1819 


REE 1819 


ER 1825 


»Frygtelig Orkan« paa St. Thomas, 
der anrettede stor Skade paa Skibene 
i Havnen, ødelagde alle Skibsbroerne, 
nedblæste 33 store og smaa Huse. Paa 
Landet anrettedes stor Skade paa Hø- 
sten. Paa St. Jan skal Orkanen have 
raset endnu frygteligere., 


Paa St. Croix antages Stormen at have 
været. stærkere end Stormen i 1793; 
gamle Negere kaldte den »a young 
Hurricane.« Paa Landet anrettedes 
stor Skade paa Plantagerne, i Byen 
nedblæste alle Plankeværker og nogle 
Gallerier ligesom ogsaa Skibene i Hav- 
nen lede Skade. 


Den paa Landet 
paa St. Thomas 
anrettede Skade 
anslaas i Penge til 
40,380 Rdl. v. C., 
foruden Skaden 
påa Høsten, der 
anslaas til 130 Fade 
og noget mere. 


Skaden paa Plan- 
tager anslaas til 
400,000 Rdl. v. C. 
og paa de offent- 
lige Bygninger til 
15,000 Doll. 


Paa St. Croix »en til Orkan nær græn- 
sende Storm«, der foraarsagede større 
Skade end Orkanen i 1819, og Vinden 


"skal have blæst stærkere end i Orka- 


nen 1785. Paa Landet have næsten 
alle Plantagerne lidt større eller min- 
dre Skade; i Byerne: se hosstaaende 
Opgørelse. Paa St. Thomas og St. 
Jan er Skaden langt ringere. 


Skade i Chr.sted: 
10,290 Rdr. v.C.; i 
Fr.sted:9,688 Rdr. 
v.G. Reparationer- 
ne ved de off. Byg- 
ninger anslaas i 
Fr.sted til 948,44 
Doll. ogiChr.sted 
til 1821,20 Doll. 


FDD AI 


Tidspunkt. 


Nærmere Omstændigheder. 


Den opgivne 
Skades Størrelse. 


17/, 1827 


" »Meget svær Storm«, som foraarsagede 
| stor Skade paa St. Croix; se hos- 
staaende Opgørelse: 

Paa St, Thomas og St. Jan forholds- 
vis ringe Skade. 


isChr:ste'd 13,992 

Ravi CcsTErsted 

8,790 Doll., paa 

Landet 396,823 
Rdl. v. C: 


Stærk Storm med betydelig Skade paa 
STET Homas ogs æn: 


12—13/. 1830 | Ubetydelig Skade paa de dansk-vest- 


indiske Øer. 


13 1835 


Ligeledes. 


21, 1887 


Meget stærk Storm med orkanagtige 


Vindstød. Paa St. Croix kun ringe 
Skade. Paa St. Thomas opstod tillige 
Ildløs, der forværrede Skaden, over 
200 Huse ødelagdes, ligeledes stor Øde- 
læggelse paa Plantagerne. Paa St. Jan 
ligeledes stor Skade. 


18/ 1851 


»Orkanagtig Storm«, forholdsvis ringe 
Skade. 


28/ 1852 


»Et Uvejr« foraarsagede en Del Skade 
paa St. Thomas og St. Jan. 


29) , 1867 


18/ 1867 


En voldsom Orkan paa St. Thomas, 
hvor den anrettede stor Skade, i Styrke 
og ødelæggende Virkninger . overgik 
den Orkanen i 1837. 110 Mennesker 
omkom. 

Jordskælv paa St. Croix. 


21, 1871 


Skaden paa St. Thomas ulige større 
end i 1867. Paa St. Jan ligeledes stor 
Skade. St. Croix berørtes "ikke af 
Orkanen. 


12—13/ 1876 


Orkanen berørte alle tre Øer, fra St. 
Jan berettes, at Orkanen i det hele 
ikke har været saa voldsom, som Or- 
kanerne171867408""18571S FE GE G1X 
Skaden har ikke været særdeles stor. 


Skaden for det of- 
fentlige paa St. 
Thomas anslaas 
til 7—8000 Doll. 
Skaden for pri- 
vate mange Gange 
større. 


SED Logan 


å p ' i Den opgivne 

Tidspunkt. Nærmere Omstændigheder. SKA den S YE TÆR Sr 

3/, 1889 »Outskirt of Hurricane tanched islands« 
men gjorde ikke stor Skade. 

16/. 1893 | Orkanen berørte kun St. Croix og | Skaden paa of. Byg- 
St. Thomas; paaSt. Jan foraarsage- | ning. paa St. Tho- 
des ingensomhelst Skade. mas vil medføre 

en Budgetoverskri- 
delse paa 575 Doll. 
PaaSt.Croixover- 
stiger Beskadigel- 
sen ikke, hvad der 
kan udredes af de 
bevilgede Byg.udg. 
Paa  Statsplanta- 
gerne en Del Ska- 
de, 540 Doll. 

78/, 1899 | Orkanen berørte kun St. Croix og | Skaden  ansloges 
anrettede mest Skade i Landdistriktet | førsttil: Christian- 
og Frederikssted. sted 8773 Doll. (NB. 
(NB. Der foreligger ingen Opgørelse af | Landet 6735 Doll.) 
Skaden for Landdistriktet nærmest | Fr.sted 23.330 Doll. 
Christiansted). Kolonialkas. Byg- 
Senere ansloges Skaden for private til | ninger ca. 15,000 
ialt 402.000 Doll. Doll Statsplanta- 
Af Kolonialkassen udrededes til Re- | gernes Bygninger 
paration af Skaden paa offentlige Byg- | 4,000 Doll. 


ninger ca. 22.100 Doll. 


Heraf kan uddrages, at der siden 1867 har været mindst 4 
Gange betydelige Skader, hvoraf dog nogle Beløb falde paa Jord- 
skælv; men "Tabet alene i 1899 er saa stort, at intet dansk Sel- 
skab tør overtage en Forsikring af denne Art paa vore vestin- 
diske Øer; muligen kunde en gensidig Forsikring bære sig, hvis 
alle Ejendomme vare forpligtede til at indgaa i den, men det 
maatte ske ved Lov, og en saadan Lov vil vistnok være van- 
skelig at sætte igennem, saa meget mere som man vil have Van- 
skelighed ved at fastsætte en Præmie, før man faar en Opgørelse 
over Værdien af samtlige Bygninger og Avl paa vore Øer. Vil 
Staten gøre et Offer — men det er der jo næppe noget Haab 
om — kunde den danne et Grundfond af 100,000 å 200,000 
Dollars og saa paalægge hver Ejendom en Skat til Udredelse af 


RAD ae 

Tab" ved Orkaner; men alene at fastsætte en' saadan Skat vi 
være vanskeligt, da Tabet paa Bygninger er meget forskelligt 
efter Bygningsmaaden og det er muligt, at Tabet paa Avlen kan 
være meget forskelligt efter Avlens Art; maaske Tabet paa Bom- 
uldsmarker kan være meget forskelligt fra Tabet paa Sukker- 
marker og Frugttræer. 

Foreløbig tror jeg, at der ikke er andet at gøre end at ud- 
brede Oplysning om, at engelske Selskaber overtage denne Art 
Forsikring imod en Præmie af 1 å 2 %,. 


Det vil af dette Svar fremgaa, at Orkanen d. 7. og 8. Au- 
gust 1899 alene for St. Croix bragte et Tab paa ca. 350,000 
Dollars — lig ca. 1//, Million Kroner — og at slig Risiko ikke 
kan passe vore Assuranceselskaber, da der maatte ydes de meget. 
høje Præmier for det ringe Antal Forsikringer i Forhold til den 
store Risiko. Derimod byde de engelske Assuranceselskaber en 
overkommelig Præmie (1 å 2 %%,). Antagelig afhænge Præmiens 
forskellige Størrelser af den forskellige Orkanfare, de vestindiske 
Øers Beliggenhed er udsat for. Vore vestindiske Øer danne 
Udkanten af Orkanegnene, men naar Orkanen naar dem, er 
det ofte med stor Styrke. 

Det vilde være ønskeligt, om mange Plantageejere vilde finde 
sig foranledigede til at benytte sig af Orkan-Forsikringen. 

Som bekendt indtræffe Orkanerne som Regel i den sidste 
Halvdel af Juli og Risikoen for deres Fremkomst vedvarer i 3 
Maaneder, altsaa til den sidste Halvdel af Oktober. I den An- 
ledning afholdes Gudstjeneste paa vore Øer d. 25. Juli med 
-Forbøn om at fritages for Orkaner og d. 25. Oktober en Tak- 
kegudstjeneste. 

Dette skete ogsaa d. 25. Oktober 1867 paa St. Thomas, men 
d. 29. Oktober 1867 indtraf der undtagelsesvis en ødelæggende 
Orkan der. Der er dog eet Gode, der følger med Orkanerne, 


at de som Regel bringe megen stærk Regn, der atter følges af 


en stor Høst. 

Foruden Orkanfaren -ere Øerne udsatte for Jordskælv, men 
her vilde Assurancepræmien blive for høj, til at sikre sig mod 
denne Fare i det mindste i vore Assuranceselskaber. 

Men jeg haaber senere en Gang at faa Lejlighed til at 
komme næmere tilbage paa dette Thema. 


udk nesten ali 


ERE Fe. VENTEN. 


Ny 


FESD 


Nogle Taveplanter egnede til Dyrkning 
i dansk Vestindien, 


Nogle Bemærkninger af Ingeniørkaptain H. U, Ramsing. 


Tilslutning til Dr. phil. F. Børgesens Artikel under oven- 

staaende Overskrift i Atlanten Nr, 50 kan det maaske være 
af nogen Interesse at erfare, at der allerede for 4—5 Aar siden 
begyndte en Udplantning af Sisalagaver paa Dansk-vestindisk 
Plantageselskabs Ejendom Castle Coakley paa St. Croix, faa 
Aar senere paa Plantageselskabet Dansk Vestindiens Ejendom 
Frenchmansbay paa St. Thomas og nu for nylig paa samme 
Selskabs Ejendom Springs paa St. Croix. Førstnævnte Plan- 
tage har nu 40 Agre i Sisal, Frenchmansbay har 35 Agre og 
Springs foreløbig 1 Ager. Ialt er der udplantet c. 43000 Planter, 
hvoraf adskillige ere tjenlige til Høst. 

En haandrenset Prøve af Sisalfibren, der i Fjor Sommer 
blev forelagt et fransk Mæglerfirma, blev af dette bedømt til at 
. staa paa Højde med den bedste Sisal paa Markedet, nemlig Øst- 
afrikansk og Bahamasisal, hvis Pris da var 92,50 å 97,50 Frcs. 
pr. 100 kg. cif. Europa, medens Yucatansisal opnaaede 82,50 
Frcs. og indisk Sisal kun 65,00 å 77,50 Frcs. pr. 100 kg. 

Omtrent samtidig forelagde man Firmaet en haandrenset 
Prøve af Penguinfiber fra St. Jan. Den betegnedes som lidt 
kort i Fibren men meget fin og vurderedes til 80,00 å 82,50 
Frcs. pr. 100 Kg., altsaa omtrent til samme Værdi som Yucatan 
Sisal, der udgør Hovedmængden af Sisal-Produktionen. 

Denne Bedømmelse ser jo ganske lovende ud for Nyttig- 
gørelsen af de ikke ubetydelige Mængder af vildtvoksende Pen- 
guin, der findes paa alle Øerne. 

Plantageselskabets nye Fiberrenseri paa Longford vil i 
Løbet af ganske kort Tid staa færdigt til Brug, og man vil da faa 
Erfaring for, hvor rentable Sisal- og Penguinfibre ville være, naar 
de fremstilles i større Kvanta. Forhaabentlig vil det vise sig, 
at de byde Muligheder for at udnytte netop de Jorder, som 
hidtil have henligget skattefri, »uden Nytte og Brug« som 
Skattematriklen siger, og som efter de nye Skattelove skulle be- 
tale en minimal Skat af 5 Bit pr. Ager. Lykkes Forsøget, vil 

der ikke alene skabes en Forøgelse af Skatteindtægten, idet 


Foo gar es 


Jorden rykker op til højere Skat, men forhaabentlig vil ogsaa 
selve Dyrkningen give nye og gode Indtægter og blive en ny 
Stræng paa Buen for det vestindiske Landbrug. 


Om Kautschukplanten ,,Manihot Glaziovii". 
Ved Bibliotekar, Dr. phil. F. Børgesen. 


I »Notizblatt des Konigl. botanischen Gartens und Museums 
zu Berlin-Dahlem«, Nr. 39, Bd. IV., 1907 findes en Artikel 
af Georg Scheffler: »Die Anzucht und Kultur des Manihot Glaziovii 
in Kibwezi, B. E. A.«, hvori det udtales, at Forsøg med dette 
vigtige Kautschuktræ have givet de bedste Løfter om en lønnende 
Massekultur, og det paa Landstrækninger, som hidtil have været 
betragtede som aldeles værdiløse. Klimaet er nemlig meget tørt i 
de paagældende Egne; i 4 Maaneder, fra Juni—September, er der 
fuldstændig regnløst; Regntiden begynder i Slutningen af Marts og 
ophører midt i April, i de øvrige Maaneder falder der kun af 
og til Byger. Aarets Gennemsnits-Regnmængde er kun 30 Tom- 
mer, medens der paa vore vestindiske Øer i Gennemsnit falder 
ca. 42—44 Tommer. Hvad der hjælper Vegetationen i den 
tørre Tid er, at der falder rigelig Dug og at Jordbunden end- 
videre skal være ret porøs og holde godt paa Fugtigheden. 
Den oprindelige Vegetation er Kratskov, i hvilken der som Bund- 
vegetation findes uhyre Mængder af Sanseviera guineensis og andre 
herhenhørende Arter. 

Manihot Glaziovii formeres ved Frø, som bør være 1 Aar 
gammelt, da det ikke spirer før efter denne Tid; det lægges 
før Saaningen 10—14 Dage i Vand for at opblødes. Derpaa saas 
det i Frøbede i Halvskygge. Ikke desto mindre kommer det 
meget uregelmæssigt op, idet noget Frø spirer straks, andet først 
langt senere. Man maa derfor ikke saa for tæt, da de først op- 
komne Planter ellers ville tage Lys og Luft fra de senere; en 
Afstand af 10 cm. og 1 cm. Dybde er passende. Manihot 
Glaziovii udvikler i Frøbedet en lang, dybtgaaende, knoldformet, 
opsvulmet Pælerod og 3—5 tæt under Jordskorpen løbende 
Siderødder, som ligeledes svulme op. I disse opsvulmede Rod- 
dele opsamles en betydelig Mængde Vand, som under Tørtiden 

skal tjene Planten som Vandreservoir. Saalænge Frøplanterne 
ere smaa, maa der vandes Morgen og Aften, naar det er tørt. 
Naar Planterne blive større og have faaet 3—4 Blade, er dette 
ikke mere nødvendigt. 

De unge Træer udplantes, saavidt muligt uden at beskadige 
Rødderne, med en Afstand af 3 m. til begge Sider i gravede 
Huller paa 1!/,—2 Fod i Kvadrat. Hvis det ikke netop har 
regnet eller bliver Regn, maa de straks vandes grundigt efter 
Plantningen. Samtidig skæres Planterne tilbage til ca. 20—25 cm. 

Jeg skal endnu tilføje, at Havebrugskandidat Hansen paa 
Grange paa St. Croix havde udplantet en Del Manihot Glaziovii 
paa en tør, græsklædt Bakke, hvor de syntes at vokse meget godt. 
Hvis Træerne ikke ere omhuggede, kan der rimeligvis faas Frø 
af dem, i hvert Tilfælde var der rigeligt med Frø, da jeg be- 
søgte Stedet i Februar 1906. 

Manihot Glaziovii hører til Vortemælkfamilien og er nær be- 
slægtet med Cassavaplanten. Træet hører hjemme i Brasilien, 
hvor der findes store Plantninger af det, men det er nu indført 
til mange Tropeegne. 

Det vokser med en utrolig Hurtighed og kan i det første Aar 
blive mere end 10 Fod højt og 30 Fod i det andet. Træet 
skal kunne trives paa Jordbund, der er ubrugelig for de fleste 
Kulturplanter; klippefuld eller stenet Bund af ringe Kvalitet byder 
ingen Hindring for dets Kultur selv i tørre Egne. Naar Træet 
har naaet en Alder af 4—6 Aar, kan Tapningen begynde. Der 
gøres da Indsnit paa Stammen for at Mælkesaften kan flyde ud, 
Denne, der straks er ret tyndflydende, koagulerer ved at udsættes 
for Luften og tørres til Kager eller Traade. 

I Handelen gaar denne Kautschuk under Navn af Ceara 
eller Manicoba Kautschuk. Den er af god Kvalitet, selv om 
den ikke er saa værdifuld som Para Kautschuk. 


Møde om Grønland. 


ørdagen den 28. Marts holdt Foreningen »De danske ÅAt- 
DB lanterhavsøer« et interessant Møde i Wivels Lokaler om 
de grønlandske Forhold og særlig om de nye Lovforslag, der 
tage Sigte paa en Reform af Grønlands Styrelse. Blandt de 

Tilstedeværende havde Foreningen den Glæde at se en talrig 
Repræsentation for de paagældende Myndigheder med Hs. Eksc. 
Indenrigsminister Berg samt Sjællands Biskop T. Skat Rørdam 
i Spidsen. Foruden mange af Foreningens Medlemmer saas 
blandt Tilhørerne flere Rigsdagsmænd, en Del forhenværende 
Kolonibestyrere, tidligere Grønlandsfarere og andre interesserede 
og sagkyndige sant en fyldig Repræsentation for Pressen. 

Da Foreningens Præsident, Hr. Kammerherre Sehested var 
forhindret i at komme til Stede, bød Formanden for den grøn- 
landske Sektion Dr. phil. K. I. V. Steenstrup Forsamlingen Vel- 
kommen. Efterat Folketingsmand, Direktør N. Neergaard havde 
overtaget Hvervet som Dirigent, holdt Cand. mag. W. Thalbitzer 


Foredrag om 


Eskimoisk Nationalitet og dansk Administration i 
Grønland. 


Omflakkende have Eskimoernes Forfædre været, men No- 
mader vare og ere de ikke; thi de bo Vinter efter Vinter i 
samme Hytte, paa samme Sted. Vandringerne vare enkelte 
Generationers Vandringer, ikke en aarlig Folkeskik. Da Vildtet 
lever spredt over forskellige Steder, bo Jægerne ogsaa spredte, 
i ganske smaa Flokke. Derfor ligge de grønlandske Bopladser 
spredte langs hele Kysten, ofte med 5—6 Miles Afstand mellem 
hinanden, og der er ingen store Byer, En Eskimoby tæller 
sjældent mere end en halv Snes Huse, oftest kun halvt saa 
mange eller færre. En af Opgaverne for den grønlandske Na- 
tion maa være at skabe sig enkelte større Byer. 

Maalt i Tid har dette Folks Kultur naturligvis en Udvikling 
ligesaa lang som vor egen evropæiske. De arktiske Naturfor- 
hold synes at være Aarsagen til, at Folket er blevet staaende 
ved Jagt-Kulturen, som Evropas Folkeslag forlængst have lagt 
bag sig. Til Gengæld have Eskimoerne udviklet deres Jagtkultur 
til et højt Standpunkt, og det er rimeligt, at Hovedparten af 
dette Folk ogsaa i Fremtiden vil komme til at leve spredt og 
følge Vildtet som Jægere og Fiskere. Det udelukker ikke, at 


den Centralisation af Dele af Befolkningen, som evropæisk Han- 


delsliv allerede for længe siden har indledet, vil kunne føres | 
videre. - Byer ére de nødvendige Nervecentrer for en Nation, der | 


engang skal styre sig selv. 


Den danske Administration af Grønlænderne er blevet rost | 


| 

som mønsterværdig. Man har draget Sammenligninger mellem 
dette Folk, som Aar efter Aar ganske langsomt tiltager i Mængde, 
og de Naturfolk i Amerika og andetsteds, som fortrænges af 
Evropæerne, ødelagte af Brændevin eller paa anden Maade svæk- 
kede. Man husker endnu Fridtjof Nansens store Ord om den 
danske Regering, der »i Sandhed fortjener Verdens højeste Aner- 
kendelse for sin Optræden osv.«, hans Opsang. til en efterføl- 
gende sønderknusende. Kritik af den evropæiske Kulturs Ind- 
flydelse paa Befolkningen. Andre Turister have senere gentaget 
de rosende Ord uden nogen efterfølgende Kritik, til Glæde for 
Administrationen, men til ingen Gavn for andre end dem selv. — 
Ja, vi have ikke udryddet Grønlænderne, det er sandt, vi have 
haft altfor god Brug for dem til at hente os Sælerne og Bjørnene 
hjem. Vi fik ikke let danske Arbejdere til at gøre den Jagt 
saa billigt for os, som Eskimoerne gøre det. Mon de første 
Kolonisatorer, mon Hans Egede kunde have undværet Grøn- 
lænderne? maatte de Danske i Grønland ikke gøre alt for at 
bevare dem, der skulde hente Vildtet hjem, som deres Jagtfalke 
og Blodhunde? og er det anderledes nu? Alt vort Ædelskab 
bestaar muligvis kun i, at vi belønne dem gavmildt med Kaffe 
og Tobak for at hente os vor nødvendige Fortjeneste ude fra 
det Hav eller den Is, hvor det for den uøvede Evropæer vilde 
være forbundet med Livsfare at færdes. Andre Steder i Verden 
kunne Evropæerne undvære de Indfødte; i de arktiske Egne ere 
de afhængige af dem. 

Hvad vil det forøvrigt sige, at vi have bevaret Grønlænderne, 
den grønlandske Nation? hvormange Eskimoer er der i Grøn- 
land, bortset fra de yderste mod Nord og Øst? disse 12000 
Vestgrønlændere,. der holdes bag Monopolets Stakit som i en 
Zoologisk Have, ere jo som bekendt saa opspædte med dansk 
Blod, at man maa søge og lede iblandt dem for at finde eski- 
moisk udseende Individer. Saadanne ere af og til blevne sendte 
påa Rundrejse i Evropa for at fremvises i Udstillingernes Me- 
nagerier som veritable Eskimoer fra Grønland. Halvdelen af 
deres Landsmænd ere halvdanske Blandinger, forklædte Evro- 
pæere, der tale eskimoisk og tænke evropæisk, spise Sælkød 
og drikke Kaffe. — Det er sandsynligt, at den grønlandske Be- 
folknings Tilvækst, hvorom der saa ofte er talt, skyldes vor 
»gode Behandling« i Henseende til denne Opspædning med dansk 
Blod. Latterligt nok er der dem, der kalde dette at forædle 

Racen — som om de danske eller evropæiske Børneavlere, der 
i Tidens Løb have sat deres Spor iblandt Eskimoerne, overho- 
vedet skulde have været i Stand til at forædle saa sund og smuk 
en Race som dette arktiske Folk. Forædlingen falder ubetinget 
kun. os evropæiske Parvenuer til Del. Forresten foregaar jo 
Racekrydsning overalt i Verden og til alle Tider og kan betyde 
Fremskridt i Styrke og Snille. Men lad os tage Konsekvenserne 
deraf i vort Syn paa Grønlænderne. Hvis Monopolet endnu 
bestaar om 100 Aar, evig ungt og uforanderligt, ville vore hjem- 
lige Fiskere kunne more sig med at kigge gennem Tremmerne 
ind til deres Brødre i Grønlands zoologiske Have; de ville kunne 
tømme en Snaps for de danske Grønlandsfiskere, der ro i Kajak 
og fange Sæler. 

Det vil være for vidtløftigt at opregne alle de mange For- 
andringer, der i de 150 Aar, Danmark har administreret Grøn- 
lænderne, have nærmet dem til at blive danske. Det er en 
stor Misforstaaelse at tro, at Monopolet har værnet dem mod 
at forandre deres oprindelige Kultur. Hvad Eskimoernes Aands- 
kultur angaar, har Principet om at bevare deres Kultur over- 
hovedet aldrig været hævdet af den danske Stat: Missionens 
Virksomhed i det eskimoiske Samfund var jo fra første Færd 
udpræget radikal, idet det gjaldt om at udrydde Eskimoernes 
egne gamle Traditioner til Fordel for de nye, og Missionens 
Superioritet har været hævdet lige fra Administrationens første 
Tid!) indtil nu, da Principperne fortsættes i vor Udryddelse af 
Ammassalik-Kulturen i Østgrønland. Forøvrigt skal jeg ikke her 
opholde mig ved Missionens Skyggesider, men jeg ønsker at 
pege paa den Inkonsekvens, den danske Administration gør 
sig skyldig i, idet den hævder et radikalt Princip for vor Paa- 
virkning af den eskimoiske Aandskultur og samtidig for den 
materielle Kulturs Vedkommende et overdrevent konservativt 
Princip, nemlig ved Paastanden om, at Eskimoens »nationale 
Erhverv« er Sælfangst fra Kajak, og i Kravet om, at alene 
denne Erhvervsform fortjener at understøttes. 


") Se f. Eks. Missionskollegiets Udtalelser 1785 i Anledning af en op- 
staaet Uenighed med den kgl. Grønlandske Handels Direktion: 
»... da det ikke kan være Direktionen ubekendt, hvilket og den 
allerførste Handels Octroy udviiser, at høisalig Kong Friderich d. 
åde har ladet Handelen paa Grønland anlægge for Missionens Skyld, 
og til dens Understøttelse. (Grønl. Missions Brevbog 1785, p. 16). 

Historisk er det let nok at forstaa, at disse to Principer 
maatte komme til at staa overfor hinanden.  Pietistiske Missio- 
nærer kunde umuligt begynde paa anden Maade end radikalt at 
udrydde Hedenskabet., Den begyndende Handel derimod havde 
Brug for Nationens Rigdomskilder, Hvalernes og Sælernes Spæk, 
og maatte nødvendigvis beskytte Kajakfangsten og sætte Præmie 
for de bedste Fangere. Man behøver ikke at tro, at der har 
ligget særlig uselviske Motiver til Grund for disse Principer, 

Mænd af moderne human Tankegang maatte snarere, synes 
jeg, vælge de stik modsatte Principer overfor den Opgave at 
ordne dette fremmede Folks Anliggender. Naar en stor Kultur- 
stat faar Ros for at behandle et primitivt Folk eksemplarisk, er 
det fordi den respekterer dette Folks særegne Kultur- og Livs- 
former og hjælper det tilrette i Verden, I den Tid, den grøn- 
landske Nation har været holdt bag Monopolernes . Laas og 
Lukke, 5 Generationer, kunde dens danske Herrer og Lærere 
udentvivl, om Instrukserne havde haft en anden Tendens, have 
modnet disse lærvillige Mennesker langt mere og bedre, end Til- 
fældet nu er. Grønlænderne ere endnu i Monopolernes Vold, værge- 
løse, uden Indflydelse paa Missionens og Handelens modsatte 
Principer, en Fange, der i sit Fængsel slides af usynlige Lænker 
uden selv at begribe Sammenhængen. Hvad veed han om, 
hvorfra Lyset kommer, hvad veed han om, hvad man foretager 
sig for hans Penge? Den danske Administration burde ikke 
have behandlet Grønlænderne som Børn. Det har været i en 
god Mening, men disse Mennesker ere ikke Børn, men indenfor 
deres Omraader. fuldt myndige. Man burde forstaa, at deres 
fremmede Race ifølge almindelige Menneskerettigheder maatte 
have Lov til at give sig andre Udslag end dem, vi ere vante til 
at betragte som normalt-danske. 

At Handelen har haft en særlig Interesse for Sælernes Spæk 
og Skind, er ingen Grund til at glemme, at Eskimoerne, ogsaa 
før de Danske kom til Landet, fangede Fisk, jagede Rensdyr og 
paa flere andre Maader udnyttede Landets naturlige Hjælpe- 
kilder. Fiskeriets Betydning i Vestgrønland i gamle Dage 
fremgaar tydeligt nok af Rejsebeskrivelserne fra første Halvdel 
af det 17de Aarhundrede (Danells Ekspeditioner).") Det er altsaa 


1) »De Indfødtes hovedsagelige Haandtering foregaar til Søs med at 
fange Fisk og Sødyr, som de skyde med Bue og Pil og ogsaa for- 

et gammelt nationelt Erhverv ved Siden af Sælfangsten. Egent- 
lig bør det heller ikke glemmes, hvor Talen er om deres na- 
tionale Erhverv, at de fra gammel Tid selv have forarbejdet alle 
deres Vaaben og Redskaber, altsaa have haft en indenlandsk In- 
dustri i Sten- og Bensager, der fuldstændig erstattede dem Savnet 
af alle lignende udenlandske Varer; ligeledes, at de selv præ- 
parerede deres Skind og byggede deres Fartøjer. Der er i alt 
dette Tilknytningspunkter for moderne Erhverv af meget for- 
skellige Arter. 

Tiltrods for sit konservative Skilt har den grønlandske 
Handel dog i Virkeligheden grebet stærkt ændrende ind i Eski- 
moernes oprindelige Erhvervs- og Samfundsliv. I gammel Tid 
bestemte Grønlænderne endnu selv, hvad deres Varer skulde 
koste.) Nu fastsættes Priserne som bekendt af Direktoratet, og 
det er ikke Landets naturlige Priser. Handelsvæsenet har taget 
sit Tyende blandt Grønlænderne og ligesom Missionen bundet 
en stor Del af dem til at bo i Nærheden af den danske Koloni; 
den har givet dem et helt nyt Slags Arbejde, Kivfak-arbejdet ved 
Skibenes Losning og Ladning, ved Handelens Drift og Husenes 
Bygning osv. Der er i Virkeligheden stor Forskel paa Koloni- 
befolkningen og den ensomme Bopladsbefolkning, lignende Mod- 
sætninger som her- hjemme mellem By- og Landbefolkningen. 
Naar Handelen selv (ligesom Missionen) har indledet en saadan 
Spaltning indenfor det grønlandske Samfund, har den sikkert 
heller ikke nogen moralsk Autoritet til at forfægte det konser- 
vative Princip om »Grønlændernes nationale Erhverv.« 

En vigtig Erhvervsgren nu til Dags er Hajfangsten. Ifølge 
et Opgør af Pastor Vibæk i forrige Hæfte af Atlanten produce- 
redes der i 1900—1901 saa mange Tønder Hajlever i Nordgrøn- 


staa at fange paa Krog. Deres Kroge ere dog ikke af Jern, men af 
Fiskeben, hvilke de forstaa at udarbejde, de kalde saadanne Fiske- 
kroge for Karlusa .... Deres Føde er tørret og frisk Kød af Sø- 
dyr, mest store fede Helleflyndere (eller Hellefisk?), samt de store 
Fugle, der ere saa almindelige hos dem, og Rensdyr og andet Land- 
vildt«. (Olearius, Beschreibung der Muscowitischen und Pers. Reyse. 
1656. p. 173). 

") »Deres Maade at handle med de Fremmede paa er følgende: først 
udvælge de af de fremmedes Varer, hvad de have Lyst til, og lægge 
det paa den ene Side af sig; derefter af deres egne Varer saa meget, 
som de synes de ville give derfor, paa den anden Side. Da lægger 
hver af Parterne fra eller til, indtil de blive enige om Købet.« (1. c.). 

land, at det var mere end det halve af, hvad der i samme Aar 
produceredes af Spæk (af Sæler og Hvaler). Der indhandledes 
3863 Tdr. Hajlever og 7152 Tdr. Spæk. Hvordan kan man 
lade være at kalde Hajfangsten for et nationalt Erhverv? — Den 
stedmoderlige Behandling, der fra Administrationens Side bliver 
de grønlandske Fiskere og Hajfangere tildel nu til Dags, idet 
de betragtes som Undermaalere, der ikke ere værdige til Repar- 
titionen, synes ganske ubillig. Det Tilskud, de grønlandske Fi- 
skere yde til Nationens Velvære og Trivsel, er ingenlunde at 
foragte og foragtes sikkert heller ikke af de Indfødte selv. 

Sælfangsten fra Kajak er kun et Erhverv blandt flere andre 
i Grønland. 

De Indfødte klage selv over Utilstrækkeligheden af dette 
gamle Erhverv, som synes dem at være i Forfald, og sukke 
efter Muligheden af nye Udveje. Man læse herom de af Knud 
Rasmussen oversatte Breve fra Grønlændere, som have været offent- 
liggjorte i Atlanten (Hft., 37—39, 1907), hvori f. Eks. mange Ud- 
talelser om det meget ønskelige i, at der blev indført tamme 
Rensdyr til Grønland. Knud Rasmussens og de to Lappers Under- 
søgelsesrejse til'Grønland i 1905 vil endnu være i frisk Minde. 
Af Rapporten fremgik, at et stort Distrikt af Mellemkysten i Vest- 
grønland egnede sig udmærket for Rensdyrhold, og Sandsynlig- 
heden taler for, at store Partier syd derfor ere ligesaa skikkede. 
Det er vanskeligt at forstaa den Ledelse af Grønlændernes Sager, 
som efter at have ofret store Summer paa denne Forundersøgelse, 
der begyndte saa lovende, lader hele Planen falde i Stedet for at 
gennemføre den paa de Strækninger, hvor den havde Udsigt til 
at lykkes.?) 

Med det samme, jeg er ved disse Grønlænderbreve, vil jeg. 


1) Ved Indførelsen af tamme Rensdyr til Alaska har man Erfaring for, 
at et sligt Forsøg kan lykkes. Fra 1892 til 1904 blev 1280 Rensdyr 
indført fra Østsibirien til Alaska, og i 1904 var Totalantallet 10267. 
Det amerikanske Undervisningsministeriums Beretning 1905 oplyser, 
at man paa Grundlag af den aarlige Tilvækstprocent i Alaska kan 
garantere en Fordobling af Bestanden hvert tredje Aar. Det har 
vist sig, at »ved omhyggelig Øvelse blive Eskimoerne udmærkede 
Hyrder,« Resultaterne have været saa overbevisende i alle Hen- 
seender, at Guvernøren over Newfoundland har skyndt sig med at 
anbefale Indførelsen af tamme Rensdyr ogsaa i Labrador, hvor 
dette Foretagende nu er godt igang. Jf, Guvernør W. Mac Gregors: 
Report of an official visit to the coast of Labrador, 1906. 

ogsaa fremdrage et andet af de mange Ønsker, der gøre sig gæl- 
dende i dem: »Naar man oplærer os til at blive Præster, hvor- 
for skulde man saa ikke ogsaa kunne aabne andre indflydelses- 
rige Stillinger for os; hvorfor skulde vi saa ikke ogsaa kunne 
blive Kolonibestyrere? . . . vi vilde da ikke al Tid være hen- 
viste til at blive kommanderede af de Danske og behandlede 
efter deres Forgodtbefindende ... Der kan sidde grønlandske 
Udliggere, som ere bedre begavede og dygtigere end mangen dansk 
Kolonibestyrer, men Kolonibestyrer kunne de aldrig blive, og det 
fordi alle højere Stillinger ere lukkede for dem, blot fordi de ere 
Grønlændere.« Ja naturligvis, her er det »nationale« Stof, hvoraf 
man burde rekrutere Koloniernes Butiksbestyrere., Under mine 
gentagne Overvintringer i Grønland har jeg boet hos mange af 
de saakaldte Udliggere eller Udstedsbestyrere (Blandinger): Det 
er ligefremme, nøjsomme Mennesker, der omgaas Grønlænderne 
som deres egne Jævninge og staa i et anderledes nært Forhold 
til dem end Handelens altid danske, altsaa fremmede Over- 
betjente. Lad være, at der ogsaa mellem disse er mange vel- 
menende og flinke Mennesker, den danske Kolonibestyrer føler 
sig dog altid som et andet Væsen i en højere Stilling. Derimod 
er den grønlandske Udligger , med Blod og Hjærte knyttet til 
Grønlænderne, fordi hans Hjem er grønlandsk, han føler sig 
solidarisk med dem, fordi han veed, han skal leve og dø i Grøn- 
land og hans Børn arve ham derovre. Kolonibestyreren skal 
efter saa og saa mange Aar vende tilbage til Danmark og maa 
tænke paa den Tid. Han staar isoleret; han kan ikke ægte en 
Grønlænderinde uden at blive degraderet. Selvom han ikke 
altid hyller sig i sin Fornemhed, kan han dog kun tale med 
Grønlænderen som med en Underordnet, et lavere Væsen. — 
Der har fra Kolonisationens første Tider været to Arter af Moral 
i Grønland: Folkets egen fine og gode Moral, det nøjeste Udtryk 
for Eskimofolkets kommunistiske Samfundsordning, og den 
danske Herremoral, der er et ganske ueskimoisk Produkt. 

Hvis en grønlandsk gift Fanger, altsaa en af Nationens an- 
sete Mænd, faar et Barn udenfor Ægteskab, dømmes han til at 
blive udelukket fra Repartitionen, altsaa til offentlig at straffes. 
Saaledes virker den danske Indflydelse gennem Forstander- 
skaberne. En Kolonibestyrer derimod, der har et eller flere 
uægte Børn, behøver ikke at frygte nogen Dom eller Straf. Selv- 
om han er ugift, kan han ikke engang ægte sit Barns Moder, 

det vilde være ensbetydende med hans Degradation. Er dette 
ikke en Haan mod den grønlandske Kvinde? — Mon det vilde 
være for stor en Ære at vise dette Lands Mænd, at tillade, at 
de kunne forfremmes til Overbetjente, Bestyrere af deres egne 
Butikker, og samtidig at slaa fast, at ogsaa en Grønlænderinde 
kan indtræde som Hustru i Overbetjentens Hjem. 

Det Lovforslag om Styrelsen af Grønland, som Indenrigs- 
ministeren har fremlagt iaar, efter at han personligt havde 
samlet sig Indtryk ifjor Sommer i det arktiske Land, indeholder 
ved den smukke Tanke om grønlandske Landsraad et Løfte 
om, at den grønlandske Nations egne Ønsker herefter ville blive 
hørte. De af H. Rink i sin Tid indrettede Forstanderskaber om- 
formes ifølge dette Lovforslag til kommunale Raad. Medens 
indtil -/, af disses Medlemmer skal kunne være danske, Resten 
Grønlændere (i Forstanderskaberne var forresten Antallet af Ind- 
fødte noget større i Forhold til de Danske), skulle de mere om- 
fattende Landsraad udelukkende bestaa af Grønlændere, dog saa- 
ledes at den danske Inspektør er deres Formand. Forhaabent- 
lig vil der blive sørget for, at disse Landsraads Forhandlinger 
offentliggøres i Grønlændernes Organ, og at de måa blive over- 
satte paa dansk, saa at vi hernede kunne følge Grønlændernes For- 
handlinger. Af denne Grund burde maaske ogsaa hvert Lands- 
raad vælge sin Sekretær eller Næstformand blandt sine Med- 
lemmer. Gennem Landsraadene vil den grønlandske Nation 
kunne faa mere Indflydelse, end den hidtil har haft, paa Be- 
stemmelsen af sine egne fremtidige Livsformer i Henseende til 
Erhverv, Handel, Retspleje og Styrelse. Gennem dem kaldes 
Grønlænderne for første Gang til Samling. Lad dem selv takke, 
naar det sker! 


Foredraget illustreredes ved en Række fortrinlige Lysbilleder. 


Pastor Poul Vibæk talte derefter om 


Forslag til Lov om Styrelse af Kolonierne i Grønland 
og Bemærkninger til samme. 


Det nu forelagte Lovforslag falder i to Dele, nemlig 1) Sty- 
relsen og 2) den kgl. grønlandske Handel og antyder saa- 
ledes en Adskillelse mellem disse, en Adskillelse, der som 
Lovforslaget foreligger, dog ikke er synderlig dybtgaaende, men 

nærmest indskrænker sig til at anvise den administrerende Di- 
rektør en Hjælper i en ny Embedsmand, der faar Navn af Chef 
for den kgl. grønlandske Handel. Det viser sig nemlig ved en 
Gennemlæsning af Forslaget, at Handelens Betjente som hidtil 
kunne være Medlemmer af de grønlandske Kommuneraad, ja endog 
kunne blive, hvad Loven ikke hidtil har hjemlet dem, nemlig For- 
mænd for disse Raad. Endvidere vil det jo blive Handelens 
Betjente, der blive Kasserere for Kommuneraadene, idet det 
bliver gennem dem, at Beløbene udbetales, og hvad angaar Rets- 
plejen, der skal udøves af en blandet Domstol, da kan Mini- 
steren efter eget Tykke beskikke et større eller mindre Antal 
Handelsbetjente i hvert Distrikt som Medlemmer, og Inspektøren 
kan endog udnævne én af dem som sin Stedfortræder. Han- 
delens Betjente ville saaledes kunne faa langt større administrativ 
Myndighed end de hidtil have haft, og denne Myndighed vil 
blive af langt mere indgribende Natur, idet den legaliseres, hvis 
dette Forslag bliver Lov. 

Adskillelse mellem Administration og Handel vil dette Lov- 
forslag saaledes ikke. bevirke, da det jo ellers først og fremmest 
maatte hævde, at der herefter ikke vil kunne tillægges nogen 
Handelsbetjent i Grønland administrativ Myndighed; men som 
ovenfor vist, ville Handelens Betjente ikke blot beholde den Myn- 
dighed, de alt have, men ovenikøbet kunne tillægges den, der nu 
er paa de andre Embedsmænds Hænder, ja selv en Del af den 
Inspektøren tilkommende administrative Myndighed. 

Idet jeg nu gaar over til de enkelte Paragrafer, skal jeg 
samtidig med at referere dem, nøjere søge at belyse dem. 


»A. Styrelsen. 
I. Statens Tilsyn, Embedsmænd m. m. 


& 1. Styrelsen af Kolonierne i Grønland udenfor det grøn- 
landske Kirke- og Skolevæsen er henlagt under Indenrigsmini- 
steren. 

Kolonierne paa Vestkysten af Grønland deles i administrativ 
Henseende i: 

a) to Landsdele: Syd- og Nordgrønland, — Sydgrønland om- 
fatter Strækningen fra Kap Farvel til Nordre Strømfjord, Nord- 
grønland Strækningen fra Nordre Strømfjord til den nordligste 
beboede Plads i det nuværende Uperniviks Kolonidistrikt, 

b) Distrikter. 

c) Kommuner. 

De nævnte Distrikters og Kommuners Antal og Omfang be- 
stemmes ved kgl. Anordning.« 

Af Ændringer i de bestaaende Forhold findes i denne Pa- 
ragraf kun to, nemlig at de gamle Forstanderskabsdistrikter, der 
i det væsentlige faldt sammen med Kolonidistrikterne, nu op- 
løses i mindre Kredse, Kommuner, af hvilke flere lægges ind 
ander et »Distrikt«, der vel nærmest vil komme til at svare til, 
hvad nu kaldes et Forstanderskabsdistrikt. 

Der kan næppe være Tvivl om, at denne Ordning er heldig 
og at de grønlandske Kommuneraad indenfor saadanne snævrere 
Grændser lettere ville kunne magte de Opgaver, der blive dem 
stillede. 

& 2. »Under Indenrigsministeren ansættes en administre- 
rende Direktør, der har Forretningssted i København; han er 
pligtig til at foretage Tilsynsrejser til Kolonierne. Under dennes 
Omraade henhører enhver Sag, der ikke udtrykkelig er henlagt 
under Handelschefen (jvr. & 24) og det paahviler ham paa Mi- 
nisterens Forlangende at afgive Erklæring i Sager angaaende 
Handelens Førelse i Almindelighed, særlig vedrørende Virksom- 
heden i Grønland. Han forelægger de ham underlagte Sager for 
Ministeren, for saa vidt de ikke ere henlagte til hans egen Af- 
gørelse, De nærmere Regler i saa Henseende fastsættes af Inden- 
rigsministeren, der ligeledes afgør opstaaede Spørgsmaal om, 
hvorvidt en Sag henhører under Administrationen eller Handelen,« 

Et enkelt Blik paa denne Paragraf viser, at i Virkeligheden 
bliver hele Magten lagt i denne ene Mands Haand; thi som der 
staar i Anmærkningen til S$S 2, kan »man ikke vente, at vedkom- 
mende Minister i Almindelighed vil kunne have nærmere Kend- 
skab til de stedlige grønlandske Forhold, lige saa lidt som det 
kan forventes, at nogen af Ministeriets Personale vil have haft 
Lejlighed til at sætte sig ind i disse særegne Forhold.« Og ty- 
pisk for Paragrafen er det, der staar i Linie 3: »Under dennes 
— 3: den administrerende Direktørs — Omraade henhører en- 
hver Sag, der ikke udtrykkelig er benlagt under Handelschefen.« 
Ja ikke blot Administrationen som Helhed, men ogsaa Erklæ- 
ringer om Handelens Førelse i Almindelighed falder indenfor 
hans Magtsphære. Det forekommer mig, at en administrerende 
Direktør, der selv skulde skrive sin Instruks, let vilde risikere 

at komme til kort overfor dette; og én Ting er næppe tvivlsom, 
Grønlænderne ville i en saadan Direktør faa en Selvhersker, der 
kan lamme ethvert Fremskridt. 

Kaste vi et Blik tilbage, ville vi se -en langt mere tiltalende 
Ordning, som blev truffet 1877 og som bestod i den saakaldte 
permanente Kommission, a: nogle med grønlandske Forhold vel- 
kendte Mænd, der, under Ledelse af Direktøren for den kgl. 
grønlandske Handel, flere Gange aarlig traadte sammen for at 
drøfte de fra Grønland nedkomne, til Afgørelse foreliggende Sager. 
Her var Mulighed for en virkelig Vurdering, idet Sagerne bleve sete 
med forskellige Øjne og fra forskellige Sider og al Mulighed for 
en vilkaarlig og ensidig Behandling udelukket. S$ 2 burde sik- 
kert ændres til at lyde saaledes: »Under Indenrigsministeriet 
ansættes et Administrationsraad, bestaaende af 1 i Grønland for- 
henværende Læge, Kolonibestyrer og Missionær, samt én med 
Landet velkendt Videnskabsmand. I Spidsen for Administrati- 
onsraadet stilles en administrerende Direktør, der sammen med 
Raadet behandler alle Grønlands administrative Sager og fore- 
lægger disse for Ministeren. Raadet træder sammen mindst 6 
Gange aarligt, og hver Samlingsperiode maa ikke strække sig 
ud over en Uge. Kræver en Sag en hurtig Afgørelse, der van- 
skeliggør Sammenkaldelse af Raadet, kan Direktøren æske Med- 
lemmernes skriftlige Vota indenfor 2 X 24 Timer, Direktøren 
faar fast kgl. Ansættelse, Raadets Medlemmer Diæter,« 

En saadan Ordning vil medføre, at Ministeren vil faa de 
forskellige Sager alsidig belyst, og ikke være afhængig af denne 
ene — uundværlige -— Direktør. 

Under alle Omstændigheder bør ingen Sag henlægges til 
Direktørens egen Afgørelse. 

S 3. »For hver Landsdel ansættes en Inspektør, der i sine 
Embedsforhold er underordnet den administrerende Direktør. 
Det afgøres af Indenrigsministeren, paa hvilket Sted i Lands- 
delen Inspektøren skal have Bopæl.« 

Denne Paragraf bibeholder de nuværende Forhold; men 
man kommer uvilkaarligt til at spørge: Hvad skal Grønland 
med to Inspektører. Efter Zoven om Kirke- og Skolevæsen i 
Grønland af i1ste April 1905 besluttede Ministeren, at der kun 
skulde ansættes én Provst, der skulde have Tilsyn med hele Lan- 
dets Kirke- og Skolevæsen, og desforuden være Seminariefor- 
stander, og det blev under Debatten i Folketinget fra Ministerens. 

Side hævdet, at med de nuværende forbedrede Kommunikations- 
midler kunde dette let lade sig gøre. Nu befries de to Inspek- 
tører for deres mest brydsomme Hverv, nemlig Kontrol med 
Handelsbetjentenes Embedsførelse som saadanne. De blive saa- 
ledes fri for den ene Halvdel af det Arbejde, der hidtil har hvilet 
paa dem. 

Der synes derfor ikke at være nogen som helst Grund til 
at have to Inspektører, men derimod én Landsfoged, en la- 
tinsk Jurist, der som det i $ 4 fordres kan være Overdommer 
i alle rent grønlandske Sager og tillige kan være Underdommer 
i Sager, der angaa dem, der staa under danske Love, og & 3 
foreslaas ændret saaledes: »For hele Landet ansættes en Lands- 
foged med Bopæl ved Egedesminde, saa han kan berejse Nord- 
grønland om Vinteren og Sydgrønland om Sommeren. Han er 
i alle sine Embedsforhold med Undtagelse af sin Stilling som 
Underretsdommer for de Danske i Landet underordnet Admini- 
strationen i Danmark.« 

S 4. »Inspektøren er som den danske Regerings Repræsen- 
tant i Grønland at betragte som Landets Øvrighed i Alminde- 
lighed og kan i overordentlige Tilfælde træffe saadanne Foran- 
staltninger, som den grønlandske Befolknings Tarv maatte frem- 
kalde. 

Inspektøren er: 

Indehaver af den øverste Politimyndighed og Tilsynsførende 
med Læge- og Jordemodervæsenet, samt Landets øvrige Sund- 
hedsvæsen ; 

Skifteforvalter for de Persøner i Grønland, der staa under 
danske Love; naar de af Inspektøren afsagte Skiftekendelser 
paaankes, indstævnes de lige til Højesteret. 

Endvidere er Inspektøren berettiget til at optage edeligt 
Forhør og at udføre Notarialforretninger. 

Overfor de kommunale Bestyrelser fører Inspektøren paa 
Statens Vegne Tilsyn overensstemmende med de Bestemmelser, 
der derom maatte blive givne ved kgl. Anordning. 

Inspektøren fører et ved ministeriel Instruks nærmere be- 
stemt Indseende med, at Handelsvirksomheden i Grønland ledes 
paa en Maade, der er stemmende med en heldig Udvikling af 
Befolkningens økonomiske og erhvervsmæssige Forhold. 

Nærmere Bestemmelser angaaende Inspektørens Forretnings- 
omraade gives af Indenrigsministeren, der ligeledes fastsætter 

Regler for Besørgelsen af uopsættelige Forretninger paa Pladser, 
hvor Inspektøren ikke er tilstede.« 

Ogsaa denne Paragraf svarer i det store Hele til de nuvæ- 
rende Forhold og der er til den kun at bemærke: Navnet In- 
spektør ombyttes med »Landsfoged«, der tillægges ham Stilling 
som Underretsdommer for Danske, og i det Stykke, hvor der 
staar: »Overfor de kommunale Bestyrelser fører Inspektøren« 
(Landsfogden) tilføjes: »sammen med en af hvert Landsraad 
valgt Medlem« paa Statens Vegne o. s. v. Man vil saaledes 
faa noget, der svarer til vore Amtsraad. Landsfogden vil altid 
have kyndig. Medhjælp og dette vil særlig for en ny Mand være 
af uvurderlig Betydning, og Grønlænderne ville føle sig langt 
tryggere overfor Landsfogdens Afgørelser, naar nogle af deres 
egne staar ham ved Siden. Der er ogsaa Grund til at tro, at 
der netop gennem et saadant Amtsraad vil være en Vekselvirk- 
ning saaledes, at Grønlænderne, der sammen med Inspektøren 
drøfte disse Sager, ville faa et i flere Henseender klarere Blik 
paa mange Forhold, hvad atter vil komme Befolkningen som 
Helhed tilgode. 


II. Kommuneraad. 


S 5. »For hver Kommune oprettes et Raad, hvis Medlemmer 
vælges hvert 4de Aar af og blandt den grønlandske Befolkning 
med lige Stemmeret for alle valgberettigede; dog skal Indenrigs- 
ministeren, hvor dertil findes Anledning, være bemyndiget til at 
beskikke i Grønland bosatte Danske, der mindst have opholdt 
sig et Aar i Grønland, til Medlemmer, men disses Antal maa 
ikke overstige en Trediedel af Raadets samlede Medlemsantal. — 
Raadet vælger selv sin Formand. 

De nærmere Bestemmelser om Kommuneraadenes Sammen- 
sætning, om Antallet af Medlemmer og om Vederlag til Formand 
og Sekretær samt nærmere Regler vedrørende Valgret fastsættes 
ved kgl. Anordning; med Hensyn til Valgret og Valgbarhed 
gælde de i Bestemmelserne af 31. Januar 1872 givne Regler, indtil 
udvidede Bestemmelser efter Forhandling med Landsraadene 
(jfr. $ 8) maatte blive fastsatte. : 

Hvad angaar Bestemmelserne i denne Paragraf er EKG, at 
bemærke, at det vilde være mere hensynsfuldt overfor den grøn- 
landske Befolkning, at denne selv fik Lov til at udpege de 

danske Medlemmer, den ønskede at optage i sine Kommuneraad, 
thi efter Paragrafen vil det jo ske ved et Magtsprog fra dansk 
Side, og selv om jeg er overbevist om, at Ministeren vil tage 
med varsom Haand paa denne Bestemmelse, er det jo ikke ab- 
solut givet, at hans Raadgivere og Underordnede ville gøre det 
samme, hvad der foreligger Vidnesbyrd om. Det Afsnit af Para- 
grafen, der handler om dette, burde derfor vist hellere lyde 
saaledes: »Dog skal Indenrigsministeren, hvis et grøn- 
landsk Kommuneraad maatte andrage om at faa 1 å 2 
navngivne, indenfor vedkommende Kommune bosatte 
Danske til Medlemmer, være bemyndiget til at lade 
disse indtræde i Raadet for den Valgperiode, indenfor 
hvilken Anmodningen finder Sted« (sker). Og 2det Stykke 
af samme Paragraf burde sikkert ogsaa ændres, saa det kom 
til at lyde saaledes: »Valgret og Valgbarhed udstrækkes 
til at gælde enhver uberygtet grønlandsk Mand over 25 
Naruder ikke"håar"modtaget-urefunderet” Fattighjælp 
de to nærmést foregaaende Åar«. 

Ministeren omtalte denne Sag i sit Foredrag i Folketinget 
og henviste til, at det var noget, Landsraadene maatte tage sig 
af. Men hertil er at bemærke, at saadan som Valgloven er i 
Grønland for Tiden, vil det kun blive Sælfangere, der komme 
ind i dette Raad og Kommunekassens overskydende Midler skal 
hvert Aar deles mellem Sælfangerne i Forhold til deres Dygtig- 
hed og Velstand, saaledes, at f. Eks. den, der ejer Konebaad, 
Hunde og Slæde, faar langt mere end den, der trængte til at 
faa noget, hvorfor han kunde anskaffe sig saadanne Ting, der 
kunde bringe lidt Velstand tilhuse, og naar man som jeg i 14 
Aar har været Formand i de grønlandske Forstanderskaber og 
ved, hvor betænkelige de grønlandske Medlemmer af disse er 
ved at give Understøttelser til Fangstredskaber, fordi der 
saa bliver for lidt at dele, nærer man ingen Illusioner i 
Retning af, at de skulde foreslaa Valgret og Valgbarhed for 
Ikke-Sælfangere og derigennem formindske Portionerne, Og dog 
er det saaledes, at der er mange Fiskere, særlig Hajfiskere, der 
levere langt mere til Handelen og saaledes yde langt større 
Bidrag til de offentlige Kasser end Sælfangere af 2den og 3die 
Klasse, der ikke sjælden maa søge Laan og Hjælp hos de 
Danske. Det vil derfor være en Retfærdighedshandling at give 
alle lige Valgret og lige Valgbarhed, saaledes ogsaa de Indfødte 

i Handelens og Missionens Tjeneste, de dygtigste af Befolkningen, 
der nu ikke kunne vælges ind i Raadene. 

& 6. »Kommuneraadet administrerer under Inspektørens Til- 
syn paa eget Ansvar Kommunekassen, af hvilken dels udredes, 
hvad: der er fornødent til Hjælp til Personer, der- ere ude af 
Stand til at forsørge sig selv, dels ydes Støtte til saadanne For- 
maal, hvis Fremme er til fælles Gavn for Kommunens Beboere; 
det derefter tiloversblevne fordeles efter de til enhver Tid gæl- 
dende Regler mellem Kommunens Erhververe. 

S 7... Kommuneraadet varetager indenfor Kommunen det 
fornødne til Ordenens Opretholdelse og kan herfor give Ved- 
tægter, der dog, forinden de træde i Kraft, maa have Stad- 
fæstelse af Inspektøren. 

De nærmere Bestemmelser angaaende Kommuneraadenes 
Virksomhed fastsættes ved kgl. Anordning.« 

Disse to Paragrafer fortsætte de bestaaende Forhold. Der 
kunde maaske til $ 6 bemærkes, at Kommunekassen burde af- 
holde Sygehjælpen, f. Eks. Transport til Sygehuset, hvis ved- 
kommende ikke selv evner det, og Understøttelse i Form af 
Føde til en Familie, hvis Forsørger saaledes midlertidig var 
den berøvet. 


STS andsradd: 


S 8. I hver Landsdel oprettes et eller flere Landsraad, 
Landsraadet sammentræder en Gang om Aaret efter Indkaldelse 
af Inspektøren til Drøftelse af Fællesanliggender for det ved- 
kommende Landomraade, hvad enten Spørgsmaal om saadanne 
maatte blive det forelagt af Regeringen, eller det selv maatte 
finde Anledning til at optage saadanne Spørgsmaal. 

Landsraadet medvirker ved Anvendelsen af Fælleskassens 
Midler efter de Regler, som derom fastsættes, og kan gøre Ind- 
stilling angaaende Foretagelse af Foranstaltninger for Grønlands 
Fællesfonds Regning. 

Inspektøren er Raadets Formand, men deltager ikke i Af- 
stemningen, 

Indenrigsministeren kan sammenkalde Landsraadene til et 
Fællesmøde under en af ham beskikket Formand. 

$ 9. Landsraadets Medlemmer vælges i Kredse af de i 
hver Kreds værende grønlandske Kommuneraads-Medlemmer. 

Kredsenes Omfang og Valgsted bestemmes ved kgl. Anordning. 

Vedkommende Landsraadsmedlem, der skal høre til den 
grønlandske Befolkning og opfylde Betingelserne for at kunne 
være Medlem af Kommuneraadet, skal have Bopæl i den Kreds, 
for hvilken han vælges. 

Valget gælder for 6 Aar. 

S 10. De nærmere Bestemmelser om Landsraadenes Virk- 
somhed og om Antallet af Medlemmer, der ikke maa overstige 
12, samt nærmere Regler vedrørende Valget fastsættes ved kgl. 
Ånordning. 

S 11. De med Landsraads-Møderne forbundne Udgifter, 
derunder Diæter og Rejseudgifter til Medlemmerne efter Inden- 
rigsministerens nærmere Bestemmelse, afholdes af vedkommende 
Fælleskasse.« 

Dette Afsnit af Loven fortjener Ministeren den største Tak 
for. Det er endelig en Gang en virkelig stor Tanke, der dér 
kommer til Orde, og selv om Ministeren ikke havde bragt andet 
med fra sin Grønlandsrejse, vilde dette være saa betydende, at 
det vilde opveje meget. 

Gennem disse Raad gaar Vejen til større Enhed, til større 
Forstaaelse af Fællesinteresserne, Det siger sig selv, at til at 
begynde med ville de næppe yde noget større, deres Synskreds 
vil være for snæver og i at udvide denne ligger Lederens Op- 
gave. Der maa ikke stilles en Landsfoged (Inspektør) i Spidsen, 
som vil tage Magten og kun lade dem gøre og sige, hvad han 
vil, thi paa dette Punkt er det altid, at Faren ligger, naar Danske 
- og Grønlændere sidde i det samme Raad. Han skal lade dem 
føle, at det er dem, der have Bestemmelsesretten og kun, for- 
saavidt de ikke selv kunne det, angive, hvor Opgaverne ligger. 
Maaden, hvorpaa de vil løse dem, maa det blive deres egen 
Sag at finde og selv om der fra et dansk Synspunkt var 
en bedre og nemmere Løsning, bør den grønlandske Opfat- 
telse, hvis der blot er nogen sund Fornuft i den (og det vil der 
altid være) have Forrangen. Og for at dette kan blive iagttaget, 
vil det være overordentlig heldigt, om der i Hovedadministra- 
tionen sidder flere forskellige med grønlandsk Tankesæt for- 
trolige Mænd. . 

Der er til dette udmærkede Forslag kun lidt og mindre 
væsentlig at bemærke, deriblandt til $ 8 Ønskeligheden af at 
Landsraadets Forhandlinger, der jo skulle angaa Landets Fælles- 
interesser, bleve bragte til almindelig Kundskab génnem »Atua- 

gagdliutit« det grønlandske Blad, der haardt trænger til at om- 
formes saaledes, åt det ikke fremtidig bliver blot Fortællinger og 
lignende, det kommer til at indeholde. Og af Interesse for alle 
Grønlandsinteresserede hernede i Regering, Rigsdag og udenfor 
vilde det jo være at se en Oversættelse af disse Forhandlinger 
i »Statstidenden«. 

Endelig burde der træffes saadanne Foranstaltninger til 
Landsraadsmedlemmernes Befordring, at det kun blev den kor- 
test mulige Tid, de ved disse Møder holdes borte fra deres Er- 
hverv. Sagen er jo, at Damperne, der gaa i Kystfarten der- 
oppe, have helt andre Opgaver; de skulle bringe Varerne fra Op- 
lagspladserne til andre Kolonier; de skulle lade og losse, saa de 
næppe ville egne sig til Befordringsbrug for grønlandske Lands- 
raadsmedlemmer. Jeg mener derfor, at der burde være et Par 
Motorbaade f. Eks. Rejsefartøjer for Landsfoged og Læger, 
der skulde besørge dette paa forud bestemt angiven Tid, skønt 
jeg ikke er blind for, at særlig for Lægens Vedkommende vilde 
det være vanskeligere at undvære et saadant Fartøj, men der 
er jo muligvis ogsaa andre Veje. Kun det, Fartøjerne maa være 
Administrationens — og ikke Handelens. Derved vil Rivninger 
undgaas. 


»IV, De offentlige grønlandske Kasser, deres 
Indtægter m. m. 


S 12. De offentlige grønlandske Kasser ere: 

a.…. Kommunekasserne. Hver Kommune har sin særlige 
Kasse, der forvaltes af Kommuneraadet. 

b. Fælleskasserne. Hver Landsdel har sin Fælleskasse, 
hvis Midler under Medvirkning af Landsraadet anvendes til 
Fremme af Formaal af almen Betydning for Landomraadet og 
til Støtte for de enkelte Kommunekasser, der maatte vise sig 
trængende hertil. 

c. Grønlands Fællesfond. Denne anvendes efter Inden- 
rigsministerens nærmere Bestemmelse til Fremme af Foranstalt- 
ninger til Gavn for det grønlandske Samfund i Almindelighed. 

De nærmere Regler om Bestyrelse, Regnskabsaflæggelse, Re- 
vision etc. fastsættes ved kgl. Anordning. 

$ 13. Til de offentlige grønlandske Kasser ydes gennem den 
kgl. grønlandske Handel en aarlig Afgift, hvis Størrelse fastsættes 

til en Femtedel af Værdien af de i Kommunerne i hvert Finansaar 
indhandlede, monopoliserede grønlandske Produkter, der ere 
bestemte til Hjemsending, beregnet efter den til enhver Tid gæl- 
dende Indhandlingstakst. 

Af Beløbet for hver Kommune tilkommer der Kommune- 
kassen to Trediedele; Resten fordeles med to Trediedele til Fælles- 
kassen, en Trediedel til Fællesfonden. 

S& 14. Foruden det i $ 13 omhandlede Beløb svarer Admi- 
nistrationen, Handelen samt Kirke- og Skolevæsenet en aarlig 
Afgift af to pCt. af samtlige under disse Institutioner ansatte 
grønlandske Funktionærers samlede Pengelønninger. — Denne 
Afgift fordeles mellem de offentlige Kasser efter de i S 13 om- 
talte Regler. 

S 15. De offentlige grønlandske Kasser tilhørende Penge- 
midler forrentes med 4 pCt. aarlig efter nærmere derom ved 
kgl. Anordning fastsatte Regler. — De til Midlernes Forrentning 
medgaaede Beløb bevilges paa de aarlige Finanslove, 

S 16, Hvor der i særlige Tilfælde maatte kræves yderligere 
Tilskud til de offentlige grønlandske Kasser, kan saadant be- 
vilges paa de aarlige Finanslove.« 

Da der i $ 8 er nævnt, at Landsraadene skulle medvirke ved 
Anvendelsen af Fælleskassens Midler og kunne gøre Indstillinger 
om Foranstaltninger for Grønlands Fællesfonds Regning burde 
der maaske i & 12 indsættes en Bestemmelse om, at Regnskaberne 
over disse Kasser burde forelægges Landsraadet, der ogsaa skulde 
være med til at lægge Budgettet for dem. 

Hvad S$ 13 angaar, synes det rimeligere, at Teksten i Lovfor- 
slaget blev rettet til: »Til de offentlige grønlandske Kasser »yder: 
Sælgeren« i Stedet for »ydes«; thi i »Foreløbige Bestemmelser«, 
den Lov, der nu gælder for Grønland, lyder $ 1 saaledes: »For 
de ved Kolonierne indhandlede grønlandske Produkter betaler 
den kongelige grønlandske Handel foruden, hvad der bliver at 
erlægge efter Taksten, endvidere en Femtedel af dette Beløb. 
Denne Del, der altsaa udgør en Sjettedel af den hele Betaling 
skal Sælgeren afgive til Grønlændernes Kasse.« 

Ved at foretage den foreslaaede Rettelse slipper man ogsaa 
for den i $ 14 noget mærkelige Bestemmelse, at det er Stats- 
institutionerne, der svare Skat for de under samme ansatte Ind- 
fødte, et Forhold, der efter almene Samfundsbegreber er mildest 
talt mærkeligt; da man dog allevegne gaar ud fra, at det er den 

paahvilende Skat, der giver Rettighederne indenfor Samfundet. 
Den, der intet yder, faar heller ikke den deraf følgende Ret. 
Konsekvent vilde det jo efter Paragrafens Ordlyd være, at det 
blev selve Statsinstitutionerne, der kom til at udøve den i For- 
hold til Afgiften svarende Indflydelse, hvad jo næppe er Meningen. 
Skatteprocenten synes ogsaa i Forhold til, hvad de producerende 
maa yde, at være alt for lille. S$ 14 burde vistnok ændres til at 
lyde saaledes: »Foruden de i $ 23 omhandlede Beløb svare de 
i Administrationens, Lægevæsenets, Handelens, Kirke- 
og Skolevæsenets Tjeneste ansatte Indfødte en aarlig Af- 
gift af 3 pCt. af deres aarlige Pengelønninger” Denne 
Afgift fordeles mellem de offentlige Kasser efter de i $ 13 om- 
talte Regler.« 


»V. Retsplejen, Beboernes Retsstilling m. m. 


$ 17. Kommuneraadet skal være berettiget til indenfor 
hver Kommune at afgøre alle borgerlige Retstrætter samt Spørgs- 
maal om Arv og Skifte mellem de Indfødte indbyrdes, naar disse 
henvende sig til Kommuneraadet derom; for saa vidt Sagen ikke 
afgøres ved mindelig Overenskomst for Kommuneraadet, skal 
dettes Kendelse være bindende for Parterne. 

S 18. Strafferetsplejen er henlagt dels under Kommune- 
raadet, dels under en særlig blandet Domstol, der under For- 
sæde af Inspektøren eller en af denne for hans mulige Forfald 
fast beskikket Stedfortræder dannes af de i vedkommende Di- 
strikt værende Kommuneraadsformænd samt nogle af Indenrigs- 
"ministeren dertil beskikkede, i Distriktet boende danske blandt 
dem, der have opholdt sig mindst et Aar i Grønland. 

Kommuneraadet har dømmende Myndighed i Sager angaa- 
ende Forseelser, saasom de indfødtes Overtrædelse af givne Ved- 
tægter og lignende. — Sager angaaende Forbrydelser blive at 
behandle og paakende af den fornævnte blandede Domstol. 

Det vil ved kgl. Anordning være nærmere at bestemme, 
hvilke Forhold der blive at henregne henholdsvis til Forseelser 
og Forbrydelser. 

S 19. Enhver indenfor det danske Koloniomraade i Grøn- 
land født Person, ogsaa de i Administrationens, Handelens 
eller Kirke- og Skolevæsenets Tjeneste ansatte, er underkastet 
Kommuneraadenes eller den blandede Domstols Domsmyndighed 

(jfr. $ 18) og staar ikke under danske Love, med mindre begge 
hans Forældre ere danske eller af anden, ikke grønlandsk Na- 
tionalitet, eller med mindre han er ansat i en offentlig Stilling, 
hvormed er forbunden kgl. eller ministeriel Udnævnelse. 

Børn følge i den ovennævnte Henseende den, til hvis Hus- 
stand de høre, saalænge de ikke have selvstændigt Erhverv. 

& 20. Indgaar grønlandsk Kvinde Ægteskab med en Mand 
af ikke grønlandsk Nationalitet, vedbliver hun, saalænge hun 
opholder sig i Grønland, at staa under de i & 18 anførte Doms- 
myndigheder, med mindre Manden er ansat i en offentlig Stil- 
ling, hvormed er forbunden kgl. eller ministeriel Udnævnelse… 

S 21. Danske og andre af ikke grønlandsk Nationalitet, 
som opholde sig i Grønland, ere de danske Love undergivne 
med Værneting i København, men ere dog pligtige at rette sig 
efter de af Kommuneraadene givne Vedtægter (jfr. 8 7). — For 
de af saadanne Personer begaaede Overtrædelser af Vedtægterne 
tilkommer der Inspektøren en ved kgl. Anordning nærmere 
fastsat Straffemyndighed.« 

For dette Afsnits Vedkommende er det særlig S 18 og 20, 
der kan gøres Bemærkninger til. $ 18 omhandler Strafferets- 
plejen og ændrer det nu bestaaende Forhold, efter hvilken For- 
standerskaberne ere Underdomstole og Inspektøren Overdommer, 
derhen at en blandet Domstol, bestaaende af et Distrikts Kom- 
muneraadsformand og nogle tilforordnede Danske med Inspek- 
tøren (el. Landsfogden) som Formand, behandle og paakende 
"Sager, der maatte falde ind under Kategorien Forbrydelser. Her 
mangler aabenbart en Bestemmelse om, at Sager mellem Danske 
og Grønlændere, der ikke falde ind under Begrebet Forbrydelser, 
i første Instans skulle paakendes af samme Domstol, men hertil 
kræves jvf. Bemærkningerne til $ 3, at Landsfogden er Jurist og 
Dommer. 

Forøvrigt er til denne Paragraf at bemærke, at da Handel 
og Administration jo efter dette Forslag skal skilles, mangler 
der en bestemt Anførelse af, at Inspektørens fast beskikkede 
Stedfortræder under ingen Omstændigheder kan være 
nogen af Handelens Betjente, da der fremtidig ikke 
kan tillægges dem administrativ Myndighed i Grøn- 
land. Stedfortræderen maa saaledes blive en af de i Distriktet 
ansatte Embedsmænd, Læger eller Præster, og da Lægerne 
sortere under Administrationen, synes de fortrinsvis at burde 

tages i Betragtning, Præsterne derimod kun i Tilfælde af at ingen 
Læge er forhaanden. 

Med disse Ændringer vilde. Paragrafen faa følgende Til- 
føjelse efter »fast beskikket Stedfortræder«, der dog ikke kan 
være nøgen af Handelens Betjente, men én af de i Di- 
striktet ansatte Embedsmænd. 

Medens det ved $ 18 foreslaas, at mindre Tvistigheder Danske 
og Grønlændere imellem afgøres af de blandede Domstole, fore- 
slaas i &$ 19 1ste Linje indført efter Ordet Grønland født Person 
»med grønlandsk Fader og &$ 20 affattes saaledes: »For saa 
vidt en Mand, der er bosat i Grønland er undergiven 
danske Love, er hans Hustru det ogsaa, selv om hun er 
en Indfødt. Om deres Børn gælder det samme, indtil de 
have opnaaet selvstændigt Erhverv, og deres Retsstilling 
vil da afhænge af, om de blive ansatte i Statstjeneste 
eller søge grønlandsk Erhverv. 

Der vises ved en saadan Ændring - Retfærdighed mod de 
danske Underbetjente og deres Familier. Alle danske Familier 
i Grønland blive ligestillede overfor Loven og er der nogen i 
Grønland, der trænger til en hjælpende og støttende Haand, er 
det i høj Grad denne Arbejderklasse af vore Landsmænd 
deroppe. 

Der mangler imidlertid endnu en Tilføjelse til $ 20, nemlig 
at Overbetjente fremtidig faa Lov til at gifte sig med Grønlæn- 
derinder uden derfor at skulle opgive deres Stilling og indtræde 
i Underklassen. Det er en Skamplet paa dansk Styre i Grøn- 
land, at en Overbetjent i Handelens Tjeneste, hvis han forelsker 
sig i en indfødt Kvinde, ikke kan faa Lov til at ægte hende, 
men maa nøjes med at samleve med hende udenfor Ægteskab, 
hvis han ikke vil degraderes. I det tyvende humane ÅAarhun- 
drede skulde vi dog gerne være naaet til at anerkende alminde- 
lige Menneskerettigheder, saaledes at den Slags Ting blev en 
Umulighed. 

Der foreslaas derfor til S$S 20 føjet: »Det er fremtidig til- 
ladt en overordnet dansk Handelsbetjent at gifte sig 
med en Grønlænderinde uden derfor at blive degraderet 
eller standset i sit Avancement. 

»B. Den kgl. grønlandske Handel. 


8 22. Monopolhandelen paa Kolonierne i Grønland drives 
for Statens Regning under Overtilsyn. af Indenrigsministeren, der 
" tillige til enhver Tid bestemmer, hvilke grønlandske Produkter 
eller dér forarbejdede Sager der skulle henregnes under de mo- 
nopoliserede Varer. 

S 23. Embedet som Direktør for den kongelige grønlandske 
Handel inddrages. 

De hidtil under den nævnte Direktør henlagte Handels-For- 
retninger, der hovedsagelig angaa: 

a. Køb af de Varer, der udsendes til Kolonierne, 

b. Salg af de derfra hjemsendte Produkter, 

c. Handelsomsætningen ved Kolonierne i Grønland og 

d. Besejlingen af de grønlandske Kolonier, henlægges under 
Navn af: den kgl. grønlandske Handel under en særlig Le- 
delse; de under c. og d. nævnte Forretninger henhøre dog 
foreløbig under den administrerende Direktør, indtil de ved 
kgl. Anordning henlæggés under Handelen. 

&S 24. Som Chef for den kgl. grønlandske Handel ansættes 
under Indenrigsministeren indtil videre af denne en handels- 
kyndig Mand, der herfor oppebærer et Honorar, der bevilges 
påa de aarlige Finanslove. — I Tilfælde af senere kgl. Udnæv- 
nelse bliver Tjenestealderen at -regne fra den her omhandlede 
Ansættelse. 

Det paahviler den nævnte Chef, der er pligtig til personlig 
at sætte sig ind i Virksomheden i Grønland, senest 5 Aar efter 
sin Tiltrædelse efter Samraad med den administrerende Direktør 
for Kolonierne i Grønland, at forelægge Indenrigsministeren en 
Plan til den fremtidige Ordning saavel af Handelens Anliggender 
her i Staden som af Handelsvirksomheden i Grønland og den 
herhen hørende Besejling. 

Den nærmere Ordning af Forretningsforhoidet mellem den 
administrerende Direktør for Kolonierne i Grønland og Chefen 
for den kgl. grønlandske Handel fastsættes af Indenrigsministeren.” 

8 25. De for Chefen for den kgl. grønlandske Handel for- 
nødne Beløb til Medhjælp her og i Grønland, Kontorudgifter 
samt Udgifter til Besejling m.m. (jfr. dog $ 23) bevilges paa de 
aarlige Finanslove.« 

Forslaget om Handelsvirksomheden er nærmest kun Over- 

gangsbestemmelser og det forekommer mig, at der til disse 
maatte føjes den Klausul, at Indenrigsministeren inden 
5 Aarffrå"denne Lovs"Ikråfttrædens fremlægges erse bilsose 
forslag om Handelsvirksomheden i Grønland. 

Dernæst er at bemærke til Punkt d, at det egentlig maatte 
synes langt naturligere, at der blev tilforordnet Handelschefen 
en med Grønlands Besejling kyndig Skibsfører end at Besejlingen 
lægges under den administrerende Direktør. Besejlingen er jo 
en ret integrerende Del af Handelsvirksomheden og har efter 
Udsagn fra mange Sider hidtil været altfor dyr. Det synes der- 
for aldeles upraktisk at unddrage Handelschefen et af de Felter, 
hvorfra der muligvis straks kan skaffes Bidrag til en bedre Ba- 
lance i Handelsbudgettet. 

Noget lignende gælder om Handelsomsætningen i Grønland, 
ogsaa her spiller Transporten en meget væsentlig Rolle. Maaske 
der ogsaa der ved sagkyndig Behandling af Spørgsmaalet kunde 
vindes noget. Der foreslaas derfor, at Bemærkningen om, at 
disse to Poster foreløbig skulle underlægges den administrerende 
Direktør, slettes og at der eventuelt tilføjes, at der tilforordnes 
Handelschefen en med Grønlands og de grønlandske Pladsers 
Besejling velkendt Mand. 

Endelig foreslaas indført 2 nye Paragraffer. 

S 26. Kolonibestyrere, der fremtidig benævnes Handels- 
bestyrere, Assistenter, der fremtidig benævnes Handelsmedhjæl- 
pere og Volontærer, der fremtidig benævnes Handelslærlinge, 
ligesom alle Underbetjente lønnes alle med fast Løn uden Pro- 
center og Sportler af nogensomhelst Art. 

Naar denne Paragraf foreslaas tilføjet, har det sin Grund i, 
at det i Virkeligheden er en ret uholdbar Stilling, de grønlandske 
Handelsbetjente have, naar de paa den ene Side skulle bidrage 
til, at Grønlænderne ikke blotte sig for nødvendige Produkter, 
og det siger det gamle endnu gældende Reglement, og paa den 
anden Side selv delvis skulle leve af de Procenter, de tjene ved at 
købe Grønlændernes Sager. Og selv om man gaar ud fra som 
givet, at alle Handelsbetjentene ere hæderlige Mennesker, saa kan 
der dog særlig. for Udstedsbestyrernes Vedkommende, Folk, der 
sidde i smaa Kaar med en meget ringe Løn, være en Fristelse 
til at se for lyst paa Fangstmulighederne, saa de købe mere 
af Grønlænderne end strengt taget er forsvarligt. Naar de der- 
imod fik fast Løn og Paalæg om at minde Grønlænderne om 

ikke at blotte sig alt for stærkt for Produkter, de vilde faa Brug 
for om Vinteren, vilde de kunne gøre dette med langt større 
Udbytte. Og er der noget Omraade, hvor dansk Indgriben vilde 
være paa sin Plads, er det netop der. 

Endvidere foreslaas en ny & 27 saalydende: 

Der drages Omsorg.for, at unge Grønlændere op- 
drages og uddannes til Ansættelse i ledende Stillinger 
som Overbetjentei Handelens Tjeneste, saaledes at Han- 
delens Overbetjente i Løbet af 10—15 Aar hovedsagelig 
maa bestaa af Indfødte. 

Der maa hertil bemærkes, at det jo ikke er store Fordringer, 
der hidtil ere stillede til Handelsbetjentenes Uddannelse, og at der 
heller ikke under det gamle Regime har været særlig Brug for 
en saadan. At kunne regne og skrive og saa forresten være i 
Besiddelse af jævn sund Menneskeforstand har hidtil været nok. 
En Del har haft nogen praktisk Færdighed i Butikshandel, andre 
have gaaet kortere eller længere Tid paa Handelens Kontor i 
" København og atter andre ere komne op saa at sige paa bar 
Bund og have sat sig ind i Sagerne i Grønland. 

At unge Grønlændere med nogen Uddannelse kunne præstere 
det samme, er der ikke fjerneste Spor af Tvivl om. Jeg vil 
endda sige, der maa fordres mere af dem og der kan godt for- 
dres mere af dem. Grønlænderne ere praktiske og ville let lære 
at sætte sig ind i praktiske Forhold, og selv om disse ville blive 
langt mere mangeartede end hidtil, idet der utvivlsomt vil blive 
lagt nye Virksomheder ind under Handelen, f. Eks. rationel 
Drift af Lakseelvene og lignende, ville Grønlænderne meget vel 
kunne magte saadanne Forhold, naar de blot blive sendt hen 
hvor de kunne lære det praktisk. Og i den Retning bør Udvik- 
lingen paa mange Omraader utvivlsomt gaa. 

Det kan jo ikke nytte at sige: »Sælerne tage af, men endnu 
gaar det«; det gælder om, at Grønlænderne den Dag, Sælfangsten 
gaar over til at blive et Bierhverv, staa rustede mod denne 
Kalamitet, i Stand til at udnytte de andre Rigdomme i deres Land 
og Havene omkring det. 

Endnu er Sælfangsten et Hovederhverv, men op paa Siden 
af det kommer allerede Hajfangsten, der paa mange Pladser 
yder Befolkningen større Indtægt end Sælfangsten. Hellefiskeriet 
begynder at faa Betydning, men der er meget andet, der kan 
give mulig endnu langt større Bidrag til Grønlændernes Øko- 

nomi, naar der tages fat rationelt og med Omsigt. Lad Grøn- 
lænderne lære noget af dette og lad dem bringe det hjem og 
praktisere det i Grønland selv. 

Endelig findes der endnu i Loven et Afsnit 


»C. Andre Bestemmelser. 


8 25. Angaaende Tidspunktet for de i nærværende Lov 
indeholdte Bestemmelsers Ikrafttræden, hvilket kan sættes for- 
skelligt for de forskellige Afsnit af Loven, bliver nærmere Be- 
stemmelse at træffe af Indenrigsministeren. 

S 27... Handels- og Missions-Stationen ved Angmagssalik 
paa Grønlands Østkyst administreres — bortset fra Kirke- og 
Skolevæsenet — efter Indenrigsministerens nærmere Bestemmelse. « 

Som jeg omtalte det ved Afsnittet om Landsraadene har 
Indenrigsministeren jo selv været i Grønland og bragt varm 
Interesse for Landet og Folket med hjem derfra; men mon denne 
Interesse og Forstaaelse ikke vilde fremmes, hvis Medlemmer af 
Rigsdagen gæstede Grønland som de have gæstet Island og Vest- 
indien. Interesse og Forstaaelse er det jo først og fremmest, 
Grønland og Grønlænderne trænge til. 


Magister Hartz talte om Lovforslaget og de Ændringsforslag, 
der allerede vare fremkomne. Særlig fortjente at fremhæves de 
omfattende Ændringer vedrørende den grønlandske Handel, der 
vare udarbejdéde af Grosserer Thor E. Tulinius, Medlem af det 
handelskyndige Udvalg. Disse Ændringer gaa ud paa følgende: 


B. Den kgl. grønlandske Handel. 


I. Handelens Formaal. 


S 22. Handelen paa Kolonierne i Grønland drives som en 
Monopolhandel for det grønlandske Samfunds Regning, og Ud- 
byttet af alle Landets Erhvervskilder forbeholdes den grønland- 
ske Befolkning. 

Handelen ledes i Statens Navn og under dens Ansvar af 
en af Indenrigsministeren ansat og under ham sorterende 
Handelsdirektør for Grønland. 

S 23. Formaalet for Handelen paa Grønland skal udeluk- 
kende være at tjene den grønlandske Befolknings økonomiske 

og kulturelle Interesser uden nogen Indtægt for den danske 
Statskasse, men saaledes at Statskassen ej heller — udover de 
nedenfor i $ 36 fastsatte midlertidige Bidrag — yder noget Til- 
skud til Handelens Drift. 

Handelsdirektørens Opgave skal derfor være: 
at skaffe den grønlandske Befolkning det bedst mulige Udbytte 

af dens Produkter, 
at forskaffe Befolkningen dens Fornødenheder paa gunstigste 

Vilkaar, og 
at hjælpe Befolkningen til Udnyttelse af enhver af Landets Er- 

hvervskilder. 

S 24. Principet for Handelens Førelse skal være, at der 
uanset Handelens Monopolisering tilstræbes en Ordning af Be- 
folkningens økonomiske Liv, der mest mulig nærmer dette til 
fri økonomisk Virksomhed, paa følgende Grundlag: 

Der tilvejebringes Balance i Handelen ved, at de Varer, 
som udhandles til og indhandles hos Befolkningen i Grønland, 
i Omsætningen med denne beregnes til Takster, der skaffe Dæk- 
ning for alle med Handelsførelsen forbundne Omkostninger, 
derunder Besejlingsomkostningerne og de til Afskrivninger og 
- Henlæggelser fornødne Beløb. 

Disse Omkostninger fordeles forholdsmæssigt paa de ud- 
handlede og indhandlede Varer, saaledes at Varer i Grønland 
udhandles for Indkøbsprisen med Tillæg af deres Andel i Om- 
kostningerne, medens der betales Befolkningen for dens Pro- 
dukter det Beløb; hvortil disse paaregnes udbragte med Fradrag 
af deres Part af Omkostningerne. 

Den nærmere Gennemførelse heraf sker ved Takstansættel- 
ser, gældende for 3 Aar, hvilke fastsættes af Indenrigsministeren 
efter Indstilling af Handelsdirektøren. Ved disse Takstansæt- 
telser kan der for de udhandlede Varer tages Hensyn til de 
enkelte Varers Beskaffenhed som Nødvendigheds- eller Luksus- 
varer, og at ephver Vare maa bære de med Transporten til 
Grønland forbundne Omkostninger; ved Takstansættelsen for 
indhandlede Produkter kan tages Hensyn til Forebyggelse ar 
Rovdrift, saasom ved Taksterne for Ræve- og Bjørneskind, for- 
saavidt saadan Forebyggelse ikke kan ske ved Fredningsbestem- 
melser. 

&S 25. Ved de i foregaaende Paragraf nævnte 3-aarige Takst- 
ansættelser beregnes Priserne saaledes, at der under sædvanlige 

Konjunkturer fremkommer et Overskud, der henlægges til et 
Prisreguleringsfond; dette anvendes under ugunstige Konjunk- 
turer til at afværge stærke og pludselige Forandringer i Taksterne. 

S 26. Saadanne Erhvervskilder i Grønland, som Befolk- 
ningen ikke ved egne Midler kan udnytte rationelt, saasom 
Kulminedrift, Bjærgværksdrift, Hvalfangst og lign., kunne efter 
Handelsdirektørens Indstilling med Indenrigsministerens God- 
kendelse udnyttes af Handelen selv, ligesom der kan meddeles 
andre Koncession paa Udnyttelsen mod en passende Afgift. Ud- 
byttet heraf skal dog i alle Tilfælde komme den grønlandske 
Befolkning tilgode ved at anvendes enten til delvis Dækning af 
de med Handelsførelsen forbundne Omkostninger, eller til Ny- 
foretagender eller Foranstaltninger af økonomisk Betydning for 
Befolkningen (jfr. dog 8$ 28). 


II. Forholdet til Statskassen. 


"8 27. Fra den 1. April 1909 at regne overtager den køonge- 
lige grønlandske Handel som selvejende Institution paa det 
grønlandske Samfunds Vegne samtlige Aktiver hørende til den 
indtil da for Statskassens Regning drevne kongelige grønlandske 
Handel, efter Fradrag af de til Dækning af Kreditorer fornødne 
Beløb og med Forpligtelse til at forrente eller eventuelt tilbage- 
betale de mellem Handelens Passiver opførte Kapitaler tilkørende 
forskellige grønlandske Fonds og Kasser. 

De saaledes overtagne Aktiver, over hvilke Status bliver at 
optage, tjene fremtidig som Driftskapital for den kongelige 
grønlandske Handel uden at heraf svares Rente til Statskassen. 

Forsaavidt der efter nævnte Tid udkræves Tilskud til Ka- 
pitalanlæg, bliver saadant Tilskud at søge paa Finansloven med 
Forpligtelse for Handelen til at forrente og tilbagebetale samme. 

S- 28. - Efter at Handelen: som 1 8727 nævnt er ophørt”aåat 
drives for Statskassens Regning, udredes alle Handelsførelsen 
vedrørende Udgifter af Handelen. . 

Derimod bliver af Statskassen at udrede alle med Admini- 
strationen af Grønland forbundne Udgifter, samt Udgifter til 
Kirke- og Undervisningsvæsenet, Missionsvirksomheden, Læge- 
og Jordemodervæsenet, Postbesørgelsen og Udgifter i videnskabe- 
ligt Øjemed. | 

Til Gengæld vedbliver Statskassen at oppebære Afgiften af 
Kryolitminedriften i Grønland; skulde Indtægten heraf blive 


betydeligt lavere end nødvendigt til at yde Statskassen Dækning 
for de i nærværende Paragrafs 2det Stykke, jfr. $ 29, nævnte 
Udgifter til Grønland, kan det ved Bestemmelse paa Finansloven 
fastsættes, at der af andre Indtægter, som Handelen oppebærer 
af selvstændigt drevne eller koncessionerede Virksomheder i 
Grønland, ydes Statskassen et passende Tilskud til dens nævnte 
Udgifter. 

S 29. Statskassen overtager de Udgifter til Ventepenge og 
Pensioner, som maatte følge af Embeders Inddragelse i Henhold 
til nærværende Lov; iøvrigt bliver Udgiften til Pensionering af 
de tidligere under den kongelige grønlandske Handel ansatte at 
fordele mellem Statskassen og Handelen paa det i & 28 første 
og andet Stykke nævnte Grundlag. 


BLE: Organisationen af den kongelige grønlandske 
Handel. 


8 30. Handelsdirektøren for Grønland skal være en mer- 
kantilt uddannet Mand; han antages af Indenrigsministeren 
ved en Kontrakt, der nærmere fastsætter Rammerne for hans 
Virksomhed; han skal ved hyppige Rejser til Grønland sætte sig 
ind i Forholdene der og virke for Landets økonomiske Frem- 
gang. 

Under Handelsdirektøren henlægges de hidtil under den 
kongelige grønlandske Handel henlagte Handelsforretninger, der- 
under Besejlingen af de grønlandske Kolonier og Handelsomsæt- 
ningen sammesteds saavelsom Landets Næringsvæsen og øvrige 
økonomiske Forhold. 

8 31. Under Handelsdirektøren ansættes af Indenrigs- 
ministeren en Handelsinspektør, der hver Sommer bør be- 
rejse Kolonierne i Grønland for at varetage Befolkningens Inter- 
esser med Hensyn til økonomisk Udvikling og Oplæring og føre 
Kontrol med Koloniernes og Udstedernes Ledelse og Regnskabs- 
føring. Om Vinteren gør Handelsinspektøren — der skal være 
en handelskyndig — Tjeneste i Kjøbenhavn under Handels- 
direktøren. 

Under Handelsdirektøren ansættes i København endvidere 
af Indenrigsministeren en Bogholder, en Kasserer — der 
tillige foretager Talrevisionen for Koloniregnskaberne — og en 
Pakhusforvalter. 

S 32. Lønningerne for Handelsdirektøren, Handelsinspek- 
tøren, Bogholderen, Kassereren og Pakhusforvalteren fastsættes 
ved kongelig Anordning. 

Vederlaget for den øvrige i København fornødne Medhjælp, 
som antages af Handelsdirektøren, fastsættes paa Handelens 
aarlige Budget. 

8 33. Lønningsforholdene for de i Grønland ansatte Em- 
bedsmænd og Funktionærer bestemmes ved kongelig AÅnordning. 

Der bliver ligeledes ved kongelig Anordning efter Forslag 
af Handelsdirektøren og Kolonidirektøren at træffe Bestemmelse 
om Adskillelse af Administrationen og Handelen ved Kolonierne 
i Grønland. 

8 34. Handelsdirektøren udarbejder aarligt et Budget for 
Handelens Drift i det følgende Driftsaar, hvilket skal godkendes 
af Indenrigsministeren. ' 

Handelens Regnskaber, hvis administrative Revision fore- 
tages af Finansministeriets Revisionsdepartement, blive at op- 
tage i de aarlige Statsregnskaber. 

S 35. Af Indenrigsministeren beskikkes efter Indstilling 
af Grosserersocietetets Komite 3 merkantilt uddannede Mænd, 
nemlig to handelskyndige og en søkyndig, til at fungere som 
Kontrolkomite for den kongelige grønlandske Handel mod et 
aarligt Honorar, der udredes af Handelen. Medlemmerne vælges 
paa 3 Aar og kunne genvælges, dog at der hvert 6te Aar skal 
finde eet Nyvalg Sted. 

Kontrolkomitéen skal have den merkantile Kontrol med 
Handelens Førelse, i Særdeleshed med Indkøbs- og Salgsvirk- 
somheden i København og med Skibsfarten. Den skal have 
Budgettet forelagt til Erklæring og skal — eventuelt. med Bi- 
stand af lønnet Medhjælp — foretage en handelskyndig Revision 
af de aarlige Regnskaber. 


IV. Overgangsbestemmelser. 


S 36. I Finansaaret 1908—09 drives den kongelige grøn- 
landske Handel som hidtil for Statskassens Regning. 

Efter at Handelen fra iste April 1909 er overgaaet til at 
være en selvejende Institution, ydes der i et Tidsrum af 6 Aar 
et midlertidigt Tilskud af Statskassen til Handelens Drift, nem- 
lig: i de første 2 Aar 200,000 Kr. aarlig, i de følgende 2 Aar 
100,000 Kr. aarlig og i de sidste to Aar 50,000 Kr. aarlig. 

Indenfor samme Overgangsperiode foretages en 2-aarlig Re- 
gulering af Taksterne, saa at disse gradvis bringes i Overens- 
" stemmelse med de foran angivne Principper; der tilstræbes her- 
ved i Særdeleshed en væsentlig Forhøjelse af de Priser, der 
f. T. betales Befolkningen i Grønland for dens Produkter, hvor- 
imod der ikke ved nogen enkelt Forhandling af Udhandlings- 
priserne maa foretages større Forhøjelser end med 10 pCt. af 
de udhandlede Varers samlede Værdi. 

S 37. Det hidtilværende Embede som Direktør for den 
kongelige grønlandske Handel inddrages ved nærværende Lovs 
Ikrafttræden; samtidig ansættes den i $ 30 nævnte Handels- 
direktør for Grønland samt Handelsinspektøren. 

Fra i1ste April 1909 at regne inddrages de øvrige Embeder 
og Bestillinger ved den hidtilværende kongelige grønlandske 
Handel. 


Foranstaaende Udkast til en Lovordning af Grønlands øko- 
nomiske Forhold indeholder kun en Udformning af de Planer, 
som ere fremsatte i det grønl. Udvalgs Betænkning af Udvalgets 
5 handelskyndige Medlemmer i Forening med Kontorchef i den 
kgl. grønl. Handel H. B. Krenchel. 

Med Hensyn til Motiveringen af de enkelte BES LERE SIE 
kan derfor ganske henvises til nævnte Udvalgsbetænkning. I 
Hovedsagen gaar det foreliggende Forslag ud paa en Adskillelse 
af Handelen og Administrationen og ved Siden deraf i Overens- 
stemmelse med Betænkningen at fastslaa som Grundlag for den 
økonomiske Ordning: 

1) at Handelen ikke skal drives paa Bekostning af eller til 
Indtægt for den danske Statskasse, men udelukkende som et 
Fællesforetagende for den grønl. Befolkning, og 

2) at tilvejebringe en sund og naturlig Udvikling af Landets 
økonomiske Forhold ved at fastslaa Indførelsen af Pristakster, 
der nærme Befolkningens Livsvilkaar til fri økonomisk Virk- 
somhed og derved muliggøre dens Oplæring til fri Handel. 

Om det paatrængende nødvendige i den under 2) nævnte 
Reform er talt saa udførligt i Udvalgsbetænkningen, at nærmere 
Begrundelse her er overflødig. 

Med Hensyn til den under 1) nævnte Reform er det i Ud- 
valgsbetænkningen paavist, at under en merkantil Ledelse og 

med Indførelsen af forskellige Omordninger i Driften kan der 
tilvejebringes Balance uden at paalægge Befolkningen i Grønland 
forøgede Byrder, ja endog saaledes at Befolkningen faar forøget 
Udbytte af Handelen og Staten en betydelig Renteindtægt. Fra 
et saadant Udgangspunkt er det baade forsvarligt og i Grøn- 
lands Interesse at lade Handelen overgaa til at drives for Grøn- 
lands egen Regning. Betydningen af denne Reform er iøjne- 
faldende; overfor Grønlænderne vil det være en Retfærdigheds- 
handling af stor Betydning lovmæssigt at tilsikre dem hele Ud- 
byttet af Landets fremtidige økonomiske Udvikling samtidig 
med at man tilsikrer dem Deltagelse i Landets kommunale 
Styrelse. Fra enkelt Side er paapeget, at det ogsaa internatio- 
nalt — som Forsvar for andre Nationers Udelukkelse fra Sam- 
kvem med Grønland — er af stor Interesse lovmæssigt at 
have tilsikret Landet selv Udbyttet af sine Hjælpekilder. Her 
skal dog særlig peges paa, hvilken Betydning denne Reform vil 
have for selve Handelsledelsen her og i Grønland ved at ophæve 
ethvert Modsætningsforhold og al Interessekollision mellem 
»Handelen« og Befolkningen. Saalænge Handelen formelt og 
reelt drives for fremmed Regning, kan denne Modsætning ikke 
ophæves; for den oplyste Grønlænder vil »Handelen« med Rette 
staa som en fremmed Magtudøvelse, og for den danske Em- 
bedsmand i Grønland vil der jævnlig være meget uheldige Kol- 
lisioner mellem hans Pligt til som administrativ Embedsmand 
at varetage Befolkningens Interesse og som Handelsbestyrer at 
varetage Statskassens Interesser. 

Dette Modsætningsforhold saavel i Handelens øverste Ledelse 
som hos over- og underordnede Funktionærer i Grønland vil 
bortfalde, naar den grønl. Befolknings Interesse og Fremgang 
bliver det eneste og fælles Formaal for Handel og Administra- 
tion, og samtidig vil denne foreslaaede Ordning fjerne den fra 
enkelte Sider nærede Betænkelighed for, at en merkantil Ledelse 
af Handelen skulde fristes til imod Befolkningens Interesse at 
forcere de merkantile Principers Anvendelse paa Befolkningens 
økonomiske&Liv. 

Som i Udvalgsbetænkningen paavist paakræves der en Over- 
gangsperiode fra den nuværende Ordning; i de sidste 3 Finans- 
aar har Statskassen haft et gennemsnitligt -aarligt Underskud af 
den kgl. grønlandske Handel paa 332,543 Kr.; de foreslaaede 
Driftsforandringer kunne først i Løbet af nogle Aar vise deres 

Virkninger, og der foreslaas derfor i de første 6 Aar givet Han- 
delen et fast, aftagende Tilskud af Statskassen. 

I samme Periode skulle Taksterne sukcessivt bringes i Over- 
ensstemmelse med de foreslaaede Principer; idet man i nær- 
værende Forslag i Overensstemmelse med Kontorchef Krenchels 
Bemærkninger i Udvalgsbetænkningen har paaregnet, at Stats- 
kassen giver Afkald paa Renter af den i Handelen nu inde- 
staaende Kapital, forudsætter man, at Omordningen ikke vil 
nødvendiggøre nogen gennemgaaende Prisforhøjelse paa de Varer, 
som sælges til Grønlænderne, men at Driftsbesparelserne ville 
muliggøre en sukcessiv betydelig Forhøjelse af de Priser, som 
betales Grønlænderne for deres Produkter. 

Idet man iøvrigt henviser til Udvalgsbetænkningen, skal 
endnu kun fremhæves, at i denne paaregnes Driftskapitalen til 
forskellige Nyanskaffelser (bl. a. et nyt Dampskib) tilvejebragt 
ved Salg af Handelens nuværende altfor store og kostbare Plads 
paa Christianshavn, som har en Værdi af 7—800,000 Kr. Da 
det under de nuværende Konjunkturer mulig kan være vanske- 
ligt at afhænde denne Plads, kan det paaregnes som en Mulig- 
hed, at der paa Finansloven maa søges Hjemmel enten til mid- 
lertidige Laan til Handelen til Nyanlægene eller til Statens Over- 
tagelse af Pladsen efter Vurdering, saa at Vurderingssummen 
udbetales Handelen som Driftskapital. 


Magister Hartz beklagede, at Indenrigsministeriet ikke havde 
offentliggjort Udvalgets Betænkning. Først naar denne kom til 
at foreligge, vilde man faa det tilstrækkelige Materiale til en 
virkelig Bedømmelse af de nuværende Forhold. Dog maatte 
man være Indenrigsministeren taknemlig, fordi han i sit Lov- 
forslag havde fremsat Tanken om Landsraadene; dette var en 
virkelig Kongstanke, der loyalt gennemført vilde medføre en 
betydelig Forbedring. 


I den derpaa følgende Diskussion deltog: 

Assistent i Kultusministeriet Aage Rudbeck, der «gjorde op- 
mærksom paa, at Statskassens Udgifter til Missionen nærmede sig 
stærkt til 200,000 Kr., med et rundt Tal var det nu 180,000 Kr. 

Kommandør Bluhme udtalte, at han for 35 Aar siden, da 
han var i Grønland, var lige saa forarget over den Uret, der 
blev gjort Grønlænderne, som Hr. Thalbitzer er nu; men Taleren 

var senere kommen til at se noget roligere derpaa. Nu var 
man jo ogsaa i Færd med at forbedre Forholdene; alle de an- 
førte Klager søgte det af Folketinget nedsatte Udvalg at rette, 
og man burde derfor ikke være saa haard. Det er en Hæder 
for Danmark, at det har kunnet bevare Eskimoerne, ingen 
anden Stat havde næppe kunnet gøre det. For Danske var det 
komplet umuligt at bo i Grønland uden Eskimoerne. Sælfang- 
sten bliver det vigtigste Erhverv saa langt man kan se, — uden 
Sæler ingen Grønlændere! 

Rénavlen blev ødelagt, da man fik indført Riflen, og Taleren 
var. bange for, at det vilde gaa lige saadan med Sælerne, nu 
da man har begyndt at skyde dem. Handelen havde ikke, som 
Hr. Thalbitzer nævnede, bragt Grønlænderne til at flytte sam- 
men, det var Missionen der havde gjort det. 

Pakhusforvalter Petersen kunde fuldtud slutte sig til Kom- 
mandør Bluhmes Udtalelser. Han vilde paastaa, at der over- 
hovedet ingen kan bo paa Grønland, naar der ikke kan fanges 
Sæler mere. Det var ikke vor Opgave at bringe Grønlænderne 
over til at leve paa evropæisk Vis; den stærkt lovpriste Kultur, 
som vi rose os af herhjemme, passer slet ikke for dem. Det 
vilde være det mest fordærvelige af alt at samle Grønlænderne 
paa større Pladser, de kom da let til at leve udelukkende af 
Butikken. Der var gjort Forsøg med at indføre Faar til Grøn- 
land, det var ønskeligt, om der med hvert Faar fulgte en Spinde- 
rok, for at man derigennem kunde opdrage den grønlandske 
Kvinde til at strikke Strømper til sin Mand og sine Børn. 

Pastor Povl Vibæk protesterede mod, at det var Missionen, 
der søgte at faa Grønlænderne til at flytte sammen. 

Journalist Svenn Povlsen mente, man burde være Regeringen 
taknemlig for, at den har taget Sagen op til Reform og haabede, 
at den blev gennemført saa kraftigt som muligt. Det er under 
Synspunktet af, at Grønland hører til Danmark, at vi maa søge 
at reformere. Taåaleren ønskede at henlede Opmærksomheden 
paa, hvorfor Grønlænderne ikke lære Dansk, saa det lod sig 
gøre at komme i Forbindelse med dem; hvorfor opdrager man 
de 12,000 Mennesker og lærer dem et Sprog, der ingen Betyd- 
ning har, og hvorfor aabnes Landet ikke. Andre Lande gøre 
ikke sligt ved deres Kolonier. Man har en Parallel med Grøn- 
lænderne i Lapperne,. men Svenskerne forlange, at de skulle 
kunne tale svensk. Man maatte stræbe bevidst paa at komme 

til at udnytte de Rigdomskilder, der findes deroppe; den danske 
Stat er for lille til at holde en saadan Luksusartikkel, som Grøn- 
land maa siges at være for Tiden. 

Efter nogle korte Bemærkninger af Kommandør Bluhme, 
Magister Hartz og Læge Th. N. Krabbe udtalte Folketingsmand, 
Direktør Neergaard Haabet om, at det af Indenrigsministeren 
fremsatte Lovforslag maatte blive til Held og Lykke for Grøn- 


lands Fremtid. 


Derpaa hævedes Mødet, og en Del af Deltagerne samledes 
om ÅAftensbordene, hvor Diskussionen yderligere fortsattes Mand 

En Fiskeindpakningsmetode. 
Ved Danmarks Fiskeriagent i England, 
Kaptajn A. Sølling. 


Me" stor Interesse har jeg i »Atlanten« læst Dr. phil. TR. 
Mortensens Beretning om Fiskerierne paa vore vestindi- 
ske Øér: 

Det glædede mig i sin Tid at modtage Brev fra Dr. Morten- 
sen angaaende Benyttelsen af min Fiskeindpakningsmetode, 
hvormed han havde gjort nogle Forsøg; den passede godt for 
Forholdene og virkede ganske paa rette Maade, men, skriver 
han, nogensomhelst praktisk Betydning kan den ikke faa her 
saalænge Isen er saa dyr. 

Jeg tror imidlertid, at den kan faa meget stor Betydning 
ogsaa i Vestindien, og det uden at Fiskerne behøve at tage Is 
med i Baadene, naar kun de ville anskaffe det rigtige Papir. Jeg 
har forstaaet, at Fiskerbaadene sjældent ere borte længere end 
fra Morgen til Aften, og har jeg udtænkt en Maade, hvorpaa 
Fisken kan bevares uden at benytte Is i Baadene og tillader 
jeg mig at anbefale, at der anstilles Forsøg med denne Preser- 
veringsmaade. 

Efterhaanden som Fisken fanges, bliver den opskaaren, 
renset og indpakket i Papiret, som gøres vaadt af Saltvand og 
derefter nedlægges paa Bundbrædderne i Baaden, dækket af et 
Stykke porøst Tøj, f. Eks. Sækkelærred, Sejldug eller lignende, 
som dog ikke maa ligge lige paa Fisken, men nogle Tommer 
derfra og stadigt holdes fugtigt med Saltvand, efterhaanden som 
Solen fordamper Vandet. Det er bekendt, at Fordampning frem- 
bringer Kulde, og Fisken vil ligge fuldstændig afkølet i Papiret 
indtil man kommer i Land, hvorefter den da kan dækkes med 
Is, hvis den skal gemmes i flere Dage. 

Insektangreb paa Bomulden i Dansk Vestindien. 
Ved Dr. phil. Th: Mortensen. 


DE tør, efter de i Løbet af de sidste Aar indvundne Erfarin- 
ger, utvivlsomt siges, at Bomuldsdyrkningen paa vore vest- 
indiske Øer har vist sig at være en Succes. Den ny Kultur 
har då ogsaa slaaet godt an, og efter at det nu tilmed har vist 
sig, at Bomulden overstod den sidste Tørkeperiode særdeles 
godt, vil det med Bomuld dyrkede Areal sikkert hurtig vokse 
betydelig. 

Som bekendt skyldes det Plantageselskabets Initiativ, at 
Bomuldsdyrkningen er bleven sat saa udmærket i Gang; men ny 
for Øerne er denne Kultur iøvrigt ikke. Allerede i den ældste 
Tid efter Øernes Kolonisation var Bomuld blandt de vigtigste 
Produkter. Henimod Slutningen af det 18. Aarhundrede aftog 
- Bomuldsdyrkningen dog stærkt, og i 1816 ophørte den helt. I 
Midten af forrige Aarhundrede kom der igen en kort Periode 
med Bomuldsdyrkning — i 1865 exporteredes 71,000 Pd. — 
men det ophørte igen meget hurtig. Forhaabentlig er det et 
langt og lykkeligt Liv, denne Kultur er vaagnet til paany. 

En af Grundene til, at Bomuldsdyrkningen tidligere efter 
længere eller kortere Tids Forløb blev opgiven, har utvivlsomt 
været Angreb af skadelige Insekter, særlig Sommerfuglelarver. 
I en fortrinlig lille Bog af v. Rohr: »Anmerkungen uber den 
Cattunbau, zum Nutzen der Dånischen Westindischen Colonien« 
1791—93, skildres indgaaende de forskellige Dyr, der har gjort 
Skade paa Bomulden. Der omtales bl. a. tre forskellige Arter 
af Sommerfuglelarver, hvoraf ingen dog med Sikkerhed kan 
siges at være identisk méd nogen af dem, der nu for Tiden 
optræder som farlige Skadedyr. Han skriver om den ene af 
dem, at »naar de trækker i Skarer, som om de var kaldt sam- 
men for at lære Bomuldsplanteren noget om Bomuldsplant- 
ningen: saa trækker de alle, dog mest voksne, tæt sammen, og 
hen over hinanden, efter en Streg ind i Bomuldsmarken, og 
æder Bladene, Blomsterne, de grønne Frøkapsler og de urte- 
agtige Spidser af Grenene helt af i mindre end 12 Timers Tid« 
ks v.(II -S5107). 

Den ny Bomuldskultur paa vore Øer har indtil for ganske 

nylig været ret fri for Angreb af skadelige Insekter — nu synes 
Freden desværre at være forbi. I denne Vinter har der vist sig 
Sommerfuglelarver, som har anrettet betydelig Skade. I det Brev, 
der ledsager et Par indsendte Glas med Prøver af Larverne, 
hedder det: »I Flaske Nr. 1 ligger den lille Orm, der fra ganske 
ung æder sig ind i Knopperne og trives der, indtil de er store.« 
»I Flaske Nr. 2 ligger den sorte og farlige Orm, der som ung 
borer Hul ind i de smaa Knopper, og senere, naar de er større, 
skærer alt ned, Stilke etc., men ødelægger forresten de unge 
Blade og Blomster. Ofte finder vi den liggende inde i selve 
Blomsten, naar den er stor, rullet op omkring Hjærtebladene. 
Om Morgenen ligger den gemt under de affaldne Blade og 
Blomster paa Jorden i store Mængder. Naar vi saaledes har 
plukket den hele Dag i en Mark og mener den fuldstændig fri 
for Ormen, kan vi atter den næste Dag begynde forfra. Dette 
Arbejde maa nu udføres hver Dag for dog at se at redde, hvad 
reddes kan. « 

Det er desværre ikke muligt at bestemme de indsendte 
Larver med Sikkerhed, bl. a. fordi Materiale til Sammenligning 
ganske mangler paa Zoologisk Museum. Der kan imidlertid 
ingen Tvivl være om, at de hører til to forskellige Arter, hvoraf 
den ene optræder paa ganske samme Maade som Kapsel-Ormen, 
»the Cotton boll worm«, skønt den synes at være en anden 
Art. At selve den frygtede »cotton boll worm« ogsaa forekommer 
paa St. Croix og har begyndt at gøre Skade der, er imidlertid 
fastslaaet; nogle Larver fra St. Croix, som blev sendt til Mr. 
H. A. Ballou, Entomolog ved »Imperial Commission of ÅAgri- 
culture«, Barbados, er ifølge Meddelelse fra Mr. Ballou. »the 
cotton boll worm«. 

Paa de andre vestindiske Øer, hvor der dyrkes Bomuld, 
har man længe haft forskellige Skadedyr at kæmpe med, der- 
iblandt ogsaa en Sommerfuglelarve »the Cotton worm« (Aletia 
argillacea), som dog kun æder Bomuldsplantens Blade, kun 
sjælden angriber Kapslerne. Kapselormen »the cotton boll worm« 
har derimod ikke hidtil vist sig som Skadedyr af Betydning, 
skønt den formodentlig lever paa alle de vestindiske Øer. I de 
allersidste Aar har den dog begyndt at gøre ret betydelige Øde- 
læggelser paa. Barbuda og Antigua, og nu har altsaa St. Croix 
ogsaa faaet denne Landeplage. Det er højst sandsynligt, at den 
har været der hele Tiden og levet paa den vilde Bomuld, som 

Fig. 1. Aletia argillacea, Sommerfuglen til »the 
cotton worm«. a. med udspændte Vinger; 
b. i naturlig Stilling. (Efter A. B.C. of Cotton 
Planting«). 


findes rundt om paa Øen, men først 
nu ved den genoptagne Dyrkning af 
Bomulden har fundet rigtig gunstige 
Forhold, saa den har kunnet tiltage 
stærkt i Antal og gøre videre Skade. 
Det er nu af største Vigtighed, at der 
i Tide tages kraftig fat, for at den 
ikke skal tage Overhaand, hvilket vilde 
medføre den største Fare for den unge, 
lovende Kultur. Heldigvis staar man 
nu ikke saa hjælpeløs overfor disse 
Angreb som tidligere. Særlig Ameri- 
kanerne har med Iver og Held taget 


»The cotton worm«, 


Larven til Aletia argillacea. 
a. fra Siden, b. fra Ryggen. 


SÅRE BÆGSFOTE Cotton 
Planting«). 


Kampen op imod Skadedyrene og angivet Methoder til, om ikke 
at udrydde dem, saa dog at holde dem indenfor rimelige Grænser. 
Det er et ret betydeligt Antal af forskellige Insekter, der har 


Eig. 3: Bomuldens Snudebille, »the cotton boll weevill« 
(Anthonomus grandis), 1. fra Ryggen, 2. fra Siden. 4 G. 
forstørret. . (Efter Hunter & Hinds). 


vist sig som Ska- 
dedyr paa Bom- 
ulden i de større 
bomuldsdyrken- 
de Lande, særlig 
Nordamerika. 
Her kan kun lige 
nævnes, foruden 
de to omtalte 
Sommerfugle- 
Larver, den fryg- 
teligste af dem 
alle, den mexi- 
kanskeBomulds- 

Snudebille, »the Cotton boll weevill« (Anthonomus grandis), som 
først i 1892 viste sig i Texas, men i Løbet af faa Aar bredte 
sig "saa stærkt og tiltog i den Grad i Antal, at dens Ødelæggel- 
ser flere Steder var nær ved-at bringe Bomuldsdyrkningen til 
Ophør. Den Skade, den anrettede paa Bomulden i Amerika, 
beregnes for Aaret 1904 alene til henved 22 Millioner Dollars! 
Da denne Snudebille ogsaa lever paa Cuba og dér hår i høj 
Grad vanskeliggjort Bomuldsdyrkningen, og da endvidere den i 
Vestindien dyrkede Bomuld »Sea Island Cotton«, ved Forsøg 
har vist sig at være- særlig yndet af Snudebillen, er der al 
Grund til at have sin Opmærksomhed henvendt paa denne 
yderst farlige Gæst. Man kan aldrig vide sig sikker mod at faa 
den ind. Dels kan den komme ved direkte Indvandring, dels 
kan den komme med Frøene. Det har nemlig vist sig, at trods 
den omhyggeligste Behandling af Frøene vil der altid være Mu- 
lighed for, at nogle Individer af Snudebillerne kan have over- 
levet og saaledes blive indført til Steder, hvor den ikke tidligere 
fandtes. 

Der kunde være god Grund til at give en lidt mere ind- 
gaaende Skildring af de forskellige Skadedyr, som optræder paa 
den vestindiske Bomuld, og som utvivlsomt ogsaa efterhaanden 
vil vise sig paa vore Øer, at skildre deres Levevis og de For- 
holdsregler, man andetsteds har fundet virksomst til at holde 
dem i Ave med. Men da Redaktionen har ment ikke at kunne 
give Plads derfor og, at Emnet vilde være for specielt for Tids- 
skriftet, skal jeg her indskrænke mig til at give nogle korte 
Oplysninger om Kapselormen, som jo nu desværre tegner til at 
blive i høj Grad aktuel for vore vestindiske Øers Vedkommende. 

Kapselormen, »the Cotton boll worm«, er Larven af en 
Natsværmer, hvis videnskabelige Navn er Heliothis armiger Hubn. 
(obsoleta Fabr.). Den er meget vidt udbredt, næsten over hele 
Jorden, undtagen i de kolde Egne; ogsaa her i Landet forekom- 
mer den,. men som en stor Sjældenhed, og her er dens nord- 
ligste Findested. Medens de fleste Sommerfuglelarver er meget 
kræsne i Valget af deres Føde, og mange kun holder sig til en 
enkelt Planteart, saa er Kapselormen alt andet end kræsen; den 
lever paa henved 70 forskellige Plantearter, hvoriblandt Tomat, 
Tobak, Valmuer, Frugttræer, al Slags Sæd, Bomuld; men den 
foretrækker Majs for alt andet, hvilket er af største Betydning 
1 Kampen mod dens Ødelæggelse af Bomulden. 

"Hunnen lægger indtil 3000 Æg; efter 2—3 Dages Forløb 
kommer Larverne frem, og i Løbet af et Par Uger er de fuld- 
voksne, hvorpaa de graver sig ned i Jorden og forpupper sig. 
Efter et Par Ugers Forløb kommer den fuldt udviklede Nat- 


Fig. 4—5. Heliothis armiger, Sommerfuglen til »the cotton boll worm«. 
4. med udspilede Vinger; 5. i naturlig Stilling, siddende paa et Bomuldsblad. 
2 G. forstørret. (Efter Quaintance & Brues). 


sværmer frem- og begynder 
efter nogle faa Dages Forløb 
at lægge Æg. Hele Udviklin- 
gen tager altsaa kun c. 5 Uger 
(dog kun i den varmeste Tid; 
naar det er koldere, gaar det 
langsommere), og der kan 
saaledes i den sydlige Del af 
Nordamerika blive indtil 6 Ge- 
nerationer af den i Somme- 
rens Løb; Nord paa bliver 
Antallet af Generationer rin- 
gere, i Canada er der saaledes 
kun én aarlig Generation. Kun 
Pupperne overvintrer, skjulte 
i Jorden. De første Generationer holder sig næsten udelukkende 
paa Majsen, men hen paa Sommeren, naar Majskolberne alle- 
rede er blevne haarde, gaar den over paa Bomulden. 

Æggene lægges spredt, sjælden mere end et Hundrede paa 
hver enkelt Plante, i Reglen færre. Naar Larven kommer frem, 


Fig. 5. 

Fig. 6. »The cotton boll worm«; viser Variationen i 
Farvetegningen. 2 G. forstørret. (Efter Quaintance & 
Brues). 


æder den først 
sin Æggeskal, be- 
gynder derpaa at 
vandre om for 
at søge passende 
Føde; dette er 
det kritiske 
Punkt i deres 
Tilværelse, og 
store  Mængder 
af dem gaar til 
Grunde, idet kun 
de, der finder Vej 
op til de unge 
Blomsterknop- 
per eller Kapsler 
eller til de gan- 
ske unge Blade, 
klarer sig. Den 
borer sig ind i 


Blomsterne eller Kapslerne og æder Indholdet, og tiltager hurtig 
i Størrelse. En enkelt Larve kan ødelægge et Par Kapsler eller 
indtil 20 Knopper, hvis den holder sig til disse alene. Naar den 
er fuldvoksen, borer den sig ud af Kapslen og gaar ned i Jorden 
for at forpuppe sig. Ejendommeligt er det, at Larverne er meget 


Fig. 7. Blomsterknopper af Bomuld. Til venstre en normal Knop, til højre en 
Knop angreben af Kapselormen. Naturlig Størrelse. (Efter Quaintance & Brues). 

kannibalske; møder to Larver hinanden, kommer de uvægerlig 
op at slaas, og det ender med, at den større æder den mindre, 
eller at de bider hinanden ihjel. Dette bidrager i høj Grad til 
at formindske deres Antal, hvor de lever paa Majsen. Det er 
særlig de unge Kolber, de ynder, og Hunnen lægger helst sine 
Æg paa de friske, lange, silkeagtige »Ar«, der rager ud af Svøb- 
bladene om Kolben. Men selv om den er til Begyndelse er et 
Hundrede Larver i en saadan 
Kolbe, bliver i Reglen ikke 
mere end en eller to af "dem 
voksne, idet Resten er blevet 
ædt op af deres: overlevende 
Frænder. 
Den Skade, disse Larver 
gør paa Bomulden i Nord- 
amerika, er meget stor; un- 
dertiden er det indtil 60 /o 
af Høsten, der ødelægges af 
dem, og gennemsnitlig regner 
man en aarlig Ødelæggelse af 
Bomuldshøsten i Amerika ved 
disse Larver paa c. 8/2 Million 
Dollars. Naar dertil kommer 
en endnu langt større Skade 
paa Majshøsten — man regner 
gennemsnitlig c. 16 Millioner 
Dollars aarlig — foruden en 
ret betydelig Skade paa To- Fig: 8. Bomuldskapsel, Anste ben af Kap- 
mathøsten (— det regnes dog —— Mmen… Naturlig Større 
kun (!) til c. 100,000 Dollars 
aarlig —), vil det være forstaaeligt, at Amerikanerne gør sig store 
Anstrængelser for at modvirke dens Ødelæggelser. Man har da 
ogsaa fundet flere virksomme Midler imod den. Et af disse 
bygger paa Larvens Forkærlighed for ung Majs; hvor der er ung 
Majs i Nærheden, angriber den næsten ikke Bomulden. Man 
sørger da for at plante Majs mellem Bomulden til forskellig Tid, 
saaledes at der altid er ung Majs parat for hver ny Generation. 
Sørger man ikke for, at der er ung Majs, har man blot gjort 
Ondet værre, idet Dyrene saa er blevne langt talrigere ved de 
tidligere Majs-Kulturer, og nu kaster sig over Bomulden. Majsen 


Fig. 9. Majskolbe, angreben af 

»The cotton boll worm«. Natur-. 

lig Størrelse. (Efter Quaintance & 
Brues). 


272 — 


dyrkes da som en Fælde for Lar- 
ven — »trap crop« kaldes det.: Et 
andet godt Middel er Efteraars- 
pløjningen, idet Pupperne i Jorden 
derved udsættes for Vinterkulden 
og ødelægges for en stor Del; men 
dette kan selvfølgelig kun anven- 
des, hvor man har Vinterkulde, 
altsaa ikke i Vestindien.  Ende- 
lig har man Forgiftnings-Methoder. 
Det bedste Middel dertil er at be- 
strø Planterne med Parisergrønt 
blandet med pulveriseret Kalk. 
Naar de smaa Larver under deres 
Søgen efter Knopperne eller Kaps- 
lerne gnaver paa Bladene hist og 
her, faar de Giften i sig og dør; 
saa snart Larverne har" fundet 
deres rigtige Plads i Knopperne 
eller Kapslerne, er de sikre mod 
at blive forgivne, da Giften jo 
ikke kan trænge ind til dem der. 
Det gælder da om, at Planterne 
bestrøs paa det rette Tidspunkt, 
naar Larverne er ganske småa — 
og det kan være vanskeligt nok 
at finde, da de unge" Larver er 
meget lidt iøjnefaldende. 

Der er saaledes adskillige Mid- 
ler mod disse Skadedyr, hvorved 
deres Ødelæggelser kan holdes 
indenfor rimelige Grænser. Dertil 
kommer en ret betydelig Hjælp 
fra de Dyr, som fortærer Larverne 
— som forskellige Fugle — eller 


lever i dem som Snyltere og saaledes dræber dem. Bl.a. kan 
nævnes en stor Løbebille (Calosoma calidum), som lever af 
Sommerfuglelarver og gør betydelig Nytte i Bomuldsmarkerne. 
Den er udbredt over en stor Del af Nordamerika og har nu 
ogsaa vist sig i Vestindien (paa Barbuda) som Hjælper i Kampen 

mod Bomuldens Skadedyr. Om den findes paa vore Øer, er 
mig ubekendt; hvis ikke, kunde der maaske være Grund til at 
søge at indføre den. Det er jo vel 
altid en betænkelig Sag at indføre 
nye Dyr — Mongusen er jo et slaa- 
ende Eksempel paa, hvad sligt kan 
føre til. Imidlertid vilde der i dette 
Tilfælde absolut ingen Fare være 
ved at indføre dette Dyr, da den 


udelukkende lever af andre Insekter 
og næsten kun af Sommerfuglelarver. 


Ogsaa dens Larver er Rovdyr, der 
fÆsersaf andre Insekter .Orme 021, JAR 8; 10:, Calosoma” calidunikor 
É i: dens Larve. Naturlig Størrelse. 
Langt størreBetydningvilde (Efter Ritey). 
det dog sikkert faa at drive Kal- 
kun-Avl og lade Kalkunerne pille Larverne af Bom- 
ulden, hvad de gør med stor Iver. Allerede v. Rohr omtaler 
dette Middel og skildrer, hvorledes Planterne paa Montserrat, 
naar de finder Larver paa deres Bomuld, laaner Kalkunerne fra 
alle Naboerne for nogle Dage. »Man giver dem i denne Hen- 
sigt intet Foder Aftenen før, for at styrke Maven, da de saa, 
naar de den følgende Morgen med skærpet Appetit sættes i Marken, 
fortærer Larverne i faa Dage og bliver sendt hjem igen ualminde- 
lig fede.« Han fortæller ogsaa, at en af hans Venner har prøvet 
det paa St. Croix, men ganske vist uden Held. Imidlertid er 
det sikkert en Sag, der fortjener at tages op, da Kalkunerne 
virkelig kan ventes at blive overordentlig gode Hjælpere i Kampen 
mod Larverne, samtidig med at de jo vil afgive en ikke ube- 
tydelig Biindtægt. Der er desværre en væsentlig Hindring for 
Kalkunavl — nemlig Mongusen. Saalænge den faar Lov at 
herske over vore Øer som nu, er det haabløst at tænke paa 
Kalkunavl. Man maa atter og atter beklage den Kortsynethed, 
der er udvist ved Indførelsen af Mongusen. Den Skade, den 
allerede har gjort, er meget betydelig — kan hænde den nu 
ogsaa vil blive dyrebar nok for Bomuldsdyrkningen. Der kunde 
være nogen Grund til, at de Mænd, der har skaffet Øerne denne 
Landeplage, nu ydede væsentlige Bidrag til at faa den udryddet 
igen ! , 
Hvad ovenfor er sagt om Kapselormen er gengivet efter 
Undersøgelserne over dens Levevis i Amerika. For en væsenlig 

Del vil det ogsaa gælde for Vestindiens Vedkommende, men det 
forskellige Klima vil dog bevirke væsenlige Forskelligheder. 
Hvileperioden, som Vinteren i Amerika paanøder Dyret, falder 
jo her bort; den kan arbejde hele Aaret igennem, og formodent- 
lig er Antallet af aarlige Generationer her adskilligt større, saa 
den her vil kunne anrette forholdsvis større Skade. I hvert Fald 
medfører dette, at dens Virksomhed og Livsforhold maa særlig 
studeres i Vestindien, for at man kan bekæmpe den med fuld 
Kraft. »Imperial Department of Agriculture for the West Indies« 
"har da ogsaa ansat en Entomolog, Mr. Henry A. Ballou, hvis 
Opgave er Studiet af de skadelige Insekter etc. Til hans Hjælp 
vil ogsaa Bomuldsdyrkerne paa vore Øer indtil videre være hen- 
viste. Rimeligere vilde det ganske vist være, om det blev en 
af Hovedopgaverne for den biologiske Station, som det for- 
haabentlig i en ikke altfor fjærn Fremtid lykkes at faa oprettet 
paa St. Thomas, at være til Hjælp og Vejledning ved Bekæmpel- 
sen af de Dyr, der gør Skade paa Kulturerne: I al Fald er der . 
al Grund til at raabe Vagt i Gevær i Anledning af Insekt-An- 
grebene paa Bomulden. Det er muligt, at det ikke bliver saa 
slemt, men det er sandsynligt, at hvis der ikke tages 
kraftig fat i Tide, vil den saa heldig paabegyndte Bom- 
uldsdyrkning, hvortil der, sikkert med Rette, knyttes 
de bedste Forhaabninger om en lys og lykkelig Fremtid 
for Øerne, svæve i den alvorligste Fare. 


Island og Danmark. 


Ved Professor, Dr. phil. Finnur Jonsson. 


sit bekendte Modskrift mod Professor I. E. Larsen, »Om Is- 
.. lands statsretslige Forhold (1855)«, udtalte Islands store og 
noble Politiker, Jøn Siguråsson (i Fortalen), at han »for sit per- 
sonlige Vedkommende helst havde ønsket Forholdet mellem 
Danmark og Island ordnet efter aldeles praktiske Hensyn«. . 
Desværre skulde det ikke lykkes denne Mand at opleve den 
Afslutning af Forfatningsstriden, som han ifølge den anførte 
Udtalelse aabenbart helst ønskede. Grundene til, at den ikke 
kom i Stand, skal ikke nu her undersøges. Skylden laa ialfald 
til Dels i de Tiders hele Betragtningsmaade af statsretslige 
Spørgsmaal, der ogsaa bevirkede, at det historisk-teoretiske Syn 
fik Overtaget og de praktiske Hensyn maatte træde i Bag- 
grunden. 

Under den anden Forfatningskamp efter 1880 havde man 
maaske været berettiget til at vente, at Betragtningsmaaden var 
ændret, og at en nærmere Forhandling af mere praktisk Art 
var kommen i Stedet. Dette skete imidlertid desværre ikke. 
Fra dansk Side indtog man en helt afvisende Holdning, der 
ikke skulde stemme Sindene blidere, og fra islandsk Side gjorde 
man stadig de gamle Teorier gældende, hvilket påa Grund af 
Forholdene var naturligt nok. Striden var fuldstændig gold, 
undtagen for saa vidt som den avlede Misstemning, Bitterhed 
og Mistillid, der ikke skulde virke samlende. 

Først da Venstre var kommet til Magten 1901, skete der 
: heri en fuldstændig Forandring. Som bekendt gik man straks 
ind paa, hvad der tidligere var blevet anset for at være umu- 
ligt, at der skulde være ikke blot en særlig islandsk Minister, 
men at han — og det var det nye og fremfor alt betydnings- 
fulde — ogsaa skulde kunne bo paa Island selv. Her var 
virkelig fundet en praktisk Løsning, og denne Ordning har i 
Virkeligheden, saa kort den end har bestaaet, paa alle Punkter 
hævdet sin Brugbarhed og det paa en fortrinlig Maade. At den 
islandske Minister i visse bestemte Tilfælde skal rejse ned til 
Danmark kan intet alvorligt tænkende Menneske fremføre som 
en Anke imod Ordningen. Nogen praktiske Ulemper ved den 

har man, saavidt jeg ved, ikke været i Stand til at paapege. 
Altingets Lovgivningsmyndighed har fuldt ud virket som den 
skulde og saavidt vides uden Hindringer og uden at et Halm- 
straa er lagt den i Vejen hernede fra danske Regeringsmyndig- 
heders Side. Og dette er Hovedsagen. Imidlertid rejste de 
gamle Teorier sig og gjorde sig gældende, nu endogsaa med en 
dobbelt Styrke, tildels under Paavirkning af den Mistanke, at 
man fra dansk Side ved Forslaget af 1902 tilsigtede åt vise Is- 
lænderne, »hvor Skabet skulde staa«; især bevirkede Kravet 
om, at den islandske Minister skulde møde »i Statsraadet« — 
denne Bestemmelse skulde optages og blev saa at sige enstem- 
mig optaget i den islandske Forfatningslov — en kraftig Op- 
blussen af de historisk-statsretslige Teorier; man gjorde gældende, 
at netop denne Bestemmelse gjorde Altingets Lovgivningsmagt 
og Islændernes Selvbestemmelsesret illusorisk, da det danske 
Statsraad kunde gøre sin Indflydelse gældende osv. osv. De 
praktiske Hensyn maatte helt vige for den Slags Betragtninger, 
og en ny politisk Strid blev Følgen, i visse Henseender bitrere 
end nogensinde. Det er overflødigt at skildre denne Strid her. 
Men unægtelig er det den og dens Dønninger, der har bevirket, 
at der blev nedsat en dansk-islandsk Kommission for at tage 
det statsretslige Forhold op til en grundig og afgørende Behand- 
ling. Man kunde med Rette spørge: hvorfor kom ikke en saa- 
dan Kommission allerede i Stand i 1901 eller 1902? Det kan 
ikke nægtes, at det kunde synes, at det havde været det hel- 
digste, og der blev ogsaa gjort et Forsøg paa at faa en saadan 
i Stand, men det mislykkedes — af Grunde, der ikke her skal 
fremføres; maaske var Jordbunden heller ikke tilstrækkelig be- 
arbejdet. 

Den i afvigte Sommer nedsatte dansk-islandske Kommission, 
bestaaende af 20 (henholdsvis 13 og 7 [isl.)) Medlemmer, har 
nu afsluttet sin Virksomhed med en prisværdig Hurtighed og 
efter et energisk og dygtigt Arbejde. Det bør straks tillige siges, 
at dette Arbejde er fortrinligt i det hele og gør begge Parter, 
ikke mindst de danske Medlemmer, der har indtaget en saa 
forsonlig Holdning, den største Ære. 

Først og fremmest maa bemærkes, at det er Jon Sigurds- 
sons gamle Ord om Ordningen af Mellemværendet efter prak- 
tiske Hensyn, som her har vundet en afgjort Sejr. De historisk- 
statsretslige Teorier kom man hurtig ud over, uden at man dog 


GEN NÅS 


fra Islands Side har opgivet deres formentlige Berettigelse, lige 
som man fra dansk Side har forbeholdt sig Ret til at bestride 
dem helt eller delvis. Det er aabenbart ikke uden fuld Beret- 
tigelse, at det i »Bemærkninger« til Lovudkastet hedder, at de 
danske Medlemmer har været besjælede af »et levende Ønske 
om at imødekomme det islandske Folks Krav om national og 
politisk Selvstændighed« og herved har villet afgive et »Vidnes- 
byrd om det danske Folks Respekt for Nationalitetens Krav for 
at fjerne enhver Frygt påa Island for, at der fra dansk Side 
skulde næres noget Ønske om direkte eller indirekte at paa- 
tvinge Island noget Formynderskab«. Gid disse Ord maatte 
naa ud til den fjærneste Afkrog paa Island. 

»Island er et frit og selvstændigt, uafhændeligt Land, for- 
bundet med Danmark ved fælles Konge og ved de fælles Anlig- 
gender« (som senere opregnes) — saaledes lyder Begyndelsen 
af 8 1 i Lovudkastet, og den slutter med, at »og Island« skal 
optages i Kongens Titel efter Ordet »Danmark«. Her er da 
Island anerkendt som et selvstændigt Land, man kan godt sige 
Stat (eftersom den vedtagne islandske Oversættelse af det i 
samme $ brugte Udtryk »Statsforbindelse« er rikja-samband; 
rikja- er Ejeform Flertal); naar der tilføjes, at det er »uafhæn- 
deligt«, kunde dette synes at være et noget paafaldende Udtryk, 
da enhver Tanke om at »afhænde« (eller sælge?) Island i Nu- 
tiden jo maa siges at være absurd og umulig; men Udtrykket 
er valgt med velberaad Hu og betoner Landets fuldstændige 
Autonomi, Raadighed over sig selv. 

I & 3 opregnes alle de »fælles. Anliggender«, hvortil der 
sigtedes i & 1; det er Kongens Civilliste — & 2 indeholder en 
Bestemmelse om Tronfølge osv. i Overensstemmelse med den 
danske Grundlov — udenrigske Anliggender, Forsvars- 
væsenet, Fiskerirettigheder, Indfødsret, Møntvæsen, 
Højesteret (indtil en øverste Domstol i Island selv bliver op- 
rettet, skal Højesteret ogsaa være øverste Domstol for Island; 
en indenlandsk øverste Domstol vil rimeligvis snarest blive til 
Virkelighed), og endelig: Handelsflaget udadtil. I $ 5 fast- 
slaas en fuldstændig Ligeberettigelse mellem Danske og Islæn- 
dere i Danmark og Island. I$7 afgøres det finansielle Spørgs- 
maal derved, at 1'/> Million Kr. udredes en Gang for alle af 
den danske Statskasse, og dermed er alt »finansielt Mellem- 
værende mellem Danmark og Island endeligt afgjort«. 

Hvad den sidste Bestemmelse angaar, skal det bemærkes, 
at Renten af den nævnte Kapital (4 "/0) svarer til det hidtidige 
Bidrag til Island af den danske Statskasse, 60,000 Kr. I Til- 
knytning hertil bemærkes, at Island ikke tager Del i Omkost- 
ningerne ved de fælles Anliggender, saalænge det ikke deltager 
i Udøvelsen af Statsmagten over dem (8 7), men bidrager der- 
imod — i Forhold til Landets Indkomster — til Kongens Civil- 
liste og Apanager (sst.). 

Lad os foreløbig standse her. 

Ser vi paa de Indrømmelser, der her er gjort, kan det ikke 
nægtes, at Islænderne har faaet overhovedet hvad de altid fun- 
damentalt har ønsket. Deres Land er erkendt fuldtud som frit 
og selvstændigt med fuld Raadighed over alt, hvad der er dets 
eget (»hvert af Landene for sig udøver fuld Raadighed over 
alle sine Anliggender«, S$ 6); Sidestillingen og Selvstændigheden 
betegnes ved Landets Optagelse i Kongens Titel; den islandske 
Minister er — og det er et Hovedpunkt — ikke ifølge denne 
Lov forpligtet til at møde i Statsraadet og der forelægge 
Kongen Lovforslag og Love. Angaaende dette Punkt har der 
ganske vist tidligere været noget delte Meninger paa Island selv, 
men under de senere Faser af Forfatningskampen har man 
stærkt ivret imod Ministerens Fremmøde i det danske Statsraad 
og da Bestemmelsen herom skulde optages i den islandske For- 
fatningslov (1902—03), rejstes herimod som allerede bemærket 
en meget kraftig Opposition og Agitation, der førte til Dannelsen 
af det saakaldte »Landeværnsparti«. Dette Spørgsmaal er nu 
bragt ud af Verden, da »Statsraadet« ikke anføres i $& 3 som 
fælles. Der er næppe nogen Tvivl om, at Bestemmelsen om 
Statsraadet i den islandske Forfatningslov snarest vil blive 
fjærnet, saa at det nævnte Parti dermed helt vil miste Grunden 
under sine Fødder, hvis det vedblivende staar paa det oprinde- 
lige Grundlag. Men det kan ikke nægtes, at det som saa meget 
andet har været underkastet »Forvandlingens Lov«, og at det 
nu stiller endnu mere yderliggaaende Krav. Island har nu fuld 
Raadighed ikke blot over dette Spørgsmaal, »Sagernes Fore- 
dragelse for Kongen«, men ogsaa over »de islandske Ministres 
Udnævnelsesmaade« (Bemærkninger ad &$ 6). Det sidste ved- 
rører ogsaa et Punkt, som man fra islandsk Side har lagt stor 
Vægt paa, nemlig Kontrasigneringen — ikke foretagen ved en 
dansk Minister (Konseilspræsidenten). 

Et -Hovedpunkt er fremdeles — Højesteret. Fra dansk 
Side har man meget bestemt holdt paa Højesteret som øverste 
Domstol for Island af hvad Grund har aldrig været mig 
rigtig klart. Endnu har man fra dansk Side næret »megen Be- 
tænkelighed« (»Bemærkninger«) ved denne Sag. Det er i Virke- 
ligheden lidet forstaaeligt, hvori den »megen Betænkelighed « 
bestaar. Højesteret savner — og det har Dommerne vist ofte 
følt — det nødvendige Kendskab til islandske Forhold; om deres 
Samvittighedsfuldhed har der aldrig kunnet rejses Tvivl. Na- 
turlisst- maa "det anses at være, at der i Landet selv er den 
øverste Domsmyndighed; og den islandske Lovgivning vil ganske 
sikkert paa mangfoldige Punkter mere og mere fjærne sig fra 
den danske. Men nu er dette gamle Stridsspørgsmaal altsaa 
ogsaa ude af Verden, eller rettere sagt, det staar til Islænderne 
selv nu at ændre Forholdet og skaffe sig en øverste Domstol i 
Landet selv. 

Saaledes er da, som bemærket, alle de gamle Stridspunkter 
nu bilagte. Paa islandsk Side kan der hos enhver fornuftig 
Mand kun være Glæde herover, at det endelig er opnaaet, hvad 
man saa længe og udholdende har kæmpet for. Men der er 
ogsaa fra dansk Side sket Indrømmelse til Ønsker af nyere 
Datum. Som bekendt hår man i den sidste Tid rejst det saa- 
kaldte »Flagspørgsmaal« eller Kravet om et særligt islandsk 
Flag (Særflag); det er den forenede Opposition (Landeværnspar- 
tiet og Altingsminoriteten), der har taget det op og endogsaa 
— med en anmassende Tilsidesættelse af de regerende Myndig- 
heder — dikteret et bestemt Flag. Fra dansk Side er et islandsk 
særllag nu muliggjort ved" Bestemmelsen 183, Pkt: "8/hvor 
kun »Handelsflaget udadtil« henregnes til »Fællesanliggenderne«. 
Naturligvis kan intet Særflag blive til uden Altingets Vedtagelse 
og Kongens Samtykke. 

Endelig maa det særlig fremhæves, at der nu ved denne 
Overenskomst, »den nye Overenskomst« (nyi såttmåli), som man 
kunde kalde den (jfr. »den gamle Overenskomst« fra 1262—64), 
dannes et Grundlag for fortsat Statssamliv mellem Danmark 
og Island, der er vedtaget af lovlig valgte Repræsentanter fra 
begge Sider — et Grundlag, der skal afløse Loven af 1871, en- 
sidig vedtagen af Rigsdagen og altid bekæmpet af Islænderne. 
Selve Loven af 1871 var et Hovedstridsemne, som nu skal 
forsvinde. 

Spørger man nu, hvad Betydning alt dette har, hvilke føle- 
lige eller haandgribelige Følger det vil faa, maa det sikkert 
siges, at i det Ydre, i det politiske Liv, vil man hverken i 
Danmark eller Island mærke nogen Omvæltninger eller gennem- 
gribende Ændringer. Altinget vil fremdeles virke ganske som 
hidtil, som det har virket siden 1903; dets Myndighed bliver 
hovedsagelig ganske den samme. Hvad enten Kongens Under- 
skrift erhverves i Statsraadet eller udenfor dette, bliver Resultatet 
i Virkeligheden det samme. Af virkelig praktisk Betydning 
bliver Oprettelsen af en øverste Domstol i Landet selv. 

Men derfor er denne Overenskomst i højeste Grad betyd- 
ningsfuld; aabent og ærligt bringer den Sikkerhed for Utryghed, 
Bestemthed for Uvished paa de mest afgørende Punkter. Ingen 
fornuftig Islænder kan have noget som helst af Betydning at 
indvende imod den; hvad Danmark angaar, synes der ikke at 
kunne være Tvivl om, at man ogsaa der kan være tilfreds med 
Resultatet, da det i Virkeligheden ikke med nogen Ret kan 
siges, at dets Ære er forringet, tværtimod, eller at Statsfor- 
bindelsen er bleven svagere; det vil man sikkert ikke mærke 
det ringeste til. Men ét skulde være opnaaet — naar Loven er 
vedtaget af Rigsdag og Alting — nemlig, at en ny Fredens og 
Fordragelighedens Æra oprandt til Lykke for »det samlede danske 
Rige« eller, som det hedder i den islandske Tekst: veldi Dana- 
konungs, uden Mistænksomhed fra nogen af Siderne. Det ske! 

Lovudkastets to sidste Paragraffer indeholder Bestemmelser 
for det Tilfælde, at der skulde opstaa Strid om, hvad der er 
»fælles Anliggende« — Tvist herom skal bilægges ved et Nævn —, 
samt om en Revision af denne Lov selv. Heraf ses bl. a., at 
i et vist givet Tilfælde Pkt. 4—8 i & 3 efter 25 Aar helt eller 
delvis kan ophæves. Det er her, at et af de islandske Medlem- 
mer, Hr. Skule Thoroddsen, har skilt sig ud fra de andre og 
indtaget et Særstandpunkt, idet han vil, at det samme ogsaa 
skal gælde for Punkt 2 og 3;' endvidere kræver han bl. a. (f. 
Eks. at »Handelsflaget udadtil« skal stryges), at Islands »Suve- 
rænitet« mere direkte skulde fremhæves i Loven; m. a. O. Hr. 
Thoroddsen tager Sigte paa en ren og skær Personalunion. 
Det er vanskeligt at finde Ord, der er stærke nok til at karak- 
terisere Hr. Thoroddsens Færd. Vi skal derfor blot udtale, at 
i Sammenligning med, hvad der opnaas ved at dette Lovudkast 
bliver til Lov, er Hr. Thoroddsens yderligere Krav for Island 

af ingen praktisk Betydning; om de nogensinde vil faa nogen 
Betydning, vil Fremtiden — sikkert en fjærn Fremtid — vise; 
nu var der virkelig ingen som helst Grund til at fremføre dem, 
medmindre Hensigten i det hele har været den at sprænge For- 
handlingerne. Uden Følger vil de næppe blive, for saa vidt 
som de mulig vil blive lyste i Kuld og Køn af det nu meget 
yderliggaaende »Landeværnsparti«, for ikke at tale om de faa, 
for hvilke den saakaldte »Løsrivelse« er Idealet. Men at disse 
Elementers Agitation ikke vil bære Frugter blandt den brede 
Befolkning, derom nærer jeg i Øjeblikket ikke nogen Tvivl. Jeg 
har nu som altid det bedste Haab om, at den islandske Befolk- 
nings sunde, jævne Sans vil sejre og ikke lade sig besnære af 
buldrende Agitatorer eller lokke til en ny politisk Kamp, der 
nu vilde blive mere ørkesløs end nogensinde tidligere og tillige 
saa slet begrundet i de faktiske Forhold som muligt. 
Hvorledes det gamle Oppositionsparti eller den nuværende 
Altingsminoritet vil stille sig, derom forlyder der i dette Øjeblik 
endnu intet bestemt. Slutter den sig til Forslaget, er dets Ved- 
tagelse given. Men hvad enten det ene eller det andet bliver 
Tilfældet, vil den tilstundende Valgkampagne — de nye Valg 
til Altinget skal foregaa den 10. September — blive meget hidsig 
hele Landet over, og Resultaterne vil imødeses med den største 
Spænding; denne formindskes ikke ved, at Valgene nu for første 
Gang skal foregaa kommunevis, hvoraf Følgen vil blive den, 
at der sikkert vil blive en langt større Deltagelse end nogen- 
sinde før — Udfaldet for saa vidt desto mere uberegneligt. 


Udkast til Lov 


om 
det statsretlige Forhold mellem Danmark og Island. 


(Loven indledes, naar den er vedtagen saavel af Rigsdagen som af Al- 
thinget og stadfæstet af Kongen, med følgende: 
Vi Frederik den Ottende o. s. v. 
Gøre vitterligt: Danmarks Rigsdag og Islands Althing have vedtaget og 
Vi ved Vort Samtykke stadfæstet følgende Lov:) 


SEJE 
Island er et frit og selvstændigt, uafhændeligt Land, forbundet med 
Danmark ved fælles Konge og ved de fælles Anliggender, som efter 


gensidig Overenskomst fastsættes i denne Lov, og danner saaledes sam- 
men med Danmark en Statsforbindelse, det samlede danske Rige. 

I Kongens Titel optages efter Ordene: »Konge til Danmark« Ordene: 
»og Island«. 


Sge2 
Den for Danmark gældende Ordning med Hensyn til Tronfølgen, 
Kongens Ret til at være Regent i andre Lande, Kongens Religion, hans 
Myndighed og Regeringens Førelse i Tilfælde af Kongens Umyndighed, 
Sygdom eller Fraværelse samt naar der ved Tronledighed ingen Tron- 


føløer findes, gælder ogsaa for Islands Vedkommende. 
> NOD ta 


SES: 
Fælles for Danmark og Island ere efternævnte Anliggender: 

1. Kongens Civilliste, Apanager for Medlemmer af det kongelige Hus 
og øvrige Udgifter til Kongehuset. , 

2. De udenrigske Anliggender, dog saaledes at ingen Traktat, der sær- 
lig vedrører Island, skal kunne gøres gældende for Island uden 
vedkommende islandske Myndigheders Medvirkning. 

3. Forsvarsvæsenet til Lands og til Søs, derunder Orlogsflaget; jfr. 
dog 8 57 i den islandske Forfatningslov af 5. Januar 1874.") 

4. Hævdelsen af Undersaatternes Fiskerirettigheder, dog med Opret- 
holdelse af Islands Ret til efter Overenskomst med Danmark at 
supplere Fiskeriinspektionen ved Island. 

5. Indfødsretten, dog at hvert Lands Lovgivningsmagt kan meddele 
Indfødsret med Virkning for begge Lande. 

6. Møntvæsenet. 

Højesteret, dog at den islandske Lovgivningsmagt ved Omordning 

af Retsvæsenet kan oprette en øverste Domstol for islandske Sager 

i Landet selv. Ved indtrædende Ledighed i Højesteret drages imid- 

lertid Omsorg for Beskikkelse af et Medlem, som er særlig kyndig 

i islandsk Ret og kendt med islandske Forhold. 

8. Handelsflaget udadtil. 


me 


Sd 
Andre Anliggender, som ere af fælles Betydning for Danmark og 
Island, deriblandt Post- og Telegrafforbindelsen mellem Landene, ord- 
nes af vedkommende danske og islandske Regeringsmyndigheder i For- 
ening eller, for saa vidt deres Ordning udkræver Lov, af begge Landes 
Lovgivningsmagter. 


SES! 
Danske og Islændere paa Island og Islændere og Danske i Danmark 
skulle i alle Henseender nyde lige Ret. 


") & 57 lyder saaledes: 
»Enhver vaabenfør Mand er forpligtet til med sin Person at 
bidrage til Landets Forsvar efter de nærmere Bestemmelser, som 
herom maatte blive fastsatte ved Lov.« 

Dog opretholdes den islandske Studerende tillagte fortrinsvise Ad- 
gang til Beneficier ved Københavns Universitet, samt de paa Island 
bosatte Islænderes Fritagelse for Værnepligt til Hær og Flaade. 

Med Hensyn til Fiskeri paa Søterritoriet saavel ved Danmark som 
ved Island ere Danske og Islændere ligestillede, saa længe som 8$ 3, 
Punkt 4, staar ved Magt. 


S& 6. 

Statsmagten over de i & 3 bestemte Fællesanliggender udøves, indtil 
anderledes bestemmes ved en saavel af Rigsdagen som af Althinget 
vedtagen og af Kongen stadfæstet Lov, ogsaa paa Islands Vegne af de 
danske Myndigheder, medens iøvrigt hvert af Landene for sig udøver 
fuld Raadighed over alle sine Anliggender. 


SE7 

Saa længe Island ikke deltager i Udøvelsen af Statsmagten over 
de fælles Anliggender, tager det ikke Del i Omkostningerne ved disse; 
dog udreder Islands Landskasse en efter Forholdet mellem Danmarks 
og Islands Indtægter bestemt Andel af Kongens Civilliste og af Apa- 
nagerne for Medlemmerne af det kongelige Hus. Denne Andel fastsæt- 
tes forud for 10 Aar ad Gangen ved kongelig Resolution, forsynet med 
den danske Konsejlspræsidents og den islandske Ministers Underskrift. 

Til Afvikling af det finansielle Mellemværende mellem Danmark 
og Island udreder Danmarks Statskasse en Gang for alle til Islands 
Landskasse 1,3500,000 Kr., hvorved alt hidtidigt finansielt Mellemværende 
mellem Danmark og Island er endeligt afgjort. 


S 8. 

Opstaar Tvist om, hvorvidt et Anliggende er fælles eller ikke, skal 
den først forsøges bilagt ved Forhandling mellem de to Landes Re- 
geringer. Lykkes dette ikke, underkastes Tvisten et Nævns endelige 
Afgørelse. Dette Nævn bestaar af 2 af Rigsdagen (1 af hvert Thing) og 
2 af Althinget udpegede og af Kongen udnævnte Mænd, som selv vælge 
en Opmand. Opnaas ikke Enighed om Valget af en saadan, indtræder 
Højesterets Justitiarius som Opmand. 


SKO 

Efter 25 Aars Forløb fra denne Lovs Ikrafttræden kan saavel Rigs- 
dagen som AÅlthinget forlange Revision af samme. Fører Revisionen 
ikke til fornyet Overenskomst inden Udløbet af,3 Aar fra Revisions- 
forlangendets Fremsættelse, kan Forlangende om ny Revision paa 
samme Maade fremsættes efter 5 Aar fra nævnte Tidsfrists Udløb. 
Lykkes det da ikke at opnaa Enighed mellem de respektive Lovgiv- 
ningsmagter i Løbet af 2 Aar efter Revisionsforlangendets fornyede 
Fremsættelse, bestemmer Kongen, efter Indstilling i saa Henseende fra 

Rigsdag eller Althing, at Fællesskabet med Hensyn til de i &$ 3 under 
Punkt 4, 5, 6, 7 og 8 nævnte Fællesanliggender med 2 Aars Varsel skal 
være helt eller delvis ophævet. 


Denne Lov træder i Kraft ..... 


Lidt færøsk Fiskeristatistik. 


Ved Sorenskriver Chr. Helms. 


INR man vil danne sig et Overblik over det færøske Fiskeris 
nuværende Tilstand og dets Udvikling, savner man haardt 
fuldstændig officielle Oplysninger, som dog for et saa snævert 
begrænset Felt ikke skulde synes vanskelige at skaffe tilveje. 
Det lettest tilgængelige Materiale findes i de i Ministerialtidende 
siden 1880 offentliggjorte Indberetninger om den aarlige Export 
fra Øerne, derunder Exporten af Fiskeriprodukter, og i de ved 
Landbrugsministeriets Foranstaltning udgivne aarlige Fiskeri- 
beretninger, hvori findes Opgørelser af det færøske Kutterfiskeris 
Udbytte, Opgørelser, der dog lide af den Besynderlighed, der 
vanskeliggør Materialets Anvendelse, at Oplysningerne for Suderøs 
Vedkommende benytte et ganske andet Skema end for de øv- 
rige Øer. 

De nedenstaaende Tal ere uddragne af de ovennævnte Kil- 
der samt af det færøske Skibsregister, idet dog nogle Angivelser 


om Fiskeriexporten i ældre Tid er hentede fra en Betænkning 
fra et Folketingsudvalg (Sessionen 1853—54) angaaende Op- 


hævelsen af den kgl. Enehandel paa Færøerne. 

Hvorledes Kutterfiskeriet har udviklet sig fra Halvfjerdserne 
i forrige Aarhundrede til vore Dage, da det maa antages at have 
kulmineret for efterhaanden at afløses af Fiskeri fra Motorfartøj 
og Dampskib, ses af Tabel 1, der viser, at Kutternes Antal fra 
8 med 266: Brutto Tons i1:1875 er steget til" 147 med: 11,092 
Brutto bonus 1e190 7 

Det vil ses, at Kutterflaadens Tilvækst fra 1875 til Begyn- 
delsen af Halvfemserne er sket ganske smaat, endog med en 
lille Nedgang sidst i Firsernes daarlige Fiskeaar. Fra 1891 er 

Tilgangen rivende, og nu staar den færøske Sejlkutter-Flaade 
med et i Forhold til Befolkningen meget stort Antal Skibe af 
imponerende Tonnage. Antallet af Skibe har iøvrigt vist sig at 
være for stort, saa at en Del Skibe i de sidste Aar helt eller 
delvis har ligget hjemme af Mangel paa Mandskab. 


Tabel 1. 
Færøske Sejl-Fiskefartøjer over 20 Tons 1875—1907. 

Aar Antal Brutto Tons Aar Antal Brutto Tons 
1875 8 266 1892 36 2310 
1876 10 374 1893 30 | 2299 
1877 13 510 1894 43 | 2952 
1878 12 450 1895 SØ 4122 
1879 14 603 1896 "1-2 5321 
1880 115 DMT 1897 76 | 5626 
1881 16 805 1898 78 5816 
1882 16 813 1899 80 | 6055 
1883 20 1020 1900 91 7050 
1884 PER 1136 1901 99 1124 
1885 PE) 11575 1902 101 7863 
1886 22 1088 1903 107 | 8262 
1887 22 1088 1904 EG 9046 
1888 SD 1088 1905 ål 10166 
1889 20 998 1906 141 | 10811 
1890 20 1024 1907 NÆ 11092 
1891 . 20 OZ 


I 1905 var saaledes kun 115 Skibe paa Fiskeri, og disse 
Skibe havde ved Fiskeriet under Færøerne i Foraaret 1335 
Mands og ved Sommer- og Efteraarsfiskeriet under Island 1533 
Mands Besætning. 

Dette vil sige, at Flaadens Bemanding udgør omtrent "/10 
af den samlede Befolkning, der i 1901 udgjorde 15,230 Ind- 
byggere. 

. Det er lærerigt at se, hvor forholdsvis betydeligt et Antal 
Skibe der har hjemme paa Suderø, og hvor intensivt Fiskeriet 
drives fra denne Ø, der i 1901 havde 3079 Indbyggere. Af de 
ovennævnte 115 Skibe i 1905 var 46 Skibe hjemmehørende paa 
Suderø mod 69 fra alle de andre Øer. Med Suderø-Skibene 
fiskedes i 1905 for 533,600 Kr. mod 667,474 Kr. med de norden- 
fjords Skibe, hvilket vil sige, at der fra Suderø i 1905 fiskedes 
(95811600 EKr/ "pr. Skib mod 9673" Kr: pr: Skib. fra. de «andre 


FSSOSE NER 


Øer. Suderø Skibene laa ogsaa gennemsnitlig 4 Uger længere 
ude end de øvrige Skibe, idet Fiskesæsonen paa Suderø var 28 
Uger mod 24 for de nordenfjords Skibe. 

Hvilken Rolle Fiskeriet spiller i Færøernes Erhverv ses af 
Tabel 2, der indeholder en Sammenligning mellem Fiskerbefolk- 
ningen og den samlede Befolkning paa Færøerne, i det øvrige 
Danmark og i Norge. Tallene er fra den danske Folketælling 
JSF ebr1901fogedensnorsken 3 Decbr 1900 SE DERE SES aen 
færøske Fiskerbefolkning, 2: den Del af Befolkningen, hvis 
meste Erhverv eller hvis Hovederhverv er Fiskeri, udgør over 


Tabel 2. 
Fiskerbefolkning paa Færøerne, i det øvrige Danmark og i Norge 
i Forhold til den samlede Folkemængde. 
(Folketællinger 1. Febr. 1901 og 12. Decbr. 1900.) 


Færøerne Danmark Norge 
SamletiBefolkn im seere RENEE 152230 2,449,540 2,214,477 
Fiskerbefolkn in eee 6,119 31,608 138,411 
Fiskerbefolkningens Procenttal...... 40,18 1,29 6,23 


40 pCt. af hele Befolkningen, medens det danske Procenttal er 
1,29 og det norske 6,23. Herved maa bemærkes, åt det. fær- 
øske Forholdstal vistnok i Virkeligheden burde være en Del 
større end det er blevet, fordi den meget store Del af Befolk- 
ningen, der har angivet Landbrug som Hovederhverv, tillige i 
stort Omfang driver Fiskeri. Mulig gælder noget lignende de 
norske Tal, medens en tilsvarende Klasse Medborgere næppe 
udgør noget stort Tal i det øvrige Danmark. 

Som Tabel 3 meddeles her en Oversigt over Færøernes 
Udførsel af Klipfisk for Aarene 1876 til 1905. En Oversigt over 
det"samlede Udbytte af de færøske Fiskerier lader sig i Øje- 
blikket næppe opstille, da Materialet tildels mangler. Udførselen 
af Fiskeriets Hovedprodukt, Klipfisken, vil formentlig ogsaa 
være et sandt Udtryk for Svingningerne i det færøske Fiskeris 
Udbytte. Medens Færingerne tidligere udførte saa godt som al 
deres Fisk som Klipfisk, er man siden Aarhundredskiftet begyndt 
i større Stil at udføre Fisken som Saltfisk. Denne Saltfisk er 

Tabel 3. 
Udførsel af Klipfisk fra Færøerne 1876—1905. 
AR NOR Centner å Centner AA Centner 
sal Klipfisk 3 Klipfisk ABI Klipfisk 
1876 39521 1886 39045 1896 108191 
157 37807 1887 42990 1897 73951 
1878 29044 1888 33324 1898 71516 
11879 35478 1889 35170 1899 75833 
1880 41551 1890 46143 1900 89946 
1881 42228 1891 61437 1901 94523 
1882 46822 1892 67298 1902 31892 
1883 47321 1893 60453 1903 80504 
1884 46158 1894 7195282 1904 96067 
1885 52891 1895 63566 1905 86047 


imidlertid i Statistiken medtaget, idet Saltfiskens Vægt er redu- 
ceret med ”/s.. Man regner nemlig her, at 300 Pd. Saltfisk efter 
at være virket giver 200 Pd. Klipfisk: I Tabel 3 er ikke med- 
taget Udførsel af andre Fiskeriprodukter, saasom levende Torsk, 
klellellynderk Rogn st Franfossav: 

Sammenligner man Tilvæksten i Udførselen af Klipfisk med 
Tilvæksten i Befolkningen, vil man finde, at der fra Færøerne 
i 1880 udførtes 354 Pd. Klipfisk pr. Individ, i 1890 367 Pd. 
og'i 1901 ikke mindre end 583. Pd. 

I Rigsdagstidende fra 18353—54 findes i en Folketingsudvalgs- 
betænkning angaaende Lovforslaget om Ophævelse af den kgl. 
Enehandel paa Færøerne en Statistik over Udførsel af Fisk fra 
Færøerne paa Monopolhandelens Tid. Her findes de i Tabel 4 


Tabel 4. 
Udførsel af Fisk fra Færøerne i Monopolhandelens Tid 
og Befolkningens Størrelse i tilsvarende Tid. 


Gennemsnit- 
I Aarene lig Udførsel af Aar Folketal 
Fisk i Centner 


1781—1789 370 1782 4400 
1797—1806 430 1801 5250 
1823—1832 940 
1833—1836 1450 1834 6900 
1840 7300 
1840—1845 600 f 
Ø ry EN. U 1845 7800 


1847—1849 3100 1850 8100 


ETTER FE ER FEE DELE ED EDER EM ES TE ENES LE MESSE TERE DERES TTT 

indeholdte Tal, der vise, at der ved Begyndelsen af det 19%de 
Aarhundrede .fra Færøerne kun udførtes c. 8 Pd. Fisk, i Tre- 
diverne godt 20 Pd. og i Fyrrerne omkring 60 Pd. pr. Individ. 
Nu udføre Øerne alene af Klipfisk det tidobbelte Kvantum. 
Og "der er ingen Tvivl om, at Udbyttet af Fiskerierne endnu 
kan mangedobles. Fiskerimaaden med Sejlfartøjer og Haand- 
line, der endnu er den almindelige paa Færøerne, er ellers 
næsten overalt et forlængst tilbagelagt Standpunkt. Vi begynde 
heroppe at komme med paa Motorbaadsfiskeriet med Langline, 
og vi have et Par færøske Dampfiskefartøjer, men nogen virkeiig 
alvorlig Fremgang vil næppe spores, før vi faa et Par gode 
Fiskerihavne. Have vi faaet dem, kunne vi forøge vort Fiskeri- 
udbytte paa samme Tid, som vi kunne tage noget Mandskab fra 
Fiskerflaaden hjem til Landbruget, som i sørgelig Grad savner 
Arbejdskraft. 


Udstilling af islandske Heste. 


KER »De danske Atlanterhavsøer« henvendte sig i Fjor 
efter Opfordring af den daværende Repræsentant i Aarhus, 
nu afdøde Overretssagfører Høegh-Guldberg, til Foreningen af 
jydske Landboforeninger med Anmodning om at faa oprettet en 
Afdeling for islandske Heste ved det aarlige Ungskue for Jylland. 
Afdelingen blev oprettet, men Tilslutningen var kun ringe, idet 
der kun mødte 4 islandske Heste, hvorfor saavel den paatænkte 
Plovprøve som Bedømmelsen og Præmieringen af Hestene maatte 
opgives. 

Imidlertid har man besluttet sig til at gentage Forsøget i 
Aar ved Ungskuet, der afholdes i Aalborg i Dagene 16.—19. 
Juli, og man har formaaet Foreningen af jydske Landbofor- 
eninger til at stille et Beløb til Raadighed for Præmiering af de 
udstillede islandske Heste. 

Det er da lykkedes at faa anmeldt ialt 13 Heste. En Del 
af disse har kun været her i Landet godt 1 Aars Tid, medens 
andre have været her en halv Snes Aar. Man kan derigennem 


ROSE 


opnaa at faa at se, hvorledes den islandske Hest udvikler. sig 
under et fleraarigt Ophold her. 

Et Dommerhold er valgt til at foretage: Bedømmelsen af 
Hestene og lede Plovprøven. 

Bedømmelsen bliver déls en Eksteriørbedømmelse, dels en 
Bedømmelse i Forhold til det Arbejde, Hestene præstere for 
Plov eller Vogn. Hensigten med denne Plovprøve, hvortil For- 
eningen har sørget for et Stykke Jord, hvorpaa den kan afhol- 
"des, samt Plove, der passe for den islandske Hest, er at vise, 
hvor fortrinligt den islandske Hest arbejder, og at den i Virke- 
ligheden egner sig udmærket for det mindre Landbrug — spe- 
cielt Husmandsbruget. 

Foreningen »De danske Atlanterhavsøer« har lovet at yde 
et mindre kontant Tilskud til Dækning af Omkostningerne ved 
Hestenes Forsendelse samt at udsætte en Ærespræmie som Til- 
lægspræmie. 

Foruden de Prøver, der paa Skuets første Dag ville blive 
afholdte for Dommerne, vil der de kommende Udstillingsdage 
blive foretaget Demonstrationsprøver, for at de Besøgende kunne 
faa Lejlighed til at se Hestene i Arbejde. 

Endelig vil der paa Skuet blive afholdt et Foredrag om 
den islandske Hest af Konsulent Lars Frederiksen, Aarhus. 


Kaptain Søllings Fiskeindpakningsmetode. 
Ved Dr. phil. Th. Mortensen. 


Anledning af Hr. Kaptajn Søllings Meddelelse om »En Fiske- 

indpakningsmetode« i sidste Hæfte af »Atlanten« maa jeg 
tillade mig at fremkomme med et Par korte Bemærkninger. 

Det er rigtigt nok, at jeg fandt, at Kaptain Søllings Metode 
(Indpakning af Fisken i Pergamentpapir og derefter Nedlægning 
i Is, saaledes at Isen og Smeltevandet ikke kommer i direkte 
Berøring med Fisken) virkede godt og paa rette Maade ogsaa 
i Vestindien; men jeg kan ikke rigtig tro, at jeg skulde have 
skrevet til Kaptajnen, at Metoden passede godt for Forholdene. 

Det gør den nemlig ikke. Først og fremmest fordi Isen er alt- 
for dyr, men dernæst ogsaa fordi Fiskerbefolkningen sikkert 
ikke selv vil have Initiativ til at optage en saadan ny Behand- 
lingsmaade af Fisken, og endelig fordi Baadene er for smaa og 
"daarlig indrettede til, at det uden Vanskelighed kan lade sig 
gøre at medføre det tilstrækkelige Kvantum Is. 

Ved den ny af Kaptajn Sølling udtænkte og i den omtalte 
Meddelelse i »Atlanten« beskrevne Metode vil ganske vist den 
ene Vanskelighed være i det væsenlige overvunden. Fiskerne 
faar saa ikke direkte noget med Isen at gøre, og for Forhand- 
lerne i Byen vilde den høje Pris for Isen maaske ikke være 
nogen. helt uoverkommelig Vanskelighed, saafremt da. Konsu- 
menterne vilde finde sig i at betale en tilsvarende højere Pris 
for Varen. Men Fiskerbefolkningens Initiativ forbedres ikke 
ved det ny Forslag... Det vilde vel nok "være muligt at faa Plads 
i Baadene til den foreslaaede Behandling af Fisken; men jeg 
tvivler meget om, at nogen derude vil gøre Forsøget. Det er 
jo det kedelige ved Hr. Kaptajn Søllings Forslag, at det kun er 
udtænkt, men ikke forsøgt; selv om det theoretisk lyder ganske 
rimeligt, er det ikke sikkert, at det er praktisk brugeligt. 

Jeg kan forøvrigt ganske slutte mig til Kaptajnen i Ønsket 
om, at det maa blive forsøgt. Men paa nogen Forbedring af 
Fiskeriforholdene ved vore vestindiske Øer tror jeg ikke, saa- 
længe vi ikke har en Fiskeristation eller Biologisk Station der- 
ude, som kan udføre de nødvendige Forsøg og oplære Fiskerne 
i Brugen af de forbedrede Metoder. Og den væsenligste For- 
bedring vil, efter min Mening, utvivlsomt være den, at Fisker- 
baadene bliver forsynede med Dam og Motor, saa Fiskehandelen 
baseres paa levende Fisk. At ved Siden deraf Kaptajn Søllings 
forandrede Metode, hvorved Isen undgaas, vil kunne faa ikke 
ringe praktisk Betydning — saafremt den viser sig at svare til 
de theoretiske Forventninger — synes utvivlsomt. 

Salg af færøsk Fisk i København. 


Ved Sorenskriver Chr. Helms. 


Vinter stod der i »Berlingske Tidende« en Artikel, hvori der 

klagedes over, at de færøske Kuttere, der sidste Efteraar 
efter Fiskeriernes Slutning vare gaaede til København med levende 
Fisk, ikke kunde faa Fisken ordentlig solgt, da de københavn- 
ske Fiskehandlere syntes at have dannet en Ring for at trykke 
en gros Prisen ned, og Skibene ikke kunde skaffe sig Ligge- 
pladser i Havnen, hvor Færingerne selv kunde sælge deres Fisk 
en detail. 

Artiklen pegede paa det uheldige i, at der lagdes Færø- 
Fiskerne Hindringer i Vejen for Afsætningen af deres gode og 
billige” Fisk; og endte med at nævne; at her var en praktisk 
lille Opgave for »De danske Atlanterhavsøer«. 

Foreningen lod ikke den beskedne Opgave ligge — og hvor- 
for skulde vi ikke netop fortrinsvis søge at løse de smaa Op- 
gaver, vi daglig finde paa vor Vej? — og spurgte de færøske 
Fiskere: Hvad er det, I ville? Hvorledes ville I have det ordnet? 

Nu var der straks den Vanskelighed ved dette Spørgsmaal, 
at der desværre ikke findes en færøsk Fiskeriforening. Man 
gik derfor til »Færøernes Skipper- og Navigatørforening« med 
Spørgsmaalet, og denne Forening svarede, at Ønskerne gik ud 
paa at faa anvist gode Liggepladser og at faa Fisken solgt 
ved offentlig Auktion. 

Det er for Færingerne af allerstørste Vigtighed at faa deres 
Fisk hurtig solgt. Man maa huske paa, at de komme lang- 
vejs fra — om end ikke saa langvejs fra, som adskillige danske 
Medborgere tro — med ret store Skibe, fra 40 til 100 Tons, 
og med ikke ringe Mandskab. Det siger sig selv, at de ikke 
kunne være tjente med at have for mange Liggedage i Køben- 
havn. Hver Liggedag koster Penge — og Fisk. 

Man har heroppe tidligere ment at spore en vis Uvilje mod 
de færøske Fiskere fra de københavnske Fiskehandleres Side 
og føler sig derfor nu i ikke ringe Grad lettet ved at se den 
Resolution, som paa Fiskehandler- og Havfiskeriforeningens 
Generalforsamling i Frederikshavn den 1. Juni enstemmig blev 
vedtaget, og som konkluderede i en Opfordring til Regering og 
Rigsdag om at virke hen til at skaffe »en fast, regelmæssig 

hurtig Forbindelse mellem. Rigets nordlige og sydlige 
Dele« til Forbedring af Afsætningsforholdene for islandsk og 
færøsk Fisk. Ja! »En fast, regelmæssig, hurtig Forbindelse« ! 
Det er netop det, der overalt i Forholdet mellem Danmark og 
dets nordlige Rigsdele er Sukket. Man kunde tilføje Ordet 
»billig«; at Forbindelsen skal være »dirékte«, altsaa ikke via 
Leith eller Norge, ligger i Ordet »hurtig«. 

Hurtigt og billigt Samkvem er og bliver den første Betin- 
gelse for et nøje økonomisk Samarbejde"). 

Hvis de færøske Kuttere om Efteraaret skulle søge København 
med deres Fisk, maa de kunne være sikre paa at faa Fisken 
hurtig afsat. Ellers gaa de til Grimsby eller andetsteds i Ud- 
landet, hvor der er fast Auktionsmarked for Fisken. 

En anden vigtig Ting for de færøske Kuttere er at faa en 
Liggeplads i Havnen, hvor Vandet er frisk nok til at holde Liv 
1 Fisken i Dammen, og hvor der tillige er" Mulighed" for kat 
kunne sælge en detail. Det er herved af Vigtighed at faa en 
fra Aar til Aar nogenlunde fast Plads, saa at man i København 
ved, hvor de færøske Kuttere ligge, og hvor den gode og billige 
færøske Fisk er at faa. 

Endnu er det kun ved Efteraarsfiskets Slutning, at den 
færøske Fisk naar til København, men der bør virkes hen til, 
at færøsk Fisk findes som en fast Vare paa det danske Fiske- 
marked hele Aaret rundt. Men dertil maa vi her oppe have 
Fiskerihavne. Saa faa Dampskibsfiskeriet og Motorbaadsfiske- 
riet faste Udgangspunkter og Tilflugtssteder, saa kan Fiskeri- 
udbyttet forøges, og saa kan der blive Fragt for Skibe i fast, 
regelmæssig, direkte Fart mellem Øerne og en dansk Havn, det 
være sig nu København, Esbjerg eller — Vorupør, den Havn, 
der langt vil blive den nærmeste, og som ligesom viser ud over 
Nordsøen mod det, der ligger bagved, Færøernes og Islands 
rige Fiskefelter. En Havn ved Vorupør vil kun ligge c. 550 
Kvartmil fra Thorshavn eller c. 30 Kvartmil nærmere ved Fær- 
øerne end- Grimsby, de engelske Trawleres Hovedhjemsted, og 


") Ved at nævne Ordene »billigt Samkvem« kunne vi heroppe ikke 
lade være straks at sende en venlig Tanke til vore Telegraftakster. 
45 Øre pr. Ord er ikke for Smaafolk og næppe en passende »inden- 
landsk« Takst.. Alene Adressen paa Telegrammer koster et Par 
Kroner. 

550 Kvartmil kan sejles paa mindre end to Døgn af en Damper, 
der løber 12 Knob. Nu bruge vi, vore Varer og vor Post altid en 
Uge om at komme til København. 


Et islandsk Landliv i Landet, som det er. 


an der være Tale om et Nutidslandbrug paa Island? Kan der 
dyrkes Kulturplanter, der kunne betale Arbejdet og opfylde 
Livets nødvendige Krav? Er det ikke et uhyre barskt og ube- 
hageligt Klima, og er ikke Forbindelsen med andre Lande endnu 
saa ufuldkommen, at Landbrug, Industri og al Samfærdsel tryk- 
kes i Staa derunder? 

Saadanne og lignende Spørgsmaal ere de sædvanlige, naar 
man efter en Islandstur kommer hjem til Danmark eller til 
andre Lande. 

At Udlændinger spørge saaledes er jo i Grunden berettiget, 
da det hidtil var og er de mørke Punkter i Islands Fremtids- 
muligheder. At Udlændinger, som aldrig have set Landet eller 
kendt Folkelivet her, hverken for 30 Aar siden eller for Tiden, 
have meget vage Begreber om de faktiske Forhold her er ogsaa 
naturligt, da Fakta jo til de sidste Aar have været, at Island i 
agrikulturel, industriel og videnskabelig-teknisk Henseende har 
staaet saa langt udenfor, har været saa isoleret paa sin Plads 
langt ude i Havet og som Følge deraf langt tilbage i Europas 
Udvikling. 

Jeg har ofte hørt Bønder spørge: Er der nu ikke for længe 
siden kommen Sommer i Danmark? Er Græsset der nu ikke 
grønt, og er ikke Skoven allerede sprungen ud? Det er sørge- 
ligt at se frossen Jord og Sne rundt omkring her paa denne 
Aarstid. Det er saa vanskeligt at bo her. Vi kunne kun dyrke 
Græs. Hvis det slaar fejl, saa have vi intet; men kunne blive 
nødt til at dræbe vore Kreaturer for selv at kunne leve. 

Dette kan være meget sandt. I forrige Tider og paa smaa 
isolerede Gaarde endnu kan det være en uhyggelig Sandhed. 
Men efter hvad jeg have erfaret i de senere Aal, have disse Be- 
kymringer udlevet deres Liv og deres Berettigelse. 

Nye Tider og nyt Mod fra Omverdenen, fra den store Hel- 
hed, have favnet Island og støbt en ny Type. Til Eksempel kan 

nævnes mange Træk. Jeg vil fremhæve en dygtig Bondes Ord 
fra Dalasyssel: Nu har jeg vænnet mig til Kulden og Haard- 
heden her i Laxådal. Jeg har været nødt til at slette mit Tun 
vel og indhegne det for at have et Stykke Jord i Sikkerhed. 
Jeg har været nødt til at rive Jorden op en Gang imellem og 
gøde den godt i Grunden, for at ikke Græsvæksten skulde tabes 
medkAarene: 

Ja, men Herregud! Er det ikke netop det samme Resultat, 
denne Mand er kommet til, som Bønderne i andre Lande? Maa 
ikke Bønderne i Danmark i deres Ansigts Sved pløje, rive og 
rode i deres Jord for at holde den vedlige i Grunden og 
forfsåa=af densatøkunnefleve? 

Og Manden vedblev: Vor Natur er at ligne ved vort Lands 
Skytsaand »Fjallkonan«. Hun sidder paa sit Isfjæld med en 
truende Mine. I Foraarsmaanederne tager hun stundom ved 
RorelfogEsvinger "sit" Scepter: Hunt vilsherske te Mensa] 
frem for alt støbe sine Sønner til Mænd. Vi skulle kende vor 
Jord, vide, hvordan den skal behandles, og erfare, hvilke PIante- 
arter den kan give Liv. »Fjallkonan« vil og maa herske, men 
vi, hendes Sønner og Døtre, kunne leve et frit Liv under hendes 
Vælde, blot vi selv ville. 

Denne gamle Hædersmands Ord greb mig dybt. Ind i Frem- 
tiden saa jeg den ny islandske Type i det stolte Hjemland med 
de snetakte Tinder: Et friheds- og sandhedssøgende Folk i ær- 
ligt Arbejde. Et Folk, der, skønt et af de mindste i Verden 
som Nation, staar med Sagaens og Historiens Glans over sig. 
Et Folk, der af Overgang og Isolation har været trykket 1000 
Aar tilbage i Tiden, men nu er vaagnet af Drømmenes Ro for 
at staa sammen, for at hjælpe hinanden at tage Nutidens glim- 
rende Hjælpemidler i Tjeneste i det store Arbejde: At hæve 
Sagalandet op i det moderne Europas 20. Aarhundrede. 

Den Friheds- og Daadstrang, der bragte de norske Ud- 
vandrere til at bryde med alt det, de kendte, og vove Livet for 
at bygge i »Fjallkonan«s Land, denne Trang til et frit, daadrigt 
Liv er fælles for de nordiske Racer. Vi drages imod en alvorlig 
Kamp med Naturen og dens Kræfter. Vi ere fødte til en saadan 
Kraftprøve. Fra vore tidligste Dage have vi maattet hjælpe til at 
fravriste Naturen- det nødvendigste. Det er bleven vor egen 
Natur, ligesom det er Østerlændingens eller Sydboens Natur at 

ligge magelig henslængt paa en Divan og lade sig opvarte. 

Det er da min faste Overbevisning, at man kan leve et Liv 
her paa Island ligesaa skønt og indholdsrigt som i andre Lande, 
blot man er vænnet til Forholdene og Klimaet, og blot man 
selv fuldt og fast vil det og tror paa, at man kan det. 

Skulde ikke det islandske Folk endnu have haft tilstræk- 
kelig mange Aarhundreder til at akklimatisere sig paa Island? 
Jeg tror snarere, det er den store Afsondrethed fra Europa, der 
har gjort Folketypen usikker og famlende. 

Nu i de senere Aartier er Forbindelsen med Omverdenen 
omforandret. Folket er mere roligt og arbejder sikrere og med 
mere Plan. De andre Landes Erfaringer ere komne paa nær- 
mere Hold og lyse op i det daglige Liv ogsaa her. Islænderne 
kende snart Island, og Kræfterne vaagne. 

Betragt Rensdyret som det en storm- og frostfuld Vinterdag 
kan staa paa sit Snefjæld. Se, hvor det rejser Hovedet stolt 
mod sin "Natur. Vær forvisset om, at hver Fiber i dets Legeme 
gennem Aarhundreders Slægters Kamp og gennem naturligt Ud- 
valg netop er tilpasset til Stenbund, Frost og Snestorm. 

Jeg tror, det vilde være til stor Gavn for Landets Opkomst, 
om Befolkningen kunde vedblive og endnu i højere Grad besøge 
Udlandet og gøre sig bekendt med den Omformning, der har 
fundet Sted overalt. 

Man skal se sig om i Udlandet, og man skal se sig om, 
naar man kommer hjem atter. Mange Mangler ville da vise sig. 
Men i Stedet for at tabe Modet skal man være glad, være glad 
over den fri Udsigt, over den store ÅAÅrbejdsmark. Man skal 
være lykkelig over at være runden af denne højnordiske Grund, 
for i Følge Naturens Love skal man være i Samklang med 
>»Fjallkonan«, selv om hun til Tider — undertiden den første 
Sommerdag — troner saa kold og truende fra sit Isfjæld. 

Det maa gaa op for enhver, at hvad der kan læres af 
Udlandet og anvendes her, det er en Prøve værd. Ikke skal 
man i mindste Maade være forvirret over sin egen hidtilværende 
ubetydelige Hjælp i videnskabelig og praktisk Retning. 

Islændingen har saavist i historisk og aandelig Henseende 
betalt forud for lange Tider. 


Borgarnæs, 11. Juli 1908. i 
Alf Kristensen. 

Biavl og Biavlsforhold paa de dansk vestindiske Øer. 
Ved"Biavlersdæ Ps Hanser 


fter i Slutningen af 1894 at være vendt tilbage fra en Rejse 
E i Mellemevropa, — hvor jeg, naar der var Lejlighed dertil, 
ogsaa havde iagttaget Biavlen, som jeg havde fundet paa de 
forskellige Steder, hvor jeg har været, — kom jeg, paa For- 
anledning af en Broder, straks til at tænke paa at drive Biavl, 
som vi da begyndte i Sommeren 1895 og drev i Fællesskab til 
Foraaret 1899, fra hvilken Tid vi have den hver for sig. 

Foranlediget ved Salgsforhandlingerne angaaende de dansk- 
vestindiske Øer og de deraf følgende Diskussioner, kom jeg til 
at tænke paa Biavlen derovre; og da Resultatet i 1902 blev, at 
vi beholdt Øerne og der derefter paa forskellig Maade arbejdedes 
for Forbedring af Forholdene, besluttede jeg, at jeg vilde for- 
søge, om det var muligt at drive lønnende Biavl derovre, og 
efter Evne at forberede mig dertil. Efter et Par Aars Forløb 
begyndte jeg i 1904 at forhøre mig angaaende Mulighederne for 
Planens Realisation, uden dog at opnaa positivt Resultat; og 
denne Side af Sagen hvilede, under stadig personlig Forberedelse 
som Biavler, til Eftersommeren 1906, da jeg, nærmest foranle- 
diget af en Ven, atter genoptog den og siden fortsatte dermed, 
indtil jeg mod Slutningen af sidste Aar bestemte mig til om 
muligt at rejse dertil for personligt nærmere at undersøge For- 
holdene derovre, særligt angaaende Biavlen og Forudsætningerne 
for denne, og hbestyrkedes deri ved i December Maaned fra 
Foreningen »De danske Atlanterhavsøer« at modtage Meddelelse 
om, at Foreningen efter min Ansøgning om Støtte havde til- 
staaet mig et Beløb af 200 Kroner som Hjælp til Oprettelse og 
Drift af rationel Biavl paa de dansk-vestindiske Øer. Da der 
tillige paa min Henvendelse desangaaende, i Begyndelsen af 
Februar d. Å., af »Østasiatisk Kompagni« blev tilstaaet mig fri 
OQOverrejse med Selskabets Damper »St. Croix«, besluttede jeg at 
modtage Tilbudet og afrejste med denne fra Københavns Fri- 
havn den 3die Februar. 

Damperen anløb Aalborg, Rotterdam, London og Portland 
og ankom, efter en i øvrigt særdeles heldig Overrejse, den 28de 
Februar om Eftermiddagen til St. Thomas, hvorfra jeg den 

næste Morgen af Forvalter Nyholm paa Plantageselskabet »Dansk- 
Vestindien«s Ejendom »Frenchman-Bay« blev afhentet og pr. 
Baad ført ud til denne, medbringende en Kube med en Bi- 
familie, som jeg havde købt i Landsbyen Vejgaard ved Aalborg 
og forsøgsvis medbragt. Men ved Ankomsten til Frenchmans- 
Bay viste den sig at være omtrent forgaaet; kun Dronningen 
og nogle faa Bier var tilbage. 

Da Skibet skulde anløbe Frederikssted paa St. Croix, be- 
sluttede jeg efter indhentet Tilladelse at gaa med dertil og 
begynde mine Undersøgelser der. Damperen ankom dertil om 
Morgenen den I1ste Marts. 

Fra Reden, hvor Damperen opankrede, fik man et tiltalende 
Indtryk af Byen og den nærmeste Del af Øen med sine lave 
Bjerge og friske grønne Sukkermarker. 

Efter at være kommen i Land og af Sygehusforvalter Larsen 
og Politibetjent Jensen — hvilken sidstnævnte tillige ledsagede 
mig — at have faaet Underretning om Lærer Cruses Biavl og 
beset denne, som med Undtagelse af et eneste Hus var af den 
mest "primitive Årt, og som, da det var den første, jeg saa af 
den Slags — endskønt forberedt paa ikke at finde tidssvarende 
Biavl — i høj Grad vakte min Forbavselse,f) gik jeg, efter ved 
den i Nærheden liggende danske Kirke at have talt med Kirke- 
sanger Nielsen og Pastor Westergaard derom, til Godsejer, Direk- 
tør Hagemanns store Ejendomme lidt Nord for Byen, hvor jeg 
påa en af disse, »Prosperity«, traf Bestyreren, Hr. Conrau, som 
jeg foreviste en Følgeskrivelse fra Direktøren, og af hvem jeg 
modtog forskellige Oplysninger samt et Orienteringskort over 
den nordvestlige Ende af Øen. Dernæst besaa jeg efter Hr. 
Conraus Anvisning en paa »La Grange« boende Mulats ligeledes 
meget primitive Bistand, bestaaende af omtrent en halv Snes 
vildt byggede Kassefamilier. Næste Morgen gik jeg efter en, 
ogsaa der boende dansk Mands, Jørgensens, Anvisning fra 
Frederikssted til den lidt længere mod Nord liggende Plantage 
»Sprat-Hall«, hvis elskværdige Ejer, Hr. Kofoed, straks førte mig 
omkring paa sin Ejendom og siden, for Eftermiddagen, tilbød 
mig et lille Enspænderkøretøj til en Tur længere op i Landet 


"Hertil skal dog bemærkes, at Lærer Cruse i længere Tid havde været syg 
og derfor aldeles ude af Stand til at passe sin Biavl, hvad der sikkert 
bidrog en Del til det mindre heldige Indtryk, jeg fik af denne. 


Er: 


samt anviste mig den Vej, som han mente, at jeg for mit For- 
maal havde mest Udbytte af at følge; og den viste sig at føre 
gennem et Landskab, som næsten maatte synes ideelt for Biavl, 
medens jeg paa hele Turen ikke saa en eneste Bifamilie, og 
ingen, som jeg talte med, vidste noget om nogen som helst Bi- 
avl der paa Egnen. Først hen paa Aftenen vendte jeg tilbage 
fra denne interessante Udflugt. 

Næste Morgen — den 3die Marts — mødte jeg hos Pastor 
Westergaard for efter Pastorens Tilbud at blive kørt op til 
Midterlandet, for blandt andet der at se en større Biavl, som 
efter sammes Angivelse skulde findes hos en der boende Præst. 

Køreturen” gik ad Kongevejen mellem Frederikssted og 
Kristianssted og førte gennem et forholdsvis fladt Land, hoved- 
sagelig dyrket med Sukkerrør, og med stadig Udsigt til de sig 
paa Øens Nordside hævende Bjærge og mod Syd til det i det 
dejlige sollyse Vejr blinkende, af Vinden krusede caraibiske Hav. 
Paa en enkelt Undtagelse nær, for Eksempel lidt Bomuldsplant- 
ninger og lignende, synes her ikke at være noget for Biavl. 
Først i Nærheden af »Kings-Hill« antager Landskabet en lidt 
mere afvekslende Karakter og som Følge deraf ogsaa lidt for- 
andrede botaniske Forhold, som dog ikke kunne siges at gøre 
Indtryk af at være særlig gunstige for Biavl. I Nærheden af 
»Kings-Hill« stod jeg af Vognen, som skulde videre til Kristians- 
sted, og gik over Fredensborg til Fredensfeld, som er beliggende 
omtrent Nord for Kings-Hill og nogenlunde midtvejs mellem 
Kongevejen og Bjærgene paa Nordsiden, og hvor jeg lige over- 
for Kirken, endnu før jeg naaede Præstens Bolig, fik Øje paa 
et ret anseligt Antal Bistader, opstillede paa en med større og 
mindre Træer bevokset Plads. 

Efter i Præsteboligen at have forestillet mig for Pastor 
Bartels og forklaret Anledningen til mit Besøg, viste denne mig 
yderst elskværdig om; først i de for indendørs Biavlsarbejder i 
Husets underste Etage særdeles gode og praktisk indrettede Rum 
med dertil hørende Redskaber, der var gode og praktiske, for 
Størstedelen af amerikansk Oprindelse, samt Brugen af disse, 
og ligeledes Produkternes Behandling, der særlig for Honningens 
Vedkommende var fortrinlig; den var derfor ogsaa, færdig til 
Salg, en udmærket Vare, som kun manglede den for os tilvante 
Krystalisation, der her — vistnok nærmest paa Grund af de 
klimatiske Forhold — meget vanskeligt opnaas, for efter min 

Mening at være et ubestrideligt første Klasses Produkt, der til 
lige havde den for den vestindiske Honning særegne Aroma. 
Derefter besaas den foran omtalte Bistand, som straks ved An- 
komsten havde fanget min Opmærksomhed. Bihusene var gode, 
af amerikansk Oprindelse og Konstruktion, omtrent som den 
engelske, med Opstabling af to eller flere Etager, Af Bier fand- 
tes her forskellige Racer, saavel de derovre almindelige, saa- 
kaldte Kreolbier, som rene Italienere og Krainerbier, saavel 
som Krydsninger af disse og Kreolbierne gennem færre eller 
flere Generationer. Disse sidste mente Hr. Bartels, var de bedste 
samsere; men, sagde han, ogsaa de mest:arrige, og derfor efter 
Pastorens Mening vanskeligere at behandle. Ialt havde Hr. 
Bartels cirka 85 å 90 Familier og en Produktion af cirka 3000 
å 3500 Pund Honning og 3 å 400 Pund Voks. 

Efter paa det elskværdigste at have givet alle ønskede Op- 
lysninger, tilbød Hr. Bartels mig at køre med til Kristianssted, 
hvorhen han skulde samme Dags Eftermiddag, hvilket Tilbud 
"jeg med Glæde modtog, da der derved tillige kunde blive Lej- 
lighed til at faa yderligere Underretning af den med Forholdene 
i alle Henseender vel kendte og tillige i Biavlen interesserede 
Mand. Efter paa denne Tur at være kommen til Kristianssted 
og have kørt en lille Tur med omkring i Byen, tog jeg ved 
den morævianske Kirke Afsked med Pastor Bartels. Herfra gik 
jeg til den lidt uden for Byen liggende Plantage »Herman-Hill« 
for at aflægge et Besog hos Lederen af den forhenværende 
botaniske Forsøgsstation der paa Øen, Hr. O. Hansen, med 
hvis Fader jeg her hjemme tidligere havde talt om mine Planer, 
og som det tillige af flere derovre var anbefalet mig at hen- 
vende mig til. 

Af Hr. Hansen modtog jeg forskellige interessante og for 
mig værdifulde Oplysninger, og paa hans Ejendom fik jeg til- 
lige under Ejerens personlige Vejledning lidt at se af og vide 
om det Arbejde, der er at gøre for at bringe et forsømt og for- 
kvaklet vestindisk Landbrug paa Fode. 

Dagen efter — Onsdag den dte Marts — henvendte jeg 
mig i Kristianssted til Administratoren for Plantageselskabet 
»Dansk Vestindien«, Hr. Schmiegelow, som meddelte mig at 
være underrettet om min Ankomst til Øerne samt tilbød mig 
at ledsage ham paa et Par Ture til Plantageselskabets Ejen- 
domme, henholdsvis paa Nord- og Sydsiden af Øen, og lige- 

ledes--senere- fra” St. Thomas til" St:-FJanog "muligt Toros 
Disse Tilbud bleve selvfølgelig med Tak og Glæde modtagne, 
saa meget mere, som der antagelig derved vilde blive Lejlighed 
til at se og paa nærmere Hold iagttage adskillige Ting, som 
kunde være af Interesse saavel for Biavlens Vedkommende som 
ogsaa paa anden Maade, og ligeledes muligt derved erholde 
saadanne Oplysninger, som ellers vanskeligt kunde faas. Men 
hvad jeg de to efterfølgende Dage saa og hørte var ikke alene 
meget interessant og lærerigt angaaende Biavlsforhold — Biavl 
saa jeg ikke noget til, skønt Forholdene næsten overalt syntes 
at være gode for denne og da særlig paa Nordsiden. Sydsiden 
med sit Vildnis og sine ikke saa ganske smaa Bomulds- 
arealer syntes ogsaa ganske tiltalende. Men desværre maa 
disse Planter i deres Blomstringstid overstrøs med et stærkt 
Giftpulver, som efter Pastor Bartels Udsagn skal være lige saa 
skadelig og dræbende for Bierne, der besøger Blomsterne, som 
for de for Bomulden skadelige Larver, for hvilke det paastrøs; 
saa det, at vide dette, gør her for Biavlen et slemt Skaar i 
Glæden over det dejlige Syn af en blomstrende Bomuldsmark, 
som ellers ogsaa paa anden Maade vilde komme Bierne og 
Biavleren særlig tilpas, idet Bomuldsplantens Blomstring falder 
paa Tider, da der ellers kun findes forholdsvis faa nektarydende 
Blomster for Bierne at drage Næring af. 

Foruden disse foran omtalte Forhold vilde en Mand med 
blot en lille Smule Opmærksomhed og Interesse for Landbrug 
og industriel Virksomhed ikke kunne undgaa at lægge Mærke 
til Forskellen mellem førstnævnte paa Selskabets Ejendomme 
og lignende tilstødende eller i Nærheden værende, væsentlig 
fremmede tilhørende, oftest forsømte eller endogsaa fuldstændig 
i »Busk« henliggende Arealer. Men ogsaa en Virksomhed som 
Selskabets Bomuldsrenseri med tilhørende Maskinhus og den 
under Bygningen værende Hampefabrik vilde kunne interessere, 
selv om man ikke som jeg var saa heldig tillige at kunne faa 
al den Vejledning og Oplysning, man kunde ønske sig. 

Lørdag den 7de var jeg, med Dyrlæge Hansen i Kristians- 
sted, ude paa en mindre, Syd for Byen liggende Plantage, » High 
Gut«, hvis Ejer, Hr. Rosenstand, havde ønsket at tale med mig 
om Biavl, men ikke truffet mig i Byen. Forholdene paa denne 
Plantage, saavel som Omgivelserne, ere vistnok særdeles godt 
egnede for Biavl. Om Aftenen skulde jeg sejle med Postbaaden 

til St. Thomas; men paa Grund af orkanagtigt Vejr kunde den 
hverken Lørdag Aften eller Søndag Morgen gaa ud, hvorfor jeg 
Søndag Eftermiddag besluttede at tage en Tur op imellem 
Bjærgene, paa Nordsidens Midterland, og da særlig til »Canaan», 
en Plantage, som er beliggende ved Foden af Øens højeste 
Bjærg, i dejlige Omgivelser, og med Biavlsforhold, der vistnok 
maa være lige saa gode som paa Øens nordvestlige Ende. Da 
Stormen Søndag Eftermiddag var stilnet af, bestemte jeg mig 
til tidlig næste Morgen at tage tilbage til Kristianssted for, der- 
som Baaden skulde afgaa, at tage med den til St. Thomas; 
men da jeg kom dertil, viste det sig, at den var afgaaet om 
Aftenen, hvorfor jeg om Eftermiddagen returnerede til Canaan, 
hvorfra jeg foretog nogle enkelte smaa Udflugter, bl. a. en 
Morgen op paa »Mount Eagle« og det andet nærved og i For- 
bindelse dermed liggende Bjærg, »Blue Mount«, fra hvilket der 
var en herlig Udsigt over store Dele af Øens Midterland og 
Sydside og langt ud over Kysten og Havet. Fra det nordlige 
»Mount Eagle« var der ogsaa en udmærket Udsigt til en Del af 
Kysten og Nordsiden, blandt andet til et Par af Plantageselska- 
bets vestligste Ejendomme der. 

Paa en Plads i Nærheden af Bygningskomplekset paa Canaan, 
som Pastor Bartels. fra Friedensfeld havde lejet af Ejeren Mr, 
Queale, havde han opstillet et Par Bihuse, af hvilke jeg fik 
Tilladelse: til at benytte det ene, hvori der kun var meget faa 
Bier, men hvori jeg ved Hjælp af et Skillerum og nogle Ram- 
mer, som jeg ogsaa låante af Hr. Bartels, skaffede Plads til et 
Bar: Smaafamilier, og fra et: Par der i Nærheden i..hule Træer 
værende Bifamilier forsynedes Huset med Bier og Yngel, saa at 
der er gjort en, om end kun ganske lille, Begyndelse til Biavl. 
Pastor Bartels lovede indtil videre at tilse dem imod at beholde 
det Udbytte, der muligt kunde blive, som han saa vilde dele 
med Mr. Queale. Fredag den 13de tog jeg atter tilbage til 
Kristianssted, og ved denne som ved enhver anden Lejlighed, 
hvor jeg vilde ud, stillede Mr. Queale Ridehest til min Raadig- 
hed, ligesom han, saa vel som hans gamle Moder, udviste stor 
Gæstfrihed imod mig. Endnu skal omtales en lille Biavl i 
Kristianssted, tilhørende Mr. Willy Meyer, paa en 7 å 8 Familier, 
i lignende Kasser som foran et Par Gange omtalt, men med 
den ikke uvæsenlige Forskel, at her var anbragt Rammer i 

Kasserne, saa at Husene nærmest var at ligne ved vore tidligere, 
nu forældede, Højstader, med Undtagelse af, at her var kun een 
Etage med et tomt Rum over Rammerne, og at disse omtrent 
vare af Størrelse som den her hjemme særlig tidligere anvendte 
høje normal Ramme. 

Efter omtrent 2 Ugers Ophold paa St. Croix afrejste jeg 
Lørdag den 14de derfra til St. Thomas. Søndag Morgen gik jeg 
til Frenchmans-Bay, hvorfra jeg Mandag Morgen paa Hesteryg 
befordredes videre til »Water-Bay«, for med Plantageselskabets 
Baad sammen med Hr. Schmiegelow og en Repræsentant for 
»Østasiatisk Kompagni«, Hr. Baagøe, at sejle over til St. Jan. — 
Ved Middagstid ankom vi hertil og bleve modtagne af Plantage- 
selskabets Forvalter, Mr. Lindquist, paa »American-Hill«, hvor 
der foruden Land- og Havebrug tillige findes en Bayrumsfabrik. 
Om Eftermiddagen foretog jeg den første Udflugt her, hoved- 
sagelig langs Nordsidens Kyst, og vendte først ved Syvtiden til- 
bage til »American-Hill«, hvor jeg boede hos Mr. Lindquist un- 
der mit Ophold paa Øen. — Forholdene, særlig Naturforholdene, 
fik jeg vistnok bedst undersøgt paa denne Ø, da Opholdet der 
blev lidt længere end bestemt, og tillige ved, at Mr. Lindquist 
stillede Ridehest til min Raadighed, saa at jeg daglig kunde 
foretage Ture omkring paa Øen. Den fik jeg da ogsaa besøgt 
omtrent overalt, hvor der blot var nogenlunde fremkommeligt, 
saavel i Nord og Øst som Syd og Vest, stadig krydsende Midter- 
partierne, og jeg maa sige, at hvor jeg har været paa dansk 
Grund,. hår jeg næppe paa saa lille et Omraade fundet saa 
megen Naturskønhed som her paa denne dejlige Ø, hvor For- 
holdene af Naturen ligeledes synes saa særlig gunstige for Biavl; 
men hvor der desværre saa godt som aldeles ingen saadan fin- 
des ud over, hvad der-i hule Træer i Skovene og i enkelte 
Klippespalter kan være af vildtbyggende Bier; og den Ubetyde- 
lighed, der er der, er af den mest primitive Art, nemlig tomme 
Tønder og Kasser lagt paa Siden med et løst Laag eller nogle 
Bræddestykker for den aabne Ende, som anbringes saaledes, at 
der et eller andet eller ogsaa paa flere Steder bliver saa- megen 
Aabning, at Bierne kunne løbe ud og ind. Naar saa Honningen 
skal høstes, tages alt Indhold, undtagen Bierne, ud, Blomster- 
støv og Honning, for ikke at tale om Yngelen og det af denne 
forurenede Voks, som ved Udpresningen af Honningen — der 

sker ved at knuge hele Massen sammen mellem Hænderne — 
sikkert skal sætte sin mindre heldige Aroma paa den saaledes 
indvundne Vare. 

Mandag den 23de forlod jeg, sammen med Forvalter Nyholm 
fra Frenchmans-Bay paa St. Thomas, som selvanden. om Søn- 
dagen var kommen over til St. Jan, — denne skønne Ø — 
for i. de faa tilbageværende Dage af mit, desværre, denne Gang 
kun saa korte Ophold i Dansk Vestindien at gøre mig lidt 
mere bekendt med Forholdene paa St.: Thomas og da særlig 
påa Nordsiden, hvoraf jeg endnu intet havde set. 

Efter Ankomsten til Smiths-Bay red jeg straks paa en af 
Forvalter Nyholm tilvejebragt Hest til St. Thomas (Charlotte 
Amalie), og derfra foretog jeg endnu samme Eftermiddag en 
Udflugt over Bjærgene til Plantagen »Løvenlund« paa Nordsiden 
af Øen og næste Dag paa Æselryg en Tur'til den vestlige Del 
af Øens Nordside. 

Her paa St. Thomas maa det ogsaa siges, at Forholdene 
paa flere Steder ere meget gode for Biavl, navnlig paa Nordsiden 
og den sydøstlige Ende af Øen. Ogsaa her saa jeg kun meget 
lidt af Biavl og paa et Par Undtagelser nær — paa French- 
mans-Bay og hos Fotograf Taylor oppe paa Nordsiden af Øen, 
som jeg efter Anvisning af Hr. Holger Jakobsen besøgte den 
sidste Dag, jeg opholdt mig der — da af samme eller lignende 
primitive Årt, som påa de andre Øer. Desuden skal der paa en 
Holm simellem St Croix og" St:=Jan; »Tatchseller Tejer-Cay 
findes nogle Bifamilier, som skulde tilhøre en Hr. Frank Smith, 
men paa Grund af Baadførerens Uvillighed, Sendrægtighed og 
Ladhed fik jeg ikke denne at se, hvad der ellers vilde have 
været god Lejlighed til, da jeg under Opholdet paa St. Jan en 
af de sidste Dage var ude paa den ganske nær ved den liggende 
Holm »Grass Cay«. Af lignende Grunde maatte jeg ogsaa op- 
give at komme til Tortola, hvortil der ellers af Mr. Lindquist 
var truffen de nødvendige Foranstaltninger; men Baaden mødte 
saa sent, at jeg maatte opgive Turen. 

Som samlet Resultat af mine Undersøgelser i Tiden fra 
29de Februar til 25de Marts d. A. angaaende Biavl og Biavls- 
forhold i dansk Vestindien kan jeg i Korthed anføre: At der 
påa en enkelt foran omtalt Undtagelse nær ikke findes Biavl 
af nævneværdig Betydning paa de dansk-vestindiske Øer, men 

at Forholdene, særlig de botaniske og klimatiske, »vistnok« f) 
ere saaledes, at der ingen andre Steder paa dansk Land eller 
-Omraade findes saa gunstige Forhold for Biavl som netop der, 
og det vil næppe være Overdrivelse at antage, at der paa disse 
smaa Øer, naar Mulighederne derfor blot nogenlunde udnyttes 
overalt, kunde avles omtrent lige saa megen Honning, ja, 
undertiden maaske endogsaa mere end i hele det øvrige Land, 
og at denne, rigtigt og godt behandlet, kan blive af udmærket 
Kvalitet. Desuden vil der samtidig kunne avles meget Bivoks, 
for hvilket der altid er Efterspørgsel. 

Skønt egentlig liggende udenfor denne Beretnings Omraade, 
ville nogle faa Bemærkninger angaaende mine samtidige lejligheds- 
vise Iagttagelser, nærmest paa Landbrugets Omraade, muligt 
ogsaa kunne paaregne lidt Interesse, i det mindste hos nogle 
af dem, hvem denne Beretning muligt kommer for Øje, og jeg 
skal derfor kort omtale enkelte Forhold desangaaende, som 
særlig have fanget min Opmærksomhed under Opholdet paa 
Øerne, og da nærmest paa St. Croix. 

Naar man efter at have set forskellige Landbrug omkring 
paa Øen — i dette Tilfælde for Størstedelen tilhørende danske 
Landbrugere, deriblandt Plantageselskabet »Dansk Vestindien « 
og et Par andre mindre, ogsaa i Opdrift værende Ejendomme —, 
saa forundres man, naar man passerer op gennem Midterlandet 
paa denne Øs Nordside og ser alt det Vildnis eller »Busk«, i 
dette Ords fulde Betydning, som findes der tillige med de ikke 
faa større eller mindre ubenyttede Ruiner eller Ruinhobe. Naar 
man saa paa Forespørgsel erfarer, at alt dette for Størstedelen 
tilhører Amerikanere, stiger Forundringen til næsten maalløs 
Forbavselse, og man spørger uvilkaarligt sig selv: »Mon dette 
muligt skulde .være en Prøve paa, hvad der ventede Landbru- 
get paa vore dejlige smaa Øer, om disse — som af Amerikanerne 
ønsket — var blevet amerikanske?« I bekræftende Fald er der, 
særlig for enhver Dansk, som har om end nok saa lidt Inter- 


x) Anm. Naar jeg om botaniske og klimatiske Forhold skriver «vistnok« 
då OD oOo , 
bedes bemærket, at Undersøgelserne ere foretagne paa en for Biavlen der- 
, æ oOo 

ovre ugunstig Aarstid, og dette gælder, efter fleres Udsagn, særlig i Aar 
paa Grund af forudgaaende mere end almindelig langvarig og stærk Tørke, 
og den endogsaa for denne Aarstid, som altsaa er den koldeste, mere 

end sædvanlig lave Temperatur. 

esse for Øerne derovre, saa vel som — og ikke mindst — for 
disses Landbefolkning selv, vistnok Grund til at glæde sig over, 
at Salgsresultatet er. blevet det, det er, selv om Amerikanerne 
baade kunde og muligt vilde have gjort mere for Øerne paa 
enkelte andre Omraader, end Tilfældet er, og maaske kan 
være det fra dansk Side, og man fristes til, selv om man maa 
sige sig selv, at der paa flere Omraader ogsaa fra denne Side 
er en Del tilbage at ønske, dog at lykønske Øerne i sin Helhed 
og ganske særlig deres Landbefolkning og Landbrug til, at 
Forholdet er blevet, som det er! Men ogsaa for vort eget Ved- 
kommende tror jeg, at der er Grund til at være tilfreds med, 
ja, endogsaa at glæde sig over, at vi beholdt Øerne, da disse, 
om alle Muligheder derovre blot nogenlunde udnyttes, saa godt 
som det efter Forholdene kan lade sig gøre, vistnok paa for- 
skellig Maade, blandt andet ogsaa i økonomisk Henseende, 
atter med Tiden ville kunne blive af Værdi ogsaa for Moderlan- 
det selv. Og dansk Virksomhedsomraade inden for egne 
mrænserter, som det'ér, dog absolut ikke for stort! 


SE Uulfelsssendnutkunsmnebedste  Tåk stil enhver dershar 
Uldraset saavel tilat Rejsen komi Stand, som. til, at jeg i 
Forhold til den dertil anvendte korte Tid fik et saa godt Ud- 
bytte deraf. Særlig takker jeg Foreningen »De danske Atlanter- 
havs Øer«, »Østasiatisk Kompagni« og »Plantageselskabet Dansk 
Vestindien« saa vel som alle andre, der mere eller mindre paa 
den ene eller anden Maade have været mig til Støtte eller Gavn 
under mit Ophold derovre. 


Uddannelse af unge Islændere og Færinger 
paa Skoleskibene. 


ra et Medlem af Foreningen er der rettet Spørgsmaal om, 

hvorvidt unge Mænd fra Island og Færøerne have Adgang 
til at deltage i de Øvelsestogter, som Skoleskibene »Georg Stage« 
og »Viking« aarlig foretage, og om de med Hensyn til Fri- 
pladser o. l. ere ligestillede med andre unge Mænd fra det egent- 
lige Danmark. 

Foreningen har gennem Formanden for Stiftelsen »Georg 
Stages Minde«, Hr. Kontreadmiral Bruun faaet oplyst, at Adgang 
til at komme med »Georg Stage« er aaben for Færinger og Is- 
lændere som for Landets øvrige Drenge. Der har da ogsaa i 
Aarenes Løb været adskillige Færinger ombord, derimod har 
der hidtil ingen Islændere meldt sig. 

Ved Henvendelse til Aktieselskabet »Den danske Handels- 
flaades Skoleskib for Befalingsmænd«, der ejer Skoleskibet » Vi- 
king«, har Skibsreder C. P. Jensen meddelt, at alle unge Mænd, 
indbefattet Islændere og Færinger, have Adgang til at komme 
ombord i Skoleskibet »Viking«, og at de med Hensyn til Fri- 
pladser ere fuldtud ligestillede med andre unge Mænd fra det 
egentlige Danmark. 

»Viking« har paa sit første Øvelsestogt 1 Færing og 2 Is- 
lændere ombord. 


Nye Medlemmer. 


Navn. Adresse. Indmeldt ved 

Bruun, Hofjægermester. Kokkedal. Skovrider Dalgas. 
Christmas, J., Dr. Paris. Baron V. de Ripperda. 
Erichsen, C., Grosserer. => 5 
Fischer, H., Grosserer. København. Landbrugscand. A. Friis. 
Jones, J. F., Direktør. Paris. Baron V. de Ripperda. 
Krenchel, H. B., Kontorchef. |København. Sekretariatet. 
Lewysohn, Louis, Grosserer. Kristiania. Generalkonsul Amundsen. 
Moltke, A. Greve, Kaptajn. SE Groix. Administrator O. Conrau. 
Nielsen & Lydiches Bogtryk- 

keri. København. Sekretariatet. 
Nyholm, Christoffer, Diplom 

Ingenieur. Bremen. Professor Westermann. 
Pade,: E., Premierløjtnant. St. Croix. Administrator O. Conrau. 
Piper EG Proprt Lands: 

tingsmand. Lyngby. Forpagter Sonne. 
Poulsens" PS&Hotelejer Silkeborg. Oberstløjtn. Th. Søegaard. 
Schou, Einar, Direktør. London. Overlærer L. Bergh. 
Tesdorpf, Fr., Hofjægermester, 

Landstingsmand. Ourupgaard. Forpagter Sonne. 
Thomsen, Ingeniør ved Hede- 

selskabet. Viborg. Skovrider Dalgas. 

»Danmarks-Ekspeditionen'" til Grønlands Nordøstkyst. 


ID) Mylius-Erichsen og hans Rejsefæller for godt to Aar siden 
afsejlede til Grønland, blev, som naturligt var, den -store 
Ekspedition fulgt paa Vej med Ønsket om Held og Lykke af 
Foreningen »De danske Atlanterhavsøer«, indenfor hvis 
Rækker der var en levende Interesse for, at vi Danske kom fra 
denne Færd. med Ære. 

For alle, der kendte Mylius-Erichsen, var der ingen Tvivl 
om, at han vilde gøre sit yderste for at løse den Opgave, han 
havde sat sig. Han havde paa sin Færd til Kap York vist, 
hvilken hellig Iver og sjælden Energi han var i Besiddelse af. 
— Blandt Deltagerne i Ekspeditionen var især Kaptajn J. P. Kochs 
Navn fordelagtig bekendt fra hans Deltagelse i Amdrups-Ekspedi- 
tionen- og fra hans udmærkede Tjeneste under Generalstabens 
Opmaalinger paa Island. Han ydede Garanti for, at det karto- 
grafiske Arbejde skulde blive udført med den ham egne Dygtig- 
hed og Energi. Blandt de øvrige Deltagere lagde man især 
—= Mærke til Jørgen Brønlund, denne stille Grønlænder, som saa 
saa forunderlig ud, naar han hernede optraadte i europæisk 
Dragt, men i hvis Indre der boede en Sjæl og hvis Hjærte rum- 
mede Følelser, som — det har vist sig — kunde gøre mange 
Europæere til Skamme. Resten af Ekspeditionsmedlemmerne 
vare unge Mænd"), hvis Navne vel vare fordelagtig bekendte in- 
denfor deres snævrere Virksomhedsomraade, men som ikke vare 
kendte af den store Almenhed. 

Da »Danmark« passerede Helsingør for Udgaaende, hørte 
man om den varme Åfskedshyldest, der fra Kronborg beredtes 
Ekspeditionen, men især en af dens Deltagere Premierløjtnant 
Høeg-Hagen, som hørte til Garnisonen sammesteds. Denne Hyl- 
dest var aabenbart et Udtryk for, at hans Kammerater ikke blot 
satte stor Pris paa ham men ogsaa ventede, at han vilde gøre 
sig værdig til den Tillid, der vistes ham. 

Naar en Polarekspedition sætter Kurs op mod det ubekendte, 
er det ganske naturligt med alvorlige Følelser, at man ser den 


") Jævnfør Artiklen: »Danmarksekspeditionen og Nordøstgrøn- 
lands Undersøgelse« i »Atlanten« 3. Aargang, Side 473. 

forsvinde i den store Iskælder, der gemmer saa mange kække 
Mænds afsjælede Legemer og som samtidig har været en Grav 
for saa mange skønne Forhaabninger, saa mange Drømme om 
Hæder og Ære, som skulde vindes paa den geografiske Forsk- 
nings Valplads. 

At lignende Følelser ogsaa maatte være til Stede, då »Dan- 
mark« begav sig ud, var saare naturligt. Hidtil havde danske 
Mænd vundet stor Anerkendelse i Udlandet for deres Kortlæg- 
ninger og Forskninger paa Grønland; men endnu var et stort 
Stykke Land at erobre for den geografiske Viden, og naar nu 
Danmark havde paataget sig at erobre dette Landomraade, 
som i mange Henseender mentes at ville frembyde den største 
Interesse, gjaldt det om at vinde Sejr. 

Det er jo saa i vore Dage, at Polarforskningerne følges den 
hele Verden over med stor Interesse. Naar en Ekspedition er 
afsejlet, venter man med Spænding, at Telegrafen efter en vis 
Tids Forløb skal bringe Bud om, byolsadt Ekspeditionen er 
lykkedes eller ikke. 

Alles Øjne vogtede saaledes ogsaa paa den lille Skare, som 
drog ud, for i Danmarks Navn at vinde videnskabelige Laurbær. 

Nogen Ængstelse fremkom vel her hjemme for Udfaldet. 
Ingen var i Tvivl om, at naar Skibet først var naaet gennem 
Isen ind til Kysten, skulde Resten nok gaa efter Programmet; 
men just for Sejladsens Vedkommende kunde man maaske være 
berettiget til nogen Ængstelse, eftersom de, der skulde føre 
Skibet, for største Delen ikke havde tjent deres Sporer i arktiske 
Egne som Sømænd, og eftersom Skibsbesætningen var sammen- 
sat af saa uensartede Elementer, som den var. 

Issejlads er jo en Gang noget særdeles farligt og vanskeligt 
især for Folk, der ikke ere vante til den. Som Islods fungerede 
en Nordmand Ring, der vel var kendt med slig Sejlads; men 
Skibets Fører Premierløjtnant Alf Trolle og dets første Styrmand 
Premierløjtnant Bistrup vare ikke Fagmænd paa dette Omraade, 
saa meget mere maa man nu glæde sig over, at alt er gaaet 
godt i den Henseende. Efter Programmet skulde Ekspeditionens 
Hovedformaal — Kortlægningen af den nævnte Kyst — finde 
Sted paa Slæderejser i Foraaret 1907, saaledes at: 1) én SER 
søger Nord paa til Pearys østligste Punkt paa ca. 83” n. Br., 
bl. a. for at kortlægge Østsiden af Peary Land; 2) fake dg 
3 Mand gaar op gennem Peary Kanal medens 3) en tredje 

Gruppe udlægger Depoter for de to andre Grupper. 
tionen ventedes hjem i September 1908. 

De to Aar gik, og man begyndte med Spænding at imødese 
det Øjeblik, da der skulde komme den første Meddelelse fra 
»Danmarksekspeditionen«. For alle Tilfældes Skyld havde man 
herfra beordret den »kgl. grønlandske Handels« Skib »Godthaab« 
til, efter at have foretaget sin aarlige Tur til Angmagssalik, da 
at søge efter Ekspeditionen i Egnene ved Scoresby Sund, idet 
manttænktettsig tt atehvis"dervar” sket"en> Ulykke fat få Eks: 
Skibet var gaaet under, Ekspeditionen da havde søgt Syd paa 
for at naa Angmagssalik. 

Da kom pludselig det skæbnesvangre Telegram, som med- 
uellersåat Ekspeditionen vaåar"lykkedes”fuldtud,"mensat 
Lederen var død tilligemed Jørgen Brønlund og endnu 
en Deltager, hvis Navn ikke kendtes. Sorg og Vemod blan- 
dede sig med en Stolthedsfølelse over, at Maalet var naaet og 
RR rens varfreddet: 

Der gik nogle Dage, saa fik man at vide, at det var Høeg- 
Hagen, som var bukket under sammen med de to andre. Et 
Hjærtesuk gennembævede alle dem, der havde kendt de tre 
døde, og mange andre, som ikke havde kendt dem, vare be- 
tagne af dette Budskab. 

Stakkels unge Mænd! 

I droge ud med de store Forhaabninger, beredte til at sætte 
Livet ind — og I kom ikke tilbage; men saa pinefuld end Eders 
sidste Stund kan have været — Bevidstheden om at have gjort 
alt, hvad et Menneske kan gøre for at opfylde de Forventninger, 
Fædrelandet har sat til ham, har I kunnet have, og den Tanke 
har maattet kunne bringe Eder Trøst i Dødsstunden. I ligge 
i Eders iskolde Grave, faldne paa Ærens Mark, som Forkæm- 
pere for en god Sag. 

Dette gælder ikke blot Mylius og Hagen, men ogsaa Grøn- 
lænderen Brønlund, den sidste overlevende af de tre, hvis Pligt- 
følelse, Opofrelse, Mod og Dødsforagt kun kan vække Beundring. 
Man maa ikke glemme, at Begrebet »Danmarks Ære« ikke i 
samme Grad kunde være bærende for hans Færd som for de 
andres. 

Det er ikke her Meningen at gentage, hvad der i Dagspres- 
sen har staaet om Ekspeditionen, baseret paa Kaptajn Trolles 
Rapport. Dels have alle haft Adgang til at gøre sig bekendt 


Ekspedi- 


310 — 


dermed, og dels haaber »De danske Atlanterhavsøer« snart paa 
den ene eller anden Maade at kunne byde sine Medlemmer et 
nøjere Kendskab til Ekspeditionen. 

Hovedresultatet — i alle Tilfælde det Resultat, som fore- 
løbig falder mest i Øjnene — er af kartografisk Art. Det 
tomme Rum paa Kortet ved Grønlands Nordøstspids er bleven 
udfyldt. Fra Hertugen af Orleans' nordligste Punkt til Pearys 
østligste Punkt er Kystlinien bleven trukken op. Der fremkom- 
mer derved den Mærkelighed, at Kysten, som man antog løb i 
NV-SO, tværtimod skyder langt ud mod Øst, lige til 12" v. L. 
(»>Nordøst-Rundingen«); saa Grønlands-Havet altsaa er betydelig 
smallere mellem Spitsbergen og Grønlandskysten, end tidligere 
antaget. 

Denne Kortlægning foretoges paa »den store Foraars 
Slæderejse 1907«, som Mylius-Erichsen havde planlagt paa 
Grundlag af de Erfaringer, han som Slæderejsende besad. Paa 
denne naaede Kochs Parti langs Østsiden af Peary Land op til 
Kap Bridgmann paa godt 83" n. Br., hvorved Kortet fik Tilknyt- 
ning til tidligere Kortlægninger; men påa denne Slæderejse var 
det ogsaa, at Mylius-Erichsens Parti forulykkede. Baade i Som- 
meren og Efteraaret 1907 samt i Foraaret 1908 blev der fore- 
taget Eftersøgningsekspeditioner, ved hvilke man tilsidst fik de 
tre Mands Skæbne opklaret. 

Foreløbig er der intet nævneværdigt offentliggjort om de 
videnskabelige Resultater, og med Spænding maa man 
vente, at der bliver kastet Lys over adskillige Forhold,. som 
have den største Interesse. Vi skulle til Eksempel nævne Spørgs- 
maalet om, hvorvidt der er fundet Spor af, at Eskimoerne 
have vandret paa denne Kyststrækning, hvilket navnlig interes- 
serer til Afgørelsen af, hvorvidt der, som af mange antaget, har 
været en Kulturvej fra Amerika nord om Grønland og ned langs 
Østkysten af denne Ø. Dernæst længes man efter at faa at vide 
noget om: de geologiske"Forhold,fom'der f.. Eks'er fundet 
paaviselige Tilknytningspunkter mellem Spitsbergens og Østgrøn- 
lands Forhold o. s. fr. Forhaabentlig vil det ikke vare længe, 
før Offentligheden vil faa Rede paa alle disse Ting. Foreløbig 
skulle vi da her for Deltagerne i den nys afsluttede »Danmarks- 
ekspedition« udtale vor Beundring og Tak for, hvad de have 
udrettet. Bi 

Altingsvalgene paa Island den 10. September. 


Ved Professor, Dr. phil. Finnur Jonsson. 


Me" en stor Spænding blev de nye Altingsvalg imødesete; 
et Utal af Møder ere holdte rundt omkring i Landet; en 
Agitation er udfoldet i Skrift og Tale, hvis Lige man næppe 
før har været Vidne til. Mand og Mand imellem har det po- 
litiske Spørgsmaal saa at sige været det eneste Samtaleæmne i 
sidst afvigte Sommer. Naar der i Telegrammer om Valgenes 
Resultater har været talt om »Opposition« og »regeringsvenlige 
Kandidater«, er dette mindre rigtigt; »Oppositionen« er rigtig 
nok, delvis ialfald rettet direkte mod Ministeren (Regeringen), 
men særlig imod den dansk-islandske Kommissions Lovudkast 
om den fremtidige Ordning af det statsretslige Forhold mellem 
Danmark og Island. Overfor denne Opposition har de staaet, 
som slutter sig. til -Udkastet, men af disse er der nogle, der tid- 
ligere ikke have hørt til Regeringens Parti, men til dens Mod- 
standere. Sagen er den, som det fra første Færd af var klart, at 
Valgene udelukkende vilde komme til at dreje sig om det nævnte 
Udkast, der fuldstændig har sprængt de gamle Partiforhold. 
Dette Lovudkast er tidligere blevet omtalt her i »Atlanten« 
(Hefte 54, S. 275), hvortil der i det hele kan henvises. Det er 
der udtalt, at Udkastet imødekommer alle de Krav og Ønsker, 
som Islænderne have udtalt og kæmpet for siden Midten af forrige 
Aarhundrede, ligesom det ogsaa skulde komme i Stedet for og 
erstatte Loven af 1871 (ensidig vedtagen af den danske Rigsdag). 
Det blev ogsaa der bemærket, at et af de islandske Kommis- 
sionsmedlemmer, Sk. Thoroddsen, havde indtaget en afvigende 
Stilling, fordi Udkastet efter hans Mening indeholdt saadanne 
Bestemmelser, der var til Skade for Islands »Suverænitet«, som 
han ikke fandt tilstrækkelig tydelig fremhævet, og fordi Udkastet 
»indlemmede« Island i det danske Rige i al Evighed, især ved 
Bestemmelserne om visse »Fællesanliggender«. Det er disse 
Punkter samt enkelte Udtryk i den islandske Gengivelse, der 
har samlet Oppositionen imod Udkastet; og den er ført med en 
aldrig set Voldsomhed. Derved har man i Virkeligheden ladt 
ude af Betragtning alt det gode, som Udkastet indeholder, og 
stirret sig blind paa de anførte formentlig mindre heldige Punk- 

ter. Det bør dog anføres, at mange dygtige og indsigtsfulde 
oppositionelle Mænd har erklæret sig fuldtud tilfredse med Ud- 
kastet; saaledes f. Eks. — for kun at nævné én — Åssessor 
Jon Jensson, den egentlige Stifter af »Landeværnspartiet«. Til 
Gengæld har en Mand som Redaktøren af »Tjodolf«, Hannes 
Thorsteinsson, et tidligere trofast Medlem af Hjemmestyrepartiet 
af helt uforstaaelige Grunde — meldt sig som bitter Mod- 
stander af »Udkastet«. 

Dette, at Hovedstadens to ældste og mest udbredte Blade, 
det tidligere regeringsvenlige Blad (»Tjodolf«) og naturligvis det 
tidligere oppositionelle Blad »Isafold« saa bestemt og bittert i 
skøn Enighed have angrebet Udkastet, maatte omkring i Landet 
hos begge de gamle Partier frembringe Mistænksomhed og Uvilje. 
Det er disse Blade, som vistnok hovedsagelig have hidført det 
bedrøvelige Resultat, som Valget betegner. Ikke for saa vidt 
bedrøveligt, som om det var en Ulykke, at Partierne afvekslende 
kom til Magten, tværtimod; men det bedrøvelige ligger i, at et 
saa udmærket og fyldestgørende Forslag som det foreliggende 
er truet eller maaske paa Forhaand dødsdømt. 

Resultatet af Valgene er dette, at Oppositionen har sejret 
med 24 af 34 folkevalgte i alt, medens 10 af de valgte ere T;jl- 
hængere af Udkastet (det samme gælder, saa vidt vides, alle de 
6 kongevalgte; Udkastet vilde altsaa saaledes kunne gøre Regning 
paa 16 Stemmer))). 

Følgerne af Valgene er det i Øjeblikket umuligt at bestemme; 
men de vil blive store og maaske tildels skæbnesvangre, med 
mindre de besindige blandt Oppositionen faar Overtaget; thi det 
lørvsiges sat være givet Matt Oppositionen fer retsuensarlersede 
mest radikale vil uden videre stemme imod Udkastet, medens 
de mere medgørlige kun ønsker en Del Ændringer deri, og disse 
kunne da atter være mere eller mindre indgribende. Hvorledes 
man fra dansk Side vil stille sig til saadanne Ændringer, derom 


") Lidt Valgstatistik. Af de 34 valgte er 20 studerede Personer, 9 
Bønder, 4 hørende til Købmands- og Haandværkerstanden, 1 er 
Landbrugskonsulent; for dem, der have taget Ordet for, at Flertallet 
af Altingsmændene burde være Bønder, er Resultatet trist nok. Af 
de 20 studerede Personer ere de 6 Præster, 6 Redaktører og en for- 
henværende Redaktør. En er uden Embede, og de andre 6 be- 
klæde forskellige Stillinger. Af de valgte er der, saa vidt jeg kan 
se, 15 helt nye, 14 gamle og 5, der tidligere have været Altingsmænd. 

er det umuligt at udtale noget bestemt, men ønskeligt var 
det, om der kunde findes en Udveéj til åt redde For- 
slaget. At et saadant Ønske er almindeligt paa Island blandt 
den brede Befolkning, tror jeg at kunne hævde; ialfald gælder 
det de Egne, hvor jeg i afvigte Sommer har færdedes. Hvis 
Udkastet bliver forkastet eller vedtaget saaledes, at Vedtagelsen 
er identisk med Forkastelse, bliver der naturligvis status qvo 
med Hensyn til det statsretslige Spørgsmaals Ordning. Hvorvidt 
den nye islandske Regering (eller Minister) og dens Parti vil 
slaa sig til Ro med den foreløbige Sejr, lade Storpolitiken hvile 
og til Gengæld arbejde paa Landets Opkomst og for dets øko- 
nomiske Velfærd, kan der endnu intet siges om. Det klogeste 
vilde ubetinget være at handle saaledes, medens en ny 
kuplet kunde tøre tilsUulykkerosrmulisstilkandets 
Fordærv. Men herom skal ' jeg ikke udtale mig nærmere. »Faa 
nu skuer, frem vel længer«, som det hedder i det gamle Kvad. 


Svar til Hr. Biavler H. P. Hansen. 


Ved Ingeniør, cand. polyt. Gunnar Hagemann. 


eres almindelige Bemærkninger i »Atlanten« for August om 

Biavl i Dansk Vestindien har jeg læst, og det skulde glæde 
mig meget, om Biavl vilde blive optaget af de smaa farmers 
eller squatters i større Maalestok end hidtil. 

Deres Slutningsbemærkninger ere imidlertid af saadan en 
Årt, at de ikke bør gaa upaaagtede hen. 

Saafremt man kender lidt til Forholdene paa vore vestin- 
diske Øer, undres man slet ikke over det meget Vildnis eller 
Busk paa Nordsiden; ej heller undres man over de mange 
Ruinhobe. Grunden dertil er simpelthen den, at Plantagedriften 
er blevet centraliseret, d. v. s. at Centralfabrikker, hvad enten 
de nu ere for Sukker eller Bomuld, aftage Raaprodukerne fra 
større Opland i Modsætning til de gamle Fabrikker, som laa 
midt i en mindre Ejendom og kun forarbejdede dette lille Areals 
Produkter. BRuinhobene ere gamle Fabrikker, som slet ikke 


ban 


rater 


mere kunne bruges. At fjærne dem af Skønhedshensyn vilde 
være daarlig Økonomi. 

Buskland findes, hvor intensiv Dyrkning ikke kan finde 
Sted, hvad enten nu Grunden er den, at Skraaningerne ere for 
stejle eller Muldlaget for lille. I alt Fald vil Kultivationen af 
de fleste Steder, hvor der nu groer »Busk«, blive i høj Grad 
urentabel paa Grund af kostbar Drift og Transport. Buskland 
er langt fra noget Særtegn for amerikanske Plantager. Det 
findes overalt, hvor ikke nogen Kultivation kan betale sig. 

Til Deres Spørgsmaal: »Mon dette skulde være en Prøve 
paa, hvad der ventede Landbruget paa vore dejlige smaa Øer, 
om disse — som af Amerikanerne ønsket — vare blevne ame- 
rikanske«. vil jeg svare: Havde De kendt lidt til Forholdene . 
andre Steder, hvor Amerikanerne have erhvervet Kolonier, vilde 
De ikke have spurgt saa uvidende. De kan være ganske sikker 
paa, at Busklandet paa St. Croix” Nordside ikke er nogen Prøve 
paa Amerikanernes Kolonisationsevne. Rejs til Porto Rico eller 
Hawaii, eller benyt nogle Timer til at læse lidt om, hvad Ame- 
rikanerne gøre paa deres Kolonier, De vil da erfare, at Agerbrug 
og Industri florere, som kun paa faa andre Landes Kolonier. 

De kan være overbevist om, at Mulighederne udnyttes med 
Omsigt og Dygtighed ogsaa paa St. Croix, og dog gaar det ikke 
.godt. Plantageselskabets Bomuldsdrift, Centralfabrikken, Bethle- 
hem og La Grange Sukkerfabrikkerne ere talende Vidnesbyrd 
om, at kommerciel og teknisk Dygtighed arbejder. 

Med mindre De kan omreformere og bedregøre disse og 
andre Institutioner, anbefaler jeg Dem og andre, som kun have 
opholdt sig derude 14 Dage, at afholde Dem fra Indblanding i 
Ting, De ikke forstaar Dem paa. 

Lov om Styrelse af Kolonierne i Grønland. 


i fe 27. Maj 1908 har det behaget Hs. Maj. Kongen at 
.Stadfæste følgende Lov om Styrelse af Kolonierne i Grøn- 
land m. m. 


A. Styrelsen. 


I. Statens Tilsyn, Embedsmænd m. m. 


Sl 
Styrelsen af Kolofierne i Grønland udenfor det grønlandske Kirke- 
og Skolevæsen er henlagt under Indenrigsministeren. 
Kolonierne paa Vestkysten af Grønland deles i administrativ Hen- 

seende i: 

.a. to Landsdele: Syd og Nordgrønland, — Sydgrønland omfatter Stræk- 
ningen fra Kap Farvel til Nordre Strømfjord, denne indbefattet. 
Nordgrønland omfatter Resten af det danske Omraade paa Vest- 
kysten —, 

b. Distrikter og 

c. Kommuner. 

De nævnte Distrikters og Kommuners Antal og Omfang bestemmes 
ved kgl. Anordning. 


SØ 
Under Indenrigsministeren ansættes en administrerende Direktør, 
der har Forretningssted i København; han er pligtig at foretage Til- 
synsrejser til Kolonierne. Under dennes Omraade henhører enhver 
Sag, der ikke udtrykkelig er henlagt under Handelschefen (jfr. 8 24), 
og det paahviler ham paa Ministerens Forlangende at afgive Erklæring 
i Sager angaaende Handelens Førelse i Almindelighed, særlig vedrørende 
Virksomheden i Grønland. Han forelægger de ham underlagte Sager 
for Ministeren, for saa vidt de ikke ere henlagte til hans egen Afgørelse. 
De nærmere Regler i saa Henseende fastsættes af Indenrigsministeren, 
der ligeledes afgør opstaaede Spørgsmaal om, hvorvidt en Sag henhører 
under Administrationen eller Handelen. Den administrerende Direktør, 
der udnævnes af Kongen, lønnes med 6000 Kr. aarlig, stigende hvert 

4åde Aar med 300 Kr. indtil 7,200 Kr. 


S 3. 
For hver Landsdel ansættes en af Kongen udnævnt Inspektør. 
Det afgøres af Indenrigsministeren, paa hvilket Sted i Landsdelen In- 
spektøren skal have Bopæl. Inspektørernes Lønninger bevilges ved de 
aarlige Finanslove. 


SE 
Inspektøren er som den danske Regerings Repræsentant i Grøn- 
land at betragte som Landets Øvrighed i Almindelighed og kan i over- 

ordentlige Tilfælde træffe saadanne Foranstaltninger, som den grøn- 
landske Befolknings Tarv maatte paakalde. 

Inspektøren er: 

Indehaver af den øverste Politimyndighed og Tilsynsførende med Læge- 
og Jordemodervæsenet samt Landets øvrige Sundhedsvæsen; 

Skifteforvalter for de Personer i Grønland, der staa under danske Love; 
naar de af Inspektøren afsagte Skiftekendelser paaankes, indstævnes 
de lige til Højesteret. 

Endvidere er Inspektøren berettiget til at optage edeligt Forhør 
og at udføre Notarialforretninger. 

Overfor de kommunaie Bestyrelser fører Inspektøren paa Statens 
Vegne Tilsyn overensstemmende med de Bestemmelsér, der derom 
maatte blive givne ved kgl. Anordning. 

Inspektøren fører et ved ministeriel Instruks nærmere bestemt 
Indseende med, at Handelsvirksomheden i Grønland ledes paa en Maade, 
der er stemmende med en heldig Udvikling af Befolkningens økonomi- 
ske og erhvervsmæssige Forhold. 

Nærmere Bestemmelser angaaende Inspektørens Forretningsom- 
raade gives af Indenrigsministeren, der ligeledes fastsætter Regler for 
Besørgelsen af uopsættelige administrative Forretninger paa Pladser, 
hvor Inspektøren ikke er til Stede. 


IL Kommuneraad. 


SES: j 

For hver Kommune oprettes et Raad, hvis Medlemmer vælges 
hvert 4de Aar af og blandt den grønlandske Befolkning med lige Stem- 
meret for alle valgberettigede; dog skal Indenrigsministeren, hvor dertil 
findes Anledning, være bemyndiget til at beskikke i Grønland bosatte 
danske, der mindst have opholdt sig et Aar i Grønland, til Medlemmer, 
men disses Antal maa ikke overstige en Trediedel af Raadets samlede 
Medlemsantal. — Raadet vælger selv sin Formand. 

De nærmere Bestemmelser om Kommuneraadenes Sammensætning, 
om Åntallet af Medlemmer og om Vederlag til Formand og Sekretær 
samt nærmere Regler vedrørende Valget fastsættes ved kgl. Anordning; 
med Hensyn til Valgret og Valgbarhed gælde de i Bestemmelserne af 
31. Januar 1872 givne Regler, indtil udvidede Bestemmelser efter For- 
handling med Landsraadene (jfr. 8 8) maatte blive fastsatte. 


S 6. 

Kommuneraadet administrerer under Inspektørens Tilsyn paa eget 
Ansvar Kommunekassen, af hvilken dels udredes, hvad der er fornødent 
til Hjælp til Personer, der ere ude af Stand til at forsørge sig selv, dels 
ydes Støtte til saadanne Formaal, hvis Fremme er til fælles Gavn for 
Kommunens Beboere, herunder ogsaa til Foranstaltninger til Ungdom- 
mens Oplæring i praktisk Erhvervsvirksomhed samt til Sygehjælp; 
det derefter tiloversblevne fordeles efter de til enhver Tid gældende 
Regler mellem Kommunens Erhververe. 

SÅ 
Kommuneraadet varetager indenfor Kommunen det fornødne til 
Ordenens Opretholdelse og kan herfor give Vedtægter, der dog, forinden 
de træde i Kraft, maa have Stadfæstelse af Inspektøren. 
De nærmere Bestemmelser angaaende Kommuneraadenes Virksom- 
hed fastsættes i øvrigt ved kgl. Anordning. 


II. Landsraad. 
SES: 


I hver Landsdel oprettes et eller flere Landsraad. Landsraadet 
sammentræder en Gang om Åaret efter Indkaldelse af Inspektøren til 
Drøftelse af Fællesanliggender for det vedkommende Landomraade, 
hvad enten Spørgsmaal om saadanne maatte blive det forelagt af Re- 
geringen, eller det selv maatte finde Anledning til at optage saadanne 
Spørgsmaal. å 

Landsraadet medvirker ved Anvendelsen af Fælleskassens Midler 
efter de Regler, som derom fastsættes, og kan gøre Indstilling angaaende 
Foretagelse af Foranstaltninger for Grønlands Fællesfonds Regning. 

Inspektøren er Raadets Formand, men deltager ikke i Afstemningen. 

Indenrigsministeren kan sammenkalde Landsraadene til et Fælles- 
møde under en af ham beskikket Formand. 

Et Uddrag af Landsraadenes Forhandlinger offentliggøres i den af 
Indenrigsministeren hertil bestemte grønlandske Tidende, hvori ligeledes 
i grønlandsk Oversættelse skal optages Love, Anordninger og alminde- 
lige Bestemmelser fra Myndighederne (jfr. 8 7) vedrørende Grønland 
samt Meddelelse om Forhandlinger paa Rigsdagen om grønlandske For- 
hold, om Ekspeditioner, Undersøgelser og Forsøg paa det grønlandske 
Erhvervslivs Omraade m. v., alt i det Omfang, som Indenrigsministeren 
bestemmer. 

& 9. 

Landsraadets Medlemmer vælges i Kredse af de i hver Kreds væ- 
rende grønlandske Kommuneraads-Medlemmer. 

Kredsenes Omfang og Valgsted bestemmes ved kgl. Anordning. 

Vedkommende Landsraadsmedlem, der skal høre til den grønland- 
ske Befolkning og opfylde Betingelserne for at kunne være Medlem af 
Kommuneraadet, skal have Bopæl i den Kreds, for hvilken han vælges. 

Valget gælder for 6 Aar. 


8 10. 
De nærmere Bestemmelser om Landsraadenes Virksomhed og om 
Antallet af Medlemmer, der ikke maa overstige 12, samt nærmere Regler 
vedrørende Valget fastsættes ved kgl. Anordning. 


S211: 

De med Landsraads-Møderne forbundne Udgifter, derunder Diæter 
og Rejseudgifter til Medlemmerne efter Indenrigsministerens nærmere 
Bestemmelse, afholdes af vedkommende Fælleskasse, idet dog Medlem- 
mernes Rejse til Mødestedet ordnes saaledes, at de mindst muligt und- 
drages deres Erhverv. 


ZENIT SELER 


IV... Dé”ofientlige'”grønlandske Kasser; "deres"Indtæster mm: 
S8192: 

De offentlige grønlandske Kasser ere: 

a. Kommunekasserne. Hver Kommune har sin særlige Kasse, der 
forvaltes af Kommuneraadet. 

b. Fælleskasserne. Hver Landsdel har sin Fælleskasse, hvis Midler 
under Medvirkning af Landsraadet anvendes til Fremme af Formaal af 
almen Betydning for Landomraadet og til Støtte for de enkelte Kom- 
munekasser, der maatte vise sig trængende hertil. 

c. Grønlands Fællesfond. Denne anvendes efter Indenrigsministe- 
rens nærmere Bestemmelse til Fremme af Foranstaltninger til Gavn for 
den grønlandske Befolkning i Almindelighed. 

De nærmere Regler om Bestyrelse, Overslag, offentlig Regnskabs- 
aflæggelse, Revision, Decision m. v. fastsættes ved kgl. Anordning. 


Sel3: 

Til de offentlige grønlandske Kasser udredes gennem den kgl. grøn- 
landske Handel paa den grønlandske Befolknings Vegne en aarlig Af- 
gift, hvis Størrelse fastsættes til en Femtedel af Værdien af de i Kom- 
munerne i hvert Finansaar indhandlede. monopoliserede grønlandske 
Produkter, der ere bestemte til Hjemsending, beregnet efter den til en- 
hver Tid gældende Indhandlingstakst. 

Af Beløbet for hver Kommune tilkommer der Kommunekassen to 
Trediedele; Resten fordeles med to Trediedele til Fælleskassen, en 
Trediedel til Fællesfonden. 


& 14. 
Foruden det i &$8 13 omhandlede Beløb svarer Administrationen, 
" Handelen samt Kirke- og Skolevæsenet en aarlig Afgift af 2 pCt. af 
samtlige under disse Institutioner ansatte grønlandske Funktionærers 
samlede Pengelønninger. — Denne Afgift fordeles mellem de offentlige 
Kasser efter de i & 13 omtalte Regler. 


8 15. 

De de offentlige grønlandske Kasser tilhørende Pengemidler for- 
rentes med 4 pCt. aarlig efter nærmere derom ved kgl. Anordning fast- 
satte Regler. — De til Midlernes Forrentning medgaaende Beløb bevilges 
paa de aarlige Finanslove. 


8 16. 
Hvor der i særlige Tilfælde maatte kræves yderligere Tilskud til 
de offentlige grønlandske Kasser, kan saadant bevilges paa de aarlige 
Finanslove. 


V. Retsplejen, Beboernes Retsstilling m.v. 


SÆL7e 
Kommuneraadet afgør indenfor hver Kommunes Omraade alle bor- 
gerlige Retstrætter samt Spørgsmaal om Arv og Skifte mellem dem, 
der staa under grønlandsk Ret. For saa vidt Sagen ikke afgøres ved 

mindelig Overenskomst for Kommuneraadet, er dets Kendelse bindende 
for Parterne. 


SETS? 

Strafferetsplejen overfor dem, der staa under grønlandsk Ret, er 
henlagt dels til Kommuneraadet, dels til en blandet Domstol, der under 
Forsæde af Inspektøren eller en af denne for hans mulige Forfald fast 
beskikket Stedfortræder dannes af de i vedkommende Distrikt værende 
Kommuneraadsformænd samt nogle af Indenrigsministeren dertil be- 
skikkede, i Distriktet boende danske blandt dem, der have opholdt sig 
mindst et Aar i Grønland. 

Kommuneraadet har dømmende Myndighed i Sager angaaende 
Forseelser, saasom Overtrædelser af Vedtægter og lignende. Sager an- 
gaaende Forbrydelser behandles og paakendes af den blandede Dom- 
stol. Grænsen mellem Forseelser og Forbrydelser drages ved kgl. An- 
ordning. 

Den blandede Domstol har ligeledes Domsmyndighed i borgerlige 
Retstrætter, hvor den indklagede, men ikke Klageren, staar under grøn- 
landsk Ret. 


8 19. 

Personer af grønlandsk Nationalitet — herunder indbefattet Per- 
soner, der ere fødte i blandede Ægteskaber — ere, saa længe de op- 
holde sig indenfor det danske Koloniomraade i Grønland, undergivne 
grønlandsk Ret og de i 88 17 og 18 nævnte dømmende Myndigheder. 
Herfra undtages dog Grønlændere, der ere eller have været ansatte i 
en Stilling under Handelen eller Administrationen, hvormed er forbun- 
den kgl. eller ministeriel Udnævnelse, eller som Præster eller Over- 
kateketer; disse staa — ligesom de danske og andre af ikke grønlandsk 
Nationalitet, der opholde sig i Grønland — under de danske Love 


S 20. 

Hustruer og Enker følge i Henseende til Retsstilling efter 8 19 
Manden, og Børn, saa længe de ikke have selvstændigt Erhverv, den, 
hvem Forældremagten over dem tilkommer. Saafremt en Mand af ikke 
grønlandsk Nationalitet, der staar i Statens Tjeneste, men ikke har kgl. 
eller ministeriel Udnævnelse, indgaar Ægteskab med en grønlandsk 
Kvinde, vedbliver hun imidlertid, saa længe hun opholder sig i-Grøn- 
land, at staa under grønlandsk Ret og de i 88 17 og 18 nævnte døm- 
mende Myndigheder, hvilket ogsaa skal gælde Børnene i dette Ægteskab; 
med Hensyn til Skifte efter Hustruer i et saadant Ægteskab kommer 
dog den danske Ret til Anvendelse. 


SPA 
De Personer, der staa under de danske Love, ere pligtige at rette 
"sig efter de af Kommuneraadene givne Vedtægter (jfr. &8 7) samt til at 
respektere den mellem Grønlænderne lovlig bestaaende Retsorden; ved 
kgl. Anordning kan der gives Inspektøren en nærmere fastsat Straffe- 
myndighed i saa Henseende. De nævnte Personer have Værneting i 
København saavel i borgerlige Retssager som i Straffesager, men ved 

kgl. Anordning kan der gives nærmere Regler om Forligsmægling i 
borgerlige Sager, der bliver at foretage i Grønland, naar begge Parter 
der have deres Opholdssted. 

Indenrigsministeren kan træffe Bestemmelse om, at en Person, der 
efter Reglerne i 88 19 og 20 staar under grønlandsk Ret, skal overgaa 
til fremtidig at staa under de danske Love, naar vedkommende andrager 
derom, og særlige Forhold tale derfor. 


B. Den kgl. grønlandske Handel. 


SR22: 

Monopolhandelen paa Kolonierne i Grønland drives for Statens 
Regning under Overtilsyn af Indenrigsministeren, der tillige til enhver 
Tid bestemmer, hvilke grønlandske Produkter eller dér forarbejdede 
Sager der skulle henregnes under de monopoliserede Varer. 


SKEDE Es 

Embedet som Direktør for den kongelige grønlandske Handel ind- 
drages; de øvrige i København under den grønlandske Handel hørende 
Embeder forblive bestaaende, indtil anden Ordning træffes ved Lov. 

De hidtil under den nævnte Direktør henlagte Handels-Forret- 
ninger, der hovedsagelig angaa: 
Køb af de Varer, der udsendes til Kolonierne, 
. Salg af de derfra hjemsendte Produkter, 
Handelsomsætningen ved Kolonierne i Grønland og 
Besejlingen af de grønlandske Kolonier, henlægges under Navn af: 
den kgl. grønlandske Handel under en særlig Ledelse; de under c. 
og d. nævnte Forretninger henhøre dog foreløbig under den admi- 
nistrerende Direktør, indtil de ved kgl. Anordning senest tre Aar 
efter Lovens Stadfæstelse henlægges under Handelen. 


BROS 


& 24. 

Som Chef for den kgl. grønlandske Handel ansættes under Inden- 
rigsministeren af denne en handelskyndig Mand, der herfor efter In- 
denrigsministerens nærmere Bestemmelse oppebærer et aarligt Honorar 
paa indtil 8,000 Kr. I Tilfælde af senere kongelig Udnævnelse lønnes 
Handelschefen efter de for den administrerende Direktør gældende 
Regler. 

Ved Overgang fra ministeriel til kongelig Udnævnelse bliver Tje- 
nestealderen at beregne fra førstnævnte Udnævnelse. 

Det paahviler den nævnte Chef, der er pligtig til personlig at sætte 
sig ind i Virksomheden i Grønland, senest 5 Aar efter sin Tiltrædelse 
efter Samraad med den administrerende Direktør for Kolonierne i Grøn- 
land at forelægge Indenrigsministeren en Plan til den fremtidige Ord- 
ning saavel af Handelens Anliggender her i Staden som af Handels- 
virksomheden i Grønland og den derhen hørende Besejling. 

Den nærmere Ordning af Forretningsforholdet mellem den admi- 
nistrerende Direktør for Kolonierne i Grønland og Chefen for den kgl. 

grønlandske Handel fastsættes af Indenrigsministeren. De tvende nævnte 
Ledere ere direkte underlagte Ministeren og ansvarlige overfor ham. 


& 25. 
De for Chefen for den kgl. grønlandske Handel fornødne Beløb til 
Medhjælp her og i Grønland, Kontorudgifter samt Udgifter til Besejling 
m. m. (jfr. dog 8 23) bevilges paa de aarlige Finanslove. 


C. Andre Bestemmelser. 


S 26. 

Angaaende Tidspunktet. for de i nærværende Lov indeholdte Be- 
stemmelsers Ikrafttræden, hvilket kan sættes forskelligt for de forskel- 
lige Afsnit af Loven, bliver nærmere Bestemmelse at træffe af Inden- 
rigsministeren. 

800278 

Handels- og Missions-Stationen ved Angmagsalik paa Grønlands 
Østkyst samt eventuelle nye Stationer paa Vestkysten Nord for det nu- 
værende Uperniviks Kolonidistrikt administreres — bortset fra Kirke- 
og Skolevæsenet — efter Indenrigsministerens nærmere Bestemmelse. 


SBS: 
Denne Lov bliver at optage til Revision senest i Rigsdagssamlingen | 
10 Aar efter Afholdelsen af de første Valg til Landsraadene. 


Hvorefter alle vedkommende sig have at rette. 
Givet paa Amalienborg, den 27. Maj 1908. 
Under Vor Kongelige Haand og Segl. 
Frederik R. 
(BÆSD) 


Si gurd Berg. 


Bestyrelsesvalget 
i Foreningen ,,De danske Atlanterhavsøer", 


Med det forestaaende Valg, hvortil Stemmesedler senere ville 
blive udsendte, skulle følgende Medlemmer af Bestyrelsen 
paa Omvalg i Aar: 

I Sektionen for Island, der for Tiden bestaar af 14 
Medlemmer, Kaptajn Daniel Bruun, Grosserer I. A. Lefolii, Høje- 
steretssagfører C. I. O. Liebe og Professor C. V. Prytz. 

I Sektionen for Færøerne, der tæller 8 Medlemmer, fhv. 
Overlærer L. Bergh og Stadslæge, Etatsraad E. M. Hoff. 

I Sektionen for Grønland, der bestaar af 7 Medlemmer, 
Kommandør G. F. Holm og Viceadmiral C. F. Wandel. 

I Sektionen for Dansk Vestindien, der tæller 9 Med- 
lemmer, Etatsraad H. N. Andersen, Administrator Lassen Lan- 
dorph og Ingeniørkaptajn H. U. Ramsing. 

Samtlige her anførte Medlemmer afgaa efter Tur og kunne 
genvælges. 

Som Revisor afgaar Grosserer C. H. Melchior. 

Bestyrelsen skal i Henhold til Lovene bestaa af 30—-45 
Medlemmer, fordelte paa 4 Sektioner henholdsvis for Island, 
Færøerne, Grønland og Dansk Vestindien og saaledes, at 
der bliver 12—18 Medlemmer i den islandske Sektion og 6—9 
i hver af de andre. Af hver Sektion afgaar aarlig en Tredjedel 
af Medlemmerne. 

Som nyt Medlem af den færøske Sektion er foreslaaet 
Landstingsmand, Provst Petersen, Færøerne. 


Nye Medlemmer. 


Navn. Adresse. Indmeldt ved 


Gudsøe, Sagfører. | Fredericia. uKaptævæPetersen: 
Nielsen, C. M., Fængselsinspektør. | St. Croix. Apotheker Jean Petersen. 


Nielsen, L. V., Sukkerfabrikbest. == == 
Lawaetz, C., Plantageejer. FI S= 


Petersen, Johan, Kolonibestyrer. | Angmazgsalik. Sekretariatet. 
Schwensen, Driftsbestyrer. |" Helsingør. | Inspektør Feilberg. 
Wesche, Oscar, Handelsehef for " København. Kontorchef Krenchel. 


kgl. grønl. Handel. | 


HEE: DN BØGE 


Foreningens Generalforsamling 1908. 


2 hans den 16. Decbr. 1908 afholdt Foreningen sin aar- 
lige Generalforsamling i Grundtvigs Hus i København. 

Foreningens Vicepræsident, Professor T. Westermann, aab- 
nede Generalforsamlingen med følgende Udtalelse: 

Da Foreningens Præsident, Hr. Kammerherre Sehested, ved 
Rejse er forhindret i at være til Stede, skal jeg tillade mig som 
Vicepræsident at byde Dem alle Velkommen, og en særlig Vel- 
komsthilsen vil jeg rette til vore Gæster, D”Herrer Medlemmer 
af Bestyrelsen for Carlsberg-Fonden, af Komiteen for Danmarks- 
ekspeditionen, til selve dennes Medlemmer og ikke mindst til 
vor højtærede Foredragsholder Hr. Kapt. Koch. Vi har jo den 
Glæde foruden de tørre Forretninger at kunne byde paa et 
Foredrag af stor Interesse, idet Hr. Kaptajn Koch har vist For- 
eningen den Velvillie at imødekomme vor Anmodning til ham 
om at give nogle Meddelelser fra sin berømte Slæderejse i For- 
aaret 1907 til Grønlands nordligste Punkt. Jeg forudsætter, at 
det er Foredraget, der har lokket saa mange Medlemmer, som 
vi næppe tidligere have set ved en Generalforsamling, til at give 
Møde, og vi ved jo, at det ligeledes er dette Foredrag, som har 
skaffet os den Glæde at se saa mange Damer her i Aften. Da 
vi ikke have kunnet angive noget bestemt Klokkeslet for Fore- 
dragets Begyndelse, eftersom dette retter sig efter den Tid, Gene- 
ralforsamlingen lægger Beslag paa, beklager jeg, at vi maa trætte 
de ærede Damer med at høre paa i alt Fald en. Del af disse 
Forhandlinger, men. jeg haaber, at vi ikke skulle sætte. Deres 
Taalmodighed paa en alt for haard Prøve. 

Først maa jeg minde om et stort Tab, Foreningen har 
lidt i det forløbne Aar derved, at et højt skattet Medlem af Be- 
styrelsen, Forstander for Askov Højskole, Professor Ludvig 
Schrøder er afgaaet ved Døden. I sit lange og virksomme Liv 
har Prof. Schrøder udrettet saa overmaade meget, at det her 
vil føre for vidt at komme nærmere ind derpaa; alene hans 
Virksomhed for Udviklingen af den danske Højskole har været 
af overordentlig Betydning, og Eksemplet fra Askov har virket 
langt ud over Landets Grænser. Fra Nær og Fjærn, Indland 
og Udland ere Elever strømmede til hans Højskole, ogsaa fra 

vore Atlanterhavsøer have mange unge Mennesker søgt dertil 
og modtaget Belæring og Impulser af stor Betydning for deres 
Fremtid. Men Schrøders Virksomhed og Interesser strakte sig 
langt videre; baade paa aandelige og økonomiske Omraader 
optraadte han som Fører og Vejleder, han virkede saaledes med 
megen Energi og Dygtighed for Hedesagens Fremme. Her bør 
vi med Taknemmelighed mindes, at han var blandt de første, 
der stillede sig til Raadighed, da der var Tale om vor Forenings 
Stiftelse, noget man iøvrigt paa Forhaand var vis paa, at han 
vilde gøre, thi næppe har nogen forgæves paakaldt Ludvig 
Schrøders Offervillighed, naar det gjaldt et Arbejde til Bedste 
for hans Medmennesker og hans Fædreland. Han var derfor, 
og fordi han havde store Evner til at paavirke og samle til det 
gode, en af Landets bedste Mænd, og som saadan skal hans 
Minde blive bevaret i taknemmelig Erindring. 

Forsamlingen rejser sig. 

Højesteretssagfører Liebe overtog derpaa Dirigenthvervet og 
meddelte, at Generalforsamlingen var lovlig indvarslet gennem 
Bekendtgørelse i »Berlingske Tidende« og Medlemsbladet »At- 
lanten«. 

Foreningens Sekretær aflagde Beretning om Udfaldet af de 
foretagne Valg. 

Til Sektionen for Island vare genvalgte Kaptajn Daniel 
Bruun med 205 Stemmer, Grosserer I. A. Lefoliu med 203 Stem- 
mer, Højesteretssagfører C. J. O. Liebe, med 205 Stemmer og 
Professor C. V. Prytz med 204 Stemmer. 

Til Sektionen for Færøerne genvalgtes Overlærer L. 
Bergh med 201 Stemmer og Stadslæge, Etatsraad E. M. Hoff 
med 201 Stemmer samt nyvalgtes Landstingsmand, Provst Peter- 
sen, Færøerne, med 201 Stemmer. 

Til Sektionen for Grønland genvalgtes Kommandør 
GREFS Holm med 202 Stemmer 08 Vicedadmirål CEKAN reder 
med 167 Sfemmer. 

Til den vestindiske Sektion vare genvalgte Etatsraad 
H. N. Andersen med 203 Stemmer, Administrator Lassen Lan- 
dorph med 199 Stemmer og Ingeniørkaptajn H. U. Ramsing med 
200 Stemmer. 

Kaptajn Daniel Bruun havde imidlertid meddelt, at han ikke 
ønskede at modtage det paa ham faldne Genvalg til Medlem af 

den islandske Sektion, og han maatte derfor betragtes som ud- 
traadt af Foreningens Bestyrelse. 

Til Revisor genvalgtes Grosserer Carl H. Melchior med 207 
Stemmer. 


Bestyrelsens Sazmmensætning efter de foretagne Valg er da saaledes: 
Sektionen for Island: 


Sysselmand, Cand. jur. P. Vidalin Bjarnason, Saudårkråkur, Island. 

Havnekaptajn C. F. Drechsel, K., Dbmd., p. p., Nyhavn 43, K. 

Docent, Dr. phil Valtyr Gudmundsson, R., Amagerbrogade 151, S. 

Kommandør A. P. Hovgaard, K., Dbmd., F. M., p. p., Kastelsvej 21, Ø. 

Professor, Dr. phil. Finnur Jønsson, R., Nyvej 4, V. (Næstformand). 

Grosserer J. A. Lefolii, St. Annæ Plads 16, K. 

Højesteretssagfører C. J. O, Liebe, R., Dbmd., Bredgade 30, K. 

Statskonsulent Chr. Løfting, Lykkesholms Alle 3 A, V. 

Tømmermester O. W. Olsen, Taarbæk, Klampenborg. 

Protessor k CAVEÆPrytzæRss Hellerup: 

Direktør for meteor. Inst. C. Ryder, R., Dbmd., p. p., Strandboulevard 62, Ø. 

Kammerherre K. Sehested, R., Dbmd., p. p., Addithus, Brædstrup (For- 
mand, Foreningens Præsident). 

Professor, Dr. phil. Th. Thoroddsen, R., Svanemosegaardsvej 2, V. 


Sektionen for Færøerne: 

Fhv. Overlærer L. Bergh, R., Bernstorffsvej 9, V. (Formand). 
Amtmand Chr. Bærentzen, R., Thorshavn, Færøerne. 
Sysselmand, Folketingsmand O. Effersøe, R., Trangisvaag, Færøerne. 
Kommandør R. Hammer, R., Dbmd., p. p., Cort Adelersg. 1, K. (Næst- 

formand). 
Stadslæge, Etatsraad E. M. Hoff, R., Dbmd., Sølvgade 84, K. 
Dr. phil. J. Jakobsen, Grundtvigsvej 5, V. 
Departementschef Jerichau-Christensen, R., Dbmd., Kvæsthusgsde 7, K. 
Havnebygmester H. C. V. Møller, K., Dbmd., p. p,, Østerbrogade 62, Ø. 
Landstingsmand, Provst F. Petersen, R., Østerø, Færøerne. 


Sektionen for Grønland: 

Kommandør G. F. Holm, K., Dbmd., p. p., Livjægergade 30, Ø. 

Læge Th. N. Krabbe, Dr. Elisabets Alle 7, S. 

Konsejlspræsident og Forsvarsminister N. T. Neergaard, Dronningens 
Tværgade 4, K. 

Korpslæge, Folketingsmand Rørdam, R., St. Pauls Plads 1, K. (Næstfor- 
mand). 

BrænhilekKkeJMVæSsteenstrup RE" Forchhammerss Vej klo VE (Formand): 

Cand. mag. W. Thalbitzer, Kildehøjsvej, Birkerød. 

Viceadmiral C. F. Wandel, K., Dbmd., p. p., Bredgade 23, K. 


Sektionen for Dansk Vestindien: 


Etatsraad H. N. Andersen, K., Dbmd., p. p., Stockholmsgade 57, Ø. 
Dr. phil. F. Børgesen, Østbanegade 7, Ø. 

Administrator F. Lassen-Landorph, Frydendalsvej 25, V. 

Lic. theol. Lawaetz, Bagsværd Kostskole. 

Grosserer Moses Melchior, Højbroplads 21, K. 

Grosserer, Landstingsmand Holger Petersen, R., Dbmd., Gothersg. 160, 
K. (Næstformand). 

Kaptajn i Ingeniørkorpset H. U. Ramsing, R.. Ribegade 8, Ø. 

Dr. phil. Rothe, R., Dbmd., St. Jakobs Plads 4, Ø. 

Professor T. Westermann, R., p. p,, Amalievej 4, V. (Formand, For- 
eningens Vicepræsident). 


Vicepræsidenten, Professor T'. Westermann aflagde Beretning 
om Foreningens Virksomhed i det forløbne Aar. Medlems- 
antallet er trods Tilgang af 80 Medlemmer kun vokset med 4 
nemlig fra 1324 til 1328. Døden har gjort en rig Høst mellem 
Medlemmerne, ikke mindre end 28 ere døde, siden vi sidst vare 
samlede, og 48 have udmeldt sig. 

I det egentlige Danmark findes nu 1037 Medlemmer, deraf 
18 bestandige, paa Island 60 Aarsmedlemmer, paa Færøerne 76 
Aarsmedlemmer, i Grønland 29 Aarsmedlemmer, i Dansk Vest- 
indien 66 Medlemmer, hvoraf 1 bestandigt Medlem, og i Ud- 
landet 60 Medlemmer, hvoraf 2 bestandige Medlemmer. 

Af Repræsentanter har Foreningen nu 66, hvoraf 46 i 
det egentlige Danmark, 7 paa Island, 2 paa Færøerne, 2 i Dansk 
Vestindien og 9 i Udlandet. 

Medlemsbladet »Atlanten« er i det forløbne Aar som 
sædvanlig udkommet i maanedlige Hefter å 1'/2 Ark bestaaende 
dels af grundlæggende Materiale, der sammenfattes til en Bog 
»De danske Atlanterhavsøer«, og desuden særskilte Artikler af 
aktuel Natur. I Bogen, der nu har naaet omtrent 550 Sider, 
afsluttes 1 December Maaned Afsnittet om Grønland, og det 
sidste Afsnit »Dansk Vestindien« paabegyndes da i Januar. Der 
er Tanker oppe om at forberede en ny Bog til Udgivelse paa 
lignende Maade, men endelig Bestemmelse om Planen herfor 
foreligger dog endnu ikke. Som formodentlig mange af Læserne 
ville have bemærket, er Trykningen af »Atlanten« i Aarets Løb 
overgaaet til et nyt Trykkeri, og samtidig har man faaet bedre 
Papir end tidligere, hvilket navnlig kommer Billedmaterialet 
tilgode, idet Figurerne staa klarere og skarpere end tidligere. 

Foruden gennem Medlemsbladet har Foreningen søgt at 
sprede Kundskab og vække Interesse for dens Formaal ved Af- 
holdelse af Foredrag. Foranlediget ved en Opfordring til 
Bestyrelsen paa Generalforsamlingen i December 1906 har man 

begyndt at ordne Foredragsserier i større Byer, først i Aarhus. 
Sidste Vinter afholdtes 4 Foredrag i Odense, nemlig om »Is- 
land« af Redaktør Svenn Poulsen, om »Færøerne« af Overlærer 
L. Bergh, om »Grønland« af cand. mag W. Thalbitzer og om 
»Dansk. Vestindien« af Dr. phil. Th. Mortensen. Alle Foredrag 
ledsagedes af gode Lysbilleder. 

Her i Byen er der foruden det ved sidste Aars Generalfor- 
samling holdte Foredrag om »Islandsfærden 1907« af Journalist 
Holger Rosenberg ordnet 3 Foredragsmøder. »Andelssagens Be- 
tydning paa Island« behandledes af Folketingsmand, Direktør 
Blem og »Landbrugsmuligheder paa Islands Sydland« af Redak- 
tør Svenn Poulsen. Et Diskussionsmøde afholdtes om det i 
Rigsdagen foreliggende Lovforslag om »Adskillelse af Handel og 
Administration i Grønland« indledet af cand. mag. W. Thalbitzer, 
Magister N. Hartz og Pastor P. Vibæk, og endelig afsluttedes 
med et Foredrag som Indledning til en Diskussion om Spørgs- 
maalet: »Hvad kunne vi lære i Alaska af Interesse for Grønland«, 
indledet af Magister N. Hartz. 

Blandt de Spørgsmaal, Foreningen har beskæftiget sig med, 
kunne nævnes: Midler til at lette Afsætningen af frisk Fisk 
fra Færøerne i København, bl. a. ved at skaffe gode Ligge- 
pladser for Fiskeskibene, Ordning af billige Ferierejser til 
Island og Færøerne, samt Ordning af Besøg af unge Færin- 
ger her i Landet til næste Sommer, eventuelt i Forbindelse med 
Landsudstillingen i Aarhus. Sidstnævnte Spørgsmaal er rejst 
af Sorenskriver Chr. Helms, Thorshavn, og Præsidenten, Kam- 
merherre Sehested, der er Medlem af Landsudstillingens færøske 
Sektion, har lovet at forebringe Sagen. 

Endvidere kan nævnes Uddannelse af unge Færinger 
og Islændere paa Skoleskibene. Paa Forespørgsel herom 
har Foreningen faaet oplyst, at Adgang hertil staar aaben for 
Islændere og Færinger som for andre unge Mænd fra det egent- 
lige Danmark baade paa »Viking« og »Georg Stage«. 

Spørgsmaalet om Anbringelse afungeislandske Haand- 
værkere hos dygtige Mestre her i Landet blev i Foraaret rejst 
af Landsingeniør Jøn pforlarsson i Reykjavik. Det viste sig 
imidlertid, at den store Arbejdsløshed samt Forholdet til Fag- 
foreningerne foreløbig hindrede Sagens Ordning. 

Foreningen arbejder for Tiden paa at faa udgivet en Grøn- 
lands Beskrivelse paa Grønlandsk til gratis Uddeling blandt 

Grønlænderne eventuelt tillige som Læsebog ved Seminariet. 
Pastor Vibæk har erklæret sig villig til at skrive den og Frk. 
Vilhelmine Rasmussen til at oversætte den. Paa Andragende til 
Kultusministeriet om økonomisk Støtte har man modtaget Tj;jl- 
sagn herom, saafremt disponible Midler haves, dog forlanger 
Ministeriet at faa Manuskriptet til Gennemsyn først, samt at det 
skal godkendes af Forstanderen for Seminariet i Godthaab, lige- 
som Ministeriet af principielle Grunde maa forlange, at Bogen 
sælges til en billig Pris, ved Siden af at den dog af Præsterne 
kan uddeles til flittige Grønlændere. 

En Privatmand har stillet 500 Kr. til Raadighed for Anlæg 
af Gødningsforsøg i Dansk Vestindien. Foreningen har 
nu foranlediget Forsøgene anlagt i Bomuld og Sukkerrør paa 
Ejendomme tilhørende Plantageselskabet »Dansk Vestindien«. 

Arbejdet for at skaffe den islandske Hest Indpas her i 
Landet som Trækhest i Husmandsbruget har været fortsat 
i det forløbne Aar. Foreningen foranledigede oprettet en Af- 
deling for islandske Heste ved Foreningen af jydske Landbo- 
foreningers Fællesskue i Aalborg i Sommer og udsatte som 
Ærespræmie et smukt Sølvkrus med graveret Islandskort. Fæl- 
lesforeningen havde stillet et Præmiebeløb til Raadighed. Der 
mødte 21 islandske Heste, der bedømtes i 2 Grupper, a) Ride- 
heste og b) Trækheste (Husmandsheste). For Husmandshestene 
havde Foreningen faaet arrangeret en Plovprøve, og Ærespræ- 
mien tildeltes det Par Heste, der udførte dette Arbejde bedst. 
Foruden Ærespræmien maatte Foreningen yde et mindre Beløb 
til Dækning af Transportomkostninger ved Husmandshestenes 
Forsendelse til og fra Skuet. Indførslen af islandske Heste til 
Husmandsbruget er iøvrigt steget stærkt i indeværende Aar. 
Alene gennem Foreningen til Anskaffelse af Husmandsheste fra 
Island er der indført 737 Heste i Sommer. 

Endnu et Par Sager bør formentlig ikke være uomtalte ved 
denne Lejlighed, skønt Foreningen ifølge Sagernes Natur kun 
har kunnet give Stødet til deres Iværksættelse ved at bringe 
dem paa Bane og foranledige dem belyste gennem Diskussioner 
og Forhandlinger. Først og fremmest skal her nævnes den vig- 
tige Lov af ”%”/5 1908 om Styrelse af Kolonierne i Grøn- 
land, hvorved det endelig er lykkedes at faa adskilt Admini- 
strationen og Handelen i Grønland. Det vil erindres af alle 
interesserede, at denne Sag blev bragt paa Bane her i vor For- 

ening for ca. 3 Aar siden (”/3 06) ved et fortræffeligt Foredrag 
af Provst Schultz-Lorenzen. Det blev modtaget med stærkt Bi- 
fald og gav Anledning til en livlig og indgaaende Diskussion, 
og Forhandlingerne resumeredes sluttelig af Dirigenten, Di- 
rektør, nuværende Konsejlspræsident, Neergaard derhen, at de 
klart havde vist en almindelig Stemning for Adskilleise af Han- 
del og Administration, et Resultat, der yderligere er bekræftet 
ved gentagne Forhandlinger i Foreningen og Publikationer i 
Medlemsbladet. 

Den anden Sag, som jeg her skal nævne, er Andelssagens 
Udvikling paa Island, specielt Oprettelsen af Andels-Faare- 
slagterier. Ogsaa denne Sag har allerede kort efter vor For- 
enmings- Stiftelse, været: .bragt "paa Bane,;-sog senere er det. sket 
gennem Skrivelser til ledende Mænd paa Island og i Samtaler 
med saadanne. Der blev her med Henblik paa Faareavlens 
overordentlige Betydning for islandske Forhold fremhævet Vig- 
tigheden af, at der for det udenlandske Marked kunde leveres 
store og ensartede Partier af Faareavlens Produkter, og dette 
kunde kun ske ved Indretning af større Slagterier, der for at 
skaffe Jordbrugerne selv fuldt Udbytte burde ordnes efter ÅAn- 
delssystemet. En anden Organisation, »Foreningen af danske 
Landbrugskandidater«, anmodede Direktør Blem om at deltage 
i en for dens Medlemmer foranstaltet Fællesrejse til Island 1905 
netop med denne Sag for Øje, og Hr. Blem holdt da i Reykja- 
vik et Foredrag om Andelssagens Udvikling i Danmark. Disse 
Bestræbelser har uden Tvivl i det væsentlige foranlediget det 
glædelige Resultat, at der nu i de sidste Par Aar er oprettet 
ikke mindre end 7 Andels-Faareslagterier paa Island, og der op- 
rettes stadig nye. Forhaauentlig kommer man ogsaa paa .PFær- 
øerne en Gang til at ordne noget lignende. 

Lige over for den Kritik, der Mand og Mand imellem un- 
dertiden er kommen til Orde om vor Forenings Virksomhed og 
dens Betydning, forekommer det mig, at man allerede efter de 
foreliggende Resultater med Rette kan hævde, at Foreningen 
har haft sin Mission og fremdeles har en saadan. Alene den 
nævnte grønlandske Sag er af saa stor Betydning, at den 
synes tilstrækkelig til Begrundelsen heraf. Thi hvem har vel 
tidligere følt sig kaldede til og haft Evne til at bringe saa- 
danne Ting under en udtømmende og tvangfri Diskussion? Hvor 
stor eller ringe Andel Foreningen har haft i det vigtige og 

uden Tvivl gode Resultat, kan der være delte Meninger om. 
Jeg føler mig overbevist om, at de Mænd, der have været inde 
i Sagen og have fulgt den paa alle Stadier, ville mene, at For- 
eningens Andel ikke har været ringe. 

Det er i Dag tilfældigvis netop 6 Aar, siden vor Forening 
stiftedes. Jeg nævner ikke dette for at gøre Forsøg paa at 
vække en Jubilæumsstemning; men det er naturligt, at denne 
Omstændighed leder Tankerne hen paa de Kaar, under hvilke 
Foreningen blev til. Vi have mødt megen Skepsis og Modstand 
i Begyndelsen; endog Navnet blev betegnet som mærkeligt eller 
meningsløst. Nu se vi, at »de danske Atlanterhavsøer«, et Ud- 
tryk, man ved Foreningens Stiftelse vistnok aldrig havde hørt 
før, bliver benyttet ganske almindelig i Skrift og Tale som Be- 
tegnelse for de 4 Øgrupper, vi beskæftige os med, og nu hører 
man aldrig Indvendinger mod Navnet, hverken som Betegnelse 
for Øgrupperne eller for Foreningen. 

Jeg vil slutte med Ønsket om, at dette Navn maa faa en 
"stedse mere hævdvunden og hjemlig Klang, at de Øgrupper, 
der nu betegnes derved, altid maa forblive danske, og deres 
Beboere føle sig solidarisk knyttede til den danske Nation, og 
endelig vil jeg ønske, at vor Forening maa faa Lejlighed til at 
yde sin Skærv hertil og til Øernes Fremgang i det Hele. 

Forsamlingen gav ved Haandklap sin Tilslutning tilkende. 

Sekretæren fremlagde det Side 337—38 aftrykte reviderede 
Regnskab for 1907—08, der godkendtes uden Omtale, og lige- 
ledes forelagdes og godkendtes Budgettet for 1908—09. 

Dermed var Dagsordenen udtømt, og Dirigenten erklærede 
Generalforsamlingen for hævet. 

Kaptajn J. P. Koch holdt derpaa Foredrag om 


Foraarsslædeekspeditionen 1907 til Grønlands 
nordligste Punkt. 


Kaptajn Koch indledede sit Foredrag med en Undskyldning 
for den Form, det havde faaet; det var oprindelig udarbejdet 
for Eleverne paa Herlufsholms Skole og havde derved antaget 
Skikkelse efter denne ungdommelige Tilhørerkreds. Men der 
behøvedes saavist ingen Undskyldning, det viste sig snart at 
være en aldeles ypperlig, baade klar og vel tilrettelagt, stemnings- 
fuld og malende Skildring af denne lange, farefulde men højst 
interessante og udbytterige Rejse til Grønlands nordligste Punkt. 

Kaptajn Koch skildrede de travle Forberedelser til den store 
Slædeekspeditions Udrustning og Afrejse i Foraaret 1907, skil- 
drede Afskeden med Kammeraterne, der bleve hjemme ved Skibet, 
og hvorledes man derefter den 28. Marts om Morgenen drog 
nordpaa, 10 Mand, 10 Slæder og 86 Hunde. Paa talrige Lys- 
billeder saa man Slædefarten over Isen langs de ukendte, med 
Fjelde og Bræer hegnede, Kyster, saa Deltagerne, de store Hunde- 
forspand, Proviantkasserne og den øvrige Udrustning paa de 
store Slæder. Endvidere Billeder fra Teltlivet, hvorledes det 
var nødvendigt at stille Slæderne ovenpaa hinanden om Natten, 
da de ellers bleve ødelagte af Hundene, der aad Bindingerne 
af. Hele den Vildhed og Uhygge, der er raadende i disse øde 
Polaregne, blev man her Vidne til, og man fik det Indtryk, at 
disse tapre Mænd droge frem med deres Hunde og Slæder, kun 
stolende påa deres egne Kræfter og de Forraad, de havde paa 
Slæderne, samt det Udbytte, Jagtlykken maatte bringe. 

Interessant var det at høre, hvorledes Dagen forløb paa en 
saadan Slæderejse; i Virkeligheden kunde der gaa Timer, ja halve 
Dage, hvor man var fuldstændig overladt til sig selv, hvor man 
ikke saa noget andet levende Væsen end ens egne Hunde. 

Til at begynde med gaar det hurtigt fremad, men efter- 
haanden trættes Hundene og de slide sig frem med ludende 
Hoved, Ryggen krummet og Halen hængende langt nede mellem 
Bagbenene. Man søger at drive dem frem med Pisken, slaar 
ubarmhjertigt paa de arme Dyr, slaar efter at ramme de Steder, 
hvor Snerten ret kan svie;- men eftersom Dagen gaar, bliver 
man ogsaa træt af det, Hundene faa Fred, Pisken hænger paa 
Opstanderen, og med slæbende Skridt arbejder man sig frem 
efter Slæden. Men faar man saa Rast en Timestid og faar hvilt 
lidt ud, faar noget at spise, faar snakket med Kammeraterne 
og Hundene fodrede, saa gaar det igen fremad, og baade Hu- 
møret og Hundehalerne ere atter for en kort Tid i opadgaaende. 

Iøvrigt fik man Indtryk af, at Kaptajn Koch nærede stor 
Kærlighed til sine Hunde. Blandt andet fortalte han en lille 
Episode, som var hændt paa hans Slæderejse. En Nat havde 
en af Hundene — Ulla faaet Hvalpe. Hanhundene, der var 
paa Færde allevegne, aad dem naturligvis straks. Kun én blev 
skaanet, for den havde Ulla lagt sig over, men den var selv- 
følgelig bleven kvalt straks. Paa Grund af de indtrufne Om- 
stlændigheder slap Ulla den næste Morgen for at komme i Selen 

og fik Lov til at løbe løs ved Siden af Slæden. Den tog da 
den døde Hvalp i Flaben og løb saaledes med den. Der gik 
en Time eller to, men saa blev det den for tungt, og den lagde 
Hvalpen ned i Sneen og hvilede sig lidt. Derpaa fortsatte den 
atter med den døde Hvalp i Flaben, men såa maa det vel være 
gaaet op for den, at den næppe fik nogen Glæde af den, thi 
den lagde atter Hvalpen ned i Sneen — og aad den saa selv. 

Den 12. April naaede Ekspeditionen frem til Lamberts 
Land, og der blev her udlagt et Depot til Brug for Hjemturen. 

Den 18. April naaede man «Malemukfjeldet efter en ret 
haard Rejse, hvor 5 af de 10 Slæder havde lidt Havari. Dette 
Fjeld viste sig vanskeligt at passere, idet der strakte sig aabne 
Vaager lige ud til Kysten, og det kunde heraf skønnes, at dette 
blev et vanskeligt Punkt at passere paa Hjemturen. 

Man var hermed naaet ind i Bjørnerevieret, og-det varede 
ikke længe, inden man fik Øje paa den første Bjørn. Kaptajn 
Koch berettede herom: Vi havde teltet om Natten og vare just i 
Færd med at bryde op, da en Bjørn kom krydsende ind mod 
os. Tobias var den eneste, der var færdig, og han kastede sig 
straks paa Slæden og jog efter Bjørnen. Men hans Hunde 
kunde ikke klare sig paa den glatte Havis, hvor Bjørnens skarpe 
Klør skar bedre; men saa begik Bjørnen den Dumhed at dreje 
ind mod Land, og saa var det Hundene, der klarede sig bedst, 
de indhentede den snart og begyndte at nappe den i Bagbenene, 
inden ret længe var den indviklet i Hundenes Skagler og i 
næste Øjeblik sad den paa Slæden. Tobias indsaa da, at det 
var paa Tide at faa den skudt, men opdagede, at han mang- 
lede Skæftet til sin Riffel, men det lykkedes ham dog alligevel 
at faa en Patron i Løbet og faa Bjørnen fældet. 

Vi fortsatte stadig nordover og havde allerede sagt Farvel 
til de 2 første af vore Kammerater og nogle Dage senere til de 
2 næste, der skulde køre tilbage til Skibet for paa Hjemturen 
at udlægge Depoter til Sikring for vor Hjemrejse. Vi ventede 
stadig at se Landet falde af mod Vest, men det drog sig ved- 
blivende længer og længer mod Øst. Endelig den 29. April 
naaede vi Nordost Rundingen, Grønlands østligste Punkt. 

Vi besluttede saa at skille vore Veje ud fra hinanden, My- 
lius Erichsen, Brønlund og Hagen drog frem efter Navy Cliff, 
Koch, Bertelsen og Tobias mod Peary Land. 

Da vi den 1. Maj toge Afsked med hinanden ved Nakke- 
hoved, sagde Bertelsen, der her som saa ofte fandt Udtrykket 
for vore Tanker: »Saa, Koch, nu begynder Æventyret!« Ja det 
begyndte, men det var ikke godt; med magre Hunde tumlede 
vi om i Skrueis af den værste Slags i 6 Dage. Hundene aad 
alt, hvad de fik fat paa, en Nat overfaldt de en af deres Kam- 
merater og aad den, inden vi kunde komme det stakkels Dyr 
til Hjælp. 

Endelig den 7. Maj naaede vi den sydøstlige Kyst af Peary 
Land, hvor vi straks anlagde et Depot. Forinden vi begav os 
videre, gjorde vi et lille Regnestykke, og dettes Facit saa ikke 
videre godt ud. Paa vore Slæder havde vi Proviant til: 7. Dage, 
ved Nordost Rundingen fandtes et Depot med Proviant til én 
Dag. Men vi vare klar over, at Rejsen i heldigste Fald ikke 
kunde gøres paa under 20 Dage. Vi regnede saa ud, at naar 
vi gik paa halv Ration, havde vi Proviant til 16 Dage, og ved 
altlæggseenuBid"Mad: til Side-hver'Dag fik: vitil. den 17. Dag: 
Resultatet var altsaa, at vi havde halv Ration i 17 Dage og 3 
Dage ingenting. Vi vovede Forsøget. 

Eftersom vi nu droge frem, stødte vi paa Snespurve og Sne- 
ugler, Harens Efterladenskaber fandtes i rigelig Mængde, saa 
kørte vi forbi Skelettet af en Moskusokse, det strammede os 
svært op, selv om det jo egentlig kun betød, at der en Gang 
havde levet Moskusokser her; men snart saa vi ogsaa Ekskre- 
menter af Moskusokser, og de bleve rigeligere og rigeligere, og 
snart opdagede Tobias' skarpe Øje en Flok Okser i det Fjerne. 
Nu blev der gjort klar til Jagt, og medens Bertelsen blev tilbage 
paa Teltpladsen, jagede Koch og Tobias med deres Slæder frem 
mod Okserne. Det viste sig at være 4 Køer og 2 Kalve, og 
saasnart vi nærmede os, stillede Køerne sig op i Karré med 
Kalvene imellem sig, en Opstilling, der sikkert er ganske god, 
naar det gælder Ulve og Bjørne, men som absolut ikke hjælper 
mod Riffelkugler. De 4 Køer bleve da et let Bytte for vore 
Kugler, den ene Kalv faldt Hundene over og aad med det 
samme, den anden søgte da Tilflugt hos os, og da den mærkede, 
at vi beskyttede den mod Hundene, fulgte den godvillig med 
tilbage til. Teltpladsen, hvor den blev fotogråferet — og slagtet. 

Den næste Dag skød Bertelsen og Tobias 11 Moskusokser, 
men under Arbejdet med at partere Okserne overraskedes vi af 
en Snestorm, der opholdt os i 2. Dage, og først den 11. Maj 

vare vi'i' Stand til at fortsætte, hvorefter vi. -den >næste Dag 
naåede Pearys Varde. Vi stode nu paa det Sted, hvor den 
berømte amerikanske Opdagelsesrejsende havde staaet for 6 Aar 
siden. Den 15. Maj stoppede vi Nord for Kap Bridgmann. 
men en stærk Taage hindrede os i at foretage Observationer, 
og vi besluttede os da til at vende om. Vi vilde paa Hjem- 
turen tilbringe nogle Dage i Grønlands nordligste Fjord, der 
skyder sig c. 10 Mil ind i Landet med 500—1000 Meter høje 
Fjelde paa Siderne. Paa Tilbagerejsen herfra bleve Koch og 
Bertelsen syge, hvilket skyldtes det raa eller halvraa Kød, de 
til Stadighed maatte nyde, da de ingen Petroleum havde at 
varme det ved. 

Med jævne Ord skildrede Kaptajn Koch dernæst det pludse- 
lige Møde mellem de to længe adskilte Slædehold ved Kap 
Rigsdagen den 27. Maj. Der blev straks foranstaltet en Fest, 
hvor Traktementet bestod af Kaffe uden Fløde og Sukker og 
Beskøjter. Tobias trakterede med Tobak og Brønlund med 
Cigaretter. . 

Det var sidste Gang, de to Slædehold saa hinanden. Op- 
rindelig var det Meningen, at de alle skulde følges ad hjem til 
Skibet, men da Mylius Erichsen om Natten sammen med Hagen 
var oppe paa et nærliggende Fjeld for at foretage en Del Maa-. 
linger, bestemte han sig om, han vilde fuldføre sine Undersøgel- 
ser helt, hvad kun kunde tage nogle faa Dage, da baade han 
og hans Kammerater vare i god Kondition og Hundene kraftige 
og velfodrede. 

Den næste Morgen skiltes de to Slædehold da atter, Mylius 
Erichsen gik vestover, vi gik østover — hjemover. Vor Hjem- 
rejse var overordentlig forceret. Med Provianten var det knapt, 
og Rejsen blev for hver Dag der gik vanskeligere og vanskeligere 
påa Grund af Snesmeltningen. Koch og Bertelsen vare begge 
syge og kun ved Tobias” enestaaende Energi lykkedes det at 
faa Hundene til at trække, ligesom han præsterede et rent 
Kunststykke af forvoven eskimoisk Kørekunst ved at køre alle 3 
Slæder rundt det meget vanskelige Malemukfjeld. 

Efter mange Anstrængelser og med fuldstændig afmagrede 
Hunde naaede vi hjem til Skibet — da var det allerede Sommer. 

Man havde ventet, at Mylius Erichsens Slædehold efter at 
have foretaget sine sidste Undersøgelser vilde have indhentet Kochs 
Parti allerede paa Hjemturen. Men det skulde blive anderledes. 


— 339 — 


Taage, Isføre og skæbnesvanger Vind, uundgaaelige Fejlbereg- 
ninger af Ruterne forlængede Opholdet — i 10 Dage kørte de 44 
danske Mil —, saa da Hjemturen den 14. Juni paabegyndtes fra 
Kap Rigsdagen, viste Havisen sig fuldstændig umulig at befare. 

De maatte da beslutte sig til at gaa tilbage og oversomre. 
De søgte saa Sommeren igennem at indsamle Proviant, strejfende 
rundt, med deres halvt udsultede Hunde og tilsidst næsten helt 
opslidte Udrustning, hen over store Distancer, men stadig op- 
maalende og kortlæggende nye og ukendte Kyster. 

Paa et ophængt Kort viste Kaptajn Koch den Rute, de 3 
Mand have fulgt fra Punkt til Punkt, lige indtil de naaede ind i 
Bunden af Danmarksfjorden, hvor det var deres sidste Haab 
inden Vinterens Komme at bestige Indlandsisen, for over denne 
at naa frem til Skibet. 

Fra Brønlunds Dagbog kendes denne deres sidste Rejse. I 
Slutningen af August maatte de fortære næsten alle deres Hunde, 
saa de kun havde 8 tilbage. Om Tiden fra den 30. August og 
indtil den 19. Oktober beretter Brønlunds Dagbog intet. Endelig 
den 19. Oktober lykkedes det dem at bestige Indlandsisen fra 
Østsiden i Bunden af Danmarksfjorden. Opstigningen varede i 
4 Dage, og en Hund døde under denne. De tre Mand vidste, at 
der kun var en meget ringe Sandsynlighed for, at de vilde slippe 
fra dette Vovestykke med Livet. 

Kaptajn Koch skildrede paa en meget gribende Maade denne 
deres Dødsvandring over de evige Ismarker med de faa udsultede 
Hunde og uden ordentlig Fodtøj og Beklædning. De havde ikke 
kunnet handle anderledes, end de gjorde, de handlede med roligt 
Overlæg, og de arbejdede med den mest ihærdige Energi, men 
de forfulgtes af Uheld paa Uheld, først og fremmest manglende 
Jagt, saa Resultatet nødvendigvis maatte blive, som det blev. Det 
gik altsaa galt; men det Maal, de havde sat sig, blev naaet. Mylius 
Erichsens Slædeekspedition vil stedse staa som den største i den 
arktiske Forskning og én af dem, der i geografisk Henseende har 
bragt det rigeste Udbytte. 

Denne Rejse var helt og holdent Mylius Erichsens Værk, han 
vakte Ideen til den og skaffede Midlerne tilveje, han vovede Livet 
for den — og satte det til. 


Foredraget blev hilst med meget stærkt Bifald af den talrige 
Forsamling. 

Sjeldent er et Foredrag blevet fulgt med større og mere spændt 
Opmærksomhed, og sjeldent har en Foredragsholder formaaet, 
trods sin beskedne Form, at vække mere Sympati og Beundring 
for sig og sine Fæller og deres Daad. 

Kaptajn Koch fremviste derefter, bistaaet af Ingeniør Schou, 
en Række farvede Lysbilleder fra Ekspeditionen. Det var noget 
ganske nyt, der her forsøgtes, og det faldt overordentligt godt ud. 
Billederne vare meget smukke, mange endog aldeles fortrinlige 
Stemningsbilleder fra den sælsomme og storslaaede arktiske Natur. 


Sluttelig udtalte Professor T. Westermann: Blandt alle Be- 
givenheder og Foreteelser i Aarets Løb herhjemme er der næppe 
nogen — i alt Fald ikke af de gode Foreteelser —, der har lagt 
mere Beslag paa alles Tanker end Danmarks - Ekspeditionens 
Hjemkomst og de herved foreliggende Efterretninger om Eks- 
peditionens Skæbne og Resultater, og ikke mindst hos Med- 
lemmerne af denne Forening maa der forudsættes at være vakt 
stærke Følelser: Glæde ogStolthed over den Stordaad, som 
her er øvet af danske Mænd — Sorg over de dyre Offre, den 
har krævet. 

Gennem det fortrinlige og interessante Foredrag have vi faaet 
et stærkt og klart Billede af Rejsens Forløb, og vi have modtaget 
et imponerende Indtryk af de Krav, der ere stillede til Deltagernes 
Karakterstyrke, Udholdenhed og Energi. Forsamlingens stærke Bi- 
fald er Hr. Kaptajn Koch et Udtryk for dens Beundring for hans og 
hans Fællers stolte Bedrift og dens Taknemmelighed for den for- 
træffelige Redegørelse. Jeg tillader mig hertil paa Foreningens 
Vegne at bringe Hr. Kaptajnen vor bedste Tak. 

Denne Udtalelse foranledigede Forsamlingen til paany at 
hylde Foredragsholderen med stærke Haandklap. 

Efter Mødet samledes en Del af Medlemmerne samt Gæ- 
sterne ved et fælles Thebord i et dertil reserveret Lokale. 

Regnskab 


over 
Foreningens Indtægter og Udgifter 
fra 1. Oktober 1907—30. September 1908. 


Indtægt: 
kasseDeholdnungsdenels 0 1558190 7 EEN 0,00 
eden sbidra Free SN EET PS BESES BE de FE TER NESS Pl 6705,90 
Hente eee NESS er DR BENN RE Sal Pass noe ne 156,44 
Bidras iik Gødmnøstorsøgsik Vestindien, RR ORE 500,00 
SØNS, YE TESKE" 78 KI LE He Are FØRT sone JCEOSRSSRJERERDE MENE scRES eg 13,75 
aan RIG EUT fondens EEN AM SR Er ås Ko DSN ME RSD SPAM DA | 
Udgift: 
Medlemsbladet: 
AR bey kninokos ken er ES ESSEN 2975,43 
Dr bronorarsLOrS Ar ker eres PERS 826,50 
CRRS ÆDLE N KE ale Ala Be DE ED 129775 
RE kspedit ons aA an ener eo 344,74 
SED INGES ERE EEN re EDEN MERE ØS, 38,00 
f. Heftning af grundlæggende Eksemplarer 160,90 z 
EEN 4475,32 
SEITE ÆT ETS SØ ER SEE EN RIST Cs 1200,00 
BOT SPEER ES MESSE PROS TS TEERT. 372,22 
Møde ERE RS SER SNS ANG RER 398,85 
ANG A a FO) fa FIG TES LETS SES TERE er elrere tr SES SEE RE tes SR FIS A SENERE 395,82 
[Brage ONE SS SE BR os EDP ED ESTE Faa E E Seed BESET NERE 74,79 
ialt DD arskVesTIN Alene re ERE REE MEE 200,00 
astra lelslandsker tres fer es REE NE ARR Rg 287,30 
tryk ogsalkkorkoversDanskeves indien en ere, 294,00 
KødnmssiorsøssieDanskivestindienseee NES MEE EDER 500,00 
HESS Deo dnmn den so SenIDrE 08735550 FRE FE as fEE sr 0,00 
Status. 
Aktiver: 
frnridfondenarSparekass eres re ENIS REN 2596,66 
BaanstisForeningens Kasserer eet Er —2003,34 
Passiver: 
SEE Gran dfonden ns Bo EET EEN, 
FOU ES MEE ANES KE ENS 


København den 30. September 1908. 
Ib Windfeld. 


8198,30 


4600,00 
2003,34 


2596,66 

Ovenstaaende Regnskabsextrakt er fundet overensstemmende med 
de førte Bøger og de til disse hørende Bilag. Formuen fandtes tilstede 
paa Sparekassebøgerne Nr. 7948 og 7999 i Dansk Arbejderbank. 


København den 12. Oktober 1908. 
F. Warburg. Carl H. Melchior. 


Budget 


for 


Foreningen »De danske Atlanterhavsøer« 
for Aaret 1. Oktober 1908—30. September 1909. 


Indtægter. 
Kassebeholdningtden 1 OKLObD ere 90 SEERE Kr. 0,00 
Medlemsbidrav FSR DET Hr NE SN SSD SEES REESE ERE — 6700,00 
Renter see SEES ENE SEN FE RR Hør ERR ant SÅ TS — .150,00 
s 6850,00 
Udgifter. 
Medlems blade CE 58 RES FEDE SR SEN EST SIRBES See Kr. 4000,00 
Sekretærens Bøn OS ERE SNE ENES ENN RR — 1200,00 
POOLE FE NNE REE EN eee ae KRANSE ENE SENR — 400,00 
Møder SE re ERE MU SENEST EN SEES ERR SSD NNE SKRESERR — 300,00 
Kontorh old ears ØRE, Hesse kann ILES ESTHER SR — 400,00 
Forskel rs LÆRE ag 2000 SSSE DES SEES ASE SE SE Mer SØNSRESSÆRN — 150,00 
STECROIXThØøjJeresS k ole EET Res — 100,00 
Aldrag"påa-Skylgstuk Grundfonden tk SEES ARE — 300,00 
6850,00 


Forventet Kassebeholdning den 30. September 1908...... 

Grønlandssælen og Normændenes Storfangst. 


Ved Journalist Henry Ette. 


FRE Vestgrønlændernes Atak, af de Danske i Grøn- 
land kaldet Svart- eller Sortside, den Sæl, der i Aarhun- 
dreder har været vore Vestgrønlænderes vigtigste Fångstdyr, har 
ogsaa fra Normændenes Side været Genstand for en storartet 
Fangst i Nordishavet, ikke i Davisstrædet. Sælen kaster som 
bekendt sine Unger i alt Fald paa tre forskellige Steder. Paa 
Isen under Labrador og New Foundland i Februar og Marts 
(Amerikanernes Fangstpladser), i Hvidehavet (Russernes) og et 
eller andet Sted paa Isen i Havet mellem Islands Nordkyst og 
77? n. B. Der er norske Fangstkaptajner, der mene, at Sælen 
1 Yngletiden endnu samler sig et eller andet Sted imellem Bjørne- 
øen og Novaja Semlja. Ingen har dog endnu bestemt kunnet 
paavise dette. Normændenes Fangst paa Grønlandssæl er først 
begyndt af Svend Foyn, den Mand, der mere end nogen anden 
har givet Stødet til, at Millioner og atter Millioner ere blevne 
hentede: hjem til Norge: . Én eneste Kaptajn, J. E. Samuelsen 
af Tønsberg, har alene for sin Part hentet over 100,000 Sæl, 
eller med et rundt, lavt Tal, 1 Million Kroner. Og alle disse 
Millioner ere hentede fra Havene omkring vore Bilande. Des- 
værre! Det er selvfølgelig aldeles umuligt nu at opstille nogen 
Hypothese om, hvorledes Danmark og vore Atlanterhavsøer 
havde set ud, hvis den Mand havde været en Dansker. Men 
gid han havde. været det. Det.er ikke min Hensigt her at give 
en detailleret Oversigt over hele den samlede Fangst af Sæl i 
Aarenes Løb. Efter at Svend Foyn havde fundet Fangsten, gik 
andre Rederier selvfølgelig i hans Spor, saa at en stor Flaade 
fra Tønsberg, Arendal, Stavanger og Sandefjord hvert Foraar 
gik op i Nordisen og efter et Par Maaneders Forløb vendte 
klodlastede tilbage til Norge. Den gamle Reder Smith af Fir- 
maet Smith & Thommesen, som i mange Aar havde tre bark- 
riggede Dampere i Fangst, »Viking«, »Njørd«, »Samson«, har 
engang sagt til mig: »Jeg gav Penge ud 'til de tre Fartøjer i 
Elve, og jeg fik dem tilbage i Floder!« Saa kom der pludselig 
i Slutningen af forrige Aarhundrede paa Grund af de daarlige 
Oliepriser et brat Omslag i Fangsten; Rederierne fik kun al- 

mindelige Bankrenter af deres Fartøjer, og da Nordpolsraseriet 
samtidig begyndte, solgte de rask væk af deres Skuder. 

For Grønlandssælen, hvis Bestand selvfølgelig i alle de 
mange Åar, da næsten hver eneste Unge blev taget, var blevet 
stærkt formindsket, kom denne Hvileperiode godt tilpas. Sæl- 
fangernes Antal gik ned til tre, »Njørd«, »Samson« og »Hertha«. 
Og samtidig som Skudernes Antal forringedes, formerede Grøn- 
landssælen sig igen. I de sidste femten Aar er Bestanden af 
Grønlandssæl atter tiltagen stærkt, saa stærkt, at ovennævnte 
Samuelsen nu mener, at den samlede Sælmasse i Nordishavet 
er lige saa stor, som da han som Unggut deltog i sin første 
Fangsttur. Og nu lader det til, at Fangsten paa Grund af de 
stadig opgaaende Skindpriser atter skal tage Fart. En ny Stor- 
fanger, S/S »Bjørn«, er bygget og udgaar fra Sandefjord. S/S 
»Samson« blev solgt til Trondhjem, og da den 1908 gjorde en 
samlet Fangst af 7800 Sæl (deraf 1400 Klapmyts) og 6 Bottle- 
noser, af Værdi ca. Kr. 80,000 (man gaar aldrig fejl, naar man 
multiplicerer Antallet af Sæl med Kr. 10) er det Rederiets Hen- 
sigt ved Køb af Dundee Hvalfangere eller ved Nybygning at 
forøge deres Flaade. Det bliver altsaa rimeligvis Trondhjem, 
der bliver den ny Basis for Fangsten, men Åalesund, der er en 
stærkt opadgaaende »Ishavsby«, vil sikkert ogsaa følge efter. 

Medens Sælfangerne tidligere kun vare belavede paa Fangst 
af Sæl, hvortil kun kræves Hakker og Rifler, er nu baade 
»Bjørn«, »Samson« og »Njørd« forsynede med seks Bottlenos- 
kanoner, hver med tilhørende Liner, hvad der støtter Foretagen- 
det, forretningsmæssigt set, i høj Grad. S/S »Bjørn« tog saa- 
ledes paa sin første Tur 1905 75 Bottlenoser og 8000 Sæl, i 
1906 80 B. og 7800 Sæl, i 1907 47 B. og 6800 Sæl. For dette 
sidste Aar, der altsaa langtfra kan betragtes som et udmærket 
Fangstaar, beløb Indtægten af Bruttofangsten sig til 111,500 Kr., 
nemlig Bottlenosolien (35 Kr. pr. Ton), 31,500 Kr., Sælskindene 
34,000 Kr., og 1150 Fade Sælolie 46,000 Kr.. Den samlede 
Udgift for en Storfanger til et fem-Maaneders Togt, Udrustning, 
Hyre, Proviant, Kul, Salt, Assurance, Udkogning af Spæk og 
Mandskabets Part beløber sig for Tiden konstant til 40,000 Kr. 
Nettofangsten var, altsaa 71,500 Kr. S/S »Bjørns« Aktiekapital 
er paa 180,000 Kr. Saa det er intet Under, at de Sandefjords 
og Trondhjems Pengemænd atter have faaet Lyst til at drive 
Sælfangst i Forening med Bottlenosfangst. Den sidste tage 

Sælfangerne mest i Maj imellem Spitsbergen og Grønlandsisen, 
og i Juni i Danmarksstrædet paa det saakaldte vestre Felt. 
Grønlandssælen havde i en lang Aarrække, et enkelt Aar und- 
taget, da den havde samlet sig ret Nord for Island, altid sine 
Ynglepladser Nordvest for Jan Mayen paa Vinterisen, ikke Stor- 
isen. Dette Forhold er nu totalt forandret. Og det ganske sim- 
pelt af den Grund, at der siden 1900 næsten ingen Vinteris 
mere er at træffe paa i Nordishavet. Endnu i 1900 var jeg om- 
bord paa S/S »Viking« paa slak Vinteris; men 1908 dampede 
og sejlede vi med S/S »Samson« i Marts og April i alle Ret- 
ninger uden at kunne opdage blot et saa stort Stykke gammelt 
Is, at Kaptajnen turde have dristet sig til at losse nogle Tdr. 
Kul ud paa det. Der var over hele Ishavet ikke andet end 
tynd Bay Ice, Pandekageis. Og saaledes havde Forholdene 
ogsaa været de foregaaende Aar. Vintrene maa altsaa have 
været meget milde. Det er ikke nu nær saa let som i ældre 
Tider at finde Grønlandssælen. Flere Holdepunkter er der dog. 
Sælen søger altid den østligste Is, den kan finde. Dette skyldes, 
at Havet øst paa er rigest paa Rejer. Et andet Holdepunkt er 
Stimene af Hansæl i Vandet. Kort efter at Hunnen har kastet 
sin Unge — denne er beklædt med en fin, gullighvid Pels (Ung- 
sælskind, 9—10 Shillings pr. Stk.), ved Fødslen ere Haarene 
ret lange og gule, senere blive de korte og hvide — lader Hun- 
nen sig bedække. Da Antallet af Hanner er langt større end 
Hunner, er der altid 2—3 Hanner paa Jagt efter hver bedæk- 
ningslysten Hun. Opdages der altsaa Stim af Hansæl i Marts, 
gaaende i Søen i en bestemt Retning, kan man være aldeles 
sikker paa, at Hunnerne og Ungerne maa søges den Vej. Et 
tredje Holdepunkt er Klapmytsen. Denne kaster ogsaa sine 
Unger i Marts, men noget tidligere end Grønlandssælen, saa- 
ledes at Sælfangerne hyppigt se drægtige Hunner af de sidste i 
Midten af Marts, men aldrig nogen drægtig Klapmytshun. Hvil- 
ket mærkeligt Kompagniskab der er imellem disse to Sæler, er 
det vanskeligt at faa Rede paa; men de samle sig altid med 
faa Sømils Mellemrum i Nærheden af hinanden, og Klapmytsen 
altid Nordvest for Grønlandssælen. Har man altsaa fundet den 
enetkangstu har man” ogsaa den anden. Det er blot at-gaå 
nogle Mil Sydøst eller omvendt Nordvest. I 1908 kom vi med 
S/S »Samson« først op i Klapmytsen og tog saa mange vi 
kunde overkomme inden Iste April. (Klapmytsen er efter de 

seneste forandrede Fredningsbestemmelser, der' skyldes J. E. 
Samuelsen, aldeles ikke fredet; Tiden for Grønlandssælen er 
flyttet fra 3die til 1ste April), saa dampede vi sydost og plum- 
pede straks op i Ungerne. Fangsten paa disse er langt besvær- 
ligere og farligere paa Pandekageis end i ældre Tid paa fast 
Vinteris. Naar Fartøjet dengang først havde fundet sig en sik- 
ker Havn, kunde Mandskabet tidlig om Morgenen gaa fra Borde, 
vandre lange Strækninger i alle Retninger ud over Isen, slaa 
Ungerne, flaa dem og samle Skindene i Haug. . Disse bleve 
mærkede med Skudens Flag og senere slæbte ombord. Paa 
Bay Ice! foregaar Fangstenhfra "Baad rMenterrIsenmegetitæn 
hvad Pandekageis for Resten næsten altid er, maa denne ogsaa 
forlades. Skytten hopper da fra Isstykke til Isstykke overalt 
hvorider ligger Unger Hanved Fake Moderen kh older sæ 
Vandet og af og til holder Øje med sin Unge. Derfor stiller 
han sig med Riflen i Anslag ved Siden af denne og spejder 
til alle Sider. Snart viser Hunnens Hoved sig et halvhun- 
drede Alen borte mellem Isstykkerne, og har i samme Øjeblik 
Sprængprojektilet i Halsen. Skytten kaster Riflen, griber Sæl- 
hakken og sætter i Spring over Isstykkerne hen til Sælen, der 
flyder i Vandskorpen, slaar Hakken i Hovedet og haler den 
op paa Isen. Saa springer han efter sin Riffel og udsøger sig 
en anden Unge. Efter ham komme hans fire Mand, som slaa 
Ungerne og flaa dem og de Gamle. Skindene samles i Haug 
paa de største Isflager, og Damperen gaar rundt og tager dem 
op. Men denne Hoppen og Springen, undertiden i høj Søgang, 
over smaa, upaalidelige Isflager er langtfra morsom. Daglig 
plumpede 3—4 Mand igennem og reddedes til Dels kun med 
yderste Besvær. Artiklens Forfatter var blandt andet saa uhel- 
dig at vælte rundt med et lille Isstykke, som jeg i et Nedspring 
traf paa Kanten. Jeg blev nødt til at slippe min Riffel, som 
selvfølgelig gik til Bunds; men jeg maatte have begge Armene 
fri for at klare Livet. Ovenpaa Dukkerten fulgte en Times 
Frysen og Tænderklapren, inden jeg kunde komme ombord. 
Sælfangst er ikke altid lige fornøjelig. 

Skulde det mærkelige Tilfælde engang indtræffe, at der i 
Nordisen hverken bliver Vinteris eller Bay Is, maa Grønlands- 
sælen søge Kanten af Storisen eller ogsaa Land. Thi i Havet 
kan Hunnen umulig føde sin Unge.  Moderkærligheden hos 
disse Dyr er meget stor. Opkommer der pludselig Storm og 

den tynde Is rives og gnides i Smaastykker, griber Hunnen sin 
Unge under højre Sveiv og svømmer bort med den, søgende 
efter større Is. Det hænder ogsaa ofte, at den pludselig springer 
op paa Flagen og gaar angrebsvis tilværks. Efter 10—12 Døgns 
Forløb, hvor Ungen stadig patter, mister den sin Haarbeklæd- 
ning. Først opstaa bare Pletter ved Bagsveivene, til sidst er 
den ganske sort og gaar da i Vandet. (Unge Hunner antage 
senere en graalig Farve, og først med Alderen opstaa de store 
sorte Partier paa Siderne). Dog ses hyppigt hvide Unger svøm- 
mende ellers kravlende”'sig "frem inVandskorpent fra" Flage" til 
Flage; men længere Ophold i Søen driste de sig ikke til, før- 
end hele Haarafkastningen er endt. Saa klare Ungerne sig selv 
og jage Rejer. I fint Vejr gaa de i hundredvis op paa Isen og 
sole sig. »Strimmelunger« kalde Sælfangerne dem. Naar Han- 
nerne i April have lagt Kølen til næste Aars Ungfangst, søge 
de nordover, helt til 80 Graden. I smukt Vejr er da hver Is- 
pakke mellem 74”, 75? og 80? sort af Hansæl. Men den er 
meget sky, og Storfangerne ligge derfor sjældent efter den. Det 
overlade de til de talrige Jagter fra Aalesund, Tromsø, Hammer- 
fest og gaa selv efter Bottlenos. Men med en hvidmalet Motor- 
baad med lydløs Motor og helt omgivet af hvid Sejldug vil jeg 
paatage mig at skyde Hansæl i Tusindvis i Maj. 

Danmark ejer for Resten den bedste Basis for Sælfangst, 
nemlig Isafjorden paa Islands Nordvestkyst. Her kunde ligge 
Kogeri og Kulstation. Paa faa Døgn kunde Damperen naa 
Fangstfelterne for Grønlandssæl, og i Juni og Juli paa et enkelt 
Døgn Klapmytsfelterne under Grønlands Østkyst. Derved op- 
naaedes, at Damperen ikke, hvad Normændene have gjort saa 
ofte efter en stor Ungsælfangst, har maattet kaste 3—-400 Tons 
Kul overbord for i Jernkasserne i underste Dæk og paa Banjen 
at faa Plads til Ungsælskindene. 


Kaptajn Søllings Fiskeindpakningsmetode. 
En Replik. 
Ved Kaptajn A. Sølling. 


Atlanten Nr. d4 skriver Hr. Dr. phil. Th. Mortensen under 
ovenstaaende: »men jeg kan ikke rigtig tro, at jeg skulde have 


— 344 — 


skrevet til Kaptainen, at Metoden passede godt for Forholdene«. 
Lad mig i den Anledning citere et Par Linier af Dr. Mortensens 
elskværdige Brev til mig om nogle Forsøg, han velvilligt har 
foretaget i Vestindien med min Indpakningsmetode. De. lyde 
saaledes: »Jeg har gjort nogle Forsøg dermed og fundet, at Me- 
toden ogsaa passer godt herude og virker ganske paa rette Maade«. 
Endvidere udtaler Dr. Mortensen om mit andet Forslag — Fiske- 
preservering uden Is: »Det er jo det kedelige ved Kaptain Søllings 
Forslag, at det kun er udtænkt, men ikke forsøgt; selv om det 
theoretisk lyder ganske rimeligt, er det ikke sikkert, at det er 
praktisk brugeligt«. 

Hertil maa jeg bemærke, at mit Forslag forlængst har staaet 
sin Prøve. Engelske Fagblade have Gang paa Gang henledet deres 
Læseres Opmærksomhed paa denne Metode, og engelske Sports- 
fiskere have baade i private Henvendelser og i Sportsblade prist 
min Metode i høje Toner. Som praktisk Mand vilde jeg natur- 
ligvis nødigt foreslaa noget, der ikke har staaet sin Prøve. 

Noget helt andet er det, om de vestindiske Fiskere ville benytte 
Metoden, men det bestemme vel de vestindiske Konsumenter. 

De kunne tvinge den igennem, og ville de ikke det vel, saa 
faa de nøjes med den halvfordærvede, uappetitlige Føde, som 
daarligt behandlet Fisk er. 

At basere den vestindiske Fiskehandel paa Salget af »levende« 
Fisk, som Dr. Mortensen proponerer, forekommer mig besynder- 
ligt. Danmark er jo nu snart ene om den antikverede Salgs-Form. 
Saa godt som hele den øvrige Verden foretrækker velbehandlet, 
d. v. s. velrenset og velpakket, slagtet Fisk, fremfor de halv- 
døde og næringsværdiforladte Gelémasser, som udbydes under det 
misvisende Navn »levende Fisk«. 

Sluttelig vil jeg dog takke Dr. Mortensen for hans elskværdige 
Kritik, som jeg langt foretrækker for den ligegyldige Taushed, 
som mange »rette Vedkommende« blandt mine egne Landsmænd 
udvise i denne Sag. Men i England og andre Steder vinder min 
Metode vedblivende Terrain. 

Som et lille Eksempel maa det maaske være mig tilladt at 
fremhæve, at den indiske Regering for Tiden gør Forsøg med 
den under Klimatforhold, der i det store og væsentlige korrespon- 
dere til de vestindiske. 

Jan Mayen. 


Ved Journalist Henry Ette. 


iD 7 geografiske Mil lange Ø, beliggende paa 71” n. B. 
og ca. 8? v. for G. burde efter hele sin Beliggenhed, nord 
for Færøerne og Island og øst for Grønland absolut have hørt 
med til vore danske Atlanterhavsøer. Det er ret mærkeligt, at 
ingen af vore østgrønlandske Ekspeditioner, hverken Ryders, 
Amdrups eller Mylius Erichsens, der dels ere passerede lige forbi 
Øen, dels endogsaa have sendt Ekspeditionsmedlemmer i Land 
paa kortere Besøg, har gjort sig den Ulejlighed at hejse det 
danske Flag paa Øen for senere at faa den anerkendt af Stor- 
magterne som dansk Besiddelse. Det vilde ganske vist have 
kostet en Smule Ulejlighed; men det kunde maaske have lønnet. 
sig, og en kommende Generation vilde rimeligvis have været 
taknemlig for det. Øen er absolut ikke, som vi Danske des- 
værre ere saa flotte til at benævne alt arktisk Land, »værdiløst«. 
Øen har store Fuglefjelde, der lever Mængder af hvide og blaa 
Ræve, Isbjørnen besøger ogsaa Landet, naar Isen ligger om 
Øen, og Fangst paa Sæl maatte der kunne gøres derfra med 
Baade. Af Guano maa der i Tidernes Løb være blevet opsam- 
let umaadelige Masser. Fire Færinger, jeg har talt med to af 
dem i Thorshavn, søgte for 7 Aar tilbage et mindre Statstilskud, 
10,000 Kr. i Løbet af 3 Aar, for at kunne tage Øen i Besiddelse. 
Det var deres Haab, hvis Regeringen vilde støtte dem, at faa 
S/S »Ingolf« til at landsætte dem. Men Regeringen nægtede al 
Hjælp. Eller ogsaa beholdt Amtmanden Andragendet og sendte 
det aldrig til Danmark. De fire Færinger vilde indsamle Dun 
og Æg, fange Ræve om Vinteren, skyde den Bjørn, der kom til 
Øen, og om Sommeren drive Fangst paa Sæl og Havkal. Maa- 
ske kunde disse fire Mænd have haft Glæde af at indlemme 
Øen i vore danske Atlanterhavsøer, og flere kunde være fulgt 
efter. — Nu er det for .sent. « Normændene har taget den i Be- 
siddelse. At Østrigerne skulde have noget som helst Krav paa 
Øen, fordi en østrigsk Ekspedition for et halvt Aarhundrede 
siden rejste nogle Huse paa den, benægte de selvfølgelig, fordi 
Østrig aldrig har hævdet nogen Besiddelsesret. Konsul Gjæver 
i Tromsø sendte den første Overvintringsekspedition derop 1906. 

” 
Disse Folk skulde hentes hjem med hans Fartøj S/S »Fridtjof«. 
Men S/S »Fridtjof« forliste paa Nordkysten af Island og alle 
Mand druknede paa nær en Maskinist. Ifjor Sommer sendte 
Gjæver atter en Ekspedition derop. Den overvintrer altsaa nu.… 
Desuden havde nogle Tromsøfangstmænd paa egen Regning 
startet en Ekspedition til Øen. Disse skulde altsaa i Juni 1908, 
da Artiklens Forfatter ombord paa S/S »Samson« passerede tæt ” 
forbi Jan Mayen, endnu være-der: Men vi. saa ganske ist" 
intet til dem. Alt ialt. Den lille Ø med den 8000 Fod høje, 
vidunderlig dejlige udbrændte Vulkan »Beerenberg« kan altsaa 
udelukkende paa Grund af manglende Omtanke og Handlekraft 
fra dansk Side nu betragtes som tabt. Men hvad! Vi har jo 
Land nok at miste af. 

Grønland under Krigen 1807—14F) 


Ved Provst Schultz-Lorentzen. 


lår 


rigen 1807—14 havde geografisk set et langt større Omfang 
: K end de fleste andre Krige, Danmark-Norge havde været ind- 
viklet i. Fjenden var jo England, der med sin langt overlegne 
Sømagt var i Stand til ikke blot at afspærre Danmark-Norge og 
stanse Rigets hele Handel, men ogsaa at føre Krigen saa langt 
ud, som Rigets Interesser rakte. Herved bleve Dele af Riget, som 
ellers ved deres Afsondrethed ikke let vare udsatte derfor, dragne 
med ind i Krigen og kom til at lide under denne, direkte eller 
indirekte. Saaledes gik det Færøerne, Island og Grønland. Vi 
behøve blot at nævne Forholdene paa Island og det tragikomiske 
Drama, der opførtes af Kong Jørgensen dér 1809, for at forstaa, 
hvorledes Krigstilstanden viste sine Virkninger saa langt mod 
Nord. 

Her ville vi fortælle om de Virkninger, Krigen havde i Grøn- 
land. Man kan i vore Dage forstaa, at Færøerne og Island, der 
ligge saa meget nærmere og hvor private Englændere maaske 
kunde have Interesse, kunde tildrage sig Fjendens Opmærksom- 
hed. Men Grønland! Saa fjærnt og afsides, saa vel hyttet bag 
Hav og Is. Ikke desto mindre kom Grønland, om end mere 
indirekte, til at lide under den langvarige Krig, Lidelser, der 
sandelig næppe have været mindre end deres, som stode midt i 
Krigen. | 


I Grønland var dengang som nu al Handel et Statsmonopol. 
Oprindelig begyndt som et Missionsforetagende, da Hans Egede 
1721 drog til Grønland, og tæt sammenknyttet dermed, havde 
Handelen efterhaanden emanciperet sig mere og mere som et 
selvstændigt Foretagende, snart i private, men fra 1774 udeluk- 
kende i Statens Hænder. 

Den indfødte Befolkning, som 1805 opgjordes til Tallet 6046, 
var i de snart 100 Aar, der vare gaaede siden Kolonisationens Be- 
gyndelse, mere og mere bleven vænnet til europæiske Kultur- 


=) Kilderne til denne Fremstilling ere foruden de citerede, af hvilke især 
Gieseckes Dagbog fremhæves, kun Arkivsager, som bero i grønlandske Arkiver. 

artikler. Selv om fremdeles Sælkød og Fisk udgjorde Grønlæn- 
dernes Hovednæringsmidler og Skind deres Klæder, var det dog 
nu allevegne saaledes, at de for deres Spæk og Skind af Sæl, Ræv og 
Bjørn, Hvalbarder, Edderdun o. lign. tilbyttede sig forskellige mere 
eller mindre nødvendige Ting. Vel var det forbudt at sælge dansk 
Proviant som Skonrogger o. lign. til de indfødte Fangere, men 
saadanne Ting, som netop derfor vare stærkt efterspurgte, var det 
dem dog muligt at tilbytte sig for grønlandsk Proviant som Fugle, 
Æg, Renskød o. lign. fra de danske Bestillingsmænd. Derimod 
var Bomuldstøj, Træ en almindelig Handelsvare. Og vigtigst af 
alle var Tobak, som ingen Grønlænder kunde undvære, Ammuni- 
tion og Bøsser. Disse sidste havde efterhaanden mere og mere 
afløst eller bleve i hvert Fald brugte ved Siden af Harpunen som 
et nødvendigt Fangstmiddel. Det var kun enkelte Steder, Fan- 
gerne fremdeles havde bibeholdt den gamle Fangstmaade med 
Harpun og Blære uden Bøssens Hjælp. De, der engang havde 
vænnet sig til Bøssen, kunde sjældent senere undvære den. 

Paa denne Maade kan det forstaas, at Grønlænderne efter- 
haanden vare blevne ganske afhængige af Tilførslen fra Dan- 
mark, men denne Afhængighed blev endnu større ved, at ikke 
faa Indfødte vare anvendte i Handelens og Missionens Tjeneste 
og saaledes ude af Stand til at erhverve sig Føden påa grønlandsk 
Vis, men helt henviste til at leve af Handelsvarer, som udgjorde 
den vigtigste Del af deres. Lønning. Det var mest Blandinger, 
som vare ansatte ved Handelen som Karle, Matroser, Haandvær- 
kere (Kivfakker) eller ved Missionen som Kateketer, og de saa- 
kaldte Kolonier eller Hovedhandelspladser vare næsten helt be- 
folkede med saadanne og andre indfødte, som levede af dem. 

Absolut afhængige af Tilførslen fra Danmark vare de egent- 
lige Danske, som vare ansatte i Grønland. Der var dengang om 
trent de samme Kolonier som nu, anbragte med 20 å 30 Mils 
Mellemrum op langs Vestkysten og ved hver Koloni var der 
ansat en Købmand eller en Oberassistent, som forestod Handelen 
hjulpet af en Assistent. I Reglen var der foruden nogle Blan- 
dinger ansat en Del danske Matroser og Haandværkere — som 
oftest af Holmens Folk. Paa nogle Steder, hvor der dreves en 
betydelig Hvalfangst, især Holstensborg og Godhavn samt nogle 
Steder i Diskobugten, var der til denne Fangst et betydeligt dansk 
Mandskab. Kysten var delt i to Inspektorater, hvis Inspektører 
boede i Godhavn og Godthaab og havde den Opgave at tilse Køb- 

mændene og i det hele varetage Handelens Tarv. Ved fem Kolo- 
nier var der endvidere danske Præster og paa enkelte særlige 
Stationer sad der tyske Missionærer af Brødremenigheden. Alle 
disse Europæere, — vi tør vel anslaa dem til ca. 300 — vare natur- 
ligvis helt henviste til at leve af tilført dansk Proviant, der ud- 
gjorde en Del af deres Lønning, og hvad de -kunde skaffe sig af 
fersk Kød, Vildt og lign., maatte de tilbytte sig for dansk Pro- 
viant, der, som vi have omtalt, var meget efterspurgt af Grøn- 
lænderne. 

Tilførslen' af alle disse Varer, som dels tjente til et Bytte- 
middel for at afkøbe Grønlænderne deres Produkter, dels tjente 
til de Danskes og fast ansatte Indfødtes Underhold, foregik påa 
danske Skibe fra København, der tidligere vare fragtede, men 
fra 1797 ejedes af Handelen"). Der sendtes i Reglen 8 å 10 saa- 
danne Skibe aarligt til Grønland, ialt paa ca. 800 Commerce- 
læster. Omsorgen for Grønlands Forsyning paahvilede en Direk- 
tion, som tillige ledede Handelen paa Færøerne. Den egentlige 
administrative Leder for Grønlands Vedkommende var Etatsraad 
Hartvig Marcus Frisch, som havde indtaget denne Stilling siden 
1781. Netop i Aarene før Krigen havde den grønlandske Handel 
givet et smukt Resultat. Hverken under de private Entrepre- 
nører eller i Statens Haand havde den før været lønnende, men 
en gavnlig Reform 1781, hvorved bl. a. Inspektørerne ansattes, 
og den stadig stigende Produktion sammen med stigende Tran- 
priser, vistnok foraarsagede af den evige Krigstilstand i Europa, 
havde hjulpet Handelen frem, saa der i 1790 kunde beregnes et 
Overskud paa 15,000 Rdl. og i de følgende Aar et endnu større. 

Under Hensyn til, hvor nødvendig Tilførslen til Grønland, 
som før omtalt, var, var det et ikke ringe Ansvar, der paahvilede 
den grønlandske Handelsdirektion. Ulykker paa Søen, Krigsfor- 
hold og andre lignende Hindringer kunde let foraarsage en Stands- 
ning i Tilførselen, der vilde komme til at gaa ud over Befolk- 
ningen. For saa vidt som muligt at hindre en saadan Ulykke 
var det paabudt 1790, at der ved Skibenes Afgang fra Grønland 
ved hver Koloni skulde være en Proviantbeholdning tilstede, til- 
strækkelig for mindst to Aar. Det var jo let nok at give en 
saadan Ordre, vanskeligere var det at overholde den. Og netop 
Aarene før Krigens Udbrud vare meget uheldige. Den ene Ulykke 


=) De købtes af Agent Bodenhoffs Enke. 

efter den anden indtraf. Vi nævne først en Række epidemiske 
Sygdomme, der hærgede den indfødte Befolkning. 1801 vare de 
sorte Kopper komne til Diskobugten og vandrede derfra ned til 
Holstensborg, hvor næsten hele Koloniens Befolkning uddøde, iait 
352. Paa den sydlige Del af Kysten rasede et Par Aar senere en 
smitsom og hæftig »Brystsygdom«. Ved Godthaab var der et 
Par Hundrede angrebne og ved Julianehaab døde der 1806 85 
Mennesker. Følgen af saadanne Epidemier var, at den indfødte 
Befolkning, endog den mest selvstændige Del deraf, udelukkende 
maatte søge sit Underhold hos de Danske. Mange Erhververe 
døde, og selv de, der helbrededes, vare længe altfor svækkede 
til at kunne skaffe sig og sine Livets Ophold. Den ellers saa 
indbringende Hvalfangst ved de ramte Kolonier indskrænkedes 
saaledes i en Aarrække. Og Skibene, som skulde sørge for Til- 
førslen og erstatte, hvad der saaledes gik ud af Beholdningerne, 
var i Aarene efter 1800 højst uheldige. I 1800—1807 forliste 
ikke færre end fem Skibe fuldstændigt, medens et hjemkom i den 
sørgeligste Forfatning. Det lykkedes Besætningen paa to af de 
forliste Skibe, »Neptunus« og »Gertrud Cathrine«, som forlodes 
i Isen omkring Kap Farvel, at bjærge sig ind til Kolonierne, 
hvor de maatte overvintre. Af de Skibe, som iøvrigt uden Uheld 
gik frem og tilbage i de samme Aar, maatte adskillige overvintre, 
endog det ene Aar efter det andet. Ialt var der i Åarene 1800— 
1807 14 Overvintringer. En saadan Overvintring vil jo sige, at 
den overvintrende Besætning tærer paa Koloniens Proviantbehold- 
ning, da Skibet maa bevare sin egen Beholdning til Hjemrejsen. 

Man kan derfor ikke undre sig over, at den Forsyning, der 
fandtes i Grønland, ikke var saa stor, som den burde være. Der 
skulde meget lidt til, blot et Skibs Udeblivelse eller et Skibs Over- 
vintring, saa lød der straks Klage over Proviantmangel. Man 
kan heller ikke frikende Direktionen for at have været efter- 
ladende paa dette Punkt og ikke gjort Alvor af Fordringen om de 
to Aars Proviantbehoidning. Sikkert var det i hvert Fald, at 
Kolonien ingen Modstandskraft kunde have under vanskelige For- 
hold. Og saadanne kunde let indtræffe. Et Varsko fik man i 
1801, da den kortvarige Krig udkæmpedes paa Københavns Red. 
Denne Krig ventede den grønlandske Handels Direktion allerede 
Aaret før, og selv da var det svært for den at skaffe Skibe 1il 
at gaa til Grønland, saa det blev kun en ringe Forsyning, der 
det Aar sendtes dertil. Heldigvis afsluttedes Krigen saa betids, 

at der endnu det samme Aar kunde sendes syv Skibe til Grøn- 
land med Forsyning. Men sæt nu, at Krigen havde varet blot 
et Par Maaneder længere. Selv, som det var, var der Mangel i 
Grønland. Faren indsaa man allerede dengang og den daværende 
Inspektør i Sydgrønland minder Direktionen herom, men uden 
Nytte. Der blev intet gjort, mens der var Tid dertil. 

Endnu maa vi fortælle, at Grønland i 1806 fik Besøg af den 
bekendte Mineralog Giesecke, der rejste derop for at undersøge 
Landet og samle Mineralier. Det havde været hans Hensigt kun 
at blive en kort Tid deroppe, men Krigen tvang ham til at blive 
i syv Aar. Først 1813 kunde han rejse hjem til Europa. Han 
blev saaledes Øjenvidne til og Deitager i den Nødstilstand, der blev 
en Følge af Krigen, og hans Dagbogsoptegnelser skylde vi meget 
anthvad her'er' fortalt”). 


Medens Direktionen for den kongelige grønlandske Handel i 
1800 havde advaret de Danske i Grønland mod en kommende Krig, 
synes det, at den i Foraaret 1807 har været ganske uden Anelse 
om, hvad der forestod. I hvert Fald tilskrev den de to Inspek- 
tører Motzfeldt i Nordgrønland og Myhklenpfort i Sydgrønland: 
»Vi kunne have den Glæde at bekræfte Efterretningen om Fre- 
dens Vedvarelse i Danmark«. Samtidig opsendte den som sæd- 
vanlig otte Skibe, der alle lykkelig naaede Grønland og dér afle- 
verede de medbragte Handelsvarer og Proviantsorter og til Gen- 
gæld indtog den sædvanlige Last af Spæk") og Skind. Giesecke, 
som havde haft et stort Udbytte af det ene Aars Ophold i Grøn- 
land, besluttede sig til at forblive endnu et Aar heroppe, men sin 
store Samling hjemsendte han. I Modsætning til de foregaaende 
Aar var der mærkeligt nok intet Skib, som var nødsaget til at 
overvintre. Det vilde denne Gang have været ganske heldigt, om 
det var sket. Ingen anede andet, da Skibene forlode Landet ud 
paa Eftersommeren, end at de næste Åar som sædvanligt vilde 
vende tilbage med ny Forsyning. 

Det første Bud, de Danske i Grønland fik om Krigens Udbrud, 
kom først Aaret efter og da igennem Fjenden. Englænderne vare 


z) Udgivet af F. Johnstrup 1878,"København: Bericht einer mineralogischen 
Reise in Grånland 1806—1813. 
zx) Dengang blev Spækket først i Danmark brændt til Tran. 

nemlig flittige Gæster i grønlandske Farvande. Hvad Hollæn- 
derne tidligere havde været som Hvalfangere og Handelsmænd 
paa den grønlandske Kyst, var nu gaaet i Arv til de engelske 
Sømænd. Hvert Aar plejede talrige engelske Skibe at indfinde 
sig i Davisstrædet, endnu før Isen brød op fra Kystens Fjorde 
og Bugter, og dér færdedes de hele Sommeren igennem paa Hval- 
fangst. Især var Diskobugten et af de bedste Steder til Hval- 
fangst. Dels derved og dels ved en Handel med de Indfødte, der 
i Virkeligheden var ulovlig, men alligevel hyppig fandt Sted, var 
Englænderne Konkurrenter til den danske Handel i Grønland. 
Alligevel herskede der et i Reglen godt Forhold mellem de danske 
Embedsmænd og de engelske Skibsførere, der tit gjorde de Danske 
Tjeneste ved at medbringe Post, overlade dem frisk Proviant o. 
lign., et Forhold, der skulde komme Grønland tilgode i Krigens 
Tid. 1808 vare de engelske Skibe ogsaa de første, der viste sig 
indenfor Godhavn, og fra en Skibsfører Marshal modtog man i 
Land den første Meddelelse om, at Krigen var udbrudt mellem 
Danmark og England. Man kan let tænke sig Bestyrtelsen over 
dette Bud. Hvorledes vilde nu de engelske Skibe stille sig, nu 
da de vare Fjender? Og hvorledes vilde det gaa med Tilførslen 
fra Danmark? I det første Tilfælde beroligedes man snart. De 
engelske Kaptajner, man dengang kom i Forbindelse med, viste 
sig overordentlig velvilligt stemte, ja, skyede end ikke at bruge 
stærke Ord for at udtrykke deres Vrede over, at England havde 
erklæret Danmark Krig. De tilbød ogsaa at yde de Danske af 
Proviant, hvad de kunde undvære. Saa fra den Side var der intet 
at frygte. Værre var den anden Bekymring for, at Tilførslen fra 
Danmark skulde blive stanset, og et frygteligt Slag var det, da 
man gennem en anden engelsk Hvalfanger fik et Brev, skrevet 
til Inspektør Motzfeldt fra en af de ifjor afrejste Skibsførere, 
hvori denne fra London meddelte Inspektøren, at af de ifjor 
hjemrejste otte Skibe vare de fem opbragte af Englænderne, da de 
uden at ane Krigens Udbrud rolig styrede hjemefter). Ikke 


æ) De opbragte Skibe vare følgende: Der Frihling, Kapt. Ketelsen — Jonge 
Lars, — Jæger, Narhvalen, — Svend Jepsen, Jomfru Cathrine, — Hans Lind- 
berg, Hvide Bjørn, — Lauritz Mathiesen. To af de andre, nemlig Hvidfisken 
Jørgen Lindberg og Jupiter, Broder Riewertz, slap ind i norske Havne, medens 
det sidste, det endnu som Amatørsejlklubbens Skib bekendte »Hvalfisken«, 
under Kaptajn Elberg lykkelig nåaede Helsingør, hvor det imidlertid ikke 
senere kunde slippe ud fra. 

blot var derved Skibene og deres Ladninger tabte for Handelen, 
hvad i sig selv var svært nok at bære, og for de i Grønland an- 
satte Embedsmænd, som maatte bære deres Del af Tabet, men 
Handelen havde altsaa heller ikke mere disse Skibe at sende til 
Grønland, og at fragte Skibe under disse urolige Forhold kunde 
enhver forstaa, maatte være en vanskelig Sag. Og hvad betød 
ikke denne Sagernes Stilling for alle i Grønland, baade de Ind- 
fødte og de Danske. Allerede nu vare de fleste af de gængse Han- 
delsvarer slupne op, — der var jo desværre kun en ringe For- 
syning — og selv om Grønlænderne kunde klare sig, da de jo 
vare vante til at leve af Landets egne Produkter, hvad skulde de 
danske da gøre? Vilde de ikke blot blive et besværligt Paahæng 
for Grønlænderne? Man kan forstaa, hvor alle Sind i Grønland 
have været rystede ved denne Efterretning om Krigens Udbrud, 
som nu hastigt bredte sig fra Koloni til Koloni, indtil alle deltog 
ide samme ængstelige Spørgsmaal. 

I Danmark var der ikke minåre Bekymring hos dem, der 
havde Slægtninge eller Venner i Grønland eller paa Embedsvegne 
stode i Forhold til denne Koloni. Man fik snart Efterretning om 
de fem Skibes Opbringelse og det derved lidte Tab. De andre 
Skibe, man endnu havde at raade over, synes man foreløbig ikke 
at have kunnet faa afsted, og hvorfra skuide man faa fragtede 
Skibe, der kunde komme afsted uden at opbringes af de engelske 
Krydsere? Det saa nærmest ud til, at det vilde blive umuligt at 
faa nogen Forbindelse med Grønland i Stand. Og hvorledes skulde 
det saa gaa dem deroppe? Man har vel tænkt paa den første 
Nybygd i Grønland, der efter mere end fire Aarhundreders Be- 
staaen var bleven ødelagt og dens Indbyggere forsvundne, maaske 
døde af Sult eller dræbte af Fjendehaand, og hvorfor? Fordi 
Forbindelsen mellem Grønland og Europa ophørte. Skulde nu 
dette gentage sig? Det kan ikke nægtes, at Direktionen i Begyn- 
delsen gjorde sig Umage for at afhjælpe Nødstilstanden. Etats- 
raad Frisch var gammel, men et andet Medlem, Justitsraad 
Wezæelsen, overtog Arbejdet. Fra Danmark var der slet ikke Taie 
om at faa Skibe ud gennem de fjendtlige Linier. Det Skib, 
»Hvalfisken«, der laa ved Helsingør, maatte pænt blive liggende. 
Kun fra norske Havne kunde der være Tale om at faa Skibe ud. 
Wezæelsen rejste da til Norge og det lykkedes ham at fragte en 
lille Skonnert »Norges Haab«, Skipper Quale, fra Farsund, som 
vilde vove at trodse det tidlige Foraar og de engelske Krydsere. 

Dette Skib, et meget lille og usselt Fartøj, bestemtes til Sydgrøn- 
land, og virkelig lykkedes det det at komme til Kolonien Sukker- 
toppen allerede d. 21de April 1808 — et usædvanligt tidligt Tids- 
punkt. Gennem dette Skib fik Sydgrønlænderne den første Efter- 
retning om Krigen og den eneste Forsyning. Det er ikke til at 
undres over, at mange af det danske Mandskab ved Sukkertoppen 
og Nabokolonierne foretrak at rejse hjem med dette Skib fremfor 
at afvente en uvis Skæbne i det halvt opgivne Grønland. Mange 
af disse vare desuden af Holmens Folk, som nu ved Krigens Ud- 
brud kaldtes til Fanerne. Giesecke, som indfandt sig ved Sukker- 
toppen for derfra at forlade Grønland, fandt i hvert. Fald Skibet 
helt overfyldt med de nævnte Passagerer, og da tilmed Skibet, 
som allerede sagt, var i meget slet Stand, vovede han ikke at 
betro sig til dette, men maatte for dette Aar opgive Haabet om 
at kunne forlade Grønland. 

De »utrolig slette« Varer, der opsendies med »Norges Haab«, 
vare den eneste Hjælp, Sydgrønland fik det Aar. Hvor lidt var det 
ikke imod, hvad man havde ventet, og hvad kunde det forslaa? 
Ikke engang til den ene Koloni Sukkertoppen, endsige til alle de 
andre Kolonier. Nordgrønland lykkedes det dog Direktionen at 
skaffe en særlig Hjælp til. Ved en gunstig Skæbne laa der netop 
et stort flensborgsk Skib »Diana« i ÅArchangel, hvorfra der var 
ret aaben Vej. Ogsaa dette fragtede Wewxelsen og sendte det til 
Nordgrønland, hvortil det endelig ankom såa sent som d. 6te 
Oktober, efter at man naturligvis forlængst i Nordgrønland havde 
opgivet at faa Skib fra Danmark"). Men ogsaa dér forsloge de 
. opsendte Varer kun lidt, og man havde baade i Nord og i Syd 
al Grund til at ængstes for det kommende Aar. I Grunden maatte 
al Forhaabning sættes til, at der snarligt maatte blive sluttet 
Fred, hvorved atter en regelmæssig Fart kunde komme i Gang. 

Dette Haab blev imidlertid ikke opfyldt. Man maatte i Vin- 
teren 1808—09 søge at klare sig med Resterne af, hvad man 
endnu havde i Behold. Direktionen i Danmark har vel gjort, 
hvad der kunde gøres. Man kan naturligvis ikke undre sig over, 
at man i Grønland var meget utilfreds og bitter over det lidet, 
der blev gjort fra Danmark. Men kunde der gøres mere? Et 


=) I Die Missionen der evang. Brider in Grønland und Labrador, Gnadau 
1831, Side 202—203, fortælles urigtigt, at dette Skib blev opbragt af Englæn- 
derne, og at Norges Haab var den eneste Forsyning. 

Bevis for, hvor utroligt vanskeligt det var under disse Krigsfor- 
hold at skaffe Forsyning tilveje til Grønland, faa vi ved at erfare, 
at man i 1809 maatte købe de nødvendige Varer i Danmark, der- 
fra over Aalborg—Christianssand føre dem til Norge, og atter 
transportere dem i aabne Baade langs Kysten fra Christianssand 
til Flækkefjord, hvor et af Handelens i 1807 indkomne Skibe, 
»Jupiter«, laa. En dristig Skipper Boh Ercken paatog sig at føre 
dette Skib til Grønland, og det lykkedes det da ogsaa at undgaa 
de engelske Krydsere og naa den grønlandske Kyst ved Kolonien 
Frederikshaab i Sommeren 1809. Men det var ogsaa alt, hvad 
Direktionen dette Aar kunde naa. Og endda var den Forsyning, 
»Jupiter« medførte til Sydgrønland, højst mangelfuld. En saa 
vigtig Artikel som Krudt var der slet intet af. Nordgrønland fik 
slet intet det Aar. 

Atter en Vinter under endnu slettere Kaar end den fore- 
gaaende. Man undres næsten over, at der endnu var noget at 
opholde Livet ved i Grønland. Man skuide ogsaa have troet, at 
det nu var blevet lettere for Direktionen at sende Undsætnings- 
ekspeditioner til Grønland. Handelen fra Danmark-Norge var 
netop 1809 blevet meget lettet ved, at det nu var tilladt Handels- 
skibe at købe »Licenser« i England. Ved en saadan var det paa- 
gældende Skib sikret imod at opbringes af de engelske Kapere, 
forudsat ellers, at de i Licensen stillede Betingelser vare opfyldte. 
Disse Betingelser vare bl. a., at det paagældende Skib skulde gaa 
ud fra en engelsk Havn, følge nøje den angivne Rejserute, og for 
Grønlands Vedkommende i Særdeleshed, at Tran og Spæk ikke 
maatte hjemføres. Naar hertil kom, at den engelske Regering i 
det hele, som vi senere skulle se, stillede sig venligt til Tanken 
om Grønlands Forsyning, skulde man have ventet, at der ende- 
lig var blevet gjort noget for at skaffe den nødvendige Undsæt- 
ning til Grønland. Men besynderligt nok skete det ikke. Kun et 
eneste Skib, »Freden«, Mathiesen, paatænkte man at sende afsted, 
og med dette ene Skibs Udrustning smølede man saa længe, at 
det først kom afsted sent paa Sommeren 1810. Da det nu oven 
i Købet havde en uheldig og besværlig Overrejse, naaede det 
først Egedesminde d. 6te November. Det siger sig selv, at man 
i Grønland havde opgivet at faa noget Skib dette Aar. Man har 
ventet og ventet, maalt de sidste Rester af Provianten, der var 
tilbage. For Nordgrønland var det en glædelig Overraskelse, da 
Skibet endelig kom. Men hvad hjalp det i Grunden? Paa denne 

sene Aarstid, hvor Nætterne vare mørke, Fjordisen ved at danne 
sig, og Davisstrædet fyldt med Drivis, var det umuligt for Skibet 
at forsøge paa at vende”hjem. Det maatte give sig i Færd med 
at forberede sig til Vinterleje, og den Proviant, det havde bragt 
op til de betrængte Kolonister, maatte nu Skibsmandskabet hjælpe 
til at fortære. Sydgrønland var helt uden Forbindelse med Europa 
det Aar. Intet Skib, ikke engang Post, kom dertil, thi Brevene, 
»Freden« havde bragt med, kunde først komme til deres Bestem- 
melsessted det næste Aar. 

Højdepunktet paa Nøden i Grønland og Direktionens For- 
virring i Danmark naaedes dog 1811, da der ikke sendtes et 
eneste Skib til Grønland fra Hjemlandet. »Freden« var ganske vist 
udeblevet det forrige Aar og da det endelig sent i Sommeren vendte 
hjem 1811, havde det tvært imod Licensen medtaget en Ladning 
Spæk. Det blev, derfor opbragt af Englænderne og i Septemher 
Maaneds Begyndelse ført til Leith som god Prise. Dette Skib var 
altsaa foreløbig i hver Fald unddraget Handelens Direktion. Men 
den havde jo dog »Jupiter«, Hvorfor gjorde man intet Forsøg 
paa at sende dette afsted. Det synes, som om de ledende Mænd 
i Danmark have været helt lammeåe. Hvor uforsvarligt var det 
ikke saaledes helt at afbryde Forbindelsen med de nødlidende 
Landsmænd og det Folk, som paa Grund af Monopolhandelen 
var ganske afhængigt af Danmark. Maaske have Rygter om, at 
Forholdene i Grønland ikke vare saa slette, haft nogen Indflydelse 
paa Direktionens Uvirksomhed. 

Men som en Følge heraf begyndte man i Grønland at forstaa, 
at vilde man reddes, maatte man handle selv. Der fandtes i Syd- 
grønland, hvor Nøden var størst, et lille Fartøj, Galeasen »Sæl- 
hunden«, paa 44 Læster. Dette besluttede man at sende hjem 
til Danmark eller rettere til Leith, dels for at give saa mange som 
muligt Lejlighed til at forlade Grønland, hvorved Udsigterne bleve 
bedre for de tilbageblevne, dels for atter at bringe Proviant op. 
Det var et voveligt Forsøg med dette lille Fartøj, stuvende fuldt 
af Passagerer, bemandet med tilfældigt frivilligt Mandskab, ført 
af en Assistent Kragh, som tidligere havde været Styrmand, og 
kun forsynet med den nødtørftigste Proviant, man havde kunnet 
undvære i Grønland, at gaa over Atlanterhavet. Men det lykke- 
des. Skibet naaede ikke blot Nordsøen, men Kaptajnen førte det 
endog ind i en norsk Havn, ikke til Leith, som han var beordret 
til. Han foregav, at Grunden dertil var Mangelen paa Proviant (?), 


men det har vel snarere været et dristigt Kup for at redde Lad- 
ningen for Fædrelandet. Denne hans Adfærd blev imidiertid Kil. 
den til ny Vanskelighed for Direktionen. 

Maaske har det været denne de grønlandske Indvaaneres 
selvstændige Optræden, der ledsagedes af stærke Klager heroppe 
fra, måaske ogsaa det hjærtelige Forhold, der efterhaanden udvik - 
lede sig mellem den grønlandske Koloni og Fjenden, der vakte 
den grønlandske Handelsdirektion af Dvalen. I hvert Fald mær- 
kes der tydeligt fra dette uheldige Aar 1811 en større Virksomhed 
for at skaffe Grønland den nødvendige Undsætning. Den hjem- 
komne Galease vilde man gerne 1812 have sendt direkte fra 
Bergen til Grønland og havde i den Anledning samlet en Dei 
Proviant sammen til den. Men Englænderne nægtede at give 
den License og krævede, at den skulde indfinde sig uden Last i 
Leith for derfra at opgaa til Grønland. Der var intet andet for 
Direktionen åt gøre end åt finde sig i disse Betingelser. Galeasen 
blev sendt til Leith og »Freden« blev ligeledes paa samme Maade 
ekspederet i England. Den Last, Galeasen skulde have haft i 
Bergen, fik man nu ført over i »Jupiter«, der laa sammesteds, 
og dennes Fører, Boh Ercken, erklærede sig beredt til uden 
License at bryde gennem den engelske Afspærring. Da alle disse 
Undsætningsforsøg lykkedes, blev Grønland saaledes i 1812 be- 
sejlet af tre Skibe, hvad der lindrede den værste Nød, idet disse 
ikke blot tilførte Proviant, men ogsaa hjemførte Passagerer. Da 
alle disse tre Skibe lykkeligt hjemkom det samme Aar, kunde man 
sende dem op igen den sidste Sommer, Krigen holdt paa, 1813, 
endda forøget med et fjerde Skib, nemlig »Hvalfisken«, som nu 
var sluppet ud fra Helsingør og i Norge ekspederedesø) til Grøn- 
land. Hermed var i Grunden den egentlige Krigstid og den værste 
Nød overstaaet. Vel varede det længe, ogsaa af Hensyn til den 
truende Krig med Sverrig, inden Skibsfarten paa Grønland naaede 
sit fulde Omfang, men der kunde nu dog føres den nødvendisgste 
Proviant og de nødvendigste Handelsvarer til Kolonien. 

Det kan ikke nægtes, at der fra dansk Side kun var gjort lidet 
for at vedligeholde Forbindelsen med og føre Undsætning til den 
danske Nybygd i Grønland. Hvor vanskeligt det end har været, 
ogsaa paa Grund af manglende Pengemidler, at faa Varer skaffet 


+) Af en privat Købmand Kiartan Isfjord. 

tilveje og Skibe sendte ud, der kunde dog sikkert have været 
gjort mere derfor, især da Englænderne hele Tiden indtoge en 
meget velvillig Holdning i denne Sag. 


Klapmytsen og Nordmændenes Storfangst. 
Ved Journalist Henry Ette. 


7” lapmytsen er efter Hvalrossen og Storkobben, eller Blaasælen, 
Ishavets største Sæl. Den er ikke circumpolar, men er en 
amerikansk Dyreart, nord for Åsien er den saaledes aldeles ukendt. 
Blæresæl benævnes den ogsaa, fordi den udvoksne Han paa Snu- 
den besidder en Blære, som den kan puste op. Hvad denne Blære 
egentlig skal bruges til har vist givet Zoologerne en Del at tænke 
over. Enten er den Hannens Pynt for Hunnen eller et Skræmme- 
middel, der skal forskrække eventuelle Fjender. Hvor Dyrene 
opholde sig om Vinteren er ukendt. Rimeligvis paa Drivis (Vin- 
teris) eller Storis langt fra Land. Men kommer man tidlig i Marts 
op til Bay Icen ved Jan Mayen, støder man straks paa Sælen, 
dels aarsgamle Unger, af Sælfangerne benævnede »Klapmytsgrise«, 
som allerede leve paa egen Haand, dels Hunner med nyfødte 
Unger, hvis Skind staar i høj Pris. Drægtige Hunner støde 
Sælfangerne aldrig paa i Modsætning til drægtige Hunner af Grøn- 
landssælen, der i Marts ere ret almindelige. Dette har givet en gam- 
mel Sælfangerkaptajn, J. E. Samueisen af Tønsberg, den Ide, som 
det ogsaa er lykkedes ham at faa realiseret, at Klapmytsen nu 
efter de internationale Fredningsbestemmelser aldeles ikke er 
fredet. Tidspunktet for Grønlandssælens Fredning er efter samme 
Lov flyttet fra 3die til lste April. Sælen har altsaa mistet tre 
fredelige Dage. Dette er af stor Fordel for Sælfangerne, der ofte 
ere oppe i Isen i Midten af Marts og nu kunne drive Fangst paa 
Klapmyts hele fjorten Dage førend paa Grønlandssæl. Spredte 
Familier af Klapmyts, Han, Hun og nyfødt Unge, træffes i Marts 
og April over hele Nordisen. Fra Tønden påaa en Storfanger 
kan ofte i klart Vejr observeres en Snes paa én Gang. Ses en 
Hun med Unge alene paa Isen, kan man være aldeles sikker paa, 
at Hannen opholder sig i Vandet i Nærheden. Den stikker da 
nu og da sit svære Hovede op imellem Isflagerne, ser paa Hunnen 
og puster Blæren op med en gurglende Lyd. Jeg har aldrig set 

den hverken puste Blæren op med aaben Mund eller brøle eller 
bide med oppustet Blære. Men jeg vil ikke ligefrem benægte, at 
den kan gøre det. Springer man ned til Hunnen, er Hannen ofte 
i samme Øjeblik oppe paa Isen og gaar angrebsvis til Værks. Det 
er da raadeligt at have Hakken eller Riflen parat. Thi Dyret maa 
kunne give et forsvarligt Bid. Jeg har set Sælfangere, der først i 
sidste Øjeblik have klaret Livet. Men et Slag med Jærnhakken 
oven i Blæren eller Hovedet er dog nok til at bedøve Dyret. 
Hunnen gaar under ingen Omstændigheder, modsat Grønlands- 
sælen, i Søen, saalænge den nyfødte Unge ligger paa Isen, og der 
er Fare paa Færde. Foruden disse, altsaa over hele Isen mellem 
Grønland og Bjørneøen, Spitsbergen, spredte Familier, samler 
Klapmytsen sig altid i Marts i én stor, samlet Masse og altid nord- 
vest for »Ungsælen«. Massen af de sainlede Klapmytsfamilier 
er dog aldrig saa stor, som den samlede Masse af Grøndlandssæl 
kan være; men der maa dog kunne være mangfoldige Tusind, da 
et enkelt Tusind tagne Dyr næsten ikke kan ses påa Sælmassen. 
I 1908 var jeg med S/S »Samson« oppe i en saa stor Klapmyts- 
fangst, at jeg aldrig vilde have forladt den forat give mig til at 
lede sydøstover efter »Ungsælen«. Dyrene ere paa dette Tids- 
punkt ganske overordentlig fede, Hannerne, »Hættefanterne«, de 
mægtigste Eksemplarer, jeg nogensinde har set, og Skindene me- 
get smukke, plettede og haarfaste. De nyfødte Unger, som jo nu 
komme meget sjældent paa Markedet, skulle være de højst betalte 
paa Londonnermarkedet af alle Sælskind. Fra Vestgrønland 
kommer der vist en Del. Storfangerne give sig sjældent Tid til 
at tage noget videre af Klapmytsen i Marts, da de altid ere saa 
forhippede paa at komme op i Grønlandssælen; men et mindre 
Fartøj med kulbesparende Maskine eller Motor kunde gøre en 
udmærket Forretning. Det andet kendte Sted, Klapmytsen 
samler sig i store Masser, er under Haarskiftet i Juni i Danmarks- 
strædet paa Storisen under Grønlands Østkyst, mellem 25” og 
35" w. for G. Her træffes aldrig nyfødte Unger, men kun 
Hanner, Hunner og »Grise«. Jeg antager, Parringen finder Sted 
her Senhøstes, men har i Juni, Juli aldrig observeret noget Til- 
fælde af Parring paa Isen. Klapmytsen her er noget forskellig, 
»Hættefanterne« ialfald mindre end dem, der tages i Nordisen. 
Fangsten i Danmarksstrædet er først fundet af Kapt. Bernt Iver- 
sen paa Svend Foyns Sælfanger S/S »Isbjørn«. Siden det Aar 
anslaar Fritjof Nansen Nordmændenes samlede Fangst til 1888 


53607 


til "/, Million Dyr. Nu kan Tallet vel sættes til /, Million. (Naar 
Forfatteren af Artiklen Grønland, Dyrelivet, her i »Atlanten«, 4de 
Aargang, Nr. 48 skriver Side 398 »henved en halv Million dræbtes 
aarlig«, er dette selvfølgelig en Misforstaaelse. Men sættes det 
samlede Antal nedlagte Dyr nu blot til 700,000, og sættes Værdien 
for hver Klapmyts til 10 Kr., have Nordmændene altsaa plukket 
Havet ved vort største Biland for mindst syv Millioner Kroner. 
Der skelnes her mellem gode og daarlige »Klapmytsaar«. Ikke 
fordi der ikke er Sæler nok, det er der altid. Men Storisen kan 
være for tæt til at sende Baadene ud, og gaaende komme Skyt- 
terne aldrig ind paa disse Klapmytser. De ere for sky og høre 
selv de letteste Trin paa Isen. Dette skyldes rimeligvis Isbjørnen, 
der her har et af sine bedste Jagtfelter. Till at begynde med 
er Sælen ogsaa her meget fed, men er Midten af Juli naået — St. 
Hanstiden er den bedste Fangsttid — ere Dyrene saa magre, åt 
Fangsten ikke er lønnende for de store barkriggede Sælfangere, hvis 
Udgifter pr. Dag løbe op til 100 Kr. En mindre Damper med 
Besætning af billige Islændere vilde derimod kunne drive Fang- 
sten hele Efteraaret ud alene for Skindenes Skyld, der vinde i 
Haarfasthed og Værdi, eftersom Efteraaret nærmer sig; men Sæl- 
fangeren skulde helst have Kogeri og Kulstation i Isafjorden. 
Senhøstens komme Dyrene ud i Iskanten og ere da lettere at faa 
Tag i. Klapmytser er der rimeligvis i Storisen langs Grønlands 
Østkyst, helt fra 80" og til Kap Farvel. I 1902 har jeg i Juli'og 
August set dem overalt mellem 70” og 75" n. B. Men det er dog 
intet at sammenligne med den egentlige store Klapmytsfangst. 
For at give Læseren Begreb om, hvilke Masser af Klapmytser 
der endnu samler sig i Danmarksstrædet, skal jeg oplyse, at i 
Juni 1900 tog Damperne »Viking«, »Njord«, »Vega«, »Hekla<, 
»Samson« 25,000 i Løbet af 14 Dage. Deraf »Viking« 4600. Vi 
vare første Mand i Fangsten, og vi dampede seks Timer igennem 
den, inden vi naaede en lille »Indsø« i Isen. Der laarede vi 10 
Baade og tog paa éngang 3000. Men da vare Riflerne ogsaa såa 
varme, at vi daarligt kunde holde paa dem. Og da Solen var- 
mede stærkt, og Spækket paa Skindene paa Dækket ligefrem 
smeltede, maatte vi »afspække«, inden vi kunde tænke paa at 
gøre ny Fangst. »Samson« blev overlastet og forlod Isen paa et 
Tidspunkt, hvor den endnu kunde have taget mange Tusind. 
I 1901 saa jeg den største Masse Klapmyts, jeg nogensinde har 
set. Jeg anslog løselig Tallet til ”/, Million; men der kan ogsaa 

have været over 1 Million. Ogsaa 1908 saa jeg en meget stor 
Sælmasse østen for Kap Dan og tæt under Land. Vi toge med S/S 
»Samson« straks 1400; men da slaknede Isen ud, og Klapmytserne 
gik ned, et Særkende for Dyret, naar der sker Forandring i Isen, 
og vi havde ikke Kul nok til atter at lede den op, et slaaende Be- 
vis for, at en Sælfanger helst maa have Kulstation og Kogeri 
paa Island. 


Kaptajn Søllings Fiskeindpakningsmetode. 
Et Gensvar. 
Ved Dr. phil. Th. Mortensen. 


dn Hr. Kaptajn Søllings Replik i sidste Hæfte af »Atlanten« 
maa det være mig tilladt at komme med et Par Bemærk- 
ninger. 

Det tomtaålte Brewtskrev- jeg "for 3Aar”siden” "Det tør-da 
nok være tilgiveligt, om jeg ikke nøjagtig husker, hvilke Ord 
jeg har brugt deri. Men Indholdet husker jeg godt. Selv om 
nu Kaptajn Søllings Citat af mit Brev viser, at jeg har brugt 
Udtrykket »at Metoden ogsaa passer godt herude«, saa viser 
Kaptajnens første Bemærkning om denne Sag (»Atlanten« Nr. 53 
p. 264), at jeg i Realiteten havde Ret, nåar jeg skrev, (Nr. 54 
p- 289), at jeg ikke rigtig kunde tro, at jeg skulde have skrevet 
til Kaptajnen, at Metoden passede godt for Forholdene. Paa 
nævnte Sted (p. 264) skriver Kaptajn Sølling nemlig, at jeg i 
mit Brev har sagt: »men nogen som helst praktisk Betydning 
kan den ikke faa her, saa længe Isen er saa dyr.« Jeg maa 
indrømme, at Ordene »passer godt herude« ere mindre vel 
valgte — men Fremhævelsen af, at Metoden ingen praktisk An- 
vendelse vil kunne faa, viser tydelig nok, hvad Meningen var. 
Og hermed turde være sagt nok om de omstridte Ord. 

Naar Kaptajn Sølling videre kritiserer mit Forslag om at 
faa den vestindiske Fiskehandel omordnet saaledes, at den ba- 
seres paa Salget af levende Fisk og hævder, at Danmark snart 
er ene om denne »antikverede Salgs-Form«, saa maa jeg dertil 
bemærke, at Salg af levende Fisk finder Sted i betydelig Ud- 
strækning ved Florida (Key West), paa Cuba (og vistnok ogsaa 
paa Portorico). Naar denne Salgs-Form altsaa har vist sig 

praktisk andre Steder J Vestindien, synes det mig, at der er 
god Mening i at optage det samme "paa vore Øer. Der er jo 
en ikke ringe Sandsynlighed for, at en Metode, som Ameri- 
kanerne bruge og have” brugt i længere Tid, ikke er saa helt 
uheldig endda .Forøvrigt har jeg ikke selv set Forholdene paa 
Cuba og ved Key West, og jeg har altid anset det for en Selv- 
følge, at om det nogensinde kommer dertil, at man virkelig vil 
gøre noget for at ophjælpe Fiskerierne ved vore vestindiske Øer, 
saa maa den, der skal forestaa den Sag, forinden have Lejlig- 
hed til at studere Fiskeriforholdene ved Key West og paa Cuba, 
saa han kan medbringe selvstændigt og grundigt Kendskab til, 
hvad der andre Steder har vist sig praktisk værdifuldt under 
tilsvarende Naturforhold. 

Hr. Kaptajn Sølling meddeler nu videre, at hans ny Metode 
— Præservering uden Is — har staaet sin Prøve. Hvorvidt 
disse Forsøg ere foretagne allerede før Kaptajnens første Med- 
delelse-(1Nr.53,:. Maj 1908) -sesfikke klart: Dadersik kend 
det citerede Sted siges noget om, at Metoden er prøvet, kun at 
den er »udtænkt«, var det vel ikke uberettiget af mig at udtale 
Ønsket om at se det praktiske Bevis for Metodens Brugbarhed. 
Nu skal jeg blot udtale min Glæde over, at Metoden virkelig 
har vist sig god. Jeg nærer derefter ingen Tvivl om, at denne 
let anvendelige Metode vil faa stor Betydning, navnlig i Tro- 
perne, saafremt den viser sig ogsaa »at passe godt« der, hvad 
der jo paa Forhaand ér megen Sandsynlighed for. Ogsaa paa 
vore vestindiske Øer vil denne Metodé da sikkert være udmær- 
ket anvendelig, eventuelt i Forbindelse med Salg af levende 
Fisk. Der vil jo nemlig altid være en Del Fiskearter, som det 
er umuligt at opbevare levende, og som da ville være selvskrevne 
til at behandles efter Kaptajn Søllings ny Metode. Om den 
maaske til Slut ogsaa vil besejre Salget af levende Fisk, vil 
Tiden vise. I hvert Tilfælde synes det mig, at Kaptajn Sølling 
fortjener megen Anerkendelse for sit Arbejde i denne Sag. 


Rettelser. 


I Bogen »De danske Atlanterhavsøer« staar Side 599 Lin. 5 
0: anført: 3000 Agre Land, hvilket bedes rettet til: 2000 Agre Land. 
I Medlemsfortegnelsen staar Side 346: Frimodt, J.P. Grosserer, 
NODE ved Direktør ja Warburg, hvilket bedes rettet til Grosserer 
. Warburg. 

Grønland under Krigen. 1807—14. 


Ved Provst Schultz-Lorentzen. 


II. 


vorledes det vilde være gaaet de Danske i Grønland uden Eng- 
lændernes Hjælp, er ikke godt at vide. Det er derfor værd at 
se, hvorledes denne Hjælp var. Vi have i det foregaaende omtalt 
de engelske Hvalfangere, som aarligt plejede at færdes i Disko- 
bugten, og som, ogsaa da Krigen var brudt ud og de Danske vare 
blevne Fjender, bevarede deres velvillige Holdning overfor disse. 
Gennem dem modtog de Danske Post over England, gennem dem 
forhandlede Inspektøren med den engelske Regering, de hjalp 
de Danske med al den Proviant, de kunde undvære, ja, de gik 
endog saa vidt, at de i Samtaler »ytirede deres Misfornøjelse over 
"deres Regerings Adfærd«") og udtalte, at Krigen vedvarede imod 
den engelske Nations Ønske og Vilje"). Men denne Hjælp forslog 
kun lidt. Dels kom den kun enkelte Mennesker og enkelte Kolo- 
nier, især Godhavn, til Gode, dels vare de engelske Skibe jo ud- 
rustede til Hvalfangst for hele Sommeren og kunde ikke medføre 
stort udover, hvad de selv behøvede. 

Af langt større Betydning var det, at man i England var be- 
tænkt paa selv at sende Undsætning til Grønland.. Den danske 
Konsul i London, Wolff, lod i 1808 Inspektøren for Nordgrønland 
vide, at der samme Aar vilde blive udsendt to engelske Skibe 
med Proviant og Handelsvarer. Disse Skibe rejste virkelig ogsaa 
fra England som lovet, men det ene af dem, som var bestemt for 
Sydgrønland, forliste i Isen omkring Kap Farvel paa Oprejsen. 
Det andet Skib, en armeret Krydser »Neptunus« under Kaptajn 
Yarrath, kom dog lykkelig og vel til Godhavn og Holstensborg, 
hvor den afleverede sin Last. Selvfølgelig har den til Gengæld 
krævet og faaet grønlandske Produkter, og Prisernes Beregning 
var næppe til Fordel for de Danske, men dels var Nøden saa 
stor, dels var ogsaa den Smule Proviant, der i Krigsaarene kom 


%) Giesecke S. 97. 

fra Danmark, saa kostbar, at ingen vægrede sig ved at handle 
med Englænderne. Alligevel havde man en Følelse af, at disse 
Skibe, som ikke vare Hvalfangere, vare Fjender, og det var altid 
med en vis Ængstelse, man saa dem løbe ind i Havnen. 

Havde England vedblevet med at sende en saadan aarlig 
Understøttelse, vilde jo ogsaa alt have været godt. Men enten 
man nu var blevet lidt nedslaaet ved det ene Skibs Forlis, eller 
Foretagendet ikke helt har svaret Regning, man lod i hvert Fald 
flere Aar gaa hen, før man atter forsøgte. Først 1811 sendte man 
atter to Skibe til Grønland, der begge lykkeligt kom til deres Be- 
stemmelsessted. Det ene, et tremastet armeret Skib paa 10 Kano- 
ner, »King George«, John Turner, kom til Godhavn d. 27de Au- 
gust 1811 og opgav at være ladet med Proviant og andre Varer 
for den engelske Regerings Regning for at besejle Kolonierne i 
Bugten og der indlade Landets Produkter og føre disse til London. 
Dog vilde Kaptajnen ikke, trods Inspektørens Opfordring, frem- 
vise sine Papirer"). Mon det ikke har været, fordi Ekspeditionen 
var af mere privat Natur, end man foregav? Denne Tilførsel fra 
England blev ogsaa den sidste, men det er let at forstaa, at hvad 
den medbragte, var kærkommen for de Danske, selv om det kom 
fra Fjendehaand. 

At Englænderne trods alt våre Fjender, skulde man ogsaa faa 
mere direkte at føle, selv om det kun blev en enkelt Episode. Ved 
Grønlands nordligste Bygd, Tasinssak, hvor der var en Handels- 
station under Bestyrelse af en dansk Mand, Mads Thomsen, ind- 
fandt der sig nemlig en Dag i 1811 en engelsk Hvalfanger, »True 
love«, ført af Kaptajn Foster, men i Stedet for som ellers at pleje 
et fredeligt Handelssamkvem med den danske Bestyrer, brød den 
engelske Kaptajn Spækhuset op og røvede, hvad der fandtes deri, 
ialt 80 Tdr. Spæk og en Mængde Skind. Denne Adfærd er saa ene- 
staaende i Forhold til Englændernes Opførsel ellers, hvorfor det 
ogsaa nu anføres, at den engelske Kaptajn var beruset og at hans 
eget Mandskab misbilligede hans Adfærd, ligesom han ogsaa se- 
nere trods sit Kaperbrev blev desavoueret af den engelske Rege- 
ring og afsat, hvilket alt blev meddelt Nordgrønlands Inspektør 
Aaret efter, da det samme Skib indfandt sig ved Godhavn med 
en ny Kaptajn, Watisont). 


+) Giesecke S. 269. 

Naar vi spørge om, hvad det var, der bevægede den engelske 
Regering til at stille sig saa velvilligt overfor Grønland og de Dan- 
ske dér, maa vi vel erindre, at Hvalfangerne, som færdedes paa 
disse Kyster hver Sommer, ikke havde nogen Fordel af det mod- 
satte, og at i det hele ingen engelsk Undersaat havde nogen Inter- 
esse i Grønland. Formodentlig have de to Ekspeditioner i 1808 
og 1811 ikke betalt sig overdrevent godt, siden de ikke gentoges. 
Men vi maa ogsaa se den engelske Regerings Stilling i et større 
Forhold. Det er jo nemlig bekendt, at blandt de danske Kolo- 
nier var det især Island, man i England nærede Interesse for. 
Særlig den ansete engelske Filantrop og Mæcen Sir Joseph Banks 
havde fra sine Rejser bevaret en varm Interesse for Islænderne 
og opnaaede den engelske Regerings Tilladelse til at sende et Skib 
med Levnedsmidler derop for at komme disse til Hjælp i deres 
Nød, der var ligesaa stor og skyldtes de samme Aarsager som 
Grønlændernes. Dette i Forbindelse med den bekendte »Kong« 
Jørgensens Optræden paa Island har sikkert givet Stødet til, at 
den engelske Regering under 7de Februar 1810 udstedte en kgl. 
Anordning, der forbød dens Undersaatter at udøve Fjendtligheder 
påa Island, Færøerne og Grønland, ligesom det ogsaa forbødes 
engelske Krydsere og Kapere at opbringe Skibe hjemmehørende 
paa disse Steder, hvis Beboere og Skibe overalt paa det britiske 
Riges Omraade skulde betragtes som henhørende til en venligsin- 
det Magt. Omvendt tillodes det engelske Undersaatter at opholde 
sig og drive Handel paa de samme Steder). Der er al Grund 
til at tro, at det er denne kongelige Anordning, som gav Stødet 
til Undsætningsekspeditionen fra England 1811 og bevirkede, at 
den engelske Regering paa Inspektør Motzfeldts Klage undersøgte 
det skete Overgreb ved Tasinssak og saa stærkt straffede dette, 
ligesom det ogsaa lovede fuld Erstatning for Ranet. Det har sik- 
kert ogsaa været i Ly af denne humane Anordning, at de grøn- 
landske Inspektører, især Nordgrønlands, direkte kunde forhandle 
med den engelske Regering paa »grønlandske Indvaaneres« Vegne. 
Det synes endog, at Firmaet Corbeth Barthwith & Comp. i Leith 
have været Kommissionærer for Grønland. Det var saaledes til 
dette Firma, at den omtale Galease blev ekspederet, og det var 
Førerens egen Skyld, at han i Stedet foretrak at gaa til Norge. 


") Kong Jørgen Jørgensen, af Kapitain J. C. Johansen, Musæum 1892 II, 
8236. 

Hvor humant den engelske Regering fastholdt det engang tagne 
Standpunkt, viste sig, da Skibet »Freden« i Eftersommeren 1811 
paa Vejen hjem fra Grønland blev opbragt og ført til Leith. Ikke 
blot bleve alle Passagererne frigivne og ved en Parlamentær bragt 
til Tønningen, hvorfra Hjemrejsen var let, men, uagtet Skibet 
faktisk havde overtraadt de i Licensen stillede Betingelser og 
hjemført »Tran og Spæk«, og Krydseren saaledes var berettiget til 
at anholde den, blev den dog af Priseretten frigivet »som grøn- 
landske Indvaaneres Ejendom«. 

Hvorledes vilde Forholdene vel være blevne for de Danske i 
Grønland uden denne den engelske Regerings velvillige og hjælp- 
somme Holdning? Selv nu, hvor de bleve hjulpne af Fjenden, vare 
Forholdene uudholdelige nok. 


De Danske, der vare ansatte i Grønland som » Officerer«, hvor- 
til regnedes foruden Inspektørerne, Købmændene og Assistenterne 
tillige Præsterne og den enkelte Kirurg i Nordgrønland, eller som 
»Gemen::« vare ikke i nogen Maade vante til en luksuriøs Leve- 
maade. Som allerede omtalt, vare de henviste til at leve af den 
Proviant, der udleveredes dem som en Del af deres Lønning fra 
Handelens Butikker. I det hele kunne Forholdene paa dette som 
iøvrigt paa alle Omraader nærmest sammenlignes med Forholdene 
ombord paa et Skib. For at vise, hvad man saaledes ansaa som 
passende, skulle vi anføre det reglementerede Kostdeputat for 
gifte Officerer for et Aar, som bestod i 107 Pd. røget Flæsk og 
156 Pd. saltet Lammekød (eller 208 Pd. saltet Oksekød), 156 Pd. 
Smør, 104 Pd. Tørfisk, 6'/, Skæppe Ærter, 1 Td. 5 Skp. Gryn 
og 546 Pd. Skonrogger samt desuden lidt Malt og Humle til Øl- 
brygning. Dette var alt, hvad en hel Familie fik til Livets Ophold 
et Åar igennem. Og endda var Rationen naturligvis betydelig 
lavere for ugifte og gemene. Hvad de danske Embedsmænd kunde 
ønske ud over denne Ration, kunde de faa i Butikken mod kon- 
tant Betaling, naturligvis forsaavidt der var nogen Beholdning. 
Hvad de ønskede af andre Luksusvarer, havde de oprindelig faaet 
tilsendt fra Direktionen, men fra 1790 vare de blevne henviste til 
selv at købe det i Danmark>). 


") For Kuriositetens Skyld skulle vi anføre, hvad der aarligt opsendtes til 
en Embedsmand: 2 Anker gl. fransk Vin, 1 Anker fransk Brændevin, "2 Anker 

Vi have ligeledes omtalt, at en Række Uheld i de nærmest 
foregaaende Aar, saasom Skibsforlis, Overvintringer, Epidemier 
o. lign. havde bevirket, at der ikke paa langt nær var den for- 
langte Proviantbeholdning til Stede. Endnu før Krigen klagede 
man fra flere Kolonier over Mangel og mange Steder var den 
normerede Ration nedsat. Saa nær som 1806 havde Julianehaab 
kun faaet en Tredjedel af, hvad den burde have. Godthaab kun 
Halvdelen. En Lykke var det, at alle de udsendte Skibe 1807 
kom til Grønland uden Uheld. Da derfor de ventede Skibe ude- 
blev 1808, var der foreløbig en, omend ringe, Beholdning af den 
groveste Proviant tilstede. Selvfølgelig bleve Rationerne nedsatte 
saa meget som muligt, selv om man vistnok mange Steder i Haab 
om en snarlig Fred ikke brød sig om Ordren. Hvad man derfor 
straks kom til at føle Manglen af, var ikke ligefrem den nødven- 
dige Føde. Det var saaledes muligt at skaffe Gryn og Ærter den 
længste Tid til de Danske, selv om det kun kunde blive det aller- 
nødvendigste. Men for Danske, som vare vante til mange Be- 
kvemmeligheder, var det Savnet af disse, der i første Øjeblik føl- 
tes dybest. Alle de »Specerier«, man plejede at faa sendt fra Dan- 
mark, vare blevne dem et nødvendigt Krydderi, og vi, som leve nu, 
ville endog finde denne Fordring meget ringe. Det siger sig selv, at 
denne aarlige Forsyning i Reglen var brugt op, før Skibet kom, 
og det samme har sikkert ogsaa været Tilfældet i 1808, blot med 
den Forskel, at der intet Skib kom og altsaa heller ingen ny 
Forsyning. Disse Ting maatte de Danske give Afkald paa, ikke 
blot i et enkelt Aar, men i alle Krigsaarene. Det var sikkert alle 
de Danskes Klage, Giesecke udtrykte, naar han i sin Dagbog skrev: 
»Den 13de November (1810) overraskede en Postekspres fra 
Kronprinsens Ejland os, netop som vi mindst ventede det, med 
den glædelige Efterretning, at Kaptajn Mathiesen med Skibet »Fre- 
den« d. 6te November lykkelig var gaaet til Ankers i Egedesmindes 
Havn efter en farlig og yderst besværlig Rejse. Kun den, som i 


Vineddike, 10 Pd. Candis, 10 Pd. Rafinade, 9 Pd. Puddersukker, 2 Pd. The, 
HÆPdFsrøn The; 25"Pd. Svedsker,"3 Pd.' Korender; 6"Pd."Rosiner, "6"Pd. Perle- 
Boys 2EP Ad Risensryn; 1 Pd Peber; "LPA Ingefær ul PAS Kommen; £1…Pd: 
Annis, 1 Pd. Allehaande, 2 Lod Nelliker, 2 Lod Kardemomme, 2 Lod Muskater, 
2 Lod Muskatblomme, 2 Lod Safran, 2'/2 Lod Kanel, 1 Pot Sennop, 2 Lpd. 
Hvedemel 1 Skp/ graa Ærter, 1 Skp. Bankebyg, 17Skp. Boghvede, 1 .Skp. 
Havregryn, 2 Lpd.: Ost, 2 Lpd. -Klipfisk, 2 "Lpd. Lys, /s. Td. Spegesild, alt be- 
regnet til 50 Rdl. 

lang Tid har maattet undvære alle de almindelige Livsfornøden- 
heder, der ere blevne ham til anden Natur, kan helt forstaa, hvor- 
ledes vi vare til Mode«t). Noget Haab om at faa saadanne Ting 
med de faa Skibe, der kom til Grønland, kunde man imidlertid 
ikke have. Det var allerede meget, at disse kunde medtage de 
allernødvendigste Proviantsorter. Selv de måhriske Brødremis- 
sionærer, som plejede at være særdeles vel forsynede med alt, idet 
de intet fik gennem Handelen, men altid bleve særligt forsynede 
fra deres Venner og Missionskredsene i Europa, en Omsorg, der 
ikke glippede i Krigsaarene, men endog da var særlig stor fra 
de engelske Venner, som maaske ikke have været uden Del i de 
engelske Provianttilførsler, — selv disse manglede saadanne Ting 
som Øl, Kaffe, Sukker, Smør og Salt==).. Vinen slap op saavel 
for dem som for de danske Præster, saa at Grønlænderne ikke 
kunde gaa til Alters. Og, hvad der især føltes stærkt, var Manglen 
paa Tobak, ikke saa meget til eget Brug, som fordi det var det 
sædvanligste Betalingsmiddel til de Indfødte. Under denne almin- 
delige Nød blev den Smule Havebrug, der kan drives i Grønland 
og som i Reglen blot var til Tidsfordriv og Fornøjelse, virkelig til 
Nytte. Hvor velkomne vare ikke de Roer og Radiser, der groede 
i Sydgrønlands Haver, skønt Frøene vare over fire Aar gamle. 
Og selvfølgelig blev Nøden større og større, efterhaanden som 
Aarene gik, og der ingen ordentlig Forsyning kom til Landet. 
I 1811 fandtes der saaledes ved Frederikshaab 4 å 5 Pd. Smør, 
men slet intet ved de andre sydgrønlandske Kolonier. I Foraaret 
1812 indberetter Sydgrønlands Inspektør Myhlenpfort til Direk- 
tionen: »Kommer der ingen Tilførsel af Levnedsmidler inden ul- 
timo Juni førstkommende, maa alle Kostnydende i søndre Grøn- 
land spørge om: »Hvad skal der haves til Livets Ophold?«.« 
Giesecke var saa slet forsynet paa de Rejser, han alligevel utrætte- 
lig foretog det ene Aar efter det andet, at han f. Eks., da han 
ved Julianehaab bliver opholdt af en Storm, med sin Besætning 
maa leve af Muslinger og Tang. De måhriske Brødre indbe- 
rette til Europa, at »ved nogle Kolonier var Nøden saa stor, at 
Kolonisterne maa opholde Livet med Smaafisk, Muslinger og 
Tang"), Hvad der kom ud med Skibene, det eneste, man havde 

at haabe paa, var tidt ødelagt, og ganske ubrugeligt, Melet mug. 
gent og midret. Dels have vel Leverandørerne, dels ogsaa Hast- 
værket og daarlig Emballage haft Skyiden. Følelig var i den grøn- 
landske Vinterkulde Manglen påa Brænde, der meget hurtigt slap 
op. Allerede i 1809 skriver Giesecke i Februar: »Det var en fryg- 
telig Kulde for os i vor daværende Forfatning med Mangel paa 
Brænde og de vante nødvendige Næringsmidler. Vi maatte hjælpe 
os med grønlandsk Kost og grønlandske Spæklamper for at kunne 
udholde det«%), og han var endda Gæst hos Sydgrønlands for- 
nemste Embedsmand. Det sidste Brænde ved Godhavn brugte 
man til at brygge Øl ved, men ak, Tønderne frøs itu i den stærke 
Kulde, og Øllet gik til Spilde. Overfor alt dette havde det mindre 
at sige, at der manglede Papir, saa Embedsmændene maatte 
skrive deres Indberetninger paa Stumper af gamle Dokumenter, 
Tøj, saa de danske Damer maatte sy sig Kjoler af Sælhundeskind, 
hvilket endnu erindres i Grønland, og Lys, saa at man f. Eks. flere 
Steder i Kirkerne lavede kunstige Alterlys og forsynede dem med 
en Tranbeholder og Væge. 

Men, kunde man spørge, skulde det være nødvendigt at lide 
Nød i Grønland, hvor der er nok af Fugle, Dyr og Fisk, selv 
om ogsaa den egentlige europæiske Proviant slap op? Nu maa 
det jo erindres, at vel plejede de Danske at kunne skaffe sig 
rigeligt, i hvert Fald mange Steder, af disse saakaldte »Forfrisk- 
ninger«, hvorved man i første Række forstod Ryper, Harer og 
Rensdyr, men ogsaa Vildænder, Edderfugle og andre Søfugle, og 
endelig Fisk. Men alt dette købte de af Grønlænderne, der vare 
vante til for disse Ting at tilbytte sig især dansk Proviant og 
Tobak, først og fremmest Tobak. Men nu slap disse Byttemidler 
op, Tobak var næsten ikke til at veje op med Guld. Der var 
siden 1805 allevegne indført saakaldte Kreditsedler, som afløste 
den tidligere direkte Byttehandel, og som dengang som nu vare 
de eneste grønlandske Penge. Disse havde Danske naturligvis 
og forsøgte at bruge dem som Betalingsmidler. Men hvad skulde 
Grønlænderne med dem? Toge de disse Papirssedler i Stedet for 
Mad eller Tobak, hvad skulde de saa købe for dem? Butikkerne 
vare jo tomme. Intet Under, at Grønlænderne allevegne viste sig 
uvillige til at overlade Europæerne de Levnedsmidler, de selv 
havde haardt Behov. Giesecke skriver 1809: »Alke og Edderfugle 

vare det eneste ferske Kød, vi undertiden kunde faa. Hvad Grøn- 
lænderne fik, beholdt de mest selv, da vi ikke kunde give dem 
europæiske Proviant, som de sætte saa megen Pris paa7). Senere 
skriver han: »De Indfødte viste sig, da vi selv begyndte at lide 
Mangel og ikke mere kunde tilfredsstille deres Ønsker og For- 
dringer, meget ligegyldige og ubehagelige imod os og vilde slet 
ikke tage noget. Hensyn mere til Betaling med Penge. De måh- 
riske Brødre rose vel deres Grønlændere »for deres uegennyttige 
Kærlighed, idet de gave dem af deres Fangst for ringe Betaling«, 
men dette forklares af, at disse endnu havde lidt Tobak i Be- 
hold=%). Flere Steder, som ved Kolonierne Fiskenæsset og Frede- 
rikshaab, gik Grønlændernes Uvilje over til ligefrem Opsætsighed, 
og der udbrød i 1811 allevegne Uroligheder paa Grund af, at den 
sidste lille Rest af Krudt og Tobak blev uddelt. De Indfødtes 
Bebrejdelse mod de danske Uddelere for Partiskhed har næppe 
i alle Tilfælde været uberettiget. Jo dybere de Danske i deres 
Nød og Mangel paa det nøvendigste sank ned fra den tidligere 
Overlegenhed, des mere tabte de Indfødte Respekten for dem. 
Et slaaende Bevis paa denne de Indfødtes Stilling er en Beret- 
ning fra Nordgrønland"%%), I 1811 forliste der nemlig en engelsk 
Hvalfanger »Kønigsberg« i Diskobugten, men det lykkedes en, for- 
øvrigt udøbt, Grønlænder ved Navn Uvinik at faa fat i Vraget 
og derfra redde en Mængde Proviant i Land. Da de Danske ved 
Godhavn hørte dette, sendie de naturligvis straks Bud til Uvinik 
og tilbød at afkøbe ham den reddede Proviant, men der var ikke 
Tale om, at han vilde overlade dem noget som helst, hvor høj 
en Pris de end bøde ham derfor. De dejligste Svinefedt og Okse- 
talg brændte han i sine Lamper, og under aaben Himmel paa 
Stranden med det engelske Flag vajende over Hovedet holdt han 
med sine Venner en vidunderlig Kalas, hvor de fraadsede i de 
lækre Sager. Især nøde de en Slags Suppe, kogt af Hvedemel og 
Sirup, som dog skal have haft en ubehagelig afførende Virkning 
bagefter. 

Færingernes Fællestur til Landsudstillingen i Aarhus. 


Ds Hundrede Færinger, hvoraf en Fjerdedel Kvinder og i øv- 
rigt repræsenterende alle Samfundslag, komme i Juli Maa- 
ned til Landsudstillingen i Aarhus. At Deltagerne, hvoriblandt 
findes 26 Haandværkere, 18 Handelsmænd, 10 Kongsbønder, 
uuskiskere "3 -Lærere og Lærerinder 0. ssv., :kunne gøre Turen 
ved kun at betale 50 Kr. hver, skyldes dels en Bevilling paa 
Finansloven, dels at Trafikministeriet har tilstaaet fri Jærnbane- 
rejse paa alle danske Statsbaner for det samlede Antal Deltagere 
ligesom ogsaa »Det forenede Dampskibsselskab« har stillet sig 
meget imødekommende ved at nedsætte Passagertaksterne og 
tillige bringe Passagererne direkte til Aarhus. Fællesturen ledes 
af den færøske Udstillingskomités Formand Etatsraad Olaf Finsen 
i Thorshavn. 

Dampskibet »Ceres« vil afgaa den 30. Juni om Morgenen 
via Leith til Aarhus, hvor Ankomsten sandsynligvis vil blive 
Mandag den 5. Juli. Programmet for Opholdet hernede er føl- 
gende: 


Tirsdag den 6. Juli Besøg paa Udstillingen. 

Onsdag den 7. Juli Udflugt til Skanderborg og Himmelbjerg- 
egnen efter Indbydelse af Provst Sørensen i Skanderborg. 

Torsdag den 8. Juli Besøg paa Udstillingen. 

Fredag den 9. Juli Kl. 12 Afrejse fra Aarhus med Jærnbanen 
til København. 

Lørdag den 10. Juli og Søndag den 11. Juli Ophold i København. 

Mandag den 12. Juli Udflugt til Herlufsholm og Haslev, hvor 
Andelsmejeriet »Trifolium« forevises. 

Tirsdag den 13. Juli Ophold i København. 

Onsdag den 14. Juli Udflugt til Fredensborg og Frederiksborg 
med Besøg paa Slottene; Eftermiddagen og Aftenen til- 
bringes paa Højskolen ved Hillerød efter Indbydelse af 
Forstanderen Hr. Begtrup. 

Torsdag den 15. Juli Ophold i København. 

Fredag den 16. Juli Afrejse med »Ceres« Kl. 9 Morgen, hvor- 
efter Fællesturen betragtes som afsluttet. De Deltagere, 
som blive tilbage, afrejse med »Tjaldur« den 20. Juli. 

Foreningen »De danske Atlanterhavsøer« har indbudt Del- 
tagerne i Fællesturen til en Sammenkomst i Tivoli Tirsdag den 
13. Juli om Aftenen. 

De Medlemmer af Foreningen, som ønske at deltage i denne 
Sammenkomst, bedes indtegne sig skriftlig inden den 3. Juli. 
Se Omslagets 4de Side. 


Jan Mayen. 


Ved Amtmand C. Bærentzen. 


I en Artikel om Jan Mayen i »Atlanten«s Marts-Hæfte, som 
jeg tilfældig først nylig er bleven opmærksom paa, omtaler 
Hr. Henry Eftte en af 4 Færinger i 1902 paatænkt Ekspedition 
til den nævnte Ø. Jeg tillader mig i den Anledning at bede 
meddelt, at det i Artiklen omtalte Andragende blev af mig som 
Landstingsmand afgivet til den daværende Justitsminister, som 
imidlertid sagde mig, at han ikke saa, at den danske Stat kunde 
have nogen Interesse af at søge at tage Øen i Besiddelse; jeg 
tror at mindes, at jeg senere lejlighedsvis omtalte Sagen for 
Konsejlspræsidenten, Hr. Gehejmekonferentsraad Deuntzer, der 
udtalte samme Mening. Jeg meddelte ogsaa Andragerne det 
Svar, jeg havde faaet. — Enkelthederne i Andragendet kan jeg 
efter saa lang Tids Forløb ikke erindre; det forekommer mig, 
at det ikke nævnte nogen bestemt Sum eller indeholdt nogen 
nærmere udformet Plan. 


Grønland under Krigen 1807—14. 


Ved Provst Schultz-Lorentzen. 


IIT. 


SER ladte i Stikken af Grønlænderne vare de Danske 
nødte til at klare sig selv. De vilde sikkert ogsaa nok have 
kunnet skaffe sig en Del Vildt, i alt Fald flere af dem, hvis blot der 
havde været Ammunition. Men herpaa var der næsten fra Begyn- 

delsen stor Mangel. Krudt og Bly slap hurtig op, og desværre 
var det ogsaa netop 'Ting, det under Krigen var svært at skaffe 
i Hjemlandet. Flere Skibe kom op uden denne vigtige Artikel. 
Det fik endda være, at man ikke kunde salutere med Kanonerne 
påa Kong Frederik den sjettes Fødselsdag den 28de Januar, skønt 
det naturligvis har smertet hin Tids loyale Mennesker. Værre 
var det at se Ryperne flyve hen over Husene i Kolonien uden at 
eje et Skud Krudt til dem. 

Værst var det naturligvis for de Europæere, der boede mest 
afsides, længst mod Syd eller mod Nord. Julianehaab, ellers 
Grønlands Kanaan:), fik i Krigsaarene slet ingen direkte For- 
syning, og man led derfor megen Nød. De herrenhuttiske Missio- 
nærer, som boede endnu længere mod Syd ved Lichtenau, havde 
det ikke bedre. Vel fik de sendt en særlig Forsyning op fra deres 
engelske Venner, men denne naaede ikke længere end til Holstens- 
borg. Da man der manglede det nødvendigste, tog man uden- 
videre den til Tyskerne bestemte Forsyning, og Brødrene maatte 
sige Ja dertil. Provianten vilde vel ogsaa være bleven fordærvet. 
Endnu værre stillede Forholdene sig mod Nord ved Upernivik. 
Den danske Besætning der led ikke blot under Englændernes 
Overgreb, som før fortalt, og den lovede Erstatning havde de kun 
liden Glæde af, da Nøden i Øjeblikket var stor, men de vare 
længe uden nogensomhelst Forbindelse med Omverdenen. Skibet 
»Freden« var først bestemt til at gaa derop, men naaede det ikke. 
Senere forsøgte en dansk Assistent Brandt med en Jagt at naa 
dertil for at hente Besætningen ned. Ogsaa dette mislykkedes. 
Endelig vovede de Danske ved Upernivik sig til at foretage den 
lange og farlige Rejse til den nærmeste Koloni mod Syd, Umanak, 
om Vinteren i Slæde og slap ogsaa heldig dertil 1813. 


Det var ikke Grønlænderne, der lede mindst under Nødstil- 
standen i Krigsaarene. Man skulde jo egentlig tro, at de vilde 
kunne eksistere ganske uafhængige af Tilførslen fra Danmark, 
eftersom deres Føde fremdeles saa at sige udelukkende bestod 
af deres Jagtudbytte, deres Klæder af Skind og deres Huse og 
Redskaber af let tilgængeligt Materiale. Det havde selvfølgelig 

heller ikke saa meget at sige for de Indfødte, om de nu maatte 
undvære Luksusartikler, de ellers kunde tilforhandle sig for Spæk 
og Skind hos Købmanden. Selv Tobak var jo, hvor megen Pris 
de end satte derpaa, ingen Livsfornødenhed for dem. Men de 
vare ikke for intet i omtrent 100 Aar blevne paavirkede af dansk 
Kultur. Mangfoldige Ting, de før havde kunnet undvære, som 
Tøj og Træ vare nu blevne dem en Nødvendighed. Mange Ting, 
de før selv havde kunnet forfærdige, vare de nu blevne vante til 
at købe i Butikkerne, som Knive, Naale, Harpunspidser etc., og 
sidst, men ikke mindst, var hele deres Fangstmaade bleven ændret 
ved Brugen af Bøsser. Vel brugte alle Harpunen ved Siden af 
Bøssen, og vel var der endnu mange, der kunde fange Sæl med 
Harpun og Blære alene, men det var sikkert kun de færreste. 
Og i hvert Fald Rensdyr, Hvalros o. lign. jagedes kun med Bøsse. 
Men nu var Åmmunitionen sluppet op, og Butikkerne overhovedet 
tomme. Den Smule, der var tilovers, beholdt de Danske saavidt 
muligt selv, enten for ikke at være blottede helt, eller vel des- 
værre undertiden ogsaa for at.aagre dermed. Mest følelig var 
hele Nødstilstanden dog for de Grønlændere, der boede ved Ko- 
lonierne, især ved de store Hvalfangststationer. En Mængde af 
det menige danske Mandskab havde giftet sig med Grønlænder- 
inder, og disses Børn i Forening med adskillige andre Indfødte, 
som vare optagne i disse Huse som Svigersønner eller Plejesønner, 
udgjorde en mærkelig Blandingsrace, der forenede grønlandsk 
Erhverv med ikke ringe dansk Kultur. Disse Blandinger, Stam- 
fædrene til den allerstørste Del af de nulevende Grønlændere, 
maatte nødvendigvis komme til at lide haardt under Krigsspær- 
ringen. 

Intet Under, at Eskimoernes Fangst gik tilbage i disse Aar, 
da Bøsserne maatte lægges paa Hylden, og Modstandskraften var 
stærkt svækket. Og, som det næsten altid gaar, Naturen synes 
at sammensværge sig med Menneskenes Fjender. Netop i Krigs- 
aarene forekom saadanne Ting som Jordrystelser"), usædvanlig 
stærke Orkaneri), usædvanlig megen Drivis, hvilket alt hindrede 
en regelmæssig Fangst. Derfor klages der ogsaa allevegne fra 
over Misfangst og Trangstid hos Grønlænderne, mange Steder 
sulte de endog, saa at de nu toge til de gamle Skind, hvormed 

Husvæggene ere beklædtet), for dog at faa noget i sig. Saaledes 
baade ved Godthaab, Egedesminde, Umanak og Upernivik. Ogsaa 
Hvalfangsten slog gentagne Gange fejl. Naar hertil kom Sygdom, 
var der ikke meget at haabe. I Sommeren 1812 udbrød en vold- 
som Epidemi i Umånaks Distrikt, der menes at være bragt til 
Grønland af engelske Skibe. Giesecke beskriver") Symptomerne, 
Ryg-, Bryst- og Hovedsmerter, blaa Pletter paa Kroppen, opsvul- 
met og rødt Ansigt, blodløse Læber, hurtigt dræbende. Der døde 
i Løbet af Sommeren 149 Mennesker, men heldigvis bredte Syg- 
dommen sig ikke videre. Opskræmmede heraf og i det hele 
af de unormale Forhold blussede Grønlændernes Overtro i Vejret. 
De anklagede en Mand Kinavina og hans Hustru for Hekseri og 
dræbte dem. 

Da man selv følte Manglen saa stærkt, fik man let den Tro, 
at andre havde det bedre.: Især var det en almindelig Antagelse 
i Sydgrønland, at Nordgrønland var bedre forsynet, hvad vi jo 
ogsaa have set til en vis Grad var Tilfældet, selv om der ogsaa der 
var Nød. Som en Følge heraf besluttede en Skare Grønlændere 
fra det sydligste Grønland, Julianehaab og Frederikshaabs Distrik- 
ter, at ty nordefter, et Bevis paa, hvor megen Nød de have lidt. 
Ikke færre end 16 Konehbaade, fyldte med Emigranter, passerede 
i 1812 paa engang Kolonien Godthaab. Have de troet at finde fuldt 
op i Nordgrønland, have de imidlertid taget fejl. Netop den 
derpaa følgende Vinter 1813 var vanskelig for Grønlænderne der. 
I hele Egedesmindes Distrikt var der paa Grund af Misfangst 
Hungersnød, hvorfor nogle Indfødte besluttede sig til at vove, 
hvad man aldrig før havde prøvet, nemlig i Slæde at søge til 
Holstensborg, hvor man ventede at kunne faa, hvad man trængte 
til, især Ammunition. Vejen dertil var ikke mindre end 40 danske 
Mil over ubeboede og ukendte Landstrækninger og Fjorde. Hvor 
stor Nøden var i Egedesmindes Syddistrikt fremgaar af Gieseckes 
Skildring. I Anlatsivikfjorden vare forlængst Lamperne gaaede ud 
af Mangel paa Spæk, alt, hvad de havde haft af Skind, var for- 
tæret, og de faa Ulke, de kunde fange, maatte de spise raa. Ja, 
et Par var saa udmattede af Sult, at de ikke mere kunde rejse 
sig fra deres Leje. Den foretagne Ekspedition løb heldigt af, 
og de rejsende naaede Holstensborg, hvor de imidlertid ogsaa 


Ps S4148, 317—18. 
%5) Giesecke S. 314, 


— 376 — 


fandt Grønlænderne nødlidende, men maaske dog nok have faaet 
lidt Ammunition med sig hjem. I hvert Fald besluttede et nyt 
Hold rejsende sig til at prøve Færden, denne Gang under Anførsel 
af en dansk Assistent Mørch. Denne Ekspedition løb imidlertid 
ikke saa heldig af. Paa Midtvejen maatte de lade nogle af deres 
Slæder i Stikken og naaede vel efter 8 anstrængende Dages Rejse 
Holstensborg, men ganske afkræftede af Sult og Kulde, saa de 
fleste maatte blive der Vinteren over. 


Hvorledes toge nu de Danske hele denne fortvivlede Stilling, 
hvori de til Tider maatte føle sig ganske forladte og givne, om 
end ikke Hungersdøden, saa dog Fattigdom og Nød i Vold? Især 
maa Opmærksomheden rettes mod de to Inspektører, som repræ- 
senterede den højeste og eneste Myndighed i Landet, og som netop 
nu, da der kun sparsomt kunde komme Ordrer fra Danmark, 
maatte føle Ansvaret tynge paa sig. Det skal nu straks siges, 
at Nordgrønlands Inspektør Motzfeldt øjensynlig har været Stil- 
lingen voksen. Ikke blot synes han fra Begyndelsen af at have 
været klar over, at det kunde trække ud med Krigen, og at have 
taget de nødvendige. Forholdsregler til at undgaa den største 
Nød ved i Tide at nedsætte Rationerne. Det var ogsaa ham, som 
klogt forstod at omgaas de engelske Hvalfangere og gennem dem 
at sætte sig i Forbindelse med England og Regeringen der. Han 
klagede over Englændernes Overgreb ved Tasinssak og opnaaede, 
at det blev straffet og Erstatning givet. Han forhandlede direkte 
med Firmaet Bartvich & Comp. i Leith om den fornødne Til- 
førsel. Han skyede ikke i 1811 at foretage den lange og besværlige 
Rejse i Baad fra Godhavn til Godthaab for at bringe Posten til Syd- 
grønland og forhandle med sin Kollega der om de nødvendige 
Forholdsregler. Kort sagt, han udviste en Energi og en Omsigt, 
som sikkert ikke har bidraget lidt til at holde Nøden indenfor 
rimelige Grænser i hvert Fald i hans eget Inspektorat. Selv Syd- 
grønland kunde han hjælpe med Varer, der bleve hentede af Jag- 
ten fra Julianehaab. Et helt andet Indtryk faa vi af Sydgrøn- 
lands Inspektør Mylklenpfort. Han var, rimeligvis i Haab om en 
snarlig Fred, tilbøjelig til at se lyst paa Forholdene. Han foretog 
ingen videre Indskrænkning i Proviantrationerne i Begyndelsen, 
hvorfor Nøden blev saa meget større senere, da Tilførslen udeblev, 

og, hvad der var det allerværste, han malede i sine første Ind- 
beretninger til Direktionen” Tilstanden af med lyse Farver. ; Der 
var ingen Nød i Sydgrønland, rigelig Proviantbeholdning o. s. v. 
I Danmark modtog naturligvis Direktionen dette Budskab med 
Glæde, og dels for at retfærdiggøre sin egen Uvirksomhed, dels 
vel ogsaa for at trøste de mange, der vare bekymrede for Slægt 
og Venner i Grønland, lod den Inspektørens Beretning indrykke 
i Adresseavisen. Men man læste ogsaa dette Blad i Grønland og 
fik følgelig Aaret efter Kundskab om Inspektørens Syn paa For- 
holdene. Intet Under at man blev forbitret og ikke blot heftig pro- 
testerede mod hans Fremstilling, men. ogsaa stillede den bestemte 
Fordring til ham, at han skulde lade Galeasen hjemgaa med Passa- 
gerer. Det virkede. Ikke blot skiftede han øjeblikkelig Tone i 
sine Indberetninger, som nu kom til at lyde dobbelt sørgelige, 
men han gav ogsaa efter for Fordringen, og Galeasen hjemgik 
som vi ovenfor hørte. 

De fleste Danske have naturligvis ligesom Inspektør Myhlen- 
pfort haabet paa Krigens snarlige Ophør. Da Skibet »Freden« 
i 1810 kom til Egedesminde, skriver Giesecket): »Skibets Navn 
»Freden« vakte hos os et sødt Haab, som desværre atter blev til 
Vand, efterat vi havde mere slugt end læst vore Breve«. Det var 
det første Spørgsmaal, man mødte med, naar endelig et Skib kom 
ind i Havnen eller Kajakker bragte Breve andetsteds fra. Aar igen- 
nem blev Ønsket uopfyldt. Da nu Nøden stadig blev større, laa det 
nær at tænke paa at forlade Landet. Det menige Mandskab var 
det, der bedst kunde undværes. Mange af dem bleve desuden kaldte 
hjem, da de hørte til Holmens Folk. De fleste havde kun Kontrakt 
fra Aar til andet og kunde altsaa rejse, naar de vilde. Men mange 
af de andre Danske sente ogsaa deres Familier hjem, saaledes 
Præsten Wolf. Derved slap disse for at lide Nød, og derved slog 
Provianten ogsaa bedre til til Resten. Det var naturligvis af 
samme Grund, man var saa ivrig for at faa Galeasen sendt til 
Europa. Men det var ikke let, selv for dem, der kunde og vilde, 
at finde Skibslejlighed. Skibene vare faa, og deres Rejseruter ret 
ubestemte. Ingen vidste, naar og hvor de kom. Det gjaldt derfor 
om at benytte sig af Lejligheden, selv om den var nok saa slet 
som »Norges Haab« 1808 og Galeasen 1811. 

Hvem der daarligst kunde forlade deres Poster var Køb- 

mændene. Saaledes som Regnskabsforholdet var ordnet mellem 
dem og Direktionen, blev alt, hvad de afkøbte Grønlænderne af 
Spæk, Skind, Dun o. lign. betragtet som deres private Ejendom, 
indtil det var indskibet i Handelens Skibe. Men i disse Aar var det 
dem jo umuligt at sende synderligt hjem af disse Varer. Ikke 
fordi de kunde købe meget af Grønlænderne. Disse solgte natur- 
ligvis intet til Købmændene, der for det meste havde tomme Bu- 
tikker og intet uden værdiløse Penge at betale med. Og hvad de 
laa inde med blev i den lange Tid let ødelagt. Spækket mistede 
saaledes let al Trannen og blev til »bare Finker«. Meget af, 
hvad de ellers kunde have afkøbt Grønlænderne, maatte de nu se 
vandre i Skippernes eller andre uvedkommendes Hænder, som 
kunde betale med Tobak. Denne ulovlige »Snighandel« klages 
der stærkt over i disse Aar. Men alligevel, hvad der var, var hele 
deres Ejendom, og for at bevare den til bedre Tider, ogsaa for 
at beholde en Stilling, der, selv om den i Øjeblikket ikke var 
misundelsesværdig, dog atter kunde blive god, maatte de blive i 
Landet og søge at bringe det bedst mulige ud af Forholdene. 

Hvor svært det var at finde Lejlighed til at forlade Landet, 
er Giesecke et godt Bevis paa. Han kom til Grønland 1806. For 
at samle mere blev han igen 1807—08, idet han sendte sine Sam- 
linger hjem. Men disse gik tabt. Et nyt Sorgens Bud fik han fra 
Danmark i 1809, da han erfarede, at under Bombardementet vare 
hans betydelige Samlinger, som havde kostet ham mange Åars 
Arbejde, brændte og ødelagte sammen med St. Petri Præstebolig, 
hvor de opbevaredes. Han maatte jo ogsaa fuldt ud dele de Savn, 
de andre Europæere i Grønland lede under. Alligevel tabte han 
ingensinde Modet, men rejste utrættelig frem og tilbage langs 
Kysten, altid optaget af de geologiske og mineralogiske Under- 
søgelser, der skaffede ham et Navn, men tillige med Ønsket om 
at finde et Skib, hvormed han kunde forlade Landet. Først 1813 
lykkedes det ham at komme ombord i »Hvalfisken«, hvormed 
han rejste til Leith, og senere var han hele sit Liv knyttet ti! 
England, hvor han blev Professor i Dublin. 

Grønland under Krigen 1807—14. 


Ved Provst Schultz-Lorentzen. 


IV. (Slutning.) 


I denne Sammenhæng maa vi nærmere omtale Missionærerne, 
som vi kun i Forbigaaende have kunnet nævne i det foregaaende. 
Der var den Gang kun fem danske Missionærer paa hele den lange 
Kyststrækning?), nemlig ved Julianehaab C. F. Fleischer, ved 
Frederikshaab J. Jessen, ved Godthaab N. G. Wolf, ved Egedes- 
minde B. Hartz og ved Jåkobshavn E. S. Bram. Ved Krigens 
Udbrud var Missionskollegiett) straks klar over den Vanskelig- 
hed, hvori disse vilde blive stedte, men det formaåaaede jo ikke 
at udrette noget, da hele Tilførslen var i Handelsdirektionens 
Hænder. Det eneste, Kollegiet kunde gøre, var at lade sin Sekre- 
tær Gude skrive et »smukt og kristeligt Brev« til Missinærerne. 
Disse vare nu virkelig ogsaa i en vanskelig Stilling. Købmændene 
havde dog selv Raadighed over Provianten, for saa vidt der var 
nogen, og kunde i mange Henseender skaffe sig Lettelser, som 
Missionærerne vare udelukkede fra. Dette Forhold ved Proviant- 
udleveringen havde altid givet Anledning til megen og bitter Strid 
mellem Missionærerne og Købmændene, naar de første, snart med 
Rette, snart vel ogsaa med Urette, klagede over Tilsidesættelse, 
og det kunde næppe tænkes at blive bedre under Krigen, da Kryb- 
ben blev mere og mere tom. Den samme Klage over Købmændene 
lyder ogsaa i disse Aar uafvendelig fra Mandskabet, saa noget 
har der vel været derom. I hvert Fald maatte Missionærerne 
føle Krigens Savn stærkt. Det var forstandigt af Wolf ved Godt- 
haab, at han med det første Skib, der kom til Godthaab, 1809 
sendte sin Familie til Danmark, men det kunde flere af de andre 
ikke gøre, selv om de gerne vilde, thi der kom ingen Skibe til 
deres Stationer. Da Forholdene efterhaanden forværredes, tænkte 
flere naturligvis paa at hjemgaa til Danmark, især de, der boede 
længst mod Syd, hvor Nøden var størst, og Udsigterne mindst. Da 
derfor Galeasen »Sælhunden« 1811 rejste fra Sydkolonierne til 
Godthaab, fulgte de to Præster, Fleischer fra Julianehaab og Jes- 
sen fra Frederikshaab med. De. forlode døg. ikke denne Gang 


x) En Indskrænkning i Missionærernes Antal var sket under 24de April 1792. 
zx) T)ette bestod af de kendte Navne Moltke, Kaas, Balle, Wulf og Munter. 

Grønland. Da Jessen nemlig erfarede, at »man dog fik noget til 
Livets Ophold«, vendte han tilbage til sin Plads ved Frederiks- 
haab. Fleischer blev ved Godthaab, men den derværende Præst, 
N. G. Wolf benyttede denne Lejlighed til at forlade Grønland. Han 
var altsaa den første, som opgav sin Gerning dér under de van- 
skelige Kaar, men det maa dog erindres, at hans Hustru og Børn 
vare i Danmark, og at han paa dette Tidspunkt havde været i 
Grønland i 7 Aar"). Hvad han ved sin Hjemkomst berettede 
Kollegiet, og hvad dette erfarede af Missionærernes Breve satte 
det stærkt i Bevægelse. »Efterretningerne fra Grønland ere saa 
sørgelige, at Kollegiet ikke kan være rolig ved Missionærernes 
Skæbne,« skrev det til Inspektøren. Det sendte derfor i 1812 en 
Skrivelse til Missionærerne, hvori det meddelte dem, der ønskede 
det, Tilladelse til at rejse hjem. Jessen, som ikke havde søgt 
derom, fik et Tilbud fra Kollegiet om en betydelig Gageforhøjelse 
og Fordobling af den ham ved Hjemkomsten tilkommende Vart- 
penge, hvis han vilde blive i Grønland. Han tog dog ikke mod 
Tilbudet. Samtidig meddelte Kollegiet Missionærerne Forholds- 
regler for det Tilfælde, de forlade Landet. Missionen skal styres 
af de Blandinger, der vare ansatte som »Kateketformænd« ved 
enkelte Kolonier, men da disse jo ikke vare ordinerede og altsaa 
f. Eks. ikke kunde forrette Vielse, blev det for dog at undgaa 
Forargelse — Folk vilde jo ogsaa giftes under Krigen — tilladt 
disse at udføre en Slags Trolovelseshandling, saalænge Præsterne 
vare borte. Iøvrigt bad Kollegiet Inspektøren i Sydgrønland om 
at føre Overtilsyn med Missionen i dette Distrikt. De to tilbage- 
blevne sydgrønlandske Missionærer, Fleischer og Jessen toge begge 
imod Kollegiets Tilbud og rejste hjem 1812. Sydgrønland var 
saaledes for første Gang siden Hans Egedes Ankonst dertil 1721 
blottet for danske Præster. I Nordgrønland rejste Missionær Bram 
ved Jakobshavn hjem 1813. Men med Ære maa vi blandt alle 
nævne Missionæren ved Egedesminde, Bernhard Hartz. Uagtet 
Nøden, som før omtalt, var stor i dette Distrikt, cg uagtet han var 
en svagelig Mand, der Aar efter Aar plagedes af den frygtelige 
Skørbug, forlod han dog ikke Grønland, men flyttede ved Brams 
Bortrejse til det mere centralt beliggende Sted, Jakobshavn. Han 
var nu den eneste danske Præst i Grønland, men hvorledes skulde 
han kunne bestride dette uoverkommelige Sogn? Kollegiet maatte 


£) Han blev siden Præst i København, Lektor og Professor. 


se 


— 381 —— 


være betænkt paa særlige Foranstaltninger, og i Mangel af danske 
Præsteæmner greb man til det enestaaende at lade en Grønlænder, 
Kateketformanden Frederik Berthelsen, ordinere). Denne Hand- 
ling foretoges af Missionær Hartz, som bemyndigedes dertil af 
Biskop Miinter og som maatte rejse den lange Vej til Holstens- 
borg for at træffe Berthelsen der. Denne sidste tog Bolig ved Godt- 
haab 1815 og bestyrede derfra hele Sydgrønland. Hartz blev 
endnu i Landet til 1816. Først 1817 lykkedes det Kollegiet at faa 
fire nye Missionærer sendt iil Grønland, der saaledes atter paa 
dette Omraade kom i sin vante Orden. 

Missionærernes Hjemrejse midt under den almindelige Nød 
gjorde et stærkt Indtryk paa mange. Sydgrønlands Inspektør skri- 
ver endog, at den »har givet Sensation blandt Nationen«. Trods 
alle Undskyldninger, der kunne søges derfor, er det heller næppe 
muligt at forsvare deres Adfærd. Selv om nogle af dem som Wolf 
og Bram have tjent deres pligtige Tid ud i Grønland og altsaa 
embedsmæssigt set vare berettigede til at rejse hjem, var det 
næppe moralsk og kristeligt set forsvarligt af dem at gøre det. 
Jessens ærlige Forsøg og Hartz's modige Udholdenhed gøre de øv- 
riges Modløshed dobbelt iøjnefaldende. At deres Adfærd blev mis- 
billiget af Inspektør Myklenpfort, siger ikke saa meget, da han 
. altid var paa Nakken af Missionærerne. Han var ogsaa meget 
imod Grønlænderen Frederik Berthelsens Ordination og-advarede 
Kollegiet stærkt derimod. Men hvad have Grønlænderne selv tænkt. 
Derom have vi desværre ingen Oplysning. De maatte overhovedet 
hele Tiden tie og bide deres Lidelse i sig. 

De tyske Missionærer, af hvilke der ved Krigens Udbrud var 
otte i Sydgrønland, fordelte paa Stationerne Ny Herrnhut, Lich- 
tenfels og Lichtenau, havde vel i visse Henseender en bedre Stil- 
ling end de danske, eftersom de vare ganske uafhængige af Han- 
delen og selv bestyrede deres Proviantforraad, som tilsendtes dem 
fra deres Venner i Europa, ogsaa i England, hvor man naturlig- 
vis var særlig virksom i Krigsaarene. Alligevel have vi hørt, at de 
ogsaa maatte undvære meget, og at de tilsendte Varer ikke altid 


4) Han var en Blanding, f. 1750, altsaa ved Ordinationen 64 Aar gammel. 
Hans Fader var en dansk Mand, Berthel Larsen, som 1739 var sendt til Grøn- 
land som Vajsenhusdreng for der at oplæres til Kateket. Da han var en flink 
Kateket, blev han 1764 ligeledes ekstraordinært ordineret til Præst ved Sukker- 
toppen. Han var gift med en Grønlænderinde og havde flere Sønner, som vare 
Kateketer. Frederik B. døde 1828. 

kom dem i Hænde. Det kan vel ses i Sammenhæng med den 
almindelige Nedslaaethed, at en ung tysk Medhjælper ved Ny 
Herrnhut begik Selvmord, og hans Hustru blev sindssyg af Sorg 
derover. Missionæren Joh. Conr. Kleinschmidt bragte 1812 efter 
sin Hustrus Død sine fire Børn til Europa og vendte atter tilbage 
1813. Den tyske Mission, der var afsondret paa faa Pladser med 
smaa Menigheder, led saaledes slet ingen Standsning under 
Krigen. 


Vi have nu fulgt Begivenhedernes Gang i denne ulykkelige 
Krigstid, hvis Bølgeslag fra det fjærne Europa skulde mærkes hin- 
sides Atlanterhavet i det fjærne afsides Grønland. Hvad den vir- 
kede der var vel ikke Forhold, der havde nogensomhelst Betyd- 
ning for Historiens Gang. Hvad vi her have kunnet fortælle, 
tager sig jo kun smaåaat og betydningsløst ud. Men hvad den i 
hvert Tilfælde bevirkede var en Sum af Lidelse for de Mennesker, 
der fik dens Tryk åt føle. Og for dem og det grønlandske Samfund 
fik den Følger, der længe kunde spores. 

Efter de første Krigsaar med den næsten fuldstændige Stands- 
sing af Tilførslen fra Danmark, der kulminerede 1811, tog Sam- 
kvemmet, om end kun langsomt, til. Da nu samtidig de Danske i 
Grønland bleve færre og færre, idet en stor Mængde forlod Landet, 
hørte den egentlige Nødstilstand efterhaanden op for disse. De 
Indfødte maatte længst føle Krigens Tryk. De kunde jo ikke rejse 
bort. Men ingen fortæller om dem. Men det varede meget længe, 
før alt kom i god Orden igen. Krigen, og hvad den foraarsagede, 
havde grebet dybt ind i meget, som ikke atter var let at bringe i 
Lave. Vi skulle endnu kun fortælle lidt om dette. 

Den kongelige grønlandske Handel led naturligvis uhyre Tab 
i Krigsaarene. For blot at nævne Tabet af de i 1807 opbragte 
fem fuldlastede Skibe. Hvad det lykkedes dem at faa sendt til 
Grønland af Tilførsel, slugte ogsaa store Summer. Skibene vare 
dyre at fragte, og den Last, de skulde have, var ikke billigere at 
skaffe til Veje i disse for al Handel saa vanskelige Aar. Det var 
Udgifterne. Og hvad fik de til Gengæld? De Skibe, der rejste 
til Grønland med License, maatte ingen Spæk føre med hjen. 
Og selv om de havde maattet, var der kun lidt at faa, thi i Grøn- 
land, hvor alle Betalingsmidler vare slupne op, havde al Indhand- 
ling nødvendigvis maattet høre op af sig selv. Under disse For- 
hold opslugtes alt, hvad der efter de foregaaende gode Aar havde 
været samlet i Handelens Kasse. Den kongelige Kasse maatte 

derfor træde støttende til den ene Gang efter den anden; thi den 
kongelig grønlandske Handel kunde jo ikke gaa fallit. Men længe 
mærkedes disse store Tab. Under Handelens almindelige Nedgang 
og de frygtelige Pengeforhold sank Priserne paa de grønlandske 
Produkter til langt under det halve, baade "ran og Skind. Ja 
endnu nogle Aar efter Krigens Ophør var det saa at sige umuligt al 
afsætte noget. For Eksempel kunde Handelen i 1818 af sit ikke 
ringe Forraad af hjemførte Sælhundeskind kun slippe af med 950 
Stykker, og det endda til den lave Pris af fem Skilling Stykket. 
Først saa sent som 1829 lykkedes det atter at faa Balance i Han- 
delens aarlige Regnskab. Saa længe mærkedes Krigens Følger. 

Des vanskeligere var det at faa Sejladsen paa Grønland gen- 
optaget i den fulde Udstrækning. Tilmed ramies Handelen i 
Aarene efter Krigen af en Række Uheld paa dette Omraade. 1815 
sank Jagten »Hvalfisken« paa en Rejse mellem Julianehaab og 
Godthaab. 1817 var »Hvidfisken« under den tidligere omtalte 
energiske Fører, Boh Ercken, sendt til Julianehaab, som den 
ogsaa vel ankom til og atter forlod, men dens senere Skæbne ved 
ingen. Ved denne Lejlighed blev ogsaa en tysk Missionær Kranich 
borte. 1818 blev »Jupiter« indespærret i den sydgrønlandske Storis 
og maatte forlades. af Besætningen, som reddedes. Først efter- 
haanden kom Skibsfarten i bedre Gænge. 

Det er utvivlsomt ogsaa en Følge af Krigen og det Tab, denne 
havde foraarsaget, at Handelens øverste Ledelse omordnedes. Op- 
rindelig havde denne ligget hos en Kommission, der var blevet 
oprettet 1781 og den Gang omfattede baade den islandske, fær- 
øiske, finmarkske og grønlandske Handel. Under Kommissionen 
sorterede en administrerende Direktion, hvis enkelte Medlemmer 
hver havde sit Omraade at passe. Island var imidlertid udskilt 
1786 og Finmarken 1787. Nu blev ved kongelig Resolution 1816 
den øverste Kommission ophævet, og Direktionen kom til at -sor- 
tere direkte under Rentekammeret. Netop i disse Aar døde det 
mangeaarige Medlem af Direktionen Etatsraad Frisch, som særlig 
havde varetaget den grønlandske Handel, og den tidligere omtalte 
energiske Inspektør for Nordgrønland, Motzfeldt, fik nu Lønnen 
for sin Virksomhed under Krigen, idet han blev Medlem af Direk- 
lionen:1817. 

Mest direkte kom Handelens Personale i Grønland til at lide 
under Krigens Følger, som om de ikke havde lidt nok, saalænge 
Krigen stod paa. Som allerede fortalt standsede al Indhandling i 
Grønland i Krigsaarene, og hvad der var samlet ind, blev let øde- 

lagt. Da nu den væsentligste Del af deres Løn bestod i Procenter 
af Overskuddet af Produktionen og denne var lig Nul siger det 
sig selv, at deres Kaar bleve stærkt forringede. Hertil kom, at den 
Proviant, der blev opsendt ti! Grønland, naturligvis beregnedes til 
den Pris, den kostede i Danmark, og denne var just i disse Åar 
meget høj. F. Eks. kostede i Danmark i 1813 en Td. Hvede 231 
Daler Kurant (38 Rigsbankdaler), 1 Td. Rug 120 D. K. (20 Rbdl.), 
1 Td. Smør: 1500:=20005 DK (250-—332-R DAL FE Paa denne 
Maade kom Selskabets Embedsmænd selvfølgelig i Gæld til Han- 
delen. Men da nu tillige ved Regnskabets Opgør, der desværre 
faldt sammen med Statsfallitten, det Tilgodehavende, de grøn- 
landske Købmænd havde staaende i Handelens Kasse, uden videre 
blev nedskrevet som al anden Regnskabsgæld, medens der blev 
krævet Betaling i fuld klingende Mønt for den Proviant, der var 
nydt i Grønland”), bleve de alle fattige Folk. 

Det er langt vanskeligere at efterspore de Følger, Krigen fik 
for den indfødte grønlandske Befolkning udover, hvad vi' allerede 
have fortalt om Nøden under Krigen. Betragte vi midlertid Folke- 
tallet, bliver det indlysende, at Krigen har tynget håaardt paa den. 
I Aarene 1789 til 1805, altsaa umiddelbart før Krigen, steg Folke- 
tallet nemlig fra 5122 til 6046 Indfødte, skønt der netop i disse 
Aar rasede en hæftig Koppeepidemi (1801) og andre smitsomme 
Sygdomme. Men i Krigsaarene daler det igen saa stærkt, at det 
1816 opgøres til 5836"). Dette er utvivlsomt foraarsaget af Man- 
gel og Nød paa Grund af Krigsspærringen. Men Krigen fik ogsaa 
den sørgerlige Følge, at Udviklingen standsede for en lang Aar- 
række. Missionsarbejdet og det dermed sammenhørende Skole- 
væsen stod nærmest stille i Aarene efter Missionærernes Bortrejse. 
Netop lige før Krigens Udbrud havde Direktionen haft en ud- 
mærket Plan om at oprette en Slags Højskole for indfødte især for 
at uddanne dem til at komme i Handelens Tjeneste, en Plan, som 
var støttet af Inspektør Motzfeldt, men nærmest modarbejdet af 
Inspektør Myhlenpfort. Nu standsede naturligvis .ogsaa Arbejdet 
herpaa og er aldrig senere bleven genoptaget. For saa vidt har 
Krigen altsaa virket hæmmende lige til vore Dage. Manglen paa 
Penge gjorde naturligvis ogsaa sit til, at den foreløbige Stagnation 
gik over til at blive kronisk. 


=) Danmarks Riges Historie, Edvard Holm. 
zx) Samling af Betænkninger og Forslag 1856 S. 215. 
SS VSN ae eare 2000: 

Døglingen (Bottlenosen). 
Ved Journalist Henry Ette. 


AES: Storhvalerne, især Blaahvalen, er i stærkt Aftagende 
i Ishavet og det nordlige Atlanterhav, saaledes at det nu 
er et rent Tidsspørgsmaal, naar alle Stationerne paa Færøerne 
og Island maa nedlægges af Mangel paa Fangstdyr, er der endnu 
i de samme Have en ret stor Bestand af den 20—30 Fod lange 
Tandhval, Bottlenosen, Døglingen eller Næbhvalen. Ialtfald har 
jeg 1907 og 1908 set lige saa mange Flokke som 1900 og 1901 
pæsuessammerbelter; Smedens Synet åf ren" Blåabhvalsnuterten 
Sjældenhed. Og dog tage Nordmændene aarlig gennemsnitlig 
1000 Stykker af denne »Fisk«; Sandefjord er den By, hvorfra 
de talrigste Bottlenosfangere, Dampere, Skonnerter og Kuttere, 
med og uden Motor, udklareres. Det har tydeligt vist sig, at 
Damperne og Kutterne med Hjælpemotor komme hjem med 
den største Fangst, fordi disse ere i Stand til ogsaa i stille Vejr 
at komme »ind paa Stimerne«. Bottlenosen hører ligesom Ka- 
skelotten og Grinden til Tandhvalerne, men har for Resten ingen 
synlige Tænder. Den lever i Flokke paa 3—6—9—12 Stykker, 
rimeligvis over hele Jorden (jeg skulde blive glad, om en af 
»Atlanten«s Læsere kunde give mig Oplysning, om Hvalen er 
kendt paa de vestindiske Øer)”), men altid paa Grænsen af dybt 
Vand og Banker. Den er den eneste Hval, som »søger« Hval- 
fangeren. Det vil sige, Flokkene komme af sig selv, rimeligvis 
drevet af en Art af Nysgerrighed, styrende ret paa Fartøjet. 
»Jagt« som Hvalbaadenes efter Storhvaler er ukendt i Bottlenos- 
fangst. Den fastskydes derfor sjældent fra Baad, men næsten 
altid fra en af Fartøjets 6—8 Bottlenoskanoner, anbragte paa 
Bakken, agter og undertiden en paa Styr- og Bagbordsside. De 
hertil hørende Harpuner have ingen Granat, og dette giver An- 
ledning til det i Hvalfangsten mest modbydelige Dyrplageri. 
Thi selve Harpunen er langtfra i Stand til at dræbe Hvalen, 
saaledes som Storhvalen ofte øjeblikkelig dræbes af Svend Foyns 
Granaten, den tilhørende Cocusline skal blot »hefte Fisken«. 
Bagefter kommer saa Dræbningen, og det er hyppigt en meget 


') Efter indhentede Oplysninger kendes den ikke uden for Atlanter- 
havs-Omraadet. (Redakt. Anm.) 

langvarig Proces. Fra mine Timer i- Zoologi i Metropolitan- 
skolen kan jeg tydeligt erindre, jeg lærte, at en Hval kun 
kunde holde sig højst en Times Tid under Vandskorpen uden 
at behøve at komme op til Overfladen for at trække frisk 
Luft. Men dette passer i alt Fald ikke paa Bottlenosen. Der 
er enkelte Eksempler paa, at en »Tøndebund« (de store Hanner) 
har holdt sig op til 6 Timer i Søen og saa kommet op spil- 
levende for at blæse tyve, tredive Gange i Træk. Almindeligvis 
kommer Dyret dog op efter en halv Times Forløb. Fire Baade 
med Kanon, Harpun og Line ligge da parate til at tage imod 
den. Den nærmeste roer tæt ind paa Hvalen og skyder en ny 
Hårpun "1 Dyret helst bas SF Hovedet Prærleres kyttenes dis 
kommer Harpunen til at sidde saa fast, at Hovedet maa kløves. 
ombord for at faa Harpunen fri. Ved Linens Hjælp haler nu 
Skytten Baaden saa nær Hvalen, at han kan. bruge Landsen. 
Et eneste .Stik'-1 Rygraden.kan då .dræbe" Dyret) "EnSkælvens 
og Hvalen er død. Men selvfølgelig hænder dette næsten aldrig. 
Dyret er i stadig Bevægelse, og der er næsten altid nogen Sø- 
Sang, saa det er umuligt=al ramme ""sodt "med" kandsens De 
andre Baade komme da til Hjælp og der stikkes paa engang 
efter Rygrad., "Lunger og; Hjærte, «+ Halvtimevis: Samtidig 
bakker Damperen for at udmatte Hvalen gennem den først fast- 
skudte Harpun. Men der er Dyr, særlig Mødre med Unge, som 
det næsten er umuligt at faa Livet af. Maaske først efter mange 
Timers Forløb »gaar Bottlenosen i Døden«, slæbende med ra- 
sende Fart-efter sig den seller -de.BåaåadeXder' havesHarpinsklens 
Disse faa Minutter inden Dyret udaander er det mest spændende 
og risikable af al Hvalfangst, jeg har været med. til Et lille 
Uheld og” Baaden” ligger med" Køléen” 1"Vejret." "Bottlenosen er 
Skyld i mange Hvalfangeres Død. Det er dens Hævn, fordi 
Fangsten paa den er saa grusom. 

En Bottlenosfanger har gerne 14—18 Mands Besætning. 
Skytterne lønnes med Maanedshyre, op til 200 Kr. og af hver 
>»Fisk« 10—25 Kr., eller af hver Ton udkogt Olie. — Den om- 
bord kogte Olie, »Sødtolien«, staar i nogle og tredive Pund 
Sterling pr. Ton, og en stor Bottlénos giver akkurat "en Ton: 
Fangstfelterne for Bottlenosen er Langanæsbanken, Havet øst 
for Færøerne mellem 0" og 6? v. L., syd for Kap Reykjanæs, 
mellem Spitsbergen og Storisen, især paa 77" n. B., mellem Syd 
Cap og Bjørneøen, sydvest for Jan Mayen, og endelig »det vestre 
Felt« paa 30” v. L. langs Kanten af Storisen under Grønlands 
Østkyst. Skønt de fleste Hvaler tages omkring Færøerne og 
Island, og Bottlenosfangsten, især med en Damper, er en løn- 
nende Bedrift, har Danmark dog intet Fartøj i Fangst. 

Bestyrelsesvalget 
i Foreningen ,,De danske Atlanterhavsøer". 


Avåes det forestaaende Valg, hvortil Stemmesedler senere ville 
blive udsendte, skulle følgende Medlemmer af Bestyrelsen 
paa Omvalg i Aar: 

imSektionen forIsland?. der "for Tiden bestaar. af.:13 
Medlemmer: 

Docent, Dr. phil. Valtyr Gudmundsson, 
Professor, Dr. phil. Finnur Jønsson, 
Statskonsulent Chr. Løfting, 
Direktør C. Ryder og 
Kammerherre K. Sehested. 
I Sektionen for Færøerne, der tæller 9 Medlemmer: 
Amtmand Chr. Bærentsen, 
Dr. phil. J. Jacobsen og 
Departementschef Jerichau-Christensen. 
I Sektionen for Grønland, der bestaar af 7 Medlemmer: 
Finansminister N. T. Neergaard, 
Folketingsmand H. Rørdam og 
Læge, Th;.N;- Krabbe. 

I Sektionen for Dansk Vestindien, der tæller 9 Med- 

lemmer: 
Lic. theol. Lawaetz, 
Dr. phil. Rothe og 
Professor T. Westermann. 

Samtlige her anførte Medlemmer afgaa efter Tur og kunne 
genvælges. 

Som Revisor afgaar: 

Grosserer' Fr. Warburg. 

Bestyrelsen skal i Henhold til Lovene bestaa af: 30—45 
Medlemmer, fordelte paa 4 Sektioner henholdsvis for Island, 
Færøerne, Grønland og Dansk Vestindien og saaledes, at 
der bliver 12—18 Medlemmer i den islandske Sektion og 6—9 i 
hver af de andre. Af hver Sektion .afgaar.… aarlig en Tredjedel 
af Medlemmerne. 

Plantageselskabet Dansk Vestindiens Virksomhed 
i 1908 og 1909. 


Ved Ingeniørkaptain H. U. Ramsing. 


E 


ØVER Nytaarstid 1908 skrev Administrationen paa St. Croix 
om det svundne Aar: »1907 har været et drøjt og an- 
strængende Aar, fuldt af Ængstelser, men naar kun Regnen 
vil komme inden Høstens Afslutning, vil vort Arbejde bære 
Frugt«. 

Den samme Karakteristik og de samme fromme Ønsker 
om Regn kunde have været udtalt ved Nytaarstid i Aar; thi 
1908 har ogsaa hørt til de meget vanskelige og besværlige Aar. 
Det har for Bomuldsdyrkningens Vedkommende bragt nye Farer 
og Ulemper, men gennem ÅAÅdministrationens og Forvalternes 
energiske Arbejde er det dog lykkedes at finde Midler til at 
begrænse og bekæmpe de Ødelæggelser, som Bomuldens Skade- 
dyr anrette. Og trods alle Vanskeligheder maa det vistnok siges, 
at Bomuldsdyrkningen har en sikker Fremtid paa St. Croix, 
dersom Befolkningen vil drive den rationelt og med Omhu. 

Administrationens Haab om Regn blev desværre skuffet. 
Aarets første Maaneder vare tørre. I Begyndelsen af Marts faldt 
der ganske vist nogen Regn, men samtidig hjemsøgtes Øerne 
af en for Aarstiden meget usædvanlig Orkan, der anrettede 
store Ødelæggelser paa Bomulden især paa Nordsideplantagerne, 
hvor Blade og Blomster og de unge Kapsler blæste af Buskene, 
saaledes at 2den Plukning blev helt tilintetgjort paa disse Ejen- 
domme. Derefter indtraadte Tørken atter, og Forhaabningerne 
om en god 2den Plukning paa de øvrige Plantager svandt mere 
og mere. Først den 27de Maj, faa Dage før Høstens Afslutning, 
kom den længe ventede Regnperiode, der almindeligvis indtræder 
ved Maj Maaneds Begyndelse. 

Det tørre Vejr i Januar bød gunstige Betingelser for Ud- 
viklingen af de mange Insektlarver, som angribe Bomulden. 
Foruden den almindelige Bomuldsorm, en Natsværmerlarve, der 
forholdsvis let bekæmpes ved Hjælp af Parisergrønt og Kalk- 
mel, havde hidtil den saakaldte Blæremidde, et mikroskopisk 
lille Dyr, der angriber Buskenes Bark og Blade, været et af de 
ubehageligste Skadedyr, ikke mindst, fordi det er vanskeligt at 


bekæmpe paa selve de angreb- 
ne Buske. Paa Administrator 
Schmiegelows Initiativ blev der 
derfor af Kolonialraadet ved- 
taget en Anordning efter engel- 
ske Forbilleder, hvorefter alle 
Bomuldsbuske skulde opryk- 
kes og opbrændes ved Afslut- 
ningen af 2den Plukning. 
Aaret 1908 lod imidlertid 
Bomuldsdyrkerne stifte Be- 
kendtskab med flere nye og 
farlige Bomuldsfjender. I Mid- 
ten af Januar viste der sig 
Sværme paa Millioner af Som- 
merfugle i Bomuldsmarkerne 
paa Petronella og Great Pond, 
og snart efter vrimlede Buskene 
afSommerfuglelarver. Foruden 
den almindelige Bomuldsorm 
fandtes der nu 3 nye Årter; 
de to bleve identificerede af det 
engelske Agricultural Depart- 
ments Entomolog, Mr. Ballou, 
som  Natsværmerlarver, der 
ikke som Bomuldsormen an- 
gribe Bladene, men derimod 
overbide de unge Planter, hvor 
de optræde i nysaaede Marker, 
ellerfæde sigtind' it de unge, 
endnu bløde Bomuldskapsler. 
Den tredie Larve var en Flue- 
larve (Contarinia), der ligesom 
de andre lever i Kapslerne, men 
er vanskeligere end disse at faa 
Ram paa ved Modgift. Alle 3 
Skadedyr vare vel kendte fra 
Antigua og Barbuda, men de 


havde hidtil ikke anrettet større Ødelæggelser paa disse Øer. 

Udsigt over Bomuldsmarkerne. 


La Vallée. 


Paa Petronella anrettede navnlig den ene af de to Arter 

Natsværmerlarver, »cut worms« kalde Englænderne dem, fordi 
de overbide de unge Planter, betydelig Ravage, og I1ste Pluk- 
ning af 80 Agre Bomuld blev helt ødelagt. Efter 14 Dages 
Forløb var dog den værste Fare overstaaet, og i Løbet af denne 
Tid havde man heldigvis lært, hvorledes denne Skade kan be- 
kæmpes og i alt Fald begrænses. Foruden Bomuldsbuskene an- 
griber Larverne ogsaa Guineacorn, der med Fordel kan an- 
vendes som Læbælter for den unge Bomuld. Hvis Larveangrebet 
falder saa sent, at Læbælterne kunne undværes, vil man kunne 
nedskære det angrebne Guineacorn og tilintetgøre det sammen 
med de talrige Larver, der have slaaet sig ned paa det. Det 
gælder følgelig om at saa Bomulden tidligt, inden det Tidspunkt, 
da Larverne normalt ere udklækkede. Endvidere vil man ved 
god Jordbearbejdning kunne tilintetgøre mange Pupper, idet Lar- 
verne forpuppe sig i Jorden imellem Bomuldsbuskene. 

Langt vanskeligere er derimod Bekæmpelsen af Fluelarven 
(Contarinia), overfor hvilken det engelske Departement endnu 
ikke har formaaet at angive en bestemt Fremgangsmaade. 

Paa Grund af alle disse sammenstødende uheldige Forhold 
af Tørke, Orkan og Larveangreb blev Bomuldshøsten 1907—08 
væsentlig forringet ikke alene i Kvantitet men ogsaa i Kvalitet. 
I Begyndelsen af Januar anslaar Administrator Schmiegelow 
Høsten til 7—800,000 Pd. Frøbomuld trods den forudgaaende 
Tørke, men der høstedes kun lidt over 500,000 Pd. Da end- 
videre Priserne vare stærkt nedadgaaende, og Markedet over- 
fyldt, er det en Selvfølge, at det pekuniære Resultat ingenlunde 
kunde blive særlig tilfredsstillende. Der opnaaedes for den 
rensede Bomuld kun lidt over 14 Pence pr. engelsk Pund (ca. 
116 Øre pr. dansk Pund), medens Prisen i det foregaaende Aar 
var omtrent 20 Pence pr. engelsk Pund (ca. 164 Øre pr. dansk 
Pund). Under disse Forhold bør det fremhæves, at saafremt 
man kun tilnærmelsesvis havde faaet Høsten i Hus og f. Ex. 
havde undgaaet den ganske exceptionelle Orkan i Marts, der 
bragte et Tab paa ca. 100,000 Pd. Frøbomuld, vilde Aarsregn- 
skabet trods de lave Priser have vist et Overskud. 

Paa Grund af de vanskelige Forhold, hvorunder Indhøst- 
ningen fandt Sted i Begyndelsen af 1908, lykkedes det ikke at 
faa tilvejebragt brugbart Frø til Udsæd paa Selskabets egne 
Plantager, og Saaningen for Høsten 1909 fandt derfor ude- 
lukkende Sted med udsøgt Frø fra Barbados af den særlig 

anbefalede Varietet fra Plantagen Sterling. Til Høsten 1910 vil 
derimod forsøgsvis til Dels blive benyttet udsøgt Frø af Sel- 
skabets egen Avl. 

Den nye Høst 1908—09 kom godt op, men allerede i Slut- 
ningen af Juli meldtes der om meget alvorlige Larveangreb. 
Paa Grundlag af Erfaringerne fra forrige Høst bekæmpedes de 
dog med Held. Derefter var der Fred for Orme en god Maa- 
nedstid, men imidlertid tog Tørken fat.: Slutningen af Juli og 
det meste af August var usædvanlig tør, saaledes at Bomulden, 
der normalt tager 70 Dage efter Saaningen for at blive moden, 
allerede begyndte at blive tjenlig til Indhøstning efter 45 Dages 
Forløb. Selvfølgelig led Kvaliteten meget betydeligt derved, idet 
Fibren blev kort og skør. Denne Tørke medførte endvidere, at 
ca. 60 Agre af det paa Longford tilsaaede Areal mislykkedes helt. 
Det var Marker, som låa nær ved Søen, stærkt udsatte for 
Havgus, og bestaaende af tung, leret Jord, som for største Delen 
vare under Bomuldsdyrkning for første Gang. De skulle frem- 
tidig benyttes som Græsland, og der vil paa dem desuden blive 
plantet brede, velplejede Læbælter af Thibet, Galba og Genep- 
træer, som kunne give bedre Læforhold for den øvrige Plantage. 
Til Gengæld vil fremtidig en Del af det nuværende Græsland 
paa de lettere Bakkejorder paa denne Ejendom blive sat i Bom- 
uldsdyrkning. 

September gav ganske vist nogen Væde, men hele November 
igennem led Bomulden under nye Larveangreb, hvori desværre 
den vanskeligt bekæmpelige Fluelarve (Contarinia) havde sin 
store Part. Efter et vedholdende og ihærdigt Arbejde med Øde- 
læggelse af Larver og Indsamling og Opbrænding af de angrebne 
Bomuldskapsler, fik man efterhaanden Bugt med Fjenden, men 
der gik mindst 150,000 Pd. Frøbomuld tabt, og en Tid lang 
maatte Indhøstningen standse, for at Kampen mod Larverne 
kunde føres med Kraft. Aarsagen til disse uhyggelig voldsomme 
Larveangreb maa utvivlsomt for en stor Del søges i den skødes- 
løse og ligegyldige Maade, hvorpaa adskillige mindre Bomulds- 
dyrkere behandle deres Marker. Under Opvæksten henstaa de 
forsømte og uden Lugning og Ormeindsamling; Ejeren tager det 
ringe Udbytte, som de under disse Forhold give, og synes han, 
at det er for ringe, blive Buskene staaende efter Høst, befængte 
med Skadedyr, ja i Virkeligheden dannende Udklækningsanstalter 
for de talløse Sommerfugleskarer, der hjemsøge vore Marker. 

Man havde haabet, at den nye Anordning om Bekæmpelse 
af Blæremidden skulde bringe en Forbedring i disse Forhold, 
idet alle Bomuldsbuske jo skulde oprykkes efter 2den Plukning. 
Men, det viste sig snart, at man havde forregnet sig. Thi Mar- 
kerne kom sent eller aldrig i det Stadium, at 2den Plukning 
var forbi. Der blev nemlig af adskillige Landmænd foretaget 
Eftersaaning i Stedet for de udgaaede Buske, saaledes at Mar- 
kerne altid indeholdt Buske paa meget forskjellige Stadier, og 
paa den Vis kunde det hævdes, at 1ste og 2den Plukning af 
de sent saaede Buske endnu ikke var forbi førend henad Efter- 
aaret, naar den næste Høst var i fuld Gang paa de vel be- 
handlede Ejendomme. 


Da Plantageselskabet i Fjor — senere end normalt, paa 
Grund af Tørken — begyndte sin Saaning i Dagene omkrin 
fe] fæ) Ca 


lste Juli, havde saa godt som ingen af de andre Bomulds- 
dyrkere begyndt Oprykning af de gamle Buske; vore Naboer 
havde endnu ikke begyndt Oprykuingen i Slutningen af August, 
adskillige naaede først saa vidt i November, og andre, for hvem 
Udbyttet havde været for ringe, overkom aldrig dette Arbejde. 

Netop ved Novembertid, da vore Naboers Bomuldshøst gav 
saa ringe Udbytte, at de opgav Ævret, var det, at vi fik Resul- 
taterne af deres »Sommerfuglehøst« at mærke paa en meget 
generende Maade. 

Under Iste Plukning skred Bomuldshøsten nogenlunde nor- 
malt fra Haanden, indtil 2den Plukning skulde begynde i Marts 
—April 1909. Der indtraf da atter en usædvanlig Tørke, der 
holdt sig gennem en stor Del af Maj, og henimod 200,000 Pd. 
Frøbomuld gik herved tabt. Ialt blev der dog i 1909 ind- 
høstet lidt over 556,000 Pd. Raabomuld paa Selskabets egne 
Plantager. 

Paa Grund af det daarlige Resultat, som Anordningen om 
Bekæmpelse af Blæremidden gav, indbragte Administrator 
Schmiegelow i sidste Kolonialraadssamling et nyt Forslag til 
Regulering af Bomuldsdyrkningen. Herefter skulde der af en 
Kommission aarlig fastsættes et bestemt Tidspunkt, da Opbræn- 
dingen af den gamle Bomuld skulde være tilendebragt, og en 
Maaned senere skulde Besaaningen af de nye Marker finde Sted. 
Desuden skulde der fastsættes en Termin for Oprykningen af 
al vildtvoksende Bomuld. Efter megen Modstand, bl. a. fordi 
man betragtede Reguleringen af disse Forhold som et forfat- 

ningsstridigt Indgreb i Ejendomsretten, lykkedes det at gennem- 
føre Anordningens første Del, men Oprykning af vild Bomuld 
bliver derimod ikke obligatorisk. Desværre gælder Anordningen 
foreløbig kun for et Aar. 

Fremtiden maa nu vise, med hvor stor Energi disse Be- 
stemmelser blive gennemførte, og navnlig, om det lykkes at faa 
Markerne ryddede, selv om vedkommende Ejer ikke vil fort- 
sætte Bomuldsdyrkningen. Dette er selvfølgelig af stor Betyd- 
ning, thi netop saadanne Marker ville hyppigt høre til dem, 
der ere mest angrebne. Hvor store Arealer, det drejer sig om, 
kan f. Eks. ses deraf, at i Forfjor, da Bomuldsdyrkningen var 
ny og skulde prøves af alle, var der ca. 3,000 Agre paa St. 
Croix i Bomuld; i indeværende Høst var der, skønt Plantage- 
selskabet havde udvidet sit Areal, kun ca. 2,000 Agre, og i den 
kommende Høst ville formodenlig paa Grund af de smaa Bom- 
uldspriser og manglende Omhu ved Dyrkningen, endnu flere 
Marker blive forvandlede fra Bomuldsmarker til »Sommerfugle- 
marker«, hvis ikke Anordningen gennemføres med Fasthed. 

Det vil sikkert i en nær Fremtid blive nødvendigt ogsaa at 
skride til en Oprykning af den vilde Bomuld og maaske ogsaa 
til en Paapegning og derpaa følgende Ødelæggelse af andre 
Værtplanter for Bomuldens Skadedyr. Oprettelsen af en For- 
søgsstation vilde utvivlsomt fremme en rationel Løsning af disse 
og mange andre brændende Spørgsmaal i Øens Landbrug, men 
desværre synes det, som om det af Kolonialraadet nedsatte Ud- 
valg, der overvejer Anlæget af en saadan Station, har svært 
ved at komme til et Resultat. Man formener, at en Station, 
lignende den engelske paa Antigua, vil koste 6,000—10,000 
Dollars i aarlig Drift, og dette kan Budgettet næppe magte. 
Det vilde være heldigt, om man begyndte med en mindre Station, 
omtrent som Tortolas; man vilde da være naaet et godt Skridt 
fremad i den rigtige Retning. 

Bomuldsdyrkningen er fra iste April 1908 bleven belastet 
med nye Skatter og Afgifter, saaledes som fremhævet i forrige 
Beretning; den er derved, samtidig med, at den giver Arbejde 
til store Dele af Befolkningen, efterhaanden bleven en Indtægts- 
kilde af Betydning for Øens Budget, og den fortjener derfor 
saa meget desto mere, at der gøres noget alvorligt for at sikre 
dens Fremtid. 


Fiberfabrikken (til venstre) og Bomuldsfabrikken. Longford. 


Fiberfabrikkens Rensemaskine under Opstilling. 

Kammerherre Knud Sehested. 

ørdag den 28. August afgik vor Forenings Præsident, Kam- 
E merherre Knud Sehested, ved Døden efter et langt Sygeleje. 

Naar Døden bortkalder en Mand, med hvem man i en Åar- 
række har haft et indgaaende Samarbejde, føles Bruddet næsten 
altid stærkere, end man egentlig havde tænkt sig, og dette gæl- 
der i desto højere Grad, jo mere Manden fyldte i sin Gerning, 
og jo mere udpræget og helstøbt Personlighed han var. Disse 
Egenskaber besad Kammerherre Sehested i fuldt Maal, han var 
en kraftig Type af den gamle danske Adel, myndig og bestemt 
i Hævden af sine Meninger, men dog stærkt afslebet ved Ud- 
dannelsen og tilpasset til de. demokratiske Former i vort For- 
eningsliv, i hvilket han navnlig i de sidste Aar tog Del i meget 
udstrakt Maalestok. Opvokset paa Broholm som Søn af den 
bekendte Kammerherre N. F. Sehested, blev det navnlig Land- 
bruget, der fangede hans Interesse, skønt han fra Ungdommen 
af valgte en anden Livsgerning, idet han i 1874 i en Alder af 
24 Aar tog juridisk Kandidateksamen og derefter virkede i In- 
denrigsministeriet, indtil han i 1894 var naaet gennem alle 
Grader til Posten som Departementschef. Da Landbrugsmini- 
steriet saa oprettedes i Foraaret 1896, blev Sehested Danmarks 
første Landbrugsminister, og som saadan lykkedes det ham i 
det følgende Aar at gennemføre flere vigtige Lovforslag. Sam- 
tidig med Embedsvirksomheden drev han Landbrug paa Tostrup- 
gaard i Jylland, hvor han tillige erhvervede Skovejendommen 
Addithus. Paa dette skønne Sted med herlig, vidtstrakt Udsigt 
over Himmelbjergegnens Skove og Søer byggede han den Bolig, 
hvor han med Forkærlighed opholdt sig saa længe som muligt 
af den milde Aarstid, og hertil lod han sig, stærkt nedbrudt af 


Sygdommen, føre hen for at ende sine Dage. Thi at dette var 


Sae 

i Vente, kunde han næppe være i Tvivl om, skønt han overens- 
stemmende med sin stærke Karakter næsten lige til det sidste 
lod sig Sager forelægge af Funktionærerne i de forskellige For- 
eninger, han stod i Spidsen for, og traf Dispositioner, som om 
Sygdommen kun var af rent forbigaaende Natur. Og talrige 
ere de Bestyrelser og Udvalg, hvor han nu savnes som Medlem 
eller tillige som Leder. Eksempelvis kan nævnes, at han var 
Præsident i det kgl. danske Landhusholdningsselskab, Formand 
for Statens Planteavlsudvalg, Præsident for det kgl. Haveselskab 
og Danmarks Delegerede ved det internationale Landbrugsinsti- 
iii HROmsE For vor Forening blev, han-Præsidentsved- dens 
Oprettelse og Formand for dens islandske Sektion, og det blev 
herved muligt under den første vanskelige Tid, da der var faa 
Medlemmer og kun meget ringe Pengemidler til Raadighed, at 
erhverve den fornødne Støtte fra det kgl. Landhusholdnings- 
selskab, der bl. a. overlod Foreningen gratis Lokale til Kontor 
og Møder. 

Som Præsident for vor Forening har Kammerherre Sehested 
vist de samme gode Egenskaber, der karakteriserede hans øvrige 
omfattende Virksomhed: Klarhed og Fasthed i Ledelsen, Energi 
og Omhu ved Sagernes Gennemførelse. Med en betydelig, gen- 
nem Uddannelse og Øvelse udviklet administrativ Dygtighed 
forbandt han desuden en stadig Iver for Fremskridt. Man 
kunde altid være sikker paa hos ham at finde Øre for Optagelse 
af en ny Foranstaltning, naar dens Betydning og Hensigtsmæs- 
sighed blev vel motiveret, og havde man hans Løfte om Bistand, 
kunde man stole paa denne trods alle Vanskeligheder. Var han 
uenig med sine Kolleger, kunde der vel paa Grund af hans ud- 
prægede Karakter opstaa Brydninger, men han bøjede sig dog 
altid for det parlamentariske Princip og var iøvrigt i sin daglige 


Færd saa imødekommende og elskværdig mod alle, at han og- 


saa rent personligt efterlader et stort Savn hos sine Medarbej- 

dere. Kunde disse end undertiden finde, at han drev Energien 
vel vidt ved lange og trættende Møder, tilgave de ham dog vist- 
nok .altid, naar han efter Arbejdets Slutning fik dem samlet til 
en Passiar i et hyggeligt Lag. Her, som paa Rejser, var han 
en overmaade behagelig Personlighed, og mange gode Minder 
vil han have efterladt sig fra saadanne Lejligheder hos dem, 
der have færdedes sammen med ham, ligesom mange ville være 
ham taknemmelige for de Timer, de have tilbragt i hans gæstfri 
Hjem, hvor han yndede at se sine Medarbejdere, og hvor hans 
elskværdige Frue, en Datter af Hofjægermester Bech til Valby- 
gaard, altid forstod paa den mest indtagende Maade at bringe 
Husets Gæster til at befinde sig vel. 

Vor Forening har haft stærk Fremgang i de Aar, der ere 
svundne, og vi bør med Taknemmelighed mindes vor Præsident 


for den store Andel, han har haft deri. 


T. Westermann. 

Plantageselskabet Dansk Vestindiens Virksomhed 
i 1908 og 1909. 


Ved Ingeniørkaptain H. U. Ramsing. 


II. 


Sisaldyrkningen skrider jævnt fremad ogsaa paa Selskabets 
Ejendomme. Fabrikken paa Longford er nu i Drift; det 
varede nogen Tid, til Dels paa Grund af Maskinmesterens 
langvarige og alvorlige Sygdom, til Dels pad Grund af uund- 
gaaelige Begyndelsesvanskeligheder, førend man naaede saa vidt, 
men det nu fremstillede Produkt er i enhver Henseende fuldt 
tilfredsstillende. 

Fabrikken, der er anlagt i Fællesskab med Dansk-vestindisk 
Plantageselskab, har i Aar væsenlig oparbejdet Sisalblade fra 
dette Selskabs Ejendom Castle Coakley og fra St. Croix Sukker- 
fabriks Plantager, hvor der findes Plantninger af Sisal fra Statens 
Forsøgsstations Tid. Planterne paa Plantageselskabets Ejen- 
.domme ere endnu for største Delen for unge; dog har French- 
mansbay leveret noget. 

Skæringen af Sisalblade paa Frenchmansbay blev i Fjor 
paabegyndt den Øde September; fremtidig vil man søge at lægge 
denne Høst påa .den tørreste Tid af Aaret. Der er i inde- 
værende Aar solgt Prøveballer af den producerede Sisalhamp i 
New York og i Havre og senere et Parti paa 14 Baller i New 
York. I New York erklæredes dansk-vestindisk Sisalhamp at 
være meget tilfredsstillende og bedre end den Sisalhamp, som 
almindelig kommer paa Markedet. Ved en almindelig Markeds- 
pris af 47/s cts. pr. eng. Pd. solgtes dansk-vestindisk Sisal til 
5/8 cts. pr. eng. Pd., hvilket maa kaldes tilfredsstillende under 
Hensyn til, at Fabrikken paa Longford endnu er i Begyndelsen 
af sin Virksomhed. Den ene Prøveballe i Havre blev solgt til 
UDFETCSFDr4100 kg. Baltsaa en lidt højerePris'end'r "New York, 
men Omkostningerne ere større i Havre. Der er en Mulighed 
for, at man efterhaanden vil kunne finde Afsætning af Sisal- 
hampen her i Landet. Forøvrigt bør det bemærkes, at Sisal- 
hampens Pris ligesom Bomuldens for Øjeblikket er meget lav, 
langt under de foregaaende Aars Gennemsnit. 

Sukkerdyrkningen paa Blessing har ikke givet Anledning til 

særlig Omtale. Fremtidig vil denne Kultur komme til at spille 
en noget større Rolle i Selskabets Økonomi. 

I Begyndelsen af indeværende Aar købte Selskabet nemlig 
Sukkerplantagen Mount Pleasant & Plessens, der havde en engelsk, 
udenfor St. Croix boende Ejer. 

Denne Plantage har stedse været betragtet som hørende til 
Øens allerbedste Jorder, men dens Dyrkning har i lang Tid været 
noget forsømt. Plantagens Areal er 693 Agre, hvoraf 292 ere 
beskattede som Rørland og 75 henligge i Busk. 


Forvalterbolig paa Mt. Pleasant. 


Det er Tanken, at den skal drives som en Mønsterejendom 
i Sukkerdyrkning, en Opgave, som Plantageselskabet utvivlsomt 
bør tage op, og hvortil denne Ejendoms Jord egner sig fortrinligt. 

Kreaturbestanden er i stadig Fremgang, ligesom Græsarealerne 
paa de forskellige Plantager ere forøgede saavel i Areal som i 
Kvalitet ved Rydning, Lugning og Tilplantning med Guineagræs. 

I Følge Oplysninger fra Administrationen kan man paa- 
regne, at der gennemsnitlig udkræves 2,5—3,5 Agre Guineagræs- 
land eller 4 Agre alm. Græsland pr. Kreatur med Tiliæg. 
Sukkerplantager, der have »Long-top« (3: de afskaarne Topender 
af Sukkerrørene) kunne nøjes med ca. 2 Agre Guineagræs og 
alm. Græs i Forening. 

Der anvendes efterhaanden, navnlig i Tørkeperioderne, en 
Del knust Bomuldsfrø som Iblanding i Besætningernes Grønt- 
foder. Forøvrigt anstilles der stadig mindre Forsøg med Dyrk- 
ning af Foderplanter som Guineacorn, Lucerne o. s. v., ligesom 
der er fremstillet Hø af Sourgrass. Alle disse Forsøg drives dog 
under de abnorme Vejrforhold kun med halv Kraft og maa 
delvis indstilles. Et paatænkt Forsøg paa Longford med Ensilage 
af Guineacorn blev opgivet paa Grund af Tørken. Selskabet er 
dog efterhaanden naaet saa vidt, at Vanskelighederne ved at 


Zebutyren paa Canebay. 


skaffe Vand og Foder til Besætningerne i længere Tørkeperioder 
maa anses for at være i det væsenlige overvundne. 

Af de herfra udsendte Tyre findes der nu en Del Afkom, 
ca. 60—70 Stkr. i forskellige Aldre og Køn efter den jydske Tyr, 
fordelt paa de fleste af Selskabets Plantager. Det synes i Al- 
mindelighed at være det indfødte Kvæg overlegent, navnlig som 
Malkekvæg. Efter den fynske Tyr, som desværre døde, findes 
der kun 2. Stkr.,. 1 Ko og 1 Kvie "der «synes ratthave arvet 
Racens gode Egenskaber som Malkekvæg. Efter Zebutyren fra 
Trinidad findes ogsaa en Del Afkom, hvoraf flere Tyre. Denne 
Krydsning synes at udvikle sig særlig tilfredsstillende som store 
og kraftige Dyr, vel egnede til Trækbrug og som Slagtekvæg. 

Afkommet efter den jydske 
Hingst er gennemgaaende ikke 
faldet godt ud. Derimod synes 
Æselhingstens Muleafkom, bl. 
a. med de i Årgentina købte 
Hopper, at blive tilfredsstil- 
lende i Kvalitet. Det paatæn- 
kes at købe endnu en Hingst 
herhjemme; en god Æselhingst 
er i Begyndelsen af Aaret 1909 
indkøbt i Texas. 

De herfra udsendte Svin 
synes ikke ret at trives; dog 
lader det til, at deres Afkom 
i de yngste Generationer viser 
en Del mere Akklimatisations- 
evne. Paa Frenchmansbay er 
der efterhaanden tilvejebragt 
godt og rigeligt Græs paa Bak- 
kerne. Besætningen er derefter 
forøget, og Salg af Mælk, saavel 
sød som skummet, og Kærne- 
mælk samt Smør er efterhaan- 
den godt indarbejdet i St. Tho- 
nigss byvæm Det er "nu "under 
Overvejelse at anlægge et større 
Mejeri. 

Der er i Aarets Løb udført en 
Del Gødskningsforsøg. 

Først skal det nævnes, at 
alle Bomuldsmarker gødes for- 
inden Pløjningen med 4—500 
Pd. knust Bomuldsfrø pr. Ager. 
Dernæst er der paa Petronella 
et Forsøg i Gang i Overens- 
stemmelse med en Plan, ud- 
arbejdet at Professor Wester- 
mann, der som Formand for 


Udsigt mod Vest fra Canebays Forvalterbolig. 


Foreningen De danske Atlanterhavsøers vestindiske Sektion har foran- 
lediget et Beløb af 500 Kr. stillet til Plantageselskabets Raadig- 


hed hertil. 

De forskellige Gødningsblandinger ere udsaaede paa Petro- 
nella i et i 50 regelmæssige Parceller inddelt, indgrøftet Areal. 
Hver Parcel indeholder 112 Bomuldsplanter, ialt altsaa 5,600 
Planter. Udbyttet paa hver Parcel vejes særskilt, og der føres 
et nøje Regnskab med Forsøget. Paa Grund af Larveangreb og 
Tørke vil der dog næppe komme et synderlig paalideligt Re- 
sultat ud deraf. 

Paa Blessing, Longford, Castle Nugent, Great Pond, La 
Vallée og Canebay gøres der Forsøg med en Beholdning af 


Rydning af Krattet paa Prosperity. 


Kunstgødning, i sin Tid udsendt til Tobaksdyrkningen, som bliver 
blandet med Superfosfat og svovlsur Ammoniak i Overensstem- 
melse med Anvisninger, givne af det engelske Landbrugsdeparte- 
ments dygtige Leder paa Barbados, Mr. Bowell. 

De: forskellige -Kulturer af Frugtitræer "mM Træsorter paa 
Nordsideplantagerne og paa America Hill have kun gjort smaa 
Fremskridt under de herskende Tørkeforhold. Paa Canebay 
findes en Del okulerede Appelsintræer af gode Sorter, men de 
kunne ikke ventes at bære førend om et Par Aarstid. Limes- 
plantningerne give ikke tilfredsstillende Udbytte, og Eksport af 
Frugten har vist sig al være urentabel; mulig vil man fremtidig 
kunne sælge dem til en ved Forsøgsstationen paa Tortola ind- 

rettet Saftudpresningsfabrik. Der er indført nogle Bayleaftræer 
til Planteskolen paa Canebay og det er Meningen efterhaanden 
atkudplåanterene Del pad Nordsiden”""Påa st." Jåan"ere” Plånt- 
ningerne saa smaat i Opvækst. De ville maaske til sin Tid 
gøre den derværende Bayromsfabrikation rentabel. Den kan nu 
ved delvis Køb af Baybladene fra Fremmede kun knebent bære 
sig. Kakaoplantningens Vækst staar foreløbig i Stampe. Der er 
som Skyggetræer for Kakaobuskene i 3 Agre paa Prosperity 
udplantet en Del Kautschuktræer, navnlig Castilloa elastica, 
hvoraf 500 ere indkøbte paa Tortola i Løbet af Aaret. Det er 
dog vist forsigtigst ikke at sætte for store Forhaabninger til 
disse Kulturer. 

Udplantning af Kokospalmer langs Vejene og langs Strand- 
bredderne fortsættes stadig, ligesom der plantes passende Læ- 
bælter fSFEx' paa Longford: 

Blandt de mindre Kulturer, som stadig forsøges, kan endnu 
nævnes Løgdyrkningen. Der er forsøgsvis hjemsendt et mindre 
Parti af Limes og Løg til København. Om Salget kan ske med 
Fordel, vil Tiden vise. For Løgenes Vedkommende gælder det 
om at hjemsende dem paa et tidligt Tidspunkt af Saisonen. 

Ved Rydninger til Græsmarker skaanes alle gode Træer, og 
nye Skyggetræer udplantes; Rydningsarbejdet er forøvrigt nu 
indskrænket noget. 

Ogsaa udenfor den egentlige Plantagedrift har Selskabet 
taget Initiativet til forskellige mindre Forsøg. Den i Vestindien 
almindelig udbredte Malariafeber overføres som bekendt gennem 
Moskitoernes Stik. Der er fra forskellig Side fremhævet, at en 
paa flere engelske Øer udbredt lille Fisk, kaldet Millions (Girar- 
dinus poeciloides), udrydder Moskitoerne ved at opæde deres 
Larver. Selskabet har derfor indkøbt en lille Beholdning af 
»Millions«, der ere anbragte i Lagunerne paa Rust op Twist, 
hvorfra de senere kunne udplantes i andre af Øernes Laguner 
og Vandløb. Fremtiden vil nu vise, om Teorien holder Stik. 

For et Aars Tid siden paatænkte - Selskabet at udsætte 
Præmier for Fangst af Monguser og Rotter; dette fandt ingen 
Tilslutning, men det kan i Forbindelse hermed dog nævnes, at 
Giftspredningen i Bomuldsmarkerne dræber mange Monguser, 
ved at disse æde de døde Larver, og Mongusernes Tal er nu 
meget forringet paa Østende Plantagerne. 

Bevarelse af Jordens Fugtighed i Dansk Vestindien. 
Ved H. Bøllemose. 


t Regnmængden er den Faktor, der er bestemmende for 
Aarets Høstudbytte, er en bekendt Sag for alle, der have 
haft med det vestindiske Agerbrug at gøre. Dette faar man 
yderligere bekræftet ved at se paa Tabel 6, Side 582, Nummer 
62 af dette Tidsskrift. Af denne Tabel fremgaar det, at Sukker- 
udbyttet svinger over og under det normale i Overensstemmelse 
med Regnmængdens Åfvigelse fra Gennemsnittet. Naar man ser 
paa de sydligere beliggende engelske Øer, vil man se, at de have 
en større Regnmængde og en deraf følgende højere Frugtbarhed. 
Det er derfor sikkert let at blive enige om, at det vilde 
være til stor Gavn for vore vestindiske Øer, om man kunde 
tilvejebringe en større Regnmængde. Som bekendt lader dette 
sig desværre ikke gøre; de Forsøg, der hist og her ere foretagne 
derpaa, kunne vel ikke siges at have ført til det forønskede Re- 
sultal;evrDet"'eneste,= man" hidul har fejort for fat forøgenkegns 
mængden paa St. Croix, er at man ved alle selskabelige Lejlig- 
"heder har udbragt en Skaal for »more rain for Santa Cruz«. 
DenfUdvej; "man "snarere= kunde" tænke sig tåles klorkat 
skaffe en forøget Vandmængde til Plantekulturen, var Overris- 
ling, saaledes som den anvendes i de forenede Staters tørre 
Egne og andre regnfattige Dele af Jorden. Desværre ere Betin- 
gelserne i Dansk Vestindien ikke gode for en saadan Overris- 
ling, vi savne de store Floder og Indsøer, ligeledes mangle de 
høje Bjærge med den evige Sne, som, idet den smelter i Som- 
merens Løb, giver den jævne Strøm i Vandløbene. Paa vore 
vestindiske Øer derimod styrter Regnvandet ad stejle Bakker 
med ilsom Hast i Havet. Bække, selv af den mest beskedne 
Årt, findes der ingen af. Let Adgang til rigeligt Brøndvand er 
der heller ikke i Dansk Vestindien, saa det vil næppe være 
muligt der, saaledes som i andre Egne af Jorden, at basere et 
Vandingssystem paa Brønde med tilhørende Pumper. Hist og 
her kan man maaske lede Vandet fra Kilderne i Bjærgene ned 
til den flade dyrkede Jord, eller paa Steder, der egne sig særlig 
dertil, opsamle Regnvandet paa dets Vej ned mod Havet. Det er 
dog sikkert kun Metoder, der kunne anvendes paa smaa Arealer, 
og som ikke ville faa nogen almindelig Betydning for Øernes 


grenene 

Landbrug, og i Hovedsagen ere vi altsaa henviste til den altfor 
ringe Regnmængde, der findes. 

Inden jeg gaar videre, vil jeg fremdrage en Artikel fra et 
af vore Landbrugsblade og nogle Forsøg, som ere afholdte paa 
»Den kgl. Veterinær- og Landbohøjskole« i København. 

Artiklen findes i »Vort Landbrug« Nr. 15 for i Aar, og 
omhandler »En ny Jordbearbejdningsmethode«. Denne skyldes 
Professor H. W. Campbell, Lincoln, Nebraska, og kaldes »Tør- 
farmeri« (dry farmery) eller »Det Campbellske Agerdyrknings- 
system«. At gengive Artiklen kan her ikke være Tale om, kun 
skal jeg kortelig anføre, hvad »dry farmery« gaar ud paa og 
hvorledes Resultatet søges opnaaet. Det Campbellske Agerdyrk- 
ningssystem er opstaaet i Nebraska, et Land med en ringe 
Regnmængde. Hensigten med Systemet er at tilvejebringe de 
bedste Betingelser for, at Vandet fra de dybere Jordlag kan 
stige op i Pløjelaget, uden at Vandet dog fordamper for stærkt. 
Dette søges tildels opnaaet ved Brugen af Tallerkenharven før 
Pløjningen, idet man dermed søger at findele Markens Overflade 
og at sønderdele Planteresterne, saa at den Del af Pløjelaget, 
der skal hvile paa Undergrunden, derved kommer til at inde- 
holde de færrest mulige Hulrum; Meningen hermed er, at der 
skal være ringe Hindring for Vandets Opstigning fra de dybere 
Lag. For at komme de sidste Hulrum til Livs og tilvejebringe 
en endnu bedre Forbindelse mellem Madjorden og Undergrunden 
anvendes nu et Redskab ved Navn Undergrundspakkeren 
(subnerface packer). Hensigten med Brugen af dette Redskab, 
der bestaar af en Række Hjul med skarpe Kanter, er at presse 
Pløjelaget og Undergrunden godt sammen. Efter Brugen heraf 
jævnes Jorden med en let Harve, og det hører med til Systemet 
stadig at holde de øverste 2—3 Tommer af Jorden løs og fin, 
for at forhindre Vandet i at stige helt op til Overfladen og for- 
dampe. Derved opnaar man tillige, at Luften faar let Adgang 
til Jorden. Her paa dette Sted vil det føre for vidt at gaa 
nærmere ind paa Sagen, og jeg skal derfor indskrænke mig til 
at henvise til Bogen, hvorefter Artiklen er skreven, »Anleitung 
zur zweckmåssigsten Bodenbearbeitung« af F. F. Matenaer, Mil- 
waukee, udgivet paa Paul Pareys Forlag, Berlin, og til den 
amerikanske Litteratur, der findes om Spørgsmaalet. 

De Forsøg, som jeg omtalte, ere foretagne som Karforsøg 
paa Landbohøjskolen, Karrenes Areal var "/2 Kvdm., og Beret- 

ningen om Undersøgelserne findes i »Tidsskrift for Landbrugets 
Planteavl« 16de Bind 1ste Hæfte Side 75—109. Beretningens 
Titel er: »Undersøgelser over Kulturjords Forhold overfor 
Vand og Bearbejdningens Indflydelse herpaa«, ved Professor 
T. Westermann. Forsøgene ere udførte i Aarene 1899, 1900 og 
1907 i Maanederne April til August. Hvad Regnmængden i For- 
søgsperioderne i de 3 Aar angaar, var 1899 et tørt Aar, 1900 et 
normalt Aar og 1907 et fugtigt Aar. Gennemsnitsregnmængden 
for Danmark er for Maanederne April til August 251 mm, i 
1899 faldt der i disse Maaneder 140,8 mm, 1900 gav en Regn- 
mængde af 251,6 mm, og 1907 bragte en Regnhøjde af 295,4 mm. 
Jorden blev behandlet paa forskellig Maade i Karrene i de for- 
skellige Forsøgsrækker. I alle Karrene blev Jorden »harvet« 
med Gravegreb til 8 Cm. Dybde, og de Kar, hvor Jorden har 
faaet Lov til at henligge i den Tilstand, ere blevne betegnede som 
>»harvede«. Ringtromling er udført med 2 Ringe af en Ring- 
tromle. »Cambridge-Tromling« er sket ved Hjælp af 3 Ringe, 
2 glatte og een takket. Til »Glattromling« er brugt et 100 Pds. 
Vægtlod, hvorved Jorden er trykket sammen.  Ringtromle- 

ringene havde en Højde af ca. 9 Cm. og Cambridge-Tromlens 
Ringe af 25 Cm:” I Aaret 1907 var to af Karrene bevoksede 
med Havre, alle de andre Kar henlaa uden Bevoksning. Den 
Behandling, som de forskellige Kar fik om Foraaret, blev ikke 
gentaget i Sommerens Løb. 

Tallene i hosstaaende Tabel ere meget interessante; det frem- 
gaar tydeligt, at Vandforbruget er mindst, naar Jorden, som efter 
Harvning, ikke er fast lige op til Overfladen; men naar der 
øverst findes et løst Jordlag paa nogle Centimeter. Efterlades 
Jorden med en fast Overflade, som ved Tromling, stiger Vand- 
forbruget, og dette er igen større, naar Jorden efterlades med en 
stærk kammet Overflade, som ved Ringtromling, end naar Over- 
fladen er plan saaledes som efter Brugen af Glattromlen. 

Som tidligere nævnt vare i 1907 2 af Karrene bevoksede 
med Havre, Vandforbruget i disse Kar, i Forhold til Forbruget 
i de ubevoksede, er meget interessant at iagttage, baade det 
samlede Forbrug og Forbruget i de enkelte Tidsperioder af 14 
Dage. De to Kar, der vare bevoksede med Havre, fik en Be- 
handling, der nærmest svarede til Harvning, idet det øverste Lag 
dog blev svagt sammentrykket. 

Det viser sig da, at Forbruget af Vand i. Begyndelsen af 
Forsøgene omtrent var det samme i de harvede og de bevoksede 
Kar; men efterhaanden som Havren blev større, steg Forbruget 
stærkt i de med Havre bevoksede Kar, saaledes at der i hele 
Tidsrummet medgik 2 a 2'/2 Gange saa meget Vand til de be- 
voksede som til de ubevoksede Kar. 

Resultaterne herfra kunne naturligvis ikke uden videre over- 
føres paa vestindiske Forhold; men et Fingerpeg give de sikkert 
om, i hvilken Retning Jordbehandlingen bør gaa for bedst at 
bevare Fugtigheden. Min egen Erfaring fra Vestindien peger 
ogsaa i samme Retning; ved stadig at holde Jorden porøs og 
løs i Overfladen lykkedes det mig i Planteskolebede og omkring 
Frugttræer, selv i langvarige Tørkeperioder, at holde Jorden 
nogenlunde fugtig og forhindre Dannelsen af en Skorpe, og 
navnlig at forhindre Dannelsen af de dybe Revner, som saa let 
fremkomme i Vestindien med dets stærke Varme, lange regn- 
løse Perioder og lerede Jorder. 

At udfinde Metoder, hvorved Jordfugtigheden bedst be- 
vares, vil sikkert være en Opgave for en kommende Forsøgs- 
station i Dansk Vestindien. Naturligvis anser jeg mig ikke i 

Stand til nærmere at angive, hvilke Opgaver en saadan Station 
vil faa at løse. "Dog vil jeg tillade mig at nævne nogle: At 
undersøge hvorvidt »Det Campbellske Agerdyrkningssystem « 
egner sig for Vestindien, at udfinde om Jorden fordamper 
mindre af Fugtigheden, naar de øverste 2—3 Tommer stadig 
holdes fine og porøse, og endelig at udfinde, hvilken Indflydelse 
det -har paa Bevarelsen af Fugtigheden, naar alt Ukrudtet hol- 
des borte, saaledes at der ikke er nogen overflødig Bevoksning 
af Jorden til at forbruge Fugtighed, i alle Tilfælde ingen over- 
flødige større Planter. Man maa huske, at de vestindiske Kul- 
turplanter, Bomuld og Sukkerrør o. s. v., alle plantes med saa 
stor Afstand, at der kan renses mellem dem. 

Til Slut vil jeg ønske, at Folk med større Erfaring og Au- 
toritet ville benytte Lejligheden til at udtale sig om Sagen, den 
fortjener det, thi denne Sag, Bevarelsen af Jordens Fugtighed, 
er et Livsspørgsmaal for det vestindiske Agerbrug. 


Nye Medlemmer. 


A. Bestandige Medlemmer 
(Bidrag een Gang for alle 200 Kr.). 


Indmeldt ved 


Navn. | Adresse. 


| 
Petersen, Jørgen, Fabrikant. " København. | Professor T. Westermann. 
| 


B. Aarsmedlemmer. 


Navn. | Adresse. Indmeldt ved 

andersen Fare Provst København. Inspektør P. Feilberg. 
Hagemann, Ove, Ingeniør. Kattingeværk. Sekretariatet. 
Havsteen, J. V., Etatsraad, Konsul. | Akureyri. | Sysselmand P.V. Bjarnason. 
Lambæk, L., Landbrugskandidat. | Island. Handelsfaktor P. Nielsen. | 
Linddahl, Hoteltjener. Helsingør. Inspektør P. Feilberg. 
Lohmann, Chr., Overretssagfører. | København. ' Sekretariatet. 
Løvenskiold, C., Baron, Legationsr. | Rom. Sekretariatet. ; 
Møller, Carl, Grosserer. | København. Overlærer Bergh. | 
Philipsen, Bygningsinspektør, St. Thomas. Guvernementssekretær Hel- 

cand. polyt. i ge weg Larsen. 
Schierbech, Julius F., Firma. København. Sekretariatet. | 
Thorgrimsson, Kristjan, Konsul, -" Reykjavik. Sysselmand P.V. Bjarnason. | 

Købmand. | 
Westergaard, N. N., Præst. Frederikssted. Apotheker Jean Petersen. | 

Meddelelse fra Færøerne. 


Færøsk Stenindustri. 


et er et gammelt Ønske paa Færøerne, at der kunde findes 

Afsætning paa Øernes Rigdom af Sten. Heroppe anvendes 
Hovedstenarten, Basalten, kun sjældent som udelukkende Byg- 
ningsmateriale, idet saa godt som alle Huse ere byggede af Træ, 
indført fra Norge og Sverige. Kælderetagen i de færøske Huse 
er dog i Reglen af utilhugne Sten, sprængte ud af Klippen et 
Steds 1 Nærheden af Byggestedet. Kun enkelte Stenhuse findes 
paa Øerne, deriblandt Amtmandsboligen i Thorshavn, nogle 
Skoler og enkelte Privathuse. Selv de fleste Kirker ere af Træ. 

I den senere Tid har en thorshavnsk Haandværker, Vand- 
mester J. A. Arge sat sig i Forbindelse med forskellige danske 
Autoriteter for at undersøge Muligheden af de færøske Stens 
Benyttelse i Danmark, og omtrent samtidig har Købmand Chr. 
M. Christiansen i Thorshavn søgt Støtte hos Myndighederne til 
at paabegynde Stenbygning paa Øerne. 

Den 8. September afholdtes i Thorshavn et offentligt Møde 
om Sagen, og der nedsattes et Udvalg til at virke for den, fore- 
løbig ved at indhente Oplysninger om, hvorvidt det overhovedet 
vil være muligt for de færøske Sten at konkurrere paa det 
danske Marked med de bornholmske og svenske. Det gælder 
at faa at vide, om de færøske Basaltsten lade sig anvende såa 
godt som Granitsten til Bygninger, til Brolægning, til Havne- 


arbejder 0. s. v., og om de kunne leveres — til Trods for de 
betydelige Fragtudgifter, som maa løbe paa — til en antage- 
i1ØNPTTS: 


Udvalget, der støttes af forskellige Privates Bidrag, har søgt 
om et Pengebidrag hos Lagtinget. Som Forretningsudvalg for 
det samlede Udvalg, hvis Opgave kun er at lægge Tingene til 
Rette for fremtidig økonomisk Virksomhed, er valgt Lagtings- 
mand, Tømrer H. A. Djurhuus, Købmand J. Liitzen og Soren- 
skriver Helms. 

Dampskibsforbindelsen med Færøerne. 


Ved Sorenskriver Chr. Helms. 


N?” da Efteraaret er inde, og man skal begynde at tænke 
paa Fartplanerne for næste Aar, turde Øjeblikket være 
kommen til at sige et Par Ord om Færøernes Forbindelse med 
Omverdenen, et Par Ord, der desværre blive lidt af en Klagesang. 

Paa Papiret ser det ganske pænt ud, at der aarlig gaar ca. 
50 Skibe til og fra Færøerne med Post og Passagerer, men i 
Virkeligheden ser det ganske anderledes ud. Det hænder nem- 
lig, at der gaar 4 å 5 Skibe herfra til Danmark i Løbet af 
2—3 Dage. Følgelig gør de 3 å 4 Skibe ingen nævneværdig 
Nytte =Derser-Tider, "hvor visfaa Postøllere Gansekomræliden: 
men der er ogsaa Tider, da vi ikke. have hørt fra Verden. i 
4 Uger. 

Vor Forbindelse med Danmark er da aldeles uregelmæssig, 
og det er netop Regelmæssigheden der er det vigtigste. Man 
vil maaske bedst forstaa, hvor slet vor Postforbindelse med 
Danmark er, naar man hører, at det ifjor hændte mig, at jeg 
fik et Brev fra København, skrevet 6. November, et Brev, hvis 
Besvarelse hastede, og at Afsenderen planmæssig først kunde 
have Svaret 25. December. Selvfølgelig skældte han mig tele- 
grafisk ud sidst i November. Det er klart, at Kommunikations- 
forhold, der aabne saadanne Muligheder, ikke tjene til at knytte 
Øerne fast til Hovedlandet. 

Naar man søger om Grunden til, at vor Forbindelse med 
København til Trods for de mange Skibe er saa utilfredsstil- 
lende, maa man først have sin Opmærksomhed henvendt paa, 
at for alle Skibene undtagen et, »Tjaldur«, ere Færøerne en 
underordnet Mellemstation paa Vejen til Island.  Fartplanen 
maa lægges efter Hensynet til Endestationen, Island, og saa 
maa Færøerne tage det, som det kan falde sig. Naar man 
husker paa, at nogle af Islandsturene vare 3 Uger, andre 4 
Uger og atter andre 5 Uger, vil man forstaa, at disse Skibe i 
Aarets Løb ville klumpe sig sammen paa Mellemstationen, Fær- 
øerne, der derved mister Nytten af en Mængde Skibe. 

Den ofte vanskelige Sejlads paa Island bevirker videre, at 
Skibene have svært ved at holde deres Fartplan, og uberegne- 


i 
| 
i 


UC oe ene ne 


— 413 — 


lige Skibe spille altid en meget ringe Rolle baade for Post, 
Gods og Passagerer. 

Det skal dog her siges, at der er en betydelig Forskel med 
Hensyn til Regelmæssighed mellem det forenede Dampskibssel- 
skabs Skibe og Skibene, der tilhøre Selskabet »Thore« og O. 
Wathnes AÅrvinger. En Del af disse sidste Selskabers Skibe 
sejler i Ruten helt udenfor Fartplanen, af og til endog uden at 
være telegrafisk anmeldte, og anløber. vore Havne under stor 
Ligegyldighed fra Publikums Side, blandet med en blid Undren 
over, at disse Skibe oppebære Statstilskud for Postbesørgelse. 

I sidste Sommer har Dampskibet »Eljan«, tilhørende O. 
Wathnes Årvinger, sat Rekord for Hensynsløshed. Skibet laa 
paa Island, noget forsinket og skulde hjem til København via 
Færøerne og Leith. Til Trods for Forsinkelsen tog Skibet 
Fragt til Kristiania og løb derop paa Vejen fra Leith, hvor. 
over Passagererne, der først havde maattet vente i Thorshavn 
3—4 Dage, endnu forsinkedes et Par Dage og fik Rejsen for- 
dyret med disse Dages Kostpenge. Da Skibet atter gik her op 
via Norge, var Rederiet saa ugenert at lade Skibet i Stavanger 
gaa i Tørdok et Par Dage for at blive skrabet i Bunden. Man 
tænke sig et forsinket Ruteskib, der undervejs gaar i Tørdok 
med Post og Passagerer. Stort længere kan vel Ugenertheden 
ikke drives.” . 

Det eneste Skib, der gør Færøerne fuld Nytte, er det for- 
enede Dampskibsselskabs »Tjaldur«, vort særlige Færøskib, der 
gaar i fast Rute København—Leith—Færøerne. Om dette Skib, 
der aarlig gør 13 Rejser herop, vide vi bestemt, naar det kom- 
mer og naar det gaar. Det er da rimeligt, at »Tjaldur« har 
erobret vore Hjærter og Hovedmassen af vor Passager- og Gods- 
trafik. »Tjaldur« er regelmæssig og bestemt, og det er for os 
det vigtigste af alt. Men da nu engang intet i Verden er fuld- 
komment, har »Tjaldur« ogsaa et Par Fejl, nemlig den, at den 
er vort eneste Færøskib, den, at den gaar over Leith og ikke 
direkte, og den, at den anløber alt for mange Pladser paa 
Færøerne. 

Skønt det er kedeligt at opholde sig ved andres Fejl, maa , 


1) Efter at ovenstaaende var skrevet, erfarer jeg, at Anløb af Kri- 
stiania paa Nedvejen opgaves. I Stedet anløbes en Plads nær ved 
Kristiania paa Tilbagevejen. 

jeg dog have Lov til at gaa lidt nærmere ind paa de to sidst- 
nævnte Fejl, da Rettelsen af dem er vor Fremtidsdrøm. 

Vi vilde gerne have et direkte Skib. Det vilde kort og 
godt betyde, at Færøerne rykkede Danmark 2—3 Dages Damp- 
skibssejlads eller 100 å 150 danske Mil nærmere. Vi ere vante 
til at være 6 Dage undervejs fra København til Færøerne, skønt 
Rejsen kan gøres paa 3—4 Dage. Hvad dette betyder for Sam- 
kvemmet og for hele Forholdet mellem Øerne og Hovedlandet 
forstaas af sig selv. Man betænker sig 10 Gange, før man gør 
en Rejse fra Færøerne til Danmark, naar man paa Forhaand 
ved, at man til selve Ud- og Hjemrejsen skal bruge c. 2 Uger. 
Hvor mange har Tid til at- ofre de 2 Uger? Vi fristes da — 
især Forretningsfolk — til at standse i Leith og købe hos 
engelske og skotske Købmænd Varer, som vi maaske kunde 
faa lige saa gode og lige saa billige i Danmark. 

Og hvor mange danske vilde ikke rejse herop, hvis Rejsén 
kun varede 3 å 4 Dage. Der er i Danmark en Del Autoriteter, 
der udstrækker deres Myndighed til Færøerne, men som aldrig 
har set Øerne. Mon ikke en hurtig Rute lige herop vilde friste 
de høje Herrer til at besøge den Del af Danmark, der hedder 
Færøerne? Og mon det ikke vilde hjælpe paa Forstaaelsen 
mellem begge Parter, mellem de regerende og de regerede. For 
Øjeblikket er der et svælgende Dyb paa 6 Dages Dampskibs- 
sejlads mellem dem, rent bortset fra, at man jo risikerer at 
komme i Tørdok undervejs. 

Jeg tager ikke fejl, naar jeg siger, at en direkte Dampskibs- 
rute er den første Betingelse for et nært og hjærteligt Forhold 
mellem Færøerne og det øvrige Kongerige. I Danmark vilde 
man saa forstaa, at Færøerne ikke ere det yderste Thule, og 
før man i Danmark lærer det, vil man aldrig faa en rigtig Op- 
fattelse af Øerne, deres Befolkning og Stilling i Riget. 

Nu ved jeg meget vel, at man mod en direkte Rute vil 
indvende, at Skibene maa ind til Skotland for at faa Kul og 
for at hente de Varer, som Færingerne bedst og billigst købe 
der, og at de maa til Norge for at hente de norske Varer. Uden 
dette vil Ruten ikke betale sig. 

Hertil kan man maaske indvende, at det ikke behøver at 
være de samme Skibe, der besørger den engelske og danske 
Trafik, og at der meget vel kan være en særskilt norsk Rute, — 
hvad der alt er — og at det jo intetsteds staar skrevet, at en Rute 

skal betale sig. Hvis Staten har Interesse i at bevare Rigsdele 
hinsides Havet, bør Staten gøre sit til, at Samkvemmet med 
disse bliver saa bekvemt og naturligt. som muligt. Det kan 
ikke siges at være naturligt, at Staten saaledes som nu kun 
støtter en Dampskibsrute, der gaar over Udlandet. 

Endelig var det jo muligt, at en direkte Fart kunde kom- 
bineres med en Fart over Leith f. Eks. Man kunde formentlig 
meget vel lade to Dampere supplere hinanden, saaledes at den 
ene gik direkte op og anløb Leith paa Nedrejsen, medens den 
anden gik op over Leith og direkte ned. 

Saa længe Staten har Overskud paa sit Kommunikations- 
budget, kan det vel forsvares at yde et rundeligt Tilskud til 
Færøfarten. 

Som en Mangel ved vort nuværende Færøskib nævnede jeg 
ovenfor, at det anløb for mange Pladser paa Færøerne. Dette 
anses i Almindelighed heroppe som en Fordel, og i en AÅarrække 
have vi aarlig i Lagtinget set Andragende nu fra denne saa fra 
hin Plads om, at »Tjaldur« dog maatte anløbe. Skibet anløber 
nu ialt 14 Pladser paa Færøerne, adskillige dog kun faa Gange, 
og bruger dertil megen kostbar Tid, som kunde anvendes bedre. 
Det er i sig selv en urimelig Tanke, at et større Skib som 
»Tjaldur« skal løbe om med en Smule Stykgods til Smaapladser. 
Besejlingen af vore Øer burde sikkert foregaa paa den Maade, 
at større Skibe gjorde Rejsen frem og tilbage med Ophold kun 
paa en eller to Pladser, hvor Godset lossedes, medens Varerne 
besørgedes omkring paa Øerne af Lokaldampere. Bygges der 
et Par gode Havne her med Kajplads, hvor Dampere kunne 
lægge til, vil en saadan Ordning vistnok følge af sig selv, og 
den vil sikkert i alle Retninger vise sig fordelagtig. Selvfølgelig 
maa vore Lokaldampere da være større og yde mange flere Be- 
kvemmeligheder end vor nuværende utidssvarende Damper 
>»Smiril«. Befriedes »Tjaldur« for den færøske Lokalfart, vilde 
den spare saa megen Tid, at den kunde gøre adskilligt flere 
Rejser aarlig. 

Vort Fremtidshaab gaar da ud paa, alt vort eget Færøskib 
maa komme til at gaa direkte hertil, at det maa fritages for 
en Del af den lokale Fart, og at det maa faa et Søsterskib, 
men selv om vi til næste Aar kun skulde opnaa, at »Tjaldur« 
kun én Gang paa hver Rejse anløb Leith og skiftevis gik di- 
rekte op og direkte ned, saa vilde alene det være et mægtigt 

Fremskridt, thi saa havde vi dog ét Skib, som bød os Mulighed 
foren let'og-hurtig Rejse-tilsog-frasHovedlandet stola 
deles bestemte Tider. 
Det vilde være en uvurderlig Fordel, og den synes at maatte 


kunne naas. 


Bevarelse af Jordens Fugtighed i Dansk Vestindien. 


Ved Godsejer, cand. polyt. Gunnar Hagemann. 


nder denne Overskrift skriver Hr. H. Bøllemose i Nr. 69 af 
ka »Atlanten«. Jeg vil tillade mig at tilføje nogle Bemærk- 
ninger. 

Hr. B. har Ret i, at Høstudbyttet afhænger af Regnmæng- 
den. Men det faktiske Udbytte, Sukkeret, er ikke absolut af- 
hængigt heraf. I meget vaade Aar har man haft et forholdsvis 
ringe Udbytte af Sukker, det har kostet meget at forarbejde de 
store Kvanta Rør. Nettofortjenesten er ikke proportional med 
Regnmængden. 

Hr. B. har aabenbart ikke været længe nok paa St. Croix 
til at vide, at Overrisling er mulig. Paa »La Grange« Plan- 
tagerne er Direktør Hagemann i fuldt Arbejde med at irrigere. 
Maaden at skaffe Vand paa er mangfoldig. Vi behøve ikke at 
rejse til Staterne for at se Irrigation. Paa vor Naboø Porto 
Rico irrigeres paa Kraft. Man regulerer Aaløb, graver eller 
borer store Brøndsystemer forbundne ved fælles Pumpestation, 
man opsamler Regnvandet i store Reservoirer ved at afspærre 
Dale med Dæmninger. Saaledes gør man paa Porto Rico og 
mange andre Steder, saaledes gøre vi paa »La Grange« og saa- 
ledes kan der gøres mange Steder paa St. Croix. 

M. H. t. Campbells Metode maa vi først og fremmest vogte 
os for en Sammenligning med danske Forsøg. Jorden paa St. 
Croix er saa vidt forskellig fra Danmarks, og navnlig maa ikke 
glemmes den meget stærke Udtørring af de øverste Lag — den 
haarde Skorpedannelse, som vil gentage sig atter og atter, naar 
Solen brænder efter en Regnbyge. Men det er muligt, at der 
paa dette Omraade kan gøres noget, og det skulde da helst 

være med Maskinkraft, thi Udgifterne ved Kultiveringen maatte 
nødig sættes op. At denne Løsning af de øverste Jordlag dog 
allerede finder Sted, maa Hr. B. vide, idet den finder Sted for 
hver Gang »Gangen« luges i Rørstykkerne. Spørgsmaalet er, 
om det kan betale sig at gøre det oftere. 


Bidrag til den grønlandske Handels Historie. 
Efter Kommissionsbetænkningen af 1835. 
Ved Pastor Poul Vibæk. 


IT)" grønlandske Handel har til alle Tider været monopoli- 
seret. Som saadan dreves den først (1721—27) af et paa 
25 Aar oktrojeret »Grønlandsk Kompagni« i Bergen, men uagtet 
- overordentlige Begunstigelser fra Regeringens Side kunde dette 
Kompagni ikke bestaa. 

Nu' besejledes Grønland en Tid lang (1727— 34) for kongelig 
Regning, først fra Bergen og siden fra København. 

Ved Oktroj af 15. Marts 1734 blev den grønlandske Handel 
overdraget til Jacob Severin, en af Hovedstadens anseligste Køb- 
mænd, som paatog sig Landets Besejling og Missionens Under- 
holdning mod derfor af Statskassen at erholde en aarlig Godt- 
gørelse af 5000 Rigsdaler. Hans Oktroj, som egentlig lød paa 
6" Aar, blev Tid efter anden fornyet indtil 1750, da Han- 
delen paa Grønland overtoges af det 3 Aar forinden oprettede, 
saakaldte »Almindelige Handelskompagni«. Dette erholdt de 
samme Vilkaar, som havde været tilstaaet J. Severin, og hvor- 
ved denne synes at have staaet sig godt. Den aarlige Præmie 
for Grønlands Besejling forhøjedes endog til 7000 Rigsdaler, 
efter at dette meget begunstigede Handelsselskab ved Oktroj af 
15. August 1763 havde faaet den da ligeledes monopoliserede 
islandske og finmarkske Handel i deres Forpagtning paa 20 Aar 
mod af denne at svare en aarlig Afgift af 7000 Rigsdaler. 

Men allerede 1774 var »Det almindelige Handelskompagni « 
i en saadan Forfatning, at Regeringen saa sig foranlediget til 
at ophæve det og med en betydelig Sum at udløse dets Inter- 
essenter. Som en Følge heraf blev den grønlandske Handel, 

der under alle disse Omvekslinger uafladelig havde krævet Til- 
skud fra Finanserne, atter overtaget af Regeringen, og den har 
siden den Tid bestandig været ført for Statens Regning under 
Navn af »den kongelige grønlandske Handel«. 

I Grønland var Tilstanden ved »Det almindelige Handels- 
kompagni«s Opløsning og adskillige Aar derefter langt fra at 
kunne kaldes glædelig. De derværende Evropæere havde i lang 
Tid været saa godt som aldeles overladte til sig selv. Thi vel 
var der 1721, da de første Kolonister gik over til Grønland, 
blevet indsat et Raad, for hvilket den ærværdige H. Egede, saa 
længe han var i Landet, vedblev at være Overhoved; men 
Raadet havde som det synes af sig selv opløst sig, da han 1736 
vendte tilbage til Danmark. Fra dette Øjeblik troede enhver i 
dette fjerne Land omtrent at kunne gøre og lade, hvad han 
selv fandt for godt. Nærmest gik det naturligvis ud over de 
nu aldeles forsvarsløse Indfødte, der vare givne til Pris for raa 
og vindesyge, som oftest uredelige Handelsbetjentes Vilkaarlig- 
hed. Intetsteds fandtes eller førtes der ordentlige Bøger, som i 
fornødent Tilfælde havde kunnet oplyse Købmandens Handel 
med Grønlænderne. Lige saa lidt kendte man til faste Takst- 
bestemmelser eller justerede Maal; det plumpe Bedrageri med 
de bundløse Spækballier er endnu i vore Dage ikke glemt i 
Grønland. Landets Produkter, som for en stor Del vare og 
endnu ere aldeles uundværlige i Indbyggernes Økonomi, vidste 
man at fralokke dem, tildels for de i Grønland unyttigste, stun- 
dom endog latterlige, europæiske Luksusartikler. Brændevinen, 
som den samvittighedsløse Europæer saa hyppig har fundet sin 
Regning ved at tilføre de saakaldte Vilde, var paa sine Steder 
ieGrønland bleven til en staaende Handelsartikel. De sørgelig- 
ste Følger af en saadan Fremgangsmaade kunde ikke længe 
udeblive; de viste sig overalt i Landet, men særlig ved alle 
Handelsetablissementerne, i Indbyggernes Forarmelse, i deres 
sædelige Egenskaber og i Folkemængdens stærke Aftagen. 

Men ikke nok med de Ulykker, man saaledes havde bragt 
over en stor Del af Landets Indbyggere! Selve Handelens For- 
fatning skildre troværdige Samtidige med ikke mindre mørke 
Farver. I Almindelighed ere Købmænd, ÅAssistenter og Kolo- 
nister enige 1, påa alle mulige Maader at besvige Handelen. 
Efter de fra Landet nedsendte Beretninger stod gerne alt der- 
oppe paa den fortræffeligste Fod, men ved Dødsfald og For- 

flyttelser viste det sig ikke sjældent, at de i Regnskaberne an- 
førte Beholdninger af Handelsvarer, Proviant og Materialier kun 
eksisterede paa Papiret. Imidlertid vare disse Tab, der lejlig- 
hedsvis ramte Handelen, ikke de eneste eller værste; thi aar- 
lig gik betydelige Kvantiteter og det netop af Landets værdi- 
fuldeste Produkter igennem en udstrakt og formelig organiseret 
Smughandel over i Fremmedes og Uberettigedes Hænder. Kort! 
i Grønland var selve Tilstanden saa beklagelig, at der udfordre- 
des hurtige og gennemgribende Reformer, hvis ikke baade den 
grønlandske Handel og Grønlænderne inden føje Tid skulde gaa 
til Grunde. 

Men det var forbundet med stor Vanskelighed hernede at 
foreslaa og herfra at iværksætte saadanne Reformer i et langt- 
fra liggende og kun lidet kendt Land, fra hvilket man i en 
Række Aar havde været vant til at modtage lutter upaalidelige, 
ofte hinanden aldeles modsigende Beretninger. For at lære den 
virkelige Forfatning at kende, var der kun et Middel tilbage, 
nemlig at sende egne Rejsende over til Landet og lade disse 
paa Stederne selv anstille de fornødne Undersøgelser. Dette 
skete. Og at man paa den Maade ikke blot er kommet efter 
de mange Uordener, som efterhaanden havde indsneget sig, de 
mange Misbrug, som i saa lang Tid upaatalte vare gaaede i 
Svang, men tillige har faaet en omfattende og grundig Indsigt 
i dette fjerne Lands ejendommelige Forhold, derom vidner det 
endnu gældende, under 19. April 1782 udgivne, Regulativ for 
Handelen i Grønland og alt, hvad der med denne staar i nær- 
mere eller fjernere Forbindelse. Det er bekendt under Navn af 
»Landets almindelige Instruks« og kan betragtes som en sær- 
egen Lovgivning for Grønland. 

Først og fremmest satte Instruksen Grænser for den vil- 
kaarlige Behandling, de notoriske Forurettelser, som Grønlæn- 
derne hidindtil kun alt for meget havde været underkastede. 
Ved samtlige Handelsetablissementer indførtes der faste Vare- 
takster, justerede Maal samt autoriserede Handels- og Regnskabs- 
bøger. For at disse og Instruksens øvrige Bestemmelser ikke 
skulde dele Skæbne med de tidligere Anordninger for Grønland, 
men virkelig overholdes og efterleves, indsættes der paa samme 
Tid tvende Embedsmænd i Landet selv, under Navn af Han- 
delsinspektører, hvem det imidlertid ikke blot skulde paaligge 
at varetage den kongelige Handels Fordel og at kontrollere dens 

Betjente, men tillige blev gjort til Pligt at vaage over de Ind- 
fødtes Rettigheder, ved enhver Lejlighed paase deres Tarv og 
paa alle mulige Maader befordre deres Opkomst. Omsider var 
man nemlig kommen til Erkendelse af, at Grønlændernes Op- 
komst og Handelens Flor staa i en saa inderlig Forbindelse 
med hinanden, at man sikrest og varigst befordrer denne ved 
omhyggelig at frede om hin. Hvis derfor Handelens øjeblikke- 
lige Interesse synes at komme i Kollision med Grønlændernes 
Vel, tager Instruksen ikke i Betænkning at tilsidesætte og un- 
derordne den første for den sidste. Saaledes forbyder f. Eks. 
6te Post &$ 1 udtrykkelig Købmændene, ved deres Handel med 
Grønlænderne at blotte dem for »de til deres Fangsts Drift og 
Husholdnings Vedligeholdelse udfordrende Nødvendigheder«. 
Sørgelige Erfaringer havde vist, hvor tilbøjelig Grønlænderen 
er til at udsætte sig og sine for Nød og Elendighed, ved i sin 
Uforsynlighed at afhænde mere, end han virkelig kan undvære, 
af sine egne Produkter for at tilbytte sig Evropæernes Handels- 
varer, uagtet ingen af disse, Jernet og nogle af dette Metal for- 
færdigede Redskaber maaske ene undtagne, i Vigtighed for ham 
kan maale sig med hine. 

Lignende Hensyn til Grønlændernes sande Tarv skyldtes 
det, at samtlige Handelsvarer, som herfra tilføres dem, ere 
blevne inddelte i Nødvendigheds, nyttige og overflødige Varer, 
at der er truffen den Foranstaltning, at de til deres Fangst og 
Erhverv fornødne Rekvisiter udhandledes mod en meget ringe 
Avance, medens denne i et bestemt Forhold stiger paa de øv- 
rige Handelsartikler. Blotte Luksusvarer skulde Grønlænderne 
kun med Indskrænkning erholde tilkøbs, men aldrig kunne for- 
lange paa Borg, hvilket under visse Omstændigheder kan blive 
Tilfældet med enkelte for Grønlænderne uundværlige Nødven- 
dighedsartikler. 

Grønlands Folkemængde, som Epidemier allerede faa Aar 
efter de Danskes første Ankomst til Landet betydelig havde for- 
ringet, var vedbleven i en foruroligende Grad at aftage. For 
om muligt at afværge Landets yderligere Affolkning, troede man 
at burde, for saa vidt dette endnu lod sig gøre, føre Indbyggerne 
tilbage til deres gamle, nationale, simple og haardføre Leve- 
maade. Det blev forbudt at give dem for meget Tilhold ved 
Kolonien, hvor de bleve forvendte til fremmed Kost og stærke 
Drikke, hvorimod det blev befalet at holde de unge til Qajaqen 

og Landets Fangst. Men i Hungers og Sygdoms Tid skulde 
Grønlænderne dog kommes til Hjælp méd danske Fødemidler. 
Det maa upaatvivlelig tilskrives denne og lignende Foranstalt- 
ninger, i Forbindelse med den senere indførte Vakcination, at 
" Grønlands allerede dybt sunkne Folkemængde atter har formaaet 
at hæve sig og siden den Tid er i bestandig, skønt langsom 
Tiltagen, medens vi overalt udenfor Grønland, hvor Nordame- 
rikas oprindelige Indbyggere ere komne i stadig Berøring med 
civiliserede Nationer, se dem efterhaanden uddø, se talrige og 
mægtige Stammer efter utrolig kort Tid sporløst forsvinde"). 
Ved den første nogenlunde paalidelige Folketælling, den i Aaret 
1789, beløb Grønlands nationale Befolkning sig kun til 3122 
Sjæle. I Juni 1806 var den stegen til 6046. En Grønlænderne 
i Aaret 1808 ved Samkvem med en fremmed Nations Skibe 
paaført Epidemi af Børnekopper i Forening med de Uaar, som 
traf Landet, medens Søkrigen hindrede eller vanskeliggjorde 
Forbindelsen med Danmark, virkede saa ugunstig paa Grønlands 
Folkemængde, at Landet ved Folketællingen i 1816 kun havde 
9836 Indbyggere. Men siden den Tid har den nationale Be- 
folkning været i bestandig Tiltagende. 1820 beløb den sig til 
6286, 1824 til 6331, 1826 til 6345, 1833 til 7227, 1836 til 7406, 
og 1838 til 7482 Sjæle. 

Uagtet Grønlands Produktion som en Følge af de i 1782 
ved Handelen i Landet indførte Reformer, ikke ubetydelig var 
stegen, vedblev den kongelige Handel dog at drives med Tab, 
ja med anseeligt Tab. Dette foranledigede, at der i Aaret 1788 
blev nedsat en Kommission, der skulde undersøge den grøn- 
landske Handels hele daværende Tilstand og derpaa forelægge 
Regeringen en Plan, hvorefter enten Handelen kunde frigives 
og Effekterne realiseres eller ogsaa fremdeles fortsættes for konge- 
lig Regning, men paa en for Statskassen mindre ufordelagtig 
Maade. | 

Ved de af denne Kommission anstillede grundige Under- 
søgelser oplystes det, at ,Underbalancen for en stor Del hidrørte 


1) Grunden var vel den, at i N.-Amerika kunne Europæerne leve af 
Landet uden Beboernes Hjælp, det kunne de ikke i Grønland, der- 
for bleve Grønlænderne ikke udryddede i Grønland! Var Krigen 
med England vedbleven i nogle flere Aar, vare alle Europæerne i 
Grønland forsvundne; altsaa er det Eskimoernes Haardførhed, der 
har bevaret dem i Landet, ikke de danskes »Kærlighed«. 

fra kostbare, den egentlige Kolonihandel uvedkommende Ud- 
rustninger paa Hval- og Robbefangst, hvilke ikke havde ind- 
skrænket sig til de grønlandske Farvande eller til det nordlige 
Polarhav alene, men endog strakt sig til de brasilianske Kyster, 
hvor man havde forsøgt Kaskelotfangsten. 

Ifølge Kommissionens derom gjorte Forestilling bleve Han- 
delens Hvalfangerskibe, med Undtagelse af et eneste, som for 
Fremtiden skulde stationeres i Grønland, afhændede til Private. 
Denne Forholdsregel lod sig med Hensyn til Grønland saa meget 
mere retfærdiggøre som Hvalfangsten allerede i flere Aar med 
Held var bleven drevet fra Landet af, efter at de Danske havde 
oplært Grønlænderne i den europæiske Fangstmaade, og kun 
for denne havde opgivet den uskikkede Konebaadsfangst. 

Hvad derimod Kolonihandelen angik, saa fandt Kommis- 
sionen, da den under 18. Maj 1790 fremlagde Resultat af sine 
i denne Henseende ønskede Undersøgelser, det lige betænkeligt 
at tilraade enten Handelens Frigivelse eller Koloniernes Bort- 
forpagtning. Den maatte med Hensyn til Grønlændernes Kon- 
servation meget mere ønske at se Handelen fortsat for Kongens 
Regning, skønt under saadanne Modifikationer og Indskrænk- 
ninger, som kunde betrygge Statskassen mod betydelige Tab i 
Fremtiden. 

I Overensstemmelse med Kommissionens Forslag fik nu 
Handelen ved kongelig Resolution af 10. Juli 1790 en forandret 
Organisation. Grundkapitalen blev fastsat til 250,000 Rigsdaler, 
hvilke man antog, at Handelen vilde være i Stand til at forrente 
med 4 pCt. aarlig fra Begyndelsen af Aaret 1790 at regne. Tid- 
ligere havde nemlig Handelen været fri for at svare Renter. 
Med Hensyn til det mulige Overskud bestemtes der, at dette 
skulde deponeres i Statskassen, "imod i Nødstilfælde atter at 
komme Handelen tilgode. 

Fra 1790 til 1806, begge disse Aar inklusive, ser Handelen 
sig ikke blot i Stand til at udrede hin aarlige Renteafgift, men 
den afkastede endog et Overskud, hvis, Beløb efterhaanden blev 
deponeret i Statskassen med 170,000 Rigsdaler D. K. eller 
136,000 Specier. 

Men nu kom Krigen. Handelens Skibe opbragtes af Fjen- 
den, og Samfærdselen med Grønland blev saa godt som afbrudt. 
Kun med bekostelige Udrustninger først fra Archangel og Bergen, 
men senere under engelsk Licens her fra København lykkedes 

det at afværge den øjeblikkelige største Nød ved Kolonierne; 
men Bygningerne og Fartøjerne i Landet maatte man lade al- 
deles forfalde. Handelen var nødt til at forlange af Finanserne 
den Hjælp, som Resolutionen af 10. Juli 1790 i paakommende 
Tilfælde havde sikret den. Om den aarlige Afgift eller Rente 
af Grundkapitalen kunde der naturligvis under saadanne Om- 
stændigheder ikke være Tale. Den krævedes heller ikke, hver- 
ken da eller senere. 

Da Freden omsider vendte tilbage, befandt Handelen sig i 
en aldeles afkræftet Tilstand. I Krigsaarene var alt ødelagt og 
tilintetgjort eller dog kommen i fuldstændig Forfald. Næsten 
alt maatte nu etableres paa ny; men hertil udfordredes betydelige 
Kapitaler, som ikke vare tilstede. Handelen maatte derfor aabne 
sig Kredit og Laan, hvor saadanne vare at erholde. Udsigterne 
vare saa meget mindre trøstelige, som Grønlands Produktion i 
de første Fredsaar vedblev at være ringe og disse Produkter 
stode i usædvanlig ringe Pris paa de europæiske Markeder. Hertil 
kom endnu to Returskibes totale Forlis 1817, hvilket forvoldte 
Handelen et Tab af omtrent 100,000 Rigsdaler. Intet Under 
altsaa, at denne endnu i en Række Aar efter Krigens Ophør 
jævnlig. maatte ty til Finanserne. forat. erholde…. Tilskud. " Da 
disse sædvanligvis bleve den udbetalte i et Numerair, hvis virke- 
lige Værdi stod betydelig under den paalydende, saa anholdt 
Direktionen i en Skrivelse til de Deputerede af 19. August 1825 
om, at de Summer, som saaledes under og efter Krigen vare 
blevne den forstrakte, maatte reduceres til rede Sølv, efter den 
til enhver Tid gældende Kurs, paa Grund af, at de vilde be- 
findes, at Handelen tidligere havde indbetalt over 100,000 Spe- 
cier mere til Statskassen end den senere havde erholdt tilbage; 
men ved en kongelig Resolution af 19. November s. AÅ. blev 
det bestemt, at den foreslaaede Evaluation skulde bortfalde som 
overflødig, hvorimod der gaves Direktionen Haab om, at naar 
Handelen i sin Tid . havde tilbagebetalt de 60,000 Rigsdaler 
Sedler, som ved allerhøjeste Resolution af 30. Juni 1824 var 
bleven den bevilget som et Forskud, da alt videre Krav fra den 
kongelige Kasses Side skulde bortfalde, og at, saafremt mere 
end hine 60,000 Rigsdaler indbetaltes, dette Overskud skulde 
gøres frugtbringende for Handelens Konto og igen kunne udbe- 
tales, naar Handelen ved indtræffende Uheld maatte behøve 
noget Tilskud. 

Imidlertid havde Tilstanden efterhaanden forandret sig til 
det bedre. I Landet selv var Produktionen stegen til en forhen 
ukendt Højde og det uagtet Hvalfangsten næsten aldeles var 
ophørt. Hernede var der samtidig indtraadt gunstige Konjunk- 
turer for de grønlandske Produkters Afsætning. Alt dette i For- 
ening" med det Held, at intet "Skib siden” 1817erforlist for 
Handelen, satte den i Stand til at frigøre sig for sin private 
Gæld og desuden at tilbagebetale det ovennævnte Forskud af 
60,000 Rbdl. Sedler. 

I Overensstemmelse med det i Resolutionen af 19. Novbr. 
1825 givne Tilsagn bleve nu samtlige Tilskud, som Handelen 
af Finanserne havde modtaget, eftergivne ved kongelig" Resolu- 
tionral ll sM arts ti 3278028 27-EMarIS MES 30: 

I den uheldige Periodé, som begyndte med 1807, havde 
Handelen ialt fra Finanserne erholdt 412,660 Rbd. 45 Ø Sedler 
og Tegn, som reducerede efter den ved Modtagelsen af hver 
enkelt Post noterede Kurs andrager 150,177 Specier. Desforuden 
skyldte den til forskellige offentlige Institutioner 103,640 Rbd. 
73 d Sedler og Tegn, hvorimod den igen havde Fordringer paa 
det offentlige til Beløb af 550 Rd. Sedler og 119,243 Rbd. Sedler 
og Tegn. Ved denne Lejlighed blev der tillige eftergivet Han- 
delen en ældre Gæld, som henstod fra Aaret 1796, da den grøn- 
landske Handelskommission i Speciesbanken havde optaget et 
Laan af 53,750 ØRbd. dansk Courant for dermed at betale 9 
Skibe, hvilke Handelen tilkøbte sig. Ifølge kongelig Resolution 
af 10. Marts 1827 blev ogsaa denne Debetpost afskrevet i Han- 
delens Bøger. 

Af Grundkapitalen eller de 250,000 RØRbd., som Handelen 
ifølge kongelig Resolution af 10. Marts 1827 fremdeles skal staa 
debiteret for i Statsgældsdirektionens Bøger, har den efter fore- 
gaaende Korrespondance med bemeldte Direktion fra 1829, som 
var det første Aar, da der atter kunde deponeres Overskud, aar- 
lig svaret 4 pCt. Rente med 10,000 Rbd. Sølv. I Forening med 
denne aarlige Afgift andrager Overskuddet i de 10 Aar fra 1829 


til 1838: 
1æSed ler. 148 SD eee 324,368 Rbd. 69 fB 
ubedlersogs Tegner 149,156 — 40 - 


tilsammen 473,525 Rbd. 


dog er heri, overensstemmende med kongelig Resolution af 17. 
Juni 1837, fradraget: 

a) Renter af Overskuddet, der indtil Udgangen af 1840 aar- 
lig skulde tilfalde Handelens Pensionskasse: 
i Sedler 27,782 Rbd. 41 og i Sedler og Tegn 1023 Rhd. 5 8 
b) Missionens Udgifter: 
i Sedler 4,837 Øbd. 46 få og i Sedler og Tegn 13,062 Rbd. 8 9 
c) Anvendte til Foranstaltninger sigtende til Grønlændernes 
drarv: 
isedler 9,411 Rbd 78 Bog-isSedler,og Tegn, 10,639 Rbd:.77 0 
Endelig indestaar der endnu i Handelens Kasse, men vil i 
Løbet af 1841 blive indbetalt: i Sedler 16,159 Rbd. 88 B, i 
Sedler og Tegn 1,860 RØbd. 50 Ø. Iøvrigt er Overskuddet i 
Medfør af sidstnævnte kongelige Resolution inddraget som Statens 
Ejendom, og med det fremtidige Overskud skal forholdes påa 
samme Maade. 


Foreningens Generalforsamling for 1909. 


oreningen »De danske Atlanterhavsøer« afholder Mandag 

den 20. December Kl. 8 Aften i Wivels Lokale sin aarlige 
Generalforsamling, paa hvilken der aflægges Beretning om Ud- 
faldet af de foretagne Valg samt om Foreningens Virksomhed 
i det forløbne Aar. 

Det reviderede Regnskab for Aaret 1. Oktober 1908 — 30. 
September 1909 samt Budgettet for næste Aar fremlægges til 
Godkendelse. 

Medlemmer, der ønske Forslag angaaende Foreningens Virk- 
somhed bragt paa Dagsordenen for Generalforsamlingen, maa 
indsende disse Forslag til Bestyrelsen mindst 10 Dage forud. 

Efter Generalforsamlingen vil Skoleforstander, Lic. theol. 
Lawaetz holde Foredrag om »Dansk Vestindiens indfødte Be- 
folkning, dens Ejendommeligheder og dens Udviklingsmulig- 
heder«. 

Møder i Foreningen ,,De danske Atlanterhavsøer", 


Islands politiske Forhold til Danmark. 


nsdag den 8. December Kl. 8 Aften afholder Foreningen et 

Møde i Wivels Lokale (1. Sal), hvor Professor, Dr. phil. 
Finnur Jønsson vil holde Foredrag om »Islands politiske 
Forhold til Danmark«. 

Til Mødet ville samtlige Rigsdagens Medlemmer blive ind- 
budte. 

Foreningens Medlemmer have Ret til at medtage en Dame. 

Adgangskort maa forevises ved Indgangen. 


Nordpolen og Polareskimoerne. 


Lørdag den 11. December Kl. 8 lader Foreningen afholde 
et offentligt Foredrag i Odd Fellowpalæets store Sal, hvor 
Polarfareren Knud Rasmussen taler om »Nordpolen og Polar- 
eskimoerne. Indtryk og Stemninger fra Samliv og Slæde- 
rejser med eskimoiske Kammerater«. Billetter å 1 Kr. 
samt nogle enkelte reserverede Pladser å 1,50 Kr. faas i Nordisk 
Musikforlag, Vimmelskaftet 38, og Overskuddet gaar til 
Forældreløse i Grønland. Foreningens Medlemmer kan ved 
at opgive Navn og fremvise Medlemskort faa udleveret gratis 
Billet i Nordisk Musikforlag. 


Møde om Island. 


oreningen »De danske Atlanterhavsøer« holdt Onsdagen den 

8. December et Møde i Wivels Lokaler, hvor den store Sal 
var fyldt til sidste Plads af en interesseret Tilhørerkreds. 

Blandt de Tilstedeværende havde Foreningen den Glæde at 
se en talrig Repræsentation for Regering og Rigsdag med Kon- 
sejlspræsidenten og Udenrigsministeren i Spidsen. Endvidere 
mange af Foreningens Medlemmer samt en fyldig Repræsenta- 
tion for Pressen. 

Den fungerende Præsident, Professor Westermann, bød Vel- 
kommen og rettede en særlig Velkomsthilsen til de tilstedevæ- 
rende Repræsentanter for Regering og Rigsdag, hvis Nærværelse 
man mente at turde opfatte som et Tegn paa, at man fra disse 
Myndigheders Side omfattede Foreningens Virksomhed med Til- 
lid og Sympati. 

Professor, Dr. phil. Finnur Jønsson holdt derefter Fore- 
drag om 


Islands politiske Forhold til Danmark. 


Det er egenlig ikke med nogen særlig Lyst, at jeg er gaaet 
ind paa at indlede en Diskussion om dette Æmne her i Aften, 
men da Spørgsmaalet er aktuelt og vigtigt, har jeg ikke villet 
undslaa mig for at gøre det. 

Spørgsmaalet er, ikke mindst i den sidste Tid, fra en vis 
islandsk Side gjort til et fortrinsvis retsligt-historisk, idet 
man søger Grundlaget for Islands Selvstændighed i det 13. Aar- 
hundredes Forhold; den Side af Sagen vil jeg lade ligge, da 
den for mig mere har historisk-antikvarisk Interesse, og 
fordi jeg mener, at man ikke kan slaa en Streg over den Ud- 
vikling, der senere er og maa være foregaaet gennem flere 
Hundreder af Aar. Jeg bekender mig ogsaa — lad mig sige 
det straks og med Eftertryk — til den af den store island- 
ske Politiker og Patriot Jon Sigurdsson udtalte Sætning, som 
han allerede 1855 fremsatte, at han for sit Vedkommende helst 
havde set, at Forholdet mellem Island og Danmark blev ordnet 
ifølge rent »praktiske Forhold« i Nutiden, eller »som det bedst 
svarede til begge Landes Natur og Tarv«. Jeg vil derfor i Aften 


— 428 — 


kun holde mig til de sidste Tider og de Bevægelser, som har 
været oppe i disse. 

Kun skal der kort mindes om, at »Islands statsretslige 
Stilling i Riget« blev — af den danske Rigsdag og Konge alene 
"ordnet ved "Lov af<27-Jan:1871-0ogat Islands Altin sete 
lovgivende Myndighed ved Forfatningsloven 5. Jan. 1874, 
hvilket lagde Grunden til de meget store Fremskridt, Landet 
siden har gjort. Men Ordningen af den øverste Styrelse af 
Landets Anliggender — ogsaa eller netop de saakaldte særlige 
— viste sig at være yderst uheldig, en dansk Minister i Køben- 
havn — saa godt som uden Kendskab til Land og Folk —, 
samt en afmægtig Landshøvding i Reykjavik som Mellemled 
mellem Ministeren og Altinget. De store Mangler ved denne 
Ordning førte hurtig til Ønsket om en anden; fra Islands Side 
stillede man Kravet om en saavidt muligt indenlandsk øver- 
ste Styrelse af de islandske Særanliggender; Opfyldelsen af dette 
Ønske skete imidlertid først, da Venstre havde overtaget Rege- 
ringen her i Danmark. 

Den daværende Islandsminister, Alberti, fremsatte 1902 et 
Forslag til Forandring i den islandske Forfatningslov, der gik 
ud paa, at der skulde være en særlig islandsk Minister. — 
»Ministeren for Island«, hedder det, »maa ikke varetage en 
anden Ministerpost og maa kunne tale og skrive Islandsk. Han 
skal være bosat i Reykjavik, men, saa ofte det er nødvendigt, 
begive sig til København for i Statsraadet at forelægge Kon- 
gen Love og vigtige Regeringsforanstaltninger«, og denne Mini- 
ster »skal have Ansvaret for Regeringens Førelse« (før havde 
den islandske Minister kun haft Ansvaret for Forfatningslovens 
Overholdelse). Landshøvdingeembedet var nu overflødigt og 
faldt bort. Dette Lovforslag blev enstemmig vedtaget paa Al- 
tinget 1902, og — efter den selvfølgelige Opløsning af Altinget 
og nye Valg — atter 1903 vedtaget med alle Stemmer mod én; 
denne ene var dog ikke en nyvalgt Mands, men en, som 1902 
var afgivet for Forslaget. Dette tilsyneladende ret forbavsende 
Omslag havde sin Aarsag. 

Assessor i Landsoverretten J. Jensson havde ment at ane 
Uraad ved Forslagets Bestemmelse om Ministerens Fremmøde i 
det danske Statsraad. Dette var, sagde man, en dansk 
Grundlovsinstitution, som Islænderne intet havde med at gøre 
og som ifølge Loven var sammensat af danske Ministre, der 

havde Ansvar for den danske Rigsdag. Den islandske Minister 
maatte nu ogsaa blive en saadan, hvilket ikke alene var me- 
ningsløst i og for sig, men kunde blive højst farligt for Islands 
Selvstændighed netop dér, hvor den skulde gøre sig gældende. 
Den Særstilling, som Landet burde have, og den dermed sam- 
menhængende Selvstændighed vilde ligefrem blive illusorisk, idet 
de danske Ministre vilde, i hvert Fald kunde, udøve en ube- 
rettiget Indflydelse paa de islandske Særanliggenders Afgørelse. 
Nu var Tilstanden farligere end nogensinde; nu skulde Islæn- 
derne ligefrem ved Lov underskrive Tilintetgørelsen af deres 
Selvstændighed, helt og holdent »indlemme« Landet i Dan- 
mark. 

Dette førte til Dannelsen af et nyt Parti, det saakaldte 
»Landeværnsparti«. 

Et andet Spørgsmaal, som satte Sindene — og Pennene — 
i Bevægelse, var, at den første islandske, paa Island bosiddende 
Minister, H. Hafstein, modtog sin Udnævnelse, kontrasigneret 
af den daværende danske Konsejlspræsident Deuntzer. Ogsaa 
heri saa man et underfundigt Træk fra dansk Side, der gik ud 
påa en »Indlemmelse«. Det hjalp ikke, at det noget senere 
hen blev bekendt, at Hafstein havde ordnet denne Sag til [Is- 
lændernes Tilfredshed, saa at den næste islandske Minister selv 
vilde komme til at underskrive sin Udnævnelse, hvad der fak- 
tisk er sket. Det Spørgsmaal er saaledes nu ude af Verden. 
Heller ikke hjalp det, at det fra dansk Side aabent erkendtes, 
at Island nu blev ganske anderledes stillet end før. Kong 
Christian d. 9. udtalte i et Statsraadsmøde (24. Maj 1905) føl- 
gende: »Den nye Ordning vil medføre en stor Forandring i Al- 
tingets hele Stilling og lægge et forøget Ansvar paa det nu, da 
Forhandlingerne paa Rigsdagen — saaledes som ogsaa Minister- 
skiftet i dette Aars Begyndelse viste — ikke længere er med- 
bestemmende ved min Afgørelse af, om et Skifte af Islands 
Minister bør finde Sted«. Her var det altsaa fastslaaet, at et 
Ministerskifte i Danmark var den islandske Minister uved- 
kommende. Saaledes blev Islands politiske Særstilling netop 
paa det klareste betonet, og der var ingen Grund til at frygte 
for, at disse Kongeord ikke skulde komme til at staa ved Magt 
i Fremtiden. 

Man skulde nu have troet, at Islands Særstilling indenfor 
det danske Monarki saaledes var betrygget, at man nu godt 

kunde have slaaet sig til Ro med det opnaaede Resultat, et 
Resultat, som jeg betragter som fortræffeligt og som i Virkelig- 
heden har vist sig fortræffeligt. Anerkendelsen heraf arbejder 
sig sikkert frem og vil blive stærkere og stærkere. Ganske ny- 
lig" staar at læse i et islandsk Blad, som har sluttet sig til den 
nye Minister: »Det [at man fik en islandsk Minister, bosat i 
Reykjavik] var en stor Sejr og uden Modsigelse den mest glim- 
rende, som har været vunden i den islandske Politik« osv. 

Men, som antydet, der var endnu — teoretiske — Ind- 
vendinger at gøre gældende: med Hensyn til Statsraadsspørgs- 
maalet — fra den ene Side (Landeværnspartiet), og saa var der 
naturligvis en forstaaelig Lyst til at styrte Minister Hafstein — 
fra den anden Side (det Mindretal, som havde tabt ved de 
sidste Valg). Fra disse to Sider nærmede man sig mere og 
mere til hinanden, indtil en fuldstændig Sammenslutning fandt 
Sted. Agitationen fra denne forenede Opposition blev stadig 
stærkere — og det uagtet det nu viste sig — i stærk Modsæt- 
ning til hvad Tilfældet havde været før 1901 — at den island- 
ske Lovgivningsmyndighed blev fuldt ud respekteret; ikke en 
eneste af Altinget vedtagen Lov nægtedes Sanktion; en stræng 
Lov om Ministeransvarlighed blev underskrevet af Kongen, en 
Lov om Oprettelsen af en islandsk Lovskole ligeledes (altid 
tidligere nægtet) osv. I politisk Henseende har den nye Ord- 
ning staaet sin Prøve. 

Her. i Danmark maatte man blive opmærksom paa den 
nye Bevægelse, der var opstaaet paa Island; paa den anden 
Side maatte man her staa temmelig uforstaaende overfor den. 
Da Kongeskiftet indtraadte, var det naturligt nok, at den nye 
Konge ønskede at komme i direkte Forbindelse med sine Un- 
dersaatter nær og fjærnt. Det førte til, at det islandske Alting 
blev indbudt til et Besøg hernede (Sommeren 1906). Under 
dette benyttede en af Oppositionens Ledere, Hr. Sk. Thoroddsen 
Lejligheden til for det danske Publikum (i »Politiken«) at frem- 
sætte dens, og »altsaa« Islands, politiske Krav; disse var i 
Virkeligheden kun de gamle Krav, for saa vidt de ikke var op- 
fyldte. I denne Artikel blev der ikke stillet Krav om en ren 
og skær Personalunion. 

Det næste Skridt var af en ret forbavsende Årt, nemlig at 
6 Redaktører i Reykjavik — deriblandt en, som havde hørt 
til det da raadende Flertal — offentliggjorde (November 1906) 

et Opraab til det islandske Folk, hvori et Fremtidsprogram 
blev fremsat; det hedder heri: »Island skal være et frit For- 
bundsland med Danmark, og det skal ved en Forbundslov, i 
hvis Tilblivelse Islænderne tager uafhængig Del, bestemmes, 
hvilke islandske Anliggender ifølge Landets [særlige] Forhold 
maa være fælles for det og Riget. I alle andre Sager skal Is- 
lænderne sammen med Kongen være eneraadende m. H. t. 
deres Lovgivning og Styrelse, og de Sager skal ikke fremføres 
for Kongen i det danske Statsraad. Paa dette Grundlag vil vi 
gaa ind paa en ny Lov om Islands retslige Stilling, væsentlig 
ifølge en Overvejelse af et paatænkt Mellemlandsudvalg«. Her 
er der 3 Ting, der især bør lægges Mærke til, 1) kræves en ny 
Forbundslov (for Loven af 1871), 2) det erkendes, at der maa 
være Fællesanliggender, med andre Ord, der tages Sigte paa en 
Realunion, 3) skal Landet være et »frit Forbundsland«; der 
forklares uheldigvis ikke, hvad dette Udtryk skal betyde; det 
er gammelt, Jén Sigurdsson benyttede det (opfandt det”), men 
han tænkte aldrig paa Personalunion; man lægger Mærke til, 
at i Opraabet bruges Ordet »Land« om Island; derom udtalte 
den nuværende Minister for Island, Hr. Bj. Jonsson, i sit Blad 
(Isafold 4/11 1906): »Ordet Land betyder, at vi ikke tænker paa 
at være et særskilt Rige«. Endelig kunde man hertil føje det 
4. Punkt, Hentydningen til en Kommission til Behandling af 
hele Spørgsmaalet. 

Jeg skal her indskyde den Bemærkning, at i det nævnte 
Aar (1906) udkom en politisk Pjece af Distriktslæge G. Hannes- 
son, kaldt »Daggry«, hvori han søger at vise, at Island godt 
kunde staa paa egne Ben som Stat og at det var bedst for det 
at være det, med andre Ord helt at frigøre sig for Forbindelsen 
med Danmark. Denne Pjece, der fra Forfatterens Standpunkt 
er forholdsvis velskreven, har sikkert haft en ikke ringe Ind- 
flydelse, især hos de yngre og yngste. Iøvrigt kan jeg ikke her 
komme nærmere ind paa Pjecen, som er det første Udtryk for 
Adskillelsestanken. 

Omtrent saaledes stod Sagerne, da Kong Frederik d. 8. i 
Sommeren 1907 besøgte Island. Under sit Ophold der nedsatte 
han en Kommission af (13) danske Rigsdagsmænd og (7) is- 
landske Altingsmænd »for at undersøge og drøfte Islands for- 
fatningsmæssige Stilling i det samlede danske Rige«. Allerede 
dette var fra dansk Side en overordenlig Indrømmelse. De is- 

landske Medlemmer var — foruden Ministeren som selvskreven 
3 fra hvert Parti. De 3 fra Oppositionen havde fra denne 
faaet en Instruks, som de ulykkeligvis fortolkede paa forskellig 
Vis indbyrdes. Kommissionen var samlet i København i For- 
aaret 1908 og afgav en Betænkning eller som det. hedder: »Ud- 
kast til Lov om det statsretslige Forhold mellem Danmark og Is- 
land«. Ifølge dette skulde Island være »frit og selvstændigt« osv. 
(se videre Udkastet selv), »Island« skulde optages i Kongens Titel 
som parallelt med »Danmark« osv.; de fællesAnliggender opregnes 
(i Modsætning til hvad der var Tilfældet med Loven af 1871), 
saa atsalt, hvad der ikke findes der, eo ipso er et Særanlig- 
gende; Statsraadet findes ikke blandt de fælles Anliggender, 
altsaa behøvede Ministeren ikke mere at møde i det danske 
Statsraad, med andre Ord Hovedgrundlaget for Agitationen mod 
Ordningen af 1902—03 var fjærnet, ganske og aldeles borte — 
og det maa siges til Assessor J. Jenssons Ære, at han nu er- 
klærede sig tilfreds. — Fremdeles indrømmedes der, at Islæn- 
derne kunde, naar de selv vilde, oprette Højesteret i Island 
selv (et gammelt Stridsspørgsmaal, der nu blev afgjort efter Is- 
lændernes Ønske). Endelig skal nævnes Bestemmelsen om, at 
»ingen Traktat, der vedrører Island, skal kunne gøres gældende 
for Island, uden de islandske Myndigheders Medvirkning«. Naar 
nu hertil kommer, at det i Motiverne udtrykkelig hedder, at 
ved denne Ordning er »Island stillet ved Siden af Danmark 
som en særlig Stat med fuld Raadighed over alle ikke ud- 
trykkelig som fælles betegnede Anliggender«, saa skulde man 
tro, at Islænderne nu kunde føle sig tilfreds, at de maatte tro, at 
de nu havde opnaaet, hvad de i saa lange Tider har kæmpet for. 

Men hvad skete? Et af de islandske Medlemmer, Hr. Sk. 
Thoroddsen, mente ikke at kunne forsvare at gaa med til dette 
»Udkast«, da det paa visse Punkter ikke fyldestgjorde de Krav, 
hans Parti formentlig maatte gøre og havde gjort gældende. 
Han afgav derfor et Separatvotum, hvori han udtaler, at Is- 
lands Suverænitet ikke tilfulde fremhæves (Han formulerer 1. $ 
saaledes: »Island er en fri og suveræn Stat«, der sammen med 
Danmark udgør »et Statsforbund« osv.). Det er klart, hvad Hr. 
Thoroddsen nu vil: en ren og skær Personalunion, hvor dog 
Island paa et vist — nærmere betegnet — Aaremaal kunde 
overdrage Danmark en Del (fælles) Sager, især vedrørende det 
udenrigske Styre. 

Thoroddsens Standpunkt blev i Virkeligheden det sejrende. 
Dertil bidrog ikke lidt den Omstændighed, at man paastod — 
og brugte det Årgument kraftig i Agitationen —, at den island- 
ske Tekst (eller Oversættelse af Udkastet) ikke var nøjagtig, 
men i sin Ordlyd var bestemtere og gunstigere for Islænderne 
end den danske Tekst, og at det naturligvis vilde blive denne, 
man, i Tilfælde af Konflikt, vilde henvise til og lægge til Grund 
for enhver Afgørelse. Herom skal jeg blot sige, at dels er en- 
kelte islandske Udtryk udtrykkelig vedtagne af den samlede 
Kommission (efter at de danske Medlemmer havde faaet det 
islandske Udtryk forklaret!)), dels at Uoverensstemmelsen iøvrigt 
mere er tilsyneladende end virkelig. 

Agitationen mod Udkastet lykkedes — altfor godt. Oppo- 
sitionen kom ind i et stort Flertal, og der blev af Altinget 
(1909) vedtaget en ny »Lov om Forbindelsen mellem Danmark 
og Island« (der i Oversættelse er vedføjet). Den er naturligvis 
i Overensstemmelse med Thoroddsens Separatvotum og hele 
Partiets Holdning iøvrigt. Om den helt er i Overensstemmelse 
med Vælgernes Flertal, turde derimod være et ret aabent 
Spørgsmaal. Minoriteten i Altinget foreslog nogle Ændringer i 
Ordlyden af »Udkastet« og betegnede iøvrigt Flertalsforslaget 
eller Kravet om en ren og skær Personalunion »kun som et 
markeret Krav om Adskillelse«, medens det maatte være Is- 
lændernes Opgave, at vedligeholde et godt Forhold til Danmark, 
thi deraf afhang Islands egen Velfærd og Frihed, samt at »Ud- 
kastet«s Bestemmelser om Forsvarsvæsenet og de udenrigske 
Forhold var saa gunstige for Island som ønskeligt. 

Hvis det af Altinget vedtagne Forslag ikke bliver vedtaget 
af den danske Rigsdag, bortfalder Kommissionens Arbejde og 
Stillingen bliver ganske den samme som den var 1903. Loven 
af 1871 gælder fremdeles som hidtil og Ministeren maa frem- 
deles møde i det danske Statsraad. 

Men hvad saa? 

Der er kun to Ting, forekommer det mig, at vælge imellem. 

Enten maa man nu forholde sig rolig og se Tiden an, lade 
Landets Styrelse foregaa paa den Basis, der nu haves, og jeg 
mener, principielt, at dette burde man gøre, indtil man opdager 
en Anstødssten, som gør det umuligt at styre ved Hjælp af den 

nu gældende Ordning — hidtil har en saadan Anstødssten 
været godt skjult. At Islænderne vilde have bedst af i Ro og 
Fred for den storpolitiske Rummel at søge at ophjælpe Folket 
i materiel og kulturel Henseende, staar for mig som en uom- 
tvistelig Sandhed, og ikke mindre, at det kan udmærket lade 
sig gøre saaledes som Ordningen nu er. Denne lægger saavist 
ingen Hindring i Vejen for en sund Udvikling — jeg havde 
nær sagt i enhver Retning. 

Eller maa hele Sagen tages op til en ny og grundig Be- 
handling og det snarest muligt — efter alt at dømme vil det 
nu herskende Parti paa Island ikke paa nogen Maade lægge 
Sagen til Hvile, men tværtimod forfølge den kraftig. I hvert 
Fald er det Hr. Thoroddsens Mening, udtalt i hans eget Blad. 

Derfor vilde jeg henstille, om det ikke vilde være hensigts- 
niæssigt; … at; én my Kommissioneblevr nedsat medsedet 
samme Formaal som den gamle, men med rigeligere Tid til 
sin Raadighed, og fremfor alt sammensat paa en anden Maade 
end den første; foruden af nogle Parlamentarikere skulde den 
ogsaa bestaa af andre indsigtsfulde og retskafne Mænd, hørende 
til forskellige Stænder (af de islandske Medlemmer vare de 6 
Jurister, kun én var Ikke-Jurist!); jeg indser vel, hvad der 
kunde være at indvende herimod fra dansk Side, men jeg me- 
ner, at de Betænkeligheder, der kunde næres, maatte overvindes 
i Betragtning af Spørgsmaalets Vigtighed. 

Der er et Spørgsmaal endnu, som der kunde komme i Be- 
tragtning, nemlig: hvorvidt og hvorfor en politisk Forbindelse 
mellem Danmark og Island overhovedet bør vedligeholdes. 

Dette Spørgsmaal kan jeg dog ikke nu komme nærmere ind 
påa — mulig vil man kunne komme ind derpaa under Diskus- 
sionen i Aften —; jeg har for længe .siden udtalt min Mening 
derom, nemlig den, at det er for Island en Livsbetingelse at 
være forenet med Danmark, og det af mange forskellige Grunde, 
ikke mindst netop af historiske Grunde og de mange — og ret 
stærke — Traade, som 500 Aar har spundet, og som jeg me- 
ner man ikke ustraffet hugger over. Island kan — efter min 
Mening — ikke være sig selv nok, og skal det støtte sig til 
andet Land, har det bedst af, at det er og bliver Danmark. 

Foredraget blev modtaget med Bifald og efterfulgtes af en 
lang og livlig Diskussion. 

Folketingsmand Holger Rørdam udtalte, at naar man havde 
besøgt Island, beundrede man ikke alene det storslaaede Land, 
men fik ogsaa megen Respekt for det i saa mange Henseender 
dygtige Arbejde, der udførtes paa Island, og man fik tillige et 
stærkt Indtryk af Islændernes frihedselskende Karakter. 

Vi danske staar dog ganske uforstaaende overfor de lidet 
venlige Følelser, Islænderne nære overfor Danmark. 

Her i Danmark nærer vi kun gode og venlige Følelser 
overfor Islænderne, og vi forstaar slet ikke den Bitterhed, der 
kommer frem paa Island mod Danmark. 

Selv om vi i tidligere Tider under de enevældige Konger 
har gjort Island Uret ved Handelsmonopolet og ved at sende 
daarlige Embedsmænd derop, er det ikke gaaet Island stort 
værre, end det gik andre Dele af Riget og Befolkningen under 
de enevældige Konger. 

Island burde lære at se mere påa Fremtiden end paa For- 
tiden. 

Der drives nu paa Island en ganske usømmelig og uværdig 
Agitation imod Danmark, en Agitation, som Danmark ikke kan 
og bør finde sig i. 

Vi danske ønske sikkert alle Island saa stor Frihed som 
muligt, og der er ingen, der tænker paa at lægge Islænderne et 
Halmstraa ivejen, men vi synes egentlig, Island allerede har op- 
naaet saare meget: — Det styrer saa at sige fuldstændig sine 
egne Sager, danske Embedsmænd findes ikke mere paa Island, 
og der er i det hele kun meget faa danske deroppe, medens 
mange Islændere benytte deres Indfødsret i Danmark, med alle 
de deraf flydende Fordele, og overhovedet er hele den økono- 
miske Fordel ved Forbindelsen mellem de to Lande paa Is- 
lands Side, og den Fordel er stor, naar alt medregnes. Derfor 
er den Agitation, der drives paa Island mod Danmark, os ganske 
uforstaaelig. 

Vil Island absolut være en selvstændig Stat, bør Islænderne 
sige dette rent ud uden hadefulde Angreb paa Danmark, saa 
kan vi tale om Sagen. 

En Personalunion gaar sikkert aldrig nogen dansk Rigs- 
dagsmand med til, saa hellere fuld Adskillelse. 

Vi danske vil under en Realunion give Islænderne den 

videst mulige Frihed i Styrelsen af deres egne Sager, men naar 
vi er en Statsenhed, maa visse Ting være fælles, vil Islænderne 
ikke gaa med hertil, maa vi tage Spørgsmaalet om Adskillelse 
op til alvorlig Drøftelse. 

Danmark kan sagtens undvære Island, men intet fornuftigt 
Menneske kan for Alvor mene, at Island kan være en selv- 
stændig Stat: Den Selvstændighed vil meget hurtig være forbi. 

Naar Adskillelsen mellem Island og Danmark hos mange 
danske vækker megen Betænkelighed, saa er det, fordi de to 
Lande i Aarhundreder har været knyttet sammen, og der er 
saa mange Slægtskabsbaand mellem de to Lande, og først og 
fremmest nærer Danmark Betænkelighed ved at opgive Island 
for Islændernes egen Skyld. 

Islænderne bør have ren Besked om, hvorledes vi ser paa 
Forholdet, der er næppe nogen, der tænker påaa at anvende 
Magt overfor Island, men vi danske vil, at vort Samliv med 
Islænderne skal føres under sømmelige Former, ellers maa vi 
skilles, og Islændernes Optræden overfor Danmark har bevirket, 
at denne Adskillelse maaske ikke vil volde saa stor Sorg i 
Danmark, som mange Islændere er tilbøjelige til at tro. (Bi- 
fald). 

Docent, Dr. phil. Valtyr Gudmundsson mente ikke, det gik 
an at lade Sagen ligge. Fra Islands Side var der i den senere 
Tid fremsat højst betænkelige Udtalelser angaaende Forholdet 
til Danmark, saafremt det ikke vil gaa med til en Personal- 
union. Det er saaledes i Minister Bjørn Jønssons eget Blad 
blevet erkendt, at Regeringen og Altingsflertallet fastholder det 
Program, som indeholdes i Thingvalla-Resolutionen af 1907, 
men i denne udtales det tydeligt og klart, at hvis ikke en Per- 
sonalunion kan opnaas, da er Adskillelse fra Danmark den 
eneste Udvej. Taleren ønskede Island saa megen Selvstændig- 
hed som muligt, kun at man ikke gik saa vidt, at det blev til 
Skade eller Ødelæggelse for Islænderne selv, men netop dette 
vilde en fuldstændig Adskillelse fra Danmark let kunne blive. 
(Stærke Hør!) Det staar imidlertid ikke alle islandske Vælgere 
klart, hvad Adskillelse betyder; de siger: naar de en Gang har 
været Republik i 400 Aar, hvorfor kan de saa ikke ogsaa være 
det nu. Hvis Spørgsmaalet blev stillet frit og gjort afhængigt 
af et Plebiscit, og der saa blev agiteret med Kraft fra den is- 

landske Presses Side med Regeringen i Spidsen, vilde der sik- 
kert blive Flertal for Adskillelsen. 

Hvis Island og Danmark skiltes, vilde det let gaa saadan, 
at Islænderne enten kom i Forbindelse med England eller med 
Norge. En Forbindelse -med England vilde bevirke, at der blev 
sat engelske Penge i islandske Foretagender, og muligt Landet 
derved kan hjælpes hurtigere frem, men til Gengæld var der 
saa stor Fare for, at Landet med Tiden blev engelsk. 

En Forbindelse med Norge har den Fordel, at Nordmæn- 
dene er de nær beslægtet med, men de kan være ret vanske- 
lige at komme ud af det med, og de kan let overfløje Islæn- 
derne og udnytte deres Næringsveje. 

Danske Foretagender paa Island plejer der gerne at tabes 
Penge paa, og derfor er Danskerne ikke farlige for Islænderne. 
Den bedste Forbindelse for Island er Danmark, og derfor kan 
man ikke give Spørgsmaalet frit og lade foretage en Afstemning 
om, hvorvidt Island skal skilles fra Danmark; thi i Øjeblikket 
vil det let blive vedtaget. Det vilde maaske ikke blive noget 
stort økonomisk Tab for Danmark, men vilde det egentlig være 
ærefuldt at lade Islænderne gaa, naar de selv har Tab af det? 

Der maa foreligge et Svar fra den danske Rigsdag, ligesom 
der nu foreligger et Svar fra det islandske Alting. Teksten i 
Kommissionsbetænkningen var paa mange Punkter uforsvarligt 
uklar. Taleren ønskede Sagen snarest behandlet i den danske 
Rigsdag, saa man fik et klart Svar, der kunde behandles af 
Altinget. Først efter at dette var sket, kunde der være Tale om 
Nedsættelse af en ny Kommission. 

Der synes forresten at mangle én Ting paa Island, og det 
er en Regulator, der staar over og udenfor de politiske Partier. 

Chefssekretær Sven Poulsen troede, der kun var meget faa 
her i Danmark, der saa Sagen som Dr. Rørdam. Vor Forbin- 
delse med Island er af meget gammel Dato, og vi har erhvervet 
Rettigheder, som er vore. Naar" Dr. Rørdam mente, at Dan- 
mark ikke led noget Tab ved at miste Island, var dette urig- 
tigt. Vi har betydelige økonomiske Handelsinteresser deroppe; 
vor Omsætning med Island andrager 15—16 Mill. Kroner aarlig, 
og den tjener vi paa. 

Danmark er for lille til den Slags Flothed som at skille 
sig af med Island, en Flothed, som selv ikke de største Nationer 
vilde tillade sig. Saafremt der virkelig udbrød aabent Oprør 


— 438 — 


paa Island, var der intet andet for Danmark at gøre, end lade 
et Krigsskib gaa der op og arrestere Lederne af Oprøret, og 
dette maatte ske, hvilken Regering vi saa end havde. Vi maa 
meddele Islænderne, at godvillig skilles vi ikke fra dem. Eng- 
lænderne har kæmpet med Skotter og Irer gennem Aarhundreder 
for at bevare Sammenholdet, og lignende Eksempler har vi fra 
Tyskland, Frankrig, Italien o. fl. De nordamerikanske Fristater 
førte fra 1861—65 den største Borgerkrig, Historien kender, for 
at bevare Forbindelsen mellem Nord- og Sydstaterne. 

Island kan gøre Fordring paa fuld Retfærdighed, og det 
har Krav paa al den Frihed og Selvstændighed, som en for- 
nuftig Statsforbindelse mellem to i Afstand saa langt fra hin- 
anden liggende Lande som Danmark og Island hjemler. Men 
en virkelig Realforbindelse skal det være. Den største Del af 
Danmarks Befolkning vil sikkert af alle Kræfter modsætte sig 
ethvert Løsrivelsesforsøg. 

Folketingsmand J. C. Christensen troede, at Hr. Sven Poul- 
sen kunde gaa ud fra, at selv om Forbindelsen bristede, vilde 
hele Handelen ikke gaa tabt af den Grund, thi der er jo Fri- 
handel deroppe. Brister Forbindelsen, bestaar Danmark nok 
alligevel, men det vil komme til at gaa ud over Island. I det 
Øjeblik Forbindelsen ophævedes, kom de fremmede Fiskere 
straks paa Søterritoriet, og der vilde snart opstaa Klammeri 
med Islænderne og mellem Fiskerne indbyrdes. Den islandske 
Nationalitet, som nu blomstrer frit, vilde blive ødelagt. Det var 
ønskeligt, om Islænderne en Gang kunde faa Øjnene op for, at 
der er overordentlig Forskel paa 1909 og 1262. Den danske 
Statskasse ofrer flere Hundrede Tusinde om Aaret paa Island, 
og vi kunde sikkert afse Forbindelsen uden at lide noget Tab, 
men det vilde føles som en Sorg hos de fleste Danske. Det 
historiske Baand er stærkt, og vi vilde føle det som dyb Yd- 
mygelse, om det bristede. Vi kan ikke imødekomme Islæn- 
dernes Ønske om en Personalunion, thi det vil skade vort lille 
Land udadtil. Alle de Vanskeligheder, der kan opstaa deroppe, 
hvor saa mange Nationer mødes, kan vi ikke lade Islænderne 
selv om, thi selv om Danmark er et svagt Land, saa er det 
dog respekteret allevegne, det er anerkendt i den saakaldte ev- 
ropæiske Koncert, Dannebrog er anset og vort Diplomati lige- 
saa. Der bliver taget Hensyn til de Henstillinger, der gøres 

gennem vort Udenrigsministerium, men hvad Hensyn mon der 
egentlig tages til Bjarni Jonsson fra Vogi? 

Det var beklageligt, som det var gaaet, men Taleren vilde 
dog advare mod straks at nedsætte en ny Kommission. Vi 
maatte her fordre af Islænderne, at de Overenskomster, der 
træffes, bliver overholdte. 

Islænderne vedtog Forfatningsloven af 1903, først enstem- 
mig og senere med en enkelt Stemme mod. Men snart rejste 
der sig en stærk Opposition mod Loven. En saadan Lov maa 
man fordre respekteret, navnlig af Islænderne. Her agiteredes 
der dels mod, at Ministeren skulde møde: i Statsraadet, og dels 
mod Kontrasignaturen. 

Loven af ”/1 1871 har man aldrig rigtig villet godkende 
paa Island, -fordi den indlemmede Landet i Danmark, sagde 
man, det samme har man indvendt mod Loven af 1903 og 
atter igen mod Kommissionsbetænkningen af 1907, men disse 
Paastande kunne ikke atter og atter gentages. Vi maa have 
mere Fasthed deroppe, saa man staar ved det, der vedtages. 

Vi byggede et særligt Skib til Kontrol deroppe, »Islands 
Falk«, og mente saa, at Islænderne burde deltage noget i Ud- 
gifterne. Vi traf den Overenskomst, først med den islandske 
Minister, og senere vedtoges det af Altinget i 1906, at af de 
Bøder, der indkom, skulde ”/3 tilfalde den danske. Statskasse. 
Andet Aar indkom der 40,000 Kr. til vor Part, men nu har Is- 
lænderne ensidig vedtaget at gøre denne Overenskomst til ingen 
Ting. Vi maa paa begge Sider vænne os til at holde vore 
Overenskomster, ellers er der intet at gøre. 

Det har været en Skuffelse for os hernede, at der intet 
kom ud af Kommissionsforslaget, men vi skal være glade for, 
dbkvi khan "straktios saakvidt;)'som» vi sharsis Viser” saas stærkt 
partidelte her i Landet, og det var min Frygt, at vi ogsaa her 
skulde staa delte, men det viste sig dog, at her holdt vi sam- 
men. Mænd som Krabbe, P. Knudsen, Matzen og Taleren, 
der ellers ikke var vant til at falde hinanden om Halsen, var 
her fuldt enige. 

I 1906 havde Islænderne 4 Punkter, de krævede opfyldt, 
kunde vi imødekomme dem paa disse, var der intet i Vejen, 
sagde de. Vi gik ind paa dem alle, og mere til. De 4 Punk- 
ter var følgende: 

1) Spørgsmaalet om de 60,000 Kroners Kapitalisering og Ud- 
betaling. 
2) En ny Overenskomst i Stedet for Loven af 1871 skulde 
vedtages baade af Rigsdagen og af Altinget. 
3) Island skulde optages i den danske Konges Titulatur og 
endelig 
4) Spørgsmaalet om Kontrasignaturen. Sidst nævnte Spørgs- 
maal mente vi, Kongen burde afgøre, og dette er ogsaa sket. 
Det, vi har budt her, er meget mere, end” Jon Sigurdsson 
har tænkt og ønsket, og det er meget mere, end de 6 Reykjavik- 

langte i sine Artikler i »Politiken«. Men ét maa vi forlange af 
Islænderne, og det er, at -de Overenskomster, vi træffer, maa 
holdes. (Stærkt Bifald fra Forsamlingen). 

Dr. Th.-Krabbe "var ganske: uenig: med" Sven Poulsen if"at 
der burde sendes Krigsskibe til Reykjavik; enhver Tanke om 
at løse Vanskelighederne ved et saadant frihedsfjendtligt Skridt 
burde være udelukket. Det vilde jo desuden for stedse øde- 
lægge Forholdet. I det Øjeblik alle andre Muligheder brister, 
bør Spørgsmaalet kun afgøres ved et Plebiscit. Da Stemningen 
paa Island vist foreløbig er meget danskfjendtlig, og da den 
islandske Befolknings Begreber om Konsekvenserne af en Ad- 
skillelse sikkert er meget uklare, burde man ikke forhaste sig, 
men forinden ved Skrift eller Foredrag søge at oplyse Befolk- 
ningen i fsåasHenseende Ellers Kunde FPlebiscittele lerkar 
misvisende Udfald, hvilket vilde være lige saa beklageligt som 
uopretteligt. 

Cand. jur. J. Sveinbjørnsson: Jeg skal ikke forlænge en 
ørkesløs Diskussion, det er jo ikke første Gang, at vi hernede 
taler om det politiske Forhold imellem Danmark og Island, 
men det er i Reglen bleven ved Ordene. Handlingerne har vi 
som oftest set mindre til; jeg vil kun pege paa, hvor den øje- 
blikkelige Fare i Forholdet mellem Landene ligger, og at der 
er Fare paa Færde, det er sikkert. Paa Island er der forfat- 
ningsmæssigt set to Partier, hvoraf det ene arbejder for og vil 
et godt realt Forhold imellem Island og Danmark, selvfølgelig 
med Hensyntagen til, at det islandske Folk bør have fuld Raa- 
dighed over alle Landets Anliggender; det andet Parti arbejder 
derimod sikkert, men ganske vist endnu for det meste skjult, 
påa en faktisk Adskillelse mellem Island og Danmark — det er 

mig ganske ligegyldigt, om Partiet kalder sit Krav Personal- 
union eller noget andet, for Personalunion er faktisk en Ad- 
skillelse, saa er der jo intet mellem Landene mere — og i 
Spidsen for dette Parti staar den nuværende islandske Minister. 

Jeg ved, at der er mange her i Forsamlingen, der ikke synes 
om at? høre dette, og det er vel ogsaa stærke Ord; men jeg 
siger det, fordi jeg ser, at enkelte af Regeringens Medlemmer 
ere tilstede, og den bør gøres opmærksom paa, at den Mand, 
som den skal forhandle med i denne Sag, er saa meget far- 
ligere, som han ved sin Optræden her i Danmark for ikke ret 
længe siden har vist, at han ikke i denne Sag er til at stole 
paa, idet han siger eet her og” andet paa Island, og forøvrigt 
har de sidste Begivenheder paa Island vist, at enten mangler 
Ministeren sund Fornuft, eller ogsaa lader han sig raade af 
samvittighedsløse Personer. 

Professor Westermann paatalte som Dirigent Cand. Svein- 
bjørnssons Udtalelser om den islandske Minister. 

Folketingsmand J. C. Christensen bemærkede til Dr. Gud- 
mundsson, at den islandske Forfatning savnede et Middel til 
at holde igen. En Minister paa Island blev let enevældig, og 
det var derfor heldigt, om der var flere Ministre; men dette 
Spørgsmaal var et særligt islandsk Spørgsmaal, derimod kunde 
Tanken om en Jarl eller Guvernør overvejes ogsaa her. 

Magister Bogi Th. Melsted fremhævede, at Forholdene paa 
Island i det hele taget er helt anderledes rolige, end man fik 
Indtryk af efter enkelte Udtalelser at dømme, som er faldne 
her i Aften. Taleren havde ifjor været paa Landet i Island 
under Valgkampagnen, og der var allevegne fuldkommen Ro. 
Saaledes var der endnu. Med sidste Postskib havde Taleren 
faaet Brev fra en kendt Mand paa Landet, der var nøje kendt 
med Forholdene i et af Landets største Herreder. Denne Mand 
skrev: Her taler Folk ikke om Politik; alle er optagne af 
Kampen for Tilværelsen. Man fik et fuldstændig forkert Ind- 
tryk, naar man dømte ud fra to, tre Blade i Reykjavik, som 
altid laa i Totterne paa hinanden. Forholdet er i Virkelig- 
heden saaledes, at det er kun enkelte Undtagelser, der forlanger 
Adskillelse fra Danmark. 

Den islandske Forfatning er meget god, men den mangler, 
som Dr. Gudmundsson udtalte, en Regulator. 

Folketingsmand, Dr. polit. Laurits Birck mente, Dr. Gud- 

mundsson ogsaa maatte nævne, at det er dyrt at være en Stat, 
og Taleren var af den Mening, at hele den store Embedsstand 
vilde koste saa meget, at Island vilde bukke under derved. 
Der var en vis Grænse for, hvormange ikke arbejdende Perso- 
ner' et Samfund kunde bære, og hele denne Selvstændigheds- 
bevægelse, som jo bares frem af Politikere og studerende, vilde 
medføre Oprettelsen af en Række Embeder, som vilde tynge 
den islandske Bonde og Handelsmand til Jorden. 3 Ministre 
å 10,000 Kr. er for Danmark intet; men husk at 30,000 Kr. 
paa Island betyder samme Skattetryk som ca. 1 Mill. Kr. i 
Danmark — ca. 40 Øre pr. Individ. 

Selv for Danmark kan det til Tider være svært at bære de 
Udgifter, vor Eksistens som Stat kræver, og mange af de Ud- 
gifter er ligestore, om man har flere eller færre Indbyggere. Vi 
har Ret til at kræve Beskyttelse for den islandske arbejdende 
Befolkning imod en Overklasse af Akademikere og Politikere, 
hvis Maal er nye Embeder eller i al Fald ikke kan virkelig- 
gøres uden gennem store Byrder og efter mit Skøn økonomisk 
Ruin for den islandske Bonde. Forfatningen af 1903 var en 
daarlig Forfatning, fordi den var tvetydig, men dette var Kom- 
missionsforslaget forsaavidt ogsaa. J.C. Christensen havde ud- 
talt det ønskelige i, at der blev flere Ministre paa Island; Tale- 
ren troede, i Modsætning hertil, at én var tilstrækkelig. Det 
advarende Ord burde imidlertid siges paa selve Island. Der er 
blevet sagt, at en Folkeafstemning nu sikkert vilde give Majo- 
ritet for Adskillelsen, men saa bør alle de, der mener, at Ad- 
skillelse vil betyde Islands Ødelæggelse, søge at gøre dette klart 
i saa vide Kredse paa Island som muligt. Som Regulator burde 
der vist ansættes en Jarl éller en Guvernør, denne Guvernør 
maatte være dansk Undersaat, udnævnt af Kongen gennem an- 
svarlige danske Ministre, omtrent som Institutionen er efter 
australsk eller kanadisk Mønster. 

Docent, Dr. phil. Valtyr Gudmundsson bemærkede til Dr. 
Birck, at han ofte havde omtalt dette for sine Landsmænd. I 
indeværende Aar havde Taleren i et af ham udgivet Tidsskrift 
hævdet, at Island stod sig bedst ved at være sammen med 
Danmark. Folketingsmand J. C. Christensen havde gjort sig 
meget fortjent for sit Arbejde i Kommissionen. At leve videre 
paa det gamle uden at foretage noget var umuligt, derfor var 
det ønskeligt, om Rigsdagen optog Sagen til Behandling og 

fremkom med et bestemt Svar, som kan stilles overfor Islæn- 
derne: 

Iøvrigt var det ingenlunde uforeneligt, at der baade var en 
Guvernør eller Jarl og flere Ministre. 

Folketingsmand J. C. Christensen var enig med Dr. Gud- 
mundsson i Ønskeligheden af at faa flere Ministre, da der nem- 
lig er tre Regeringskontorer deroppe. 

Magister Bogi Th. Melsted mente, at det var lidet man- 
digt, straks at tale om Adskillelse mellem Danmark 
og Island, fordi man blev ked af det politiske Vrøvl. 
Danskerne burde sætte sig mere ind i de islandske Spørgsmaal. 
Taleren kan som Historiker oplyse, at bevisligt enhver almin- 
delig Bevægelse i Danmark efter en vis Tids Forløb ogsaa 
spores" paa Island. Nu havde man længe haft politiske 
Hartistridisheder og” politisk Vrøvl her i"Landet "Han 
vilde derfor her i denne Forsamling, hvor saa mange Politikere 
vare tilstede, sige: Hold op med al politisk Vrøvl i Danmark, 
saa vil man paa Island gøre ligesaa om 10—15 Aar. 

Professor Finnur Jønsson gjorde derefter nogle afsluttende 
Bemærkninger, hvorunder han særlig vendte sig imod den af 
Sv. Poulsen fremsatte Bemærkning om Afsendelsen af et Krigs- 
skibf(under visse Forudsætninger), . hvilket sikkert: vilde" være 
det uheldigste, der kunde'gøres, idet Taleren mindede om, at 
noget lignende var sket i 1851 — noget som endnu ikke var 
helt glemt paa Island. 

Chefsekretær Sven Poulsen vilde nedlægge en bestemt Pro- 
test mod, at hans Udtalelser var ment som Trudsel. 

Dirigenten hævede derpaa Mødet med en Tak til Indlederen 
og Deltagerne i Diskussionen. 

Udkast til Lov 


om det statsretlige Forhold mellem Danmark og Island. 


SAKTE 

Island er et frit og selvstændigt, uafhændeligt Land, for- 
bundet med Danmark ved fælles Konge og ved de fælles An- 
liggender, som efter gensidig Overenskomst fastsættes i denne 
Lov, [og danner saaledes sammen med Danmark en Statsfor- 
bindelse, det samlede danske Rige]|/). 

I Kongens Titel optages efter Ordene: »Konge til Danmark« 
Ordene: »og Island«. 


S. 2. 

Den for Danmark gældende Ordning med Hensyn til 'Tron- 
følgen, (Kongens Ret til at være Regent i andre Lande], Kongens 
Religion, hans Myndighed og Regeringens Førelse i Tilfælde af 
Kongens |[Umyndighed], Sygdom eller Fraværelse [samt naar der 
ved Tronledighed ingen Tronfølger findes], gælder ogsaa for Is- 
lands Vedkommende. 


S 3. 

Fælles for Danmark og Island ere efternævnte Anliggender: 

1. Kongens Civilliste, Apanager for Medlemmer af det 
kongelige Hus og øvrige Udgifter til Kongehuset. 

2. De udenrigske Anliggender, dog saaledes at ingen Trak- 
tat, der særlig vedrører Island, skal kunne gøres gældende for 
Island uden vedkommende islandske Myndigheders Medvirkning. 

(3... Forsvarsvæsenet til Lands og til Søs, derunder Orlogs- 
flaget; jfr. dog 8 57 i den islandske Forfatningslov af 5. Januar 
1874.] 

4... Hævdelsen af Undersaatternes Fiskerirettigheder, dog 
med Opretholdelse af Islands Ret til [efter Overenskomst med 
Danmark] at supplere Fiskeriinspektionen ved Island. 

(5... Indfødsretten, dog at hvert Lands Lovgivningsmagt kan 
meddele Indfødsret med Virkning for begge Lande..| 

6... Møntvæsenet. 


") Det i Klammer anførte betegner Udeladelse i den modstaaende Tekst. 

Lov 
om Forbindelsen mellem Danmark og Island. 


Sl" 


Island er en fri og suveræn Stat!), forbundet med Dan- 
mark ved fælles Konge og de Anliggender, hvorover danske Re- 
geringsmyndigheder paa Islands Vegne udøver Statsmagten i 
Overensstemmelse med denne Overenskomst. 

I Kongens Titel optages efter Ordet »Danmark« Ordene 
»og Island«. 


SE 27 
Den for Danmark gældende Ordning med Hensyn til Tron- 
følgen, Kongens Religion, hans Myndighed og Regeringens Fø- 
relse i Tilfælde af Kongens Sygdom eller Fraværelse gælder og- 
saa for Islands Vedkommende. Er Kongen umyndig, gælder 
ogsaa de samme Bestemmelser som nu i Danmark, indtil 
Islands lovgivende Myndighed træffer derom en anden 


Ordning. 
SE 5: 


Fælles for Danmark og Island ere efternævnte Anliggender: 

1. Kongens Civilliste, Apanager for Medlemmer af det 
kongelige Hus og øvrige Udgifter til Kongehuset. 

2.. De udenrigske Anliggender. Ingen Folketraktat, der 
vedrører islandske Anliggender, skal gælde for Island uden de 
rette islandske Myndigheders Medvirkning og Samtykke. 

3 (jfr. 4). Fiskerinspektionen paa det islandske Søterri- 
torium, dog saaledes, at der forbeholdes Island Ret til at sup- 
plere den. Saa længe de Danske besørge Kystforsvaret, 
nyder de samme Ret som Islænderne til Fiskeri paa Is- 
lands Søterritorium, medmindre der træffes en Overens- 
komst om et andet Vederlag [jfr. 8 5, sidste Punkt). 

4 (jfr. 6)... Møntvæsenet. 

5 (jfr. 7)... Højesteret, indtil Islands lovgivende Myndigheder 
opretter en højeste Domstol i Landet selv. Saa længe dette ikke 


") Det med spærret Skrift trykte er Ændringer og Tilføjelser, 

7... Højesteret, dog at den islandske Lovgivningsmagt ved 
Omordning af Retsvæsenet kan oprette en øverste Domstol for 
islandske Sager i Landet selv. Ved indtrædende. Ledighed-: i 
Højesteret drages imidlertid Omsorg for Beskikkelse af et Med- 
lem, som er særlig kyndig i islandsk Ret og kendt med island- 
ske Forhold. 

(8... Handelsflaget udadtil.] 


8 4. 

[Andre Anliggender, som er af fælles Betydning for Dan- 
mark og Island, deriblandt Post- og Telegrafforbindelsen mellem 
Landene, ordnes af vedkommende danske og islandske Rege- 
ringsmyndigheder i Forening eller, for saa vidt deres Ordning 
udkræver Lov, af begge Landes Lovgivningsmagter. | 

S 5. 

Danske og Islændere paa Island og Islændere og Danske i 
Danmark skulle i alle Henseender nyde lige Ret. 

Dog opretholdes den islandske Studerende tillagte fortrins- 
vise Adgang til Beneficier ved Københavns Universitet, [samt de 
paa Island boende Islænderes Fritagelse for Værnepligt til Hær 
og Flaade). 

[Med Hensyn til Fiskeri paa Søterritoriet saavel ved Dan- 
mark som ved Island ere Danske og Islændere ligestillede, saa 
længe som 8$ 3, Punkt 4, staar ved Magt) (Jfr. 8& 3,3). 


SØD; 

Statsmagten over de i & 3 bestemte Fællesanliggender ud- 
øves, indtil anderledes bestemmes ved en saavel af Rigsdagen 
som af Altinget vedtagen og af Kongen stadfæstet Lov, ogsaa 
paa Islands Vegne af de danske Myndigheder, medens iøvrigt 
hvert af Landene for sig udøver fuld Raadighed over alle sine 
Anliggender. 


Sa 
Saa længe Island ikke deltager i Udøvelsen af Statsmagten 
over de fælles Anliggender, tager det ikke Del i Omkostningerne 
ved disse; dog udreder Islands Landskasse en efter Forholdet 
mellem Danmarks og Islands Indtægter bestemt Andel af Kongens 
Civilliste og af Apanagerne for Medlemmerne af det kongelige 
Hus. Denne Andel fastsættes forud for 10 Aar ad Gangen.ved 

er sket, skal der ved indtrædende Ledighed i Højesteret drages 
Omsorg for Beskikkelse af et Medlem, som er særlig kyndig i 
islandsk Ret og kendt med islandske Forhold. 


S 4. 
Danske, bosiddende paa Island, skal nyde lige Ret med Is- 
lænderne, og Islændere, bosiddende i Danmark, med de Danske. 
Dog opretholdes den islandske Studerende tillagte fortrins- 
vise Adgang til Beneficier ved Københavns Universitet, med 
mindre begge Staters rette Regeringsmyndigheder kom- 
mer overens om en anden Ordning desangaående. 


SEBe 
Paa Islands Vegne udøves Stalsmagten over de i &$ 3 be- 
stemte Anliggender, indtil en Opsigelse fra en af Siderne finder 
Sted=1Overensstemmelse” med" Bestemmelserne”17875. Iøvrigt 
udøver hvert af Landene fuld Raadighed over alle sine Anlig- 
gender, 

kongelig Resolution, forsynet med den danske Konsejlspræsidents 
og den islandske Ministers Underskrift. 

Til Afvikling af det finansielle Mellemværende mellem Dan- 
mark og Island udreder Danmarks Statskasse en Gang for alle 
til Islands Landskasse 1,500,000 Kr., hvorved alt hidtidigt finan- 
sielt Mellemværende mellem Danmark og Island er endelig 
afgjort. 


SKS 

[(Opstaar Tvist om, hvorvidt et Anliggende er fælles eller 
ikke, skal den først forsøges bilagt ved Forhandling mellem de 
to Landes Regeringer. Lykkes det ikke, underkastes Tvisten 
et Nævns endelige Afgørelse. Dette Nævn bestaar af 2 af Rigs- 
dagen (1 af hvert Ting) og 2 af Altinget udpegede og af 
Kongen udnævnte Mænd, som selv vælge en Opmand. Opnaas 
ikke Enighed om Valget af en saadan, indtræder Højesterets 
Justitiarius som Opmand.). 


S59: 

Efter 25 Aars Forløb fra denne Lovs Ikrafttræden kan saa- 
vel Rigsdagen som Altinget forlange Revision af samme. Fører 
Revisionen. ikke til fornyet Overenskomst inden Udløbet af 3 
Aar fra Revisionsforlangendets Fremsættelse, kan Forlangende 
om ny Revision påa samme Maade fremsættes efter 5 Aar fra 
nævnte Tidsfrists Udløb. Lykkes det da ikke at opnaa Enig- 
hed mellem de respektive Lovgivningsmagter i Løbet af 2 Aar 
efter Revisionsforlangendets fornyede Fremsættelse, bestemmer 
Kongen, efter Indstilling i saa Henseende fra Rigsdag eller Al- 
ting, at Fællesskabet med Hensyn til de i $ 3 under Punkt 
4, 5, 6, 7 og 8 nævnte Fællesanliggender med 2 Aars Varsel 
skal være helt eller delvis ophævet. 


10. 
Denne Lov træder i Kraft . 


CP? 

STE 
Med et Aars Varsel kan den danske Rigsdag og Altinget 
hvert for sig helt eller delvis opsige denne Overenskomst efter 
25 Aars Forløb fra dens Ikrafttræden. Dog kan dens Bestem- 
melser angaaende Kongeforbindelsen som og Kongens Civilliste 
og Apanager til Medlemmer af det kongelige Hus ikke opsiges. 


SER: 


Denne Lov træder straks i Kraft. 

Dampskibsfarten paa Færøerne. 


nder ovenstaaende Titel stod i forrige Hæfte af »Allanten« 

Side 413 en indsendt Artikel, hvori der bl. a. siges, »at 
der er en betydelig Forskel med Hensyn til Regelmæssighed 
mellem det forenede Dampskibsselskabs Skibe og Skibene, der 
tilhøre Selskabet »Thore« og O. Wathnes Årvinger. En Del af 
disse sidste Selskabers Skibe sejler i Ruten helt udenfor Fart- 
planenFomrssyR 

Direktøren for Dampskibsselskabet »Thore«, Hr. Thor E. 
Tulinius, har til Redaktionen besværet sig over disse Udtalelser 
som ubeføjede for »Thore«s Vedkommende og har i den An- 
ledning oplyst, at Fartplanen er bleven holdt af Selskabets 
Skibe med Undtagelse af »Perwie«, der maatte opgive en Rejse 
paa Grund af Havari. Paa de øvrige 8 Rejser, paa hvilke Fær- 
øerne efter Planen skulde anløbes paa Rejsen til Island, afgik 
Selskabets Skibe fra Færøerne 4 Gange paa den bestemte Dag 
og 4 Gange Dagen efter; paa 5 Rejser fra Island til København 
afgik tre Skibe paa den fastsatte Dag og et Dagen efter. Efter 
den nævnte Artikels Affattelse afgik det femte Skib i Oktober 
3 Dage efter Bestemmelsen, medens det forenede Dampskibs- 
selskabs Skibe »Ceres« og »Laura« i Oktober og November 
var forsinkede henholdsvis 12 og 11 Dage. 

Idet Redaktionen meget beklager, at der saaledes er bleven 
gjort Selskabet »Thore« Uret, skal vi henlede Opmærksomheden 
paa, at Selskabet har udsendt sin Fartplan for Aaret 1910, 
ifølge hvilken Færøerne anløbes 18 Gange baade for op- og 
nedgaaende, og at Skibene paa 7 Nedrejser gaar direkte fra 
Færøerne til København. 

Foreningens Generalforsamling 1909. 


KV Eee den 20. December 1909 afholdt Foreningen sin 
aarlige Generalforsamling i Wivels Lokaler i København. 

Vicepræsidenten, Professor T. Westermann, aabnede General- 
forsamlingen med at byde Forsamlingen Velkommen, hvorefter 
han udtalte: ; 

I Begyndelsen af denne Maaned gik der Sorg ud over Lan- 
det ved den folkekære Prinsesse Maries Død. At dette Døds- 
fald gjorde saa stærkt Indtryk overalt, skyldtes jo ikke alene, 
at Prinsessen endnu var i sin kraftige Alder og kort Tid før 
sin Død færdedes frisk og stærk imellem os; men tillige og mest 
den Omstændighed, at hun som faa kongelige Personer havde 
vidst at vinde Folkets Hjærte ved de Udslag, som hendes eget 
gode Hjærte gav sig lige overfor alle med en sydlandsk Umid- 
delbarhed, som vi her i det kolde Norden ikke ere vante til, 
men som vi dog altid føle os stærkt tiltrukne af, naar den giver 
sig til Kende paa en saa smuk og god Maade som her. 

Mange Nekrologier ere allerede fremkomne i Anledning af 
dette sørgelige Dødsfald, og jeg skal ikke forsøge at føje nogen 
ny til, men vi ville dog her, hvor vi arbejde for Formaal, som 
vides at have ligget Prinsesse Marie stærkt paa Sinde, ikke 
undlade at tilkendegive, at ogsaa vi med Vemod og Taknemme- 
lighed ville mindes hendes gode Gerning iblandt os. 

(Forsamlingen rejser sig.) 

Siden sidste Generalforsamling ere to af Foreningens Mænd 
bortkaldte ved Døden. 

I Juli Maaned døde vor Repræsentant i Lemvig, Vicekonsul 
Å. Andersen, den berømte, dygtige Bestyrer af Redningsvæsenet 
for Nørrejylland og vel den bedst kendte og højest ansete Mand 
langs Vestkysten lige fra Skagen til Esbjærg. Som Repræsen- 
tant for vor Forening viste han megen Interesse for dens Frem- 
gang, og ogsaa i denne Egenskab maa hans Bortgang i høj 
Grad beklages. 

Men det stærkeste Slag ramte Foreningen i den følgende 
Maaned ved Tabet af dens Præsident, Kammerherre Knud 
Sehested, som den 28. August bukkede under for en lang og 
haabløs Sygdom, der allerede i Fjor Efteraar satte sine Spor 

i den stærke, kraftige Mands Træk og i hans Færden. Kam- 
merherre Sehested har jo, som De alle ved, fungeret som Præ- 
sident for Foreningen lige fra dens Stiftelse, altsaa i omtrent 
7 Aar, og altid har han varetaget denne Gerning med varm 
Interesse og med ubestridelig Energi og Dygtighed. Dette er 
saa meget mere fortjenstfuldt, som Begyndelsen egentlig ikke 
var lovende; de Børnesygdomme, som enhver ung Forening 
har at kæmpe med, viste sig her i ret stor Udstrækning, og 
uden Kmh. Sehesteds og Det kgl. Landhusholdningsselskabs 
Støtte, der tilførtes Foreningen ved hans Indflydelse, vare disse 
Børnesygdomme næppe blevne overvundne. Kmh. Sehested var, 
som jeg har skrevet i den Nekrologi, der blev publiceret i »At- 
lanten« kort efter hans Død, en kraftig Type af den gamle, 
danske Adel, en ridderlig Natur, der i sin Færd viste, at han 
erkendte Berettigelsen af Kravet: »Noblesse oblige«. 

Vi, der stadig arbejdede sammen med ham, ville altid be- 
vare et stærkt Indtryk af hans mandige og elskværdige Person- 
lighed, og enhver, der med Interesse har fulgt Foreningens Virk- 
somhed, vil kende og skatte hans Betydning for denne. 

Vi ville bevare Mindet om disse Mænd med Anerkendelse 
af deres fortjenstfulde Gerning og med Taknemmelighed for, 
hvad de have udrettet for vor Forening. 

(Forsamlingen rejser sig.) 

Højesteretssagfører Liebe overtog derpaa Dirigenthvervet og 
meddelte, at Generalforsamlingen var lovlig indvarslet gennem 
Bekendtgørelse i »Berl. Tid.« og Medlemsbladet »Atlanten«. 

Sekretær Windfeld aflagde Beretning om Udfaldet af de fore- 
tagne Valg. 

Der var ialt indkommen 166 Stemmesedler. 

Til Sektionen for Island vare genvalgte Docent, Dr. phil. 
Valtyr Gudmundsson med 161 Stemmer, Professor, Dr. phil. 
Finnur Jønsson: med 164 Stemmer, Statskonsulent Chr. Løfting 
med 163 Stemmer og Direktør for Meteorologisk Institut C. Ryder 
med 162 Stemmer. 

I Stedet for afdøde Kammerherre K. Sehested valgtes Kam- . 
merherre C. Bech med 162 Stemmer, og som nyt Medlem af 
Sektionen Postekspedient, cand. polit. L. C. Schou med 159 St. 

Til Sektionen for Færøerne genvalgtes Amtmand Chr. 
Bærentzen med 165 Stemmer, Dr. phil. J. Jakobsen med 166 
Stemmer og Departementschef Jerichau Christensen med 166 St. 

Til Sektionen for Grønland genvalgtes Folketingsmand 
N. Neergaard med 165 Stemmer, Folketingsmand, Korpslæge 
H. Rørdam med 161 Stemmer og Læge Th. N. Krabbe med 164 
Stemmer. 

Til den vestindiske Sektion vare genvalgte Skoleforstan- 
dere Bic heok HE Laruaelz Dr pll Rothe" og Professor IT: 
Westermann hver med 164 Stemmer. 

83 Stemmer vare spredte. 

Til Revisor genvalgtes Grosserer F, Warburg med 165 
Stemmer. 

Ved de foretagne Valg af Formænd og Næstformænd inden- 
for de enkelte Sektioner valgtes i den islandske Sektion Kam- 
merherre C. Bech som Formand og genvalgtes Professor Finnur 
Jønsson som Næstformand. 

I Sektionen for Færøerne genvalgtes fhv. Overlærer L. Bergh 
som Formand og Kommandør R. Hammer som Næstformand, 
i Sektionen for Grønland Dr. phil, K. J. V. Steenstrup som For- 
mand og Korpslæge, Folketingsmand H. Rørdam som Næstfor- 
mand, og i den vestindiske Sektion Professor T. Westermann 
til Formand og Landstingsmand, Grosserer Holger Petersen som 
Næstformand, ligeledes Genvalg. Professor Westermanns Valg 
som Formand for den vestindiske Sektion gælder dog, efter 
Professorens eget bestemte Ønske, kun for ét Aar. 

I et forud for Generalforsamlingen afholdt Bestyrelsesmøde 
valgtes i afdøde Kammerherre Sehesteds Sted Kammerherre 
C. Bech til Præsident for Foreningen for de kommende 3 Aar 
og genvalgtes Professor T. Westermann til Vicepræsident for 1 Aar. 


Bestyrelsens Sammensætning efter de foretagne Valg er da 
saaledes: 


Sektionen for Island: 


Kammerherre C. Bech, R., Dbmd., p. p., Engelsholm, Vejle (Formand, 
Foreningens Præsident). 

Sysselmand, Cand. jur. P. Vidalin Bjarnason, Saudårkråkur, Island. 

Havnekaptajn C. F. Drechsel, K., Dbmd., p. p., Nyhavn 43, K. 

Docent, Dr. phil. Valtyr Gudmundsson, R., Amagerbrogade 1531, S. 

Kommandør A. P. Hovgaard, K., Dbmd., F. M., p. p., Kastelsvej 21, Ø. 

Professor, Dr. phil. Finnur Jénsson, R., Nyvej 4, V. (Næstformand). 

Grosserer J. A. Lefolii, St. Annæ Plads 16, K. 

Højesteretssagfører C. J. O. Liebe, R., Dbmd., Bredgade 30, K. 

Statskonsulent Chr. Løfting, Lykkesholms Alle 3 A, V. 

Tømmermester O. W. Olsen, Taarbæk, Klampenborg. 

Professor C. V. Prytz, R., Hellerup. 

Direktør for meteor. Inst. C. Ryder, R., Dbmd., p. p., Strandboulevard 62, Ø. 
Postekspedient, cand. polit. L. C. Schou, Nylandsvej 81, F. 

Professor, Dr. phil. Th. Thoroddsen, R., Svanemosegaardsvej 2, V. 


Sektionen for Færøerne: 

Fhv. Overlærer L. Bergh, R., Bernstorffsvej 9, V. (Formand). 
Amtmand Chr. Bærentzen, R., Thorshavn, Færøerne. 
Sysselmand, Folketingsmand O. Effersøe, R., Trangisvaag, Færøerne. 
Kommandør R. Hammer, R., Dbmd., p. p., Cort Adelersg. 1, K. (Næst- 

formand). 
Stadslæge, Etatsraad E. M. Hoff, R., Dbmd., Sølvgade 84, K. 
Dr. phil. J. Jakobsen, Grundtvigsvej 5, V. 
Departementschef Jerichau-Christensen, R., Dbmd., Ny Toldbodg. 47, K. 
Havnebygmester H. C. V. Møller, K., Dbmd., p. p,, Østerbrogade 62, Ø. 
Landstingsmand, Provst F. Petersen, R., Østerø, Færøerne. 


Sektionen for Grønland: 

Kommandør G. F. Holm, K., Dbmd., F. M., p. p., Livjægergade 30, Ø. 
Læge Th. N. Krabbe, Dr. Elisabets Alle 7, S. 
Folketingsmand N. T. Neergaard, Dronningens Tværgade 4, K. 
Korpslæge, Folketingsmand Rørdam, R., St. Pauls Plads 1, K. (Næstfor- 

mand). 
Dr. phil. K. J. V. Steenstrup, R., Forchhammers Vej 15, V. (Formand). 
Cand. mag. W. Thalbitzer, Kildehøjsvej, Birkerød. 
Viceadmiral C. F. Wandel, S. K., Dbmd., F. M., p. p., Bredgade 23, K. 


Sektionen for Dansk Vestindien: 
Etatsraad H. N. Andersen, K., Dbmd., p. p., Stockholmsgade 57, Ø. 
Dr. phil. F. Børgesen, Østbanegade 7, Ø. 
Administrator F. Lassen-Landorph, Frydendalsvej 25, . V. 
Skoleforstander, Lic. theol. Lawaetz, Bagsværd Kostskole, Bagsværd. 
Grosserer Moses Melchior, Højbroplads 21, K. 
Grosserer, Landstingsmand Holger Petersen, R., Dbmd., Gothersg. 160, 
K. (Næstformand). 
Kaptajn i Ingeniørkorpset H. U. Ramsing, R., Ribegade 8, Ø. 
Dr. phil. Rothe, R., Dbmd., St. Jakobs Plads 4, Ø. 
Professor T. Westermann, R., p. p., Amalievej 4, V. (Formand, For- 
eningens Vicepræsident). 


Vicepræsidenten, Professor T'. Westermann aflagde Beretning 
om Foreningens Virksomhed i det forløbne Aar. Medlems- 
antallet var nu ialt 1253 mod 1328 i Fjor. 

I det egentlige Danmark findes 986 Medlemmer, deraf 18 
bestandige, paa Island 51 Aarsmedlemmer, paa Færøerne 68 
Aarsmedlemmer, i Grønland 26 Aarsmedlemmer, i Dansk Vest- 

indien 65 Medlemmer, hvoraf 1 bestandigt Medlem, og i Ud- 
landet 57 Medlemmer, hvoraf 2 bestandige Medlemmer. 

Af Repræsentanter har Foreningen nu 60, hvoraf 42 i 
det egentlige Danmark, 5 paa Island, 2 paa Færøerne, 2 i Dansk 
Vestindien og 9 i Udlandet. 


Foreningens Repræsentanter ere følgende: 


I Danmark. 

Jylland. 

Frederikshavn: Christensen, Harald, Skibsmægler. 

Fjerritslev: Bartsch, Distriktslæge. 

Aalborg: Hammershaimb, Overretssagfører. 

Thisted: Johnsen, M., Konsul, Landstingsmand. 

Bøvling: Ernst, H. J., Apoteker, Konsul. 

Hobro: Hansen, H., Apoteker, Justitsraad. 

Randers:kAndersen RS CM Partculier 

Grenaa: de Lichtenberg, G., Godsejer, Hessel. 

Silkeborg: Petersen, Fr., Postmester. 

Aarhus: Drechsel, Borgmester. 

Herning: Dalgas, Chr., Skovrider, Birkebæk. 

Ringkøbing: Finsen, John, Borgmester. 

Varde: Muller, F. V,, Herredsfoged. 

Esbjerg: Breinholt, C., Konsul. 

Askov: Hansen, Fr., Statskonsulent. 

mrederrcrdsi Petersen VER Kaptajn: 

Kolding: Schmidt, L. C., Konsul. 

Børkop og Omegn: Hansen, J., Lærer, Gaverslund. 

Vejle: Steensen, H.£Fabrikant 


Øerne. 
Odense: Dreyer, Forstkandidat. 
Svendborg: Hvenegaard, Th., Landinspektør. 
Faaborg: Berner-Schilden-Holsten, Baron, Holstenshus. 
Ringe og Omegn: Smidt, Proprietær, Nybøllegaard. 
Nakskov: Dan, Einar, Konsul. 
Maribo: Sonne, Chr., Forpagter, Landstingsmand, Rosenlund. 
Nykøbing F.; Hansted, Chr., Distriktslæge. 
Esrom: Feilberg, P., Inspektør, Søborg. 
Helsingør: Møller, Chr. A. L., Postekspedient. 
Frederiksborg: Paludan-Muller, B., Sognepræst. 
Frederikssund: Hansen, A. C., Sagfører, Direktør. 
Lyngby: Hansen, K., Statskonsulent. 
Roskilde: Havsteen, Th., Jægermester, Maglegaard. 
Kallundborg: Lawaetz jr., C., Forpagter, Kallundborg Ladegaard. 
Køge: Borries, Læge, Byraadsmedlem. 
Storehedinge: Arctander, H., Distriktslæge. 
Næstved: Hånschell, A., Borgmester. 
Præstø: Petersen, Anthon, Købmand. 
Vordingborg: Oxholm, S. M., Kammerherreinde, Rosenfeldt. 
Neksø: Sonne, Hansen, Købmand. 
Langeland: Malling, Proprietær, Haugaard. 


Færøerne. 


Trangisvaag: Mortensen, P., Købmand. 
Thorshavn: Helms, Chr., Sorenskriver. 

Island. 


Snæfellsnes Syssel: Jonsson, Ingålfur, Handelsbestyrer, Stykkish6[mur. 
Skagafjord Syssel: Sigurdson, Sigurdur, Skolebestyrer, Hålar. 

Øfjord Syssel: Stefånsson, Stefån, Skolebestyrer, Akureyri. 
Sønder-Mule Syssel: Tulinius, Axel, Sysselmand, Eskifjordur. 

Arnes Syssel: Nielsen, P., Handelsfaktor, Eyrarbakki. 


Dansk Vestindien. 


St. Croix: Petersen, Jean, Apoteker. 
St. Thomas og St. Jan: Helweg-Larsen, Guvernementssekretær. 


I Udlandet. 


Stockholm: Heckscher, J., Generalkonsul. 

Rom: Konow, H. H., Konsul, Kammerjunker. 

St. Petersborg: de Benislavski, M., Generalkonsul. 
Hamborg: von Essen, W., Grosserer. 

Paris: Ripperda, V. de, Baron. 

Wien: Poestion, I. C., Regierungsrat. 

London: Faber, I. V., Generalkonsul. 

New York: Clan, M. I. C. T., Generalkonsul. 
Kristiania: Høy, N., fhv. Vicekonsul. 


Medlemsbladet »Atlanten« var som sædvanlig udkom- 
met i maanedlige Hefter å 1'/2 Ark. Af Bogen »De danske At- 
lanterhavsøer« var nu ialt udkommet 720 Sider, og da til- 
trædende Medlemmer faa det udkomne gratis, saa maatte det 
siges at være en god Forretning at indmelde sig nu. Materialet 
til en ny Bog, omhandlende » Biografiske, illustrerede Skildringer 
af afdøde Personer, der have gjort sig fortjente af de danske 
Atlanterhavsøers Udvikling« havde ikke kunnet skaffes saa hur- 
tigt som forventet, og vil næppe blive paabegyndt før henad 
Foraaret, ved hvilken Tid Bogen »De danske Atlanterhavsøer« 
vilde blive afsluttet. Andet Bind af det aktuelle Stof blev an- 
tagelig afsluttet med næste Aars Udgang. 

Af Foredrag var der i det forløbne Aar holdt ialt 5, nem- 
lig: Af Kaptajn Koch om »Foraarsslæderejsen 1907 til Grønlands 
nordligste Punkt«. Af Havnebygmester H. C. V. Møller den 27. 
April om »Ønskelige Forbedringer af Havneforholdene paa de 
dansk-vestindiske Øer« indledet af Grosserer Moses Melchior med 
en Del historiske Skildringer fra Øerne. Endvidere den 8. Decbr. 
af Professor, Dr. phil. Finnur Jønsson om »Islands politiske For- 
hold til Danmark« og den 11. Decbr. af Polarfareren og For- 
fatteren Knud Rasmussen ved et stort, offentligt Foredragsmøde 
i Odd Fellow Palæets store Sal om »Nordpolen og Polareski- 
moerne«, et Foredrag, som man haabede senere at kunne gen- 

give i »Atlanten«. Foredragsmødet gav et gunstigt øoknomisk 
Resultat og det indkomne Beløb vilde blive anvendt til forældre- 
løse Grønlændere. 

Alle disse Foredrag ere modtagne med stor Interesse, men 
Foredraget om Island med den dertil knyttede Diskussion havde 
foranlediget, ;at herværende islandske Studenter paa et af dem 
arrangeret Protestmøde havde vedtaget en Resolution, der ifølge 
den københavnske Dagspresse udtaler en Misbilligelse af, at Is- 
lændere ere Medlemmer af en Forening med saadanne Formaal 
som »De danske ÅAtlanterhavsøer« eller deltager i Diskussioner 
som dem, der fandt Sted i nævnte Forening den 8. Decbr. Da 
Bestyrelsen havde fundet det uforsvarligt at lade en saa menings- 
løs Paastand uhindret brede sig paa Island, havde man truffet 
Foranstaltning herimod ved at lade Foredraget og Diskussionen 
samt et Uddrag af Foreningens Love oversætte paa Islandsk, 
hvilket Professor Finnur Jønsson velvilligst havde paataget sig, 
og denne Oversættelse vilde nu blive trykt og spredt paa Island. 

Et Foredrag om Dansk Vestindiens indfødte Befolkning 
vilde Skoleforstander, Lic. theol. Lawaetz holde her i Aften 
efter Generalforsamlingen. 

Af andre Foredrag, projekterede for Vinteren, skulde nævnes: 
Magister Adolf Jensen: »Fiskeriundersøgelser ved Grønland«, 
Polarfareren Knud Rasmussen: Et grønlandsk Emne, og eventuelt 
ved Magister Porsild: Om Faareavl i Grønland. 

Af Emner, man ønskede behandlet, men hvortil der endnu 
ikke haves Løfte paa Foredragsholdere, kan nævnes: »Havnene 
paa Island og Betydningen af deres Forbedring« og »Udviklingen 
af Færøernes Kommunikationsforhold«. 

Blandt de Sager, Foreningen havde beskæftiget sig med, 
kunde nævnes Udgivelse af en Grønlands Beskrivelse paa 
Grønlandsk. Kultusministeriet havde nu efter gentagne For- 
handlinger erklæret sig villig til at bekoste Udgivelsen, men for- 
beholdt sig Ret til først at se Bogen i dens danske Tekst. 
Manuskriptet var nu modtaget fra Forfatteren, Pastor Poul Vibæk, 
og tilsendt Ministeriet til Gennemsyn. Frk. Vilhelmine Rasmussen 
har lovet at ville besørge Oversættelsen til Grønlandsk. 

Foranlediget ved et Andragende fra Dansk Kvindesamfunds 
Husholdningskursus om Støtte til Uddannelse af en Lærerinde, 
der kan lede Husholdningskursus paa Færøerne, havde 
man efter Anbefaling af Sektionen for Færøerne opført 100 Kr. 

paa Budgettet til Hjælp ved Uddannelse af en Færing i nævnte 
Retning. 

Forsøg med Anvendelse af Handelsgødning i Dansk 
Vestindien var, som tidligere meddelt, bekostet af en Privat- 
mand, der havde stillet et Beløb af 500 Kr. til vor Forenings 
Raadighed i dette Øjemed. Beløbet var overladt til Plantage- 
selskabet »Dansk Vestindien«, der havde paataget sig at udføre 
Forsøgene efter en af Foreningen angiven Plan med forskellige 
koncentrerede Gødninger til Bomuld og Sukkerrør. Talmaterialet 
fra første Aars Forsøg med Bomuld havde man modtaget, men 
dette syntes desværre at vise mindre paalidelige Resultater, hvad 
muligvis skyldtes Insektangreb. Det var derfor nødvendigt, at 
der blev foretaget en Undersøgelse af Eftervirkningen, og Plan- 
tageselskabet havde nu lovet, at dette skulde ske. 

Fra Bestyrelsen for St. Croix højere Skole var modtaget 
et Andragende om Støtte dels direkte, "dels ved Anbefaling af 
et Andragende til Regering og Rigsdag. Den vestindiske Sektion 
nedsatte et Udvalg til at behandle Sagen og har overensstem- 
mende med Udvalget indstillet, at der fra Foreningen kræves 
visse Ændringer i Skoleplanen, særlig tilsigtende en fyldigere 
Uddannelse i Dansk. Der var senere vekslet en Del Skrivelser 
om Sagen, som var optaget til fornyet Behandling. 

Et Andragende fra Biavler H. P. Hansen om Støtte fra Ju- 
lius Skrikes Stiftelse til Iværksættelse af rationel Biavl i Dansk 
Vestindien har Foreningen anbefalet. 

Af Sager, som Foreningen tidligere havde beskæftiget sig 
med, kunde nævnes Indførsel af islandske Heste til Husmands- 
brug. Denne Indførsel var fortsat i Aar og var stadig stigende. 

Endnu skulde nævnes, at der fra Foreningen var sendt 
signerede Dekorationer saavel til Prinsesse Maries som til Kam- 
merherre Sehesteds Baare, og at Foreningen havde været re- 
præsenteret ved Kammerherrens Begravelse fra Gudme Kirke 
paa Fyn ved Vicepræsidenten, Næstformanden for den islandske 
Sektion og Sekretæren. 

En særlig Omtale fortjente Færingernes Besøg her i 
Sommer, i Anledning af hvilket det i et Bestyrelsesmøde blev 
vedtaget at stille 500 Kr. til Raadighed og til hvis Modtagelse 
der. blev nedsat et Udvalg bestaaende af. D”Hrr. Overlærer L. 
Bergh, Stadslæge, Etatsraad Hoff, Departementschef Jerichau 
Christensen og Sekretær Windfeld med Havnebygmester H. C. V. 

Møller som Suppleant. Taleren vilde tillade sig paa Foreningens 
Vegne at bringe Udvalget en Tak for dets Arbejde og gode Ord- 
ning af denne Sag; han vilde. bede Formanden for Udvalget, 
Hr. Overlærer Bergh give en lille Oversigt over Besøgets Forløb. 

Overlærer Bergh meddelte, at han som Formand for det 
nedsatte Udvalg straks havde henvendt sig til Etatsraad, Apo- 
teker Finsen, der var Formand:for den Komité, der skulde lede 
de Hundrede Færingers Rejse, med Forespørgsel, om der var 
noget, Foreningen kunde være behjælpelig med, og med Ind- 
bydelse til en festlig Sammenkomst et eller andet Sted under 
Opholdet her. Komiteen takkede straks for den sendte Ind- 
bydelse og meddelte, at den vilde sætte megen Pris paa et Be- 
søg paa Raadhuset og i Tivoli. Der skete saa Henvendelse til 
Borgmester Jensen, der Søndag Middag den 11. Juli bød Færin- 
gerne Velkommen paa Raadhuset og var saa elskværdig selv at 
vise dem omkring i de forskellige Lokaler og give oplysende 
Forklaringer. Tirsdag den 13. Juli afholdtes den af Foreningen 
foranstaltede Festlighed i Tivoli. Ved Ottetiden om Aftenen 
samledes samtlige Færinger, den herværende færøske Forenings 
Bestyrelse og enkelte andre indbudte samt 40 betalende Del- 
tagere af den færøske Forening og Foreningen »De danske ÅAt- 
lanterhavsøer«, ialt 152, paa Koncertsalens Balkon, hvor et 
Festmaaltid var arrangeret. Som Formand for den færøske 
Sektion bød Taleren Forsamlingen Velkommen, hvorefter De- 
partementschef Jerichau Christensen udbragte Hs. Maj. Kongens 
Skaal, Havnebygmester H. C. V. Møller Færingernes Skaal, hvor- 
for Etatsraad Finsen takkede. Under Spisningen, hvor der hele 
Tiden herskede en meget livlig Stemning, musiceredes der af 
Koncertsalens Orkester, hvis Dirigent viste Færingerne den Op- 
mærksomhed at spille en Del færøske Sange og Fædrelandssange. 
Samtlige Festdeltagere havde derefter fri Adgang til alle de for- 
skellige Forlystelser i Tivoli, den hvide By, den sorte Gryde, 
Rutschbanen o. s. v. — og da man senere paa Aftenen samledes 
til et Afskedsbæger, var det øjensynligt, at alle havde moret 
sig godt. Etatsraad Finsen havde senere bragt Foreningen en 
Tak og meddelt, at den festlige Sammenkomst i Tivoli var 
Glanspunktet under Besøget i København. 

Herefter fremlagde Sekretær Windfeld det Side 460—61 af- 
trykte Regnskab for 1908—09, der godkendtes uden Omtale. 

Ligeledes forelagdes og godkendtes Budgettet for 1909—10. 

Regnskab 
over 
Foreningens Indtægter og Udgifter 
fra 1. Oktober 1908—30. September 1909. 


é 
Indtægt: 
Beholdning den 1. Oktober 1908: 
Kassebeholdnin 8 KE SR FNS SEE SEE EESER 0,00 
Bånkbeholdnin EA se Sr SSG SSR SEE  2596,66 2596,66 
Medlemsbidrag: 
AarligtiKontingen ts 0 SE RS SEK SE SEES 620284 
Fortekbestan dig tiN ede mee REE REE SEES RENE — 200,00 640284 
Renter ESSEN EEN ES er er REEVES SÆR — 149,72 
9149,22 
UdetTEt: 
Medlemsbladet: 
iryknins fo KIG E CR RER SEN SSR SEERE 3326,88 
HOnNc0rarkforFÅT bike rr I ae Er KEE 718870 
Særtæry KRaTSYA tante DANE ENE AES SS ESER 50,00 
Ekspedition af »Atlanten« .….….........410 346,94 
DIVETS ERR PER (ENE ENE ENS ERENRG — 237,00 4679,17 
ala KkortrogsHeftersm sms MER — 191,11 4488,06 
vekrelærens" Løn ETA ERE RERRE) KEN BER DN SE BSN ON SSR SEN 1200,00 
POLO SER eN re sen as AR ERE see » FESTE FR SENSE ENES 332,83 
MØRE SENSE RE DE ER EEN See SEE 337,95 
Kontorhold FEER BEER er 0 KEE NER AE LASSES FORD EREE SER 465,98 
Forskelligt: 
INVen LAS See Or NEON RAS BER ETA AT SNEE REGERER 68,00 
Kestetors EÆELIN S CEN ere RED TEN ENES NERE 518,45 
TilskudktikisS PACroreS KO Lee FEE EESSRE 100,00 
DINE Se FRENTE PE SS ASSER ER 83,82 770,27 
Beholdning den 30. Septbr. 1909: 
Kassebeholdning den 30. Septbr. 09........ 0,00 
Bankbeholdnin sr EOS RES SEEREN:  1554,33 1554,53 
9149,22 
Status. 
Aktiver: 
Grundfonden 1 "Ban ken ERA PS PEER SS SEER RER 1554,53 
EaantliForeningenss Kasserer: 324547 
Passiver: f 
Skyldsti Grundfond en. 2 ENE 00 USE SE ASE SS Ao SR SENSE SEE TERRE " 3245,47 
Form eres on LEE HEER IEEE 1554,53 


København den 30. September 1909. 
Ib Windfeld. 


Ovenstaaende Regnskabsextrakt er fundet overensstemmende med 
de førte Bøger og de til disse hørende Bilag. Formuen fandtes tilstede 


anet 

paa Sparekassebog Nr. 37888 og Indlaansbog Litra A Nr. 6115 i Den 


danske Landmandsbank. 
København den 21. Oktober 1909. 
Carl H. Melchior. F. Warburg. 


Budget 


for 
Foreningen »De danske Atlanterhavsøer« 
for Aaret 1. Oktober 1909—30. September 1910. 


Indtægter. 
Beholdning den 1. Oktober 1909: 
Kassebenoldnin rer es Pres Se Da ARSEN RE SENER 0,00 
Bankbehnoldnin seere Moa ES PSR ANE ENE 1554,53 
FEE 50 15541035 
Medlemsbidra surfere ge ebbe Es Se Era” myggrd kors 6400,00 
Ren ternes rs SN SK SAME SDS ER SER RE SCENEN 150,00 
AM NONnCerSTSevA tan ten ere seer ERE En Pe Se ERE. 300.00 
Udgifter. 

Nedlemsblade tere ER are FE RE LØR DE SK 1 KERES KERES 4000,00 
Sekrelærensslk øn er RED SEES SE SR SNE ss Sae SENERE 1200,00 
DIG 00 5 Se FEDE] REED ERER SEE RANE MAE SRE sr 400,00 
KUKGr et e EUR ET SEE eier mr ere ads fol (eter TE 400,00 
Kontor ol ER Eee eg REESE REDEN ES ES SØGER 400,00 
Hors keHTS Fee KS SADEE JERNSE REN FEE TÆNDER. ETS USS SERENE 150,00 
kHlnsholdningskursusspåatkærøern eee LENE HARER 100,00 
Kunstflidsftoreningen set Ai SERENE sl 2 KOR DE mar RESEN 100,00 
INIS pr SE ERR SE SEES EEN SERENE REE SST SEE: 300,00 
7050,00 
Forventet Beholdning den-30. September 1910 .....….... 1354,53 


8404,53 

Paa Dirigentens Spørgsmaal, om der var Medlemmer, 
der havde Spørgsmaal, de ønskede forelagt Generalforsamlingen, 
udtalte Grosserer Moses Melchior, at han gerne vilde benytte 
Lejligheden til at bringe Vicepræsidenten, Hr. Professor Wester- 
mann, en varm Tak for den aldrig svigtende Interesse, hvormed 
han havde varetaget vor Forenings Interesse. Naar Professor 
Westermann i Dag havde udtalt, at han kun ønskede at lade 
sig genvælge for 1 Aar, haabede Taleren, at han til næste Aar 
maatte være at formaa til at lade sig vælge igen. Vi skyldte 
alle Professor Westermann en Tak for hans store Arbejde for 
Foreningen. (Forsamlingen sluttede sig til disse Udtalelser ved 
at”rTejsesi2g:;) 

Dirigenten hævede derpaa Generalforsamlingen, hvorefter 
Skoleforstander, Lic. theol. H. Lawaetz holdt et livligt Foredrag, 
illustreret ved fortrinlige Lysbilleder, om »Dansk Vestindiens 
indfødte Befolkning, dens Ejendommeligheder og dens Udvik- 
lingsmuligheder«, et Foredrag, som vi senere haabe at kunne 
gengive her i »Atlanten« efter Talerens Manuskript. 

Da Foredraget var forbi, samledes en Del af Foreningens 
Medlemmer ved et fælles Thebord i de tilstødende Lokaler. 


En Beretning om ,,Agricultural-Industrial Society of 
St. Thomas"s Liv og Arbejde 1891—1909. 


Ved Guvernements-Sekretær Helweg-Larsen. 


Knop beretter i sin Bog om St. Thomas, at der paa denne 
Ø findes over 1200 Varieteter af Planter. Maaske har Tanken 
herom foresvævet de Mænd, som for 18 Aar siden skabte 
>Agricultural & Industrial Society of St. Thomas«. Hvorledes 
det end forholder sig dermed, er det sikkert, at efter at der i 
1890 havde været afholdt en Agerbrugsudstilling ved Nisley 
(tæt udenfor Byen Charlotte Amalie), opstod paa St. Thomas 
Tanken om at arbejde videre for at støtte og hjælpe Øens Hus- 
mandsklasse. Et offentligt Møde afholdtes den 3die Februar 
1891 paa »Commercial Hotel«, paa hvilket et Udvalg blev ned- 
sat, som skulde udarbejde Love for et Selskab til Fremme for 
Agerbrug og Industri paa St. Thomas og danne Bestyrelsen for 

et saadant Selskab. Dette Udvalg holdt sit første Møde den 
16de Februar 1891 og det sidste den 30te Juli 1909. Udvalget 
havde fra først af 16 Medlemmer, men af dem vare i 1909 kun 
fire, nemlig Prokurator J. P. Jørgensen, Pastor Forster, Plantage- 
ejer Boschulte og Landbruger Salomon, tilbage.  Fortegnelsen 
over de første Udvalgsmedlemmer bringer En til at tænke paa, 
hvormange Forandringer der siden 1891 er foregaaede paa St. 
Thomas. 

Æresformænd vare Guvernør Arendrup og Politimester Fischer, 
Formand Hr. J. B. Laing, Viceformand Pastor Foster (nu af 
St. Jan), Kasserer Konsul S$. W. Moron og Sekretærer d”Hrr. 
GE. Taylor og”P. Aubeck., To. af disse: Mænd: ere nu: døde, og 
alle de andre have forladt St. Thomas. Senere hen afskaffede 
man en Del overflødige Ærestitler. Det sidste Udvalg havde 
følgende Bestyrelse: Guvernements-Sekretær Helweg-Larsen For- 
» mand, Biskop Greider Viceformand, Byfoged Wellejus Kasserer 
og Pastor Roung Sekretær. 

Udvalget havde allerede tidlig bestemt sig for at virke for 
Sagens Fremme ad to forskellige Veje, nemlig dels ved at af- 
holde Udstillinger og dels ved Erhvervelsen af en Plantage til 
Udstykning til Husmandsbrug. 


1. Udstillinger. 


Den 18de August 1891 blev den første Udstilling aabnet. 
Den varede i 3 Dage. Udstillingspladsen for Landbrugsprodukter 
var Byens Park, medens Industriens Produkter udstilledes i det 
nærtiggende »Apollo« Theater. Der udstilledes Frugter og Grønt- 
sager i Mængder, Haandværkerarbejder, Husflidsartikler og for- 
skellige andre Sager. Det stedlige Organ »St. Thomæ Tidende« 
meddelte, at >»Udstillingen var en stor Succes«, og at »der var 
Tusinder af Besøgende«. Den aabnedes af Politimester Fischer, 
som hentydede til St. Thomas” ældste Historie, da Sukkerrør 
og Tobak dér frembragtes i rigelig Mængde, og spurgte, hvor- 
for vi ikke i Nutiden kunde bringe det lige saa vidt, naar kun 
Befolkningen vilde vise Flid og Udholdenhed i Arbejdet. Dr. 
C. E. Taylor talte om »Kunst og Industri« og Pastor Foster om 
Formaalet for »Agricultural & Industrial Society«. Byens 
Gymnastikforening gav Forestilling i Akrobatik, og ikke mindre 
end tre Musikkorps koncerterede. 

Der var ialt 55 Udstillere med 165 Udstillingsgenstande i 
Agerbrugsafdelingen og 146 Udstillere med 215 Udstillingsgen- 
stande i Industriafdelingen. J. C. Salomon af Plantagen »Per 
reverance« fik første Præmie og Frank Wood højeste Præmie 
for den bedst dyrkede Husmandslod. 

Tolv Aar hengik, før den næste Udstilling blev afholdt. 
Nye Medlemmer vare blevne indvalgte i Forretningsudvalget, og 
man imødesaa med megen Spænding den kongelige Kommis- 
sion, som, efter at Forhandlingerne om Øernes AÅAfstaaelse til 
de Forenede Stater vare strandede, skulde give Beretning om 
Muligheden for Øernes Ophjælp. Det besluttedes da at fejre 
Kommissionens Komme til Øerne ved Afholdelsen af en Ud- 
stilling og tillige at give Kommissionen en samlet Oversigt over 
hvad St. Thomas og St. Jan kunde yde paa Landbrugets og 
Industriens Omraade. Det bestemtes at aabne Udstillingen den 
bte Marts 1903 og at holde den aaben i 2 Dage. Tiden var 
kun knap til Forberedelserne og Aarstiden ikke gunstig for 
Agerbrugsprodukterne, men det til Udstillingens Forberedelse 
nedsatte Underudvalg arbejdede med megen Flid og da Aab- 
ningsdagen endelig var kommen, kunde »St. Thomæ Tidende« 
igen »lykønske Selskabet til den fuldendte Succes«. 

Aabningshøjtideligheden indlededes med en kort Tale af 
Guvernements-Sekretær Helweg-Larsen, hvorefter Pastor Romig 
udviklede Udstillingens Formaal og Guvernør Hedemann erklæ- 
rede Udstillingen for aaben. Overdommer Rosenstand udtalte 
paa den kgl. Kommissions Vegne dennes gode Øusker for Ud- 
stillingens Forløb. Fra St. Thomas mødte ialt paa Industriens 
Omraade 111 og paa Agerbrugets 28 Udstillere. Fra St. Jan 
mødte ialt 85 Udstillere. Første Pris tildeltes Hr. Mc. Donald 
af St. Jan, medens 2den Pris deltes mellem d'Hrr. Geo. Chri- 
stopher og J. C. Salomon. Udstillingspladsen var den samme 
som ved den foregaaende Udstilling. I-Theatret, hvor Industri- 
afdelingen var anbragt, dannedes Bagvæggen af et stort kolo- 
reret Danmarkskort, hvorunder følgende Linier af Chr. Richardts 
bekendte Digtcyklus læstes: 


Venner, ser paa Danmarks Kort, 
se, saa I det aldrig glemmer, 

til hver Plet har faaet Stemmer, 
thi det Fædreland er vort. 

Maalt. med Verden er det lille, 
derfor ingen Plet at spilde.?”) 

Maalt med Hjertet er det stort, 
her blev Danmarks Saga gjort. 


Salen var pragtfuldt smykket med danske Flag og paa 
anden Maade, og rundt omkring var ophængt Skjolde med ind- 
skrevne Mottoer eller lignende. F. Eks.: 

When Adam delved and Eve span, who was then. the 
Gentleman ?« eller Citat fra Bjørnson: 


»Denne Bostavn er vor 
dog vi elske den for, 

hvad den var, hvad den er, 
hvad den bliver igen.« — 


Tilstrømningen af Besøgende til Udstillingen var stor, og 
Udstillingsudvalget, hvori særlig Apoteker V. Riise havde gjort 
et stort Arbejde, høstede megen Anerkendelse for det gode Re- 
sultat. 


Il... Udstykning af Land i Husmandslodder. 


Ved den Tid, da den første Udstilling afholdtes, bleve Plan- 
tagerne »Crower« og »Hawk«, indeholdende ialt 200 Agre, ind- 
købte af Selskabet. Det bestemtes at udstykke Plantagen i 
Lodder å 5 Agre hver og at sælge disse Lodder for en Pris af 
$ 30 pr. Ager, betalbar i maanedlige Afdrag i Løbet af 6/2 
Aar. Allerede den 12te April 1892 havde Selskabet 21 Neger- 
husmænd, hver med ca. 5 Agre, bosatte paa Plantagerne, og i 
1899 havde to af disse fuldt ud betalt Købesummen for deres 
Lodder. I Mødet den 30te Juni 1909 kunde det berettes, at 
alle Lodderne vare solgte og betalte. Den Aktiekapital, der 
tegnedes i Anledning af Selskabets Erhvervelse af Ejendommene, 
var da tilbagebetalt. Selskabet havde i Aarenes Løb paa for- 
skellig Maade givet Bidrag til Fremme af Agerbrug paa St. 
Thomas, og endda var der et ret betydeligt Beløb tilovers, som 
efter Selskabets Bestemmelse blev anvendt til Opførelse af et 
Vandreservoir til Vanding af Plantagernes Kreaturer. 

Dette var det sidste Livstegn fra »Agricultural and Indu- 
strial Society of St. Thomas«. Da man ikke ansaa Tiden for 


1) Denne Linie var skrevet med udhævede Typer. 

gunstig til Afholdelse af flere Udstillinger, og da man savnede 
Midjer til Erhvervelse af flere Plantager til Udstykning, beslut- 
tedes det den 30te Juni 1909 enstemmig at opløse Selskabet. 


Bevarelse af Jordens Fugtighed i Dansk Vestindien. 
Ved H. Bøllemose. 


Anledning af Hr. Godsejer G. Hagemanns Bemærkninger til 

min Årtikel om dette Emne, vil jeg tillade mig at bede om 
Plads for et kort Svar. 

Hvis jeg tager fejl i min Opfattelse af Muligheden for Over- 
risling paa St. Croix, skal ingen være gladere end jeg; thi et 
stort og vigtigt Spørgsmaal er derved løst paa vore vestindiske 
Øer. Jeg indrømmer villigt, at Hr. Hagemann bedre end jeg er 
i Stand til at skønne om, i hvor stor Udstrækning Vanding er 
mulig påa St. Croix. 

At jeg ikke nævnte Hr. Direktør Eee store og højst 
fortjenstfulde Arbejde for Overrisling paa St. Croix, havde ene 
sin Grund i, at jeg ikke vidste, om Foretagendet paa dette Tids- 
punkt ønskedes offentligt omtalt. Da jeg imidlertid ser, at Sagen 
nu er fremstillet i »Ingeniøren«, haaber jeg, at »Atlanten«s 
Læsere maa faa noget nærmere at vide om dette højst interes- 
sante Spørgsmaal. | 

Selvfølgelig er Overrisling bedre end selv den bedste Metode 
til Bevarelse af Jordens Fugtighed. Denne er kun en Nødhjælp, 
hvor Vanding af en eller anden Grund ikke lader sig udføre. 

Hvilke Fremgangsmaader der er de bedste, og navnlig 
hvilke der betaler sig, er noget, det er ørkesløst at diskutere 
om; som jeg ogsaa skrev, kan det kun afgøres ved grundige 
Forsøg. 

Til Slut vil jeg bringe Hr. Godsejer G. Hagemann en Tak, 
fordi han har udtalt sig om denne vigtige Sag, for hvilken han 
har gjort et stort og banebrydende Arbejde. 

Det islandske Spørgsmaal. 


1 len Finanslovens anden Behandling blev der af Folke- 
tingsmand N. Neergaard og Konsejlspræsident Zahle frem- 
sat en Del interessante Udtalelser om det islandske Spørgsmaal, 
som vi have ment det kunde være rigtigt at omtåle nærmere i 
>»Atlanten«, hvorfor vi her skulle gengive dem efter »Rigsdags- 
tidende«. 


Folketingsmand N. Neergaard udtalte: »Det er ikke for- 
underligt, at de islandske Forhold have lagt Beslag paa Offent- 
lighedens og ganske særlig paa Rigsdagens Opmærksomhed, og 
en naturlig Følge deraf har da været, at Finansudvalget har 
begæret Samraad med den højtærede Konsejlspræsident angaa- 
ende Island og har udbedt sig forskellige Oplysninger af ham. 

Det første Spørgsmaal, som her har lagt Beslag paa Op- 
mærksomheden, er Spørgsmaalet om Fremme af den islandske 
Forfatningssag. Det vil vistnok endnu være i frisk Minde, at 
jeg, da jeg i Fjor som Konsejlspræsident forelagde den angaa- 
ende Island nedsatte Kommissions Forslag, udtalte, at dette 
Kommissionsforslag var ikke fra dansk Side et Forslag til at 
forhandle paa og til at slaa af paa. Vi havde i den danske 
Islandskommission fra de danske Repræsentanters .Side — det 
vil erindres, at de danske Repræsentanter i-Kommissionen stod 
fuldkommen enige i denne Sag, uden at vor sædvanlige hjem- 
lige Partiadskillelse i mindste Maade havde gjort sig gældende 
— den fælles Opfattelse af denne Sag, at det her ikke gjaldt 
om at tinge og prutte, men at det her overfor et venskabeligt, 
os nær stillet Folk som det islandske, der jo er en Del af det 
danske Rige, gjaldt om at strække os saa vidt som overhovedet 
paa nogen Maade muligt, naar Rigets Enhed i det hele skulde 
bevares. Det gjorde vi; vi tilbød det mest mulige, men en 
Følge deraf er ogsaa, at vi heller ikke senere havde noget væ- 
sentligt mere at tilbyde. Der kunde naturligvis maaske være 
Tale om formelle Ændringer, men Realitetsindrømmelser ud 
over det allerede budte kunde der ikke være Tale om. Det 
udtalte jeg i Fjor, da Forslaget forelaa. I den Henseende har 
altsaa ingen kunnet være uklar over Regeringens Stilling. Heller 
ikke kunde man være uklar over, at denne Stilling var billiget 
af Repræsentanter for de forskellige Partier paa Rigsdagen og 
særlig de Repræsentanter, der have haft Sæde i den islandske 
Kommission, og som derfor have haft Lejlighed til at følge 
Sagens Gang fra Begyndelsen af. Imidlertid vedtog man i det 
islandske Alting i den sidst forløbne Samling et Forfatningsfor- 

slag, som var principielt overordentlig meget mere vidtgaaende 
end og ganske forskelligt fra Kommissionens Forslag. Man 
maatte i Altinget efter alt, hvad hernede var udtalt herom, og 
efter hele det Kendskab, man havde til Forholdene, kunne sige 
sig selv, at et saadant Forslag ikke kunde vente nogen som 
helst Støtte fra dansk Side.  Spørgsmaalet maatte nu være, 
hvorvidt Regeringen i den indeværende Samling vilde forelægge 
Kommissionsforlaget paany, eller om den vilde betragte det is- 
landske Altings Vedtagelse som en faktisk Afbrydelse af For- 
handlingerne, idet det islandske Alting har forkastet det Grund- 
lag, der fra dansk Side var erklæret for at være det yderste, 
hvortil man kunde gaa, og har stillet et andet i Stedet for, om 
hvilket man vidste, at del fra dansk Side maatte befindes uan- 
tageligt. Vi have i Finansudvalget ønsket at kende Regeringens 
Stilling til dette Spørgsmaal, og Regeringen har overfor os ud- 
talt sig derom. ” Jeg skal ikke referere dette,”idet det er natur- 
ligere, at den højtærede Konsejlspræsident selv fremkommer 
med en Udtalelse om Regeringens Stilling. 

Den næste Sag, som har været Genstand for Forhandling 
i Finansudvalget, er Spørgsmaalet om det islandske Bidrag til 
Fiskeriinspektionen. Som det vil erindres, vedtoges der i Rigs- 
dagssamlingen 1904—05 en betydelig Udvidelse af Fiskeriinspek- 
tionen under Island. Det var Udvidelsen med »Islands Falk«. 
Det var en Udvidelse, som var begæret meget stært fra Islands 
Side. Der var betydelige islandske Fiskeriinteresser, der knyt- 
tede sig til den, og man havde fra dansk Side imødekommet 
de Krav, der vare fremkomne fra Island. Idet man gik ind 
derpaa, stillede man herfra, jeg tør sige: selvfølgelig, ikke nogen 
Betingelse med Hensyn til Bidrag fra Island, thi Varetagelsen 
af Fiskeriinspektionen er Hævdelsen af en Højhedsret, som til- 
kommer det danske. Rige. Det er det danske Riges Ret, og 
det er dets Pligt, at hævde sine Højhedsrettigheder over alle 
Rigets Farvande, og Udførelsen af denne Ret, Opfyldelsen af 
denne Pligt; er noget, som' i og for sig''maa være uafhængig 
af, hvilke Bidrag der ydes dertil af den ene eller den anden 
Rigsdel. Men der fremkom under Forhandlingerne et bestemt 
Ønske fra Folketingets Finansudvalg om, at man fra Island 
bidrog noget til denne Udvidelse af Inspektionen, der paaførte 
Danmark betydelig Udgift, og som var fremkommet efter et 
stærkt udtalt Ønske hos den islandske Fiskeribefolkning. Man 
anmodede den daværende Konsejlspræsident om at træde i For- 
handling med Ministeren for Island om at opnaa et saadant 
Tilskud. Konsejlspræsidenten fandt Ønsket rimeligt, den island- 
ske Minister gik ind paa Tanken, og der blev sluttet en Over- 
enskomst mellem dem om, at Ministeren for Island skulde søge 
at faa bevilget et Bidrag af den islandske Landskasse, svarende 
til ”/3 af Bøderne og ”/3 af Udbyttet ved Salget af konfiskerede 
Fangstredskaber og konfiskeret Fangst fremkommet ved »Islands 

Falk«. Dette blev anslaaet til 10,000 Kr., men det viste sig, 
at' det blev' meget mere. Efter det sidste Regnskab, vi have 
derom, nemlig Statsregnskabet 1907—08 — for 1908—09 er Be- 
løbet ikke opført, da det endnu ikke var indgaaet —, har Lands- 
kassens Bidrag været 40,512 Kr., altsaa over 4 Gange saa meget, 
som man anslog det til. Det vakte nu, tør jeg sige, en pinlig 
Opmærksomhed her, at Altinget paa den sidst vedtagne Finans- 
lov ikke havde genoptaget denne Bevilling til Udbetaling af Is- 
lands Landskasse af et Beløb svarende til ”/3 af Bøderne og af 
Udbyttet ved Salg af Fangstredskaber m. m. Der kunde, tør 
leg vel sige, ikke være Tale om for Kongen at nægte Sanktion 
af den islandske Finanslov af den Grund, men der kunde vel 
være Anledning til Forhandlinger mellem den islandske Minister 
og hans danske Kolleger angaaende denne Sag, og saadanne 
Forhandlinger ere førte. Jeg anser mig ikke for berettiget til 
her at komme nærmere ind paa dem, men jeg vil blot paa Fi- 
nansudvalgets Vegne hævde, at vi finde, det ikke er i sin Orden, 
at Altinget har strøget dette Tilskud, og vi maa fastholde, at 
den Aftale, der i sin Tid blev truffen mellem den danske Kon- 
sejlspræsident og den islandske Minister og blev sanktioneret 
af Altinget, i dens Realitet opretholdes. Mit Spørgsmal til den 
højtærede Konsejlspræsident er da her, ligesom det var i Finans- 
udvalget: Hvorledes ser Regeringen paa denne Sag, ;og mener 
densa derter=nogenRimelighed forat "det berettigede" Krav; 
vi fra dansk Side have i den Henseende, kan blive fyldestgjort, 
naar Altinget paa ny træder sammen? At Beløbet ikke er blevet 
opført i Aar, ligger jo deri, at den Bevilling paa den islandske 
Finanslov, som svarede hertil, ikke er opført. | 
Det tredie Punkt, som har været Genstand for Forhand- 
ling mellem Ministeren og Finansudvalget, er den islandske 
Handelskonsulents Virksomhed. Det er bekendt, at der paa 
den sidst vedtagne islandske Finanslov blev bevilget et Beløb 
til Udsendelse af en Handelskonsulent. Angaaende denne Han- 
delskonsulent havde der gaaet forskellige Rygter her. Man 
håvde sagt; "at han i Virkeligheden skulde” være” en""politisk 
Agent og ikke en Handelskonsulent i egentlig Forstand. Noget 
saadant kunde vi her fra dansk Side selvfølgelig ikke antage, 
og der blev ogsaa af den islandske Minister overfor hans danske 
Kolleger afgivet meget betryggende Erklæringer i saa Henseende, 
idet det af den islandske Minister blev hævdet. at det virkelig 
var Meningen, som ogsaa Ordlyden var, at det skulde være en 
Handelskonsulent, der skulde varetage Islands kommercielle 
Interesser og selvfølgelig ikke gribe ind i de danske Konsulers 
Forretningsomraade, for saa vidt dette vedrørte Island, og end 
mindre være en politisk Agent, allermindst en Agent for visse 
separatistiske islandske Anskuelser. Vi have imidlertid til vor 
Beklagelse set, at der er fremkommet, særlig i norske Blade, 
Referater af Udtalelser af den islandske Handelskonsulent paa 

offentlige Møder, som ere gaaede i en Retning, som maa vække 
stor Beklagelse hernede, en udpræget yderliggaaende politisk 
Propaganda i Interesse af Reduktion af Forholdet mellem Dan- 
mark og Island til den rene Personalunion, og Udtalelser, der 
ikke havde nogen venskabelig Karakter overfor Danmark i det 
hele. Jeg beder den højtærede Minister her, ligesom i Finans- 
udvalget, at udtale sig om, hvad der er Regeringen bekendt 
angaaende denne Handelskonsulents Virksomhed, og om det 
ikke maatte have vist sig, at disse Udtalelser ikke ere faldne 
saaledes, som de ere refererede, og i ethvert Tilfælde, at den 
islandske Regering eller den islandske Minister erkender, at 
Handelskonsulentens Opgave bør være af ganske neutral Art, 
kommerciel, henledende Opmærksomheden paa Islands Lands 
og Folks Ejendommeligheder, men absolut ikke politisk. 

Det fjerde Punkt, der har været Genstand for Forhandling 
mellem den højtærede Minister og Finansudvalget, er Spørgs- 
maalet om Besættelsen af det bevilgede Docentur i islandsk 
Ret. Der har indenfor Finansudvalget gjort sig stærke Ønsker 
gældende om Besættelsen af denne Post. Sagen har været 
drøftet. Den højtærede Minister har udtalt, at den for hans 
Vedkommende endnu ikke havde fundet sin endelige Afgørelse, 
og lovet at overveje den yderligere, og jeg finder derfor ikke 
nogen Anledning til for Øjeblikket at komme ind paa Sagens 
Realitet, idet jeg har Grund til at formode, at den højtærede 
Ministers Overvejelser ville finde deres Afgørelse i en ikke fjern 
Fremtid. Men ogsaa om dette Punkt vilde det være ønskeligt 
at høre en Udtalelse af den højtærede Minister. 


Konsejlspræsident Zahle bemærkede straks hertil: »Paa de 

Spørgsmaal, som den meget ærede Ordfører har rettet til mig, 
" skal jeg svare saaledes: Her i Landet er der egentlig ikke Trang 
til en Forandring i den bestaaende forfatningsmæssige Tilstand, 
og naar man paa Island foretrækker denne for Kommissions- 
forslaget, saa kunne vi roligt finde os deri. Paa Island har 
man i alle indre Anliggender fuldt Selvstyre. Dette Forhold 
respekteres fuldt ud her i Danmark, men Sagen er, at man her 
i Danmark fra flere Sider kun gik med til Kommissionsfor- 
slaget, fordi man ventede, at det kunde vedtages. Man vilde 
nemlig gerne imødekomme Islændernes Ønsker, i Haabet om, 
at en endelig Ordning kunde opnaas; men dette Haab er stran- 
det derved, at man i Islands Alting har vedtaget saadanne Æn- 
dringer, at det er en given Ting, at de ikke kunne accepteres 
her. Der er ikke her i Rigsdagen nogen som helst Tilbøjelig- 
hed til at strække sig videre end til Kommissionsforslaget. Det 
mener jeg at kunne sige med Sikkerhed; men saa betydeligt 
som Kommissionsforslaget er ændret i Altinget, vil man erkende, 
at jeg har Ret i den Formening, at der ikke nu er nogen Grund 
til her i Rigsdagen at beskæftige sig med det. Kommissions- 


— 471 — 


" forslaget var et Tilbud, der blev gjort fra dansk Side, men af- 
vist fra islandsk Side. 

Hvad angaar Spørgsmaalet om de ”/3 af Bøderne og de ved 
Fiskeriinspektionen konfiskerede Tings Værdi, er der, som den 
ærede Ordfører ved, grundet Forventning om, at Ministeren for 
Island vil bestræbe sig for at tilvejebringe en saadan” Ordning, 
at det omhandlede Beløb igen kan tilflyde den danske Stats- 
kasse, For nærværende Tidspunkt anser jeg det for rigtigt at 
indskrænke mig til denne Bemærkning dette Spørgsmaal ved- 
rørende. 

Med Hensyn til Handelskonsulentens Forhold kan jeg gøre 
noget nøjere Rede. Jeg deler ganske den af den meget ærede 
Ordfører udtalte Opfattelse af denne Mands Virksomhed, og 
Ministeriet har handlet ud fra en ganske lignende Betragtning. 
Vi have haft den store Glæde at møde fuld Samstemmen i denne 
Opfattelse hos min højtærede Kollega, Ministeren for Island. 
Den højtærede Udenrigsminister har her i Tinget udtalt, at han 
vilde tage sig af denne Sag, som naturligt er, da den vedrører 
Islands og Danmarks Forhold til Udlandet. Han tilskrev under 
10. November 1909 Islands Ministerium følgende —, jeg anser 
det for rettest at oplæse de vekslede Skrivelser Ord for Ord, for 
at der ikke paa noget Punkt skal være Tvivl om, at der er 
givet fuld Oplysning om hele Forholdet; de ere heller ikke saa 
vidtløftige, at det vil tage megen Tid —, den højtærede Uden- 
rigsminister skrev altsaa den 10. November saaledes: 


»Udenrigsministeriet tillader sig herved at omtale for Is- 
lands Ministerium en Sag, der har givet Anledning til talrige 
Presseudtalelser, saavel i Ind- som Udland, og som nu ogsaa 
er bleven fremdraget i Rigsdagen. Det drejer sig om Udsendel-. 
sen af en officiel islandsk Repræsentant til Udlandet, den saa- 
kaldte »Handelskonsulent«, Altingsmand Bjarni Jonsson fra Vogi 
og den af ham udfoldede Virksomhed. Udenrigsministeriet aner- 
kender fuldt ud, at det til Fremme af særlige islandske Inter- 
esser kan være ønskeligt at have en Konsulent i Udlandet; men 
Ministeriet, der har Ansvaret for Ledelsen af Forholdet til frem- 
mede Lande, maa nødvendigvis være underrettet om Karakteren 
og Omfanget af den paagældende Konsulents Embedsvirksom- 
hed. Saaledes udøves de i Udlandet virkende danske Landbrugs- 
konsulenters Virksomhed i Overensstemmelse med Instrukser, 
der officielt ere meddelte Udenrigsministeriet, ligesom de nævnte 
Konsulenter herigennem ere officielt anmeldte til Gesandtskaber 
og Konsulater i de paagældende Lande. 

Det vil derfor være Udenrigsministeriet som repræsenterende 
Monarkiet overfor Udlandet kært at blive officielt underrettet 
om de Instrukser, under hvilke Hr. Bjarni Jonsson virker, lige- 
som man vilde sætte Pris paa at kunne introducere ham til 
vedkommende diplomatiske og konsulære Repræsentant i Ud- 

landet. Ministeriet maa ogsaa af den Grund anse en saadan 
officiel Anmeldelse af den nye islandske Konsulent for at være 
af Betydning, at man derved formentlig vilde undgaa Misfor- 
staaelser her og i Udlandet med Hensyn til Formaalet for hans 
Udsendelse. Paa den anden Side vilde Konsulenten faa Adgang 
til de paagældende Repræsentanter og vilde i paakommende 
Tilfælde kunne paaregne deres Støtte, hvilket formentlig i flere 
Henseender vilde kunne lette ham hans Stilling og Arbejde. 
Ministeriet tillader sig i denne Forbindelse at henlede det kgl. 
Ministeriums Opmærksomhed paa, at der i flere saavel danske 
som norske Blade er fremkommet Interviews med Hr. Bjarni 
Jonsson, hvorefter denne skal være fremkommen med politiske 
Udtalelser vedrørende Forholdet mellem Danmark og Island, 
der synes lidet forenelige med hans Stilling som Islands offici- 
elle Repræsentant (jfr. vedlagte Bilag)« — der er saa vedlagt 
Skrivelsen Bilag, der oplyser dette —. »Saafremt Hr. Jonsson 
virkelig skulde være fremkommen med saadanne, mindre vel 
betænkte, Udtalelser, hvorpaa Ministeriet dog savner Bekræftelse, 
føler man sig overbevist om, at det ærede Ministerium, der sik- 
kert med Udenrigsministeriet vil være enigt i, at det vilde være 
mindre heldigt, om saadanne Udtalelser fremkom fra en officiel 
Repræsentant, vil drage Omsorg for, at sligt ikke gentager sig. 

I Henhold til ovenstaaende tillader man sig at henstille til 
Islands Ministerium at gøre Udenrigsministeriet bekendt med 
de Hr. Bjarni Jonsson i hans Egenskab af islandsk Handels- 
konsulent meddelte Instrukser. 

Med det ærede Ministeriums Svar bedes Bilagene tilbage- 


sendt. Erik Scavenius. « 


Herpaa indiøb fra det islandske Ministerium et under 17. 
December dateret Svar, som lød saaledes: 


»Ved at tilbagesende de med det kongelige Ministeriums 
Skrivelse af 10. f. M., angaaende den islandske Forretnings- 
konsulent i Udlandet, fulgte 3 Bilag, samt at fremsende en Over- 
sættelse af den ham givne foreløbige Instruks, undlader man 
ikke herved at fremhæve, at det skyldes en beklagelig Forglem- 
melse, at denne ikke før er bleven tilstillet Udenrigsministeriet. 

Som Instruksen tydelig viser, ligger politisk Virksomhed 
helt udenfor Forretningskonsulentens Virkefelt, og man maa 
derfor i høj Grad beklage, hvis han, hvad Ministeriet betvivler, 
er fremkommen med saadanne politiske Udtalelser vedrørende 
Forholdet mellem Danmark og Island som de i de hertil ind- 
sendte Avisudklip anførte, hvorfor man har truffet Foranstalt- 
ninger til, at saadant ikke gentager sig, og skulde det ske, vil 
han ifølge Instruksens & 6 straks blive hjemkaldt. 


Bjørn Jonsson.« 


NBRES GØR 


Dette er, som man ser, en fuldkommen Tiltræden af den 
fra dansk Side hævdede Opfattelse. Derefter har den højtærede 
Udenrigsminister under 11. Januar d. A. sendt en Svarskrivelse 
hvori naturligvis Indholdet af den islandske Ministers Svar først 
resumeres. Dertil knyttes nogle Bemærkninger. Svaret lyder 
saaledes: 


»Udenrigsministeriet anerkender herved Modtagelsen af det 
kgl. Ministeriums Skrivelse af 17. f. M. angaaende den islandske 
Forretningskonsulent i Udlandet, hvori Ministeriet, næst at frem- 
hæve, at det skyldes en Forglemmelse, at den med Skrivelsen 
fulgte Oversættelse af den Konsulenten givne foreløbige Instruks 
ikke før er bleven tilstillet Udenrigsministeriet, udtaler, at po- 
litisk Virksomhed, som Instruktionen udviser, ligger helt uden- 
for Forretningskonsulentens Virkefelt. Islands Ministerium har 
derfor truffet Foranstaltninger til, at den paagældende fremtidig 
ikke fremkommer med saadanne politiske Udtalelser vedrørende 
Forholdet mellem Danmark og Island, som de i de herfra frem- 
sendte Avisudklip anførte, og vil, saafremt det skulde ske, i 
Henhold til Instruksens & 6, straks hjemkalde Konsulenten. « 


Det er altsaa Referat af, en Fastholden af, hvad den is- 
landske Minister havde svaret, men saa føjes der til: 


»Det har været Ministeriet en Tilfredsstillelse at erfare, 
at Islands Ministerium deler Udenrigsministeriets Opfattelse i 
denne Sag. 

Da det kgl. Ministerium imidlertid i sin fornævnte Skrivelse 
udtaler en Tvivl med Hensyn til Rigtigheden af de anførte Avis- 
referater, mener Udenrigsministeriet dog i denne Forbindelse at 
burde gøre Islands Ministerium bekendt med de to her vedlagte, 
med Hr. Bjarni Jonssons Underskrift forsynede Artikler, optagne 
henholdsvis i Dagbladet »Politiken« for den 27. November f. A. 
og i Dagbladet »Dannebrog« for den 3. d. M., i hvilke Artikler 
Forretningskonsulenten udtaler sig i samme Aand som i de 
oftnævnte Avisudklip. Udenrigsministeriet tør gaa ud fra, at 
saavel Artiklen af 27. November f. A. som den sidstnævnte af 
3. d. M. ere fremkomne i de paagældende Dagblade paa et 
Tidspunkt, da Forretningskonsulenten endnu ikke havde mod- 
taget det kgl. Ministeriums Instruktioner i denne Sag. 


Erik Scavenius. « 


Hermed er det hidtilværende sidste Stadium naaet i disse 
Forhandlinger, og jeg antager, at man vil være tilfreds ' med 
den Maade, hvorpaa denne Sag er bleven ført frem. 

Jeg skal 'sluttelig med Hensyn til det 4de Spørgsmaal, Do- 
centuret, udtale, at det er en Misforstaaelse, at Spørgsmaalet 
om Docenturets Besættelse, saaledes som det offentligt er blevet 
fremsat og paastaaet, nogen Sinde har været sat i Forbindelse 
med Spørgsmaalet om Handelskonsulenten og hans Virksomhed. 
Det' fremgaar af, hvad jeg her lige har oplyst, at Spørgsmaalet 
om Handelskonsulenten og hans Virksomhed er bleven under- 
kastet en fuldkomment selvstændig, af alle andre Spørgsmaal 
uafhængig Behandling fra Ministeriets Side. Dette vil Spørgs- 
maalet om Besættelsen af Docenturet ved Københavns Universi- 
tet ogsaa blive. Det er, som den meget ærede Ordfører udtalte, 
Genstand for Overvejelse, og disse Overvejelser ville blive holdte 
aldeles selvstændigt og uafhængigt af alle andre Hensyn end 
dem, der efter Ministeriets Skøn efter vore Forhold gøre sig gæl- 
dende, naar man skal vælge den bedste og mest kvalificerede 
og besætte Posten med denne.« 


Sluttelig udtalte Folketingsmand N. Neergaard som Ordfører: 
»Jeg takker den højtærede Konsejlspræsident for hans Besvarelse 
af de forskellige Spørgsmaal og maa udtale, at jeg finder den 
tilfredsstillende. Jeg skal dertil knytte den Bemærkning, at det 
glæder mig, at den højtærede Ministers Udtalelser tyde paa, at 
denne Regering ligesom dens Forgængere i det islandske Spørgs- 
maal vil handle i god Overensstemmelse med den samlede Rigs- 
dag, saa at vore indre Partimodsætninger ikke gøre sig gæl- 
dende i denne Sag, og saaledes, at der i Forholdet til Island 
kan staa een dansk Villie, som vil vide at gøre sig respekteret 
i de Forhandlinger, der maatte følge. Som sagt: Jeg er tilfreds 
med den højtærede Ministers Svar og tilfreds med den Retnings- 
linie, som ligger deri, at vi denne Sag maa holde Trit, som vi 
have gjort det hidtil.« 


Møde i Foreningen ,,De danske Atlanterhavsøer", 


andag d. 7. Marts Kl. 8 Aften afholder Foreningen et 

Møde i Wivels Lokale (1. Sal), hvor Læge Th. N. Krabbe 
vil holde Foredrag om det beboede Grønland med Lys- 
billeder: 

De dansk-vestindiske Øers Havneforhold. 
Ved Havnebygmester H. C. V. Møller. 


vad der i første Række udmærker vore vestindiske Øer, er 

deres fortrinlige geografiske Beliggenhed lige ved Passagen 
fra Europa til Centralamerika forbi det verdenskendte Sombrero 
Fyr, og det er da ogsaa dette Faktum, der giver grundet Haab 
om en genvaagnende Blomstringsperiode for disse Øer, naar 
Færdiggørelsen om 6 å 7 Aar af Panama-Kanalen mangfol- 
diggør Trafikken paa denne Sørute. 

Det var vel ogsaa denne Beliggenhed, der ganske naturligt 
førte til, at Columbus paa sin anden Rejse landede paa St. Croix 
den 14. November 1493. Imidlertid toges denne Ø paa Grund 
af den krigeriske Befolkning først i Besiddelse 1621 af Hollæn- 
derne, gik senere over til Spanien og Frankrig for endelig 1733 
at blive erhvervet af det dansk-guineaske Kompagni og overgik 
derefter i 1754 til Kronen. Den har en Længdeudstrækning i 
øst-vestlig Retning af ca. 19 miles og en Bredde varierende fra 
1 til 5 miles. Dens Indbyggerantal er ca. 18,000. Som andet 
Steds udførlig beskrevet, udmærker den sig ved sin rige Vegeta- 
tion, sit herlige Klima, sine prægtige Landskaber og sine for- 
trinlige Veje. Men dertil kommer dens for Forbindelsen med 
Omverdenen nødvendige Udskibningssteder, dels den naturlige, 
vel dækkede, om end for Nutidens Krav meget utilfredsstillende 
Havn ved Christiansted paa Øens Nordside og dels den mod 
Østpassaten dækkede store, aabne Bugt ud for Frederiksted 
paa Øens Vestende, der egner sig godt til Skibes Opankring, 
medens Forbindelsen med Land sker ved Hjælp af Pramme, 
og Ind- og Udlosningen fra disse finder Sted ved en ud fra 
Land anlagt, kort, stenfyldt Anlægsbro, paa hvilken der er an- 
bragt en Kran til tunge Genstandes Manipulation til og fra Vogn. 

Allerede paa et langt tidligere Tidspunkt, 1666, var den ca. 
40 miles Nord for St. Croix liggende Ø, St. Thomas, taget i 
Besiddelse af Danmark, og den kom hurtigt til at spille en be- 
tydelig Rolle i den danske Handelsomsætning paa Grund af 
dens Beliggenhed og dens fra Naturens Haand saa fortrinlige 
Havn, baade hvad Størrelse og Dækning angaar. Naturligvis 
monopoliseredes Handelen i hine Tider, og den blev først fri- 

givet under Frederik den Ste i 1764, hvilket gav Omsætningen 
et mægtigt Fremstød. Om Havnens Vigtighed vidner ogsaa den 
Omstændighed, at England i Krigsaarene 1801 og 1807 gjorde 
sig. til Herre over den. St. Thomas. har en øst-vestlig Ud- 
strækning af ca. 13 miles og en gennemsnitlig Bredde af ca. 
3 miles. Dens Indbyggerantal er ca. 11,000. Byen, Charlotte 
Amalie, paa Øens Sydside, ved hvilken Havnen ligger, er 
bygget paa tre Fjeldrygge og frembyder med sine hvidkalkede 
Huse og røde Tage midt i en frodig Vegetation, det prægtigste 
Skue, naar man kommer ude fra Atlanterhavets store Ensfor- 
mighed og kun har set de imod Syd vendende nøgne, dystre 
FjeldeFaf.St. Jan og"St."ThomasirDenumegset.kuperedeR By 
er fra Nord til Syd gennemskaaret af 3 dybe, murede Kanaler 
(>gutters«), der som Regel er tørre, men under Regnskyl om- 
dannes til rivende Elve, der bortskyller alt det i dem ophobede 
Affald og fører det' ud i Havnen. Byen har et. ret anseeligt 
Gadenet og gennemskæres i øst-vestlig Retning af en omtrent 
en Fjerdingvej lang brolagt Hovedgade. Mellem denne og Kysten, 
der danner Bunden af Havnen, findes de lange, rummelige Ma- 
gasinbygninger, som i sin Tid bugnede af en Mangfoldighed af 
Varer fra alle Verdensdele og frembød en ret enestaaende Han- 
delsomsætning; der fortælles, at der ikke levnedes Tid til at 
tælle Pengene, men at disse omsattes pr. Vægt. Nu staar de 
fleste af disse Lagerhuse tomme og øde, ventende paa bedre 
Tiders Komme. 

18 Aar senere, i 1684, blev St. Jan taget i Besiddelse af 
de danske. Det er en meget bjergrig Ø, der har en Længde i 
øst-vestlig Retning af ca. 8 miles, medens Bredden, gennem- 
snitlig taget, kun er halv saa stor. Indbyggerantallet er ca. 800. 
Der findes ingen egentlige Veje paa den tæt skovbevoksede Ø, 
og al Færden foregaar til Hest ad de smalle Stier. Kysterne 
er stærkt indskaarne af talrige Bugter, men kun den ved Øens 
Østende værende store Bugt, »Coral Bay«, hvis indre Arme, 
særlig »Hurricane Hole«, »Princess Bay« og »Coral Har- 
bour«, danner delvis lukkede Bassiner, frembyder rummelig 
Plads for dybtgaaende Skibes Opankring. 


Med denne Beliggenhed ved alfar Søvej og besiddende en 
saa fortrinlig Havn som St. Thomæ Havn, dannet af en na- 

turlig Havbugt med dybt Vand og udmærket Læ for de deri 
opankrede eller ved Anlægspladserne fortøjede Skibe, maatte de 
dansk-vestindiske Øer og da særlig St. Thomas blive et Cen- 
trum for den centralamerikanske Handel og kom gennem Åar- 
hundreder til at danne Hovedstabelpladsen for Europas Handel 
paa Centralamerika og for den interkoloniale Omsætning i Vest- 
indien. Men denne Guldalder for vore Øer fik sit Knæk ved 
Dampskibstrafikkens stigende Udvikling og et Grundstød ved 
Telegrafens Indførelse i 1871; Trængslen af fremmede Købmænd 
og Rigmænd fra Cuba, Portorico og Spanien hørte op, thi 
ved den telegrafiske Forbindelse mellem Moderlandene og de 
fjerne Havne kunde Dampskibene nu modtage deres Ordre di- 
rekte og behøvede ikke et bestemt Samlingssted i det vestindiske 
Arkipelag. Dertil kom, at man paa vore Øer slet ikke ændrede 
sine egne Forhold efter de forandrede ydre Foreteelser; først i 
1885 nedsattes Havneafgifterne paa St. Thomas, medens de 
engelske Øer Barbados med sin store Fragthandel og St. Lu- 
cia med sin betydelige Kultrafik allerede i 1881 tog Konkur- 
rencen op ved at indføre væsentlige Nedsættelser. Ogsaa Told- 
forholdene paa vore Øer var fortvivlede, og stadig gik det tilbage 
med Øerne, der maatte understøttes af Moderlandet og gentagne 
Gange var paa Nippet til at blive solgte til de forenede Stater 
i Nordamerika. 

Men saa tog man sig sammen, baade Staten, som den 
19. November 1902 nedsatte en Kommission under Forsæde af 
Generaldirektør Nordlien til Undersøgelse af Forholdene paa 
Stedet og til at fremkomme med Forslag dels til Øernes Op- 
hjælpning og dels til Tilvejebringelse af Balance mellem Ind- 
tægter og Udgifter, og Private, som med stor Energi, Dygtig- 
hed og Offervillighed ved Dannelsen af Plantageselskabet 
og Startningen af en direkte dansk Dampskibslinie ad 
praktisk Vej standsede Tilbagegangen og støttede Haabet om 
en ny Udviklingsperiodes Tilbagekomst. Der skal dog ikke her 
dvæles nærmere hverken ved den nævnte Kommissions omfat- 
tende Arbejde, der afsluttedes i August 1903 og resulterede i en 
Række Love, der formentlig har vist sig formaalstjenlige, ej 
heller ved det store og uegennyttige private Initiativ, som ube- 
tinget har hævet Øernes Velstand og bragt dem i inderligere 
Forbindelse med Moderlandet. 

Det foreliggende Emne er de dansk-vestindiske Havne- 

forhold, og den ovennævnte Kommission havde i saa Hen- 
seende ogsaa sin fulde Opmærksomhed rettet paa den Betyd- 
ning, som en Forbedring ved St. Thomæ Havn havde for 
vore vestindiske Besiddelser, ved i første Række at foreslaa 
Havnen gjort til en selvstændig juridisk Institution med sit eget 
Budget og sin egen Styrelse uafhængig af St. Thomæ Kom- 
muneraad, hvilket ordnedes ved Loven af 6. April 1906, der 
anordnede et Havneraad under Finansministeriets Overtilsyn, 
og som første Gang praktiseredes i Regnskabsaaret 1907—08, 
hvor Overskuddet var 107,000 Frcs.. medens det i Tidsrummet 
fra 1897—98 til 1906—07 kun havde udgjort ca. 90,000 Frcs. 
1 Gennemsnit. 

Endvidere hævdede Kommissionen med Rette, at St. Thomæ 
Havn tiltrængte en Oprensning og Uddybning for at imøde- 
komme de Krav, som stilles af Dampskibenes tiltagende Stør- 
relse saavel i Længde som Dybgaaende, og ledsagede sin Be- 
tænkning med et Kort, paa hvilket var skitseret en ved Ud- 
dybning foreslaaet Udvidelse af det 30 Fod dybe Havneomraade, 
medens man iøvrigt foreslog Sagen nærmere undersøgt af en 
Vandbygningstekniker. Udgifterne ved disse Arbejder formente 
man dækkede ved Optagelsen af et statsgaranteret Laan, hvis 
Forrentning og Amortisation skulde bæres af de aarlige Havne- 
indtægter. 

Endelig foreslog Kommissionen en Gennemskæring af Hon- 
duras Landet mod Vest som en hygiejnisk Foranstaltning for 
at friske Vandet i Havnen, og pegede paa visse andre Foran- 
staltninger, som vilde være af stor Betydning for Skibsfrekvensen 
paa St. Thomæ Havn, men hvis Realisation nærmest egnede 
sig for det private Initiativ, saaledes Anlæg af en ny Flydedok 
i Forbindelse med et Skibsreparationsværksted og af Værfter 
for Skibsproviantering samt Kul- og Vandforsyning for at skabe 
en nyttig Konkurrence paa disse Omraader, saaledes at Skibene 
ikke som hidtil paa Grund af de høje Takster i St. Thomæ 
Havn skulde foretrække at anløbe St. Lucia for Kul og St. 
Juan paa Portorico for Vand. 

Sluttelig gjorde Kommissionen i sin Betænkning opmærksom 
paa Ønskeligheden af, at disse forskellige Foranstaltninger kunde 
blive trufne saa betids, at de kunde være fuldendte, forinden 
Panama-Kanalen aabnes for Skibspassage. 

Paa Foranledning af Finansministeriet faldt det i min Lod 

at opholde mig ca. 3 Uger (fra 22. Juli til 14. August 1904) paa 
de dansk-vestindiske Øer for, som det var anført i Guvernør 
Nordliens Skrivelse af 23. Juli s. A. til mig, at foretage en sag- 
kyndig Undersøgelse af St. Thomæ Havn med Omgivelser, at 
udarbejde Forslag til Uddybningsarbejder i Havnen samt til 
Udnyttelse af de Havnen omgivende Jordstrækninger, for at 
Skibe med større Dybgaaende frit kunde manøvrere i Havnen 
og lægge til ved Bolværk eller Anlægsbro, at udarbejde Over- 
slag hertil, dog at Midlerne skulde ligge inden for Størrelsen af 
et Laan, til hvis aarlige Forrentning og Amortisation St. Thomæ 
Havnekasse antoges at kunne svare ca. 80,000 Frcs., og at ud- 
tale sig om den bedste Beliggenhed i St. Thomæ Havn for en 
stor Dok, der kunde sættes i Forbindelse med et Skibsrepara- 
tionsværksted. 

Takket være den udstrakte Imødekommenhed, som vistes 
mig fra alle Sider, lykkedes det mig under det forholdsvis korte 
Ophold og trods den stærkt generende Varme at faa gennem- 
krydset samtlige Øer og særlig undersøgt Forholdene i og ved 
St. Thomæ Havn og Havnen ved Christiansted baade i Marken 

og gennem Årkivstudier. 

| St. Thomæ Havn (jfr. Plan 1 S. 482—83) gør hurtig Ind- 
tryk af at være en udmærket, naturlig Havn, let at besejle selv 
under ugunstige Vejrforhold og dækket langs Omkredsen af ca. 
1500 Fod høje Fjelde; mod Nord og Øst er den begrænset af 
selve Øen St. Thomas, mod Vest af Øen Hassell Island. 
Paa Indløbets østlige Side ligger vel en Grund, Ruperts Rock, 
men mellem denne og Hassell Island er der et ca. 1000 Fod 
bredt Løb med over 30 Fods Vanddybde. Selve Havnen. har 
en Størrelse af ca. 90 Tdr. Land, hvoraf ca. "5 har en Vand- 
dybde af 30 Fod og derover og ca. ”/s en Vanddybde af 24 Fod 
og derover, medens Resten af Havnearealet har aftagende Dyb- 
der, dels imod Nord ind mod Charlotte Amalies Kystfront, 
saaledes at Varetransport mellem de i Havnebassinet opankrede 
Skibe og Byens Værfter maa ske pr. Pram, og dels imod Øst 
ind i den store, grunde Bugt, Long Bay. 

Paa Havnens Vestside (3: Østsiden af Hassell Island) laa 
de ret store Værfter for Hamburg American Line, Brønd- 
sted & Co. og Royal Mail Steam Co., særlig baserede paa 
Levering af Kul og Vand til de Havnen anløbende Dampskibe, 
hvilket ogsaa gælder om det paa Østsiden (Long Bay's Syd- 

side) etablerede franske Værft, Compagnie Générale Trans- 
atlantique. 

Af Hensyn til eventuelle Skibsreparationer er Havnen alle- 
rede tidligt bleven forsynet med et Skibsværft paa Nordenden 
af Hassell Island med tilhørende Ophalingsbedding og en 
Flydedok, beliggende paa Havnens Vestside, hvor Vanddybden 
er ca. 40 Fod. Paa Anbringelsen af en Flydedok blev der givet 
Koncession den 29. April 1862 til et engelsk Postdampskibs- 
kompagni, som dog i 1864 overdrog Koncessionen til et særligt 
Aktieselskab, "The"Eloating;Do'ck"CokorFstrrhomasmhe 
mited. Selskabet fik en vis Eneret og begrænset Skattefrihed 
for et Tidsrum af 21 Aar med Forpligtelse til at have taget 
Dokken i Brug senest 3 Aar efter Koncessionsdagen. Men her- 
med kneb det, ihvorvel Selskabet søgte at godtgøre, at Dokken 
var færdig den 17. Juli 1867. Imidlertid sank den den 20. Juli 
1867 under Optagelsen af det første Skib, S.S. »Wye«; man 
tog vel snarest fat paa Dokkens Løftning og Reparation, men 
der indtraf forskellige Uheld, bl. a. Orkanen 1871, og først efter 
8 Aars Forløb sattes det første Skib i Dok, den 15. December 
1875, hvorefter Dokken senere har været i arbejdsdygtig Stand. 
Koncessionen maatte imidlertid strengt retslig set betragtes som 
bortfalden, og saaledes hlev der ogsaa svaret Selskabet paa dets 
forskellige Henvendelser i 1868, 1875 og 1884, i hvilket sidst- 
nævnte Aar Kolonialraadet for første Gang satte Selskabet i 
Næringsskat, hvorimod der protesteredes under Paastand af, at 
Koncessionstiden maatte være at regne til 15. December 1896 
(9: 21 Aar efter, at den første Dokning var lykkedes); men her- 
imod urgeredes, at under den gunstigste Betragtning var Kon- 
cessionstiden allerede udløben den 20. Juli 1885. I 1893 frem- 
sendte saa Civilingeniør og Bygningsinspektør J. Andersen for- 
nyet Andragende om Koncession og erholdt saadan for et Tids- 
rum af 21 Aar fra den 12. Marts 1897 at regne, saaledes at der 
indenfor denne Tid ikke i St. Thomæ Havn vil kunne etableres 
nogen anden Flydedok af Træ eller Jern, ej heller nogen Op- 
halingsbedding for Skibe over 200 Tons foruden den eksisterende, 
dog at denne kan udvides eller forandres uden at hindres ved 
Selskabets Eneret. — Den heromhandlede Dok er bygget af Jern 
som en »Section-Dock«, oprindelig med 6 Sektioner og beregnet 
for Skibe paa indtil 3000 Tons. Efter at imidlertid den ene 
Sektion under Orkanen i 1871 var fuldstændig havareret, be- 

staar den nu af 5 Sektioner å 50 eng. Fods Længde, er altsaa 
ialt ca. 250 eng. Fod lang, har en indvendig Bredde af 71 eng. 
Fod og kan løfte Skibe paa indtil 2,500 Tons. Dens Beliggen- 
hed i Havnen er naturligvis til nogen Gene for de nærliggende 
Værfter paa Hassell Islands Østside. Til Sammenligning kan 
anføres, at Dokkerne paa Barbados og Jamaica er mindre, 
medens der paa Martinique findes en Flydedok med 5,000 
Tons Bæreevne, men dels er dette en Regeringsdok, alisaa ikke 
i første Række beregnet paa Reparation af Handelsskibe, og 
dels ligger denne Havn ikke som St. 'Fhomæ Havn godt for 
Skibsfarten, ligesom den i Modsætning til vor dansk-vestindiske 
Havn jo er stærkt udsat for vulkanske Udbrud. 

Hvad angaar Havnens Vanddybder, saa har disse sand- 
synligvis i sin Tid været større end de forhen nævnte, dels paa 
Grund af nogen Tilførsel fra det omgivende Terræn (det vil 
erindres, at Charlotte Amalie gennem Tidernes Løb har ledet 
alt sit Affald ud i Bugten) og dels ved den kontinuerlige Hæv- 
ning af Bunden, som antages at finde Sted, og som anslaas til 
1855 Bod'1 Løbet: af -100Aar: 

Paa Grundlag af en af Premierløjtnant Zeilau den 30. Au- 
gust 1862 udarbejdet Plan, og efter at der allerede ved Lov af 
16. April s. A. var bevilget ca. $ 169,000 (heri indbefattet den 
Værdi, ca. $ 39,000, som Salget af det afbenyttede Materiel 
efter Arbejdets Afslutning antoges at ville indbringe), blev der 
i Åarene 1865—73 foretaget forskellige Uddybnångsarbejder i 
Havnen, først under Zeilau's Ledelse (han nødtes dog til at 
rejse hjem allerede i Maj 1867) og derefter under den stedlige 
Kontrolkomites Ledelse. Efter Zeilau's Forslag blev der an- 
skaffet følgende, hos Firmaet Baumgarten & Burmeister byggede 
Materiel: 1 Dampmuddermaskine af Jern påa 30 Hestes Kraft, 
der kunde grave til 25 Fods Dybde, 3 Selvlosserpramme af 
Jern, hver paa 100 cub. yards, 1 Slæbedamper af Jern paa 35 
Hestes Kraft, 1 Mailleferts Dykkerapparat med Pram og Luft- 
pumpe samt forskellige Redskaber til Sprængninger og til Eta- 
blering af Smedie og Reparationsværksted, hvilket alt, inklusive 
Transport og Montering, beløb sig til ca. $ 100,000 imod kal- 
kulerede ca. $ 75,000. Arbejdet skulde dels omfatte Bortfjernel- 
sen af nogle spredtliggende Grunde paa Havnens Opankrings- 
areal og Udvidelsen af det 24 Fod dybe Havneomraade og dels 
Tilvejebringelsen af en Passage mellem Havnen og Gregerie 

Channel Vest for Hassell Island ved Sprængning af en Rende 
med 5 å 6 Fods Vanddybde gennem den betonlignende Konglo- 
merat-Barre, som forbinder denne Ø med St. Thomas, for der- 
ved at forbedre Friskningen af Vandet i den inderste Del af 
Havnen. Disse Arbejder var kalkulerede at ville koste ca. 
$ 60,000, men uden nogensinde at blive helt gennemførte (de 
var forudsat tilendebragte i Løbet af 27/4 Aar) blev dette Beløb 
meget betydelig overskredet baade paa Grund af mangelfuld 
Ledelse, daarlig Arbejdskraft og for svagt Materiel, hvortil kom 
forskellige uforudseelige Uheld som Orkanen den 29. Oktober 
1867 og Jordskælvet den 18. November s. A., hvor Materiellet 
rev sig løst og led en Del Havari, hvilket føltes saa meget 
haardere, som man ikke havde anset det fornødent at assurere 
det. — Samtidig med den delvise Udførelse af de her nævnte 
Arbejder fik Compagnie Générale Transatlantique i 1864— 
70 udgravet et Løb til 22 Fods Dybde ind til og ud for dets 
Værft for at undgaa som hidtil at benytte Pramme til Kullenes 
Transport mellem Skib og Værft. Det foran nævnte Uddyb- 
ningsmateriel, som man flere Gange (senest i 1876) havde for- 
søgt at leje ud, forfaldt efterhaanden fuldstændig og indbragte 
ved Salget i Begyndelsen af 1880'erne kun en ren Ubetydelighed. 

I Henhold til mit Mandat og støttet paa de ovenfor an- 
tydede Undersøgelser af de stedlige Forhold, der dog med Hen- 
syn til virkelig eksisterende Vanddybder og Bundens Beskaffen- 
hed vilde være at underkaste en langt mere indgaaende Under- 
søgelse end den, der paa Grund af den knappe Tid og mang- 
lende Apparater kunde foretages af mig, fremsatte jeg i Slut- 
ningen af 1904 et Forslag til Forbedring af Havneforholdene 
paa St. Thomas, indeholdende følgende Hovedmomenter: 

Uden at overskride det i Gouvernementets før nævnte Skri- 
velse af 23. Juli 1904 omhandlede Havnelaans Størrelse vilde 
der kunne foretages en ret betydelig Udvidelse af Opankrings- 
arealet i Havnen ved Uddybning til 30 Fods Vanddybde, dog 
ikke i fuldt saa stor Udstrækning, som angivet paa det den 
vestindiske Kommissions Betænkning vedheftede Kort, hvor 
Uddybningsomraadet strakte sig noget ind over det forholdsvis 
grunde Farvand i Long Bay. 

Da Udnyttelsen af Kystlinien langs Long Bay til Anlæg af 
Bolværker eller Anlægsbroer vilde medføre meget betydelige Ud- 
gifter til de samtidig nødvendige store Uddybningsarbejder, da- 

Østsiden af Hassell Island allerede var okkuperet af Værfter 
paa nær ca. 1200 Fods Længde mellem de til Brøndsted & Co. 
og Royal Mail Steam Co. af Hassell's Arvinger udlejede Kyst- 
strækninger, og da der af disse 1200 Fod ikke godt kunde 
tænkes udnyttet stort mere end den nordligste Halvdel paa 
Grund af Flydedokkens Tilstedeværelse, henledte jeg Opmærk- 
somheden paa Udnyttelsen af det dybe Farvand, som forefindes 
i East Gregerie Channel Vest for Hassell Island mellem denne 
Ø og Water Island, og som vilde kunne afgive god Ankerplads 
for dybtgaaende Skibe, ligesom Nordsiden af Water Island øst 
for Gregerie Bank og Sandy Point egnede sig til Anlæg af Bol- 
værker, Anlægsbroer og en stor Tørdok med tilhørende Skibs- 
reparationsværksted. 

En saadan Udnyttelse af Gregerie Channel maatte imidler- 
tid paakræve Tilvejebringelsen af en Pramkanal mellem Careen 
Hill og Hassell Island, hvorved Pramtrafikken mellem de op- 
ankrede Skibe og de eventuelle Værfter i Gregerie Channel og 
Lagerhusene i Charlotte Amalie ikke vilde blive nævneværdig 
længere end mellem Ankerpladsen i det nuværende Havnebassin 
og Lågerhusene. Denne Kanal, hvis Dybde og Bundbredde 
angaves til henholdsvis 12 Fod og 60 Fod, vilde tillige blive 
til Gavn for Friskningen af Vandet i St. Thomæ Havn og der- 
ved tjene til at gøre Omgivelserne sundere. Udgiften til Ka- 
nalens Fremstilling var medtaget i det kalkulerede Udgiftsbeløb. 

Samtidig med disse Betragtninger over eventuelle For- 
bedringer af St. Thomæ Havn henledte jeg bl. a. Opmærksom- 
heden paa de højst uheldige Besejlingsforhold ved Christian- 
sted paa Nordsiden af St. Croix. Der findes her et af et Ko- 
ralrev (Lange Rev og Barracouta Grund) vel dækket Havne- 
bassin, men Besejlingen af dette er selv om Dagen meget van- 
skelig og om Natten ganske umulig paa Grund af de i og inden 
for Havnemundingen liggende Rev (Store Middelgrund, Runde 
Rev og Lille Middelgrund), saaledes som det vil ses paa omstaa- 
ende Plan 2, paa hvilken Besejlingslinierne er indtegnede med 
stiblede Linier. Den ene af disse, mærket I, benytfes af Far- 
tøjer med indtil 13 Fods Dybgaaende, medens den anden, mær- 
ket II, ved Hjælp af Varpning kan passeres af Skibe med indtil 
20 Fods Dybtgaaende. Det vilde her være af den største Betyd- 
ning for Bevarelsen og Opkomsten af Havnetrafiken, der nu 
ganske savner Betingelser for, at Fragtdampere med Sikkerhed 

kan anløbe Havnen, at disse Forhold forbedredes, og der 
vilde, som jeg antydede, uden i nogen Henseende at formindske 
Roen i Havnen kunne tilvejebringes et ca. 200 Fod bredt, lige 
Indsejlingsløb ind til et bredere, til 20 å 21 Fod uddybet Bas- 
sin, hvor Dampskibe selv efter Mørkets Frembrud vilde kunne 
ankre op, og fra hvilket der vilde være dækket og let Adgang 
til de Dele af Havnen, som alt nu har en rigelig Vanddybde. 
Imidlertid vilde et saadant Uddybningsarbejde paa Grund af 
dets forholdsvis mindre Omfang ikke kunne tænkes bragt til 
Udførelse uden som et Appendiks til det paaønskede større 
Uddybningsarbejde i St. Thomæ Havn. 

Siden mit Besøg i Dansk Vestindien i 1904 er den før 
nævnte ca. 600 Fod lange Kyststrækning Syd for Royal Mail 
Steam Co. paa Østsiden af Hassell Island lejet af Det vestindi- 
ske Kompagni og i 1905 indrettet til Kulværft af Det østasiatiske 
"Kompagni, hvorved al let tilgængelig Værftsplads i selve St. 
Thomæ Havn blev beslaglagt. 

Endvidere er der ved Statens Foranstaltning i Aarene 1905 
og 1906 foretaget Opmaalinger fra Skonnerten »Ingolf« af Pre- 
mierløjtnant E. Jessen i og omkring St. Thomæ og Christian- 
sted Havn, saaledes at der nu foreligger paalidelige Kort over 
disse Havne. 

Og endelig ansattes i Forbindelse med Havnens den 1. April 
1907 etablerede selvstændige Stilling, en teoretisk og praktisk 
uddannet Havneingeniør til Assistance for St. Thomæ Havne- 
administration, hvorved det blev muligt paa Grundlag af en 
indgaaende Undersøgelse af Havnens Dybde- og Bundforhold 
at udarbejde nærmere Forslag til Havneforholdenes Forbedring. 

Da det ved disse Undersøgelser viste sig, at Grundens Be- 
skaffenhed ikke vilde lægge særlige Hindringer i Vejen for et 
større Uddybningsarbejde, og da der — som nævnt — tiltræng- 
tes yderligere Anlægskajer inden for Havnens Omraade, og disse 
kun kunde tilvejebringes i den østlige Del af Havnebassinet, 
gik Forslagene — inden for den foreliggende pekuniære Række- 
vidde — ud paa at reducere den tidligere paatænkte Udvidelse 
af Opankringsarealet for til Gengæld at uddybe til 30 Fods 
Dybde et Løb fra Ankerpladsen mod Øst langs Long Bay's 
Sydside, hvorved der vilde skabes Mulighed for Anlæg af et 
Værft ved dybt Vand øst for det franske Værft.  Besejlingsfor- 
holdene til sidstnævnte Værft vilde samtidig kunne blive for- 

bedrede, hvilket haardt tiltrænges, da Dybden udenfor i Tider- 
nes Løb er stærkt formindsket ved Tilslikning, saaledes at dette 
Selskabs større Dampere af Hensyn til, at Kullene maatte lægtes 
ud, ikke anløber Havnen. Flere af de øvrige eksisterende 
Værfter tiltrænger ogsaa større Vanddybde ind til sig, men selv- 
følgelig maa de private Værfter deltage i Udgifterne til saadanne 
Uddybningsarbejder. 

Imidlertid vilde et saadant, for St. Thomæ Havns Opkomst 
gavnligt Projekt kun kunne realiseres, naar de fornødne Penge- 
midler kunde tilvejebringes, og naar det blev muligt at finde 
en Entreprenør, der vilde paatage sig paa dette fjerntliggende 
Sted for rimelige Enhedspriser at foretage det paaønskede Ud- 
dybningsarbejde. Og begge Dele har man været saa heldig at 
opnaa. Ved Loven om Tillægsbevilling for Finansaaret 1908— 
09 bemyndigedes Finansministeriet til paa Statskassens Vegne 
at garantere for rigtig Betaling af Renter af og Afdrag paa et 
Laan, stort 500,000 Francs, som St. Thomæ Havneraad paa 
Havnens Vegne agtede at optage til Uddybningsarbejder i Hav- 
nen. Og dernæst foretages der for Tiden af et amerikansk In- 
geniørfirma betydelige Uddybningsarbejder i den nærliggende 
San Juan Havn paa Portorico, Arbejder, som snart vil være 
afsluttede, saaledes at det til saadanne Arbejder fornødne kost- 
bare Materiel er til Stede i St. Thomas ret umiddelbare Nær- 
hed, hvorved man undgaar den til Materiellets Bugsering over 
store Afstande meget betydelige Risiko og Udgift. 

Under 22. Januar 1910 er der sluttet en fordelagtig og be- 
tryggende Kontrakt med det nævnte Firma, som antagelig vil 
kunne paabegyde Uddybningsarbejdet i August-September Maa- 
ned 1910, og St. Thomæ Havn gaar derved en ny Æra i Møde, 
der utvivlsomt vil vise sig frugtbringende og tidssvarende, ikke 
mindst under Hensyn til den ikke saa fjerntliggende Fuldførelse 
af Panama-Kanalen. Hvis det ved den foreliggende gunstige 
Lejlighed samtidig maatte være muligt helt eller delvis at faa 
tilvejebragt den tidligere nævnte Pramrende mellem Careen Hill 
og Hassell Island og eventuelt at faa forbedret Besejlingen af 
Christiansted Havn vilde de væsentligste af de Mangler, som 
de vestindiske Havneforhold gennem lange Tider har lidt under, 
være fjernede. 

Monopol- eller Frihandel i Grønland. 
Ved Pastor Poul Vibæk. 


I over hundrede Aar har dette Spørgsmaal været drøftet, og 
man gaar næppe Sandheden for nær ved at sige, at man 
den Dag i Dag ikke er naaet videre end for hundrede Aar siden 
— og at det, at Spørgsmaalet ikke har fundet en tilfredsstillende 
Løsning, har gjort, at Grønlænderne den Dag i Dag i økonomisk 
Henseende staa, hvor de stod før 1800. I 1835 udtalte davæ- 
rende Direktør for den kgl. grønlandske Handel, Kaptajnløjtnant 
Graah, at for ham stod det saaledes, at hvis Handelen ikke 
under en eller anden Form blev friere end den var, vilde Grøn- 
lænderne om 50 Aar være lige saa slet forberedte til at faa Fri- 
handel som de vare den Gang, og med denne Motivering an- 
befalede han det Kallske — Foretagende. 

Dette kom imidlertid af mange Grunde ikke til at blive, 
hvad det skulde være, det blev blot et privat Monopol ved Siden 
af Statsmonopolet, og Grønlænderne bragte det ingen Fordel — 
og langt fra at gavne Grønlænderne og deres Udvikling henimod 
Frihandel bidrog det snarere til at afskrække derfra, saaledes 
at Kommissionen af 1851 mente at maatte udtale sig imod 
denne efter de Erfaringer, der ved den Lejlighed vare gjorte. 

Det siger imidlertid sig selv, at Graah havde Ret i sin Ud- 
talelse. Der maatte og maa en Overgang til, en friere Handels- 
form, og hvis denne ikke kommer, ville Grønlænderne være 
dømte til Monopolet. Spørgsmaalet er blot, hvorledes en saa- 
dan Overgangsform kan etableres. 

Der er jo ingen Tvivl om, at Regeringen vil Grønlændernes 
Vel, og særlig den nuværende Regerings Chef har givet gode og 
fuldgyldige Beviser paa sin Interesse, og Rigsdagen har stillet 
sig paa samme Standpunkt. 

Men Hovedspørgsmaalet staar stadig uløst. Dette, hvordan 
skulle Grønlænderne blive saa økonomisk selvstændige, at Mo- 
nopolet kan ophæves, thi som et Barn dog en Gang maa gaa 
paåa egne Ben, saaledes maa et Folk ogsaa en Gang naa dertil, 
selv om dette Folk er af eskimoisk Æt, og det saa meget mere, 
som den grønlandske Befolkning ved Blanding med Danske sik- 
kert er over halvt dansk. 

De, der ere Tilhængere af Monopolet, hævde, at vel skulle 
Grønlænderne have Frihandel en Gang, men det vil vare længe, 
det kan i hvert Tilfælde næppe ske i denne Menneskealder — 
og selv om de ikke som nogle af Kommissionsmedlemmerne i 
1835 ville paastaa, at Grønlænderne ere »nomadiserende 
Vilde«, saa hævde de dog, at de særlige Forhold gøre det 
" umuligt at indføre Frihandelen, idet Grønlænderne dels staa paa 
et altfor lavt Kulturtrin og som Følge deraf ville blive bedragne 
af de fremmede Handelsmænd paa den mest ødelæggende Maade, 
og dels hævde de, at Brændevin og smitsomme Sygdomme ville 
decimere Befolkningen. 

Se vi paa disse to Hovedargumenter imod Frihandel, saa 
maa det indrømmes, åt Grønlænderne vel nok til at begynde 
med næppe ville kunne handle med Fordel, og at de blive i 
den Henseende bedre behandlede under Statsmonopolet, end de 
ville blive det under Frihandel. Men der melder sig her straks 
et Spørgsmaal, nemlig dette: Hvorfor er det saaledes, og hvor- 
for vil det gaa saadan? 

Og Svaret ligger snublende nær: Fordi Grønlænderne under 
Monopolet aldrig have lært Pengenes virkelige Værdi at kende. 
Dette, at Staten har reguleret og den Dag i Dag regulerer 
Priserne baade for, hvad der indhandles og udhandles, har 
gjort og gør, at Grønlænderne ikke kende hverken deres Salgs- 
produkters eller de europæiske Varers virkelige Værd — og før 
end de have forstaaet og lært disse Ting, vil Frihandel selvfølge- 
lig bringe dem Tab, ikke blot derved, at de muligvis ikke ville 
opnaa den Betaling for deres Varer, som disse virkelig ere værd, 
men ogsaa derved, at de alligevel ved at faa højere Priser end 
nu faa flere Penge mellem Hænderne uden til at begynde med 
at forstaa, at de ere meget mindre værd end nu, fordi de skulle 
betale de opsendte Varers virkelige Pris — og en nøje Over- 
vejelse af dette Forhold vil saaledes vise, at Monopolet ikke 
kan hæves uden Forberedelse. 

Hvad den anden Indvending om Brændevin og smitsomme 
Sygdomme angaar, da er Faren næppe saa stor, som den gøres 
til. Det siger sig selv, at. hvis Frihandel blev indført, maatte 
der føres skarp Kontrol med de Skibe, der kom til Landet, og 
at denne Kontrol maatte øves gennem den danske Stat. Som 
der i Kina er bestemte Havne, der maa anløbes, maatte der 
selvfølgelig ogsaa være det i Grønland, og ved disse Pladser 

maatte den danske Stats Embedsmænd og Læger drage Omsorg 
for at holde disse to Ting ude, og de ville kunne gøre det, 
fordi den danske Stat altid vil have Lov til at fastsætte de Be- 
tingelser, paa hvilke Skibe kunne faa Lov til at anløbe Landet. 

Men som sagt, disse Spørgsmaal ligge ikke lige for — thi 
der maa gaa en vis Aarrække, inden Frihandel kan indføres, 
og i disse Aar ville Forholdene paa mange Punkter kunne æn- 
dres, hvis der gøres noget for at opdrage Grønlænderne til at 
staa paa egne Ben. 

Ved den nye Lov er der aabnet en Vej henimod, at de 
kunne komme til at øve noget mere Indflydelse paa deres egne 
kommunale Sager, men den økonomiske Opdragelse, Opdragel- 
sen til en Gang at kunne være sine egne Værger overfor andre 
Folk, er der ikke gjort noget for... Der er ikke fastsat Ord- 
ninger, der kunne bidrage til at lære dem Pengenes virkelige 
Værd at kende, og dog vil en Opdragelse paa dette Punkt blive 
en Nødvendighed, hvis de nogensinde skulle kunne klare sig 
uden Statsmonopolet. 

Der er gjort en Mængde forskellige Forslag med Hensyn 
til Overgangsformer fra Monopol til Frihandel, og alle have de 
lidt af ret betydelige Mangler. 

Det, der gennem de skiftende Kommissioner har vundet 
størst Tilslutning, har været Udlejning af enkelte Kolonier til 
Private eller Frigivelse af enkelte Kolonier, hvor Private maatte 
drive Handel, men begge Dele have som det i Betænkningerne 
er paavist, farlige Sider, thi i Virkeligheden findes der ingen 
Overgangformer her. Det er direkte i det ene Tilfælde fra Stats- 
monopol til Privatmonopol og i det andet fra Monopol til Fri- 
handel. 

Der maa derfor sikkert gaas en helt anden Vej og bruges 
helt andre Metoder, og den handelskyndige Kommission, der 
sidst var nedsat, var utvivlsomt her inde paa den eneste Vej, 
der er farbar. Grønlænderne maa betales for deres Varer med 
de Priser, disse virkelig ere værd, og maa til Gengæld betale 
de europæiske Varer med disses virkelige Priser. For imidlertid 
ikke med et at gøre en saa indgribende Forandring paa en Tid, 
da Grønland giver Underskud, vilde det sikkert være praktisk 
at prøve sig frem, at tage en Koloni i Nord- og en i Sydgrøn- 
land og gøre Forsøget dér, f. Eks. Jakobshavn og Holstensborg 
eller Sukkertoppen, og saa se, hvad det førte til. Forsøget skulde 

gøres under Statsmonopolet og den kgl. grønlandske Handel 
være Kommissionær for de to Kolonier. å 

Der vil mulig her indvendes, at disse Kolonier, hvor der 
betaltes langt højere Priser, snart vilde blive overbefolkede, men 
dette er der i Virkeligheden slet ingen Fare for, thi efter Grøn- 
lændernes gamle Vedtægter kunde ingen nedsætte sig ved en 
Plads uden Beboernes Samtykke, og dette ligger endnu mange 
Grønlændere i Blodet, og Staten behøver blot at give Forstan- 
derskaberne den Ret, som Beboerne havde før, for at hindre 
al Tilflytning, eller ogsaa fastslaa, at en saadan Tilflytning ikke 
kan finde Sted uden under ganske særegne Forhold. Det følger 
jo forøvrigt af sig selv, at Staten maa øve fornøden Kontrol. 
Et saadant Forsøg kunde sættes til et Tidsrum af 5—6 Aar, og 
det er ret utvivlsomt, at man vilde faa langt bedre Forstaaelse af, 
hvad Grønlænderne kunne og ikke kunne, men det vilde tillige 
føre dem til en klarere Erkendelse af deres virkelige Forhold 
og for de driftiges Vedkommende anspore deres Energi. Der 
maatte føres et nøje Regnskab med enhvers Produkter, thi en- 
hver maatte betale Transport og Omkostninger ved Salget af 
sine indleverede Varer, og selv om Staten til at begynde med 
vilde lønne Købmænd og Åssistenter, maatte Udgiften dertil dog 
indenfor det givne Tidsrum naa til at blive afholdt af Produ- 
centerne, hvorimod de i Landet værende Embedsmænd under 
Administration, Læge-, Kirke- og Skolevæsen lønnedes af Staten. 

Dette blev jo paa en Maade Frihandel uden Frihandelens 
Farer, og en jævn. Udvikling i den antydede Retning kunde 
muligvis føre til en tilfredsstillende Løsning, i hvert Tilfælde til 
den videre Udvikling, der absolut vil behøves for, at vor Mis- 
sion i Grønland kan afsluttes paa en ærefuld Maade for os og 
for Grønlænderne med det store Resultat, at de gennem den 
danske Stats Varetægt ere naaede til at kunne klare sig selv. 

Irrigationsanlæget paa Plantagen La Grange. 
Brev fra St. Croix. 


(Efter »Ingeniøren«). 


ME" rain for Sancta Cruz!« — Mindes ikke alle, der have 
arbejdet med vestindisk Agerbrug, denne gamle Sætning? 
Hvor er det os indlysende, at netop dette Ønske paatrængte sig 
Planteren, naar han i gamle Dage løftede sit Glas i Venners 
og Naboers Kreds! Han havde Jorden, stor i Udstrækning og 
rig som faa andre Steder, rigelig Arbejdskraft, billig og nøjsom, 
og ingen Bekymring for Afsætningen af sine Produkter. Hele 
den civiliserede Verden var Marked for hans Sukker og Rom 
— de Varer, hvori han selv som Fabrikant omsatte de Sukker- 
rør, han høstede som Planter. 

Men eet frygtede han, fordi det med eet Slag kunde tilintet- 
gøre alt for ham: Mangel paa Regn. 

Uden den beholdt Jorden sine Rigdomme; kun den kunde 
løse de bundne Næringsværdier for Planten. Uden Regn kvæler 
den tropiske Sols brændende Glød alt Liv, og hvor man i Dag 
møder en knæhøj Græsmark, er der efter nogle Ugers Tørke 
kun den nøgne Jord. Regnen er Planterens Livsbetingelse, kun 
den kan aabne ham et Perspektiv til Velstand og Lykke. 

Meget er ændret paa St. Croix siden da: Mangel paa Mar- 
ked for Produkterne — en naturlig Følge af Roesukkerindustri- 
ens mægtige Fremgang — har trykket Priserne til "/4 å "/5 af 
gamle Dages, og med den ringere Indtægt fulgte Mangel paa 
Kapital til Arbejdskraft, Gødning, Driftsredskaber o.s.v. Paa 
Initiativ af G. A. Hagemann søgte man at tage Kampen op med 
de faldende Priser ved at forarbejde Sukkerrørene i en Central- 
fabrik, der gav større Sukkerudbytte end Planternes Miscovads- 
værker; men Priserne blev mindre og mindre, og Grænserne 
for Sukkermarkerne rykkede Aar for Aar ned ad Bjergenes 
Skraaninger til Dalene, der med deres større Rigdom paa Muld 
og lettere Tilgængelighed kunde dyrkes billigere og give noget 
Overskud — hvis der faldt Regn. 

Saaledes er Billedet af vore Dages St. Croix bleven de dyr- 
kede Dale og de græs- og buskbevoksede Bjerge, hvor vi endnu 
kan se Plovfurerne, der sammen med Ruinerne af de tidligere 

saa velbyggede Fabrikskomplekser og herskabelige Beboelses- 
huse, staa som Minder om Sukkerkulturens Glansperiode; men 
stadig lever Frygten for Tørken — den stadige Tanke paa »More 
rain for Sancta Cruz« ! ) 

Og desværre, de sidste Aar har tilfulde lært os Tørkens 
Virkninger at kende. 

Nu da Rekonstruktionen af Centralfabriken og Bygning af 
nye Fabriker har bragt den tekniske Side af Sukkerproduktionen 


Spærredæmningen med de to Sier, Stigbordet og Skylleportene (lukkede) samt 
de 400 første Fod af den 5200 Fod lange Ledning. 


i dansk Vestindien paa Højde med Tidens bedste — nu med- 
fører en aarelang Tørke en Mangel paa Raamateriale, der lam- 
mer al Stræben efter at gøre de store Ofre, der er ydet af 
Hagemann og andre Privatmænd, frugtbringende og skaffe Øens 
Befolkning de Indtægter, der i saa høj Grad tiltrænges. 

Alle Bestræbelser strander: man lærer, at tropisk Kultur 
i moderne Forstand kun er mulig, naar man kan kontrollere 
Vandingen. 

Opnaaelsen af dette for St. Croix som Helhed — i Lighed 
med Hawaji og Porto Rico — synes desværre ikke at have 

gunstige Betingelser for sig, og under de nuværende daarlige 
økonomiske Forhold vilde man næppe heller have forsøgt kun- 
stig Vanding paa de Steder, hvor de naturlige Betingelser findes, 
dersom ikke et af disse havde været ved de Direktør G. A. Hage- 
mann tilhørende Ejendomme paa Øens Vestside. For ham var 
Erkendelsen af Muligheden for en rationel Vanding ensbetydende 
med straks at sætte Kapital og teknisk Viden ind paa at ud- 
nytte denne — og i disse Dage irrigeres for første Gang en 
Sukkermark paa St. Croix. 


Formene til Bue-Aquadukten, der fører Ledningen over til Toppen af 
Dæmningen for Nathbassinet. 


De omtalte Ejendomme: La Grange, Prosperity og Wil- 
liams ere beliggende nær Kysten i en Dalstrækning i det store 
Bjerg- eller Bakkeparti, der opfylder Øens Nordvestende. En 
stor Del af Terrænet er meget fladt og med jævnt Fald, altsaa 
vel egnet for Vandingsanlæg med Udnyttelse af Vandet fra de 
overliggende, mægtige Bakkearealer. Paa sin Vej mod Havet 
samles dette ca. ”/2 Mil fra Kysten (ved Yolly Hill) i et enkelt 
Aaløb, og dette har man valgt til Udgangspunkt for Irrigations- 
anlæget, der er planlagt og nu halvvejs udført af Hr. Ingeniør 

C. J. G. Sørensen. Tværs over det naturlige Flodleje, hvis Sider 
og Bund er fast Klippe, har man bygget en Betondæmning, der 
standser Vandets frie Løb og giver det ind under Irrigations- 
Ingeniørens Herredømme. Efter at være underkastet fornøden 
Bundfældning og Sining optages Vandet i en 18 Tommers Be-. 
tonledning, der fører det ca. en Fjerdingvej ned til de dyrkede 
Årealer. Ledningen ligger paa Siden af det gamle Flodleje; den 
hviler paa Betonpiller forbundne med halvrunde Hvælvinger, 
der dog snart maa erstattes med en lille Hennebique-Bro, der 


Billedet viser Fundament og Rørsamlinger. I Bakken tilhøjre ses en Gennem- 
løbs- og Rensebrønd. 


fører Ledningen over en Drejning af Aaløbet, snart med en 
dykket Ledning under en Vej til en af de Kvægplantager, der 
findes paa Skrænterne. Man gør sig vanskelig Begreb om den 
Virkning, et saadant Anlæg — udført med alle den moderne 
Tekniks Midler — gør paa Tilskueren her midt i et tropisk 
Dalstrøg med en Mangfoldighed af Palmer, Mangotræer, Guava- 
træer og hvad alle disse Vækster hedder, der fortsættes i Krattet 
op ad Bjergskraaningerne. 

Et Stykke nede udmunder Ledningen i et glacisbelagt Bas- 
sin, der rummer ca. 70,000 Kubikfod. Dette optager den Vand-. 

mængde, der kommer i Nattens Løb, saa at man om Morgenen 
begynder Vandingen med denne i Behold. 

Nede paa Fladlandet fordeles Vandet i Render til de for- 
skellige Marker, og i disse findes igen flade Fordelingsgrøfter 
vinkelret paa de Furer, i hvilke Sukkerrørene ere plantede. 
Naar en Fure er fyldt med Vand, lukkes dens Tilgang fra For- 
delingsgrøften med en lille Jordvold, og man gaar til den næste. 

Ved Hjælp af dette Anlæg vil man kunne vande ca. 50 Tdr. 
Land, og efter Erfaringer andet Steds fra venter man, at de 


Billedet viser, hvorledes Rørledningen snor sig gennem Terrænet. Af Ledningen 
ses ca. 600 Fod, nemlig fra St. 4000 omtrent til St. 4600. 


saaledes behandlede Sukkermarker vil give et ca. 100 pCt. større 
Høstudbytte. 

Direktør Hagemann standser dog ikke ved dette Resultat: 
Ikke alene den normale Vandmængde, som dette Anlæg er ba- 
seret paa, skal udnyttes; men er Nedbøren tilstrækkelig, og 
kunstig Vanding for en Tid overflødig, skal Vandet kunne op- 
samles til Brug i senere tørre Tider. 

Til dette Formaal omdanner man en nærliggende naturlig 
Kløft til et mægtigt Vandreservoir ved at lukke dens aabne 
Side med et 50 Fod højt Dige med en indvendig Betonmur, og 

dette Bassin fylder man saa ved et Pumpeanlæg fra den tid- 
ligere omtalte Ledning. Det vil komme til at rumme ca. 3 
Millioner Kubikfod Vand, og man vil under normale Forhold 
være i Stand til at vande ca. 150 Tdr. Land Sukkermarker en 
Gang ugentlig med omtrent 1 Tomme Vand i hele Vækstperioden. 

Direktør Hagemanns Navn borger for, at der jævnsides med 
den større Afgrøde vil følge omhyggelige Undersøgelser over den 
bedste Maade at gengive Jorden den betydelige Mængde Nærings- 
stoffer, der berøves den, og Sukkerdyrkerne vil derigennem faa 
en fortrinlig Vejledning med Hensyn til Anvendelsen af Kunst- 
gødning, et Omraade, paa hvilket der hidtil ikke foreligger brug- 
bare Resultater herude. 

Maatte G. A. Hagemann, hvis vide Blik paa saa mange 
Omraader har skabt Arbejdsfelter for dansk Ingeniørkunst, faa 
megen Glæde af det nyeste Maal, han har stillet den: at skabe 
»More rain for Sancta Cruz«. 


Valdemar Nielsen, 
cand. polyt., Bestyrer paa St. Croix Sukkerfabrik. 


Møde i Foreningen ,,De danske Atlanterhavsøer". 


redag den 1. April Kl. 8 Aften afholder Foreningen et 

Møde i Wivels Lokale (1. Sal), hvor Mag. scient. Porsild 
vil holde Foredrag om »Den dansk-arktiske Station paa Disko- 
Øen« (Lysbilleder). 

Havneanlæg ved Reykjavik. 


Som det vil være bekendt, har der i de senere Aar været 
Tale om Havneanlæg ved Reykjavik. Der har været fuld Enig- 
hed om Nødvendigheden af et saadant, og der har været gjort 
forskellige Overslag over Omkostningerne derved, men de har 
været afskrækkende dyre — lige til det sidste, der nu foreligger. 
Herom giver islandske Blade Oplysninger. Den norske Ingeniør, 
G. Smith, blev i 1905 engageret for at undersøge Forholdene 
ved Reykjavik og gøre Overslag; et saadant foreligger nu fra 
hans Haand, eller rettere sagt to. Ifølge det ene skulde Anlæget 
koste 1,602,000 Kr., ifølge det andet 3852,000 Kr. 

Det første gaar ud paa at der skulde bygges en Mole paa 
Sandbanken mellem Fastlandet og Effersø (700 m. lang), for 
257,000 Kr., en anden ud fra samme i sydøstlig Retning (480 m.) 
for 630,000 Kr., endelig en tredje ud fra »Batteriet« mod nord- 
vest (265. m. lang) for 315,000 Kr. Disse Moler skal beskytte 
Havnen mod alle Vinde. Indsejlingen i selve Havnen skulde 
saa blive 180 m. bred. 

Ind til Skibsbroen skulde der graves en Rende fra Ind- 
løbet til Havnen, overalt 5 Meter dyb i det mindste; den vilde 
koste godt og vel 200,000 Kr., hvori en Opmudringsmaskine er 
iberegnet, der ganske vist er dyr, men det vilde betale sig at 
købe den og besidde den til fremtidig Brug. I det sydvestlige 
Hjørne af Havnen skulde der indrettes et Leje for Baade og 
Fiskekuttere for 45,000 Kr., samt en Brygge til disse, 104 m. 
lang, 3 m. bred, for 21,000 Kr. 

I det andet Overslag forudsættes en mindre Mole (kun 
300 m.) ud fra Effersø, som ikke vilde koste mere end 290,000 
Kr., og Molen ud fra »Batteriet« udelades helt. Paa Grund af 
Strømforholdene og de Forandringer, der sker ved de to andre 
Moler, formenes det, at denne sidste Mole kunde undværes. 
Selve Bryggen til de søgaaende Skibe skulde blive 80 m. lang, 
den vilde koste 76,000 Kr.; forudsat at man saa sløjfer den 
omtalte Fiskekutterbrygge, vilde Omkostningerne kunne redu- 
ceres til det ovenfor angivne. I Tidens Løb vil det i det sidste 
Overslag udeladte altid kunne tilføjes, saa snart der er Raad 
dertil. Molerne skulde være 7 m. høje. 

Om Tangbrændingen ved Norges Kyst. 
En ikke udnyttet Indtægtskilde for Færøerne og Island. 
Ved Dr. phil. F. Børgesen. 


en lille Artikel: »Om et Par Smaaerhverv for Færøerne og 

Island« (>»Atlanten« 2den Aargang, Nr. 14, 1905) har jeg 
tidligere omtalt den langs Norges Vestkyst stedfindende Tang- 
brænding. Det er nogle Arter af de meget store Brunalger, 
Laminaria, der benyttes til Brændingen, og de derved fremkomne 
Kul samt Asken ere ret værdifulde paa Grund af deres Jodindhold. 

Da der nu saavel langs Færøernes som Islands Kyster 
vokser store Mængder af de til Brænding brugelige Tangarter 
(Laminaria hyperborea og L. digitata), og det nødvendige Mate- 
riale altsaa er rigelig til Stede, mente jeg, at der her muligvis 
kunde være Tale om et maaske endog ret indbringende Bier- 
hverv for Kystbeboerne. 

Paa en Rejse til det nordlige Norge i 1908 fik jeg under 
et Ophold i Svolvær i Lofoten tilfældig fat i den lokale Avis 
»Lofotposten« og fandt i det paagældende Nr. (for Mandag den 
20. Juli 1908) en Artikel om Tangbrænding, som forekom mig 
at indeholde adskilligt af Interesse. Jeg skal derfor i det føl- 
gende give et Uddrag af den og det saa meget mere, som der 
netop for nylig er sket Henvendelse til mig fra Island om 
denne Sag. 

Artiklen, der er forfattet af Henrik Bull ved Fiskeriforsøgs- 
stationen i Bergen, hedder: »Kan Tarebrændingen kaste mere 
af sig?« 

I en indledende Bemærkning gøres der først opmærksom 
paa, at der langs Norges Vestkyst aarlig produceres omtrent 
4000 Tons Tangaske, og den Indtægt, Brænderne har deraf, 
udgsørvmed en gennemsnitlig "Salgspris Sar 7 Øre prætor 
280,000 Kr. pr. Aar. Askens Værdi skyldes, som jeg allerede 
ovenfor har nævnt, dens Jodindhold, der for Tiden, efter den 
hidtil brugte Fremstillingsmaade, kan sættes til 0,84 pCt. i Gen- 
nemsnit. Men dette Jodindhold er langtfra saa stort, som det 
burde være i Forhold til Tangens Indhold af. Jod, og kunde 
man derfor øge Jodmængden i Asken, vilde ogsaa Værdien af 

denne stige. For nu at faa at vide, hvor meget Tangasken kan 
indeholde af Jod, naar Tabet heraf søges indskrænket til det 
mindst mulige, anstillede man Forsøgsbrændinger paa Stationen 
med Tangprøver, i alt 16, sendte fra 9 forskellige Steder paa 
den norske Vestkyst, nemlig fra Farsund mod Syd og op til 
AÅndøen mod Nord. Prøverne vare tagne i Marts og Maj Maa- 
ned. Ved en forbedret Tangbrændingsmaade fandt man nu i 
msken sal disse« Prøver ettJodindholdfar" fra" FRUE TH CBE 
altsaa 1 Middel 1,85 pCt. 

Ved Tangbrændingen, som den nu foregaar, tabes der der- 
for altfor meget af Jodindholdet. Tabet fremkommer delvis 
derved, at Tangen udsættes for Regn og Jodsaltene derved ud- 
vaskes, delvis og vel navnlig derved, at der hersker for stor 
Varme under Forbrændingen, hvorved en Del af Joden for- 
damper. 

Det gjaldt derfor om at finde en ny og bedre Maade at 
brænde Tangen paa uden dette store Jodtab, og en saadan 
fandt man ved at brænde Tangen paa Rist med store Mellem- 
rum mellem Riststængerne. Der anvendtes gamle Rist fra en 
Dampkedel, i alt 15 Riststænger, 1,2 Meter lange, som lagdes 
Side om Side med et Mellemrum af en Murstens Tykkelse. 
Enderne af Riststængerne hvilede paa hver sin Mur, lavet af 
Mursten uden Mørtel i 4 Stens Højde. Risten blev paa denne 
Maade omtrent 1'/3 Meter lang. 

Tangen, som skal brændes, maa kun være halvtør, saa 
den endnu er blød og bøjelig. Er den for tør, brænder den for 
hurtig, og Joden fordamper. Under Brændingen maa man passe 
paa, at Ilden ikke bryder ud i lys Lue, men at der kun stiger 
en tæt Røg fra Baalet. For at opnaa dette fandtes det praktisk 
at gøre Tangbunken, der skal brændes, ca. 1 Fod høj og des- 
uden er det vigtigt, at Kullene, efterhaanden som de dannes, 
falde ned gennem Risten, for at de ikke ved videre Forbrænding 
paa Risten skulle miste noget af deres Jodindhold. For at faa 
Kullene til at falde ned gennem Risten maa man knuse dem, 
og dette gøres bedst ved af og til at trykke forsigtig oven paa 
Bunken med en Spade, dog ikke for stærkt for ikke at hindre 
Trækken. Hvis Kullene sætte sig fast mellem Riststængerne, 
maa man helst nedenfra søge at løsne dem ved Hjælp af en i 
Spidsen bøjet Jernstang. Lader man nu Kullene samle sig 
under Risten til en lidt større Mængde, ville de brænde langsomt 

videre her, hvad der kun er til Gavn, naar der blot drages Omsorg 
for, at Temperaturen ikke bliver for høj, saa at Joden fordamper. 

Endelig maa man naturligvis sørge for, at Kullene ere vel 
afkølede, før de pakkes sammen. Til Slutning gøres der op- 
mærksom paa, at hvis man ved denne Fremgangsmaade kunde 
naa til at fremstille Kul med et Jodindhold i Gennemsnit af 
ca. 1,6 pCt. vilde man herved naa en Salgspris for Brænderen 
af ca. 18,5 Øre pr. Kilo. 

Af personlig Erfaring ved jeg, at der paa Færøerne af de 
til Tangbrænding brugelige Laminaria-Årter, særlig af Laminaria 
hyperborea, findes uhyre Mængder, ja ligefrem undersøiske Skove, 
saaledes at det nødvendige Raamateriale altid er rigeligt til Stede, 
hvad jo desværre ikke altid er Tilfældet med Fisken. Hvad 
om man i saadanne Aar, hvor Torskefiskeriet delvis mislykkes, 
forsøgte at udvinde noget af den Rigdom, som Havet her byder. 


Det islandske Spørgsmaal. 


Atlanten Nr. 74 gengave vi de Udtalelser, der faldt i Folke- 

tinget om det islandske Spørgsmaal under Finanslovens an- 
den Behandling. Ved den nu afsluttede tredje Behandling blev 
denne Sag atter drøftet, og vi skulle derfor her efter »Rigsdags- 
tidende« gengive de faldne Udtalelser. 


>Folketingsmand, Kaptajn Schack: Det har glædet mig og 
vist glædet hele dette Ting, at vi ved anden Behandling af Fi- 
nansloven hørte Ordlyden af de Skrivelser, som vare vekslede 
mellem Udenrigsministeriet her og det islandske Ministerium. 
Konseilspræsidentens Udtalelser i samme Anledning glædede mig 
ligeledes i høj Grad, og jeg, og vistnok flere med mig, tænkte, 
at nu vare vi sikre paa en loyal Optræden fra den islandske 
Regerings Side, den samme loyale Optræden, som det nuværende 
Ministerium har vist, og som jeg tør sige, alle de foregaaende 
Ministerier hernede have vist overfor Island i Forholdet til 
Danmark. Jeg er imidlertid bleven sørgelig skuffet i mine For- 
ventninger, Straks efter at den vigtigste af Konseilspræsidentens 

Udtalelser var telegraferet op til Island, udkom det islandske 
Regeringsblad, der redigeres af den islandske Minister, kan man 
godt sige. Det er ganske vist hans Søn, der er Redaktør, men 
Sønnen er Faderens Talerør, saa der kommer ikke andet i Re- 
geringsbladet, end hvad Ministeren vil have. Der udgik et Sær- 
nummer, der indeholdt Udtryk saa haarde, at jeg ikke vil gen- 
tage dem her. Man benyttede ikke Ordet Usandhed, men noget 
langt værre, idet man benægtede Rigtigheden af Telegrammet. 
Jeg skal dertil bemærke, at dette Telegram maaske ikke var 
fuldt korrekt, men Størstedelen var rigtig. 

Da det senere gik op for Islands Minister, at hans Skrivelse 
tl Danmarks Udenrigsminister var læst op i dette Ting, for- 
andrede han lidt Taktik. Hans Blad indeholdt senere Med- 
delelse om forskellige Ting angaaende det, Konseilspræsidenten 
læste op. Jeg vil her først beskæftige mig med Forretnings- 
konsulenten. Som det vil være dette Tings Medlemmer bekendt, 
blev der om Forretningskonsulenten vekslet følgende Skrivelser. 
Islands Minister skrev: »Som Instruksen tydelig viser, ligger 
politisk Virksombed helt udenfor Forretningskonsulentens Virke- 
felt, og man maa derfor i høj Grad beklage, hvis han, hvad 
Ministeriet betvivler, er fremkommen med saadanne politiske 
Udtalelser vedrørende Forholdet mellem Danmark og Island 
som de i de hertil indsendte Avisudklip anførte, hvorfor man 
har truffet Foranstaltninger til, at saadant ikke gentager sig, 
og skulde det ske, vil han ifølge Instruksens & 6 straks blive 
hjemkaldt.« Altsaa politisk Virksomhed ligger ganske udenfor 
hans Virkefelt. Dette forklarer Ministeren for Island saaledes, 
at han maa ikke deltage i politisk Agitation i Udlandet mod 
Dånmark. Jeg er fristet til at sige: dog ikke... Men han maa 
gerne politisere, bliver ikke derfor hjemkaldt. Altsaa overfor 
Danmark siger Ministeren, at politisk Virksomhed ligger ganske 
udenfor Forretningskonsulentens Virkefelt, og at han vil blive 
hjemkaldt, hvis han driver Politik. Til Island siger han, at 
Konsulenten maa gerne politisere og bliver ikke hjemkaldt, fordi 
han politiserer. 

Jeg gaar over til det næste Spørgsmaal, Trawlerbøderne. 
Om dette udtalte Konseilspræsidenten, at der er grundet For- 
ventning om, at Ministeren for Island vil bestræbe sig for at 
tilvejebringe en saadan Ordning, at det omhandlede Beløb igen 
kan tilflyde den danske Statskasse, Hertil svarede Ministeren 

for Island: Der vil ikke blive givet den danske Statskasse en 
Øre i Aarene 1910—12. Hvorvidt der efter 1912 vil blive givet 
noget, afhænger af Hafsteins, den tidligere Ministers, hemmelige 
Overenskomst og af, hvorvidt Altinget mener sig juridisk og 
moralsk berettiget og forpligtet til at forandre den en Gang ved- 
tagne Beslutning, og han slutter med at sige — og det udtalte 
han paa et Møde i Reykjavik —: »De hertil telegraferede Ud- 
talelser af den nye Konseilspræsident, som gik ud paa en for- 
ventet Overenskomst om, at Delingen af Bøderne m. m. skulde 
ske i samme Forhold som tidligere, maatte bero paa en Mis- 
forstaaelse eller en urigtig Fremstilling fra hans Forgænger. « 
Jeg skal nu først bemærke, at det om den hemmelige Over- 
enskomst selvfølgelig er en fuldstændig Krønike, der har ikke 
været nogen som helst hemmelig Overenskomst med Hr. Haf- 
stein. Det virkelige Forhold er, at det islandske Alting beslut- 
tede efter Henstilling af den daværende Konseilspræsident, nu- 
værende ærede Medlem fra Ringkøbing (J. C. Christensen), at 
tage hans Henstilling til Følge, at ”/3 af Trawlerbøderne skulde 
tilfalde den danske Statskasse. Jeg skal hertil udtale, at det 
vel nok er en Fornærmelse at rette den Beskyldning mod baade 
vor Konseilspræsident og ogsaa det tidligere Ministerium, at det 
danske Ministerium hernede skulde have sluttet en hemmelig 
Overenskomst med den islandske Minister bag Altingets Ryg. 
Jeg kan ikke her lade være med at udtale, at man faar 
det Indtryk af, hvad jeg her har fremdraget om den islandske 
Minister, at han har to Ansigter: det ene Ansigt vender mod 
Danmark, er lutter Indrømmelse, lutter Smil og Venlighed, det 
andet vender mod Island, og det siger, I skulle ikke bryde jer 
en Smule om, hvad jeg siger til Danmark, det har ikke Skygge 
at betyde. Jeg mener, at den danske Regering kan ikke ved- 
blivende finde sig i det Forhold. Det er ikke blot et nationalt 
Spørgsmaal længere. Der er ikke Tvivl om, at de fremmede 
Magters Repræsentanter paa Island, altsaa deres Konsuler, ind- 
berette til deres Regeringer alt, hvad der foregaar paa Island, 
og de indberette sikkert, at Forholdene deroppe i Øjeblikket 
ere af en ret anarkisk Natur. Man faar ogsaa det Indtryk ved 
at læse, hvorledes de to islandske Partier behandle hinanden. 
Jeg skal kun ganske kort gengive, hvad der staar i det sidste 
islandske Blad, som er kommet hertil, fra den nuværende Op- 
position mod Ministeren, Der staar, at han har overtraadt 

Forfatningens mest elementære Principper, brudt Landets Love, 
deriblandt Finansloven, berøvet Altinget dets Tilsynsret, under- 
trykt og ladet haant om Domsmagten, hele denne Magt har han 
usurperet for sig selv. Hvad kan der nu gøres for at bevare 
Altingets og Folkets Ret og opretholde Landets Love? Hvad 
kan der gøres for at nedbryde denne russiske Enevoldsmagt? 
Man kommer saa til den Konklusion, at man maa henvende 
ses tilnHs Majestæt” Kongens detser'det”eneste;t der'er tilbage, 

Jeg skal tillade mig at sige til Regeringen, at jeg finder, at 
det Tidspunkt er kommet, da det er Regeringens Pligt at foran- 
ledige, at den islandske Minister kommer herned for at staa til 
Ansvar for sine Udtalelser overfor Danmark og den danske 
Minister. Jeg finder det paatrængende nødvendigt, at den dan- 
ske Regering faar en Repræsentant paa Island, som kan skaffe 
sig de fornødne paalidelige, hurtige politiske Efterretninger om 
Forholdene deroppe. Regeringen er nødt til at holde sig å jour 
med Forholdene der. Man maa have en Mand deroppe, som 
kan paatale aabenbare Krænkelser af den danske Regering, der 
maa udøves Rigskontrol, hvis ikke Rigsenheden skal gaa tabt, 
og en Mand, som kan hindre, at en politisk fanatisk Parti- 
minister opkaster sig til Enevoldshersker. 

Før jeg slutter, har jeg endnu et Par Ord at sige om den 
snart berømte Forretningskonsulent. Han har nylig holdt en 
Tale i Hamborg, der er gengiven i »Hamhburger Nachrichten« 
for 23. Februar. Han udtaler deri, at den danske Monopol- 
handel paa Island bevirkede, at i Aarene fra 1786 til 1854 gik 
Befolkningens Antal ned fra 120,000 til 30,000. Han giver alt- 
saa der direkte den danske Monopolhandel Skylden for denne 
Nedgang i Indbyggerantallet. Hertil er for det første at be- 
mærke, at disse Tal ikke ere rigtige, der var ikke 120,000 Ind- 
byggere i 1786, men der var færre, og der var langt over 30,000 
1 1854. Enhver ved, at den Nedgang i Befolkningstallet, som 
ganske rigtig har fundet Sted, var en Følge af de særlige For- 
hold, der vare deroppe: Jordskælvet i 1796, vulkanske Udbrud, 
Hungersnød, Krigen hernede, Pest, kort sagt, alle mulige Ulyk- 
ker styrtede ind over Landet.  Forretningskonsulenten endte 
med at paakalde Tysklands Hjælp, ganske vist kun handels- 
politisk, til at ophjælpe Island i handelspolitisk Henseende. 
Han har tidligere paakaldt Sveriges og Norges Hjælp, og nu 
paakalder han Tysklands. 

Jeg skal slutte dette Foredrag med at henstille til Regerin- 
gen saa snart som muligt og med fast Haand at beskæftige sig 
med de islandske Forhold. 

Folketingsmand J. C. Christensen: Jeg ønsker at knytte en 
kort Bemærkning til et enkelt Punkt af det, det ærede Medlem 
for Københavns 8de Valgkreds (Schack) udtalte. Han nævnede 
en Overenskomst med Island og anførte, at den var bleven 
karakteriseret deroppe som en hemmelig Overenskomst. Der 
findes ingen hemmelig Overenskomst mellem Island og Dan- 
mark. Den Overenskomst, der er indgaaet mellem Island og 
Danmark angaaende Trawlerbøders Fordeling, er indgaaet der- 
ved, at det islandske Alting har vedtaget den Bestemmelse, som 
hernede fra blev henstillet til Altinget ved den daværende is- 
landske Minister Hr. Hafstein. Sagen blev rejst i Folketingets 
Finansudvalg i Anledning af, at vi byggede et nyt Skib til In- 
spektion ved Island, og jeg henstillede til Hr. Hafstein at tage 
Hensyn til det Ønske, der blev udtalt herfra. Det lovede han, 
og han lovede at anbefale det til Altinget. Det hår han gjort, 
og Islands Alting har vedtaget Bestemmelsen. Men nu er Al- 
tinget gaaet bort fra Bestemmelsen, har altsaa truffet en ensidig 
Afgørelse. Det har jeg ogsaa udenfor denne Sal bebrejdet Is- 
land, men det skal jeg ikke komme ind paa. Jeg har kun 
bedt om Ordet for at nævne, hvorledes Sagen virkelig forholder 
sig (Schack: Det er ogsaa min Mening). Ja, det forstaar jeg godt. 

Konseilspræsident Zahle: Jeg kan efter at være bleven be- 
kendt med samtlige de Dokumenter angaaende denne Sag, der 
bero i Konseilspræsidiet, bekræfte den Fremstilling, det ærede 
Medlem fra Ringkøbing (J. C. Christensen) gav. 

De Bemærkninger, som fremkom fra det ærede Medlem for 
Københavns 8de Valgkreds (Schack) give mig i øvrigt Anled- 
ning til at udtale, at jeg tror, at jævnlige Forhandlinger her i 
Tinget angaaende Forholdet mellem Island og Danmark ikke 
ere heldbringende. Naar Forholdene efter mit Skøn maatte 
give Anledning dertil, eller naar det maatte blive begæret af 
Tinget, skal der blive givet Tinget fuldstændig aaben Besked 
om, hvad der er foregaaet mellem Ministrene her og vor Kollega 
paa Island«. 

Post- og Telegrafvirksomheden paa de danske 
Atlanterhavsøer. 


Ved Postmester, cand. polit. Th. Kornerup. 


I. Island. 


et særlige islandske Postvæsen organiseredes 1873 med et 

Postkontor i Reykjavik, 15 Postekspeditioner og 54 Brev- 
samlingssteder, hvis Antal nedsattes noget i 1877, men derefter 
har været jævnt stigende, som nedenfor angivet, hvorhos Ån- 
tallet for 1907 nedenfor er fordelt efter Amter: 


Postkontor | 
og Posteks- BSOYSA DE | Ialt 

dedttoner lingssteder | 

[| 
TSYS REESE SEN MK 16 54 70 
ROTERE ØR ES HØRES || 19 42 61 
SKO ERE TE DN 19 48 | 67 
SDS rele RØRE SE ES 21 60 81 
LRO EA ES A) ; 24 | 120 144 
NS OGRE RER 5 3, 24 137 161 
KOOOHRESE dte 24 160 184 
TRIVSE 0 273 24 176 |! 200 
KOFI TEN sa 4] PAT 185 || AD 
Syndam tere i 51 | 58 
- )J Østamt . 6 19 20 
Kal Nor dame ed ROR EET ES ETSI 
sVestamt Hs 7 61 | 68 


Tidligere vare Posttaksterne temmelig høje, men nedsattes 
fra 1. Januar 1908, saa at f. Eks. et Brev (der maa veje indtil 
"/2 %) fra Danmark til Island nu koster det samme som et til- 
svarende Brev til Norge eller Sverige. 

Antallet af de paa Island omdelte Postforsendelser 
anføres nedenfor (angivet i Tusinder), for 1905 tillige fordelt 
mellem Hovedstaden og Provinserne, med Tilføjelse af Værdi- 
forsendelsernes angivne Værdi i Millioner Kroner (med en 
Decimal): 


— 508 — 


Pakker | NB-Breve, Værdifor- 
Almindelige uden  |Pengebreve Ialt sendelsers 
Breve Værdi- |og Værdi- Værdi 
angivelse | pakker "Tusinde Stk.| i Mill. Kr. 
1874788 SÆDEN SEE 37 5 2 44 0,4 
1879 FRE SER sag 48 3 3 56 0,4 
IKTYI TERA S Son kende 79 6 6 91 xl 
USG OÆ SER ARREEE ELSE 183 6 15 202 1,4 
VBOS ER ne EN re 279 11 18 308 1,6 
FTSOD TEEN RER SS 290 11 18 319 365 
1900 FR REE GAD ORSE 319 13 20 352 17 
FORE BASERE 348 Æ5 23 386 1,9 
TOO EEK ES de 381 14 23 418 253 
1905 FÆRRE, 548 Al 28 597 DÅ 
1905/ Reykjavik Se 245 9 10 264 1Lgl 
U Provinserne | — 303 i» 18 333 21 


I de 28 Aar, 1877—1905, vokser Postforsendelsernes Antal, 
altsaa fra 44,000 til 597,000 Stykker. 

For de senere Aar haves Oplysning om Antallet af de i 
3dje Kolonne anførte Forsendelsesarter, nemlig angivet i Tu- 
sinder: 


NB-Breve | Pengebreve Nag 

pakker 
VSO RE ERE ER 2 10 1 
TSYS FRED SSAE 2, ene 4 13 1 
189097 rr 4 13 1 
LYO0QFEREEETE 15; UKEN 5 13 2 
IR ONES ELSE S SØREN Brenrs 6 15 2 
TOO TERE ER EER 5 16 2 
1005 FE EEK SHE D 17 2 
f Reykjavik... 4 OD 1 
19053 Brovinserne 5 | 12, | 1 


Over 44 pCt. af samtlige omdelte Forsendelser omdeles alt- 
saa i Hovedstaden, nemlig 264,000 af 597,000. Set i Forhold 
tl Folkemængden stiller Forholdet sig saaledes for Brevenes 
Vedkommende: 

Brev pr. Indbygger 


for hele 
Tr ng i Reykjavik 


RS SAs aA SEEST SEES 1 5 
AS ÆRES RES EN NENS GER 2,0 15 
SOREN PN Ses ra t 20 
OOS KS ES EN SEN 7 29 


Efter 1898 er Stigningen i Brevantallet altsaa stærkest i 
Provinserne. Indenfor disse kommer der gennemsnitlig i 
Aarene 1894 og 1905 paa hver Postekspedition henholdsvis 3000 
og 9000 Breve, og gennemsnitlig paa hvert Brevsamlingssted 
henholdsvis 300 og 600 Breve. f 

Af Brevantallet i 1905, 548,000 Breve, var over en Tredje- 
del lokale, nemlig 188,000, omtrent ligesaa mange ankomne 
fra andre islandske Postekspeditioners' Distrikter, nemlig 172,000, 
tilsammen 360,000, og Resten, 188,000, ankomne fra Udlandet, 
derunder Danmark, af hvilke ikke mindre end 162,000 an- 
kom . til Reykjavik. Af disse ankom 45,000 fra Danmark, 
39,000 fra Amerika, 22,000 fra Tyskland, 21,000 fra England, 
17,000 fra Norge, 12,000 fra Frankrig — og 6,000 fra alle 
andre Lande. 

Tidligere kunde Postanvisninger kun udveksles over 
Reykjavik; siden 1902 deltage Postekspeditionerne i Udveks- 
lingen af Postanvisninger. Af saadanne indbetaltes i 1905 ialt 
5,700 til Beløb 285,000 Kr., deraf 3500 til Beløb 210,000 Kr. i 
Reykjavik — og udbetaltes 1800 Postanvisninger til Beløb 64,000 
Kr. deraf 1300 til Beløb 49,000 Kr. i Reykjavik. Hovedparten 
udveksles med Udlandet, idet der afsendtes fra Island til Ud- 
landet Postanvisninger til Beløb 252,000 Kr. og ankom fra Ud- 
landet saadanne til Beløb 31,000 Kr. 

Af Aviser udkommer paa Island for Tiden 7, hvoraf 5 ud- 
gaa 50 å 60 Gange aarlig, 1 udgaar 36 Gange aarlig og 1 ud- 
gaar 3 Gange aarlig, paa hvilke Abonnement kan tegnes paa 
de danske Postkontorer. 

Frimærkesalget indbragte i 1905: 67,000 Kr., medens Ud- 
giften til Posternes Befordring udgjorde 40,000 Kr., hvortil 
kommer Lønninger, Kontorhold etc. 

Telegrafforbindelsen med Island aabnedes for offentlig 


BESS DANS 


Korrespondance den 27. August 1906. Kablet føres fra Thors- 
havn ind ved Seydisfjord paa Østkysten og føres over Land 
nordom, passerende Akureyri ved Øfjord, til Reykjavik. Nu 
findes der allerede 84 Stationer paa Island, hvoraf 7 med »fuld- 
stærnidig Dagtjeneste« paa Hverdage. Indbyrdes mellem de is- 
landske Stationer udveksledes i 1908 ialt 5400 gebyrpligtige 
Telegrammer; desuden ankom fra Udlandet 6700 gebyrpligtige 
Telegrammer, deraf 100 Pressetelegrammer, medens der afsend- 
tes til Udlandet 8900 gebyrpligtige Telegrammer, deraf 140 
Pressetelegrammer, foruden 1200 meteorologiske Telegrammer 
fra Island til Danmark. Omtrent Halvdelen af de gebyrplig- 
tige Telegrammer udveksledes med Danmark. Telegrafkorre- 
spondancen var størst i Juli Maaned, mindst i Januar. 


IL Færøerne. 


Postvirksomheden paa Færøerne foregaar gennem et Post- 
kontor i Thorshavn, tre Postekspeditioner: Klaksvig, Trangis- 
vaag og Vaag (sidstnævnte oprettet 1. Septbr. 1908) samt 9 "Brev- 
samlingssteder, nemlig 3 paa Østerø (Ejde, Fuglefjord og [Sol- 
munde), 2 paa Strømø (Vestmannahavn og Kollefjord), 1 paa 
Vaagø (Midvaag), 2 paa Sandø (Skaapen og Sand) samt 1 paa 
Suderø (Kvalbø). 

Antallet af Forsendelser, der ere omdelte paa Færøerne 
udgjorde, angivet i Tusinder: 


Alm. Breve Aviser Andre Jalt 

Postsager || Tusinde Stk. 
ISOSE OVERSER BT | 43 29 5 DØ 
100205 SER EEN EEE 58 | 48 i 117 
DOS ODER gar 90 105 18 213 
TYOSTEQOBERRSER EPE, || 135 131 44 310 


De »andre Postsager« fordele sig i de 2 sidstnævnte Aar 
saaledes: 


1905/06 1908/09 
Sr bekledenBrev eee NE ERR EN se. il 1 
Hensabrev eee SER RENER NR LaG 1 På 
lWdbetaltesPostanvisninger etc ae TET. 2 o 
Pakker og Postopkrævningsforsendelser til 
ODER ÆVDID ERE RE DIE NREN RRS ETS], 14 36 
Falbe 18 44 


I de 10 Aar 1898—99 til 1908—09 stiger altsaa Antallet af 
samtlige Postforsendelser, incl. Aviser, fra 77,000 til 310,000 
Stykker; af disse omdeltes de tre Femtedele i Thorshavns Di- 
strikt. 

For sidste Aar kan endvidere angives Antallet af afsendte 
Forsendelser, nemlig 98,000 alm. Breve, 2000 anbefalede Breve, 
3000 Pengebreve, 19,000 indbetalte Postanvisninger og 16,000 
Pakker og Postopkrævningsforsendelser, af hvilke næsten tre 
Fjerdedele afsendtes fra Thorshavns Distrikt. 

De paa Postanvisninger etc. udbetalte Beløb udgjorde 1905 
—06 og 1908—09 henholdsvis 81,000 og 195,000 Kr., medens 
der det sidste Aar indbetaltes Postanvisninger til Beløb 507.000 
Kr., deraf 279,000 i Thorshavns Distrikt. 

Paa Færøerne udgives nu 6 Aviser, paa hvilke Abonnement 
kan tegnes gennem danske Postkontorer. 

Ved Salg af Frimærker etc. indkom i 1908—09 ialt 19,000 
Kr., deraf to Tredjedele gennem Thorshavn. 

Telegrafforbindelsen med Færøerne aabnedes for den 
offentlige Korrespondance 1. August 1906. Kablet fra Shetlands- 
øerne føres ind ved Sandegærde ved Thorshavn, hvorfra det 
føres videre til Island. Nu findes der allerede 40 Stationer paa 
Færøerne. I 1908—09 udveksledes indbyrdes mellem de fær- 
øjiske Stationer 400 gebyrpligtige Telegrammer; desuden ankom 
fra Udlandet 2900 gebyrpligtige Telegrammer, deraf 500 Presse- 
telegrammer, samt afsendtes til Udlandet 3300 gebyrpligtige Te- 
legrammer, deraf 300 Pressetelegrammer; Halvdelen udveksledes 
med Danmark. Telegrafkorrespondancen var størst i Juni, mindst 
iuJannar. 

Telefonnettet paa Færøerne omfattede 90 km undersøiske 
Ledninger, 480 km interurbane Luftledninger og 160 km lokale 
Luftledninger, tilsammen 730 km. Abonnenternes Antal var 

118, deraf 48 i Thorshavn. Der fandt 70,000 interurbane Sam- 
taler Sted, 57,000 lokale, tilsammen 127,000, hvoraf henholds- 
vis en Femtedel og tre Femtedele falde paa Thorshavns Station. 


II... Dansk-Vestindien. 


Postvirksomheden paa de dansk-vestindiske Øer besørges 
af 5 "Poststeder, nemlig i: 

Charlotte Amalie midtvejs paa Sydkysten af St. Thomas, 

Cruxbay paa Vestkysten af St. Jan, 

Christiansted midtvejs paa Nordkysten, 

Frederikssted paa Vestkysten og 

Kingshill inde i Landet midt mellem disse paa den syd- 
lige Ø, St. Croix. 

Medens Postforsendelsernes Antal for Island og Færøerne 
var stærkt og jævnt stigende, er det for Dansk-Vestindien stærkt 
nedadgaaende fra 1884—1895, derpaa svingende fra 1895 til 
1399, og først derefter jævnt stigende, hvilket vil ses af 
Antallet af Breve (incl. anbefalede Breve) ifølge den i Bern 
udgivne internationale Poststatistik: 


Tusinder Brevfors. Lokale Fra Udland | Til Udland Ialt 
VSSE SEERE LISE BRS: 56 530 384 970 
188603), SENER 54 273 110 437 
1889 SENE ERE RER 53 145 93 291 
TSOS REE ERAT TE SE åt 128 89 261 
1809 ES EET NR 54 138 85 277 
1900 3 FREE DRE 56 143 149 348 
FOOTE FOER SEEs, 52 143 160 355 
HOU ERE EPE REE EST Rs 66 145 148 359 
1OOS ERR FEE sr, 60 143 170 37.5 
RO ORE ENE 76 142 203 421 
1905 ÆRES SE RDER Nå 85 193 245 523 
FOOG FEEDS SER 104 253 251 588 
1908 FEER EEN are (9 192 190 461 


Disse Svingninger staa utvivlsomt i Forbindelse med til- 
svarende Svingninger i Erhvervslivet: en Nedgangsperiode 


indtil Slutningen af Halvfemserne, .derefter en Opgangsperiode. 

I Forhold til Folkemængden udgjorde Antallet af de paa 
Øerne omdelte Breve (lokale og de fra Udlandet ankomne til- 
sammen) i 1884 ca. 18, 1895 kun ca. 5 og i 1908 ca. 9 Breve 
pr. Individ. 

Af de til Udlandet sendte Breve afsendtes tidligere de fleste 
til: de nordamerikanske Fristater (U.S. A.) og de brittiske Ko- 
lonier i Amerika, men nu gaar en forholdsvis større Del til 
Danmark og Tyskland, som det fremgaar af nedenstaaende 
Sammenstilling for Aarene 1891 og 1908. 


lusnders Breve til | 1891 1908 Stigning 
Danmarkeserævsieeer 16 33 17 
Bysklan dere Sr SES 6 33 PÅTI 
Enstandess sr 12 13 1 
øvrige Evropa ...... 10 16 6 
Ta RE VEO parere 44 95 o1 
FIKSE NME ETS [NESS 41 16 
br kolonier reen 15 ks, 2 
øvrige Amerika ..... 25 SÅ 12 
TalttA merian HR 65 99 30 
Tilsammen: 0 | 4100 BK KR 1005 KER 81 


Korrespondancen til Evropa er altsaa vokset meget stær- 
kere end Korrespondancen til Amerika. Størst er Stigningen 
for Breve til Tyskland. 

For de andre Forsendelsers Vedkommende er Forskydnin- 
gerne langt mindre, hvorfor her kun Antallene for 1908 anføres: 


Tusinder Forsendelser Lokale Fra Udland | Til Udland 
Anbefalede Breve... 1 ml 12 
BAT ere NEN NEN 3 S' 1 
Postånvisninger 3 på » ”4 
Aviserne ns RD g 26 55 3 


Værdien af Værdibreve og Værdipakker samt af Postanvis- 
ninger udgjorde samme Aar i Tusinde Francs: 

Lokale FrakUdiamds RI SUdland 
Værdibreverrssreree 82 19 
Værdipakkere RER 36 22 211 
Postanvisninger..... vil 24 66 


Af Postanvisningsbeløbet afsendtes 45,000 Francs til Dan- 
mark, 12,000 til England. 

Postvæsenets Indtægter udgjorde 1908 paa de dansk-vest- 
indiske Øer 71,000 Francs, Udgifterne 60,000 (deraf 32,000 til 
Lønninger); Overskudet 11,000 Frcs. 

Telegraftjenesten besørges paa Kabler, der ejes af »West- 
India and Panama Telegraph Comp.« og »Compagnie francaise 
des cåbles télégraphiques<; med Danmark udvekledes følgende 
Antal Telegrammer, ifølge den danske officielle Telegrafstatistik : 


Fra Bil 
Danmark Danmark Ialt 
LOOG FRE A SS ER 146 82 328 
1007-87 SE ÅR 196 279 ÆTD 
1908-09 22 hr (le 118 256 374 
IV. Grønland. 


Postforbindelsen mellem Danmark og Grønland er meget 
stærkt stigende. Ifølge Oplysninger fra Direktoratet udgjorde 
Antallet af Breve til Grønland 1897: 2600 foruden Embedsbrevene, 
i 1908: 6500 og 1909 ca. 7700, medens Antallet af Smaapakker 
til Grønland udgjorde henholdsvis 400, 2200 og 2050. 


Literatur. 


Den officielle Statistik, som de forskellige AÅdministationer udgiver. 
Endvidere Artiklerne om Samfærdselsvæsenet i »Atlanten«, dels den 
orienterende Oversigt, Side 74, 243, 469 og 748, dels de særskilte Artik- 
ler etc., Bind I Side 123, 126, 150 og 401, Bind II Side 173 samt mine 
Artikler i Nationaløkonomisk Tidsskrift 1898 Side 471 og 536 og i Aar- 
bog for det danske Postvæsen 1899 Side 113 og 1902 Side 184. 


Meddelelser om Plantageselskabet Dansk Vestindiens 
Virksomhed. 


Ved Ingeniørkaptajn H. U. Ramsing. 


VR rforholdene have i saa godt som hele den Aarrække, der 
er forløbet, siden Plantageselskabet begyndte sin Virksom- 
hed, været usædvanlig vanskelige. Regnfaldet har været betyde- 
ligt under det almindelige Gennemsnit og er hyppigt indtruffet 
i Høsttiden, hvor det almindelige er, at man kan paaregne no- 
genlunde tørt Vejr. Det er først i Sommeren 1909, at der er 
indtraadt en Bedring, og i Resten af dette Aar have Nedbørs- 
forholdene været gode. 

Afslutningen af Bomuldshøsten 1908—09 fandt Sted i en 
alvorlig Tørkeperiode, og hele 2den Plukning gik tabt. Ialt 
indhøstedes 624,450 eng. Pund Frøbomuld, der gav 155,419 
eng. Pund renset Bomuld (Lint). Paa Grund af de herskende 
lave Bomuldspriser opnaaede man gennemsnitlig kun 12,55 
Pence pr. eng. Pund, og Udbyttet kan derfor ikke siges at være 
tilfredsstillende. 

Udsæden af Bomuld for Høsten 1909—10 kom godt op. 
De unge Planter led ganske vist en Del ved Larveangreb, men 
Skaden begrænsedes godt ved Udstrøning af »Gift« (d. e. en 
Blanding af Kalkmel og Parisergrønt); i August voldte det 
stærke Regnfald en Del Udvaskning i Bomuldsmarkerne, navn- 
lig paa Østende- og Nordside-Plantagerne, saaledes at der maatte 
foretages Eftersaaning. 

Endnu i November tegnede Bomuldshøsten godt, og der 
var svagere Insektangreb end i tidligere Aar, men man frygtede 
for, at Naboerne skulde berede Ulemper ved at undlade at rydde 
deres gamle Bomuldsmarker i Overensstemmelse med Anordnin- 
gens Forskrifter. 

Den 9. December begyndte Bomuldsfabriken at rense 
Bomuld af ny Høst, og kort efter Nytaar fandt den første Af- 
skibning Sted. Priserne for Høsten 1909—10 have været væsent- 
lig gunstigere end for den foregaaende Høst, saaledes at der 
hidtil i Gennemsnit er opnaaet 19,93 Pence pr. eng. Pund. 

Den Fare, som man frygtede i November, blev desværre til 
Virkelighed. Den 19. Januar fandt man paa Great Pond saa 

betydelige Angreb af Kapselorm, at man straks maatte skride 
til Rydning og Opbrænding af de angrebne Planter. Faa Dage 
efter opsporedes Smittekilden tæt ved Plantagens Grænse mod 
Øst, ad: paa den Side, hvorfra Passatvinden blæser; her stod 
der nemlig, skjult af mandshøjt Græs, en gammel, stærkt infi- 
ceret Bomuldsmark, som forlængst burde have været ryddet, 
men som Naboen ønskede at høste endnu en Gang. Markens 
Eksistens var overset af Bomuldskommissionen, der var opløst 
ved Høstens Afslutning, og som derfor ikke efter Afslutningen 
af sit Hverv kunde træde sammen og gøre sin Forsømmelse 
god igen. Anordningen om Rydning af den gamle Bomuld inde- 
holdt desværre ingen Bestemmelser, hvorefter man kunde gøre 
Erstatningsansvar gældende overfor Overtrædere, 

Et Tilbud fra Selskabets Side om, at det for egen Regning 
foretog Rydningen af den angrebne gamle Bomuldsmark, førte 
ikke til noget Resultat. 

Følgen heraf var, at: Plantagen Great Pond maatte ryddes 
for Bomuld længe forinden 1ste Plukning var afsluttet, og at 
Angrebet af Kapselorm spredtes med Passatvinden, saaledes at 
der ogsaa paa den næste Plantage Petronella maatte foretages 
enkelte Rydninger, om end heldigvis i mindre Omfang. 

For at komme Kapselormen til Livs vil Great Pond i den 
kommende Høst dyrke Sukkerrør i Stedet for Bomuld. 

Forhaabentlig bliver man klog af Skade; den nye Kommis- 
sion, som træder i Virksomhed i 1910 i Overensstemmelse med 
en ny af Kolonialraadet vedtaget Anordning, har lovet at tage 
energisk fat, og den vil sikkert varetage sine Pligter paa en 
mere fyldestgørende Maade. 

Efter fleraarig Eksperimentering er man nu naaet til et 
Resultat m. H. t. Anlæg af Læbælter for Bomuldsmarkerne, 
idet man vil udsaa Thibet-, Galba- og Geneptræer i brede Bæl- 
ter, dels vinkelret paa den herskende Vindretning og dels pa- 
rallelt med Kysten. Saadanne Bælter ere navnlig anlagte paa 
Longford. 

Spørgsmaalet om Vekseldrift med Bomuld synes ogsaa at 
være kommen nærmere ved en Løsning. Vanskeligheden har 
navnlig bestaaet i at finde et Produkt med Handelsværdi. For- 
uden Sukkerrør vil man nu forsøge Soyabønner, der i Følge 
Forsøg paa Antigua synes at have Betingelser for at trives i 
Troperne. 


Sukkerdyrkningen har i 1909 faaet større Betydning for 
Selskabet, efter at Mt. Pleasant & Plessens er købt i Begyndel- 
sen af 1909. Ogsaa Sukkerhøsten 1908—09 blev en Del for- 
ringet paa Grund af det tørre Vejr. Der indhøstedes ialt 
7,210,970 Pund Rør, som leveredes til Bethlehem Fabrik. Efter 
Afslutningen af Høsten 1909 blev en Del Marker nyplantede 
med Sukkerrør. Førend til næste Høst. ville Sporene af den tid- 
ligere Ejers mindre rationelle Dyrkning ikke være udslettede, 
men allerede i Åar har der været betydelig Fremgang, og Hø- 


Fig. 1. Tromleælter. Mejeriet St. Thomas. 


sten synes at falde godt ud. Efter Høsten, der afsluttes om- 
kring i Juli 1910, paatænker man at grave Drængrøfter i flere 
lavt liggende Marker og at tilføre Kalkmergel paa Arealer, hvor 
det tiltrænges. 

Sukkerdyrkningen er for Selskabets Vedkommende til Dels 
forbunden med Transportvanskeligheder, idet kun Blessing har 
Jærnbaneforbindelse til Bethlehem Fabrik. Fra Mt. Pleasant 
maa Transporten ske ad Landevejen ved Hjælp af Mule- og 
Studekarrer, og den bliver derfor baade hekostelig og anstræn- 
gende for Trækdyrene. For Great Pond ville det kommende Aar 

lignende Vanskeligheder gøre sig gældende. Selskabet kan ganske 
vist paaregne nogen Godtgørelse fra Fabrikkerne for de forøgede 
Udgifter, men det vilde sikkert være fremmende for hele Øens 
Sukkerdyrkning, om Fabrikkerne anskaffede Motorvogne, der 
kunde hente Sukkerrørene paa bestemte Vægtstationer. Selska- 
bet har haft Lejlighed til at lade Administrationen rejse dette 
Spørgsmaal overfor Fabrikkerne. 

Sisaldyrkningen er i Aarets Løb bleven udvidet ved nye 
Plantninger paa Petronella, Springs, Longford og Blessing. Si- 
salfabriken paa Longford oparbejdede i Maj Hamp af et Kvan- 
tum Blade, væsentlig fra Dansk-vestindisk Plantagesel- 
skabs Plantage Castle Coakley. Umiddelbart efter Nytaar 
1910 gik Fabriken atter 1 Gang. Det vil vare endnu nogle Aar) 
forinden Selskabets egne Plantninger ere voksede til, saa at Hø- 
sten af Blade kan begynde i større Udstrækning. 

Den fremstillede Sisalhamp bedømmes overordentlig gun- 
stigt, og der synes at være Mulighed for at sælge den enten i 
New-York, Antwerpen eller ogsaa herhjemme. Den Pris, som 
kan opnaas, vil dog næppe være saa høj, at Sisaldyrkningen 
bliver særlig indbringende, men det bør da ogsaa erindres, at 
den navnlig sker paa Plantagernes ringeste Jord med Klippe- 
undergrund, Jord, der ellers vilde være saa godt som uan- 
vendelig. 

Efter at det lille Mejeri paa Frenchmansbay i nogle Aar 
havde været drevet med tilfredsstillende Udbytte, kom man na- 
turligt til at overveje Spørgsmaalet om Oprettelsen af et noget 
større og mere rationelt Mejeri i St. Thomas By i Forbindelse 
med det derværende Isværk. I Sommeren 1909 antog Planen 
fastere Former; en velanbefalet dansk Mejerist blev engageret 
og afrejste til Vestindien. Senere er der udsendt Maskiner og 
Redskaber til Produktion af Smør og Ost, og det nye Mejeri er 
traadt i Virksomhed i Begyndelsen af April 1910. Det oparbej- 
der foruden Mælken fra Frenchmansbay ogsaa Mælk fra to 
af de største Plantager paa St. Thomas, nemlig Tutu, tilhø- 
rende Hr. Overretsprokurator Jørgensen, og Sugar Estate, til- 
hørende Mr. la Beet. Mejeriet har bl. a. Smørleverancen til 
Gendarmeristyrken paa St. Thomas og Mælkeleverancen til St. 
Thomas Kommunehospital, ligesom Salget af dets Produkter til 
Private synes at være i god Fremgang. 

Hvad Plantagernes Besætninger angaar, kan det nævnes, 

at Krydsningen af det indfødte Kvæg med Zehbutyren fra Tri- 
nidad synes at være heldig. Selskabet har nu selv tillagt flere 
halvblods Zebutyre til eget Brug, .og der er Efterspørgsel efter 
Tyrekalve til andre Plantager paa St. Croix. Selskabets Initia- 
tiv paa dette Punkt lader til at skulle faa Betydning for Øernes 
Studetillæg. 

I 1909 er der herhjemme indkøbt en Hingst »Radius« af 
Frederiksborgracen og to Hopper. De ere vel ankomne til St. 


Fig. 2. Centrifuge, Pasteuriseringsapparat og Køleapparat. 


Mejeriet St. Thomas. 


Croix, og Hingsten synes at egne sig nok saa godt til de lokale 
Forhold som den tidligere anskaffede jydske Hingst, der var af 
noget for svær Legemsbygning i Sammenligning med Racen paa 
SER CFOolX. 

Blandt de Kulturer, som Selskabet har prøvet ved Siden af 
Bomuld, Sukker og Sisal, er Løgdyrkningen den eneste, som 
tegner til at faa nogen Betydning. 

Trækulturerne have alle lidt betydeligt i de tidligere tørre 
Aar, men det er muligt, at enkelte af dem ville vise et noget 

gunstigere Resultat efter Forløbet af en Aarrække med gode 
Nedbørsforhold. 

Kokospalmer lykkes kun tilfredsstillende paa de forholds- 
vis smaa Arealer paa Nordsiden og paa Longford, hvor der er 
rigelig Sandstrand. 

Mahogni, saavel af St. Croix- som af Hondurasvarieteten, 
trives godt. og Plantningerne langs Vejene m. fl. Steder blive 
efterhaanden forøgede. 

Gummitræerne, saavel Castilloa som Funtumia, vokse 
kun smaat, og der lader desværre ikke til at være nogen Frem- 
tid paa vore Øer for dette Produkt. 

Baytræer ere nu ikke alene udplantede paa America. Hill 
paa St. Jan, men ogsaa påa Prosperity paa St. Croix. De 
ville heller ikke blive nogen Indtægtskilde af større Betydning. 

Kakaotræerne er begyndt at bære Frugt, men de trives 
ikke særlig godt, og Fremtidsudsigterne for denne Kultur synes 
i alt Fald i Øjeblikket ikke at være lovende. 

De okulerede Appelsiner begynde nu at bære. Frugt. 

Limesbuskene (smaa Citroner) bære rigelig Frugt paa 
Canebay, men Eksport af Frugten har ikke vist sig rentabel. 
Der vil nu mulig blive oprettet et lille Kogeri paa Nordsiden af 
St. Croix til Indkogning af Frugtsaften til teknisk Brug. 

I Aarets Løb har Hr. Administrator Schmiegelow dels som 
Selskabets Repræsentant, dels som Kolonialraadsmedlem deltaget 
i Overvejelser vedrørende Oprettelsen af en offentlig Forsøgs- 
station, navnlig for Sukker- og Bomuldskultur. Overvejelserne 
ere endnu ikke bragte til Afslutning, men man maa haabe, at 
de tilsidst ville føre til et Resultat. Selskabet vil hilse Oprettel- 
sen af en saadan Station med Glæde og vil ogsaa være villig til 
at give den aktiv Støtte. 


I Begyndelsen af 1910 blev Plantagen Hope paa St. Croix 
købt; dener.215;Agre stor,hvoraf-190:Agrerere dyrkede;1sSuk= 
kerrør, høre til Øens bedste Jorder og have navnlig rigeligt 
Vand, men den var i de senere Aar bragt i Forfald ved .hen- 
synsløs Rovdrift af Negerhusmænd. 

Lidt senere købtes Plantagen Shoys tæt øst for Christian- 
sted; den er paa 335 Agre, hvoraf omtrent Halvdelen er god 
Bomuldsjord, Resten er let ryddelig Busk. 


Nye Medlemmer. 


Indmeldt ved 


Navn. Adresse. 

Andersen, Axel, Assistent ved det ! Skagen. Skibsmægler H. Christen- 

nørrejydske Redningsvæsen. sen, Frederikshavn. 
Barfoed, G. F., Fabriksbestyrer, | Sakskøbing. Sekretariatet. 

cand. polyt. 
Bech, Georg, Konsul. Chicago. Kammerherre. Bech. 
Bech, Knud, cand. juris. Buenos Åires. do. 
Borg, T., Kaptajn i Flaaden. København. Sekretariatet. 
Broberg, C. A., Premierløjtnant i do. do. 

Marinen, Kaptajn paa D.F.D.S. 

S/S »Ceres«. 
Carlsen, Hj., Clichéfabrikant. do. do. 


Christensen, J., Gaardejer, Land- 
brugskandidat. 

Feilberg, H. F., Skolebestyrer. 

Gamst, Direktør for Ritzaus Bu- 
reau. 

Garde Hansen, Stationsforstander. 

Hvid, Sylvester, Direktør. 

Jensen, Adolf, cand. mag. 

Jespersen Præst 

Kiær, Læge. 

Knudsen, Maren, Diakonisse, 
Søster. 

Kofoed, H. J., Plantageejer. 

Kristensen, M. K., Konsulent. 

Københavns Folkebiblioteker, 
Læsesalen. 

Lassen, A. F., Godsejer. 


Lawaetz, O., Cand. pharm. 
Neergaard, E., Ingeniør, Godsejer. 


Kammer- 
herre, Hofjægermester. 

Rudbech, A., Ekspeditionssekretær 
i Kultusministeriet. 

Søbstad, H., Kaptajn, Skibsreder. 


Reventlow, L., Greve, 


Werder, V., Grosserer. 


Kirke Stillinge. 


København. 
do. 


Orehoved. 
København. 
do. 
Grønland. 
København. 
Frederikssted, 
SESCFOrRX 
SEE CrOolx: 
Skanderborg. 
København. 


Høvdingsgaard, 
Mern. 

STE GEoix: 

København. 


Rudbjerggaard, 
Nakskov. 
København. 


Kristianssund, 
Norge. 


| København. 


Professor T., Westermann. 


Inspektør O. Feilberg. 
Professor T. Westermann. 


Sekretariatet. 
Professor T, Westermann. 
Sekretariatet. 
do. 
do. 
Apotheker Jean Petersen. 


do. 
Sekretariatet. 
do. 


Administrator Lassen Lan- 
dorph. 

Apotheker Jean Petersen. 

Kammerjunker Malte 
Bruun, Lienlund. 

Konsul Einar Dan. 


Ekspeditionssekretær Thø- 
ger Holm. 

Etatsraad Havsteen, 
Akureyri. 

Sekretariatet. 


| 
(Dr | 
Do 
ne) 

| 

Om Engvanding. 


Ved Eggert Briem, Videy. 


Teorier alene fylde ikke Spisekammeret. 
(Islandsk Ordsprog.) 
VASER Engvanding her paa Island er mån meget usikker 
og famlende i sine Anskuelser. Og det er ingenlunde at 
undres over, idet Erfaringerne ere et og Teorierne noget andet. 
De Teorier, som hovedsagelig blive fremholdte, baseres paa uden- 
landsk Engvandingslære, som omhandler Vegetation af Helgræs- 
ser og tilhørende Vandingsmetode, »Helgræsvanding«; men den 
islandske Erfaring drejer sig hovedsagelig om Vegetation af Halv- 
græsser paa Myr og anden vaad Jord, »Halvgræsvanding«. 

»Helgræsvanding« baseres derpaa, at Carexarter, Eriophorum 
og andre Halvgræsser anses for et saa daarligt Kreaturfoder, at 
der paa ingen Maade kan være Tale om at dyrke andet Græs 
end selve Græsarterne, Helgræsserne. 

Men Græsarterne eller Helgræsvegetationen fordre en pas- 
sende tør Bund, hvorfor det er af den allerstørste Betydning, at 
den tørlagte Jord ikke forandres til vaad Jord og Vegetationen, 
som skal bestaa af Helgræsser, som Følge deraf kommer til 
at bestaa af Halvgræsser, idet der anvendes Vanding for at ud- 
nytte Vandet og dets Indhold af Plantenæringsstoffer. 

Dette Formaal kan kun opnaas, naar 

1) det drejer sig om et af Naturen eller ad kunstig Vej tør- 
lagt Jordareal, 

2) Vinterengvanding ikke anvendes, 

3) der drages Omsorg for, at Jorden kun vandes påa en pas- 
sende Tid, Foraar og Efteraar, ikke paa andre Tider af 
Aaret og ikke for længere Tid ad Gangen, end at Vandin- 
gen ikke kan ødelægge Helgræsvegetationen. 

Denne Vandingsmetode kan kun anvendes, hvor Jorden er 
tørlagt af Naturen, eller naar de Myrer og anden vaad Jord, 
som indtages til Vanding, samtidig tørlægges saa godt, at Vege- 
tationen kan skifte Karakter og komme til at bestaa af Hel- 
græsser. 

Den projekterede Vanding af Fløi baseres paa denne Me- 
tode. Planen er at tørlægge Fløji, forandre Vegetationen saa- 

ledes, at den kan komme til at bestaa af Helgræsser, og kun at 
vande Foraar og Efteraar, og ikke for en længere Tid, end at 
Vegetationen trods Vandingen kan bestaa af Helgræsser. 

Men naar det gælder Vanding af ikke tørlagt Jord, vaad 
Jord, Myr, Sumpe og Kær, hvilket som oftest vil være Tilfæl- 
det her i Landet, saa passer denne Metode sikkert ikke, idet 
Vandingen under de Omstændigheder gælder en anden Slags 
Vegetation, bestaaende af Halvgræsser. 

Men man har ikke i tilstrækkelig Grad taget i Betragtning, 
at Vandingsmetoden maa afpasses efter den Vegetation, som 
man lægger Vægt paa. 

Jeg antager, at denne Omstændighed ofte har været Grun- 
den til, at man ikke har vandet paa en rigtig Maade, men be- 
nyttet Metoder, som ere uheldige for den Vegetation, der er eller 
kan være Tale om. 

. Men hvorledes skal man da udføre Vandingen af disse 
Arealer her paa Island, naar de udenlandske Metoder ikke kunne 
anvendes? Er det muligt at danne sig nogen bestemt Mening 
herom ? 

Paa den ene Side vilde det være ønskeligt, at man gav sig 
af med denne Sag og at der blev anstillet Forsøg paa dette 
Omraade, om det saa kun var i det smaa, men paa den anden 
Side kan man gøre forskellige Iagttagelser, Sagen angaaende, i 
selve Naturen, saaledes at man kan danne sig nogenlunde be- 
stemte Meninger om Spørgsmaalet, hvis man iagttager Naturen 
og lægger Mærke til de Vink og Oplysninger, den giver paa 
dette Omraade. 

Naturlige Vandingsarealer ligesom Safamyri, Distrikter lige- 
som Ølfus, de almindelige Kær og Sumpe pege paa, at man 
skal vande og overrisle Arealet en saa stor Del af Aaret som 
muligt, hvor Jorden er saa vaad, at der ikke vokser andet end 
visse Carexarter og andre Halvgræsser. 

Paa saadanne Steder viser Naturen, at Carexarterne og Erio- 
phorum vokse desto bedre, jo længere Tid af Aaret Jorden 
staar under Vand. Naturen peger derfor paa, at man ikke skal 
ophøre med Vandingen undtagen under Høhøsten, ikke for 
Græsvækstens Skyld, men for Høbjærgningens Skyld. 

Naturen peger endvidere paa, at Vandet maa ikke være for 
dybt og at det maa ikke være stillestaaende Vand, stagneret 
Vand, da Vegetationen under de Omstændigheder ophører, hvil- 

ket tydeligt fremgaar af bare Pletter, man hyppigt finder, hvor 
dette er Tilfældet. 

Hovedbetingelserne for, at Græsvæksten paa »Halvgræsvan- 
dingsarealerne« kan. blive størst mulig, synes at være følgende: 

1) at der vandes den størst mulige Tid af Aaret og Afvan- 
ding ikke foretages før end i Begyndelsen af Høhøsten 
eller lige før denne, 

2) at Vandet ikke staar. dybere, end at Planterne kunne voksé 
op af Vandet, 

3) at Vandet. fornyes, for at det kan holde sig frisk og bringe 

Jorden den mest mulige Ilt m. m. 

I Overensstemmelse med Erfaringen ere Halvgræsserne her 
paa Island, hvor de ellers trives godt, særdeles godt Foder. 
Man kan derfor anse det for en Skønssag, om det er rigtigt at 
anvende synderlig Kapital til Jordens Tørlæggelse for at kunne 
indhøste Hø, bestaaende af Helgræsser, men ikke Carexarter og 
andre Halvgræsser, saaledes som planlagt i Fløiprojektet. Men 
jeg mener, at det er meget tvivlsomt, om den der. planlagte 
Vandingsmetode er fornuftig alle Steder paa Terrænet.”) 

Her i Landet har man, saa vidt jeg ved, ingen Erfaring 
for egentlig »Helgræsvanding«, undtagen paa tørre Græsmarker, 
som tillige gødes. Jeg kender ikke andre Tilfælde, hvor Van- 
ding af Helgræsarealer anvendes her i Landet, og kommer det 
hovedsagelig deraf, at de fleste Steder, hvor Vanding anvendes, 
vilde det være meget kosthart at tørlægge Jorden saa godt som 
nødvendigt for Helgræsvegetation. Og ingen Steder har jeg lagt 
Mærke til de Betingelser i Naturen, at jeg for min Del kan 
danne mig nogen bestemt Mening om, hvorledes egentlig Hel- 
græsvanding vilde falde ud her i Landet, naar al Ting tages i. 
Betragtning. 

Hvor det drejer sig om Myr og anden vaad Jord, tror jeg 


") Hvad Floiprojektet angaar, kan man næppe vente Formindskelse 
af de projekterede Omkostninger, om man gik ud fra »Halvgræs- 
vanding«, fordi de Afvandings- eller Tørlægningsgrøfter, som der ere 
projekterede, alligevel for største Delen vilde blive nødvendige for 
at Høbjærgningen kan gaa for sig hurtigst muligt. Derimod vilde 
de Omkostninger betydelig formindskes, som den enkelte skal skaffe 
Penge til, og som ikke ere projekterede, da disse Omkostninger for 
største Delen bestaa i Tørlæggelse, der vilde blive unødvendig, hvis 
Anlæget baseres paa »Halvgræsvanding«. 

det er uforsigtigt at anvende store Omkostninger til en saadan 
Tørlæggelse, som Helgræsvegetationen fordrer, men mere forsig- 
tigt, som Sagerne nu staa, kun at iværksætte »Halvgræsvanding«, 
hvilket ikke medfører videre Omkostninger, end der er nødven- 
dige til selve Vandingen, idet Tørlæggelsen under disse Omstæn- 
digheder kun kræver smaa og mange Steder endog ingen Om- 
kostninger. 

For at lette Høbjærgningen er det ønskeligt, at Vandet kan 
afledes og de i Forbindelse med Høhøsten nødvendige Appa- 
rater anvendes uden Ulemper. 

Hvis det ved Forsøg viste sig, at. Vanding af Helgræsser 
var mere rentabel end Vanding af Halvgræsser, kan man altid 
forandre Halvgræsvegetation til Helgræsvegetation og optage 
»Helgræsvanding«, hvor det maatte anses for heldigt. Men blev 
det derimod Resultatet, at »Halvgræsvanding« var forholdsvis 
mere rentabel paa Myr og anden vaad Jord, vilde, hvor det var 
Tilfældet, de Penge være bortkastede, som anvendtes til en 
mere fuldkommen Tørlæggelse, end der var nødvendig i Forbin- 
delse med »Halvgræsvanding«. 

Jeg har havt en Samtale om Engvandingsspørgsmaalet med 
den opmærksomme Naturforsker Gudmundur G. Båråarson, Bonde 
påa Kjørseyri, som har de samme eller omtrent de samme An 
skuelser paa dette Omraade som foranskrevet. 

Foruden Iagttagelser har han endog gjort et lille Forsøg i 
denne Henseende, hvorfor han har tilstillet mig følgende Beret- 
ning og tilladt mig at offentliggøre den: 


»I de nærmest foregaaende Aar har jeg havt Lejlighed til 
at gøre mig bekendt med Engvanding i Forbindelse med Eng- 
vandingen paa Gaarden Bær i Hrutafjord. Efter Ønske fra Eg- 
gert Briem fra Videy vil jeg hermed i Korthed gøre Rede for 
den lille Erfaring, jeg har havt i denne Retning, og ligeledes 
nævne de Tanker, som derved ere vaagnede hos mig. 

Da jeg overtog Gaarden Bær, fulgte man den Regel at vande 
om Foraaret, særlig naar Vandet var grumset under Foraars- 
optøningen, og saa igen om Efteraaret. Afvandingen blev sæd- 
vanlig foretaget sidst i Juni. Denne Regel var vistnok baseret 
paa Teorier, som ere blevne fremholdte af dem, der have skrevet 
om Engvanding paa islandsk. Naar Vandet var blevet klart, 
ansaas det for at være til ringe Nytte. 

Vandingsengen paa Bær er Opstuvningseng. Jorden er 
Myrjord, bevokset med Carex, Cryptocarpa og andre Carexarter, 
som vokse paa vaad Jord. 

Det første Aar fulgte jeg den samme Regel som tidligere 
var. bleven anvendt, men saa vakte det min Opmærksomhed, 
hvor stor Forskel der var paa Græsvæksten paa de forskellige 
Dele af Engen, og jeg forsøgte at gøre mig Rede for Grunden 
hertil. Jeg lagde hurtig Mærke til, at paa de mere sumpede 
Steder, hvor Jorden aldrig var bleven fuldkommen tør og hvor 
Vandet stadig bevægede sig, viste Græsset sig langt kraftigere og 
Høafgrøden langt større. Dette førte til, at jeg næste Åar giorde 
Forsøg i denne Retning. 

Afvanding blev foretaget paa den Del af Engen, som altid 
havde vist sig at være den bedste, sidst i Juni; men paa Resten 
af Engen, som altid havde været den daarligste, fandt Afvan- 
dingen ikke Sted før sidst i Juli eller godt en Uge før Høslæt- 
ten begyndte. Resultatet blev, at Græsset paa den sidstnævnte 
Del af Engen voksede en Del bedre end paa den førstnævnte. 

Et gammelt Aaleje, hvor der altid havde været meget smaat 
med Græs og Græsset kort, var under Vand til Slutningen af 
Juli, og her voksede Carex og Cryptocarpa sig saa højt, at det 
naaede En til midt paa Laaret, men det var forholdsvis tyndt. 
Vandet havde dog ogsaa her staaet i en Højde af omkring og 
over en Ålen. 

Herved opstod den Anskuelse hos mig, at efter den ældre 
Metode havde Vandingen strakt sig over en alt for kort Tid og 
at det vilde være bedst at lade Engen længst muligt være 
under Vand og ikke foretage Afvandingen tidligere paa 
Sommeren, end at Engen lige kunde blive tør i Begyn- 
delsen af Høhøsten. 

Jeg tilstaar, at man ikke kan drage en fuldt gyldig Slut- 
ning af en saa begrænset Erfaring. Men paa den anden Side 
forekommer det mig, at man kan levere Bevismateriale for 
denne Anskuelse ved at iagttage den Vegetation, som de fleste 
Steder findes paa vaad Jord her i Landet, og være opmærksom 
paa, at den trives bedst der, hvor Naturen selv faar raade for 
sin Husholdning. 

Den Vegetation, som det her drejer sig om, er rigtig Halv- 
græsvegetation, den vaade Jords Vegetation, hovedsagelig Carex- 
arter, som vokse paa vaad Jord, og Eriophorum. Denne Vege- 

tation fordrer meget Vand for at kunne trives. Man be- 
høver ikke at strejfe vidt omkring paa Engene og Udmarkerne 
her i Landet for at se utallige Tegn paa, at denne Vegetations 
Plantearter trives allerbedst paa sumpede Steder, hvor Vandet 
staar eller risler henover den meste Tid af Aaret eller hele 
Aaret. Kun maa Vandet ikke være for dybt. 

Jøkelvand og Vandet fra Foraarsoptøningen er uden Tvivl 
det bedste Vandingsvand, idet det er saa rigt paa Gødningsstof- 
fer. Men dog forøger klart Vand Græsvæksten meget paa Myr- 
jord, herpaa har jeg mange Steder set Tegn. Jeg antager, at 
" det kommer deraf, at det renser Jorden, udvasker skadelige 
Jærnforbindelser og Surhed, som dannes i Myrjorden og skader 
Græsvæksten. Det er heller ikke usandsynligt, at det bringer 
Planterne forskellige Stoffer til Trods for, at det er klart, f. Eks. 
Ilt, som det kan føre med sig, endog ned i Jorden. 

Jeg vil ikke bedømme, om det er heldigt for Myrvegeta- 
tionen at udgrøfte Myrjorden og tørre den paa visse Tider af 
Aaret. Fuldkommen Erfaring har jeg ikke desangaaende, men 
det vil jeg gøre opmærksom paa, at hvis man gør megen Brug 
deraf, kan det skade. Carexplanterne og Eriophorum henvisne 
og dø, hvis de over et længere Tidsrum lide af Vandmangel 
og Græsvegetationen bryder frem i deres Sted, og det vil neppe 
betale sig her i Landet, hvor der paa Myrengen er nogenlunde 
godt med Græs. Jeg kender da ogsaa Eksempler paa, at gode 
Halvgræsgange ere blevne ødelagte ved Tørlæggelse og Udtør- 
ring, endskøndt de ere blevne vandede over et begrænset Tids- 
LUT: 

T faa Ord kan jeg sige,. at efter min Formening, saa, har 
man her i Landet begrænset Vanding af vaad Jord til en 
At KOT Skid af Aaret. 

Er Vintervanding heldig? 

Jeg er ikke i Stand til med Sikkerhed at besvare dette 
Spørgsmaal, men jeg vil paapege nogle. Punkter, som det er 
værd at betænke. 

Naar man vander om Efteraaret og udover Vinteren, fryser 
Vandet til og Jorden bedækkes med Islag. Islagene beskytte 
Jorden mod Frosten ligesom Sneen. Der bliver mindre Frost 
i Jorden og den bevares endog frostfri under Islagene Vinteren 
over. Om Foraaret optø Islagene langt tidligere end frossen 
Myrjord, og somme Tider viser Jorden sig at være bedækket 

med Nygrøde, saa snart den kommer til Syne, efterhaanden som 
Isen smelter helt bort. Hvor den isdækkede Jord bryder frem, 
forholdsvis eller helt frostfri, efter at Islagene ere smeltede bort, 
der bliver Vegetationstiden meget længere end ellers; 
dette er aabenbart en Fordel for Græsvæksten. 

Sommeren 1907 saa jeg et klart Eksempel herpaa paa Kjør- 
seyri. Jeg. begyndte Høslæt der til Fjælds en fjorten Dages Tid, 
før Slaatten begyndte andre Steder. Det eneste, som jeg da 
kunde slaa, var Vandingsdrag, hvor Jorden havde vist sig at 
være frostfri under Islagene. Der var Eriophorumgrøden den 
9. Juli nogle Steder indtil Knæet, men i Yderkanterne af Sum- 
pedragene, hvor der ikke havde været noget for Jorden beskyt- 
tende Isdække, var der næsten ikke andet at se end vissent 
Græs :og Frosten'i JordenusommeSteder hellerikkerop= 
tøet. 

Det er heller ikke utænkeligt, at der hvor Vandet i Vinter- 
tider under Islagene risler over Jorden i frostfri Tilstand, kunne 
Planterne samle sig Næringsforraad i Forraadsorganer (Jord- 
stængler), hvoraf de siden drage Fordel, naar Nygrødedannel- 
sen senere begynder.”) 


") [I Timariti Bokmentafélagsins 1903 findes trykt to Foredrag af Pro- 
fessor Prytz om »Islands Skovsag«. Der staar følgende: »Tidligere 
har man antaget, at Planterne havde fuldendt sin Virksomhed, naar 
Bladaffaldet i Efteraarstiden finder Sted, men ny Undersøgelser have 
vist, at Planten paa en vis Maade tygger Drøv. Naar Bladene ere 
faldne af, bliver Cirkulationen ved — Stoffernes Omdannelse — ind- 
til Planten endelig i Midten af Vintertiden tager sig en forholdsvis 
kort Hviletid —, idet Bevægelsen i dens Indre begynder længe før, 
end Planten i Foraaret skyder ny Blade. Stofferne omdannes igen 
og føres hvert til sit Sted. Det er særlig i disse indre Bevægelser, 
at Plantens Ejendommeligheder vise sig.« 

Prof. Prytz bemærker, at der her kun er Tale om træagtige 
Planter. 

Om ogsaa disse Undersøgelser kun angaa saadanne Planter, tror 
jeg, at man med Sikkerhed kan gaa ud fra, at disse indre Bevægel- 
ser og skjulte Liv ogsaa finde Sted hos andre toaarige og fler- 
aarige Planter. Græssets Nygrøde om Vinteren er det synlige Tegn 
paa Livsvirksomheden i Vintertiden. Det er endvidere neppe tæn- 
keligt, at Livet ikke altid har til Medfør Livstegn og Livsvirksom- 
hed, selv om det bemærkes ikke altid lige tydeligt. Helgræsvege- 
tationen taaler ikke Vintervanding, og jeg mener, at det kommer 
deraf, at den forhindrer den for Helgræsserne nødvendige Livsvirk- 

For denne Gang vil jeg ikke drøfte denne Sag videre. Jeg 
har den Anskuelse, at her i Landet behøves speciel Erfaring 
angaaende Engvanding, udenlandsk Erfaring duer ikke for os. 

Vi sætte Pris paa og.ønske at avle »Vaadjordsplanter«, som 
i andre Lande anses for unyttige. I Udlandet anvendes vistnok 
hovedsagelig »Helgræsvanding«. Erfaring her i Landet maatte 
det være muligt at tilvejebringe med ringe Omkostninger paa Van- 
dingsarealer i Nærheden af Reykjavik og Akureyri, hvor Forsøg 
kunde anstilles under Tilsyn af Islands Landbrugsselskabs og 
Nordlandets Jorddyrkningsselskabs Konsulenter. 


19. Februar 1909. 
Gudm. G. Bårdarson.« 


Jeg vil ikke undlade at bemærke, at den Anskuelse er ble- 
ven fremsat overfor mig, at i Længden vilde det ikke være mu- 
ligt ved Jøkelvand at gennemføre »Halvgræsvanding« paa Myr- 
jord paa Grund af, at de Forandringer, Myrjorden gennemgaar 
ved Jøkelvandets Dyndaflejring, ville bevirke, at Jordbunden efter 
en længere eller kortere Tid vil blive utjenlig for Halvgræsserne. 
Men om saa var, da vilde der ingen Skade være sket, idet man 
naarsomhelst fra »Halvgræsvandingen« kunde gaa over til »Hel- 
græsvanding«. 

Denne Anskuelse, at de Forandringer, Jøkeldyndet afsted- 
kommer i Myrjorden, maa bevirke, at Jordbunden bliver utjen- 
lig for Halvgræsserne, er i Overensstemmelse med den Ån- 
skuelse, at Vegetationen eller Plantevæksten retter sig efter 
Jordbunden, dens Art og Beskaffenhed. Denne Anskuelse viser 
sig bl. a. deri, at Vegetationen eller Planterne faa Navn af 
Jordbunden, og man taler f. Eks. om Sandplanter o. s. v. 

Men det er neppe fuldkommen rigtigt, at Vegetationen i sin 
Helhed retter sig efter Jordbundens Art, endskønt Jordbunden 


somhed i Vintertiden. Vintervandingen er derimod sund og heldig 
for Halvgræsvegetationen, og begge Dele viser, at Vinterpasningen!) 
sikkert har stor Betydning for Vegetationen og Planternes Livsvirk- 
somhed i Vintertiden. 

De af G. Båråarson foroven nævnte Gisninger forekomme mig 
derfor heldige. EOrk) 


7) NB. Pasningen af Græsarealerne i Vintertiden, i dette Tilfælde Vand- 
standshøjde i Jordbunden eller over den. 

nok har stor Betydning for Plantelivet, ligesom det, at forskel- 
lige Mineralstoffers Forbindelser, f. Eks. kulsur Kalk, 'hvis' de 
forefindes i Jordbunden i stor Mængde, bevirke, at nogle Planter 
aldeles ikke ville trives. De organiske Stoffer i Jordbunden have 
ogsaa mangeartet Indflydelse, og det er af ikke mindre Betydning, 
hvor store eller smaa Mængder Plantenæringsstoffer, der forefin- 
des i Jordbunden, og under hvilke Fordelingsforhold og i hvil- 
ken Tilstand de forekomme. Forsøg have vist, at forskellige 
Gødemidler kunne støtte nogle Plantearter, men modvirke og 
udrydde andre. Det er derfor ikke utænkeligt, at store Mæng- 
der af Ranunkler i Tunene tildels komme af Gødningen. 

Skønt Jordbunden saaledes har stor Betydning for Plante- 
livet, er Vandet dog ikke destomindre det af »Elementerne«,. som 
har den største Indflydelse paa, af hvilken Art Vegetationen be- 
staar, og Vandet og Vandmængden i Jordbunden det, som ho- 
vedsagelig sætter sit Stempel paa Vegetationen. Men, i andre 
Henseender afhænger Græsvæksten og dens Kvalitet af, hvor 
meget eller lidt der findes af Plantenæringsstoffer. 

I den fri Natur afhænger det meget af Jordbunden, om 
Vandet i den er meget eller lidt, frisk eller stagneret. Saaledes 
løber Vandet let igennem sandholdig Jord, men igennem lerhol- 
dig Jord siver det langsomt. Skønt Jordbunden paa denne 


Maade har Betydning, hvad Vegetationen angaar, da er det dog. 


alligevel Vandet og Vandmængden i Jordbunden, som sætter sit 
Stempel paa Vegetationen. 

Vejrligets Temperaturforhold har den største Indflydelse paa 
Floraen i Landene, men Vegetationen paa hvert Sted afhænger, 
som allerede bemærket, af Vandets Beskaffenhed og Vandmæng- 
den i Jordbunden og tillige af Luftfugtigheden i Nedbøren. 

Det er Forandring i Vejrliget her i Landet, som bevir- 
ker, at Islands Flora nu er en anden, end den var langt til- 
bage i Tiden, da den Plantevækst trivedes, som Brunkullene 
skyldes. 

Hvad der har den største Indflydelse paa Vegetationen kan 
blandt andet bemærkes af den Forandring af Vegetationen, som 
Tørlæggelse af Jorden har til Følge, og paa den anden Side 
Vanding eller Oversvømmelse paa tør Jord, som f. Eks. Safa- 
myri, hvor der siges mange Steder at have været Hedejord. 

(Sluttes.) 


en 

Dansk -Vestindiens indfødte Befolkning, dens Ejen- 
dommeligheder og dens Udviklingsmuligheder. 


Brudstykke”) af et Foredrag ved Foreningen ,,De danske Atlanter- 
havsøer's Generalforsamling Decbr. 1909. 


Ved Skolebestyrer, Lic. theol. H. Lawaetz. 


ansk-Vestindiens indfødte Befolkning, dens Ejendommelig- 
heder og dens Udviklingsmuligheder« — det er jo egent- 
lig en rædsom kedelig Titel, ret betænkt, saadan noget i Stil 
iued sent Eksamensopgave- eller en Prisafhandling: FJa detser 
mig selv, der har valgt den, saa jeg har Lov til at give ondt af 
mig. Nu kan jeg ogsaa forstaa, hvorfor en af mine Bekendte, 
jeg traf forleden, sagde til mig: hør, De kommer vel ikke alt 
for meget ind paa gamle Dage og saa: ikke for langt, vel! Jeg 
sagde til mig selv: det har du, fordi du har skrevet en Bog om 
de gamle derude og Fortiden, saa er de bange for, at du skal 
komme for meget ind paa det og ikke kunne holde op igen. 
Wet førsteterfder nultnosetsomfor jeg hår virkelis levet: mig 
Saa meget”ind 1'de gamle "Dage derude, at.jeg til Tider levede 
mere i Fortiden -end i "Nutiden: Tænker. jeg. påa;St. "Croix — 
og der gaar ikke mange Dage, hvor jeg ikke tænker paa St. 
Croix —, gaar min Tanke fra dette taagede, tunge og triste 
Klima”) til Solskinlandets evige Sommer, saa varer det sjældent 
længe, før det er Fortiden derude, den ejendommelige, brogede 
Fortid? de-gamle: Dage, der. beskæftiger mig…… Jo' vist ser. der 
noget om det. 
Derimod maa jeg bestemt afvise enhver Insinuation om, at 
jeg ikke skulde kunne holde op. Tvertimod, det er min Spe- 


7”) Redaktionen har været saa venlig at anmode mig om Manuskriptet 
til mit Foredrag. Ved nærmere Eftersyn af mine Papirer finder 
jeg imidlertid, at Afsnittet om de kulørte og om Befolkningens Ud- 
viklingsmuligheder mangler, og ved at tænke mig om mindes jeg, 
at en væmmelig Influenza forhindrede mig i at udarbejde hele mit 
Foredrag. Resten maatte jeg overlade til Øjeblikkets Inspiration, 
som jeg ikke tør indlade mig paa at prøve paa at rekonstruere nu 
uden al for stor Fare for at henfalde til den bekendte eneste util- 
ladelige Genre. 

?”) Det var i December Maaned — uha! 

cialitet at kunne holde op. Jeg -har, som De hører, lidt ondt 
ved at faa begyndt, men jeg. er flink til at holde op, lige paa 
Minutten. Jeg siger Dem det i Forvejen, for jeg kender saa 
udmærket af egen Erfaring den Skræk, man kan sidde i, naar 
man hører en Foredragsholder, om hvem man har paa For- 
nemmelsen: Jeg troer aldrig den Mand kan holde op, aldrig. 
Som nu f. Eks, min gamle Ven Negerpræsten. Han talte virke- 
lig saa rart, men naar han ved et af disse Fællesmøder, vi en 
Gang imellem holdt, efter at have talt dobbelt saa længe som 
aftalt, kom med sit: Now only a few minutes more, my brethren 
— ja, jeg kan endnu høre det Fortvivlelsens Gisp, der gik igen- 
nem Forsamlingen. 

Og vil De saa ikke give mig Absolution for at følge Titelen 
paa mit Foredrag og hellere fortælle lidt spredte Træk om de 
Indfødte til Belysning af dem, et lille Billede af Milieuet. — 

Solen er gaaet ned bag de blaanende Bjerge. Den tændte 
den vestlige Himmel i en Glød og Farvepragt, som kun kendes 
dér, hvor dens lodrette Straaler falder. Det korte Tusmørke, 
der kendetegner de lave Breddegrader, er inde, Stjernerne 
springe frem som Lys, der tændes pludseligt som det elektriske 
påa en dybblaa Nattehimmel, -Skorpionen og Centauren med 
Sydkorset... Den, der kender Stjernehimmelen;,” kan ”se,”at det 
er nær Jul, men her. er ingen Vinter, men en evig Sommer;"der 
ikke kender Tid, Dag ud og Dag ind. Under Tamarindetræet 
i Landsbyen er der tændt et lille Baal, dels for at varme Vand, 
dels for at Røgen fra det friske Ved kan holde Moskitoerne 
borte. Om dette Baal samles en to, tre Familier, som det kan 
falde sig, Løsgængere og tilfældigt omstrejfende, for at faa den 
Aftenpassiar i det frie, som Negrene elsker. 

Hvorfor skulde man ogsaa være indendørs? Dér er jo grimt 
og uhyggeligt, et eneste Rum, hvor Fugtigheden driver ned ad 
Stenvæggene, og hvor der lugter af snavsede Sengeklæder, der 
ligger paa Brædder paa Gulvet, og hvor de spæde Børns Klyn- 
ken desuden virker forstyrrende. Nej, saa er der anderledes 
rart under Tamarindetræet, ja, eller under Mangotræet derhenne, 
hvor der opføres en improviseret Dans til Akkompagnement af 
en Tromme og en Fløjte. 

Jeg holder af at se glad Ungdom, og jeg anser køn Dans, 
naar den er et umiddelbart Udtryk for Livsglæde, for en god 
Ting — men låd os holde os langt borte fra Dansen under 

Mangotræet, hvor halv- og helfulde Mænd og Kvinder tumle om 
under dyriske Skrig, Eder og raa Latter, medens halvvoksen 
Ungdom ser til — og lytter til. Nej, lad os saa hellere slutte 
os til Gruppen under Tamarindetræet, hvor der i det mindste 
er Ørenlyd. 

Der er noget vist, næsten vildt romantisk over Gruppen, 
der i Tankerne hensætter en til en Scene i det Indre af Afrika. 
Ilden kaster sit flakkende Skær over de sorte Ansigter, hvor de 
hvide Tænder, der er blankt polerede af Sukkerrørene, skinner 
os i Møde. Det er ingen ilde Skikkelse den kraftige Neger, der 
netop nu fører Ordet, han kunde godt staa Model for en Billed- 
hugger. Er det Stammens Høvding, der taler til de frie Mænd? 
Taler han til de unge om Forfædrenes Bedrifter, om Kærlighed 
til Fædreland, til Modersmaalet og Minderne? Men jeg drømmer 
jo, jeg glemmer jo, at det er et Folk uden eget Fædreland, 
uden eget Modersmaal. Og Minderne? Ja, Gud bedre det, det 
er Minder om Slavekaar og Trældom, om Ydmygelse og Ned- 
værdigelse, ikke noget man ønsker at huske, men noget man 
ikke kan glemme. D,. v. s. naturligvis kan man det, for naar 
alt kommer til alt, saa kan det slaaes hen med, at man havde 
det egentlig godt i Slavetiden. 

»Du taler som du har Hovede til«, siger Anføreren paa sit 
Neger-Engelsk, til en Neger, der fingererer ved sin Tollekniv, 
»for sort Skind er nu sort Skind. Min Fader var Slave, og 
min ældste Broder var slavefødt, hvad gjorde det, meget Majs- 
mel, mange Sild, og »Buckra« (Negrenes Benævnelse af de 
hvide) var meget bedre mod os den Gang. Ser du, ejer du en 
Hest, du kører med den, hvad gør du saa? Jager Du saa paa 
den”op ad Bakke, glemmer. du at. låde den: puste  lidt.-paa 
Kingshill, glemmer du at give den noget at æde? Men naar du 
lejer en Hest, hvad gør du saa, I merely hax — jeg spørger 
bare.« Forstaaende Latter fra hele Kredsen. »Perfectly right«, 
hører. man nogle af Kvinderne mumle. »Jamen, Jimmy,« siger 
den unge, »Præsten siger dog, at man skal ....« »Ja, Præ- 
sten,« afbryder Jimmy, »det kan du da nok forstaa, han faar 
jo Penge for det, men mig kan ellers meget godt lide ham, 
bare mig kunde pudse ham med dette her daarlige Ben, saa 
mig kunde faa nogen Understøttelse.« Almindelig Jubel. »Det 
er ikke rigtigt at. lyve og .det.er ikke Tigtigt!at stjæle, "det er 
imod Guds Bud,« skærer saa en Kvindestemme igennem. Den 

kommer fra Margaret, der er »Helper«, d. v. s. Præstens højre 
Haand i Negerlandsbyen. Tavshed. Jimmy funderer lidt. »Lyve 
og stjæle.« siger han saa, »nej naturligvis, det ved jeg nok, nej 
fy for Pokker, men snyde og hugge det staar der ikke noget 
om, hvad Margaret? For Resten hvad var det du fortalte Præ- 
sten i Gaar, da han spurgte, hvorfor du ikke havde været i 
Kirke i Søndags, hvad Margaret ?« 

»Det ved jeg nok,« siger Margaret, »du skal ikke komme 
og fortælle mig noget, men jeg gjorde det, fordi jeg vidste, at 
han ellers vilde blive ked af det, for han siger altid, at han 
kan stole paa mig, og jeg holder saa meget af ham. Og des- 
uden, naar vi bare angrer det bagefter, saa gør det ikke 
noget.« 

»Ja, ja da,« siger Jimmy, »saa snyder vi Præsten og alle 
de andre Buckra, de har snydt os saa tidt, og saa angrer vi 
det bagefter.« 

>»Jou can't beat Jimmy, du kan ikke staa dig for Jimmy,« 
lyder det fra flere Sider, og Margaret bevarer en fornærmet 
Tavshed. 

Nu tager de yngre fat paa at fortælle Landsbyens Skandale- 
historier og efterligne Forvalterens Stemme. Æmnet er ikke 
meget sømmeligt, men de er Mestre i at fortælle, gestikulere og 
efterligne, og deres humoristiske Sans er uudtømmelig. Og 
dette her er rigtig noget for Børnene. De er egentlig saa kønne, 
Negerbørnene, har saadanne nogle bløde, uskyldige Barneansig- 
ter med de sorte Øjne og de skinnende Tænder. Stakkels 
Børn, de færreste er Genstand for en Faders Glæde og en Mo- 
ders Stolthed. Stakkels unge Mennesker derude i Negerlands- 
byerne, hvor findes de Idealer, der kan løfte eders Sjæl til en 
højere og renere Sfære? 

Margaret er imidlertid kommen sig af sin Fornærmelse, og 
hun fortryder, at hun ikke før skred ind mod den daarlige 
Tone;…skøndt det var jo smmæstensikke tlsaktholdesudskdalRo- 
berts kom listende ligesom Forvalteren den Aften, men hun 
føler sig alligevel som »Helper«, og tænk hvor det vil glæde 
Præsten, at hun ved Lejlighed kan fortælle, at »medens de 
dansede, ja dansede derovre, saa sad vi og sang fra det aller- 
inderste i vor Sjæl». 

Altsaa: skal vi ikke synge? Synge d. v. s. Sankeys Salmer, 
for her findes ikke Fædrelandssange, ikke Folkeviser. Saa be- 

gynder de at synge. Først langsomt og drævende, saa med 
stigende Inderlighed, næsten Ekstase. De synger ikke om Riget 
hernede, ikke om Livets Kamp og Livets Sejr, men de synger 
drømmende med Øjne, der dugges mere og mere, om Landet 
hinsides Jordan, om Kærlighedens evige Sommerland, med det 
stadige Refrain: in the summer land of love, in the summer 
land of love, om Sjælen, der har fundet Hvile i Himmerigs 
Havn. — 

Den tropiske Nat er lun og stille, kun den milde Sommer- 
vind hvisker gennem Tamarindens Blade og Palmernes let 
svajende Fjerkroner, Koralitten har spundet sit hvide Spind og 
udsender en næsten bedøvende Duft. Drømmeland sænker sig 
over Jorden. 

»Det er ligesom i Himmerig,« siger Margaret. 

»Har du været der?« siger Jimmy med en lidt tyk Stemme 
og visker i al Hemmelighed en Taare bort fra Øjnene, »sig mig 
for Resten, tror du ogsaa, vi skal være sort Skind dér?« 

»Nej,« svarer Margaret bestemt, »for der staar i Bibelen: 
AVirskulle "være, som: Ham. Håm er Kristus. Og. Han .var 
hvid.« 

>»Brødre,« raaber en ung Mand i Ekstase, »lad os beslutte, 
at vi aldrig vil synde mere.« 

»Ja, ikke før i Morgen,« siger Jimmy. »Men du kan for 
Resten godt fortælle Præsten, Margaret, at jeg kommer i Kirke 
paa Søndag, please God, for jeg er snart gammel nok til at 
jænkerpaa min Sjæl Ak"a "disse, kære;Børn” her, de" har 
endnu Livet for sig. De kan synde en god Tid endnu. Skrub 
nu ind med jer. Godnat!« 

Du kender en tropisk Blomst, der hedder Nattens Dron- 
ning. Kun om Natten udfolder den sin vidunderlig dejlige 
Krone og for en eneste Nat. Naar Sol staar op, visner den, 
synker sammen som et Bundt slatne Blade, og aldrig sætter den 
Frugt. Der er noget ved de laveste Klassers, Landnegrenes, 
Kristendom, der minder herom, en opblussende Følelse, der 
ligesom ikke sætter Frugt i Livet som det leves til dagligdags, 
noget ejendommeligt uvirkeligt fjernt, noget der ikke er overført 
til Viljen, til det sædelige Livs Krav. Men husk, inden du 
dømmer uretfærdigt, hvad det vil sige, for det første at bære 
Fortidens Arv. Som Fortiden kan kaste sine dybe Skygger ind 
over det enkelte Menneskes Liv og i flere Maader hæmme dets 

fulde harmoniske Udvikling saaledes, kan den ogsaa gøre det 
overfor en hel Slægt. Tænk paa, hvorledes Negrene modtog 
Kristendommen, som en knugende Overmagt, som den hvide 
Mands Religion, medens de selv stod retløse i et fremmed Land. 
De maatte bruge den svageres sørgelige Vaaben, Løgn og For- 
stillelse, og det er gaaet i Arv. De blev nedværdigede i deres 
Menneskeværd, og det har sat sine Mærker til den Dag i Dag. 
>»Du skal ikke stjæle«, blev der sagt til dem, der selv var 
stjaalne fra deres Hjemstavn; »du skal ikke ihjelslaa«, blev der 
sagt til dem, der blev slaaede ihjel for et godt Ord; »du skal 
ikke begaa Ægteskabsbrud«, blev der sagt til dem, hvor Æsgte- 
fælle blev skilt fra Ægtefælle ved Køb og Salg, naar det passede 
Ejermanden. 

Og husk fremdeles paa, at er der noget, der har brændt 
sig ind i Negrenes Erindring, saa er det vor Gerning at faa 
dem til at glemme det, at føles den sorte Farve som en Yd- 
mygelse og Skam, saa er det vor Gerning at pege paa lige 
Menneskeværd, vi hvis Hænder er plettede af uskyldigt Blod. 
Lige Menneskeværd — ja, hvem har maaske mest Værd, naar 
alt kommer til alt, den, der. har været den stærkeste og har 
begaaet Uret, eller den, der har været den svageste og har 
lidt Uret. Ogsaa hos Negrene findes Gudsbilledet, selv om det 
er skaaret i Ibenholt. 

Du har maaske lidt ondt ved at genfinde det hos den 
gamle Mutter, der kommer rokkende derhenne med sin korte 
Kridtpibe i Munden, en lang Kæp i Haanden og et Bundt 
Brænde paa Hovedet, men du vil ikke tvivle om det hos de to 
tolvaars Børn, der staa der oppe paa Skrænten under Konge- 
palmerne, der vokse langs Vandløbet. Er det Morgenens dug- 
vaade Friskhed, er det den dybblaa Himmel, er det den. vid- 
underlige Sol, der saar Guldstjerner paa det høje Græs, er det 
Bækkens sagte Rislen, er det Duften af Orangeblomsterne, der 
gør, at du føler dig hensat til Edens Have? Maaske, vist er 
det, at de to deroppe river dig ikke ud af Illusionen i Øjeblik- 
ket. — — — — — — 

Den islandske Hest som Husmandshest. 


Ved Dyrlæge Svend Larsen. 


Styrke, Nøjsomhed, Godmodighed. 


IDEN »Foreningen til Anskaffelse af Husmandsheste fra Is- 

land« blev oprettet, er nu 3 Aar henrundet, og i den Tid 
har adskillige Hundrede islandske Heste holdt deres Indtog i 
danske Husmandshjem. Medens Islænderen for Aar tilbage 
særlig anvendtes paa bestemte Egne med lettere Jorder og for- 
trinsvis i Jylland, spredes den nu over det ganske Land, og i 
vore Nabolande holdes der vaagent Øje med denne lille dygtige 
Hests Arbejde i vore Husmandsbrug. For ikke mange Åar siden 
var det ikke ualmindeligt, at Husmænd »trak paa Smilebaandet«, 
naar de saa en islandsk Hest eller blot hørte Tale om den. Nu 
bruges der Tusinder af disse Heste, og deres Ry gaar ud over 
vort Lands Grænser. 

Hvad er da Grunden til denne ændrede Opfattelse af »Is- 
lænderen« som Husmandshest? Svaret ligger i det Motto, Prof. 
Sdriidyskrev over sin" Artikkel her 1,5Atlanten«Nr5505 5 Man 
skal ikke skue Hunden paa Haarene«. Det vil med andre Ord 
sige, at man ikke, fordi Hesten er lille og uanselig, deraf maa 
slutte, at det Arbejde, den kan præstere, ogsaa maa være ringe. 
Det er før paavist, at Hestens Værdi som Husmandshest skyldes 
den i Forhold til dens Størrelse forbavsende store Arbejdsevne. 
Naar man kender lidt til de Vilkaar, hvorunder Hesten lever 
paa Island, forstaar man, at denne Hest maa blive lille, men 
ogsaa meget nøjsom og stærk. Hærdning fra Fødslen, sparsom 
Føde, megen Bevægelse i frisk Luft maa give Hesten ovennævnte 
Egenskaber. Det Arbejde, der forlanges af Hesten paa Island, 
er ofte strængt, og Hestens Styrke og Udholdenhed udvikles 
derved. Der køres ikke meget paa Island, da Køreveje kun 
findes faa Steder. Hesten trækker ikke, men bærer sin Byrde. 
Omstaaende Billeder viser nogle Eksempler herpaa. 

Ridehesten er en kraftig bygget, hurtig Pasganger, som paa 
Island kostede 310 Kroner; dens Moder er den afbildede Hoppe, 
som er af fortrinlig Bygning og netop af den Type, vi indfører 
i Husmandsbrugene. 


— 538 — 


Det Arbejde, der forlanges af den islandske Hest her i Lan- 
det, er jo meget forskelligt fra dens Arbejde paa Island. Gan- 
ske vist benyttes ogsaa en Del islandske Heste her som Ride- 

heste, men det er dog et meget ringe Antal i Forhold til de 
Heste, som anvendes i det mindre Landbrug og til Kørsel i 
Byerne og paa Landevejene. Vi maa altsaa huske paa, at de 
Heste, vi faar fra Island, maa forudsættes aldrig at have haft 

Sele paa. De yngre Heste har maaske overhovedet ikke været 
anvendte til noget som helst Arbejde, og de ældre har kun 
været benyttede som Ride- og Lastheste. Det er navnlig Last 
hestene, vi faar herned, og deres Arbejde har bestaaet i at 
bære — ikke at trække — Byrder. Altsaa maa saavel yngre 
som ældre Heste læres at udføre det Arbejde, vi forlanger af 
dem, enten det nu er for Markredskaber eller for Vogn. Det 
er heldigvis saaledes, at den islandske Hest af Naturen er god- 
modig og lærvillig. . Ja, :man forbavses ofte ved at se, hvor 


Ridehest. 


hurtigt den lærer sit nye Arbejde og i det Hele finder sig til- 
rette i de nye Forhold. Det er dog ganske naturligt, at ikke 
alle Heste lige let vænnes til at arbejde; i Almindelighed gaar 
det lettest med de ganske unge Heste (Heste i 3—4 Aars Alde- 
ren). Naturligvis er der Heste, som fordrer en Del Taalmodig- 
hed, inden de fuldt ud er fortrolige med alt i Husmandsbrugene 
forekommende Arbejde, men disse Hestes Antal er forholdsvis 
ringe... Det er sjældent, at en islandsk Hest viser sig ustyrlig, 
springer frem, rejser sig eller slaar til Tøjet. Den bør behand- 
les roligt og godt. Først spændes Hesten for en tom Vogn og 

trækkes frem ved Hovedet, indtil Vognen er sat i Gang. En 
Ejendommelighed ved den islandske Hest er, at naar den møder 
noget ukendt, bliver den ikke sky og løber løbsk, men staar 
pludselig stille og ser paa den ukendte Genstand. Dette op- 
fattes undertiden og meget fejlagtigt som Stædighed hos Hesten. 
Under saadanne Forhold maa man tale til Hesten, tage den 
ved Hovedtøjet og lede den frem. Hvis Pisken straks benyttes, 
begaar man ikke blot en uretfærdig og uforsvarlig Handling, 
men man kan ogsaa opnaa at gøre en saadan Hest stædig. 


Følhoppe. 


Det har i Aarenes Løb vist sig, at Husmanden udmærket for- 
staar at behandle den islandske Hest. Vi optræder altid med 
Glæde som Raadgivere overfor de Husmænd, som har faaet 
Heste gennem vor Forening, og det har vist sig, at forholdsvis 
faa Husmænd har henvendt sig til os i Anledning af, at de ikke 
kunde faa deres Heste vænnet til Arbejde. Faa Heste ere sendte 
tilbage til os i den Anledning, og de ganske faa Heste, vi har 


faaet tilbagesendte, fordi »de viste sig ustyrlige«, har ved en 


fornuftig Behandling let ladet sig tæmme, ja har endog som 
Regel vist sig at være Heste af den allerbedste Kvalitet, kun 

med et noget livligt Temperament, hvilket jo nærmest maa be- 
tragtes som en Fordel. Naar Hesten skal vænnes til at arbejde 
i Sele, er det indlysende, at Tilvænningen sker lettere, naar der 
anvendes et passende Seletøj, d.v.s. et saadant, som generer 
Hesten mindst under Brugen. Selen bør være godt tilpasset, 
og det bør helst være en Stavsele, da den islandske Hest har 
en kort, svær Hals, og som Følge deraf er der ikke saa god 
Plads til Selens Bringestykke. Hovedtøjet maa helst være uden 
Skyklapper og forsynet med et almindeligt glat Bid. 

Er Hestens Kaar paa Island ofte alt andet end blide, saa 
faar den det til Gengæld som Regel godt hos den danske Hus- 
mand. Det skal siges til vore Husmænds Ros, at de gennem- 
gaaende er gode ved deres Dyr. Derfor trives den islandske 
Hest godt hos Husmanden. Dens store Nøjsomhed, dens Evne 
til at udnytte alt — selv tarveligt — Foder i Forbindelse med 
dens goder Pleje”"der ydes den” her; "gør," at den" efterat være 
akklimatiseret, kan blive for trivelig. Man kan se, at Hestene 
blive saa »tykke som Pølser« eller som »Fedesvin«. Dette er 
naturligvis galt. Det skyldes sikkert ikke saa meget Overfod 
ring som Mangel påa Bevægelse i fri Luft. Naar man véd, at 
Hesten paa Island det meste af Aaret eller maaske hele Aaret 
maa søge sin Føde ude i den frie Natur og ofte maa tilbage- 
lægge lange Strækninger for at finde Føden, saa forstaar man 
ogsaa let, at den ikke godt taaler at mures inde i en dansk 
Heste- eller Kostald for maaske i daarlig plumret Luft at stald- 
fodres den meste Tid af Aaret. Det viser sig ogsaa, at der ofte 
optræder Sygdomme, navnlig Kværke, blandt Hestene, naar de 
den første Tid efter deres Ankomst her til Landet holdes paa 
Stald. Hestene ankomme hertil i Slutningen af Juli og 
August Maaned; de er da i god Foderstand og egnede til efter 
faa Dages Hvile at vænnes til Arbejde. Naar de kommer ud 
til Husmændene, bør de straks sættes paa Græs, og de bør ved- 
blive med at gaa paa Græs til sent paa Efteraaret — November, 
December — efter Vejrforholdene. Senere paa Efteraaret, naar 
Græsset er sparsomt eller i hvert Fald af ringere Kvalitet, er 
det rigtigst at tage Hesten ind paa Stald om Natten og give 
den noget Hø og Roer (Gulerødder) samt vænne den til at æde 
Havre. Kærnefoder skal den nemlig vænnes til, da faa af disse 
Heste - tidligere har smagt Kærne. Til at begynde med er det 
rigtigst at give en Hest 1 å 2 Pd. Havre daglig, helst sammen 

med lidt Klid. Senere maa Havrerationen rette sig efter det 
Arbejde, der forlanges af Hesten. Naar der gives tilstrækkeligt 
Hø og Roer, er det sjældent nødvendigt at give en Hest mere 
end 3 å 4 Pd. Kærne daglig, selv om den skal arbejde i Mar- 
ken” hele Dagen. Selv om en Hest den første Vinter ikke rigtig 
vil: trives, nytter det: ikke: at;'fylde megen "Hayvre”i den; "det 
skader snarere.  s»Islænderne« er ikke Kostforagtere; de æde 
med stor Appetit forskelligt Køkkenaffald, og det er ejendom- 
meligt at se, at de paa Græs fortrinsvis søge, hvad vi kalde 


Tømmertransport. 


daarligt Græs; ja, man kan se dem vrage den dejligste Kløver- 
mark for med stor Appetit at græsse ved Grøftekanter og lig- 
nende Steder. 

Om Foraaret er det vigtigt at sætte Hesten saa tidlig paa 
Græs som muligt, selv om Græsset er sparsomt. Det er nemlig 
ikke blot for Græssets Skyld, men maaske lige saa meget for 
at skaffe Hesten frisk Luft. Den haardføre islandske Hest stil- 
ler meget smaa Fordringer for at opholde Livet og udføre et 
stort Arbejde; men een Fordring stiller den, nemlig frisk Luft, 
og dette kan ikke fremhæves ofte nok. Naar Hesten derfor 

opholder sig i Stalden, maa der ikke være for tæt tillukket; 
der maa hellere være Kulde end daarlig Luft. 

Naar der undertiden klages over, at Hesten er engbrystig, 
har »Ang« eller blot, at den bliver forpustet, naar den skal 
løbe, saa er der ikke Tvivl om, at daarlig Luft i Stalden kan 
bidrage hertil. 

Der er imidlertid endnu en Faktor, som i denne Henseende 
er mere vigtig, nemlig Hestens tætte Vinterpels. Naar Hesten 
kommer hertil midt om "Sommeren, er dens Haarlag glat — 
omtrent som hos vore danske Heste, men ved Efteraarstide, 
Oktober—November, vokser Vinterpelsen frem. Den er bestemt 
til at beskytte Hesten mod Kulde, naar den om Vinteren gaar 
ude i Kulde og Slud paa Island. I vore Stalde og i det hele 
taget under vore Forhold er denne Pels for varm. . Det ses 
ofte, at Haarlaget er gennemblødt af Sved, naar Hesten staar i 
en varm Stald, og det samme bliver Tilfældet, naar den skal 
arbejde; den bliver forpustet og anses undertiden for at være 
enSbrVshsmE Der siger sig selv Fat'en”saadan"Hest”ikke'ervlet 
at holde ren; den bliver let befængt med Utøj og den er min- 
dre trivelig. Den islandske Hest bør derfor hos os være klip- 
petoms vinterens ogs denne Klipning "er" nemat-iværksætte. 
Den foretages med en lille Hestesaks (Haandsaks), der kun 
kostersnoslefraa Kroner ogysomertlet åt bruge: Hesten maa 
helst klippes to Gangc om Aaret; første Gang i Oktober Maa- 
ned og anden Gang omkring 1. December. Hvis man ønsker 
at faa opstaaende Man, som de norske Heste pleje at- have, 
skal den første Gang klippes af lige til Huden, og naar den er 
udvokset, klippes den fra Siderne, saa den danner en skarp 
Kam, der oventil ved Hjælp af en almindelig Saks gives en 
passende tilrundet Form. Da der ofte rettes Forespørgsler til 
os om Hestenes Klipning, har vi foretaget Undersøgelser over, 
hvilke Sakse der er bedst egnede hertil uden at være for dyre, 
og naar Henvendelse sker derom til vort Kontor, paatager vi 
os at sende disse Sakse til den almindelige Butikspris og led- 
saget af Brugsanvisning. Naar Hesten er klippet, bør den i 
den første Tid have Dækken paa i Stalden og ligeledes bør den 
tildækkes, naar den under sit Arbejde skal staa stille. Det er 
forbavsende at se, hvilken Indflydelse Klipningen har paa He- 
stens Velbefindende; den er livligere, mere arbejdsdygtig, men 
fremfor alt mere trivelig. 

Naar vi nu gennem en længere Aarrække har arbejdet paa 
at faa den islandske Hest indført i de danske Husmandsbrug. 
og naar vi ved at indføre adskillige Tusinde af disse Heste og 
saa vidt muligt bagefter følge dem i deres Arbejde i Husmands- 
brugene, dels ved betydningsfulde Forsøg, dels ved at indhente 
Oplysninger om Hestene hos Husmændene, saa kan vore Erfa- 
ringer udtrykkes saaledes : 

Den gode islandske Hest er fortrinlig egnet for Husmands- 
brugene, fordi den arbejder godt og yder paa Grund af sin Nøj- 
somhed den billigste Arbejdskraft, nogen Hest kan yde. 
Den er bedre og billigere saavel i Indkøb som navnlig at holde 
end den tarvelige »Russer«, som den ogsaa efterhaanden mere 
og mere fortrænger. Vi tage næppe fejl, naar vi sige, at det 
mindre Landbrug i Aarenes Løb sparer Millioner ved i størst 
mulig Udstrækning at anvende gode islandske Heste fremfor 
russiske. 

Men nu kommer det vanskelige Spørgsmaal: Kan vi ogsaa 
skaffe alle de islandske Heste, som det mindre Landbrug efter- 
haanden vil fordre? 

Dette Spørgsmaal maa desværre besvares benægtende. 
Ganske vist udfører Island 3—4000 Heste aarlig, men kun en 
mindre Del af disse Heste anse vi for at være egnede som Hus- 
mandsheste. Her gælder det at være kritiske og vide, at der er 
en ligesaa stor Forskel paa islandske Hestes Værdi, som der f. 
Eks. er påa jyske Hestes Værdi. Der kan godt leveres Heste her 
for ca. 100 Kr. pr. Stk., men at købe saadanne Heste vilde i 
høj Grad være at »spare paa Skillingen og lade Daleren gaa«. 
Selv en Hest af noget bedre Kvalitet end ovenfor nævnt betaler 
det sig ikke at indføre, da den høje Fragt og øvrige paaløbende 
Udgifter ere ens for alle Heste. Det betaler sig ubetinget. bedst 
for Husmændene at anskaffe de virkelig gode Heste, og at frem- 
skaffe disse Heste har været vor Opgave, og heri er nedlagt et 
meget stort Arbejde. 

Hestene ankomme hertil i Slutningen af Juli og August 
Maaned — paa andre Tider indfører vi ikke Heste —, men det 
gælder om i Tide at sikre sig de gode Heste, og dette kan na- 
turligvis bedst gøres, naar vi tidlig paa Foraaret kan danne os 
et nogenlunde paalideligt Skøn over, hvor mange Heste vi skal 
bruge. Derfor er det vigtigt ikke blot for os, men ogsaa for 
Husmændene, at Bestillingerne indsendcs til os tidligt. Vi 

vente at kunne modtage Bestilling paa indtil ca. 1000 Heste; 
mere tør vi i hvert Fald foreløbig ikke love. 

Vi har jo altid saa vidt muligt taget Hensyn til de paa Be- 
stillingssedlerne anførte Ønsker med Hensyn til de bestilte He- 
stes Køn, Farve, Alder etc., og dette vil ogsaa i Fremtiden ske. 
Vi vil imidlertid raade til ikke at fremsætte alt for mange saa- 
danne Ønsker, ikke blot fordi det i høj Grad besværliggør Eks- 
peditionen af Hestene, som nok såa meget, fordi man derved 
kan tvinges til at overse det vigtigste for det mindre vigtige. 


Høhøst. 


Det vigtigste er nemlig for den enkelte Husmand af faa Heste, 
som er bedst egnede til at udføre det Arbejde, han skal have 
udført med sine Heste; mindre vigtigt er det, om det er Hopper 
eller Valakker, om de er sorte eller røde osv. 

Det vigtigste for os at faa Kendskab til er derfor, hvor 
megen Jord der skal dyrkes med de bestilte Heste, men navn- 
lig af hvilken Beskaffenhed denne Jord er, om Hestene tillige 
skal anvendes til Landevejskørsel etc. Hestene indføres i Alde- 
ren 3—8 Aar, og da disse Heste ere sent udviklede (først fuldt 
udviklede i henved 10 Aars Alderen), men til Gengæld ogsaa 
blive meget gamle (som Regel 30—40 Aar), saa vil det let for- 

staas, at f. Eks. en 8 Aars Hest er den bedste til Anvendelse i 
stræng Lerjord eller til Mælkekørsel, medens en god 3—4 Aars 
Hest, selv om den i Øjeblikket er en Del mindre end den noget 
ældre Hest, dog maaske i Tidens Løb vil blive den hedste, 
naar den kommer til at arbejde i lettere Jord og kan udvikle 
sig under en rigeligere Ernæring, end der vilde være blevet budt 
den paa Island i Udviklingsalderen. 


I Tilslutning til foranstaaende Artikel af Dyrlæge Svend 
Larsen skal vi anføre en Udtalelse fra Formanden for Husdyr- 
brugsudvalget i Husmandsforeningerne paa Sjælland, Hr. Carl 
Jensen, Kolmosehus, der nu i en Aarrække har arbejdet med 
islandske Heste i sit eget Husmandsbrug. 


Den islandske Hest i det praktiske Husmandsbrug. 


Naar jeg her skal skrive lidt om den islandske Hests prak- 
tiske Arbejde ude i Husmandsbrugene, da gør jeg det gerne, thi 
naar man kender, hvilken Udbredelse denne Hest har faaet i 
Husmandsbrugene i de sidste Aar, maa det erkendes, at den nu 
er anerkendt som en god Husmandshest, ja vel som den Hest, 
der de allerfleste Steder egner sig bedre for det mindre Land- 
brug end nogen anden Hest. Dens sjældne Flinkhed, Udhol- 
denhed og Nøjsomhed gør den særlig velset hos Husmændene, 
og det er mig en Glæde at arbejde for denne Sag, thi den fører 
megen Glæde og Tilfredshed. med ind i de mange Husmands- 
hjem, som modtager den islandske Hest. 

Det er jo for en stor Del Husmænd, som ikke før har 
haft Heste, der nu er sat i Stand til gennem Husmandsforenin- 
gernes Hesteindkøb at faa deres egen billige Trækkraft, men 
der er ogsaa mange, som før har haft en stor Hest, der nu har 
faaet Forstaaelse af, at det er bedre at have to smaa Heste, og 
ligesaa er der en-Del, som ellers har haft russiske Heste, der 
nu gaar over til at holde »Islændere«, og det er ubetinget rigtigt, 
thi brugt fornuftigt er der ingen Hest, man føler sig mere til- 
freds med, end den lille »Islænder«. 

Men naar nu denne Hest indføres i saa stort Tal, er det 
naturligt, at der spørges, hvilke Redskaber der kan anvendes 

til denne Hest, thi det er jo givet, at det bedste Resultat og den 
største Tilfredshed fremkommer ved rigtig Brug. 

Det gælder jo, at Hesten befinder sig bedst, naar den stilles 
under de mest gunstige Forhold, og det gælder derfor om at 
have Redskaber og Vogne, som passe til smaa Heste, da det jo 
er en Selvfølge, at for store Redskaber piner Hesten, og haves 
saadanne, vil der ikke blive Tilfredshed hverken hos Manden 
eller Hesten, og derfor gælder det om at have Redskaber, som 
passer. 

Først og fremmest gælder det at have gode. Seler, og her 

Islandske Heste forspændt en 5 Tands Kultivator. 


er ubetinget Stavseler de bedste; Hesten kan ogsaa trække i 
Bringseler, men de trække lettere og derved mere i Stavseler. 
Dernæst kan der spørges, hvilken Plov der er den bedste, og 
jeg vil dertil sige, at det er ikke let at pege paa en bestemt 
Plov som den bedste, da der findes saa mange gode Plove, men 
enhver lille Plov (de saakaldte Enspænderplove).trækker to Is- 
lændere med Lethed, og af Harver kan de med Lethed trække 
en Letharve med 24 Tænder, en Howardsharve med 36 Tænder 
og en Svenskharve med 7 Tænder. Endvidere vil jeg pege paa 
et af de nyere Redskaber, nemlig Kultivatoren. 

Ovenstaaende Billede viser 2 »Islændere« for min 5 Tands 
Kultivator; de klarer sig udmærket med at trække en saadan, 

og det er jo et Redskab, som udfører et stort og godt Arbejde. 
Jeg har ønsket særlig at pege herpaa, da jeg mener derigennem 
at kunne bevise, at vi saa udmærket kan følge med med Hen- 
syn til moderne og gode Redskaber, ogsaa naar vi har »Islæn- 
dere« til at trække dem. 

Hosstaaende Billede viser en af mine »Islændere« for en 
af de smaa Radrensere fra Klippinge. Det er en Fornøjelse, 
naar man har en saadan god lille Renser og kan sætte sin 
»Islænder« for i Stedet for selv at skulle skyde den, og denne 
lille Renser har den Fordel fremfor de større og dyrere, at 


Radrensning. 


Hesten saa udmærket magter den, og man er derfor i Stand til 
at udføre et godt Arbejde med den. 

Jeg har nu peget paa en Del Redskaber, som egner sig til 
den islandske Hest, og jeg haaber, at Læserne her har faaet 
Forstaaelse af, at det gælder om, at baade Hest og Redskaber 
passer sammen. 

Dernæst vilde jeg gerne have Lov til at pege ganske kort 
paa Vogne.. Hvad angaar faste Vogne til Arbejdsbrug kan blot 
lige siges, at de almindelige smaa til en stor eller 2 smaa Heste 
passer godt, og for Fjedervogne gælder det samme; men der er 
en anden Vogn, som for dem, der kun har 1 »Islænder«, er værd 
at pege paa. 


— 549 — 


Nedenstaaende Billede viser en graa, islandsk Hoppe, for- 
spændt en Jompe. Hoppen købtes for 2 Aar siden gennem Hus- 
mandsforeningen som 3-aarig. Paa disse Vogne kan sidde 4 
Personer, og da det er lette Vogne, trækker en »Islænder« paa 
nogenlunde Vej med Lethed 4 Personer. Jeg peger herpaa for 
at vise, at en Mand med en »Islænder« godt kan køre for 
Familien. 

Jeg har nu ganske kort skildret den islandske Hest og hvad 
dertil hører i det praktiske Husmandsbrug, og kunde disse Li- 
nier bidrage til, at den allerede store Interesse for den islandske 


Et Jompe-Køretøj. 


Hest udvikledes, vilde det glæde mig og sikkert mange med 
mig, thi det er en Vinding for den enkelte som for hele Landet, 
jo mere denne Hest bliver anvendt. Der spares derved store 
Beløb til Indkøb og ligesaa til Foder. 


Et Bevis for, at den islandske Hest efterhaanden har vundet 
mere og mere Indpas i det danske Landbrug — specielt Hus- 
mandsbruget — ses ogsaa deraf, at der nu hvert Aar ved For- 
eningen af jydske Landboforeningers Udstillinger findes en sær- 
lig Afdeling for disse Smaaheste, og uddeles Præmier dertil. 

Paa den fornylig afholdte Udstilling i Fredericia var frem- 

Islandsk Karavane paa Fredericiaudstillingen. 


STN HELER 


stillet en hel Del »Islændere«, der flere Gange daglig præsen- 
teredes under Rytter. 

For at illustrere, hvorledes den islandske Hest i sit Hjem- 
land bliver benyttet — ikke som Trækdyr, men som Lastdyr — 
havde Foreningen af jydske Landboforeningers Konsulent, L. 
Frederiksen, der siden sit Ophold paa Island interesserer sig 
meget for »Islændere«, faaet arrangeret en hel lille Karavane, 
der viste, hvorledes Transporten af de forskellige Landbrugs- 
produkter og Bygningsmaterialer foregaar paa Island. 


Om Engvanding. 
Ved Eggert Briem, Videy. 
(Slutning). 


Di godt Eksempel paa, hvor uforsigtigt det er at gaa ud fra, 
at Betingelsen for de Planters Vækst og Trivsel, som oftest 
forekomme i en bestemt Jordbund, netop er Jordbunden, har 
man i de saakaldte Sandplanter, idet de maa anses, fremfor alt 
andet, afhængige af, at Jorden er tilstrækkelig tør, men i 
andre Henseender tiltrænge de ikke Sand fremfor anden Jord 
for at kunne trives. Det er mig f. Eks. bekendt, at Mare- 
halm, som Botanikere ellers hævde ikke opnaar fuldstændig 
Modenhed undtagen i Flyvesand, vokser mange Steder paa Øer 
i tørt Muldlag. Den er da ofte meget kraftig og opnaar fuld- 
stændigere Modenhed end de Marehalmsplanter, som vokse i 
Sand; Mulden er frugtbarere end Sandet. Endvidere vil jeg be- 
mærke, at Sivaldi Bjarnason i Reykjavik har fortalt mig, at 
han kender Eksempler paa, at Marehalm er bleven plantet i 
Hustage af Myrgræstørv og at der trivedes den ikke mindre 
godt end i Sand. 

Paa lignende Maade tænker jeg, at Careæxarter fra vaad 
Jord og Eriophorum ere langt mere afhængige af Vandet end 
Jordbundsarten, for saa vidt Mangel paa Plantenæringsstoffer 
ikke staar i Vejen for Vækst og Trivsel. Jeg antager derfor, at 
der fra Jøkelvandet ikke stammer nogen Fare for »Halvgræsvan- 
dingsvegetationen«, saa længe der findes tilstrækkeligt Vand, og 
mangen naturlig Engvanding viser da ogsaa, at man neppe be- 

bøver at frygte noget i den Henseende, saalænge Vandet ikke 
formindskes. 

Paa Grund af, at det paastaas, at der er mange Eksempler 
paa, at Vintervanding har været til Skade, vil jeg anmode Folk 
om nøje at iagttage Vegetationen paa Vandingsstedet i Forbin- 
delse med saadanne Iagttagelser, idet det kan gerne være Til- 
fældet, at inden Vandingen foretages, findes der paa Stedet ikke 
Vintervandingsvegetation, men en anden Slags Vegetation, som 
ikke taaler Halvgræs- eller Vintervanding. 

Hvis dette er Tilfældet, maa den Vegetation nødvendigvis 
udgaa og Afgrøden formindskes i Forhold dertil i Begyndelsen, 
mens Vegetationen er ved at forandre sig til »Halvgræsvandings- 
vegetation«. 

Jeg gaar ogsaa ud fra som givet, at Vintervanding giver 
daarligt Resultat, hvor der afvandes tidlig paa Sommeren og 
mange Grøfter ere blevne gravede for at tørlægge desto bedre, 
paa Grund af, at da river man ned tilligemed at man bygger 
op. Imod ethvert Tegn paa »Halvgræsvandingsvegetation« kæm- 
pes da i Sommertiden ved at fratage den Vandet og paa den 
anden Side ved Vintervandingen nedslaar man den anden Vege- 
tation, som Tørlæggelsen i Sommertiden har tvunget frem. 

I denne Forbindelse kan nævnes, at Myren om Foraaret, 
som bekendt, nygrødes tidligere end Helgræsarealerne, paa 
samme Tid som Fugtigheden eller Væden ved Udgangen af 
Vinteren er størst i Jorden, men tillige ophører tidligere at vokse 
end Helgræsarealerne, samtidig med at Jorden tørres, og tid- 
ligere i tørre Somre end ellers. 

I sin Beretning her foran beretter Gudm. G. Bårdarson om 
et haandgribeligt Eksempel paa, hvor Vintervanding kan blive 
til stor Nytte; han kan begynde at slaa en Vintervandingseng 
en fjorten Dages Tid, før end Høhøsten begynder andre Steder 
i Omegnen. Bårdarson gør saa udmærket Rede for Grundene 
hertil, at det er unødvendigt at gaa nærmere ind paa denne 
Sag. 

Men det er ikke tilstrækkeligt at kunne forklare sig Aar- 
sagerne til, at Vintervanding giver et godt Resultat. Man maa 
ogsaa blive klar over Grunden, naar den giver et daarligt Re- 
sultat. Saa længe Aarsagerne hertil ikke ere fuldt ud oplyste, 
.kan man aldrig være sikker paa, at Engvanding ikke kan mis- 
lykkes. Men, som før bemærket, peger Naturen i den Retning, 

at Vanding paa vaad Jord, »Halvgræsvanding«, skal udføres paa 
den Maade, at lade Jorden staa under Vand den størst mulige 
Del af Aaret samtidig med, at Vandet kan fornyes tilstrækkelig 
i Jordbunden og at Halvgræskulturen er bedst tjent hermed.” 

Af det, som allerede er bleven sagt om Engvanding, haaber 
jeg, at man vil kunne forstaa, at det er nødvendigt at frem- 
skaffe Kundskab i den Henseende her i Landet ved in- 
denlandske Iagttagelser og Forsøg. 

Jeg haaber, at det er lykkedes ved disse Linjer at forklare 
for en Del, hvori Arbejdet bestaar, og gøre forstaaeligt, i hvil- 
ken Retning Iagttagelser og Vandingsforsøg skulle gaa, for at man 
skan gøre sig Haab om en Løsning, som afgiver solid Kundskab 
om, hvorledes Engvanding skal udføres her i Landet. 

De af Vandets Virkninger, som ere gavnlige for Græskul- 
turen og anden Nyttevegetation, bestaa hovedsagelig deri: 

1) at Planterne faa det Vand, som der er nødvendigt for 
dem og de stadig have behov i Stedet for det Vand eller 
den Fugtighed (Væde), de maa afgive, 

2) at Vandet opløser Stofferne i Jorden, hvorved Plantenæ- 
ringsstofferne komme Planterne til Nytte, 

3) at Vandet forøger Jordvarmen, idet det formindsker Fro- 
stens og Foraarskuldens Indflydelse paa Jordbunden, 

4) at Vandet indeholder Næringsstoffer, tildels uopløste som 
Grums og tildels opløste i Vandet, ligesom Sukker i Suk- 
kervand eller Salt i Saltvand.. Envidere indeholder fly- 
dende Vand oplivende og plantenærende Luftarter fra At- 
mosfæren, 

5) at Vandet fører bort med sig og udvasker for Plante- 
væksten giftige Stoffer i Jordbunden. 

Alle disse Vandets Virkninger ere ikke mindre gavnlige for 


") Hvor Vandet siver passende hurtigt ned i Jorden, fornyes det i 
Madjorden af sig selv. Men det kan hænde, at Underlaget under 
Madjorden eller Undergrunden er vandtæt eller næsten vandtæt, 
eller selve Overgrunden er af en saadan Beskaffenhed, f. Eks. saa 
lerholdig, at Vandet vanskelig siver ned, hvorfor Vandet i Jordbun- 
den bliver stagneret Vand. Hvor det er Tilfældet, kan det ventes, 
at det viser sig at være heldigst at aflede Vandet en Gang imellem 
og tørlægge bedst muligt i Mellemtiden, mens der ikke vandes, idet 
Vandet efter Omstændighederne ikke fornyes tilstrækkelig paa an- 
den Maade. | 

Halvgræs- end Helgræskulturen, men hvilken af disse to Vege- 
tationsformer, man har for sig eller der gør sig stærkest gæl- 
dende, afhænger af Vandmængden i Jorden, idet Planterne be- 
høve og taale mere eller mindre Vand, eftersom de tilhøre den 
ene eller den anden Planteart. Derfor maa man afpasse Vandings- 
metoden efter den Vegetation, som efterstræbes, ellers afpasser 
Vegetationen sig efter Vandet. 

Skadeligt er Vandet derimod hovedsagelig i følgende Hen- 
seende: 

1) at det kan foraarsage Kulde og Surhed i Jorden, 

2) at det kan opløse Plantenæringsstofferne i Jordbunden 
hurtigere end det er heldigt, saaledes at de føres bort med 
Afløbet, 

3) at det kan opløse Giftstoffer i Jorden og derved forgifte 
Jordbunden for Plantevæksten. 

Den første af disse skadelige Virkninger maa man se at 
undgaa, den foraarsages af stagneret Vand. De to sidstnævnte 
vil man neppe behøve at tænke over, de ville ikke gøre sig saa 
stærkt gældende her i Landet, at det kan have skadelige Følger. 

Engvanding kan have saa stor Betydning, at der er al 
Grund til at fremskaffe de bedst mulige Oplysninger om, hvor- 
ledes den skal udføres, for at den kan blive saa rentabel som 
muligt, og man maa da tage i Betragtning paa den ene Side 
Omkostningerne og påa den anden Side, hvor stor Høafgrøden 
er og at Kvaliteten er god. 

For Tiden er det derfor særlig nødvendigt at indsamle de 
flest mulige og bedst mulige Iagttagelser over Engvanding 
her i Landet, for at den Erfaring, som Engvandingen har frem- 
skaffet, kan føre til klar og tydelig Kundskab om, hvorledes 
Vandet bedst kan udnyttes til Forøgelse af Græsvæksten og 
Høafgrøden. 


Nordpolen og Polareskimoerne. 
Ved Polarfareren Knud Rasmussen. 


Offentligt Foredrag i Foreningen »De danske Atlanterhavsøer« i Odd Fellow- 
palæets store Sal den 11. December 1909. 


DE er vel næppe noget andet Ord, der Menneskealdre.igen- 
nem i den Grad har samletSensationen om sig og, om 
jeg saa maa sige, kastet Verdensberømmelse i Grams, som Nord- 
polen. 

Det vil være unødvendigt her at give nogen Oversigt over 
de Polarfarere, der gjorde deres Navne udødelige gennem Nord- 
polen uden at have naaet den. Nu da to Mænd strides. om 
Førsteretten og Æren, vil det være billigt, kun at holde sig til 
disse to, Peary og Cook. 

Men i samme Aandedræt som disse Navne nævnes og 
staar for vor Bevidsthed med hele deres straalende Verdens- 
berømmelse, i samme Aandedræt kræver Retfærdigheden, at og- 
saa Polareskimoerne, hvis hele arktiske Kultur ene betin- 
sedet'déres! Held og” Sejr;usammen med .demi føres ind under 
den Hyldest, som den ganske Verden har beredt Mandsmod 
og Stordaad. 

Lad mig her straks forudskikke, at det ikke her er min 
Hensigt at give noget personligt Bidrag til den standende Strid 
mellem Peary—Cook og deres Tilhængere; naar jeg kommer 
ind paa Spørgsmaalet: Kampen om Nordpolen, da er det 
kun, fordi ingen, der vil skildre Polareskimoerne, kan komme 


udenom denne. 

Som De vil vide, bor disse Mennesker norden for alt og 
norden for alle-andre' is denne Verden, og Aarhundreder 
igennem har de som Følge af denne Isolation kæmpet sig gen- 
nem deres barske Vintre med Kulden og det store Mørke og 
fejret de arktiske Somres glade Fangstleben, alene, upaavirkede 
og uden fremmed Indblanding i deres Kultur, Sæder og Skikke. 

Allerede som Barn havde jeg i Grønland hørt meget om 
dem; men det var mest som fjærne Sagn om vilde Menneske- 
æderen farlige Jægere, deriboede oppe1i Nærheden, af, selye 
Nordenvinden, helt ude ved Landenes Grænser, hvor der 
altid var Nat og hvor ingen Sommer tøede Havenes Is. 

De Mennesker maa jeg op til, besluttede jeg som tolv Aars 
Dreng, og denne Beslutning, som det senere aldrig lykkedes 
mig at knibe uden om, har ført til, at jeg gennem gentagne 

Ophold iblandt dem saa at sige er bleven optagen i Stam- 
men som en af deres egne, som Ven og som Jagtkammerat. 

Der findes deroppe ikke den Jæger, jeg ikke har jaget sam- 
men med, og vel næppe det Barn, jeg ikke kender ved Navn, 
men Stammen er jo heller ikke stor, c. 200 Individer. 

Disse Mennesker, som ikke har noget blivende Sted, men 
lever som deres Vildt paa Træk og Vandringer, er fødte Polar- 
farere. Fra Barnsben af hærdes de i en ubarmhjertig Kulde, og 
deres Næringsvej, som næsten daglig udsætter dem for vold- 
somme legemlige Strabadser og pludselige Farer, der skærper 
Aandsnærværelsen og gør Dødsforagten til en Selvfølge, bevirker, 
at de maa anses for uovertræffelige som Ledsagere paa Polar- 
rejser. 

Dette saa Peary under sit allerførste Besøg iblandt dem og 
fra samme Øjeblik var Polareskimoerne uløseligt knyttede til alle 
hans senere arktiske Rejser. Uden disse Eskimoers Hjælp 
vilde maaske Pearys Navn have haft en hel anden Klang; thi de 
har fulgt ham paa alle hans Rejser, forladt Hus og Land 
og Slægt og sat hele deres Eksistens som Indskud i Realisa- 
tionen af en fremmed Mands fanatiske Rejseplaner. 

Navne som Pan, Piuv, Odaq, Igg, Uodl, Augm burde være 
verdenskendte, ligesaa vel som Itruk og Abil, der fulgte Cook. 

Og disse Eskimoers frygtløse Voven Livet for Løsningen 
af Opgaver, som de selv blot anser for Udslag af de besynder- 
lige hvide Mænds mange fikse Ideer — og Vidtløftigheder, 
viser tilgavns, hvilken Overflod af Dødsforagt, hvilket 
Overskud af Mod de er i Besiddelse af, naar de først har 
tilsagt en Mand deres Bistand. 

Det er ikke Folk, som stikker Halen mellem Benene og 
løber deres Vej, naar de møder Farer og Isskruningers evinde- 
lige Haabløshed. 

Eskimoerne er et Vandrefolk, der altid længes efter Foran- 
dring og Overraskelser, de er Folk som holder af at strejfe 
og søge efter nye Jagtmarker, nye Muligheder og skjulte Ting. 
De ersfødte med: alle-Opdagerens-Tilbørjelis heder tee 
Videlyst, og de har alle de Egenskaber, der skaber Opdage- 
ren under deres Himmelstrøg. 

Saasnart en Eskimofamilie har taget nyt Land, kender den 
i Løbet af forbavsende kort Tid alt Opland i Miles Omkreds, 
Veje og Genveje, Sletter, Fjælde, ja alle de forskellige Natur- 

forhold, som en Jæger maa være kendt med, for at han kan 
søge at møde sit Bytte. De studerer Indlandsisen, finder jævne 
Opstigningssteder og Slæderuter til andre Kyster og andre Chan- 
cer, og Havet rummer snart ingen Hemmeligheder i alle 
Spørgsmaal, der vedrører Sødyrenes Træk og Yndlingssteder. 

Jægeren holder i det hele taget af at komme bort fra det 
gamle og ind i den hele stimulerende Spænding, der 
følger med Jagen og Søgen under fremmede Forhold. Og han 
forstaar at værdsætte denne Egenskab og disse Tilbøjeligheder 
ogsaa hos andre. 

Jeg glemmer aldrig den glade Sensation, det vakte blandt 
Stammens Jægere, da jeg i 1904 kom kørende op til dem sam- 
men med Osarkak og fortalte, at jeg var paa Vej til Ellesmeres- 
land, fordi »jeg længtes efter at smage Moskusoksekød«. 
Der skal jo nemlig altid, efter deres Mening, være en fornuftig 
Realitet bag ens Handling. Aah, hvor de forstod mig! De 
vidste, at det var »to Sole« siden at jeg havde forladt mit 
Land og min Slægt og at jeg var undervejs endnu, stadig med 
det samme Maal for Øje. Det respekterede de. Og jeg blev 
glad og rørt, da en gammel Aandemaner, Masaitsiah, hilste mig 
med et Udraab om, at det var godt, at jeg i mit Land ikke 
havde glemt mine gamle Kammeraters Jagtglæder; og såa er- 
klærede han, at alle de unge Jægere vilde kappes om at vise 
mig det Land, jeg aldrig havde set, og de Fangstdyr, jeg endnu 
ikke havde nedlagt. 

Og det gik, som han sagde. To af Stammens bedste Mænd: 
Uvdloriak, Osarkaks Broder, og Uvdloriarssuak, Angutikavsaks 
Søn, erklærede straks, at de vilde med. Der var ingen Be- 
tænkeligheder og ingen Forberedelser nødvendige, for en Eskimo 
er altid rustet til Langfart. Allerede næste Morgen tog vi af- 
sted paa den 100 Mil lange Slæderejse og jagede saa sammen 
i flere Maaneder og oplevede de mærkeligste Ting. Og vi rejste 
sammen som Kammerater, som jævnbyrdige, og der var 
ikke Tale om at de, for den lange Tid de sammen med mig 
var væk fra deres Familie, vilde have Spor af Betaling, nej, 
dette var jo bare et Afsnit at deres Liv, og de vilde skam ikke 
være mine betalte Tjenere. 

Paa samme Maade er det sikkert til en Begyndelse gaaet 
Peary og andre Polarfarere, der kom herop — men ogsaa kun 
"til en Begyndelse. 

Under de første Ekspeditioner indvilgede de nemlig med 
Glæde i at drage Nord paa, fordi de mente, at Rejsen kunde 
resultere i Fundet af nye Mennesker, ukendte Jagtmarker eller 
dog Land, egnet til Beboelse. Men senere, da man fik dem 
forklaret, at Livsfaren' kun gjaldtet geografisk Punkt; 
et Sted ude i øde Skrueis, hvor der hverken var Mennesker, 
Vildt eller Land, saa blev Strabadserne dem uendelig formaals- 
løse, og saa gav de sig til at smæde over Nordpolsfarerne. — 
Og øjeblikkelig var den eskimoiske Humor til rede med en 
Vits, der til Fuldkommenhed skulde tilkendegive deres Opfat- 
telse af alle saadanne Rejsers Haabløshed. Og den eskimoiske 
Folkevits døbte Nordpolen: silarssåp kalaserssuanga, hvilket 
udlagt betyder Jordens Navle, og for Fremtiden kaldtes da alle 
Nordpolsfarere for >dem, der svar komne" udfforfattlede 
elter Jordens-N avle 

Og nu fik deres Deltagelse helt nye Motiver, dels var det 
Respekten for Peary, — man har ofte fortalt mig, at »han 
spurgte med en saa stærk Vilje til at ville opnaa sit Ønske«: 
någgarnek ajornarsitdlardlune, at det ikke lod sig gøre at sige 
Nej — dels var det naturligvis ogsaa Lysten til gennem Del- 
tagelse fatsferhyerve; fsis? Bøsser, sTLræskKnivenoseseRrEREN ER 
deres personlige Interesse for Maalets Løsning, deres Ærger- 
righed efter at naa frem var nu ganske sat ud af Spillet. 

Disse Ekspeditioner har forstaaeligt revolutioneret hele den 
lille Stammes tekniske Kultur. Da Peary første Gang kom 
derop, stod Stammen i alt væsentligt paa et Stenalderstrin. 
Skydevaaben kendtes saa at sige ikke, det fornemste Vaaben 
paa Landjorden var Buen, til Søs Harpunen. Nu har saa godt 
som alle Fangere vor Tids mest moderne Bagladevaaben, og 
efter den halve Menneskealders Paavirkning, den amerikanske 
Nordpolsfarer har givet dem, har de ganske overfløjet deres 
Stammefrænder i dansk Grønland i deres Redskabers Kvalitet 
og hele tekniske Udstyr. Men de har ogsaa maattet betale 
ganske artigt for det, baade med Arbejde og Ræveskind. Ganske 
vist har de i de senere Aar ogsaa tiltusket sig Redskaber, 
Knive, Bøsser o. Il. gennem de skotske Hvalfangere; men det 
synes at have haft større Tilfældighed over sig, og siges maa 
det, at det er Peary, der har givet Stammen dens nuværende 
Trin paa Erhvervskulturens Omraade. 

Paa sin forrige Rejse mod Nordpolen havde Peary ikke” 

mindre end 70—80 Eskimoer, Mænd, Kvinder og Børn, med 
paa sit Skib til Grants Lands Nordspids; paa sin sidste Rejse, 
hvor han naaede Nordpolen, har han antagelig haft ligesaa 
mange med til sit Vinterkvarter. Det er med andre Ord alle 
Stammens bedste unge Mænd, for de gamle lader han naturlig- 
vis blive hjemme. 

Kan "mån tænke sig et" Folk give et alvorligere, 
mere omfattende Kontingent til videnskabelig Forsk- 
ning! Men en saadan Eksportering af Stammens ypperste 
Kræfter, selv om den kun er foreløbig, vilde selvfølgelig i Læng- 
den rumme en stor Fare for det lille Samfund, og man maa 
derfor i første Række lykønske Eskimoerne til, at Nord- 
polen nu endelig er naaet. 

Det kunde maaske i denne Forbindelse more Dem at høre 
en Besked, som en ung Bjørnejæger engang bad mig bringe til 
den civiliserede Verden; vor Samtale fandt Sted det Aar, hvor 
Peary efter 2 Aars Ophold i Stammen netop lod dem puste 
ud, og da Cook saa kom derop og ogsaa vilde til Nordpolen. 
»Hør, nu er det snart for galt med denne Nordpol, den gør os 
jo tilsidst helt hjemløse! Det er nu paa Tide, at den naas, om 
ikke for andet saa dog for at skaffe os heroppe Ro i vor Næ- 
ring. I hvide Mænd, som ellers er stærk i store Ting, vi ikke 
forstaar os paa, har da endelig foresat Jer noget, I ikke kan 
klare. Men nu kan I ikke være det bekendt længere, om ikke 
for andet, saa dog for den store Navles Skyld!« 

Nu har Odak, som Manden hed, endelig faaet Ro, og han 
har oven i Købet sammen med Peary selv været med til at af- 
sløre den store Navles Hemmelighed. 

Jeg maa fortælle endnu et lille Træk om samme Odak, 
der har deltaget i saa at sige alle Pearys Nordpolsrejser. 

Det var i Aaret 1906, det Aar da Peary naaede 87714' og 
satte en foreløbig Rekord længst mod Nord. Peary havde den- 
gang, saavidt jeg husker, 6 Eskimoer med sig, blandt disse 
Odak. Eskimoerne havde i flere Dage foreholdt Peary, at de 
nu maatte vende om, hvis de ikke skulde sulte ihjel paa Til- 
bagevejen ude i Isørkenen; men Peary holdt haardnakket paa, 
at de endnu maatte holde ud nogen Tid. De havde haft mange 
Uheld, ellers havde Peary sikkert allerede dengang naaet Nord- 
polen. Aabent Vand havde opholdt dem, og forfærdelige Sne- 
storme i bidende Kulde havde hindret al Fremfart, men saa 

ofte Vejret blot bedagedes en Smule, saa at man kunde arbejde 
sig op mod Vinden og Snefoget, saa var Peary der straks, for- 
talte Odak, ude af Snehytten og paa Vej mod Nord, stadig mod 
Nord, ud i de frygtelige Isskruninger, huggende sig frem, 
banende Vej for Slæderne med de udslidte Hunde, der kom 
bagefter, kørte af Eskimoerne. Og den store Peary blev ved 
med at gaa, langsomt, op i Stormen, med Slæderne sneglende 
bagefter sig. 

Og saa var det en Aften, efter en saadan Dag, at Længs- 
len mod Land, mod deres Koner og Børn og de dejlige 
Fangstdyr langt dernede mod Syd, ja de unge Jægeres hele 
stærke Længsel efter Livet havde grebet dem saa voldsomt, 
at de bare saa Død og Undergang i al deres desperate Færd 
mod Nord. 

De havde ikke talt saa meget om det, men Odak syntes, 
at de havde set saa underligt paa hinanden, og det havde slaaet 
dem, at ingen af dem rigtig turde nævne Land mere. Da 
havde Odak ikke kunnet holde det ud længere, og saa var han 
gaaet ind i den Snehytte, hvor Peary og Negeren Henson laa, 
og saa havde han sagt til Peary: 

»Jeg kommer for at tale med dig for mine Kammeraters 
Skyld, for nu er videre Fremfærd Død for os allesammen, og 
jeg ved jo, at du ikke vil vende om. Send mine Kammerater 
hjem med Henson, han vil nok ved Hjælp af Kompasset kunne 
finde Land; og saa vil jeg fortsætte med dig, for at du ikke 
skal komme til at dø alene«. 

»Da saa Peary saa underlig bedrøvet paa mig, og jeg 
syntes, at det var første Gang, hans strenge Øjne saa gode ud, 
i al den Tid jeg havde rejst sammen med ham, og saa sagde 
hån: 

»Jegerglad/Torsdetdu siger 0 dak mende be 
høves' ikke; i Morgen vender vi om. For ser du, Odak; 
jeg vil heller ikke dø nu, fordi jeg en anden Gang. vil 
naa det, jeg ikke kan nu«.« 

Og saa havde han givet ham sin Kniv til Minde om Dagen, 
og den opbevarer Odak som en Helligdom. 

Jeg synes, at et saadant Træk i lige Grad karakteriserer 
den stærke Peary, som vi alle bøjer os for som Polarfarer, og 
den unge Bjørnejæger. i 

At Odaks Tilhold om Venderejse ikke havde været for- 

hastet, viser den Omstændighed, at de de sidste Dage af Rej- 
sen udelukkende levede af raat Hundekød, da de hverken havde 
Proviant eller noget at koge deres Hundekød ved længere. 

Naar man ser bort fra, at Eskimoerne bebrejder Peary, at 
han ødelægger deres Hunde paa sine Rejser, for der kommer 
jo sjældent nogen levende tilbage til Landet igen, naar de først 
har lagt ud over Polhavet, saa er de ellers i deres Omtale 
fulde af Anerkendelse og Glæde over ham, om end man 
nok har Følelsen af, at deres Respekt for Manden er større 
Enundederest Kærlighed: 

Han har Egenskaber, som er afgørende for hele deres 
Naturel. Hans store personlige Udholdenhed, hans ofte 
prøvede Frygtløshed, hans Evne til Aar efter Aar at dispo- 
nere saaledes, at han kommer godt fra det, har deres uforbe- 
holdne Beundring. Der er jo aldrig paa nogen af Pearys Eks- 
peditioner omkommen nogen Eskimo. En Mand som Peary, 
synes de, er det morsomt at vove noget sammen med; den 
store Peary med den stærke Vilje, den mægtige Herre med de 
uudtømmelige Rigdomme, Piulerssuak, der sikkert engang vil 
komme til at danne sin egen Sagnkreds i Stammen. 

Aah, hvor har det været underholdende under de mange 
Uvejrsdage Sommer og Vinter deroppe at sidde og lytte til alle 
tlisse Historier om-Nødiog Farer, der altid løber udi 
den bare Forlystelse, nu da det skal gennemgaas i Mindet. 

»Ak ja, ja, det var dengang vi blev tvungne til at æde 
vore Hunde raa, mens vore vældige Kødforsyninger raadnede 
op derhjemme«. 

Det er den Slags Bemærkninger, der kommer som smaa 
Slutningskluk, der rummer hele deres kåade Selvironi, ja for 
en Eskimo vil det altid staa som noget uhyre latterligt, naar 
man saadan lader sig lokke bort fra Land, ud paa Polarhavet, 
bare for at hugge sig gennem Isskruninger med Døden over 
sig, i den vældige, hvide, livløse Ørken. 

Og hvor er det dog betegnende for den eskimoiske 
Friluftsaand, Jægersjælen med den stejle Ærgerrighed, 
at den Mand, der vilde opfatte sine Lidelser under en Rejses 
Genvordigheder som noget, der havde med Sensation at gøre, 
øjeblikkelig vilde gøre sig selv uhjælpelig latterlig blandt sine 
Landsmænd. 

Nej, har man engang givet sig ud paa en Rejses Hasard, 

saa maa man tage alt, hvad der falder for, som en Mand, 
dsvisømedtet bredtssmil 

Ja, jeg har hørt gamle Eskimoer fortælle om Situationer, 
hvor de var i Livsfare, fortælle paa en saadan Maade, at Til- 
hørerne vred sig i Latter. 

Og her kan det hænde, at vi højt udviklede Kulturmenne- 
sker render Panden mod en Egenskab hos de saakaldte primi- 
tive Naturfolk, som vi ellers beærer med hele vor naadige Over- 
legenhed, en gaadefuld, humørbaaren Dødsforagt, der 
næsten lader Begreberne Fare og Komik falde sammen. 

Se f. Eks. den Maade, hvorpaa de Familier, Peary paa sin 
næstsidste Ekspedition havde efterladt ved de store Søer bag 
Fort Conger, klarede sig hjem den lange Vej helt ned til Cap York- 
Distriktet: Nogle med Forspand paa to, andre med tre Hunde, 
uden Rejseproviant fragtede Mændene saa deres Koner og Børn 
den 100 Mil lange Vej Syd paa, først Kennedy-Kanalen over 
til Landet norden for Humboldtbræerne og derfra langs 
Bræer og Land, stadig huggende Føden som Rovdyr paa 
Vejen, nogle af Kvinderne med nyfødte Børn i Rygposen, andre 
stærkt frugtsommelige, andre igen fødende Børn undervejs, 
fremad den farlige, slidsomme Vej, vandrende Fod for Fod, 
skubbende, trækkende Slæderne helt ned til deres Hjemstavn. 
Og de kom frem, ganske uberørte af Kampen for Livet, sprud- 
lende af Humør som ingensinde før, struttende af Sundhed lige 
til de spædeste Pattebørn ! 

Men enhver, som er en Smule fortrolig med Kortet der- 
oppe i disse Egne, vil forstaa, hvilken lysende Daad disse Fa- 
milier, Bagtroppen af Pearys store Angrebshær mod den usaar- 
lige Nordpol, har øvet. Her har den eskimoiske Races Konsti- 
tution fejret en af sine smukkeste Triumfer, dette er et Blad 
af Nordpolsrejsernes Historie, som bør kendes af enhver, der 
blotfanerPolensaf Navn: 

Jeg kom fra Ellesmeresland sammen med 2 Eskimoer, 
da vi ud for Kap Inglefield kørte op i Slædespor, vi ikke et 
Øjeblik var i Tvivl om maatte stamme fra »Pearys efterladte« 
i Grants Land. Deres Skæbne havde været Samtaleemne Vin- 
teren igennem blandt deres Stammefrænder. Vi havde 2 Spor 
for os; den ene havde kørt med 4, den anden med 3 Hunde. 
Det var tydeligt at se, at Hundene maatte have været ganske 
udslidte, for ingen havde siddet paa Slæderne. Der var Spor 

a2kMændrog 2 Kvinder, "og "mellem deres'Spor saa vi 
smaabitte Aftryk af Børnefødder. Børnene kunde højst 
være en 5—6 Aar. Og Sporene, der kom oppe fra Huinboldts- 
bræerne, viste ned mod Etah. 

>»Graaden staar mig i Halsen«, sagde den ene af Eski- 
moerne, da han saa Barnesporene. »Tænk, de smaa har gaaet 
den lange, lange Vej!« 

»Vort Land har født stærke Mænd!« raabte den anden, 
idet han løbende undersøgte Sporene. 

Vi bestemte os straks til at vende om og køre til Boplad- 
sen ved Anoritéok, da der dog var Mulighed for, at der var 
flere undervejs og i Nærheden; og da man ikke kunde ane, 
hvad disse Mennesker havde gennemgaaet, og i hvilken For- 
fatning de kunde være, medtog vi Kød og Klæder, da vi læs- 
sede af. I den største "Spænding naaede vi frem. Nej, ingen 
Mennesker! Saa kørte vi tilbage igen og frem til Etah, og dér 
endelig traf vi dem: to Familier, Odak med Kone, en lille Søn 
påa 5 Aar og et spædt Barn; Agpalinguak med Kone, lille 
Datter og et omtrent nyfødt Barn. 

Disse Nordpalsfarere såa alle ud som Folk, der kom fra 
en lille Fornøjelsesrejse, velnærede og smilende af Sundhed. 
Kvinderne og de smaa Børn havde ganske rigtigt - gaaet det 
meste af de 100 Mil, Mødrene med de spæde Børn paa Ryg- 
gen, og noget over en Maaned havde de paa den øde Is været 
SE Bylle Tor" Kulden" og””de! fejende""Snéstorme! Og" "kan"det 
blæse noget Sted i Grønland, saa er det oppe under Humboldts- 
bræerne, og det er Vind, som kan bide! Endnu var 8 Fa- 
milier «undervejs, to' Slæder var sakkede noget bagud 
for de andre, formodentlig fordi der havde været Bar- 
sel undervejs. Saadan fortalte de, stilfærdigt og daglig- 
dags, uden Sensation. 

Aldrig har jeg som Polarrejsende følt mig saa lille og yd- 
myg som overfor disse barslende Kvinder, der med de spæde 
Børn ved Brystet foretog en Rejse, der kunde have kostet saa 
mangen hvid Mand Livet. Uvdloriak havde Ret: Saadanne 
Kvinder føder stærke Mænd! 

Som det foregaaende viser, er det umuligt at give en Skil- 
dring af Polareskimoerne eller de arktiske Højlændere, som de 
ogsaa kaldes, uden at maatte paavise, hvorledes Peary og 
hans Polarrejser har sat sit ganske bestemte Præg paa 

den lille Stamme, baade hvad deres Kultur og deres Erhverv 
angaar. 

Det kan ikke nægtes, at Peary har været deres. store Herre 
deroppe, anerkendt og respekteret af alle. Og naar han, der 
kom til dem med sine store Skibe, der var ladede med Kost- 
barheder efter deres Forhold, og i det hele taget viste sig for 
dem med hele det Apparat, der bragte Bud fra eventyrlige 
Verdener, saa forskellig fra deres egen, saa kan man forstaa, 
hvilken uvilkaarlig Magt han maatte faa over alle deroppe. 

Denne sin Magt har han forstaaet at gøre gældende netop 
paa de Omraader, hvor han havde Brug for dem. Han har 
brugt Eskimoerne til sine Maals Fremme, og han har ofte 
brugt dem hensynsløst, men kun paa samme Maade som han 
altid ; paa:.sine: Rejser var:;hensynsløs :mod- sig selv; "Peary 
har, hvad Eskimoerne ogsaa bekræfter, aldrig nogen Sinde for- 
langt mere af nogen anden end af sig selv. 

Og Peary har altid — som Kulturbringer — været sig sit 
Ansvar overfor den lille Stamme bevidst. Spiritus, der er saa 
farlig for Naturfolk, har altid været banlyst fra hans Ekspedi- 
tioner, ligesom Pearys store Beundring og Kærlighed til Eski- 
moerne har bevirket, at al mulig skadelig Paavirkning er 
holdt ude. 

Jeg har opholdt mig saa meget ved Peary selv, fordi man 
ligesom ikke rigtig har haft Tid eller Plads maaske til at be- 
skæftige sig med ham her i Danmark. Alt er opslugt i vor 
Begejstring for Cook. 

Peary er:ganske vist-sely'Skyld i: det: Paa Grund"afsineé 
desperate Telegrammer ved sin Hjemkomst og de ubeherskede 
Beskyldninger, han udslyngede mod sin Modstander. 

Men man maa se rent psykologisk paa Manden og ikke 
straks reducere ham til den bare Brutalitet; vi maa huske, at 
vi her staar over for en Forsker, der har ofret Kampen om 
Nordpolen hele sit Liv og sin Velfærd som Indsats, har fortsat 
sine Angreb paa den tilsyneladende usaarlige Nordpol — en 
Mand, som i den lange Tid har givet Videnskaben værdifulde 
Bidrag, ikke mindst paa Grønlandsforskningens Omraade. 
Og netop som denne Mand naar Maalet og vender tilbage, op- 
fyldt og stolt af den Sejr, ingen anden nogensinde havde kun- 
net vinde, vender tilbage for at melde Verden sin Triumf, saa 
faar;ihan at-vide, sat en-andens. der erøstarletenetopidet Aars 

hvor han påa Grund af Pengevanskeligheder maatte holde sig 
hjemme, og som har baseret sin Plan og sin Rute, netop paa 
Basis af de Erfaringer,. der var indvundne af ham,. Peary 
selv. — 

Saa er det, om ikke tilgiveligt saa dog forstaaeligt, at en 
Mand med Pearys stejle og hensynsløse Væsen eksploderer paa 
en saa brutal og lidet diplomatisk Maade — at han fra samme 
Øjeblik havde væltet al Sympatien over paa sin Fjende — men 
saadan er nu Gang Peary. Og vi maa ikke — paa Grund af 
de haandgribelige, uoverlagte Dumheder, han har begaaet — 
glemme, at han er en Personlighed i den arktiske Forsknings 
Historie, der ikke en Gang havde behøvet at naa Nordpolen 
for at blive udødelig. 

Jeg kommer i denne Forbindelse til at tænke paa noget, 
jeg for nogle Aar siden skrev om ham: »Han har stridt og slidt 
sig frem mod sit Maal — stadig længere og længere frem, med 
enAlvor og en. hensynsløs Energi, der .faar al Kritik over de 
mange mislykkede Forsøg til at forstumme. Enhver, der selv har 
det mindste Begreb om, hvad det vil sige at slaa sig gennem 
Isskruning Dagsrejse efter Dagsrejse, maa staa beundrende over- 
for denne Nordpolsnederlagenes Veteran, der lader haant om 
alle bitre Skuffelser, der halvt Invalid med sine af Koldbrand 
ødelagte Fødder altid gaar foran sine Folk, bestandig animerende, 
ukuelig rank. 

Detfer"ingen Sag for en Sejrherre at "blive" nævnet: "med 
Beundring Jorden over, men at blive verdensberømt og hyl- 
(elspaåafsine Nederlag, det"skal'der en" Personlighed" tilder 
gør sig uafhængig af sine Handlingers Udfald, en Mand næsten, 
der”er hævet over Lykken«. — — — 

Og nu da Peary som en gammel Mand har vist os, at han 
kunde, hvad han vilde, saa skulde man dog ikke synes, at der 
nu skulde være mindre Grund for os til at bøje os i Beun- 
dring" for "den Kæmpevilje, der" endelig; førte: til: Maalet: 
Nordpolen. 

Bestyrelsesvalget 
i Foreningen ,,De danske Atlanterhavsøer", 


ed det forestaaende Valg, hvortil Stemmesedler senere ville 
blive udsendte, skulle følgende Medlemmer af Bestyrelsen 
paa Omvalg i Åar: 
I Sektionen for Island, der for Tiden bestaar af 13 
Medlemmer: 
Sysselmand, cand. jur. P. Vidalin Bjarnason. 
Havnekaptajn C. F. Drechsel. 
Professor, Dr. phil. Th. Thoroddsen. 
Tømmermester O. W. Olsen. 


I Sektionen for Færøerne, der tæller 9 Medlemmer: 
Kommandør R. Hammer. 
Havnebygmester H. C. V. Møller. 
Folketingsmand O. Effersøe. 


I Sektionen for Grønland, der bestaar af 7 Medlemmer: 
Dræphiks kært se VS teerisir np: 
Cand. mag. W. Thalbitzer. 


I Sektionen for Dansk Vestindien, der tæller 9 Med- 
lemmer: 
Dr. phil. F. Børgesen. 
Grosserer Moses Melchior. 
Grosserer Holger Petersen. 
Samtlige her anførte Medlemmer afgaa efter Tur. 
Som Revisor afgaar: 
Grosserer Carl H. Melchior. 


Bestyrelsen skal i Henhold til Lovene bestaa af 30—45 
Medlemmer, fordelte paa 4 Sektioner henholdsvis for Island, 
Færøerne, Grønland og Dansk Vestindien og saaledes, at 
der bliver 12—18 Medlemmer i den islandske Sektion og 6—9 i 
hver af de andre. Af hver Sektion afgaar- aarlig en Tredjedel 
af MédJemmerne. 

Nye færøske Love. 


Under 1. April d. Å. er stadfæstet følgende 3 færøske Love: 


Lov for Færøerne om Fiskerilaan. 
(Justitsminister C. Th. Zahle). 
& 1. Regeringen bemyndiges til af Stats-Laanefondens Midler at 
anvende aarlig i 5 Aar til Udlaan til Fiskere, bosatte paa Færøerne, 
indtil 60,000 Kr. Skulde den til Raadighed i et Finansaar værende Sum 


ikke fuldt ud komme til Udbetaling, stilles den tiloversblevne Del af 


Summen til Raadighed i de følgende Finansaar. 

Ved Fiskere forstaas i denne Lov Fiskere, der drive Saltvands- 
fiskeri som Erhverv og ere i Besiddelse af Baad og Fiskeredskaber, 
eller for hvis Vedkommende mindst ”/s af deres Aarsindtægt ved per- 
sonlig Virksomhed skyldes Saltvandsfiskeri. 

S. 2. Laan til Fiskere af Stats-Laanefonden ydes kun til Anskaffelse 
af Fiskefartøjer til en Værdi af mindst 1000 Kr. 

Adgang til at erholde saadanne Laan er betinget af, at vedkom- 
mende Fisker 
a) har Indfødsret, 

b) fremskaffer Attest fra tvende med hans Forhold nøje kendte, tro- 
værdige Personer for, at han er en flittig, ædruelig, paalidelig og 
sparsommelig Mand, saa at det kan antages, at han egner sig til at 
komme i Besiddelse af et saadant Fartøj, og 

Cc) er 25. Aar: gammel. 

Laan maa for nye Fartøjers Vedkommende ikke overstige ”/3 og 
for ældre Fartøjers ikke Halvdelen af Værdien. For Laanene skal der 
gives første Prioritets Pant saavel i Fartøj som i dettes Forsikringssum. 
Laanene, som skulle forrentes med 3!/» pCt. p. a., udbetales kontant, 
ere afdragsfrie det første Aar og tilbagebetales derefter senest i Løbet 
af 10 Aar med mindst "oo aarlig. Laanenes Størrelse og Vilkaarene for 
Tilbagebetalingen fastsættes iøvrigt af Justitsministeren. Ved Laanenes 
Tildeling skal der tages særligt Hensyn til Andragender, hvoraf det 
fremgaar, at samtlige Fiskere, der personlig skulle deltage i Udøvelsen 
af Fiskerierhvervet, skulle have Part eller Andel i Udbyttet. Fartøjerne 
skulle være forsikrede mod Søskade og Brandskade mindst til et saa- 
dant Beløb, at Laanet eller dets Restbeløb kan dækkes deraf. Saafremt 
det Tilfælde maatte indtræffe, at Forsikringssummen ikke er tilstrække- 
lig hertil, skal der som ekstraordinært Afdrag paa Laanet afbetales et 
Beløb, svarende til Forskellen mellem Laanet eller dets Restbeløb og 
Forsikringssummen. Laanet forfalder til Udbetaling, naar Fartøjet efter 
Justitsministerens Skøn ikke længere benyttes til Fiskeri. Saa længe 
Statslaanet ikke er tilbagebetalt, kan det paagældende Fartøj ikke be- 
hæftes med Gæld, for hvilken Ejeren forpligtes til at give nogen Part 
eller Andel i Udbyttet af Fiskeriet. I Tilfælde af Salg,— ogsaa af Far- 

tøjer, til hvis Anskaffelse der er ydet Laan af Stats-Laanefonden i Med- 
før af Loven af 5. Maj 1905 —, træffer Finansministeren paa Stats- 
Laanefondens Vegne Afgørelse af, om Laanet kan forblive indestaaende 
i Fartøjet. Justitsministeren træffer nærmere Bestemmelse om, hvilket 
Tilsyn der vil være at føre med Fartøjerne og deres Benyttelse. 

&S 3. Panteforskrivninger for Laan, ydede i Henhold til denne 
Lov, kunne tinglæses uden Gebyr. 


Lov om Ændring i $ 1 i Lov om Jordemodervæsenet paa Fær- 
i øerne af 29. Marts 1878. Å 
(Justitsminister C. Th. Zahle). 


Efter ovennævnte Lov maa der kun ansættes én Jordemoder i hvert 
Distrikt. Da der imidlertid i et enkelt af Distrikterne har vist sig Trang 
til to Jordemødre, gaar den nye Lov ud paa at ændre den hidtil gæl- 
dende Bestemmelse og Paragraffens sidste Punktum affattes saaledes: 

»I hvert Jordemoderdistrikt ansættes en eller flere Jordemødre, 
der skulle bo paa det Sted, som Forstanderskabet finder hensigtsmæssigst«. 


Lov om Ophævelse af Lov om Kapiteltaksten for Færøerne af 
1. Mai 1868. 
(Justitsminister C. Th. Zahle). 


Lov om Kapiteltaksten for Færøerne af 1. Mai 1868 ophæves. 

Det har nemlig vist sig, at denne Lov ikke mere har nogen prak- 
tisk Betydning, da der ikke længere er Anvendelse for Kapiteltakst paa 
Færøerne. 


Nye grønlandske Love. 


(Indenrigsminister P. Munch.) 
Under 18. Mai d. AÅ. er stadfæstet følgende Anordninger for 
Grønland: 


Anordning vedrørende de grønlandske Landsraad. 


I Henhold til Lov Nr. 139 af 27de Maj 1908 om Styrelse af Koloni- 
erne i Grønland m. m. 88 8—11 fastsættes herved vedrørende de ved 
Loven oprettede Landsraad følgende Bestemmelser: 


" A. Sammensætning og Valg. 


8& 1. For hver Landsdel oprettes et Landsraad. — Samtidig med 
at der foretages Valg af Medlemmer til dette, vælges der for hver 

Kreds en Suppleant, som i Tilfælde af det egentlige Medlems Sygdoms- 
forfald eller hans Død eller Udtrædelse af Raadet inden Valgperiodens 
Udløb træder i Stedet for ham for Resten af Valgperioden. 

Hvis baade Landsraadsmedlemmet og Suppleanten afgaa ved 
Døden eller i Medfør af 8 2 udtræde af Raadet, inden de 6 Aar, for 
hvilke de ere valgte, ere udløbne, foretages der nyt Valg baade af et Med- 
lem og af en Suppleant. Dette Valg gælder kun for den tilbageværende 
Del af Valgperioden. 

82. Udtrædelse af Raadet kan kun finde Sted, 

1) naar et Medlem gør sig skyldig i et Forhold, som gør ham uskikket 
til at være Medlem af Kommuneraadet, (jfr. kgl. Anordning af Dags 
Dato om Kommuneraadene, &$ 6 Mhbr. 1), 
naar han flytter bort fra Landsraadskredsen, 

3) naar han paa Grund af Sygdom, Alder eller anden gyldig Aarsag 
(jfr. 8 7) selv ønsker at udtræde, og dette tillades ham af Raadet 
eller i Tiden mellem Møderne af Inspektøren, som da forelægger 
Sagen for Landsraadet paa dettes næste Møde. 

S 3. Valgene til Landsraadet forberedes af Inspektøren. Han fast- 
sætter for hver Kreds en bestemt Dag og Tid, da Valg skal afholdes, 
beskikker et af Medlemmerne i de til Kredsen hørende Kommuneraad 
til at lede Valget og meddeler samtidig Valglederen Underretning om 
Antallet af de grønlandske Medlemmer i hvert Kommuneraad. 

Om samtlige her nævnte Punkter meddeler Inspektøren Underret- 
ning til de i Valget deltagende Kommuneraad saa betids, at Meddelelsen 
er Kommuneraadene i Hænde senest tre Ugers Dagen før den fastsatte 
Valgdag. 

&4. De i Valget deltagende Kommuneraadsmedlemmer afrejse i 
saa betimelig Tid fra deres Bopladser, at de kan indtræffe til Valg- 
stedet Dagen førend den til Valgets Foretagelse berammede. 

Saafremt enkelte eller flere Valgmænd ikke møde i rette Tid, og 
det kan antages, at de er forhindrede paa Grund af vanskelige Vejr- 
eller Samfærdselsforhold, udsættes Valget for at afvente deres mulige 
Ankomst, dog i intet Tilfælde længere end til Tredjedagen efter den 
oprindelige fastsatte Valgdag. 

Paa denne Dag og til samme Klokkeslet som tidligere fastsat vælge 
de mødte Kredsens Landsraadsmedlem og Suppleant, og i de saaledes 
foretagne Valg kan der ikke senere gøres nogen Forandring, selv om kun 
en Del af Valgmændene har deltaget i samme. 

Hvert Kommuneraadsmedlem, der deltager i Valget, modtager et 
Beløb af 6 Kr., hvorhos de Medlemmer, der ikke bor ved Valgstedet, faar 
Vederlag for Rejsen efter samme Regler som Postfolk med Kajak eller 
Slæde. Beløbene udbetales af Fælleskassen efter Anvisning fra Inspek- 
tøren. 

8 5. Til Valghandlingen har alene de stemmeberettigede Kom- 
muneraadsmedlemmer Adgang. 

Forinden Afstemning finder Sted, opfordrer Valgets Leder de til- 
stedeværende til at bringe i Forslag saadanne Mænd, som maa anses 
for skikkede til at vælges, og det tillades enhver, som stiller et saadant 

Forslag, kortelig at angive de Grunde, som i hans Øjne gør den, der 
foreslaas, særlig egnet til Hvervet. I Forslag kan bringes enhver valg- 
bar Mand uden Hensyn til, om han er Medlem af noget Kommuneraad 
eller ikke. 

Naar Valgmændene paa Valglederens Forespørgsel erklære, at de 
ikke har flere at foreslaa til Valg, og han ikke selv heller har nogen 
at foreslaa, tager Afstemningen sin Begyndelse. Denne foregaar paa 
den Maade, at Valgmændene til Valgets Leder hver for sig opgive, 
hvem de stemmer paa. Om de afgivne Stemmer giver Valglederen Op- 
lysning paa den ham fra Inspektøren tilstillede Valgliste ved i Valg- 
mandens Paasyn ud for hans Navn at notere Navnet paa den, den paa- 
gældende har stemt paa. Sluttelig angiver Valglederen ud for sit eget 
Navn, hvem han for sit Vedkommende stemmer paa. 

Naar alle har stemt, tæller Valglederen op, hvor mange Stem- 
mer der er faldne paa hver især af de i Forslag bragte valgbare, og 
saafremt det herved viser sig, at over Halvdelen af Stemmerne er 
samlede paa en Mand, erklærer han denne for valgt. 

Hvis ingen har opnaaet over Halvdelen af de afgivne Stemmer, 
foretages der paa samme Maade, som ovenfor angivet, en ny Afstem- 
ning, idet Valgmændene da er bundne til at vælge imellem dem, der 
ved den første Afstemning har faaet det højeste og næsthøjeste Antal 
Stemmer. Den, der da ved det andet Valg faar flest Stemmer, erklæres 
for valgt. Faar to eller flere ved Omvalget lige mange Stemmer, afgøres 
det i Valgmændenes Overværelse ved Lodtrækning, hvem af disse der 
er valgt. 

Om Lodtrækningens Udfald meddeles der Valglisten en Paategning, 
der underskrives af samtlige Valgmænd. 

Efter at det saaledes er afgjort, hvem der skal være Kredsens 
Landsraadsmedlem, vælges under Iagttagelse af de samme Former en 
Suppleant for denne (jfr. 8 1). 

Samtlige under Valgene fremkomne Valglister indsendes af ;Valg- 
lederen med første Postlejlighed til Inspektøren. 

$ 6. Saasnart de i $ 5 nævnte Valg af Landsraadsmedlem og Sup- 
pleant er afgjorte, udsteder Valgets Leder om Resultatet en Bekendt- 
gørelse, der opslaåas ved de i Valget deltagende Kommuners Handels- 
steder, og herefter anses de valgte for at være traadt i Funktion. Om 
denne Bekendtgørelse indsender Valglederen Meddelelse til Inspektøren 
sammen med Valglisterne. 

Spørgsmaalet om Valgenes Gyldighed afgøres dog først paa det 
førstkommende Landsraadsmøde af Landsraadet. 

Indsigelser mod et Valgs Gyldighed kan fremsættes af Inspektøren 
og af enhver af Raadets Medlemmer samt desuden af enhver af de i 
Valget deltagende Kommuneraadsmedlemmer. Ønsker nogen af disse 
at klage over Valget, skal saadant ske snarest muligt efter sammes Af- 
holdelse, og i hvert Fald inden Afholdelsen af det førstkommende 
Landsraadsmøde, mundtlig eller skriftlig til Inspektøren, som da saa- 
vidt muligt inden Mødet undersøger Sagen. 

Et til Landsraadet valgt Medlem, hvis Valg ikke er anerkendt, kan 

paa Landsraadsmødet deltage i Raadets Forhandlinger, men ikke i dets 
Afstemninger. 

Naar et Medlems Valg kasseres, bestemmer Landsraadet, om han 
skal erstattes ved den valgte Suppleant, eller om der i Kresen skal fore- 
tages nyt Valg, som i saa Fald kun skal angaa det egentlige Medlem, 
men ikke Suppleanten. Kassation af en Suppleants Valg nødvendiggør 
ikke nyt Valg. 

87. Enhver, der er valgbar til Landsraadet, er pligtig at modtage 
Valg til samme, med mindre han har opnaaet en Alder af 50 Aar. Har 
nogen været Medlem af Landsraadet eller Suppleant i en hel Valgperiode 
eller længere, er han dog ikke pligtig til igen at modtage Valg førend 
efter Forløbet af et lige saa langt Tidsrum som det, hvori han har 
fungeret. 

B. Forretningsførelse. 

S 8. Under almindelige Forhold samles Sydgrønlands Landsraad 
til Møde ved Godthaab og Nordgrønlands ved Godhavn. I Tilfælde, 
hvor særlige Forhold gør sig gældende, kan Formanden dog sammen- 
kalde Landsraadet paa et andet Sted indenfor Landsdelen. Forandring 
i disse Bestemmelser kan fastsættes af Indenrigsministeren. 

Indkaldelsen foregaar ved Brev fra Formanden direkte til hvert 
Medlem og skal foretages med den første almindelige Post, som udgaar 
fra Inspektøren om Foraaret efter at der er modtaget Post saavel fra 
Danmark som fra Landsraadskresene. 

Tiden for Møderne fastsættes af Formanden. Møderne er offent- 
lige; dog kan Raadet paa Forslag af Formanden vedtage at behandle 
enkelte Sager for lukkede Døre. 

S 9. Ved Begyndelsen af Aarsmødet omdeles til Medlemmerne en 
af Formanden udarbejdet Dagsorden over de Sager, som vil komme til 
Forhandling, og samtidig fremlægges Sagerne — som stedse skal være 
til Stede under Forhandlingerne — saavel i Original som i grønlandsk 
Oversættelse. Udenfor Dagsordenen kan Formanden give Raadet Med- 
delelser og fremlægge senere fremkomne Sager, men iøvrigt kan ingen 
Sag uden Raadets Samtykke tages under Forhandling, førend Dagsorde- 
nen er udtømt. 

Efter at Dagsordenen er fremlagt, afgøres Gyldigheden af de siden 
sidste Møde eventuelt stedfundne Valg til Raadet, men iøvrigt kan ingen 
Sag uden Raadets Samtykke behandles tidligere end Dagen efter, at den 
ved Dagsorden eller ved Meddelelse fra Formanden er kommen til 
Medlemmernes Kundskab. Sager, som fra Medlemmernes Side ønskes 
behandlede paa Mødet, vil derfor i betimelig Tid være at anmelde for 
Formanden. 

8 10. Forhandlingerne paa Mødet foregaar paa grønlandsk, og 
Formanden drager Omsorg for, saavel at de foregaaende Forhandlin- 
ger kortelig gengives, som at de tagne Beslutninger i samme Sprog 
nøjagtig tilføres Forhandlingsprotokollen, som ved Slutningen af hvert 
Dagsmøde underskrives af Formanden og de tilstedeværende Med- 
lemmer. 

En Udskrift af Forhandlingsprotokollen ledsaget af en dansk Over- 

sættelse af samme og af Formandens Erklæring over de behandlede 
Sager bliver efter hvert Møde at indsende til Indenrigsministeriet. 

811. Formanden leder Forhandlingerne og paaser Ordenens Over- 
holdelse paa Møderne. Han kan, naar som helst han under Forhand- 
lingerne finder det nødvendigt, selv tage Ordet og giver det iøvrigt til 
Medlemmerne, som herom henvender sig til ham, idet han, naar flere 
samtidig begærer Ordet, bestemmer Rækkefølgen imellem dem. Forman- 
den paaser under Forhandlingerne, at ingen fjerner sig fra den fore- 
liggende Sag, og ethvert Medlem er pligtig at underkaste sig Forman- 
dens Kendelse saavel i denne Henseende som angaaende Overholdelse 
af den fornødne Orden i Almindelighed. Endelig foranstalter Forman- 
den Udførelsen af Raadets Beslutninger, besørger Brevvekslingen samt 
Førelsen af de nødvendige Bøger og Regnskaber og opbevarer de Raa- 
det tilhørende Bøger, Papirer og Effekter. 

I Tilfælde af Sygdom eller andet uundgaaeligt Forfald kan For- 
manden beskikke en Stedfortræder til paa sine Vegne at varetage det 
fornødne til Hvervets Udførelse. Endvidere kan Formanden til Med- 
hjælp antage en Tolk og Skriver, ligesom han til Besørgelse af det 
skriftlige Arbejde yderligere kan antage midlertidig Medhjælp i det Om- 
fang, hvori saadant nødvendiggøres. De til Medhjælp fornødne Udgifter 
afholdes af Fælleskassen. 

8 12. Naar Raadet hertil finder Anledning, kan det til nærmere 
Behandling af en enkelt Sag eller Klasse af Sager nedsætte Udvalg, be- 
staaende af 3 af Raadets Medlemmer, som vælges ved almindelig Stemme- 
flerhed. Ethvert Udvalg vælger selv sin Formand, som, efterat den 
paagældende Sag er gennemarbejdet, paa Udvalgets Vegne i Landsraads- 
mødet afgiver Betænkning over samme. I et Udvalgsmøde kan der, 
naar Udvalget derom fremsætter Ønske, finde Forhandling Sted mellem 
dette og Raadets Formand. 

Medlemmerne ere pligtige til at modtage de paa dem faldne Valg 
saavel til Medlem af nedsatte Udyalg som til andre særlige Hverv, som 
Landsraadet maatte overdrage dem. 

8& 13. Naar en Sag er behandlet paa Mødet, og ingen af Medlem- 
merne efter Formandens Opfordring har yderligere at føje til samme, 
eller Raadet finder, at Sagen er tilstrækkelig behandlet, sættes den til 
Afstemning. Ingen Beslutning kan tages. naar ikke i det mindste to 
Trediedele af Raadets Medlemsantal er til Stede. Naar der imellem 
Medlemmer er forskellig Mening om en Sag, afgøres den ved Stemme- 
flerhed blandt de Tilstedeværende. Staar Stemmerne for og imod lige, 
er Forslaget forkastet. 

8 14. Naar der forekommer en Sag, som berører et Medlems eller 
nogen med ham nærbeslægtets personlige Interesse, skal den paa- 
gældende vige sit Sæde, medmindre Forsamlingen opfordrer ham til 
at blive til Stede for at give Oplysninger, som Raadet maatte ønske; 
under Afstemningen bør han derimod altid forlade Forsamlingen. Om 
en Sag er af den Beskaffenhed, at den nødvendiggør et Medlems mid- 
lertidige Fratrædelse, afgøres, saafremt den paagældende ikke selv er 
af denne Anskuelse, ved Forsamlingens Afstemning. 

8 15. Medlemmerne af Landsraadet erholde i Dagpenge 2 Kroner 
for hver Dag, de paa Grund af Raadets Møde maa være borte fra deres 
Erhverv, samt, hvor de befordre sig selv, Rejsegodtgørelse efter samme 
Regler, som gælde for Postfolk med Kajak eller Slæde. 

Ved Indkaldelsen til Møde meddeler Formanden hvert Medlem, 
hvorvidt han vil have at befordre sig selv, og hvor han kan benytte 
Skibs- eller Baadslejlighed. Ved Befordring med Skib nyder Medlem- 
merne for Fælleskassens Regning Kost som Kahytspassagerer. 


C. Virksomhed. 


& 16. Landsraadene medvirke ved Fastsættelsen af saadanne Rets- 
bestemmelser, som angaa det grønlandske Samfund. De have at afgive 
Betænkning over de Udkast til Love og Anordninger, som af Regerin- 
gen forelægges dem, og er derhos berettigede til selv at fremlægge 
Forslag til nye Bestemmelser. 

Raadene har endvidere, naar de dertil af Regeringen foranlediges, 
at afgive Betænkning over andre Sager, som vedrøre offentlige Foran- 
staltninger, eller som anses for at være af indgribende Betydning for 
Samfundets Velstand, og de kan ogsaa om saadanne Sager uopfordret 
fremsætte Forslag eller stille Forespørgsler, ligesom de endelig er be- 
rettigede til, naar de dertil finde Anledning, at indgive Besværing med 
Hensyn til Lovenes Overholdelse og de offentlige Anliggenders Bestyrelse. 

& 17. Landsraadet kan ikke træffe Afgørelse om andre Sager end 
dem, der udtrykkelig er henlagte til det, og kan saaledes heller ikke 
disponere over Fælleskassens Midler uden Hjemmel i en fra Indenrigs- 
ministeren udfærdiget Bemyndigelse, hvad enten denne kun angaar et 
enkelt bestemt Formaal eller har vedvarende Gyldighed for et større 
Omraade. 

Naar et Landsraad i Følge 8 16 gør Indstilling om Foretagelse af 
en offentlig Foranstaltning, vil det samtidig have at indsende et Over- 
slag over de derved paaregnede Udgifter og at gøre Indstilling om, 
hvorvidt disse bør afholdes af vedkommende Fælleskasse eller om de 
søges bevilgede af Grønlands Fællesfond eller i Tilfælde, der er af sær- 
lig Art, og hvor de offentlige grønlandske Kasser ikke kan strække til, 
paa den aarlige Finanslov. 

& 18. Indtil videre kan Landsraadene dog i efternævnte Tilfælde 
af Fælleskassen beslutte Udgifter, som, naar de tiltrædes af vedkom- 
mende Inspektør, straks kan komme til Udbetaling, nemlig: 

1) Tilskud til Kommuner, som paa Grund af særlig daarlige Erhverys- 
forhold eller andre ekstraordinære Omstændigheder maatte have 
Vanskeligheder ved at opfylde deres Forpligtelser. 

2) Opmuntring og Udmærkelse til duelige Erhververe, der ønsker at 
forbedre deres Huse, eller til begyndende Kajakfangere, som ønsker 
at anskaffe sig Riffel, alt under Iagttagelse af de ved de foreløbige 
Bestemmel&r for Forstanderskaberne af 31. Januar 1872 og 21. April 
1881 & 12 fastsatte Regler. 

Iøvrigt kan der, indtil anden Bestemmelse efter Forhandling med 
Landsraadene træffes, under Iagttagelse af de foranførte Regler af Fælles- 

kassen afholdes saadanne Udgifter, som for Tiden afholdes af Inspek- 
tøren i Følge en gældende Bestemmelse eller hævdvunden Praksis. 

& 19. Naar Landsraadet ikke er samlet, kan Inspektøren paa dettes 
Vegne træffe fornøden Foranstaltning med Hensyn til saadanne Sager, 
som ikke taale at opsættes til næste Møde. — Saasnart Raadet træder 
sammen, har Formanden at forelægge dette Sagen med Beretning om 
de midlertidige Foranstaltninger, han saaledes har truffet. 

S 20. Finder Formanden, at en af Landsraadet tagen Beslutning 
overskrider den Raadet tilkommende Myndighed eller i andre Hense- 
ender er stridende imod Lovgivningen, eller at den gaar ud paa at 
træffe en for Landsdelen fordærvelig Foranstaltning eller at nægte Op- 
fyldelsen af en Landsraadet paahvilende Pligt, kan ham midlertidig 
sætte Beslutningen ud af Kraft, hvorefter han snarest mulig har at 
gøre Indberetning herom til Indenrigsministeren, som da ved sin Reso- 
lution afgør Sagen. En Genpart af denne Indberetning fremlægges 
samtidig i Landsraadet. 


D. Regnskabsvæsenet m. v. 


8 21. For.de Indtægter og Udgifter, som i Følge Landsraadets 
Vedtagelse eller — i Medfør af foranstaaende & 19 Formandens Bestem- 
melse passere for Fælleskassens Regning, udstede Formanden fornøden 
Indtægts- eller Udgiftsordre in duplo til Brug for vedkommende Han- 
delsbestyrer som Regnskabsbilag. Fælleskassens Regnskabsaar er det 
samme som Handelens, og-saa snart som muligt efter dettes Afslutning 
indsendes fra samtlige Handelssteder gennem de paagældende Koloni- 
bestyrere til Inspektøren en Beregning over de i Aarets Løb foregaaede 
Ind- og Udbetalinger, ledsagede af det ene Sæt af Kassebilagene, som 
… for Udgiftsordrernes Vedkommende bør være forsynede med fornøden 
Kvittering. 

De Fælleskassen tilkommende Afgifter af Indhandlingen og af de 
i offentlig Tjeneste ansatte grønlandske Funktionærers samlede Penge- 
lønninger beregnes af Inspektøren i Overensstemmelse med de i kon- 
gelig Anordning af Dags Dato vedrørende de grønlandske Kommune- 
raad $8 36—39 fastsatte Regler. 

& 22. Efter Modtagelsen af det i forrige Paragraf nævnte Materiale 
aflægger Inspektøren Fælleskassens Aarsregnskab og beregner herved 
af den ved Aarets Begyndelse indestaaende Beholdning i Rente 4 ”/o af 
hvert fulde 100 Kr. Regnskabet revideres og decideres paa samme 
Maade som hidtil af Indenrigsministeriet og offentliggøres derefter ved 
Foranstaltning af Inspektøren. 

8 23. Til Landsraadene foretages der første Gang Valg saa betids, 
at det første Møde kan afholdes i Sommeren 1911. Forsaavidt Forhol- 
dene paa enkelte Steder for det første Valg maatte vanskeliggøre Ud- 
sendelsen af den i $ 2 nævnte Underretning til Kommunerne til fast- 
sat Tid, skal dette ikke berøre Valgets Gyldighed, saafremt alle Valg- 
mændene har været til Stede ved Valget eller i hvert Fald har erholdt 
Underretning om dette senest 3 Dage før dets Afholdelse. 

Ligeledes skal det for det første Landsraads Møde være tilladt, 

hvor saadant maatte nødvendiggøres, at fravige de i & 8 fastsatte Reg- 
ler om Medlemmernes Indkaldelse, naar det iøvrigt paases, at hvert 
Medlem i betimelig Tid faar Underretning om Mødet. De nærmere 
Foranstaltninger i Overenstemmelse med nærværende Paragraf træffes 
af Inspektøren. 

De for Regnskabsaflæggelsen fastsatte Regler anvendes første Gang 
paa Regnskabet for Aaret 1911—12. 


Anordning vedrørende de grønlandske Kommuneraad. 


I Henhold til Lov Nr. 139 af 27. Mai 1908 om Styrelse af Kolo- 
,nierne i Grønland m. m. 88 5—7, jfr. 8 4, fastsættes herved vedrørende 
de ved Loven oprettede Kommuneraad følgende Bestemmelser: 


A. Om Sammensætningen. 


S 1. Kommuneraadenes Medlemmer vælges ved de faste Bopladser 
indenfor hver Kommune, d. v. s. saadanne Steder, hvor Befolkningen 
har Vinterboliger, og de skal være bosatte ved det Sted, for hvilket de 
vælges, eller, saafremt de repræsenterer flere Bopladser, ved en af 
disse. 

8 2. Enhver Boplads, som har to eller flere valgberettigede Hus- 
herrer, og hvis Folketal ikke overstiger 100, vælger et Medlem til Kom- 
munens Raad (jfr. dog 8$ 3). Bopladser, som kun har én Husherre, 
kan enten sammenlægges, saaledes at de i Forening vælger et Medlem, 
eller henlægges under en anden større Boplads. 

Bopladser, som paa den Tid, da der afholdes almindelige Valg, har 
et Folketal af over 100 Mennesker, har dog Ret til for hvert derefter 
påabegyndt Hundrede at vælge yderligere et Medlem, saaledes at Plad- 
ser med fra 101—200 Mennesker vælger 2 Medlemmer, fra 201—300 3 
Medlemmer o. s. v. 

Forandringer i Folketallet i Valgperiodens Løb medfører ikke 
nogen Ændring i Kommuneraadets Sammensætning. 

& 3. Et Kommuneraad skal bestaa af mindst 3 Medlemmer, som 
er valgte af den grønlandske Befolkning. 

I Kommuner, hvor der kun findes én til Repræsentation berettiget 
Boplads, vælges disse 3 Medlemmer alle ved denne Boplads. 

Er der i Kommunen to" Bopladser, som har Ret til at vælge Med- 
lemmer til Kommuneraadet, vælger den Plads, som har det største 
Folketal, to Medlemmer, den anden et. Er de lige i Folketal, vælger 
hver Plads to Medlemmer. 

84... Kommuneraadene afgør hver for sit Omraade under Inspek- 
tørernes Tilsyn, hvilke Bopladser der efter de gældende Bestemmelser 
har Ret til at vælge Medlemmer til Kommuneraadene, samt i de Til- 

fælde, hvor en Boplads i Følge & 3 skal vælge mere end et Medlem, da 

hvor mange. Kommuneraadene afgør ligeledes, hvorvidt Bopladser med 

kun én Husherre efter Bestemmelsen i & 2 i givne Tilfælde skal sam- 
menlægges eller henføres til andre større Bopladser. 

De her nævnte Spørgsmaal afgøres for det første almindelige Kom- 
muneraadsvalg under Inspektørernes Tilsyn af de nu bestaaende For- 
standerskaber, hver for sit Omraade. 

& 5. Beskikkelse af danske til Medlemmer af Kommuneraadene i 
Følge Lovens &8 5 foretages paa Indenrigsministerens Vegne af Inspek- 
tørerne, idet disse for hvert Tilfælde snarest vil have at indstille Beskik- 
kelsen til Ministerens Godkendelse. 

& 6. I Tiden mellem to almindelige Valg kan et Kommuneraads- 
medlem kun udtræde af Raadet i følgende Tilfælde: 

1. Naar han modtager Fattighjælp eller ved Dom findes skyldig i en 
i den offentlige Mening vanærende Handling. 

2. Naar han flytter bort fra den Plads, ved hvilken han er valgt, eller, 
saafremt han har repræsenteret mere end en Boplads, bort fra 
Kresen. 

3. Naar han paa Grund af Sygdom, Alder eller af anden gyldig Aar- 
sag selv ønsker at udtræde, og dette tillades ham af Kommune- 
raadet. 

4. Naar han indvælges som Medlem af Landsraadet. 

5. Naar den Boplads, han repræsenterer, nedlægges eller gaar ned til 
kun at have ét Hus, og der ikke under Pladsen er lagt nogen anden 
Boplads. 

Spørgsmaalet om, hvorvidt en Handling som nævnt i Punkti kan 
kaldes vanærende eller ikke, afgøres af den blandede Domstol for det 
Distrikt, i hvilket Medlemmet er bosat. 

87. I Tiden mellem to Valg kan Indtrædelse af nye Medlemmer 
i Kommueraadet alene finde Sted i efternævnte Tilfælde: 

1. Naar et valgt Medlem er afgaaet ved Døden, eller paa Grund af 
Bestemmelserne i 8 6, Punkt 1—4, udtræder af Raadet. 

2. naar der i en Kommune opstaar en ny Boplads, som har to eller 
flere valgberettigede Husherrer, eller naar en bestaaende Plads, som 
hidtil har været underlagt en anden større Plads, ved Tilflytning 
eller paa anden Maade faar to valgberettigede Husherrer, og 

3. naar i en Kommune med 2 eller 3 Bopladser en af disse nedlæg- 
ges, uden at den eller de tilbageværende i Følge 88 2 og 3 tilsam- 
men har 3 Kommwuneraadsmedlemmer. 

& 8. Naar der i Følge & 7 foreligger Forhold, som giver Anled- 
ning til Indtrædelse af et nyt Medlem i Kommuneraadet, skal dette paa 
det førstkommende ordinære Møde drage Omsorg for, at der foretages 
Udfyldningsvalg, som kun gælder for den tilbageværende Del af Valg- 
perioden. Indtræder de Forhold, som betinger Udfyldningsvalg, efter 
1. Januar i det Aar, i hviket almindelige Valg skal afholdes, overlades 
det dog Kommuneraadet i hvert enkelt Tilfælde at bestemme, om Ud- 
fyldningsvalg skal foregaa eller ikke. 

B. Om Valgene. 


S 9. I de Aar, da almindelige Valg til Kommuneraadene foregaar, 
afholder hvert af disse et ektraordinært Møde i Tiden mellem 1. og 
15. September og paa disse Møder udarbejdes Lister over de i Kom- 
munen værende valgbare og valgberettigede Personer. 

Disse Lister opslaas umiddelbart efter Mødet paa et for alle til- 
gængeligt Sted udenfor Kommunens Butik og blivér hængende her til 
Afholdelsen af det næste ordinære Møde. 

Enhver, der maatte finde, enten at en valgberettiget er udeladt af 
Listen, eller at en uberettiget er optagen paa denne, kan i Tiden mel- 
lem to Møder indlevere skriftlig Besværing til Kommuneraadet eller paa 
det ordinære Møde fremføre sin Indsigelse mundtlig. 

Paa det ordinære Møde afgør Kommuneraadet endeligt, hvorvidt 
der bør tages Hensyn til de fremkomne Indsigelser, og meddeler herom, 
under samme Form — skriftlig eller mundtlig — hvorunder Besværin- 
ringen er fremkommen, Klageren Underretning. 

Efter de eventuelle Klagers Afgørelse affatter Kommuneraadet paa 
samme Møde de endelige Valglister for hver Boplads eller Kres i Kom- 
munen. 

8 10. Samtidig med ÅAffattelsen af de endelige Valglister bestem- 
mer Kommuneraadet, paa hvilken Dag Valget skal foregaa, idet der her- 
til fastsættes en Dag i Tiden fra den førstkommende 10. til 20. Oktober, 
begge Dage medregnede. 

Endvidere fastsætter Kommuneraadet i Krese med to eller flere 
Bopladser, hvor Valget skal foregaa. 

Bekendtgørelsen om Valgdagen og Valgstederne sker ved Opslag 
udenfor Kommunens Butik umiddelbart efter Mødet. 

8& 11. Naar Kommuneraadet har bestemt Valgdagen, udnævner 
det for hver Boplads eller Kres en Mand, som skal lede Valget, og 
tilstiller denne Mand de Bopladsen eller Kresen vedrørende endelige 
Valglister. 

Til at lede Valgene bør saavidt muligt udtages Mænd, der ikke er 
Medlemmer af Kommuneraadet. 

8& 12. Selve Valget foregaar paa den Maade, at Vælgerne hver for 
sig personligt mundtligt til Valgets Leder meddeler, hvem de ønsker 
valgt som Pladsens eller Kresens Kommuneraadsmedlem. Om de af- 
givne Stemmer giver Valglederen Oplysning ved i den stemmendes Paa- 
syn udfor hver Vælgers Navn paa Valglisten at notere Navnet paa den 
eller dem, den paagældende har stemt paa. Til Slut angiver Valglede- 
ren paa samme Maade for sit eget Vedkommende, hvem han stemmer 
paa. Valglederen maa ikke omtale, til hvem Vælgerne hver for sig har 
givet deres Stemmer. 

Valgets Leder kan kun modtage Stemmer paa den dertil bestemte 
Dag, og den følgende Dag meddeler han, hvad enten samtlige eller kun 
en Del af Vælgerne har stemt, hvem han anser for valgt. 

Som valgt anses den eller de, der har faaet det højeste Stemme- 
tal, og hvis to eller flere staar med lige mange Stemmer, afgøres Valget 

ved Lodtrækning mellem disse. Lodtrækning foregaar i Overværelse af 
Valgets Leder, som giver Valglisten en Paategning om, hvorledes Lod- 
trækningen er faldet ud. 

8 13.. De, der af Valglederne. anses for valgte, møder paa det 
førstkommende Kommuneraadsmøde, hvor hver især afleverer sin Valg- 
liste, og hvor det derefter af det afgaaende Kommnneraad afgøres, om 
Valget anses for gyldigt eller ikke. 

Saasnart et Valg er godkendt, anses den SR ADSE RT for at være 
traadt i Funktion som Medlem af Kommuneraadet. 

Valglisterne indsendes sammen med Udskriften af Forhandlings- 
protokollen til Inspektøren. 

Indsigelser mod et Valgs Gyldighed kan fremsættes af enhver Væl- 
ger,. enten før det her nævnte Møde. — og da skriftligt — eller paa 
selve Mødet mundtligt. 

Det Medlem, om hvis Valg der kan rejses Tvivl, kan ikke deltage 
i Afgørelsen af Spørgsmaalet om, hvorvidt han er gyldigt valgt eller 
ikke. 

Kommuneraadets Godkendelse eller Forkastelse af de stedfundne 
Valg skal altid udtrykkelig anføres i Forhandlingsprotokollen. Naar et 
Valg kasseres, skal Grunden hertil ligeledes udtrykkelig indføres i Pro- 
tokollen, og det samme gælder, naar en indkommen Klage over et Valg 
afvises. 

Et Valg er at anse for godkendt, naar det ikke ved Stemmeflerhed 
indenfor Kommuneraadet kasseres. I sidste Fald drager Kommune- 
raadet Omsorg for, at nyt Valg snarest foretages. 

Skulde der ved et Valg blive begaaet betydelige Fejl, men dette 
desuagtet blive godkendt af Kommuneraadet, er Inspektøren berettiget 
til med Angivelse af sine Grunde herfor at kassere Valget og paalægge 
Kommuneraadet at lade foretage et nyt. I hvert saadant Tilfælde vil 
Sagen snarest være at forelægge Indenrigsministeriet, ledsaget af alle 
nødvendige Oplysninger. 

S 14. For Afholdelse af Udfyldningsvalg efter $S$ 7 og 8 samt Om- 
valg i Følge 8& 13 gælder de almindelige foran fastsatte Regler, idet saa- 
danne Valg kun ikke maa foretages tidligere end 10 og senere end 20 
Dage efter det Møde, i hvilket Bestemmelsen om, at Valg skal fore- 
gaa, er tagen, og paa hvilket Valglisterne til Udfyldningsvalget .er af- 
fattede. 

Eventuelle Indsigelser mod Listernes Rigtighed maa fremsættes. 
senest 3 Dage før Valgets Afholdelse, skriftligt eller mundtligt overfor 
Formanden, som alene eller i Forening med et nærboende andet Med- 
lem afgør, hvorvidt der kan tages Hensyn til Indsigelserne eller ikke. 

S 15. De Kommuneraadet i Følge 88 9, 10 og 11 paahvilende For- 
arbejder ved Valgene varetages for det første almindelige Valgs Ved- 
kommende af de nu bestaaende Forstanderskaber efter nærmere Anvis- 


ning af Inspektørerne. 
= (Fortsættes). 


Nye grønlandske Love. 
(Sluttet). 


C. Om Forretningsførelsen. 


8 16. Kommuneraadene afholder Møde den sidste Søgnedag i 
hver Maaned fra September til April, begge Maaneder medregnede. 

Ekstraordinære Møder kan afholdes paa enhver Åarstid, naar 
Formanden finder det fornødent, eller Halvdelen af Medlemmerne for- 
langer det. 

De ordinære Maanedsmøder afholdes ved Kommunens Handels- 
sted til det Klokkeslet, Raadet selv bestemmer, de ekstraordinære til 
den Tid og paa det Sted indenfor Kommunen, som Formanden ved Med- 
delelse til Medlemmerne bestemmer. 

Ved Fastsættelsen af Tid og Sted for Møderne, saavel de ordinære 
som ekstraordinære, bør der tages Hensyn til de Medlemmer, som bor 
langt borte, og det bør ved de ordinære særligt iagttages, at de fore- 
gaar paa en saadan Tid af Dagen, at Medlemmerne fra Bopladserne 
kan deltage i Mødet samtidig med, at de gør Handelsrejser til Handels- 
stedet. 

Møderne afholdes, hvor der findes et Skolelokale, efter nærmere 
Aftale med vedkommende Førstepræst i dette; i andet Fald sørger Raa- 
det selv for passende Lokaler. 

Adgang til Møderne er ikke tilladt andre end Raadets Medlemmer 
og dem, der indfinder sig i et bestemt, Raadet vedrørende Anliggende. 

Det er Medlemmerne forbudt at give udenforstaaende Oplysning 
om de paa Møderne foregaaede Forhandlinger saavel som til Uved- 
kommende at omtale de Sager, de igennem deres Stilling faar Kend- 
skab til. 

8 17. Hver Gang der afholdes Kommuneraadsmøde, ordinært eller 
ekstraordinært, indføres i Forhandlingsprotokollen: Dag og Klokkeslet 
samt Stedet, paa hvilket Mødet afholdes, og Navnene paa de mødte 
Medlemmer eller disses Stedfortrædere (jfr. 8 21). 

Ved Afholdelsen af de ordinære Møder indføres desuden hver 
Gang: fra hvert Medlem en kort Beretning om Fangstforholdene og 
Tilstanden paa hans Boplads og om, hvorvidt han har udgivet nogen 
Fattighjælp eller Understøttelse. 

Herefter foretages de Sager, som maatte foreliggge til Behandling, 
og om hver af dem indføres en kort Beskrivelse af, hvad Sagen angaar, 
og hvilken Beslutning Raadet har taget. Naar forskellige Meninger 
har gjort sig gældende, indføres endvidere med hvilket Antal Stemmer 
Beslutning er taget, og ethvert Medlem er berettiget til at forlange sin 
afvigende Mening kortelig tilført. Efter hvert Mødes Slutning under- 
skrives Protokollen af alle de tilstedeværende Medlemmer. 

Med hver Postlejlighed afsendes til Inspektøren en Udskrift af 
Forhandlingsprotokollen for den siden .sidste Indsendelse forløbne Tid. 

S 18. Ingen Beslutning tages af et Kommuneéraad, naar ikke i det 
mindste Halvdelen af dets Medlemmer er til Stede eller behørigt 

repræsenterede. Naar der mellem Medlemmerne er forskellige Menin- 
ger om en Sag, afgøres denne ved Stemmeflerhed. Staar Stemmerne 
for og imod lige, gør Formandens Stemme Udslaget. 

S 19. Foruden Forhandlingsprotokollen fører hvert Kommune- 
raad en Bog, indeholdende en Fortegnelse over alle Kommunens Be- 
boere med vedføjede Bemærkninger om deres huslige Forhold, alt saa- 
ledes som det af Inspektøren fastsættes. 

Af denne Bog sendes der til Inspektøren hvert Aar med første 
Post efter Nytaar en Udskrift med Oplysninger om samtlige Kommunens 
Indvaanere ved Udgangen af det foregaaende Kalenderaar. 

Iøvrigt fører Kommuneraadet alle de Lister og Bøger, som Inspek- 
tøren maatte paalægge det at føre, ligesom det fremskaffer og indsen- 
der alle de Oplysninger, som Inspektøren maatte affordre det. 

De til Raadets Virksomhed nødvendige Protokoller og Blanketter 
anvises eller udleveres af Inspektøren for Fælleskassens Regning, me- 
dens Papir og Kontorrekvisiter anskaffes af Kommuneraadet for Kom- 
munekassens Regning. 

Protokoller, som det pligtmæssig paahviler Raadet at føre, skal, 
forinden de tages i Brug, behørigt autoriseres af Inspektøren. 

S 20. Hvervet som Kommuneraadsmedlem er ulønnet, men der 
kan paa Kommuneraadets Indstilling af Inspektøren tilstaas en Mand, 
som i en hel Valgperiode eller længere har været Kommuneraadsmed- 
lem, et Vederlag af fra 20 til 50 Kr., naar det godtgøres, at Hvervet for 
ham har været særlig byrdefuldt, og at han har varetaget det med 
Interesse og Dygtighed. Saadanne Vederlag udredes af Fælleskassen. 

Enhver, ”der vælges til Medlem af Kommuneraadet, faar udleveret 
et for Fællesfondens Regning præget Emblem, som til Stadighed bæres, 
og som tilbageleveres, naar han ophører at være Medlem. 

S 21. Der paahviler Medlemmerne Pligt til, for saa vidt For- 
holdene tillader det, at tage Del i Kommuneraadets Møder. Det Med- 
lem, som paa Grund af langvarig Sygdom eller anden ham personlig 
vedrørende Aarsag er forhindret i at indfinde sig til et Møde, kan her- 
til bemyndige en anden i Kresen bosat Mand, som han anser for valg- 
bar til Raadet. 

Naar et Medlem paa Grund af langvarig Sygdom eller anden ved- 
varende Aarsag er, ude af Stand til at varetage sit Hverv i det Hele 
taget, beskikker Raadet en anden valgbar Mand til midlertidig at træde 
i Stedet for Medlemmet. I de Tilfælde, hvor der i Medfør af $ 7 skal 
foretages Udfyldningsvalg, beskikker Raadet ligeledes en valgbar Mand 
til at varetage det fornødne i Tiden indtil Godkendelsen af det nye 
Medlems Valg. 

Naar en Boplads i Medfør af nærværende Anordnings 88 2 og 3 
vælger mere end et Kommuneraadsmedlem, varetages de overfor Be- 
folkningen forefaldende daglige Forretninger udelukkende af et af Med- 
lemmerne, nemlig det, der har fungeret længst, eller saafremt de er 
valgte samtidigt, dét, der er ældst af Alder. 

S 22. Hvert Aar paa Mødet i September vælger Kommuneraadet 
sin Formand for det kommende Aar. I de Aar, da der er foregaaet al- 


— 3581 — 


mindelige Valg, foretages Formandsvalget dog først paa Mødet i Okto- 
ber umiddelbart efter Afgørelsen af Spørgsmaalet om, hvorvidt de sted- 
fundne Valg anses for gyldige eller ikke. 

Ethvert Medlem er forpligtet til at modtage Valg som Formand 
eller at udføre andre særlige Hverv, som Kommuneraadet maatte paa- 
lægge ham. Genvalg kan finde Sted, men den, der i mindst to efter 
hinanden følgende Aar har fungeret som Formand, kan undslaa sig 
for at modtage Valg i et lige saa langt Tidsrum, som han har været 
Formand. 

Formandsvalget ledes af det ældste af Medlemmerne, og han er- 
klærer den for valgt, som har faaet det højeste Antal Stemmer. Har 
to eller flere lige mange Stemmer, afgøres Valget mellem disse ved 
Lodtrækning. 

Hvis Formanden i Aarets Løb dør eller udtræder af Raadet, væl- 
ges der, efter at der i Medfør af & 21 er beskikket et midlertidigt Med- 
lem, eller der er sket Godkendelse af et i Henhold til 8&8 8 foretaget Ud- 
fyldningsvalg, en ny Formand for den resterende Del af Funktionstiden. 
Indtil den nye Formand er valgt, fungerer det af Raadets Medlemmer, 
der er ældst af Alder, som Formand. 

823. Formanden leder paa Møderne Forhandlingerne, drager Om- 
sorg for Forhandlingsprotokollens Førelse og paaser, at Kommune- 
raadets Beslutninger nøjagtig tilføres. Han foranstalter endvidere Ud- 
førelsen af de tagne Beslutninger og besørger Brevvekslingen og Førel- 
sen af de nødvendige Regnskaber, Lister og Bøger. Endelig opbevarer 
han alle Kommuneraadets Protokoller, Breve og andre Papirer eller 
Dokumenter, der vedkommer de Raadet underlagte Anliggender. 

Saafremt Formanden ikke mener sig i Stand til at udføre det Raa- 
det vedrørende skriftlige Arbejde, kan dette hertil antage en skrive- 
kyndig Grønlænder, enten blandt Raadets andre Medlemmer eller uden- 
for samme. For saa vidt Medhjælperen ikke er Medlem af Raadet, kan 
han dog ikke deltage hverken i Forhandlingerne eller Afsiemningerne, 
og Formanden har stadig Ansvaret for Indholdet af de skriftlige Eks- 
peditioner, som han paa Raadets Vegne underskriver. 

I Formandens midlertidige Forfald paa et Møde ledes Forhand- 
lingerne af det ældste af de til Stede værende Medlemmer. 

8 24. Som Vederlag for Formandens Udførelse af de skriftlige 
Arbejder kan der efter Raadets nærmere Bestemmelse af Kommunekas- 
sen tilstaas ham et Beløb af fra 10 til 20 Kr. om Aaret. Det samme 
Vederlag kan tilstaas den, der uden at være Formand paatager sig 
Posten som Raadets Sekretær. 


D. Om Virksomheden. 
a.. Varetagelsen af den offentlige Orden. 

8& 25. Ethvert Kommuneraadsmedlem paaser for sit Omraade, at de 
den grønlandske Befolkning vedrørende Bestemmelser, som for Tiden 
gælder eller senere udfærdiges, bliver overholdte. 

I Tilfælde af Lovovertrædelse indmelder han med første Lejlig- 
hed det passerede for Kommuneraadet, og dette skønner da over, hvor- 

vidt den foreliggende Sag i Følge Lovens $ 18 (jfr. Anordning af Dags 
Dato om Retsplejen i Grønland &$ 10) hører ind under Raadets egen 
Afgørelse eller under den sammesteds nævnte blandede Domstol. 

Skønner Kommuneraadet, at Sagen hører ind under den blandede 
Domstol, sender den Anmeldelsen videre til Inspektøren eller, hvor 
denne ikke er til Stede, den for ham i det paagældende Distrikt be- 
skikkede Stedfortræder. 

8 26... Kommuneraadets Medlemmer fører hver for sit Omraade 
Tilsyn med, hvad der foregaar ved Bopladserne, og henleder Opmærk- 
somheden paa saadanne Forhold, som har Betydning enten særlig for 
Kresen eller for Kommunen i det Hele taget. 

Han skal særlig have sin Opmærksomhed henvendt paa, at de i 
hans Kres værende Drenge i Tide forsynes med Kajak og Erhvervs- 
redskaber, samt paa, hvorvidt nogen af Befolkningen i hans Kres ved 
Mangel paa Flid eller Husholderiskhed giver Anledning til at befrygte, 
at han vilde falde Kommunen til Byrde, og hvis saa er, i Tide advare 
. den paagældende, samt, hvis Advarslen ikke frugter, henstille til Kom- 
muneraadet, om dette finder Anledning til at gentage samme. I saa 
Fald tilstilles Advarslen den paagældende skriftligt, samtidig med at 
Afgørelsen og den paagældendes Navn indføres i Kommuneraadets 
Forhandlingsprotokol. 

S 27. Opstaar der ved Fangst af større Sødyr Uenighed om sam- 
mes Deling, afgør Kommuneraadsmedlemmet paa det Sted, hvor Dyret 
er bragt i Land, hvorledes Delingen efter de paa Stedet fra gammel 
Tid gældende Vedtægter skal foregaa. 

I andre Tilfælde, hvor Uenighed opstaar mellem Beboere, der er 
repræsenterede af samme Kommuneraadsmedlem, kan dette foretage 
Mægling mellem Parterne, naar disse herom er enige. 


b.. Understøttelser. 


8 28. Understøttelser er i alle Tilfælde betingede af følgende 

Forhold: 

1. at den paagældende intet ejer af Betydning, Hus og nødvendigste 

Fangstredskaber fraregnede, 

at han ikke i Løbet af de sidste 3 Aar, før Understøttelsen er be- 

gært, ved Dom er fundet skyldig i en i den offentlige Mening van- 

ærende Handling. Spørgsmaalet om, hvorvidt en Handling bør 
kaldes vanærende eller ikke, afgøres i fornødent Fald af den blandede 

Domstol, 

3. at han ikke i det Regnskabsaar, da Understøttelsen søges, samt i 
det nærmest foregaaende i Medfør af & 26 af Kommuneraadet er 
bleven advaret imod Mangel paa Flid eller Husholderiskhed, samt 

4. at han ikke ved sidste Repartitionsuddeling har været udelukket paa 
Grund af modtagen Fattighjælp, og han heller ikke har modtaget 
saadan Hjælp senere. 

Enhver, der ikke kan forsørge sig selv, og som ikke opfylder de 

i denne Paragraf anførte Betingelser, er henvist til at forsørges ved 

Fattighjælp. 


RO 


NG UDER 


8 29. Under Forudsætning af, at de i 8& 28 fastsatte almindelige 
Betingelser er fyldestgjorte, kan Understøttelse ydes til efternævnte 
Personer: 

1. til Enker og med disse ligestillede enlige Kvinder samt. faderløse 
Børn, overfor hvem der ikke findes nogen Husherre, der har For- 
sørgelsespligt, 

2. til syge, hvis Husherre opfylder de i & 28 opstillede Betingelser, 
men som ikke er i Stand til at fremskaffe saadanne Midler, som 
maa anses nødvendige til Sygdommens Helbredelse, og 

3. til Erhververe, som enten paa Grund af a) høj Alder, b) Sygdom, 
c) Legemsbeskadigelse eller d) uforskyldt Forlis af mere kostbare 
Redskaber, er sat ude af Stand til at drive Erhverv. 

Ved Understøttelser af sidstnævnte Aarsag bør det dog som al- 
mindelig Regel iagttages, at Understøttelsen ikke sættes højere end til 
det halve af det forliste Redskabs Værdi. 

& 30. Understøttelser kan udgives i Form af Varer — ingen Sinde 
i kontante Penge — og kun paa følgende Maader: 

1. Som Føde, hvortil saavidt muligt anvendes grønlandske Føde- 
midler eller i Mangel heraf saadanne europæiske, som Inspektøren 
bestemmer. 

2. Som Fangstredskaber, hvorunder Kajak og Redskaber til faderløse 

Drenge. 

Som Midler til Hjælp for syge. 

Som Ligklæder og Materialier til Ligkister. 

Som Klæder, der saavidt muligt bør udleveres usyede. 

Som Materialier til Udbedring af Vinterboliger. 

Understøttelser bør som Regel, forinden de udgives, være bevil- 
gede paa et Kommuneraadsmøde, men i saadanne Tilfælde, hvor en 
øjeblikkelig Afgørelse af Sagen er nødvendig, kan vedkommende Kom- 
muneraadslem dog paa egen Haand tage Bestemmelse derom, idet han 
da paa det førstkommende Møde forelægger Sagen for Kommuneraadet, 
som derpaa afgør, om Betingelserne for at give Understøttelse i det 
foreliggende Tilfælde er fyldestgjorte. Hvis ikke, betragtes Udgiften 
som Fattighjælp. 

For hver Gang en Understøttelse udgives, skal Kommuneraadet i 
Forhandlingsprotokollen give Oplysning om, hvorvidt Betingelserne for 
Udgivelsen er fyldestgjorte. I benægtende Fald kan Inspektøren efter 
foretagen Undersøgelse bestemme, at Udgiften skal betragtes som ydet 
Fattighjælp. 


SEE SALG 


CREL allra ælps 

8 31. Fattighjælp ydes saadanne Personer, som ikke kan opnaa 
Understøttelse (88 28 og 29), og som, hvis de ikke faar Hjælp, vil komme 
til at lide Nød. 

Fattighjælp kan kun ydes paa Forlangende af en Husherre og bør 
udgives med største Sparsommelighed og efterhaanden, som den gøres 
fornøden. Saafremt noget Kommuneraadsmedlem handler herimod, 
bør de andre Medlemmer paatale dette, naar Raadet holder Møde; hvis 
der ved Udgivelsen maatte begaas alvorlige Misbrug, og især hvis saa- 

dant maatte ske gentagne Gange, kan Inspektøren paalægge det Kom- 
muneraadsmedlem, som er Skyld heri, at erstatte Kommunekassen det 
Beløb, som ved hans Fejl er kommet denne til Udgift. 

8 32. Fattighjælp kan kun udgives iForm af Varer — ingen Sinde 
i kontante Penge — og kun paa følgende Maader: 

1.. Som Føde, hvortil saavidt muligt anvendes grønlandske Føde- 
midler eller i Mangel heraf saadanne europæiske, som Inspektøren 
bestemmer. 

Som Erhvervsmidler, herunder Anskaffelse af Kajak og Redskaber 
til Drenge, hvis Forældre ikke selv drage Omsorg for samme. 

3. Som Hjælp til saadanne syge Personer, som ikke i Følge 88 28 og 
29 opfylder Betingelserne for at opnaa Understøttelse. 

Som Ligklæder og Materialier til Ligkister. 

Som Materialier til Klæder. 

Som Materialier til Udbedring af Vinterboliger. 

Hjælp med Føde bør kun udgives, saafremt den, der søger Hjælp, 
ikke forstaar at drive Erhverv, eller saafremt Erhvervsforholdene er 
saa daarlige, at de, der er forsynede med Redskaber, ikke erhverver til 
det daglige Behov. I alle Tilfælde bør Hjælpen udgives i Form af 
Erhvervsmidler. 

Hjælpen med Føde og Erhvervsmidler samt Syge- og Begravelses- 
hjælp anvises af vedkommende Kommuneraadsmedlem, naar saadant 
gøres nødvendigt. Hjælp til Klæder og Udbedring af Boliger kan der- 
imod, saafremt ikke særlige Forhold nødvendiggør en øjeblikkelig Be- 
stemmelse, ikke udgives, uden efter Bevilling paa et samlet Møde. 

S 33. Den Husherre, som i Tiden mellem Vedtagelsen af to Aars 
Repartitionslister (8 35) modtager Fattighjælp enten til Brug for sig 
selv eller nogen, overfor hvem han har Forsørgelsespligt, mister Ad- 
gang til Repartition første Gang Beregning sker efter Fattighjælpens Ud- 
deling. 

Indtil anden Bestemmelse efter Forhandling med Landsraadene 
træffes, omfatter Husherrens Forsørgelsespligt de samme Personer som 
hidtil i Følge de paa hvert Sted fra gammel Tid herskende Vedtægter. 
Dog skal Forsørgelsespligten i alle Tilfælde foruden Hustruen omfatte 
saavel hendes" som hans Børn uden Hensyn til, om de mulig er fødte 
i et tidligere Ægteskab, eller af Hustruen udenfor Ægteskab, samt end- 
videre Mandens Forældre og yngre Søskende, hvis Faderen er død, alt 
dog kun for saa vidt de paagældende har Ophold i Huset. 

Til udelukkende Brug for Personer, der af Godhed er optagne i 
Huset uden dér at have Forsørgelsesret, kan der dog, naar Forholdene 
taler derfor, ydes Fattighjælp, uden at Husherren derfor taber sin Re- 
partitionsret; men Fortabelse indtræder, saafremt det oplyses, at Hjæl- 
pen helt eller delvis er kommen Husherren eller nogen, overfor hvem 
han har Forsørgelsespligt, til Gode. 

For Tildeling af saadan Fattighjælp gælder tilsvarende Regler, som 
er fastsat i Slutningen af 8& 30 for Tildeling af Understøttelse. 

Hvis en Husherre, som har faaet Fattighjælp, senere bliver saa- 
ledes stillet, at han uden Afsavn helt eller delvis kan tilbagebetale den 


Do 

ham ydede Hjælp, kan Kommuneraadet paalægge ham at gøre dette, 
uden at de ved denne Paragraf fastsatte Virkninger for Modtagelse af 
Fattighjælp derved bortfalder. Saadan Tilbagebetaling kan dog ikke 
forlanges, naar der er hengaaet mere end 5 Aar fra den Tid, da Hjæl- 
pen blev ydet. 

8 34. Et Kommuneraadsmedlem maa ikke efterkomme de Hen- 
vendelser, der sker til ham om Understøttelse eller Fattighjælp, for- 
inden han ved Undersøgelse har forvisset sig om, at Trang hertil er 
ie stede R 

Naar Fattighjælp eller Understøttelse bevilges af et Kommune- 
raadsmedlem paa egen Haand, udsteder han for det bevilgede en An- 
visning, som indfries ved Handelsstederne. 

Er Fattighjælp eller Understøttelse bevilget i et Kommuneraads- 
møde, udstedes Anvisningen af Formanden. 

I Sygdomstilfælde, hvor Jordemoder eller Læge er til Stede, be- 
stemmer disse, hvori Hjælpen til den syge skal bestaa, men Hjælpen 
anvises som sædvanligt af Kommuneraadsmedlemmet, og Kommune- 
raadet bestemmer ligeledes, om Hjælpen skal betragtes som Fattighjælp 
eller Understøttelse. 

Det paagældende Kommuneraadsmedlem fører i alle Tilfælde Til- 
syn med, at det, der er anvist, bliver udleveret og anvendt overens- 
stemmende med ÅAnvisningen. 


d. Repartitionen. 


S 35. Paa hvert Aars Martsmøde udarbejder Kommuneraadet Ud- 
kast til Liste over, hvilke af Kommunens Beboere der er repartitions- 
berettigede, samt hvilke Parter der tilkommer hver især. 

Indtil anden Ordning ved Forhandling med Landsraadene maatte 
blive truffen, beregnes Repartitionen efter de nu bestaaende Regler, 
dog saaledes, at der til de berettigede henregnes alle Erhveryere — 
saavel Sælfangere som andre Erhververe — som ved Salg af Produkter 
yder Bidrag til Kommunekassen, og som ikke ved Modtagelse af Fattig- 
hjælp, ved en af den blandede Domstol afsagt Dom, som indeholder 
Bestemmelse herom, eller paa anden Maade har udelukket sig fra Ad- 
gang til Repartition. Alene de, der driver Erhverv som Sælfanger, kan 
optages i de tre Fangerklasser. 

Umiddelbart efter Mødets Afholdelse opslaas det vedtagne Udkast 
udenfor Kommunens Butik og bliver hængende her til Afholdelsen af 
det næste ordinære Møde. 

Enhver, der maatte finde noget at erindre med Listens Indhold, 
enten for sit eget Vedkommende eller med Hensyn til andre, kan i 
Tiden mellem de to Møder indgive skriftlig Besværing til Kommune- 
raadet, eller paa det sidste Møde fremføre sin Indsigelse mundtlig. 

Efter Mødet i April kan ingen Indsigelse fremsættes, og naar 
Kommuneraadet har afgjort, om de Indsigelser, der maatte være frem- 
komne, findes berettigede eller ikke, fastsættes derfor den endelige 
Liste over de repartitionsberettigede, hvilken Liste sammen med Ud- 


— 5986 — 


skriften af Forhandlingsprotokollen og den Liste, der har været op- 
slaaet, snarest indsendes til Inspektøren. 

Bestemmelsen af, hvilket Beløb der haves til Repartition, Fastsæt- 
telsen af Partens Størrelse og Beregning af, hvilket Beløb der i Hen- 
hold til den indsendte Liste tilkommer hver enkelt repartitionsberetti- 
set, foretages af Inspektøren ligeledes efter de samme Regler, som nu 
anvendes. 

Saafremt Kommuneraadet mener at kunne foretage den her nævnte 
Beregning selv, skal dette være det tilladt, saaledes at Beregningen, for- 
inden Udbetaling kan finde Sted, af Inspektøren skal være gennemgaaet 
og befundet rigtig. 

Saasnart Beregningen er foretaget, giver Inspektøren om samme 
fornøden Meddelelse til Kommuneraadets Formand, som herefter kan 
anvise Beløbene til Udbetaling ved Kommunens Handelssted. Saafremt 
Erhvervsforholdene taler derfor, kan Raadet dog ogsaa vedtage, at An- 
visningen skal udsættes indtil et senere Tidspunkt, dog ingen Sinde senere 
end til den 1. December i det Aar, da Beløbene er beregnede. 


E. Om Regnskabsvæsenet. 


8& 36. Ved hvert Handelssted føres af Handelsbestyreren en af 
Inspektøren autoriseret Indhandlingsprotokol, som for hver Dag med 
Angivelse af Sælgerens Kommune skal vise, hvad der af Befolkningen 
er solgt til Handelen af grønlandske Produkter, samt ligeledes en Regn- 
skabsbog, i hvilken der under Datum og Modtagernes Navne indføres, 
hvad der fra Handelsstedet i Følge Anvisning fra Kommuneraadets 
Formand eller andre Medlemmer er udleveret af Varer eller udbetalt 
af Penge. De nævnte Bøger skal føres i Overstemmelse med et af In- 
spektøren udarbejdet Skema. 

Hver Gang der ved Handelsstederne indhandles monopoliserede 
grønlandske Produkter, der er bestemte til Hjemsending, skal Handels- 
bestyreren samtidig med Betalingen til Sælgeren for Beløbet udlevere 
Kontrolmærker, mærkede med Handelsstedets Navn. 

Disse Kontrolmærker danner Grundlaget for Beregningen af den 
Kommunen tilkommende Indhandlingsafgift og samles af Kommune- 
"aadets Formand, som dog til denne Indsamling skal have Ret til paa 
et tilgængeligt Sted i Handelsstedets Butik at opstille en aflaaset Be- 
holder, i hvilken de i Kommunen hjemmehørende Sælgere kan ned- 
lægge deres Mærker. 

I Tilfælde af, at Kontrolmærkerne helt eller delvis forkommer, 
kan Indhandlingsafgiften heregnes efter en Opgørelse af Handelsbestyre- 
rens Indhandlingsbog. 

S 37. Samtidig med at Handelsstedets Aarsregnskab afsluttes, af- 
leverer Handelsbestyreren til Formændene i de Kommuner, hvis Be- 
boere i Finansaarets Løb i Følge Indhandlingsbogen har solgt grøn- 
landske Produkter ved Handelsstedet, en Beregning herover samt en 
Beregning over de i samme Tid i Følge Regnskabsbogen for Handels- 
stedets Kommunes Regning udleverede Varer og Kontanter, ledsaget af 
de paagældende Anvisninger. 


i 

Denne sidste Beregning gennemgaar Handelsbestyreren i Forening 
med den stedlige Formand og Raadets eventuelle skrivekyndige Med- 
hjælper, og Formanden meddeler derefter Handelsbestyreren Kvittering 
for Beregningens samlede Beløb. 

Begge Beregninger, Anvisningerne og de i foranstaaende Post om- 
handlede Kontrolmærker indsendes derefter af Formanden med første 
Post til Inspektøren, som lader Beregningerne revidere, og som — efter 
at der er givet Regnskabsførerne Lejlighed til at erklære sig over even- 
tuelle Udsættelser — ved Decision træffer endelig Afgørelse om Anteg- 
nelsernes Beristigelse. 


Hvor saadant gøres nødvendigt — særlig i langt borte liggende 
Kommuner — kan Inspektøren ved en dertil antagen Medhjælper mod 


et Honorar af Fælleskassen lade de her nævnte Beregninger med Bilag 
underkaste en foreløbig Revision. 

S 38. Med første Post efter Finansaarets Udgang indsender samt- 
lige Læger, Kolonibestyrere og Førstepræster til Inspektøren Beregnin- 
ger over de under hver især ansatte grønlandske Funktionærers sam- 
lede Pengelønninger i det forløbne Finansaar med Angivelse af, i hvilke 
Kommuner de nævnte Funktionærer er bosatte. 

Paa Grundlag af disse Beregninger fastsætter Inspektøren forelø- 
big, hvilke Beløb der i Følge Lovens & 14 tilkommer de offentlige Kas- 
ser, og herom giver han, samtidig med at han i Følge næstfølgende 8 
udarbejder Kommunekassernes Regnskaber, de ovennævnte Autoriteter 
fornøden Underretning. 

8 39. Efter Modtagelsen af de i 88 37 og 38 nævnte Bilag udar- 
bejder Inspektøren for hver Kommunekasse et Regnskab over det for- 
løbne Finansaars Indtægter og Udgifter, og beregner herved af det 
halve af den ved Aarets Begyndelse til Stede værende Beholdning hver 
Kasse i Renter en Indtægt af 4 pCt. af hver fulde 50 Kr. 

Af den ved Regnskabets Afslutning fremkomne Beholdning fra- 
drages et Beløb af 33 Øre for hver af Kommunens Beboere, som er 
opført paa den den foregaaende 31lte December i Henhold til &$ 19 ud- 
arbejdede Liste. Det overskydende reparteres i Overensstemmelse med 
den af Kommuneraadet i Følge &$ 35 indsendte Liste over de berettigede 
saaledes, at hver Part afrundes ned efter til det nærmest med 5 dele- 
lige Tal, idet det tiloversblevne bliver henstaaende paa Regnskabet for 
det løbende Finansaar. 

Eksemplarer af Regnskabet tilstilles den paagældende Kolonibe- 
styrer og Kommuneraadet. 

Saafremt et Kommuneraad maatte ønske selv at aflægge Regn- 
skabet, og Inspektøren skønner, at det er i Stand hertil, kan dei denne 
Paragraf nævnte Forretninger overdrages Raadet selv. 

8 40. Over de til hver Landsdel hørende Kommuners Regnskaber 
udarbejder Inspektørerne en samlet aarlig Oversigt, som, bilagt Ekstrakt- 
Afskrifter af Regnskaberne, indsendes til Indenrigsministeriets Revision 
og Decision paa samme Maade som hidtil anvendt overfor de grøn- 
landske. Kolonikassers Regnskaber. 

F. Om Virksomhedens Overgang til Kommuneraadene, Inspektørernes 
Tilsyn m. m. 


S 41. Til Kommuneraadene afholdes første Gang almindeligt Valg 
i Dagene mellem den 10. og 20. Oktober 1910. Den sidste Søgnedag i 
samme Maaned afholder hvert Kommuneraad et Møde, paa hvilket af- 
gøres Spørgsmaalet om de stedfundne Valgs Gyldighed. Derefter af- 
holdes et nyt Møde den sidste Søgnedag i Marts Maaned 1911, paa 
hvilket der vælges en Formand for Tiden indtil Mødet i September 
Maaned samme Aar, og paa hvilket foretages den foreløbige Liste over 
de til Repartition for Aaret 1911 berettigede, hvilken Liste straks efter 
Mødets Afholdelse opslaas udenfor Handelsstedets Butik. Andre Sager 
end de nævnte kan ikke behandles paa de her omhandlede to Møder. 

Iøvrigt træder Kommuneraadene i Virksomhed den 1. April 1911, 
paa hvilken Dag de nu bestaaende Forstanderskaber træder ud af Virk- 
somhed. 

8 42. Inspektørerne foranstalter hver for sin Landsdel det for- 
nødne med Hensyn til Virksomhedens Overgang fra Forstanderskaberne 
til Kommuneraadene og Fordelingen af de i Kolonikasserne den 31. 
Marts 1911 indestaaende Beholdninger mellem Kommunekasserne i For- 
hold til det til hver Kommune den 31. December hørende Folketal. 

8 43. Inspektørerne fører hver for sin Landsdel Tilsyn med, at 
de ved denne Anordning eller senere for Kommuneraadene givne Be- 
stemmelser overholdes, og paataler og berigtiger de Afvigelser, som 
herfra maatte finde Sted. Ethvert Paalæg, som Inspektørerne i den 
Anledning maatte give, vil straks være at tage til Følge, men det kan 
indankes til Afgørelse for Indenrigsministeriet, idet det dog uforandret 
bliver staaende ved Magt, indtil Ministeriets Afgørelse foreligger. 

Hvor saadant anses for nødvendigt og særligt paa Steder, der lig- 
ger langt borte fra Inspektørens Bosted, kan denne til Varetagelse af 
det her omhandlede Tilsyn beskikke en Stedfortræder, som i Inspek- 
tørens Fraværelse handler efter en ham af denne meddelt Instruks, 
om hvis Indhold der gives de paagældende Kommuneraad Meddelelse. 
Den, der beskikkes til dette Hverv, kan fordre de Udgifter, som derved 
foranlediges, godtgjorte. 

8 44. Saafremt der ved den forestaaende Ordning af Handelsfor- 
holdene i Grønland maatte blive fastsat en anden Datum end den nu 
gældende for Regnskabsaarets Afslutning, kan Indenrigsministeren i 
nærværende Anordning foretage saadanne Ændringer, som maa anses 
for ønskelige for at bringe de angaaende Kommuneraadenes Virksom- 
hed og Regnskabsaflæggelse foran fastsatte Regler i Overensstemmelse 
med den nye Ordning. 


Anordning vedrørende Retsplejen i Grønland. 


I Henhold til -Lov Nr. 139 af 27. Maj 1908 om Styrelse af Kolo- 
nierne i Grønland m. m. 88 17, 18 og 21 fastsættes herved angaaende 
Retsplejen i Grønland følgende Bestemmelser: 

I. Kommuneraadene. 
AÅA. Arv og Skifte. 

S$S1. Naar en under grønlandsk Ret staaende Person afgaar ved 
Døden, skal Kommuneraadsmedlemmet for den Boplads, hvor den af- 
døde hørte hjemme, i alle Tilfælde — jfr. Lovens 8 20i. f. — anmelde 
dette, naar han næste Gang paa det ordinære Møde afgiver Beretning 
om Tilstanden ved hans Boplads. Saavidt det vides, indføres i For- 
handlingsprotokollen den afdødes fulde Navn og derhos, hvorvidt den 
paagældende har efterladt sig noget af Værdi eller ikke. 

Naar den afdøde har efterladt sig noget af Værdi, skal Kommune- 
raadsmedlemmet derhos til Indførelse i Forhandlingsprotokollen op- 
lyse, hvori dette bestaar, og hvormeget det kan antages at være værd 
i rede Penge, samt endvidere, hvem den afdødes Arvinger maa antages 
alævære: 


82. Naar den afdøde i rede Penge — herunder indestaaende i 
Sparekassen — ikke efterlader sig mere, end det kan antages, at Be- 


gravelsen har kostet, og iøvrigt ikke andet end saadanne Ejendele, som 
almindeligvis hører til en grønlandsk Husførelse, kan Kommuneraadet, 
naar alle Arvingerne eller Flertallet af disse lever sammen i en Hus- 
stand, bestemme, at Efterladenskaberne skal tilhøre alle Arvingerne til 
Fælleseje efter almindelig grønlandsk Skik. 

& 3. Efterlader den afdøde sig større Beløb i rede Penge eller 
større Genstande, som ikke almindeligvis hører til en grønlandsk Hus- 
førelse, skal der foretages en Deling, ved hvilken Kommuneraadet be- 
stemmer, hvor meget hver Arving skal have, og vil Raadet herved sær- 
lig, naar der blandt Arvingerne findes umyndige Personer, som ikke 
selv kan varetage deres Tarv, have at paase, at disse Årvinger ikke for- 
mrettes: 

Findes der blandt Efterladenskaberne saadanne Ting, som ikke 
lader sig dele, kan Kommuneraadet tillade, at disse overtages af en af 
Årvingerne, mod at denne da tilsvarer de øvrige et Vederlag af saadan 
Størrelse, som Kommuneraadet maatte bestemme. 

S 4. Naar den afdøde har været i fast Tjeneste under Kirke- og 
Skolevæsenet, Handelen eller Administrationen, indmelder Kommune- 
raadet med første Postlejlighed Dødsfaldet til Inspektøren, og der maa 
i saadanne Dødsboer udover Begravelsesudgifterne ikke udbetales noget 
Beløb eller udleveres nogen Ting, med mindre Innspektørens Samtykke 
hertil foreligger, ej heller maa der beregnes nogen Arvelod, førend 
Raadet fra Inspektøren har modtaget Meddelelse om, at Boet kan 
sluttes. 

8 5. Kommuneraadet er at betragte som Værge for alle faderløse 
Børn, der hører under grønlandsk Ret. Arvebeløb, som tilfalder saa- 
danne Børn, indsættes altid til Forrentning i den grønlandske Spare- 
kasse og bestyres af Kommuneraadet, indtil Børnene opnaar saadan 
Alder, at de selv kan overtage Bestyrelsen. 

Personer, som vel har en saadan Alder, at de skulde kunne bestyre 
deres egne Sager, men som i Gerning viser sig uduelige hertil, kan, 
naar de ved Arv eller paa anden Maade kommer i Besiddelse af større 

Beløb, ligeledes sættes under Værgemaal af Kommuneraadet, naar dette 
herom gør Forslag til Inspektøren og denne tiltræder Forslaget. 

Inspektøren fører iøvrigt, i Overensstemmelse med $&$ 53 i kgl. Ån- 
ordning af Dags Dato angaaende de grønlandske Kommuneraad, nøje 
Tilsyn med, at Kommuneraadene udfører de dem efter denne Paragraf 
paahvilende Pligter. 

Kommuneraadenes Overtagelse af Skiftevæsenet finder Sted den 1. 
April 1911, idet dog de Boer, som til den Tid henstaar under Behand- 
ling efter de danske Love, bliver at slutte af Inspektørerne. 


B. Borgerlige Retssager. 

S 6. En borgerlig Retstrætte mellem Personer, der staar under 
grønlandsk Ret, afgøres af Raadet for den Kommune, i hvilken den 
indklagede paa det Tidspunkt, da Sagen rejses, er bosat, og ingen Sag 
maa paabegyndes, uden at den, mod hvem den er anlagt, lovlig er ind- 
kaldt til Møde. 

& 7. Indkaldelsen kan foretages mundtlig derved, at Klageren, led- 
saget af to vel ansete Mænd, overfor den indklagede i det mindste 3 
Dage før Afholdelsen af et ordinært Møde forkynder, at han paa Mødet 
agter at føre Klage over denne. 

De to Mænd, der har paahørt Forkyndelsen, maa da sammen med 
Klageren indfinde sig paa Mødet og bevidne, at Indkaldelsen er fore- 
gaaet. i 

Ønsker Klageren ikke selv at foretage Indkaldelsen, kan han herom 
henvende sig til Kommuneraadets Formand, som da meddeler Klageren 
Underretning om Tidspunktet for Sagens Foretagelse og overensstem- 
mende hermed udsteder Indkaldelse i 2 Eksemplarer, af hvilke det ene 
mindst 3 Dage før Mødet overleveres Indklagede gennem vedkommende 
Kommuneraadsmedlem, medens det andet tilbageleveres Formanden 
inden Mødets Afholdelse, forsynet med Paategning om, at et ligelydende 
Eksemplar er leveret Indklagede, og hvilken Dato dette er sket. 

Saafremt Kommuneraadsmedlemmet selv er Part i Sagen, sender 
Formanden den skriftlige Indkaldelse til Besørgelse ved en anden vel 
anset Mand paa Indklagedes Boplads. 

Hvad enten mundtlig eller skriftlig Indkaldelse benyttes, skal det 
samtidig med Indkaldelsen kortelig tilkendegives den indklagede, hvad 
Sagen angaar. 

& 8. Naar begge Parter møder for Kommuneraadet, skal dette 
først søge Sagen afgjort ved mindelig Overenskomst. Lykkes det ikke, 
skal Raadet søge Sagen oplyst saa godt som muligt, og bør begge Par- 
ter derfor til Mødet saavidt muligt medføre de Vidner eller Bevislig- 
heder, som de har at støtte sig til. Saafremt der maatte foreligge Be- 
viser eller findes Vidner, som ikke kan fremskaffes til det første Møde. 
kan Kommuneraadet udsætte Sagen til Behandling i et senere Møde, 
hvor da Beviserne eller Vidnerne fremføres. Saa snart Sagen maa an- 
ses for at foreligge tilstrækkelig oplyst, afgøres den efter, hvad der maa 
anses for retfærdig mod begge Parter, idet det i Forhandlingsprotokol- 

len indføres, hvad Parterne hver især har paastaaet, hvilke Beviser der 
er fremførte, og hvorledes Sagen er afgjort. 

8 9. Udebliver den indklagede fra Mødet, kan Kommuneraadet, 
naar Udeblivelsen kan antages at være ufrivillig, f. Eks. foraarsaget ved 
Sygdom, daarligt Vejr, Isspærring eller lignende, udsætte Sagen til næste 
Møde, idet da Indkaldelsen gentages. 

Kan det derimod ikke antages, at Udeblivelsen er ufrivillig, under- 
søger Raadet først, om Indkaldelsen er foregaaet paa lovlig Maade, og 
i bekræftende Fald afgøres Sagen alene efter de af Klageren fremførte 
Bevisligheder. 

C. Strafferetsplejen. 

8 10. Kommuneraadets Straffemyndighed angaar Overtrædelse af 
saadanne Vedtægter, som i Følge Lov af 27. Maj 1908 $ 7 er givne af 
dette selv og stadfæstede af Inspektøren, samt andre Sager, som senere 
efter Forhandling med Landsraadene bliver henlagte til Kommune- 
raadene; Forhandling herom vil være at optage af Landsraadene senest 
1nA' året 19135: 

Naar Kommuneraadet for Lovovertrædelser idømmer Bøder, til- 
falder disse Kommunens Kasse. 

8 11. Naar der til et Kommuneraad indkommer Anmeldelse om 
en formentlig Lovovertrædelse, som i Medfør af nærværende AÅnord- 
nings 8 10 falder ind under Raadets Afgørelse, udsteder Formanden paa 
samme Maade som nævnt i & 7 i to Eksemplarer en skriftlig Ind- 
kaldelse til den eller dem, der har gjort sig skyldig i Overtrædelsen, 
til at indfinde sig paa et bestemt angivet Kommuneraadsmøde. Senest 
3 Dage før Mødet afleveres det ene Eksemplar af Indkaldelsen gennem 
Stedets Kommuneraadsmedlem til den paagældende, medens det andet 
inden Mødet tilbagesendes Formanden med paategnet Erklæring om, 
at et ligelydende Eksemplar er afleveret til den indklagede, og under 
hvilken Dato dette har fundet Sted. 

Naar flere i Forening har gjort sig skyldige i samme Forseelse, 
skal der udstedes særskilt Indkaldelse til hver af dem. 

812. Naar Sagen behandles paa Mødet, og det er angivet, hvorom 
den drejer sig, skal der i Forhandlingsprotokollen altid først og frem- 
mest indføres en Bemærkning om, at den indklagede har været lovlig 
varslet, og det Eksemplar af Indkaldelsen, der tilbageleveres Forman- 
den, skal vedlægges den Udskrift af Forhandlingsprotokollen, som ind- 
sendes til Inspektøren. 

S 13. Hvis Indklagede møder efter Indkaldelsen, skal det i For- 
handlingsprotokollen angives, hvorvidt han tilstaar eller benægter den 
ham paasigtede Forseelse, og i første Tilfælde, hvorvidt han for sin 
Overtrædelse kan anføre nogen Undskyldning. 

Benægter han Forseelsen, indkalder Kommuneraadet til et senere 
Møde haade Indklagede og de Vidner, som formenes at kunne give 
nogen Oplysning om Sagen, og naar denne er tilstrækkelig oplyst, af- 
gør Raadet, om den indklagede har gjort sig skyldig i nogen Forseelse 
eller ikke, og i bekræftende Fald, hvilken Straf der bør paalægges ham. 

Naar der for en Forseelse er fastsat en bestemt mindste eller 

højeste Straf, kan Kommuneraadet ikke gaa udenfor de fastsatte Græn- 
ser, men fastsætter indenfor disse Straffen under Hensyn til, om For- 
seelsen er foregaaet under formildende eller skærpende Omstændig- 
heder. 

8& 14. Udebliver den anklagede fra Mødet, kan Kommuneraadet, 
naar Udeblivelsen, saaledes som nævnt i $ 9, kan anses for ufrivillig, 
udsætte Sagen til et senere Møde, til hvilket Indkaldelsen gentages. 

Kan det derimod ikke antages, at Udeblivelsen er ufrivillig, af- 
gør Raadet straks Sagen, efter hvad der er det bekendt om samme. 
Indfinder den indklagede sig paa Mødet, men efter at Afgørelsen er 
falden, og godtgør, at Udeblivelsen var ufrivillig, kan Sagen dog genop- 
tages og behandles overensstemmende med Reglerne i 8&8 12. 


8&8 15. Den af Kommuneraadet i en borgerlig Retssag eller Straffe- 
sag trufne Afgørelse kan ikke ændres, naar Sagen er behandlet i Over- 
ensstemmelse med de i Afsnit B og C fastsatte Regler. 

Er dette derimod ikke Tilfældet — og særligt hvis Indkaldelsen 
ikke er foregaaet paa lovlig Maade, eller der maatte findes Bevislig- 
heder, som ikke er tilladt fremførte — kan Inspektøren ophæve den 
trufne Afgørelse og paalægge Kommuneraadet at genoptage Sagen under 
Iagttagelse af de her fastsatte Regler. 

S& 16. Erstatning og Bøder bliver, naar vedkommende ikke kan 
udrede dem, at indeholde i Betaling for, hvad han senere maatte ind- 
levere til Handelen enten selv eller ved andre, eller i, hvad der maatte 
tilkomme ham som Betaling for udført Arbejde eller paa anden Maade. 
Der kan dog i intet Tilfælde indeholdes mere end en Trediedel af det 
ham ved hver Udbetaling tilkommende Beløb, og Indeholdelsen kan 
kun finde Sted, naar Kommuneraadet derom retter udtrykkelig Anmod- 
ning til Handelsbestyreren, den paagældendes Foresatte (vedkommende 
Læge, Førstepræst, Handelsbestyreren eller andre) eller den, for hvem 
den paagældende forretter Arbejde. 


II. De blandede Domstole. 
A. Sammensætning. 


817. De under de danske Love staaende Medlemmer af de blandede 
Domstole beskikkes indenfor hver Landsdel paa Indenrigsministeriets 
Vegne af Inspektøren, som for hver Gang snarest indstiller Beskikkel- 
sen til Ministerens Godkendelse. 

Foretagne Beskikkelser saavel af Retsmedlemmer som af de i In- 
spektørens mulige Forfald fungerende Formænd bekendtgøres snarest 
ved Opslag ved Distriktets Handelssteder. 

De, der beskikkes, kan ikke nægte at modtage Hvervet. 

De beskikkede Medlemmer er forpligtede til at gøre Meddelelse til 
Inspektøren, eller, hvor denne ikke er til Stede, til den for det paa- 
gældende Distrikt beskikkede Formand, naar de erholder Kundskab 

om en begaaet under den blandede Domstols Omraade hørende Lov- 
overtrædelse. 

& 18. Til Behandling af en under den blandede Domstol hørende 
Sag udkræves, foruden Formanden, Tilstedeværelsen af to danske og 
to grønlandske Medlemmer. Formanden afgør for hver Sag, hvilke af 
Distriktets Medlemmer der skal deltage i Forhandlingerne, og tilkalder 
disse inden Sagens Begyndelse, idet han herved, naar ikke særlige Hen- 
syn gør sig gældende, bør foretrække de Medlemmer, som bor nær- 
mest ved det Sted, hvor Retten holdes, og iøvrigt iagttage, at Medlem- 
merne i mindst mulige Omfang hindres i Varetagelsen af deres øvrige 
Virksomhed. 

S 19. Ingen kan som Retsmedlem deltage i Behandlingen af en 
Sag, i hvilken han selv er interesseret. 

Til Retsforhandling bør Formanden ej heller indkalde noget Med- 
lem, som ham bekendt er nær beslægtet eller besvogret med nogen i 
Sagens Udfald interesseret. Skulde det dog ved Forhandlingernes Be- 
gyndelse vise sig, at saadan Slægt- eller Svogerskab findes, bør ved- 
kommende Medlem straks erstattes med et andet, og det samme gæl- 
der, hvis det under Sagens Forløb viser sig, at der er andre Interesse- 
rede end de ved Paabegyndelsen kendte, naar disse er i Slægt med nogen 
af Retsmedlemmerne. 


B. Forretningsførelse og Virksomhed. 

S 20. Ved de blandede Domstole behandles enhver Sag, som ikke 
udtrykkelig er henlagt til Afgørelse ved Kommuneraadene. 

En opstaaende Sag behandles af Domstolen for det Distrikt, hvor- 
under den indklagede paa det Tidspunkt, da Sagen rejstes, har fast 
Bopæl. 

S 21. Domstolen kan ikke samles udenfor Distriktets Grænser, 
men iøvrigt bestemmer Formanden Stedet, hvor Forhandlingerne skal 
foregaa, idet han derved tager Hensyn til hele Sagens Beskaffenhed. 
Formanden bestemmer ligeledes Tiden for Møderne og leder paa disse 
Forhandlingerne, idet han stiller Spørgsmaal til dem, der afgiver For- 
klaring, og drager Omsorg for Retsprotokollens Førelse. Hver Gang en 
Forklaring er tilført, opfordrer han de øvrige Retsmedlemmer til at er- 
klære sig om, hvorvidt de ønsker yderligere Spørgsmaal stillede, og 
inden Forhandlingerne slutter, afæsker han ligeledes Medlemmerne Er- 
klæring om, hvorvidt de mener, at der bør foretages yderligere til 
Sagens Oplysning. 

Naar Sagen er afgjort, oplæser Formanden Dommen, og saafremt 
ikke alle de, den angaar, herved er til Stede, drager han Omsorg for, 
at den behørigt forkyndes for disse. 

Den for hvert Distrikt beskikkede Formand opbevarer Distriktets 
Retsprotokol og besørger i de Sager, han leder, Domstolens Korrespon- 
dance. 

8 22. Den for Inspektøren for hvert Distrikt beskikkede Stedfor- 
træder er pligtig til at rette sig efter de ham fra førstnævnte muligt 
meddelte Instruktioner angaaende Sagernes Behandling. Iøvrigt bør 

han af egen Drift straks tage en Sag» under Behandling, naar der er 
Fare for, at Bevisligheder ved en Udsættelse tabes, at Oplysning vanske- 
liggøres, eller at anden Skade foraarsages. Sager, som uden Skade kan 
udsættes, kan han derimod lade henstaa enten til Inspektørens Tilstede- 
komst eller til lejlighedsvis Besørgelse, naar han af anden Grund er 
paa Rejse. 

8 23. For hvert Distrikt føres en autoriseret Retsprotokol, i hvil- 
ken enhver forefaldende Sag refereres baade påa dansk og paa grøn- 
landsk. En afgiven Erklæring skal tilføres i det Sprog, i hvilken den 
er afgiven, og derefter oplæses for den paagældende, som opfordres til 
at erklære sig over Tilførslens Rigtighed. Efter hver afsluttet Tilførsel 
oversættes denne enten ved et af Rettens Medlemmer eller ved en til- 
tagen Tolk for de Medlemmer, som erklærer ikke at have forstaaet den. 

Retsprotokollen underskrives efter hvert Møde af Formanden og 
samtlige Retsmedlemmer saavelsom ogsaa — hvor en Tolk er tiltagen 
— af denne. 

Udskrift af Retsprotokollerne paa dansk indsendes efter hvert Aars 
Udgang ved Inspektøren til Indenrigsministeriet. 

S 24. Naar den foreliggende Sag af Domstolen anses for at være 
saa godt oplyst, som Forholdene tillader, forhandler Rettens Medlem- 
mer indbyrdes om, hvorledes den skal afgøres, og saafremt der herved 
viser sig Meningsforskel, skal den Afgørelse være gældende, som faar 
det højeste Antal Stemmer, idet de afvigende Meninger dog forinden 
Domsafsigelsen kan forlanges tilført Retsprotokollen. 

Ved Afstemningerne iagttages det, at de grønlandske Medlemmer 
stemmer først, derefter de danske og til Slut Formanden. 

Dommen indføres i Forhandlingsprotokollen, og saafremt den fast- 
sætter Straf for en begaaet Lovovertrædelse, skal den indeholde An- 
givelse af, hvilken Lovbestemmelse der er anvendt ved Forseelsens Be- 
dømmelse og Straffens Fastsættelse. 

Bøder, som ikendes, tilfalder vedkommende Fælleskasse. 

Det fornødne med Hensyn til Dommenes Fuldbyrdelse varetages 
af Inspektøren, som overfor de Sager, der er afgjorte under Ledelse af 
de beskikkede Formænd, skal have samme Indseende med, at Behand- 
lingen har været lovlig, som fastsat ved foranstaaende 8& 15. 

Iøvrigt er Domstolens Kendelser endelige. 


S 25. Til at paahøre Oplæsningen af en afsagt Dom har alle og 


enhver Adgang, men iøvrigt bestemmer Retten selv, hvorvidt en Sag 
helt eller delvis skal behandles offentlig eller for lukkede Døre. I 
sidste Fald er det forbudt Rettens Medlemmer til nogen udenforstaa- 
ende at omtale, hvad der er foregaaet i Møderne, og dette Forbud gæl- 
der altid om de Forhandlinger, som i Henhold til foregaaende Paragraf 
har fundet Sted med Hensyn til Sagens Afgørelse. 

S 26. Med Hensyn til Indkaldelse og Sagernes Behandling gælder 
tilsvarende Regler som fastsat ved nærværende Anordnings SS 7—13 og 
16, idet dog Formanden i hvert Tilfælde fastsætter en efter Forholdene 
afpasset Tidsfrist for, hvad der skal anses for lovlig Indkaldelse. Saa- 


fremt Retten holder Møde i den Kommune, i hvilken den paagældende 
er bosat, kan Indkaldelse ske med Aftens Varsel. 

I Straffesager anvendes, indtil andre Bestemmelser efter Forhand- 
ling med Landsraadene fastsættes, de foreløbige Bestemmelser af 21. 
April 1881 SS 21, 22 og 24 og de sig dertil sluttende nu gældende Be- 
stemmelser, idet dog Domstolene i alle Tilfælde — ogsaa de i Bestem- 
mielsernes & 24 nævnte — fastsætter Straffen. 

S 27. Naar Rettens danske Medlemmer foretager Rejser alene for 
at varetage det dem i denne Egenskab paalagte Hverv, kan de herfor 
fordre Erstatning for deres Rejseudgifter. De grønlandske Medlemmer 
tilstaas der, naar de befordre sig selv, Milebetaling efter samme Regler 
som Postfolk og desuden i Diæter 2 Kroner for hver Dag, de af Hen- 
syn til Møderne holdes borte fra deres Erhverv. 

Tilkaldte Vidner erholder Godtgørelse efter de for Postfolk gæl- 
dende Bestemmelser, saafremt de er af grønlandsk Nationalitet, og i 
andet Fald Erstatning for. deres Rejseudgifter. 

Samtlige Udgifter anvises af Formanden til Udbetaling ved Han- 
delsstederne og belastes vedkommende Fælleskasse efter Ordre fra In- 
spektøren. 

& 28. De blandede Domstole træder i Virksomhed den 1. April 
1911. Sager, som paa dette Tidspunkt maatte henstaa under Behand- 
ling ved de nu bestaaende Forstanderskaber, overgaar ved Inspektø- 
rernes nærmere Foranstaltning til den Domstol, hvorunder den i Med- 
før af 8 20 henhører. 


Ill. Inspektørernes Straffemyndighed, Forligsmægling m. m. 


8 29. Saafremt en Person, som staar under de danske Love, be- 
gaar en Handling, for hvilken der er fastsat Straf enten i de nu gæl- 
dende grønlandske Retsregler, i en af Kommuneraadene given og af 
Inspektøren stadfæstet Vedtægt, i en efter Forhandling med Landsraa- 
"det fastsat Retsbestemmelse eller i en af Indenrigsministeriet eller In- 
spektøren udstedt Politibestemmelse, eller som iøvrigt efter grønlandsk 
Ret er strafbar, kan Inspektøren — ogsaa naar Handlinger af nævnte 
Årt ved de danske Domstole vilde være at paadømme under en Justits- 
sag — udøve Straffemyndighed i Overensstemmelse med efterstaaende 
Regler. 

I saadanne Sager kan Inspektøren paalægge Bøder, der tilfalder 
den Kasse, som i Følge den overtraadte grønlandske Bestemmelse har 
Ret til samme, naar Overtrædelsen begaaes af en under grønlandsk 
Ret hørende Person. Ved Fastsættelsen af Bødens Størrelse skal In- 
spektøren ikke være bunden til de ved den grønlandske Bestemmelse 
fastsatte Grænser, men har Ret til at fastsætte et højere Beløb, enten i 
Overensstemmelse med den tilsvarende danske Lovbestemmelse, eller, 
hvis en saadan ikke findes, under Hensyn til den paagældendes hele 
økonomiske Stilling. 

8 30. Under Inspektørens Straffemyndighed i Følge foregaaende 
Paragraf falder ogsaa Sager angaaende Overtrædelse af det gældende 

Handelsmonopol. Inspektøren er under saadanne Sager berettiget til 
at foretage fornøden Undersøgelse saavel i Land som om Bord i de 
Skibe, der besejler Landet, samt til Fordel for Handelen at konfiskere 
saadanne Varer, som har været Genstand for Snighandel. 

S 31. De under Inspektørens Straffemyndighed hørende Sager be- 
handles og paakendes saavidt muligt under Iagttagelse af de for offent- 
lige Politisager i Danmark gældende Former. 

Naar saadant nødvendiggøres, kan Inspektøren til Foretagelse af 
Forkyndelser beskikke Personer, som er i Besiddelse af de Egenskaber, 
som udfordres for at være Stævningsmænd. 

Bøder, som paalægges, bliver, for saa vidt de ikke betales inden 
en af Inspektøren nærmere fastsat Frist, at indeholde i den paagæl- 
dendes Lønning eller Arbejdsfortjeneste, naar der her om sker Hen- 
vendelse fra Inspektøren til hans Foresatte. 

S 32. Hvis nogen under de danske Love staaende Person maatte 
gøre sig skyldig i en Handling, som ved Domstolene i Danmark kan 
ventes at ville medføre Fængselsstraf eller Embedsfortabelse, vil In- 
spektøren snarest have at foretage fornøden Undersøgelse ved Forhør, 
af hvilket Udskrift med første Lejlighed indsendes til Indenrigsmini- 
steriet. 

Saafremt den paagældende ikke er ansat under Kirke. og Skole- 
væsenet, er Inspektøren derhos bemyndiget til at suspendere ham fra 
hans Stilling og drage Omsorg for, at han snarest hjemsendes til Dan- 
mark. For de under Kirke- og Skolevæsenet ansatte udøves denne 
Myndighed af Provsten, til hvem Inspektøren derfor med første Lejlig- 
hed sender Udskrift af Forhøret. 

Personer, som staar under danske Love, er i alle Tilfælde pligtige 
til at afgive Vidneforklaring saavel for Kommuneraadene som de blandede 
Domstole og Inspektørerne. For Indkaldelse hertil gælder de alminde- 
lige foran fastsatte Regler. 

8 33. I borgerlige Sager, hvor den indklagede staar under de 
danske Love, skal der, naar begge Parter opholder sig i Grønland, for- 
inden Sagen bringes for Retten, foretages Forligsmægling ved Inspek- 
tøren i Forening med to af ham for hver Sag dertil udmeldte danske, 
som er Medlemmer af den blandede Domstol. Med Hensyn til Fore- 
tagelsen af denne Mægling og den til samme knyttede Retsvirkning 
gælder de samme Regler som Forligsmægling i civile Sager i Danmark, 
idet dog Inspektøren efter Modtagelse af Klagen ved direkte skriftlig 
Meddelelse til Parterne skal kunne indkalde disse til Møde. 

Enhver af Parterne kan forlange, at et af ham selv fremsat For- 
ligstilbud tilføres Protokollen. Ligeledes kan enhver af Parterne for- 
lange, at der tilføres Protokollen en kort Fremstilling af de Fakta, 
hvorpaa han støtter sin formentlige Ret. 

Enhver af Parterne kan begære fuldstændig Udskrift af, hvad der 
om den paagældende Sag er tilført Protokollen. 

Varslets Længde samt Mødested og Tid fastsættes for hvert Tjl- 
fælde af Inspektøren, dog saaledes, at Mødet bliver at holde indenfor 
Grænserne af det Distrikt, i hvilket den indklagede er bosat. 

Anordning vedrørende Grønlands Inddeling i Kommuner, 
Distrikter og Landsraadskrese. 


I. Henhold til Lov Nr. 139 af 27. Maj 1908 om Styrelse af .Kolo- 
nierne i Grønland m. m. $8 1 og 9 inddeles Landet herved i følgende 
Kommuner, Distrikter og Landsraadskrese. 


A. Kommunerne. 


Antallet af Kommuner fastsættes foreløbig i Sydgrønland til 26 og 
i Nordgrønland til 36, nemlig: 


a. I Sydgrønland. 
1. Sangmissok. 

Omfatter alle de Øer og Fjorde nord for Kap Farvel, der begræn- 
ses mod Syd og Øst af Atlanterhavet, mod Nord af Kangerdlugssuat- 
siak (Lindenows-Fjorden) og mod Vest af en Linie, der fra Havet gaar 
vest om Eggers Ø, mod Nord gennem Fjorden øst for Tornårssuk- 
fjældene og Anordluitsok-Landet; derfra videre gennem Torssukåtak til 
Bunden af Fjorden og over Fastlandet til Lindenows-Fjordens Bund. 


PP am dluk: 

Østgrænsen falder sammen med Sangmissoks Vestgrænse, medens 
Kommunen mod Vest støder til Havet. Mod Nord dannes Grænsen af 
en Linie, der fra Havet gaar nord og øst om Kitsigsutøerne langs Lan- 
det sydpaa til Marrarssuk, der ligger nordvest for Ikigait. Herfra gaar 
Grænsen nordpaa op gennem Landet mellem Fjordene Amitsuarssuk 
og Tasermiut, bøjer nær Bunden af førstnævnte Fjord vestover indtil 
den træffer Kommunens Østgrænse. 

SEN am ortalik: 

Sydgrænsen er den samme som Pamiagdluks Nordgrænse. Nord- 
grænsen gaar fra Havet til Sermersåks Sydspids, Kangek, og derfra i 
nordlig Retning tværs gennem Sermersåk, til Skeerne, hvorfra den fort- 
sætter i samme Retning tværs over Fjorden, overskærende Øen Ang- 
malortok i to lige store Dele og derefter midt igennem Sermilik til 
Fjordens Bund. 
es as (TE 

Begrænses mod Syd og Øst af Nanortaliks Kommune, mod Nord 
af en Linie, der fra Kidtlavåt paa Sermersék gaar gennem denne Ø's 
Nordpynt og derfra vest over mellem Øerne Inuarutdligak nord og 
Isua syd for Grænsen ud i Havet. 

5. Sydprøven. 

Begrænses mod Syd og Øst af Sagdlits og Nanortaliks Kommuner. 

Vest- og Nordgrænsen gaar fra Havet nordpaa mellem Øerne, 
sydlige og nordlige Umånartåk, saaledes at den har Øen Kuvsåsåt mod 
Vest og Kekertarssuak mod Øst, og midt igennem Torssukåtak indtil 
den syd for Øen Sånerut bøjer østover gennem Tasiussak-Fjorden til 
dennes Bund. 

GÆSar dok 

Syd- og Østgrænsen dannes af Sydprøvens Vestgrænse. Nordgræn- 
sen gaar fra Havet til Øen Akias vestligste Pynt og tværs gennem Lan- 
det øst efter til Bunden af den Bugt, der findes paa Øens Østside, her- 
fra videre mod Øst langs Kysten og ned gennem "Sundet mellem 
Kangek og Fastlandet, indtil Grænsen af Sydprøvens Kommune. 


Ka uland: 

Sydgrænsen dannes af Sårdloks og Sydprøvens Nordgrænse. Nord- 
grænsen gaar fra Havet nord mellem Hollænderøen og Simiutak op 
gennem Skovfjorden, og bøjer mellem Alangorssuak og Akuliarusek 
østover til Overbæringsstedet, der fører til Kakortokfjorden. Herfra 
gaar Grænsen mod Nord og senere mod Øst tværs gennem Landet forbi 
Kidtlavåt til Nordbopladsen Sigssardlugtok og videre tværs over Fjor- 
den til Kasigiarsuk og Indlandsisen. 

8. Nordprøven. 

Sydgrænsen falder sammen med Julianehaabs Nordgrænse. Nord- 
grænsen støder til Indlandsisen og Vestgrænsen dannes. af en Linie, 
der herfra gaar øst om Nak gennem Bredefjord, bøjer derefter syd om 
Tugtuték til dennes sydøstligste Pynt og herfra atter sydpaa med 
Øerne Kekertak, Okaitsortalik, Uvingasut, Kingituarsuk og Kaersortalik 
øst og Putdlatit, Pukitsok, Nagssuak og Okutat vest for Grænsen ud 
i Havet. 

VER Kes STE TTE 

Østgrænsen er den samme som Nordprøvens Vestgrænse. Herfra 
strækker Kommunen sig mod Vest mellem Havet mod Syd og Isblin- 
ken mod Nord, indtil Linien, der fra Indlandsisen sønden om Kinalik 
og Sånerut over Kipisako gaar vest ud i Havet. 

TORA Sk 

Sydgrænsen er den samme som Kagssimiuts Nordgrænse. Nord- 
grænsen dannes af en Linie, der fra Havet nord om Øen Umånak gaar 
midt igennem Sermiliarsuk til Fjordbunden, gennemskærende Nuna- 
takken. 
1TSEN rss briks 

Grænser mod Syd til Arsuks Kommune, mod Nord til en Linie, 
der fra Havet østpaa mellem Umånak og Igaussak gaar til et Punkt 
umiddelbart syd for Bopladsen Iluilårssuk og derfra mellem Sermilik- 
fjorden og Kuånersok ind gennem Landet langs Vandskellet mellem de 
paagældende Fjorde. 
12Frederikshaab: 

Grænser mod Syd til Narssaliks Kommune og mod Nord til en 
Linie, der fra Havet gaar nord om Storø til Kangårssuk og videre gen- 
nem Nerutussok-Fjorden til dennes Bund og tværs gennem Landet til 
den nærmeste Isblink. 

ISA vre 

Sydgrænsen er den samme som Frederikshaabs Kommunes Nord- 

grænse. 

Nordgrænsen strækker sig fra Havet tværs gennem Tuluvartalik 
til den saakaldte Frederikshaabs Isblink. 
14" Fiskenæsset. 

Grænser mod Syd til Avigaits Kommune, mod Nord til en Linie 
fra Havet gennem Nukarit og langs Fastlandets Sydkyst forbi Kasuk 
og derfra østefter midt gennem Sermilik til Isblinken. 

I5SeN ESS K 

Grænser mod Syd til Fiskenæssets Kommune, mod Nord til en 
Linie, der fra Havet gaar nord om Ravneøerne og ind mellem Angis- 
sunguak og Kingigtok, hvorefter den sønden for Uvingåssorssuak bøjer 
vestover ind i Ameralikfjorden og videre gennem denne og Ameragdlå 
op langs Elven til Akuliaruserssuak og Isblinken, 


l6ÆRGO0'dtTh ad. 

Grænser mod Syd til Narssaks's Kommune, mod Øst og Nord til 
en Linie, der fra Nua-Pynten mellem Fjordene Itivdlek og Ameragdlå 
gaar mod Vest tværs over Itivdlek og Landet til Bunden af Kårok og 
midt igennem denne til Umånakfjorden, som den derefter følger et 
Stykke mod Nordøst. Herfra bøjer Grænsen mod Vest, overskærer 
Storøen, Kårnoksfjorden, Bjørneøen og Godthaabsfjorden og gaar der- 
fra gennem Nordlandet til Søen nord for Sårdlok, videre gennem denne 
Sø til Bunden af Fjorden ved Sarfarssuak. Herfra bøjer Grænsen mod 
Syd over Sarfarssuak ned gennem Nipissatsundet til Jakobsholmen og 
ud ad Sønderløbet til Havet. 

IÆRK.oOrnok: 

Begrænses mod Syd og Vest af Kommunerne Narssak og Godt- 
haab, mod Nord dannes Grænsen af en Linie, der, udgaaende syd for 
Kingigtok, strækker sig mod Nordøst gennem Sørækken paa Nordlan- 
det til Taserssuak og Isblinken. 

18. Kangek. 

Omfatter alle de Øer, og Dele af Fastlandet der mod Vest be- 
grænses af Havet, mod Øst og Syd af Godthaabs Kommunes Vest- 
osfænsen se. s 

Nordgrænsen gaar fra Havet gennem Upernivik østpaa til det 
Punkt, hvor Godthaabs og Kornoks Grænser støder sammen. 
19"Atansgmik. 

Begrænses mod Syd og Øst af henholdsvis Kangeks og Kårnoks 
Kommuner. 

Nordgrænsen gaar fra Havet nord om Nasaussak gennem Ekaluit 
og fra Bunden af denne Fjord nordøst paa gennem en Række af Søer, 
hvoraf den største hedder Taserssuatsiak, til Isblinken. 


MINH assok. 

Begrænses mod Syd af Atangmiks Kommune, medens Nordgrænsen 
gaar fra Havet syd om Umånak gennem Silakångitsok til Bunden af 
Kusugkat og videre gennem Landet mellem S. Isartok og Atångua til 
Isblinken. 

21. Sukkertoppen. 
Sydgrænsen er den samme som Napassoks Nordgrænse. Kommu- 

nen "strækker”sig”herfrafnordpaa tilsen Linie;der" franllavettgennem 
Hamborglandets vestlige Pynt, Tuapagssuit, gaar til dettes Nordøstpynt, 
Ingek, tværs over Fjorden til Kangerdluarssuk og nordpaa op gennem 
Landet vest for denne indtil op imod Evighedsfjorden, hvor den bøjer 
vestpaa gennem Fastlandet til Isblinken. 


BARS KOS me NE 

Sydgrænsen er den samme som Sukkertoppens Nordgrænse. Nord- 
grænsen gaar fra Havet gennem Kangerdluarssussuak til Fjordens Bund 
og videre østpaa gennem Landet til Itivdlinguak og videre op gennem 
S. Strømfjord til Isblinken. 
25meltivdlek 

Sydgrænsen er den samme som Kangåmiuts Nordgrænse. Nord- 
grænsen gaar fra Havet gennem Ikertoks Munding, bøjer derefter mod 
Sydøst ned gennem Kangerdluarssuk, overskærende den lange Ø, som 
danner en Del af Ikertoks Sydspids. Midt i Kangerdluarssuk bøjer 
Grænsen mod Syd over Kåkatokak til Itivdlinguak. 

24. Sarfånguak. 

Sydgrænsen gaar sammen med Itivdleks Nordgrænse. Mod Vest 
danner Grænsen en Linie, der fra Mundingen af Ikertok strækker sig 
ind i Fjorden og derefter bøjer mod Nord, overskærende Sarfånguaks- 
landet og tværs over Amerdlok til et Punkt, der ligger lige øst for Nars- 
sak mellem Elvløbene, der afvander Augpilagtok. 


bon Kerrortussok 

Støder mod Syd og Øst til Sarfånguaks Kommune. Nordgrænsen 
gaar fra Havet tværs over Jakobsskæret til Kællingehætten og derfra 
mod Nordøst ind gennem Landet, saaledes at den afskærer Bunden af 
S. Kangerdluarssuk og videre østpaa gennem Landet syd for Isortok 
til Isblinken. 


26. Holstensborg. 

Sydgrænsen gaar sammen med Kerrortussoks Nordgrænse. Kom- 
munens Nordgrænse falder sammen med Grænsen for Landsdelene, 
Nordre Strømfjord, og fortsættes fra Bunden af Fjorden langs den nord- 
ligste af de der udfaldende Elve til Indlandsisen. 


b. I Nordgrønland. 
[SAs ko! 


Kommunens Sydgrænse falder sammen med Grænserne for Lands- 
delene. 

Nordgrænsen gaar fra Havet ind norden om Såtutøerne til Midten 
af den vest for Tugtulik liggende mindre Ø, tværs over denne og — i 
retvisende Øst — Tusgtulik, drejer her en lille Smule mod Syd og fort- 
sættes i en ret Linie omtrent parallel med Atanekfjorden til Amitsuars- 
suk-Fjord, følger denne og gaar endelig over Itivdlerak ind i Arfersior- 
fik-Fjordens indre Del ved Itivdlerssuak, hvorfra den følger Fjorden 
til Bræen ved sammes Bund. 
VER Krea srirEls, 

Sydgrænsen er den samme som Agtos Nordgrænse. Nordgrænsen 

gaar fra Havet midt imellem Øerne Simiutalik og Simiutarssuak og videre 
norden om Fastlandet (Alångorssuak) mellem Akitsok-Øerne og Niak- 
ornarssuks Land, norden om dette og herfra i en ret Linie omtrent 
mod Øst til Midten af Tasiusarssuak, tværs over denne, norden om 
Akuliarusek. 

3 Kangåtsiak. 

Sydgrænsen er den samme som Iginiarfiks Nordgrænse. Nord- 
grænsen gaar fra Havet norden om Ivnalinguak-Øen indtil Sydvest- 
Pynten af Aumat-Øen, midt igennem denne til Nordøst-Pynten, norden 
om Umivik-Ø og sønden om Kangalak-Ø, samt fra Midten af denne i 
en lige Linie til det Punkt, hvor Kommunens Sydgrænse træffer Tasius- 
sarssuak. i 


4 Manermiut. 

Sydgrænsen falder sammen med Kangåtsiaks Nordgrænse til Mid- 
ten af Kanalak Øen og fortsættes herfra som Østgrænse omkring Øst- 
siden af denne Ø i nordvestlig Retning over Nivak-Fjorden og ind paa 
Sarkardlek-Øen. Nordgrænsen gaar norden om Vestre-Eilande indtil 
Kangarssuks Pynt og derfra ret Øst paa igennem Sarkardlek, tii den 
skærer Kommunens Østgrænse. 


5. Egedesminde. 

Sydgrænsen falder sammen med Manermiuts Nordgrænse. Fra 
det Punkt paa Sarkardlek, hvor denne Kommunes Nord- og Østgrænse 
mødes, drages en Linie, som danner Østgrænsen for Egedesmindes Kom- 
mune, om Åusiat-Øen og øst om Ivsuamiut ud i Diskobugten. 


6 Hunde-Erlande. 

Til Kommunen hører samtlige Øer i denne Øgruppe samt Rotten 
(Nunåtsiak). 

7. Akungnak. 

Kommunens Vestgrænse falder sammen med de østlige Grænse- 
linier for Egedesmindes og Manermiuts Kommuner til Midten af Nivaks- 
fjorden. Herfra gaar Sydgrænsen ud igennem denne Fjord og ind 
imellem Ujarartarfik og Uperniviks-Øerne. Til denne Kommune hører 
endvidere Øgruppen Grønne-Eilande med Undtagelse af den til samme 
hørende Ø, Agigssat. 


Skram 

Kommunens Grænser mod Nordvest, Vest og Syd dannes af Syd- 
grænsen for Akungnaks Kommune, Østgrænsen for Manermiuts, og 
Nordgrænsen af Kangåtsiaks fra det Punkt paa Kangalak-Øens Sydside, 
hvor de to sidstnævnte Kommuners Grænselinier skilles. Grænsen mod 
Øst "dannes af en lige Linie midt igennem Sarpiussats Halvø. til 
Tasiussarssuaks Østside. Til Kommunen hører endvidere Øen Agigssat 
i Øgruppen Grønne-Eilande. 

SÆæAkugdlit. 

Kommunen grænser mod Vest til Ikamiuts Kommune. Grænsen 
mod Nord dannes af en Linie gennem Kangersungnek-Fjorden til 
dennes: Bund og herfra retvisende mod Øst. Til Kommunen hører 
Tusåk og de syd for denne liggende Smaager, Y 

10. Christianshaab. s 

Sydgrænsen falder sammen med Nordgrænsen for Akugdlits Kom-. 
mune. Mod Nord dannes Grænsen af en Linie fra Diskobugten Syd 
om Maagefjældet i retvisende Vest og Øst til Tasiussaks vestlige Arm 
og langs Kysten af samme til Bræen, der skyder ud i Bunden af den. 


Hk baus havn! 

Sydgrænsen falder sammen med Nordgrænsen for Christianshaabs 
Kommune, saaledes at hele Tasiussak hører til Klaushavns Kommune, 
Nordgrænsen dannes af Jakobshavns Isfjord. 


12. Jakobshavn. 
Sydgrænsen dannes af Isfjorden, Nordgrænsen af en lige Linie fra 
Bunden af Bredebugt til Bunden af Isfjordens nordgaaende Arm. 


13. Rhodebay. 

Sydgrænsen falder sammen med Nordgrænsen af Jakobshavns 
Kommune; Nordgrænsen dannes af en Linie i retvisende Øst og Vest 
fra Atå-Sundet til Indlandsisen, berørende Pakitsok-Fjordens Bund. 


14. Atå. 

Sydgrænsen falder sammen med Nordgrænsen for . Rhodebays 
Kommune. Nordgrænsen dannes af en Linie fra Sydsiden af Isbræen 
sønden for Anå til Ulugssat og Vestgrænsen af en krum Linie herfra 
gennem AÅrveprinsens-Eiland til Midten af denne Ø's Sydside. 


15. Ritenbenk. 
Østgrænsen falder sammen med Vestgrænsen for Atås Kommune. 
Nordgrænsen dannes af Torssukåtak. ; 


16. Kekertak. 

Sydgrænsen falder sammen med Nordgrænserne for Atås og Riten- 
benks Kommuner. Nordgrænsen dannes af en Linie fra den vestlige 
Side af Torssukåtaks nordlige Bræarm til Østsiden af Tasekuiordlek 
og Vestgrænsen af en Linie herfra til Midtpunktet mellem Akungnak 
og Sarkak. 
læser kk 

Østgrænsen falder sammen med Vestgrænsen for Kekertaks Kom- 
mune. Vestgrænsen dannes af en lige Linie fra Nakkiterdlek i ret- 
visende Nord 3 Mil ind paa Nugssuaks Halvøen og Nordgrænsen af 
en krum Linie fra Østsiden af Tasek uiordlek, midt igennem denne og 
fortsat midt igennem Taserssuak, indtil den træffer Kommunens vest- 
lige Grænselinie. 

18. Ujarasugssuk. 

Kommunens Landgrænse dannes af en Linie fra Skærene ved 
Igdlorpait til Mudderbugtens sydvestlige Hjørne. Iøvrigt er Kommunen 
begrænset af Havet og Vaigattet. 


LOE Skansen 

Kommunens Grænser dannes mod Nordøst af Mudderbugtens Syd- 
side, mod Øst og Syd af Diskobugten, mod Vest af Brededalens østlige 
Side fra Puilassok og 2 Mil op i Dalen. En Linie herfra til Mudder- 
bugtens sydvestlige Hjørne danner Grænsen mod Land, 

2USEGoOdRbavn: 

Østgrænsen dannes af Vestgrænsen for Skansens Kommune, og 
Vestgrænsen er lagt langs den vestlige Side af Dalen fra Laksebugten 
til Diskofjorden (Itivdlek), regnet fra Blaafjæld 1'/> Mil op i Dalen. En 
Linie herfra til Skansens Kommunes nordvestlige Hjørne danner God- 
havns Grænse mod Landsiden. 


REDIESS KOTj orden: 
Til denne Kommune hører den Del af Diskoøen, som ikke efter 
det foregaaende er henlagt til nogen anden Kommune. 


På Kronprinsens Eilande: 
Kommunen dannes af Øgruppen af samme Navn. 


SEN ars sst ark 

Østgrænsen falder sammen med Vestgrænsen for Sarkaks Kom- 
mune. Grænsen mod Landsiden dannes iøvrigt af en krum Linie fra 
denne Kommunes nordvestlige Spids til Kanisut-Pynten. Til Kommu- 
nen hører Hareøen. 


24. Niakornat. 

Kommunen begrænses mod Syd og Vest af den forannævnte Linie 
fra Kanisut til det nordvestlige Hjørne af Sarkaks Kommune og mod 
Øst af en lige Linie fra sidstnævnte Punkt til Ikorfat. 


AOR ersUut: 

Kommunen begrænses mod Vest af Østgrænsen for Niakornats og 
mod Syd af en Del af Nordgrænsen for Sarkaks Kommune. Mod Øst 
er Grænsen lagt” som en" lige” Linie" fra Vestenden af Taserssuak til 
Sarfarfik. 


BE Umanak. 

Kommunen er mod Vest begrænset af Kaersuts og mod Syd af 
Sarkaks Kommune. Østgrænsen dannes af en lige Linie draget fra et 
Punkt ret Øst for Kolonien Umanak gennem Paornat påa Storøen og 
langs Østsiden af Umiartorfiks Isbræ, indtil den — omtrent paa Midten 
af Taserssuak. — skærer Sarkaks Kommunes Nordgrænse. Kommunens 
nordlige Grænse drages som en lige Linie fra Nordpunktet af Østgræn- 
sen og lige norden om Umanaks Øen. 


ATL ker as ak 

Kommunen begrænses mod Vest og Syd af Umånaks, Sarkaks og 
Kekertaks Kommuner og mod Øst af Indlandsisen. Nordgrænsen er 
lagt som en ret Linie fra Umanaks Kommunes nordøstlige Hjørne til 
Kakordlugssuit og derfra gennem Midten af Landet ind omkring Bun- 
den af Amitsuatsiak og videre i sydøstlig Retning til Sermiliks Isbræ. 


28 MES atut. 
Kommunen begrænses mod Syd af Umånaks og Ikerasaks Kom- 


muner. Nordgrænsen dannes af en ret Linie, dragen fra Agpat-Øens 
vestligste til dens østligste Punkt og herfra videre over Ivnarssuak 
paa Fastlandet til Indlandsisen. 

20 UV krsøssa 

Sydgrænsen falder sammen med Nordgrænsen for Såtuts Kom 
mune, og Nordgrænsen dannes af Kangerdlugssuaks syd- og østgaa- 
ende Arme. 

SOE KORS STE . 

Kommunen er mod Syd begrænset af Uvkusigssats Kommune. 
Nordgrænsen dannes af en krum Linie gennem Svartenhuks-Halvøen, 
omtrent af Halvøens Form, og dragen fra Sydenden af Narssak til 
Maagefjældet ved Uvkusigssat-Fjorden, hvorfra retvisende Øst paa til 
Indlandsisen. 

Sme Sønderup er mv ke 

Mod Syd begrænses Kommunen af Igdlorssuits Kommune. Mod 
Nord dannes Grænsen af en ret Linie dragen fra Midten af Store Fladø's 
Vestside til Indlandsisen og berørende Sydspidsen af Halvøen paa 
Kekertarssuaks Nordvestside, Bunden af den nordgaaende Bugt paa 
samme Ø's Østside samt Nedkørselsstedet i Uvkusigssak-Fjorden for 
Slædevejen fra Umiarfik. 

SÅRE RØNen: 

Sydgrænsen er den samme som Søndre Uperniviks Kommunes 
Nordgrænse. Mod Nord gaar Prøvens Grænselinie ind norden om 
Øerne Kangek og Singarnak, herfra i østlig Retning nord om Øerne 
Akuliarusek og Amarortalik samt den Nord for Sundet mellem disse 
liggende mindre Ø, inde i Bunden af Kangerdluarssuk og videre i ret- 
visende Øst. 

38 Uupernvike 

Sydgrænsen falder sammen med Prøvens Nordgrænse. Kommu- 
nens Nordgrænse gaar ind sønden om Kingigtuarssuk, norden og østen 
om Kingitsoks-Ø, herfra i en lige Linie i Retning af Nutarmiut Øens 
nordvestlige Hjørne, hvorfra mod retvisende Øst til Indlandsisen. 


34. Augpilagtok. 

Kommunen er imod Syd begrænset af Kommunen Upernivik. 
Nordgrænsen gaar fra Havet ind sønden om Kingigtortagdlit, nordvest 
om Årpik-Øen og den øst for samme liggende større Ø, ned igennem 
Kagsserssuak-Fjorden til den vestligste af de i sammes Bund mod Syd 
vendende mindre Isbræer. 

35. Kagsserssuak. 

Sydgrænsen falder sammen med ÅAugpilagstoks Nordgrænse. Nord- 
grænsen gaar fra Havet .sønden om Erkordlek-Øen og Kangarssuks Ø, 
hvorfra i retvisende Øst til Indlandsisen. 

360 Raæsiussak: 

Sydgrænsen er den samme som Nordgrænsen for Kagsserssuaks 
Kommune. Mod Nord falder Kommunens Grænse sammen med Lands- 
dels-Grænsen. 


Opstaar der Tvivl om den nærmere Fortolkning af de her fast- 
satte Regler, afgøres det af Inspektørerne hver for sin Landsdel, hvor 
den stedlige Grænse i det givne Tilfælde gaar. 


RE 

er — 

B. Distrikterne. 
Antallet af Distrikter fastsættes for Sydgrønland til 6 og for Nord- 


grønland til 5, nemlig: 


a. I Sydgrønland. 


.…. Nanortaliks Distrikt, omfattende Kommunerne: Sangmissok, Pamiag- 


dluk, Nanortalik, Sagdlit og Sydprøven. 


. Julianehaabs Distrikt, omfattende Kommunerne: Sårdlok, Juliane- 


haab, Nordprøven og Kagssimiut. 


. Frederikshaab Distrikt, omfattende Kommunerne: Arsuk, Narssalik, 


Frederikshaab og Avigait. 
Godthaabs Distrikt, omfattende Kommunerne: Fiskenæsset, Narssak, 
Godthaab, Kårnok og Kangek. 


. Sukkertoppens Distrikt, omfattende Kommunerne: Atangmik. Napas- 


sok, Sukkertoppen og Kangåmiut. 
Holslensborgs Distrikt, omfattende Kommunerne: Itivdlek, Sarfanguak, 
Kerrortussok og Holstensborg. 


b. I Nordgrønland. 
Egedesmindes Distrikt, omfattende Kommunerne: Ågto, Iginiarfik, 
Kangåtsiak, Manermiut, Egedesminde, Hunde-Eilande, Akungnak, 
Ikamiut, Akugdlit, Christianshaab og Klaushavn. 


... Jakobshavns Distrikt, omfattende Kommunerne: Jakobshavn, Rhode- 


bay, Atå, Ritenbenk, Kekertak og Sarkak. 

Godhavns Distrikt, omfattende Kommunerne: Ujarassugssuk, Skan- 
sen, Godhavn, Diskofjorden og Kronprinsens-Eilande. 

Umanaks Distrikt, omfattende Kommunerne: Nugssuak, Niakornat, 
Kaersut, Umanak, Ikerasak, Såtut, Uvkusigssat og Igdlorssuit. 
Uperniviks Distrikt, omfattende Kommunerne: Søndre Upernivik, 
Prøven, Upernivik, Augpilagtok, Kagsserssuak og Tasiussak. 


C. Landsraadskredsene. 
a. I Sydgrønland. 


. Landsraadskreds omfatter: 


Kommunerne Sangmissok og Pamiagdluk; Valgsted Pamiagdluk. 


. Kreds omfatter: 


Kommunerne Nanortolik og Sagdlit; Valgsted Nanortalik. 


. Kreds omfatter: 


Sydprøvens Kommune; Valgsted Sydprøven. 


. Kreds omfatter: 


Kommunerne Sårdlok og Julianehaab; Valgsted Julianehaab. 


. Kreds omfatter: 


Kommunerne Nordprøven og Kagssmiut; Valgsted Nordprøven. 


. Kreds omfatter: 


Kommunerne Årsuk, Narssalik og Frederikshaab; Valgsted Narssalik. 


. Kreds omfatter: 


Kommunerne Avigait, Fiskenæsset og Narssak; Valgsted Fiske- 
næsset. 


TED. 


TR hø 


” 


(<d3 


8. 


40: 


12: 


— 606 — 


. Kreds omfatter: 


Kommunerne Kangek, Godthaab og Kornok; Valgsted Godthaab. 


. Kreds omfatter: 


Kommunerne Atangmik, Napassok og Bopladsen Sukkertoppen i 
Kommunen af samme Navn; Valgsted Napassok. 

Kreds omfatter: 

Kommunerne Kangåmiut og Itivdlek samt Bopladserne i Sukker- 
toppens Kommune, selve Bopladsen Sukkertoppen dog fraregnet: 
Valgsted Kangåmiut. 

Kreds omfatter: 

Kommunerne Sarfanguak, Kerrortussok og Holstensborg: Valgsted 
Holstensborg. 


b. I Nordgrønland. 


. Landsraadskreds omfatter: 


Kommunerne Ågto og Iginiarfik; Valgsted Iginiarfik. 


. Kreds omfatter: 


Kommunerne Kangåtsiak og Manermiut: Valgsted Kangåtsiak. 
DD > , fæ] > 


. Kreds omfatter: 


Kommunerne Egedesminde, Hunde-Eilande og Akungnak; Valgsted 
Egedesminde. . 


. Kreds omfatter: 


Kommunerne Ikamiut, Akugdlit, Christianshaab og Klaushavn; 
Valgsted Christianshaab. 


. Kreds omfatter: 


Kommunerne Jakobshavn og Rhodebay; Valgsted Jakobshavn. 


. Kreds omfatter: 


Kommunerne Åtå, Ritenbenk, Kekertak og Sarkak; Valgsted Kekertak. 


. Kreds omfatter: 


Kommunerne Ujarasugssuk, Skansen, Godhavn, Diskofjorden og 
Kronprinsens-Eilande; Valgsted Godhavn. 

Kreds omfatter: 

Kommunerne Nugssuak, Niakornat, Kaersut og Ikerasak; Valgsted 

Niakornat. 


. Kreds omfatter: 


Kommunerne Umånak og Såtut; Valgsted Umånak. 
Kreds omfatter: 
Kommunerne Uykusigssat og Igdlorssuit; Valgsted Igdlorssuit. 


. Kreds omfatter: 


Kommunerne Søndre Upernivik, Prøven og Upernivik; Valgsted 
Prøven. 

Kreds omfatter: 

Kommunerne Åugpilagtok, Kagsserssuak og Tasiussak; Valgsted 
Tasiassak. 

Fiskeriundersøgelser i Grønland 1908 & 1909. 
Ak Cand"massFA dolk sSS-Jensene 


(Af et Foredrag holdt i Foreningen »De Danske Atlanterhavsøer« 
den 18de Marts 1910). 


Indledning. 


a Eskimoerne for 5—600 Aar siden indvandrede til Grøn- 

land fra de fladvandede Egne Nord for Amerika, var deres 
Fiskeri for intet at regne. 

Efterhaanden som Eskimoerne drog sydefter langs Vest- 
grønland, kom "de ulfEgne;der-var"rige” påa" Fisk ET Kyst 
vandene færdes ikke blot Ulke og de bitte smaa Polartorsk, 
som man kendte fra nordligere Breddegrader, men ogsaa Lod- 
der, Fjordtorsk, Kabliau, Flyndere, Stenbider og Laks; dybere 
nede trives Havkat, Rødfisk og Helleflynder, og paa de store 
Dybder lever Hellefisk og mægtige Hajer (Havkal). 

Opfindsom som Eskimoen er, lærte han sig efterhaanden 
at udnytte denne Havets nye Rigdom. Krogene til sin Snøre 
skar han ud af Ben; Sænket lavede han af den let tildannede 
og gennemhullede Vægsten, eller han tog, hvor dette Materiale 
manglede, en Stump Granit og indsyede den i en Pose; Linen 
gjordes af tyndt skaaret Hvalbarde, sammenknyttet paa 
mange Steder, eller af Kobberemme, skaarne af Remmesælens 
Skind. Af Senetraad flettede han en lille Pose, fæstede den til 
en Vidiering og satte den paa et Skaft; han havde da en Ketser, 
hvormed han kunde øse Lodden op af Vandet, naar Stimerne 
i Legetiden stryger langs Strandbredden. Laksen tog han med 
Fork eller i en sindrig »Laksegaard«, opført af Sten i eller 
foran Elvene. 

Efter Landets Besejling har Bindegarn fortrængt Barde- og 
Kobbeline, Sejlgarn har afløst Senetraad, og Krogene files nu 
til af Søm eller købes færdige i Butikken. Ellers er Red- 
skaberne væsentlig de samme som forhen; men Linens Længde 
blev øget betydeligt, efterhaanden som man opdagede, at de 
største og bedste Fisk ofte staar ude paa de store Dybder. 

Det vigtigste Fiskefartøj er Kajakken; smaa Pramme og 
Baade kommer dog ogsaa i Brug, hvorimod den skindklædte 
»Konebaad« ikke egner sig til at fiske fra. I Nordgrønland 

lettes Fiskeriet meget ved, at fast Is lægger sig over Vandene 
om Vinteren; Snøren sænkes da fra Huller, der hugges i Isen. 

Med disse simple Redskaber og Fartøjer har Grønlænderne 
siden Årilds Tid overkommet at skaffe tilveje det Kvantum 
Fisk, som man brød sig om til Husholdningen. I Almindelig- 
hed fiskes kun til Dagens Behov. Af den lille Laksefisk Lod- 
den, Grønlændernes Angmagssæt, anlægges dog en Del Forraad 
til Vinterbrug; thi dels optræder denne Fisk i Legetiden i saa 
uhyre Stimer tæt ved Stranden, at man selv med en lille Hov 
kan opfiske ret betydelige Kvantiteter, dels er dens Behandling 
saare simpel, idet Fisken blot bredes til Tørring uden at skæ- 
res op. 


Selv om der ved Grønland fandtes Betingelser for et virke- 
ligt Fiskeri, var Udviklingen af et saadant udelukket, eftersom 
den kgl. grønlandske Handel ikke opkøbte Fisk. Een Und- 
tagelse blev dog gjort, idet man allerede forholdsvis tidligt be- 
gyndte at indhandle Havkalens fede Lever, der giver en fin 
Tran; dette førte til, at der i Tidens Løb blev oparbejdet et 
betydeligt Hajfiskeri i Nordgrønland. 

Selv i en saa kortfattet Indledning som nærværende bør 
dog ikke lades uomtalt, at der et Par Gange er gjort Forsøg 
med Torskefiskeri i større Stil. Det vigtigste af disse fandt 
Sted i Åarene 1847—51 under Ledelse af en fhv. Købmand paa 
Island, Thomsen. Der forsøgtes fra Baade og en Jagt forskel- 
lige Steder imellem Fiskenæsset og Holstensborg. De to første 
Aar gav godt Udbytte, i 1849 og 1850 var man mindre heldig 
tildels paa Grund af uheldige Vejrforhold, og da der i 1851 
kun fangedes et Par Tusinde Torsk, opgav man at fortsætte. 
Ved Udstedet Fiskenæsset fortsattes dog Fiskeriet ved Hjælp af 
grønlandsk Arbejdskraft; der tilvirkedes dels Klipfisk til Hjem- 
sendelse, dels Tørfisk til Fordeling imellem de andre Kolonier, 
at anvendes som Understøttelse i Trangstider og som Fattig- 
hjælp. Denne Bedrift blev atter pludselig nedlagt i Aaret 1865, 
da den fik Skyld for at drage de Indfødte fra Sælfangsten og 
derved at forarme dem. 

Til forskellig Tid har fremmede Fiskefartøjer besøgt Grøn- 
land. 'Torskefiskeri kunde ikke svare Regning længe ad Gan- 
gen formedelst Fiskens uregelmæssige Tilsynekomst. Siden 1866 

har derimod amerikanske Fiskeskonnerter regelmæssigt indfun- 
det sig udfor Holstensborg for at drive Helleflynderfiskeri; det 
hørte først op i »Halvfemserne«, bl. a. fordi det blev forbudt 
at have Oplagspladser i Land og tage Indfødte ombord. 

Det seneste Forsøg paa rationelt Fiskeri foretoges i Somme- 
ren 1906 for offentlig Regning af Skibsreder Napoleon Andrea- 
sen med to færøske Kuttere. Torskefiskeriet svarede. ikke til 
Forventningerne, idet der kun erholdtes ca. 2000 Stykker ved 
Holstensborg, hvor ligeledes fangedes ca. 1100 Helleflynder; ved 
Jakobshavn derimod fiskedes 7000 Hellefisk, men saa maatte 
man høre op af Mangel paa Tønder og Salt. Der blev ikke 
opdaget nogen nye Fangstfelter af denne Ekspedition. 

Imidlertid havde der enkelte Steder i Grønland begyndt at 
udvikle sig en privat Trafik med Hellefisk og Laks; de Danske 
købte Fisken af Grønlænderne, saitede den i Tønder og sendte 
den hjem med Handelens Skibe. I 1903—04 besluttede Direk- 
toratet sig til selv at overtage denne Trafik. Vel var det ikke 
store Kvantiteter, der opkøbtes, men hermed var dog det be- 
tydningsfulde Skridt gjort til at optage Fiskeri som anerkendt 
Erhverv i Grønland. 


Fiskeriundersøgelserne i 1908 og 1909. 


I Sommeren 1906 foretog nærværende Forf. en videnskabe- 
lig Undersøgelsesrejse for »Kommissionen for Ledelsen af de 
geologiske og geographiske Undersøgelser i Grønland« og lærte 
ved denne Lejlighed den grønlandske Befolkning og dens Livsvil- 
kaar at kende. 

Efter min Hjemkomst henvendte jeg mig til den daværende 
Indenrigsminister Sigurd Berg i den Hensigt at faa en systema- 
tisk Undersøgelse af Fiskebestanden sat igang ved Grønland. 
Ministeren udtalte ved den Lejlighed, at det netop laa ham 
stærkt paa Sinde at faa afgjort, om der gennem Fiskeri kunde 
skabes et Erhverv af Betydning for Grønlænderne, og opfordrede 
mig til at udarbejde en detailleret Plan for en saadan Under- 
søgelse. 

Efter at have modtaget det ærefulde Hverv indgav jeg. et 
saadant Forslag, hvorpaa Ministeren satte igennem, at det over- 
droges mig at foretage en to-aarig Fiskeriundersøgelse i Grøn- 
land, til hvilken Rigsdagen bevilgede 135.000 Kr: Formaalet 

skulde være at fremskaffe et Skøn over, hvor de økonomisk 
vigtige Fisk forekommer i Mængde, og med de herved vundne 
Erfaringer for Øje at anvise, hvorledes de grønlandske Fiskerier 
bedst kan udnyttes af den indfødte Befolkning. 

Til Undersøgelsen udrustedes et af den grønlandske Han- 
dels gamle Sejlskibe, Briggen »Tjalfe«, der forsynedes med en 
50 H. K. Motor, til at drive en Hjælpeskrue og et Trawlspil 
til Indhivning af de forskellige Fiskeredskaber, samt med en 
mindre Motor paa Dækket til Drivning af de hydrografiske In- 


Fig. 1. Briggen »Tjalfe« ved Fiskenæsset. Juni 1909. 


strumenter. Dernæst udrustedes Skibet dels med praktiske Red- 
skaber (Trawler, Liner, Vaad o. s. v.) til Fangst af de voksne 
Fisk, dels med videnskabelige Apparater til at bestemme Ud- 
bredelsen af Fiskenes Æg og Yngel og til Maalinger af Vandets 
Temperatur og Saltholdighed. For den nærmere Undersøgelse 
af det indsamlede Materiale byggedes et Laboratorium paa Dæk- 
ket. Endvidere anskaffedes en større og en mindre Motorbaad, 
nogle Doryer samt hele den øvrige Udrustning, der er nødven- 
dig til en Grønlandsekspedition. 

Som Ekspeditionens Chef bestemte jeg Sejlruterne samt 

ledede Fiskeforsøgene og de biologiske Undersøgelser, medens 
Cand. mag. J. N. Nielsen foretog de hydrografiske Undersøgel- 
ser, som udkrævedes for at opnaa fuld Forstaaelse af Fiskenes 
Udbredelsesforhold og Vandringer. Kaptajnen og 1. Styrmand 
var Mænd nøje kendt med Sejlads i grønlandske Farvande, og 
Besætningen bestod for en Del af Fiskere. 

Det første Togt varede fra 3. Maj—10. November 1908, 
det andet fra 14. April—17. Oktober 1909. De to Aars Under- 
søgelser tilsammen har omfattet Grønlands Vestkyst fra den 
sydligste Spids op til Umanak (ca. 607—71? n. B.), altsaa 
næsten lieler den koloniserede Del og er "lige Gradkblevne 
Fjorde og Kyster, Banker og Dybhavet tildel. Thi hvis man 
vilde opnaa fuld Klarhed over Nyttefiskenes Udbredelsesforhold 
og Vandringer, kunde man ikke nøjes med at holde sig nær 
ved Land, til de Dele af Havet, som i den nærmeste Fremtid 
kan faa Betydning for Grønlændernes Fiskeri, men maatte til- 
lige drive søgaaende Undersøgelser. 

Det korte Tidsrum, der stod til Raadighed — to Somre —, 
og de uhyre Arealer, som det drejede sig om at undersøge — 
fra. Syd til Nord over 165 danske Mil i Luftlinie —, førte nød- 
vendigvis til, at Ekspeditionen ikke overalt kunde gaa saa grun- 
digt til Værks som ønskeligt. Men man har dog vundet et 
Overblik over Forholdene og kan danne sig et velbegrundet 
Skøn over, dels hvilke Forbedringer kan indføres til Ophjælp- 
ning af de alt paabegyndte Fiskerier, dels hvilke helt nye Fiske- 
rier kan tages op med Udsigt til Udbytte for Grønlænderne og 
derved ogsaa for den danske Stat. 


Idet vi nu gaar over til at omtale hver for sig de Fiske- 
arter, som egner sig til Eksport, vil vi begynde med Helle- 
fisken (Platysomatichthys hippoglossoides), Grønlændernes Kale- 
ralik, eftersom denne store Fladfisk har en betydelig Salgs- 
værdi paa Grund af Kødets overordentlige Fedme, der gør det 
skikket til at røges som Laks. 

Om denne Fisk vidste man hidtil kun det sikre, at den 
forekommer enkelte Steder i Nordgrønland, nemlig i Umanak- 
fjord, ved Kekertak og især ved Jakobshavns Isfjeldsbanke. 

Efter vore Undersøgelser har Hellefisken i Virkeligheden en 
langt større Udbredelse. Vi har nemlig paavist den i Mængde 
dels i nogle sydgrønlandske Fjorde, dels ude i Davis-Stræ- 

det. Den sidste Forekomst kan næppe faa Betydning for det 
praktiske Fiskeri, dertil vil de umaadelige Dybder (500 Favne 
og derover) i Forbindelse med vanskelige Bund- og Isforhold 
lægge for store Hindringer ivejen, selv om man tænkte sig 
Fiskeriet drevet fra store moderne Fartøjer. Inde i de sydgrøn- 
landske Fjorde forholder det sig ganske anderledes. Her staar 
Fisken under Forhold, hvor den let kan fanges. Som en Fjord, 
der er særlig rig paa Hellefisk, maa nævnes Agdluitsok Syd for 
Julianehaab, bedre kendt maaske under Navnet Lichtenaufjord. 
I August Maaned ifjor foretog jeg Prøvefiskning over hele Fjor- 
den, hvorved det viste sig, at Hellefisken stod stor og tæt over 
hele det betydelige Areal, hvor Dybden er 200—260 Favne; i 
Gennemsnit var Vægten 11—14 Pund pr. Fisk og Fangsten en 
Hellefisk for hver 7. Krog. "« Ogsaa det store Fjordkompleks 
Ikersuak, Kangerdluarsuk, Sermilik, Tunugdliarfik og Nardlunak 
Nord for Julianehaab er rigt paa Hellefisk; men samtidig var 
her rigtignok saa mange Hajer (Havkal), at de som Regel øde- 
lagde Linefiskeriet for os; men hvor vore Liner fik Lov til at 
staa i Fred, gav de gennemsnitlig en Hellefisk for hver 8. Krog. 

Af grundlæggende Betydning for Bedømmelsen af det grøn- 
landske Hellefiske-Fiskeris Ydeevne i det hele taget er end- 
videre den af vor Ekspedition gjorte Opdagelse, at Hellefisken 
slet ikke yngler ved Grønlands Kyster, men ude i Davis-Stræ- 
det. Derude lykkedes det os at fange dels Hellefisk med moden 
Rogn, dels den spæde, lige af Ægget udklækkede Yngel; denne 
Yngel stod nær ved Bunden i den Del af Davis-Strædet, hvor 
Dybden er ca. 350—750 Favne (ca. 63——66"? n. B. 53?—57? v. 
L.). Efterhaanden stiger Yngelen opefter mod Overfladen, ind- 
til den naar ca. 15 Favne under Vandspejlet; saa uhyre Mæng- 
der af gydende Hellefisk staar der ved Bunden, at en finmasket 
Pose, der slæbtes en halv Time efter Skibet i 15 Favnes Dybde, 
kunde fiske indtil 300 Stykker Yngel ad Gangen. Efterhaanden 
antager Yngelen Flynderform og søger atter tilbunds, men for- 
inden er en Del ført med Havstrømmen bort til Grønlands 
Fjorde og Bugter, hvor den vokser op til madnyttig Fisk. Da 
Kystvandenes Bestand af Hellefisk altsaa stadig fornyes udefra, 
er der ingen Sandsynlighed for, at den kan »opfiskes«, og det 
saa meget mindre, som selve Ynglepladserne er beskyttede fra 
Naturens Haand, som de ligger derude i Davis-Strædets prak- 
tisk talt utilgængelige Dybder. Linefiskeri er tilmed den mest 

skaansomme af alle Fiskemethoder, eftersom det hovedsagelig 
kun gaar ud over de største Fisk. Man maa tro, at der ved 
Grønland er Betingelser for et Fremtidsfiskeri efter Hellefisk i 
større Stil. 

Selvfølgelig er det ikke min Mening, at jeg anser en Fjord 
som Agdluitsok for »uudtømmelig« i den Forstand, at der 
ingen Grænser eksisterer for, hvad den kan præstere. Hvis 
f. Eks. en halv Snes Kuttere lagde sig paa Fjorden og fiskede 
Dag efter Dag med deres Hundredetusinde Kroge, er det et 
Spørgsmaal, om Fisk kunde vandre ind og vokse op lige saa 
fort, som der fiskedes. Dog — Praksis vil efterhaanden vise, 
hvor vidt man kan gaa; det vil naturligvis være det klogeste 
at begynde med en enkelt Baad, saa kan Driften efterhaanden 
udvides, og den grønlandske Administration har det jo i sin 
Haand at begrænse Fiskefartøjernes Antal. Men selv om der 
en Tid skulde fiskes lovlig haardt, forvoldes næppe varig Men, 
eftersom Naturen vil tilstræbe atter at bringe Ligevægt til- 
veje. 

I Overensstemmelse med disse Betragtninger har jeg i min 
til Indenrigsministeriet indgivne Rapport (trykt i »Beretninger 
og Kundgørelser vedrørende Kolonierne i Grønland« 1909, Nr. 2 
og Nr. 5) foreslaaet, at der til Agdluitsok indkaldes en dansk 
Fisker, for at han kan drive Fiskeriet fra Baad og med Lang- 
liner samt oplære Grønlænderne i denne Maade at fiske paa og 
i Fiskens Beredning til Handelsvare. Først ved at bringe Liner i 
Anvendelse sikrer man sig det fulde Udbytte af Agdluitsok Fjor- 
dens Rigdom paa Hellefisk. De fleste og de største Fisk hol- 
der sig nemlig til Fjordens vidtstrakte, dybe Arealer, som de 
Indfødte slet ikke kan tænke paa at udnytte med deres egne 
Redskaber. Thi Grønlænderne magter ikke at fiske paa større 
Dybder end 180—200 Favne, og her er der forholdsvis spar- 
somt med Hellefisk, ligesom de falder mere smaa end ude paa 
de større Dyb. Og vel kan Grønlændernes Fiskemaade, med 
Snøre fra Kajak, være god nok under gunstige Vejrforhold, 
men naar det blæser og Søen kommer i Bevægelse, da kan kun 
de aller dygtigste Kajakroere holde sig paa Fiskepladsen, eller 
Fiskeriet maa ligge helt stille. 

Men allerede under Anvendelse af de stedfindende Fiske- 
methoder maatte der vistnok kunne præsteres henimod 500 
Tdr. Hellefisk om Aaret fra en Fjord som Agdluitsok, hvorfra 

hidtil ingen Fisk har været eksporteret. Jeg aabnede en Ind- 
handling af Hellefisk ombord i »Tjalfe« med det Resultat, at 
Grønlænderne i Løbet af 17 Dage bragte 2753 Hellefisk til en 
samlet Vægt af 28.534 Pund, skønt der blev betalt med den 
ikke videre høje Pris af 2 Øre pr. Pund... Denne Præstation 
er i Virkeligheden beundringsværdig, naar man tager i Betragt- 
ning, at "Fiskeriet ; foregik paa Dybder af 180 <Fayne. Her 
firede Fiskerne Snøren ud, siddende i deres tilsyneladende usle 


Fig. 2. Grønlændere fisker efter Hellefisk fra Kajak. 
Agdluitsok Fjord, August 1909. 


Fartøj, Kajakken — et Pindeværk overtrukket med Sælskind. 
Ogsaa Snøren var efter vore Begreber saa primitiv som vel 
mulig: Krogen var et stort, krummet og tilfilet Søm, Forfanget 
bestod i en lille Kæde af mindre, sammenbøjede Søm, Sænket 
var i Regelen lavet af itubrudte Jerntøndebaand, Linen af 
Bindegarn. Med dette simple Fisketøj kunde en flittig Grøn- 
lænder, naar Vejret var roligt, fange indtil en halv Snes Hellefisk 
(100 Pund) om Dagen. Man vil lettere forstaa den Udholden- 
hed og Kraftanstrængelse, som dette Fiskeri udkræver, naar man 
hører, at Indfiringen af Snøren tog omtrent en halv Time. 

Mindre Udsigt er der foreløbig til, at de paa Hellefisk rige 
Fjorde Nord for Julianehaab vil kunne udnyttes i videre Grad, 
thi her bor; faa Mennesker. Dog vil der maaske allerede nu 
kunne præsteres et Kvantum Fisk fra den centralt beliggende 
Boplads Narssak. I alle Tilfælde er det betryggende at vide, at 
man har Indtægtskilder i Reserve for Grønlands voksende Be- 
folkning. 

I Nordgrønland lykkedes det os ikke at paavise nye Fangst- 
felter for Hellefisk; men ved Udredningen af denne værdifulde 
Fisks Yngleforhold og Vandringer ogsaa i disse Egne er 
Grundvolden lagt for en tidssvarende Ordning og Udnyttelse af 
Fiskeriet, der kan give et langt større Udbytte end nu. 


Som allerede omtalt, er Fangsten af Hajer eller Havkal 
(Somniosus microcephalus), Grønlændernes Ekalugsuak, tiltaget 
meget betydeligt i Nordgrønland; der fanges nu 40—50.000 
Hajer om Aaret. Først i de aller seneste Aar har Hajfangst 
begyndt at vinde Indpas et Par Steder i Sydgrønland. Under 
vort Krogfiskeri efter anden Fisk fik vi tit at mærke, at der er 
fuldt saa rigt med Hajer i Sydgrønland som nordpaa. Adskil- 
lige nye, gode Fangstpladser for Hajer har vi fundet, og det 
baade i Godthaabs, Frederikshaabs og Julianehaabs Distrikter. 
Hvis man kunde faa Grønlænderne i disse Egne til at drive 
Hajfiskeri ved Siden af Sælfangsten, kunde det blive til stor 
Fordel for dem. — Maaske vil Hajfiskeriet kunne blive endnu 
inere indbringende, end det er nu, da kun Leveren anvendes 
til at smelte Tran af. Forsøg med Garvning af denne Fisks 
Skind har nemlig vist, at der kan tilberedes et fint og hold- 
bart Læder (>»Chagrin«) deraf. 

Nogle af de bedste Pladser for Fangst af Hajer og Helle- 
fisk findes nær ved de Egne, der var tættest bebyggede i de 
gamle Nordboeres Tid, nemlig Landet paa begge Sider af 
Tunugdliarfik og Landet imellem Amitsuarsuk og Igaliko Fjord. 
Jeg benyttede Lejligheden til at besøge en af disse Pladser, 
Kagsiarsuk i Tunugdliarfik, hvor man mener, at Erik den 
Rødes Gaard »Brattahlid« har ligget, og blev ligesom andre 
rejsende forbavset over Vegetationens Frodighed, skønt Jorden 
har ligget brak i 500 Aar, og Revl og Krat uhindret har kun- 
net brede sig. Endnu den Dag i Dag er her sikkert ualminde- 
lig gunstige Betingelser for Husdyrhold, naar det blev drevet 

rationelt, og Jorden kom under kyndig Behandling. Man maa 
formode, at en grønlandsk Befolkning kunde klare sig inde ved 
disse Fjorde fuldt saa godt som de gamle Nordboere, der 
næppe har været mere nøjsomme, end Grønlænderne er. For 
det første vilde Grønlænderne kunne drive de samme Nærings- 
veje som Nordboerne, nemlig Husdyrhold, særlig Faareavl, og 
nogen Sælfangst samt Fiskeri efter de i Stranden forekommende 
Fisk; men dernæst kunde Grønlænderne drive Dybvandsfiskeri 
efter Hellefisk og Havkal, et Erhverv, som Nordboerne sikkert 
ikke kendte, og som i Nutiden kan blive af stor Betydning, 
da det giver sine Udøvere Indtægt i kontante Penge. En grøn- 
landsk Bebyggelse af disse Egne kunde vistnok bedst ind- 
ledes paa den Maade, at man indkaldte et Par gifte vestjyske, 
færøske eller islandske Faareavlere og Fiskere og gav dem en 
Del forældreløse, 6—8-aars grønlandske Børn til Opdragelse. 


Over Helleflynderen (Hippoglossus vulgaris), Grønlænder- 
nes Natårnak, er der af vor Ekspedition anstillet ret indgaaende 
Undersøgelser, som bl. a. godtgør, at denne Fisk ikke til Sta- 
dighed opholder sig ved Grønland. Først indfinder den sig, 
om Forsommeren, i det dybe og til Stadighed »varme« Vand 
udenfor »Store Hellefiskebanke«. Hen paa Sommeren finder en 
Temperaturstigning Sted over denne Banke, hvis forholdsvis 
grunde Vand efterhaanden opvarmes af Atmosfæren og Solen, 
og først da trækker Helleflynderen over Banken ind mod Ky- 
sten, især paa Strækningen imellem Nordre- og Søndre-Strøm- 
fjord. Men Fisken fordeler sig ingenlunde ligelig over den hele 
Strækning; nogle Steder staar den tæt, andre Steder spredt, og 
den indtræffer heller ikke hvert Aar netop paa de samme Plet- 
ter. Saaledes var for nogle Aar siden Taseralik i Egedesminde 
Syddistrikt en meget frekventeret Plads; i Juli og August Maa- 
ned rejste sig her, hvor ellers ingen Mennesker boer, Telt ved 
Telt, husende 500—600 Grønlændere, Kvinder og Børn ibereg- 
nede; men saa blev Helleflynderen sparsom, og man søgte 
andre Steder hen. 

Grønlændernes Fangst foregaar fra Kajak og med Haand- 
snøre; Helleflynderen skæres i Strimler, der vindtørres til Brug 
om Vinteren. For et Par Aar siden begyndte imidlertid den 
grønlandske Handel at opkøbe Helleflynder ved Kolonien Hol- 
stensborg; Fisken parteres, saltes i Tønder og hjemsendes. I 

Forfjor havde jeg Lejlighed til at overvære dette Fiskeri. Naar 
det var roligt Vejr, trak Kajakmændene tilhavs tidligt om Mor- |. 
genen; hen paa Dagen vendte de hjem, hver med en eller to, 
undertiden med tre eller fire Helleflyndere, som de bugserede 
påa Siderne af Kajakkerne. Ved denne Maade at drive Fiske- 
riet paa er der forskellige Mangler; den fordrer gunstige Vejr- 
forhold, og derfor gaar mange Fiskedage tabte; og da Fiskeriet 
kun kan foregaa i Koloniens nærmeste Omegn, eftersom Fang- 
sten kun indhandles dér, fortabes den Chance, at Grønlænderne 
kan opsøge Helleflynderen og fiske, hvor den bedste Fangst 
falder. Man bør derfor gaa endnu et Skridt videre, hjælpe 
Grønlænderne til Langliner og Baade, hvorved de sikrere og 
hurtigere end nu kan komme til et Resultat, samt lade Motor- 
baade bringe Salt og Tønder til de Pladser, hvor det fordel- 
agtigste Fiskeri kan foregaa. 


Med Hensyn til Torsken eller Kabliauen (Gadus callarias), . 
Grønlændernes Sårugdlik, gjaldt det først og fremmest om at 
afgøre, hvorvidt denne Fisk yngler ved Grønland eller ej. Thi 
kun i det første Tilfælde, hvor Fiskeriet foregaar efter den for 
Forplantningens Skyld tæt sarmmmenstuvede Fisk, kunde man 
gøre sig Forventning om et regelmæssigt Aar efter Aar tilbage- 
vendende Storfiskeri i Lighed med det, der finder Sted ved 
Norge, Island og New Foundland. Ved vore Undersøgelser er 
midlertid Torsken kun i meget ringe Grad fundet ynglende 
ved Grønland; da Fiskeriet altsaa maa foregaa paa de spredte, 
efter Føde omstrejfende Torskestimer, vil det altid mere eller 
mindre komme til at bære Tilfældighedens Præg. 

Et af de Steder, hvor Torsken forholdsvis hyppig indfinder 
sig, er Fiskenæsset i Godthaabs Distrikt. Ved i Handelsplad- 
sens Hovedbøger at gennemgaa Indhandlingen af Torskelever 
har jeg udfundet, at siden 1881 er Torsken udeblevet i to Pe- 
rioder, hver paa tre Aar, nemlig 1884—86 og 1903—05. Vi 
kom til Fiskenæsset i Begyndelsen af September 1908, ;og da 
var der Torskestimer at træffe overalt i de mange Fjorde og 
Sunde i denne Egn; i Juni 1909 kom vi der atter, men da var 
Stimerne forsvundne. Torskefiskeri ved Fiskenæs vil altid blive 
et Sæsonfiskeri, i Almindelighed indskrænket til Maanederne 
Juli, August, September og Oktober, og Torsken kan, hvad der 
er uheldigere, helt udeblive i visse Aar. Herpaa kan imidlertid 

delvis bødes, idet man i saadanne Aar, hvor Stortorsken svig 
ter, kan tilvirke Klipfisk af Smaatorsk, Grønlændernes Uvak 
der altid er tilstede i rigelig Mængde og ved Forsøg, anstillede 
ifjor ved Fiskenæsset, viser sig at kunne afgive en til gode 
Priser sælgelig Klipfisk. En slig Vekseldrift maatte ogsaa kunne 
praktiseres andre Steder, hvor Kabliauen jevnlig indfinder sig, 
f. Eks. ved Sarfanguak i Amerdlok Fjord. I denne Forbindelse 
skal jeg endvidere anføre, at vi ifjor i September traf meget 


Fig. 4. Grønlandsk Laksefangst med Lyster. Kingoa i Tasermiut, 1906. 
Efter Fotografi af Læge Th. N. Krabbe. 


betydelige Torskestimer i Sundene nede ved Kap Farvel, og 
at en Sidefjord til den iøvrigt isfyldte Neria Fjord i Frede- 
rikshaabs Distrikt til vor Overraskelse viste sig overfyldt med 
Kabliau. 


Af Laksefisk forekommer i de grønlandske Elve og Fjorde 
to Arter: den egentlige store Laks (Salmo salar) eller Skæl- 
laks (»Kapisilik«), som Grønlænderne kalder den, og den min- 
dre, smaaskællede Fjeldlaks eller Laksørred (Salvelinus), 
Grønlændernes Ekaluk. 'Den førstnævnte findes vistnok kun 

faa Steder (nu kendt fra Amerdlok og Kapisilik), hvorimod Fjeld- 
laksen forekommer overalt paa Kysten. 
Undersøgelserne har omfattet et anseligt Antal Laksevande 
i Sydgrønland, og værdifulde Erfaringer er indvundne. Det 
er ”gjort sandsynligt, at de allerede under Drift værende Elve 
kan yde et større Kvantum Fisk end hidtil, og at et Lakse- 
fiskeri maa kunne oparbejdes paa flere nye Pladser. Endvidere 
er vi ved at undersøge de Forhold, under hvilke Fiskeriet efter 
Laks drives af de Indfødte, komne under Vejr med, at Grøn- 
ænderne lægger adskillige af de bedste Laksevande øde, idet 
de ved — for Fangstens Skyld — at opføre Stendæmninger 
tværs over Elvene hindrer Laksene i at naa op til Yngleplad- 
serne. Grønlænderne burde belæres om, at denne Fangstmaade 
Længden skader deres egne Interesser. Ødelæggende for 
Laksebestanden virker ogsaa de meget smaamaskede »Ruser«, som 
ikke sjeldent anvendes; til Fangst af den grønlandske Laks bør 
Redskabernes Maskevidde ikke være under 3/2 Tomme. Iøvrigt 
maa Bestræbelserne foreløbig hovedsagelig gaa i Retning af at 
hjælpe Grønlænderne til Anskaffelsen af passende Fangstred- 
skaber og at vejlede dem i den Efterbehandling af Fisken, som 
gør den skikket til Eksport. 


Foruden de nu omtalte Fiskesorter har Ekspeditionen under- 
søgt Mulighederne for en Udvikling af Grønlændernes Hjemme- 
fiskeri efter Arter, som maaske ikke egner sig til Eksport, men 
som spiller en Rolle i Grønlændernes egne Husholdninger. 

Rødfisken (Sebastes marinus), Grønlændernes Sulugpavak, 
har en overordentlig vid Udbredelse ved Grønland, fra det syd- 
ligste i det mindste op til Vajgattet og fra det indre af Fjor- 
dene til langt ud i Davis-Strædet; dog fordrer den mindst 30 
Favne Vand, og de store Rødfisk opholder sig i Almindelighed 
paa Dybder af ca. 80—200 Favne. Specielt i Frederikshaabs 
Distrikt er Rødfisken saa hyppig, at der kunde skabes en Eks- 
port, hvis man kan skaffe Afsætning for denne gode, men paa 
Markedet næsten ukendte Fisk. Vore Forsøg med Langliner i 
Kvanefjord viste endog, at der ude paa Dybet, hvor Grønlæn- 
derne nu ikke kan fiske med deres Redskaber, findes uanede 
Mængder Rødfisk af en hidtil ukendt Størrelse; en Nats Fangst 
paa 700 Kroge blev, foruden andre Fisk, 124 Rødfisk vejende 
734 Pund; dette kan i alt Fald blive af Betydning for den 

grønlandske Befolkning, for hvem Rødfisken spiller en Rolle 
som Fødemiddel og som ydende Olie til Lamperne. Ogsaa 
paa visse »Banker« i Godthaabs Fjorden gav vore Forsøg med 
Linefiskeri efter Rødfisk et godt Resultat. 

Smaatorsken eller Fjordtorsken (Gadus ogak), Grøn- 
lændernes Uvak har været Genstand for vor særlige Under- 
søgelse. Det viser sig, at denne Torskeart, der staar den al- 
mindelige Torsk meget nær, holder sig indenskærs eller til Ky- 


Fig. 5. Grønlænderne fanger Angmagssæt. Juni 1909. 
Efter Fotografi af Læge H. Deichmann. 


stens umiddelbare Nærhed, gaar f. Eks. ikke ud paa Bankerne 
i Davis-Strædet. I Fjorde og Sunde er den derimod almindelig 
nok, lige fra Fjæren af ned til Dybder paa over 200 Favne. 
Vægten er 1—8 Pund, men den kan naa 13—14 Pund. Grøn- 
lænderne fisker ikke saa lidt Uvak, men udnytter ikke denne 
gode Fisk i tilbørlig Grad; den egner sig nemlig fortrinligt til 
at flækkes og tørres til Reserveproviant om Vinteren. Sine 
Steder forekommer den endog, som omtalt, i saa stor Mængde, 
at der kunde fiskes til Eksport. 

Mange Eksempler kunde anføres paa, hvilken Fordel det 


=— 622 


vilde være for Grønlænderne at have Vaad til Fangst af den 
sildelignende Fisk Lodden (Mallotus villosus), Grønlændernes 
ÅAngmagssæt. Med deres smaa Poser kan Grønlænderne kun 
tage forholdsvis smaa Kvantiteter i den korte Tid, da Fisken 
under Gydeperioden staar klods til Land ved laveste Vande; 
og fugtigt Vejr, der umuliggør Fiskens Tørring, indskrænker 
ofte den kostbare Lejlighed yderligere... Med Vaad kan Ang- 
magssætten fanges baade lidt før og lidt efter den egentlige 


Fig. 6. Klipfisk tilberedt af Grønlændere lægges til Tørring paa Klipperne. 
Fiskenæsset, September 1908. J. N. Nielsen fot. 


Yngleperiode, og i Legetiden kan man i en Fart fiske et meget 
stort Kvantum, naar det for Tørringen gunstige Tidspunkt ind- 
træffer. Ved Forsøgsfangst med Haandvaad var vort sædvan- 
lige Udbytte 4—10 Tdr. pr. Træk. Endvidere kunde man 
mange Steder, særlig i Disko-Bugtens Omraade, fange store 
Mængder Angmagssæt om Efteraaret, naar Fisken trækker langs 
Kysten og ikke er til at tage med Kætser, men godt med Vaad; 
tilmed er denne »Efteraars-Angmagssæt« et særlig godt Nærings- 
middel, thi den er meget fed i Sammenligning med den om 
Foraaret afmagrede Legefisk. Man skulde søge at interessere 

den indfødte Befolkning for selv at tage Sagen i sin Haand; 
flere Grønlændere kunde jo slaa sig sammen om et Vaad. 
Naar hertil føjes Haaising, grønl. Okotak (Drepanopsetta 
platessoides), Havkatte, grønl. Kerak (Anarrhichas lupus, A. 
minor og A. latifrons), forskellige Ulke, grønl. Kaniok (Cottus 
scorpius, C. scorpioides og Gymnacanthus tricuspis), Stenbider, 
grønl. Nepisa (Cyclopterus lumpus) og Polartorsk, grønl. 


Fig. 7. Grønlandsk Tilvirkning af Tørfisk ved Fiskenæsset, September 1908. 
J. N. Nielsen fot. 


Misarkarnak (Gadus saida), er dermed i det væsentlige Listen 
udtømt over de madnyttige Fiskearter, som har været Genstand 
for vore Undersøgelser. 


Som et Resultat af vore Undersøgelser kan slaas fast, at 
Grønlænderne har meget at lære, baade hvad Fangstredskaber 
og Fiskens Udnyttelse angaar. Vel er Grønlænderen en Mester 
i at bruge en Snøre, men dennes Fangeevne er stærkt begræn- 
set og meget afhængig af Vejrlig og andre Forhold; Redskaber 
som Langliner, Garn og Vaad vil i mange Tilfælde langt sikrere 

og hurtigere føre til et Resultat. Heldigvis har Grønlænderen 
en vaagen' Interesse for alt, hvad der kan fremme hans Er- 
hverv; hvor vi kom hen, undersøgte man vore Fiskeredskaber 
og gav nøje Ågt paa deres Anvendelse; der var endog nogle, 
som straks søgte at gøre dem efter af det for Haanden værende 
Materiale. Jevnsides med Fiskeredskabernes Forbedring skulde 
man tilstræbe at faa Sommertørring af Fiskekød til Vinterbrug 
sat i System; at Grønlænderne er paavirkelige ogsaa i denne 
Henseende, derpaa afgiver Udstedet Fiskenæsset et smukt, men 
desværre enestaaende Eksempel. Skønt et halvt Aarhundrede 
er forløbet, siden »Handelen« lod tilvirke Klipfisk og Tørfisk 
paa denne Plads, er den Belæring, som Beboerne dengang mod- 
tog, dog endnu ikke gaaet dem af Blodet. Endnu den Dag i Dag 
kan man her se driftige Folk sprede den rensede og flækkede 
Torsk til Tørring paa Klipperne (Fig. 6) eller hænge den op i 
Træstilladser (Fig. 7), og de har særlige Jordhytter til Opbevaring 
af Tørfisk. Megen kostbar, europæisk Proviant kunde og burde 
spares i den grønlandske Husholdning, da propert tørret Fiske- 
kød er bedre end Brød og lignende Produkter. Og ligefrem 
Sult behøvede hverken Grønlænderne eller deres Hunde nogen- 
sinde at lide. De fleste Steder kan man ikke andet end har- 
mes over den Ligegyldighed og Uforsynlighed, som udvises. I 
den til Fiskeri gunstige Sommertid ligger ved Husene henslængt 
i Snavset smaa Bunker Torsk urensede, beregnede paa Dagens 
Maaltider; kun sjeldent ser man nogle faa Stykker opskaarne 
og bredt til Tørring. 

Et stort Oplysningsarbejde tiltrænges, inden man naar der- 
til, at Fiskerigerningeu vurderes efter Fortjeneste i Grønland. 
Den bedste Maade, tror jeg, at fremme nævnte Opgaver paa 
vilde være hist og her at ansætte en vel skikket Fisker i Admi- 
nistrationens Tjeneste, som Udligger f. Eks.; saadanne Folk 
kunde øve en gavnlig Indflydelse paa Grønlænderne, lære dem 
at fremstille og bruge moderne Fiskeredskaber og at udnytte 
Fiskeriprodukter i langt højere Grad end hidtil. 

Selvfølgelig er det en vanskelig Opgave, som staar til- 
bage, at bringe alt dette nye frem; men naar der arbejdes 
taalmodigt, er der Grund til at tro, at det vil kunne lykkes. 
Og de Goder, som kan vindes ved at føre den grønlandske 
Fiskerisag igennem, er nok et alvorligt Arbejde værd. Thi der- 
igennem aabnes en Udsigt til, at der efterhaanden kan blive 

Brug for den Arbejdskraft, som nu gaar ledig, hvorved. det 
grønlandske Samfunds Økonomi lidt efter lidt vil kunne brin- 
ges paa en forholdsvis god Fod; og at vor store arktiske Koloni 
i Stedet for at tynge Statskassen med stadige Underskud — 
som en Følge bl, a. af de siden »Firserne« synkende Priser 
paa dets Hovedprodukt paa Verdensmarkedet, Sæltranen — 
atter vil kunne komme til at bære sig. 


Afsluttende Bemærkninger. 


For et Par Aar siden udsendte Læge i Jakobshavns Distrikt 
H. Kiær en lille Bog om »Dansk Indflydelse i Grønland«, der 
— saa vidt jeg kan skønne — indeholder det haardeste Angreb 
paa dansk Styre, som endnu er rettet. 

Mangt og meget i dette Skrift ægger til Modsigelse, og det 
undrer mig, at ingen har taget til Orde imod det. Forfatterens 
»Methode« er dog ellers ret angribelig. Han kommer f. Eks. 
til det Resultat, at Grønland befinder sig i en kolossal Til- 
bagegang ved at gaa ud fra, at det Grønland, som de Danske 
traf paa i 1721, i alle Henseender var en Idyl, saavel materielt 
som moralsk. Dette skulde dog ellers først bevises, synes jeg. 
Man faar i alt Fald et ganske andet Indtryk ved at læse den 
Skildring, som vor berømte Landsmand G. Holm har givet af Til- 
standene blandt de dengang »uberørte« Grønlændere, som han 
traf paa sin Rejse til Angmagssalik. 

Men som sagt, gaaende ud fra den Forestilling, at Til- 
standene i Grønland før Hans Egede var ideale imod, hvad de 
har udviklet sig til under dansk Herredømme, agiterer Dr. Kiær 
for, at Danmark, i Erkendelse af at have grebet fejl, resignerer 
og indleder en retrograd Bevægelse, hvis Maal skal være at 
føre Grønland saa vidt mulig tilbage til Tiden før Hans Egede. 

Selv om man maa indrømme, at de nuværende Tilstande 
i Grønland langtfra er ideale, saa vilde efter min Mening et 
Eksperiment af den Art, som Dr. Kiær kæmper for at faa gen- 
nemført, rumme større Farer for det lille grønlandske Samfund, 
end om man bevarer status quo. 

Thi tænker man sig Grønlænderne førte tilbage til det 
rene Sælfanger-Standpunkt og de andre Indtægtskilder, som 
deres Land faktisk frembyder, ligge brak, kan det ikke for- 
hindres, at f. Eks. Fiskeriet gaar over paa fremmede Hænder. 

Men det vilde være til ubodelig Skade, eftersom man kan for- 
udse, at den Tid maa komme, da Sælfangsten ikke længere 
kan »brødføde« Grønland. 

Allerede nu er man vistnok naaet til den yderste Grænse 
for, hvad Sælfangsten kan præstere. Næsten overalt i Grøn- 
land faar man paa Spørgsmaalet om, hvorledes det gaar med 
Sælen, det Svar, at der nu ikke er saa mange Sæler som tid- 
ligere. Naar det ad statistisk Vej alligevel kan eftervises, at 
Antallet af dræbte Sæler ikke tager af, saa er Sammenhængen 
vistnok den, at Fangerne nu gennemgaaende maa anstrænge 
sig mere og udvide Grænserne for deres Jagtgebet for at kunne 
præstere det samme Antal nedlagte Dyr. 

Hvorom alting er: selv om man ikke ser saa sort paa For- 
holdene som dem, der paastaar, at Sælen tager af, saa vil dog 
vel ingen hævde, at Sælernes Antal tager til. Men det gør 
Grønlændernes. Trods alle ildevarslende Spaadomme i mod- 
sat Retning viser det sig, at den grønlandske Nation er et leve- 
dygtigt Folkefærd.  Fødslernes Antal overstiger Dødsfaldene, 
saa at Folketallet ved Midten af vort Aarhundrede sandsynlig- 
vis vil være steget til 20.000 og ved Aarhundredets Udgang til 
40.000"). Men en tilsvarende Forøgelse kan ikke paaregnes af 
den. Bestand af Sæler, der kan naas med Kajak fra den grøn- 
landske Kyst. 

Saa langt fra at slaa ind paa Tilbagetogets Vej gælder det 
tværtimod om i Tide at oparbejde nye Erhverv af Hensyn til 
den rask voksende Befolkning, som er stavnsbunden og ikke 
kan gribe til den Udvej, som staar aaben andre Steder paa 
Jorden: at udvandre. 

Endvidere maa man betænke, at Sælfangsten er underkastet 
periodiske Svingninger. Et Aar kan Fangsten være god, et 
andet Aar mislykkes den, ligesom der kan være stor Forskel 
paa Udbyttet i Aarets forskellige Maaneder. I saadanne trange 
Tider er det godt at have andet Erhverv at falde tilbage paa, 
og jeg kan ikke indse, at det skulde være mere nedbrydende 
for det »nationale« Erhverv, om Fangerne søger Erstatning ved 
Fiskeri, end om de gaar ledige. F. Eks. ved Lichtenau ifjor. 
Klapmydsefangsten, der foregaar fra Midten af Maj til Midten 


") Beregnet efter Tilvæksten i Tiaaret 1894—1904, da Befolkningen steg 
fra 1042/5790: 

af Juli og udgør langt den overvejende Del af hele Aarets Sæl- 
fangst, var slaaet fejl, og da vi kom dertil i August, led Folk 
allerede Nød; jeg kunde derfor med god Samvittighed aabne en 
Indhandling af Hellefisk, og jeg tror, at sjeldent er Penge blevne 
såa godt anvendte som de 570 Kroner, der uventet fortjentes af 
disse fattige Mennesker; de var meget kede deraf, da Salt og 
Tønder slap op for os, og vi fik mange Anmodninger om ende- 
lig snart at komme igen og købe deres Hellefisk. 

Endelig er der og vil altid eksistere et ikke ubetydeligt 
Antal Personer, som overhovedet ikke kan drive Sælfangst paa 
Grund af legemlige Svagheder, men som godt kan drive Fiskeri. 
For mit Øje staar en lang Række ynkværdige Skikkelser, som jeg 
har truffet paa over den hele Kyst: Mænd der lider af »Kajak- 
svimmelhed« eller er for gamle og svage til at udholde Sæl- 
fangstens Strabadser, Krøblinge, Øjensvage o. s. v. Det synes 
mig rosværdigt, at den Slags Mennesker søger at klare sig ved 
Fiskeri fremfor at ligge deres Bofæller til Byrde. Dr. Kiær har 
imidlertid saadanne Ord om dem: »Man kan gerne sige, at en 
Fisker ikke er nogen Pjalt i daglig evropæisk Forstand (Fler- 
tallet her i Nordgrønland er det iøvrigt), men han er det 
som Led i en Udvikling, der denationaliserer hans eget 
Land . ..«, og han hævder, at selv om en grønlandsk Fi- 
sker viser sig som en god Økonom, fortjener han dog Be- 
nævnelsen Pjalt. At denne Betragtningsmaade ikke er grøn- 
landsk fremgaar af, at der gentagne Gange er sket Henvendel- 
ser til Direktorat og Ministerium om at give dygtige Fiskere 
Del i Repartitionen"). Da man endnu ikke har ment at kunne 
imødekomme dette Ønske, har f. Eks. Julianehaabs Forstander- 
skab i Praksis gennemført sin Opfattelse ved en vidtdreven For- 
tolkning af Begrebet Sælfanger. Blandt Landsmænd er Fiskerne 
i Virkeligheden lige saa agtede som Sælfangerne, naar de kan 
forsørge deres Familie uden at ligge det offentlige til Byrde. 

Naar jeg her har opponeret mod Dr. Kiærs Opfattelse af 
grønlandske Forhold, saa er det for at hindre, at den Agita- 
tion, han iværksætter mod Fiskeriet og dets Udøvere, muligvis 


7”) Repartitionen vil sige den Fordeling af Kommunekassernes over- 
skydende Midler, der aarlig finder Sted mellem Sælfangerne; skønt 
mange Hajfiskere leverer mere til Handelen end Sælfangere af 2. og 
3. Klasse og saaledes yder større Bidrag til de offentlige Kasser, har 
de ingen Adgang til Repartition. 

skal skabe en Opinion i samme Retning herhjemme. Man har 
før set en lignende Agitation bære Frugt. I sin om varm Fø- 
lelse for Grønlænderne vidnende Bog: »Fra et Ophold i Grøn- 
land 1863—64« tog den daværende Løjtnant i Søetaten E. Bluhme 
ret kraftigt til Orde mod den Tilvirkning af Klipfisk og Tørfisk, 
som fandt Sted ved Fiskenæsset, idet han — med Urette — 
gav Fiskeriet Skylden for at drage Befolkningen fra Sælfangsten. 
Aaret derefter blev virkelig den hele Bedrift nedlagt — til stor 


Fig. 8. Ekspeditionen køber Hellefisk af Grønlændere ved Angmagssivik 
i Agdluitsok Fjord, August 1909. 


Skade for Grønland, tillader jeg mig at tro. Thi ikke alene 
inddrog man den Bifortjeneste, som den stedlige Befolkning 
oppebar gennem denne Industri, men af Mangel paa den derfra 
stammende Tørfisk nødtes man til overalt i Grønland ved Ydel- 
sen af Fattighjælp og Understøttelse i Trangstider for Frem- 
tiden at erstatte Tørfisken med — Rugmel. Skønt Tørfisk i 
Virkeligheden er et bedre Næringsmiddel end Rugmel, indpodede 
man systematisk Befolkningen den Forestilling, at fremmed 
Kost er bedre end deres eget Lands Frembringelser. 

Mit Ideal af en Grønlænder er den Mand, der tager Sæl, 

naar der er Sæl, og fanger Fisk, naar der er Fisk. Og det er 
en ganske fejlagtig Anskuelse, at disse Erhverv ikke kan for- 
enes; jeg kender endog Grønlændere, som overkommer endnu 
mere. Netop i den Retning skal dansk Indflydelse i Grønland 
gøre sig gældende, opdrage og dygtiggøre de Unge, saa at de 
kan tage enhver Chance, deres Land byder til. 

Den Dag da Danmark har bragt Grønlænderne saa vidt, 
at de har gjort sig Jord og Hav underdanige, er dets Mission 


Fig. 9. Tilberedning af Hellefisk ombord i »Tjalfe«. 
Sydprøven, August 1909. 


i Grønland fuldbragt. Thi først da kan vi med Fortrøstning 
se dette skønne Lands Fremtid imøde. 

Lad os nemlig tænke os Dr. Kiærs Yndlingsidé virkelig- 
gjort — og det lod sig maaske endnu gøre, naar man ikke tog 
det saa nøje med Menneskeskæbner, gennem en successiv Ind- 
skrænkning af Handelen paa Grønland at føre Landet tilbage 
til det helt primitive Standpunkt —, hvilken uhyre Fare vilde 
ikke true disse aldeles uforberedte Mennesker den Dag, da det 
afmægtige Danmark ved et Magtbud blev tvunget til at »lukke 
op« for Grønland? 

Møde i Foreningen ,,De danske Atlanterhavsøer", 


Onsdag den 23. November Kl. 8 Aften afholder Foreningen 
et Møde i Wivels Lokale (1. Sal), hvor Provst Schultz Lorentzen 
fra Grønland vil holde Foredrag om Grønland i en Over- 
gangstid. 


Foreningens Repræsentanter. 


Siden den sidst offentliggjorde Fortegnelse over Repræsen- 
tanter, er Foreningen bleven repræsenteret i følgende Byer: 


Jylland. 
Holstebro: Bankdirektør Aggerholm 
Lemvig: Distriktslæge Jensen. 
Skanderborg: Provst Th. Sørensen. 
Skive: Bankdirektør Muller. 
Viborg: Stiftsprovst Helweg Larsen. 


Øerne. 
Holbæk: Postmester Kornerup. 
Korsør: Borgmester Nanke. 
Middelfart: Provst C. Knudsen. 
Ringsted: Propr..H. Madsen, Slangerupgaard. 
Slagelse: Folketingsmand, Fabrikant Philipsen. 


Færøerne. 
Thorshavn: Etatsraad, Apoteker Finsen. 


Ny Medlemmer. 


Navn Adresse Indmeldt ved 


Knud-Hansen, Kommuelæge. St. Thomas. | Gouvernementssekretær Hel- 
weg Larsen. 
Petersen, J., Provst. » » 
Stevenson, G. H., Kommunelærer- » » 
inde. e 

Fremskridt i Landbruget paa Island siden 1906. 
Ved Ingeniør Karl Thalbitzer. 


n Junidag i Aar red jeg efter fire Aars Fraværelse i straalende 

Solskin atter ned ad »Kampen«, den stejle Fjeldvej der 
snor sig ned ad det bratte Affald fra Hellishede ned mod det 
flade Lavland om Floderne Ølfusaa og Thjorsaa paa Sydlandet 
af Island; foran laa min Arbejdsmark, hvor jeg i et Par Maane- 
der skulde udføre Opmaalingsarbejder og forny Bekendtskaber, 
stiftede i 1906 med Tanken om et Gensyn langt ude i den 
usikre Fremtid. 

Nu holder jeg stille paa Vejens højeste Punkt og ser ud 
over dette af en lunefuld Natur skabte Land, der bader sig i 
Solglansen. 

Foran ligger Lavlandet »Floi« og »Ølfus«, disse af Vand- 
løb og Aaer gennemtrukne flade Arealer, over hvilke Luften 
påa Grund af Solvarmen danser, saa man kun utydeligt skim- 
ter de paa Højene byggede Gaarde som mørkere Pletter i et 
uhyre grønt Hav, medens Vandløbene sno sig som Sølvbaand 
gennem det grønne og Søerne tegne sig som store Sølvdalere. 

Men efterhaanden, som Øjet vænner sig til dette Syn, 
hjælpes Hukommelsen paa Gled og nu kender man atter hin 
Gaard og denne Kirke, som man atter og atter kom forbi i 
tidligere Tid. Blikket hæfter sig længe paa dette Areal, hvor 
Sommerens Arbejde ligger, rettes saa til højre ud mod Atlanter- 
havets mægtige Flade, op af hvilken Vestmanøerne stiger som 
underlig kantede Sukkertoppe, og ligeud, hvor Jøklerne og 
længere mod venstre Hekla rager op i Luften med de altid sne- 
dækte Toppe glitrende i Solskinnet, denne evige Sne, som det 
skyldes, at Sommeren paa Island er kold, forskellig og upaa- 
lidelig, saa Befolkningen ikke engang kan dyrke det Korn, den 
skal bruge for at brødføde sig selv. 

Til venstre ligger Ingolfsfjæld endnu med Sne paa Top- 
pen, en mægtig Klump med stejle Sider, 1750 Fod høj, der 
engang i Fortiden er skudt op af Jorden som et uhyre Muld- 
varpeskud ved et vulkansk Udbrud, og længere nede til venstre 
ved Fjældets Fod ses Dampene fra de varme Kilder ved Reykir, 
hvor det kogende Vand, fyldt med Svovlbrinte og andre Luft- 
arter, sydende og boblende baner sig Vej frem til Dagen paa 

20 til 30 Steder. I godt Vejr har man en storartet Udsigt her 
fra Vejens højeste Punkt, et Rundskue, der giver en et Begreb 
om dette Lands storslaaede Natur med sine snedækte Jøkler og 
varme Kilder, og man forstaar i et saadant Øjeblik, at Folk, 
der: er født her, kan elske denne Natur og som Gunnar fra Hli- 
darendi ville vove Livet for at blive her. 

Men Klokken er 1, og der er endnu 4 Mil at ride, inden 
Middagsmaden skal nydes, derfor endnu et sidste Blik udover 
Landskabet og saa nedefter og fremad. 


Den, der kommer igen til et Sted efter. Aars Forløb, har 
tit lettere ved at se Fremskridtene end den, der opholder sig 
paa Stedet og er Vidne til en jævn fremadskridende Bevægelse, 
og det slog mig straks, at der var sket meget store Fremskridt 
i Landbruget paa Sydlandet af Island siden 1906, og at Be- 
vægelsen foregaar paa en Maade, der vækker berettiget Haab 
om, at den vil fortsættes gennem Aarene til Gavn for Landet 
og fremad mod større materielt Velvære for Befolkningen. 

Bygningerne ere blevne bedre, og der danner sig efterhaan- 
den en speciel Type paa islandske Bygninger, saaledes at disse 
i Hovedsagen opføres som en Tømmerkonstruktion beklædt med 
Bølgeblik og selvfølgelig for Lunhedens Skyld forsynet med 
passende Lag af Isoleringsmateriale. Disse Huse "ere, navnlig 
saalænge de ere umalede — og rundt omkring paa Landet 
males de ikke, før Galvaniseringen begynder at gaa af —. langt 
fra smukke, men de ere praktiske, da Materialierne forholdsvis 
let lade sig transportere fra Handelsstæderne paa Kærrer og 
og Hesteryg til Brugsstedet, og de staa dernæst godt for Jord- 
rystelser, og saadanne maa man jo altid være forberedt paa i 
disse Egne. 

Hvor Forholdene tillade det, bygges Lader og Stalde saa- 
ledes, at de delvis graves ud i en Bakkeskraaning, og den 
nederste Del af Sidemurene bygges da, hvor selve Bakken ikke 
danner denne Del, af Græstørv og Sten i vekslende Lag (se 
Billedet). Denne Del af Muren gøres 2 til 3 Alen tyk, og her 
oven paa rejses da Træhuset, der beklædes med Bølgeblik. 
Lade og Kostald bygges nu næsten altid sammenhængende, såa 
man kan bringe Høet fra Laden til Kostalden uden at komme 

ud i Luften, men mange Steder har man endnu ikke faaet Øjet 
tilstrækkelig op for det Gode ved denne Foranstaltning. 

Laderne paa de store Gaarde kunne som Regel rumme fra 
800 til 1000 Heste Hø å ca. 200 Pund, og Staldene bygges gerne 
saa store, at alle Gaardens Køer kunne rummes i eet Hus. Paa 
forskellige Steder har jeg set hele Gulvet i Kostaldene støbt i 
Beton med saltglasserede Krybber, og et enkelt Sted har jeg 
været en Mand behjælpelig med Maaling og Nivellement, da 
han ønskede lagt Vandledning fra Posten ind i Kostalden. 


Islandsk Lade under Opførelse. 


En moderne islandsk Bondegaard ses paa Billedet, og rum- 
mer fra venstre til højre Beboelseshuset (med Indgang i 
Gavlen), hvor hele Stuen optages af Familiens Soverum samt 
Folkerummet »Badstuen«, der er meget stor og nu undertiden 
delt, saa Karle og Piger har hver'' sit Rum; ovenpaa findes 
Gæsteværelser, Dagligstue med mere." Under Halvtaget til højre 
for Stuehuset findes et ekstra Gæsteværelse, Køkken, Mælkestue 
med Centrifuge og Seletøjskammer med Værktøjsrum m. m. 
Dernæst kommer Høladen, og sluttende sig til denne Kostalden. 
Bag Kostalden findes Møddingshuset, og det maa bemærkes, åt 
man rundt paa de større Gaarde nu mange Steder har Hus til 

Gødningen. Under Stuehuset findes Forraadskamre af forskellig 
Art, hvor der blandt andet findes Masser af tørrede Torske- 
hoveder, Affald fra Klipfisketilvirkningen, som i betydelige Mæng- 
der transporteres op i Landet fra Kysterne og spises om Vinte- 
ren. Oppe paa Bakken til højre for Gaarden ses et af de 
mange Faarehuse, som ligge i nærmere eller fjernere Afstand 
fra denne. 

Da jeg i Høstens Tid ankom til denne Gaard, hvis Navn 


Gaarden Birtingaholt. 


er Birtingaholt, stod udenfor Gaarden forskellige tohjulede Kær- 
rer, deriblandt en Fjederkærre med Agestole, en Høstvogn, 
Plove, Harver samt en Slaamaskine. 

De tohjulede Vogne har vundet meget stærkt Indpas siden 
1906, og selv om Høets Hjembringelse de fleste Steder og over- 
alt paa Hjemmemarken sker paa Hesteryg (se Billedet), bruger 
man nu, hvor Vejrforholdene tillade det, at køre Høet hjem paa 
Vogne, og færdes man paa Vejene, møder man mange baade to- 
og firhjulede Transportvogne. Navnlig foretrækker Folk, hvor 
det kan lade sig gøre, at køre i Gig fremfor den noget besvær- 
ligere Rejse paa Hesteryg. 


KLD Find 
TRU ENE 5 


I 1906 var det sjældent paa en Gaard at finde Plov, Harve 
eller Slaamaskine. Der var den Gang ganske faa Slaamaskiner 
i Landet, der ikke brugtes, medens der nu er ca. 60, der bru- 
ges, og her er Udviklingen sket ganske jævnt, idet man er be- 
gyndt at anvende Slaamaskine paa de jævneste Dele af Myren, 
og efterhaanden, som Hjemmemarken, »Tunet«, er bleven jæv- 


net, har set sin Fordel ved at anvende den ogsaa her, da Arbejds- 
kraften efter Forholdene er dyr paa Island. 


Høet bringes hjem. 


Jævningen at Tunet sker paa følgende Maade: Paa et 
Stykke aftages Grønsværet, og Jorden jævnes med Plov og 
Harve og gødes. Naar Gødningen er nedbragt, lægges Græs- 
lørvene paa igen og klappes godt fast. Allerede næste Aar vil 
Græsset da staa højt paa dette Areal og kunne slaas med Ma- 
skine. Paa et enkelt Sted, hvor en saadan Tunjævning udfør- 
tes paa en Gaard, hvor jeg boede, slog det mig, at Gødsknin- 
gen blev udeladt, skønt der var rigelig med Staldgødning for 
Haanden, et Tegn paa at det endnu ikke rigtig er trængt ind i 
Folks Bevidsthed, hvad Gødningen er værd som saadan, hvil- 
ket man jo ikke kan «undre sig over, naar man betænker, at 

al- Gødningen i tidligere Tid blev tørret og anvendt til Brænd- 
sel, og det er vel nok det almindeligste endnu, at største Delen 
af Faaregødningen anvendes paa denne Maade, medens jeg kun 
faa Steder har set Kogødningen anvendt saaledes. 

Paa de Gaarde, hvor.man er færdig med Jævningen af 
Tunet, begynder man nu at udvide dette eller at anlægge nyt 
Tun paa Steder, der er forholdsvis højtliggende og tørre. Saa- 
danne hedeagtige Strækninger, hvor hidtil kun Faarene og 


Græsmark paa Birtingaholt. 


Hestene har søgt deres Næring, pløjes og harves, og [der saas 
to Aar i Træk Havre eller Blandsæd, der slaas grønt, og 
tredje Aar saas Kløver- og Græsfrø. Paa Billedet ses Ejeren af 
Birtingaholt i sin 2 eller 3 Aars Græsmark, der er anlagt paa 
den nævnte Maade, og det ses, at Græsset her staar meget fro- 
digt. Paa Steder i Marken, der vare vaade og trængte til Af- 
vanding, var Græsset daarligt, men Ejeren var klar over, at her 
maatte graves Grøfter - eller drænes. Paa Forsøgsarealer har 
man ogsaa lagt ud andet Aar i Havre, men Resultatet af disse 
Forsøg saa jeg kun et enkelt Sted. 

Endnu eje dog kun de færreste Gaardejere selv Plov eller 

kunne pløje, og der findes derfor Mænd, der rejser rundt og 
pløjer for Gaardbrugerne om Sommeren, men da disse Folk 
have meget at bestille, varer det ofte altfor lang Tid, inden de 
kommer igen med Harven, saaledes at Græsset da er groet helt 
igennem. Resultatet bliver derfor daarligt, hvoraf følger, at 
disse Tilløb til Opdyrkning i Stedet for at tjene til Eksempler, 
der ildner Folks Lyst, slapper denne. Dette er meget beklage- 
ligt; thi i dette Land, hvor Vejrforholdene ere saa variable, og 
Somrene tit saa kolde, er den eneste sikre Afgrøde Afgrøden 
fra Tunene, de eneste Arealer, der gødes, nu ogsaa forsøgsvis 
og med Held med Kali- og Fosforsyregødning, hvorfor der sik- 
kert bør lægges det aller største Arbejde ind paa en jævn Ud- 
videlse af disse Arealer med en dermed følgende Udvidelse af 
Koholdet, hvilken allerede nu er begyndt, saa dette maaske nu 
er halvanden Gang saa stort som i 1906, men for hvis Udvidelse 
(Grænsen delvis”er: bestemt "ved sTunenes Størrelse. At det er 
Køerne, der gennem Smørret bringer Pengene hjem, er der paa 
Sydlandet ingen Tvivl om, hvorfor der ogsaa her findes mange 
Flødemejerier, hvor Fløden kærnes, idet hver Gaard har sin 
Centrifuge, og Fløden saa paa Hesteryggen transpoiteres til 
Mejeriet. 

Paa Billedet ses en saadan »Flødepost« udenfor Mejeriet. 
Samtidig med, at Smørproduktionen i de senere Aar er steget, 
er Smørrets Kvalitet bleven bedre, saa at Prisen nu ligger om- 
kring 1 Kr. pr. Pund, medens den i 1906 laa mellem 78 og 80 
Øre'pr: Pund. 

Samtidig med Tunenes Jævning er fulgt en bedre Indheg- 
ning af disse, saa de ere beskyttede mod Kreaturerne; de mest 
anvendte Hegn er. Pigtraadshegn med 5 Traade. Men man er 
ikke bleven staaende ved en Indhegning af Tunene + alene; 
mange Steder har man hegnet det Areal af Myren, der anven- 
des til Høslet, ja undertiden hele Ejendommen med denne Slags 
Pigtraadshegn, selv om det almindeligste vel nok endnu er en 
Hegning af Høsletarealerne paa Myren med 1 eller 2 Pigtraade, 
der nogenlunde beskytter mod Indtrængen af Køer og Heste, 
medens Faarene gaa igennem. 

Saameget er sikkert, at medens man i 1906 kun rent und- 
tagelsesvis stødte paa en Pigtraad under Markarbejdet, maatte 
man i Sommer være forberedt paa flere Gange daglig at træfte 

den Slags Forhindringer, som det altid voldte meget Besvær at 
faa Hestene over. 

Pigtraadshegnene anvendes nu ogsaa til Hegning af Sand- 
flugtsarealer; paa Skeiden var de der liggende Sandflugtsarealer 
indhegnede med Pigtraad for 2-—3 Aar siden, og man har 
Grund til at antage, at naar et saadant Areal faar Lov til.at 
ligge fuldstændig roligt hen beskyttet mod Dyrenes Indtrængen, 
lykkes det lidt efter lidt Græs og Urter at gro igennem og binde 


Fløden kommer til Mejeriet. 


Sandet. Det synes jo, som om Marehalm og Hjelme paa de 
fleste Steder, hvor man har forsøgt at plante dem for at dæmpe 
Sandflugten, kun gro uvilligt og ere uden Virkning, medens 
der paa andre Steder findes den frodigste Bevoksning af Mare- 
halm, hvor denne er fremkommen af sig selv. 

Et Spørgsmaal, der siden 1906 ikke er kommen sin Løs- 
ning nærmere, er Anlægget af en Jernbane fra Reykjavik ud til 
Sydlandet. 

Det forbavser, at det ikke har været muligt at faa Altinget til 
at bevilge et Laan til Udarbejdelsen af et endeligt Projekt til 
denne Bane, der vil have den aller største Betydning for disse 

— Islands frugtbareste — Egnes Opkomst, selv om Banen maa- 
ske ikke vil kunne forrente sig i den første Aarrække. 

Da mit Arbejde paa Island i Sommer ikke gik ud paa at 
studere Udviklingen i islandske Landbrugsforhold, men var 
fortsatte Undersøgelser i Anledning af den paatænkte Vanding 
af »Floi« mellem Ølfusaa og Thjorsaa, maa ovenstaaende jo 
kun betragtes som et ganske ringe Bidrag til Belysning af Frem- 
skridtene, som disse have været siden 1906. 

Mit Arbejde var hovedsagelig en Opmaaling af de Gaardes 
Arealer, der berøres af den paatænkte Vanding, og under dette 
blev jeg opmærksom paa et Forhold, der er ret uheldigt, nem- 
lig at flere Gaarde meget ofte hører sammen saaledes, at den 
enkelte Gaards Areal ikke er udskiftet fra Gaardenes samlede 
Landomraade, og i Følge den islandske Lovgivning kan en en- 
kelt Gaardejer ikke faa sin Gaard udskiftet fra det samlede 
Åreal, uden at han er enig med alle de øvrige Ejere om de 
Grændser, hans Ejendom skal have. Der er her et Hul i den 
islandske Landbolov, som snarest bør udfyldes, nu da Driften 
af de islandske Gaarde efterhaanden ledes ind paa andre Baner. 

Der er Haab om, at det i en nær Fremtid vil lykkes at 
faa gennemført en Vanding af et større Åreal fra Thjorsaaen, 
hvis Vand er meget rigt paa Gødningsstoffer. Gennem dette 
Vandingsanlæg, indenfor hvis Omraade der da skal gøres For- 
søg af forskellig Art, vil der da kunne vindes saadanne Erfa- 
ringer om Vandingstider og Vandingsmaader, at man' vil have 
et solidt Grundlag til Bedømmelse af det større Projekt til hele 
Floiens Vanding, ligesom disse Erfaringer vil kunne blive vej- 
ledende for andre paatænkte og nuværende Vandingsanlæg, Er- 
faringer, som man i Øjeblikket — hvad Hr. Eggert Briem fra 
Vedø har paapeget i dette Blad — i høj Grad trænger til at 
indhøste. 

Fjerkræavlen paa Færøerne og dens Udviklings- 
muligheder. 


Ved Konsulent W. A. Kock. 


ra Atlanterhavet med dets lange Dønninger kommer den 

lille Damper »Skalholt« ind i en meget urolig og stærk 
Strøm, da vi forude i det fjerne faa Færøerne i Sigte som en 
lille Ø, der skyder sig op af Havet. En uendelig Tid synes det 
at tage, forinden Skibet naar ud for den sydligste af de 17 be- 
boede Øer samt nogle Holme, som dette lille Stykke Danmark 
bestaar af, der ligger saa fjernt fra Moderlandet her ude i den 
nordlige Del af Atlanterhavet. De klippefulde stejle Kyster, der 
danne Hjem for mange Søfugle, som nu og da dukke op af 
Vandet for atter at forsvinde, ligge indhyllede i en let Taage. 
Det er de lavt hængende Skyer, som indhylle Højderne, og man 
mærker en kendelig Aftagen af Temperaturen. 

Vi passere den mennesketomme, kegleformede Ø Lille Di- 
mon, hvor ca. 300 Faar — Gud ved hvorledes — friste Livet 
paa de mægtige Højder, samt den større beboede Ø Store Di- 
mon, hvor der græsser ikke mindre end 400 Faar og 30 Stkr. 
Kreaturer. Langs de stejle, lodrette Klippevægge ud mod Havet, 
der synes utilgængelige, faar man et Glimt at se af Fuglebjerge, 
tæt besatte med forskellige Fuglearter, der har overgødet deres 
Opholdssted med Masser af hvid Gødning. 

Her yngler Lunden (Søpappegøjen), der kun lægger et Æg, 
og skal kunne 'naa en meget høj Alder, der siges op mod 100 
Aar. Den yngler først i sit tredie Leveaar. Endvidere ses 
Lomvigen, den tretaaede Maage, Alken, Stormsvalen og mange 
andre Årter, der hver holde sig for sig. De sidde i lange Ræk- 
ker, de saakaldte Hylder, hvor de da lægge de grønplettede Æg 
paa den bare Klippejord. Livet i et saadant Fuglebjerg er skri- 
gende og støjende, og Kiv og Strid opstaar stadig, og dobbelt 
Uro i Gemytterne bliver der, naar Mennesket eller en sjælden 
Gang en Havørn viser sig i Horisonten. Men skønt disse Fugle 
som nævnt har Fjender og store Mængder Æg og Unger øde- 
lægges, sidstnævnte ved at styrte ned fra Klipperne i den Tro, 
Vingerne kan bære dem, er der dog ingen Aftagen at spore i 
Antallet. Af og til ses Sulen eller Tossefuglen, der med sin 
store Krop og hvide Farve hører til en af de smukkeste Søfugle. 

Den er iøvrigt fordringsfuld med Valget af Yngleplads og findes 
kun faa Steder, saaledes bl. a. paa Vejen ind til Leith, hvor 
den yngler paa den saakaldte »Bass-Rock« Klippe, saa naar de 
søfarende ser den ude paa Havet, véd de, at Klippen er i Nær- 
lieden. 

Alle disse Søfugle, der lever af Fisk og kan blive meget 
fede, danne sammen med Æggene en vigtig Føde for Færingerne. 
men det koster ogsaa de vovelige Fangstmænd, der hejses ned 
langs Klipperne for at fange Fuglene i Ketcher og tage Æggene, 
store Anstrængelser. Fangsten kastes ned i Baade, der ligge 


Thorshavn.:) 


under Klipperne, og ofte drejer det sig her om Baade fulde ar 
Æg, ikke Tale om Unger. Man fortalte mig, at den højeste Re- 
kord en Fangstmand har præsteret var 1100 Fugle paa en Dag, 
men ofte naaes ikke mere end 300. Fuglenes Hals overtrækkes 
paa Stedet, og de tørres da eller nedsaltes til Vinterforbrug. 
Inde i Krogen af Fjorden er Thorshavn i Mellemtiden 
dukket frem, og fra denne saa venlig udseende lille By, hvor- 
om Øjet dog savner Træbeplantning, foretog jeg son1 Udgangs- 
punkt forskellige Udflugter, for at gøre mig bekendt med For- 


£) Fotografierne er tagne af Forfatteren under hans Ophold paa Øerne: 


SE OLDER 


holdene og Vilkaarene for Udviklingen af en lønnende Fjerkræ- 
avl paa Færøerne, ligesom jeg sluttelig holdt et Par Foredrag, 
for at vække Interesse for økonomisk Fjerkræavl og påaapege 
Manglerne. Om mit Indtryk af denne Rejse, som jeg foretog 
paa Foranledning af »Foreningen for landøkonomisk Fjerkræ- 
avl« og med Støtte fra Landbrugsministeriet, skal jeg fortælle 
følgende: 

»Færøerne, hvis Fladeindhold angives til at være noget 
større end Lollands, har, som bekendt, et udpræget Øklima. 
Grundet paa, at en Arm af Golfstrømmen strækker sig derop, 
fryser Havet ikke til om Vinteren, Luften er ofte taaget, Som- 
rene kolde og fugtige, men Vintrene til Gengæld milde og Ned- 
børen stærk, gennemsnitlig 278 Dage om Aaret. Naar hertil 
yderligere kan føjes, at der rejser sig ofte Storm og Blæst, synes 
Forholdene ikke at være særlig gunstige for Udviklingen af en 
rationel Fjerkræavl, hverken blandt Fiskeribefolkningen eller in- 
denfor Landbruget, der sammen med Fiskeriet er Hovederhver- 
vet. Men skønt Betingelserne forme sig, om jeg saa maa sige, 
mindre gunstige, tror jeg dog, at der paa flere Omraader kan 
indvindes en forøget Indtægt af Fjerkræholdet. 

Færdes man rundt i Bygderne, da vil man se" Høns"og 
Ænder overalt, idet omtrent hver Familie holder nogle Stykker 
af disse. Det er overvejende smaa, usle Blandinger, man træffer 
påa sin Vej. De skinne i alle: Regnbuens Farver, og mange 
have forlængst traadt deres Børnesko, idet de faa Lov til at op- 
naa en: Alder af "6..å. 8" Aar, -før''de vandre 1ÆS5uppesrydens 
Hønsene nyde saa godt som overalt Frihedens Glæder, hvilket 
som naturlig er i alt Fald i Byerne, hvor Hus ligger ved Hus, 
ofte giver Anledning til Klager over den Fortræd, de anrette i 
Haverne og paa de dyrkede Arealer. 

Langs Stengærderne, der ses og anvendes omtrent overalt, 
samt under Højderne og ved Husene, kan Hønsene dog finde 
nogen Læ i Mangel af Beplantning, thi sidstnævnte forekommer 
yderst sparsomt og bestaar af lave Pil, Røn, Ahorn, Elm samt 
Birk, hvoraf en Del er plantet i de senere Aar. Hønsenes og 
Ændernes Foder bestaar dels af det rigelige og saftige Græs, der 
findes overalt, dels af Insekter, Snegle og Orme, som de selv 
kan gaa paa Jagt efter, samt ikke at forglemme Affald fra Hus- 
holdningen, der ikke her gaar i: Svinene, da det kun er faa 
Steder, at disse holdes. Enkelte give tillige Fjerkræet lidt Korn, 

Fiskeaffald samt Hvalkød. Kornsorterne, af hvilke kun 6-radet, 
smaakornet Byg i gode Somre kan modnes, i modsat Fald tør- 
res det kunstig, er, da det for det meste skal skaffes her nede 
fra, for dyrt, idet det koster 2 å 3 Kroner mere pr. Tønde end 
hos os. Det gaar iøvrigt tilbage med den hjemlige Korndyrk- 
ning, efter hvad Landbrugskonsulent Effersø, der iøvrigt velvil- 
ligst viste mig rundt paa Øerne, opgav mig. Det højeste, der 
dyrkes hos en Mand, er saaledes 56 Tdr., medens flere dyrke 
ensSnes" Fønder”… Der avles” fra710”tl 20 Tdr” Korn pr. Tønde 
Land paa de bedste Pladser, men Vægten er kun lav. Enkelte 
Steder dyrkes forøvrigt lidt Havre. 

Se vi hen til Hvalkødet, da afgiver jo dette anvendt med 
Maade et fortrinligt Hønse-, ja i det hele taget Fjerkræfoder, 
som tilmed er billigt, og da navnlig for dem, der bo i Nær- 
heden af de store Hvalstationer. Man opgav mig, at Priserne 


ISIS 


En Besætning Ungdyr af hvide Wyandottes, tilhørende Lærer Petersen, 
Thorshavn. 

svinge mellem 1 til 3 Øre pr. Pd. Hvalkødet gives tørret eller 
kogt, sjældent raat. I tørret Tilstand maa Hvalkød forøvrigt 
med Fordel kunne eksporteres herned som et godt og samtidig 
billigt animalsk Hønsefoder, hvilket det jo ofte kniber for inange 
af. vore Hønseholdere at skaffe tilveje i tilstrækkelig Mængde og 
til en rimelig Pris. At nogle Roer og Kartofler, som dyrkes 
paa Øerne, finde Anvendelse som Hønsefoder, maa betragtes 
som givet. Ligeledes forekommer der adskillige Steder spredt 
rundt paa Jorden Strandskaller i stor Mængde, som afgive et 
godt skaldannende Materiale for det løsgaaende Fjerkræ, lige- 
som disse Skaller virke gavnlige for Fordøjelsen. Da Tørvejord 
ligeledes forekommer adskillige Steder, burde denne utvivlsomt 
anvendes i større Udstrækning til Strøelsesmateriale i Hønse- 
husene, idet Tørvejorden ikke alene har en lunende, men ogsaa 
fugtighedsopsugende Egenskab. 

Ångaaende Racerne, da har flere forskellige rundt om paa 
Øerne sat deres Spor i de blandede Besætninger. Jeg saa saa- 
ledes Italienere, Minorkaer, Plymouth Rocks og Wyandottes, der 
gennem Aarene enten ere blevne tilførte her fra Landet eller 
gennem Familie og Bekendte i England eller det nærmere 
liggende Norge. Af nævnte Racer tror jeg at turde sige, at de 
hvide Wyandottes, som er spredt fra Lærer Petersen i Thors- 
havn, der iøvrigt har været hernede for at sætte sig ind i øko- 
nomisk Fjerkræavl, havde vundet størst Udbredelse og vistnok 
utvivlsomt med Rette, da de synes at egne sig godt for Klimaet 
og Forholdene. Navnlig i Omegnen af Thorshavn og Trangis- 
vaag saa jeg dem overalt i adskillige rene Eksemplarer og lige- 
ledes anvendt som Krydsning med det forhaandenværende Ma- 
teriale, der derved var blevet langt større og kraftigere. 

At Hovedmængden af Æggene under de nævnte Forhold 
hovedsagelig falder i Foraars- og Sommertiden, maa anses for 
givet, men at man paa de Steder, hvor Hønsene tillige faar Lov 
til at færdes inden Døre, som Tilfældet ogsaa var i gamle Dage 
ude paa Landet hos os, kan producere nogle Vinteræg i 
Betragtning af de milde Vintre og forudsat at Røgt, Pleje og 
Fodringen har været formaalstjenlig, findes der Eksempler paa, 
hvilket jeg havde Lejlighed til at overtyde mig om. Men lad 
mig føje til, at om store Forsyninger er her ikke Tale. 

Fraset saadanne enkelte Tilfælde, der taler for, at en Vin- 
lerægproduktion dog er mulig, maa man, set paa Forholdene i 

sin Helhed, slutte, at Røgt og Pleje utvivlsomt gennemgaaende 
lader en Del tilbage at ønske, ligesom der af disse smaa, usle, 
indavlede Høns, man træffer paa sin Vej, paa ingen Maade kan 
ventes en tilfredsstillende Gennemsnitsproduktion. Omend jeg 
saa flere velindrettede Hønsehuse, dels selvstændige, dels og 
overvejende under Beboelseshusene, er der dog store Mangler 
at afhjælpe i saa Henseende, og jeg fik den Opfattelse, at Høn- 
sene adskillige Steder fik Lov til at overnatte, hvor de vilde; 
f. Eks. i Udhuse opførte af Træ, og hvor Taget var belagt med 
Birkebark og Tørv. 

Det. undrede mig at se, at Kyllingerne flere Steder efter 
Aarstiden var saa store, og at man var inde paa at lægge 
dem saa tidlig til. Ligesom Hønsene faa de for en stor Del 
Lov til at skytte sig selv. Indvoldene fra de i Fuglebjergene 
indfangede forskellige Søfugle, der kastes ud, fortæres ofte af 
Fjerkræet, der som tidligere nævnt omsætter en Del Fiskeaffald, 
uvorved det maa-synes' at være "givet, at Æggene let: faa Af- 
smag. Priserne paa de af naturlige Grunde magre Kyllin- 
ger"er' heller ikke: høje, men” nærmest latterlig” lave:  Færin- 
gerne synes kun at interessere sig for, hvor mange Hønekyllin- 
ger de faa, og jeg fik Indtryk af, at Hønsekød ikke gennem- 
gaaende yndes af dem. Saafremt Kyllinger sælges, svinger Pri- 
sen fra 25 til 40 Øre pr. Stk. «Medens Ræven og Maaren ikke 
som hos os kan anrette store Ødelæggelser blandt Fjerkræet, 
idet disse Rovdyr mangler, har man dér i Krager, Rotter og 
navnlig Ravnene store Ællinge- og Kyllingetyve at kæmpe 
med. 

Nogen officiel Statistik over Antallet af Fjerkræet paa Fær- 
øerne foreligger ikke; efter et løst Skøn bedømmes Åntallet af 
Høns til at udgøre mellem 20- og 30,000 Stkr. Formentlig er 
Fjerkræavlen i Tiltagen som Følge af de stigende Ægpriser og 
det tiltagende Forbrug blandt Befolkningen i Byerne. 

Det er,. som nævnt, kun smaa Hønsehold, fra nogle faa til 
en Snes Stykker, der holdes, og da mest i Byerne; påa Gaar- 
dene, hvoraf de største omfatte ca. 44 Tdr. Land, ses kun faa 
Høns. Planer om større Hønserianlæg har iøvrigt Tid til anden 
været oppe, men, og hvad man kun kan se med Tilfredshed 
paa, opgivet igen, thi store Hønserier vil under de vanskelige 
Betingelser, der frembyde sig, bl a. med Hensyn til Klimaet 
og de høje Kornpriser, være dødsdømte fra Begyndelsen af. I 

Aar forelaa der saaledes i Lagtingets Møde en Ansøgning om 
Støtte til et saadant Foretagende; det blev tilbagevist, da det 
var yderst slet begrundet, og Ansøgeren ikke havde nogen som 
helst Kendskab til selve Avlen, langt mindre Driften af en saa 
vanskelig Sag som et stort Hønseri i Virkeligheden er. 

Ved Sanatoriet i Nærheden af Thorshavn har man opført 
et tidssvarende, velindrettet Hønsehus. Et veldrevet Fjerkræ- 
hold vil et saadant Sted kunne faa en ikke ringe Betydning ud 
over Forsyningen af gode Æg og godt Fjerkræ, idet. det til- 
lige vil kunne danne et godt Eksempel til Efterfølgelse samt 
virke som Spredningssted for gode Rugeæg og Avlsdyr. Ende- 
lig kan hertil føjes, hvilket ikke maa overses, den Værdi Fjer- 
kræavlen kan have et saadant Sted som et godt Beskæftigelses- 
middel for de syge, der derigennem kan vinde Interesse for 
denne Sag til Gavn for dem maaske senere hen i Livet. 

Kontrollerede Hønsehold saa jeg kun et Sted i selve Thors- 
havn, hvor Hønsene, omtrent rent hvide Wyandottes, blev ud- 
følte om Morgenen. Her forelaa ligeledes et velført Regnskab, 
ligesom man kun havde taget Tillæg efter de bedste Høns. I 
de korte Dage fodredes ved Lys. Ydelsen, der fuldt ud kunde 
staa paa Højde med vore hjemlige Resultater, talte for, at et 
Hønsehold ved god Røgt og Pleje udmærket godt kan drives op 
til en høj Ægydelse paa Færøerne, selv om Klimaet dér er fug- 
tigt og Blæsten stærk. 

Medens Kalkunerne, der ikke kan taale Fugtighed, kun har 
været. holdt et Par enkelte Steder, er Gæs og navnlig Ænder, 
med hvilke det modsatte er Tilfældet, meget udbredte og ses 
ligesom Hønsene overalt. De passe sig selv og vandre om 
Dagen ud til Bække, smaa Elve eller Kysten, hvor de søge 
deres Føde for ved Mørkets Frembrud atter at vandre hjem 
igen. Flere af dem overnatte forøvrigt i det Fri, hvilket de 
kan gøre uden Fare for, at Rovdyr skal tage dem. Adskillige 
af Ællingerne udruges af Høns. Ogsaa her gælder.det, at Af- 7 
fald er den væsentligste Føde. De fleste Ænder er ubestemme- 
lige Blandinger, overvejende smaa, og tyde paa Vildandeblod i 
fjernere Generationer. Foruden de haardføre Pekingænder såa 
jeg adskillige Løbeænder, der har vundet en Del Udbredelse, 
dels som Renrace, dels som Krydsningsmateriale. Efter Damp- 
skibsekspeditør Miillers Udsagn lagde disse livlige, søgende Æn- 
der, hvilket vi ogsaa har erfaret hos os, mange Æg, lig Hønse- 

æg i Størrelse, deraf en Del i Oktober og November Maaned. 
De har vist sig at være haardføre og strejfe, som deres Natur 
er, langt ud efter Føden, Utvivlsomt kan det ikke noksom 
anbefales efter de Erfaringer, der foreligge, at søge denne Ande- 
race udbredt, hvoraf gode Individer hos os har lagt 100 Æg 
om Aaret og derover. Paa Færøerne med det fugtige Klima 
vil den utvivlsomt, som anført, egne sig udmærket. Man kan 
da der, som jeg har set omkring Landsbyen Landsmeer ved 


Landænder, som de almindeligvis forekomme paa Færøerne. 


Amsterdam, hvor der paa de fugtige Engstrækninger holdes 
dobbelt saa mange Ænder som Høns, nemlig 25,000 Stkr. ude- 
lukkende for Ægproduktionens Skyld, maaske en Gang naa hen 
til at eksportere Andeæg med Fordel til de engelske Markeder. 
Andeæg pakkede i særlige Sorteringer er nu en Vare, som Eng- 
land modtager store Sendinger af fra Holland og Irland. For- 
øvrigt forstod jeg af de Oplysninger, jeg fik indhentet, at de 
færøjiske Ænder gennemgaaende lagde ret godt. Heller ikke 
Kødet af Ænderne værdsættes højt paa Færøerne, idet udvok- 

sede, ufedede Ællinger almindeligvis solgtes for omkring 50 Øre 
Dr SIK I EVT STK SER I 

Gæssene; der saa godt som -overalt er graa- og hvidbrogede 
af Farve, er noget lig i Type vore danske Landgæs, der jo for- 
øvrigt har arvet noget af Vildgaasens fine Kropbygning og Ho- 
vedform. I de forskellige Udmarker, fugtige Jordstrækninger; 
langs Kysterne og iøvrigt ogsaa.inde i Landet, hvor der findes 
faa større, men talrige mindre Søer, Elve og Bække,. saas ad- 
skillige værdige, men gennemgaaende smaa Gaasepar med deres 
Gæslingeflok, som de da strengt vaagede over. Sidstnævnte: 
omfattede fra 3 til 8 å 9 Stkr., og disse græssede da fredelig; 
mellem Faar og Lam, hvis Antai iøvrigt anslaas til over 100,000 
Stkr., saa med Rette bære disse Øer Navnet »Faareøerne«. For 
Gæssene er der fortrinlige Betingelser; saaledes rigeligt Vand fra 
de Kilder og Bække, der gennemskære Højderne, og kort, tæt. 
og fin Græsbund i Udmarken eller Havgen, der ejes af forskel-. 
lige. De gamle Gæs gaå omtrent ude hele Aaret, selv naar 
Sneen dækker Jorden, og Gæslingerne sættes ud, naar de ere 
store nok til at kunne klare sig, om Vejret ogsaa skulde blive 
daarligt. Almindeligt er det at give Avlsgæssene, der ellers maa 
skøtte sig selv, lidt Korn i Februar og Marts Maaned, den Tid 
Æglægningen indtræffer, samt tillige ogsaa naar Vinteren er 
streng. Gæssene lægge kun fra 11 til 13 Æg, som de selv ud- 
ruge, idet Udrugning af Gaaseæg ved Hjælp af Høns, som Til- 
fældet er hos os, ikke finder Sted. For at faa Tilladelse til at 
lade et Par Gæs med Gæslinger gaa og græsse hele Sommeren 
betales 2 Kr. til Bonden, men iøvrigt maa Gæs ifølge »Havge- 
loven« kun holdes, saafremt der i Bygden er Stemmeflerhed 
derfor og man ejer eller lejer en vis Andel af Ind- eller Udmar- 
ken. Gæssene maa da for ikke at blive betragtede som Vildt 
holdes stækkede. Som Kuriosum kan anføres, at der i Vaag i 
gamle Dage ydedes Tiende af Gæs, men derimod ikke andre 
Steder. Prisen for ufedede Gæslinger, hvilket dog sjeldent sæl- 
ges, er 1/2 Kr. pr. Stk., medens fedede koste 2!/3 å.3 Kr. pr. 
Stk. Man fristes næsten til at tro, at det maatte kunde betale 
sig at sende magre Stubgæs herned, saa meget mere ifald vi 
faa udstedt et Indførselsforbud mod de levende, magre russiske 
Gæs, som danske Landmænd almindeligvis har maattet betale 
med op til:4 Kr. pr. Stk. 

Ser man hen til Handelsomsætningen med Æggene, da eks- 
porteres ikke. De Æg, der ikke blive konsumerede af Produ- 
centerne, tager Købmanden som Regel i Bytte mod andre Va- 
rer i Lighed med, hvad Tilfældet var hos. os i gamle Dage: 
Købmanden sælger da igen Æggene til de af Byens Beboere, 
der ikke holde Høns. Naar det kniber, maa der af og til ind- 
føres et Par Kasser Æg fra Danmark, hvilket navnlig er Til- 


En typisk Familie færøiske Gæs. I Baggrunden af Billedet ses Landbrugskon- 
sulent Effersø. 


fældet i: Efteraars- og Vintertiden. I denne Forbindelse skal 
jeg anføre, at man paa Mælkeriet i Thorshavn har indrettet sig 
paa at præservere Æg. 

… Indføres levende Nyttefjerkræ, da maa der forud indhentes 
Tilladelse hertil af Amtmanden, i modsat Fald sætter Reglemen- 
tet saa strenge Bestemmelser som Konfiskering, ja endog Straf, 
hvilket synes at være haarde Betingelser. 

Medens der kun ses faa tamme Duer paa Færøerne, fore- 
kommer den vilde Due, Klippeduen, paa alle Øerne og yngler 

almindeligst i Kolonier. Klippeduen, som bl. a. træffes i Norge, 
Skotland og Irland samt paa Hebriderne og Shetlandsøerne, 
ligesom jeg har set den over Ørkneyøerne, er som bekendt lidt 
mindre end Tamduen, til hvis store Familie den formentlig er 
Stamfader. Af Farve er den blaa, og Hunnen er lidt lysere og 
mindre end Hannen. Den er iøvrigt selskabelig anlagt og ses 
ofte i Smaaflokke paa en Snes Stykker. En Gang skal dog en 
Flok paa ca. et Par Hundrede Stykker være iagttaget. Den er 
Standfugl og. bliver paa Øerne som. Stæren hele Vinteren. 
Klippeduens Føde bestaar af Frø,. Korn, Orme, Snegle, Maddi- 
ker, Larver, Rodknolde og Bær, og man paastaar, at den sam- 
ler Forraad til Vinterforbrug. Ved Havet samler den næppe 
anden Føde end saltagtige Stoffer, der yndes saa meget af Due- 
slægten. 

Det: har” sin Interesse--at erfare, "attlærers Petersens pad 
Nolsø har haft Held med at faa parret en vild Klippeduehun 
med en Maanedsduehan. Klippeduehunnen lagde først Æg, da 
den var to Aar gammel, og da fire Kuld, hvoraf der blev syv 
Unger. De blev heldigt opdrættede, og som voksne fløj disse 
Krydsninger mellem vild og tam Due frit omkring og boede 
om Natten i Dueslaget. Disse Krydsninger, der havde arvet 
saavel den vilde som den tamme Dues Udseende og gode ÅAn- 
læg i Form af Flyveevne, blev pludselig borte hen paa Efter- 
aaret, men Nytaarsdag kom en igen, som atter fløj bort om 
Foraaret, medens de øvrige saas af og til. 

Senere blev flere Unger udrugede, som ikke ere blevne ved 
Hjemmet, dertil har de vilde Tilbøjeligheder været for over- 
vejende, dog er af og til flere af dem set flyve vildt omkring, 
men søger aldrig Husly hos de tamme Slægtninge. Iøvrigt 
holder Klippeduen til og ruger paa utilgængelige Klippevægge, 
i Klippehuler eller Grotter, som der findes saa mange Steder 
paa Øerne.  Duerne foretrække, at deres Rugeplads vender 
ud mod Havet og Brændingen, som i daarligt Vejr ofte naar 
helt op til Rederne, synes ikke at forstyrre disse af Naturen 
saa sky og forsigtige Fugle, som man kun sjeldent eller 
vanskelig kan komme paa Skud. &Rederne laves af simple 
Kviste og almindeligvis lægger en Hun to Æg to Gange om 
Aaret. Fredet er denne saa smukke vilde Due ikke, hvis Kød, 
navnlig naar Talen gælder unge, skal være yderst velsmagende 
og letfordøjeligt. 


Den vilde Klippedue. 


Naar jeg i det anførte har søgt nærmere at udvikle, hvor- 
ledes Vilkaarene er for lønnende Fjerkræavl paa Færøerne, 
kunde jeg sluttelig i Tilknytning hertil ønske nærmere at om- 
tale, hvilke Bestræbelser der er i Anvendelse for at formere 
Edderfuglene, idet jeg mener, at disse med en vis Ret i denne 
Forbindelse bør være Genstand for Omtale som de halvtamme 
Fugle, de i Virkeligheden er. Anlæg af de saakaldte »Edder- 
"fuglevarp« har været forsøgt adskillige Steder, men Resultatet 
har ikke svaret til Forventningerne. Navnlig har Edderfuglene 
ikke kunnet faa den fornødne Fred, idet de til Stadighed har 
været Genstand for ulovlig Jagt og Efterstræben. Ved flere af 
Øerne, særlig ved Nolsøs og Suderøs Kyster, traf jeg adskillige 
Flokke Edderfugle, der havde forladt deres Reder paa Klipperne 
og nu svømmede rundt mellem disse med deres Unger, ofte op 
mod 9 å 10 Stkr. Ret almindelig er det iøvrigt, at Edderfugle- 
hunnerne annekterer hinandens Unger. 

Paa Kirkebøholm ved Sydstrømø findes et Edderfuglevarp, 
som jeg havde Lejlighed til at se, idet Ejerens Søn roede mig 
over paa Holmen, hvor det findes. Paa denne Holm, hvorpaa 
der er opført nogle Tørvehuse af Sten og Græstørv, findes al- 
mindeligvis mellem 4 og 500 Edderfugle. Rederne er ganske 
simpelt dannede som firkantede Rum ved Hjælp af nogle gamle 


Træstykker, hvorover der lægges Græstørv. Der findes baade 
enkelte Reder og flere ved Siden af hinanden, som er anlagte 
saaledes, at de er dækkede eller halvskjulte af den høje grønne, 
vildtvoksende Plante, der benævnes Kvan og som findes i stor 
Mængde paa denne Holm. Edderfuglene ynde ogsaa selv at 
indrette sig en Redeplads i Læ af nævnte Plante eller mellem 
Stenene. I det gamle Tørvehus saa jeg adskillige forladte Ed- 
derfuglereder, og man paastaar, at Hunnerne Aar for Aar søgte 
de samme Reder. Hunnerne, hvis simple Farver falde godt 
sammen med de Omgivelser, de ruge i, skal formentlig ligesom 
flere andre Fuglearter være et Par Aar gamle, før de lægge Æg. 
Edderfuglene, der er meget selskabelig anlagte, danne deres 
Reder af Tang, Planterester, Hø, Græs eller lignende Materiale 
og fore dem ud med. Dun. Som Tilfældet er med Ænder og 
Gæs, selv de tamme Arter, dækker Edderfuglehunnen sine Æg 
til, naar den forlader Reden. Først naar 5 å 6 til 8 Æg, der 
er lysegrønne af Farve og af Størrelse. som store Andeæg, er 
lagte, begynder den Rugningen, der varer 25 Dage til 4 Uger. 
Tages Æggene bort, hvilket ikke sker her, og er sandsynligvis 
ogsaa svækkende,- lægger Edderfuglehunnen en Del flere Æg. 
Dunene, der kun tages én Gang, indsamles almindeligvis en 
Uge efter; »at Æggene er lagte; andre Steder efter Udrugningen. 
Rugningen er almindeligvis afsluttet i Begyndelsen af August, 
og saasnart Ungerne er slupne Skallen og blevne tørre, gaar 
Moderen straks i Stranden med dem, for at de dér kan lære at 
bjerge Føden. Sidstnævnte bestaar af Muslinger, Smaadyr o. 1., 
hvilket ogsaa danner en væsentlig Føde for de gamle Edder- 
fugle, der behændig kan dykke, endog paa større Dybder. 
Edderfuglene fordre Ro, men kan da til Gengæld blive ret 
tamme, saa man kan komme dem paa ganske nært Hold, ja 
endog berøre dem, naar de ligge paa Reden. Noget lignende 
kan som bekendt ogsaa lade sig gøre med andre vilde Fugle- 
arter;udet-erssom-.de vil værne, ;Æggenerved ;Tetratidækkessig 
over dem. Navnlig ud for Kirkebøholm var Edderfuglene meget 
tamme; de vragede end ikke Tamændernes Selskab. 
Edderfuglene leve som Vildænderne parvis, og Hannerne 
med de saa skønne Farver forblive hos Hunnerne under Rug- 
ningen, hvorefter de forlade disse for at samle sig i Flokke. 
Ungerne, der hurtig udvokse, samle sig senere paa Aaret med 
de gamle i store Flokke og trække da, naar Kulden indtræffer, 

til 'de .sydligere Egne. De enkelte Par udskille sig da fra Flok- 
kene hen i Juni Maaned for atter igen at opsøge Redepladser. 

Foruden Mennesket, der desværre driver ulovlig Jagt paa 
denne nyttige vilde Fugl, skønt Loven idømmer store Bøder i 
Tilfælde af, at det bliver opdaget, har navnlig Edderfugleungerne 
Fjender i Kragerne og Ravnene. Sidstnævnte søger man iøvrigt 
at udrydde ved, at der paabydes Ødelæggelse af disses Reder i 
den Tid, der er Æg eller Unger i dem. Saavel Kragerne som 
Falkene og Ravnene, der ere yderst snedige og kløgtige, idet de 
forstaa at benytte sig af det givne Øjeblik, røve ligeledes imel- 
lem Aar og Dag adskillige Edderfugleæg. Paa nævnte Holm 
ynglede store Skarer Terner, der godtgjorde deres Tilstedeværelse 
ved øredøvende Skrig. Det er en Fugleart, som paa en Edder- 
fugleholm er en god Nabo, idet de optage Kampene med Rov- 
fuglene og søge at fordrive disse. I det hele taget rørte der sig 
paa nævnte Holm et yderst interessant Fugleliv. 

Som Tilfældet skal være paa Island gør man intet særligt 
for at tiltrække Edderfugle, ved f. Eks. at anbringe kunstige 
Hanner til at lokke Hunnerne til med, ligesom Varpen ikke var 
pyntet med farvede Glas, Klude skinnende i alle Regnbuens 
Farver eller glinsende Metalstykker; ej heller søgte man frem- 
bragt Lyde af Klokker eller Bjælder, som det paastaas at Edder- 
" fuglene skal have en vis Forkærlighed for. 


Skal Fjerkræavlen fremmes og ophjælpes paa Færøerne, 
hvilket utvivlsomt kan lade sig gøre med Aarene, selv om der 
vil blive store Vanskeligheder at kæmpe med og overvinde, da 
ser jeg ikke rettere, end at den fremtidige Udvikling maa gaa i 
Retning af Indførelse af et godt Avlsmateriale i Forbindelse 
med en bedre Røgt og Pleje, og da navnlig for Hønsenes Ved- 
kommende, hvor Opmærksomheden da maa henledes paa de 
mest haardføre Hønseracer. Jeg tror da navnlig, at de svære 
Racer vil kunne gøre god Fyldest. Særlig Plymouth Rocks og 
Wyandottracen har vistnok gode Betingelser for at kunne klare 
sig, og da navnlig naar man tager i Betragtning, at man paa 
Færøerne kan byde disse Friheden i Forbindelse med den rige 
Adgang, der dér findes til saftigt og fint Græs. 

For at faa nævnte Racer udbredt samt maaske tillige de 
tidligere omtalte Løbeænder, var det utvivlsomt værd at over- 
veje, om der ikke burde dannes nogle Avlscentre, hvor de en- 

kelte Individer bleve kontrollerede saaledes, at der kun blev 
solgt Rugeæg og Avlsdyr efter de bedste Individer. Hvilken 
Nytte alene Spredning af Avlshaner, af kraftige Landgaser samt 
Løbeandrikker af god økonomisk Afstamning kunde have, be- 
høver næppe at omtales her, og det er .mulig, at en af de 
Veje, der foreløbig bør gaaes og slaaes ind paa i Fremtiden, maa 
gaa ud paa, at der foretages saadan Krydsning med. det for- 
haandenværende, stedvante, haardføre Materiale. Maaske og- 
saa Dannelsen af en Forsøgsstation, drevet -som et Mønster, 
kunde faa sin praktiske Betydning som et belærende, interesse- 
vækkende og efterfølgelsesværdigt Eksempel. Gode praktiske 
Oplysninger spredt fra et saadant Sted samt Udførelse af de an- 
førte Foranstaltninger i Forbindelse med den Viden, der kan 
erhverves gennem Fjerkræforeningernes Blade, der udgaa her- 
nede, kunde maaske i Fremtiden bidrage til at ophjælpe Fjer- 
kræavlen, saaledes at denne kunde blive en ny Indtægtskilde 
for Færøerne, der jo ligger ret nær ved de engelske Markeder, 
om det en Gang skulde komme til en Eksport af Æg. 


Foreningens Generalforsamling for 1910. 


Foreningen »De danske Atlanterhavsøer« afholder Fredag 
den 16. December, Kl. 8 Aften, i Wivels Lokale (1. Sal) .sin 
aarlige Generalforsamling, paa hvilken der aflægges Beretning 
om Foreningens Virksomhed i det forløbne Aar samt Udfaldet 
af de foretagne Valg. 

Det reviderede Regnskab for Aaret 1. Oktober 1909 til 30. 
September 1910 samt Budgettet for næste Aar fremlægges til 
Godkendelse. 

Medlemmer, der ønske Forslag angaaende Foreningens Virk- 
somhed bragt paa Dagsordenen for Generalforsamlingen, maa 
indsende disse Forslag til Bestyrelsen mindst 10 Dage forud. 

Efter Generalforsamlingen vil Højskoleforstander, cand. 
theol. Arne Møller holde Foredrag om »Island og Dan- 
mark«. : 

Grønlandske Spørgsmaal. 
I Anledning af cand. mag. Ad. Jensens Foredrag. 
Af Distriktslæge Kiær. 


aa Steder har vel Rinks Samvittighedsfuldhed og dybe An- 
E svarsfølelse givet sig et smukkere Udtryk, end hvor han ind- 
leder sin Skrivelse til Indenrigsministeriet om Oprettelse af For- 
standerskaber med følgende Ord: »Ligesom jeg har haft Lejlighed 
til at føle den store Vanskelighed, der er forbunden med i faa Ord 
at skulle give et båade sandt og tydeligt Billede af Tilstande, der 
ere saa forskellige fra vore vante Forhold, at endog de alminde- 
ligste Begreber og Benævnelser, ved ligefrem at overføres paa hine, 
uden nærmere at defineres og begrænses, let kunne give Anled- 
ning til en vrang og ensidig Anskuelse ....« 

Det er umuligt for den, der beskæftiger sig mere indgaaende 
med grønlandske Forhold og Spørgsmaal, ikke at sande disse Ord 
og dermed vinde den Overbevisning, at til offentlig Debat i al- 
mindelig Forstand egne de grønlandske Spørgsmaal sig ikke. 

Alligevel ser man lejlighedsvis, at en saadan søges rejst, sand- 
synligvis altsaa mere til Fortræd end til Gavn for Sagen, og dette 
er saaledes sket ved Hr. Magister Ad. Jensen, i Kontinuitet af et 
Foredrag i Foreningen »De danske Atlanterhavsøer«, i Form af et 
Angreb paa mit Arbejde »Dansk Indflydelse i Grønland«. 

Hvad Skriftet angaar, da har jeg selv i sin. Tid ment, at 
»mangt og meget i det ægger til Modsigelse«; og navnlig haabede 
jeg, at hvad jeg har fremført om Spørgsmaalet »Adskillelse mellem 
Handel og Administration« maatte blive til Nytte for mine Lands- 
mænd i Rigsdagen ved Behandlingen af de grønlandske Lovforslag, 
hvad enten det nu blev gennem Tilslutning eller Modsigelse. Jeg 
mente i mit Skrift at have fremført en Række betydende AÅrgu- 
menter mod »Adsk.«, naar denne formedes i en Skikkelse, der er 
ensbetydende med en Emancipation af Handelen, en Svækkelse 
af den ansvarlige Ledelse. Jeg troede det betimeligt og forsvarligt 
at gøre dette ud fra en Betragtning, der ogsaa fandt Udtryk i et 
Ord, der faldt i selve Rigsdagen: »Grønlænderne have ingen Rigs- 
dagsmand, vi skulle da Alle være det.« 

Til Gengæld haabede jeg paa ikke at se min Begrundelse forbi- 
gaaet i Tavshed. Heri er ingen Ubeskedenhed: Argumenterne skyl- 

der jeg først og fremmest Rink. Før de mødtes af andre og bedre, 
syntes Sagen mig ikke uddehbatteret. 

For det grønlandske Folk er det et Livsspørgsmaal, om Staven 
brydes over den administrative Handels Princip. Det er dette 
Princip, hvorved Dansk Kolonialstyre adskiller sig fra ethvert 
fremmed, og vi bør da tro, at det ene skyldes dette, at et Medlem 
af det danske Folketing under Tilslutning kunde udtale, at »det 
Arbejde, der er gjort fra Danmarks Side overfor den eskimoiske 
Befolkning paa mange Maader i høj Grad er Ære værd.« — Der 
kræves kun ringe Virkelighedssans for at forstaa, at hvad der 
vil tabes, vil være tabt uigenkaldeligt. 


g x 
x 


For ikke at have ladet mit Skrift ligge, for den Dels Vedkom- 
mende, der har Mag.s Interesse, men »ladet sig ægge til Mod- 
sigelse«, er jeg altsaa Mag. taknemlig; kun tror jeg, at han rolig 
kunde have gemt al Kritik til Trykken; den vilde sikkert kun have 
vundet derved. Som den fremkom under hans Foredrag, syntes 
den mig mere at referere til et almindeligt Indtryk af mit Arbejde, 
end til, hvad jeg virkelig har sagt. 

Hvor er jeg saaledes »gaaet ud fra«, at Grønland før 1721 var 
en »Idyl«? Dér, hvor jeg til Lettelse for Læseren antyder et Total- 
billede af Før og Nu, indleder jeg dette med et »var altsaa«, »efter 
det foregaaende«, og i dette foregaaende læses Ord som: »alt, hvad 
der er overleveret, ty der paa o. s. v.« For den umulige Opgave 
at bevise noget om en før-Egedesk Idyl, bliver der saaledes ingen 
Brug. I Holms Bog er i det mindste Omtalen af Familien Ilinguaki 
ganske overordentlig sympathetisk. 

Mag. J. bruger Ord som Idyl og Ideal saa livligt og saa lidet 
vejledende, at man intet faar at vide om hans egen Mening om 
Tilbagegangen; det spiller for saa vidt ingen Rolle, som man ikke 
behøver at trænge mange Linier ind i den Literatur, jeg har hen- 
vist til foran i min Bog, ja neppe behøver at ulejlige sig udover 
Bemærkningerne til det sidste grønlandske Lovforslag for at faa 
Momenter nok til bekymrede Overvejelser. 

Men altsaa: ud fra den og den Forestilling »agiterer« jeg. — 
Jeg kan ikke hindre Mag. i at tage et hvilkensomhelst af Sprogets 
ubehagelige Ord frem og fæste paa mig eller mit Arbejde; og ud fra 
min lidet høje Mening om Gavnligheden af Agitation, i dette Ords 
almindelige Betydning, overhovedet, og paa det grønlandske Om- 

raade i Særdeleshed, skal jeg gerne tilstaa, at Mag. vanskeligt kunde 
have valgt noget for mig ubehageligere. 

For en almindelig Betragtning skulde det synes ikke at være 
den Betegnelse, der snarest frembød sig om en »Metode« (en anden 
Venlighed), der bestaar i paa et Tidspunkt, da man i Danmark var 
begyndt en Raadslagning om Grønlands Fremtid, at ofre Tid og 
Kræfter påa at søge at delagtiggøre dem, der agtede at gaa ind 
under Ansvaret, i mine op mod 20 Aars Erfaringer og den Over- 
bevisning, de havde afsat. Hvorledes da karakterisere den »Me- 
tode« at søge et alvorligt Arbejde dømt og fordømt ved et Publi- 
kum, hvoraf maaske ikke Ti havde læst det og endnu færre har 
haft det å present? Det betyder i denne Forbindelse intet, at jeg 
selv var tilstede som indbudt, det er selvfølgeligt ganske umuligt 
påa én Aften at bibringe et Publikum, der møder med faa eller 
ingen Forudsætninger, tilstrækkeligt til, at det kan fælde en Dom 
af noget Værd. 

Jeg nævnte, at min grønlandske Erfaring ikke var af ny Dato. 
Paa Aarenes Antal alene kommer det vel ikke an; det er dog højst 
ønskeligt, at den, der vil fælde Domme og give Raad i grønlandske 
Sager, tager sig Tid til at løbe de evropæiske Horn af sig, hvormed 
vel de fleste af os komme til Landet. Hvor forbløffende hurtigt 
Mag.s Judicium i grønlandsk Administration har taget Form, skal 
senere berøres. 

Videre berører Mag. det centrale Spørgsmaal om Sælfangst 
ctr. Fiskeri. Det er meget vanskeligt her overhovedet at debattere, 
idet hans Udtryk her ere ganske udglidende. Man faar ikke engang 
at vide, om der med, at »en Indtægtskilde ligger brak«, menes, at 
den ikke giver Penge, eller noget mere. Det maa dog vel være det 
første, siden Mag. tror at burde advare imod, at Fiskeriet kommer 
til at gaa over paa fremmede Hænder. Man maa atter spørge: hvad 
menes der med fremmede? Men der menes vel: udenlandske, siden 
det endnu er saaledes, at den effektive Administration ikke er gaaet 
over til en merkantil Institution. I saa Fald kunde jeg ønske at 
vide, hvorfor Mag. tænker sig, at en fremmed Magt skulde vise Re- 
signation i Grønland mere end andre Steder. Lurer der Farer fra 
denne Kant, hvad der er desto mere sandsynligt, jo højere Raabet 
om grønlandske Rigdomskilder løftes i Danmark, maatte det jo 
netop være en Grund til at søge udviklet Sælfangerdygtigheden 
som noget ,der hidtil har vist sig hors de concours. 

Naar Mag. paakalder en bredere Offentligheds Dom overfor 

mig, synes jeg, at det mindste, man kan forlange, er, at han præci- 
serer Spørgsmaalene, fremfor alt ikke gaar udenom dette: hvad der 
kan forme sig som bærende Erhverv, hvad ikke. Og for at Mag. 
ikke skal være i Tvivl om Forstaaelsen af dette Begreb, skal jeg 
sige, at jeg herved forstaar et Erhverv, der opretholder Samfundet 
økonomisk, og derigennem nationalt. Jeg mener (se Citatet sidst i 
min Bog), at »for at et Samfund skal være politisk stabilt, maa det 
være økonomisk uafhængigt. « 

Vil man bygge det grønlandske Samfunds Eksistens paa Eks- 
porterhverv og Konjunkturer, kommer det let til at staa smaat til 
med Uafhængigheden; og det synes mig, at man sætter sig et ringe 
Maal i Grønland og viser Befolkningen ringe Agtelse ved at se bort 
fra det nationale Moment. Mag.s Mening her kan man mulig slutte 
sig til af, at han sætter »national« i Anførselstegn. 

Noget andet bliver det, om man ser fuldstændig opgivende 
paa Forholdene, mener at maatte se bort derfra. Men om sligt 
drejer Talen sig vel ikke? 

Fiskeri som Exporterhverv, som Indtægtskilde er et, som 
Reserveerhverv, Hjælpeernæringskilde et andet; det henvender sig 
i de to Skikkelser til ganske forskellige Økonomier, dem, jeg 
i min Bog har holdt skarpt og tydeligt ud fra hinanden. Mag. har 
altsaa ikke i mindste Maade Lov til at tale om »Agitation mod 
Fiskeriet og dets Udøvere.« 

Hvad jeg modarbejder, bliver da dette, at der skabes saa- 
danne Kaar for Fiskerne i Forhold til Fangerne, at.det 
for den Fra-Næse-til-Munds-Betragtning, der saamænd ikke er 
ejendommelig for Grønlænderne alene, maa tage sig ud, som om 
der ingen Grund er til at slaa ind paa, eller lade Børnene 
slaa ind påa et besværligt og farligt Erhverv fremfor … paa 
et tilsyneladende lige saa indbringende, men relativt. (jeg sagde: 
relativt) mageligt, og — som det drives i Grønland — mere ufarligt 
end f. Ex. under danske Forhold. Jeg kender ikke i Grønland no- 
get mere sørgeligt Syn end Børn (som sædvanlig navnlig Koloni-), 
der voxe op, uden at Forældrene lægge en alvorlig Grundvold 
for deres Fremtid. Pirrer man ved hine, ja—h!, saa kan den blive 
Kateket, og den? ja—h!, ham kan det ikke nytte at søge gjort til 
Fanger o. s. v.; hvad skal den ulykkelige Dreng andet end at glide 
ind i det Proletariat, om hvilket Dr. Stensby siger (ikke i et Ar- 
bejde, der særlig vedrører Grønland), at det hverken har den ene 
eller anden Kultur. 

Det er for at imødekomme Mag., at jeg siger Proletar. Iøvrigt 
har han ingenlunde fortjent min Imødekommen, saa utilladelig er 
hans Redegørelse for min Stilling til Pjaltebegrebet. Efter samme 
skulde jeg til saadanne henføre Individer, der er »for gamle og 
svage til at udholde Sælfangsten«, altsaa anse det for nedvær- 
digende, at en Mand, der sit Liv igennem har hævdet den gode 
Tradition, og opdraget sine Børn til det samme, at han som gammel 
ikke lægger Hænderne i Skødet, men griber til, hvad jeg, oven- 
ikjøbet med udhævet Tryk kalder Reserveerhverv. Slig Polemik 
morer mig egentlig ikke. — Overhovedet forekommer denne Pjalte- 
diskussion mig ret barnlig; for mit Vedkommende har jeg med 
min Fodnote kun reageret paa, at en Foredragsholder sagdes mig 
at have præsenteret Begrebet for et dansk Publikum paa en ten- 
dentiøs Maade. Det er saa heldigt, at Mag. her citerer mig: man 
maa kalde den Mand, om hvem jeg siger, at han »som Led i en Ud- 
vikling denationaliserer sit eget Land«, hvad man vil; nogen Første 
Klasses Borger kan han for mig ikke blive. 

Skulde alligevel Nogen finde, at den højeste Retfærdighed ikke 
er sket Fyldest, og at jeg har nivelleret nedad, saa vil jeg ønske, 
at Vedkommende maa forstaa, hvor langt betænkeligere det i dette 
Tilfælde er at nivellere opad, at unddrage Fangeren den Agtelse, 
han saa haardt tiltrænger for at opretholde sig som saadan. 

En klog Mand i Danmark hørte jeg engang, i et Foredrag, der 
berørte Toldbeskyttelse, udtale, at han egentlig ikke troede, der 
gaves noget Erhverv i Blomst, uden at det under en eller anden 
Form nød Beskyttelse, støttedes; f. Ex. Engelske Varer i England i 
sin Tid derved, at Befolkningen krævede indenlandsk Produkt. 
Hvormed i Alverden tænker Mag. og Ligesindede at holde Fan- 
geren oppe til hans haarde Gerning eller give ham Sands for at 
opdrage sine Børn i den samme, naar Udbyttet er omdisputabelt i 
Sammenligning med Eksportfiskernes, eller naar den fra gammel 
Tid til Erhvervet knyttede Agtelse faldt helt bort, ja — hvad vi, 
der har levet i Grønland, vel Alle have set Eksempler påa — veg 
Pladsen for Misundelse? 

Men der er jo desværre vel heller ingen. Tegn paa, at Mag. 
tænker paa at holde ham oppe, thi nogle Udtalelser i Interviews 
om, at Sælfangsten bør opretholdes ja, det er virkelig saaledes, 
at der spørges herom — uden noget tilføjet Ord om, hvorledes, 
falder ganske tomme, og han lægger vel heller ikke selv Vægt paa 
dem. 

Maaske er dette alligevel Tilfældet; thi Mag. kan fortælle os, 
at »det er en ganske fejlagtig Anskuelse, at Sælfangst og Fiskeri 
ikke kan forenes«; han kender endog Grønlændere, »som over- 
komme endnu mere«. Jeg vil vente med at interessere mig for disse 
Linier, indtil jeg faar at vide, om der menes, at Sælfangst og Sæl- 
fangst ikke ere to Ting; hvis der virkelig tænkes paa det som bæ- 
rende Erhverv, har jeg kun at henvise til Historien. Om denne 
gælder det jo rigtignok, at den for mange »saa godt som ikke er til, 
og at enhver Tidsalder helst vil gøre sine Erfaringer paa egen Be- 
kostning«. Ordene lyde sørgelige, men for os i denne Forbindelse 
saa meget sørgeligere, som Erfaringerne ikke ville ske påa egne, 
men paa den grønlandske Befolknings Bekostning. 

Naar Mag.s Ideal af en Grønlænder er den Mand, »der 
tager Sæl, naar der er Sæl, og Fisk, naar der er Fisk«, er der deri 
vist en lille Tankeløshed, hvis det da ikke er Tilfældet fra Lichte- 
nau, der foresvæver ham (meddelt p. 627). Den supponerede 
Tankeløshed ligger paa det Punkt, at det er ganske selvfølgeligt, at 
en tilspidset Færdighed som Sælfangerens, der har Ærinde til en 
alsidig Udvikling (se D. Indfl. p. 19) ikke taaler at ligge ret 
meget brak for ej at tabe sig; dette behøver man neppe at have 
været i Grønland for at begribe. 

Jeg ser endnu for mig, hvad jeg ikke har set i mange Åar ved 
Jakobshavn, Billedet af en udmærket Fanger; han kom paa en 
Ondtvejrsdag — det var vist en Syd-Vest-Dag sent i November, da 
Skyerne hænge ned paa Søen og Skumsprøjtet fryser til Is paa 
Klippekysten — hjem med et Knippe Ulke. Han fiskede altsaa 
ogsaa, »naar der ingen Sælhunde var«. Men den Slags Folk betrag- 
ter selvfølgelig ikke en Jagttur som endt med at ro et Stykke til Søs 
i Stille, og, hvis han ikke nogenlunde hurtigt faar Ram paa noget, 
vende hjem igen, fordi »der intet er<. Hvor mange Eksportfiskere 
vilde i en trang Tid have skrabet Bunden af Erhvervet, istedetfor 
at blive hjemme og sende Konen ud for at redde Dagen og Vejen 
påa en Maade, som intet har med Selvhævdelse at gøre? 

Men maaske er det Tilfældet fra Lichtenau, der foresvæver 
Mag. Jeg er ikke lokalkyndig dér, og lytter gerne til Mag.s Ord. 
Fra det Omraade, hvor mine Erfaringer er samlede, kendes ikke 
Perioder saa udprægede, som det ifølge Mag. er Tilfældet ved L.; 
og naar Tilfældet altsaa ikke er det samme, kan der ikke sluttes 
overensstemmende. Jeg gaar endog saa vidt at mene, at det at 
komme jevnt skikkeligt over en vanskelig Tid kan være af Betyd- 


— 661 — 


ning for at udnytte den gode fuldt. Men Forudsætningen maa 
fremdeles være, at Fiskeriet ordnes ikke som Kapitalkilde, men 
som Fornødenhedskilde, Reserveerhverv, saa den Mulighed ude- 
lukkes, at Fisketiden bliver den »gode« Tid, Sæltiden den under- 
ordnede, og Grænserne maa trækkes udenfra, af den Myn- 
dighed, der repræsenterer Grønlands Vel, omsat i Handling, af 
Administrationen, den ansvarlige, ikke af en uansvarlig. 

Ja, hvor forunderligt! Ordningen maa være i alt væsentligt 
den, Mag. optrækker p. 628 ned. Ordene her kunde være skrevne 
af Rink eller af min Ringhed. Men det er sikkert, at han ikke har 
dem fra noget af Stederne, ellers vilde han ikke have svunget Svær- 
det saa groveligt over mig; det er tydeligen Mag.s umiddelbare, 
sunde Forstand, der her taler. Dens Grønlandsfilosofi med sin »Bi- 
fortjeneste«, der staar saa velsignet nær ved mit »Reserveerhverv« 
vejer dog lidt op mod det deprimerende ved at blive misforstaaet; 
Misforstaaelsen kunde være ligegyldig, naar den ikke betød andet 
end privat Polemik, men — som sagt andetsteds —: »vi maa virke- 
lig forstaa hinanden først, naar vi ville, at Grønlænderne skulle 
forstaa os.« 

Den Mulighed for Enighed mellem Mag. og mig, der — om 
end svagt — fortoner sig i det fjerne, har stemt mig saa blidt, at 
jeg gerne skænker Mag. et Par Smaating, saaledes Begrundelsen i 
hans lyriske Udbrud mod Slutningen; Lyriken selv er mig sympa- 
thetisk. 

Om Befolkningens Tiltagen kun dette: den figurerer paa min 
Liste over Kødtallet pr. Individ; at den er et Fremtidsspørgsmaal 
og et meget vigtigt, antyder jeg samtidig. Foreløbig turde vi (se f. 
Eks. Mag.s Udvikling p.624 om Ødselheden) have Hænderne lidt for 
fulde for mange Aar til at det synes overkommeligt at tage den. 
fjernere Fremtid med, udover at enhver Ophjælpning i Nutiden 
tager Sigte ogsaa paa Fremtiden, og at denne selvfølgelig aldrig bør 
tabes af Syne. At tale om at oparbejde »nye« Erhverv er luftig 
Tale, saalænge Spørgsmaalet om, hvad det vil koste i Form af Til- 
bagegang i det bærende, ikke er besvaret. 


x Eg 
x 


Mag.s Form i hans trykte Polemik er afdæmpet i Forhold til 
den paa Mødet. Hensigten er vist god; men han indledede paa 
Mødet, med nogle Ord, som jeg ikke ønsker at lade uomtalte; dertil 
var de for ejendommelige, i det mindste for mine Øren. De lød i 

deres diståncerende Overlegenhed: .... »Men nu sidder der en 
Mand oppe ved Jakobshavn; han hedder Dr. Kjær.« — Jeg beder 
Mag. tilgive, hvis jeg har vist Ubeskedenhed i »oppe fra Jåkobs- 
havn« at udtale mig om et grønlandsk Spørgsmaal. Det bør da 
være ham en Trøst, at der saa sjælden tales deroppe fra eller i den 
Toneart, som jeg har talt. Det vil ske sjeldnere for Fremtiden, naar 
Dørene lukkes for »den administrative Handel«, for aldrig mere at 
aabnes. Røsterne ville heller ikke blive savnede: i en difficile 
Materie anlangendes den Fugl Phoenir, hvorvidt den tager Føde til 
sig eller ikke, henviser Fader Holberg os til »WManilii Vidnesbyrd, 
hvilket maa staa til Troende, efterdi han var en anselig romersk 
Raadsherre; og man véd, at en fornemme Raadsherre er ingen 
Kramsfugl«. Fremtiden vil nok fremdeles kunne gøre Regning paa 
en Efterkommer af hin romerske Slægt; den er endnu livskraftig 
og har ikke tabt i Anseelse. 


sk sk 


Da Mag. nu éngang har trykket mig Pennen i Haanden, vil jeg 
med det samme tillade mig en Bemærkning om en Udtalelse (i hans 
første Fiskeriindberetning ), der synes kun lidet at tage Hensyn til 
Rinks Advarsel: ikke at dømme rask i grønlandske Spørgsmaal. 

Vi véd alle, hvor rigeligt Administrationen forsynes med Raad; 
den burde sikkert forskaanes for at tvinges til at læse dem i en Ind- 
beretning, der har sit nøje afgrændsede Omraade. 

I dette Tilfælde raader Mag. til at sætte en nærmere angivet 
Pris paa Hellefisk i N.-Grønland; Summen er i denne Forbindelse 
ligegyldig. Raadet falder aldeles udenfor Rammen af Indberet- 
ningen, medens det appellerer til betydelig administrativ Erfaring. 
Udviklingen, der konkluderer i Forslaget, rummer paa % Side en 
hel Række positive Fejl eller Angribeligheder; jeg sér bort fra disse, 
da jeg formoder Mag. privat er bleven gjort opmærksom paa dem, 
idet Andre have delt min Forundring, og anfører blot, at den fore- 
slaaede Pris, efter senere Erfaringer, kan betyde en Fortjeneste paa 
ca. 60 Kr. påa én Dag i Enkelttilfælde. Hvad tror man ikke, det 
vilde have for videre Følger for den Befolkning, der næsten væsent- 
lig er Fanger eller bor paa Steder, hvor Fisken ikke findes, at 
erfare om slig Lotterigevinst! Jeg bebrejder ikke Mag., at han tager 
fejl efter et ca. 4 Mdr.s Grønlandsophold, kun at han propagerer 
sin Fejltagelse, og det Sted, han har valgt dertil. Selvfølgelig har 
jeg selv været med til indenfor fire Vægge at kritisere AÅdministra- 

tionen og til at maatte tage min Kritik i mig igen. Netop f. Eks. 
en Gang i et Hellefiskespørgsmaal: vi fandt det urimeligt, at Prisen 
var sat lavere i Vintertiden, højere i den gode Sommertid. Indtil en 
Samtale med en Grønlænder paa en Ikke-Fiskeplads belærte mig 
om, at en højere Pris om Vinteren, naar Befolkningen fra andre 
Steder henter Fisken dér, hvor den er rigelig, i høj Grad vilde van- 
skeliggøre dette. 

Andre Pletter end den omtalte har Beretningen sikkert ikke. 
Man læser den med største Interesse, paaskønner, at Ekspeditionens 
Resultater kunne have megen Betydning for et vigtigt Reserve- 
erhverv for Befolkningen, bl. a. med Hensyn til at modvirke Rov- 
drift, samtidig med at man ønsker, at kritisk Omsigt og fremsynet 
Resignation maa raade, hvor Fristelsen er stor til at omsætte Pro- 
duktionen i klingende Mønt. Jeg siger dette med en selvfølgelig 
Ængstelse for at synes ubeskeden. 


x is 
sa: 

Den Plads, der er levnet mig i Tidsskriftet, vil jeg forsøge at 
benytte til at resumere Gangen i den Grønlandsopfattelse, jeg har 
ladet komme til Orde i »D. Indfl.«. Jeg foranlediges dertil ved 
Mag.s Indlæg; thi ligesaalidt som han synes at have gjort sig klar 
den Forskel, der er mellem Fiskeri som væsentligt direkte Fødekilde 
og som Eksporterhverv, ligesaalidt har han anlagt den Vurdering, 
jeg troede at kunne vente, paa, hvad han kalder »Eksperiment«. 
Men det er da ogsaa her nødvendigt at se historisk paa Sagen. 

Det er unyttigt at gaa længere tilbage end til Rink og hans 
Redegørelse for Karakteren af og Faktorerne i Tilbagegangen; jeg 
sammenfatter dem saaledes: Handel etableres som fast Institution; 
den nøjes ikke med at tage Form som en Udvidelse af Ernærings- 
mulighederne (Garnfangst f. Eks.) indenfor en given Ramme, en 
Assurance mod Katastrofer, en Reserveerhvervets Reserve, men til- 
lige som Berøvelses- og Lokke- (Luksus-)handel, og indvirker der- 
ved ændrende og forstyrrende paa Forholdene i Samfundet, tende- 
rende til at omdanne dette fra væsentligt kommunistisk, som det 
passede for et Jagtfolk, til en usikker Blanding af Kommunisme og 
Kapitalisme, med videre Følger, navnlig Tilbagegang i det nationale 
Erhverv og den til denne knyttede Samfundshygiejne, fysisk og 
psykisk. 

Rink viser os ikke. alene Sygdommens Aarsag, men ogsaa 
Lægemidlet imod den, idet han med al den Styrke, der kan lægges i 

faa og simple Ord, hævder, at »naar vi nu saaledes ere komne til 
det Resultat, at Tilbagegangen har sin Grund i de Forandringer, 
som ere foregaaede i Samfundsforholdene, følger deraf, at vi maa 
søge Forbedringen ad samme Vej.« 

Kun en Intelligens paa et barnligt Stadium kan forveksle Til- 
bagetog med Tilbageskridt; det maa være klart, at det kun er ad 
den Vej, at det tabte kan erholdes igjen, her som overalt i Livet. 
Forsøget paa at vandre Vejen bliver et historisk Krav, som ikke 
tør overspringes, naar det Ansvar, vi have paataget os, skal kunne 
siges at være sket Fyldest. 

At betegne et Forsøg, hvis Nødvendighed bunder i Forholdene, 
som »Eksperiment« tyder paa manglende enten historisk Sands 
eller sproglig dito. 

Er et historisk Krav ikke sket Fyldest, og det virkelig engang 
skulde vise sig, at det »gik« alligevel — sikkert dog kun for en over- 
fladisk Betragtning — har man i det højeste været klog af Uviden- 
hed. — En besynderlig Ros at tilstræbe for Danmark i dets For- 
— hold til Grønland. 

Der er Tale om »Menneskeskæbner«, siger Mag. med et Ord, 
som ogsaa findes i min Bog; men forøvrigt; hvad andet skulde der 
være Tale om? Det er jo det, der gør Ansvaret saa stort; her paa- 
. kaldes endog en særlig Forsigtighed og Fremsynethed, da det drejer 
sig om et historisk Ansvar, et Ansvar paa langt Sigt. 

Det er Grønlands Administrations Hæder, naar den kender og 
erkender Historiens Krav, og har søgt at føje sig derefter ved snart 
denne, snart hin Foranstaltning. Et Led heri har været at oplyse 
Offentligheden om, hvilke Misligheder Forholdenes Udvikling har 
medført i Grønland; heller ikke dette har Administrationen for- 
sømt, uden Hensyn til, om det kunde tage sig ud som »Angreb paa 
dansk Styre«. 

Det skulde synes klart, at den, der sidst bør forlade Skuden, 
selv om den synes synkende, sidst tør opgive det Forsøg, ved hvil- 
ket der kan være Tale om, at det mest mulige vindes tilbage for 
Grønland, er dets Styrelse. Det kan aldrig blive Administrationens 
Sag at udslukke den rygende Tande. 

Sørgeligt, at der findes dem, der vilde drive den frem til at 
gøre det! — ofte ved Midler, som burde være Arbejdet for Grøn- 
lands Sag fremmede. Hvad skal man saaledes sige om dette, at 
appellere ud til Publikum ved at føre Ord som: reaktionær ind i 

Debatten om Forhold, der — som Rink advarer os om — ligge vore 
hjemlige saa fjernt? 

Modstand mod Tanken gør ikke Forsøget paa at gribe Ondet 
ved Roden mindre paakrævet; man erindre, at først selve Forsøget 
kan vise os, hvor dybt Ondet gaar. 

Der er mere Beskedenhed i at tale om »Forsøg«, end der vises 
fra anden Side, hvor der udtales en Tillid til Fremtiden, der næsten 
bliver ensbetydende med Løfter. Og saa er der det, som vist andet- 
steds, at kan Forsøget paa at genvinde tabte Goder gennem et 
forstandigt ledet Tilbagetog ikke gennemføres, saa vil Niveauet 
ikke derfor være yderligere sænket, intet endeligt vil være tabt. 
Saaledes er det ikke, hvis man slaar Haanden af det bærende 
Erhverv. 

For én Form af, hvad man, hvis Ordet kan bruges uden at 
misforstaas, kan kalde grønlandsk Politik er nu i Korthed gjort 
Rede. 

For den anden er det karakteristisk, at den vil gaa ud fra For- 
hold, som de tilsyneladende foreligge udformede, hvad enten den 
nu finder, at Lykkebetingelserne virkelig vil forme sig bedre for 
et Folk, der endnu væsentlig er Jagtfolk, ved at bringe dets Øko- 
nomi ind i et kapitalistisk Spor, eller den mener sig berettiget til 
uden videre at handle ud fra et Sortsyn med Hensyn til at vinde 
det tabte tilbage, og derfor at burde nøjes med den Opgave at rejse 
noget nyt paa Ruinerne, noget altsaa vel i Retning af et lille Evropa 
i Grønland. 

At vinde tilbage tabte Goder som økonomisk Uafhængighed, et 
Selvstyre som Befolkningen nød det, før vor Indflydelse gjorde sig 
gældende, og ikke blot et, som indvendig fra er stærkt begrænset 
gennem Vanskeligheden ved at tumle med Elementer fra en frem- 
med Samfundsorden, vil ingen Forstandig tro, at der kan være Tale 
om paa denne Vis. — Men det er sandsynligt, at mere vil gaa tabt. 
Bjørnson udtalte engang, at der var et Ord fra Bibelen, Livet særlig 
havde lært ham at fæste sig ved, og det var dette, at man skal ikke 
søge at uddrive Beelzebul ved Beelzebul. Og har Handelen gjort 
Skade og Fortræd i Grønland, saa er det ikke den, man skal eman- 
cipere, ikke dens Indflydelse, man skal styrke paa den ansvarlige 
Ledelses Bekostning. 

Skulde der for denne Politik anføres et sundt Grundlag, maatte 
det vel være, at vi i Evropa kunde siges at producere et Overskud 
af Tilfredshed og lystSyn paa Livet, stort nok til deraf at eksportere. 

Indtil videre véd jeg dog ikke, om ikke den grønlandske Befolkning 
paa dette Punkt maa siges at være et Stykke forud for os, maaske 
endda at have lidt tilovers til nogle af dem, vi fra Danmark ud- 
sende til deres Land. 

Dybere skal jeg ikke her komme ind paa Midler og Maal, kun 
erindre om et: at kniber det med det daglige Livs Økonomi her- 
hjemme, finde vi det ganske i sin Orden at sætte Levefoden ned; 
før dette er sket i Grønland, selvfølgelig med en Langsomhed, saa 
Forandringen ikke bliver følelig for den nærværende Generation, 
kan man i Virkeligheden ikke danne sig noget sandt Billede af 
Tilstanden. 

Men en af Ulykkerne er jo, at det Publikum, der staar de 
grønlandske Forhold fjernt, og kun i Ny og Næ, naar Bølgerne 
gaa højt, lader sig kalde frem til at skænke dem en forbigaaende 
Opmærksomhed — om en offentlig Mening i almindelig Forstand 
er det ganske vildledende at tale —, frem for alt kræver øjeblikke- 
lige Resultater, og helst af dem, det kan tage og føle paa; det for- 
staar ikke, at vi, for at skabe noget, der duer, maa finde os i at 
regne med lange Tidsrum, helst med Menneskealdre. 

Der er i min Bog anstillet adskillige Enkelt-Sammenligninger 
mellem Før og Nu i Grønland; de fleste falde ud til Fordel for Før. 
Dette er ikke ensbetydende med, at jeg ønsker dette eller hint en- 
kelte Forhold ført tilbage til dets tidligere Skikkelse. Det centrale 
i vore Bestræbelser maa være at hævde en Samfundsorden, der er 
naturlig i et Land, hvor Livsbetingelserne forme sig anderledes end 
hos os. Vore Bestræbelser maa væsentligt gaa ud paa at skaane, 
paa at holde forstyrrende Elementer ude; det er let nok at øde- 
lægge en Samfundsorden, vanskeligt at skabe en ny; det sker ikke 
ved Bestemmelser og Forordninger. I Grønland med dets vel 200 
Smaasamfund paa den udstrakte Kyst bliver det neppe Lov, der 
bygger Land, men Land, der bygger Lov. 

Mon ikke dette ogsaa i nogen Grad skulde give os Nøglen til 
Forstaaelsen af den dybe grønlandske Konservatisme, fremhævet 
af Rink og vel af Flere, deriblandt af Provst Schultz-Lorentzen i 
følgende Ord: »... den ejendommelige eskimoiske Konservatisme, 
der trods alt og Alle") fastholder sine Sædvaner og — kan man 
sige — netop derfor er uskikket — i ethvert Fald i ublandet 
Form — til en Kulturudvikling, men hellere gaar til Grunde. « 


4) Udhævet af mig. 


i 
É 
: 
i 


— 667 — 


Til Grunde? — Dette skulde vel ikke være Maalet i Grønland. 
Saa vel hellere opgive lidt Kulturdoktrinarisme. 

Ordene ere ellers gode at faa Forstand af, vise os bl. a., hvad 
ogsaa er fremhævet fra anden Side, at de grønlandske Grund- 
spørgsmaal kun kunne have forandret sig lidt gennem Aarene, og 
at man skal være overmaade forsigtig med at lægge mere i smaa 
partielle og lokale, ev. episodiske Fænomener, end de fortjene. 


x 
+ 

Den Lejlighed, der her er givet mig, vil jeg endnu benytte til 
en lille Forklaring. I »D. Indfl.« er jeg — skønner jeg — paa et 
enkelt Punkt bleven misforstaaet af Nogle af dem, jeg næsten 
nødigst vilde misforstaaes af -—— jeg tænker paa mine Med-Danske 
blandt de til den egenlige Handel knyttede i Grønland —, som var 
det min Mening, at lægge Ansvaret for, at alt i Tidens Løb ikke 
har udviklet sig saa godt som ønskeligt, mere paa Handelens Funk- 
tionærer som Personer end paa andre Danske. Det har ingen- 
lunde været min Tanke. Min Tro er, at det næsten er uadskille- 
ligt fra Forholdene, at vi Danske maa begaa Misgreb i Grønland; 
jeg véd i al Fald ikke mig selv fri. Kun fordi jeg i mine Betragt- 
ninger vender mig mod den handelsmæssige Indflydelse, er jeg 
kommen til at beskæftige mig mere med dens Organer end med 
de øvrige Danskes Stilling. Handelsfunktionærens Stilling med- 
fører jo, at han kommer i et særligt udstrakt og forskelligartet For- 
hold til Befolkningen. 

Hvor jeg (p. 50) skriver: »man bør aldrig forøge Antallet af 
Danske i Grønland af enhver Art uden meget tvingende Grunde«, 
har jeg ved de udhævede Ord ønsket at tage Afstand fra, at f. Eks. 
Præster og Læger som udsendt Menneskematerialé skulle formodes 
at have noget forud for Andre. 

Dette har jeg ønsket at sige mine Med-Danske indenfor en 
Stand, i hvilken jeg er taknemlig for at tælle nære Venner. 

